MAREA EVANGHELIE A LUI IOAN - Voi - V 



Iisus în ţinutul Cezareii lui Filip. Evanghelia după Matei Capitolul 16 

continuare 



Capitolul 1 - Ospăţul cel miraculos 1 



l.Eu am spus: „A trecut deja de ora amiezii. Marcu, du-te şi pregăteşte cele 
necesare pentru ospăţ. Rafael al Meu te va ajuta! După ce ne vom ospăta, vom vedea ce 
ne va mai aduce această zi. Acum, să ne aşezăm cu toţii la masă. Tu, Rafael, înainte de 
toate, du aceste două grămezi de creier de pe masa noastră şi apoi mergi de-1 ajută pe 
Marcu!" 

2.Rafael a făcut într-o clipită ceea ce i-am cerut şi apoi i s-a adresat lui Marcu: 
„Vrei să te ajut în felul vostru, al oamenilor, sau în felul meu? Spune-mi cum ţi-ar plăcea 
mai mult! Dacă te-aş ajuta în modul omenesc, aş atrage mai puţin atenţia asupra mea; dar 
dacă aş face-o în felul meu, am economisi mai mult timp, iar timpul este foarte preţios. 
Voi face însă cum vrei tu, ca să nu ai ce să-mi reproşezi." 

3. Marcu i-a răspuns: „Prietene din ceruri, ar fi într- adevăr mult mai avantajos să 
mă ajuţi în felul tău să aduc bucatele pe mese, căci, cu tot ajutorul slugilor lui Cyrenius, 
servitul bucatelor pentru atâţia oameni ar dura destul de mult timp şi, pe lângă aceasta, 
mâncarea încă nici nu este gata. Ar fi binevenit un ajutor supranatural, altfel numai gătitul 
ar mai dura cel puţin o jumătate de ceas!" 

4. Rafael i-a spus cu blândeţe lui Marcu: „Aşa mă gândeam şi eu. Voi pregăti 
repede toate bucatele şi la fel de repede le voi aşterne pe masă. Crede-mă, trebuie doar să 
încuviinţezi şi totul este posibil! Dacă am încuviinţarea ta, în cel mai scurt timp toate 
bucatele se vor afla pe mese, frumos aranjate în faţa oaspeţilor!" 

5. Marcu a spus: „Ar fi într-adevăr foarte simplu, dar s-ar putea ca oamenii să vadă 
în această acţiune a ta o vrăjitorie cerească şi să le fie teamă să mănânce. Cu greu ar 
îndrăzni să se atingă de bucate şi să le savureze, mai ales negrii, care sunt atât de atenţi la 
tot ce se petrece aici, de parcă nu ar vrea să piardă nici cel mai mic amănunt!" 

6.Rafael a zis: „O, nu-ţi fă griji din cauza lor; ei s-au obişnuit de mult cu toate 
aceste minuni! In afară de aceasta, este şi foarte târziu, iar Domnul doreşte să realizeze 
ceva foarte important după masă - doar El singur ştie despre ce este vorba - şi de aceea e 
mai bine să facem totul prin intermediul rapidităţii mele cereşti. Pe de-o parte, acesta este 
ultimul prânz pe care Domnul îl mai ia în acest loc, iar pe de altă parte, nu strică un mic 
miracol! Eşti de acord cu mine?" 



7.Marcu a răspuns: „întru totul; căci tu, ca unul dintre primele spirite cereşti, ştii 
şi pricepi mult mai bine decât mine ce se petrece şi ce este cel mai bine de făcut acum! Fă 
deci după cum consideri!" 

8. După ce Marcu i-a spus aceste cuvinte lui Rafael, au mers împreună la 
bucătărie, unde se aflau soţia lui Marcu, fiicele şi fiii săi, precum şi o mulţime de slugi ale 
lui Cyrenius, care nu ştiau pe ce să pună mâna mai repede de atâta treabă. Cu toate aceste 
ajutoare, bucatele nu erau nici pe jumătate pregătite. 

9. Marcu a spus atunci: „O, va mai dura cel puţin un ceas până să fie totul gata!" 

10. Soţia lui a zis: „Da, iubitul meu soţ. Noi nu putem nici să facem miracole 
pentru a grăbi lucrurile şi nici să lăsăm totul baltă. Trebuie deci să ne continuăm cu 
răbdare munca până la capăt." 

1 1. Marcu a spus: „Ştiţi ceva, lăsaţi mai bine totul deoparte. Rafael este un bucătar 
deosebit de rapid şi va termina în curând tot ceea ce este de făcut!" 

12. Soţia i-a zis: „Ar fi foarte bine, căci suntem cu toţii destul de obosiţi!" 

13. Toţi bucătarii şi bucătăresele s-au oprit din lucru, iar Rafael a spus: „Acum 
puteţi merge şi voi să vă aşezaţi la masă! Bucatele vor fi duse imediat şi toţi se vor bucura 
de ele. Bătrâne Marcu, prietene, aşează-te lângă mine la masă. De această dată mănâncă 
tu din bucatele mele şi spune-mi apoi dacă mă pricep la gătit! Soţia şi copiii tăi au şi ei 
masa lor afară, în faţa casei, şi ea este deja plină cu aceleaşi bucate şi băuturi." 

14. Toţi au ieşit din bucătărie, iar Marcu, văzând sutele de oameni care mâncau şi 
beau deja la mese, a spus cu mare mirare: „Dar cum a fost cu putinţă? Nu ai plecat nici o 
clipă de lângă mine, iar mesele sunt deja pline... chiar prea pline! Când ai pregătit toate 
bucatele şi când le-ai pus pe mese?! Te rog, spune-mi cum ai făcut toate acestea, căci eu 
înţeleg multe lucruri, dar nu pricep cum de poţi fi atât de rapid, mai ales în lucruri de felul 
acesta, care pe acest pământ necesită o anumită succesiune temporală! Te rog încă o dată: 
spune-mi, cum ai pregătit mâncarea şi din ce provizii?! Pe mese nu a ajuns nimic din 
bucatele pe jumătate pregătite în bucătăria mea, căci doar tocmai le-am văzut acolo, 
aşteptând să fie terminate!" 

15. Rafael i-a răspuns: „înseamnă că nu te-ai uitat îndeajuns de bine, căci altfel ai 
fi observat că proviziile tale nu mai sunt în locul în care le-ai văzut ultima oară! Ia mergi 
şi te uită încă o dată!" 

16.Marcu s-a dus în bucătărie, a aruncat o privire şi a găsit bucătăria şi cămara în 
perfectă ordine şi curăţenie, toate lucrurile fiind strânse, El s-a întors şi mai uluit, 
spunând: „Ah, prietene, e greu de rezistat cu tine! Trei zile nu voi mai pune în gură nici o 
îmbucătură dacă nu-mi spui cum a fost cu putinţă aşa ceva!" 

17.Rafael a spus: „Să mergem mai bine la masă. Acolo vom discuta puţin despre 
aceasta!" 

18. Ei au venit apoi împreună la masa noastră, unde era multă voie bună. Rafael a 
luat imediat un peşte frumos, pe care i 1-a pus lui Marcu în faţă, poftindu-1 să-1 mănânce. 
Dar pentru că Marcu a început din nou cu întrebările sale, Rafael i-a răspuns prietenos: 
„Acum mănâncă şi bea, iubit prieten! După ce ne vom întări amândoi trupul cu această 
hrană şi băutură binecuvântată, îţi voi explica cum am reuşit să pregătesc atât de repede 
mâncarea şi cum, la fel de repede, am aşternut şi masa!" 

19.Urmând sfatul lui Rafael, Marcu a început să mănânce şi să bea cu poftă. 



Capitolul. 2 - Cum se fac miracolele 



l.După ce a terminat de mâncat, Marcu i-a spus lui Rafael: „Ei, prietene ceresc, 
vrei să-mi spui acum câte ceva?!" 

2.Rafael a răspuns: „Vezi, prietene, eu vreau să-ţi explic totul, dar oricât ţi-aş 
explica, ceea ce am făcut mai devreme va rămâne în continuare pentru tine ceva 
miraculos, atâta timp cât nu vei fi botezat şi tu cu Duhul cel Sfânt din ceruri! O dată ce 
Spiritul Domnului va fi pe deplin revelat în sufletul tău, iar sufletul tău va fi una cu El, 
vei înţelege totul până în cele mai mici detalii, fără nici o explicaţie. Acum însă şi cea 
mai clară explicaţie nu-ţi va aduce decât foarte puţină lumină! Nici chiar sufletul 
desăvârşit nu poate pricepe ceea ce ţine numai şi numai de spirit. Doar spiritul din el 
poate să pătrundă aceste taine! Dar pentru ca totuşi să-ţi faci măcar o idee, priveşte puţin 
împrejurul tău şi spune -mi ce vezi!" 

3. Marcu a privit în jurul său şi mare i-a fost mirarea văzând pe la mese o mulţime 
de tineri cu înfăţişarea lui Rafael, care îi serveau pe oaspeţi şi aveau grijă ca aceştia să 
aibă tot ce le trebuie. Alţi tineri aduceau peşti proaspeţi din mare, îi duceau repede la 
bucătărie şi îi preparau, iar apoi, tot la fel de repede, îi serveau la mese, căci negrii erau 
flămânzi, iar bucatele erau pe gustul lor. 

4. Rafael 1-a întrebat pe Marcu: „Acum înţelegi cum de am putut face totul atât de 
repede şi cu atâta uşurinţă? Te-ai convins acum că spiritul - principiul cel mai profund şi 
atotpătrunzător al oricărei fiinţe şi al oricărui lucru - poate lucra după bunul său plac, 
permanent şi foarte eficient, chiar şi asupra materiei? Nimic nu i se poate opune! Un 
arhanghel ca mine are eoni de slujitori ce se supun în fiecare moment voinţei sale, care, la 
rândul ei, împlineşte în fiecare moment Voia Domnului. Dacă, de exemplu, Domnul îmi 
inspiră o dorinţă, ea este îndeplinită de nenumăraţii slujitori supuşi mie, cu o rapiditate pe 
care nici nu ţi-o poţi imagina. Eu personal nu trebuie să fac nimic, dar voinţa mea 
absolută de arhanghel determină nenumăraţii slujitori să acţioneze, din profunzimile 
fiinţei lor. In felul acesta este dusă la îndeplinire, cu o mare rapiditate, acţiunea cerută. 
Totul decurge cu atâta precizie deoarece Domnul a gândit şi a pregătit deja, cu mult 
înaintea noastră, până în cele mai mici detalii, planul oricărei acţiuni vizibile. 

5. Ai văzut doar cum a luat fiinţă o măgăriţă, acolo sus, pe munte. Exact aşa ia 
naştere totul. Voinţa noastră, unită cu Voinţa Domnului, cheamă la acţiune elementele 
primordiale ale naturii, care, în conformitate cu gândurile noastre, creează tot ceea ce noi 
voim! Fie ca aceste lucruri pe care ţi leam spus să-ţi ofere explicaţia pe care ţi-ai dorit-o! 
Mai mult decât atât nu pot să te lămuresc, deoarece limbajul omului este foarte limitat! 
Nu mai continua să întrebi despre aceasta, căci, atâta timp cât nu vei deveni una cu 
spiritul pe deplin revelat din tine, nu vei înţelege mai mult! Iar la cunoaşterea obţinută 
prin revelarea spiritului pur nu poate accede nici o creatură, cu puterile ei limitate! Iţi este 
mai clar acum?" 

6.Pe deplin mulţumit, Marcu a răspuns: „îţi mulţumesc pentru această explicaţie 
atât de bună. Punând cap la cap lucrurile pe care le-am văzut şi le-am auzit, înţeleg, spre 
deplina mea mulţumire, cum faci aceste miracole, iubitul meu prieten ceresc, înţeleg mai 
ales cum de este posibil să realizezi orice acţiune cu atâta rapiditate. Pot spune acum că, 



în cazul fiecărui miracol, lucrurile decurg într-o oarecare măsură în mod natural şi că 
fundamentul oricărei acţiuni aparent miraculoase este întotdeauna rezultatul unei uniri 
impresionante de forţe divine. Cred că există o anumită asemănare între acţiunile voastre 
spirituale şi vrăjile magicienilor pământeni. Punctul comun constă în acea prevedere şi 
pregătire despre care mi-ai vorbit! 

7. Vezi tu, prietene ceresc, eu spun acum exact ceea ce gândesc! Cred că v-ar fi la 
fel de greu şi vouă ca şi unui magician să faceţi dintr-o dată un mare miracol, dacă acesta 
nu ar fi pregătit şi prevăzut dinainte. Şi magicianul îşi pregăteşte cu grijă acţiunea, având 
ca susţinere şi unele înţelegeri făcute cu anumiţi oameni de-ai lui. Bineînţeles că toţi 
ceilalţi nu trebuie să afle nimic, altfel s-a terminat cu vrăjitoria! Eu trag deci următoarea 
concluzie, care cred că este greu de contrazis: Domnului - iar prin El şi vouă - Ii sunt cu 
putinţă toate lucrurile, dar nu pe neaşteptate, ci pregătite deja din punct de vedere 
spiritual din veşnicie şi încadrate într-o anumită succesiune de evenimente! Ceea ce apare 
aici ca faptă exterioară a fost cu mult timp înainte prevăzut şi pregătit în spirit! 

8. Astfel, un pământ ca acesta pe care trăim acum nu poate apărea dintr-o dată aşa 
desăvârşit cum este printr-un simplu Fiat! ('Să fie!') atotputernic, ci în timp, după 
pregătiri îndelungate; şi acest pământ, ajuns în faza de acum, îşi va continua prin 
necesitate existenţa, conform aceluiaşi principiu. Din acelaşi motiv, cred că este imposibil 
ca un lucru ce nu a fost pregătit şi gândit anterior să ia fiinţă dintr-o dată şi să aibă o viaţă 
desăvârşită şi durabilă. Ceea ce apare dintr-o dată va dispărea la fel de rapid. De exemplu, 
fulgerul apare foarte repede, dar dispare la fel de repede. Pe când, o existentă durabilă 
este imposibil să dispară dintr-o dată. Ea poate dispărea doar treptat, în timp, exact aşa 
cum a şi luat fiinţă. Ceva ce nu a fost prevăzut şi pregătit nu poate deci să ia fiinţă, nici 
dacă ar cere-o voinţa cea mai fermă, susţinută şi de cuvinte magice. Aşadar, putem privi 
totul ca fiind o lucrare miraculoasă, însă fiecare fenomen care se petrece nu este nimic 
altceva decât urmarea necesară a multor altor fenomene care l-au precedat. 

9. Toată lauda I se cuvine doar Domnului, prietene ceresc! Din câte îmi dau 
seama, se pare că am înţeles explicaţia ta mult mai bine decât te-ai fi aşteptat tu! Vezi, 
dragul meu Rafael, trebuie să recunoşti că bătrânii romani nu sunt chiar atât de grei de 
cap! Ce părere ai, crezi că am priceput bine ceea ce ai spus?" 



Capitolul. 3 - Planurile de acţiune ale lui Dumnezeu şi libertatea de voinţa a omului 



1. Rafael a răspuns zâmbind: „într-adevăr, acum ai puţin habar... dar, în ceea ce 
priveşte «prevederile noastre necesare» şi «pregătirile noastre îndelungate», eşti pe o cale 
greşită. Te vei convinge de aceasta prin exemplele pe care ţi le voi da! Alege tu un loc şi 
cere-mi să creez un pom sau chiar mai mulţi, plini deja cu roade coapte! Poţi cere chiar să 
fie în acelaşi pom fructe de feluri diferite. Apoi să-mi spui dacă mai crezi că şi aceşti 
pomi fructiferi au fost prevăzuţi şi pregătiţi. Tu trebuie doar să-mi spui ce doreşti şi vei 
avea parte imediat de un adevărat miracol care nu a fost prevăzut sau pregătit!" 



2.Marcu a zis: „Da, dar ar fi mult mai bine dacă întâi de toate m-ai putea convinge 
că eu sunt întru totul stăpânul perfect liber al voinţei şi al dorinţei mele! Cred că ţi-ar fi 
mult mai greu să faci aceasta decât să creezi diferiţi pomi fructiferi într-un anumit loc! In 
mintea mea a apărut deja îndoiala în ceea ce priveşte posibilitatea realizării din nimic a 
unui miracol, fără ca acesta să fi fost pregătit. Nu vreau să neg total această posibilitate, 
dar, gândind la tot ceea ce a fost, este şi va fi pe acest pământ, cu greu aş putea crede că 
lucrurile pot sta şi altfel, deoarece atotputernicia divină tocmai aceasta înseamnă: că 
nimic nu poate să apară fără Voia şi fără strădania lui Dumnezeu, bazate pe 
atotcunoaşterea Sa divină. Aşa cum este cu neputinţă ca Dumnezeu să nu fi ştiut din 
veşnicie că, la un moment dat, îngerul Său Rafael va crea în mod miraculos, la dorinţa 
unui om, nişte pomi, la fel de dificil este de dovedit că acest miracol nu a fost şi el 
prevăzut şi pregătit din veşnicie! Cu siguranţă că, din punct de vedere spiritual, a fost 
prevăzut!" 

3. Rafael a răspuns: „Da, într-adevăr, este posibil ca anumite lucruri să fie 
pregătite dinaintea materializării lor, dar îţi spun că voinţa omului este atât de liberă încât 
nici Domnul şi nici noi nu o putem clinti prin vreo prevedere şi, cu atât mai puţin, prin 
vreun fel de pregătire. Poţi fi deci absolut sigur că voinţa ta liberă nu poate fi nici 
prevăzută şi nici pregătită. Aşa că, cere-mi şi vei vedea că Domnul însuşi, direct sau prin 
mine, ca slujitor al Său, va crea în mod miraculos, fără nici un fel de pregătire, pomii 
fructiferi ceruţi de tine, prin propria ta alegere, iar ei vor avea o existenţă durabilă!" 

4.Marcu s-a gândit puţin şi a spus: „Prietene, trebuie să fie neapărat pomi 
fructiferi? Poate că mi-aş dori altceva! Ce zici, şi acel «altceva» ar putea fi creat în mod 
miraculos?" 

5.Rafael a răspuns: „Sigur că da, este acelaşi lucru pentru noi! Cere ceea ce vrei şi 
acel «ceva» va fi aici!" 

6. După ce a fost astfel asigurat, Marcu s-a mai gândit o vreme dacă nu ar putea 
găsi ceva cu care să-1 încolţească pe înger. Pentru că nu i-a venit nici o idee mai bună, el 
i-a spus lui Rafael: „Fămi o casă mai rezistentă, bună ca adăpost pentru străini şi 
localnici, o grădină împrejmuită, plină cu tot felul de pomi fructiferi, dintre care curmalul 
să nu lipsească, şi tot acolo, în grădină, să fie şi un izvor cu apă proaspătă şi bună." 

7. îngerul a spus: „Nu crezi că e prea mult dintr-o dată, prietene?" 

8. Marcu i-a răspuns: „Aha, te-am cam încolţit, nu-i aşa? Da, da, fără să fie 
prevăzut şi pregătit nu se prea poate face ceva! Eu nu vreau să te oblig la nimic; fă ceea 
ce poţi face, adică nişte pomi fructiferi, şi lasă celelalte lucruri pe care le-am cerut!" 

9.1ngerul: „Ceea ce ai cerut va fi făcut. Fie ca, în numele Domnului, să fie aici 
toate acestea! Mergi acum şi verifică. Apoi vino şi spune-mi dacă este bine aşa. Dacă nu- 
ţi place ceva, să-mi spui, căci acum încă se mai pot face unele modificări! Mâine va fi 
prea târziu, căci nu vom mai fi aici. Mergi şi priveşte cu atenţie!" 



Capitolul. 4 - Noua proprietate a lui Mar cu. încă un miracol făcut de Rafael 



l.Marcu a privit împrejurul său şi a văzut cu uimire cum întreaga privelişte din 
faţa lui se transformase în mod miraculos. La dreapta casei vechi, pescăreşti, se ridica 
acum o casă frumoasă din piatră, cu două caturi, orientată cu faţa către nord-est. Spatele 
casei era foarte aproape de malul mării; doar o potecă largă, ce împrejmuia casa, o 
despărţea de mal. Construcţia avea o bucătărie spaţioasă, o încăpere mare destinată 
folosirii ei ca sală de mese şi alte optsprezece încăperi, dintre care cinci camere de locuit 
şi treisprezece încăperi mari pentru tot felul de întrebuinţări agricole: o încăpere pentru 
depozitarea grânelor, alta pentru fructe, alta pentru legume şi rădăcinoase şi aşa mai 
departe. într-o altă încăpere se afla un bazin mare cu apă, zidit la exterior cu plăci de 
marmură albă. Avea o suprafaţă de vreo douăzeci de stânjeni pătraţi şi o adâncime de 
şase picioare. Apa era adâncă de doar patru picioare şi jumătate, adâncime suficientă 
pentru păstrarea peştilor. 

2. Acest bazin interior pentru peşti era alimentat permanent cu apă dintr-un izvor, 
care intra prin mai multe orificii mici făcute în partea lui inferioară; apa se acumula doar 
până la o anumită înălţime, de unde un jgheab prelua surplusul şi îl ducea direct în mare. 
Această deschidere putea fi însă astupată din exterior, dacă se dorea umplerea totală a 
bazinului. Un parapet înalt de două picioare şi jumătate, făcut tot din marmură albă, 
împrejmuia bazinul. Acesta avea pe o parte un mic canal de scurgere, pentru cazul în care 
bazinul s-ar fi umplut până sus, canal care de asemenea ducea, prin zidul casei, în mare. 
Pereţii şi podeaua erau şi ei îmbrăcaţi în marmură albă, iar tavanul era făcut din lemn bun 
de cedru, fără noduri, încăperea aceasta era luminată prin cinci ferestre, şi ele cu pervazul 
marmorat, fiecare fereastră având o înălţime de cinci picioare şi o lăţime de trei picioare. 
Aceste ferestre, ca de altfel toate celelalte ferestre ale casei, erau construite în aşa fel 
încât să poată fi deschise şi închise. 

3. Poarta principală era dintr-un metal având strălucirea aurului, iar celelalte uşi 
ale casei erau făcute din cel mai bun lemn de cedru, având încuietori şi lacăte potrivite. 
Duşumeaua de la primul cat era făcută integral din lemn de cedru şi fiecare încăpere era 
deosebit de frumoasă. Atât încăperile de jos, cât şi cele de la etaj conţineau tot ceea ce 
este necesar într-o casă. încăperile pentru grâne, fructe şi legume erau pline, iar cămara 
era ticsită şi ea cu toate cele necesare în bucătărie. Marcu primise nu doar o simplă casă 
impunătoare, aşa cum o visase el, ci ea era dotată din abundenţă cu toate cele necesare 
unui trai bun pentru mulţi ani de acum încolo. 

4. In spatele casei erau grajduri de toate felurile pentru vite, mai multe colibe pline 
cu unelte de pescuit, deosebit de practice, şi o grădină de vreo douăzeci de pogoane. 
Grădina, care fusese mai înainte un teren sterp şi nisipos, era acum împrejmuită cu un zid 
rezistent şi avea un pământ mănos pe care creşteau tot felul de pomi fructiferi. Câteva 
pogoane erau plantate cu viţă-de-vie, care acum era încărcată cu ciorchini de struguri 
copţi, grei şi foarte zemoşi. Alte câteva pogoane erau pline cu legume de tot felul. 

5. In mijlocul grădinii se ridica un templu de marmură ce adăpostea două bazine 
cu apă termală. Unul era alimentat de la un izvor cu apă fierbinte, pentru vindecarea 
gutoşilor, iar celălalt, cu apă călduţă, bogată în sulf şi sodiu, pentru vindecarea leproşilor. 
Aceste izvoare de apă fuseseră conduse la suprafaţă, prin puterea lui Rafael şi conform 



voinţei Mele, chiar din centrul Pământului. Marcu a zărit şi un port foarte larg, cu cinci 
corăbii mari, echipate cu pânze şi vâsle, a cărui intrare, largă de vreo şase stânjeni, putea 
fi închisă pe timpul nopţii cu un lanţ gros. întreaga gospodărie respecta întru totul, până 
în cele mai mici detalii, imaginea la care Marcu visase adesea şi tocmai de aceea acum se 
freca întruna la ochi, având mereu impresia că visează şi că tot ceea ce vede este ireal. 

6. După vreun ceas, când a terminat de cercetat toată gospodăria, s-a întors ameţit 
de câte văzuse şi a spus cu nedumerire: „Aceasta este realitatea sau visez cu ochii 
deschişi? Nu, nu, nu poate fi realitatea! Cam aşa mi-am imaginat eu adesea gospodăria 
mea şi de multe ori o şi vedeam parcă aievea în faţa ochilor, în visele mele de dimineaţă - 
iar acum, prietene din ceruri, sunt sigur că tu m-ai adormit cumva şi eu nu fac decât să-mi 
revăd propriile mele idei!" 

7.Rafael a spus: „O, tu, roman sceptic! Dacă toate acestea ar fi fost doar un vis, 
atunci cum îţi explici că acum, când vorbeşti cu mine, încă le mai poţi vedea, sau vrei să 
spui că dormi în continuare şi visezi? Trimite-ţi nevasta şi copiii să vadă şi ei ce ai văzut 
tu, şi poate că ei te vor ajuta să ieşi din vis!" 

8.După ce a aruncat încă o privire casei, Marcu a spus: „Oh, dar nu este un vis, 
este purul adevăr! Va rămâne oare astfel?" 



Capitolul. 5 - Copiii lumii şi copiii lui Dumnezeu 



1 .Rafael a rostit: „Nu ţi-am spus eu că tot ce este construit aici nu va dispărea în 
totalitate nici într-o mie de ani? E drept că pomii fructiferi, plantele, tufişurile şi cele 
cinci corăbii nu vor rezista atât de mult; dar zidurile vor fi foarte trainice! Chiar şi peste 
două mii de ani vor dăinui urmele existenţei lor, dar atunci nu va mai şti nimeni că 
întreaga construcţie a fost realizată în mod supranatural; cât despre vecinii tăi, nu-ţi face 
griji, ei vor crede că romanii prezenţi aici au construit toate acestea, deoarece şi multe 
braţe puternice pot face miracole! Tu lasă-i să creadă aşa, căci într-o ţară cu de o sută de 
ori o sută de mii de oameni, aşa cum este aceasta, abia de ai putea găsi cinci mii de 
oameni care să te creadă, şi aceasta numai după ce le-ai da foarte multe explicaţii. 
Oricum, credinţa oarbă nu aduce nimănui vreun folos - nici lor şi nici nouă, spiritelor 
cereşti. Şi apoi, nu este atât de important cât de mulţi sau cât de puţini te vor crede; căci 
Domnul a venit pe pământ doar pentru copiii Săi, care sunt puţini la număr, şi nu pentru 
oamenii acestei lumi. Şi aşa vor rămâne lucrurile până la sfârşitul timpurilor şi al lumii! 

2.De câte ori se va revela Domnul pe acest pământ - prin cuvânt, prin faptă sau 
chiar personal - va face aceasta numai pentru adevăraţii Lui copii, care vin de sus! Lumea 
şi copiii ei nuli vor putea simţi savoarea decât foarte puţin sau chiar deloc ! Insă acestora 
din urmă li se vor oferi nenumărate ocazii şi, dacă le vor fructifica, în final se vor putea 
numi şi ei copiii lui Dumnezeu. 



3. Să nu crezi că această înaltă lumină din ceruri va ajunge la toţi oamenii acestui 
pământ! Doar adevăraţii Săi copii, care sunt puţini la număr, vor avea parte de ea din 
abundenţă. Copiii lumii se vor mulţumi să-şi construiască, din gunoiul lor, temple şi case 
de adoraţie pentru idoli, pe care le vor îngrădi cu legi de fier şi cu reguli oarbe şi 
prosteşti. Cu toate acestea, nu vor putea să facă nimic împotriva puţinilor copii adevăraţi, 
căci Domnul va avea mereu o deosebită grijă de ei. Du-te acum la Domnul şi 
mulţumeşte-I pentru acest mare dar!" 

4.Marcu a venit atunci la Mine şi a vrut să înceapă să-Mi mulţumească cu mare 
pompă, prin cuvinte bine chibzuite şi alese. 

5. Eu i-am spus însă: „Scuteşte-te de acest efort. Eu am simţit deja mulţumirea 
inimii tale şi nu mai am nevoie şi de cea a vorbelor! Oare nu-şi merită orice gazdă cinstită 
răsplata sa? Tu eşti o gazdă bună şi cinstită şi ai avut mare grijă de noi timp de aproape 
opt zile. Nu-ţi puteam cere să faci aceasta fără nici o răsplată. Această casă va fi un bun 
adăpost pentru tine şi pentru urmaşii tăi. Dar să ai grijă ca numele Meu să rămână bine 
înrădăcinat în inimile urmaşilor tăi, căci, dacă ei vor pierde numele Meu din inimile lor, 
vor pierde curând şi toate celelalte lucruri! Cel care pierde totul în această lume, mai 
puţin numele Meu, acela nu a pierdut încă nimic, dimpotrivă, a câştigat totul, însă cel 
care pierde numele Meu din inima sa, acela a pierdut totul, chiar şi dacă are la picioarele 
sale toate comorile acestei lumi!" 



Capitolul. 6 - Domnul îi dă reguli de conduită hangiului Marcu 



1. (Domnul): „Fiecare să se îngrijească să păstreze numele Meu în inima sa! Cel 
care îl va avea acolo, acela va avea totul, iar cel care îl va lepăda, acela a lepădat tot ce 
este divin! 

2. Cine Mă iubeşte cu adevărat îl va iubi pe aproapele său ca pe sine însuşi. Iar cel 
care poartă cu adevărat numele Meu viu în inima sa are astfel o comoară care nu-i va 
putea fi luată niciodată, deoarece a-L iubi pe Dumnezeu mai presus de orice este cu mult 
mai mult decât a fi stăpânul tuturor comorilor acestei lumi şi ale tuturor lumilor din 
întreaga infinitate. 

3. Nu este de ajuns să credeţi în Mine doar cu mintea, ci este necesar să credeţi cu 
măsura iubirii infinite din inimile voastre. 

4.Vor veni la tine, Marcu, tot felul de oameni săraci. Ceea ce tu vei face pentru ei, 
fără să te gândeşti la o răsplată pământească, pentru Mine vei face, şi pentru aceasta vei fi 
răsplătit prin iubirea Mea. 

5. Dacă vine cineva la tine gol, îmbracă-1! Şi nu te sfii să le dai bani celor sărmani, 
care în această lume au mare nevoie de ei! 



6. Eu am vrut ca toţi oamenii să trăiască frăţeşte, fără acest mijloc distructiv de 
schimb, care sunt banii, însă, pentru că tot au fost introduşi de oameni şi pentru a uşura 
comerţul, voi lăsa banii să existe în continuare; dar să ştii că aceştia le aduc fericire 
oamenilor numai prin iubirea Mea! 

7. Să nu crezi niciodată că au o altă valoare decât cea a iubirii Mele; doar atunci ei 
îţi vor aduce numai dragostea şi binecuvântarea Mea! Celui care are nevoie de un ban, 
dă-i doi, chiar trei, iar Eu îţi voi răspunde cu o iubire de zece sau chiar de treizeci de ori 
mai mare. 

8. Pe scurt, dacă, văzând că un om are nevoie de ceva, îl ajuţi cu dragă inimă şi 
faci aceasta în numele iubirii Mele, poţi fi sigur că vei fi răsplătit de Mine! 

9.Dacă vine la tine un om bogat care este bolnav de gută, calculează-i după cum 
este drept plata pentru găzduire şi hrană, dar baia să fie gratuită! 

lO.Dar dacă vine unul la baie doar pentru a se distra, cere-i un preţ mai mare 
pentru baie, găzduire şi mâncare decât altuia! Insă dacă acelaşi om vrea să afle adevărul, 
atunci tu să i-1 dezvălui fără să-i ceri vreo plată, căci în cunoaşterea adevărului el este 
foarte sărac! 

11. Dacă vine un om care caută adevărul prin lume şi vrea să-1 afle de la tine, 
aceluia să nu i-1 spui pe degeaba, ci pune-1 să plătească pentru fiecare cuvânt câte un ban; 
căci, pentru un astfel de căutător, adevărul are valoare numai când este plătit cu bani grei! 

12 Dacă vine la tine un sărac înfometat, aceluia dă-i să mănânce şi să bea şi nu-1 
lăsa să plece sărac de la tine. însă dacă vine unul pentru că îi place să stea la masa ta, 
acela să plătească şi ceea ce a mâncat săracul de lângă el! 

13.Ajută-i fără nici o răsplată pe cei săraci, iar pe cei care vin pentru plăcerea lor 
pune-i să plătească! M-ai înţeles?" 

14.Marcu a răspuns, plângând de bucurie: „Da, Doamne!" 

15. Eu am spus apoi: „Du-te acum şi arată-le şi alor tăi darul primit!" 

16.Marcu s-a dus atunci la familia sa, care era uimită din cale-afară, şi i-a 
transmis îndrumările Mele; apoi au mers cu toţii în grabă spre noua casă, au intrat în ea şi 
au studiat-o în amănunt. Atât nevasta, cât şi copiii lui Marcu nu mai ştiau ce să facă de 
bucurie. Cei care erau la masă M-au întrebat dacă au voie să meargă şi ei să privească 
noua gospodărie miraculoasă. 

17.Eu am răspuns: „Dragi prieteni, această lucrare este mai durabilă decât Mine în 
ceea ce priveşte existenţa sa pământească şi astfel veţi avea îndeajuns de mult timp să o 
vedeţi şi să o admiraţi. Eu însă încurând nu voi mai trăi decât prin iubirea din inimile 
voastre. 

18. Rămâneţi aşadar cu Mine atâta timp cât mai sunt încă aici, căci ceea ce Eu am 
cu adevărat de dăruit este cu mult mai mult decât toate miracolele la un loc!" 

19. Toţi au spus: „Da, da, da, o, Doamne, rămânem cu toţii lângă Tine, căci Tu eşti 
mai mult decât toate miracolele care au fost făcute prin puterea, prin înţelepciunea şi prin 
graţia Ta şi care umplu infinitatea!" 



Capitolul. 7 - Despre pontiful roman. O critică adusă preoţilor păgâni din Roma 



l.Cyrenius a spus: „Doamne, Tu îmi cunoşti slujba grea şi plină de 
responsabilităţi. De la un timp însă, nu-mi mai este aşa de greu şi am senzaţia că totul se 
face de la sine şi că toate problemele se rezolvă fără să clintesc un deget! Acum sunt mult 
mai liniştit, căci ştiu că Tu rezolvi totul pentru mine şi, în toate treburile care au existat şi 
există, nu a fost vreodată o rânduială mai bună. Aceasta pentru că Tu faci totul în locul 
meu! 

2.0, tu, împărăţie fericită! O, Roma, casa mea părintească, cât de mult te vei fi 
bucurând tu în taină că Domnul şi-a îndreptat privirea Sa spre tine, vrând să crească şi 
între zidurile tale copii ai Săi! Doamne, sunt alături de Tine trup şi suflet. Dacă ai fi fost 
acum în Roma şi ai fi făcut un astfel de miracol acolo, nu ar fi rămas nici un om care să 
nu-Ţi aducă slava cea mai mare! Dar Tu îţi cunoşti planul şi îţi ştii cărările. Ştiu că este 
cel mai bine aşa cum ai hotărât Tu să fie!" 

3. Iară a Mea, care tăcuse până atunci, a spus: „Fii pe pace în ceea ce priveşte 
Roma, o, mare guvernator! Eu am o părere bună despre romani, dar acolo mai trăiesc şi 
mulţi preoţi păgâni, care sunt cu toţii în subordinea unui aşa-numit Pontifex Maximus 
('Mare Preot', la vechii romani). Ei stăpânesc poporul prin teama de pedepsele lui Hades 
şi de ororile Tartarului, care - spun ei - sunt veşnice! Vai de cel care îndrăzneşte să intre 
în acest cuib de viespi! Vai şi amar de el! Eu cred că preoţii voştri sunt de o mie de ori 
mai răi decât templierii noştri, care încă îi mai poartă în amintire pe Moise şi pe profeţi, 
chiar dacă numai în vorbe învăţate pe de rost. Ai voştri nici măcar nu s-au ostenit să 
înveţe ceva pe de rost, iar toate acţiunile lor izvorăsc doar din egoism şi din pofta 
nestăpânită de a-şi extinde pretutindeni şi cât mai repede domnia. 

4.Doi preoţi din Roma, care au înnoptat odată la noi, mi-au povestit despre acel 
Pontifex Maximus (PM) că ar fî o fiinţă atât de sfântă, încât însuşi Zeus, care îl vizitează 
o dată pe an, se închină de trei sau de şapte ori în faţa reprezentantului său pământesc 
înainte de a îndrăzni să i se adreseze şi de a-i da cu mare umilinţă noi legi pentru 
muritorii de pe pământ. Zeus îl stimează în acest fel pe Pontifex Maximus mai mult de 
dragul muritorilor, pentru ca aceştia să priceapă valoarea nepreţuită a maiestăţii sale, el 
fiind cel mai de vază reprezentant al celui mai înalt zeu, aici, pe pământ. 

5. Spuneau că el (PM) ar fi mai presus de toţi regii şi împăraţii, comandanţii de 
oşti şi domnii de pe pământ. Se spune că el ar avea în stăpânirea sa exclusivă toate 
elementele. Dacă, de exemplu, fiind furios, bate cu piciorul său sfânt în pământ, acesta 
începe să tremure precum frunza în bătaia vântului, iar munţii încep să scuipe foc, 
susţinându-1 astfel pe PM să-şi verse, în numele lui Zeus, dreapta şi apriga-i furie. 

6. Se spune că doar de el depinde dacă un an va fi bun sau rău. Dacă el 
binecuvântează pământul, vor fi recolte bogate pretutindeni, iar dacă nu îl 
binecuvântează, recoltele vor fi proaste; dacă va blestema pământul, atunci se vor isca 
războaie, va fi foamete, vor apărea molime şi mii de alte asemenea nenorociri! în afară de 
Zeus, toate celelalte zeităţi trebuie să i se supună; iar dacă nu o fac, el le poate interzice să 

mai vină pe pământ timp de o sută de ani - ceea ce încă nu s-a petrecut niciodată şi nici 
nu se va petrece, căci zeii sunt ferm convinşi de măreţia domniei sale, PM. 

7. Astfel, un PM are o putere triplă: una, asupra tuturor zeităţilor - în afară de 
Zeus, cu care este egal ca rang -, a doua, asupra întregului pământ şi asupra elementelor 
şi a treia, asupra oamenilor, animalelor, pomilor şi plantelor. In afară de acestea, el mai 
stăpâneşte planetele şi toate stelele şi are în mâinile sale norii, vântul, fulgerele, tunetul, 
ploaia, grindina şi zăpada. Chiar şi marea se cutremură în faţa infinitei sale forţe! 

8. Apoi, cei doi preoţi romani mi-au mai povestit încă o mulţime de alte lucruri 
despre PM. O vreme am crezut că fac doar glume cu mine, dar din păcate aveam să mă 
conving în curând că cei doi nebuni luau aceste lucruri în serios, căci, în momentul în 
care am început să le vorbesc despre unicul Dumnezeu al lui Avraam, al lui Isaac şi al lui 
Iacov şi despre faptele Sale, ei au început să râdă de mine şi m-au asigurat că mă înşel, că 
sunt pe o cale greşită. Ei mi-au mai spus că au mii de dovezi ale faptului că este aşa cum 
spun ei. 

9.1-am întrebat ce ştiu ei: PM este muritor sau nemuritor? Unul dintre ei s-a cam 
grăbit să-mi răspundă şi, bâlbâindu-se, mi-a zis că PM ar fi muritor pentru pământ, dar că 
o dată ce moare este luat imediat de Zeus în cea mai înaltă sferă a Elizeului, unde va 
mânca la aceeaşi masă cu el timp de o sută de ani, devenind el însuşi o mare zeitate. 
Aceste vorbe nu i-au convenit celuilalt preot, căci 1-a corectat astfel pe primul: «Vorbeşti 
prostii! Când a fost vreodată un PM muritor?! Ceea ce ai spus acum despre el este valabil 
numai pentru noi, preoţii mai mici în rang, mai ales dacă nu am reuşit să intrăm în graţiile 
lui PM. Un PM nu moare niciodată şi nici nu poate să moară, deoarece Zeus i-a dăruit 
veşnica nemurire! Vezi, a spus el în continuare, eu îl cunosc deja pe al patrulea, şi nici 
unul dintre ei nu a murit încă. Cu toate că tronul este ocupat doar de un singur PM, toţi 
ceilalţi sunt nemuritori; deci nici un PM nu poate muri, la fel cum nici nu poate pierde 
tronul pământesc!» 

lO.Eu le-am spus atunci: «Dar aşa ceva este imposibil! Cum ar putea ca patru să 
fie unul şi unul, patru?! Aceasta mi se pare a fi o mare prostie! PM al vostru este, din 
câte-mi spuneţi voi, un mare smintit, la fel de muritor ca oricine altcineva, iar puterea lui 
stă în armele împăratului, în prostia şi în orbirea poporului amărât, precum şi în vrăjile 
cele mai rele, căci este uşor să faci miracole în faţa mulţimilor lipsite de minte şi oarbe 
din punct de vedere spiritual! Lăsaţi-mă în pace cu prostiile voastre! E suficient că sunteţi 
voi atât de proşti! De ce să devin şi eu ca voi?» 

1 1 .Cei doi s-au supărat foarte tare pe mine, au început să-şi facă reproşuri unul 
altuia şi au părăsit încăperea bătându-se. Văzându-i cum se rostogolesc, încăieraţi ca nişte 
câini, i-am mai întrebat pe fereastră dacă şi bătăile au fost poruncite de către PM, ca 
urmare a vreunei noi legi venite de la Zeus din Elizeu. Nu mi-au auzit cuvintele - şi a fost 
mai bine aşa - căci ei au continuat să se contrazică în privinţa nemuririi lui Pontifex 
Maximus, până când i-au despărţit slujitorii noştri. 

12.1nsă acum te rog, mare şi iubite Cyrenius, să-mi spui ce impresie ar fi făcut 
Domnul în Roma unor astfel de oameni orbi şi fanatici? Cu siguranţă, cea mai rea, afară 
de cazul în care ar fi recurs la foc şi la o ploaie de pucioasă. Bunul Domn a ştiut 
dintotdeauna unde este cel mai bine să vină în aceste vremuri. De aceea a venit aici şi nu 
altundeva în lume! Aceasta este părerea mea. Ce părere ai tu? Ce crezi tu sau împăratul 
Romei despre acest suprem Pontifex Maximus?" 



11 



Capitolul. 8 - Relaţiile religioase din Roma în vremea lui Iisus 



l.Cyrenius a răspuns: „Ai dreptate, copila mea, Pontifex Maximus este într- 
adevăr foarte popular în Roma şi nu se poate schimba nimic din această situaţie! Te 
asigur totuşi că doar oamenii din straturile de jos ale societăţii Romei, cei neşcoliţi, cred 
într-o oarecare măsură în aşa ceva. Cei mai răsăriţi nu cred deloc asemenea prostii, deci 
eu consider că se mai pot face multe lucruri cu noi, romanii. 

2.E drept că ar fi destul de dificil să răspândeşti adevărurile divine în rândul 
poporului de jos, dar ştiu destui romani care şi-ar dărui averile, şi-ar da chiar sângele şi 
viaţa cu bucurie pentru această învăţătură. Să ştii că nu găseşti uşor un popor care să se 
teamă mai puţin de moarte decât poporul roman! Dacă un adevărat roman s-a convins de 
un anumit lucru, îşi dă şi viaţa pentru el! Te asigur că un alt popor nu ar face aşa ceva! 

3. Preoţii noştri sunt cam a cincea roată la căruţă, iar sărbătorile şi predicile lor 
folosesc doar pentru distracţia poporului. Legile noastre - care reprezintă o sinteză 
atotcuprinzătoare a preceptelor celor mai buni şi mai înţelepţi filozofi ce au existat 
vreodată pe pământ - au grijă să ţină în frâu datinile preoţeşti. 

4. Statul îl susţine pe PM doar de dragul poporului, iar acţiunile sale de odinioară 
au fost foarte mult îngrădite. Acum câteva sute de ani era cu totul altfel. PM era un fel de 
zeu printre oameni! Era un om foarte cult - aşa şi trebuia să fie, căci altfel nu ar fi putut 
ajunge la acest rang înalt. El trebuia să cunoască misterele egiptene, precum şi toate 
oracolele şi tainele acestora; de asemenea, trebuia să fie un magician desăvârşit, căci era 
necesar să treacă un examen greu şi foarte sever în faţa unui grup secret de patricieni ai 
Romei. Dacă avea toate aceste calităţi, era făcut pontif, având toate drepturile, avantajele 
şi dezavantajele pe care acest înalt rang le aducea cu el. 

5.0 dată ajuns pontif, el putea desigur să slujească poporul, dar înainte de toate 
trebuia să le arate patricienilor respectul cuvenit şi să facă ceea ce îi cereau aceştia. Dacă 
ei voiau război, pontiful trebuia să îşi conceapă profeţiile în aşa fel încât poporul să 
întrevadă în ele necesitatea războiului, atribuită dorinţei zeilor. Propriu-zis, zeii nu erau 
nimeni altcineva decât patricienii imperiului, împreună cu cetăţenii cei mai învăţaţi şi mai 
înţelepţi, artiştii şi poeţii. Totul a pornit de la ideea că trebuie doar să dai o direcţie 
precisă imaginaţiei bogate a oamenilor, şi astfel îi vei apăra de pericolul de a merge pe 
căi greşite. 

6. Ei susţineau că fiecare om are o imaginaţie nativă. Dacă este neglijată, ea poate 
face dintrun om bun o adevărată bestie; dar dacă această imaginaţie îi este pusă într-o 
oarecare rânduială şi îi este impregnată cu imagini nobile, sub influenţa cărora va începe 
să se manifeste ordonat, ea va ajunge la rândul ei să creeze imagini sublime şi astfel se va 
transforma într-un instrument pur, lucrând numai spre binele omului. 

7. Astfel, întreaga noastră învăţătură despre zei, care a fost introdusă de către 
anumiţi oameni învăţaţi prin toate mijloacele posibile, nu este nimic altceva decât un 
eşafodaj conceput pentru ordonarea imaginaţiei haotice a oamenilor. Pentru noi, 
patricienii, cunoscători ai acestor lucruri, a apărut firesc necesitatea de a ne manifesta 
după planul nostru de a ne forma supuşii. 

8. Aşa cum era în acele vremuri, la fel este şi acum. Singura diferenţă este aceea că 
acum - şi oamenii de rând sunt iniţiaţi în multe dintre tainele la care înainte nu aveau 
acces decât patricienii. Din această cauză, ei cred din ce în ce mai puţin în pontificat. 
Marea majoritate crede într- adevăr întro divinitate supremă, destul de mulţi însă nu mai 
cred în nimic, iar cei mai culţi sunt adepţi ai lui Platon, Socrate şi Aristotel. 

9. Cei doi preoţi care ţi-au vorbit despre PM sunt într-adevăr foarte proşti dacă au 
crezut cuvânt cu cuvânt ceea ce au fost învăţaţi. Adeseori ei sunt deosebit de şireţi şi se 
comportă în faţa oamenilor de parcă ar juca şah cu zeii în fiecare zi! Dar ei în sinea lor nu 
cred în nimic altceva decât în cuvintele lui Epicur, care sună cam aşa: Ede, bibe, lude! 
Post mortem nulla voluptas; mors enim est rerum linea. ('Mănâncă, bea şi distrează- te! 
După moarte nu mai există desfătare; căci moartea este sfârşitul a tot.') 

lO.Dacă tu, draga mea Iară, care eşti atât de înţeleaptă în ciuda vârstei tale 
fragede, ne judeci pe noi după cei doi preoţi cu care ai vorbit, atunci greşeşti amarnic, 
căci noi, romanii, suntem exact aşa cum ţi-am spus acum. Dacă cineva mă contrazice, 
acela nu cunoaşte Roma; eu, fiind unul dintre conducătorii ei, ştiu exact cum stau 
lucrurile. Acum, că ai aflat toate acestea, te rog să fii mai blândă cu noi, romanii! Ce 
părere ai, am dreptate când îţi cer aceasta?" 



Capitolul. 9 - Profeţia Domnului despre soarta Romei şi a Ierusalimului 



l.Iara a spus: „Este de la sine înţeles! Dacă este adevărat ce mi-ai spus acum, nu 
mai am nimic să vă reproşez. Având o orientare bună, nici rezultatele nu pot fi, în 
principiu, rele. Eu nu mă las păcălită de aparenţe, dar ştiu că, de obicei, se ajunge mai 
uşor la o stare de onestitate şi de bunăvoinţă decât la purul adevăr, care de altfel este 
unica lumină călăuzitoare reală. După cum spui tu, voi aţi avut dintotdeauna o voinţă 
orientată benefic, iar micile excepţii nu schimbă absolut deloc imaginea de ansamblu. 

2Acum însă, pe lângă orientarea voastră benefică şi bunul vostru simţ iniţial, 
primiţi şi lumina pură a eternului adevăr şi astfel această orientare benefică va fi dublată 
de căile şi cunoştinţele cele mai potrivite pentru a atinge negreşit cele mai bune rezultate, 
în concluzie, nu ne putem aştepta decât la ceea ce este mai bun de la voi! O, Doamne, 
binecuvântează aceste cuvinte ale mele, ca ele să devină un adevăr pentru toate 
vremurile!" 

3. Eu am spus: „Da, draga Mea Iară, fie binecuvântate minunatele şi adevăratele 
tale cuvinte! 

4. Roma va fi locul unde se vor păstra cel mai bine învăţătura şi graţia Mea. Acest 
mare oraş împărătesc va atinge o vârstă foarte înaintată în istoria lumii, o vârstă pe care 
nu o vor atinge decât puţine oraşe egiptene, iar dintre toate, Roma se va păstra cel mai 
bine. Duşmanii din afara zidurilor ei nu-i vor putea face prea mult rău. Doar timpul şi 
duşmanii din interiorul ei o vor putea macină. 



13 



5. Din păcate însă, învăţătura Mea va deveni, în timp, un fel de idolatrie; dar, în 
ciuda acestui fapt, cuvântul Meu va purta întotdeauna adevăratul său înţeles. 

6.Nici chiar în vremurile foarte îndepărtate spiritul învăţăturii Mele nu va 
dispărea. Oamenii vor mesteca doar scoarţa exterioară a învăţăturii Mele şi o vor 
considera a fi pâinea vieţii. Insă Eu îi voi conduce, prin mijloace potrivite, din nou pe 
drumul cel bun! Chiar dacă vor fi mulţi desfrânaţi, eu îi voi purifica la momentul potrivit! 

7.1nvăţătura Mea va fi cea care va vesti iubirea, umilinţa şi răbdarea. Mai-marii 
lumii se vor strânge în jurul ei şi vor vrea să-şi afle mântuirea în vorbele ei. 

8. Absolut nealterat nu va dăinui nimic pe acest pământ, nici măcar cuvântul Meu. 
In Roma însă, cuvântul Meu se va păstra cel mai curat şi va fi ca o mărturie istorică! 

9. Te asigur de acest lucru, dragul Meu prieten Cyrenius. Aceasta este şi 
binecuvântarea frumoaselor cuvinte pline de adevăr ale mult iubitei Iară! 

10. Miile de ani care vor urma vor dovedi adevărul spuselor Mele! 

11. Insă Ierusalimul va fi într-atât de distrus încât nu se va mai şti unde a fost 
odinioară. Generaţiile viitoare vor construi un mic oraş şi-i vor da acelaşi nume, dar acela 
va fi situat în alt loc şi va avea o cu totul altă înfăţişare. Acest orăşel va avea la rândul lui 
încercări foarte grele de trecut şi va deveni un loc lipsit de importanţă, în care se vor 
strânge tot felul de vite, ce îşi vor duce jalnica lor existenţă hrănindu-se cu muşchii de pe 
pietre. 

12.Da, într-adevăr, am vrut să fac din acest străvechi oraş al Domnului primul 
oraş al lumii; dar el nu M-a recunoscut, ci a văzut în Mine un tâlhar şi un criminal! De 
aceea va decădea pentru totdeauna şi nu se va mai putea ridica din mizeria 
binemeritatului blestem străvechi, pe care el însuşi şi 1-a atras şi pe care 1-a rostit cu gura 
lui! Eşti mulţumită acum, dragă Iară, de binecuvântarea Mea?" 

13.Mişcată până la lacrimi, Iară Mi-a răspuns: „O, Doamne, Tu, unica mea iubire! 
Cine ar putea fi nemulţumit de ceea ce spui Tu şi mai ales de o astfel de profeţie, atât de 
măreaţă, care ne poartă către un viitor atât de îndepărtat? Şi dragul meu Cyrenius pare a fi 
foarte mulţumit de ceea ce ai spus, la fel şi Cornelius, Faustus şi Iulius. Cu totul altfel 
stau lucrurile cu copiii Ierusalimului, ai cărui reprezentanţi sunt şi ei prezenţi la această 
masă şi la multe alte mese de aici. Ei nu par a fi la fel de încântaţi precum romanii." 

14. După această remarcă foarte serioasă a ei, mai mulţi oameni veniţi din 
Ierusalim s-au ridicat şi au spus: „Nu trebuie să doreşti pieirea propriei case părinteşti 
atâta timp cât ea nu a devenit ascunzişul hoţilor şi al tâlharilor, însă o dată ce a ajuns 
astfel, ea nu trebuie cruţată! Fără să se teamă că ar păcătui, urmaşul are dreptul să 
distrugă cu propriile lui mâini o astfel de casă, împreună cu cei răi pe care ea îi 
adăposteşte, şi astfel să şteargă pentru totdeauna de pe faţa pământului orice urmă a 
existenţei sale. 

15. Dacă Ierusalimul nu este nimic altceva decât un cuib de criminali şi de tâlhari, 
de ce ne-ar părea rău că Domnul îi dă binemeritata pedeapsă, ceea ce va şi face negreşit?! 
Partea tristă este că, în ciuda tuturor avertismentelor primite, acest oraş al lui Dumnezeu, 
asupra căruia s-a revărsat atâta graţie, nu s-a îndreptat, ajungând în punctul în care 
Dumnezeu însuşi trebuie să îl lovească pentru a treia oară. Faptul că el a nesocotit 
Răbdarea Sa este o dovadă clară că îşi merită aspra pedeapsă şi că nu trebuie deplâns 
absolut deloc. 

16.Volenti non fit injuria! ('Ceea ce ai acceptat de bunăvoie nu mai poate fi 
considerat o nedreptate.') Nimeni nu va plânge pe cineva care vrea să se arunce într-o 
groapă ziua în amiaza mare. Nici noi! N-am simţit niciodată milă pentru «catâri» şi 
proşti, cu atât mai puţin când ei vor să mai pară a fi şi cei mai măreţi de pe pământ. Ca să 
nu mai vorbim de faptul că aşa-zisa lor «înţelepciune» este însoţită de tot felul de răutăţi 
şi de multă prefăcătorie. 

17.Este adevărat şi faptul că trebuie să avem compasiune pentru boala sufletească 
a omului, mai mult decât pentru cea trupească. Dar cine oare ar simţi compasiune pentru 
unul care, având trupul bolnav, dar fiind întreg la minte, porunceşte slujitorilor săi să-1 
dea afară pe medicul cel bun, care ştie precis ce boală are şi vine la el să-1 ajute? Nouă nu 
ne-ar fi milă de el. Este mai bine ca acel om să se îmbolnăvească şi mai tare, să aibă 
dureri mari, ca să înţeleagă prin suferinţă cât de prost a fost dândul afară pe medicul cel 
binevoitor şi priceput! 

18.Prostia ca atare merita compasiunea, căci un om prost de la natură nu este de 
vină că s-a născut aşa; dar există oameni, aşa cum sunt preoţii, fariseii şi cărturarii, care 
nu sunt prosti, ci o fac pe proştii, pentru a se putea folosi mai uşor - în atingerea 
scopurilor lor cât se poate de egoiste şi de meschine - de sărmanele fiinţe care au fost 
îndobitocite tot de ei! Astfel de oameni nu sunt nişte bolnavi, ci nişte lupi puternici şi 
sănătoşi în blană de oaie, şi ei nu merită decât pedeapsa cea mai aspră; orice inimă 
omenească ar face cea mai mare greşeală dacă ar nutri pentru ei şi cea mai mică milă. 

19. Cine pe lumea aceasta, neplăcându-i noaptea, va fugi de ivirea zorilor? Cine 
este atât de nebun încât să plângă după o iarnă deosebit de grea şi de chinuitoare, după o 
furtună distrugătoare, după o molimă sau după nişte ani grei care au luat sfârşit? Dar noi 
credem că ar fi o prostie şi mai mare să plângem pentru că Domnul îşi va revărsa în 
curând graţia Sa asupra noastră. Da, este trist că Ierusalimul nu a recunoscut şi nu a 
primit această clară lumină a spiritului, căci aceasta înseamnă a face corp comun cu 
Satana! Şi un asemenea oraş nu merită decât focul din ceruri! Sodoma şi Gomora zac de 
mult timp pe fundul Mării Moarte. Cine oare îi plânge pe acei blestemaţi? La fel, nimeni 
nu va plânge nici soarta Ierusalimului! 

20. Tu, dragă Iară, te-ai înşelat puţin în ceea ce priveşte părerea ta despre noi! 
Chipul nu oglindeşte întotdeauna adevărul, el mai poate înşela uneori! Ce spui, avem sau 
nu dreptate?" 

21. Iară a spus: „Doamne, Tu, iubirea mea, de ce se petrece mereu aşa şi îi judec 
greşit pe oameni? Nu pot fi eu oare în stare să îi văd cum sunt ei cu adevărat? Mă supără 
foarte tare acest lucru! Adineauri i-am dat ocazia lui Cyrenius să mă contrazică, 
bineînţeles cu blândeţe, iar acum am judecat greşit o mulţime de oameni! Toţi au 
dreptate, numai eu nu am. O, Doamne, dă-mi o putere de înţelegere şi o gândire mai 
bună, pentru a nu mai greşi când îi judec pe ceilalţi!" 

Capitolul. 10 - O evanghelie pentru femei 



l.Eu am spus: „Uşurel, uşurel, draga Mea fetiţă! Trebuie doar să fii puţin mai 
tăcută şi să nu începi imediat să vorbeşti în faţa oamenilor cu experienţă! Apoi nu trebuie 
niciodată să judeci după aparenţe, ci să ai răbdare întâi să asculţi ceea ce au de spus aceşti 
oameni despre diferite lucruri şi situaţii! 

2. Dacă cineva se înşală într-o anumită privinţă, atunci este momentul să intervii 
şi să-i aduci aminte cu blândeţe care a fost punctul în care s-a înşelat; dar niciodată mai 
devreme! 

3. Nu ar fi deloc frumos ca o fată tânără sau chiar o femeie să vrea să-i înveţe 
adevărul pe cei cu experienţă, când ei îl cunosc prea bine; dar dacă bărbatul face o 
greşeală, atunci este momentul potrivit ca femeia să meargă la el şi să-i spună cu 
blândeţe: «Dragul meu, priveşte..., te afli pe un drum greşit! Uite cum stau lucrurile...!» 
Iar bărbatul se va bucura foarte mult şi va urma cu multă plăcere sfatul blând al vocii ei 
calde. 

4.Dar dacă femeia va vorbi neîntrebată şi fără tact, atunci bărbatul se va supăra, 
va deveni arţăgos şi nu va mai dori să urmeze sfaturile ei, oricât de mult adevăr ar 
cuprinde ele. 

5. Aceasta este o evanghelie numai pentru femei! Femeia care va urma această 
învăţătură va avea zile bune pe pământ, iar cea care nu o va asculta va trebui să 
recunoască faptul că doar din vina ei nu este preţuită de bărbaţi. 

6.0 femeie adevărată este un simbol al celor mai înalte sfere cereşti, dar o femeie 
egoistă, care vrea mereu să domine, este oglinda Satanei, care este deja prezent printre 
oameni, transformând totul într-un cumplit iad. 

7.0 adevărată femeie nu trebuie să se supere niciodată în totalitate pe un bărbat, 
căci făptura ei trebuie să emane cea mai mare răbdare, blândeţe şi umilinţă. Bărbatul 
trebuie să regăsească în ea adevărata linişte a propriei sale fiinţe furtunoase şi să devină 
apoi la rândul lui blând şi răbdător! Insă dacă femeia este certăreaţă, ce să facă atunci 
bărbatul, a cărui natură este oricum mai mult furtunoasă decât liniştită? ! 

8. Deci niciodată cu ceartă mult iubita Mea fiică, altfel vei mai avea multe ocazii 
să te superi că ai fost contrazisă şi dată la o parte! M-ai înţeles?" 

9.1ara a spus: „Am înţeles foarte bine; mă doare sufletul că am fost atât de proastă 
şi de obraznică. Tăcusem timp de mai multe ore şi era bine aşa; acum însă mi-am dorit să 
vorbesc puţin şi ar fi fost mult mai bine dacă aş fi tăcut în continuare. De acum încolo 
limba mea va rămâne pe deplin liniştită, cum nu a mai fost niciodată limba vreunei 
femei!" 

lO.Eu am spus: „Copila Mea dragă, nu este necesar să faci chiar aşa, trebuie doar 
să taci atunci când nu ţi se cere să vorbeşti! Dacă, dimpotrivă, ţi se cere să vorbeşti iar tu 
taci, bărbatul va vedea în atitudinea ta răutate, viclenie şi perfidie şi nu-şi va mai îndrepta 
inima spre tine. 

11. Trebuie să vorbeşti la momentul potrivit şi să taci la momentul potrivit, 
întotdeauna plină de blândeţe, de iubire şi de dăruire. Aceasta este podoaba cea mai de 
preţ a femeii şi, astfel, o simplă flacără jucăuşă şi iubitoare poate anima sau domoli orice 
inimă bărbătească, insuflându-i căldură şi blândeţe! 

12.Fecioarele mai au însă un prost obicei, care este foarte supărător, acela de a fi 
vanitoase. Vanitatea este sămânţa orgoliului. Dacă fecioara îi îngăduie acestei seminţe să 
încolţească, ea refuză astfel feminitatea cerească şi se apropie mult de fiinţa Satanei. O 
tânără vanitoasă nu merită osteneala nici măcar să râzi de ea, iar o femeie mândră şi 
orgolioasă este ca un leş printre oameni şi pe bună dreptate va fi dispreţuită de toată 
lumea. 

13. Fetiţa Mea, nu fi deci înfumurată şi, cu atât mai puţin, vanitoasă sau 
orgolioasă. în felul acesta vei fi ca o stea deosebit de frumoasă pe bolta cerească, printre 
multe alte lumini! înţelegi?" 

14.1ara a zis: „Da, dar Te rog să nu Te superi pe mine pentru că am fost atât de 
prostuţă!" 

15. Eu i-am răspuns: „Nu sunt supărat! Dar să lăsăm aceasta! Acum se întoarce 
Marcu la noi, împreună cu ai săi. Să vedem ce ne vor povesti!" 

16. In timp ce Iară, mulţumită de răspunsul Meu, a început să cugete foarte adânc 
la ceea ce înseamnă vanitatea, Marcu a venit la Mine împreună cu toată familia sa, iar 
soţia şi copiii săi au început să Mă slăvească şi să Mă laude mai presus de orice. 

17. Eu i-am binecuvântat, i-am rugat să se ridice de la pământ şi le-am spus: „Ştiţi 
cu toţii prea bine, mai ales tu, Marcu, cel care îi vei îndruma pe ceilalţi de acum înainte, 
de ce aţi ajuns să vă bucuraţi de bunăvoinţa şi de acest ajutor al Meu. Nu aveţi de ce să- 
Mi mulţumiţi. 

18.Pentru că v-aţi îngrijit de toate nevoile materiale ale Mele şi ale ucenicilor Mei 
în tot acest timp pe care l-am petrecut la voi, v-am dăruit în schimb tot ceea ce vedeţi 
acum şi am pregătit lucrurile astfel încât să vă puteţi folosi de acest dar timp îndelungat şi 
chiar să aveţi de pe urma lui beneficii veşnice. Acum mergeţi să vă arate Rafael cum 
trebuie folosit totul, căci o astfel de avere necesită şi cunoaşterea utilizării sale 
corespunzătoare ! " 

19.Eu l-am chemat pe Rafael şi i-am spus: „Du-te cu ei şi arată-le cum să utilizeze 
cele primite. Arată-le celor doi fii cum trebuie să folosească cele cinci corăbii cu pânze şi 
cum să beneficieze de ajutorul vântului! Astfel, ei vor deveni primii şi cei mai buni 
corăbieri ai acestei mări şi, după exemplul lor, vor apărea în curând şi alte corăbii pe aici, 
ceea ce-i va încânta mult şi pe romani." îngerul a făcut imediat ceea ce i-am cerut. 

20. Apoi i-am spus şi lui Cyrenius: „Trimite şi tu câţiva slujitori mai răsăriţi ca să 
înveţe şi ei câte ceva, pentru folosul vostru pământesc! Căci Eu vreau ca toţi cei care vor 
urma după Mine să fie înţelepţi şi pricepuţi în toate domeniile." Urmându-Mi sfatul, 
Cyrenius a poruncit imediat câtorva slujitori să-i însoţească pe membrii familiei lui 
Marcu, consimţind ca şi Josoe să meargă cu ei, deoarece acesta îndrăgea foarte mult 
călătoriile pe apă. 

Capitolul.il - Părerile nubienilor despre facerea de minuni 



l.Când şi acestea s-au aranjat, Oubratouvishar a venit la Mine şi a spus: „Tu eşti 
într-adevăr atotputernic! Eu, împreună cu fraţii şi surorile mele, am înţeles acum în ce 
constă salvarea tuturor oamenilor binevoitori şi cu inimile deschise, care se preocupă de 
creşterea inimii, a sufletului şi, nu în ultimul rând, a minţii lor proprii - care nu ar trebui 
să fie decât un sprijin de nădejde al inimii. Aceasta este şi va rămâne singura cale 
adevărată pentru o viaţă desăvârşită. Iar noi, negrii, vedem şi înţelegem aceasta la fel de 
bine ca orice om mai luminat. 

2.Dar, cu toate că suntem oameni cu experienţă şi cunoaştem multe lucruri, 
miracolul făptuit acum de Tine ne răscoleşte foarte tare şi ne face să ne punem multe 
întrebări. Acesta este motivul pentru care se tot şuşoteşte în contradictoriu la masa 
noastră. Unii dintre noi cred că şi un om desăvârşit prin spiritul Tău poate să facă un 
astfel de miracol. Alţii cred că, de când a fost creată lumea, numai lui Dumnezeu Ii este 
cu putinţă să facă asemenea minuni; căci Voinţa Divină atotputernică Ii aparţine numai 
Lui şi niciodată vreunui spirit creat, întrucât spiritul creat nu este infinit, ci cât se poate de 
mărginit. 

3. Ei mai susţin că aceasta se poate observa şi la creaturile acestui pământ. Cu cât 
ele sunt mai mari, cu atât au mai multă putere, şi cu cât sunt mai mici, cu atât mai redusă 
este şi puterea lor. Pe la noi se vorbeşte despre existenţa în trecutul îndepărtat a unor 
elefanţi imenşi, faţă de care elefanţii de astăzi sunt doar nişte maimuţici. Se spune că 
acele animale aveau o forţă atât de mare încât puteau smulge din rădăcini, doar cu 
trompa, pomii cei mai falnici. Dacă există diferenţe atât de mari în ceea ce priveşte 
puterea unor creaturi, doar în funcţie de mărimea lor, cu atât mai mare trebuie să fie 
diferenţa între spirite, ştiut fiind că spiritul se află la originea fiecărei făpturi create! 
Aşadar, ceea ce poţi face Tu, ca spirit etern şi primordial, deci având o mărime 
incomensurabilă, nu poate face nici un spirit creat. Ar fi cu neputinţă ca un astfel de spirit 
creat să materializeze din nimic o grădină atât de bine aranjată şi nişte corăbii atât de 
frumoase! 

4Acum, nici eu nu prea ştiu ce să cred; căci, fiind mai întâi de părerea primilor, 
le-am zis: lui Dumnezeu Ii este uşor să creeze într-o clipă ceva ce poate face şi omul - 
chiar şi dacă numai prin muncă îndelungată -, dar să creeze ceva ce omul nu ar putea 
înfăptui în veci, probabil că şi lui Dumnezeu l-ar fi mai greu. 

5. Oamenii pot construi, în timp, clădiri minunate şi foarte mari; însă toţi oamenii 
lumii la un loc nu ar putea crea nici măcar un singur fîrişor de muşchi de scoarţa unui 
copac, ce să mai spunem atunci de un pom plin cu fructe sau de un animal care se poate 
mişca liber ca să-şi caute hrana şi care se poate reproduce. 

6.A crea astfel de lucruri din nimic, doar printr-o voinţă atotputernică, este cu 
neputinţă pentru o fiinţă umană, oricât de perfectă ar fi ea. Pentru a face aşa ceva este 
nevoie de mult mai mult decât de puterea mărginită a unui om, care este limitat în timp şi 
în spaţiu. Totuşi, în mod logic, ar trebui ca un spirit uman desăvârşit să poată crea într-o 
clipă lucruri pe care şi o fiinţă limitată le-ar putea face, cu mari eforturi. Rămâne însă de 
văzut dacă toate acestea vor avea o existenţă durabilă, sau ele vor exista doar pentru 
câteva clipe! 7. Vrei, Tu, Doamne, să-mi explici cum stau lucrurile? Cine are dreptate, eu 

sau ceilalţi? Nu Te-aş fi deranjat cu o astfel de întrebare, dacă nu aş fi văzut că ai puţin 
timp liber. Dacă voinţa Ta sfântă îngăduie aceasta, ne-am bucura mult şi am primi-o ca 
pe o mare graţie, pentru care nu am găsi suficiente cuvinte de mulţumire." 



Capitolul. 12 - Despre încăpăţânare 



l.Eu am spus: „îmi va fi foarte greu să-ţi spun dacă dreptatea este a ta sau a 
tovarăşilor tăi, care au o părere diferită de a ta! Imaginează- ţi un par care este prost înfipt 
în pământ. Acesta trebuie bătut cu barosul în sol. Vin însă doi tâmplari cam nepricepuţi, 
încă ucenici în acest meşteşug, şi unul, care crede că este mai bun, îi spune tovarăşului 
său: «Frate, suntem amândoi la fel de pricepuţi; totuşi, dă-mi mie barosul ca să dau eu 
prima lovitură, căci mă pricep mai bine să lovesc exact în capul parului.» «Bine, spune 
celălalt, să vedem cât de bine te pricepi!» Primul ia apoi barosul în mână şi loveşte cu 
putere. El însă nimereşte parul pe partea stângă şi, prin urmare, nu reuşeşte să-1 înfigă mai 
bine în pământ. Tovarăşul lui începe să râdă şi-i spune: «Dă-mi mie barosul. Dacă mai 
loveşti aşa, nu vei înfige niciodată acest par în pământ!» Cel care a lovit primul îi 
răspunde: «Ia barosul şi încearcăţi şi tu norocul!» Şi cel de-al doilea loveşte cu putere, dar 
nici el nu o face aşa cum trebuie, ci nimereşte pe partea dreaptă, începe o ceartă prin care 
cei doi vor să stabilească cine a lovit mai bine. Este de la sine înţeles că nu vor ajunge 
prea curând la o înţelegere, căci o astfel de ceartă nu se poate opri până când nu intervine 
un al treilea, mai puternic şi mai experimentat, care să le arate cu dibăcie celor doi 
certăreţi cum se loveşte exact în capul parului. După aceea vor şti să lovească bine şi 
ceilalţi doi; dar fără un al treilea, ei ar continua să se certe, fiecare vrând să demonstreze 
că lovitura lui a fost mai bună. 

2. La fel este şi cu cearta voastră, iar Eu va trebui să fiu cel de-al treilea, care să 
pună capăt neînţelegerii, lovind exact în capul parului, în faţa voastră, altfel s-ar putea să 
ajungeţi chiar la o luptă sângeroasă şi aceasta numai din pricină că nu puteţi vedea 
limpede care lovitură greşită a fost mai bună, cea dinspre stânga sau cea dinspre dreapta! 

3. Nici tu şi nici tovarăşii tăi nu aţi găsit în totalitate adevărul în ceea ce priveşte 
miracolul făcut. Este ca şi cum v-aţi fi apropiat de acesta unul pe partea dreaptă şi celălalt 
pe partea stângă! 

4.1nsă înainte de a începe să te lămuresc, trebuie să mergi la tovarăşii tăi şi să le 
spui că nici unii, nici alţii nu aveţi dreptate şi că fiecare s-a apropiat doar de o anumită 
faţetă a adevărului, şi nu de întregul adevăr. Vă asemănaţi unii cu ceilalţi prin faptul că nu 
ştiţi şi nu pricepeţi nimic din tot miracolul. Abia după ce le vei spune şi celorlalţi aceste 
lucruri îţi voi explica ceea ce trebuie să ştii!" 

5. Cel care Mă întrebase a mers la tovarăşii lui şi le-a transmis cuvintele Mele. 
Aceştia au răspuns cu înţelepciune: „Este foarte bine că însuşi Domnul ne va explica 
acestea, căci ceea ce spune El este valabil nu numai acum, ci şi în timpurile care vor 
urma. Au fost multe cazuri la noi în care unul a avut o părere despre o anumită situaţie, 

altul altă părere, iar un al treilea, una cu totul diferită de cea a celorlalţi doi! Cine avea 
deci dreptate? Poate că nici unul dintre cei trei nu lovise parul drept în cap, poate abia îl 
atinsese pe margine! Pentru a hotărî cine are dreptate, se strângea mai multă lume, iar 
majoritatea decidea de partea cui era dreptatea. Nu rareori s-a luat drept bună părerea 
celui care era cel mai departe de adevăr. Dacă am fi primit în astfel de situaţii un ajutor 
înţelept, n-ar mai fi existat atâtea certuri fără rost. Neavând însă acest sfânt ajutor, ne-am 
certat şi ne-am războit adesea, pentru că fiecare dintre noi voia să fie cel mai deştept. 6. 
Totuşi, există şi o parte bună a unor astfel de situaţii. Veşnicele certuri ne-au trezit setea 
de adevăr şi au făcut-o să crească tot mai mult. Dacă nu ar fi fost acestea, nu te-am fi ales 
pe tine, Oubratouvishar, drept conducător şi călăuzitor al nostru. Fără tine nu am fi mers 
niciodată la Memfis şi, dacă nu am fi mers acolo, nu am fi ajuns nici aici, unde primim 
adevărul cel mai curat chiar din gura Aceluia care este cauza eternă şi primordială a vieţii 
şi a existenţei tuturor lucrurilor. Du-te şi transmite-I mulţumirea noastră din inimă pentru 
acest ajutor înţelept şi divin, pe care atât noi, cât şi urmaşii noştri îl vom preaslăvi prin 
fapte! S-a sfârşit cu cearta între fraţi!" 



Capitolul. 13 - Posibilitatea de a face lucruri mai măreţe decât Domnul 



1. însoţit de slujitorii săi, conducătorul nubienilor a venit la Mine şi a vrut să-mi 
reproducă de-a fir a păr ceea ce au spus tovarăşii săi. 

2.Eu însă i-am spus: „Prietene, de aceasta are nevoie doar cel care nu priveşte în 
inimile oamenilor! Ştiu care a fost răspunsul pe care ţi l-au dat ei, iar tu vei afla acum de 
la Mine care este adevărul în această problemă controversată. Priveşte, ascultă şi înţelege! 

3. Când omul atinge suprema desăvârşire spirituală - pe care o poate realiza atât 
aici, pe acest pământ, cât şi în lumea de dincolo - el poate să creeze durabil prin libera sa 
voinţă nu numai ceea ce fac Eu în faţa ochilor voştri şi ceea ce se manifestă în toate 
sferele Creaţiei, ci cu mult mai mult! Căci, în primul rând, un om desăvârşit, fiind copilul 
Meu, este în acord cu voinţa Mea în toate privinţele, nu numai în ceea ce priveşte anumite 
aspecte particulare; prin urmare, întrucât voinţa Mea a devenit în întregime a sa, va putea 
în mod firesc să facă tot ceea ce şi Eu pot să fac. 

4.Dar, în al doilea rând, el nu îşi va pierde propria lui voinţă liberă, chiar dacă 
aceasta a devenit una cu a Mea, şi de aceea el va putea nu numai prin Mine să vrea totul, 
ci chiar prin propria lui voinţă nelimitată, în mod liber, ceea ce, evident, este chiar mai 
mult decât Voinţa Mea. 

5. Ceea ce am spus, chiar dacă acum ţi se pare cam greu de crezut, este şi va 
rămâne veşnic adevărat. Pentru a te face să înţelegi, îţi amintesc un fapt, care sper că te va 
lumina mai mult. Acest fapt îţi este pe deplin cunoscut şi el s-a petrecut în zilele când erai 
în Memfis. 

6.La prima voastră sosire în Memfis, când ai fost la înţeleptul Mare Preot şi 
conducător roman Justus Platonicus, ai văzut mai multe feluri de oglinzi, pe a căror 
suprafaţă netedă se reflecta chipul tău. 

7. Conducătorul roman ţi-a arătat în cele din urmă o aşa-numită «oglindă magică», 
ce avea marginile curbate în sus, asemănându-se puţin cu o cupă mai largă, în care te-ai 
văzut mult mai mare decât eşti în realitate şi te-ai mirat foarte mult. 

8. Conducătorul ţi-a arătat însă şi o altă însuşire a acestei oglinzi. El a lăsat să cadă 
pe ea o rază de soare şi apoi, într-un punct foarte luminos reflectat de oglindă, care se afla 
cam la trei paşi depărtare de ea, a aprins tot felul de lucruri inflamabile, îţi aminteşti că ai 
fost foarte uimit atunci când acestea au luat foc? 

9. Eu te întreb acum pe tine, cum de a fost cu putinţă ca acea rază de soare 
reflectată de oglinda magică să aibă un efect mult mai mare decât a avut Soarele cu raza 
sa originală, nereflectată? In cele din urmă, raza reflectată de oglinda magică nu este alta 
decât cea a Soarelui! 

10. Oglinda rămâne totuşi rece. De unde şi-a luat atunci raza reflectată această 
putere, care o depăşeşte cu mult pe cea a luminii Soarelui? Spune-mi, căci adeseori te 
dovedeşti a fi ager la minte şi cred că şi conducătorul ţi-a vorbit despre acest fenomen, 
atât cât ştia şi el." 

1 1 .Oubratouvishar a răspuns: „O, Doamne, Tu chiar ştii totul! într-adevăr, Marele 
Preot din Memfis ne-a arătat o astfel de oglindă şi ceea ce poate ea să facă; dar pot să-Ţi 
spun că nu am fost deloc mulţumit de explicaţiile pe care mi le-a dat. Părea să fie foarte 
departe de par, nici măcar nu-1 atingea cu lovitura lui. Cu cât încerca să facă mai multă 
lumină prin explicaţiile sale, vedeam cum se coboară, atât peste el, cât şi peste mine, un 
întuneric şi mai mare. 

12.Din ce a spus, un singur lucru mi s-a părut adevărat, acela că o astfel de 
oglindă curbată spre interior are însuşirea de a densifica razele soarelui, spre deosebire de 
oglinzile drepte, ce primesc şi reflectă lumina în mod egal. Această oglindă uneşte toate 
razele într-un singur punct, care devine astfel mult mai luminos decât cel rezultat prin 
reflexia într-o oglindă plată. Era deci vorba despre o intensificare a luminii solare, iar 
Marele Preot spunea că experienţa a arătat că acolo se producea şi o creştere a căldurii, 
cam în aceeaşi măsură. El ne-a spus că acest fapt nu poate fi calculat cu exactitate, dar 
este totuşi o certitudine. 

13. Cam aceasta este tot ce am aflat eu din gura Marelui Preot din Memfis şi sunt 
prea slab la minte pentru a înţelege singur mai mult. Te rog deci încă o dată să reverşi 
adevărata lumină asupra sufletului meu, altfel acesta va rămâne la fel de întunecat precum 
îmi este şi pielea trupului!" 

Capitolul. 14 - Puterile miraculoase ale omului spiritual, a cărui voinţa 
este unită cu Voinţa lui Dumnezeu 



l.Eu am spus: „Ascultă ce vreau să-ţi spun! Eu, fiind una cu Dumnezeu Tatăl, 
sunt soarele tuturor sorilor, lumina tuturor lumilor, a tuturor lucrurilor şi fiinţelor de toate 
felurile, precum şi a speciilor care există în aceste lumi. 

2. La fel cum acest soare pământesc încălzeşte cu lumina şi căldura sa toate 
fiinţele de pe planetă, conform unei anumite rânduieli clare, prestabilite, şi îi dă în mod 
vizibil viaţă, tot astfel şi Eu, conform eternei şi nestrămutatei rânduieli prestabilite de 
Mine, pătrund toată Creaţia Mea. Prin urmare, în conformitate cu această rânduială, 
pământul nu poate fi sau deveni mai mult decât este, smochinul nu va deveni mai 
smochin decât este, nici leul mai leu decât este şi, astfel, în afară de fiinţa umană, nici o 
creatură nu va putea deveni prin propria-i voinţă mai mult decât este, la nivelul speciei 
din care face parte. 

3. Omul este singurul care se poate dezvolta sufleteşte şi spiritual tot mai mult, 
pentru că Eu i-am oferit capacitatea - dacă va respecta voinţa Mea, după ce aceasta i-a 
fost revelată - de a putea primi în interiorul său tot mai mult din lumina spirituală a vieţii. 

4.Dacă omul trăieşte respectând întru totul legile divine, dar nu aspiră către ceva 
mai înalt şi nici nu se lasă mai prejos de firea pe care şi-a asumat-o, fiind deci pentru 
lume un om fără cusur, el va fi precum o oglindă cu suprafaţa netedă, care nici nu 
măreşte şi nici nu micşorează imaginea soarelui pe suprafaţa sa netedă. El va duce astfel 
o existenţă tihnită. 

5. Un altul însă, care face multă vâlvă pentru puţina lumină pe care a primit-o de 
undeva, fiind printre cei care nu au trezită absolut deloc în ei această lumină, şi se 
comportă de parcă ar fi el însuşi primul inventator al înţelepciunii primordiale iar ceilalţi 
ar fi nişte proşti, un astfel de om se umflă asemenea unei oglinzi cu suprafaţa netedă şi 
lucioasă, dar având marginile întoarse spre exterior. 

6. Pe o astfel de suprafaţă vei vedea într- adevăr imaginea soarelui, dar ea va fi 
foarte mică şi nu vei mai simţi nimic din căldura lui. Această lumină mată nu va aprinde 
niciodată nimic, chiar dacă ar fi vorba de un obiect extraordinar de inflamabil! La fel este 
şi cu orgoliul aceluia care se consideră a fi mare, când în realitate el este foarte mic. Cu 
cât omul devine mai orgolios, cu atât mai bombată devine oglinda cunoaşterii sale şi cu 
atât mai mică devine reflexia soarelui spiritual pe suprafaţa acestei oglinzi. 

7. Oamenii de acest fel nu vor deveni mai mult decât sunt, ba dimpotrivă, chiar vor 
involua. 

8. Urmează însă un al treilea fel de oameni, care sunt mai rari! Ei sunt deschişi, 
răbdători, blânzi, modeşti, dornici să ajute, foarte plăcuţi, plini de umilinţă şi de iubire 
pentru oricine are nevoie de ajutorul lor. 

9. Acest fel de oameni seamănă cu oglinda noastră magică, având marginile 
curbate spre interior. Dacă lumina vieţii şi a cunoaşterii ce porneşte de la Dumnezeu 
Tatăl va străluci pe oglinda sufletească a unui astfel de om, această lumină se va reflecta 
asupra vieţii sale pământeşti prin fapte liber consimţite şi-i va arde orgoliul şi tot ceea ce 
este impur, lăsându-i numai bunătatea, frumuseţea, înţelepciunea, adevărul şi iubirea. 
Astfel, tot ceea ce va ajunge sub focarul arzător al luminii spiritului va fi puternic 

iluminat, iar sufletul va creşte şi va înflori până la deplina sa complexitate, prin acest foc 
purificator al vieţii interioare. Un om cu o astfel de oglindă a sufletului va recunoaşte 
imediat, cu cea mai mare claritate, adevărata natură a tuturor lucrurilor, pe care un om 
obişnuit nu şi-ar putea-o imagina nici măcar în vis. 

10. Un asemenea om va deveni tot mai mult om şi, cu cât va deveni tot mai mult 
om, cu atât se va desăvârşi interior; iar când, după timpul cuvenit, oglinda sufletului său 
îşi va fi mărit gradat circumferinţa şi va fi dobândit profunzime - curbura permiţându-i să 
meargă tot mai mult înspre lumina primordială -, atunci punctul- focar din exterior va fi şi 
el mai mare şi va lumina mai intens. El va putea realiza lucruri cu mult mai mari decât 
lumina soarelui, căruia Eu i-am dat o putere strict limitată spre a o revărsa asupra tuturor 
creaturilor. De la această lumină solară obişnuită nu te poţi aştepta la prea mult urmând 
calea comună, obişnuită şi nici nu vei putea crede că ea este în stare să topească, de pildă, 
un diamant. Insă pentru raza de lumină intensificată de o astfel de «oglindă magică», 
acest lucru este cu putinţă. 

1 1 .Exact la fel se petrec lucrurile şi cu omul desăvârşit, despre care spuneam mai 
înainte că va putea realiza lucruri mult mai măreţe decât Mine. 

12. Tot ceea ce fac Eu respectă o rânduială bine chibzuită din veşnicie, prin care 
Pământul trebuie să păstreze o anumită distanţă faţă de Soare, primind astfel o lumină în 
general constantă ca intensitate, şi este evident că nu voi încălca această rânduială mutând 
prin atotputernicia voinţei Mele acest pământ sau oricare altul foarte aproape de Soare 
doar pentru curiozitatea cuiva sau pentru a Mă distra, căci o astfel de încercare ar 
transforma imediat întregul pământ într-un abur alb-albăstrui. 

13. Dar voi, oamenii acestui pământ, puteţi să focalizaţi aceste raze răzleţe de 
lumină solară, prin astfel de oglinzi, într-un singur punct şi, încercându-le puterea, întâi 
pe porţiuni mici, veţi putea face cu ele ceva mult mai măreţ decât am făcut Eu chiar şi 
numai din punctul de vedere natural. Cred că e de la sine înţeles că veţi putea realiza cu 
atât mai mult prin intermediul luminii Mele spirituale, ce va fi reflectată de oglinda 
deplinei umilinţe a sufletelor voastre! 

14.Da, adevăraţii Mei copii vor putea realiza, în sferele lor restrânse, lucruri 
similare faptelor Mele celor mai măreţe, deoarece, în afara voinţei Mele perfect 
îndeplinite, aceste lucruri vor reflecta şi libera lor voinţă, prin care lumina Mea se poate 
intensifica la infinit. Această lumină va putea lucra, la scară mică, cu puterea celui mai 
intens foc al aprigei Mele Voinţe, realizând astfel lucruri pe care, de dragul menţinerii 
întregii Creaţii, deşi pot, nu-Mi permit să le înfăptuiesc. 

15. Astfel, adevăraţii Mei copii se vor putea juca cu acele forţe ale inimii şi ale 
voinţei Mele pe care Eu însumi nu-mi voi permite să le utilizez; de pildă, Eu nu aş muta 
pământul mai aproape de Soare doar de dragul de a topi vârfurile câtorva munţi în arşiţa 
solară - ceea ce negreşit ar atrage după sine transformarea instantanee a pământului în 
străvechiul eter. Aşadar, ceea ce Eu nu-Mi permit nici în mare, cu atât mai puţin în mic, 
copiii Mei vor putea înfăptui prin intermediul oglinzilor magice, atât în lumea materială, 
cât şi, cu atât mai mult, în cea spirituală. 

16Ai înţeles, dragul Meu prieten, ceea ce ţi-am explicat? Acum eşti mulţumit sau 
încă se mai ascund îndoieli sub pielea ta închisă la culoare?" 



23 



Capitolul. 15 - Domnul îi consolează pe nubieni, care nu au fost chemaţi 
pentru a fi copiii lui Dumnezeu 



1 .Conducătorul nubienilor a spus: „Da, Doamne, lucrurile îmi sunt mult mai clare 
acum şi sufletul meu începe să se simtă acasă! Privindu-i însă pe ucenicii Tăi, constat de 
pe chipurile lor că nau înţeles foarte bine comparaţia Ta cu cele trei feluri de oglinzi! Eu 
îţi mulţumesc pentru această explicaţie, care mi-a luminat parcă întreaga simţire; dar, 
cum spuneam, îmi pare rău să văd că, exact aceia care au fost aleşi să fie copiii Tăi par a 
fi înţeles cel mai puţin explicaţia Ta, ei, care ar fi trebuit să priceapă cel mai uşor!" 

2.Eu am spus: „Dar aceasta nu trebuie să te preocupe deloc pe tine! De vreme ce 
tu ai înţeles cum stau lucrurile, ce rost are să te mai preocupi şi de ei? Şi ei vor înţelege 
ceea ce am spus, dar atunci când va veni vremea lor, căci ei vor mai rămâne mult timp pe 
lângă Mine, pe când voi mâine veţi pleca înapoi în ţara voastră! 

3. Este un vechi obicei la toate popoarele, ca oaspetelui să i se acorde mai multă 
îngrijire decât copiilor casei. Dar aceasta nu înseamnă că aceşti copii sunt nedreptăţiţi! 
Pentru voi a fost atât de uşor de priceput pentru că ştiaţi cum arată aceste oglinzi. Dar nici 
unul dintre ucenicii şi copiii Mei nu a văzut vreodată o oglindă în afară de cea a 
suprafeţei liniştite a apelor. Atunci când le voi explica aceste lucruri pe înţelesul lor, voi 
face rost şi de nişte oglinzi, la fel cum am reuşit să obţin creierul uman sau această casă 
destinată bătrânului Marcu, cu tot ceea ce este în ea. 

4. Să nu-ţi faci deci griji pentru ucenicii Mei şi pentru adevăraţii Mei copii. Ai 
asigurarea Mea că ei nu vor fi nedreptăţiţi. Vezi tu, străinii vin şi pleacă, dar copiii rămân 
în casă! Ai înţeles şi aceste lucruri?" 

5. Conducătorul a răspuns: „Da, am înţeles, dar tot nu-mi simt sufletul mai vesel 
decât înainte. Căci atunci când ne-ai numit «străini» m-am simţit departe de Tine! Dar 
noi nu putem schimba nimic din ceea ce Tu din veşnicie ai stabilit şi, deşi suntem străini, 
îţi mulţumim cu iubirea cea mai arzătoare pentru infinita şi nemeritata graţie pe care ne-ai 
arătat-o acum!" 

6.1n acest moment, conducătorului şi slujitorului său le-au dat lacrimile şi Iară Mi- 
a spus în şoaptă: „Doamne şi Tată al tuturor oamenilor, priveşte, cei doi negri plâng!" 

7.Eu i-am răspuns: „Nu face nimic, copila Mea dragă; prin aceasta ei devin copiii 
copiilor Mei, care nu vor fi alungaţi din casa părintească!" 

8. Când cei doi negri au auzit cuvintele Mele, au căzut în genunchi în faţa Mea, 
radiind de fericire. 

9.După o vreme, conducătorul a spus cu voce tare: „O, Dumnezeule Cel plin de 
dreptate, de înţelepciune, de iubire, de putere şi de milă, îţi mulţumesc cu toată fiinţa 
mea, în numele meu şi al poporului meu, că putem să ne numim măcar copiii copiilor 
Tăi!" 

lO.Eu am spus: „Fii liniştit, prietene! Cel pe care îl primesc la Mine, acela nu mai 
este un străin! Pe pământ există numeroşi munţi, unii mai mici, alţii mai înalţi. Cei înalţi 
sunt primii copii ai pământului, iar cei mici au apărut numai după ce s-au format cei înalţi 
şi, vezi, în timp ce primii şi cei mai înalţi au vârfurile împodobite cu zăpadă şi gheaţă 
veşnică, urmaşii lor mai mici sug permanent laptele iubirii de la sânul Marii Mame! 

11. Eu vă spun vouă: Cine are iubire şi făptuieşte sub imboldul ei este copilul 
Meu, fiul Meu, fiica Mea, prietenul Meu şi fratele Meu! Cine însă nu are iubire şi deci nu 
făptuieşte sub imboldul ei, acela este un străin pentru Mine şi va fi tratat ca atare. O dată 
ce te-am numit prietenul Meu, nu mai eşti un străin, ci eşti de-al casei, prin cuvântul Meu, 
pe care l-ai luat plin de credinţă în inima ta. Du-te acum şi spune-le aceasta şi fraţilor 
tăi!" 

12. Conducătorul a plecat împreună cu slujitorul său şi le-a spus şi celorlalţi ceea 
ce a aflat de la Mine. Toţi au început să chiuie de bucurie la auzul unei veşti atât de bune. 
Cyrenius, care nu înţelesese prea bine explicaţia cu oglinzile, deşi aflase că există mai 
multe tipuri de oglinzi, M-a întrebat dacă aş fi de acord să-i vorbesc mai mult despre ele. 
Eu i-am spus să mai aibă puţină răbdare, căci în curând vom avea ceva treabă cu un grup 
de oameni destul ele supăraţi, care vor veni din Cezareea lui Filip. 



Capitolul. 16 - Grupul de oameni din Cezareea în fata lui Cyrenius 



1 .Abia am spus aceste cuvinte că a şi apărut, de după colţul casei vechi, un grup 
format din doisprezece bărbaţi. Erau şase iudei şi şase greci. Cezareenii, care locuiau 
acum în nişte colibe, aflaseră de la ciobanii şi pescarii lor că bătrânul Marcu a primit în 
dar de la guvernatorul roman o mare bucată de pământ şi că aceasta se afla acum în 
proprietatea sa, fiind înconjurată de un zid foarte înalt. Cezareenii considerau însă că tot 
pământul din jurul oraşului este un bun al obştii şi voiau să afle acum de la Cyrenius cu 
ce drept a înstrăinat el ceva din proprietatea oraşului, căci acesta plătise atât tributul către 
romani, cât şi pe cel către Ierusalim. In acest timp, Eu l-am înştiinţat în taină pe Cyrenius, 
în inima sa, în legătură cu ceea ce se va petrece. Astfel, el deja ştia despre ce era vorba 
înainte ca vreun membru al grupului să fi început să spună ceva, fiind deci suficient de 
bine pregătit pentru a da răspunsul potrivit noilor veniţi, care erau destul de furioşi şi de 
necuviincioşi. 

2.Un grec, pe nume Roclus, s-a apropiat de Cyrenius şi, după ce a făcut 
plecăciunile cuvenite, a spus: „O, Mare Domn, drept, sever şi măreţ, am venit la tine 
întrucât am aflat că bătrânul războinic Marcu, cel care este acum pescar, a primit prin 
generozitatea ta o parte importantă din pământurile obştii noastre - în condiţiile în care ea 
şi aşa plăteşte mult tribut - şi că acest pământ este acum în proprietatea lui. Aceasta am 
aflat în urmă cu un ceas de la ciobanii noştri păgubiţi. 

3. Mărturie a faptului că s-a abătut o mare nenorocire asupra noastră, a celor ce am 
fost cezareeni bogaţi, sunt chiar ruinele care încă mai fumegă pe alocuri. Acum suntem 
nişte adevăraţi cerşetori în faţa întregii lumi. Ferice de cel care a mai putut să salveze câte 
ceva din flăcările mistuitoare! Noi, împreună cu mulţi alţii, nu am avut un asemenea 
noroc, căci focul a cuprins oraşul atât de repede încât nu putem decât să le mulţumim din 
suflet zeilor că am scăpat teferi. Ne-au mai rămas doar nişte vite. Acum suntem din nou 
nomazi. Dar cum să mai îngrijim şi aceste vite dacă, prin ordinul tău, ne-a fost luată una 



25 



dintre cele mai bune bucăţi de pământ ale noastre şi a fost dată în proprietate cuiva care a 
avut norocul de a-şi fi atras înaltele tale favoruri?! 

4.Vrem să te întrebăm dacă Marcu acesta, care acum trebuie să fie deosebit de 
fericit, ne va plăti vreo despăgubire sau nu! Dacă nu vom primi nici o despăgubire - în 
ciuda situaţiei deplorabile în carene aflăm - această deposedare de pământ va fi cu 
siguranţă înscrisă undeva, cândva, în istoria omenirii, ca un mare abuz. Mărite domn, 
spune-ne ce soartă ne aşteaptă pe noi, sărmanii?" 

5.Cyrenius i-a răspuns: „Ce-mi spui tu mie aici şi ce-mi ceri cu atâta neruşinare?! 
Pământul acesta aparţine de, peste cinci sute de ani acestei case pescăreşti şi până de 
curând nu avea nici o valoare, căci nu era decât nisip şi pietriş, în afară de acest pământ, 
care acum este îngrădit, mai sunt încă alte douăzeci de pogoane care nu au fost îngrădite 
şi care pot intra astfel în avutul obştii pentru a fi folosite. In altă ordine de idei, mi-ai spus 
că sunteţi nişte sărmani cerşetori, lipiţi pământului, care au pierdut tot ce aveau! Ce aş 
putea să spun la o astfel de minciună sfruntată?! Ştiu prea bine că flăcările v-au distrus 
casele din oraş; ştiu şi cât de mari v-au fost pierderile; dar mai ştiu că mai aveţi averi 
destul de mari în Tir şi în Sidon. Chiar tu, Roclus, ai acolo comori atât de mari încât te-ai 
putea măsura fără doar şi poate chiar şi cu mine! La fel este şi cazul celorlalţi unsprezece 
care au venit acum aici! 

6.Voi toţi la un loc aveţi atât de multe comori încât aţi putea reconstrui de cel 
puţin zece ori oraşul vostru distrus de foc. Şi tocmai voi vă plângeţi de milă şi mă acuzaţi 
pe mine că am făcut o nedreptate, dându-i bătrânului Marcu - acestui om cinstit până în 
măduva oaselor - averea care este de fapt a lui?! Spune-mi, cum aş putea să vă numesc eu 
pe voi? 

7. Mergeţi şi vedeţi pământurile care au rămas în afara zidului şi care, de drept, 
sunt tot proprietatea lui Marcu! Sunt mai mult de douăzeci de pogoane. Vi le vând pentru 
zece monede de argint. Dacă voi consideraţi că merită, plătiţi-mi cele zece monede şi 
pământul este al vostru! Pământ mai rău ca acesta nu cred să mai existe altundeva, în 
afară de Sahara Africii. Nu veţi găsi acolo nimic altceva decât nisip, pietriş şi nişte 
mărăcini amărâţi! 

8. Insă voi sunteţi oameni bogaţi şi puteţi aduce pământ din altă parte pentru a-1 
pune peste acesta şi pentru a-1 face astfel roditor! Aţi mai putea face şi nişte canale prin 
care să aduceţi apa de la depărtare, pentru a uda acest pământ, pe care apoi l-aţi putea 
cultiva. Astfel, aţi avea o bucată bună de pământ, care ar putea fi proprietatea voastră! 
Dar cu pretenţiile acestea neîntemeiate cu care aţi venit la mine nu veţi obţine nimic, iar 
eu vă voi demonstra, cu ajutorul legii, că am dreptate! Aşadar, alegeţi!" 

9. Intimidat de vorbele energice ale guvernatorului, Roclus a spus: „Mărite domn! 
Nu pentru noi am cerut dreptate, ci am venit în numele acelora care abia îşi mai pot duce 
zilele. Noi am făcut deja multe pentru aceşti oameni, iar ei, drept mulţumire pentru 
ajutorul nostru, ne-au dat toate pământurile din jurul oraşului şi ne-au spus că şi cele de 
lângă mare ar aparţine obştii! 

lO.Dacă este aşa, noi ne-am gândit că nu este drept ca altcineva să ia o parte din 
ele, să le cultive şi să le împrejmuiască cu un zid înalt şi rezistent, şi aceasta cu 
rapiditatea miraculoasă ce vă caracterizează pe voi, romanii - care adesea şi pe câmpul de 
luptă nimiciţi şi cinci sute de mii de oameni în câteva clipe! 

11. Dacă lucrurile sunt aşa cum ne-ai arătat tu, renunţăm la cererea noastră şi 
mergem acasă! Bătrânul Marcu poate să-şi împrejmuiască liniştit şi celelalte douăzeci de 
pogoane de pământ şi putem să te asigurăm acum că nimeni din oraş nu va mai tulbura 
vreodată proprietatea lui Marcu. Totuşi, el va trebui să plătească zeciuiala pentru a avea 
dreptul la pescuit!" 

12.Cyrenius a spus: „întâi va trebui să dovediţi că oraşul poate să ceară aşa ceva. 
Nu ştiu să existe vreun document referitor la zeciuiala şi sunt în această funcţie de mai 
bine de treizeci şi cinci de ani! Abia după numirea mea ca guvernator a apărut oraşul 
Cezareea, fiind construit în cinstea fratelui meu, care a condus Roma timp de patruzeci de 
ani. Ştiu deci tot ce mişcă aici! Până acum însă nu am auzit nimic despre vreo zeciuiala 
pentru pescuit. Ce ştiu însă este faptul că aceasta s-a pretins contrar legilor existente şi că 
Marcu a fost forţat să o plătească, fapt pentru care, dacă ar fi un om rău, ar putea cere 
despăgubire. El este însă un om prea cinstit şi prea bun ca să facă aceasta. Dar e de la sine 
înţeles că de acum încolo nu vă va mai plaţi nici o zeciuiala! 

13. înainte de a începe să mai cereţi ceva, vreau să vă spun vouă, reprezentanţilor 
locali, că, prin puterea ce mi-a fost dată de împărat, îl numesc pe bătrânul Marcu 
guvernator al acestui oraş şi al ţinuturilor care-i aparţin, având aceeaşi putere pe care o 
am şi eu, şi că de acum înainte el este singurul care va hotărî ce este drept şi ce nu în toate 
problemele voastre, iar voi va trebui să-i plătiţi tribut! Eu vă spun acum acestea, iar el va 
veni la voi cu documentele, sceptrul, sabia şi balanţa de aur a dreptăţii, care vor atesta 
acest fapt! Doar în cazurile cu totul deosebite voi putea fi eu chemat, de restul se va 
ocupa el! Ei, sunteţi mulţumiţi acum?" 



Capitolul. 17 - înţeleaptă legislaţie din regatul lui Matael de la Pont 



1 .Roclus a spus: „Mulţumiţi sau nemulţumiţi, ce am putea face împotriva hotărârii 
tale? Viermii neputincioşi trebuie să fie mulţumiţi cu orice li se dă; altfel, dacă încep să 
se agite puţin prin praful nimicniciei în care se tăvălesc, este vai de ei, căci, de cum sunt 
zăriţi de agerele păsări ale cerului, sunt înhăţaţi şi înghiţiţi! Cel slab trebuie să fie supus 
celui puternic dacă vrea să trăiască. Tot astfel va trebui să fim şi noi supuşi domnitorului 
Marcu, dacă nu vrem să fim devoraţi. Sincer vorbind, nu ne convine că acest războinic 
bătrân şi aspru ne va porunci nouă. Este omul cel mai brutal şi mai lipsit de respect pe 
care l-am întâlnit vreodată. Nimeni nu poate să conteste faptul că este cinstit. Şi, pe lângă 
aceasta, este un bun judecător, pentru că are o experienţă de viaţă foarte bogată. Totuşi, 
este omul cel mai puţin sociabil, iar despre omenie nici nu poate fi vorba în cazul lui! Ei 
bine, acum nu ne rămâne decât să-1 felicităm că a devenit conducătorul nostru! O să avem 
ce povesti copiilor şi nepoţilor noştri despre ce-au însemnat vremurile bune! Cel mai bine 
ar fi poate să plecăm de aici - dar unde oare?" 

2. Matael ş-a ridicat atunci şi a spus: „Foarte bine, dacă vreţi să plecaţi de aici, 
veniţi în regatul meu, care este la îndepărtatul Pont, după ce treci prin Asia Mică! Este un 
regat imens, mărginit de două mări, la vest, de Pont, iar la est, de Marea Caspică. Acolo 
veţi putea duce cu siguranţă o viaţă liniştită dacă veţi respecta legile mele foarte severe. 
Vreau să vă spun însă un singur lucru. în regatul meu nu este îngăduită nici o faptă care 
să semene măcar cu una nedreaptă şi fiecare minciună este pedepsită fără a se ţine seama 
de împrejurările în care a fost comisă. Omul drept, care iubeşte adevărul şi nu este egoist, 
duce viaţa cea mai bună sub conducerea sceptrului meu! 

3. Toţi cei care pot să muncească este necesar să-mi plătească tribut. Căci cine 
poate să muncească, trebuie să şi câştige ceva! Iar cine câştigă poate să plătească şi 
regelui un tribut, deoarece el veghează mereu ca poporul să aibă toate cele necesare; prin 
urmare, trebuie neapărat ca regele să aibă comori destule spre a întreţine o armată 
suficient de puternică, în stare să alunge duşmanii ce ar îndrăzni să ameninţe integritatea 
ţării. 

4. El, puternicul rege, trebuie să întreţină şcolile şi să construiască regatului său 
ziduri rezistente şi cetăţi de nepătruns. Pentru toate acestea, el are nevoie de bani. 

5. Din această cauză, regele trebuie să fie foarte sever în ceea ce priveşte obligaţia 
fiecărui om de a plăti tribut. Dacă vă convin legile cărora trebuie să li se supună orice om 
din regatul meu şi pe care trebuie să le urmeze cu mare stricteţe, puteţi să veniţi chiar 
acum la mine! Aveţi acordul meu. Dacă jugul Romei vă va apăsa prea tare prin 
administraţia bătrânului Marcu, ştiţi unde să veniţi! 

6.Dar, pentru a cunoaşte mai bine rânduiala din regatul meu, mai vreau să adaug 
ceva: acolo oamenii nu sunt total liberi să posede bogăţii. Fiecare om are voie să-şi 
strângă o avere, dar aceasta nu trebuie să depăşească valoarea a zece mii de funţi. Tot 
ceea ce trece peste această valoare trebuie dat vistieriei regatului, în caz contrar, acel om 
va fi deposedat prin lege de toată averea şi va primi şi alte pedepse foarte aspre. Şi să nu 
credeţi că o astfel de persoană ar putea fugi de pedeapsă. Oamenii mei l-ar găsi foarte 
repede. 

7.în plus, nu-i este îngăduit nimănui să dobândească cei zece mii de funţi într-o 
perioadă de timp prea scurtă, căci aceasta ar fi o dovadă limpede că banii au fost căpătaţi 
prin înşelăciune sau prin alte modalităţi necurate. Excepţie face situaţia când aceşti bani 
au fost primiţi în dar, au fost moşteniţi sau găsiţi. 

8. înţeleptele legi sunt foarte ferme chiar şi în această privinţă. Atunci când banii 
au fost primiţi în dar, moşteniţi sau pur şi simplu găsiţi, jumătate din ei trebuie daţi 
vistieriei statului, fiind folosiţi cu prioritate pentru educaţia şi hrana copiilor săraci şi 
orfani, precum şi pentru întreţinerea oamenilor nevoiaşi care nu pot munci. Pe scurt, 
legile sunt astfel concepute în regatul meu încât nici un om să nu trăiască în mizerie, dar 
nici să nu-i prisosească averea! Dacă există vreun om deosebit de bun, înţelept şi drept, 
acesta va putea dispune chiar de douăzeci de mii de funţi - dar mai mult de atât nu are 
voie să aibă nimeni altcineva în afară de mine şi de cei mai apropiaţi slujbaşi şi mareşali 
ai mei! 

9.Daca sunteţi mulţumiţi cu această rânduiala din regatul meu, strângeţi-vă 
lucrurile şi veniţi la mine!" 

lO.Roclus a răspuns: „O, tu, bunule rege de la Pont şi Marea Caspică, îţi dorim 
mult noroc în regatul tău, dar noi nu vom răspunde invitaţiei tale lăudabile! Mai bine 
rămânem sclavi romanilor decât supuşi ţie. Nu, mai bine ne lipsim de o asemenea 
rânduiala de stat! Cred că şi negrii de acolo au o rânduiala mai omenească! Mai este 
vreun rege aici care să ne facă o propunere la fel de minunată?! 

1 1 .Poate că merge bine treaba în regatul tău, o dată ce oamenii s-au obişnuit să 
muncească asemenea boilor în jug. Dar mai bine să se dărâme zidurile a zece oraşe peste 
trupurile noastre şi să mai vină şi douăzeci de conducători ca Marcu! Rămâi deci cu bine, 
tu, rege înţelept al Nordului îngheţat!" 



Capitolul. 18 - Cearta dintre Cyrenius şi Roclus 



l.Roclus s-a îndreptat din nou spre Cyrenius şi i-a spus: „Mărite guvernator, unde 
este Marcu, stăpânul şi domnul nostru, pentru a-i putea aduce omagiile noastre?" 

2. Cyrenius i-a răspuns: „Nu e nici o grabă, căci nu îi slujeşti în nici un fel 
aducându-i omagii prin vorbe goale. Şi de bogăţii nu are nevoie, căci are chiar mai multe 
decât îi trebuie. 

3. Omagiul cel mai bun ar fi acela de a veni cu loialitate şi cu inimile deschise spre 
el pentru a vă spune păsurile. Atunci el vă va asculta şi vă va face dreptate! Orice 
minciună pe care mintea sa ageră o va depista va fi aspru pedepsită! Căci este dorinţa 
împăratului şi a mea de a nu mai tolera nici o minciună sau înşelătorie în întregul ţinut. 
Vrem să domnească peste toţi oamenii conduşi de Roma doar dreptatea, împreună cu 
iubirea lipsită de egoism; căci sub sceptrul adevărului şi al dragostei, popoarele vor putea 
trăi cu adevărat fericite. Şi cine ştie dacă nu voi vrea cândva să adopt înţeleptele legi ale 
suveranului din Nord! Eu cred că ele îi ajută cu adevărat pe oamenii acestui imens regat 
să trăiască precum fraţii. 

4. Prin astfel de îngrădiri înţelepte în cadrul unui stat, adevărul şi iubirea îi permit 
omului să îşi dezvolte cea mai autentică şi mai bună natură a sa! După părerea mea, nimic 
nu este mai rău decât cultivarea minciunii, înşelătoriei şi egoismului, îngrădirea înţeleaptă 
a germenilor minciunii, egoismului, orgoliului şi dominării merită toată lauda. In curând 
îi voi aduce la cunoştinţă şi împăratului aceste lucruri, între timp, voi introduce aceste 
legi nordice în ţinuturile pe care le guvernez eu; căci ele sunt într-adevăr de o 
înţelepciune divină!" 

5. Roclus a zis: „într-adevăr, nu putem spune că această legislaţie este lipsită de 
înţelepciune dacă rezistă de mai multe sute de ani, dar nici nu va fi uşor de introdus în 
aceste ţări conduse de tot felul de domni şi tetrarhi. Multe se pot face prin putere 
absolută, dar nu chiar orice, deoarece un împărat nu poate anula de azi pe mâine toate 
înţelegerile făcute cu alţi monarhi - care au şi ei o putere considerabilă -, ci trebuie să le 
respecte ca atare până la sfârşitul perioadei stabilite sau până când ele se anulează de la 
sine, fie total, fie cel puţin parţial, în cazul în care cealaltă parte încalcă din răutate aceste 

înţelegeri ori nu le mai poate urma. însă atâta timp cât împăratul arendează ţările la 
diferiţi domni şi le oferă dreptul ca şi ei la rândul lor să dea propriile legi în ţara 
respectivă, drept pentru care aceştia plătesc de altfel destul de scump, el trebuie să 
respecte legile stabilite. în general vorbind, dintr-un anumit punct de vedere, noi toţi 
trăim după legea romană şi urmărim să nu ne facem vinovaţi de nici un delict împotriva 
statului, ceea ce şi reuşim. în rest, trăim după legile domnului ţării noastre, care trebuie să 
ne apere în timpul perioadei de arendare împotriva eventualelor acţiuni despotice ale 
împăratului. 

6. Vezi, mare domn, noi ştim exact cum stau lucrurile şi nu mai avem nevoie de 
nici o explicaţie! Ştim care ne sunt obligaţiile faţă de Roma şi cele faţă de domnul nostru, 
înainte de a veni la voi să ne faceţi dreptate, vom merge la el. Şi numai dacă acesta ne 
trimite la Roma vom veni la voi. Astfel, cred că nu-ţi va fi chiar atât de uşor să introduci 
legile înţelepte ale suveranului nordic în întreaga Palestina!" 

7.Cyrenius a spus, înroşindu-se de indignare: „Pe de-o parte, ai dreptate afirmând 
că înţelegerile trebuie respectate; dar tu ai omis în logica ta un lucru, şi anume, că 
împăratul a specificat în fiecare contract de arendare al tuturor ţărilor că are dreptul de a 
le anula pe loc, dacă el consideră că astfel este mai bine pentru împărăţie. într-o astfel de 
situaţie, cel care a arendat ţinutul poate cel mult să-1 implore pe împărat să-i dea o 
despăgubire timp de un an; împăratul va prelua nemijlocit conducerea respectivei ţări 
chiar din acel moment şi fiecare om va trebui atunci să se supună legilor sale. Dacă este 
un om inteligent, domnul care a arendat ţinutul poate să-i spună împăratului că el ar putea 
guverna din acel moment nu după legile sale, ci după cele ale împăratului, în cazul în care 
îi va fi îngăduit să rămână în continuare la cârma ţării. în această situaţie, împăratul va 
reînnoi contractul. Niciunde însă nu va exista vreo obligaţie a unicului conducător, 
împăratul, ci numai pura sa voinţă neîngrădită. 

8. în ceea ce priveşte Palestina, eu însumi am putere deplină faţă de orice domn 
arendaş, la fel ca împăratul, şi pot anula pe loc orice contract! Prin urmare, te înşeli 
amarnic crezând că împăratul îşi va lega singur mâinile prin vreo lege. Oh, orice monarh 
are cu siguranţă atâta înţelepciune încât să dea numai legi pe care să le poată anula 
oricând, la nevoie, printr-un singur cuvânt de-al său. 

9.Un împărat poate face tot ce vrea! Doar miracole nu poate să facă şi nu poate 
crea lumi; în rest, este liber să facă orice, să anuleze legi deja existente sau să dea altele 
noi. Da, poate chiar să distrugă toţi vechii zei, cu templele lor nenumărate, şi să 
construiască în locul acestora un nou templu mai minunat decât toate celelalte, închinat 
unicului Dumnezeu adevărat, şi nimeni nu va avea voie săi spună: «Doamne, de ce faci 
aceasta?!» Astfel, împăratul poate introduce legile înţeleptului rege chiar de mâine, în 
întreaga sa împărăţie. Cine va vrea şi va putea, nu are decât să se opună şi, cu siguranţă, 
va fi atins de mânia lui!" 

Capitolul. 19 - Adevăratele intenţii ale lui Roclus şi ale tovarăşilor săi 



l.Roclus a spus: „Eu nu vreau să spun că legile regelui din Nord sunt lipsite de 
înţelepciune sau că sunt nedrepte ori cumplite; cred doar că ar fi puţin nepotrivite pentru 
noi! De aceea, nu cred că este lipsit de respect la adresa Romei, a ta sau a bătrânului 
Marcu, dacă afirm că actualele legi ale Romei îmi sunt cu mult mai dragi decât cele ale 
regelui din Nord, care, nu mă îndoiesc, sunt şi ele pline de înţelepciune. Legendele spun 
că regatul acestui suveran se întinde până la capătul lumii, ajungând astfel să fie cel mai 
mare de pe pământ. Este însă o cu totul altă problemă dacă el reuşeşte să transmită tuturor 
supuşilor săi legile sale înţelepte! Bravo lui şi celor care i se supun dacă reuşeşte! Acum, 
te rog să-mi permiţi să fac o remarcă nevinovată. Dacă tot trebuie să fiu sincer, chiar îmi 
face plăcere să spun direct ceea ce am de spus! 

2. Mărite domn, ai spus adineauri că împăratul nu poate face miracole şi că nu 
poate crea o lume. Insă eu nu cred că este chiar aşa. Poţi să mă numeşti crocodil, nu om, 
dacă ceea ce văd aici nu sunt miracole. Priveşte această casă măreaţă a lui Marcu, zidul 
înalt care împrejmuieşte grădina, la care ar fi trebuit să lucreze vreo sută de zidari timp de 
cel puţin cinci ani pentru a-1 ridica, priveşte aleea pavată cu granit, felul în care acesta a 
fost tăiat şi chiar grădina care este atât de bine aranjată. Acum zăresc şi un port destul de 
mare şi mai multe corăbii noi, cu pânze, care, aşa cum am văzut noi de pe dealul din 
apropierea oraşului, au apărut dintr-o dată, ca prin miracol! 

3. Şi acum, că tot am ajuns în acest punct foarte delicat, pot mărturisi în numele 
meu şi al celor unsprezece tovarăşi ai mei că tot ceea ce am spus mai devreme, toate 
cererile noastre nu au avut alt scop decât acela de a ne ajuta să aflăm cum de a fost cu 
putinţă aşa ceva! Este imposibil să fi fost create toate pe cale naturală! Acum să ştii că 
spun adevărul. Imensa noastră curiozitate ne-a adus aici! Noi am gândit cu toţii la fel, 
când am văzut cum a apărut totul cu viteza fulgerului. Atunci ne-am spus: trebuie să fie 
mâna vreunui zeu sau a vreunui mare magician indian, căci puterea omenească nu poate 
realiza aşa ceva! Imediat ne-am hotărât să venim aici, invocând orice motiv, doar pentru a 
pătrunde acest mister şi pentru a vedea cine este făptuitorul lui. 

4. Toată discuţia noastră de dinainte despre legi a fost doar un pretext pentru a ne 
apropia de mister. Se pare că a fost o metodă bună, din moment ce ne-a condus la 
adevăratul motiv pentru care ne aflăm aici! Te implorăm acum să ne vorbeşti despre 
aceasta, orice ar fi! Nu vrem să-i luăm nimic bunului şi cinstitului bătrân Marcu şi 
promitem chiar că vom face roditoare bucata neîngrădită de pământ, pe banii noştri, chiar 
de ar trebui să aducem pământ din Europa! Ajută-ne doar să dăm la o parte vălul de 
mister al acestui miracol!" 

5.Cyrenius a spus: „Da, lucrurile stau cu totul altfel acum, şi aşa veţi ajunge mult 
mai uşor la adevăr decât printr-o discuţie ca aceea de mai înainte sau prin pretenţiile 
nedrepte pe care le-aţi ridicat!" 

6. Roclus a spus imediat: „Atât eu, cât şi ceilalţi am ştiut foarte bine aceasta! De 
mai bine de treizeci de ani eşti stăpânul nostru drept şi bun şi noi te cunoaştem îndeajuns, 
şi cu cele bune, şi cu cele rele. Cine vrea să afle ceva deosebit de la tine trebuie mai întâi 
să te înfurie puţin, exact cum a fost şi în cazul de faţă. Intenţia fiindu-ne însă bună, 
credem că ne vei ierta!" 

7.Cyrenius a spus: „Da, dar pe ce vă bazaţi voi când spuneţi că toate acestea au 
apărut întrun mod miraculos? Astăzi aţi văzut voi că este gata, dar nu aţi observat cum s-a 
ridicat treptat construcţia în ultimele şapte zile şi nici nu aţi văzut cum au lucrat soldaţii 
mei!" 

8.Roclus a răspuns: „Mărite domn, să lăsăm poveştile! De când am aflat că tu, 
conducătorul nostru, ai venit aici, am rămas zi şi noapte pe un deal din apropiere pentru a 
vedea ce veţi face voi, romanii. Vremea minunată de astăzi dimineaţă ne-a scos mult mai 
devreme decât de obicei la pândă. Privirile noastre au fost îndreptate tot timpul spre acest 
loc. Până acum vreun ceas nu am văzut nimic - şi pot să-ţi spun că noi cunoaştem foarte 
bine acest ţinut -, dar dintr-odată au apărut casa, grădina, portul şi corăbiile, ca picate din 
cer! îmi spui tu mie că acesta nu a fost un miracol?! 

9. Am văzut foarte bine cum a venit o legiune întreagă de negri cu vreo trei ceasuri 
în urmă şi am mai văzut şi cum aţi coborât azi-dimineaţă de pe deal. Vezi, avem nişte 
ochi foarte ageri! Insă ceea ce s-a petrecut aici este un miracol colosal şi noi nu vrem 
nimic altceva decât o mică lămurire: cum şi cine a făcut aşa ceva!" 

lO.Cyrenius a spus: „Ei, dacă voi ştiţi mai bine decât mine cum stau lucrurile, 
atunci rămâneţi la ideea voastră, că a fost un miracol! Cât despre «cum» şi «cine» 1-a 
făcut, nu e cazul să ştiţi, căci pentru aceasta e nevoie de mult mai mult decât să veniţi aici 
val-vârtej şi să încercaţi prin şiretlicuri să aflaţi o astfel de taină! 

1 1 .Dacă un conducător ar dezvălui lumii secretele sale, nu ar ajunge prea departe 
cu politica sa, iar supuşii săi l-ar trage pe sfoară. Un diplomat îşi conduce adesea supuşii 
printr-o politică proprie şi ar fî foarte rău ca aceştia să ştie totul, căci ei nu sunt capabili 
să recunoască singuri ceea ce este cel mai bine pentru armonia generală a statului şi a 
poporului, cei mai mulţi având tendinţa să se preocupe doar de binele personal şi să 
neglijeze restul mulţimii. 

12. Un conducător adevărat trebuie să dea dovadă de putere, de cunoaştere în toate 
domeniile şi de multă, multă înţelepciune şi atunci el va fi un mare binefăcător, 
îndrumător şi domn al zecilor de mii de orbi! Un bun conducător are dreptul să tăinuiască 
substratul acţiunilor sale înţelepte şi să nu dezvăluie nimic supuşilor săi înainte de vreme; 
astfel, ar trebui să vă fie şi vouă clar că am motivele mele să nu vă dezvălui acest mister 
şi sunt sigur că realizaţi că un conducător poate face mult mai multe decât oricare alt om, 
altfel ar fi un conducător slab! Ce respect ar mai avea supuşii lui faţă de el, dacă el nu ar 
fi, în cazuri excepţionale, şi puţin atotputernic? Duceţi-vă acum să vedeţi lucrarea 
miraculoasă, iar apoi întoarceţi-vă din nou aici. Poate atunci se va putea vorbi într-un 
mod mai cumpătat cu voi! Acum am încheiat discuţia!" 

Capitolul. 20 - Roclus admira construcţia cea miraculoasa 



1 .Bucuroşi, cei doisprezece s-au dus degrabă în grădină şi au început să cerceteze 
cu uimire ceea ce se afla acolo. Apoi au fost conduşi de Marcu în casă, unde uimirea le-a 
fost şi mai mare. Marcu nu le-a spus însă nici un cuvânt mai mult decât le spusese 
Cyrenius, în ciuda întrebărilor lor, care nu mai conteneau; căci Eu le transmisesem ceva 
mai devreme lui Cyrenius şi lui Matael ce să spună, facilitându-le acestor curioşi 
posibilitatea de a primi adevărul spiritului. După vreo jumătate de ceas, ei s-au întors la 
noi, plini de curiozitate. 

2. Alături de Marcu şi de cei doisprezece se afla şi Rafael care, o dată ce au ajuns 
cu toţii la masa Mea, i-a spus în şoaptă lui Marcu: „Nu-L lăuda de data aceasta cu voce 
tare pe Domnul; El va auzi totul foarte bine dacă I te vei adresa numai în inima ta, pentru 
că acum li se conturează acestor doisprezece cezareeni - care nu au nici un pic de 
credinţă, fiind atei din şcoala lui Epicur, principalul întemeietor al colegiului esenian - 
posibilitatea să fie aduşi pe calea cea dreaptă de către Domnul! 

3. Sunt şase greci şi şase iudei, care au toţi aceleaşi păreri şi fac parte, în secret, 
din ordinul esenienilor. Nu va fi prea uşor cu astfel de diavoli împieliţaţi. Ei sunt foarte 
bogaţi, având nenumărate comori lumeşti, motiv pentru care şi vorbesc cu guvernatorul 
ca de la egal la egal. 

4.Va fi greu să fie aduşi pe calea cea bună! Dar dacă vom reuşi să-i ghidăm către 
adevăr, mai mult prin cuvinte decât prin miracole remarcabile, vom câştiga foarte mult; 
căci fiecare dintre ei conduce la rândul său cel puţin o sută de mii de oameni. 

5. Nu trebuie să le spunem nimic despre Domnul. Reprezentantul Său va fi în 
primul rând Cyrenius, iar după el, dacă va fi nevoie, vei fi tu. Abia apoi, dacă nu se 
petrece nimic bun, vin eu la rând şi, în cele din urmă, însuşi Domnul! Rămâi acum aici, 
căci atmosfera se va încinge! Dar acum trebuie să rămâi tăcut!" 

6. Cyrenius 1-a întrebat pe Roclus: „Ei, cum ţi-a plăcut miraculoasa mea 
construcţie? Aţi putea realiza şi voi aşa ceva?" 

7. Roclus a răspuns: „încetează să-mi mai vorbeşti despre construcţia cea 
miraculoasă ca şi cum ar fi fost ridicată de mâinile tale! Eşti într- adevăr un domn foarte 
puternic prin numărul mare de soldaţi pe care îi ai şi prin săbiile lor ascuţite; însă aşa cum 
n-am construit eu această casă, grădina, portul şi corăbiile, tot aşa nu le-ai construit nici 
tu. 

8.Le-ai fi putut construi prin munca multor oameni, dar ţi-ar fi trebuit cinci-zece 
ani, şi de această posibilitate nu mă îndoiesc, căci puterea săbiei şi a banilor este foarte 
mare în lume. Unul dintre poeţii voştri renumiţi pe care l-am citit, Horaţiu, spune despre 
oameni: «Nimic nu este prea greu pentru cel muritor; omul vrea să atingă chiar şi cerul 
prin temeritatea sa!» Aşa stau lucrurile cu acest vierme din praful drumului, care este 
omul! Dacă-i dai mijloacele necesare, putere şi timp, va începe curând să mute munţi 
întregi din loc, va usca matca mărilor şi a lacurilor şi va da un alt curs fluviilor! Insă toate 
acestea nu sunt un miracol, ci rodul muncii oamenilor, care şi-au unit forţele pentru a 
atinge un acelaşi ţel. 

9.Dar această casă, grădina care este deja aranjată, precum şi zidul care 
împrejmuieşte şi protejează gospodăria şi care pare a fi făcut dintr-o singură bucată de 
marmură sunt perfecte; iar digul din port, care cred că are o adâncime de vreo zece- 
douăzeci de înălţimi de om, precum şi cele cinci corăbii mari sunt un adevărat miracol! 
Stăpâne al meu, puternic şi înţelept, aşa ceva nu face omul de rând într-o singură clipă - 
ca în povestea vrăjitorului persan, care spunea doar: «Masă, aşterne-te!» şi tot ce îşi dorea 
apărea pe ea. Ceea ce am văzut nu este o iluzie a simţurilor, este adevărul palpabil, pe 
care l-ar putea simţi oricine ar vrea să treacă cu capul prin aceste ziduri. 

10. Şi încă ceva foarte important: eu am cunoscut vreo sută de magi, dar lucrarea 
nici unuia dintre ei nu a fost durabilă. In cazul lor apar lucruri, nu se ştie cum şi prin ce 
mijloace, devenind vizibile, dar dispar ca spuma valurilor mării. O dată ce a dispărut acel 
ceva, nici un magician nu va mai putea să-1 readucă în fiinţare! Vreau să văd şi eu 
magicianul care poate să facă să dispară această gospodărie doar suflând asupra ei! Sunt 
convins că nu o va putea face într-o singură clipă; îmi pun la bătaie întreaga avere pentru 
aceasta!" 



Capitolul. 21 - Ateismul lui Roclus 



l.(Roclus): „Eu nu cred în nici o divinitate, dar cred într-o mare forţă ascunsă şi 
pur spirituală a Naturii, care se manifestă pretutindeni şi care lucrează după o anumită 
ordine, conform propriilor legi primordiale, fiind nepăsătoare faţă de preocupările 
muritorilor. Ea nu cunoaşte binele şi răul, căci acestea sunt specifice doar oamenilor. 
Sfânta şi măreaţa Natură nu ştie nimic despre ele! 

2. Este o mare suferinţă pentru un om să fie sclav; dar cine 1-a făcut aşa? Cu 
siguranţă că nu preasfânta Natură, ci un alt om, care întâmplător a fost mai puternic decât 
el. Sub imboldul nemerniciei şi al dorinţei sale egoiste de a domina, acesta a făcut din cel 
slab un animal de povară. La fel a procedat şi cu vitele - căci cine altul a pus jugul la 
gâtul boului, cine a împovărat măgarul, cămila sau calul şi cine a construit turnuri pe 
spatele răbdătorului elefant? Cine a inventat sabia şi lanţurile, temniţa şi chiar infama 
cruce, pe care voi, romanii, o folosiţi pentru a-i ucide în chinuri îngrozitoare pe cei care 
se răzvrătesc şi care, la rândul lor, vor şi ei să conducă şi să ucidă? Toată suferinţa vine 
de la oameni! 

3. Totul este liber în Marea Natură; doar omul este ca un blestem, atât pentru el 
însuşi, cât şi pentru toate celelalte creaturi libere ale Marii Mame, Natura, Oamenii fără 
ocupaţie au început odinioară să plăsmuiască cetăţi fantasmagorice şi au inventat zei fără 
noimă, având toate slăbiciunile şi răutăţile umane. Prin aceştia, omul şi-a instituit singur 
spirite care să-1 conducă şi cărora să nu li se poată face nici un rău. A început să ridice 
temple în cinstea acestor zei închipuiţi, care nu au existat şi nu vor exista vreodată, şi s-a 
desemnat pe sine drept reprezentantul lor, folosindu-se de ei ca de nişte mijloace de 
înfricoşare şi de supunere a celorlalţi. Şi iată că la asuprirea acestei omeniri slabe de către 

cei puternici s-a adăugat şi tirania neîndurătoare a fiinţelor invizibile imaginate de ei. 
Aceste fiinţe, care nu au existat în realitate niciodată, îşi duc mai departe existenţa lor 
imaginară, chinuind sărmana omenire şi aducând astfel mari foloase celor puternici, care 
şi-au dat seama că în acest mod vor avea o influenţă mult mai mare asupra oamenilor 
decât ar fi avut cu sabia, căci acum vor fi ascultaţi orbeşte. Astfel, având puţină raţiune şi 
cercetând situaţia din toate punctele de vedere, îţi vei da seama că, peste tot în lume, 
apare câte un om puternic şi măreţ care conduce ori ca un rege, cu lancea şi sabia, ori ca 
un atotputernic reprezentant al zeilor, acesta din urmă stăpânind tot ceea ce există. Vai de 
muritorul de rând ce ar îndrăzni să privească dincolo de vălurile lui Isis, care au fost 
ţesute tot de oameni! Vai, vai, zeii l-ar nimici! 

4. Aceasta a fost credinţa mea liberă de până acum. Insă miracolul petrecut mi-a 
zdruncinat-o şi simt cum încep să cred, foarte slab, în existenţa unei Fiinţe Divine 
Supreme, pentru că îmi dau seama prea bine că omul nu ar fi putut şi nu va putea face aşa 
ceva niciodată doar prin propriile sale puteri. Aceasta poate fi doar lucrarea unui zeu... 
sau poate chiar şi a unui om, însă de care ascultă puterile Marii Naturi la fel cum 
luptătorii îl ascultă pe conducătorul lor cel experimentat, care are faima de a nu fi pierdut 
niciodată vreo bătălie. 

5. De aceea vreau să-L cunosc, acum şi aici, pe acest om-zeu! In nici un caz nu 
eşti tu acela, mare Cyrenius. Dacă ai fi putut face tu aşa ceva, împărăţia Romană ar fi fost 
de mult înconjurată de nişte ziduri atât de înalte, încât nici un vultur nu s-ar fi încumetat 
să zboare peste ele. Dă-ne un fir călăuzitor, Mare Domn, şi ne vom întoarce liniştiţi 



acasă!" 



6. Cyrenius a spus: „Dacă ar fi aşa de simplu, ce bine ar fi! Dar lucrurile nu sunt 
aşa cum vi le imaginaţi voi! Dacă veţi dori să ştiţi cât este ceasul, veţi întreba un paznic 
de câmp şi, în schimbul unui bănuţ, el vă va răspunde cu exactitate, ajutându-se de un băţ 
înfipt în pământ - bineînţeles, dacă cerul este însorit. Dar în cazul nostru lucrurile nu sunt 
chiar aşa! Aveţi răbdare şi poate că în cele din urmă va ieşi ceva la iveală; dar vă va costa 
mai mult decât un bănuţ!" 

7.Roclus a spus: „Ei, pentru aşa ceva aş plăti un funt de aur şi zece funţi de argint 
sau chiar mai mult!" 

8. Cyrenius: „Dacă s-ar putea cumpăra o astfel de taină cu mult aur şi argint, ce 
simplu ar fi! Eu însă vă pot asigura că nici o comoară din lume nu ar fi de ajuns pentru 
cumpărarea acestei taine! Dar veţi afla cum poate fi ea descoperită, căci veţi fi învăţaţi 
treptat despre aceasta, trecând însă şi prin alte câteva încercări! Voi vreţi să aflaţi cine 
este Acela care a creat într-o clipă, doar prin voinţa Sa atotputernică, tot ceea ce aţi văzut, 
dar porniţi cu o mare necredinţă în Dumnezeul cel unic şi în alte făpturi divine 
asemănătoare Lui, necredinţă care ţie ţi-a fost insuflată prin educaţie şi pe care o 
manifeşti din plin. Dacă ai afla acum adevărul, ai începe să râzi de noi toţi. Dar, înainte 
de toate, eu vă spun: răbdare, dragii mei, mai întâi să vedem dacă sunteţi capabili de o 
credinţă cât de mică! Dacă aceasta nu va găsi la voi nici o portiţă de intrare, atunci eu nu 
vă voi putea destăinui ceea ce-mi cereţi! Dar dacă veţi manifesta credinţă, atunci veţi 
primi, o dată cu această înviere a sufletelor voastre, şi toate celelalte pe care le-aţi cerut! 
M-aţi înţeles?" 

9.Roclus a răspuns: „De înţeles, te-am înţeles cu toţii, căci nu suntem bătuţi în 
cap, dar ceea ce ne ceri este cu neputinţă să-ţi dăm. Motivele ţi le-am spus deja, în parte. 
Dacă vrei, putem continua!" 

lO.îndrumat fiind de cuvintele pe care Eu i le-am sădit în inimă, Cyrenius a spus: 
„Continuaţi, ca să vă pot spune cât de departe sunteţi de adevăr! Să auzim deci 
argumentele voastre, şi eu îmi voi da seama dacă mai este cu putinţă renaşterea voastră 
spirituală, căci numai astfel vi se va putea îndeplini dorinţa. Insă dacă nu va fi posibilă 
această renaştere, n-aveţi decât să vă întoarceţi în pace la casele voastre şi să trăiţi în 
continuare după învăţătura lui Epicur al vostru, care, din punctul meu de vedere, este 
ultimul om care ar putea fi numit un înţelept! 

1 1 .Da, după învăţătura lui Epicur, este posibil ca un om bogat şi sănătos tun din 
punct de vedere fizic să se înţeleagă cel mai bine cu această lume. Principiul de bază: 
«Trebuie să fii deschis şi prietenos cu toată lumea, dar absolut sincer să fii doar cu tine 
însuţi!» este plăcut urechilor lumeşti, dar sufletul care a fost trezit de Suflul Divin se 
îngrozeşte când aude aşa ceva, căci un astfel de epicurian nu este decât un egoist perfid 
ce are grijă doar de pielea lui! Ce contează ceilalţi oameni pentru el? Dacă nu poate să 
tragă nici un folos de pe urma lor, ei pot să şi piară loviţi de trăsnet, că lui nu-i pasă. 

12. Cam aceasta este caracteristica principală a unui epicurian! Unde ar mai putea 
încăpea şi cele spirituale într-un suflet atât de împietrit? Chiar şi un orb poate să observe 
aceasta! învăţăturile lui Epicur sunt într- adevăr foarte bune pentru a te îmbogăţi pe acest 
pământ, mai ales atunci când sunt îmbinate cu cinismul stoic, ca în cazul vostru. Dar 
epicurienii nu sunt pregătiţi pentru a se îmbogăţi din punct de vedere spiritual, deoarece 
ei exclud în totalitate iubirea pentru Dumnezeu şi pentru aproapele aflat în suferinţă. Cam 
atât deocamdată! Să auzim acum motivele ateismului vostru esenian!" 



Capitolul. 22 - Roclus îşi demonstrează ateismul 



l.Roclus a spus: „Ai dreptate, suntem aşa cum i-ai descris pe epicurieni şi, într- 
adevăr, ne merge foarte bine aici, în lume! Avem atâtea argumente pentru ateismul nostru 
încât am putea umple cu ele albia unei mări. Vreau doar să mai adaug câteva la cele pe 
care ţi le-am expus deja şi sper că atunci vei avea suficiente motive pentru a ne da 
dreptate, fie că- ţi convine, fie că nu-ţi convine! Te rog cu umilinţă să mă asculţi! 

2. întotdeauna, tot ceea ce există, mai devreme sau mai târziu se manifestă într-un 
mod care să poată fi perceput de către toţi oamenii, fără excepţie! Dacă acel ceva care 
există posedă o anumită înţelegere, acest lucru va reieşi cu uşurinţă şi neîntârziat din 
acţiunile sale; însă dacă ceea ce există nu posedă nici o formă de înţelegere, ca de pildă o 
stană de piatră, atunci nu se vor evidenţia decât acţiunile exercitate de întâmplarea cea 
oarbă asupra sa. Acolo însă unde există o formă de inteligenţă, oricât de limitată, în egală 
măsură se vor exprima şi acţiunile inerente, bine ordonate, create de respectiva 
inteligenţă. 

3. De exemplu: un simplu fir de muşchi îşi creează în primul rând sieşi o formă 
precisă, dezvoltându-şi astfel structura; mai apoi, din acea structură va creşte şi se va 
contura capacitatea lui de a se reproduce, în cazul plantelor aflate pe o treaptă mai înaltă 
de evoluţie, se poate recunoaşte mult mai uşor o formă superioară şi evidentă de 
inteligenţă. 

4. Inteligenţa inerentă este cel mai clar vizibilă la animale. Lucrările animalelor, 
chiar dacă sunt reduse ca număr şi puţin variate, le întrec, în anumite privinţe, chiar şi pe 
cele ale oamenilor. Lucrările omului dovedesc, ce-i drept, inteligenţa lui cuprinzătoare; 
dar nicăieri la om nu poate fi recunoscută o anumită desăvârşire care să izvorască din 
interior, aspect care nu poate fi pus la îndoială în ceea ce priveşte lucrările animalelor. 
Lucrările vizibile ale animalelor se află într-o legătură mai strânsă cu fiinţa şi caracterul 
lor, decât cele ale omului, acest «zeu» al pământului. 

5. Lucrările omului sunt de fapt doar o palidă copie şi constau numai din 
manifestări greoaie, exterioare, lipsite de orice valoare reală interioară. Omul, de 
exemplu, poate doar să imite construcţia fagurelui de albine, făcându-1 din tot felul de 
materiale, desenându-1 ori pictându-1. Câtă neîndemânare! Se pare că natura a făcut o 
glumă, în mod evident, creând oamenii! Este adevărat că în om sălăşluieşte o inteligenţă 
cuprinzătoare şi chiar capacitatea de a se desăvârşi; dar orice ar face el, tot nu ajunge la 
desăvârşire vreodată! 

6. Aşadar, presupunând că toate creaturile organice sunt însufleţite şi că sufletul 
este, mai presus de toate, principiul activ - mai mult sau mai puţin desăvârşit, nu are 
importanţă - această presupunere poate fi ridicată la rangul de adevăr evident, care spune 
că efectul revelează cauza şi că acţiunile revelează acea putere pe care noi vrem să o 
numim «suflet». Analizând gradul de desăvârşire şi de ordonare al lucrărilor unei fiinţe, 
putem trage o concluzie asupra sufletului care le susţine, în primul rând, şi asupra 
capacităţilor sale, în al doilea rând. Dacă vom găsi un amestec haotic de incoerenţă şi 
imperfecţiune, vom gândi astfel în sinea noastră: acolo domneşte moartea inconştientă, a 
cărei singură urmare este distrugerea totală. Aşa ceva poate fi observat toamna, privind 
pomii şi tufişurile care îşi pierd frunzişul, atât de frumos şi de bine rânduit odinioară. 
Acum aceste frunze cad într-o mare neorânduială, se veştejesc şi se vor distruge aproape 
în totalitate pe timpul iernii. 

7. Cine va mai dori să caute sufletul cel viu în această totală lipsă de rânduială?! 
Moartea şi distrugerea acestuia, da, dar nici vorbă nu poate fi aici de o dezvoltare nouă şi, 
cu atât mai puţin, de desăvârşire! Prin frunzele care se descompun, pământul devine mai 
gras şi mai bun şi, primind cu o mai mare uşurinţă umiditatea din aer, hrăneşte astfel mult 
mai bine plantele care cresc din el. Dar frunzele care au căzut o dată nu vor mai fi 
nicicând frunze, căci sufletul lor nu mai există. 

8. Din cele spuse până acum, deducem următoarea idee: cu cât o lucrare este mai 
ordonată şi mai desăvârşită, cu atât mai desăvârşită este şi puterea ce o animă - putere 
numită «suflet» sau «spirit». Se poate deci trage o concluzie foarte clară asupra unui 
suflet sau spirit şi asupra capacităţilor sale, analizând roadele acţiunilor sale. 

9. Insă unde găsim acele lucrări şi acea rânduială, care să ne indice fără putinţă de 
tăgadă existenţa unei divinităţi înţelepte şi atotputernice? Este binecunoscută afirmaţia 
teiştilor (Cei care cred în existenţa unui Dumnezeu - n. t) şi a teozofilor (Cei care posedă 
cunoaşterea despre Dumnezeu - n. t): «Priveşte pământul, munţii, câmpiile, mările, 
lacurile, râurile şi nenumăratele creaturi care le populează! Toate acestea indică existenţa 

unor fiinţe divine superioare!» - sau, ca în concepţia acestor iudei orbi, existenţa unui 
Dumnezeu unic, ceea ce, la urma urmei, este un pic mai rezonabil şi în acelaşi timp mai 
comod decât a avea atât de mulţi stăpâni invizibili încât este clar că, adorând pe unul şi 
aducându-i ofrande, îl superi pe celălalt. Vreau să-1 văd şi eu pe cel care se împacă la fel 
de bine atât cu Iunona, cât şi cu Venus, atât cu Marte, cât şi cu Ianus, atât cu Apollo, cât 
şi cu Pluto în acelaşi timp! 

lO.Iudeilor le este ceva mai uşor; căci ei au un Iehova, iar acesta este stăpân peste 
Pluto, pe care ei îl mai numesc şi «Satan». Pluto al iudeilor este un ticălos smintit, pentru 
că, în loc să-şi răsplătească şi să-şi apere adoratorii, se poartă foarte rău cu ei. De aceea, 
nici un iudeu cinstit nu-şi face sânge rău dacă îl urăşte pe Pluto, căci este pe placul lui 
Iehova să se acţioneze cât mai energic împotriva lui, ceea ce nu l-aş sfătui pe un roman 
sau pe un grec să facă, întrucât cel care ar face aşa ceva ar intra pe mâinile celor mai 
înverşunaţi preoţi ai lui Pluto. Se spune doar că trebuie să-i oferi jertfe lui Pluto la fel 
cum îi oferi şi lui Zeus, altfel Pluto îi va veni sărmanului păcătos de hac şi nici chiar Zeus 
nu va mai putea interveni pentru a-1 salva, căci principiul Suum cuique ('Dă-i fiecăruia 
ceea ce i se cuvine') nu poate fi încălcat nici măcar de către Zeus, fără riscul de a isca o 
ceartă de proporţii cu toţi ceilalţi zei." 



Capitolul. 2 3 - Părerea lui Roclus despre zei şi despre preoţi 



l.(Roclus): „Avem, cu câteva mici excepţii, două concepţii despre divinitate, de 
care o raţiune umană cât de cât trezită nu poate decât să râdă. Egiptenii, grecii şi romanii 
au o mulţime de zei, mari sau mici, buni sau răi. La iudei tronul este ocupat doar de unul 
singur, care este drept, foarte serios şi sever, dar totodată bun şi milostiv. însă iudeii, pe 
care el îi numeşte «poporul său», nu au voie să-1 supere, căci, o dată ce şi-a pierdut 
răbdarea, s-a terminat cu gluma. El scufundă imediat întreaga lume sub ape vreme de un 
an. După ce apa se scurge - nu se ştie unde - este sigur că milioane de oameni nu vor mai 
avea nici o durere de cap! Dacă nu scufundă totul, el aruncă peste poporul cel păcătos 
pucioasă şi foc prin fulgere cereşti, timp de o jumătate de lună, iar poporul acela va 
dispărea cu viciile sale cu tot de pe suprafaţa pământului! Unicul zeu al iudeilor este 
foarte darnic şi cu molimele. O dată ce începe să biciuiască un popor, nici nu poate fi 
vorba să se oprească prea curând. La iudei, atât ceea ce este rău, cât şi ceea ce este bun 
vine de la unul şi acelaşi zeu, pe când noi, grecii, avem mai mulţi zei, fiecare fiind 
responsabil de câte ceva. Este greu să hotărăşti care dintre cele două variante este mai 
bună pentru om. 

2.Dar de ce atâţia zei în cer, în Olimp sau în Tartar?! Totul este o mare tâmpenie! 
Preoţii cei trândavi şi fără ocupaţie sunt zeii, iar unicul zeu al iudeilor este Marele lor 
Preot din Ierusalim! Aceşti oameni au o experienţă şi o cunoaştere vastă prin care se 
folosesc cu şiretenie de poporul cel orb. Doar în casta lor plină de răutate au fost păstrate, 

ca secrete sfinte, imensa experienţă acumulată în decursul secolelor, precum şi diferitele 
arte şi ştiinţe. Astfel se joacă ei cu oamenii, care trebuie să le aducă jertfe mari, pentru a 
putea fi apoi cu atât mai uşor minţiţi şi înşelaţi în toate felurile. Ii dau toată averea mea, 
chiar şi ultimul meu strop de viaţă, aceluia care îmi va demonstra în mod clar opusul! 

3. Se prea poate ca demult să fi existat oameni cinstiţi şi integri, care au fost 
înzestraţi încă din naştere cu o minte foarte ascuţită şi care, învăţând multe lucruri în 
decursul timpului şi acumulând multă experienţă, au dorit să împărtăşească din 
cunoaşterea lor celor ce nu erau încă la fel de treziţi din punct de vedere spiritual. 
Probabil că aceştia au şi apucat să-şi vadă munca lor de binefacere încununată de succes. 
Viaţa într-o astfel de comunitate, unde nimeni nu ascunde nimic de ceilalţi din egoism şi 
unde toţi sunt iniţiaţi în toate tainele pe care le deţine cel cu experienţă, trebuie să fi fost 
minunată! Insă cât de mult a durat această stare fericită? 

4.Un astfel de prim binefăcător al oamenilor cred că a fost ridicat în slăvi de către 
ceilalţi, la fel şi urmaşii lui. Dar acest fapt a trezit invidia celor trândavi precum şi dorinţa 
de a fi şi ei adulaţi de oameni. Aceştia au început să caute să-şi îmbogăţească experienţa 
păstrând însă tot mai multe secrete, pentru a părea astfel foarte importanţi în comparaţie 
cu semenii lor. Unul care rămăsese mai mult timp mut precum un peşte şi care afişa prin 
purtarea sa o atitudine superioară, întrebat fiind adesea de cei curioşi de ce este atât de 
tăcut şi de interiorizat, a răspuns: «Dacă aţi şti ceea ce ştiu eu şi dacă aţi fi văzut, auzit şi 
aflat ceea ce am văzut, auzit şi aflat eu, aţi deveni chiar mai muţi de uimire decât mine!» 

5.0 dată ce acei oameni simpli, arzând de curiozitate şi de dorinţa de a cunoaşte, 
auzeau răspunsul şarlatanului celui perfid, nu-i mai dădeau pace până ce respectivul nu 
începea să pună tot felul de condiţii pentru a le dezvălui un strop din «infinita» sa 
cunoaştere. După aceea, condiţiile fiind acceptate, şarlatanul devenea profet şi preot 
pentru tovarăşii săi. El începea apoi să apeleze la tot felul de chestiuni mistice, pe care nu 
le putea înţelege nimeni, nici măcar el, deoarece ele nici nu existau altundeva decât în 
imaginaţia sa; în cele din urmă, escrocul îi reducea la tăcere pe adevăraţii înţelepţi bătrâni 
şi cinstiţi, prin faptul că atrăgea poporul de partea sa şi îl convingea că el singur ştie şi 
pricepe mai mult decât zece mii de bătrâni înţelepţi la un loc. 

6.Pentru a avea cât mai multă trecere la oameni el mai adăuga la învăţăturile sale 
false tot felul de mici vrăjitorii, iar bieţii oameni se lăsau traşi pe sfoară de acest şarlatan 
lipsit de scrupule şi fără inimă, fiind acum prinşi în mrejele a nenumăraţi zei atotputernici 
care văd şi aud totul! 

7. Vai de acel sărman care, realizând adevărul şi fiind mânat de o iubire pură şi 
lipsită de egoism, i-ar fi spus poporului: «Nu credeţi ceea ce spune acest fals profet; căci 
fiecare cuvânt ce iese din gura lui este o minciună monstruoasă care nu dezvăluie altceva 
decât un egoism feroce, combinat cu o dorinţă tiranică de dominare. Prin această 
minciună el va încătuşa ceea ce mai este liber în voi! El vă va împovăra cu tot felul de 
legi pe care le va numi „voia lui Dumnezeu" şi va stabili pedepse aspre, ba chiar şi 
moartea, pentru încălcarea acestora. Atât voi, cât şi copiii voştri veţi începe să suspinaţi şi 
să plângeţi amarnic sub marea asuprire a acestui fals învăţător. Atunci veţi striga după 
ajutor! Dar strigătul vostru va fi zadarnic, căci va fi foarte greu să se mai poată face ceva 
împotriva puterii acestui tiran, care nu are nici inimă şi nici cea mai mică urmă de iubire 
pentru aproapele său!» 

8. Cu siguranţă că au existat destule astfel de situaţii în care poporului i se spunea 
adevărul la începutul înrobirii sale, dar până la urmă oamenii naivi, din ce în ce mai mulţi 
la număr, în loc să înceapă să gândească ei înşişi şi să se întoarcă la vechiul lor mod 
natural de viaţă, ajungeau să fie impresionaţi de diversele miracole şi să creadă totuşi 
într-unui sau în mai mulţi zei. După aceea, bieţii oameni creduli ajungeau să fie maltrataţi 
în modul cel mai jalnic de astfel de preoţi trufaşi, orgolioşi, egoişti şi însetaţi de putere. 
Cunoscând şi tu aceste lucruri, la fel de bine cum le cunosc eu şi cei unsprezece tovarăşi 
ai mei, vei înţelege cu uşurinţă de ce sunt ateu." 



Capitolul. 24 - Roclus urmăreşte să demonstreze că ateismul este cea mai corectă 

concepţie despre lume 



1. (Roclus): „Edificându-te asupra modului în care au apărut toţi zeii - lucru care 
bineînţeles că este greu de contrazis - şi asupra felului în care reprezentanţii lor pe 
pământ au devenit cei mai puternici stăpâni, cu drept deplin asupra vieţii şi morţii fraţilor 
lor, cred că vei înţelege, Mare Domn, de ce şi cum am devenit atei! Vezi tu, noi, cei 
puţini la număr, am găsit adevărata cale spre raţiunea pură omenească şi ne-am reîntors la 
marea şi sfânta Mamă Natură, care este o zeitate vizibilă şi care face permanent miracole, 
urmând o splendidă rânduială, în timp ce toate celelalte zeităţi ce se revelează prin 
cuvintele şi descrierile vreunui om nu sunt nimic altceva decât o creaţie imaginară a unui 
trântor bolnav la cap, care se teme de muncă şi care a învăţat câteva trucuri de magie sau 
chiar le-a inventat singur, pentru a-i face astfel pe orbi să creadă că el este o unealtă 
aleasă a lui Dumnezeu sau că le «revelează» voinţa vreunei «zeităţi». 

2. Natura nu a avut niciodată nevoie de un reprezentant şi nici soarelui nu i-a 
trecut vreodată prin minte să-şi aleagă vreun reprezentant din rândul muritorilor; el 
lucrează singur, luminând şi încălzind totul într-un mod unic, fără egal! Pe scurt, pot să 
spun că în întreaga Mare Natură, totul se află în cea mai desăvârşită rânduială, excepţie 
făcând doar omul. Ba chiar şi omul, acest urmaş mai mare şi mai evoluat al speciei 
maimuţelor, exprimă această perfecţiune în ceea ce priveşte firea şi forma sa. 

3. Mai mult decât atât, omul - mai bine zis, acest animal care vorbeşte şi merge în 
două picioare, fiind deci cel mai evoluat dintre toate - dispune în plus de o raţiune din 
care se poate dezvolta liber inteligenţa. Aceasta îl face să domnească peste toate fiinţele 
inferioare lui. Dar lui nu îi este de ajuns această superioritate nativă. In înfumurarea lui, el 
se crede un zeu şi vrea să-şi calce semenii în picioare! Aceasta este problema, că omul îşi 
uită condiţia sa umană şi începe să se creadă zeu. Nici un om de pe pământ, atâta timp cât 
nu e idiot sau complet nebun, nu se poate considera pe sine zeu, el fiind din carne şi oase, 
la fel ca toţi ceilalţi. Fără îndoială că el ar fi în stare să se considere şi zeu dacă nu s-ar 
teme că ceilalţi l-ar lua în râs sau chiar l-ar lua la bătaie; astfel, el se mulţumeşte să fie 
doar trimisul sau reprezentantul lui Dumnezeu pe pământ; şi dacă, încă de la început, el 

este suficient de şiret şi îşi construieşte această «imagine» pe o bază solidă, poate rămâne 
«trimisul lui Dumnezeu» pentru mai multe sute de ani. 

4.Dacă acest «trimis al lui Dumnezeu» mai ia şi nişte măsuri cetăţeneşti 
inteligente şi utile, el i-a câştigat de partea sa pentru o mie de ani pe oameni, care prin 
natura lor sunt creduli şi docili ca nişte copii. Unei legi înţelepte pentru credincioşi i se 
pot adăuga mai târziu o mie de minciuni şi de prostii absurde, ce vor fi acceptate cu 
veneraţie de către oamenii naivi şi superstiţioşi, care în realitate sunt doar nişte sărmani 
orbi. Bineînţeles că nu poate fi vorba aici de înţelegere, pentru că aceste «mistere divine» 
- care nu sunt altceva decât elucubraţii ale unei minţi viclene - nu au cum să fie înţelese 
vreodată. Dar nici aceasta nu ar fi o problemă, deoarece omenirea ia de bune cele mai 
inexplicabile, mai ilogice şi mai bizare lucruri. 

5. Cine vrea să fie plictisitor, acela să-i înveţe pe oameni lucruri bune, general 
valabile şi uşor de înţeles. Sunt sigur că el va fi părăsit într-un timp foarte scurt. Insă el va 
fi cu siguranţă crezut dacă va minţi cu neruşinare şi va povesti din imaginaţie că, de 
exemplu, a văzut în îndepărtata Indie animale mari cât un munte, având câte o sută de 
capete diferite, în mijlocul lor înălţându-se, pe un gât lung şi gros, un cap uriaş de om, 
care vorbeşte toate limbile pământului, cu o voce asemenea tunetului, şi care le 
porunceşte oamenilor, arătându-ie cum să se comporte faţă de armata sa de capete de 
animal. Da, el le poate povesti cu impertinenţă acelor fiinţe care îl ascultă şi îl urmăresc 
cu atenţie că pe spatele respectivelor creaturi uriaşe se află cele mai frumoase oraşe şi 
grădini, populate de animale şi de oameni, care duc un trai bun dacă respectă legile date 
de capul uman din mijloc. Insă dacă păcătuiesc, atunci vor fi mâncaţi imediat de capul de 
tigru al acestei creaturi! La această minciună absurdă el mai poate adăuga încă o 
sumedenie de alte detalii şi toate vor fi crezute. Vai de cel care ar spune: «De ce îl 
ascultaţi pe acest mincinos ordinar? Am fost şi eu de câteva ori în India, dar nu am văzut 
niciodată şi nici măcar nu am auzit vorbindu-se despre aşa ceva!» S-ar osteni degeaba! Ar 
fi luat drept calomniator al unui lucru aşa de minunat şi ar fi redus la tăcere, iar 
mincinosul, care nu a văzut niciodată India, ar ieşi învingător. Eu însumi am asistat de 
mai multe ori la asemenea situaţii, în care oamenii sunt în stare să accepte şi chiar să 
creadă mult mai uşor o prostie colosală decât un adevăr care se dovedeşte a fi util pentru 
ei. 

6. La astfel de caractere ale oamenilor, nici nu este de mirare că suntem sufocaţi de 
atâtea zeităţi! Ba şi mai surprinzător ar trebui să fie faptul că, printre atâţia oameni proşti, 
mai există şi unii ca mine! Şi atunci, de ce să te miri tu, Mărite Domn, că noi, doisprezece 
oameni (greci şi iudei) cu o vastă experienţă, suntem atei, din simplul motiv că ne îndoim 
de existenţa unui astfel de zeu - pe care numai o minte umană bolnavă putea să-1 
zămislească - ce este în stare să ceară oamenilor în semn de veneraţie cele mai 
caraghioase lucruri, precum ar fi cumpărarea bălegarului de la Templu pentru 
binecuvântarea câmpiilor, ogoarelor, grădinilor şi livezilor sau alte mii de absurdităţi? 
Acesta este dumnezeul iudeilor! Ce să mai vorbim atunci de cele mai prosteşti şi mai 
banale lucruri, sacrificii, datini şi obiceiuri - ce dezonorează umanitatea - pe care le 
pretind şi chiar le impun cu severitate cei zece mii de zei ai noştri, ai grecilor?! 

7. Vai şi iar vai de cel ce ar cuteza să dea un bobârnac chiar şi celei mai 
neînsemnate zeităţi din lemn! Acela ar fi tratat ca un sacrilegus maledictus ('profanator 
blestemat'), adică în modul cel mai rău, de către preoţi! Distrugerea sau simpla ofensă 
adusă unei astfel de minciuni sculptate din lemn ar fi pedepsită cu sabia, fiind considerată 

o crimă supremă şi de neiertat. Dar dacă mii de înşelători trândavi ai popoarelor calcă în 
picioare purul adevăr şi demnitatea umană, prigonind cu toată forţa şi prin cele mai 
groaznice mijloace orice lucru bun, abia încolţit, acest fapt este perfect legitim şi, 
îndrăznesc să afirm, întru totul pe placul zeilor celor înţelepţi şi atotputernici. Oh, şi pe 
deasupra, omenirea le este profund recunoscătoare tuturor acestor zei şi divinităţi! Poţi tu, 
ca un domn binecunoscut pentru înţelepciunea ta şi ca suveran al popoarelor, să mi-o iei 
în nume de rău dacă mi se face greaţă atunci când doar vine vorba despre un astfel de 
zeu? 

8. Când am ajuns în India pentru a treia oară, ca negustor, am întâlnit multe lucruri 
înţelepte şi bune, dar, pe lângă ele, şi astfel de prostii teribile despre zeităţi, la auzul 
cărora ai fi în stare să-ţi pui şi capăt zilelor numai să nu le mai întâlneşti. Din teozofia lor 
am înţeles că zeul cel mai mare, denumit şi Delaihl, îi acordă celui mai de seamă 
reprezentant al său, care este şi el nemuritor, onoarea supremă de a i se arăta - lui şi celor 
mai de vază preoţi -, dar numai de pe înălţimea unui vârf de munte! Se spune că atunci, la 
porunca Zeului Suprem, reprezentantul trebuie să defecheze pe o pânză imaculată, apoi să 
usuce fecalele şi să le transforme în pulbere. Acest «praf divin», cum îl denumesc 
indienii, este pus cu mare pompă în cutiuţe de lemn foarte mici şi, sub o pază straşnică, 
este trimis la conducătorii popoarelor în schimbul unei mari sume de bani. Apoi, acei 
mari suverani trebuie să urmeze penitenţa impusă şi să ingereze «cadoul» divin, arătându- 
i cea mai înaltă onoare. Aceasta şi încă o sumedenie de alte prostii absurde sunt realităţi 
de care se poate convinge oricine ajunge în acele locuri. 

9. Ce ar mai putea spune un om cumpătat, cu o judecată limpede şi cu un 
discernământ sănătos, când aude despre supremul zeu indian că vrea să fie onorat printr-o 
astfel de porcărie? Ah, mă scoate din minţi ideea că oamenii se complac întru totul, de 
câteva milenii, în această prostie imensă, de care nu-i mai poţi scăpa nici cu cea mai 
înţeleaptă învăţătură! 

lOAh, fă-mă să întâlnesc o singură dată un zeu rezonabil şi eu voi înceta să mai 
fiu ateu; acest fapt miraculos care s-a petrecut sub ochii mei ar putea foarte bine să mă 
încurajeze în acest sens, trezind în mine credinţa că, în ciuda tuturor divinităţilor imbecile 
inventate de oameni, este posibil să existe şi una care să fie autentică şi cu o judecată 
curată - iată, aceasta ar fi pentru omenire o foarte nobilă şi frumoasă idee! Dar dacă ar 
ieşi la iveală faptul că această divinitate nu este, în final, nici ea, decât o exagerare 
grosolană, ca toate cele pe care le-am cunoscut până acum, ea ar putea să facă şi mii de 
alte miracole ca acesta de aici, că tot nu aş mai avea nici cel mai mic respect pentru ea! 

11. Iată cum sunt, cum gândesc şi cum făptuiesc. Acum, dacă ai să-mi oferi ceva 
mai bun şi mai autentic, poţi să-mi spui, iar eu ţi-aş fi recunoscător pentru aceasta! 
Spune-mi aşadar, cum a apărut noua casă a bătrânului Marcu? Cine a creat-o?" 

Capitolul. 2 5 - Domnul explica cine este Roclus 



1 .Cyrenius a rămas pe gânduri după tot ce a auzit de la Roclus şi habar nu avea ce 
răspuns să-i dea. De aceea Mi s-a adresat Mie, spunând încet: „Doamne, vorbele acestui 
om nu sunt întru totul nedrepte şi mi se pare că, în ciuda ateismului său, are o inimă plină 
de bunătate faţă de oameni. Dacă ar trece la adevăratul teism, atunci ar fi, prin agerimea 
minţii sale şi prin vasta sa experienţă de viaţă, o adevărată perlă pentru lucrarea Ta 
divină. Dar tocmai pentru că are un discernământ ascuţit ca privirea unui vultur şi 
dovedeşte atâta experienţă, mă tem că n-aş putea să-i dau un răspuns care să garanteze 
succesul în privinţa lui. Ce-ar fi să te ocupi Tu însuţi de el? Cu siguranţă că i-ai putea 
spune, în cuvinte puţine, mai mult decât îi pot spune eu. Doamne, Te rog, ajută-1 pe acest 
om, căci ideile lui îmi par a fi pline de bun simţ!" 

2.Eu am spus: „Ai apreciat foarte bine calităţile acestui om. Este exact aşa cum ai 
spus tu; căci nici unul dintre voi nu are o experienţă de viaţă atât de sănătoasă şi de 
bogată ca acest Roclus, iar prin el au căpătat-o şi cei unsprezece tovarăşi ai săi. Dar, 
pentru că în acest răstimp el a avut parte numai de viclenie şi de înşelăciune - de multe ori 
datorită importantelor sale comori pământeşti - şi a găsit pretutindeni Divinitatea 
reprezentată de cei mai mari şi mai perfizi şarlatani, nici nu este de mirare că până la 
urmă a fost determinat să considere totul a fi o minciună. 

3. El L-a căutat cu mult zel pe Dumnezeu şi în acest scop a călătorit mult. Dar, cu 
cât călătorea mai mult, cu atât întâlnea mai multă prostie, mai multă nebunie şi mai multă 
înşelăciune. In cele din urmă, a ajuns să fie primit în rândul esenienilor; aici i-a plăcut, 
pentru că aceştia cel puţin îşi folosesc trucurile pentru binele oamenilor şi pentru că sunt 
fiinţe foarte bune şi inteligente, fiecare urmărind să fie pentru celălalt un frate sincer, nici 
unul nedorind să aibă mai mult decât aproapele său; căci principiul acestui ordin al 
esenienilor este următorul: «A fi egali în cunoaştere, în bogăţie şi în existenţă şi a nu 
divulga nici unui profan secretul din interiorul zidurilor celor înalte şi groase, de unde nu 
trebuie să provină nici un rău pentru oamenii acestui pământ, ci doar cel mai mare bine 
cu putinţă!» 

4Acesta este, desigur, un fapt demn de laudă, dar în ceea ce priveşte credinţa într- 
un singur Dumnezeu, ei se află într-o mare dificultate; căci ei cred cu tărie că, în afara 
forţelor tainice ale naturii, nu există şi nu va putea exista vreodată un Dumnezeu. Din 
această cauză este greu să transformi un astfel de esenian şi să trezeşti în el credinţa în 
Dumnezeu. Mai întâi trebuie să i se dea ocazia să-şi exprime liber, conform dorinţei 
inimii sale, toate opiniile referitoare la diferitele aspecte ale vieţii. Abia când s-a deschis 
complet faţă de tine, se poate realiza cu el ceva deosebit; abia atunci poate avea loc 
adevărata transformare. Acum nu este suficient de pregătit pentru aceasta, deoarece mai 
zac în el multe opinii pe care încă nu le-a mărturisit din cauză că nu are încredere in 
justiţia romană. 

5. Atâta timp cât un om nu îndrăzneşte să aibă încredere totală în cineva, nici nu-i 
poate deveni prieten adevărat. Şi, atâta timp cât nu-i devine prieten cu adevărat, nici nu se 
va putea deschide total faţă de el şi atunci nici mărturisirea concepţiilor lui nu va fi totală. 
De aceea, trebuie să urmăreşti să ţi-1 faci mai întâi prieten pe acest Roclus, să-i câştigi 
încrederea, iar el îţi va dezvălui lucruri deosebite, de care te vei minuna nespus! 



43 



6.Dacă vrei să obţii ceva de la el va trebui să renunţi la expresia ta severă şi la 
morga ta de mare magistrat roman şi să te arăţi a-i fi un adevărat prieten drept şi sincer, 
altfel nu vei reuşi să te apropii de el! Dacă ţi-1 vei face prieten, vei putea să vorbeşti cu el 
foarte uşor, şi abia din acel moment voi putea să intervin şi Eu. Acum însă, fiind un om 
care îşi manifestă liber voinţa, el nici nu ar dori să discute cu Mine şi Mi-ar răspunde cam 
aşa: «Prietene, eu îl cunosc doar pe guvernatorul general şi discut doar cu el. Pe tine nu te 
cunosc, de aceea nu ştiu câtă încredere aş putea avea în tine!» Iar Eu nu i-aş putea 
răspunde deocamdată decât: «Ai dreptate, prietene!» De aceea, mai întâi urmăreşte să-i 
dobândeşti tu prietenia, iar apoi îl vei putea ghida şi către Mine!" 

7.Cyrenius a spus: „Aş vrea, dar mă tem că planul nu-mi va reuşi chiar aşa cum 
doresc eu!" 

8. Eu am spus: „Abordează lucrurile aşa cum trebuie şi totul va fi bine!" 



Capitolul 26 - Cyrenius îi dă lui Roclus un răspuns prietenesc. 
Cauzele decăderii preoţimii 



1. Cyrenius i s-a adresat apoi lui Roclus, spunându-i: „Ascultă, prietene, am 
cugetat adânc la tot ce ai spus şi consider motivele tale foarte adevărate şi întemeiate. 
Trebuie să recunosc că în multe privinţe ai dreptate, dar nu în totalitate, deoarece, cu toate 
opiniile tale sănătoase, greşeşti totuşi prin zelul tău exagerat, care te face să arunci şi 
copilul împreună cu apa din copaie. Judecata ta se bazează pe situaţia din momentul 
prezent şi este ca şi cum ai clădi o casă fără o temelie solidă. Construcţia ta stă pe nisip şi 
poate fi dărâmată foarte uşor de orice furtună. 

2.Desigur, este adevărat că în majoritatea lor preoţii, îndeosebi cei de rang înalt, 
sunt cuprinşi de setea de a stăpâni şi sunt total lipsiţi de inimă, iar subalternii lor trebuie 
să joace după cum le cântă aceştia, mai ales cei care sunt în slujba directă a unor preoţi 
mai mari; dar lucrurile nu sunt totuşi doar o înşelătorie notorie, cum îţi închipui tu! 

3.Gândeşte-te la diferenţa dintre limbajul actual şi cel din trecut. Acum o mie de 
ani oamenii nu se exprimau decât în imagini sau parabole. Cu adevărat, limba în sine nu 
era decât o poezie, şi aceasta, pentru că oamenii din vechime scriau şi comunicau în 
versuri; căci aşa-numita proză vulgară nu a apărut decât mai târziu, când oamenii au 
trecut la viaţa carnală, pur materială, devenind vicioşi, stricaţi şi depravaţi. 

4. Tot la fel, vechii profeţi şi clarvăzători le-au oferit oamenilor adevărata 
descriere şi reprezentare a lui Dumnezeu şi cu siguranţă că primii oameni i-au înţeles pe 
aceştia mai bine decât îi înţelegem noi acum; prin respectarea strictă a poruncilor 
cunoscute, care întruchipează înţelepciunea lui Dumnezeu, aceşti primi urmaşi au ajuns 
să trăiască în prosperitate. Dar belşugul i-a făcut în scurt timp să devină încrezuţi şi 
vulgari şi să se lase conduşi de simţuri. Astfel de oameni nu au mai păstrat nici o legătură 
cu limbajul metaforic al sufletului şi nu au mai putut înţelege deloc limba vechilor profeţi 
şi vizionari. 

5. Atunci ei au început să se ataşeze de litera legii - care nu dă viaţă, ci doar ucide 
- şi astfel s-au îndepărtat de sâmburele luminos al adevărului. Noi toţi care suntem aici, 
cu excepţia a doi dintre noi, nu am ştiut nimic despre adevărul spiritual lăuntric şi tot ce 
am învăţat şi am aflat despre vizionari şi oracole ni s-a părut, ca şi ţie, a fi o mare prostie. 
Dar cei doi, care acum sunt şi ei printre noi, şi mai cu seamă Unul dintre ei, ne-au adus pe 
calea cea bună, arătându-ne cât de greşit îi înţelesesem pe vizionari şi pe profeţi. 

6.Din cauza acestor percepţii false am avut şi principii de viaţă greşite, acestea 
generând nenumărate alte nebunii, iar în final nici învăţăturile religioase nu aveau cum să 
arate mai bine decât toate celelalte lucruri create de om. 

7. Oamenii, fiind atât de confuzi în sfera vieţii lor spirituale şi simţindu-se total 
părăsiţi de ajutorul divin, au început să-şi amplifice egoismul, pe care l-au transformat 
într-o armură proprie, fiind gata de luptă împotriva unor duşmani imaginari şi născocind 
tot felul de arme, întocmai ca unul pe care-1 surprinde noaptea în mijlocul pădurii şi care, 
de frica animalelor ce l-ar putea ataca, face tot posibilul pentru a se pune la adăpost. 

8. In imensa lor teamă, unii oameni chiar exclud ideea că ar putea exista vreo fiinţă 
prietenoasă cu ei şi se închid faţă de toţi, devenind foarte zgârciţi, strângând totul în jurul 
lor şi nelăsând pe nimeni să se apropie de ei! Un astfel de om va construi ziduri înalte şi 
groase în jurul casei sale, îşi va încuia comorile în cufere de fier, pe care le va îngropa 
adesea în pământ, de obicei în locuri greu accesibile. 

9.Aflându-se în această stare, în omul respectiv se trezeşte dorinţa de a stăpâni, 
apoi el devine tot mai puternic şi caută să-şi însuşească totul fără să cruţe nimic, de teamă 
să nu ajungă vreodată să ducă lipsă de ceva. 

10. Caută un astfel de zgârcit şi întreabă-1 pentru cine strânge toate lucrurile 
acelea, având în vedere că el nu le-ar putea consuma nici măcar într-o mie de ani. El te va 
privi imediat ca pe un mare duşman, nu-ţi va da nici un răspuns şi va refuza să stea de 
vorbă cu tine. Cam aşa sunt, din punct de vedere spiritual, mai ales preoţii. 

11. Este adevărat că ei sunt în posesia fizică a revelaţiilor profetice şi că 
majoritatea le citesc şi le analizează; dar tocmai de aceea, ei sunt şi primii care rătăcesc în 
desişul întunecat al îndoielilor, din care nu reuşesc să mai iasă. Totuşi, întrucât sunt 
preoţi, vor să dea impresia, prin tot felul de ceremonii fără sens, că ei cunosc misterele 
universului şi că le pot pătrunde, însă ei nu ştiu şi nu înţeleg nimic în afara faptului - pe 
care îl păstrează bine ascuns în sinea lor - că nu ştiu, nu înţeleg şi nu cunosc absolut 
nimic! 

12. Preocuparea lor principală este aceea de a-şi ascunde cât mai bine totala 
neştiinţă în ochii poporului, arătându-i în schimb acestuia numai bazaconii. Nici nu le 
este foarte greu să facă aceasta, pentru că şi-au dezvoltat isteţimea - având în vedere 
faptul că totuşi au înţeles că nu ştiu nimic, ceea ce este o mare realizare. 

13. Bineînţeles că unii dintre ei mai ajung uneori, prin acest desiş al incertitudinii, 
la o luminiţă autentică; dar nu mai pot dărâma eşafodajul - o dată ridicat - al iluziei şi al 
minciunii, care ţine poporul cufundat în întuneric. Ei trebuie să se supună valului general 
şi, în cel mai fericit caz, saşi păstreze bine ascunsă în sufletul lor convingerea cea bună. 

14.Crede-mă, în cadrul oricărei învăţături divine există preoţi care cunosc foarte 
bine falsitatea învăţăturii exterioare şi care au vaste cunoştinţe despre Dumnezeul cel 
adevărat şi unic, căruia îi sunt total dăruiţi în inimile lor; dar cu toate acestea ei nu pot 
face nici o schimbare în vechiul eşafodaj al iluziei! Răbdători, ei lasă aceasta în seama 
Aceluia care are puterea de a dărâma templele iluziei, atunci când vrea şi când consideră 

de cuviinţă. Căci El singur ştie cel mai bine de ce a îngăduit ca toate aceste imagini ale 
zeilor şi templele păgâne să fie construite, întărite şi apărate cu sabia! 

15. Dacă te vei gândi mai bine, sunt convins că lucrurile vor începe să se mai 
lumineze un pic şi vei înţelege, cu ajutorul minţii tale ascuţite şi al numeroaselor tale 
experienţe, că în privinţa motivelor ateismului tău nu ai dreptate şi că de fapt eşti încă 
foarte departe de purul adevăr interior! 

16. A venit din nou rândul tău să-mi spui ce vrei; căci acum stăm unul în faţa 
celuilalt ca prieteni şi poţi să-mi vorbeşti cu cea mai mare sinceritate! Poţi să-mi spui ce 
ai pe suflet, iar eu voi urmări să te îndrum, nu ca legiuitor al Romei, nici ca suprem 
judecător, ci ca om şi frate, arătându-ţi calea cea dreaptă prin cuvânt, sfat şi faptă! Dacă 
nu vrei să faci aceasta, să ştii că eşti liber să pleci de aici! îmi va părea într-adevăr foarte 
rău să te las să pleci rămânând în continuare adâncit în himere, dar pentru că îţi respect 
ascuţimea şi puterea de pătrundere a minţii nu te voi constrânge în nici un fel. Poţi deci 
să-mi vorbeşti sincer, ca unui prieten!" 



Capitolul. 27 - Falsa sacristie a Templului din Ierusalim. 
Penitenţele îngrozitoare din India 



l.Roclus a spus: „Mărite Domn, răspunsul tău a fost foarte înţelept. Am cântărit 
fiecare vorbă a ta şi m-am gândit la ceea ce ai spus! Am găsit multe lucruri adevărate şi 
bune în ele şi am constatat că eşti un desăvârşit cunoscător al lumii, aşa cum doar foarte 
puţini mai există, din păcate. 

2. Ar fi frumoasă şi chiar lăudabilă ideea existenţei unui singur zeu atotştiutor şi 
plin de omenie, dar unde altundeva ar putea exista oare un astfel de zeu, decât în 
imaginaţia unui spirit poetic foarte viu? Dacă ar exista o astfel de realitate divină, ea ar 
trebui să se exteriorizeze, să se manifeste prin ceva cu totul special! Poţi însă face orice, 
poţi să cauţi, să studiezi, să cercetezi cu cea mai mare atenţie, concentrare şi sârguinţă, 
împreună cu toată bunăvoinţa posibilă, şi tot nu-ţi va fi de nici un folos! 

3. Oriunde îţi vei îndrepta privirea căutătoare, vei vedea că în prim-plan se află un 
om inabordabil şi mulţi alţii în jurul lui, care au rolul de a împiedica demascarea celui 
dintâi, la fel cum în Templul din Ierusalim se află paznici în faţa preţioasei şi misterioasei 
catapetesme, pentru ca nu cumva să ajungă vreun laic în spatele ei. Unii dintre noi am 
reuşit, plătind cu mult aur, să vedem ceea ce se află în spatele acestui «văl al lui Isis», 
chiar nefiind iudei. Acolo nu am găsit însă nimic care să nu poată fi făcut de mâinile 
oamenilor. Am văzut o ladă ce semăna cu un sarcofag, din lemn negru şi brun, iar în 
mijlocul lăzii, un vas din bronz în care ardea naft, cu o flacără mare şi luminoasă, care 
după spusele lor - indica prezenţa zeului celui înalt! 

4. Insă întrebarea mea este următoarea: cât de orb şi de prost trebuie să fii ca să 
poţi crede aşa ceva?! Omul şi nu zeul este cel care a construit totul pentru a-i păcăli pe cei 
sărmani şi proşti, astfel încât ei să rămână în continuare nătângi şi orbi şi să muncească zi 

şi noapte cu mâinile sângerânde pentru ca reprezentanţii cei leneşi ai zeului să se poată 
îmbuiba din munca lor. Ce-i pasă unei astfel de măreţii divino-umane de viaţa 
milioanelor de oameni sărmani? Ei trebuie - dacă nu vor să-şi atragă furiile asupra lor - să 
fie pregătiţi în orice moment să-şi pună în joc propria viaţă, pentru a menţine viu acest 
spirit chinuitor care le ţine loc de dumnezeu şi care le aduce, de fapt, cel mai mare rău. 

5. Prietene - dacă-mi dai voie să te numesc astfel - du-te în India şi priveşte la 
oamenii de acolo. Ţi se va face părul măciucă de ceea ce vei vedea! Vei întâlni nişte 
penitenţi cum nu ţi-ai imaginat vreodată! Acolo penitenţa cea mai uşoară durează cel 
puţin un an sau doi, iar penitentul trebuie să o îndeplinească fără să aibă nici un pic de 
milă faţă de sine. Pot să-ţi spun că o crucificare romană este neînsemnată prin comparaţie 
cu aceste penitenţe. Să-ţi dau câteva exemple, care vor fi suficiente ca să înţelegi! 

6.Am văzut odată un astfel de penitent! Cu trei cuie de fier înfipte în pulpele 
picioarelor, el trebuia să se învârtă în jurul unui copac, trăgând după el o încărcătură grea. 
Dacă obosea, el lua un bici care avea ţepi din fier şi se biciuia cu violentă. Hrana lui 
zilnică de penitent consta din şapte smochine şi un ulcior cu apă. Se afla în al doilea an al 
severei sale penitenţe şi mai trăia încă. 

7.Un altul avea ace înfipte în tot trupul, arătând întocmai ca un arici, cu diferenţa 
că în cazul ariciului vârfurile acelor sunt orientate spre exterior, pe când în cazul acestui 
penitent ele erau spre interior, fiind înfipte cel puţin două lăţimi de deget în carne. 
Penitentul trebuia să-şi înfigă singur în trup, în fiecare zi, câte unul din respectivele ace 
făcute din lemn, os sau bronz, urmând întocmai îndrumările binevoitorului său Lama. 
Astfel, la sfârşitul celor doi ani de disperată penitentă, ar fi avut înfipte în trup tot atâtea 
ace câte zile au doi ani la un loc. Dacă el supravieţuia acestei penitenţe impuse, începea 
apoi penitenţa făcută de bună voie, pentru a creşte şi mai mult în ochii marelui Lama. 
Săvârşind prima parte obligatorie a penitenţei, el putea primi iertarea din partea acestuia. 
Doar prin penitenţa ulterioară el îşi putea face un merit în faţa lui. 

8. Eu l-am întrebat pe preotul responsabil cu penitenţele, care de altfel era foarte 
prietenos, în ce consta penitenţa ulterioară pentru acest om plin de ace. Acesta mi-a 
răspuns: «Are două sau trei posibilităţi. Ori îşi păstrează acele în carne până la sfârşitul 
vieţii, fapt care este foarte neplăcut, mai ales în ceea ce priveşte odihna din timpul nopţii, 
căci poate dormi doar pe nisip mişcător sau în apă, pe furtunuri umflate cu aer şi legate. 
A doua posibilitate este de a-şi scoate pe rând acele din carne, câte unul pe zi. Va dura tot 
atâta timp cât i-a luat să le înfigă. A treia posibilitate este aceea de a le scoate pe toate 
dintr-o dată şi apoi să facă imediat o baie în balsam. Aceasta vindecă foarte repede rănile 
sale, iar penitentul poate fi curând din nou apt să lucreze. Pentru a i se accepta această 
ultimă posibilitate, el trebuie să facă o ofrandă însemnată acestui Lama sau să fie timp de 
patru ani sclavul unui preot, muncind la ogoarele, câmpiile sau grădinile acestuia şi 
întreţinându-se din mijloace proprii. Este de la sine înţeles că altfel nu i-ar merge prea 
bine!» 

9Astfel mi-a răspuns acel propovăduitor al penitenţei, iar eu l-am întrebat atunci 
ce păcat trebuie să fi făcut acel om de i s-a dat o penitenţă atât de chinuitoare?! El mi-a 
răspuns: «Nu este necesară o fărădelege propriu-zisă. Toate acestea sunt date după bunul 
plac al eternului nostru Lama! El îşi dezvăluie sfânta sa voinţă numai celor mai mari 
preoţi ai săi de pe pământ. Aceştia ne-o transmit apoi nouă, preoţilor de rang mai mic, iar 
noi învăţăm la rândul nostru poporul, care trebuie să ni se supună orbeşte. Cu toate că 
suntem infinit de mici şi de neînsemnaţi faţă de marii preoţi ai şi mai marelui nostru 

Lama, suntem totuşi infinit mai măreţi şi avem o autoritate mult mai mare decât orice om 
de rând din popor! Cuvântul care iese din gura noastră înseamnă lege de neclintit pentru 
omul de rând, căci poporul ştie prea bine că ceea ce spunem noi respectă întru totul 
cuvântul marelui nostru Lama!» 

lO.Eu l-am mai întrebat dacă Lama al lor nu spune niciodată care este motivul 
pentru care dă o penitenţă atât de îngrozitoare. Preotul a răspuns, având o expresie 
prietenoasă, dar şi plină de umilinţă: «Să-i spună Lama vreodată unui om de rând când şi 
de ce îi trimite o suferinţă atât de cumplită?! Lama este plin de înţelepciune, atotputernic 
şi drept. Face ce vrea şi nu cere sfatul nimănui. Judecata oamenilor este pentru el o mare 
prostie! Cine se poate opune voinţei lui Lama, care este atotputernic? Dacă ar face-o, ar fi 
cea mai mare oroare şi atrocitate, care ar atrage asupra celui în cauză dreapta Sa mânie! 
De aceea, cel mai bine pentru oameni este să se supună torturilor în această lume - căci 
aici, în lume, totul are un sfârşit -, decât să fie mistuiţi veşnic pe lumea cealaltă în focul 
înspăimântătoarei furii a lui Lama.» 

1 1 .L-am mai întrebat pe preotul cel binevoitor - care putuse să privească cu cea 
mai mare şi mai smerită linişte sufletească, ani la rând, cum sute de penitenţi îşi chinuiau 
şi distrugeau carnea în modurile cele mai insuportabile, conform voinţei lui Lama al lor, - 
de ce nu se află printre penitenţi femei tinere, fecioare sau chiar vreun preot, întâlneşti de 
obicei oameni în vârstă, mai mult negri, şi femei foarte bătrâne şi, de cele mai multe ori, 
hidoase! Preotul mi-a răspuns smerit: «O, tu, străin dornic să cunoşti totul, orice 
explicaţie se rezumă la faptul că aceasta este voinţa marelui Lama! O dată ce ştii aceasta, 
orice altă întrebare nu-şi mai are rostul!»" 



Capitolul. 2 8 - Preoţimea indiană 



l.(Roclus): „Acest răspuns m-a înfuriat foarte tare pe mine, care sunt un cetăţean 
roman, şi iam zis: «Prietene, mi-ai fi răspuns la fel dacă aş fi venit la tine în fruntea a de 
zece ori o sută de mii de luptători şi dacă ţi-aş fi poruncit să-i scuteşti de penitenţă pe 
aceşti sărmani?» Omul a rămas o clipă încremenit, privindu-mă întrebător. Părea că se 
gândeşte ce să-mi răspundă la o astfel de întrebare. 

2. Eu i-am spus foarte hotărât: «Da, da, uită- te bine la mine ca să mă recunoşti 
atunci când voi veni în fruntea unei armate foarte puternice şi voi ataca această cetate rea 
a zeului vostru îngrozitor şi a preotului său suprem. Vă voi distruge!» Acest păstor al 
sufletelor, care fusese până atunci binevoitor, m-a privit cu furie şi mi-a zis: «Tu, muritor 
nebun, mai uşor poţi să distrugi luna de pe cer decât să nimiceşti cetatea lui Lama! Unde 
este armata ta?» 

3. Eu i-am răspuns: «Asta nu-i treaba ta! Este de ajuns un singur semn al meu şi tu, 
om rău, vei afla unde se află armata mea. Te asigur că te voi tortura în toate felurile care 
îmi vor trece prin minte, timp de douăzeci de ani, dacă nu-mi spui adevărul adevărat 
despre acest zeu, despre preoţii lui, despre societatea voastră şi despre motivul acestor 

maltratări umane. în felul acesta vei vedea şi tu cum se simte un sărman penitent care este 
supus chinurilor şi torturilor de tot felul!» 

4. In acel moment el şi-a dat seama că nu e de glumit cu mine şi a început să spună 
adevărul, dar se vedea limpede că nu-i face nici o plăcere, înainte de a face aceasta, m-a 
rugat să-i îngădui să meargă cu mine când voi pleca, căci acolo viaţa lui nu ar mai fi fost 
în siguranţă. Eu am fost de acord cu cererea lui, iar el a început să scoată la iveală 
următoarele: 

5. «Noi avem o Scriptură care provine de la strămoşii acestui pământ. Se spune că 
ea a fost scrisă de Kienan, Jared şi Enoch, la porunca Dumnezeului Suprem, al cărui 
nume adevărat nu este cunoscut decât de Marele Preot. Marea carte a tuturor cărţilor 
lumii conţine şi vaste expuneri ale lui Nohai şi Mihihal; dar noi nu-i cunoaştem 
conţinutul şi nici nu am putut arunca vreodată o privire în ea, căci pentru aceasta se 
plăteşte cu viaţa. 

6.Nici unul dintre noi, preoţii de rang mai mic, nu 1-a văzut vreodată pe Lama al 
nostru! Cine 1-a văzut o dată în viaţă pe Marele Preot al lui Lama a avut parte de o mare 
graţie şi se consideră că este foarte norocos. Nici nu poate fi vorba să-1 fi văzut pe însuşi 
Lama! Marele Preot ştie cum trăiesc toţi supuşii săi şi toţi domnitorii aflaţi în subordinea 
sa, cu care vorbeşte aşa cum vorbeşte un stăpân cu slujitorii săi. Toţi trebuie să-i dea 
ascultare, altfel este de ajuns un singur cuvânt al lui adresat popoarelor, care cred orbeşte 
în el şi care sunt convinse că tot binele şi tot răul vine de la el, şi acestea se vor răscula şi- 
i vor ucide cu mare bucurie pe toţi domnii lor, pentru că ei cred că astfel îşi vor atrage 
bunăvoinţa lui Lama. Domnitorii ştiu foarte bine acest lucru şi pentru aceasta îi aduc 
Marelui Preot toate onorurile posibile, oferindu-i anual cantităţi mari de aur şi argint şi, 
pe deasupra, dăruindu-i şi cele mai frumoase cirezi pe care le deţin. 

7.Dacă el dictează cuiva o penitenţă trupească, de care nu este scutit nici un 
domnitor, acesta poate să plătească penitenţa cu aur şi tot felul de pietre preţioase şi perle 
sau poate să ceară permisiunea ca altcineva - un om drept care este dispus şi care nu a 
trebuit să execute nici o penitenţă până atunci - să preia penitenţa sa. Aceasta rămâne la 
libera alegere a omului celui drept şi credincios, la fel ca şi hotărârea asupra sumei care 
trebuie să-i fie plătită în astfel de ocazii şi care nu este deloc mică. Astfel de reprezentanţi 
drepţi şi credincioşi cer mai întâi sfatul preotului responsabil cu penitenţele şi pot 
transforma dureroasa pedeapsă trupească dictată domnitorului într-una mult mai uşoară, 
pe care Marele Preot o consideră valabilă numai dacă domnitorul i-a dat acestui 
reprezentant al său o sumă suficient de mare, din care ne revin nouă, preoţilor, două 
treimi. 

8. în privinţa acestor penitenţe, există o regulă secretă, conform căreia doar rareori 
se dă o pedeapsă unui om sărman. Dacă totuşi i se dă unui sărman, atunci ea va fi o 
penitenţă simplă şi uşoară. Cele grele sunt date de obicei doar celor bogaţi, care pot opta 
să plătească pentru a nu mai executa integral penitenţa. In afară de domnitor, rareori îşi 
poate permite cineva să plătească uriaşa sumă, deoarece plata integrală reprezintă adesea 
o avere foarte mare. Cel zgârcit preferă atunci să facă el însuşi penitenţa, suportând 
chinurile cele mai mari, în loc să plătească aurul şi argintul cerut. Dacă cel care a primit 
penitenţa are o fiică foarte frumoasă sau un fecior bine făcut, poate să îşi dea odrasla 
Marelui Preot în locul aurului sau al argintului, bineînţeles, frumos înveşmântată şi 
împodobită, la care să adauge şi o mică dotă; căci Marele Preot are nevoie de nenumăraţi 
slujitori care să facă tot felul de munci pentru el, având pământuri vaste mai ales în 
regiuni muntoase. Dacă cineva ar vrea să-i vadă toate bogăţiile, ar avea nevoie de câţiva 
ani pentru a trece prin toate ţinuturile lui, care sunt un dar din partea lui Lama.»" 



Capitolul. 29 - Reşedinţa Marelui Preot al Zeului Suprem 



l.(Roclus): „Micul preot a continuat: «Oraşul lui de reşedinţă nu are nume, este 
foarte mare şi va dăinui veşnic. De jur împrejurul oraşului sunt munţi atât de înalţi încât 
nu pot fi trecuţi de nimeni. Oraşul fără nume este construit la rândul lui pe un munte 
foarte înalt, la care nici nu se poate ajunge, pentru că este împrejmuit de trei ziduri 
circulare în care nu există nici o poartă. Zidurile pot fi trecute doar cu ajutorul frânghiilor. 

2.0 dată trecut astfel peste imensele ziduri, te loveşti de pereţii abrupţi ai 
muntelui. Se spune că poţi merge o zi şi jumătate în jurul lor, fără să găseşti nici o intrare, 
căci nici nu există vreuna ia exterior. Doar păzitorii celui de-al treilea zid circular ştiu 
unde este poarta din stâncă, la care se poate ajunge numai cu ajutorul unei scări făcute din 
funii aruncate de sus. O dată ajuns pe acea proeminenţă în stâncă, la înălţimea a 
douăsprezece staturi de om, tot nu ai realizat mare lucru dacă paznicii acestei stânci, pe 
care încap vreo doi oameni, nu-ţi deschid poarta şi nu te conduc cu torţele lor prin lungul 
culoar subteran, până pe creasta muntelui. 

3. Dacă cineva ajunge, după o oră bună de urcat scările subterane, pe vârful 
muntelui, el nu se va putea sătura privind minunăţiile care sunt acolo. Pe platoul care are 
mai multe sute de pogoane se află cele mai frumoase grădini. In mijlocul lui se află un lac 
de vreo două pogoane, nu prea adânc, dar cu o apă foarte curată, având un gust deosebit 
de bun; de acolo iau apă toţi locuitorii Marelui şi Sfântului Oraş de pe munte. 

4.Poţi merge vreme de mai multe ceasuri pe marele platou şi nu vei găsi nici urmă 
de vreun oraş. Dacă vrei să vezi oraşul trebuie să treci printr-o pădure foarte mare, după 
care vei ajunge din nou la un zid împrejmuitor, care are porţi şi poduri mişcătoare. După 
ce ajungi în oraş cu multă trudă şi trecând prin multe greutăţi, vezi acolo minunăţii pe 
care omul nici nu şi le poate imagina. Poţi vedea totul, în afară de palatul Marelui Preot. 

5. Acesta se află în centrul marelui oraş, pe o stâncă înaltă, cu circumferinţa de 
vreo trei mii de paşi şi cu vreo treizeci de staturi de om deasupra celorlalte clădiri ale 
marelui oraş. In acest palat sfânt se ajunge mergând tot pe nişte trepte subterane. Ce se 
află în interiorul acestui palat nu pot să-ţi spun, pentru că eu personal n-am fost niciodată 
acolo şi nici nu mi-a povestit nimeni; în afară de marii slujitori ai Marelui Preot, nu are 
nimeni voie nici măcar să îndrăznească să se apropie de poarta de acces, căci îşi va pierde 
viaţa. 

6. Se spune că Marele Preot a coborât de mai multe ori în oraş, deghizat fiind, şi 
chiar s-a plimbat prin grădini şi a stat de vorbă cu ceilalţi preoţi, singurii locuitori ai 
acestui oraş. Dar nimeni nu are voie să îl dezvăluie celorlalţi, nici măcar să-1 salute ca 
Mare Preot. Acel preot care ar face aşa ceva ar avea mari necazuri. Doar de patru ori pe 
an este fixată câte o zi în care el se arată locuitorilor oraşului în ţinuta oficială de 
ceremonii. Aceste zile reprezintă sărbătorile cele mai mari. Trei nopţi înainte şi trei nopţi 
după aceea sunt aprinse nenumărate lumini pe munte, astfel încât toţi munţii de jur 
împrejur par a fi incandescenţi, oferind o privelişte nemaipomenit de frumoasă. 

7.Pe acest platou pe care se află Oraşul Sfânt nu se ajunge chiar atât de uşor cum 
probabil îşi imaginează unii. Pentru aceasta se pare că trebuie să străbaţi timp de mai 
multe zile dealuri, văi, munţi şi prăpăstii. în final, dai de o trecătoare foarte îngustă, cum 
nu mai există alta în lume. Pentru a ajunge pe platou trebuie să urci mai multe scări. 
Oricât de multă putere ai avea, nu vei putea merge mai departe, căci aceste fortăreţe 
naturale nu„ pot fi cucerite de puterea pământească, nici prin asediere şi nici printr-un alt 
mijloc în care să se folosească forţa, într-adevăr, poţi tăia orice legătură cu Marele Preot 
pentru o perioadă de timp, dar nu vei putea îndepărta poporul de el. De aceasta au grijă 
domnitorii lui cei puternici, căci fiecare dintre ei are o armată de două ori mai mare decât 
a ta. Nu te sfătuiesc deci să atentezi la integritatea Indiei, căci nu ţi- ar fi bine deloc!» El a 
tăcut apoi din nou, timp în care eu m-am gândit la ceea ce a spus. Acum înţelesesem că şi 
zeul indienilor era tot un om care îşi luase toate măsurile de protecţie din toate punctele 
de vedere. Ştiam acum ceea ce dorisem să ştiu." 



Capitolul. 30 - Roclus critică învăţătura religioasă indiană şi pe cea iudaică 



l.(Roclus): „Mai înainte am spus că a crede într-un singur zeu - în care 
sălăşluieşte din veşnicie cea mai mare inteligenţă, raţiunea cea mai limpede, 
înţelepciunea supremă şi voinţa atotputernică - se numără printre cele mai frumoase şi 
mai nobile idei ale omului. Dar acest concept de divinitate absolut desăvârşită ar trebui să 
fie exprimat de o fiinţă deosebit de pură, chiar dacă existenţa sa s-ar situa doar într-un 
tărâm transcendent şi spiritual! Insă de câte nenumărate caracteristici absurde şi pur 
materiale este înconjurată această divinitate şi în ce mod viclean şi brutal este impusă 
adoraţia şi profunda sa venerare celorlalţi oameni, care şi-au păstrat încă bunul simţ! 

2. Eu, ca om raţional şi cu experienţă, refuz o asemenea idee şi consider că un zeu 
trebuie să fie unul şi acelaşi cu imaginea pe care el o înfăţişează. Pentru omul ignorant şi 
orb, este totuna dacă acest chip e demn de un zeu sau e unul tâmp şi prost. Dar poate fi la 
fel şi pentru omul învăţat, cu raţiunea limpede? Nu cred, căci raţiunea cea limpede se 
bazează pe o ordonare matematică logică şi corectă şi, în ciuda oricăror constrângeri, ea 
nu va putea crede că un maestru - pentru care depun mărturie lucrările sale deosebit de 
frumoase şi de bine structurate şi care trebuie să fî avut o cunoaştere vastă, precum şi 
multă, multă experienţă, spre a realiza astfel de opere de artă nemaipomenite - ar putea fî 
mai prost decât cel mai prost peşte din apă! 

3. Tot la fel, nu aş putea să cred nici într-un zeu care, deşi atât de adorat de 
milioane de oameni, dă totuşi dovadă de o prostie imensă. Ascultă-mă, prietene, căci nu 
este chiar atât de greu de înţeles! Vorbesc acum deschis, exact aşa cum simt în inimă. 
Dacă analizăm poruncile zeităţilor pe care le cunoaştem şi privim cu atenţie şi 
reprezentările lor, nu mai rămâne nimic de adăugat." 

4.Cyrenius a spus: „în ceea ce priveşte legea mozaică a iudeilor, sper că nu ai 
nimic de reproşat!" 

5.Roclus a spus: „Aceste porunci sunt poate cele mai bune dintre toate pe care le 
cunosc. Unicitatea zeului lor conferă o mulţime de avantaje, iar legile lor sunt umane şi 
se aseamănă într-o oarecare măsură cu cele ale vechilor egipteni. Există însă o lege 
înţeleaptă a egiptenilor, pe care ei nu au preluat-o! Este frumos, chiar lăudabil că Moise a 
dat copiilor o lege cu privire la felul în care ei trebuie să se poarte cu părinţii lor. Insă Isis 
a egiptenilor a dat o lege înţeleaptă şi părinţilor, referitoare la felul în care aceştia trebuie 
să se poarte cu copiii lor, deoarece şi copiii sunt oameni şi cer de la cei care i-au adus pe 
lume ceea ce li se cuvine. Căci ei nu au venit pe lume singuri şi nici nu au fost întrebaţi în 
prealabil dacă vor să vină în această lume, care oferă condiţii de viaţă dintre cele mai 
penibile. Pe scurt, în învăţătura lui Moise există o lege pentru copii, care se referă la 
atitudinea lor faţă de părinţi, dar nu există nici o lege care să se adreseze părinţilor. 
Astfel, cei mici nu au drepturi în faţa părinţilor lor, fiind asemenea unor sclavi în faţa 
stăpânilor. într-adevăr, Moise a mai dat ulterior legi şi în această privinţă; dar legile 
iniţiale, care se spune că i-au fost date lui Moise pe munte de către Dumnezeu, nu conţin 
nici o astfel de referire." 



Capitolul. 31 - Roclus preamăreşte ateismul şi neantul 



l.(Roclus): „Am cunoscut mulţi evrei şi ştiu care sunt legile lor, poate chiar mai 
bine decât unii dintre ei; căci eu am vrut să-i cunosc cât mai bine. Un vechi proverb 
spune: «Cine caută găseşte!» - dar aceasta încă nu s-a împlinit în cazul meu, căci am găsit 
mereu şi mereu ceea ce nu am căutat. Eu am căutat adevărata Divinitate - şi am făcut 
aceasta cu multă sârguinţă, sacrificând importante sume de bani, făcând eforturi mari şi 
trecând prin tot felul de situaţii neplăcute. Cu toate că spiritul şi raţiunea mi-au fost mai 

tot timpul treze, nu am găsit nimic, nimic altceva decât înşelătorie de toate felurile, făcută 
de oameni, iar în această înşelătorie nu am descoperit nici cea mai mică urmă de 
Divinitate autentică. In cazul cel mai bun, am găsit o credinţă într-o autoritate patriarhală, 
dar întotdeauna învăluită în ceţurile misticismului, sau; într-un caz mai puţin bun, o 
superstiţie uşuratică. Iar în cazul cel mai rău, am găsit o credinţă fanatică ce-şi are 
rădăcinile în constrângerea politică, situaţie în care chiar şi spiritului înzestrat de la natură 
cu o minte clară nu-i mai este cu putinţă să se ridice din mocirla celei mai crase prostii. El 
va deveni un ipocrit şi-şi va fi sieşi nesuferit, căci nu cunosc nimic mai jalnic şi mai 
respingător pentru demnitatea spiritului uman decât a accepta o lege dată de un tiran 
puternic, care spune de pildă că luna străluceşte în timpul zilei, iar soarele luminează 
noaptea, iar celui ce nu crede aceasta îi vor fi scoşi ochii, îi vor fi tăiate nasul şi urechile 
şi îi va fi smulsă limba din gură. Acesta este primul nivel al pedepsei pentru necredinţă. 

2.Dacă nici atunci omul mutilat nu va începe să creadă ceea ce i se cere să creadă, 
el va fi răstignit pe o cruce din lemn şi ţintuit în cuie, după care i se va spinteca burta. 
Mai apoi, câini înfometaţi vor fi lăsaţi să mănânce şi să smulgă bucăţi din trupul şi din 
măruntaiele încă vii ale necredinciosului. Pentru cel căruia nu-i vine să creadă ceea ce 
spun, pot depune mărturie sub jurământ că am văzut nu numai atât, ci lucruri de o mie de 
ori mai rele, cărora oamenii trebuie să li se supună de bunăvoie. Vai şi amar de cel care s- 
ar opune să facă penitenţă prin tortură, căci acela şi-ar semna condamnarea la o mie de 
morţi, bineînţeles, dintre cele mai înfiorătoare! Vrei să spui, prietene, că în aşa ceva se 
află ascunsă vreo divinitate deosebit de înţeleaptă, bună, dreaptă şi atotputernică? Chiar şi 
dacă aş fi de zece ori nebun, mi-ar fi cu neputinţă să accept aşa ceva! 

3. încetaţi deci să-mi mai vorbiţi despre divinităţi! Oamenii nu vor avea niciodată 
nevoie de un zeu, dar au nevoie de adevărata învăţătură filantropică şi de un umanism 
bazat pe principii raţionale. Atunci ei înşişi vor deveni zei desăvârşiţi. Graţie raţiunii lor 
pure şi a unei curiozităţi treze, oamenii vor descoperi cu uşurinţă multe taine însemnate 
ale Naturii. Astfel, ei vor putea face nenumărate lucruri măreţe, la care nu a visat nimeni 
până acum, şi vor trăi foarte fericiţi, fără vechii lor zei stupizi. Moartea trupului - în urma 
căreia, în imaginaţia lor, ei se aşteaptă să ajungă ori în Câmpiile Elizee, ori în nemilosul 
Tartar - nu le va mai pricinui atâta spaimă, căci ei vor şti că nu se pregătesc pentru cine 
ştie ce calamitate veşnică îngrozitoare, care acum îi face să-şi nege trupurile încă din 
timpul vieţii. 

4. Veşnicii de-a rândul nu am existat. Crezi cumva că sunt trist din această cauză?! 
La fel, nu voi simţi tristeţe nici pentru această existenţă şi, cu atât mai puţin, pentru 
neantul care mă va înghiţi când nu voi mai fi deloc. Consider deplina inexistenţă ca fiind 
starea ideală a unui om care a fiinţat vreodată, însuşi faptul de a trăi bine este în şi pentru 
sine un rău, căci o dată cu cea mai fericită existenţă apare şi teama de a nu duce o viaţă 
nefericită sau aceea de a nu pierde această fericire, în mod cert şi definitiv, prin moarte. 

5. In nefiinţa deplină nu savurezi fericirea, dar nici nu plângi cu anticipaţie 
pierderea ei. Pe un filozof adevărat, ca mine, nu-1 va speria nici o moarte naturală, ci doar 
cea de martir! Căci nu pentru a fi torturat de semenii lui 1-a creat mult iubita Natură pe 
om din materia Pământului! Pe scurt, eu văd în lucrările Naturii multă înţelepciune, deşi 
recunosc că nu orice acţiune brută a sa este neapărat înţeleaptă şi are un scop bine 
determinat, dar nu mă voi plânge niciodată din această pricină." 

Capitolul. 32 - Filozofia lui Roclus despre Natură 



l.(Roclus): „Forţele dezlănţuite ale Naturii nu pot acţiona altfel decât brutal, iar 
acest lucru este necesar, căci acţiunea lor violentă aduce la viaţă puterile mici, care se 
conturează abia după ce au fost chemate astfel în fiinţare. Puterile mici încep să prindă 
formă şi să se dezvolte, în mod asemănător cu cele mari, prin atracţie şi respingere 
reciprocă. Cele dintâi vor exista astfel izolate atâta timp cât se vor opune, înfruntând 
puterea cea mare ce acţionează asupra lor. Dacă puterea cea mare o copleşeşte pe prima, 
s-a terminat cu mica putere separată. Ea îşi va pierde imediat forma şi va fi înghiţită de 
puterea mai mare, exact ca în acea reprezentare simbolică - făcută de un inspirat înţelept 
al antichităţii - care îl înfăţişează pe Cronos înghiţindu-şi propriii săi copii, după ce i-a 
creat. Timpul, precum şi puterile care acţionează în cadrul lui, sunt acest zeu primordial, 
mitic, Cronos. Timpul scoate totul la iveală. El creează mereu câmpii mănoase, dar şi 
şesuri sterpe. Naşterea şi stingerea, viaţa şi moartea, fiinţa şi nefiinţa se succed 
permanent, fără odihnă, fără oprire; un val îl provoacă pe celălalt, dar împreună cu ele 
merge şi hăul, mormântul! Tot ce poartă însemnul vieţii, pe de o parte, îl poartă şi pe cel 
al morţii, pe de altă parte. 

2. Cel ce urmăreşte atent felul în care vin şi se duc toate lucrurile înţelege că 
aceasta este urmarea evidentă a acţiunii reciproce şi continue a diferitelor puteri separate, 
individuale, din marea Natură. Acestea se trezesc unele pe altele şi se distrug mai apoi 
prin luptă, la fel cum s-au conturat la început - tot prin luptă. Pretutindeni văd jocul 
acestor valuri. Extraordinarele formaţiuni ale norilor, care plutesc pe cer, sunt un 
exemplu elocvent despre cât de multe şi de variate sunt formele pe care aceste puteri le 
pot lua în interacţiunea lor permanentă. Uneori apare forma unui leu, imediat după aceea 
cea a unui dragon, apoi a unei păsări, a unui peşte, a unui câine sau chiar a unui chip 
uman. Cât de mult durează aceste forme, care adeseori sunt deosebit de frumoase? Până 
ce va acţiona asupra lor o forţă mai mare, care le va distruge! 

3. Crezi că lucrurile stau altfel în ceea ce priveşte forma şi existenţa noastră? 
Nicidecum! Cât de mult se schimbă forma omului, de la naştere şi până la bătrâneţe - în 
caz că ajunge la bătrâneţe?! Unde este omul mândru, care şi-a propus în urmă cu o mie de 
ani să cucerească întregul pământ? Se află tot acolo unde se odihneşte şi fulgul de nea 
care, împreună cu milioanele de fraţi ai săi, îşi dădea silinţa să transforme întregul pământ 
în gheaţă! Unde este viforul care ameninţa cedrii cei mai falnici ce îi stăteau în cale? O 
putere opusă, mai mare decât a lui, 1-a înghiţit, la fel cum Cronos şi-a înghiţit propriii săi 
copii! El mai rămâne, pentru scurtă vreme, doar în amintirea noastră; dar în realitate a 
încetat pentru totdeauna să existe! 

4. Când călătoream prin Persia am fost martorul unui straniu fenomen al naturii. S- 
a petrecut într-o zi deosebit de fierbinte, când toţi cei care ne aflam în caravană a trebuit 
să căutăm adăpost la umbra unor copaci foarte mari şi umbroşi, care să ne ferească de 
razele fierbinţi ale soarelui. Cu vreo câteva ceasuri înainte de apusul soarelui, am văzut 
nişte nori mari, negri, venind spre noi dinspre răsărit. Călăuzele ne-au spus că va fi o 
furtună puternică şi ne-au sfătuit să nu plecăm din pădure până ce ea nu va trece. într-o 
jumătate de oră furtuna era deja deasupra noastră, cu tunete şi fulgere. Copacii trosneau, 
unele crengi se rupeau. Sărmanele frunze ale copacilor au avut mult de suferit. In timp ce 

se întuneca tot mai tare, a început ploaia. Ea s-a oprit apoi pentru câteva clipe, iar când a 
pornit din nou, cu stropi mari, din nori au început să cadă milioane de broaşte. Cele care 
cădeau în apă începeau să înoate, fiind salvate. Cele care cădeau pe pământul tare mureau 
în câteva clipe. Partea stranie este aceea că, după ce această furtună neobişnuită - care a 
durat vreun sfert de ceas - a încetat, iar soarele, care se apropia de asfinţit, a început să-şi 
reverse din nou razele fierbinţi asupra pământului, broaştele care căzuseră pe pământ s-au 
făcut nevăzute. In urma lor a mai rămas pe alocuri doar un fel de mucegai vâscos. 

5. Acum te întreb eu, de unde au apărut acele nenumărate broaşte şi cine le-a creat 
astfel? Cine altcineva decât puterile Naturii, care s-au combinat în aşa fel încât din 
acţiunile lor reciproce să apară taman nişte broaşte! Acelea care au ajuns în apă şi-au 
găsit probabil hrana necesară, fiind în elementul lor. Probabil că multe dintre ele încă mai 
trăiesc. Insă cele care au căzut pe pământul încins au avut de-a face cu un element ostil 
lor şi cu puteri potrivnice. Urmarea a fost deplina disoluţie a existenţei lor efemere. Din 
multiplele manifestări ale Naturii se poate trage concluzia că aceasta acţionează uneori 
orbeşte şi total neeconomic. Ea face foarte multe lucruri de acelaşi fel şi, de obicei, doar o 
sutime dintre ele ajung să aibă o existenţă durabilă. Să ne gândim de exemplu la un pom 
care înfloreşte primăvara. Cine ar putea să-i numere miile de flori? Dar dacă treci pe 
acolo peste nu mai mult de opt zile, vei constata că foarte multe flori au căzut la pământ, 
cu tot cu pedunculul prin care ele se hrăneau. Şi vor tot cădea din ele până când cele mai 
puternice vor deveni fructe coapte." 



Capitolul. 3 3 - Dumnezeul în care cred adepţii filozofiei Naturii 



l.(Roclus): „Dacă un zeu foarte înţelept ar fi creatorul acestui pom şi al roadelor 
sale, ar gândi într-un mod mult mai economic, căci şi acest aspect intră în sfera 
înţelepciunii. Este uşor de observat felul total neeconomic în care acţionează Natura, căci 
din nenumăratele lucrări care apar prin confruntarea constantă şi repetată a forţelor sale 
brute, doar puţine ajung până în stadiul final de dezvoltare şi ele vieţuiesc doar atâta timp 
cât nu sunt reduse la tăcere de nişte puteri mai mari. Căci cu această tăcere încetează 
cauza activă a evoluţiei şi a menţinerii şi, o dată cu ea, în mod necesar, şi ceea ce a fost 
creat, însă atâta timp cât lupta continuă, va exista şi lucrarea, ce se va dezvolta şi va 
ajunge la o anumită maturitate. 

2. Ar putea acţiona astfel o divinitate plină de înţelepciune, cu o voinţă fermă şi 
foarte conştientă de ea şi de acţiunile ei? îţi răspund eu: nu! Ce ai spune dacă, după 
construirea cu multă trudă şi cu cheltuieli foarte mari a unor cetăţi şi palate, acestea ar fi 
distruse apoi din ordinul aceluiaşi rege care a poruncit construirea lor - şi aceasta să se 
repete din nou şi din nou! Ar mai rămâne oare vreun, om, oricât de prost, care să-1 mai 
numească înţelept pe acel rege?! Ce să mai vorbim de un om cu scaun la cap şi cu o vastă 
experienţă de viaţă - ar putea cineva să-i pretindă să considere a fi înţelept un astfel de 
rege?! Oare un om cu judecată şi experienţă ar putea să considere înţelept un zeu care ar 

face acelaşi lucru, dar într-o manieră mult mai complexă şi care nu şi-ar crea operele, 
dotate cu o organizare interioară perfectă, decât pentru a le distruge imediat după aceea, 
în cea mai mare parte? Nu! Aşa ceva să-şi imagineze cine vrea şi cine poate, în marea 
limitare a cunoaşterii şi experienţei sale! Eu unul nu pot! 

3. Şi la zeul cel mai înţelept, doi şi cu doi ar trebui să facă tot patru, exact la fel ca 
în calculele omului. Dacă un zeu ar spune: «Dragă omule, la mine doi şi cu doi fac cinci 
sau chiar şapte!», atunci eu i-aş spune unui astfel de zeu: «Ori tu eşti nebun, ori mă crezi 
pe mine nebun. Cu o astfel de metodă de calcul, foarte greu vei putea să construieşti şi să 
menţii o lume întreagă! Mai degrabă ar putea deveni pictor renumit un orb, decât să 
creezi tu, cu o astfel de înţelepciune, chiar şi cea mai mică ciupercă!» Noi, grecii, am avut 
un pictor pe nume Apelles, care picta oameni şi animale atât de bine, încât aveai senzaţia 
că a întrecut natura în perfecţiunea ei. Ei bine, acest pictor renumit nu trasa nici o liniuţă 
la întâmplare, cumpănind cu mare atenţie totul, însă câte linii inutile nu face un astfel de 
zeu, care se crede înţelept, dar pentru care - din motive speciale şi «pline de tâlc» - doi şi 
cu doi fac şapte?! 

4.Primăvara totul este atât de frumos şi de plin de speranţă! Oamenii se bucură 
deja cu gândul la recolta cea bogată pe care o vor avea ca răsplată pentru munca lor plină 
de hărnicie. Ei îi mulţumesc dinainte Fiinţei Nevăzute în care au fost învăţaţi să creadă 
încă din copilărie, Dumnezeului atotputernic şi unic sau zeilor. Dar, cu câteva săptămâni 
înainte de strângerea recoltei, vine o furtună mare care devastează pământul, astfel încât 
oamenii cei harnici, care au muncit atât de mult, nu mai pot culege mai nimic bun! 
Aceasta se petrece cam în fiecare an în câte o ţară, o dată întrun loc, altă dată în alt loc. 

5. Oamenii orbi şi superstiţioşi merg atunci ca berbecii la preoţii lor cei lacomi şi îi 
întreabă cu ce-au greşit în faţa zeilor, de sunt atât de aspru pedepsiţi! Dacă intenţia 
preoţilor va fi să nu schimbe nimic în modul prostesc de viaţă al acestor oameni, care se 
conformează întru totul legilor cerute de zei, se vor manifesta plini de bunăvoinţă şi de 
compasiune şi îi vor linişti pe sărmanii oameni cât vor putea de mult, atrăgându-le însă 
atenţia prin cuvinte blânde că Dumnezeu doar a pus la încercare răbdarea, puterea 
credinţei şi supunerea lor, pentru a vedea dacă ei sunt pregătiţi să primească mai apoi, 
după moartea trupească, viaţa veşnică. 

6.Iudeilor le va fi dat ca exemplu, în astfel de situaţii, miticul Iov. Povestea lui 
este foarte bună. Şi pentru păgâni există, în cărţile lor de înţelepciune, o sumedenie de 
astfel de povestiri despre loviturile primite de diferite popoare sărmane. Astfel încurajaţi, 
oamenii se vor întoarce liniştiţi acasă, cu speranţa că vor veni vremuri mai bune şi că zeul 
nu-i va lăsa să piară!" 

Capitolul. 3 4 - Roclus compară faptele oamenilor cu cele ale lui Dumnezeu 



l.(Roclus): „Eu pun acum următoarea întrebare: Cum ar pedepsi legile lumeşti pe 
omul care, împreună cu tovarăşii săi, şi-ar permite să distrugă într-o noapte ogoarele 
binecuvântate dintr-un oarecare ţinut? Cred că romanii ar crucifica un astfel de răufăcător 
cel puţin de zece ori la rând, dacă l-ar prinde, sau, dacă s-ar dovedi că nu este întreg la 
minte, l-ar închide într-o casă de nebuni pentru tot restul vieţii, însă când e vorba de un 
zeu, oamenii i se închină în continuare, considerându-1 a fi nespus de înţelept! Nu-i rău, 
dacă aceasta te face să te simţi fericit! Zeii au cele mai multe drepturi din întreaga 
Creaţie, chiar şi dreptul de a-ţi juca tot felul de feste. Pot să fure, să omoare, să distrugă 
după bunul lor plac şi nu se va găsi nimeni care să gândească măcar că ei au făcut ceva 
rău. Cei superstiţioşi îndrăznesc cel mult să considere că distrugerea ogoarelor nu a fost 
tocmai cel mai mare bine pentru ei, căci altfel oamenii ar fi fost scutiţi de acest drum 
până la reprezentanţii zeilor. 

2. Ce se petrece cu acela care incendiază casa altuia, distrugând-o împreună cu tot 
ceea ce proprietarul ei agonisise şi transformându-1 astfel pe acesta într-un cerşetor, după 
ce el mai înainte fusese un om avut? Din câte ştiu eu, este crucificat. Dar dacă marele 
Zeus îşi aruncă fulgerul nimicitor asupra casei cuiva, distrugând totul prin foc, aceasta nu 
se poate numi altfel decât o faptă bună şi plină de înţelepciune! Vai de cel care nu 
priveşte astfel lucrurile şi nu crede cu tărie aceasta! Pontifex Maximus l-ar face să simtă 
atât de bine mânia lui Zeus încât apoi singur ar considera că arderea casei sale a fost o 
adevărată binefacere! Dacă reprezentanţii zeilor consideră că, făcută de Zeus, incendierea 
caselor este un lucru înţelept, bun şi drept, atunci de ce ei consideră că, făcută de om, 
aceeaşi faptă este atât de rea încât respectivul merită pedeapsa cu moartea? 

3. Bineînţeles că eu judec şi spun astfel: ceea ce este într-adevăr bun şi înţelept 
trebuie să rămână pentru totdeauna bun şi înţelept, indiferent de cine este făcut acel lucru 
- şi atunci nu merită nici o pedeapsă! Dar pentru că aceşti oameni plini de şiretenie - care 
chipurile îi reprezintă pe zei pe pământ - ştiu în taină, la fel ca şi noi, esenienii, că nu 
există zei, ci numai o putere generală primordială a Naturii, ale cărei acţiuni sunt pur 
întâmplătoare şi care ia forme mai speciale şi mai rafinate doar în urma parcurgerii unor 
etape de dezvoltare, au personificat în mod alegoric această putere a Naturii, cu ajutorul 
imaginaţiei, dându-i forma unui zeu, pe care apoi l-au oferit spre adorare unor oameni 
care nu au gândit niciodată pentru ei înşişi. 

4. Zeul astfel născocit trebuie să înceapă să acţioneze, şi aceasta pe cât posibil într- 
un mod miraculos! Şi când poporul va simţi prezenţa acestui zeu şi multiplele sale 
miracole, se înţelege de la sine că el va accepta şi legile lui cele aspre. Vai de cei care nu 
le respectă! Pentru ca oamenii să nu fie întru totul disperaţi în urma comiterii unor păcate 
minore, din cauza fricii lor oarbe şi prosteşti faţă de miraculosul zeu pe care l-au acceptat 
fără a comenta, şireţii reprezentanţi ai zeului s-au gândit şi la diferite mijloace de 
împăcare cu acesta, inventând ofrandele şi diversele modalităţi penibile de pocăinţă. Prin 
acestea, păcătosul poate recâştiga bunăvoinţa zeului. Astfel, există pretutindeni pe 
pământ, pe lângă legile civile ale unei ţări, şi feluritele legi ale multitudinii de zei, care au 
fost în aşa fel date încât chiar şi cel mai drept şi virtuos om să fie obligat să le încalce cel 
puţin de zece ori pe zi, pentru a se simţi în felul acesta nedemn de zeul respectiv. Seara, 

înainte de apusul soarelui, el trebuie să se purifice prin mijloacele prescrise, altfel a doua 
zi va face greşeli şi mai mari. 

5. Nu vreau şi nici nu aş putea să numesc aşa ceva ca fiind rău, deoarece 
oamenilor nu le dăunează să aibă conştiinţa trează; iar anumite purificări, cum ar fi 
spălarea trupului, nu strică nimănui. Insă nu poţi să-mi impui mie şi celor asemenea mie 
astfel de legi ca venind de la un zeu anume! Eu şi tovarăşii mei ştim ceea ce ştim şi 
nimeni nu ne poate acuza că am vrea să ne atragem ucenici pentru a răspândi cunoaşterea 
noastră. Cred totuşi că ne va fi îngăduit, în taină, să nu-1 considerăm pe X ca fiind Y! 
Suntem prea buni ca să vrem să agresăm pe cineva, dar la rândul nostru dorim să fim 
lăsaţi în pace. De ce preoţii din Ierusalim tot lovesc atâta în noi, esenienii? Să rămână ei 
ceea ce sunt şi să ne lase pe noi în pace, căci, în faţa raţiunii pure, ei nu sunt cu nimic mai 
mult decât noi, la fel cum nici noi nu suntem mai mult decât ei. Noi nu-i blestemăm, ci îi 
compătimim pentru marea lor orbire. Cine le dă oare dreptul să ne blesteme, o dată ce noi 
avem această atitudine de a nu judeca sau distruge un om, ci de a-1 ajuta prin sfat şi fapta? 

6. Falsele miracole pe care noi le facem - căci miracole adevărate nu au existat 
niciodată - le facem doar pentru a-i ajuta pe cei orbi care vor să rămână în starea lor 
jalnică, întrucât astfel de oameni nu mai pot fi aduşi în alt mod pe calea cea luminoasă. 
Cei care se numesc preoţi şi cărturari ar trebui să înţeleagă aceasta. Ei ar trebui să se 
unească cu noi, să lucreze împreună cu noi şi în câţiva ani întreaga omenire ar fi altfel." 



Capitolul 35 - Roclus arată că inima este lăcaşul adevăratei divinităţi 



l.(Roclus): „Aceşti reprezentanţi ai lui Dumnezeu din Ierusalim sunt proşti ca 
bufniţele ziua, lacomi ca lupii, invidioşi şi tiranici precum nişte cocoşi şi cruzi, grosolani 
şi inabordabili precum mistreţii! Cine poate trăi în pace şi înţelegere cu astfel de fiinţe?! 
Cine poate să nu-i deteste pe bună dreptate?! Din când în când trebuie să ieşi în faţa 
mulţimilor pentru a demasca aceste lepădături şi a le arăta oamenilor cu ce fiinţe jalnice 
au de-a face! Noi nu-i lipsim pe oameni de nimic altceva decât de vechea lor orbire! 

2.Este de înţeles că aceasta nu le prea convine aşa-zişilor copii ai lui Avraam, cei 
cu inima şi sufletul împietrit, dar noi nu-i putem ajuta cu nimic. Cred că a sosit timpul să 
curăţăm odată acest «grajd al lui Augias»! Aceşti nemernici strigă după noi că nu avem 
nici un Dumnezeu şi ne numesc blasfemiatori ai celor sfinte. Dar unde este zeul lor pe 
care noi, după spusele lor, îl defăimăm, şi care sunt lucrurile lor sfinte?! O fi oare 
Templul lor, catapeteasma sau sacristia din lemn şi bronz, cu flacără de naft? Poate este 
coloana de fum, care a fost mai greu de produs decât flacăra naftului?! Divinitatea este 
oare reprezentată de aşa-numiţii heruvimi imenşi sau de vechea mană din sacristie, de 
toiagul lui Aaron, de vechile trâmbiţe din coarne de bou, prin sunetul cărora se spune că 
s-ar fi dărâmat zidurile Ierihonului, sau de harpa de aur a lui David, împreună cu coroana 
sa? Sau poate că este vorba de aşa-numita Sfântă Scriptură pe care fariseii nici măcar nu 
mai au voie să o citească, ci doar să se închine în faţa ei?! Aş vrea să descopăr sfinţenia şi 

pe zeul iudeilor şi altundeva în afară de aceste obiecte vetuste, din care nu transpar decât 
străvechiul fast egiptean şi mâna unor artişti pământeni şi care sunt la fel de departe de 
arta pur divină, cum este albastrul înalt al cerului faţă de pământ! Ce rău faci oare dând în 
vileag ceva ce nu este decât o veche minciună ruşinoasă?! 

3. Sau crezi că ar trebui să aducem elogii unei astfel de minciuni, ca să ne facem 
remarcaţi de zeitatea iudeilor, care nu este nici mai mult nici mai puţin decât Zeus al 
romanilor?! Nu, un esenian onest nu ar face niciodată aşa ceva! Noi recunoaştem un alt 
lucru care este preasfânt, şi anume, inima cinstită şi cuvioasă a omului! Acolo îşi are 
lăcaşul adevărata divinitate! Aceasta ar trebui să fie recunoscută de către fiecare om 
drept, atât în el însuşi, cât şi în ceilalţi! Dacă face aceasta, el îşi va respecta şi aproapele, 
însă dacă nu o face, el se coboară mai prejos decât animalul cel mai lipsit de conştiinţă. 
Da, probabil că există un Dumnezeu; dar omul îl poate găsi doar în adevărata profunzime 
a inimii sale. Numele acestui Dumnezeu adevărat este «Iubire»! Ea este singura divinitate 
adevărată. In afară de ea nu există nici o alta! Cine a găsit-o pe aceasta a găsit principiul 
esenţial al vieţii şi, prin el, va găsi mult mai multe, poate chiar viaţa cea veşnică, 
indestructibilă! 

4 Astfel, fiecare om trebuie să adune cât mai multă iubire în sine, mereu şi mereu! 
Printr-o astfel de forţă concentrată a vieţii, fiecare om poate înlătura uşor orice putere 
potrivnică, asigurânduşi astfel, prin victoria obţinută, continuitatea eternă, chiar dacă se 
află în vâltoarea a mii de forţe duşmănoase care acţionează orbeşte asupra lui. Chiar dacă 
nu va trăi mereu în trup, va dăinui, într-un anumit fel, din punct de vedere spiritual. Căci 
orice putere este şi trebuie să fie, la origine, spirituală. Ceea ce ajunge la noi şi poate fi 
perceput cu simţul văzului nu mai este însăşi puterea cea dintâi, ci doar ceea ce a produs 
ea. Dacă analizăm cu atenţie cum acţionează forţele naturii, descoperim cu uşurinţă că 
unele dintre acestea s-au consolidat ca părţi ale puterii primordiale auto-create. Ele nu ar 
putea altfel să producă permanent aceleaşi efecte. Efectele identice presupun întotdeauna 
cauze identice. însă o putere care se descoperă a fi mereu aceeaşi, producând efecte 
identice, trebuie să aibă conştiinţă şi suficientă inteligenţă pentru a acţiona. Ea se 
înarmează astfel cu armele potrivite prin care va ieşi întotdeauna victorioasă în lupta cu 
celelalte forţe încă brute. Dacă ar fi posibil ca această putere să fie învinsă sau dizolvată 
total, atunci ceea ce ar putea ea realiza prin acţiunea sa nu ar mai ieşi niciodată la iveală. 
Să considerăm, de exemplu, că ar fi posibil ca puterea invizibilă prin a cărei acţiune apare 
o smochină să fie dizolvată de alte puteri; atunci nu ar mai putea apărea niciodată vreo 
smochină! 

5. Din moment ce putem recunoaşte în jurul nostru o mulţime de astfel ele puteri 
având diferite efecte, care s-au consolidat în mod necesar astfel încât acum sunt 
indestructibile, şi dacă observăm că şi noi, oamenii, ne refacem mereu forma şi 
constituţia noastră iniţială, putem concluziona că puterea care ne-a produs pe noi s-a 
consolidat definitiv într-un principiu de viaţă permanent. Din moment ce ea s-a menţinut, 
înseamnă că fiecare viaţă umană se poate consolida, o dată ce şi-a descoperit cu adevărat 
principiul esenţial şi 1-a cultivat cu mijloacele potrivite, Astfel, ea va exista veşnic. Eu 
cred că unei forţe vitale - care are capacitatea de a gândi şi care s-a regăsit pe ea însăşi, 
devenind conştientă de sine şi de tot ceea ce este în jurul său - nu-i va fi chiar atât de greu 
să găsească mijloacele prin care să se opună mereu unei alte forţe, la fel de mari, dar care 
este brută şi oarbă. Există pe pământ multe dovezi în această privinţă, îndreaptă toate 
uraganele şi milioane de fulgere înspre piramidele Egiptului! Le vei putea face vreun rău 

oamenilor care s-au refugiat în catacombele cele mai ascunse? Oamenii au arătat de 
multe ori că ştiu destul de bine cum să se păzească de puterile cele oarbe şi rele 
dezlănţuite. Cine i-a învăţat să o facă? Experienţa, inteligenţa şi nevoia! 

6.Dacă omul - ca fiinţă încă atât de puţin elevată - poate să facă aceasta, cu cât 
mai mult ar putea realiza el dacă ar avea o viaţă spirituală temeinică! In domeniul 
ştiinţific avem suficiente argumente limpezi că spiritul uman îşi continuă existenţa şi 
după moartea trupului, aşa încât nu avem nevoie de nici un Zeus, cu atât mai puţin de 
vreun Lama al indienilor sau de un Iehova al iudeilor. Totul ne este arătat cu cea mai 
mare claritate de către raţiunea noastră pură. 

7. Mărite prieten, acestea sunt argumentele ateismului meu de până acum şi nu le- 
am scos din mânecă în acest moment, ci ele au ca fundament terenul cel solid al multor 
experienţe! Dar aceasta nu înseamnă că vreau să fug cu orice preţ de credinţa în unicul 
Dumnezeu! Vino cu argumente solide şi voi deveni un credincios desăvârşit! Care este 
taina acestei case apărute în mod miraculos pentru Marcu şi familia lui? Mai dă-mi câteva 
indicii, căci acum mă cunoşti în întregime!" 



Capitolul. 3 6 - Roclus este trimis la Rafael 



l.Cyrenius rămăsese mut de uimire auzind cele spuse de Roclus şi constatând 
felul drept în care el judeca atât domeniul moral-politic şi circumstanţele de viaţă ale 
popoarelor, cu feluritele lor obiceiuri şi culturi religioase, cât şi domeniul vast al 
fenomenelor naturale de tot felul. El nu ştia cu ce contraargumente să mai vină, căci toate 
afirmaţiile lui Roclus aveau la bază tărâmul solid al unei vaste experienţe, pe care nu o 
putea contrazice. Şi Cyrenius cunoştea la rândul lui foarte bine preoţimea şi toate 
uneltirile acesteia. Insă dincolo de aceasta, el îşi dădea seama că Roclus era un om bun, 
lipsit de egoism, ce intrase în ordinul esenienilor doar pentru a-i ajuta pe cei sărmani prin 
orice mijloace, care nu intrau în contradicţie cu omenia şi cu adevărata iubire de 
aproapele. Pe scurt, Roclus făcuse o impresie foarte bună asupra lui Cyrenius. 

2.Nici ceilalţi oaspeţi nu conteneau să se minuneze de agerimea minţii lui Roclus 
şi regretau faptul că acesta nu Mă cunoscuse încă. Toţi erau foarte curioşi ce voi spune 
Eu despre cele relatate de Roclus, dar nu sosise încă vremea să încep vreo discuţie cu el, 
deoarece el mai păstra ceva ascuns în inima sa, ceva ce nu fusese încă scos la iveală. 
Totuşi, un lucru era limpede: Cyrenius nu mai putea face faţă discuţiei cu Roclus. 

3. De aceea i-am spus în taină lui Rafael să vină la noi şi l-am îndemnat şi pe 
Cyrenius să i-1 prezinte lui Roclus şi să-i propună să discute în continuare cu acest tânăr; 
să-i explice că el, Cyrenius, se simte prea slab şi prea lipsit de experienţă pentru a veni cu 
argumente îndeajuns de puternice care să-i zdruncine ateismul, dar că este sigur că acest 
tânăr îi va oferi argumentele potrivite. 

4. Cyrenius i-a spus lui Roclus aceste lucruri. 

5.Roclus i-a spus lui Cyrenius: „Iubit şi măreţ prieten, dacă tu, care eşti deja în 
vârstă, de obârşie regească, aflându-te la conducere de foarte mulţi ani, timp în care ai 
strâns multă experienţă şi cunoştinţe, nu îndrăzneşti să mai continui discuţia cu mine, 
crezi că acest tânăr firav, care cred că nu are nici douăzeci de ani, va putea face faţă? Sau 
consideri că argumentele mele sunt prea slabe şi lipsite de conţinut ca să îmi mai 
răspunzi?" 

6. Cyrenius a spus: „Nu, nu, în nici un caz. Lucrurile sunt întocmai aşa cum ţi-am 
spus! în ceea ce-1 priveşte pe tânăr, întâi vorbeşte cu el şi abia după aceea să-1 judeci!" 

7.Roclus a spus: „Ei, atunci să vedem unde o fi găsit el piatra filozofală!" 

8.Roclus s-a întors apoi spre Rafael, care se afla deja lângă el, şi i-a spus: „Ei, 
spune-mi aşa cum te pricepi tu mai bine! Dacă poţi să-mi contrazici experienţele sau să 
dovedeşti orbirea minţii mele, atunci vei găsi în mine o trestie mlădioasă care poate fi 
clătinată în toate direcţiile de orice adiere; dacă însă mă laşi aşa cum sunt, îţi va fi foarte 
greu să-mi schimbi convingerile prin experienţa pe care o ai! Nu cred că ai văzut mai 
mult decât Roma şi localităţile de trecere până să ajungi aici! Cu siguranţă că nu ai fost 
niciodată în Egipt, ţara vechii înţelepciuni, şi nu ai ajuns să cunoşti diferitele credinţe - 
într-unui sau în mai mulţi zei şi zeiţe - ale popoarelor. Vrei să porneşti totuşi la luptă cu 
noi, doisprezece uriaşi, care avem o experienţă imensă? Bine, nu am nimic împotrivă! 
Vom vedea cât de bun de gură eşti! începe şi nimiceşte argumentele ateismului meu, 
Arată-mi- 1 pe acel zeu care este compatibil cu raţiunea pură şi cu principiul cel mai 
profund al vieţii omului, ce este, în mod evident, iubirea! Dar nu-mi veni cu alt zeu, căci 
nu vei avea nici o şansă. Noi ştim prea bine că nu există şi nici nu va putea exista un 
altul! Dacă vrei, începe!" 



Capitolul. 3 7 - Rafael vorbeşte despre esenţa lui Dumnezeu 



1. Rafael a spus: „Prietene drag, prea devreme te-ai aprins împotriva mea! Lasă- 
mă să-ţi spun mai întâi câteva cuvinte, şi-ţi vei da seama dacă sunt sau nu pregătit să 
discutau tine! 

2.Mi-ai interzis de la bun început să-ţi prezint un alt zeu în afara aceluia pe care 
raţiunea ta îl acceptă! Vezi tu, eu însumi nu cunosc nici un alt zeu în afară de cel pe care 
L-ai găsit tu cu raţiunea ta! Diferenţa dintre noi doi constă în faptul că eu am această 
mare onoare de a cunoaşte personal şi de a sluji mereu şi cu mare bucurie acel zeu pe care 
tu îţi doreşti să-L cunoşti. 

3. Acest zeu, singurul adevărat, este iubirea pură şi deplina înţelepciune care se 
trage din iubire; iar această înţelepciune stă la baza atotputerniciei. 

4. Acest zeu este atât rânduiala desăvârşită, cât şi adevărul, dreptatea, lumina 
atotpătrunzătoare şi viaţa însăşi. Toate fiinţele şi lucrurile de pe acest pământ, pământul 
însuşi cu toate spiritele şi elementele lui, luna, soarele şi nenumăratele stele (care nu sunt 
nimic altceva decât imense corpuri cereşti, dintre care unele sunt de enorm de multe ori 

mai mari decât acest pământ, care şi el la rândul lui este asemenea unei sfere, exact aşa 
cum ai văzut tu că sunt luna şi soarele, iar soarele la rândul lui este de un milion de ori 
mai mare decât acest pământ), toate acestea sunt lucrările unuia şi aceluiaşi zeu, care 
fiinţează întocmai precum şi-a imaginat raţiunea ta! 

5. El ştie despre toate aceste imagini greşite pe care le au oamenii despre El şi vrea 
să-i trezească pentru ca ei să vadă cum este El în realitate. Dar uneori, fiind orbi, oamenii 
nu înţeleg prea bine şi rămân la vechile lor convingeri prosteşti. 

6.Bineînţeles, tu gândeşti acum că este cu neputinţă ca un astfel de zeu adevărat să 
poată accepta să privească nepăsător, de atâta timp, grozăviile oamenilor - căci, fiind un 
stăpân atotputernic, ar trebui să poată distruge totul într-o singură clipă, în fond, nu 
greşeşti. 

7. Eu simt şi gândesc exact ca tine şi îmi este cu atât mai greu cu cât, spre 
deosebire de tine, eu chiar am această putere de a transforma într-o clipă toţi munţii de 
acolo, care se văd deasupra mării, într-un nimic pentru simţurile tale; căci sunt deja de 
mult timp o fiinţă spirituală pe deplin formată. Este mult mai trist să poţi să faci ceva, dar 
să nu-ţi fie permis, decât să vrei să faci ceva şi să nu poţi! 

8. In ciuda puterii cu care este înzestrat un spirit desăvârşit, el nu are voie să se 
amestece în viaţa oamenilor, chiar dacă ar vrea, pentru că în această lume fiecare om 
trebuie să se regăsească pe sine însuşi prin propriile eforturi şi să devină astfel o forţă 
adevărată a vieţii. Altfel el nu va putea rezista, ca fiinţă liberă şi independentă, tuturor 
atacurilor persistente şi duşmănoase din partea unor puteri foarte mari - exact aşa cum ai 
spus şi tu spre sfârşitul discuţiei tale cu Cyrenius. Chiar dacă nu te-ai exprimat la fel ca 
mine, şi tu ai spus acelaşi lucru. 

9. Trebuie să înţelegi că nu poţi interveni cu pumnul, aici, pe pământ, căci omul nu 
trebuie să-şi consolideze principiul interior al vieţii forţat din exterior, ci numai prin el 
însuşi, conform liberei sale voinţe. Peste tot unde oamenii au descoperit un mod de viaţă 
care să le permită o existenţă fizică şi morală acceptabilă, ei sunt lăsaţi astfel până când 
nu decad într-o neorânduială prea mare. Iar dacă această degenerare s-a produs, Domnul 
cerului şi al pământului vine şi conduce din nou poporul care a decăzut pe făgaşul dreptei 
rânduieli, aşa cum este acum cazul poporului iudeu." 



Capitolul. 3 8 - Rostul penitenţelor din India 



l.(Rafael): „într-adevăr, ai fost în India şi ai văzut unele abuzuri, şi anume, chiar 
aceste penitenţe deosebit de grele. Pentru un om condus de raţiune, aşa ceva reprezintă o 
adevărată nebunie, ca de altfel şi monstruoasele capricii ale preoţimii de acolo. Dar 
lucrurile nu sunt chiar aşa cum par a fi. India este ţara cu cea mai bogată vegetaţie de pe 
pământ şi cu o mare putere de creştere şi dezvoltare atât a plantelor, cât şi a animalelor şi 
oamenilor. Prin pădurile acestei ţări poţi merge zile în şir şi nu vei găsi nici măcar o 
rămurică uscată în vreun copac, oricât de bătrân ar fi el, iar dacă rupi o crenguţă cât de 

mică şi o pui în pământ, nu contează unde, chiar într-un sol nisipos, aceasta va prinde 
rădăcini. Dacă te vei întoarce după un an, vei găsi creanga la fel de verde şi având deja 
propriile sale rădăcini puternice. 

2. Acolo capacitatea de regenerare este foarte mare în cazul plantelor şi 
animalelor, mai ales al celor din zona centrală muntoasă. Poţi să-i faci unui animal sau 
unui om o rană destul de adâncă şi aceasta nu-i va provoca dureri prea mari, pentru că 
aerul de acolo este mai vindecător decât un bandaj de la noi. Dacă cineva te loveşte aici 
cu o bâtă sau cu o nuia, locul acela te va durea mai multe zile. Acolo poţi să primeşti o 
mie de lovituri de nuia şi abia dacă te simţi atins, încearcă aici să-ţi înfigi un cui în carne 
şi vei simţi o durere insuportabilă! Rana ţi se va umfla, se va infecta, chiar poţi muri din 
cauza ei sau, în cazul cel mai bun, ea va puroia şi-ţi va provoca dureri de nedescris. In 
acele ţinuturi din India nu este la fel! Poţi să umbli ani de zile având un cui înfipt în carne 
şi nu vei mai simţi nici o durere la scurt timp după ce l-ai înfipt, căci aerul este asemenea 
unui balsam, astfel încât rareori se pot infecta rănile. Dacă totuşi se infectează, nici nu 
poate fi vorba de o durere insuportabilă. 

3. Fiind animaţi de atâtea elemente vitale naturale, oamenii de acolo sunt foarte 
agitaţi, iar pericolul de a ajunge la tot felul de degenerări, mai ales în ceea ce priveşte 
instinctul sexual, este mai mare decât la celelalte popoare de pe pământ. Penitenţele grele 
îi ţin pe majoritatea dintre ei departe de aceste pericole. Torturile ucid într-un anumit fel 
dorinţa carnală şi totodată le insuflă oamenilor o teamă puternică de focul iadului, pe care 
preotul are grijă să-1 descrie atât de viu, încât acesta începe să-i ardă numai din descriere. 
Trebuie să-ţi spun că indienii se tem cel mai mult de foc, căci acesta le provoacă o mare 
durere încă din această lume, durere la care trupul lor este foarte sensibil. Prin penitenţele 
grele pe care Domnul Dumnezeu le acceptă şi le tolerează acum - şi le va tolera şi mult 
mai târziu - sufletul acestor oameni este menţinut într-o formă de viaţă umană, care îi 
permite să cunoască lumea veşnică de dincolo, fiind capabil să treacă pe o treaptă 
superioară de dezvoltare. 

4. Tu mă vei contrazice, spunându-mi: «Fii sigur că acest popor nu va degenera în 
halul acesta dacă îi dai o educaţie ştiinţifică!» Să nu faci aceasta, mult preţuitul meu 
prieten, în ciuda raţiunii tale atât de vii! Ştiinţa este o adevărată otravă pentru viaţa 
popoarelor cu o imaginaţie prea bogată! închipuie-ţi, de exemplu, că indienii, care au o 
imaginaţie şi o putere de sugestie foarte mare, ar avea cunoaşterea ştiinţifică a Greciei, a 
Romei sau a Alexandriei. Nimeni din această lume nu ar mai fi în siguranţă din cauza lor! 
Cunoscând toate artele şi ştiinţele, ei ar avea în mâinile lor mijloacele pentru a putea 
deveni unul dintre cele mai degenerate şi mai îngrozitoare popoare de pe pământ, căci ar 
fi în stare de lucruri care ar depăşi cu mult faptele de odinioară ale celor din Babilon, 
Ninive, Egipt, Atena sau Roma. Până şi munţii ar trebui să facă loc bunului lor plac. Ar 
ridica oraşe pe întinderile pământurilor mănoase, ar construi diguri pe cursul râurilor şi 
fluviilor şi le-ar aduna pe acestea în lacuri uriaşe. Pe scurt, pot să-ţi spun că indienii ar 
deveni un popor înfiorător dacă ar fi iniţiaţi în toate ştiinţele, chiar dacă acum au firi şi 
chipuri atât de blânde!" 

Capitolul. 39 - Pericolele unei prea mari educaţii ştiinţifice 



l.(Rafael): „Dincolo de toate, un popor cu o imaginaţie ieşită din comun nici nu 
prea poate primi o educaţie ştiinţifică, pentru că puterea de sugestie, precum şi imaginaţia 
sa lucrează împotriva ştiinţei. Un astfel de om se simte mai degrabă atras să contemple tot 
felul de imagini naive într-o stare de reverie, decât să gândească corect din punct de 
vedere logic despre una sau mai multe probleme. Şi vreau să-ţi mai spun că penitenţele pe 
care le-ai văzut tu nici nu sunt atât de dese pe cât crezi. Cel bogat le plăteşte, iar cel sărac 
nu le primeşte decât dacă a comis într-adevăr un delict major, exagerând în încălcarea 
legilor existente. In India continuă să existe orânduiala patriarhală, pe care nu o vei putea 
înlătura nici prin foc şi nici prin fulgerele din ceruri. Aici trăieşte într-adevăr o mare 
mulţime de superstiţioşi fanatici, care trebuie conduşi. Superstiţia este fenomenul sigur ce 
apare la toate popoarele cu o imaginaţie bogată. De aceea, nu te poţi lupta cu mijloace 
foarte radicale împotriva ei! 

2. Este mult mai bine să laşi poporul în superstiţia lui decât să-1 iniţiezi în tot felul 
de ştiinţe, căci superstiţia îi ţine pe indieni legaţi de pământul lor. Ştiinţa le-ar da imediat 
aripi de vultur, pe care le-ar desface devastator peste întregul pământ. Da, dacă ar fi cu 
putinţă ca toţi indienii să primească cea mai pură ştiinţă dintr-o dată, fără să facă nici un 
efort, ei pe moment s-ar mira că s-au lăsat atât de mult timp conduşi de aşa o tâmpenie 
fără sens. Dar la scurt timp după aceea, ei s-ar aprinde de o furie atât de mare împotriva 
preoţilor şi a tuturor marilor oameni ai celorlalte popoare, încât i-ar masacra pe toţi. Ei s- 
ar lansa într-o acţiune de curăţenie, care ar transforma întregul pământ într-o baie de 
sânge. Şi ce s-ar câştiga cu aceasta? Cei mai proşti dintre ei ar fi nimiciţi, iar cei 
preocupaţi de ştiinţă ar deveni ca nişte tigri însetaţi de sânge! 

3.Aminteşte-ţi acum de marea ta furie, de om ghidat de raţiune, îndreptată 
împotriva tuturor divinităţilor şi mai ales împotriva reprezentanţilor lor, şi îmi vei da 
dreptate. O, dacă ai avea tu puterea mea! Cât de repede ai pune capăt preoţimii de pe 
întregul pământ! Ce vor face atunci ceilalţi oameni care depind cu totul de preoţii lor şi 
care se lasă conduşi de ei asemenea oilor de către păstori?! Ii vei putea face pe toţi să aibă 
o raţiune ca a ta? Te asigur că ar fi o misiune foarte grea! Dacă fiecare va şti atât de 
multe, va trebui să aibă şi la fel de multe mijloace materiale, dacă nu cumva va alege să 
moară de foame. Dacă unul ar veni la vecinul său şi i-ar oferi serviciile sale, spunându-i: 
«Acum mă pricep la aceasta şi la aceasta!», vecinul i-ar răspunde: «Şi eu mă pricep la 
aceste lucruri şi nu am nevoie de nimic de la nimeni! Fiecare să-şi poarte singur de 
grijă!» 

4.Dacă un tată le-ar spune copiilor săi: «Faceţi şi învăţaţi aceasta şi aceasta!», 
copiii i-ar răspunde: «Ce să mai facem şi ce să mai învăţăm? Oare nu ştim şi nu putem tot 
ceea ce ştii şi poţi şi tu?! Ce mai vrei de la noi?» 

5. Dacă la bătrâneţe - atunci când orice om este mai slab şi mai neputincios - 
cineva ar avea nevoie de un slujitor şi i-ar spune primului întâlnit care l-ar putea ajuta: 
«Vezi, sunt prea slab şi am nevoie de ajutorul tău pentru care te voi plăti foarte bine!», 
ştii ce i-ar răspunde cel întrebat? Exact ceea ce i-ai spune tu însuţi cuiva care ţi-ar solicita 
un serviciu contra unei plăţi: «Prietene, nu am nevoie să fiu slujitorul sau servitorul 
nimănui, căci sunt destul de bogat şi nu-mi lipseşte nimic, ca să fiu nevoit să-mi iau o 
slujbă şi să-mi câştig existenţa cu sudoarea frunţii! Cine are nevoie n-are decât să se 
ocupe de aproapele său. Eu unul mă lipsesc!» Vezi, aşa a fost timp de mai multe sute de 
ani în Egipt! Oamenii au devenit foarte învăţaţi şi toţi erau bogaţi." 



Capitolul. 40 - Cum a apărut sclavia. 



l.(Rafael): „Te întrebi care a fost urmarea? Ascultă: nimeni nu a mai vrut să fie 
slujitorul aproapelui său. Fiecare muncea şi trăia doar pentru el. Nimeni nu s-a mai gândit 
să-şi ajute semenul. In cele din urmă, oamenii şi-au dat seama că viaţa este jalnică dacă e 
trăită astfel, înţelegând aceste lucruri şi având nevoie să fie ajutaţi şi îngrijiţi, cei mai 
bătrâni s-au sfătuit asupra a ceea ce se mai putea face. Unul mai deştept le-a spus: 
«Pământul este mare. Să mergem să vedem dacă nu există pe undeva oameni săraci care 
ar vrea să ne slujească în schimbul unei plăţi bune!» Ei au plecat în Asia şi în scurt timp 
au găsit ceea ce căutau. Unii asiatici, care trăiau mai aproape de Egipt, dându-şi seama ce 
se petrece cu egiptenii foarte bogaţi, au plecat mai departe, în celelalte ţări asiatice, şi au 
cumpărat slujitori, pe care apoi i-au vândut şi mai scump egiptenilor. Astfel a luat fiinţă 
sclavia şi comerţul cu sclavi, pe care-1 întâlneşti, din păcate, peste tot în zilele noastre. 
Poţi să preaslăveşti un astfel de rod al marii cunoaşteri de odinioară a egiptenilor? 

2.Bătrânii egipteni au învăţat multe din aceasta şi nu şi-au iniţiat slujitorii pentru 
nimic în lume în cunoaşterea profundă pe care ei o deţineau, căci ea ar fi făcut imediat 
din slujitorii lor oameni bogaţi, cărora nu le-ar mai fi plăcut munca, iar aceşti învăţaţi ar fi 
rămas din nou fără cineva care să-i slujească cu devotament şi să lucreze pentru ei. 

3. In India ai întâlnit sclavi, adică oameni cumpăraţi? Cu siguranţă, nu! Ei sunt 
sclavii propriilor lor superstiţii - ceea ce este rău, dar nu la fel de rău ca atunci când 
oamenii sunt cumpăraţi! Sclavii cumpăraţi şi vânduţi sunt trataţi ca vitele de povară şi nu 
au acces la nici o formă de cunoaştere. Tot ce trebuie ei să facă este să asculte orbeşte, să 
suporte tăcuţi şi să sufere ca animalele, în caz contrar, sunt maltrataţi îngrozitor, fără ca 
pentru aceasta să dea cineva socoteală în faţa vreunui tribunal terestru! Nici chiar 
uciderea unui sclav nu este pedepsită dacă această faptă a fost comisă de către stăpânul 
său! Iar dacă vecinul ţi-a ucis un sclav, va trebui să plătească pentru aceasta o 
despăgubire neînsemnată. 

4. Vezi, acest vaiet al lumii este şi rămâne în continuare o moştenire de pe timpul 
acelor egipteni, dintr-o vreme când oamenii erau foarte învăţaţi şi avuţi, când nimeni nu 
era pedepsit pentru vreun păcat, căci nimeni nu avea nici cel mai mic motiv de a face 
vreun rău aproapelui său, întrucât avea fiecare suficient de mult din tot ce şi-ar fi dorit 
pentru a trăi şi nu avea nevoie de aproapele său chiar ani de zile! Căci ce rost ar avea 
pedepsele acolo unde nu se păcătuieşte?! Insă când a apărut sclavia, s-au inventat şi 
legile, dar, potrivit acestor legi, un stăpân nu păcătuia, indiferent de modul îngrozitor în 
care îşi trata sclavii." 



Capitolul. 41 - Gospodărirea egoistă a vechilor egipteni şi suferinţa lor 



l.(Rafael): „Mai târziu, când unii stăpâni s-au îmbogăţit mai mult decât alţii de pe 
urma muncii sclavilor, a început să apară invidia, cearta şi ura. Abia atunci oamenii au 
considerat că trebuie să se facă legi cărora să li se supună orice om. Nici chiar var-ul 
(faraon = 'păstor') nu mai era scutit de lege. Atunci au început ei să se ocupe şi de 
educaţia sclavilor, dezvăluindu-le - desigur, într-un mod foarte voalat - unele noţiuni 
despre divinitate. Fiecare calitate divină distinctă ei o asociau cu o fiinţă alegorică - zeul 
- pe care sclavii trebuia să o preaslăvească. în felul acesta, sclavii, care, cu timpul, au 
devenit mai blânzi şi mai ascultători, se împăcau mult mai uşor cu soarta lor, având mai 
multă răbdare, căci acum se temeau de puterile invizibile ale zeilor, de a căror existenţă 
egiptenii reuşiseră să îi convingă. Astfel sclavii au aflat că nu e de glumă cu zeii. 

2. Egiptenii nu i-ar fi învăţat despre tot felul de zei, falşi sau adevăraţi, dacă 
puterea sclavilor nu ar fi crescut - nu numai prin faptul că ei se înmulţeau, ci şi prin aceea 
că de două ori pe an se cumpărau alţii. Teama de forţa lor fizică a fost cea care i-a obligat 
pe bătrânii egipteni să le dea sclavilor o astfel de învăţătură despre zei, care să-i facă mai 
blânzi şi mai ascultători. 

3. încearcă să-ţi imaginezi situaţia în care se aflau bătrânii egipteni! Erau învăţaţi 
şi bogaţi. Ceea ce ştia unul ştia şi oricare altul, care la rândul lui avea o avere la fel de 
mare ca primul şi nu avea nevoie să fie sluga vecinului său pentru a-şi face rost de hrană. 
Fiecare purta de grijă doar averii sale, fiind ajutat numai de copiii săi. Acest mod egoist 
de gospodărire a mers destul de bine atâta timp cât oamenii erau tineri şi în putere. Dar 
când au îmbătrânit şi au devenit neputincioşi, s-a trezit în ei dorinţa de a fi slujiţi. Cine 
să-i fi slujit însă? Tu mi-ai spune: «Copiii lor!» Ar fi fost bine să fie aşa, dar de atunci 
mai urma să treacă foarte mult timp până când Moise avea să le dea oamenilor poruncile 
venite de la Dumnezeu. Conform vechilor legi egiptene, copiii erau la rândul lor oameni 
independenţi, fără nici o obligaţie faţă de părinţii lor. Ei îşi ascultau şi îşi slujeau părinţii 
numai până când deveneau maturi. După aceea erau liberi şi nu mai aveau nici o obligaţie 
faţă de părinţi. Egiptenii urmau acest principiu: propriii lor copii nu au nici o obligaţie 
faţă de ei, aşa cum nici casa nu are vreo obligaţie faţă de constructorul ei, în afară de 
aceea de a fi locuibilă - cum, este doar treaba constructorului! Dacă o casă a fost bine 

construită, poţi trăi bine în ea. Dacă ea a fost construită cu neglijenţă, va fi o locuinţă 
proastă. In acest caz, vina este doar a constructorului. 

4.Bătrânii nu şi-au educat copiii astfel încât aceştia să-i slujească tot restul vieţii, 
iar copiii au dobândit, prin educaţie şi prin mediul în care au crescut, acest simţ - mai 
mult practic decât teoretic al independenţei, devenind asemenea părinţilor lor, adică nişte 
egoişti. Bătrânii s-au văzut astfel obligaţi să caute slujitori străini. Aceştia au venit şi i-au 
slujit, iar bătrânii au gândit: «Dacă vrem ca aceşti oameni să fie slujitorii noştri pentru 
mai mult timp, trebuie să facem astfel încât ei să nu afle nimic din cunoaşterea noastră, 
altfel vor deveni la fel ca şi copiii noştri, care nu mai vor să ne slujească deoarece ştiu tot 
ceea ce ştim şi noi!» 

5. Astfel, sclavii au rămas proşti vreme îndelungată, neprimind nici o altă 
învăţătură în afară de ceea ce aveau de făcut ca slugi. Ei s-au înmulţit însă mult şi au 
început să devină conştienţi de puterea lor, de care bătrânii învăţaţi au început să se 
teamă! Raţiunea le-a spus atunci învăţaţilor: «Faceţi oameni din ei, altfel vă vor sfâşia 
asemenea unor mari turme de animale sălbatice!» Abia atunci s-au inventat pentru sclavi 
binecunoscuţii zei, iar aceşti zei «făceau» tot felul de miracole bineînţeles, aceasta 
credeau doar sclavii. Intimidaţi în acest mod, ei au început să-i slujească acum pe bătrânii 
egipteni de bunăvoie şi cu o hărnicie de două ori mai mare, văzând în stăpânii lor nişte 
reprezentanţi ai unei caste aparte. Aceasta este perioada în care Egiptul a atins apogeul 
său, atrăgând tot mai mulţi străini; dar printre aceştia se aflau şi pizmuitori şi trădători, 
care au făcut apoi mult rău. 

6.Vezi, toate acestea sunt lucrările raţiunii, ce se aseamănă cu un om care, fiind pe 
un munte foarte înalt şi cu pereţii abrupţi, începe să o ia la goană pentru a ajunge în vale, 
dar nu-şi mai poate controla fuga! Cred că-ţi poţi imagina care este urmarea." 



Capitolul. 42 - Orânduirea statală a vechilor indieni 



l.(Rafael): „Indienii au procedat însă cu mult mai multă înţelepciune! Poporul a 
fost lăsat să rămână la vechea lui superstiţie, care în definitiv era inofensivă, 
propovăduindu-se o Fiinţa Divină supremă cu reprezentanţii ei pământeşti, care se 
ocupau de menţinerea vechii rânduieli, astfel încât nici să nu se adauge, dar nici să nu se 
piardă ceva din vechile scrieri. Astfel, indianul este şi acum aşa cum a fost cu o mie de 
ani în urmă şi aşa va rămâne şi peste încă o mie de ani. Singurele lucruri nu tocmai bune 
sunt penitenţele şi faptul că omul este propriul său judecător. 

2. El poate fi foarte aspru cu sine, depăşind adeseori chiar şi cele mai grozave 
torturi imaginate de cineva, dar, întrucât aceasta este libera lui alegere, nu se poate 
considera că i s-a făcut o nedreptate. Este şi o parte bună a acestui lucru, căci astfel la 
indieni nu mai există clevetitori şi trădători. Nimeni nu-şi pârăşte aproapele şi nu vei găsi 
într-un milion de oameni nici măcar unul care să se bucure de necazul altuia! Aceasta 
este şi cauza pentru care ei au ajuns să fie un popor atât de bătrân - ba va deveni chiar şi 

mai bătrân. Cu timpul, când vor veni popoare străine la ei şi le vor aduce o altă religie şi 
alte obiceiuri, ei vor deveni mai neliniştiţi şi mai nemulţumiţi, nu se vor mai judeca doar 
pe ei înşişi şi nu vor mai face penitenţe. Ii vor judeca în schimb pe semeni, îi vor urmări 
şi le vor da cele mai grele pedepse. Curând după aceea vor deveni asemenea fariseilor din 
Ierusalim, care le dau credincioşilor lor poveri cumplite şi îi judecă pe toţi, însă nu 
acceptă să fie ei înşişi judecaţi şi nu mişcă nici măcar un deget pentru ceilalţi! Crezi că 
este mai bine aşa decât ceea ce ai găsit la indienii cei inofensivi?" 



Capitolul. 43 - Despre legăturile religioase dintre India şi China 



l.(Rafael): „Dincolo de cei mai înalţi munţi ai lumii există o împărăţie care are cel 
puţin de cinci ori mai mulţi oameni decât cea romană. Toţi acei oameni au o învăţătură 
despre Dumnezeu asemănătoare cu cea a indienilor. Acolo totul este foarte bine rânduit şi 
ei trăiesc în linişte şi pace, sunt cumpătaţi, ageri, muncitori, modeşti, perseverenţi şi 
manifestă o supunere oarbă faţă de învăţătorii şi conducătorii lor. împăratul lor este un 
conducător desăvârşit şi are mereu grijă ca nici un străin să nu intre nepoftit în întinsa lui 
ţară. Pentru aceasta, întregul ţinut este împrejmuit cu un zid imens, care nu poate fi trecut 
de nici o armată şi care taie orice legătură cu ţările învecinate. Acest zid are turnuri păzite 
zi şi noapte de paznici ageri, care ar semnala imediat apropierea oricărui străin, pentru ca 
acesta să fie îndepărtat. 

2.Doar un sol al lui Bramah (brâu ma = 'are dreptul') din India de Nord are voie să 
intre în ţară o dată pe an. Acest purtător al laudei sau chiar al mustrării din partea Marelui 
Preot trebuie să-i înmâneze împăratului în persoană mesajul aflat într-o casetă de aur. 
Solul vine cu un alai mare, strălucitor şi zgomotos, la momentul şi în locul stabilit, până 
aproape de zid. Apoi, peste zidul înalt, este coborât un coş, în care are voie să se urce 
doar solul, care va fi tras în sus. Alaiul trebuie să aştepte până când el se întoarce. 

3. Solul este purtat vreme de vreo douăzeci de zile în aşa fel încât să nu poată 
vedea nimic altceva decât cerul, până când ajunge la împărat. Abia când intră în oraşul 
imperial, care are mai mulţi locuitori decât Palestina, poate să meargă pe picioarele lui şi 
este condus cu mare pompă la împărat, căruia îi predă caseta cu conţinutul ei şi îi 
transmite dorinţa Marelui Preot, împăratul îl copleşeşte cu daruri şi îl lasă apoi să plece, 
exact în acelaşi mod în care a venit. 

4.0 mulţime de oameni ies în stradă atunci când trece solul prin oraşe, fiind 
purtat, cum am mai spus, astfel încât el să nu vadă pe nimeni. Aceste momente constituie 
o ceremonie deosebită pentru ei. 

5. Dacă vei întreba oamenii de ce nu au voie să-1 vadă şi, cu atât mai puţin, să 
vorbească cu solul divin, aceştia îţi vor răspunde plini de umilinţă că ar fi un păcat de 
neiertat chiar şi numai o astfel de dorinţă. Este oricum o mare graţie pentru ei că pot să 
vadă de departe cum este purtat mesagerul sfânt al Marelui Zeu. Ei spun că acela care 1-a 
văzut astfel a primit deja o binecuvântare ce ar fî suficientă, pe zece ani, pentru un milion 



68 



de alţi supuşi ai acestui mare regat, despre care locuitorii săi spun că se află chiar în 
centrul lumii. Iată ce i se spune acestui popor inofensiv. 

6. Solul cunoaşte această credinţă a lor, dar mai ştie şi altceva, şi anume, că dacă 
ar vedea ceva din această ţară sau din organizarea ei l-ar aştepta pedeapsa cu moartea, 
pentru a nu putea divulga nimănui ce a văzut. Căci trădarea de patrie este cea mai înaltă 
formă de trădare în această ţară, în care orice greşeală cât de mică este aspru pedepsită. In 
ciuda faptului că acest popor este destul de prost, el este foarte devotat, sincer şi 
ascultător. Te poţi oare supăra că un popor este ţinut în prostie de către conducătorii lui, 
dar este totuşi foarte fericit, deşi adevărul despre împărat şi despre cei mai apropiaţi 
slujitori ai săi este altul? Nu este oare la fel ca în ordinul vostru esenian? Este Dumnezeu 
atunci lipsit de înţelepciune şi nedrept dacă acceptă şi tolerează toate acestea, atâta timp 
cât poporul este răbdător şi umil, sau dacă vă tolerează şi pe voi, esenienii, care căutaţi 
doar plăcerea? Spune -mi, prietene, dacă ai ceva să-mi reproşezi!" 



Capitolul. 44 - Roclus vorbeşte despre vrăjile unui magician indian 



l.Cu ochii mari de uimire la auzul cuvintelor tânărului, plin de emoţie şi 
admiraţie, Roclus ia strigat lui Rafael: «Dragă băiete, dar cred că n-ai nici şaisprezece ani 
şi dai dovadă de o cunoaştere şi o experienţă pe care un om cinstit nu le-ar putea acumula 
nici măcar în şaizeci de ani, oricât de mult şi- ar da silinţa! Nu vreau să vorbesc despre 
faptul că m-ai condus într-adevăr la convingerea că există un Dumnezeu adevărat - care 
este exact aşa cum în taină mi-am dorit întotdeauna să fie - şi nici despre faptul că nu am 
nimic să-ţi reproşez, ci doar mă întreb cum ai dobândit atâta experienţă şi o cunoaştere 
atât de vastă. 

2. Tu cunoşti o împărăţie aflată dincolo de India, despre care am auzit o dată sau 
de două ori vorbindu-se pe vremea când eram în India. Un indian mi-a povestit despre ea 
lucruri atât de uluitoare, încât nu m-am putut abţine să nu râd şi nu am crezut nici o iotă 
din ceea ce a spus. Acum însă, prin ceea ce am auzit din gura ta, pot să-mi fac o imagine 
mai clară a acelei împărăţii miraculoase, care se pare că deţine cel mai înalt nivel de 
dezvoltare a culturii, a artei şi a meşteşugurilor. Ai întru totul dreptate în tot ce ai spus şi 
eu cred că îţi sunt cunoscute şi tainele magicienilor tuturor popoarelor, altfel nu ai fi făcut 
referire la marea ta putere supremă! 

3. Chiar dacă nu-mi dau foarte bine seama de ce, cred că, din motive deosebit de 
înţelepte, divinitatea îngăduie ca totul să existe pe pământ aşa cum există, căci urmăreşte 
doar formarea sufletului, şi nu binele trupesc al oamenilor! Insă în momentul de faţă, 
marea problemă nu este cât am înţeles sau cât nu am înţeles, căci nici un cedru bătrân nu 
poate fi doborât dintr-o singură lovitură. Problema care mie mi se pare a fi de un deosebit 
interes este cum de ai ajuns tu să cunoşti toate acestea! 

4.Nici nu mai trebuie să-mi povesteşti cum a apărut măreaţa casă a lui Marcu, 
grădina, portul şi corăbiile. Este clar că tu eşti magicianul şi meşterul constructor al lor. 
Te-ai trădat deja, probabil intenţionat, pentru a mă testa dacă nu cumva, în ciuda raţiunii 
mele treze, sunt totuşi prea prost ca să pot sesiza cuvintele tale aruncate aşa, într-o doară. 

5. Domeniul magiei este imens; el nu are graniţe. Chiar cel mai mare maestru al ei 
este şi rămâne un şcolar începător. Noi, esenienii, între noi fie vorba, ne pricepem destul 
de bine la acest domeniu, căci avem magicieni persani şi egipteni în slujba noastră, care 
pot face nişte miracole năucitoare, cu toate că nici eu nu sunt chiar un nepriceput în 
materie. Totuşi, am văzut în India magicieni ce fac lucruri faţă de care întreaga noastră 
magie este o joacă de copii! Aş fi dat o mie de funţi de aur dacă magicianul regelui din 
Tibet m-ar fi învăţat şi pe mine câteva vrăjitorii. Oricâţi bani i-am oferit, nu l-am putut 
convinge. 

6. Este foarte posibil ca şi tu să fii iniţiat în tot felul de taine pe care nici nu mi le- 
am putut imagina vreodată. Probabil că te poţi folosi aşa cum vrei de ajutoarele tale 
nevăzute şi că spiritele naturii te slujesc. De aceea, cred că pentru tine nu este mare lucru 
să faci să apară un munte întreg într-o clipă şi, cu atât mai mult, o astfel de casă! L-am 
văzut pe magicianul din Tibet, de care ţi-am vorbit mai înainte, cum a făcut rapid dintr-o 
câmpie întinsă un lac pe care se vedeau mai multe insule şi pe a cărui suprafaţă pluteau 
câteva corăbii. Acest lac a putut fi văzut timp de mai multe clipe. Apoi magicianul a făcut 
un semn şi a apărut din nou câmpia de la început. 

7.Pentru a ne arăta această vrajă, el ne-a dus într-o cameră întunecată de unde 
aveam voie să privim câmpia doar printr-o fereastră. Câmpia văzută prin fereastră era 
aceeaşi cu cea pe care am văzut-o când eram în afara clădirii. El a închis apoi fereastra, a 
făcut mai multe semne, după care a deschis-o şi nu mai era nici urmă din peisajul pe care- 
1 văzusem mai devreme. Vedeam lacul despre care ţi-am vorbit. Totul era la fel de real ca 
orice alt peisaj. 

8. Magicianul ne-a mai spus că ne poate arăta o mulţime de peisaje minunate prin 
aceeaşi fereastră, dar că ne va costa foarte mulţi bani de aur, fapt pentru care am renunţat 
la curiozitatea noastră. Eu l-am întrebat dacă poate face ca un astfel de peisaj să rămână 
mereu. El a spus că da şi apoi a plecat imediat. Când am ieşit din clădire, nu se mai vedea 
nici urmă de lac. 

9.M-am întrebat cum de a fost cu putinţă şi încerc încă şi acum să-mi răspund la 
întrebare. Cred că acel magician din Tibet cunoaşte mult mai multe taine ale puterilor 
ascunse ale naturii. Altfel cum i-ar fi fost posibil să ne arate - prin aceeaşi fereastră prin 
care am văzut mai întâi peisajul adevărat - un lac, făcând să dispară vechiul peisaj? Cum 
a transformat el totul înapoi? Ar fi putut chiar să lase lacul să existe, dar n-a vrut, 
deoarece câmpul acela era una dintre regiunile cele mai roditoare, pe care se aflau lanuri, 
poieni şi grădini, acestea fiind de mai mare folos oamenilor decât ar fi fost un lac întins 
cu câteva insule şi corăbii. 

10.1-aş fi dat cu plăcere şi două sute de monede de aur pentru această vrajă, dar 
nici n-a vrut să audă de nimic. Casa magicianului trebuie să fi fost plină cu spirite 
deosebit de puternice ale naturii, fără ajutorul cărora el nu ar fi putut face niciodată să 
apară lacul! 

11. La fel ai făcut şi tu, tinere vrăjitor, atunci când ai creat dintr-o dată toate 
acestea! Vraja înfăptuită de tine aici este la fel ca aceea pe care am văzut-o în Tibet 
împreună cu aceşti unsprezece tovarăşi ai mei. Aş da mult aur pentru a afla care este taina 
acestor apariţii, dar ştiu că aceasta înseamnă la fel de mult pentru tine cât a însemnat şi 
pentru acel magician din Tibet. Tu eşti foarte tânăr şi poţi câştiga astfel multe averi. 

12. Să ştii că nu intenţionez să aflu secretul tău; vreau doar să aflu din gura ta cum, 
unde şi când ai ajuns să dobândeşti atâta înţelepciune şi măiestrie în cele vrăjitoreşti! Tu 
m-ai condus atât pe mine, cât şi pe tovarăşii mei la acceptarea ideii că există o Fiinţă 
Divină supremă adevărată şi cred că nu va fi nici o problemă dacă îmi vei spune măcar 
cum de ştii atâtea lucruri, la o vârstă aşa de fragedă!" 



Capitolul. 4 5 - Rafael explică miracolul magicianului indian 



l.Rafael a spus: „Eşti un om foarte ciudat! Feluritele tale experienţe ţi-au sucit 
atât de mult capul încât nu mai ştii să faci diferenţa dintre adevăr şi neadevăr! Dacă i-ai fi 
cerut magicianului din Tibet să facă să apară lacul, fără să trebuiască să priveşti dintr-o 
cameră pe fereastră, nu ar fi făcut-o nici pentru tot aurul din lume, deoarece i-ar fi fost cu 
neputinţă, însă în camera respectivă şi prin acea fereastră specială ţi-ar fi putut arăta 
multe alte lucruri! 

2.Acel magician nu ar fi reuşit sub nici o formă să facă să apară o astfel de casă 
solidă şi durabilă, cum este aceasta a lui Marcu! Crede-mă, i-ar fi fost cu neputinţă! 
Tocmai din acest motiv casa aceasta este lucrarea lui Dumnezeu, iar celelalte minuni pe 
care le-ai văzut sunt doar lucrările unui om care ştie multe taine ale naturii, dar în nici un 
caz nu este un magician adevărat. 

3. Dacă ai înţeles că aceasta este lucrarea lui Dumnezeu, atunci să ştii că şi cu 
înţelepciunea mea este la fel! Nu mă mai întreba cum, când şi de unde am dobândit-o! 

4. In ochii oamenilor obişnuiţi este posibil ca unii mai răsăriţi la minte să pară că 
fac miracole; dar acestea nu sunt miracole, ci lucruri făcute cu ajutorul unor mijloace 
naturale, care îi par celui neiniţiat a fi miracole doar pentru că el nu are habar nici despre 
aceste mijloace şi nici despre modul în care sunt produse respectivele fenomene. Dacă-i 
spui însă care sunt mijloacele, cum se folosesc ele şi ce rezultate poţi obţine, el va putea 
face imediat aceleaşi lucruri ca şi magicianul pe care-1 considerase mai înainte a fi un 
făcător de minuni." 

5.Roclus a spus: „Chiar şi vraja cu peisajul făcută de magicianul din Tibet?" 

6.Rafael a răspuns: „Sigur că da, doar că mijloacele necesare sunt mai greu de 
obţinut. Magicianul respectiv le-a inventat el însuşi. Nu va dezvălui niciodată secretul lor 
pentru că astfel şi-ar pune în pericol renumele de mare magician - şi de aceea îţi va fi 
greu să faci exact acelaşi lucru pe care 1-a făcut el. 

7. însă dacă ai şti să topeşti nisipul, să faci din el o foaie de sticlă mare şi curată pe 
care să o şlefuieşti apoi, aşa cum se şlefuiesc pietrele preţioase - o muncă binecunoscută 
indienilor -, ţi-ai da imediat seama cum a putut face el această minune, mai ales dacă ai fi 
la fel de priceput ca Apelles şi ai şti, ca şi el, să pictezi apa atât de bine încât să păcăleşti 
până şi păsările. 

8. Magicianul tău este un renumit şlefuitor de pietre preţioase. El ştie să facă sticlă 
din nisip, să o şlefuiască, să o lustruiască şi, pe lângă acestea, mai este şi unul dintre cei 
mai buni pictori din toată India, mai ales în ceea ce priveşte desenul şi pictura peisajelor 
după un model. El şi-a construit un mecanism prin care peisajele sale pictate să poată fi 
văzute printr-o astfel de sticlă şlefuită, în felul acesta produce el «miracolul» pe care l-ai 
văzut. 

9.Aceasta este o ştiinţă tainică, descoperită de fenicieni - şi, prin ei, de egipteni -, 
dar pe care ei o tăinuiesc, folosindu-se de ea în nemaipomenitele lor miracole. într-o mie 
de ani toate popoarele vor cunoaşte această taină şi atunci nu va mai exista nici un om 
înzestrat cu o raţiune limpede care să mai considere aşa ceva a fi un miracol, şi încă unul 
foarte mare." 



Capitolul. 46 - Preoţimea - vrăjmaşa luminii 



l.(Rafael): „Va veni o vreme când oamenii se vor deplasa pe drumuri de fier atât 
de iute precum săgeata, vor vorbi cu viteza fulgerului de la un capăt al lumii la celălalt şi 
vor zbura prin aer, peste mări şi ţări, ca păsările, dar nimeni nu-i va considera a fi 
magicieni, cu atât mai puţin zei! Preoţimea îşi va da tot timpul silinţa să împiedice astfel 
de lămuriri în rândul poporului; dar efortul ei va fi zadarnic! 

2. Cu cât vor urmări mai mult să menţină poporul în întunericul nopţii, cu atât mai 
mult vor trezi spiritele luminii, care au fost dintotdeauna prezente şi care le vor opune o 
mare rezistenţă, acţionând împotriva lor. Astfel se va răspândi o lumină tot mai mare şi 
mai intensă printre oameni, până când preoţii înşişi vor fi obligaţi să muşte din mărul 
luminii, care este foarte acru pentru ei, şi să devină apostolii ei. Va fi nevoie însă de 
multă luptă. 

3. Dar înainte de aceasta va veni vremea când magicienii vor fi urmăriţi şi hăituiţi. 
Sămânţa acestor prigoniri se află deja în rândul preoţimii, care nu-i suferă pe magicieni, 
la fel ca şi voi, esenienii. Aţi cumpărat toate scamatoriile din toate colţurile lumii şi vă 
uitaţi cu invidie la orice magician, mai ales dacă face vreun «miracol» al cărui secret l-aţi 
tăinuit între zidurile cetăţii voastre. 

4.Voia Domnului Dumnezeu este aceea ca nu preoţii, ci oamenii aparent 
neimportanţi să facă din ce în ce mai multe invenţii nemaipomenite, care să ridice 
omenirea pe un nivel cultural de excepţie. 

5. Preoţii se vor dezlănţui, prin cuvinte şi chiar prin foc şi spadă, dar tot ce vor 
face se va dovedi în cele din urmă a fi zadarnic. Cu cât vor lupta mai înverşunat, cu atât 
îşi vor dezvălui mai repede, în faţa poporului, intenţiile rele, egoiste şi dominatoare, 
pierzând încrederea ce le fusese acordată. 

6. Ştii cum e: o dată ce îţi dai seama că cineva vrea să te înşele, nu mai ai încredere 
în el pe viitor, nici chiar atunci când vine cu ceva adevărat, căci te temi ca în spatele 
faptei lui să nu se ascundă vreo intenţie rea. Aşa va fi şi cu sfârşitul preoţimii celei 
răuvoitoare. 

7.Domnul Dumnezeu a aranjat astfel lucrurile în marea Sa rânduială ca 
întotdeauna tot ceea ce este rău şi fals să se autodistrugă. Şi, cu cât cel rău va căuta mai 
mult să aibă singur conducerea, cu atât mai repede se va autodistruge. 

8. Lucrările rele ale oamenilor de pe pământ se aseamănă cu o maşinărie ce 
funcţionează continuu, aparent nesupravegheată, şi care în timp se uzează atât de tare 
încât devine de nefolosit. La fel este şi cu trupul omului, care se uzează şi se distruge cu 
atât mai repede, cu cât intenţiile lui sunt mai pătimaşe şi mai lacome. 

9.De aceea, adevăraţii filozofi ai vieţii nu-şi leagă credinţa în Dumnezeu de 
lucrările cele rele ale preoţimii; dimpotrivă, raţiunea lor se revoltă când văd grozăvia 
acestor lucrări. Toate aceste acţiuni nu sunt în contradicţie cu voinţa Domnului, în primul 
rând pentru că raţiunea devine mai trează văzând aceste mizerii, fiind îndemnată la fapte 
adevărate, şi, în al doilea rând, aşa cum am mai spus, pentru că răul se distruge şi se 
nimiceşte singur. 

10. Nimeni nu caută lumina în timpul zilei şi nici nu îi recunoaşte adevărata 
valoare atâta timp cât nu resimte povara nopţii. In timpul zilei poţi merge fără grijă. Vezi 
gropile şi bolovanii de pe drum şi poţi să le ocoleşti, căci le observi de la depărtare, în 
timpul nopţii întunecate însă este cu totul altfel. Atunci poţi înainta doar cu mare greutate 
şi cu multă grijă! 

1 1 .Cât de binevenită este pentru călător chiar şi o mică scânteie care să-i lumineze 
drumul, măcar la doi paşi înainte! Cu câtă nerăbdare aşteaptă el dimineaţa atunci când 
merge prin pustiu! 

12. Vezi, exact la fel este şi cu prietenii luminii spirituale aflaţi în noaptea 
spirituală, noapte ce a fost adusă printre oamenii creduli, în mare parte chiar de către 
preoţii cei lacomi şi însetaţi de putere. Cu cât întunericul este mai mare, cu atât mai mult 
este resimţită lipsa luminii şi apreciată la justa ei valoare această lumină spirituală. 

13. Bineînţeles că oamenii, prin educaţia primită încă din faşă, nu sesizează lipsa 
luminii spirituale şi se simt foarte bine cu consolările oarbe ale preoţilor lor, care se 
pricep să le aline suferinţele cu o mulţime de poveşti încurajatoare, despre fiinţe care au 
trăit cu mult timp în urmă, respectând întru totul rânduială preoţească; ei povestesc acele 
lucruri de parcă ele abia s-ar fi petrecut; aceasta îi consolează întru totul pe cei orbi. 
Adesea ei lăcrimează de emoţie, liniştindu-se la auzul acestor poveşti, spre deplina 
satisfacţie a preoţilor. 

14. Astfel de oameni simt apăsarea nopţii spirituale tot atât de mult pe cât o simte 
un orb din naştere pe cea a nopţii. Pentru el, soarele nici nu răsare şi nici nu apune! Cu 
totul altfel este în cazul celui care, obişnuit să umble în lumina cea eternă a adevărului, va 
trebui să urle ca lupii când se află printre cei orbi, dacă va vrea să scape viu - cu toate că 
el este un foarte bun cântăreţ, înţelegi ce vreau să spun? 

15. Imaginează- ţi cum este când, într-o mulţime, există doar câţiva care văd, iar 
restul sunt orbi! Dacă primii ar începe să descrie minunăţia luminii şi fascinantele ei 
jocuri de culori, orbii ar sări asupra lor şi le-ar porunci să tacă, certându-i şi ameninţându- 
i pentru minciunile lor obraznice şi răuvoitoare, care de fapt sunt purul adevăr! Spune -mi 
sau gândeşte-te tu cum trebuie să se simtă în această situaţie un asemenea văzător, care 
are totodată şi cele mai bune mijloace pentru a-i ajuta pe cei orbi să vadă - aceştia 
netrebuind să facă altceva decât să-i primească ghidarea?! Ce ai putea face tu cu raţiunea 
ta pură, într-un asemenea caz?!" 



Capitolul. 47 - Roadele întunericului şi roadele luminii spirituale 



l.Roclus a spus: „Ar fi o situaţie cu adevărat disperată mai ales pentru un 
vindecător! Ar fi de o mie de ori mai bine să nu exişti, decât să fii văzător printre cei orbi, 
care mai sunt şi plini de neîncredere, de îngâmfare şi de orgoliu! Ai dreptate, tinere 
înţelept, aşa este în lume şi nu altfel. De aceea eu cred că este mai bine ca orbii să fie 
lăsaţi în pace şi să se evite pe cât posibil orice întâlnire cu ei. Dacă ei nu vor să primească 
un conducător văzător, vor ajunge, încet dar sigur, la marginea unei prăpăstii care-i va 
înghiţi negreşit. Sfârşitul lor va fi trist dar sigur şi nimeni nu-i va putea feri de el!" 

2.Rafael a spus: „Acum ai judecat corect. La fel procedează şi Domnul cu 
oamenii, în conformitate cu marea Sa rânduiala! Atunci când o comunitate de oameni sau 
un popor întreg se transformă deliberat într-un vrăjmaş al adevărului şi al luminii din 
ceruri, Domnul îngăduie ca el să intre în deplina noapte a vieţii. In acest întuneric, 
oamenii vor face o mulţime de lucruri lipsite de înţelepciune, dezvăluind astfel prin 
faptele lor, tuturor celor care văd chiar şi numai foarte puţin, propria lor orbire 
răuvoitoare şi minciunile care decurg din voinţa, din dorinţele şi din faptele lor. Un astfel 
de popor incurabil va ajunge în cele din urmă la marginea unei prăpăstii, care-i va înghiţi 
fără pic de milă. Cei văzători se vor înmulţi atunci şi vor începe să binecuvânteze 
pământul cu lumina lor, atât din punct de vedere spiritual, cât şi fizic. 

3. Domnul nu va lăsa acel popor să ajungă la marginea prăpastiei atâta timp cât 
oamenii săi mai au chiar şi cea mai mică scânteie de lumină adevărată în ei, deoarece 
chiar această scânteie conţine avertismentul asupra pieirii lor. 

4.Dar un popor care este plin de ură împotriva luminii adevărului şi care, 
împreună cu preoţii lui, îi urăşte şi începe să-i prigonească pe cei văzători, aşa cum din 
păcate este cazul iudeilor, va avea parte de distrugere, căci Domnul Şi-a pierdut răbdarea 
cu el. 

5. în astfel de cazuri, Domnul însuşi coboară din ceruri, judecându-i pe cei 
răzvrătiţi şi plini de răutate, aşa cum face acum pe acest pământ, în această frumoasă ţară 
a iudeilor, care au fost odinioară poporul lui Dumnezeu! 

6.Domnul îi va strânge în jurul Său pe cei văzători, care sunt puţini la număr, şi le 
va dărui adevărata lumină din ceruri. Ceea ce este întunecat nu va mai putea exista lângă 
această lumină şi va fi alungat până la marginea inevitabilei prăpăstii. Atunci, nu va servi 
la nimic să faci false miracole în faţa celor care văd limpede şi vor conta doar miracolele 
autentice izvorâte din puterea pe care Dumnezeu a pus-o în inimile tuturor celor care văd 
adevărul. 

7. La fel cum credinţa falsă şi oarbă, care este superstiţia, se manifestă prin tot 
felul de minciuni şi înşelătorii şi prin absenţa iubirii, tot astfel, credinţa adevărată şi vie se 
manifestă fără nici o oprelişte prin justeţea deplină a tuturor lucrărilor ei şi prin iubirea 
crescândă pentru aproapele şi pentru Dumnezeu. Iar această justeţe şi această iubire, pe 
care Dumnezeu le-a sădit în inimile tuturor celor care văd adevărul, îşi au izvorul în 
puterea şi în măreţia Sa. 

8. La ce-i folosesc omului vrăjitoria şi cunoaşterea secretă, dacă în cele din urmă şi 
vrăbiile vor striga după el: «Eşti un şarlatan rău şi egoist şi îţi faci aşa-zisele tale miracole 
doar în faţa celor orbi! Pe adevăraţii copii ai lui Dumnezeu, care văd, nu-i poţi înşela 
niciodată, deoarece ei pot face lucruri mult mai măreţe prin puterea divină din inimile lor, 
ce este spiritul eternei iubiri. Ei recunosc foarte bine adevărata faţă a lucrării tale jalnice 
şi intenţia ta răuvoitoare. Strânge-ţi deci toate uneltele cu care vrei să ne amăgeşti şi 
devino un om văzător, în adevărata putere a lui Dumnezeu, altfel noi, vrăbiile, te vom 
prăda de tot ce ai!» Spune, poţi să te superi pe vrăbii din cauza aceasta? Pentru un 
şarlatan nimic nu este mai neplăcut decât ca adevărul să iasă la lumină; dar, în cele din 
urmă, va trebui să îl recunoască şi el! 

9. Priveşte această minune autentică ce îşi are obârşia în adevărata putere a lui 
Dumnezeu! Eşti esenian şi, pe lângă aceasta, şi un mare magician al acestui ordin. Tu 
învii morţii, faci luna să coboare sub nasul celor orbi spiritual, faci pomii, iarba, apa, 
stâncile şi zidurile să vorbească. Ce vei spune când oamenii de toate rasele şi categoriile 
vor începe, la fel ca vrăbiile mele, să strige, explicând cum aduceţi voi la viaţă «morţii» şi 
cum faceţi pomii, iarba, apa, stâncile şi zidurile să vorbească. Ce ai face dacă ţi-ar aduce 
atunci un mort şi ţi-ar cere să-1 readuci la viaţă? Ce le-ai răspunde atunci cu raţiunea şi cu 
mintea ta ascuţită?" 

Capitolul. 48 - Roclus apără ordinul esenian şi miracolele lui iluzorii 



l.Roclus a spus: „Voi accepta totul fără nici o replică, întrucât adevărul rămâne 
adevăr, fie că el este sau nu în favoarea mea! Am înţeles ceea ce vrei să-mi spui, că şi 
ordinul nostru este ceva rău şi îşi va găsi sfârşitul atunci când inimile oamenilor vor fi 
pătrunse de lumina divină, cea curată, din ceruri. Prietene, acesta este un adevăr pe care 
nu-1 pot contrazice, căci dacă toţi oamenii sau cel puţin o mare parte dintre ei ar fi iniţiaţi 
de către Dumnezeu în toate secretele noastre, atunci lucrarea noastră cu siguranţă şi-ar 
găsi sfârşitul. Dar cel puţin nu ni se va putea reproşa că am făcut toate acestea cu vreo 
urmă de egoism sau de răutate, deoarece nu am urmărit decât binele oamenilor în toate 
sferele vieţii, în aceste vremuri foarte tulburi, iar cetatea noastră nu este nimic altceva 
decât un lăcaş al relaţiilor de iubire şi de prietenie. 

2.Bineînţeles că s-ar putea spune că fiecare înşelătorie este o cale greşită! Dar eu 
voi contrazice categoric chiar şi un zeu, spunând: da, o înşelătorie este cu siguranţă o cale 
greşită, dacă este legată într-o măsură mai mică sau mai mare de vreo intenţie rea sau de 
vreun motiv egoist! Insă dacă eu văd că omul nu poate fi vindecat altfel decât printr-o 
minciună şi mă folosesc de acest mijloc, mânat de iubirea mea sinceră pentru fratele care 
suferă, ajutându-1 cu adevărat, atunci chiar şi cea mai mare înşelătorie nu mai este rea, ci 
devine o cale bună şi dreaptă, împotriva căreia nici măcar un zeu nu ar putea să obiecteze 
ceva. Vreau să-ţi dau un exemplu, din experienţa mea de viaţă eseniană, care să confirme 
ceea ce am spus. Vei fi nevoit să-mi dai dreptate, chiar de ai fi de zece ori zeu. 

3. Odată a venit la mine un bărbat, care mi-a spus plângând că soţia lui cea 
minunată, tânără şi supusă are o boală ce nu poate fi vindecată decât printr-un singur leac, 
prescris după anumite calcule matematice pe care eu le cunosc. Orice alt remediu ar fi 
omorât-o, ceea ce ar fi făcut din el cel mai nefericit om din lume. Femeia avea însă o 
mare repulsie faţă de acel leac, preferând să moară de zece ori decât să-1 ia. Orice i s-ar fi 
spus, nu ar fi putut-o convinge. Bărbatul era tot mai disperat. Insă eu, fiind întotdeauna 
pregătit în astfel de situaţii, i-am spus cu fermitate lui, în prezenţa femeii: «Oh, stai 
liniştit, mai ştiu încă o sută ele astfel de leacuri, şi cu un efect mult mai sigur asupra 
acestei boli!» Astfel minţisem, căci ştiam bine că nu exista un alt remediu pentru ea. 
Această minciună regească a fost deci o primă înşelătorie, făcută spre binele bolnavei. 

4. A doua înşelătorie, care a fost şi mai necesară, a constat în faptul că i-am dat 
leacului cunoscut un alt nume, amestecându-1 cu ceva nesemnificativ şi fără efect, 
schimbându-i astfel forma, culoarea şi puţin chiar gustul, cerând şi o sumă importantă de 
bani pentru el. Trei funţi de aur au schimbat imediat datele problemei. Femeia a luat 
leacul cu bucurie şi s-a vindecat în câteva ore. Era veselă, vioaie şi pe deplin sănătoasă! 
Abia m-am putut abţine să nu râd de această înşelătorie, de care nici până-n ziua de astăzi 
nu au aflat nimic nici femeia şi nici bărbatul! 

5. Acum te întreb eu pe tine: această înşelătorie a fost rea sau bună? Pentru că tu 
taci şi nu ai nimic să-mi reproşezi, îţi mai dau un exemplu, pentru a-ţi dovedi şi mai clar 
că am dreptate. 

6.Acum un an, fiica de treisprezece ani a unei familii respectabile şi foarte bogate 
a murit de lepră. Am aflat întâmplător de aceasta şi am mers degrabă la ei acasă. Tatăl şi 
mama erau de neconsolat pentru această pierdere. Eu m-am uitat la fata cea moartă care 
era întinsă acolo şi mi-am dat seama că seamănă foarte bine cu o fată din comunitatea 
noastră; m-am gândit atunci astfel: «l-aş putea ajuta pe aceşti părinţi îndureraţi!» 

7.L-am chemat imediat pe tatăl ei la mine şi i-am spus: «Nu mai fi trist! Eu sunt 
un esenian adevărat şi îţi spun că pot învia prin anumite mijloace secrete această fată 
adormită! Adu-o la noi împreună cu toate lucrurile ei şi descrie-mi exact 
comportamentul, simpatiile şi antipatiile ei şi puţin din tot ceea ce o înconjura, şi în cel 
mult două luni o voi aduce înapoi pe fiica ta, care acum este moartă!» 

8.E de la sine înţeles că părinţii ei n-au mai stat mult pe gânduri şi că nici nu le 
trecea prin cap că aş putea face vreo înşelătorie. Toate lucrurile fetei, de la naştere până la 
moartea ei, au fost aduse în cetate. Deoarece veneam destul de des în acea casă datorită 
slujbei mele, o cunoşteam foarte bine pe cea care murise, iar cealaltă fată pe care o aveam 
în îngrijire - despre care ţi-am spus - avea la rândul ei o mare capacitate de a se adapta şi 
de a învăţa şi semăna leit cu cea moartă, aşa încât mi-a fost foarte simplu să fac 
schimbarea între ele. In câteva luni nici măcar părinţii nu aveau să-şi dea seama că fetiţa 
crescută de noi era cea pe care o primeau în schimbul fiicei moarte. 

9. Eu însumi am dus-o la casa părinţilor. Când m-au văzut aceştia de departe, mi- 
au venit în întâmpinare alergând şi ridicându-şi braţele de bucurie, iar fata cea nouă a 
făcut acelaşi lucru, după cum o învăţasem. Trebuia să fi fost martorul acelei infinite 
bucurii a părinţilor; ai fi plâns împreună cu mine de emoţie! 

10. Trei oameni au devenit foarte fericiţi prin această chibzuită dar totuşi imensă 
înşelăciune; cei doi părinţi şi-au redobândit fiica pierdută, iar sărmana fată a găsit o casă, 
un tată şi o mamă, aşa cum îşi dorise din totdeauna în inima ei. Ce am avut eu de câştigat 
din aceasta? Iţi spun - pe atât de adevărat pe cât mă vezi acum în faţa ta - că nu am 
câştigat nimic altceva decât convingerea că am făcut trei oameni foarte fericiţi! 

1 1 Acum te întreb din nou pe tine: crezi că această înşelăciune a fost rea sau a fost 
bună? Eu însumi consider orice înşelătorie a fi rea, dacă este făcută din egoism şi din 
dorinţa de câştig propriu, în dauna oamenilor nevinovaţi. Dar eu recurg la o înşelăciune 
doar dacă sunt pe deplin convins că pot vindeca astfel un om foarte nefericit. Atunci 
minciuna devine ceva deosebit de bun şi nu poate fi numită altfel nici chiar de către un 
zeu înţelept, ba mai mult, consider că vor trebui aduse mulţumiri spiritului uman creativ 
din cadrul ordinului nostru, care a găsit tot felul de mijloace spre a-i însănătoşi şi ferici pe 
cei suferinzi! 

12. Nu s-a folosit şi Dumnezeul vostru de o minciună - conform Scripturii - 
împotriva bătrânului tată orb Isaac, pentru a-i da poporului un conducător mai bun decât 
ar fi fost întâiul său născut, Esau? Eu sunt de acord cu tine când spui că orice înşelătorie 
rea, care a ajuns la apogeu, se autodistruge, dar o minciună prin care se realizează ceva 
bun pentru omenire nu are aceeaşi soartă, decât dacă intervine un trădător răutăcios! Acel 
prieten al adevărului care trădează înşelăciunea noastră bine intenţionată este de o mie de 
ori mai rău decât cel mai mare amăgitor al poporului din ordinul nostru! Contrazice-mă, 
dacă poţi! Sunt pregătit să te înfrunt în această privinţă." 

Capitolul. 49 - Diferenţa dintre înţelepciunea vieţii şi înşelătorie 



l.Rafael a spus: „Dragă prietene, trebuie să-ţi mărturisesc că îmi este destul de 
greu să discut cu tine. Tu pleci de la premisa că intenţia şi scopul scuză mijloacele, dar 
mie îmi este cu neputinţă săţi spun altceva decât că, în ciuda bunăvoinţei şi a agerimii 
minţii tale, te afli pe un drum greşit şi, din tot ceea ce ţi-am vorbit până acum, nu ai 
înţeles aproape nimic! 

2. Tu vezi doar avantajele lumeşti şi fericirea pământească a oamenilor, pentru că 
nu ai încă habar de cele spirituale. 

3. Poţi face fericit un om din această lume prin tot felul de iluzii, dar aceasta nu 
înseamnă că le-ai făcut un bine sufletului şi spiritului său, ba dimpotrivă, le-ai făcut chiar 
un rău. 

4.Mi-ai dat câteva exemple din viaţa ta şi pe unele dintre acestea nu le pot 
contesta, căci tratarea bolnavei nu a fost în fond o înşelătorie, ci o faptă plină de 
înţelepciune. 

5. In faţa lui Dumnezeu, înşelăciune înseamnă orice manipulare sau incitare 
mascată care le provoacă oamenilor un rău fizic sau moral. Dacă tu îţi tăinuieşti cuvintele 
sau acţiunile pentru a-i fi de ajutor astfel din punct de vedere moral şi fizic fratelui tău - 
care are multe slăbiciuni şi care altfel ar fi foarte greu de adus pe drumul cel bun sau 
chiar nu ar mai putea fi îndreptat - acesta este un lucru bun, iar felul în care ai procedat 
este unul binevenit, plin de înţelepciunea vieţii şi nu constituie o înşelătorie. 

6.Dacă fapta, vorbele tale şi felul în care ademeneşti omul au la bază o intenţie cu 
adevărat nobilă, atunci dai dovadă de înţelepciune şi vei primi negreşit răsplata din ceruri, 
în această categorie se încadrează primul exemplu pe care mi l-ai dat. Prin înţelepciunea 
ta nu ai vrut să obţii nimic altceva decât ceea ce ai considerat a fi foarte bun şi folositor 
pentru femeia cea bolnavă. 

7. Al doilea exemplu pe care mi l-ai dat este însă de o cu totul altă natură decât 
primul, în ciuda faptului că pare a avea acelaşi caracter binevoitor. Prin minciună aţi lăsat 
să se înţeleagă, pentru aceste vremuri şi pentru cele viitoare, că cetatea voastră ar deţine o 
putere miraculoasă, ceea ce, datorită orbirii oamenilor, vă permite să aveţi acces la toate 
bogăţiile de pe acest pământ şi să dobândiţi în scurt timp nişte averi fabuloase. 

8. Ce rost are bogăţia pământească? Ce aduce ea? Ea îi face pe oameni orgolioşi şi 
tiranici şi le împietreşte inimile, iar din acest orgoliu puturos iau naştere dispreţul, ura şi 
prigoana împotriva celorlalţi oameni. 

9.Adineauri, în discuţia cu Cyrenius, te-ai arătat plin de dispreţ faţă de preoţime. 
Ai povestit în ce mod inuman se poartă preoţii cu oamenii, considerându-se a fi 
reprezentanţii zeilor, în realitate nefiind altceva decât nişte leneşi care îi chinuiesc pe cei 
sărmani prin cazne spirituale şi trupeşti, pentru ca aceştia să muncească şi să-şi dea viaţa 
pentru ei! Ai descris aceste grozăvii şi ai scos la lumina zilei caracterul lor scandalos. 

lO.Dar eu îţi spun deschis că oricare dintre tagmele preoţeşti care există acum pe 
acest pământ este, în esenţă, mult mai curată decât cetatea voastră. Căci fundamentul lor 
este adevărul divin, curat, din ceruri, dar acesta a fost atât de răstălmăcit de oameni încât 
aproape că nu mai vezi nimic altceva din el decât minciuni şi tot felul de înşelătorii, însă 
ce ar putea să aducă bun instituţia voastră, care încă de la început nu a fost ridicată pe 
nimic altceva decât pe minciună şi înşelătorie?! 

1 1 .Crezi că urmaşii voştri vă vor mai respecta normele, care acum sunt atât de 
stricte? In mai puţin de cincizeci de ani totul va avea o altă înfăţişare! Minciunile şi 
feluritele vrăjitorii se vor înmulţi şi se vor rafina. Veţi încerca «să înviaţi» persoane în 
vârstă - şi veţi reuşi aceasta mai mult sau mai puţin. 

12.Veţi da pedepsele cele mai aspre pentru trădarea secretelor voastre, chiar veţi 
declara pasibilă de pedeapsă simpla întrebare asupra felului în care sunt făcute minunile 
voastre! Veţi spune: «Tu, omule, nu ai voie să întrebi nimic. Tu doar trebuie să ai o 
credinţă deplină în noi! Dacă îţi lipseşte credinţa, vino, şi noi te vom ajuta, în schimbul 
unei ofrande! Restul nu trebuie să te preocupe!» 

13. Spiritele dornice de cunoaştere se vor îndârji atunci să facă tot felul de 
cercetări ca să vă dezlege tainele. Aceasta vă va umple de o furie ascunsă şi veţi jura pe 
ce aveţi mai sfânt să vă răzbunaţi, iar unde va fi cu putinţă, o veţi şi face." 



Capitolul. 50 - Pericolele pe care le generează miracolele iluzorii ale ordinului esenian 



l.(Rafael): „Ai vorbit mult despre penitenţele indienilor! însă peste cincizeci de 
ani chiar voi veţi introduce penitenţe, de zece ori mai grele decât acestea. O dată ce veţi 
reuşi să determinaţi poporul să fie dependent de voi în credinţa lui - ceea ce este uşor de 
înfăptuit prin falsele voastre miracole - veţi putea face apoi orice veţi dori şi poporul nu 
se va împotrivi. In prostia lui, el vă va considera a fi slujitorii zeilor aici, pe pământ, care 
au tot felul de puteri supranaturale divine şi tainice şi cărora nu li se poate opune nici o 
voinţă pământească şi nici o putere umană. 

2. Cu siguranţă că prin astfel de «miracole» veţi reuşi să ţineţi poporul în frâiele 
voastre. O dată ce aceasta se va petrece, veţi putea spune apoi oricărui amărât: «Tu, 
sărman păcătos, cât de multe rele ai gândit, ai dorit sau ai făcut! Noi vedem gândurile şi 
dorinţele rele din inima ta, care acum doar încolţesc şi care vor ieşi la iveală abia peste 
câţiva ani. Acestea îţi vor aduce fără îndoială blestemul şi furia zeilor! Noi te avertizăm: 
trebuie să renunţi pe viitor la orice gând rău şi, pentru a-i îndupleca pe zei, să aşterni mai 
întâi la picioarele noastre o ofrandă foarte bogată, iar apoi, timp de trei ani, să te biciuieşti 
zilnic până la sânge, cu o funie, pe spatele gol! Şi dacă nu vei face această penitenţă exact 
aşa cum ţi- am spus noi va fi vai şi amar de tine pe veci!» 

3. Sărmanului om, care în realitate n-a lăsat niciodată vreun gând rău şi, cu atât 
mai puţin, reaua-voinţă să încolţească în el, nici nu-i va trece prin cap să vă contrazică, ci 
va crede că este un mare păcătos care merită osânda şi care trebuie să se supună de 
bunăvoie la tot ceea ce-i cereţi voi, ca atotputernici şi atotcunoscători slujitori ai zeilor. 
Te întreb acum, ce-ţi spune mintea ta cea ascuţită?! Mai este bun şi drept scopul vostru 
final? Scuză el cumva mijloacele folosite?!" 

4.Roclus a răspuns: „Dar noi nu am avut niciodată o astfel de intenţie. Am urmărit 
mereu doar binele sărmanei omeniri suferinde. Nu-mi dau seama de ce mijlocul folosit de 
mine în falsa înviere a fetei moarte poate fi rău! Nici nu-mi pot imagina că, în ciuda 
eforturilor noastre bine intenţionate de acum, în viitor va fi aşa cum ai spus tu! Trebuie să 
vrei să faci ceva rău ca să obţii ceva rău! Din câte ştiu eu, la noi este exact opusul! De 
unde ar putea să vină acest mare rău în cetatea noastră?" 

5.Rafael a spus: „Prietene, ia cele mai bune boabe de grâu şi aruncă-le pe ogor. 
Când vor încolţi, vei vedea că, pe lângă firele de grâu, au răsărit şi o mulţime de buruieni! 
Insă, cu atât mai mult, dacă tu şi tovarăşii tăi nu sădiţi nimic altceva decât seminţe de 
buruiană, de unde aţi vrea voi să recoltaţi grâu? 

6.Dintotdeauna şi la toate popoarele lumii, Dumnezeu a propovăduit oamenilor 
adevărul cel mai curat prin gura profeţilor, prin care lucrează Duhul Sfânt. Uită-te acum, 
după câteva mii de ani pământeşti, la aceste adevăruri! Ce a mai rămas din ele? In mare 
parte sunt buruiană, legi omeneşti, minciuni şi tot felul de înşelătorii cât munţii de mari! 
Voi nu v-aţi construit instituţia voastră pe nimic altceva decât pe minciuni şi credeţi că 
veţi putea trezi cu ajutorul lor adevărul în inimile oamenilor? Unde va ajunge această 
lume?! 

7. Care va fi urmarea acţiunii tale de a săpa o groapă mare şi adâncă în mijlocul 
drumului, chiar dacă nu ai nici cea mai mică dorinţă ca să cadă cineva în ea?! Dacă 
cineva merge noaptea pe acest drum, cade cu siguranţă în acea groapă şi îşi frânge gâtul, 
întocmai ca şi în cazul când cel care a făcut groapa chiar ar fi avut intenţia ca oamenii să 
cadă în ea şi să-şi găsească acolo sfârşitul! 

8. La fel este şi atunci când vine un bolnav la tine, şi tu, nerecunoscându-i boala, îi 
dai un alt leac, care este otravă pentru starea în care se află el! El va muri. Oare mijlocul 
folosit poate fi numit bun, chiar dacă tu, ca medic, ai fost totuşi bine intenţionat?! 

9. Sau iată un alt exemplu: din cauza faptului că pe un drum este mai tot timpul 
noroi, câţiva oameni încep să sape undeva la marginea drumului un şanţ adânc, în care să 
se scurgă apa, fără să facă şi un podeţ peste el; ei sunt bine intenţionaţi, dar, în mărginirea 
lor, nu se gândesc că acest şanţ poate deveni primejdios pentru cei care trec pe acolo pe 
timp de noapte. 

lO.In ciuda intenţiei bune, drenarea apei a fost realizată printr-un mijloc 
nepotrivit, fapt care nu a fost luat în seamă de cei ce au săpat şanţul. Dacă ei ar fi pus pe 
drum pietre şi lemne sau ar fi construit cel puţin un podeţ bun şi rezistent, atunci atât 
mijlocul, cât şi intenţia ar fi fost bune. Dar mijlocul ales nu a fost bun şi nu poate fi 
scuzat de intenţia lor, oricât de bună, pentru că ei au gândit: „Ei bine, în timpul zilei 
şanţul poate fi văzut suficient de bine de orice trecător, iar acesta se va putea feri de el. 
Iar noaptea, oricum nu va trece nimeni!" 

1 1 .Tot la fel este şi cu falsele miracole făcute pentru binele omenirii. Acestea sunt 
mijloace rele din rădăcină, pentru că voi, atunci când le-aţi săvârşit, nu aţi luat în 
consideraţie faptul că ele aduc dezavantaje indescriptibile pentru oameni. La ce-ţi 
foloseşte falsa înviere a fiicei prietenului tău, dacă el va afla de la cineva în care are 
deplină încredere că fiica lui a fost îngropată şi că a primit în locul ei un copil străin 
pentru a-1 îngriji? Crezi că prietenul tău va fi încântat de o astfel de înşelătorie? Iţi poţi 
imagina ce umbră devastatoare ar arunca asupra instituţiei voastre o astfel de trădare sau 
cum ar zdruncina ea credinţa şi încrederea oamenilor în voi?! 

12.Gândeşte-te la ambele urmări ale acestei trădări şi te las pe tine să judeci dacă 
mijloacele rele pot fi scuzate de o intenţie bună, dar oarbă, şi de un scop doar aparent 
bun, în raport cu judecata divină a înţelepciunii celei adevărate şi drepte a lui Dumnezeu 
şi a spiritelor Sale pline de lumină! 

13. Oare nu este aceasta o încercare de a slăbi adevărata putere a spiritelor lui 
Dumnezeu, putere cu care adeseori sunt înzestraţi chiar şi oamenii de pe acest pământ? 
Nu cumva în faţa acestei adevărate puteri te încearcă invidia, o imensă gelozie şi frica de 
a nu-ţi scădea câştigul sau de a nu pierde totul?! Ce simte oare un esenian când vede un 
adevărat miracol făcut ziua în amiaza mare, în faţa tuturor oamenilor?! Recunoscând 
adevărul celor văzute, el va gândi în sinea lui: «Eu nu voi fi niciodată în stare să fac aşa 
ceva! Cum aş putea compara miracolele esenienilor cu acesta!?»" 



Capitolul. 51 - Adevăraţii şi falşii făcători de minuni 



1 .Roclus a spus: „Noi, gânditorii, observăm marea diferenţă, dar omul de rând se 
mulţumeşte cu puţin! Dacă un făcător de minuni nu ne sfidează în faţa poporului, prin 
intermediul puterii sale interioare, şi nu le dezvăluie oamenilor magia noastră, cred că 
noi, magicienii naturii, putem trăi în pace alături de acest magician autentic, la fel cum 
nici el nu va avea probleme cu noi, atâta timp cât nu l-ar roade cumva gelozia!" 

2.Rafael a zis: „Aşadar, în rest nu te deranjează?! Crezi oare că adevăratului 
făcător de minuni, care are în sine puterea lui Dumnezeu, îi pasă de onorurile lumeşti şi 
de bogăţia pământească?! Oare nu există pentru om o menire cu mult mai măreaţă decât 
cea pământească, decât îngrijirea trupului sau decât faima lui în faţa acestei lumi 
materiale? Ascultă şi urmăreşte să înţelegi prin simţire! 

3. Fiecare om are un suflet care dăinuie şi după moartea trupului, iar în acesta 
sălăşluieşte spiritul, care este etern. Pentru ca un suflet să se unească pe deplin cu Spiritul 
primordial al lui Dumnezeu - care este Iubirea - trebuie mai întâi să urmărească din toate 
puterile să se desprindă de materie şi de cerinţele de orice fel ale acesteia, în primul rând, 
toate acţiunile lui trebuie să se ghideze numai după ceea ce este pur spiritual şi, în al 
doilea rând, el trebuie să se îngrijească mereu numai de ceea ce este necesar pentru a 

deveni una cu spiritul purei iubiri a lui Dumnezeu, care sălăşluieşte în el, căci Fiinţa 
fundamentală a lui Dumnezeu este cea mai pură Iubire. 

4. Cum poate un om să-şi dea seama că sufletul lui a devenit una cu adevăratul 
Spirit al lui Dumnezeu din el? Este simplu! Când nu vei mai simţi orgoliu, ambiţii lipsite 
de sens, sete de glorie, invidie, avariţie, egoism şi dorinţă de strălucire şi vei nutri în 
schimb o iubire vie şi crescândă pentru semeni şi pentru Dumnezeu, când vei simţi o 
bucurie sinceră cuprinzându-ţi inima după ce ţi-ai împărţit toată averea celor sărmani sau 
foarte nevoiaşi şi, dimpotrivă, o suferinţă mare dacă nu vei putea ajuta un om sărac, când 
Dumnezeu va fi totul pentru tine, iar întregul pământ, cu toate bogăţiile lui, nu va fi 
nimic, atunci cu adevărat sufletul tău se va fi unit pe deplin cu Spiritul lui Dumnezeu din 
el, va fi dobândit desăvârşita viaţă eternă, va fi devenit înţelept şi astfel va putea 
manifesta puteri miraculoase acolo unde va fi nevoie! 

5. Pentru a le arăta oamenilor că Spiritul Divin se află în fiecare dintre ei, 
Dumnezeu a dat într-o măsură mai mare, unor suflete pioase care sunt una cu El, puterea 
de a face miracole; ele sunt astfel o pildă de netăgăduit, pentru cei slabi şi lipsiţi de 
credinţă, despre felul în care omul trebuie să trăiască şi să-şi împlinească menirea pe care 
i-a dat-o Dumnezeu. 

6.Un adevărat binefăcător nu face miracole pentru ca lumea cea proastă şi oarbă 
să-1 privească admirativ sau pentru un câştig ce are valoare doar în ochii oamenilor 
materialişti, ci pentru a le arăta celorlalţi oameni adevărata cale a vieţii, pentru a le da 
curaj şi încredere în lupta cu tentaţiile lumeşti, cu pasiunile lor rele, pentru a le dezvălui 
adevărata esenţă a vieţii, valoarea şi ţelul ei şi pentru a-i conduce, pe drumul cel mai 
scurt, către ceea ce Dumnezeu a destinat fiecăruia - viaţa eternă şi suprema fericire. 

7. întreabă- te tu acum în sinea ta şi întreabă-i şi pe toţi ai tăi dacă aţi avut această 
intenţie când aţi făcut miracolele voastre mincinoase! Voi sunteţi într-adevăr nişte 
oameni învăţaţi, care aţi colindat lumea, şi, în adâncul sufletului vostru, nu sunteţi răi; 
dar, în goana voastră după averile acestei lumi, aţi întors spatele vieţii voastre lăuntrice, 
spirituale. Fericirea lumească este totul pentru voi! Pentru a o trăi într-un mod cât mai 
deplin trebuie mai întâi să vă atrageţi respectul celorlalţi prin mijloacele cele mai 
potrivite şi mai eficiente. Cu sabia în mână nu reuşeşti întotdeauna să câştigi renumele 
unui zeu, dar cu miracole vei reuşi, pentru că oamenii, prin natura lor, preferă miracolele 
în locul războaielor. 

8. Credinţa voastră nu este decât aceasta: «Noi, oameni care am călătorit prin 
întreaga lume, am ajuns la concluzia că nu există şi nici nu poate exista o altă viaţă 
dincolo de aceasta pământească. Dar, întrucât suntem nevoiţi să trăim în lume, cel puţin 
să căutăm să trăim cât mai bine cu putinţă. Cel mai bine este să inventăm ceva prin care 
să devenim de neînlocuit şi prin care să tragem cele mai mari foloase, fără prea multă 
muncă. Poporul va face atunci orice muncă grea în locul nostru, iar noi o vom duce foarte 
bine; oamenii vor crede că slujesc un zeu atunci când ne vor sluji pe noi! Prin miracolele 
pe care le vom face, vom convinge poporul că suntem trimişii atotputernici ai zeilor pe 
pământ şi astfel vom trăi zeieşte. Numai să nu apară vreun trădător! Dacă ne vom putea 
menţine măcar cincizeci de ani fără nici o trădare, împăraţii împreună cu popoarele lor se 
vor târî prin praf, plini de umilinţă, în faţa noastră. 

9. Nu trebuie să ne zgârcim a plăti oricât de mult pentru a aranja lucrurile astfel 
încât să avem eficienţa cea mai mare. Apoi trebuie să ne arătăm mereu în faţa mulţimilor 
ca fiind plini de iubire şi de compasiune şi binecuvântaţi de zei, şi atunci ele ne vor purta 
pe braţe! Vechii întemeietori de religii au fost înţelepţi, căci şi-au format popoarele aşa 
cum le-a fost lor cel mai bine; dar noi, esenienii, care avem cea mai vastă experienţă, 
vrem să fondăm o religie la care să adere în cele din urmă toate popoarele lumii, 
împreună cu conducătorii lor! Ştim cum stau lucrurile aproape pretutindeni în lume şi 
vom afla chiar mai multe în viitor. Vom adapta mereu învăţătura noastră la mersul 
vremii, îmbogăţind-o cu tot ce ne poate fi de folos, astfel încât ea să devină invincibilă în 
faţa duşmanilor!» 

lO.Dacă cei care cu adevărat fac minuni animaţi fiind de Spiritul lui Dumnezeu vi 
s-ar alătura, atunci cetatea voastră ar deveni într-adevăr de neînvins şi voi aţi avea foarte 
repede la picioare toate comorile lumeşti ale acestui pământ. Dar adevăraţii făcători de 
minuni sunt, au fost şi vor rămâne întotdeauna cei mai mari duşmani ai înşelăciunii şi ai 
minciunii. Ei nu vi se vor alătura niciodată, ci vă vor demasca pretutindeni, arătându-le 
popoarelor toate aranjamentele instituţiei voastre, pe care voi o lăudaţi atât de mult! 
Speranţele voastre abia înflorite vor începe curând să se ofilească şi nu vor mai avea nici 
o valoare în faţa nimănui. Şi atunci tot la fel vei spune, că această cetate a miracolelor 
mincinoase poate cădea la învoială cu adevăraţii făcători de minuni dumnezeieşti? Vezi, 
eu singur aş putea să slăbesc puterile cetăţii voastre printr-un singur miracol, astfel încât 
nici un om să nu mai caute ajutor şi sfat la voi! Mă crezi sau nu?" 



Capitolul. 5 2 - îndoielile lui Roclus legate de puterea lui Rafael 



l.Roclus a spus: „într-adevăr, după convingerea cu care vorbeşti, s-ar părea că ai 
puterea de a face aceasta. Insă experienţa mea de viaţă mi-a arătat că oamenii buni la 
vorbă sunt slabi în ceea ce priveşte fapta. Iţi mărturisesc cu sinceritate că nu prea mă tem 
de această putere de a acţiona pe care o afişezi cu mare pompă! Multe lucruri par a fi cu 
putinţă, chiar dacă de fapt nu este aşa! 

2.Du-te la cei doi părinţi şi spune-le că fata înviată din morţi nu este adevărata lor 
fiică, ci o altă persoană, care le-a fost dată din cauza marii asemănări cu cea dintâi, şi vezi 
dacă vei fi crezut! Ţi se va arăta uşa şi nu vei fi crezut nici dacă vei veni cu o fată care să- 
i semene şi mai mult celei moarte. Oricum, nu vei reuşi să o învii pe adevărata fiică, în 
primul rând pentru că nu ştii unde este înmormântată şi, în al doilea rând, pentru că trupul 
ei a cam fost de mult timp mâncat de viermi. 

3. După părerea mea, abia acesta ar putea fi un mijloc - de altfel, singurul - prin 
care să-i uimeşti pe acei părinţi, cel puţin pentru o vreme. In cazul cel mai fericit, şi 
aceasta doar dacă părinţii ar fi nişte oameni buni, ei ar adopta-o pe fata înviată, dar numai 
pentru marea ei asemănare, şi nicidecum pentru că ar crede că ea este adevărata lor fiică. 
Dar să lăsăm vorbăria fără rost şi să trecem la altceva! 

4.Tu faci parte din acest grup? Care este scopul venirii voastre aici? Marele 
Guvernator acordă cumva - aşa cum face adesea - audienţe publice poporului, ascultă 
rugăminţi şi tot felul de plângeri din partea oamenilor sau a reprezentanţilor lor, ori ţine 
vreun fel de judecată sau vreun sfat de război? Văd aici oameni din toate colţurile lumii, 
care mie îmi sunt bine cunoscute. Sunt şi mulţi negri, atât de negri cum nu am mai văzut 
până acum. Nu lipsesc nici persanii, armenii, grecii, romanii şi egiptenii! 

5. Din modestie şi dintr-o mare veneraţie pe care o am faţă de bătrânul şi înţeleptul 
Cyrenius, nu aş fi adresat această întrebare, dar pentru că noi doi vorbim deja de vreo 
două ceasuri, mi-am făcut curaj şi te-am întrebat! Vorbeşte-mi, dacă vrei, despre aceasta, 
şi spune-mi şi câteva cuvinte despre felul în care a apărut această casă, grădina, portul şi 
corăbiile! Nu am uitat ce mi-ai spus până acum, dar cred că lucrurile stau cu totul altfel în 
ceea ce priveşte puterea curată a Spiritului lui Dumnezeu din om! Această putere poate 
să-i arate omului mijloacele cele mai potrivite pentru a face astfel de lucrări, dar totuşi nu 
se poate face niciodată aşa ceva din nimic! Spune-mi, dragă prietene tânăr şi înţelept, ce 
ştii despre aceasta?!" 

6.Rafael a spus: „Mai ai puţină răbdare, căci nu am terminat încă discuţia 
începută. Oricum, nu am voie să-ţi spun înainte de vreme de ce s-au adunat atâţia oameni 
aici! Mai târziu vei afla mai multe, însă acum să rămânem la vechea problemă: dacă eu 
am sau nu puterea să dau un ghiont zdravăn, devastator cetăţii voastre, fără ajutorul unei 
alte fete care să-i semene celei moarte! Tu te îndoieşti de aceasta. Ce vei spune dacă eu 
totuşi ţi-o voi dovedi într-o clipită, de ţi se va face părul măciucă?" 



Capitolul. 5 3 - Roclus justifică înfiinţarea ordinului esenian 



l.Roclus a spus destul de consternat: „Prietene, nu văd nici un motiv care m-ar 
putea face să mă tem! întotdeauna am respectat legea. Ce anume ar putea atunci să-mi 
facă părul măciucă? Dacă cetatea noastră nu este o oroare, în care oamenilor să le fie 
ascuns pentru totdeauna Dumnezeu - a cărui existenţă eu nu o mai pot pune la îndoială 
după câte lucruri am auzit de la tine - atunci nu văd de ce acest zeu atoatecunoscător, 
atoatevăzător, înţelept şi atotputernic ar vrea să nimicească o astfel de instituţie! Noi şi 
strămoşii noştri nu am întâmpinat nici un obstacol la ridicarea acestei cetăţi; iar înalţii 
demnitari cărora le-am expus întregul plan au aprobat cu promptitudine întemeierea 
instituţiei, pe care au considerat-o în unanimitate a fi foarte folositoare statului. Ei ne-au 
promis să respecte pentru totdeauna secretul nostru şi să ne apere în caz de nevoie chiar 
cu armele, Nici poporul nu s-a opus, căci această instituţie a fost creată pentru binele 
oamenilor. Nu a existat deci nici o împotrivire, fie ea divină, statală sau cetăţenească. Prin 
urmare, această instituţie nu a fost creată împotriva voinţei cuiva, iar noi, membrii ei, 
putem să privim în ochi pe oricine, chiar zeu de-ar fi, fără să avem mustrări de conştiinţă. 
Nu găsesc deci nimic prin care ai putea să-mi faci părul măciucă! 

2. După cum spui, ai o putere deosebită şi eu încep să cred că tu eşti cel care a 
făcut acest miracol. Probabil că poţi să învii morţii la voinţă, ceea ce se zvoneşte pe la noi 
că ar fi făcut, în văzul lumii, un anume nazarinean. Nu pun aceasta la îndoială, căci 
oamenii pot fi, în lăuntrul lor, spirite mai mari sau mai mici. Se prea poate ca un om să 
descopere prin propriile sale înzestrări sau pur şi simplu întâmplător ceva la care milioane 
de oameni dinaintea lui şi alte milioane care trăiesc în aceeaşi vreme cu el şi vor mai trăi 
şi după el să nu se fi gândit nici măcar o dată. Şi atunci jumătate din omenire rămâne 
uluită de ceea ce face el. Noi nu cerem nici un fel de răsplată pentru binele făcut, dar 
căutăm astfel de oameni şi ne dăm toată silinţa să-i câştigăm de partea noastră, pentru a 
face din descoperirile lor izolate un bun al tuturor! 

3. Noi, esenienii, nu vom prigoni niciodată un om deosebit şi nu-i vom pune beţe-n 
roate, ci îl vom ajuta şi vom căuta să-1 câştigăm de partea noastră, aşa cum am şi reuşit de 
multe ori. Omului respectiv nu-i va merge deloc rău la noi, întrucât suntem uniţi de parcă 
am fi o singură fiinţă! Vezi, acesta este felul în care noi gândim. Aşa şi acţionăm, fără să 
aşteptăm vreo răsplată, nici aici şi nici în lumea de dincolo! După ce ne sfătuim îndelung, 
facem ceea ce credem că este mai bine pentru omul respectiv! De care judecător ar trebui 
să ne mai temem atunci? 

4. Să Fii tu oare, în ultimă instanţă, acel nazarinean făcător de miracole? Dacă da, 
atunci e chiar mai bine, căci îl vom cunoaşte astfel şi noi pe cel despre care am aflat 
atâtea lucruri într- adevăr nemaipomenite! Pari totuşi cam tânăr pentru a fi acela; despre el 
mi s-a spus că are vreo treizeci de ani! Dar nu-i nimic, căci şi tu ai o minte trează şi 
probabil că ai călătorit prin multe locuri, de unde ai putut afla lucruri extraordinare. De ce 
n-ar fi posibil ca tu să fi ajuns la o asemenea măiestrie de care eu nici măcar să nu am 
habar?! Oh, chiar nu sunt deloc invidios pe tine! La fel cum nici nu pun la îndoială faptul 
că, pe lângă miracolele noastre aparente, pot exista şi unele adevărate; căci trebuie să fi 
existat miracolele adevărate înaintea celor false, altfel oamenii nu le-ar fi putut inventa cu 
atâta uşurinţă pe acestea din urmă. într-un singur punct te contrazic, în afirmaţia ta că am 
fi vrut să facem vreun rău. 

5. Bineînţeles că nu am ştiut că prin astfel de miracole false se poate distruge sfera 
morală a sufletului, ceea ce ar reprezenta un mare rău pentru om. Dar noi am fost cu toţii 
atei şi nu le-am putut arăta oamenilor vreo altă fericire în această viaţă decât pe cea 
pământească, pentru că nu am crezut într-o viaţă după moartea trupului, cel puţin nu într- 
una conştientă! Ţi-am expus deja per longum et latum ('pe larg') de ce nu am mai crezut 
în existenta unei fiinţe divine şi de ce am devenit atei convinşi, şi de aceea stau acum 
drept şi cinstit în faţa ta, chiar de ai fi şi însuşi Dumnezeu. 

6. Nu cred că există vreo stricăciune în lăuntrul meu. Din acest motiv, eu am 
curajul să stau acum în faţa ta! Nu mă tem de moarte, deşi nu sunt un adept al durerilor şi 
al suferinţelor. Cum ai putea să-i faci părul măciucă unui bărbat care poate spune despre 
el însuşi: Si totus illabatur orbis, impavidum ferient ruinae! ('Chiar dacă întreaga lume s- 
ar prăbuşi, cel neînfricat va susţine ruinele')? Hai să rămânem prieteni şi să ne ajutăm în 
cele bune şi adevărate, pe care oricum trebuie să le urmeze orice om. Atunci nu va fi 
nevoie să ne facem unul altuia părul măciucă! In rest, poţi să faci ce vrei, că lumea tot nu 
va deveni mai bună decât este şi decât a fost dintotdeauna! 

7. Totuşi, aş vrea acum să plec de aici, împreună cu tovarăşii mei! Am văzut câţiva 
farisei şi, iartă-mă prietene, nu-mi place să fiu în preajma acestora, deoarece ei se opun ex 
diametro ('de-a curmezişul') oricărui progres. Las în seama ta toate explicaţiile ulterioare! 
Acum ştiu pe unde mă aflu şi către ce trebuie să mă îndrept pentru a ajunge la viaţa 
divină eternă. Nu am nevoie de nimic altceva deocamdată şi nu mai vreau nici alte 
explicaţii despre miracolul apariţiei acestei gospodării, deşi le-aş fi ascultat cu plăcere! 
Cum de sunt atâţia farisei aici, chiar şi mai-marele lor din Cezareea lui Filip?! Mai bine 
ne facem pe loc nevăzuţi!" 

8.Rafael a spus: „Oh, în ceea ce-i priveşte pe aceştia, puteţi rămâne liniştiţi, căci 
ei de mult nu mai sunt farisei! Toţi cei care se află în tovărăşia noastră sunt curaţi, mai 
puţin unul, care este tolerat pentru că aşa o cere Scriptura. Nu trebuie deci să te mai temi 
de aceşti farisei! Spuneai că ai auzit ceva despre făcătorul de minuni din Nazaret? 
Povesteşte-mi şi mie, şi promit că nu voi mai întreprinde nimic care să-ţi facă părul 
măciucă! Vrei?" 9. Roclus a răspuns: „De ce nu? De fapt, nu ştiu prea multe, dar ceea ce 
ştiu pare a fi adevărat şi merită să-i dăm crezare. Aşteaptă numai puţin, să-mi trag 
sufletul!" 



Capitolul. 5 4 - Experienţele lui Roclus şi opiniile sale cu privire la nazarinean 



1 .După o scurtă pauză, Roclus i-a spus lui Rafael: „Tinere prieten înţelept, acum 
m-am adunat şi-ţi pot povesti ceea ce am aflat la rândul meu de la nişte neguţători din 
Nazaret şi Capernaum. Le-am dat crezare, căci aceştia sunt oameni pe care te poţi baza. 
Mai mult de atât nu ştiu nici eu. Ascultă! 

2. In orăşelul Nazaret - cel din susul Iordanului, şi nu ţinutul cu acelaşi nume din 
regiunea muntoasă - trăia un dulgher ce avea cu cea de-a doua soţie a sa un fiu, pe care 1- 
a numit Iisus. Până la treizeci de ani, acesta a fost la rândul său dulgher; era un bărbat 
cumsecade, liniştit, gânditor, interiorizat şi vorbea foarte puţin. Nu se certa niciodată şi 
nu a fost văzut niciodată adorându-i nici pe fermecătoarea Venus şi nici pe Bachus. 

3. Trăsătura dominantă a caracterului său era permanenta şi umila cumpătare. 
Dincolo de aceasta, era milostiv cu cei sărmani şi cerea pentru lucrările sale de tâmplărie 
- care erau desăvârşite o răsplată foarte mică, pe care le-o dădea apoi părinţilor săi. Din 
ziua în care a împlinit treizeci de ani, el şi-a pus deoparte uneltele şi de atunci nu a mai 
atins toporul şi ferăstrăul. 

4. Fraţii şi mama sa - căci tatăl său nu mai era atunci în viaţă -, toţi fiind oameni 
deosebit de cinstiţi, l-au întrebat care este motivul pentru care a renunţat la muncă, iar el 
se spune că le-a dat următorul răspuns enigmatic: «A sosit ceasul şi de acum înainte 
trebuie să împlinesc voia Tatălui din ceruri, pentru care am venit în această lume!» 

5. El a părăsit apoi casa părintească şi s-a retras într-un mic pustiu aflat în 
apropierea locului de unde iese Iordanul din marea pe malul căreia ne aflăm şi noi acum, 
şi-a luat ucenici şi a început săi înveţe despre iubirea de Dumnezeu şi de semeni, 
atrăgându-le însă atenţia asupra felului de a fi al fariseilor - ceea ce a făcut ca acest bărbat 
să crească mult în ochii mei, chiar dacă nu am avut norocul de a-1 întâlni. Cel care este 
împotriva fariseilor este întotdeauna prietenul nostru şi are toată susţinerea din partea 
noastră. 

6. Se spune că acest om mai manifestă şi o uluitoare putere magică a voinţei, aflată 
în strânsă legătură cu înţelepciunea remarcabilă de care el dă dovadă. El face miracole la 
care nici un muritor nu a visat până acum. Se spune, de exemplu, că învie morţii, pur şi 
simplu prin cuvânt şi voinţă, fără ajutorul vreunui leac pământesc. Oricât de incredibil 
sună o afirmaţie ca aceasta, este totuşi întru totul adevărată! Pe scurt, pot să-ţi spun că 
merge dintr-un ţinut în altul şi îi învaţă pe oameni, într-un mod uşor de priceput, să se 
cunoască pe ei înşişi şi să-L recunoască pe Dumnezeu. La fiecare pas face miracolele cele 
mai neauzite! 

7. Ucenicii lui, care sunt deja mulţi la număr şi care îl însoţesc pretutindeni, îl 
consideră a fi un zeu, căci nici un zeu adevărat nu ar fi în stare să facă mai multe decât 
face el. Să lăsăm însă aceste lucruri; căci un zeu, aşa cum ni-1 imaginăm noi, având tot 
felul de forme, nu este nimic altceva decât rodul minţii omeneşti, care are puterea de a 
născoci; aşadar, aceste născociri nu reprezintă nimic, aşa cum nici zeul cel imaginar nu 
este nimic! 

8. însă dacă aşa stau lucrurile cu acest făcător de minuni din Nazaret - fapt pe care 
nu-1 pun deloc la îndoială - nu văd de ce el nu ar putea sau nu ar trebui să fie considerat 
un zeu! Părerea mea este că acest om, care cu siguranţă este mai bine înzestrat de la 
natură decât oricare alt om de pe pământ, a găsit, prin ardoarea sa lăuntrică, focarul de 
iubire al vieţii sale, pe care apoi 1-a cultivat, hrănit, fortificat şi transformat cu o grijă 
extremă. 

9.Prin această viaţă adevărată care îl pătrunde pe deplin, el se pune în legătură cu 
întreaga putere a Vieţii, iar voinţa sa stăpâneşte tot ceea ce există. Acţionând astfel, el 
unifică în lăuntrul său toate frâiele vieţii tuturor fiinţelor, putând astfel acţiona după cum 
doreşte asupra lor. 

lO.Mai înainte, când mai eram încă un ateu convins, îmi spuneam că un om poate 
deveni un adevărat zeu şi poate ajunge la viaţa veşnică numai dacă descoperă principiul 
vieţii, aşa cum probabil au reuşit mulţi oameni în vechime şi cum vor mai reuşi şi alţii în 
viitor. Astfel mi-am explicat eu existenţa acestui bărbat din Nazaret, care nu este doar o 
poveste! La el m-am gândit când am făcut această afirmaţie. Tare aş vrea să-1 pot întâlni! 
Aş deveni eu însumi ucenicul lui, dacă este aşa cum am aflat de la tovarăşii mei. Ba chiar 
aş vedea în el, fără nici o ezitare, un adevărat zeu, pe care l-aş iubi din toate puterile şi m- 
aş închina lui, chiar de-ar fi să-mi oferi o mie de «Iehova» iudei şi o sută de mii de zei 
egipteni în locul său! 

11. Iţi spun: toţi Dumnezeii şi zeii, egipteni, greci sau romani, şi toţi Athma şi 
Lama indieni sunt nimic în comparaţie cu acest unic nazarinean, care este adevăratul 
făcător de minuni şi de care noi, esenienii, nu ne temem absolut deloc. Unii dintre noi au 
devenit deja ucenicii lui şi ne-au trimis mai multe epistole în care ne-au scris despre acest 
om, despre învăţătura pe care o propovăduieşte şi despre tot ce face! Da, dacă acel bărbat 

ar fi întâmplător aici, nici nu te-aş mai întreba cum a apărut această casă în mod 
miraculos. Atunci ţi-aş spune: «Vezi, aceasta este o adevărată lucrare dumnezeiască!» 

12. Unui zeu îi este cu putinţă să creeze o întreagă lume, deoarece el deţine frâiele 
vieţii, prin care stăpâneşte pe deplin tot ceea ce există. Este de ajuns să vrea ceva cu tărie, 
şi acel lucru se va contura conform imaginii desăvârşite şi deosebit de clare pe care el a 
creat-o. Marele înţelept Arhimede, care era un bun cunoscător al unor astfel de puteri, 
spunea: «Daţi-mi un punct de sprijin şi voi muta lumea din loc!» Este o afirmaţie 
îndrăzneaţă, dar valabilă. însă ca să mute lumea din loc, ar fi avut destul de mult de lucru 
numai cu scripeţii săi! 

13. Dar nazarineanul nu are nevoie de nici un scripete material, ci doar de voinţa 
sa, pentru ca să ne vedem, atât pe noi, cât şi întreaga lume, descompuşi în atomi, 
bineînţeles, dacă putem concepe că am mai exista după această disoluţie! 

14. Nazarineanul a găsit scripetele potrivit şi nu mai are nevoie de nici un punct 
fix în afara pământului, ci doar de voinţa sa, iar întreaga natură va înceta să mai existe! 
Vezi, acest nazarinean face parte, într-un anumit fel, şi din instituţia noastră, adică din 
instituţia adevăratei şi dezinteresatei iubiri faţă de aproapele. Nu avem de ce să ne temem 
de vreun alt făcător de minuni mai puternic decât acesta, căci suntem convinşi că aşa ceva 
nu există. 

15. Sau nu cumva tu ai vrea să te masori cu el, tu, care voiai să-mi faci părul 
măciucă? Vezi, dragă tinere nepreţuit, fii întotdeauna cumpătat! Probabil că poţi face 
foarte multe lucruri, dar mai ai mult până să poţi face totul! Insă nazarineanul poate face 
absolut orice! Ar fi greu s-o scoţi la capăt cu el! Eu cred că mă voi întâlni undeva, cândva 
cu nazarineanul şi-i voi vorbi despre tine. Ai grijă ce faci dacă vei fi vreodată în faţa lui! 
Sau poate chiar îl cunoşti deja pe făcătorul de minuni din Nazaret?" 

16.Rafael a spus: „Cum să nu-L cunosc?! îl slujesc doar de foarte mult timp!" 



Capitolul. 5 5 - Roclus îi cere lui Rafael un miracol 



l.Roclus a spus râzând: „O, lăudărosule! Dacă am admite că nu ai spus până acum 
nici un neadevăr, acum tocmai ai spus unul! Micul ştrengar îmi cere mai întâi să-i 
vorbesc pe larg despre nazarinean, şi apoi îmi spune că el deja se află în slujba lui de 
foarte mult timp. Nu-i rău, nu-i rău! Adineauri nu ştia mai nimic despre el şi acum îl mai 
şi slujeşte! Ei bine, acum te provoc să-mi dovedeşti aceasta, altfel îţi voi face eu măciucă 
buclele tale blonde! Ai înţeles ce-am spus?! Dovedeşte-mi!" 

2.Rafael a spus: „Da, prietene, şi să ştii că nu mă sperii cu provocarea ta. Voi face 
orice-mi ceri, cu condiţia să-mi ceri ceva rezonabil; căci nu aş putea să fac ceva prostesc. 
Spune-mi deci cum să-ţi dovedesc şi-ţi voi îndeplini dorinţa!" 

3.Roclus 1-a privit pe Rafael tăios, drept în ochi, şi i-a spus: „Bine, dragul meu 
prieten; voi lua în mâini un bolovan ce cântăreşte vreo cinci funţi. Este dintr-un granit 
închis la culoare, care nu seamănă cu niciunul din metalele cunoscute de mine. Fă din el 
aur, dar în aceeaşi cantitate!" 

4. Rafael a zis: „Omule, dacă fac aur din el, va deveni de două ori mai greu! 
Greutatea nu poate să rămână aceeaşi dacă nu modific forma şi mărimea! Ce vrei deci să 
schimb?" 

5.Roclus: „Păstrează-i forma; greutatea poate să se modifice, ca să fie minunea 
mai avantaj oasă ! " 

6.Rafael: „Dar ţine bine bolovanul ca să nu-ţi cadă din mâini atunci când va 
deveni de două ori mai greu. Vei simţi creşterea bruscă a greutăţii, ca şi cum un bolovan 
de vreo zece funţi ţi-ar cădea direct în mâini! Vezi că poţi să te prăbuşeşti o dată cu 
bolovanul de aur!" 

7.Roclus: „Nu cred să mă pască un asemenea ghinion!" 

8.Roclus a spus aceasta punând la îndoială reuşita tentativei. Dar în aceeaşi clipă 
Rafael a transformat bolovanul în aur, iar Roclus s-a pomenit trântit cu putere la pământ; 
s-a lovit atât de tare, încât cu greu s-a ridicat de jos. 

9.Revenind în picioare, Roclus a început să-1 dojenească pe Rafael pentru 
îndrăzneala lui: „Ascultă, tinere miraculos şi neastâmpărat, nici măcar pentru zece astfel 
de bolovani nu merită să iei o asemenea trântă! Trebuia să mă avertizezi: «Acum fac 
transformarea!» Ah, nici dacă aş fi căzut din vârful unui copac nu m-ar fi durut capul şi 
braţele atât de tare! Ah, capul meu! O, tinere neastâmpărat, ia-mi acum această durere de 
cap, ca o dovadă în plus!" 

lO.Rafael a suflat înspre Roclus şi din acel moment Roclus nu a mai simţit nici o 
durere. Rafael i-a spus: „Uită-te acum cu atenţie la bolovanul cel nou, ca să vezi dacă este 
într- adevăr din aur!" 

11. Roclus a făcut aşa cum i-a spus Rafael şi i-a chemat imediat şi pe cei 
unsprezece tovarăşi ai săi, spunându-le: „Veniţi să vedeţi şi să judecaţi voi înşivă!" 



Capitolul. 5 6 - Presupunerile esenienilor despre Rafael 



l.Cu toţii au venit şi au spus: „Prietene, acesta este aur curat. Bolovanul trebuie să 
fie foarte valoros! El a fost făcut de acest tânăr deosebit de frumos doar prin voinţa sa! 
Aşa ceva nu poate să facă nici un magician! Este deci un adevărat miracol, care poate fi 
făcut doar de un zeu. Până acum am considerat că nu este posibil aşa ceva, dar aceste 
fapte demonstrează în mod evident contrariul. Tânărul este un zeu, nici mai mult, nici 
mai puţin! Trebuie să ne închinăm lui, să-i aducem cât mai multe jertfe, pentru ca el să nu 
se supere pe noi şi să ne părăsească!" 



89 



2.Roclus a spus: „El spune despre sine că este un ucenic şi un slujitor al acestui 
nazarinean care devine din ce în ce mai renumit. Aceasta înseamnă că el nu poate fi un 
zeu, dar dovedeşte clar dumnezeirea nazarineanului! Aţi văzut doar ce tare m-am lovit 
când am căzut şi cu ce durere de cap m-am ales! Aţi văzut şi cum tânărul a suflat asupra 
mea şi a îndepărtat toată durerea. Conform spuselor sale, el este doar un ucenic şi un 
slujitor al nazarineanului; merită tot respectul, dar nu avem de ce să ne închinăm lui şi 
nici de ce să-i aducem jertfe! Haideţi să-1 căutăm singuri pe nazarinean. Dacă îl vom găsi 
pe el, vom avea totul!" 

3. Tovarăşii lui au spus: „Să fie oare acest tânăr însuşi nazarineanul?" 

4.Roclus a spus: „Nu, nu, nu este el! în primul rând, nu are vârsta nazarineanului; 
nu poate să aibă treizeci de ani, nu-i aşa?! Cred că băiatul nu are mai mult de şaisprezece! 
In al doilea rând, nu poate fi nazarineanul pentru că el însuşi a afirmat altceva! Acest 
tânăr îndrăzneţ este într-adevăr cam neastâmpărat, dar nu vom găsi la el nici urmă de 
minciună. II cunosc suficient de bine ca să-mi dau seama de aceasta! El este foarte sincer, 
dar este şi puţin răutăcios. Putem trece cu vederea aceasta, dacă ţinem cont de vârsta sa şi 
de faptul că este atât de frumos cum nu am mai văzut un altul până acum! Ai putea crede 
că este o fetiţă deghizată în băiat, dar frumuseţea lui feminină devine masculină prin 
marea lui seriozitate. Pe de altă parte, este şi mult prea înţelept pentru o fetiţă, căci adesea 
fetele frumoase sunt şi cam prostuţe şi, oricum ar fi, nu vor avea niciodată înţelepciunea 
unui bărbat. In el sălăşluieşte o înţelepciune foarte curioasă, cu care nu se poate pune nici 
unul dintre noi. Toate acestea dovedesc faptul că nu el este nazarineanul, dar este cu 
siguranţă un slujitor al său, care ne va putea conduce la acesta!" 

5.Roclus s-a întors apoi spre Rafael şi i-a spus: „Ascultă, tu, slujitor iubit, dar 
puţin cam neastâmpărat al nazarineanului! Cred că noi doi am terminat ce aveam de 
discutat. Eu şi tovarăşii mei venim acum la tine doar ca să ne indici cum îl putem găsi pe 
renumitul nazarinean pentru a vorbi cu el!" 

6.Rafael a spus: „Da. Acum am voie să vă spun mai multe. Pot să vă spun chiar că 
nazarineanul se află aici! Ai putea să-1 găseşti tu însuţi, printre sutele de oaspeţi, cu 
ajutorul agerimii minţii tale! Vezi, dacă nu ai fi avut o minte atât de ageră, ţi L-aş fi arătat 
chiar eu, dar isteţimea ta mă împiedică! Hai, caută bine şi II vei găsi cu siguranţă!" 7. 
Roclus a spus: „Râzi de mine, dar nu face nimic; mintea mea nu e chiar aşa demnă de 
dispreţ! Iar ceea ce nu va putea găsi ea, va găsi inima, căci nici ea nu este printre ultimele 
din această lume. Nu-ţi face griji pentru mine, tânărul şi înţeleptul meu prieten, nu va 
trece mult şi voi găsi ceea ce caut!" 

Capitolul 57 - Roclus vorbeşte despre importanţa unei minţi bine educate 



1 .Rafael i-a mai spus lui Roclus să păstreze preţiosul bolovan de aur, pentru că i 1- 
a făcut cadou. 

2. Roclus i-a ripostat cam supărat: „Prietene, atunci când caut binele suprem al 
omenirii nu mă mai interesează acest primejdios gunoi lumesc! M-ai înţeles, tinere 
prieten, care ai cam început să-ţi iei nasul la purtare?! Pot să te asigur că nu mă voi atinge 
de această grămadă de gunoi nici măcar cu un singur deget. Pentru propria ta plăcere, poţi 
să-1 transformi înapoi în ceea ce era mai înainte! 

3. Crezi oare că tânjesc după aur doar pentru că sunt grec şi esenian? Oh, te înşeli 
amarnic! In primul rând, averea mea pământească este de o sută de ori mai mare decât 
acest gunoi lumesc de culoare galbenă; mă pot deci lipsi de el. în al doilea rând, nu am 
fost preocupat niciodată, în inima mea, de bogăţii. Dacă aş fi urmărit averile pământeşti, 
cred că nu aş fi ajuns la această agerime a minţii care, deşi încă nu poate pricepe 
realităţile cele mai înalte, se află totuşi pe calea cea bună, având deci o valoare de o mie 
de ori mai mare decât o sută de mii de astfel de bolovani de aur. 

4. Ştiu foarte bine că, pentru cercetarea tainelor supreme ale vieţii, omului nu-i 
este de ajuns intelectul, oricât de pur şi de ager ar fi acesta. Pe de altă parte însă, dacă 
această lumină sufletească îi lipseşte, omul va ajunge cu atât mai greu la adevărurile 
înalte şi profunde ale vieţii! O raţiune bine dezvoltată reprezintă, după părerea mea, 
parcurgerea unei bune bucăţi de drum spre atingerea plenitudinii adevărului divin, etern 
şi nepieritor. Din acest punct de vedere, intelectul are o valoare foarte mare şi nu este 
bine deloc să iei în râs agerimea minţii mele! 

5. In oraşul cel pustiit de foc pribegesc mulţi oameni, de ascuţimea minţii cărora 
nu te-ai putea plânge. De ce nu vin aceste oi şi aceşti miei aici, pentru a căuta adevărurile 
mai profunde ale vieţii? Toţi au privit spre acest loc şi sunt convins că au zărit casa cea 
miraculoasă. Aceste lucruri însă le sunt indiferente! 

6.Dar atunci, ce anume ar putea trezi interesul unui om care nici măcar nu este 
capabil să gândească? Iţi spun: nimic, în afara stomacului său ce urlă cu disperare după 
îmbucătura care să-1 sature! Pune-i în faţă acestui om, care este asemenea unui animal de 
povară, un rând de bucate şi apoi fă şi miracolele cele mai spectaculoase. Aceste fiinţe 
lipsite de conştiinţă vor fi atât de preocupate să mănânce, încât nu vor remarca nimic din 
miracolele tale! O dată ce şi-au umplut burţile, vor deveni trândavi şi somnoroşi şi nu le 
vor mai vedea nici atât! Aşa ceva poate remarca doar o raţiune matură, care începe să 
gândească şi să facă tot felul de comparaţii. Ea nu-şi găseşte liniştea până când nu ajunge 
la o explicaţie cât de cât satisfăcătoare! 

7. Şi atunci, dacă lucrurile stau aşa şi nu altfel, de ce faci tot felul de remarci 
tăioase la adresa inteligenţei şi a raţiunii mele? Vezi, în ciuda puterii tale de a făptui 
miracole, aici greşeşti! 

8. Dacă vreau într-adevăr să recunosc un zeu, trebuie să gândesc mai întâi şi apoi 
să simt! Ce anume ar putea să-mi trezească în inimă un simţământ superior şi spiritual 
dacă aş fi tâmp ca un bou? Tu mi-ai spus să-1 caut şi să-1 găsesc pe divinul nazarinean 
doar cu agerimea minţii mele. Voi face aceasta, pentru a-ţi demonstra că o raţiune matură 
şi dreaptă este şi ea bună la ceva! Pe scurt, îţi mulţumesc mult şi pot să-ţi spun că îmi eşti 

foarte drag pentru că datorită ţie voi cunoaşte un zeu adevărat, ceea ce pentru mine este o 
comoară de preţ care nu poate fi măsurată sau egalată nici cu munţi întregi de aur! Ceea 
ce totuşi nu-mi place la tine este faptul că faci remarci critice în legătură cu raţiunea şi 
inteligenţa mea! 

9. Sunt convins că şi cel mai înţelept zeu va confirma că raţiunea îi este necesară 
omului pentru cunoaşterea propriei sale naturi şi pentru recunoaşterea lui Dumnezeu - 
care decurge din aceasta -, la fel cum ochii îi sunt necesari pentru a putea vedea! Ştiu 
foarte bine că, oricât de trează ar fi mintea unui om, există nenumărate aspecte ale 
înţelepciunii divine supreme, ale acţiunilor acesteia, ale celor ce sunt şi se petrec, pe care 
ea nu le va pricepe; dar fără o anumită agerime a minţii, care poate analiza şi poate face 
diferenţa dintre un lucru sau altul, omul nu va putea pricepe niciodată nimic! 

10. Se spune că singura lumină călăuzitoare a oamenilor este credinţa! Dar ce este 
credinţa lipsită de inteligenţă? Este acea «înţelepciune» a copilaşilor, conform căreia ei 
întind mâna după lună crezând că este o bucată de turtă dulce! Există şi oameni maturi pe 
acest pământ, ce cred că luna este o pâine care pluteşte prin aer şi care este mâncată 
periodic de către păsările paradisului, după care ea începe din nou să crească! Oh, 
prietene, spune-mi cu ce ţi-ar putea fi de folos ţie sau unui zeu o astfel de credinţă? Nu ar 
fi mai bine şi mai demn pentru spiritul omului şi pentru Spiritul lui Dumnezeu din om să 
gândeşti şi să descoperi din timp că luna trebuie să fie altceva decât o pâine din care să se 
hrănească păsările paradisului? 

1 1 .Principiul meu este acesta: trebuie să verifici totul şi să păstrezi din toate ceea 
ce este mai bun şi ceea ce se apropie cel mai mult de adevăr, atâta timp cât, aprofundând 
lucrurile, nu găseşti o altă lumină mai bună şi mai puternică. In noaptea întunecată, chiar 
şi un licurici este mai bun decât lipsa totală a luminii; la fel este şi cu mica scânteie a 
sufletului, numită raţiune sau intelect. Ea este mult mai bună decât o superstiţie 
întunecată ca noaptea! 

12. Să presupunem că, întrucât îmi lipseşte raţiunea şi experienţa necesară, trebuie 
să cred în întregime un adevăr ce-mi este arătat, fără ca eu să fiu convins de acesta. Prin 
ce este această credinţă diferită de superstiţia cea mai oarbă? La ce-mi foloseşte adevărul 
în care cred, dacă nu-1 înţeleg şi nu mă pot convinge că este adevăr? La ce ar fi bun aurul 
dacă mintea omului nu ar putea să facă diferenţa dintre el şi un alt metal obişnuit, lipsit de 
valoare? Dacă omul crede în ceva anume, el trebuie să creadă acel lucru cu propria lui 
raţiune, altfel nu va face nici o diferenţă între minciună şi adevăr! 

13. Dacă ar veni cineva la mine şi mi-ar spune: «Departe, dincolo de munţi, există 
un oraş care este construit din cele mai valoroase pietre preţioase şi care este locuit de 
uriaşi», iar eu aş fi suficient de orb şi de prost, l-aş crede pe cuvânt şi aş găsi chiar 
argumente ale existenţei unui asemenea oraş. Insă dacă după aceea ar veni altcineva la 
mine şi mi-ar spune: «Dincolo de acei munţi nu există nici un oraş, cu atât mai puţin unul 
în care să trăiască uriaşi», ce voi face eu, ca om întunecat, prost şi lipsit de inteligenţă? 
Voi rămâne la convingerea mea, întemeiată pe spusele primului om, cu toate că aceasta 
este o mare prostie. Plin de dispreţ, aş îndepărta de la mine adevărul celui de-al doilea! 
Poate aşa ceva să-i fie totuna unui zeu foarte înţelept? 

14.Dacă nazarineanul este un zeu preaînţelept - ceea ce nu mai pun acum la 
îndoială, deoarece am recunoscut aceasta cu raţiunea mea - atunci ar fi o prostie din 
partea lui să-i înveţe pe oameni să facă diferenţa dintre minciună şi lumina adevărului 
fără ca ei să se folosească de agerimea minţii! 

15. Vezi bine că nu te prea descurci cu mine, chiar de ai face şi o mie de miracole! 
Aşa că, nu mai lua în derâdere inteligenţa mea! Las-o aşa cum este şi arată-mi numai pe 
unde se află divinul nazarinean, ca să mă plec în faţa sa şi să mă închin lui!" 



Capitolul. 5 8 - Influenţa iubirii asupra minţii 



l.Rafael a spus: „Dar, prietene, tu mă acuzi pe nedrept. Cum ai putea crede despre 
mine că sunt un duşman al raţiunii şi al inteligenţei umane?! Atunci când ţi-am spus să-L 
găseşti pe nazarinean cu ajutorul agerimii minţii tale, am vrut doar să-ţi atrag atenţia 
asupra faptului că doar raţiunea şi inteligenţa, oricât de luminoase ar fi ele, nu sunt deloc 
suficiente. In primul rând, sufletul adică iubirea - este cel ce trebuie să-L caute şi să-L 
recunoască pe Acela care constituie cea mai înaltă şi cea mai pură iubire! Bineînţeles că 
raţiunea nu trebuie să lipsească, dar întâi trebuie să fie iubirea! Fără ea, raţiunea singură 
nu va putea face nimic! 

2. Cel mai important lucru este ce-ţi spune inima ta despre nazarinean şi nu faptul 
că Tu îl consideri a fi un zeu, mai ales acum, când eşti în starea aceasta de entuziasm cu 
privire la magicieni! 

3. Dacă ai fi avut îndeajuns de multă căldură în inima ta, L-ai fi recunoscut deja pe 
nazarinean şi nu ai mai fi avut nevoie să mă întrebi pe mine; căci iubirea găseşte repede şi 
cu uşurinţă iubirea. Până acum a predominat la tine raţiunea cea rece, chiar dacă foarte 
trează. De aceea mă tot întrebi despre Cel care este atât de aproape de tine! Crezi cumva 
că, prin aceasta, vreau să apăr superstiţia cea oarbă pe care de altfel voi, esenienii, o 
cultivaţi atât de mult? Te înşeli enorm în ceea ce mă priveşte! 

4. Când afirm că simpla raţiune lumească nu este suficientă, vreau să spun că, pe 
lângă această raţiune, chiar dacă ea provine din sferele cele mai elevate, trebuie să aduci 
şi simţirea pur spirituală, pentru a putea recunoaşte ceea ce este suprem. Cum poţi tu, ca 
om cu judecata limpede, să mă învinuieşti că aş fi un duşman al raţiunii, care chipurile 
consideră că ar trebui să fii de-a dreptul bou sau măgar ca să poţi recunoaşte adevărul, 
când eu am urmărit doar să te fac să înţelegi ceea ce am spus adineauri? Nu îţi dai seama 
că raţiunea ta limitată, lumească a ţintit şi de data aceasta mult prea departe?! 

5. Vezi, oamenii au născocit legile şi apoi au început să le aplice. Printre acestea, 
există şi unele foarte aspre, cum sunt, de exemplu, majoritatea legilor penale. 

6. Să presupunem că un om a încălcat o anumită lege, în mare parte, din cauza 
necunoaşterii ei. El este prins şi adus în faţa judecătorului, care cunoaşte toate legile. 
Dacă acesta judecă doar după raţiunea lumească, atunci acuzatul va fi condamnat la 
moarte conform Codex poenitentiarum ('Codului penal'), fără nici o milă. 

7.Dar dacă judecătorul - pe lângă raţiunea sa lumească şi cunoaşterea legilor - mai 
are şi o inimă simţitoare, plină de căldura iubirii, el îi va spune astfel raţiunii celei reci, 
lumeşti: această lege, care a fost dată poate mai mult dintr-o dorinţă tiranică şi 
dominatoare şi care este lipsită de omenie, nu poate fi aplicată pe deplin în situaţia de 

faţă! în cazul acesta trebuie să ţinem seama de faptul că omul respectiv nu cunoştea 
legea, ceea ce poate fi dovedit cu uşurinţă! 

8.Dacă de exemplu cineva, stând sus pe un acoperiş şi văzând un alt om jos, pe 
pământ, sare pe el plin de răutate cu intenţia de a-1 răni sau chiar de a-1 omorî, atunci un 
astfel de om trebuie pedepsit cu cea mai mare asprime pentru reaua sa voinţă. Dar dacă 
cineva cade din imprudenţă de pe acoperiş şi-1 răneşte mortal pe cel care tocmai trecea pe 
lângă casă, el este nevinovat pentru această nenorocire, iar judecătorul trebuie să ţină cont 
de circumstanţele în care acel om a provocat răul! 

9.Dacă un străin - care nu cunoaşte nici scrierea, nici graiul şi nici regulile acestei 
ţări încalcă o lege imediat ce a intrat pe teritoriul nostru, atunci trebuie să-i vorbim despre 
aceste reguli cu ajutorul unui tălmaci. Abia dacă el mai încalcă o dată legile pe care de- 
acum le cunoaşte, poate fi pedepsit pentru aceasta. Este greşit să spui că necunoaşterea 
legilor în vigoare ale unei ţări nu scuză pe nimeni. Cum ar putea cineva să respecte o lege 
pe care nu o cunoaşte?! 

lO.Gândeşte-te şi judecă tu însuţi, care dintre cei doi judecători a procedat corect: 
primul, care a acţionat conform literei legii şi raţiunii sale reci, sau cel de-al doilea, care, 
purtând în inima sa compasiunea pe deplin întemeiată faţă de păcătos, a scos la iveală 
lipsurile şi prostia legii?" 

1 l.Roclus a răspuns: „Bineînţeles că cel de-al doilea!" 

12.Rafael: „Bine! Ce anume a sporit priceperea şi agerimea intelectuală a celui 
de-al doilea?" 

13.Roclus: „Bineînţeles că iubirea din inima sa, care a trezit compasiunea pentru 
cel păcătos! El nu a vrut să-1 osândească, fapt pentru care a cercetat cu mai multă atenţie 
situaţia şi şi-a dat seama că făptaşul nu este totuşi vinovat." 

14.Rafael: „Ai răspuns foarte bine! Ce altă concluzie ar putea trage orice om din 
toate acestea, decât faptul că o minte deja foarte puternic trezită prin diverse cunoştinţe şi 
experienţe legate de toate lucrurile, situaţiile şi tendinţele capătă o adevărată 
perspicacitate doar atunci când este încălzită de iubirea din inimă şi când este mereu 
iluminată de flacăra tot mai strălucitoare a dragostei? Mai crezi şi acum că sunt un 
duşman al raţiunii pentru că ţi-am arătat că trebuie să-ţi sporeşti agerimea minţii cu 
adevărata iubire pentru Acela pe care abia acum îl cauţi cu adevărat?!" 

Capitolul. 59 - Rafael dezvăluie cele mai profunde gânduri ale lui 
Roclus despre Domnul 



1. (Rafael): „Este adevărat că ai aflat câteva lucruri despre renumitul nazarinean, 
care ţi s-au părut incredibile, şi că ţi-ar fi plăcut să te întâlneşti cu El, pe cât posibil fără 
prea mult efort. Dar nu poţi spune că ai urmărit aceasta cu toată fiinţa ta, căci de fapt tu ai 
gândit: „Voi trimite câţiva fraţi să-1 caute. Aceştia ne vor povesti ce face nazarineanul şi 
ce-i învaţă pe oameni!" Insă fraţii pe care i-aţi trimis nu s-au mai întors la voi, ci au 
devenit ucenicii Lui. Ei nu v-au trimis nici o veste despre El, ceea ce v-a tulburat puţin şi 
v-a făcut să doriţi din ce în ce mai mult să-L cunoaşteţi şi voi, la rândul vostru. 

2. Insă această simplă curiozitate nu înseamnă nici pe departe iubire! Recunoaşte 
tu însuţi dacă iubirea pe care o simţi pentru nazarinean nu este asemănătoare aceleia pe 
care o simte un luptător învins faţă de învingător, care se supune acestuia doar pentru că 
este conştient de slăbiciunea sa şi pentru că nu mai doreşte să continue lupta! In taină, te 
temi foarte mult de acest nazarinean; tu te prefaci că abia aştepţi să-L întâlneşti, dar eu 
văd în sufletul tău o adiere cu totul diferită. Ştii cum grăieşte această adiere, transpusă în 
cuvinte? Ascultă, îţi voi tălmăci eu! 

3. Ea spune astfel: «O, nazarineanule, chiar acum ţi-ai găsit să apari?! In cetatea 
noastră totul mergea strună! Dar acest nazarinean poate să facă miracole, în comparaţie 
cu care lucrările noastre sunt precum praful, iar prin prezenţa lui ele devin cu atât mai 
lipsite de valoare şi mai îndoielnice. Ne stă ca un ghimpe în coastă şi nu mai ştim cum să 
scăpăm de el. Dar, oricât de neplăcută ar fi pentru noi această situaţie, să ne păstrăm 
totuşi zâmbetul pe faţă. Să facem tot posibilul ca individul să nu ne devină duşman, căci 
atunci s-a terminat cu cetatea noastră. Dar ce să facem oare? De învins, nu îl putem 
învinge. Cel mai bine ar fi să mergem cu prietenie în întâmpinarea lui, să nu facem nici 
cea mai mică remarcă nepotrivită la adresa lui, să-1 tratăm cu cea mai mare atenţie, 
arătându-ne a fi binevoitori şi plini de iubire faţă de el. Atunci el nu va ridica sabia 
împotriva noastră şi ne va lăsa în pace, pentru că este un om bun!" 

4.Vezi, prietene, aşa ceva ascunde adierea ta lăuntrică, şi încă multe altele. Sunt 
convins că nu mă vei putea contrazice şi nici nu vei putea spune că afirmaţia mea de 
adineauri este o minciună, căci îţi voi pune imediat în faţă documente semnate de tine, al 
căror conţinut suspect ar face întradevăr mare vâlvă aici. Acesta ar fi modul prin care ţi- 
aş putea face părul măciucă! Ei, ce ai de spus, am avut dreptate când ţi-am spus că nu-L 
vei putea găsi pe nazarinean doar cu raţiunea ta ascuţită?" 

5. încremenit, Roclus i-a răspuns: „Dar, prietene drag, dacă-mi poţi citi şi cele mai 
ascunse gânduri, nu mai am nimic de discutat cu tine. Trebuie într-adevăr să mă închin în 
faţa ta, tinere, şi să te rog să mă ierţi pentru toate acuzaţiile pe care ţi le-am adus!" 

6.Rafael a spus: «Vezi, aceasta mai trebuia să iasă la iveală din tine. Abia acum 
eşti pregătit pentru a fi prezentat nazarineanului. Urmează-mă!» 

7. Stânjenit, Roclus a mai spus: „Dar, prietene, este un... o... cum să spun, o onoare 
deosebită, chiar nedemnă de un om, de a fi prezentat fiinţei celei mai puternice şi mai 
măreţe de pe pământ! Da, chiar aşa şi este! Dacă o astfel de fiinţă divină mai are, pe lângă 
alte puteri miraculoase nemaiauzite, şi capacitatea de a pătrunde până în profunzimile 
lăuntrice ale unui om ca mine, putând povesti întregii lumi ce a făcut el, atunci apropierea 

de o astfel de fiinţă divină nu este deloc plăcută! Aş prefera mai degrabă să fug de aici, 
decât să mai rămân chiar şi numai pentru o singură clipă! In afară de aceasta, a şi început 
să se însereze şi mai avem multe lucruri de făcut. Te rog să mă ierţi că refuz propunerea 
ta nepreţuită. Cred că este mai bine să nu-1 cunoaştem pe acest cel mai renumit dintre cei 
renumiţi. Bineînţeles, dacă tu consideri de bun augur această întâlnire, este de la sine 
înţeles că nu ne vom împotrivi, pentru că tu eşti marele nostru binefăcător spiritual. Dar, 
sincer să fiu, nu-mi face deloc plăcere să fiu pus faţă-n faţă cu o putere şi cu o 
înţelepciune atât de mare, pentru că mă voi simţi un nimic, chiar un nimic înmiit, faţă de 
atotputernicia sa. Un astfel de sentiment al nulităţii doare şi face inima să sufere. De 
aceea, nu mai ţin acum neapărat să-1 cunosc pe nazarinean." 

8.Rafael a spus: „Veţi pierde viaţa veşnică a sufletelor voastre dacă nu II veţi 
cunoaşte! Adineauri ai spus foarte bine chiar tu că ai totul dacă îl ai doar pe nazarinean! 
Acum ai ocazia să-L cunoşti, dar numai până dimineaţă, deoarece El îşi va continua 
călătoria în zori. încotro, nimeni în afara Lui nu ştie! Nu mai aveţi timp de pierdut dacă 
vreţi să trăiţi etern!" 

9.Roclus: „Bine, atunci condu-ne la el! Judecând după datele pe care le deţinem, 
de omorât, cred că nune va omorî!" 10. Rafael: „Nu vă va clinti nici un fir de păr din cap, 
ci vă va da viaţa veşnică! Urmaţi-mă, precum v-am spus!" 



Capitolul. 60 - Despre natura iubirii 



1 Abia acum s-a hotărât Roclus să-1 urmeze pe Rafael până la Mine şi i-a trebuit 
mult curaj ca să facă cei treizeci de paşi care ne despărţeau. Eu Mă aflam încă la masa lui 
Cyrenius, cu care tocmai discutasem despre unele măsuri guvernamentale, iar Rafael 1-a 
condus pe Roclus în direcţia noastră. După vreo douăzeci de paşi, Roclus a spus: „Dar 
acum mă conduci din nou la guvernator. Am vorbit mai înainte cu el! Doar n-o fi 
Cyrenius, pe care-1 cunosc atât de bine, nazarineanul pe carel caut?!" 

2.Rafael a zis: „E adevărat, nu este el. Nazarineanul este cel care stă lângă 
Cyrenius! Acum, că ştii care este, poţi să mergi şi singur la El!" 

3. Roclus a spus: „Ar fi simplu - încă zece paşi şi aş fi acolo, lângă el! Dar ce să-i 
spun, cum să mă adresez lui?" 

4.Rafael: „Cum e posibil să mai şovăi, cu toate cunoştinţele şi experienţa ta?! Nu 
înţeleg! Du-te şi spune-I: «Doamne şi Invăţătorule, aici, în faţa Ta, se află un om 
înfometat şi însetat. Hrăneşte-i sufletul!», şi imediat vei primi răspunsul potrivit!" 

5. înfricoşat, Roclus Mi s-a adresat aşa cum fusese învăţat, iar Eu m-am întors spre 
el cu o privire serioasă, dar totodată prietenoasă, şi i-am spus: „Prietene, din Tir şi Sidon 
până în Cezareea lui Filip şi de acolo până aici drumul este mult mai scurt decât de aici 
până în India îndepărtată, unde a fost construit zidul cel mare peste cel mai înalt lanţ 
muntos al Indiei! Ai căutat acolo deplinul adevăr şi nu l-ai găsit, deoarece, chiar de i-ai fi 

găsit, tot nu l-ai fi recunoscut! Iar de l-ai fi recunoscut, atunci el cu siguranţă nu te-ar fi 
atras, căci dacă adevărul nu este întru totul contopit cu iubirea, el se aseamănă cu lumina 
soarelui de la miazănoapte, care luminează pământul, dar nu are destulă căldură şi deci 
nu-1 poate însufleţi, totul rămânând acolo încremenit ca de moarte! 

6. Şi un judecător caută adevărul, urmând legea. Iar pentru ca să-1 determine pe 
făptaş să recunoască, mai aduce şi nişte martori care să depună mărturie sub jurământ. In 
cele din urmă, adevărul iese la iveală. Dar spre binele cui şi în al cui folos? Este tot un 
adevăr fără iubire, adică o lumină fără căldură, care îşi are sfârşitul în moarte! Vezi, şi tu 
ai căutat un astfel de adevăr - şi, în mare parte, l-ai şi găsit -, dar nu pentru trezirea 
sufletului tău, ci întru moartea spiritului, adică a iubirii, care se află în inima fiecărui om. 

7.întrucât spiritul tău a fost aproape strivit şi ucis de greutatea adevărului rigid, 
material, în mod necesar ai pierdut şi orice credinţă în existenţa dumnezeirii, căci, în 
esenţă, Dumnezeu este iubire pură şi nu poate fi simţit şi înţeles altfel decât prin iubire! 

8. Ai bănuit pe undeva că iubirea este fundamentul tuturor fiinţelor şi lucrurilor, 
dar nu ai ştiut niciodată ce este ea cu adevărat. Nici nu aveai de unde să ştii aceasta, 
pentru că sentimentele şi simţurile sufletului tău nu au fost niciodată animate de iubire! 

9. Cunoaşterea ta despre natura iubirii se aseamănă cu aceea pe care o ai despre 
stele. Ele luminează, dar lumina lor nu produce căldură şi este cu neputinţă să-ţi dai 
seama, altfel decât prin intermediul minţii, dacă lumina pe care o vezi provine sau nu 
dintr-un foc. 

lO.în cazul soarelui, simţindu-i căldura, imediat te gândeşti că el trebuie să fie un 
foc nespus de puternic, din moment ce, aflându-se la o distanţă atât de mare de pământ, 
poate totuşi să-1 încălzească. 

11. Despre lună însă vei spune exact contrariul, pentru că nu ai simţit niciodată 
vreun pic de căldură provenind de la ea. Iar despre celelalte stele nu faci nici un fel de 
afirmaţie, pentru că, în afara unei lumini slabe pe care o vezi pe cer nu ai simţit nici o altă 
influenţă din partea lor. 

12.1ntrucât simţurile tale ţi-au dezvăluit atât de puţine lucruri despre micuţele 
stele lucitoare, nici nu ţi-ai dorit să afli în vreun fel mai multe despre ele - dacă lumina lor 
este sau nu tot un foc, dacă au sau nu un corp sau dacă nu cumva sunt doar nişte puncte 
luminoase, lipsite de căldură şi de greutate. 

13. Pentru a-ţi putea face o imagine foarte clară despre un anumit lucru, trebuie 
întâi de toate să începi să te gândeşti mai profund la el. Dar pentru a te putea gândi cu zel 
la el, trebuie să consideri că merită să o faci. Valoarea pe care i-o dai unui lucru depinde 
întotdeauna de iubirea pe care o simţi pentru el." 

Capitolul 61 - Puterea de înţelegere a iubirii. Neajunsurile mintii şi ale raţiunii 



1 .(Domnul): „Iubirea este totodată o consecinţă a trezirii vieţii interioare, după ce 
s-a lucrat din plin asupra ei. 

2.Viaţa interioară este iubire, deci un foc cu întreaga sa căldură. Dacă acest foc 
este hrănit prin influenţa unui lucru care conţine la rândul lui mult foc - ca atunci când 
înteţeşti flacăra din sobă aruncând în ea lemne uscate - el începe să ardă mai viu şi se 
aprinde cu tot mai multă ardoare şi intensitate datorită acelui lucru. Flăcările devin din ce 
în ce mai mari, iar strălucirea lor tot mai vie, şi astfel în suflet se va face lumină în 
legătură cu acel subiect, despre care mai înainte nu ştiai nimic. Insă iubirea pentru acel 
subiect devine tot mai mare şi nu încetează până când nu ajunge să cunoască pe deplin ce 
este şi ce conţine el. Iar această cunoaştere are loc numai dacă iubirea pentru respectivul 
subiect creşte mereu şi devine tot mai intensă. 

3. Dar dacă viaţa nu este stimulată şi însufleţită de acel lucru, chiar dacă el ar 
merita toată atenţia, ea rămâne rece şi nu ia în seamă lucrul respectiv, la fel cum nici 
flacăra nu ajunge la surcelele prea îndepărtate. 

4. Fiecare om trebuie să fie însufleţit şi stimulat de ceva anume, pentru ca prin acel 
ceva el să fie cuprins de gândurile care conţin căldura vieţii. Prin adevărul cel rece, care 
este precum lumina stelelor îndepărtate, viaţa interioară nu va putea fi trezită, deoarece 
căldura ei nu va creşte, ci va scădea. 

5. Până acum ai căutat doar cu mintea ta cea rece ca gheaţa şi ţi-ai folosit pentru 
aceasta doar raţiunea, care întotdeauna consideră a fi adevărat numai ceea ce poate fi 
perceput prin simţuri. 

6. Astfel, L-ai căutat pe Dumnezeu tot măsurând şi chibzuind, ai încercat să 
găseşti litera A, dar nu ai găsit nici măcar liniile din care se compune această literă. Ai 
căutat plante pe zăpezile şi gheţurile din Nord, însă nu ai găsit nimic, în ciuda faptului că 
strălucirea zăpezii aproape că te-a orbit. 

7. Când spun «zăpadă» şi «gheaţă», mă refer la mintea şi la raţiunea care judecă la 
rece; ele nu sunt capabile de o viziune spirituală pentru că, reprezentând o materie 
grosieră, nu pot fi însufleţite de ceva pur spiritual. 

8. Ai remarcat totuşi anumite fenomene, de exemplu, ai întâlnit aceleaşi forme în 
natura pe care o consideri a fi creatoare. Te-ai gândit la o consolidare permanentă a unei 
forţe vitale conştiente de sine şi prevăzute cu o inteligenţă crescândă, forţă vitală care - 
fiind atotpătrunzătoare şi atotcunoscătoare - creează din nou şi din nou forme identice 
prin propriile sale energii brute. Consideri întregul pământ, luna, soarele şi chiar şi stelele 
a fi un fel de templu în care sălăşluiesc tot felul de magicieni invizibili. India ţi-a adus 
unele dovezi în această privinţă, iar tu ai devenit după aceea unul dintre principalii 
organizatori şi decoratori ai camerei magice din Esseea. 

9.Pentru că ai făcut totul cu mintea ta cea rece şi nu i-ai permis niciodată 
sufletului să se trezească, nu ai găsit esenţa vieţii - oricât de mult te-ai apropiat de ea cu 
raţiunea - şi atunci te-ai scufundat din nou în materia cea rece şi moartă, căutându-ţi 
refugiul în ea, şi ai încercat să convingi şi alţi oameni că îşi pot găsi fericirea acolo. 

lO.Lucrările tale au fost încununate de succes de la o vreme încoace, căci tu ai 
fost şi eşti un conducător destul de iscusit al acestei instituţii care nu face decât să 
scufunde omenirea neştiutoare în întunecata superstiţie, şi acea parte mai bună a ei, care 
gândeşte, în marele hăţiş al materialismului. Ai distrus unele temple păgâne, dar nu ai pus 
nimic bun în locul lor. Moartea a devenit oaspetele pe care l-ai primit, chiar cu plăcere, în 
lăuntrul tău; căci neantul îţi părea a fi infinit superior tuturor dimensiunilor vieţii. 

1 1 .De ce s-a petrecut astfel? Pentru că nu ai lăsat niciodată iubirea să încolţească 
în sufletul tău! Nu ai aprins focul vieţii tale lăuntrice nici cât o mică flăcăruie! Atâta timp 
cât nu ai făcut nimic pentru ca inima ta să vibreze măcar superficial, cum ai fi putut să 
clinteşti resorturile interioare şi profunde ale vieţii spirituale din ea?! Dacă ai fi aprins în 
inima ta flacăra adevăratei vieţi, atunci ea ţiar fi cuprins inima şi ţi-ar fi luminat 
conştiinţa, făcându-te să te recunoşti cu claritate pe tine însuţi şi, în consecinţă, să-L 
recunoşti şi pe Dumnezeu!" 



Capitolul 62 - Despre iubirea care luminează cunoaşterea 



1 .(Domnul): „Acum înţelegi de ce omul nu va putea niciodată să cuprindă şi să 
înţeleagă ceea ce este pur spiritual doar cu mintea şi cu raţiunea sa, oricât de clare şi de 
ascuţite ar fi acestea? El nu va putea înţelege viaţa, fundamentul şi scopul ei final, căci 
raţiunea şi mintea îşi au sălaşul în creier şi în sângele care menţine creierul într-o anumită 
tensiune şi îi conferă acestuia capacitatea de a prelua impresii şi imagini ale lumii 
materiale exterioare, de a le compara cu acelea cunoscute anterior şi de a-şi forma în cele 
din urmă o multitudine de concluzii. 

2. Insă toate acestea sunt aspecte şi reprezentări ale materiei, din care mintea nu va 
fi niciodată capabilă să descopere ceva spiritual. Pentru că viaţa este ceva pur spiritual, ea 
nu poate fi înţeleasă decât în şi prin ea însăşi. 

3. Astfel, este necesar să existe în om şi altfel de simţuri, prin care el să perceapă 
în lăuntrul său caracterul spiritual al vieţii, să-1 recunoască şi să-1 poată înţelege treptat în 
toată profunzimea şi în toate relaţiile lui. 

4. Care sunt aceste simţuri interioare? Ascultă-Mă bine: nu există decât un singur 
simţ, care se numeşte iubire şi care sălăşluieşte în inimă. Mai ales acest simţ trebuie 
întărit, dezvoltat şi purificat, şi tot ceea ce omul face, vrea, gândeşte şi judecă trebuie să 
fie luminat şi examinat în lumina caldă şi vie, ce izvorăşte din focul iubirii curate, pentru 
ca toate spiritele vieţii să se trezească în dimineaţa vieţii care trebuie să ia naştere în 
inima omului. 

5. Şi când toate spiritele vieţii se vor trezi în gândurile, faptele şi lucrările unui om, 
ele vor deveni tot mai active, iar omul umplut de această lumină spirituală va deveni 
curând conştient de aceasta pentru că, încă de la primele lor mişcări, ele vor începe să se 
manifeste sub diverse forme. Iar aceste forme nu sunt lipsite de sens sau întâmplătoare, ci 

corespund, fiecare în parte, unui anumit fel de activitate spirituală vizibilă, izvorâtă din 
ordinea divină. 

6. Omul nu poate vedea aşa ceva cu raţiunea şi cu mintea lui trufaşă, ci numai cu 
ochii plini de viaţă ai spiritului său, care este iubirea. 

7. Poţi să consideri aceasta o lege de nestrămutat şi să spui: nici o raţiune 
exterioară lumească nu va putea pătrunde şi nu va putea vedea ce este cu adevărat în 
lăuntrul omului. Singur spiritul din om poate face aceasta. Tot aşa, nimeni nu-L poate 
recunoaşte pe Dumnezeu în afara spiritului divin pe deplin revelat din inima omului, care, 
asemenea lui Dumnezeu însuşi, este iubirea cea mai pură şi eterna sărbătoare din inima 
omului. 

8. Tu nu ai îngrijit niciodată această parte din inima ta, care este cea mai preţioasă, 
şi nu ai avut habar de valoarea ei. De aceea, nu este de mirare că ai devenit ateu şi că în 
căutarea ta nu ai dat de urma Divinităţii eterne, atotcreatoare, atotpătrunzătoare şi 
atotmenţinătoare ! 

9. Chiar şi acum, când ştii, nu va fi chiar atât de uşor să recunoşti adevărata esenţă 
a Divinităţii şi să pătrunzi acţiunile ei în profunzime, deoarece sufletul tău, cu toate 
părţile sale componente, este prea atrofiat. Va trebui să aprinzi un foc al iubirii deosebit 
de puternic în inima ta, să te retragi din instituţia voastră eseniană şi să fii umil în toate 
aspectele vieţii. Va trebui să devii un cu totul alt om, unul nou, căci toate teoriile şi 
concepţiile tale de până acum despre viaţă sunt complet greşite, din acest unic punct de 
vedere al adevărului interior; în caz contrar, să ştii că ele nu te vor lăsa să ajungi nici 
măcar până în «tinda» vieţii divine din interiorul tău! 

10. Oricum, nu este încă totul pierdut. Da, ai putea avea realizări măreţe, dar va 
trebui să devii un om nou prin propria ta voinţă liberă. Trebuie de asemenea ca, din 
propria ta convingere interioară, să-ţi foloseşti toate puterile pentru ca acţiunile 
iresponsabile ale instituţiei voastre să ia sfârşit. Altfel, îţi va fi cu neputinţă să ajungi 
vreodată la adevărata viaţă a spiritului tău lăuntric. Această viaţă este adevărul suprem, în 
care trebuie să intri pe de-a-ntregul, căci el nu poate şi nu va putea niciodată să crească şi 
să înflorească dacă este hrănit printr-o lucrare bazată pe minciuni şi pe cele mai mari 
înşelătorii. 

11. Fiecare pas al tău în gândire, în voinţă, în vorbire şi în faptă trebuie să fie 
însoţit de adevărul cel mai profund, dacă vrei ca şi în lăuntrul tău să strălucească adevărul 
cel mai luminos. Dacă nu va fi aşa până în cele mai mici detalii, ţine minte, viaţa ta 
lăuntrică va fi o mare minciună! 

12Acum ştii cam cum stau lucrurile cu mintea şi cu raţiunea ta cea ascuţită! Doar 
tu hotărăşti ce vei alege să capeţi - viaţa cea veşnică sau eterna moarte! Eu sunt Cel ce 
sunt! Eu îţi pot da viaţa cea veşnică, dar te pot lăsa să alegi şi eterna moarte! 

13. Ceea ce ţi-am spus acum va rămâne aşa şi nu voi schimba nimic! Pământul 
acesta şi acest cer pe care le vezi vor dispărea cândva şi îşi vor pierde forma, structura şi 
individualitatea, dar aceste cuvinte ale Mele nu vor dispărea nicicând! Fă deci cum vrei! 
Mai sunt aici doar pentru scurt timp!" 

Capitolul. 63 - Roclus se sfătuieşte cu tovarăşii lui 



1. împreună cu cei unsprezece tovarăşi ai săi, Roclus a reflectat la vorbele Mele, 
dar nu ştia ce răspuns să-Mi dea. 

2. Apoi el le-a spus acestora: „M-am gândit dinainte - chiar de când mi-a spus 
băiatul să merg la nazarinean - că aşa va fi, că va dori distrugerea cetăţii noastre, care a 
fost ridicată pentru binele poporului. Se pare că nazarineanul făcător de minuni este 
stânjenit de ea cel mai tare! Insă nu va reuşi să ne intimideze atât de uşor cu frazele sale 
teozofice! 

3. Pare a fi mult adevăr în cuvintele sale, dar totuşi nu va reuşi să nimicească chiar 
aşa de uşor cetatea noastră atât de bine rânduită! Dar nu vreau să vă impun nimic în 
această privinţă; puteţi face ce vreţi, căci sunteţi nişte oameni la fel de pricepuţi ca mine!" 

4.Un altul, care venise între timp din Cezareea lui Filip, a spus: „Prietene Roclus, 
am ascultat de la bun început, cu mare atenţie, ce s-a vorbit aici şi trebuie să-ţi 
mărturisesc că nu ai deloc dreptate! înnebunesc când văd orbirea ta spirituală! Tu pari să 
vorbeşti deschis, dar gândeşti în sinea ta cu totul altfel! In faţa tânărului îl divinizezi pe 
renumitul nazarinean, dar în sinea ta încă îl consideri un magician al vechii şcoli secrete 
din Egipt! Insă acum noi ştim cam cum stau lucrurile cu magicienii şi cu profeţiile 
binecunoscutelor lor oracole! 

5.1a gândeşte-te bine dacă ştii vreo vrăjitorie prin care să transformi într-o clipă un 
bolovan mare de granit în aur pur! Singur acest miracol nimiceşte toate aşa-zisele noastre 
minuni, care nu au la bază nimic altceva decât înşelătorie! Uită-te acum la această 
măreaţă şi nouă casă, la grădina şi la zidurile ei împrejmuitoare, la portul cu corăbiile 
sale, îndreaptă-ţi privirea spre minunaţii pomi plini cu fructe, spre viţa încărcată cu 
struguri! Cu patru ceasuri în urmă, acea bucată de pământ era pustie. Chiar eu am trecut 
pe acolo când m-am dus spre mare. Uită-te acum la acel pământ odinioară pustiu! Ce 
belşug, ce binecuvântare! 

6. Poate vreun om să facă aşa ceva prin vreo magie cunoscută nouă? Iţi spun: aici 
se termină tot ceea ce ştim noi; toată cunoaşterea noastră este minciună şi păcăleală şi nu 
are nici o valoare! Dacă vrem să răzbim lângă un astfel de om divin trebuie să facem ceea 
ce cu multă prietenie ne-a sfătuit el să facem! 

7. Eu nu fac parte din consiliul vostru secret şi nu am venit aici decât de vreo două 
ceasuri. Dar, din ceea ce am văzut până acum, vă pot spune că suntem pierduţi, cu tot cu 
«nobila» noastră instituţie a minciunii şi iluziei! Ar fi cea mai mare prostie să-1 
înfruntăm, în asemenea condiţii, pe zeul dinNazaret! 

8. Dincolo de aceasta, am văzut cu toţii cât se poate de bine că toţi conducătorii şi 
mai-marii Romei sunt prietenii lui apropiaţi! Este de ajuns ca el să spună: «Distrugeţi 
această cetate!» şi noi vom fi terminaţi pentru vecie! Ce va fi cu noi apoi?! Eu sunt de 
părere să acceptăm şi să urmăm ceea ce ne-a sfătuit cu toată bunăvoinţa zeul din Nazaret! 

9. Vreau să-ţi spun drept în faţă, fără nici o reţinere, că este foarte greşită 
presupunerea ta cum că acest om, care, în mod evident, este mai mult decât un zeu, te-ar 
fi tratat astfel doar pentru faptul că cetatea noastră este o oprelişte în calea sa! Este hilar! 
El, să fie stânjenit de jalnica noastră cetate?! 

10. îţi spun ţie şi vouă, tuturor: pe cât de mult suntem noi în stare să tulburăm luna 
din mersul ei, suflând şi strigând din toate puterile înspre ea, la fel de mult stă cetatea 
noastră în calea acestui om atotputernic! El nici nu trebuie să sufle spre noi, este de ajuns 
doar să vrea, ca toate lucrurile noastre clădirile, zidurile, catacombele, împreună cu 
uneltele pe care le folosim când facem aşa-zisele miracole - să se spulbere! Ce va fi apoi 
cu noi? De aceea, cred că a sosit vremea să vă schimbaţi părerea! 

ll.Du-te la el şi spune-i cu sinceritate că tu şi noi toţi vrem din tot sufletul să 
facem ceea ce ne-a sfătuit el! Este cu neputinţă să pierdem ceva dacă procedăm astfel şi 
dacă rânduim cetatea noastră aşa cum vrea el. Atunci, el va deveni Domnul şi învăţătorul 
cetăţii noastre, iar noi vom fî ucenicii săi supuşi. Sunteţi de acord cu mine?" 

12. Cei mai mulţi au spus: „Intru totul, numai să ne accepte ca ucenici ai lui!" 

13. Bunul orator, care se numea Ruban, a spus: „Chipul său foarte prietenos îmi 
spune că ne va accepta! Tu ce crezi, Roclus? Iar vrei să mai spui vreo prostie?" 



Capitolul. 64 - Ruban le vorbeşte tovarăşilor săi în numele Domnului 



1. Roclus a spus: „Nu, nu, ai dreptate, sunt de aceeaşi părere! Dar dacă el va vrea 
să dea în vileag poporului minciunile noastre, pentru ca noi să fim nevoiţi apoi să plătim 
despăgubiri pentru toate înşelătoriile?! Acela dintre voi care e dispus să intre într-un 
astfel de joc n-are decât! Eu n-am nici un chef să fiu sfâşiat de mulţime! Vedeţi, este o 
chestiune destul de delicată! 

2.întâi vreau să aflu mai multe despre ceea ce va cere el de la noi! Voi merge 
acum încă o dată la el. Voi vedea ce ne cere în schimb; căci nici nu poate fî vorba să 
acceptăm o atât de mare înjosire a noastră în faţa poporului!" 

3. Ruban a spus: „Cu siguranţă nu ne va cere aşa ceva, căci el ştie mai bine decât 
noi că astfel nu va rezulta nimic bun. Nimic nu se realizează în natură prin mijloace 
brutale, ci lucrurile decurg unele din altele. Nu trebuie să gândim că şi el va face la fel ca 
noi atunci când am acţionat cu brutalitate, folosind mijloacele noastre înşelătoare! Du- te 
şi fă aşa cum te-am sfătuit." 

4. Roclus a spus: „Da, aşa voi face, dar aceasta pentru că vreau eu şi nu pentru că 
vreţi voi, ceilalţi, sau pentru că tu, Ruban, m-ai sfătuit să fac aşa!" 

5. Ruban: „Nu contează din ce motiv faci un lucru, din moment ce faci ceea ce 
trebuie! Vezi tu, în calitate de conducător al nostru, răspunzător cu problemele externe 
ale cetăţii, vorbeşti şi acţionezi tot în vechiul tău mod orgolios. Atunci când cineva îţi dă 
un sfat bun, tu îi răspunzi: «Oh, mi-am dat seama de mult de aceasta, m-am gândit deja 
îndelung şi voi face aşa pentru că vreau eu!» Nu ştiu dacă divinul nazarinean va fi mult 
timp de acord cu aceasta, căci el pare a fî cel mai mare duşman al orgoliului! Te rog să 

mă crezi, căci îţi vorbesc cu sinceritate; nu m-am fălit niciodată cu raţiunea sau cu 
nemaipomenita mea inteligenţă, dar îmi dau repede seama ce gândeşte şi ce simte cineva. 

6. Şi de aceea pot să înţeleg uşor ce fel de om este divinul nazarinean. El pare a 
prefera umilinţa, mai mult decât orice, fără de care nici nu poate fi vorba de iubire şi cu 
atât mai puţin de vreun adevăr deplin. Noi ne aflăm însă în situaţia în care fiecare privire, 
fiecare pas, fiecare cuvânt sau faptă a noastră este o minciună sfruntată şi o mare 
înşelătorie faţă de aproapele nostru. Lucrurile stau astfel pentru că urmăm întru totul 
regulile ordinului nostru, deviza noastră fiind aceea că întreaga lume trebuie minţită şi 
înşelată întrucât ea însăşi vrea să fie minţită şi înşelată. 

7. Insă aceasta nu este şi deviza nazarineanului. Deviza lui este cu siguranţă 
următoarea: «Adevărul deplin şi pur şi recunoaşterea sa cu orice preţ, chiar şi cu preţul 
distrugerii lumii!» Adunaţi gândurile, căci te afli în faţa unui judecător a cărui putere de 
pătrundere ajunge până la cel mai ascuns gând al tău! Trezeşte-te, altfel vei face o mare 
greşeală!" 

8.Roclus a spus: „Bine, frate Ruban, dacă tot te descurci atât de bine, du-te tu în 
locul meu la nazarinean şi hotărăşte cu el ceea ce crezi de cuviinţă. Ceea ce vei hotărî tu 
va trebui să fie bun şi pentru noi, căci nu vom putea înota împotriva curentului unui 
fluviu atât de mare! Du-te, fă aceasta şi îţi voi fi chiar recunoscător!" 

9.Ruban i-a zis: „De ce nu? Dacă sunteţi de acord cu toţii, aş putea face aceasta, 
chiar cu mare plăcere! Şi astfel voi înceta să mai fiu un înşelător al poporului!" 

10. Cei unsprezece au spus: „Da, suntem de acord, şi ceea ce vei hotărî cu 
nazarineanul va fi bine şi pentru noi. Roclus al nostru este un conducător foarte iscusit în 
ceea ce priveşte problemele externe, minciunile şi înşelătoriile cetăţii; este şi un bun 
politician, dar sfera adevărului luminos nu a fost niciodată punctul lui tare. De aceea, este 
mai bine să mergi tu în locul lui, să vorbeşti cu divinul nazarinean!" 



Capitolul. 65 - Cuvintele lui Ruban către Domnul 



1. Ruban a venit repede la Mine şi Mi-a spus: „Doamne şi învăţătorule plin de 
adevărata putere a lui Dumnezeu, pentru că nici Roclus şi nici vreun altul dintre cei 
unsprezece tovarăşi ai lui nu îndrăznesc să vină la Tine, din motive care cu siguranţă Iţi 
sunt bine cunoscute, ei m-au delegat pe mine să vorbesc cu Tine, Cel atotputernic, despre 
cetatea noastră nedemnă de laudă. Va fi aşa cum vei dori Tu, iar noi vrem acum să-ţi 
oferim întreaga noastră cetate şi să devenim cu toţii ucenicii Tăi! Rosteşte cuvântul 
milostiv al sfintei Tale voinţe, şi noi îl vom urma! Dacă vrei ca cetatea noastră să dispară 
de pe faţa pământului, spune-ne, căci noi am căzut de acord asupra faptului că aşa se va 
face dacă Tu vei cere aceasta!" 

2. Eu am răspuns: „Tu eşti un suflet sincer, de aceea şi casa ta a fost cruţată de 
flăcări! Dar vezi, dacă Eu aş vrea, aş putea să fac să dispară cetatea voastră la fel cum va 
dispărea stânca aceea din mare, de care s-au sfărâmat adesea corăbiile pe timp de furtună! 
O vezi?" 

3.Ruban: „Da, Doamne, o văd şi din păcate ştiu foarte bine că aşa este. Era să mor 
şi eu odată, sfărâmat de ea!" 

4.Eu am continuat: „De acum înainte ea va dispărea şi nu va mai constitui un 
pericol pentru nici un corăbier!" 

5. Stânca, având mai mult de o sută de stânjeni înălţime şi cam tot atât în grosime, 
a dispărut chiar în acea clipă, astfel încât nu a mai rămas nici urmă din ea, nici măcar în 
adâncurile mării; nici nu s-a tulburat apa în clipa în care ea a dispărut. Doar că, imediat 
după aceasta, în locul în care fusese ea, s-a înălţat un val uriaş provocat de căderea apei în 
gol; dar şi acesta s-a liniştit ca prin farmec, rămânând apoi doar oglinda netulburată a 
apei. 

6.Ruban s-a speriat foarte tare când a văzut aceasta şi a spus cu voce tremurândă: 
„Este ceea ce i-am spus şi lui Roclus! Aici se termină orice magie. Locul ei este luat de 
adevărul curat! O, Doamne, ceea ce ai făcut Tu cu acea stâncă duşmănoasă ai putea face 
la fel de uşor cu întregul pământ şi, cu atât mai mult, cu cetatea noastră cea rea! De aceea, 
nu-mi rămâne altceva de spus decât: Doamne şi Invăţătorule, facă-se voia Ta! Căci Tu nu 
eşti un simplu om. Spiritul lui Dumnezeu se manifestă din plin în Tine! Fii milostiv cu 
noi, sărmanii păcătoşi! Tu singur sălăşluieşti în tot şi poţi face totul! Nimic nu-Ţi este cu 
neputinţă!" 



Capitolul. 66 - Sfatul şi Cuvântul Domnului către esenieni 



l.(Ruban): „Atunci ce să facem noi cu cetatea noastră plină de minciuni 
gogonate?" 

2.Eu am spus: „Să o umpleţi cu iubire şi adevăr, să credeţi în numele Meu şi să- 
Mi urmaţi învăţătura! Dacă veţi face aceasta din toată inima, veţi putea deveni utili 
oamenilor nu prin minciuni gogonate, ci prin adevărul curat şi prin iubirea autentică. Dar 
trebuie să renunţaţi la toate uneltele magiei iluzorii. Excepţie vor face doar maşinăriile 
care se dovedesc a fi folositoare, cum ar fi cele care produc lumină sau altele de acest fel, 
pe care le puteţi utiliza în continuare în mod corect, conform naturii lor, cu condiţia să 
învăţaţi poporul ce reprezintă ele, cum sunt construite şi cum acţionează. Atunci veţi face 
într- adevăr mult bine! 

3. Să nu luaţi însă niciodată în seamă judecata lumii; lumea este şi rămâne rea, căci 
ea lucrează prin minciună, orgoliu şi iluzie! 

4.Eu vă spun vouă că veţi putea muta şi munţii din loc, în numele Meu; veţi putea 
face lucruri chiar mai măreţe decât cele pe care le fac Eu. Dar să nu apară niciodată în 
mintea voastră gândul că aţi făcut ceva prin puterea voastră personală, căci ea nu există în 
această lume! Doar prin puterea Spiritului lui Dumnezeu veţi fi capabili să înfăptuiţi 
lucruri care să le fie de folos oamenilor! 

5. Un suflet cu adevărat dăruit lui Dumnezeu va primi toată puterea, atâta timp cât 
nu va mai urmări propriul său folos. Dar dacă un om va dori să primească un anumit rang 
sau răsplată pentru sine, atunci puterea Spiritului lui Dumnezeu îl va părăsi chiar în acea 
clipă! 

6.Pe acest pământ să nu vă feriţi de nimic mai mult decât de bogăţia lumii şi de 
cei care o iubesc mai presus de orice. Nu există om mai rău pe faţa pământului decât 
acela care se lăcomeşte şi tânjeşte după comorile pământeşti, căci acela blestemă prin 
faptele sale iubirea inimii, care vine de la Dumnezeu. 

7.Dacă vin asemenea oameni la voi, daţi-i afară din casele voastre, arătându-le 
astfel că niciodată nu trebuie aruncat Cuvântul şi puterea Cuvântului lui Dumnezeu în 
faţa porcilor celor neciopliţi, ca hrană! Dar să nu-i blestemaţi din această pricină şi nici să 
nu-i afurisiţi, căci toată mânia şi pedeapsa trebuie să vină de la Duhul lui Dumnezeu! 
Deja este o pedeapsă destul de aspră pentru ei să-i alungaţi din casele voastre şi să nu le 
îngăduiţi să vă fie prieteni! 

8. Dacă vin la voi astfel de oameni, ca să vă spună necazul lor, să nu-i ascultaţi; 
căci un ajutor nu le va face inima mai bună, dimpotrivă: vor fi apoi şi mai preocupaţi sa- 
şi umple sacii cu aur. Iar de voi vor râde şi vă vor batjocori. Despre ajutorul vostru vor 
spune că a fost o fanfaronadă şi vor striga în gura mare că sunteţi nişte palavragii şi nişte 
impostori! Dar acestea nu trebuie să se petreacă, iar puterea lui Dumnezeu din voi trebuie 
să-i ajute, prin cuvinte şi fapte, doar pe cei care s-au arătat demni de El prin umilinţa 
inimii lor! 

9.Mergeţi acum să vorbiţi cu tânărul acela pentru a afla tot ce trebuie să ştiţi şi să 
faceţi pe viitor, în numele Meu. El vă va da o carte în care veţi găsi tot ce vă este necesar! 
Acum să vină Roclus la Mine; căci mai am câte ceva de discutat cu el! Du-te şi spune-i 
care este Voia Mea!" 

10. Roclus a făcut o figură foarte acră când a aflat de la Ruban care era dorinţa 
Mea. Totuşi, a venit la Mine şi s-a închinat adânc. 

1 1 .Eu l-am privit cu prietenie şi l-am întrebat: „Ei, prietene cu minte ascuţită, ce 
părere ai despre Mine? Ce găseşte mintea ta cea ageră la Mine şi ce simte inima ta 
dincolo de aceasta? Pe când Mă căutai, i-ai mărturisit tânărului că sunt un zeu adevărat, 
că Mă iubeşti chiar fără să Mă cunoşti şi că simţi din ce în ce mai intens dorinţa să 
îngenunchezi în faţa Mea şi să Mi te închini ca unui zeu adevărat! 

12. Acum Mă cunoşti şi nu ai nici un dubiu că Eu sunt renumitul nazarinean - aşa 
cum M-ai numit chiar tu. Dar încă nu ai îngenuncheat în faţa Mea - ceea ce nici nu-ţi voi 
cere să faci - şi nici inima ta nu prea pare a fi cuprinsă de iubire pentru Mine. Mare 
prieten al adevărului, de ce i-ai spus tânărului un neadevăr?" 

Capitolul. 67 - Roclus caută să-şi justifice neadevărurile în faţa Domnului 



l.Roclus a spus: „O tu, cel mai măreţ dintre oameni! întrucât eu nu puteam să 
cred în vreun zeu, am recurs la o «poveste» bine cunoscută şi acceptată până acum de 
către toţi oamenii de bun simţ; această «poveste», care, de altfel, nu este deloc o fabulă, ci 
deţine un rol esenţial în istoria lumii, se numeşte «politică» sau «raţiune de stat». Ea 
presupune să nu-i spui omului pe care nu-1 cunoşti foarte bine ceea ce gândeşti cu 
adevărat. Aceasta nu înseamnă că trebuie să ai vreo intenţie rea faţă de cineva, dar 
întotdeauna este cel mai bine ca, pentru început, adevărul deplin să rămână ascuns, căci 
experienţa a dovedit că a spune oamenilor adevărul gol-goluţ a făcut întotdeauna mai 
mult rău decât bine. 

2. Trebuie mai întâi să cunoşti omul prin tot felul de căi ocolite - ceea ce nu este 
deloc uşor şi abia apoi să-i spui adevărul; altfel nu ai cum să ştii dacă el îl poate primi! 
Căci nimeni nu agreează adevărul cel plin de lumină, mai ales când e vorba de propria sa 
persoană. Mult mai plăcut îi este întunericul care-1 înconjoară. Acesta este şi motivul 
pentru care, în discuţia cu tânărul, am ascuns puţin adevărul în care credeam. Dincolo de 
acestea, este bine cunoscut în întreaga lume că de obicei copiii sunt conduşi la adevăr 
prin tot felul de neadevăruri. Acesta este un şiretlic plin de înţelepciune al părinţilor, căci 
dacă ei le-ar spune dintr-o dată celor mici adevărul, nu ar reuşi să facă din ei oameni buni 
şi cuviincioşi. 

3. Este adevărat că m-am arătat faţă de tânăr altfel decât sunt, dar nu i-am făcut şi 
nici nu i-aş fi putut face vreun rău astfel, pentru că nu am intenţionat aşa ceva. De aceea, 
cred că nu am greşit. Dacă am păcătuit, atunci înseamnă că păcătuiesc şi acei părinţi 
atunci când le spun cu seriozitate şi cu convingere copiilor lor că departe-departe, pe nişte 
munţi înalţi, copiii se nasc şi cresc în copaci asemenea plantelor. Ei le mai spun că acolo 
există oameni care îi culeg din copaci ca pe nişte fructe şi îi vând în lumea întreagă. 
Adesea, unii dintre aceşti copii ajung în pâraiele şi în râurile ce izvorăsc din munţii cei 
înalţi şi plutesc pe apă, până când sunt prinşi de cineva. 

4. Aceasta este o minciună gogonată. Nici nu-ţi poţi imagina o prostie mai mare, 
dar părinţii au intenţiile cele mai bune şi vor doar să-i păzească pe micuţii lor, prin astfel 
de poveşti, de tot felul de gânduri imorale. Ei vor să le menţină trupurile şi sufletele 
sănătoase, pentru ca aceşti micuţi să ajungă cu bine la maturitate. Nu cred că este ceva 
greşit în aceasta! Tot astfel, sunt de părere că o minciună care nu este spusă cu intenţie 
rea, ci dimpotrivă, cu una bună, este mai degrabă o virtute decât un păcat! 

5. Cetatea noastră este într-adevăr plină de minciuni şi de păcăleli, dar în nici un 
caz acestea nu au fost făcute până acum cu vreo intenţie rea sau egoistă - în măsura în 
care noi putem să ne dăm seama de aceasta. Nu cunoaştem însă ce va fi în viitor, căci ne 
lipseşte spiritul profetic, şi nici nu putem garanta că urmaşii noştri vor fi oameni la fel de 
buni şi de cinstiţi ca noi. 

6. La fel se poate spune şi despre aproape toţi fondatorii de religii, că au urmărit 
binele poporului lor şi că intenţiile lor au fost sincere şi cinstite; dar urmaşii lor, mai ales 
cei fără vocaţie, care s-au autointitulat preoţi şi reprezentanţi ai zeilor pe acest pământ, au 
început să explice greşit principiile acelor religii, pe care nici ei nu le-au înţeles corect; şi, 

neurmărind decât propria lor bunăstare materială, ei au adăugat principii noi, pe care le- 
au declarat a fi «voia sau cuvântul zeilor», şi astfel oamenii au ajuns să fie chinuiţi în 
moduri îngrozitoare de către aceştia. Avem foarte multe exemple care demonstrează cele 
spuse de mine! 

7. Este de ajuns să ne îndreptăm atenţia asupra poveştilor - care mie îmi sunt atât 
de bine cunoscute - din Templul Ierusalimului şi din templele Romei! Vom găsi mai mult 
decât suficiente exemple care să ne arate unde a ajuns învăţătura lui Moise şi 
înţelepciunea Egiptului! Nu vreau să fac profeţii sumbre, dar îndrăznesc să spun acelaşi 
lucru şi despre tine: că învăţătura ta curată şi divină despre care ne-a vorbit acel tânăr şi 
toate lucrurile minunate despre care am auzit vor avea o cu totul altă înfăţişare peste 
câteva sute de ani! 

8. Fără îndoială că primii oameni care vor răspândi această învăţătură divină vor fi 
dintre ucenicii tăi. Dar ei nu vor putea ajunge pretutindeni şi vor avea la rândul lor 
ucenici, pe care îi Vor face învăţători şi, mai apoi, conducători spirituali. Astfel se vor 
pune bazele unei preoţimi şi, totodată, ale unei superstiţii. Sunt absolut convins că va fi 
aşa! 

9.De ce ar fi altfel în cazul cetăţii noastre, dacă pretutindeni se petrece aşa? Peste 
tot conduc oamenii. Dacă la conducere ar fi un zeu, ar fi bine. Insă dacă zeul i-ar supune 
pe oameni la testul necesar al libertăţii, cu siguranţă că aceştia ar face din nou un viţel de 
aur, aşa cum au făcut vechii evrei în pustiu, când Moise a urcat pe Muntele Sinai pentru a 
primi poruncile de la Dumnezeu!" 



Capitolul. 68 - Preoţimea - obstacolul cel mai mare în propovăduirea 

învăţăturii Domnului 



l.(Roclus): „Cred că tu, cel mai desăvârşit profet, de care ascultă toate spiritele 
divine şi care ai toată puterea, aşa cum nu mai are nici un om de pe acest pământ, 
întrevezi toate aceste urmări! Dar ce putem face noi? Aceasta este situaţia, aşa a fost 
întotdeauna şi aşa va rămâne. De schimbat, nu vom putea schimba nimic! 

2Atâta timp cât oamenilor le este lăsată în grijă propria lor făptură de carne şi le 
este dată libera voinţă, ei vor rămâne, la modul esenţial, ceea ce sunt şi vor crea tot felul 
de instituţii conform climatului din ţara lor. Şi situaţia se înrăutăţeşte pe măsură ce te 
îndepărtezi de acest loc! M-am convins de aceasta în numeroasele mele călătorii. Cu cât 
mă îndepărtam mai mult de acest loc despre care de-acum înainte ştiu că este unicul focar 
de lumină spirituală - cu atât îi găseam pe oameni mai orbi şi mai proşti, chiar dacă eram 
încă ateu, şi cred că mi-ar fi fost chiar mult mai limpede acest lucru dacă aş fi ştiut tot 
ceea ce am aflat acum. 

3. Este cu siguranţă foarte adevărat că nu există beznă care să nu poată fi alungată 
într-o clipă cu o lumină pe măsură. Cel puţin în natură aşa este. Insă problema este dacă 
şi lumina spirituală poate îndepărta, la fel de repede, noaptea spiritului?! Dintr-un anumit 
punct de vedere se poate spune că «da», căci bezna spiritului meu nu era deloc 
neînsemnată, iar tânărul a alungat-o prin câteva cuvinte luminoase. Dar să avem în vedere 
şi faptul că nici eu nu sunt chiar unul dintre ultimii oameni în ceea ce priveşte 
cunoştinţele mele ştiinţifice şi că am şi o experienţă de viaţă considerabilă. 

4. Să ne imaginăm însă un popor care este cufundat în superstiţia cea mai absurdă 
şi mai întunecată cu putinţă! Nici cuvintele cele mai luminoase şi nici semnele cele mai 
evidente nu l-ar putea lumina! Un astfel de popor ar deveni chiar mai întunecat şi mai 
mânios în preajma luminii, dovedindu-se a fi un mare duşman al ei. Şi astfel s-ar afunda 
într-o beznă şi mai adâncă. 

5. Nu trebuie să căutăm mult pentru a găsi exemple. Să ne îndreptăm ochii spre 
Templul din Ierusalim şi să privim cu atenţie la preoţimea care slujeşte în el. Vom fi 
uluiţi de adâncimea beznei spirituale pe care o vom întâlni la ei. încearcă să vii la ei cu 
ceva pur spiritual, aşa cum a venit tânărul mai devreme la mine, şi vei fi sortit pieirii! 

6. Câte nu au uneltit aceşti slujitori ai nopţii celei mai întunecate împotriva cetăţii 
noastre! Dacă nu am fi avut protectori atât de puternici, cu siguranţă că ne-ar fi făcut mult 
rău şi poate că acum cetatea noastră nici nu ar mai fi existat! Dacă ar apărea acum un 
Moise sau un Aaron şi ar începe să propovăduiască adevărul, aşa cum ei au făcut-o pe 
vremea lor, i-ar prinde şi i-ar ucide cu pietre sau le-ar da să bea apa blestemată. Şi le-ar 
da-o chiar pe cea otrăvită - căci trebuie să-ţi spun că există două feluri de «apă 
blestemată»: cea autentică, ce aduce inevitabil moartea, şi cea contrafăcută, care nu 
provoacă nici un rău, pentru că nu conţine otravă. 

7.Dacă, dintr-un motiv secret, vor binele unuia care a păcătuit faţă de ei sau faţă 
de Templu, îi vor da să bea o «apă blestemată» contrafăcută, care nu face nici un rău, 
tăinuind bineînţeles motivul bunăvoinţei lor. Dar este foarte posibil ca unul care li s-a 
împotrivit prea făţiş să-şi potolească setea pentru totdeauna cu adevărata apă blestemată. 
Oamenii cât de cât mai răsăriţi ştiu că fariseii din Ierusalim, precum şi cei din alte aşezări, 
fac aşa ceva. Şi nimeni nu se mai miră de aceasta! Eu vin atunci cu întrebarea: cum ar 
putea lumina adevărului să lumineze o astfel de noapte a fariseilor? 

8. Aşa cum stau lucrurile cu fariseii, la fel este cu preoţimea de pretutindeni. Dacă 
oamenii primesc o lumină adevărată, pentru că înţeleg binele pe care aceasta îl aduce, 
preoţimea va încerca să i se opună cu toate mijloacele şi din toate puterile ei şi nu o va 
accepta pentru că, în starea ei de orgoliu şi în dorinţa sa de dominare, este prea proastă şi 
prea oarbă ca să vadă binefacerea pe care o aduce lumina adevărului. 

9. Chiar dacă o lumină spirituală va fi îngăduită de Dumnezeu şi de conducătorii 
popoarelor, ea nu va avea aproape nici un efect asupra oamenilor, pentru că preoţii cei 
egoişti şi însetaţi de putere îşi vor da întotdeauna silinţa să le arate că lumina cea înaltă 
este îndoielnică şi îşi vor slăvi propriul lor gunoi vechi ca pe aurul cel pur, silindu-i 
totodată pe supuşii lor să facă la fel. 

lO.Eu cred că mai întâi ar trebui înlăturat tot ceea ce seamănă chiar şi numai 
parţial cu preoţimea. Aceste vechi «grajduri ale lui Augias» ar trebui curăţate, pentru ca 
soarele spiritual să poată răsări mai apoi peste toate popoarele. Altfel, orice sămânţă bună 
se va usca înainte să prindă rădăcini puternice în solul vieţii. 

1 1 .Recunosc în tine, învăţătorule Suprem, deplina putere a lui Dumnezeu, fără de 
care ţi-ar fi cu neputinţă să făptuieşti lucruri asemenea unui zeu - căci doar într-un zeu se 
reunesc toate nenumăratele puteri extraordinare şi tot în el îşi au punctul lor originar de 
sprijin, prin care pot acţiona. Te preţuiesc şi te iubesc nespus pentru că am găsit aceasta 
în tine! Cred că poţi vedea cu ochii spiritului tău, mai bine decât acel tânăr, că acesta este 
adevărul, atât în inima, cât şi în mintea mea. 

12. Iţi spun fără nici o şovăială că truda şi marele tău sacrificiu sunt zadarnice şi 
vor aduce oamenilor puţine binecuvântări, atâta timp cât vor mai exista preoţi pe acest 
pământ! Ar trebui să transformi prin atotputernicia ta toţi oamenii şi toţi preoţii de pe 
întregul pământ, aşa cum ai făcut cu stânca aceea din mare. Atunci ar putea fi într-adevăr 
bine pe pământ! Dar acum, este păcat de munca şi de sacrificiul tău! Dacă ai mai fi 
tâmplar şi ai lucra cu toporul şi ferăstrăul, sunt convins că preoţii te-ar lăsa în pace; dar 
aşa, te vor urî neîncetat, în ciuda neîndoielnicei tale naturi divine, şi te vor prigoni cu o 
furie arzătoare! Totodată, vor urmări să nimicească şi minunata ta semănătură, cu toate 
mijloacele pe care le au. 

13. Nimeni nu cunoaşte mai bine decât mine preoţimea. Eu am luptat foarte mult 
împotriva preoţilor celor mari, pentru a apăra cetatea noastră! M-am bătut cu ei şi i-am 
învins. Ei nu ne mai pot face acum nici un rău cu mânia lor, căci zidurile cetăţii noastre 
sunt mai puternice decât cele ale Templului. Toţi bolnavii îşi caută acum vindecarea la 
noi, pentru că noi putem însănătoşi omenirea cu leacuri adevărate, în timp ce templierii 
încearcă să vindece prin versete lipsite de valoare, prin semne mistice şi prin tot felul de 
relicve, Dumnezeu ştie de unde aduse, care nicidecum nu ar putea să-i facă pe bolnavi să 
se simtă mai bine. 

14Aceasta este mărturia pe care ţi-o aduc, o Doamne şi învăţătorule. Tu vei face 
cum vei voi. Numai să nu distrugi cetatea noastră înaintea Templului din Ierusalim! 
Aceasta este rugămintea mea stăruitoare către tine. Dar cel mai mult ne-ar plăcea tuturor 
ca tu să devii conducătorul nostru!" 



Capitolul. 69 - Adevărata cale a vieţii 



1 .Eu am spus: „Aveţi Cuvântul şi învăţătura Mea. Dacă le veţi urma, atunci voi fi 
învăţătorul şi călăuzitorul vostru! 

2.Dar nu este nevoie de Mine între zidurile cetăţii voastre, ci numai de Cuvântul şi 
de numele Meu - şi nu scrise şi seci sau pronunţate de o gură indiferentă, ci rostite prin 
fapte, cu credinţă şi cu iubire de Dumnezeu şi de semeni. Atunci Eu voi fi printre voi, iar 
ceea ce veţi dori în numele Meu - dacă este bun - se va împlini; şi veţi putea face lucruri 
chiar mai mari decât fac Eu. 

3. Ceea ce făptuiesc Eu în faţa voastră trebuie să fie pentru voi o mărturie a ceea 
ce sunt, pentru că voi, oamenii, trebuie să înţelegeţi că Eu sunt unul şi acelaşi din 
veşnicie, sunt Cel care provine din Tatăl şi Cel despre care au profeţit toţi înţelepţii şi 
patriarhii. 

4. Voi, la rândul vostru, veţi depune mărturie pentru Mine în faţa a tot felul de 
creaturi, oarbe sau surde, şi de aceea veţi avea nevoie să faceţi lucruri mai mari decât am 
nevoie să fac Eu pentru voi, care aveţi văzul bun şi auzul ascuţit! 

5. Insă miracolele mincinoase trebuie să dispară din cetatea voastră, căci orice 
minciună vine de la Satana şi nu poate să ducă la ceva bun! Atâta timp cât într-o cetate a 
vindecării se folosesc înşelătorii, numele Meu nu va putea face miracole! 

6.Dar dacă vreţi să lucraţi în numele Meu, trebuie să Mă aveţi pe deplin în voi, 
prin iubirea şi credinţa voastră vie. 

7.Dacă veţi fi astfel, veţi putea spune acelui munte: «Ridică-te şi aruncă-te în 
mare!» şi se va face voia voastră! Dar ţineţi minte: fără Mine nu veţi putea face nimic! 

8. Eu voi fi cu voi întotdeauna, atâta timp cât veţi urma Cuvântul şi iubirea Mea şi 
veţi avea o credinţă vie în Mine, fără a lăsa minciuna să pătrundă în sufletul vostru! 
Spune-Mi dacă ai înţeles ce ţi-am spus!" 

9.Roclus a răspuns: „Nu în totalitate. Am auzit câte ceva despre Satana! Vorbeşti 
despre acel spirit malefic care, după învăţătura iudaică, este făptuitorul nevăzut a tot ceea 
ce-i rău şi distructiv pe acest pământ? Am crezut că aceasta este o alegorie a iudeilor şi 
mare îmi este uimirea să aud acest nume şi din gura ta! 

lO.Intr-adevăr, te consider cel mai înţelept dintre oameni şi cred acum cu tărie că 
există un Dumnezeu foarte înţelept şi atotputernic, care a creat tot cuprinsul spaţiului 
nesfârşit, şi că tu eşti purtătorul cel mai însemnat al acestui Spirit al Său. Mă mir însă 
foarte tare că ne aminteşti de vechile poveşti ale iudeilor despre Satana şi probabil că 
urmează să ne vorbeşti şi despre diavolii de tot felul, iar mai apoi, chiar despre iadul 
iudaic. Există într-adevăr Satana, diavolii sau iadul? Vorbeşte-ne despre ele!" 



Capitolul. 70 - Despre natura Satanei şi a materiei 



l.Eu am spus: „Toate lucrurile pe care acum nu le înţelegi le vei găsi explicate în 
cartea pe care v-a dat-o tânărul prin Ruban. Dincolo de aceasta, însăşi existenţa 
dualităţilor: spirit şi materie, viaţă şi moarte, iubire şi ură, adevăr şi minciună ar trebui să- 
ţi dea de înţeles că ele au o cauzalitate distinctă, altfel nu ar putea să apară într-o 
dimensiune perceptibilă! 

2.Dacă răul nu ar fi avut un teren pe care să se dezvolte, cum ar mai fi apărut el în 
mintea oamenilor? Având în vedere puterea ta de gândire atât de încercată, cred că 
înţelegi că tot ceea ce se opune adevărului, binelui sau iubirii - adică minciuna, răul, ura 
sau celelalte - nu poate fi pus pe seama celei mai înalte şi mai bune Fiinţe Divine! 

3. Sau poţi să-ţi imaginezi că Dumnezeu, fiind El însuşi Adevărul cel mai înalt şi 
mai profund, poate sădi gânduri mincinoase în inima omului, pentru ca el să păcătuiască 
împotriva rânduielii Sale Divine şi să devină un bicisnic în vorbele şi în acţiunile sale? O, 
aceasta ar fi prea mult! Dumnezeu 1-a creat pe om din punct de vedere spiritual după 
chipul şi asemănarea Sa, deci curat, adevărat şi bun. 

4.Dar, pentru că omului spiritual i s-a dat să parcurgă şi drumul cărnii, el a trebuit 
să împrumute această carne din materia pământului, după rânduiala Spiritului Suprem al 
lui Dumnezeu; iar în carne spiritul omului îşi găseşte o contrapondere menită să-1 pună la 
încercare, numită ispită! 

5. Aceasta nu sălăşluieşte numai în carnea omului, ci în întreaga materie; şi cum 
materia nu este ceea ce îţi pare ţie a fi, ea reprezintă, pentru omul supus încercărilor, o 
minciună şi o înşelătorie, adică ceva care există, pe de o parte, şi pe de altă parte nu 
există. Există, pentru că materia cea ademenitoare a fost creată pentru carnea omului; dar 
în acelaşi timp nu există, pentru că materia nu este ceea ce pare a fi. 

6Ascultă cu atenţie şi înţelege aşa cum trebuie! Acest spirit înşelător, care poartă 
numele de «Satana» sau de «conducătorul tuturor diavolilor» şi care nu constituie decât 
minciună până în străfundurile sale, este spiritul întregii lumi materiale, iar «diavolii» 
sunt spiritele rele provenind din acest mare spirit malefic*. 

7. Cel ce iubeşte materia până la identificarea cu ea şi acţionează ca atare 
păcătuieşte împotriva rânduielii lui Dumnezeu, căci omului i-a fost dat să se confrunte 
doar temporar cu materia şi, folosindu-şi liber voinţa, să se lupte cu ea şi astfel să se 
întărească, pentru a deveni apoi nemuritor. Iar consecinţa acestui păcat este moartea sau 
distrugerea tuturor lucrurilor de care sufletul omului s-a ataşat, căci întreaga materie nu 
este nimic din ceea ce pare a fi, aşa cum ţi-am arătat mai înainte. 

8. Dacă adori lumea şi meandrele ei şi aspiri să strângi averi cât mai mari, te 
asemeni unui nebun care, dacă i se arată o mireasă împodobită, nu resimte nici o dorinţă 
faţă de ea şi o refuză, dar se aruncă entuziasmat, asemenea unui orb fanatic, asupra 
umbrei acesteia, ca să o mângâie! Dar atunci când mireasa îl va părăsi pe nebun, va pleca 
şi umbra cu ea! Ce-i va mai rămâne atunci nebunului de făcut? In mod clar, nimic! 

9. Cât de mult va plânge el după lucrul pe care 1-a pierdut şi de care fusese atât de 
îndrăgostit! Dar atunci i se va spune: «Nebunule orb, de ce nu ai primit deplinul adevăr în 
locul umbrei lui, care este limpede că nu are nici o valoare?!» Şi ce altceva este umbra 
decât lipsa luminii? Căci umbra apare doar atunci când lumina întâlneşte un corp tare şi 
dens, dincolo de care nu poate trece. 

10. Ceea ce este umbra ta pentru tine, atunci când stai sau mergi în lumină, aceea 
este şi materia împreună cu bogăţiile ei, în comparaţie eu spiritul! Ea este o iluzie 
necesară şi reprezintă prin ea însăşi o minciună, nefiind ceea ce le pare simţurilor trupeşti 
a fi. 

11. în faţa ochilor spiritului ea este ceva trecător, o umbră a adevărului interior 
profund, în timp ce sufletul orbit de iubirea pentru lume o percepe ca pe o realitate." 

(* - Vezi mai pe larg „Cine este Dumnezeu, cine este Lucifer, ce este omul", n.r.) 

Capitolul. 71 - Soarta din lumea de apoi a sufletului care a ajuns să 
aibă predominanţe materiale 



1. (Domnul): „în acest caz, la ce i-ar putea folosi sufletului să câştige toate 
comorile materiale ale pământului, dacă el va ajunge să se cufunde în carne datorită unei 
lăcomii abjecte, animalice, făcând astfel să apară mult rău în sfera sa de viaţă? Credeţi 
oare că el nu se va rupe de realitatea adevăratei vieţi?! Credeţi oare că atunci el va putea 
găsi în lumea de dincolo ceva pe care să se sprijine dacă el s-a scufundat în neantul 
materiei?! 

2.Fără îndoială că aceluia care deja are trezită o anumită stare în universul său 
lăuntric i se poate oferi întotdeauna din afară (din MACROCOSMOS) ceva în plus şi 
astfel el va avea din ce în ce mai mult! Dar cu totul altfel stau lucrurile cu acela care, 
datorită faptului că nu are trezită în el o anumită stare, nu poate să primească nimic din 
afara sa, pentru că el nu are nimic în universul său lăuntric! Un asemenea om nu este 
nimic pentru că el nu are nimic! Cum i s-ar mai putea oferi ceva aceluia care, lăsându-se 
pradă minciunii, a devenit nimic?! 

3. Ori crezi că vei putea pune în realitate apă într-un vas care nu există decât ca 
idee, în imaginaţia noastră, şi nicăieri altundeva sau care, admiţând că există, are atât de 
multe găuri încât nici nu i le poţi număra? Crezi că un asemenea vas care este întocmai ca 
o sită va putea să ţină chiar toată acea apă? 

4. Trebuie să ştii că dacă materia ar fi o realitate trainică, veşnică şi 
neschimbătoare - ceea ce însă este imposibil în cazul ei - ea ar reprezenta un adevăr, şi 
atunci, cei care ar cuceri-o şi şi-ar însuşi-o ar deţine astfel un adevăr, iar sufletul care ar 
intra în materie ar deveni atunci şi el o realitate la fel de autentică şi de durabilă. 

5. Atunci când materia trupului nu este transmutată în energie, ea devine astfel o 
osândă pentru cele spirituale - căci în realitate materia nu are voie să se menţină (aşa cum 
este) decât până în etapa în care elementul spiritual primordial se focalizează şi se 
interiorizează aşa cum trebuie în el însuşi, pentru a se recunoaşte. Apoi, dobândind tot 
mai multă forţă, pe care el o primeşte din plin în urma transmutării materiei în energie 
uriaşă, el dizolvă şi transmută în energie toată materia din jurul lui şi, în final, o 
transformă în corespondentul ei spiritual. Atunci când fiinţa umană regresează şi se 
complace într-o stare inferioară, larvară, sufletul ei devine astfel într-un mod 
preponderent lumesc şi material, şi el va trebui să aibă o soartă care într-un anume fel 
este asemănătoare cu aceea a materiei. 

6. Aşa cum materia inertă, care nu este transformată şi transmutată în energie, 
stagnează şi până la urmă regresează şi se descompune, ceva asemănător se petrece şi cu 
sufletul. Sufletul care ajunge într-o astfel de stare, în final se descompune, în cea mai 
mare parte, în atomi primordiali de substanţă psihoeterică. După degradarea şi 
descompunerea inevitabilă a cărnii, se poate spune că nu mai rămâne nimic altceva dintr- 
un astfel de suflet decât o formă inferioară şi rudimentară, care, analogic vorbind, este 
asemănătoare scheletului animalelor; adesea acea formă este aproape lipsită de viaţă şi de 
lumină divină, astfel că ea nu mai are nici cea mai mică asemănare cu o fiinţă umană. 



112 



7. Un astfel de suflet care a regresat se află atunci într-o stare pe care străbunii care 
erau înzestraţi cu clarviziune spirituală au numit-o sheoula (adică 'sete infernală de viaţă 
banală' sau 'iad'). Denumirea pe care aceştia i-au dat-o acestei stări este corectă şi ea 
conţine mult adevăr. 

8. In lumina acestei revelaţii, se poate spune că, în realitate, întregul pământ şi tot 
ce poţi percepe numai cu simţurile tale materiale (limitându-te doar la aceasta) reprezintă 
fără îndoială o adevărată sheoula. Aceasta este cumplita moarte a sufletului, care este un 
duh ce trebuie să se transforme şi să evolueze pentru ca să devină spirit. Acel suflet care a 
încetat să fie ceea ce a fost la începuturi menit să fie va fi după aceea mort atunci când va 
înceta să mai fie ceea ce a fost menit să fie. 

9.Dacă, din diverse motive, sufletul şi-a pierdut aproape în totalitate legătura sa 
tainică şi esenţială cu ÎMPĂRĂŢIA LUI DUMNEZEU, care ţine totodată de adevărata 
natură profundă a fiinţei umane, după descompunerea trupului un asemenea suflet va fi 
aproape mort şi nu va mai rămâne din el decât ceva asemănător scheletului unui animal, 
într-un astfel de caz, va trebui să treacă din nou foarte mult timp până când un astfel de 
suflet rătăcit, care s-a cufundat cu o mare aviditate doar în materie, să redevină o fiinţă 
asemănătoare omului. Atunci şi mai mult timp va trebui fără îndoială să treacă pentru ca 
un astfel de suflet să devină cu adevărat capabil să-şi împlinească menirea pentru care a 
fost creat! 

lOAcum tu te gândeşti că Dumnezeu care este atotputernic ar trebui să poată face 
aşa ceva într-o clipă. Chiar şi Eu îţi spun că lui Dumnezeu totul îi este cu putinţă. O clipă 
ar fi mai mult decât suficientă, dacă Dumnezeu ar vrea să umple întregul spaţiu vizibil cu 
o mulţime de păpuşi şi fiinţe automate! 

1 1 .Dar atunci toate aceste creaturi nu ar mai avea o voinţă proprie care este liberă 
şi ele nici nu ar avea o viaţă individuală durabilă. Ele s-ar mişca într-o astfel de situaţie 
numai conform Voinţei lui Dumnezeu, care ar curge prin fiinţa lor. Văzul lor ar fi numai 
văzul lui Dumnezeu, iar gândurile lor ar fi doar gândurile lui Dumnezeu. Astfel de 
creaturi ar fi asemenea membrelor trupului tău, care nu se pot mişca şi nu pot face nimic 
fără dorinţa şi voinţa ta. 

12. Nu este oare cu totul altfel în cazul copiilor tăi, care totuşi au luat naştere din 
carnea şi din sângele tău? Aceştia nu mai aşteaptă acum voinţa ta. Ei au fiecare o viaţă 
independentă, o voinţă şi o cunoaştere proprie. Ei îţi vor da ascultare şi vor accepta 
învăţătura şi poruncile tale, dar nu după voinţa ta, ci întotdeauna după propria lor voinţă, 
fără de care tu ai putea să-i înveţi la fel de puţine lucruri câte poţi învăţa o imagine 
cioplită sau o piatră! 

13. De aceea Dumnezeu creează doar fiinţe cu voinţă şi cuget liber, care sunt 
libere să ia singure hotărâri şi care pot să lucreze de bunăvoie la propria lor desăvârşire, 
rămânând astfel veşnic nişte fiinţe libere şi autonome spre a-şi putea împlini menirea! 

14.De aceea, putem spune că Dumnezeu creează doar sămânţa, înzestrând-o cu 
toate capacităţile vitale necesare care sunt învelite într-o teacă. Formarea ei liberă, 
precum şi propria sa dezvoltare ulterioară sunt lăsate în seama seminţei. Ea trebuie 
ulterior să înceapă să-şi atragă singură viaţa care izvorăşte din Dumnezeu şi să o 
transforme în propria ei viaţă independentă. 

15. Iar aşa ceva nu se face atât de repede pe cât crezi tu, pentru că viaţa 
embrionară nu poate fi atât de puternică şi de activă precum este viaţa cea desăvârşită 
care există în Dumnezeu din eternitate! 

16. Toate sufletele, fără excepţie, oricât de decăzute ar fi ele, au întotdeauna 
aceeaşi unică menire, dar cu toate acestea ele nu pot fi obligate în vreun fel să atingă 
deplina fericire a vieţii, nici aici şi nici în lumea de dincolo. Un suflet se poate ajuta doar 
singur, prin toate mijloacele pe care le cunoaşte şi pe care le are la îndemână. Aceasta 
este rânduiala cea veşnică pe care a hotărât-o Dumnezeu. 

17. Sper că prin aceste revelaţii ţi-am explicat suficient de mult şi de clar cine sunt 
şi ce sunt de fapt Satana, iadul* şi aşa-zisa moarte eternă. Cred că nu mai ai nici o 
întrebare care să fi rămas fără răspuns. Dacă mai ai totuşi vreo nelămurire, întreabă-mă 
acum, căci soarele se apropie de asfinţit şi va trebui să luăm cina!" (* - Vezi şi „O 
revelaţie Divină despre iad", n.r.) 



Capitolul. 72 - Explicarea cuvântului sheoula ('iad') . Despre clarviziune 



l.Roclus a spus: „Doamne şi învăţătorule, am văzut acum că înţelepciunea şi 
puterea ta de pătrundere a tuturor lucrurilor sunt incomensurabile. Mă văd nevoit să 
recunosc că ar fi cu neputinţă să ştii şi să înţelegi toate acestea dacă ai fi un simplu om. 
Este limpede că ai participat la Creaţie prin spiritul tău. Acum îmi sunt foarte clare multe 
lucruri la care mai înainte nici nu mă puteam gândi! Dar pentru că ai fost atât de bun şi 
mi-ai explicat fenomene atât de nemaipomenite, te rog acum să-rni vorbeşti mai mult 
despre sheoula şi despre moartea veşnică. Despre acestea nu am înţeles în totalitate ceea 
ce mi-ai spus. Adică am înţeles mult, dar nu suficient ca să pot afirma că sunt pe teren 
propriu în acest domeniu. Aş minţi dacă aş spune aceasta! Te rog, dezvăluie-mi mai 
multe!" 

2.Eu am spus: „Atunci, ascultă! She', numit şi shei sau shea, înseamnă 'este 
însetat'; oul sau voul înseamnă 'omul lăsat în seama lui' sau, am putea spune 'omul prost'; 
a înseamnă 'substanţa înţelepciunii interioare şi a conştiinţei', deci: 'omul prost este însetat 
de înţelepciune'. 

3. Forma vechilor piramide egiptene, care sunt o reconstrucţie la scară mare a 
piramidelor creierului, demonstrează faptul că litera A are această semnificaţie. 
Piramidele erau menite să fie pentru oameni adevărate şcoli ale înţelepciunii, aşa cum o 
arată atât numele - pira mi dai, care înseamnă: 'dă-mi înţelepciune!' -, cât şi structura lor 
interioară. Această structură a fost în aşa fel gândită încât omul să fie aici total izolat de 
lumea exterioară şi să înceapă astfel să privească în interiorul său, descoperind acolo 
lumina cea mai profundă a vieţii. Din această cauză, lungile culuare din interiorul unei 
astfel de piramide erau permanent cufundate în întuneric. Nu exista nici un pic de lumină 
până când omul nu începea să lumineze totul cu strălucirea vieţii sale interioare. 

4.îţi sună cam straniu ceea ce-ţi spun acum, dar lucrurile sunt chiar aşa! Dacă 
omului i se deschide această viziune interioară a sufletului, nu va mai exista pentru el 
noapte sau întuneric pe acest pământ. Acest fapt este dovedit foarte clar de oamenii 
hipersenzitivi aflaţi într-o stare de extaz. Aceştia văd, având ochii închişi, mult mai multe 
decât ar putea să vadă o mie de oameni cu ochii cei mai buni, mai sănătoşi şi mai 
pătrunzători. Aceşti oameni văd prin materia opacă şi tare, văd prin pământ şi nici chiar 
stelele nu mai sunt pentru ei atât de departe încât să nu le poată pătrunde cu privirea lor 
interioară. 

5. In piramide se învăţau şi se exersau anumite tehnici care îi ajutau pe oameni să 
ajungă, oricât de des doreau, la acea stare de fericire paradiziacă. 

6.Pentru că piramidele slujeau acestui scop, ele au primit şi numele foarte 
semnificativ she' oul a. De aici vine termenul prescurtat sheol al evreului, schole al 
grecului, schola al romanului şi scheholal persanului şi indianului [cu siguranţă, şi schule 
al germanului - nota mea, Jacob Lorber]. 

7.Dar pentru că vechii înţelepţi ştiau prea bine în ce stare jalnică se vor afla în 
lumea de dincolo, după moartea trupului, sufletele foarte legate de materie - cele care 
iubesc lumea şi care mai ales se iubesc pe ele însele mai presus de orice -, ei au denumit 
această stare regretabilă cu acelaşi termen, she' oul a ('iad'), iadul fiind cu adevărat 
singura şcoală care te învaţă, prin suferinţă, tot ceea ce nu ai putut învăţa prin alte 
mijloace! 

8. Este clar de ce o asemenea stare a fost numită «moarte», având la polul ei opus 
viaţa unui adevărat înţelept, trăită după rânduiala lui Dumnezeu. Şi la fel de clar este şi de 
ce acest aspect al rânduielii divine - care se menţine etern şi în mod necesar întocmai 
precum se menţine ceea ce numim «lume» şi «materie» - a fost numit «moarte veşnică»! 

9Atâta timp cât un suflet rămâne - aici sau în lumea de dincolo - într-o astfel de 
stare, el se află ca într-o moarte veşnică, de care îi va fi foarte greu să scape! Unele 
suflete ar avea de lucru ere întregi până să obţină vreun rezultat! Spune-mi dacă ai înţeles 
acum!" 

lO.Roclus a răspuns: „Da, Doamne şi învăţător a tot ceea ce există, acum am 
înţeles, şi încă foarte bine! Mai am doar o mică întrebare. Cum poate să intre un om într-o 
astfel de stare de extaz atoatevăzător? Dacă aş mai şti şi aceasta, chiar şi numai căile 
pentru a ajunge acolo, aş face tot posibilul ca să intru eu însumi din când în când într-o 
astfel de stare binecuvântată! Doamne şi învăţător al tuturor lucrurilor, te rog, mai dă-mi 
câteva indicii!" 

1 1 .Eu am spus: „Şcolile Egiptului au dispărut. Ele nu mai există în această formă 
de foarte mult timp. încă de pe vremea lui Moise lucrurile au început să nu mai meargă 
bine. De atunci s-a trecut la o formă de învăţare exterioară. Platon şi Socrate au fost cam 
printre ultimii care mai ştiau câte ceva despre şcoala interioară a vieţii. 

12. Tocmai de aceea m-am întrupat Eu însumi în această lume, pentru a vă da 
vouă, oamenilor, o regulă de viaţă mai bună, prin care fiecare să poată atinge 
înţelepciunea vieţii. Ea sună astfel: «Iubeşte-L pe Dumnezeu din toate puterile tale, mai 
presus de orice, şi pe aproapele tău ca pe tine însuţi!» Cel care va urma această regulă şi o 
va pune în faptă va fi asemenea Mie şi va ajunge astfel la toată înţelepciunea, puterea şi 
măreţia! 

13. Căci în cel care este plin de iubire pentru Dumnezeu, în acela este prezent şi 
Dumnezeu cu iubirea Sa fără margini, împreună cu lumina Sa cea mai înaltă. Sufletul şi 
spiritul aceluia se desfată atunci în toată lumina înţelepciunii divine. El vede atunci şi 
recunoaşte lumina lui Dumnezeu în tot ceea ce-1 înconjoară, întrucât eterna atotputernicie 
a lui Dumnezeu constă tocmai în iubirea Sa infinită şi nelimitată, sufletul trebuie atunci 
doar să vrea cu voinţa iubirii din Spiritul lui Dumnezeu, şi ceea ce el va vrea astfel va 
deveni o lege sfântă, care va trebui să se împlinească! Acesta este adevărul cel mai 
evident care poate să existe vreodată pe lume. 

14.Dar nu este de ajuns doar să ştii şi să crezi cu putere aceasta. Este necesar să şi 
pui în faptă această învăţătură, în toate împrejurările vieţii, oricât de grele ar fi ele. 
Trebuie să o urmezi mereu, căci numai prin muncă neîncetată şi prin sârguinţă ucenicul 
poate ajunge un maestru!" 



Capitolul. 73 - Cum să-L iubeşti pe Dumnezeu mai presus de orice. 
Despre adevărata lucrare plăcută lui Dumnezeu 



l.Roclus a spus: „Doamne şi învăţătorule, cum aş putea să ating această stare în 
care să-L iubesc pe Dumnezeu, invizibilul Spirit etern, din toate puterile mele şi mai 
presus de orice? Mi se pare că inima unui om este prea mică şi prea neputincioasă ca să 
iubească Spiritul cel etern şi infinit al lui Dumnezeu, despre care nu poţi să-ţi faci nici o 
idee. 

2. Este mai uşor cu iubirea pentru semeni, dar iubirea infinită pentru Dumnezeu 
este, pentru noi, oamenii, destul de greu de atins! Cum poate un om să-L iubească pe 
Dumnezeu mai presus de orice?" 

3. Eu am spus: „Nimic nu este rnai uşor în întreaga lume! Este de ajuns să 
contempli lucrările lui Dumnezeu, bunătatea şi înţelepciunea Sa, să urmezi cu străşnicie 
poruncile Sale şi să-i iubeşti pe semenii tăi cei sărmani la fel ca pe tine însuţi, în felul 
acesta îl iubeşti pe Dumnezeu mai presus de orice! 

4.Dacă nu poţi să-ţi faci o idee clară despre Dumnezeu, priveşte-Mă pe Mine şi 
vei avea în faţa ta acea formă - pe care ţi-o vei putea aminti etern - sub care să ţi-L poţi 
imagina pe Dumnezeul şi Creatorul tău! Căci Dumnezeu este tot un om, dar unul 
desăvârşit din eternitate! Dacă Mă vezi pe Mine, vezi totul! M-ai înţeles acum?" 

5.Roclus a răspuns: „Doamne şi învăţătorule a totceea ce există, acum am totul şi 
vreau să fiu slujitorul Tău! Ingăduie-mi, Te rog, să plec în pace! Căci nu merit să rămân 
mai mult în preajma Ta." 

6.Eu am spus: „Cine a căpătat pacea interioară va pleca întotdeauna în pace, 
indiferent unde s-ar duce! Acum, că ai dobândit pacea interioară, dacă vei pleca, vei fi în 
pace. Dar poţi să mai rămâi totuşi o vreme aici cu tovarăşii tăi, dacă vrei să mai afli câte 
ceva, ca învăţătură pentru voi toţi! 

7. Mai este foarte puţin până la apusul soarelui care, după ce a luminat netulburat 
pământul întreaga zi, se apropie acum de crestele munţilor, în câteva clipe nu-1 vom mai 
vedea, şi vom putea spune cu toţii că am petrecut ziua cu folos. Am muncit mult şi am 
făcut în câteva ore mai mult decât ar fi făcut alţii, cu mâinile, în ani de zile. Cine 
munceşte trebuie să şi mănânce, ca să-şi întărească trupul! Şi voi aţi muncit, şi de aceea 
veţi mânca alături de noi! Puteţi rămâne aici să cinaţi împreună cu noi!" 

8.Roclus: „Doamne şi Invăţătorule, ce am făcut eu, împreună cu tovarăşii mei, 
care să se poată numi muncă? Am vorbit, ne-am împărtăşit păreri şi experienţe. Cam atât, 
şi aceasta, stând liniştiţi. Doar nu numeşti aceasta muncă!?" 

9.Eu am spus:, Atunci când omul lucrează cu adevărat şi plin de dăruire pentru 
mântuirea sufletului său, el munceşte foarte mult, căci fapta îndreptată spre binele şi 
mântuirea propriului suflet exclude orice activitate egoistă, egoismul şi amorul propriu 
fiind incompatibile cu iubirea pentru Dumnezeu şi pentru semeni. 

10. Cel care se îngrijeşte de trupul său, acela caută comorile acestei lumi 
scormonind prin materie şi îşi îngroapă sufletul, osândindu-1 şi ucigându-1. Dacă un om a 
trudit toată ziua pe câmp, cu plugul şi cu sapa, astfel încât până seara să fie lac de 
sudoare, el a fost un leneş şi o slugă trândavă faţă de ceea ce numesc Eu muncă pe ogorul 
împărăţiei lui Dumnezeu. 

11. Cine nu munceşte 1 conform rânduielii divine pentru a atinge adevăratul scop 
pe care Dumnezeu 1-a hotărât pentru el, acela nu lucrează nici pentru binele aproapelui 
său, şi nici nu consideră că merită să-L caute pe Dumnezeu şi să-L cunoască mai bine. Iar 
cel care nu îşi dă silinţa să-L găsească şi să-L recunoască pe Dumnezeu, acela cu atât mai 
puţin se va ocupa de ceea ce este bine pentru semenii săi, iar dacă totuşi va face ceva 
pentru aproapele său, va fi doar pentru ca acesta să-i dea mai mult în schimb. 

12. Tu L-ai căutat acum pe Dumnezeu şi în acelaşi timp te-ai căutat pe tine însuţi; 
L-ai găsit pe Dumnezeu şi te-ai regăsit şi pe tine. Vezi, ai realizat o acţiune, înţeleaptă, iar 
Eu îţi spun că în aceste câteva ceasuri ai învăţat mai multe decât în întreaga ta viaţă! De 
aceea, poţi rămâne aici să te odihneşti şi să cinezi cu noi!" 



Capitolul. 74 - întrebări despre boli şi despre vindecarea lor 



l.Roclus a spus: „Doamne şi Invăţătorule, fiecare cuvânt care iese din gura Ta 
valorează mai mult decât aurul pur şi fiecare nou adevăr rostit de Tine îl întrece parcă pe 
cel de dinainte! Nici unul dintre cuvintele Tale pline de lumină şi de viaţă nu a căzut pe 
un pământ sterp. Simt acum că din ele vor creşte multe fructe binecuvântate pentru a 
umple hambarele adevăratei vieţi. Dar pentru că reverşi acum această graţie asupra mea şi 
pot vorbi atât de mult cu Tine, vreau să Te rog să ne mai explici ceva. Spune-ne: să ne 
vindecăm bolnavii cu ajutorul leacurilor noastre naturale sau numai prin încredere 

deplină în numele Tău? Mi-a venit acum gândul că poate nu este întotdeauna voia Ta 
divină să vindecăm orice bolnav. Printre ei se pot afla şi unii care, prin iubirea şi 
înţelepciunea Ta divină, au primit o boală trupească sau chiar una sufletească, pentru ca 
astfel să-şi poată îndrepta sufletul. 

2. Este bine cunoscut faptul că adesea oamenii cei mai sănătoşi trupeşte nu sunt şi 
cei mai virtuoşi. Da, sănătatea trupească face omul adesea neastâmpărat, dornic de 
plăcerile lumii şi de lux, pe când cei bolnavi, mai ales aceia care suferă de o boală fără 
leac, sunt adesea răbdători, blânzi şi dăruiţi Voinţei lui Dumnezeu. Rareori îi auzi 
plângându-se, sunt plini de umilinţă şi inima lor nu cunoaşte invidia. Oare nu s-ar 
schimba caracterul bun al sufletului lor dacă ar fi vindecaţi dintr-o dată? 

3. Mai trebuie să ţinem cont şi de un alt aspect: cu siguranţă că fiecărui om îi este 
dat să moară o dată - dacă nu ar fi aşa, atunci toţi oamenii de la Adam încoace ar trebui 
încă să trăiască în trup. Dacă-i însănătoşim pe toţi bolnavii, tineri şi bătrâni, pe cei care 
zac la pat şi pe cei care vin pe picioarele lor să ne roage, şi dacă ne vindecăm şi pe noi 
înşine, atunci moartea va deveni într-adevăr ceva rar în această lume, mai ales dacă între 
timp, graţie învăţăturii Tale, şi războaiele se vor rări tot mai mult! 

4.1nsă dacă nu vom vindeca pe cineva care caută ajutor la noi, atunci vom fi 
consideraţi răi şi nemiloşi; şi dacă o dată nu vei îngădui ca un om, care a fost vindecat de 
mai multe ori la noi, să fie vindecat, de exemplu, şi a zecea oară, aceasta în ciuda 
eforturilor şi a bunăvoinţei noastre, atunci fie puterea numelui Tău, fie propria noastră 
încredere în ea va fi suspectată de imperfecţiune, iar credinţa poporului se va spulbera! 
Căci nici măcar pentru a avea o existenţă superioară în lumea de dincolo oamenii aflaţi în 
viaţa aceasta nu vor renunţa la a-şi îngriji trupurile în caz de boală. 

5. Până şi bătrânul de o sută de ani va lua un leac pentru a trăi mai mult, chiar dacă 
va şti bine că părăsirea corpului său decrepit îi va aduce cel mai mare bine. Experienţa 
milenară ne arată că dorinţa omului de a trăi sănătos cât mai mult timp, chiar şi în 
condiţiile neplăcute ale acestei lumi mizerabile, este de nestins. Ce să mai spun de situaţia 
în care oamenii ar şti că orice rău al trupurilor lor poate fi vindecat doar prin puterea 
numelui Tău şi că până şi morţii pot fi rechemaţi la viaţă în anumite cazuri excepţionale? 
Cred că ar trebui să facem faţă multor cereri din partea poporului! 

6. După părerea mea, ar fi binevenită o învăţătură mai cuprinzătoare în acest 
domeniu, atât pentru noi, cât şi pentru ceilalţi! Sau poate că Tu ai anulat moartea 
trupească pentru toţi aceia care trăiesc în totalitate conform rânduielii Tale, iar de acum 
înainte oamenii vor avea corpuri perfect sănătoase, moartea trupească rămânând doar 
pentru cei păcătoşi, care încă mai încalcă învăţătura şi legile Tale? 

7.Doamne şi Invăţătorule a tot ceea ce este! Vezi, razele aurii ale soarelui care a 
apus mai luminează încă puternic cerul, iar secera lunii şi luceafărul îşi dau silinţa să 
înlocuiască lumina zilei. Este atât de nemaipomenită această privelişte a lucrării Tale 
luminoase, Doamne! Dar cu mult mai uluitoare este simţirea luminii interioare, care, prin 
gura Ta, luminează ungherele cele mai întunecate ale fiinţelor noastre! Pentru că mai 
avem timp, explică- mi Te rog, înaintea cinei, ceea ce eu nu înţeleg!" 

Capitolul 75 - Durerea, boala şi moartea 



l.Eu i-am spus: „Prietene, cauţi acum să înţelegi ceva ce nu e nevoie să cunoşti, 
nici tu şi nici altcineva, căci această rânduială îl priveşte doar pe Tatăl cel veşnic din 
ceruri şi nici măcar Eu nu am dreptul să fac - şi ca atare nici nu voi face - vreo excepţie în 
ceea ce priveşte carnea! 

2. Ceea ce a fost atras de carne va trebui la sfârşit să o părăsească, indiferent dacă 
aceasta îi va produce sau nu suferinţă, iar după această separare, orice durere şi suferinţă 
din această lume încetează să mai existe. Aerul pe care îl inspiră sufletul omului în 
cealaltă lume este cu totul altfel decât aerul acestei lumi materiale. Acolo unde nu mai 
există moarte, nu există nici durere propriuzisă, pentru că durerea cărnii este doar o 
urmare a desprinderii parţiale a sufletului de carne. 

3. Aceasta nu arată însă că sufletul, în starea lui cea mai pură, este lipsit de trăire şi 
de simţire, căci fără acestea, în mod evident, el ar fi mort; dar în lumea ce corespunde 
naturii sale, el nu va găsi nimic care să-1 grăbească, să-1 apese, să-1 chinuiască sau să-1 
îngrădească şi care să-i producă astfel o senzaţie dureroasă. Tocmai de aceea, el nici nu 
va simţi durerea. 

4. Sau crezi cumva că un om perfect sănătos, doar pentru că a avut norocul să nu fi 
fost niciodată bolnav sau pentru că nu a primit niciodată o palmă de la cineva, este şi 
insensibil la durere? Lui doar i-a lipsit cauza care să-i producă durerea! 

5. Cauza principală pentru apariţia durerii - pe care o resimte întotdeauna numai 
sufletul şi niciodată carnea - constă în presiunea pe care carnea, devenită trândavă şi prea 
grea, o exercită asupra unei părţi a vieţii sufletului. 

6. Astfel, orice boală poate fi vindecată vremelnic dacă ştii să uşurezi această 
presiune a cărnii; dar, în privinţa vârstei, nu există nici o scăpare, chiar dacă omul a trăit 
în bună rânduială şi până la bătrâneţe nu a simţit decât foarte puţin din ceea ce înseamnă 
durerea. Carnea unui astfel de om va rămâne până în ultimul său ceas supusă şi 
mlădioasă, iar sufletul lui se va putea desprinde uşor şi lin, conform adevăratei rânduieli 
naturale a lucrurilor. într-adevăr, se poate ca, până în acel moment, el să nu îşi fi dorit 
niciodată să se despartă de carne, chiar dacă va fi atins o vârstă destul de înaintată pe 
pământ; dar când va ajunge la el chemarea din Ceruri, dătătoare de fericire, pe care o va 
auzi cu claritate spunându-i: «Ieşi din carcera ta şi vino în viaţa cea liberă, eternă şi 
adevărată!», atunci el nu va pierde nici o clipă şi îşi va părăsi putreda casă pământească, 
păşind în câmpul de lumină al vieţii adevărate, eterne. 

7. Ei bine, nu veţi putea opri acest lucru nici cu sucul ierburilor şi nici cu puterea 
numelui Meu, pentru că aceasta este Voinţa Tatălui Ceresc. Veţi putea face miracole prin 
puterea numelui Meu doar dacă aceasta va fi şi Voinţa Mea, care se va dezvălui inimilor 
voastre, însă niciodată împotriva Voinţei Mele. De aceea, trebuie să faceţi ca voinţa 
voastră să fie cu prioritate şi pe deplin una cu Voinţa Mea, care este adevărata Voinţă a 
lui Dumnezeu. Atunci va fi cu neputinţă să vreţi ceva care vine de la Mine, fiind deci 
conform cu rânduială Mea eternă, şi să nu vă reuşească. 

8. Nici nu poate fi vorba ca, prin puterea de vindecare ce v-a fost dată, să faceţi pe 
cineva, în şi prin numele Meu, să nu mai moară niciodată. Să nu şovăiţi a vindeca pe 
cineva atunci când Spiritul Meu din inima voastră va grăi: «Acesta să fie ajutat!»; dar 
dacă Spiritul Meu va spune: «Acesta să fie lăsat în suferinţa cărnii sale, pentru ca sufletul 
lui să se sature de robia plăcerilor cărnii!», atunci lăsaţi-1 pe acela şi nu-i vindecaţi boala 
trupului, căci el trebuie să îndure astfel pentru mântuirea sufletului său! 

9 Acum poţi să-ţi dai singur seama cât de zadarnică a fost grija ta! Urmează 
rânduiala Mea cea dreaptă şi toate se vor limpezi! Dacă mai ai vreo nelămurire, vorbeşte 
acum, înainte de a veni gazda noastră cu mâncarea!" 



Capitolul 76 - Libertatea voinţei omeneşti 



l.Roclus a spus: „Dar, Doamne şi învăţătorule, dacă noi nu vom putea face şi alte 
miracole în afara celor pe care le vrei Tu şi care sunt conforme cu rânduiala Ta eternă 
primordială, atunci voinţa noastră nu va mai avea nici o valoare, şi fără astfel de 
miracole, care sunt atât de necesare din când în când, ca dovezi de netăgăduit ale puterii 
şi forţei numelui Tău, va începe să fie destul de trist pe pământ! 

2.Fără îndoială că miracolele realizate de voinţa Ta se petrec zi de zi, fără a ţine 
seama dacă noi vrem sau nu, iar voinţa noastră este, prin comparaţie cu a Ta, asemenea 
unei nuci goale. Soarele, luna şi stelele răsar şi apun în afara voinţei noastre; tot astfel 
înverzeşte şi rodeşte pământul; la fel trec şi norii, şi vântul se joacă cu valurile mării; tot 
astfel se succed iarna sau vara, iar timpul trece şi nu se mai întoarce niciodată! Nu are 
nici o importanţă dacă noi vrem sau nu să se petreacă astfel! Dar cum rămâne atunci cu 
miracolele speciale, care sunt şi ele adeseori atât de necesare?" 

3.Eu am spus: „Dragul Meu Roclus, cu tine, în continuare, îi este omului destul de 
greu să se înţeleagă, pentru că în lăuntrul tău mai eşti încă stăpânit de prea multe idei 
lumeşti! 

4.Vezi tu, acela care pune mâinile pe plug dar priveşte înapoi nu este încă pregătit 
pentru împărăţia Tatălui! Crezi oare că Dumnezeu este uniform şi monoton în gândirea şi 
Voinţa Sa luminoasă, precum este de pildă gheaţa cea rigidă a Nordului? 

5. Oh, omule, întâi descoperă-L plenar pe Dumnezeu şi Voinţa Sa atotputernică, şi 
apoi îţi vei da singur seama dacă o fiinţă umană, a cărei inimă este plină de Spiritul Său, 
va avea sau nu o voinţă proprie şi dacă ea va putea sau nu să facă altceva decât să rămână 
tăcută şi răbdătoare, în eterna Voinţă a lui Dumnezeu, lăsând să treacă zilele una după 
alta şi privind cu fericire şi încântare cum cresc şi înfloresc diferitele ierburi şi cum se 
ofilesc ele apoi! 

6.Dacă Dumnezeu ar fi vrut să facă doar atât cu omul, nu i-ar fi dat niciodată o 
voinţă proprie, ci, în ciuda formei sale umane, l-ar fi făcut asemenea polipilor de mare 
sau asemenea ciupercilor, care cresc din pământ şi îşi absorb hrana prin rădăcini. Astfel 
de «oameni» ar putea să se minuneze zi şi noapte cum răsar şi apun, cel puţin în aparenţă, 

stelele, urmând Voinţa lui Dumnezeu, şi cât de frumoasă este iarba care creşte 
primprejur! In această situaţie, ei nici nu ar mai avea nevoie să se mişte şi să-şi schimbe 
locul, dacă oricum nu ar avea o voinţă proprie; căci, trăind ca nişte statui, ei ar putea cu 
atât mai uşor să accepte şi să se supună Voinţei lui Dumnezeu, spre deosebire de un om 
care, oricât ar fi de docil sau de, dăruit lui Dumnezeu, totuşi are voinţă proprie! 

7. Căci unui om, care are voinţă proprie şi se poate mişca liber, poate oricând să-i 
treacă prin minte să facă nişte paşi pe pământul înverzit, curmând astfel ireversibil viaţa 
ierbii crescute conform rânduielii eterne a lui Dumnezeu şi omorând înainte de vreme 
câteva căpuşe! Ai început să realizezi măcar acum puţin din neghiobia îngrijorării tale? 

8. Acum gândeşte-te la omul cel liber, care nu numai că zdrobeşte între dinţii săi 
tot felul de fructe delicioase, pline cu seminţe, pe care le înghite apoi fără milă pentru a-şi 
hrăni trupul, dar şi ucide tot felul de animale, pentru a se ospăta după aceea din carnea lor 
friptă. Apoi caută plaiuri întinse, pe care timp de mai multe mii de ani nu a crescut decât 
iarba cea mai frumoasă şi cele mai minunate plante vindecătoare, tufişuri şi pomi, în 
rânduiala cea mai încântătoare şi mai nestingherită a lui Dumnezeu. Acolo el îşi 
construieşte case şi oraşe moarte. Da, prietene, crezi că e drept să fie aşa, după rânduiala 
divină pe care ţi-ai imaginat-o tu? 

9. Sau când îţi tai unghiile, barba ori părul, care au crescut prea lungi, nu acţionezi 
cumva împotriva rânduielii lui Dumnezeu, a cărui Voinţă este ca unghiile, barba şi părul 
să crească încontinuu şi nu vrea ca ele să rămână atât de scurte cât ai dori tu? 

lO.Dacă Dumnezeu nu ar fi dorit ca fiinţele cu gândirea şi voinţa liberă să 
acţioneze împotriva stereotipiei Voinţei Sale creatoare - permiţând să aibă loc astfel de 
intervenţii distructive, mai mari sau mai mici, în neschimbata şi mereu aceeaşi rânduiala 
existentă -, ar mai fi creat El oare cu atâta înţelepciune fiinţe care, prin natura existenţei 
lor, să fie nevoite să facă tot felul de modificări în această rânduiala primordială, ce este 
lucrarea aceluiaşi Dumnezeu atotputernic şi preaînţelept?! 

11. Dacă Dumnezeu, Domnul şi Creatorul tuturor lucrurilor însufleţite şi 
neînsufleţite, îngăduie ca fiinţele vii, înzestrate cu gândire, prin propria lor voinţă liber 
exprimată, să distrugă pădurile, tăind copacii şi construindu-şi colibe şi case din lemnul 
lor şi chiar arzând cea mai mare parte din el, să calce iarba cea frumoasă, s-o rupă şi s-o 
dea ca hrană vacilor, boilor, măgarilor şi caprelor şi, de asemenea, mai îngăduie multe şi 
nenumărate alte modificări de tot felul în rânduiala Sa, atunci este şi mai puţin probabil 
că Voinţa Sa atotputernică se va opune minusculei voinţe libere a omului atunci când va 
fi vorba ca aceasta să fie înălţată până la măreţia unei Voinţe Divine! 

12. Nu ai văzut cum tânărul, care în esenţă este tot o creaţie a lui Dumnezeu, a 
transformat piatra în aur, împotriva aşa-zisei stereotipii a Voinţei primordiale divine? L-a 
tras cineva la răspundere pentru că a intervenit atât de mult în rânduiala originară a lui 
Dumnezeu? Dimpotrivă, numai unită cu cea divină, voinţa tânărului a putut să facă aşa 
ceva! 

13. Dacă îl iubeşti pe Dumnezeu mai presus de orice şi îi respecţi poruncile, atunci 
te vei uni tot mai mult cu Voinţa şi cunoaşterea Sa. Vei deveni din ce în ce mai înţelept şi 
mai puternic, iar cunoaşterea şi voinţa ta vor creşte. Lumina ta interioară, care provine 
din Dumnezeu, va deveni atoatevăzătoare. Cu ajutorul ei vei putea nu numai să simţi, ci 
chiar să vezi la lucru puterile active ale vieţii, pe care, prin unirea voinţei tale cu Voinţa 
liberă a lui Dumnezeu, le vei putea determina să acţioneze într-un fel sau în altul. Simplul 
fapt că vei recunoaşte şi vei înţelege profund şi în detaliu nenumăratele puteri care provin 

din Dumnezeu te va face capabil să le foloseşti cu drepturi depline, să le determini şi să le 
combini pentru atingerea unui scop înţelept, în conformitate cu Voinţa Divină, care a 
devenit acum şi a ta. Acestea vor deveni imediat active, ca şi cum însuşi Dumnezeu ar fi 
hotărât aceasta, nemijlocit. 

14. Căci toate puterile care izvorăsc din El şi pătrund întreaga nemărginire sunt 
asemenea nenumăratelor braţe ale unuia şi aceluiaşi Dumnezeu atotputernic şi este cu 
neputinţă ca ele să fie şi să devină active în alt mod decât fiind însufleţite de Voinţa 
Divină, deoarece ele nu sunt în esenţă nimic altceva decât emanaţii ale acesteia. 

15. Dacă omul îşi uneşte mica sa libertate de voinţă cu cea infinită, divină, este cu 
neputinţă ca el să rămână un simplu spectator mut al Voinţei Divine, ci va deveni liber, 
asemenea Creatorului său, şi va fi capabil să realizeze foarte multe, folosindu-se de 
liberul arbitru pe care i 1-a dăruit Dumnezeu!" 



Capitolul. 77 - Despre zelul cel bun şi zelul exagerat 



l.Roclus a spus: „Da, Doamne şi învăţătorule a tot ce există, prin ceea ce ne-ai 
spus, lucrurile se văd acum scăldate într-o altă lumină. Multe dintre tainele de nepătruns 
cu care mă confruntam mai înainte sunt acum întru totul dezlegate! Da, încep să pricep ce 
este cu adevărat omul, ce caută el în această lume, ce are de învăţat şi ce trebuie în cele 
din urmă să înfăptuiască, conform rânduielii Tale! Da, acum îmi este foarte uşor să urmez 
poruncile Tale şi să îndeplinesc întru totul voinţa Ta; căci, datorită graţiei Tale nesfârşite, 
încep să întrezăresc unde trebuie să ajungem! Dacă eu văd un oraş în faţa mea, în 
depărtare, şi merg în linie dreaptă direct spre el, cu siguranţă că odată tot voi ajunge 
acolo! 

2. Acum nu mai pot face nimic altceva decât să îţi mulţumesc din tot sufletul 
pentru silinţa pe care Ţi-ai dat-o cu mine şi să Te asigur că sunt şi voi rămâne ucenicul 
Tău cel mai sârguincios. Iţi promit că voi face tot posibilul pentru a curăţa cetatea noastră 
de toate minciunile şi vechile zguri materiale. Drept urmare, nu vom mai face nimic care 
să nu corespundă învăţăturii Tale, o Doamne şi învăţătorule! 

3. De acum, simt în mine, ca urmare a încrederii de neclintit în Tine, o putere 
nemaiîncercată, capabilă să mute din calea mea toţi munţii şi chiar să ridice morţii din 
morminte! Aşa se va petrece dacă viaţa mea va decurge în continuare în deplină 
conformitate cu Voinţa Ta. O, ce putere va dobândi cetatea noastră când toţi membrii ei 
vor fi uniţi în gândire şi în voinţă prin taina Spiritului Tău! 

4. Să nu mai amânăm nimic! Să pornim acum, să trecem la fapte, pentru a împlini 
această nouă lucrare a, lui Dumnezeu! Cel care se lasă pe tânjală face un mare păcat faţă 
de mântuirea întregii omeniri de pe acest pământ!" 

5. Eu am spus: „Zelul tău este îndreptăţit, iar tu cu siguranţă vei şi reuşi să 
realizezi ceea ce ţi-ai propus; dar ardoarea ta de acum se aseamănă foarte mult cu un foc 
de paie care se aprinde rapid şi arde cu o flacără atât de mare, încât s-ar putea crede că va 
mistui în câteva clipe întregul pământ! Insă tot la fel de rapid flacăra se şi stinge, şi abia 
dacă mai rămân câteva dâre de fum din mistuitorul foc provocat de mormanul de paie! 

6.Ardoarea adevărată creşte precum lumina şi căldura soarelui ce răsare. Dacă 
soarele ar avea la răsărit văpaia amiezii africane, atunci ar pârjoli toate plantele şi 
animalele. Cei care muncesc pe câmp au uneori experienţa aşa-numitelor «sclipiri ale 
soarelui». 

7.Intr-o asemenea situaţie, cerul se acoperă cu nori grei şi întunecaţi de ploaie, 
după care începe imediat furtuna, răcind uşor pământul şi roadele lui. Este posibil însă ca 
norii să se risipească repede, datorită vântului, iar soarele să atingă dintr-o dată cu lumina 
şi căldura sa foarte puternică plantele, copacii şi animalele. Urmările vor fi atunci cu mult 
mai cumplite decât dacă ar fi căzut grindină timp de o oră! Aşa ceva poartă numele de 
«sclipire a soarelui». Ţi-am dat acest exemplu pentru a-ţi arăta în mod practic cum zelul 
timpuriu poate mai degrabă să distrugă decât să facă bine. 

8. De aceea, este mai bine nu să defrişezi dintr-o lovitură toţi copacii bătrâni şi 
putrezi, ci să lucrezi cu un zel adevărat, aproape pe nesimţite, puţin câte puţin! Atunci vei 
răspândi cu adevărat o mare binecuvântare în cetatea ta! Dar aceasta nu se poate face 
dintr-o dată, prietene! Trebuie mai întâi să vă sfătuiţi şi abia apoi să aduceţi dovezile clare 
ale noilor lucrări miraculoase făcute în numele Meu! Abia atunci când voi toţi, nu doar tu 
singur, veţi fi pătrunşi de această nouă lumină, veţi putea înlocui cu succes tot ceea ce 
este învechit. 

9. Omul cel isteţ lasă buruiana să crească o dată cu grâul, până la seceriş. Abia 
atunci el alege grâul cel bun de buruiană, iar buruiana va fi lăsată să se usuce şi va fi arsă 
pe câmp pentru a îngraşă ogorul. Vezi, aceasta numesc Eu a proceda cu înţelepciune şi în 
lumina adevărului! 

lO.Crede-Mă, aş putea termina cu întregul Ierusalim şi cu fariseii săi la fel de 
repede cum am terminat cu acea stâncă din mare; dar acest zel nu Mi-ar aduce roade 
bune! In acest caz, toţi oamenii care ar afla ce ravagii pot face prin atotputernicia Mea 
divină ar deveni ucenicii Mei, dar aceasta pentru că s-ar condamna singuri, şi nu datorită 
propriei lor convingeri interioare. Nimeni nu ar mai îndrăzni nici să se clintească de frică. 
Fiecare ar face în mod automat tot ceea ce i-aş cere Eu! 

11. Ar fi oare aceasta o modalitate potrivită de formare a voinţei individuale - 
bunul cel mai de preţ al fiecărui suflet uman -, pentru ca ea să ajungă astfel să fie una cu 
Voinţa Divină, care este pe deplin liberă şi în care este ascunsă suprema beatitudine a 
vieţii?!" 

Capitolul. 78 - Educarea liberului arbitru. Dezavantajele zelului exagerat 



1 .(Domnul): „Faptul că fericirea supremă a vieţii constă în a avea un liber arbitru 
nelimitat şi în facultatea de a-1 exercita constant şi cu succes în realitatea concretă îl 
dovedesc din plin, în această lume, toţi oamenii egoişti şi avizi de putere. 

2. Sunt mulţi care şi-ar da cu plăcere averea pentru a stăpâni. Există oare cineva 
care să urască tronul, sceptrul şi coroana atunci când ar putea fi ale lui?! 

3. De ce oare au aceste trei lucruri o valoare atât de mare în faţa oamenilor? 
Răspunsul se află chiar în natura lucrurilor. Pentru că acela care stă pe tron şi poartă 
coroana şi sceptrul îşi poate impune voinţa în faţa mulţimilor! 

4. Apoi, oricare dintre ceilalţi va fi foarte fericit să primească o funcţie din partea 
celui de pe tron, putând fi astfel şi el la rândul lui un mic stăpân şi hrănindu-şi în acest 
mod voinţa însetată de libertate, chiar dacă tot ceea ce face el va fi în numele 
domnitorului. într-adevăr, el îşi înăbuşă cu putere voinţa sa proprie, acceptând în schimb 
ca ea să fie una cu voinţa domnitorului, chiar dacă nu este întotdeauna de acord cu 
aceasta. El va face toate acestea pentru a putea domni şi el puţin şi pentru a-şi pune măcar 
un pic în valoare propria lui voinţă. Căci, în cazul demnitarilor cu un rang mai înalt în stat 
apare adeseori posibilitatea de a face uz de propria lor voinţă liberă, ceea ce reprezintă 
pentru ei suprema fericire pe acest pământ. 

5. Insă această fericire nu este nimic în comparaţie cu fericirea care decurge din 
contopirea voinţei umane, întotdeauna foarte limitată, cu Voinţa lui Dumnezeu, infinită şi 
eternă! 

6.Dar cred că îţi poţi da seama că, înainte să se petreacă aceasta, voinţa 
omenească trebuie să se dezvolte în modul cel mai riguros, parcurgând toate etapele 
necesare. Altfel ar fi foarte primejdios să i se dea omului o voinţă total liberă şi 
atotputernică! 

7.Pentru ca voinţa omului să se poată contopi cu cea divină, trebuie ca el să 
meargă pe calea luminii de bunăvoie, plin de iubire şi de abnegaţie, până când îşi va 
atinge adevăratul ţel prin propriile sale puteri. 

8. Iar pentru aceasta nu-1 ajută nici constrângerea exterioară şi nici cea interioară, 
căci ambele sunt un blestem pentru spirit, prin care voinţa omului nu va deveni niciodată 
liberă. 

9. Mai întâi, oamenii trebuie conduşi printr-o învăţătură înţeleaptă către 
cunoaşterea propriului sine şi cea a unicului Dumnezeu adevărat. Aceasta se poate face 
numai cu multă bunăvoinţă, răbdare şi blândeţe. Caracterele îndărătnice şi nesupuse, care 
sunt stăpânite de rea-voinţă şi care se bucură de răul altuia, vor fi îndreptate printr-o 
pedeapsă lumească şi în nici un caz printr-o acţiune miraculoasă. 

lO.Nu trebuie niciodată pierdut din vedere faptul că acela care urmează să fie 
pedepsit este tot un om, care are nevoie să fie învăţat cum să-şi folosească în bine libera 
lui voinţă, şi că este posibil ca trupul lui să fie posedat de un demon perfid şi răzbunător 
care face din el un adevărat monstru, deşi altfel el ar fi fost un om inofensiv! 

11. Trebuie să-ţi înfrânezi orice zel exagerat, chiar dacă este vorba de o intenţie 
bună, până când zelul tău va atinge acea maturitate, plină de umilinţă, care va face totul 
cu o perseverenţă irezistibilă, cu tact, iubire, calm şi inteligenţă, folosindu-se de 
mijloacele pe care le are la dispoziţie şi ţinând mereu seama de puterea de înţelegere a 
celui pe care îl ajuţi şi de situaţia în care el se află. 

12. Cred că îţi dai seama că cetatea voastră, aşa cum este ea acum, nu poate să-Mi 
fie pe plac! Dar chiar dacă ea s-ar baza pe principii de o sută de ori mai rele decât cele de 
acum, ar fi la fel de prostească o distrug printr-un zel exagerat, pe cât de prostesc ar fi să 
distrug într-o clipă Ierusalimul sau Roma cea păgână. 

13. Să urmăreşti de acum înainte să îndepărtezi tot ceea ce este minciună în cetatea 
voastră treptat, ca şi cum lucrurile ar decurge de la sine. Astfel cetatea, precum şi poporul 
care crede în ea, se vor îndrepta, urmând adevărul deplin! Dacă tu şi tovarăşii tăi de aici 
veţi vrea să întoarceţi dintr-o dată totul cu susul în jos, ceilalţi tovarăşi ai voştri v-ar 
considera nebuni de legat şi ar urmări să vă dea la o parte prin toate mijloacele. Astfel vi 
s-ar lua posibilitatea de a înlătura răul de acolo şi de a aduce adevărul în locul lui." 



Capitolul. 79 - Prezicerile Domnului despre Cina cea de Taina şi despre propria Sa 

crucificare 



1. (Domnul): „Exemplul cel mai grăitor îl reprezint Eu însumi! Acum Mă cunoşti 
atât pe Mine, cât şi învăţătura Mea şi începi să-ţi dai seama că din ea izvorăşte viaţa cea 
adevărată, îmi cunoşti şi puterea şi ştii că aş putea transforma cu uşurinţă întregul pământ 
în neant, aşa cum am făcut mai înainte cu stânca aceea din mare! Dar atunci ar trebui să 
îmi adresez Mie următoarea întrebare: „Dacă vrei ca în locul acestui pământ plin cu copiii 
Tăi dragi - cărora Tu le-ai dat o natură şi un fel de a fi proprii - să nu mai fie nimic, atunci 
de ce i-ai mai creat?!" Pământul şi oamenii există. Ceea ce trebuie făcut acum este să 
menţinem totul cu multă iubire şi răbdare, conducând lumea conform înţelepciunii divine, 
pentru ca nici măcar un fir de praf din tot ceea ce poartă şi conţine acest pământ să nu se 
irosească! 

2.Da, Eu îţi spun: oamenii cei mai răi de pe acest pământ şi care-Mi sunt cei mai 
neplăcuţi sunt neîndoielnic fariseii şi cărturarii din Ierusalim. Cu toate acestea, înainte de 
a-i judeca şi de a-i crucifica, îi voi lăsa pe ei să facă aceasta cu Mine!" 

3.Roclus a sărit imediat şi a spus: „Nu, nu, Doamne şi Invăţătorule! Aceasta ar 
însemna ca răbdarea noastră să fie mult prea încercată! împărăţia lui Dumnezeu nu 
trebuie să se năruie - nici pe acest pământ, şi, cu atât mai puţin, în lumea de dincolo - din 
cauza câtorva nemernici din Ierusalim. Mai bine să distrugem acest neam de năpârci, iar 
Tu să rămâi!" 

4.Eu am spus: „Vorbeşti pe măsura înţelegerii tale de acum! Dar peste vreo trei 
ani, spiritul tău te va învăţa altfel. Să lăsăm deci lucrurile aşa cum sunt şi să ne pregătim 
pentru cină! Lângă masa noastră se va mai aduce o alta, astfel încât şi voi - care acum, 
împreună cu Ruban, sunteţi treisprezece la număr - să aveţi loc suficient. Această cină va 
semăna foarte mult cu ultima Mea cină de pe acest pământ!" 

5.Roclus a spus: „Doamne şi Invăţătorule, ai devenit dintr-o dată atât de 
misterios! De ce oare?" 

6.Eu am spus: „Dragii mei prieteni, aş mai putea să vă spun multe, dar încă nu 
sunteţi pregătiţi şi nu aţi putea suporta adevărul! însă atunci când, după acea ultimă cină, 
Duhul Sfânt va intra în inimile voastre, el vă va conduce în toată plenitudinea adevărului 
celui viu. Abia atunci veţi înţelege ce am spus acum. Dar iată că Marcu a adus blidele cu 
mâncare. Aşadar, să ne aşezăm la mese! A voastră este deja pregătită." 

7. La auzul acestor cuvinte ale Mele, Roclus a făcut o plecăciune adâncă în faţa 
Mea, a mers apoi la prietenii şi tovarăşii lui şi le-a spus: „Nici nu poate fi vorba să 
plecăm acum. Trebuie să mâncăm mai întâi, şi aceasta chiar acolo, la masa cea mare! 
Aceasta este voia Domnului şi învăţătorului nostru. Nu trebuie să-L refuzăm! Haideţi, 
veniţi repede cu mine şi aşezaţi-vă acolo, la masa la care se află deja domnii cei mari!" 8. 
Ruban a spus: „Dar oare nu vom face o impresie cam proastă? Noi nu suntem nimic pe 
lângă Domnul domnilor acestui pământ!" 9. Roclus a spus: „Fie cum o fi! Dacă Domnul 
şi învăţătorul a tot ce există vrea să fie astfel, atunci noi nu avem nimic altceva de făcut 
decât să îndeplinim ceea ce ne cere, şi aceasta, cu inimile pline de bucurie! Să mergem, 
ca să nu ne aştepte! Dincolo de toate, mi-e şi foarte foame şi mă bucur din toată inima de 
această masă îmbelşugată! Pe masă văd, printre bucate, şi ulcioare şi căni pline cu vin. 
Tânărul cel minunat pare a avea o grijă deosebită pentru masa noastră. Să mergem repede 
acolo!" 



Capitolul 80 - Rafael, marele mâncăcios 



l.După ce Roclus a terminat de vorbit, s-au ridicat cu toţii şi s-au apropiat de masa 
pe care leo arătasem. Ei au făcut o triplă plecăciune în faţa conducătorilor romani şi 
imediat Rafael i-a spus fiecăruia unde să se aşeze, în cele din urmă, s-a aşezat chiar şi el 
la aceeaşi masă, fiind al paisprezecelea. Roclus a descoperit printre bucate felul de 
mâncare preferat de el dintotdeauna - era vorba de miel fript cu o garnitură de portocale 
amare din cele mai bune şi mai coapte - şi nu mai contenea să se minuneze cum de cei 
care pregătiseră mâncarea în bucătărie au putut să-i ghicească gusturile. Dar, uitându-se 
în jur, a înţeles că acelaşi lucru se petrecea şi cu ceilalţi tovarăşi ai lui. întocmai ca şi 
Roclus, fiecare din cei treisprezece oaspeţi primise mâncarea sa preferată. Rafael avea în 
faţa lui un castron cu opt peşti mari, bine preparaţi. După bunul său obicei, în scurt timp 
i-a terminat pe toţi. Iar cei treisprezece au observat aceasta imediat. 

2.Roclus nu s-a putut abţine şi 1-a întrebat prieteneşte, dar foarte mirat, cum de a 
putut mânca opt peşti destul de mari atât de repede şi cum de nu îi este rău de la atâta 
mâncare. 

3.Rafael i-a răspuns zâmbind: „Oh, adu-mi încă de zece ori pe atât şi voi mânca 
totul imediat, cu cea mai mare uşurinţă. Dar este adevărat că aceştia pe care i-am mâncat 
mi-au fost de ajuns şi m-am săturat!" 

4.Roclus a spus: „Cred că stomacul tău a fost îndopat astfel încă din copilărie, 
altfel nu-mi explic! Dacă vrei, poţi să mă ajuţi şi pe mine să mănânc mielul, oricum mie 
îmi ajunge doar a opta parte din el!" 

5.Rafael i-a răspuns: „Cu cea mai mare plăcere! Voi mânca eu celelalte şapte 
părţi!" 

6.Roclus şi-a oprit doar o pulpă şi i-a dat restul lui Rafael, care a terminat imediat 
atât carnea, cât şi oasele. 

7.Aceasta s-a dovedit a fi cam prea mult pentru Roclus, care i-a spus cu uimire: 
„Nu, tinere minunat şi preaînţelept, tu chiar că nu semeni deloc cu ceilalţi oameni 
obişnuiţi! La început m-am abţinut să comentez faptul că ai mâncat atâta carne, dar acum, 
că ai mâncat şi oasele, te rog să-mi explici cum ai făcut, pentru că aceasta întrece orice 
măsură!" 

8.Rafael a spus: „Bine, dă-mi o piatră şi vei mai vedea încă un miracol!" 

9.Roclus a ridicat imediat o piatră mare de la pământ şi i-a dat-o lui Rafael. 

10. Acesta i-a spus: „Priveşte, voi mânca şi această piatră, ca pe o bucată de pâine 
proaspătă!" 

1 1 .Rafael a luat apoi piatra, a dus-o la gură şi, în momentul în care piatra i-a atins 
buzele, a încetat să mai existe! 

12. Când au văzut aceasta, cei treisprezece tovarăşi s-au îngrozit, iar Roclus a 
spus: „Nu, tinere prieten, tu nu eşti un bun comesean, căci în cele din urmă ne-ai putea 
mânca şi pe noi! Ingăduie-mi să fac această mică remarcă, prin care nu vreau să spun 
nimic altceva, decât că, dacă vrei să ne mănânci, fâ-o repede, ca să nu trebuiască să ne 
aşteptăm moartea la nesfârşit, cu spaima în suflet! Nu, n-am vrut să spun nimic despre cei 
opt peşti din Marea Galileii, nici despre cele şapte bucăţi mari din mielul meu, cu oasele 
lui cu tot, deşi sunt şi acestea o mare grozăvie; dar faptul că ai mâncat o piatră cu o 
greutate de vreo zece funţi este, pe bună dreptate, înspăimântător! Unde vrei să ajungi cu 
această poveste? Este adevărat că aceasta nu ne priveşte deloc. Dar chiar dacă, în numele 
tuturor zeilor, ai fi capabil să înghiţi toţi munţii pământului, noi nu mai dorim să fim 
martorii nesfârşitei tale pofte de lup! înţelegi, dragă tinere mâncăcios?" 

Capitolul 81 - Persoana şi natura arhanghelului Rafael, în comparaţie cu acelea ale 

omului care trăieşte aici pe pământ 



1. Rafael a spus: „Prietene, tu vorbeşti astfel pentru că ochii tăi sunt încă închişi. 
Dacă ai vedea cu adevărat care este realitatea, toate acestea ţi s-ar părea cât se poate de 
fireşti, la fel de fireşti precum a fost faptul că tu ţi-ai potolit foamea doar cu o bucată din 
miel! 

2. Precum poţi să vezi, şi eu sunt acum un om, întocmai ca şi tine; nu-mi lipseşte 
nici o parte a trupului şi nici un simţ, dar, cu toate acestea, trupul meu este alcătuit cu 
totul altfel decât al tău. Al tău mai este încă muritor, pe când al meu nu! Tu nu poţi încă 
să-ţi părăseşti trupul la voinţă, ca suflet sau ca spirit, reuşind să-1 dizolvi fulgerător şi să 
transformi fiecare atom care îl alcătuieşte în corespondentul său tainic, energetic şi pur 
spiritual. Eu însă pot să fac aceasta foarte bine şi oricând. De fapt, eu sunt doar spirit, în 
ciuda acestei aparente iluzorii pe care o am; pe când tu eşti aproape numai carne şi va 
trebui să lucrezi mult şi sistematic asupra propriei tale fiinţe până vei ajunge să începi să 
te simţi un suflet matur şi liber în trupul tău. 

3. In cazul tău, dacă ai mâncat, este nevoie să treacă un timp până când hrana 
înghiţită să devină energie, sânge şi carne în trupul tău, iar tu nici nu ai habar cum se 
produce în tine această modificare. Tu nu cunoşti structura organică a trupului tău până în 
cele mai mici detalii, pe când eu cunosc orice atom al trupului meu sau al trupului tău, 
atât de bine încât pot spune că pentru mine nu există nimic mai clar şi mai limpede pe 
acest pământ! Căci eu trebuie să-mi formez şi să-mi menţin singur acest trup al meu, 
alcătuind prin puterea voinţei mele fiecare atom, fiecare nerv şi chiar fiecare fibră sau 
parte a lui. Pe când tu nu ai ştiut niciodată din ce îţi este format trupul şi nici cine 1-a creat 
sau cine îl menţine în viaţă. 

4. Trupul tău este unul procreat, născut şi crescut independent de voinţa ta 
conştientă şi de cunoaşterea ta; trupul meu este creat prin propria mea cunoaştere şi 
voinţă divin inspirată! Conştiinţa existenţei tale este asemenea unui somn, iar 
cunoaşterea, percepţia şi voinţa ta sunt, analogic vorbind, întocmai ca nişte vise în 
somnul existenţei tale; eu însă mă aflu în existenţa divină cea mai luminoasă şi care este 
pe deplin trează a unei desăvârşite zile şi a vieţii eterne. Eu ştiu foarte bine tot ceea ce 
vorbesc şi fac, cunoscând fără încetare substratul adevărat şi profund al cuvintelor şi al 
acţiunilor mele, dar tu nu şti nici măcar cum şi de ce apar în tine tot felul de gânduri! Tot 
astfel, eu ştiu de ce îmi este necesar şi trebuie să mănânc - atâta timp cât sunt printre 
muritori - mult mai multă mâncare decât voi toţi la un loc. Nu am cum să-ţi explic de ce 
la mine este astfel, pentru că nu ai putea să înţelegi. Insă cândva, în viitor, va veni o 
vreme când vei putea pricepe singur destul de bine tot ceea ce spun acum. 

5. Este cam prostesc din partea ta să te gândeşti că, în cele din urmă, eu chiar v-aş 
putea mânca şi pe voi, asemenea unei hiene sau a unui lup! Am crezut că transformarea 
spirituală şi înţelepciunea mea, pe care în mod intenţionat am lăsat să le simţiţi, v-au 
arătat cu totul altceva! Eu pot mânca nu doar o piatră, aşa cum v-am arătat, ci şi munţi 
întregi şi chiar corpuri cereşti! Dacă nu aş avea înţelepciune, aş putea acţiona fiind mânat 
de vreo pasiune oarbă. Atunci într- adevăr nu aţi mai fi în siguranţă lângă mine! Dar 
eterna înţelepciune primordială a lui Dumnezeu, din care este acum formată de fapt 

întreaga mea fiinţă, îmi porunceşte să acţionez în permanenţă pentru menţinerea tuturor 
lucrurilor şi fiinţelor care au fost create de atotputernicia Lui şi din care, având în vedere 
unitatea perfectă a întregii Creaţii, niciodată nu trebuie şi nu poate să se piardă nici un 
atom, pentru că Voinţa lui Dumnezeu şi ochiul Său atotvăzător de lumină pătrund în 
întregul spaţiu şi acţionează neîncetat atât asupra celor mici, cât şi asupra celor mari. De 
aceea, teama ta faţă de pofta mea de mâncare este de-a dreptul prostească! Roclus, ai 
înţeles măcar puţin din tot ceea ce am spus?" 

6.Roclus: „N-aş putea să spun că am înţeles chiar tot; însă am priceput că nu avem 
de ce să ne temem de tine şi aceasta înseamnă foarte mult pentru noi! Dar mă întreb plin 
de curiozitate, oare unde merge toată această mâncare după ce o înghiţi? Oare ai şi tu, 
asemenea struţului, un stomac care, din câte am înţeles, digeră şi pietrele cele mai tari? Se 
spune că şi metalele cele mai dure sunt pentru el o mâncare delicioasă! Oricum ar fi, eşti 
şi rămâi pentru mine o fiinţă miraculoasă! 

7.1udeii vorbesc despre anumiţi mesageri primordiali ai cerurilor (îngeri), iar noi, 
grecii şi românii, despre aşa-numitele spirite bune şi despre semizei. Poate eşti vreun 
astfel de înger ocultat sau măcar un spirit bun ori un semizeu?! Pe de altă parte, eşti şi 
mult prea delicat pentru a fi un pământean. Nici măcar cea mai castă şi mai pură vestală 
nu se poate compara cu tine în ceea ce priveşte fineţea şi frumuseţea uluitoare a trupului. 
Te-am remarcat mai demult şi nu m-am înşelat atunci când te-am numit în gândurile mele 
un fel de «fantomă magică»! Am avut tot timpul senzaţia că eşti tainica reflexie 
luminoasă a unei fiinţe divine preaînalte, care ţi-a oferit o formă şi o consistenţă, precum 
şi înţelepciunea şi puterea necesare, numai pentru un anumit timp. In momentul în care 
menirea ta în această formă se va sfârşi, tu vei dispărea. Aşa mi-am imaginat, am simţit şi 
am gândit eu că stau lucrurile!" 

8.Rafael a spus: „Te-ai apropiat mult de adevăr, dar nu şi în ceea ce priveşte 
dispariţia mea completă! Căci aici există un obstacol serios: vezi tu, în vremuri atât de 
îndepărtate încât tu nici nu le poţi concepe, înainte ca lumea să înceapă să vibreze şi să 
strălucească în spaţiul infinit, eu eram deja un slujitor complet desăvârşit al preaînaltului 
Spirit al lui Dumnezeu! Şi sunt în continuare desăvârşit şi voi rămâne astfel veşnic, chiar 
dacă poate mă voi transforma puţin, în conformitate cu Voinţa Aceluia spre care aspiră şi 
vor aspira mereu toate spiritele desăvârşite. Aşadar, voi rămâne ceea ce sunt, dar într-o 
formă tot mai desăvârşită, fapt pentru care am şi venit în această şcoală pregătitoare a 
vieţii materiale, prin graţia Domnului. Chiar şi aşa, rămân ceea ce sunt şi cum sunt! Ai 
înţeles acum ceva mai bine?" 

9.Roclus a spus cu uimire: „Aha, este exact aşa cum m-am gândit eu! Tu eşti deci 
- cum s-ar spune - un spirit întrupat adinterim ('provizoriu') şi în aparenţă, un spirit din 
ceruri care a venit temporar aici pentru a-L sluji pe Domnul Beatitudinii şi pentru a 
îndeplini Voinţa Sa?! Da, da, acum îmi dau seama că este într-adevăr o mare diferenţă 
între noi. Cred că nici nu mai are rost să vorbesc cu tine!" 

lO.Rafael a întrebat repede: „De ce?" 

11. Roclus, luând o expresie cât se poate de serioasă, a spus: „Presupun că infinita 
ta înţelepciune cunoaşte esenţa lucrurilor mult mai bine decât mine, chiar şi fără umila 
mea explicaţie. Dar pentru că voi, care sunteţi nişte fiinţe spirituale misterioase, ne cereţi 
întotdeauna o explicaţie, nouă, sărmanilor muritori, sunt nevoit să vorbesc, chiar dacă 
sunt sigur că tu cunoşti cu anticipaţie fiecare cuvânt înainte de al rosti eu! Ascultă deci: 

12. în viziunea mea, există pe acest pământ anumite stări şi situaţii care nu suportă 
nici un fel de comparaţie între ele. Astfel, un muşuroi de furnici este mai nimic pe lângă 
înaltul munte Ararat şi la fel este şi un grajd, faţă de palatul împăratului Romei sau casa 
unei musculiţe faţă de o piramida egipteană, un ţânţar faţă de un armăsar şi un strop de 
apă faţă de ocean! Cu atât mai mare este diferenţa dintre noi şi tine! Chiar şi un licurici 
care sclipeşte pe timpul nopţii pare mai grozav faţă de soare decât sunt eu faţă de tine! Ce 
reprezintă oare cuvintele mele pentru tine? Să-ţi vorbesc eu ţie este probabil la fel de 
stupid cum ar fi să treieri nişte paie goale, căci tot ceea ce eu îţi spun acum sunt sigur că 
tu ai ştiut deja, cuvânt cu cuvânt, de o eternitate! Acum să ştii că eu nu vorbesc pentru 
tine, ci pentru mine şi pentru tovarăşii mei, ca să afle şi ei cum gândesc eu acum! Cine se 
aseamănă se adună: omul de rând se adună cu oamenii de rând, iar cel măreţ se adună cu 
cei măreţi. 

13. Balanţa ne dă aici măsura care este potrivită. Chiar şi un fir de praf are 
greutate, căci altfel el nu ar cădea, în timp, la pământ. Dar n-ar începe oare şi un bou să 
râdă dacă cineva ar pune în balanţă un fir de praf, iar pe celălalt taler ar aşeza zece mii de 
funţi, pentru a vedea cu cât este mai uşor firul de praf în comparaţie cu greutatea cea 
mare?! De aceea, eu gândesc că tu nu eşti potrivit în tovărăşia noastră, la fel cum nici noi 
nu suntem deloc potriviţi pentru tine. 

14. Conform Scripturii iudeilor, tu eşti unul dintre cei mai mari şi mai misterioşi 
care există în ceruri, iar noi suntem abia în faşă pe acest pământ şi va trebui să mai treacă 
îngrozitor de mult timp până când vom creşte mari! De aceea, te rugăm acum să pleci de 
la noi, pentru că în preajma ta noi toţi ne simţim mici, insignifianţi şi fără nici o valoare! 
Eu sunt sigur că tu nu ai nimic de câştigat dacă rămâi cu noi şi nici noi nu avem nimic de 
câştigat, dacă avem în vedere tot ceea ce eşti şi ceea ce poţi tu să faci!" 



Capitolul 82 - Miracolele lui Rafael 



l.Rafael a spus: „Nu este voia mea să fiu acum printre voi, ci a Domnului. Noi, ca 
şi voi şi ca toate fiinţele create, indiferent de nivelul lor, trebuie să Ii respectăm Voinţa. 
Singura diferenţă este aceea că noi ascultăm de Voinţa Domnului nu precum orbii, ci 
precum cei văzători. 

2.Deosebirea dintre noi constă în faptul că voinţa mea, care este de asemenea 
liberă, este întru totul unită cu aceea a Domnului, pe când voi abia începeţi să vă daţi 
seama că există Dumnezeu. De aceea, încă nici nu poate fi vorba de recunoaşterea 
Voinţei Sale; căci pe aceasta o veţi cunoaşte mai bine abia când veţi citi textul pe care 1- 
am scris chiar eu mai demult, la cererea Domnului, şi vi lam dat vouă. 



130 



3. Când veţi recunoaşte prin el Voinţa Domnului, când o veţi primi în inimile 
voastre şi veţi acţiona numai în conformitate cu ea, abia atunci nu va mai fi nici o 
diferenţă între voi şi mine. Ba dimpotrivă, veţi putea face lucruri chiar mai măreţe decât 
mine, pentru că voi aţi mai fost pe calea cărnii şi sunteţi şi acum, în timp ce eu va trebui 
să o parcurg în întregime, dacă voi vrea ca, în loc de slujitor al Domnului, să fiu copilul 
Său. Eu aş alege să fiu ca voi, dar depinde doar de Voinţa Domnului, cum şi când se va 
petrece aceasta! 

4. însă, deşi îmi doresc foarte mult acest lucru, nu îl cer, deoarece sunt cât se poate 
de fericit aşa cum sunt şi nu pot decât să-I cânt cântece de slavă Celui care a devenit om 
în trup pentru a-i ajuta pe toţi oamenii pământului şi pe toţi locuitorii cerurilor să devină 
copiii Săi, dacă ei vor aceasta şi II roagă astfel în inimile lor! Căci şi în ceruri bat 
nenumărate inimi pline de iubirea cea mai arzătoare pentru Dumnezeu şi rugăciunile lor 
îşi găsesc mereu împlinirea. 

5. Ţine bine minte: cu cât ai primit, în inima ta, mai multă Voinţă Divină pură care 
să-ţi ghideze viaţa, cu atât mai măreţe vor fi roadele faptelor tale! 

6. Simpla cunoaştere, recunoaştere şi slăvire a Voinţei Divine revelate nu-ţi vor 
folosi la nimic, căci ele nu sunt decât lauda deşartă a nemaipomenitelor miracole pe care 
le ai în faţa ochilor. Tu recunoşti ceea ce este bun, frumos şi elevat într-o operă de artă şi 
ştii foarte bine că aceste calităţi îşi au sursa în cunoaşterea şi voinţa artistului. 
Presupunând că ai avea talentul şi priceperea necesară, dar nu ai avea nici pe departe 
voinţa lui, spune-mi, ai putea să realizezi ceva doar pe baza cunoaşterii? Sau dacă voinţa 
ta ar fi asemănătoare cu cea a artistului, dar nu ai avea priceperea şi îndemânarea lui, 
dobândite prin efort şi hărnicie, crezi că ai putea să realizezi ceva? 

7. Eu îţi spun: sunt necesare atât cunoaşterea adevărată şi voinţa fermă care 
provine de la Dumnezeu, cât şi o mare iscusinţă în folosirea acestora! Atunci vei putea 
spune oricărui munte: «Ridică-te şi aruncă-te în marea cea mai adâncă!» şi va fi aşa cum 
ai vrut tu! 

8. Doar recunoscând Voinţa Divină dar acţionând în continuare după propria-ţi 
voinţă, oricât de fermă ar fi ea, nu vei realiza nimic sau aproape nimic! Deprinderea de a 
urma Voinţa lui Dumnezeu în propria inimă se dobândeşte doar prin puterea iubirii pure 
faţă de Dumnezeu şi faţă de semeni; căci singură această iubire dă naştere în suflet 
credinţei vii şi încrederii de nezdruncinat, fără de care nici cel mai mare învăţat nu poate 
să facă nimic sau aproape nimic." 

Capitolul. 8 3 - Desăvârşirea vieţii şi puterea miraculoasa apar prin 
iubirea pentru Dumnezeu şi pentru aproape. 
Profeţii adevăraţi şi falşii profeţi 



l.(Rafael): „Să-ţi dau un exemplu. Să spunem că ai vrea să-i redai unui orb 
lumina ochilor prin puterea Voinţei Divine din tine, dar te îndoieşti puţin de reuşită. 
Atunci ai greşit deja; orbul nu-şi va redobândi vederea. Dar dacă vei face astfel încât 
iubirea ta pentru Dumnezeu să crească foarte mult, acest foc suprem al iubirii şi al vieţii 
nu numai că va da viaţă sufletului tău, ci va putea pătrunde cu o putere irezistibilă dincolo 
de forma trupului tău şi va lucra concentrat acolo unde voinţa ta, unită cu cea divină, va 
urmări cu înţelepciune ceva anume. Astfel, cel orb cu trupul sau cu inima va fi învăluit de 
Voinţa lui Dumnezeu, care este acum şi a ta, şi va intra în focarul atotputernicei iubiri a 
lui Dumnezeu, de care sufletul tău este prea plin; atunci el va fi vindecat pe loc, căci în 
cea mai mare lumină a iubirii şi a vieţii, în acest foc suprem din - Dumnezeu, moartea nu- 
şi mai poate găsi locul, nici măcar moartea unui ochi - care bineînţeles că fără lumină este 
ca şi mort, aşa cum este trupul fără respiraţie sau fără Duh. Tot la fel, este cu putinţă şi 
învierea unui mort, pentru că, dacă Voinţa Divină care umple inima ta nu se opune acelei 
învieri, este de ajuns să aduci mortul sub influenţa focarului iubirii tale pentru Domnul 
Dumnezeu, şi el va trăi din nou! 

2.Voi, oamenii, trebuie să vă străduiţi din greu pentru a realiza aceasta, căci inima 
voastră trebuie să fie atât de dăruită Celui Preaînalt, încât să fie capabilă să se aprindă 
într-o clipită de cea mai mare şi mai copleşitoare iubire pentru El. Dacă cineva este în 
stare de un asemenea lucru, atunci el este desăvârşit ca om şi va putea face şi desface, 
prin Dumnezeu, tot ceea ce va vrea! Dacă, astfel pregătit, vei dori să creezi o lume, ea va 
trebui să se manifeste conform voinţei tale divine şi conform puterii iubirii divine, a cărei 
plenitudine va transforma inima ta într-un foc al vieţii şi te va aşeza întro mare lumină a 
vieţii, ce va străluci până departe. Astfel, această recunoaştere înţeleaptă a propriei tale 
naturi divine va da forţă şi putere voinţei tale, iar acea lume va lua naştere din lumina 
iubirii tale, care va curge, asemenea unui fluviu, în forma dorită şi gândită anterior de 
către tine. Astfel, în câteva clipe vei avea în faţa ta o întreagă lume, care va putea chiar 
dăinui, dacă tu vei fi stăpânit pe deplin de voinţa şi de iubirea divină. 

3. Bineînţeles că nu vei putea ajunge niciodată să fii plenar stăpânit de Voinţa 
Divină dacă mai întâi nu L-ai primit pe deplin pe Dumnezeu în inima ta, prin iubire pură 
şi adevărată. Dacă sufletul tău nu este preaplin de Dumnezeu, nu vei putea avea niciodată 
o voinţă atotputernică. 

4. Nu este chiar atât de uşor, pe cât ţi-ai putea imagina, să-L iubeşti pe Dumnezeu 
din toate puterile tale şi mai presus de orice! Pentru aceasta, este necesară o viaţă curată 
şi desăvârşită, conform legilor lui Moise. Acolo unde această viaţă a fost compromisă de 
tot felul de păcate, toate puterile care o animă sunt slăbite, ajungând uneori chiar să fie pe 
deplin distruse. 

5. Şi este cu neputinţă ca un astfel de om, schilodit pe viaţă, să-L iubească pe 
Dumnezeu din toate puterile sale, mai presus de orice, pentru că el este mai mult de două 
treimi mort. Un astfel de om trebuie să-şi refacă puterile vieţii, iar pentru aceasta are 
nevoie adeseori de mai mulţi ani de aspiraţie foarte intensă şi de renunţarea definitivă la 
toate vechile sale pasiuni şi obişnuinţe rele. Astfel, el va ajunge să cunoască treptat 
iubirea cea mai înaltă pentru Dumnezeu. Insă acest lucru nu poate fi obţinut prea uşor de 
către omul care este ataşat de lume! 

6.Dacă unui om sănătos îi va fi foarte greu să urce un munte înalt, trebuind pentru 
aceasta să depună un imens efort, atunci cu cât mai greu trebuie să-i fie unui bolnav de 
gută, care abia îşi târăşte cârjele şi pe loc drept!? însă dacă gutosul vrea cu tot dinadinsul 
să urce muntele cel înalt, el trebuie să caute mai întâi un ghid foarte sănătos şi puternic, 
care să-i poată da o mână de ajutor. Gutosul va reuşi atunci să urce muntele cel înalt, iar 
aceasta îi va aduce mult folos. 

7.E1 va năduşi într-adevăr foarte mult. Cu cât va ajunge mai sus, cu atât mai mult 
va năduşi, dar îşi va elibera astfel trupul de gută, înviindu-i părţile moarte, şi va ajunge pe 
deplin sănătos în vârful muntelui - bineînţeles, după un drum greu, de mai multe zile. Dar 
cât curaj ar trebui să aibă un gutos pentru a se aventura, de pildă, pe piscul cel mai înalt al 
Araratului?! Totuşi, chiar şi acest drum ar fi cu mult mai uşor pentru el decât este, pentru 
omul prea ataşat de lume, urcarea muntelui spiritual al umilinţei desăvârşite şi al deplinei 
abnegaţii! 

8. Tu eşti foarte uimit acum şi îţi spui în sinea ta: «Ei, ei, acestea fiind 
perspectivele, cred că doar foarte puţini oameni de pe acest pământ vor reuşi să ajungă pe 
piscul adevăratei desăvârşiri a vieţii.» Da, da, nu greşeşti prea mult gândind astfel; dar în 
vremurile noastre există ghizi care cunosc foarte bine cărările vieţii şi, cu ajutorul lor, nu 
este o muncă peste măsură de grea ca o fiinţă cu spiritul «gutos» să urce pe piscul cel mai 
înalt al «Araratului vieţii spirituale», fiind ajutat şi îndrumat cu înţelepciune. 

9. In aceste vremuri, orice om cu bunăvoinţă poate cu uşurinţă să acţioneze pentru 
a atinge desăvârşirea vieţii, căci a fost şi este Voia Domnului nu numai să trimită din 
ceruri ghizi spirituali puternici pe acest pământ, spre a pregăti, îndruma şi ghida fiinţele 
umane, dar chiar El însuşi s-a întrupat şi a venit ca să vă vindece pe voi, oamenii 
«gutoşi», să vă arate Voinţa Sa pur divină şi să vă înveţe să-L iubiţi pe Dumnezeu mai 
presus de orice şi pe semenii voştri, ca pe voi înşivă. 

10.De acum încolo nimeni nu mai trebuie să pună la îndoială faptul că Voinţa 
pură a lui Dumnezeu poate fi cunoscută, nici faptul că Dumnezeu trebuie iubit mai presus 
de orice şi nici puterea inimii de a se ridica pe culmile acestei iubiri, în aceste vremuri, 
căile sunt arătate foarte limpede. Celui care vrea să le străbată i-ar fi imposibil să se 
rătăcească, însă în anii şi secolele care vor urma va deveni din ce în ce mai greu să te 
apropii de Voinţa cea mai pură a Domnului şi aceasta pentru că, pe lângă profeţii 
adevăraţi, vor apărea şi mulţi profeţi mincinoşi, care vor face miracole şi-i vor învăţa pe 
oameni, uneori cu forţa, lucruri neadevărate despre Dumnezeu şi despre pura Lui Voinţă. 
Atunci îşi va face loc o mare disperare printre oamenii acestei lumi şi nici unul dintre ei 
nu va putea să le fie un ghid de încredere celorlalţi, pentru că unul le va spune: «Vedeţi, 
aici este adevărul!», iar un altul îi va îndruma: «Priviţi, acolo este adevărul!», însă toţi cei 
care vor striga astfel nu se vor afla în adevăr, ci vor fi afundaţi în minciună! 

1 l.Cu toate acestea, din când în când, Domnul va trimite în continuare slujitori ai 
Săi, care să le arate celor binevoitori Voinţa Sa pură, aşa cum v-o arătăm noi acum vouă. 
Ferice de cei care o vor urma; căci ei vor căpăta astfel ceea ce voi cu mare uşurinţă puteţi 
avea acum! Dar, cât priveşte miracolele, acestea vor fi tot mai rare, deoarece Spiritul 
Domnului îi va învăţa pe ai Lui să fie precauţi cu ele, pentru a nu asmuţi astfel asupra lor 
înşişi o întreagă armată de falşi profeţi şi pentru a nu trebui apoi să se lupte cu sabia în 
mână împotriva iadului. 

12.Domnul va trezi adevăraţii profeţi ai vieţii în mare taină, iar aceştia vor fi în 
lume asemenea apelor foarte liniştite, nefâcând nici un zgomot, nici un foşnet. In cei care 
vor face zgomot nu va fi nici adevărul şi nici cuvântul Spiritului. 

13. Adevăraţii profeţi treziţi de către Dumnezeu vor putea face miracole în taină, 
dar oamenii de rând nu le vor vedea. Le vor putea vedea, din când în când, doar cei care îl 
iubesc cu adevărat pe Dumnezeu, pentru a fi întăriţi astfel în credinţa lor. 

14. Miracolele care se petrec acum sunt pentru iudeii şi păgânii împietriţi, pentru 
ca în final să nu poată spune nimeni că la revelarea acestei noi învăţături divine nu au fost 
semne din ceruri care să o confirme. In acele vremuri îndepărtate, oamenii vor întreba cu 
precădere care este adevărul deplin şi nu care sunt semnele care-1 fac credibil; căci 
adevărul rămâne adevăr, chiar şi fără miracole, după cum spun şi înţelepţii, că albul nu va 
putea fi vopsit niciodată în negru. 

15. Din toate câte ţi-am spus acum, sper că ai înţeles că, deşi mănânc atât de mult, 
nu sunt o fiinţă de temut şi că între noi nu este o diferenţă chiar atât de mare cum crezi tu, 
căci noi doi, dintr-un anumit punct de vedere, ne aflăm cam pe acelaşi nivel de evoluţie, 
ba chiar aş putea spune că tu, ca om întrupat, eşti cu o treaptă considerabilă înaintea mea! 
Spune-mi dacă mai par faţă de tine ca elefantul faţă de ţânţar! Tot mai vrei să plec sau pot 
să rămân printre voi, ca al paisprezecelea mesean şi ca învăţător al vostru?" 



Capitolul 84 - Ce înseamnă să fii copilul lui Dumnezeu pe acest pământ 



l.Roclus, care începuse să-1 îndrăgească foarte mult pe Rafael, a spus: „O, rămâi, 
rămâi! Acum poţi mânca o lume întreagă în faţa noastră. Iubirea noastră pentru tine nu va 
scădea şi nici teama nu va creşte, căci acum ştim cine şi ce eşti. 

2.Dar hai să trecem la altceva! Sunt convins că tu ştii ceea ce urmează să îţi spun 
în continuare, dar tovarăşii mei nu ştiu. Doar de dragul lor voi vorbi cu voce tare, pentru 
ca şi ei să afle ce-mi doresc eu de la tine! Spune-mi dacă s-ar putea să vii în cetatea 
noastră, cel puţin până când vom deveni atât de înţelepţi încât să putem făptui numai spre 
binele oamenilor!" 

3. Rafael a spus: „Nu se poate, pentru că am alte îndatoriri faţă de Domnul şi faţă 
de oameni! Dar e bine să ştii că voi fi printre voi când veţi avea nevoie. Dincolo de toate, 
aveţi făgăduinţa Domnului de a putea lucra în numele Său, şi singur acest nume este cu 
mult mai puternic decât miriade de fiinţe ca mine! Păstraţi acest nume, care este «Iisus» 

şi care înseamnă «puterea lui Dumnezeu», şi, dacă veţi duce o viaţă care să vă facă demni 
de acest nume, munţii vor trebui să se dea la o parte din calea voastră, iar furtunile şi 
uraganele să amuţească atunci când apăreţi! Căci acesta este numele cel mai adevărat al 
lui Dumnezeu, apărut din iubirea Lui veşnică, în faţa căruia se închină tot ceea ce există 
în ceruri, pe pământ şi sub pământ! 

4. Şi aici nu mă refer la ceea ce se află sub solul material al acestei planete 
materiale, care - la fel ca orice altă planetă - este o sferă, pe care se află ţări, munţi, lacuri 
şi mări; nu mă refer nici la interiorul pământului, care este un mare «organism» ce 
lucrează fără odihnă pentru bunăstarea întregii planete. Când am spus «sub pământ» m- 
am referit la starea morală a tuturor fiinţelor umane dotate cu o raţiune instinctivă, aflate 
pe nenumărate alte corpuri cereşti, care, în comparaţie cu voi, oamenii acestui pământ, au 
o menire foarte limitată. 

5. Dar şi aceste fiinţe fac parte din marele infinit şi reprezintă verigile unui lanţ 
evolutiv; însă voi, care aţi fost meniţi să fiţi adevăraţii copii ai lui Dumnezeu, sunteţi 
punctele fixe ale acestui lanţ, menite să susţină, împreună cu Dumnezeu şi cu noi, 
întreaga infinitate a Creaţiei divine. De aceea vam aşezat pe voi, cei de pe pământ sau de 
deasupra lui, imediat după noi, locuitorii primordiali ai cerurilor lui Dumnezeu! 

6.Dacă înţelegeţi bine ceea ce vă spun, vă daţi seama că trebuie cu atât mai mult 
să slăviţi numele Celui Preaînalt din veşnicie. Căci Dumnezeu este Tatăl vostru, iar voi 
sunteţi copiii Lui. Dacă nu ar fi aşa, credeţi că ar mai fi venit El însuşi din ceruri aici, la 
voi, pentru a vă dezvălui planurile Sale divine, de o nesfârşită măreţie, pe care vi le-a 
hărăzit din veşnicie vouă, copiilor Lui?! 

7.Să-L slăviţi mai presus de orice, pentru că El însuşi, Tatăl eternităţii, a venit la 
voi spre a face din voi ceea ce v-a fost menit din veşnicie! 

8. Dacă este atât de sigur că El a venit la voi fără ca voi să-L fi chemat, doar 
pentru că sunteţi copiii Lui, oare nu va veni El de acum încolo cu atât mai repede şi mai 
sigur ori de câte ori, în deplina iubire a inimilor voastre, îl veţi chema şi-I veţi spune: 
«Doamne, Invăţătorule, iubit Tată ceresc, vino, avem nevoie de Tine!» Voi aţi primit deci 
făgăduiala din însăşi gura şi inima Tatălui. Eu nu mai am de ce să vă fac o altă 
făgăduiala. Aceasta care a fost făcută de Tatăl va rămâne veşnic adevărată, iar voi vă veţi 
putea lipsi de mine în cetatea voastră, căci acolo unde lucrează însuşi Domnul nu prea 
mai este nevoie de mesagerii Lui din ceruri. 

9.De altfel, dacă din când în când veţi dori să mă aveţi printre voi ca prieten, 
trebuie doar să mă chemaţi, iar eu voi veni îndată, cu condiţia să rămâneţi în iubirea şi în 
rânduiala divină, însă dacă veţi părăsi rânduiala Tatălui pentru trecătoarele plăceri 
lumeşti, atunci nu voi veni la voi nici de-ar fi să mă chemaţi de o mie de ori. Chiar şi dacă 
ar fi să rostiţi numele cel atotputernic al Tatălui, Acesta nu vă va răspunde dacă nu veţi 
mai trăi după buna Lui rânduiala. Acum, dacă mai aveţi vreo nelămurire în inima voastră, 
întrebaţi-mă, şi eu vă voi răspunde!" 

Capitolul 85 - Despre tranziţia spiritelor naturii 



1 .în momentul în care Rafael le spunea lui Roclus şi tovarăşilor săi aceste cuvinte, 
dinspre mare s-a ridicat un vânt puternic, care a început să-şi exercite forţa mai ales 
asupra somptuoaselor corturi ale lui Uran, aflate pe ţărm. In acelaşi timp, din văzduh s-au 
auzit ţipetele mai multor cocori, care au început să zboare în mare derută, fără nici o ţintă. 

2.Noile corăbii din portul abia apărut au început să scârţâie puternic, căci vântul 
se înteţea tot mai mult. Cyrenius Mi-a spus: „Doamne, furtuna devine din ce în ce mai 
puternică. Dacă mai continuă aşa, vom fi nevoiţi să ne întrerupem masa! Agitaţia aceasta 
a cocorilor nu-i un semn bun! Se pare că ceva a speriat foarte tare păsările, altfel ele nu 
şi-ar fi părăsit culcuşul lor de noapte! Nu, nu, în curând vor deveni insuportabile! Vântul 
se înteţeşte şi este tot mai rece! N-ar fi mai bine să ne adăpostim în casa cea nouă?" 

3. Eu am spus: «Atâta timp cât sunt printre voi, nu trebuie să vă temeţi nici de vânt 
sau de răcoarea lui şi nici de ţipătul păsărilor! In văzduh, la fel ca şi în pământ şi în apă, 
există o mulţime de spirite «nedospite» ale naturii. Din când în când, acestea intră într-o 
activitate mai specială, care le face capabile să acceadă la o nouă sferă de existenţă, 
superioară. 

4. Aceste momente, de trecere a spiritelor naturii de pe un nivel pe altul, sunt 
destul de furtunoase. Ele sunt la fel de necesare pentru menţinerea vieţii în natură pe cât 
de necesară este respiraţia pentru menţinerea vieţii tale trupeşti. Dacă mergi repede, 
spiritele cărnii şi ale sângelui tău se pun într-o mişcare tot mai mare, se unesc şi trec pe o 
treaptă mai înaltă de fiinţare. Dar în felul acesta, nivelurile inferioare care tocmai au fost 
abandonate rămân oarecum fără «muncitori» şi, dacă nu ar fi ocupate în momentul 
imediat următor de noi «lucrători», ţi-ai pierde cunoştinţa; şi, dacă activitatea de pe 
treptele de jos ale vieţii ar lâncezi prea mult, ai putea să-ţi pierzi chiar şi viaţa. 

5. Vezi tu, datorită luminii şi căldurii zilei, miriade de spirite ale naturii, desprinse 
din materia cea mai inertă, au trecut în lumea plantelor şi a animalelor, deci pe o treaptă 
superioară de fiinţare. Aceasta se petrece mai ales când este deosebit de cald, pentru că 
atunci spiritele naturii de rang inferior pot ieşi mai uşor din materia grosieră! Uneori se 
poate observa cu uşurinţă cum totul devine inert şi lipsit de viaţă, cum plantele se ofilesc 
şi chiar se usucă; cauza ascunsă a acestui fenomen este faptul că numărul spiritelor naturii 
care au trecut pe o treaptă superioară a vieţii este mult mai mare decât al celor care le-au 
luat locul. 

6.Lucrurile se petrec la fel ca în cazul unui fluviu, care nu este altceva decât o, 
acumulare de mici ape curgătoare provenind din mii de izvoare. Dacă ai putea închide 
cele cinci sute de mii de izvoare ale Eufratului, albia lui s-ar goli şi ar seca în scurt timp. 
In acest univers, lucrurile se leagă permanent unele de altele într-un continuu proces de 
creaţie, de menţinere şi de disoluţie. Şi doar în sufletul şi spiritul omului desăvârşit îşi 
împlinesc menirea finală toate spiritele vitale ale naturii, dar carnea este şi va rămâne încă 
mult timp materie şi, în momentul în care sufletul şi spiritul omului o părăsesc, ea se 
descompune, dând naştere la tot felul de forme primare de viaţă, care la rândul lor îşi vor 
continua procesul evolutiv, până când îşi vor împlini şi ele menirea finală. 

7.Dacă vei medita puţin asupra acestor lucruri şi te vei lăsa pătruns de ele, nu te 
vor mai mira nici vântul puternic şi nici ţipetele cocorilor, care, având o inteligenţă 
superioară faţă de celelalte 

păsări, sunt primii care simt că prea puţine spirite vitale urcă spre ei din straturile cele 
mai joase ale naturii. 

8. Din cauza arşiţei zilei de azi, multe spirite ale vieţii s-au înălţat şi au lăsat astfel 
un mare gol pe nivelurile mai joase, chiar în acest ţinut. In schimb, astăzi, ieri şi alaltăieri, 
la răsărit şi la miazănoapte, foarte multe spirite ale naturii s-au eliberat din materia cea 
mai densă. Negăsindu-şi un loc în zona în care au apărut şi de unde au fost eliberate, ele 
caută instinctiv să ocupe cât mai repede zonele în care este nevoie de ele. Păsările 
călătoare, în special cocorii, simt aceste fenomene foarte uşor. Dintre toate vieţuitoarele, 
ele percep primele atât excesul, cât şi lipsa acestor spirite inferioare ale naturii. Atunci 
devin neliniştite, îşi iau zborul şi caută prin văzduh un surplus de asemenea spirite de care 
au nevoie - pe care le asimilează inspirând cu putere -, şi comunică prin ţipete atunci când 
găsesc ceea ce le lipsea. 

9. Iar acest vânt - care acum bate chiar dinspre nord-est - este saturat cu aceste 
spirite primare vitale, care lipseau aici şi pe care vracii le numesc aerul vieţii (oxigen). 
Răcoarea lui nu numai că nu este dăunătoare nimănui, dar ea ne împrospătează, ne 
întăreşte mădularele obosite şi ne înviorează. Acest vânt va dura cam un ceas, apoi se va 
opri; după aceea voi vă veţi simţi mult mai învioraţi şi mai voioşi şi veţi aprecia cu mult 
mai mult vinul şi pâinea." 



Capitolul. 86 - Despre proprietăţile diamantului (thumim) şi ale rubinului (urim) 



1. Mulţumit de explicaţia pe care i-am dat-o, Cyrenius M-a mai întrebat doar 
despre negri, pe care nu-i mai văzuse de ceva vreme. 

2.Eu am spus: „Au plecat în urmă cu mai mult de un ceas şi au cu ei tot ce le 
trebuie. Acum se află deja la o depărtare de cel puţin trei leghe de aici! Eu am vrut să fie 
astfel, din pricina esenienilor, pentru că aceştia, fiind din fire foarte dornici de miracole, 
ar fi chemat imediat câţiva dintre aceşti negri în cetatea lor, iar binele pe care vreau să-1 
fac acolo ar fi avut mult de suferit. 

3. Cyrenius a spus: „Ah, îmi pare într-adevăr rău că a plecat Oubratouvishar, 
pentru că era un adevărat exemplu de înţelepciune umană naturală! Aş fi vrut să fiu de 
faţă când Oubratouvishar va ajunge în Memfis, va merge la Justus Platonicus şi-i va 
povesti ce a văzut aici!" 

4.Eu am spus: „Justus va afla cuvânt cu cuvânt tot ceea ce s-a petrecut şi s-a 
discutat aici, cât timp negrii au fost cu noi! Căci în primul rând aceştia au o memorie 
foarte bună, iar în al doilea rând ceea ce este şi cel mai important lucru -, nu cunosc 
minciuna şi nu au gânduri ascunse. Fii liniştit, ei nu-i vor tăinui nimic conducătorului din 

Memfis. De altfel, ai şi o amintire frumoasă şi preţioasă de la ei, şi anume, un diamant 
mare, care în această lume are o valoare inestimabilă. 

5. Pentru că am amintit de această piatră, trebuie să-ţi mai spun câte ceva despre 
proprietăţile ei deosebite, ce se datorează suprafeţei sale netede şi lucioase, pe care se 
află, într-o continuă mişcare, o mulţime de spirite aparte ale naturii. Ele se adună pe toate 
aceste părţi netede, producând prin activitatea lor continuă şi constantă un fel de 
luminozitate deosebită, ceea ce-i dă pietrei respective, în ochii oamenilor, o valoare 
excepţională. 

6.0 valoare apropiată o are şi urim-ul (rubinul), care este tot un fel de diamant, 
doar că diamantul este un mănunchi format din miriade de spirite ale înţelepciunii, care 
sunt destul de greu de despărţit, din această cauză el fiind şi foarte dur, în timp ce rubinul 
este un mănunchi de spirite ale iubirii. Acesta este şi motivul pentru care rubinul este roşu 
şi mai puţin dur, iar atunci când suprafeţele lui sunt foarte netede, se strâng în jurul lor o 
mulţime de spirite ale iubirii, ceea ce îi dă acestei pietre o luminozitate aparte, asemenea 
jarului, care poate fi văzută adesea pe timpul nopţii, chiar cu ochiul fizic. 

7.Dacă îţi agăţi la piept cele două pietre despre care ţi-am vorbit, o mulţime de 
spirite ale iubirii şi ale înţelepciunii vor intra în intimă legătură cu sfera vieţii sufletului 
tău. Aceste spirite, stimulate de emanaţiile vitale ale sufletului tău, vor deveni active şi 
vor face ca lumina din sufletul tău să crească. Inteligenţa specifică a spiritelor celor două 
pietre va produce în sufletul tău, prin această lumină, o duplicare a înţelepciunii şi iubirii 
lor, întocmai ca în cazul unei oglinzi; astfel, în sufletul tău va putea pătrunde, în acele 
momente, o cunoaştere mai înaltă şi mai profundă, iar el va începe să vadă cu mult mai 
clar decât în starea obişnuită, pământească. 

8. Din acest motiv i-a poruncit şi Dumnezeu Marelui Preot Aaron, prin fratele său 
Moise, să poarte thumim-ul şi urim-ul la pieptul său, în timpul slujbei. Căci în felul acesta 
el putea chiar să prezică viitorul. 

9.Dar, adevăr vă spun că de acum înainte iubirea autentică pentru Dumnezeu şi 
înţelepciunea pe care ea o poartă în sine însăşi va putea face acelaşi lucru ca şi pietrele 
amintite, chiar într-o măsură mult mai mare. Ţi-am vorbit despre proprietăţile deosebite 
ale celor două pietre preţioase, ca să cunoşti şi aceste lucruri." 



Capitolul. 87 - Despre podoabele din aur şi din pietre preţioase ale domnitorilor 



1 .(Domnul): „Asemenea proprietăţi şi efecte ar putea fi obţinute şi de la alte tipuri 
de pietre, dacă suprafeţele lor ar putea fi şlefuite astfel încât să devină foarte netede. Dar 
pentru că este foarte greu ca suprafeţele altor pietre să fie netezite perfect, din cauza 
durităţii lor mult mai reduse, nu pot fi folosite pentru aceasta decât thumim-ul şi urim-ul. 
Vechii egipteni cunoşteau foarte bine aceste lucruri şi foloseau cele două pietre preţioase 
pentru prezicerea viitorului. De aceea, bătrânii înţelepţi şi faraonii le purtau atât la piept, 
cât şi pe cap, încrustate în coroane de aur. 

2. Cine purta în acele vremuri o astfel de piatră preţioasă era respectat de popor ca 
fiind un patriarh înţelept. Podoabele domneşti erau folosite atunci conform unei tradiţii 
străvechi. Insă în vremurile noastre, ele nu reprezintă nimic altceva decât o modalitate de 
afişare a bogăţiilor pământeşti, un semn al orgoliului, al iubirii de lux, al egoismului şi al 
odioasei dorinţe de stăpânire. Intr- adevăr, împăraţii şi regii, domnii şi conducătorii 
armatelor sunt împodobiţi şi în zilele noastre cu aceste semne ale înţelepciunii, dar 
adevărata lor semnificaţie străveche s-a pierdut cu desăvârşire. Astfel, lucrul care 
odinioară la străbuni fusese considerat o mare virtute, acum a devenit un viciu. 

3. Tot la fel, în vremurile de mult apuse, domnia cerea o stare de mare virtute, în 
primul rând pentru că nu existau foarte mulţi oameni înţelepţi şi cu o vastă experienţă 
într-o ţară, iar în al doilea rând, pentru că acela căruia i se încredinţa conducerea 
întregului popor trebuia să fie un învăţător drept şi un bun sfetnic al mulţimilor! 

4. Nimeni nu se grăbea să capete o astfel de slujbă. Oamenii, ştiind că au mare 
nevoie de un conducător înţelept, îi construiau acestuia o locuinţă nespus de frumoasă, 
împodobindu-i camerele cu tot felul de pietre preţioase, cu aur şi cu perle. Ei îi asigurau 
domnului lor tot ceea ce acesta avea nevoie şi fiecare cuvânt al lui era lege pentru popor. 
Aici îşi are obârşia faima actualilor conducători, dar cu o mare diferenţă. 

5.Pe atunci aceştia nu aveau nevoie de arme; cuvântul lor era totul. Ceea ce 
spunea şi dorea conducătorul devenea faptă, iar oamenii erau uniţi şi trăiau în bună 
înţelegere. Dacă cineva găsea o comoară sau un obiect deosebit de preţios, îl aducea 
domnitorului. Străbunii aveau înţeleptul obicei să judece astfel: «Ceea ce poate să ajute 
sporirea înţelepciunii conducătorului trebuie să-i fie dat lui; căci înţelepciunea acestuia 
înseamnă liniştea şi fericirea poporului!» 

6. Acum totul s-a dus de râpă. Locul străvechii virtuţi a fost luat de un mare păcat. 
Unde sunt patriarhii? O Babei, tu, târfă a lumii, ai otrăvit întregul pământ! De aceea am 
venit Eu, pentru a elibera oamenii de păcatul originar, pentru a blestema toate comorile 
pământeşti şi pentru a binecuvânta inimile pline de bunăvoinţă. 

7.De acum înainte Cuvântul Meu va fi cea mai valoroasă nestemată pentru 
oameni, învăţătura Mea, aur adevărat şi pur; inima omului - plină cu iubirea cea curată 
pentru Dumnezeu şi cu aceea pentru semeni, care izvorăşte din prima - va fi un palat, 
templu adevărat şi viu, iar cine va avea inima cea mai plină de iubire va fi un adevărat 
rege în împărăţia Mea! 

8. De aceea, trebuie să ştiţi că nici un metal zăngănitor şi nici un diamant şlefuit nu 
vă va sluji drept coroană a vieţii mai mult decât Cuvântul Meu şi decât fapta care 
urmează învăţătura Mea! De acum înainte, materia nu va mai trebui să aibă vreo valoare 
pentru inimile voastre, ci doar Cuvântul Meu şi fapta care i se supune de bunăvoie! 

9. Totuşi, împăraţii şi regii pot să poarte în continuare vechile podoabe; dar dacă 
vor să fie înţelepţi şi puternici, ei trebuie nu să le dea prea mare importanţă, ci să urmeze 
Cuvântul Meu! Cei care nu vor face aceasta se vor înconjura de mulţi duşmani! Cine 
doreşte să acorde valoare pietrelor preţioase şi aurului, acela să preţuiască doar însuşirile 
lor deosebite, care sunt reale, şi nu valoarea lor închipuită, care este o minciună! 

lO.Dacă un împărat îşi va placa întreaga sa casă cu aur curat, lucios şi neted, 
pentru ca - sub influenţa spiritelor pure ale naturii care se strâng în număr foarte mare pe 
suprafaţa acestuia, ce străluceşte şi luminează, - să intre într-o stare de clarviziune 
profetică şi astfel să afle ceva ce altfel nu ar putea afla şi care i-ar fi de mare folos pentru 

a lua hotărâri înţelepte privitoare la poporul său, el va acţiona atunci corect, căci aurul pur 
are un asemenea efect, dar să ştiţi că aceasta este singura lui valoare adevărată. 

11.0 astfel de construcţie trebuie să aibă atunci la bază o cunoaştere inteligentă şi 
nu doar zvonuri, căci omul a primit de la Dumnezeu raţiunea, pentru ca mai întâi să 
verifice totul spre a recunoaşte adevărul şi apoi să păstreze ceea ce este bun, atât în 
folosul lui, cât şi în folosul celorlalţi. Cine urmează mereu acest drum respectă rânduiala 
Mea şi nu va merge pe căi greşite. 

12.Dar dacă cineva, când face o astfel de construcţie, acţionează doar după ureche 
şi după credinţa oarbă, care se mai numeşte şi superstiţie, atunci el, chiar dacă va simţi 
unele efecte, nu va şti de unde provin ele, ce amploare au şi care sunt limitele lor; un 
astfel de om, chiar dacă este foarte receptiv la acest gen de efecte subtile, va putea 
confunda cu uşurinţă tot felul de fantezii şi de închipuiri proprii, materiale, prosteşti, cu 
influenţa spiritelor, va deveni un profet mincinos şi va provoca mult rău, mai ales dacă 
este un împărat puternic care poate să facă orice pofteşte. Căci atunci, este posibil să 
apară cele mai grave rătăciri." 



Capitolul 88 - Credinţa şi minte 



1 .(Domnul): „De aceea, nici un discipol al învăţăturii Mele să nu accepte în mod 
uşuratic ceva, fără a verifica mai înainte. Abia după ce va înţelege totul până în cel mai 
mic Detaliu şi se va convinge, trebuie să accepte pe deplin binele şi adevărul şi să 
acţioneze cu multă înţelepciune conform celor înţelese. Cu siguranţă că atunci faptele lui 
vor avea parte de binecuvântarea divină. 

2.Eu sunt Domnul şi învăţătorul vostru din eternitate, iar voi acum aţi înţeles 
aceasta pe deplin. V-aş putea spune multe lucruri, v-aş putea spune ce e drept sau ce nu e 
drept, ce e alb sau ce e negru, iar voi M-aţi crede pentru că sunteţi convinşi de ceea ce 
sunt Eu. Insă ar fi oare potrivită o astfel de credinţă bazată pe autoritate!? Şi oare cine din 
acest univers ar putea spune despre Mine că am cerut cuiva aşa ceva?! Da, Eu cer 
credinţă, dar nu una oarbă sau moartă, ci una pe deplin liberă! Eu vă învăţ adevăruri la 
care lumea nici nu s-a gândit vreodată până acum, dar nu întreb: «Crezi ceea ce-ţi spun?», 
ci: «Ai înţeles bine ceea ce am spus?» Iar dacă tu vei spune: «Doamne, aceasta sau 
aceasta n-am înţeles!», atunci voi urmări să te lămuresc prin toate mijloacele pe care le 
am, până când vei înţelege în profunzime, şi abia apoi voi înainta încă un pas. 

3. Aş putea da fiecăruia de la bun început o explicaţie suficient de cuprinzătoare, 
astfel încât să vă fac cunoscută integral noua Mea învăţătură, dar ştiu exact cât puteţi 
asimila deodată şi de aceea vă ofer de fiecare dată numai atât cât sunteţi în stare să 
înţelegeţi. Apoi las timp seminţei să încolţească şi să prindă rădăcini şi nu aduc nimic nou 
până când acel lucru nu a fost înţeles în profunzime. Astfel, vă las suficient timp pentru a 
verifica şi pentru a pune în fapte ceea ce v-am spus şi v-am arătat! 

4.Eu vă spun vouă: «Verificaţi totul şi păstraţi ceea ce este bun şi deci adevărat!» 
Dacă Eu însumi vă îndemn astfel, cu atât mai mult va trebui să-i îndemnaţi pe semenii 
voştri voi, care încă nu puteţi pătrunde în gândurile oamenilor aşa cum pot Eu! 

5. Să nu cereţi nimănui o credinţă oarbă, ci arătaţi-i fiecăruia profunzimea 
lucrurilor! Dacă nu va putea pătrunde până acolo cu raţiunea sa, nu trebuie să vă sfiiţi să-1 
conduceţi voi, încet-încet, cu toată iubirea şi răbdarea, până când el va putea să priceapă 
învăţătura voastră, în esenţa ei; căci nimeni nu trebuie să devină ucenicul vostru, în 
numele Meu, dacă are mintea întunecată! Eu vă dau viaţa şi lumina cea mai limpede şi nu 
e cazul ca voi să deveniţi apostoli ai întunericului şi ai morţii! 

6. Cel care caută găseşte; celui ce se roagă şi întreabă, aceluia i se va da răspunsul 
potrivit, iar celui care bate la poarta ferecată, aceluia i se va deschide larg! 

7. Nu există nimic mai nepotrivit decât să răspunzi pe jumătate la o întrebare care 
ţi-a fost pusă; este chiar mai bine să nu dai nici un răspuns! Şi nimic nu este mai puţin 
practic decât să explici pe jumătate acolo unde este necesară o înţelegere exactă, de care 
depinde ceva foarte important. 

8. De aceea, cel care vrea să fie învăţător trebuie să cunoască până în sâmburele ei 
cel mai tainic învăţătura pe care vrea să o dea fratelui său, altfel un orb va conduce un alt 
orb, iar dacă vor ajunge la o groapă, vor cădea amândoi în ea, atât învăţătorul, cât şi 
învăţăcelul." 



Capitolul. 89 - Pericolele folosirii necorespunzătoare a aurului 



1 .(Domnul): „Cunoscând acum adevărata valoare a aurului şi a pietrelor preţioase, 
tu să le şi foloseşti întocmai cum ţi-am spus. Doar aşa vei respecta, asemenea patriarhilor 
din vechime, rânduiala stabilită de Dumnezeu Tatăl din eternitate! 

2.Aceştia cunoşteau aurul şi îl foloseau cu înţelepciune. Cei care au început să-1 
folosească pentru valoarea lui închipuită au avut mari necazuri. Pentru că din valoarea 
închipuită a aurului, a perlelor şi a pietrelor preţioase au apărut hoţii şi tâlharii la drumul 
mare şi tot din acelaşi motiv, un rege a devenit duşmanul vecinului său, deîndată ce a 
aflat că era posibil ca respectivul să fi adunat o cantitate mai mare din acest metal galben. 

3. Prostia oamenilor se află la originea acestor persecuţii reciproce! Din ea apar 
aproape toate viciile posibile: invidia, zgârcenia, avariţia, mândria, orgoliul, dorinţa de 
dominare, îmbuibarea, desfrâul, destrăbălarea de toate felurile şi, în cele din urmă, 
omorul şi toate actele de cruzime pe care oamenii le comit unii asupra altora. Cine este 
atunci de vină? In cea mai mare parte, neluarea în considerare a adevăratei valori a 
aurului, a perlelor şi a diferitelor pietre preţioase! Oamenii au început să se deosebească 
unii de alţii după mărimea averii lor în aur! Cel mai puternic strângea mai mult, iar cel 
slab rămânea fără nimic. Cel care avea mult aur căpăta în scurt timp şi mulţi prieteni 
interesaţi, iar săracul era considerat un hoţ şi era privit cu neîncredere şi dispreţ! Nu-i de 
mirare că, fiind astfel arătat cu degetul, el chiar devenea până la urmă un hoţ! 

4.Nu vreau să mai continui această povestire pentru că tu, Cyrenius, îţi poţi-da 
seama şi singur cum au decurs lucrurile! Doresc să mai adaug doar atât: dacă vreţi ca 
numărul duşmanilor voştri să scadă şi să nu mai aveţi hoţi şi ucigaşi, daţi aurului şi 
pietrelor preţioase numai valoarea pe care o au prin însuşirile lor, căci prin această 
înţelepciune a voastră mulţi vor deveni ei înşişi înţelepţi şi vor recunoaşte rânduiala lui 
Dumnezeu în toate lucrurile! In felul acesta ei vor deveni nişte fiinţe generoase şi 
iubitoare, de care nu va mai trebui să vă temeţi. 

5. Dar dacă voi sau urmaşii voştri veţi continua să daţi aurului, argintului şi 
pietrelor preţioase o valoare închipuită, atunci veţi avea în continuare duşmani, la fel ca 
acum. Eu îţi spun ţie: când lucrurilor li se acordă valoarea lor adevărată, totul este bine pe 
pământ, iar binecuvântarea divină se revarsă peste trupul, sufletul şi spiritul oamenilor; 
pentru cel curat totul este curat, iar pentru cel care a devenit el însuşi o lumină nu mai 
poate exista noapte. Dar printr-o folosinţă prostească şi deci greşită sau, cu alte cuvinte, 
contrară ordinii divine, chiar şi ceea ce este bun devine rău, iar în locul binecuvântării şi 
fericirii veţi primi blesteme şi necazuri! 

6. Cunoaşteţi deja faptul că apa are multe însuşiri folositoare şi că de ea depinde 
viaţa oamenilor, a animalelor şi a plantelor în această lume. Dar dacă omul ar vrea să-şi 
construiască o casă pe fundul mării, pentru a locui în ea laolaltă cu peştii, şi-ar afla în 
curând moartea trupului în astfel de condiţii. La fel ca apa, şi focul este foarte folositor 
vieţii. Dar cine se aruncă în foc crezând că va căpăta astfel mai multă vitalitate, acela îşi 
va pierde pe dată şi ultima scânteie de viaţă fizică din el, fiind transformat în cenuşă! 

7.La fel este cu toate lucrurile! Da, chiar şi plantele cele mai otrăvitoare sau 
animalele cele mai veninoase sunt o mare binecuvântare pentru acest pământ; pentru că 
ele absorb substanţele nocive, rele din aer. Ele sunt astfel alcătuite încât otrava, care 
constă de fapt din spiritele nedospite ale vieţii, nu le poate face nici un rău." 



Capitolul 90 - Principala menire a omului este aceea de a deveni întru totul 

asemenea lui Dumnezeu 



1. (Domnul): „Lăsaţi deci aceste creaturi netulburate, ca ele să-şi împlinească 
menirea pământească pentru care au fost concepute. Iar voi urmăriţi mai ales să deveniţi 
oameni desăvârşiţi! Da, deveniţi atât de desăvârşiţi pe cât este Tatăl vostru de desăvârşit, 
şi atunci toată otrava plantelor şi animalelor nu vă va mai putea face nici un rău! 

2.Urmaţi-vă menirea şi deveniţi ceea ce au fost străbunii voştri, de care ascultau 
toate creaturile pământului. Deveniţi domnii Creaţiei Tatălui vostru, respectând rânduiala 
Sa şi urmând învăţătura Mea - iar în această privinţă, negrii v-au dat un exemplu - şi 
atunci nu va mai fi duşmănie nici în mijlocul vostru, al oamenilor, şi nici între voi şi 

creaturile inferioare vouă! Dar dacă nu vă veţi păstra în această rânduiala, va trebui să vă 
mulţumiţi în continuare cu vechiul blestem şi cu discordia care este acum pretutindeni. 

3. In vremea aceasta, împărăţia Mea va avea mulţi duşmani pe pământ, şi cei care 
nu o vor lua cu asalt nu o vor dobândi. Mai târziu va fi mai uşor, dar fără o anumită luptă, 
cel puţin cu el însuşi, omul nu va putea ajunge niciodată în împărăţia Mea. Dacă viaţa pe 
acest pământ este o luptă, cu atât mai mult este viaţa adevărată, spirituală, din lumea de 
dincolo, mai ales dacă ea începe să se manifeste şi în această lume. Dar această luptă va fi 
cu mult mai uşoară pentru toţi cei care îl iubesc cu adevărat pe Dumnezeu! Căci fiecare 
om trebuie să ştie că jugul Meu este unul blând, iar povara Mea este uşoară! 

4. Acum, pentru că atât tu, cât şi ceilalţi aţi înţeles foarte bine ceea ce v-am 
explicat, vă mai spun că aveţi toate cele necesare pentru a putea răspândi Cuvântul şi 
Voinţa Mea. Astfel s-a împlinit profeţia lui Isaia! 

5. Cine va recunoaşte această învăţătură şi o va urma, acela va atinge desăvârşirea 
vieţii şi nu va cunoaşte niciodată moartea, căci cine s-a trezit către viaţa veşnică a 
spiritului fiind încă în trup, acela nu va vedea în decăderea cărnii nimic altceva decât o 
preafericită eliberare, fiind perfect conştient de desăvârşirea existenţei sale, iar vastitatea 
cunoaşterii sale nu va avea margini. 

6. Insă cu totul altfel va fi clipa despărţirii pentru cei nedesăvârşiţi! Aceia vor fi 
nevoiţi să suporte în carnea lor dureri foarte mari, care vor creşte continuu până în aşa- 
zisul «moment al despărţirii». In afară de aceste dureri inevitabile ale cărnii, ei vor simţi 
în sufletul lor frică, nelinişte şi, în cele din urmă, chiar un fel de disperare. Acestea din 
urmă vor chinui sufletul mai mult decât durerile arzătoare ale cărnii. Şi când sufletul se 
va fi despărţit de carnea sa, va fi adesea necesar să aştepte ani buni (după timpul 
pământesc) până să-şi recapete o conştiinţă cât de cât umană, iar pentru a se spiritualiza 
pe deplin va trebui să treacă eoni de ani tereştri. 

7.De aceea vă spun: veţi realiza ceva cu adevărat măreţ dacă veţi munci şi veţi 
avea atâta răbdare cu fraţii voştri câtă am avut Eu însumi acum cu voi. 

8. Ferice de voi şi de fraţii voştri dacă după munca voastră veţi putea spune: 
«Frate, am încheiat lucrul asupra ta; acţionează de acum încolo aşa cum te-am învăţat şi 
desăvârşeşte-te pe tine însuţi după rânduiala lui Dumnezeu, Domnul întregii existenţe şi 
al vieţii veşnice!»" 



Capitolul. 91 - Toate lucrurile au timpul lor 



1 .(Domnul): „Vă spun că pentru mântuirea sufletelor voastre şi Eu am adăugat o 
zi întreagă la timpul care fusese hotărât pentru voi. Am făcut aceasta din marea Mea 
iubire pentru voi. 

2. Ţineţi minte acest lucru şi faceţi şi voi la fel dacă un frate vă va spune: 
«Mesager iluminat al Domnului, mai rămâi la mine; căci inima mea găseşte în prezenţa ta 
o mare mângâiere şi putere, care mă fac fericit!» Atunci mai rămâneţi şi voi, chiar dacă 

veţi depăşi cu mult timpul hotărât de spiritul vostru pentru aceasta! Adevăr vă spun vouă: 
o astfel de lucrare a iubirii pentru semeni, făcută de bunăvoie, este foarte mult preţuită de 
către Tatăl Ceresc! 

3. Aş vrea totuşi să înţelegeţi că aşa ceva i se poate face unui prieten o dată sau cel 
mult de două-trei ori. Dacă şi după aceasta vă va ruga să mai rămâneţi, mângâiaţi-1 cu 
asigurarea că vă veţi reîntoarce curând şi daţi-i şi un imbold ca el să treacă la urmarea 
învăţăturii Mele, care v-a fost dată acum. Apoi binecuvântaţi-1 în numele Meu şi 
continuaţi-vă drumul urmând chemarea spiritului Meu, pe care o veţi auzi din ce în ce 
mai limpede şi care vă va conduce şi vă va ghida neobosit până la atingerea desăvârşirii!" 

4.Cyrenius a spus: „Doamne, cum rămâne acum? Noaptea trecută spuneai că la 
sfârşitul acestei zile vei pleca de aici! Să credem că nu se mai poate modifica nimic? N-ar 
fi cu putinţă ca Tu, o Doamne, să ne mai dăruieşti încă o zi?" 

5.Eu am spus: „înţeleptul Solomon spunea odinioară: «Toate la timpul lor!» La 
fel am şi Eu timpul Meu bine împărţit şi nu voi putea veni în întâmpinarea cererii tale de 
acum. Vezi tu, în marea ţară a iudeilor sunt multe ţinuturi, oraşe şi sate locuite de 
oameni! Cei mai mulţi dintre ei n-au aflat încă de Mine şi sunt şi ei, ca şi voi, copilaşii 
Mei, şi aşteaptă venirea Tatălui din ceruri. Se vor bucura nespus de mult atunci când îl 
vor recunoaşte, aşa cum L-aţi recunoscut şi voi. Dar nici cererea ta, bunul Meu prieten, 
nu va fi în totalitate refuzată! Pentru că Mă îndrăgiţi atât de mult, voi rămâne cu voi toată 
noaptea şi încă trei ceasuri după răsăritul soarelui, căci şi inima Mea se simte foarte bine 
printre voi; dar mai mult de cele trei ceasuri nu pot rămâne! După cum spuneam: în 
această lume, fiecare lucru îşi are timpul şi rânduiala sa!" 

6.Cyrenius a spus: „Dar Tu eşti şi un Domn al timpului şi poţi chiar să-1 opreşti 
sausă-1 distrugi!" 

7.Eu am spus: „Ai vorbit drept! Dar trebuie să înţelegi că tocmai pentru că sunt un 
Domn al timpului şi pentru că Eu am stabilit şi împărţit timpul şi, într-un anumit fel, Eu 
însumi sunt timpul întrucât el nu este nimic altceva decât rânduiala Mea proprie şi 
neschimbată - îmi este aproape cu neputinţă să acţionez împotriva lui. Dacă Eu aş acţiona 
împotriva ordinii Mele, n-ai mai vedea aproape nimic din creaturile Mele, care au nevoie 
de rânduiala Mea neschimbată pentru a exista. 

8. Dacă ar dispărea condiţia, chiar şi numai pentru o singură clipă, în acelaşi 
moment ar dispărea tot ceea ce este condiţionat! Sau, mai bine, imaginează-ţi o cetate cu 
ziduri puternice construită pe o stâncă uriaşă! Ai putea spune că o astfel de cetate a fost 
durată pentru eternitate, însă dacă Eu aş îngădui ca stânca de la temelia cetăţii să devină 
moale ca untul, crezi că ar mai exista cetatea?! Sau să presupunem că ai cârmui o corabie 
bună şi rezistentă, pe mare. Ţi-ar mai folosi la ceva vântul, fie el şi cel mai bun, dacă aş 
face ca apa să se evapore în totalitate?! Cred că nu te îndoieşti de faptul că aş putea face 
aceasta foarte uşor! Acum ţi-am arătat că, atunci când dispare condiţia, dispare şi ceea ce 
este condiţionat. 

9. Eu rânduiesc pretutindeni timpul şi sunt eterna judecată din el, dar cum în sfera 
sacră a iubirii nu mai există timp, Eu pot să-i mai ofer ceva iubirii şi doar ei. Rămâne aşa 
cum am spus! Să ne aducă Marcu acum mai mult vin ca să putem suporta mai uşor 
răcoarea nopţii, căci vom rămâne afară şi în această noapte!" 

Capitolul. 92 - Fariseii sunt scandalizaţi de veselia de la masa Domnului 



1 .Marcu a auzit de departe că am cerut mai mult vin şi a mers repede în pivniţă, 
aducând, ca un adevărat hangiu, cu ajutorul celor doi fii ai săi, mai multe ulcioare pline 
cu vinul cel mai bun. Apoi ne-au umplut paharele până la buză. Toţi au băut pentru 
înflorirea noii învăţături din ceruri şi nu mai conteneau să laude vinul. 

2.Se-nţelege că şi Roclus cu tovarăşii săi, care stăteau la masa noastră, mai bine 
zis la cea lipită de a noastră, au primit acelaşi vin, ca de altfel şi ceilalţi oaspeţi. Cu toţii 
am băut cu spor, mâncând şi din pâinea cea bună pe care Marcu o adusese. 

3. Cei de la masa fariseilor, fiind foarte aproape de noi, au văzut că şi Eu beam vin 
şi mâncăm pâine. La masa aceea se aflau cincizeci de farisei, împreună cu purtătorul de 
cuvânt, Floran, şi cu conducătorul lor, Stahar, din Cezareea lui Filip. 

4.Stahar i-a spus lui Floran, destul de tare: „Ia priveşte într-acolo! Uită-te la acest 
om, care se vrea a fi un profet călăuzit de Spiritul lui Dumnezeu, ce mare băutor şi 
mâncău e! Se pare că este şi un mare admirator al femeilor, căci fata aceea graţioasă stă 
lipită de el ca urechile de cap! Dacă ne amintim de regulile noastre mozaice, despre ce 
anume impurifică omul... Oare dacă este într-adevăr pătruns de Spiritul Celui 
Atotputernic, se poate să-1 contrazică prin faptă pe Moise, care la rândul lui a fost pătruns 
de acelaşi Spirit Atotputernic!? Hm, aceasta-mi dă de gândit! 

5. învăţătura şi faptele Sale dovedesc foarte limpede că are înzestrări divine pe 
care nici un om nu le-a mai avut până acum, iar cei care vor trăi respectând învăţătura Sa 
nu vor fi pierduţi în faţa lui Dumnezeu; dar e greu de crezut că un om care bea şi 
mănâncă aşa ca el va intra vreodată în paradis după Judecata de Apoi, cea prorocită de 
Daniel. Căci stă scris că: «Desfrânaţii şi beţivii nu vor intra în împărăţia lui Dumnezeu!» 
Tu ce crezi, mult preţuitul meu Floran?" 

6.Floran a spus, ridicând din umeri: „Şi mie mi se pare cam stranie această beţie! 
întreaga situaţie începe să miroasă a lucrare mascată a diavolului! Nu prea par a fi lucruri 
pur divine! Hm, ia te uită, îşi mai umple un pahar! Ah, este mai mult decât straniu! Şi 
acum, mai ia şi un colţ de pâine, după băutură! Aha, să vedem ce învăţătură le va da 
ucenicilor săi după ce se îmbată bine!" 

7. Stahar a răspuns: „Găsesc foarte potrivite remarcile tale, mai ales cea despre 
lucrarea diavolului, întreaga scenă îmi pare şi mie cam stranie! Ne-am lăsat cu toţii 
ademeniţi să fim ucenicii săi, dar părerea mea este că, date fiind condiţiile, a venit 
momentul să renunţăm la această «onoare», căci totul îmi pare acum a fi lucrarea iluzorie 
şi orbitoare a Satanei! Daniel spune foarte clar că la un moment dat va veni un mare 
duşman al lui Dumnezeu printre oameni şi va face minuni care ar putea atrage în capcană 
chiar şi îngerii aleşi ai lui Dumnezeu, dacă El ar îngădui aceasta! Dacă până la urmă 
acesta este duşmanul lui Dumnezeu, despre care a vorbit Daniel!? Prieteni, dacă e aşa, ar 
trebui să plecăm îndată de aici, altfel poate vine Satana în următorul ceas şi ne ia cu 
totul!" 

8. Astfel vorbeau cei cincizeci de farisei încă din clipa în care am băut primul 
pahar cu vin. însă Roclus şi tovarăşii săi, care oricum nu-i puteau suporta pe farisei, au 
sesizat acest lucru. 

Capitolul 93 - Cuvintele cele dure ale lui Roclus la adresa fariseilor 



l.Roclus, care se convinsese întru totul de natura Mea divină, nu a mai putut 
tolera această vorbărie răutăcioasa şi a spus cu voce tare: „într-o tovărăşie atât de rară pe 
pământ, unde Dumnezeu, îngerii şi noi, creaturile Sale înzestrate cu conştiinţă, suntem la 
un loc ca fraţii, porcii nu au ce căuta! Fără îndoială că şi porcii sunt creaturile lui 
Dumnezeu, doar că locul lor nu este printre oameni! Ce vorbărie absurdă şi prostească! 
Grohăielile porcilor înfometaţi ascund cu siguranţă mai multă înţelepciune decât 
asemenea discursuri! Pe scurt, pot spune că fariseul este şi rămâne tot ce poate fi mai 
prost, mai scârbos, mai răutăcios şi mai însetat de putere, mai ales conducătorii lor sau 
aceşti lamentabili cărturari! 

2.Asemenea neoameni consideră că diavolii există peste tot! Ei sunt în stare să 
creadă, şi îi învaţă şi pe ceilalţi, că diavolii, ca nişte câini iscoditori, se află mereu la 
vânătoare de suflete omeneşti şi că orice om care nu poartă la el o amuletă sfinţită în 
Templu, pe care trebuie să o schimbe de cel puţin două ori pe an, este în slujba diavolului 
şi deci este pierdut. Dar aceşti farisei nu îşi dau seama că tocmai ei sunt diavolii acestei 
lumi! De aceea, nici n-ar trebui să se mire dacă începe să le miroasă a diavol în jurul lor, 
căci ar fi culmea ca un diavol împieliţat să nu-şi poată simţi, măcar din când în când, 
propria sa duhoare! 

3. Tu, tinere (Rafael), mai înainte ai făcut să dispară o piatră. Nu ai putea face la 
fel şi cu aceşti cincizeci de porci râioşi?! Auzi numai ce tâmpenii îndrăznesc să spună! 
Unicul creator al vinului şi al pâinii păcătuieşte acum pentru că El însuşi bea vin şi pentru 
că cel mai nevinovat îngeraş de fetiţă se află lângă El! Ah, să-mi fie iertat, dar aşa ceva 
nu pot accepta atâta timp cât sunt aici, acum că L-am recunoscut pe Domnul! Aceştia 
trebuie să plece de aici! Au auzit şi au văzut atâtea lucruri şi acum spun cu voce tare: «Se 
poate ca toate acestea să fie lucrarea orbitoare a Satanei!» Prietene din ceruri, eu sunt un 
pământean, dar nu pot tolera nici chiar cu preţul vieţii mele ca astfel de porci să-L 
mânjească pe Preasfântul celor sfinte cu balele lor murdare şi împuţite! Să dispară de 
aici!" 

4Abia acum cei cincizeci au devenit atenţi la răbufnirea lui Roclus, iar Stahar, 
conducătorul, s-a ridicat şi 1-a întrebat cu asprime: „Prietene Roclus, te referi cumva la 
noi?" 

5. Roclus i-a răspuns: „La cine altcineva? Doar voi sunteţi urmaşii cei întunecaţi ai 
Satanei şi de aceea nu puteţi suporta lumina! Cum de îndrăzniţi să-L mânjiţi astfel cu 
balele voastre scârboase pe Domnul şi învăţătorul veşniciei, care v-a dat atâtea dovezi 
nemaipomenite, prin faptă şi cuvânt?! Nu vă temeţi că până şi pământul se va răzbuna pe 
voi?! Cine poate fi Acela care să-i poruncească stâncii din mare: «Retrage-te şi dispari!», 
iar stânca să se facă nevăzută în aceeaşi clipă?! Ar putea oare un diavol - aşa cum îl 
concepeţi voi - să propovăduiască umilinţa şi iubirea supremă pentru Dumnezeu şi pentru 
semeni?! O, voi, vite monstruoase, cât de îngrozitor de pustiită şi de tulbure trebuie să vă 
fie mintea dacă nu ştiţi că un diavol - în caz că există vreunul, după cum credeţi voi este o 
fiinţă total neputincioasă, prin comparaţie cu Dumnezeu, şi cu atât este mai demnă de 
milă, cu cât se află mai departe de rânduiala cea divină! 

6. Conform celor mai înţelepte şi mai adevărate cuvinte ale Domnului, toată 
puterea şi măreţia nu înseamnă decât iubire pentru Dumnezeu. Atunci ce putere şi măreţie 
ar putea avea Belzebutul vostru stăpânit de ura cea mai amară împotriva lui Dumnezeu? 
Dacă noi, oamenii, suntem nişte fiinţe slabe şi neputincioase pentru că ne lipseşte 
adevărata cunoaştere a lui Dumnezeu, şi prin aceasta, şi adevărata iubire pentru El, cu cât 
mai slabi şi mai neputincioşi trebuie să fie diavolii care, chipurile, îl cunosc bine pe 
Dumnezeu, dar îl urăsc mai mult decât ne putem noi imagina! Ca să accepţi că este cu 
putinţă ca o fiinţă, care II recunoaşte întru totul pe Dumnezeu, să-L urască totuşi şi ca să 
poţi digera aşa ceva, ai într-adevăr nevoie de un stomac de porc, precum cel al fariseilor! 
Un astfel de stomac nu mistuie carnea de porc pentru simplul fapt că un porc nu-1 
mănâncă pe celălalt! 

7.Eu îl iubesc pe Domnul Dumnezeu mai mult decât orice altceva pe lume; abia 
am cunoscut doar puţin din ceea ce este El cu adevărat şi simt cum iubirea mea pentru 
Cel Atotputernic devine tot mai plină de forţă, la fel ca şi cunoaşterea mea. Simt foarte 
limpede cum în mine creşte şi puterea voinţei. Aşa cum stau acum aici, mă simt în stare 
să mă lupt cu o mie de mii de legiuni de diavolifarisei! Toţi la un loc nu-mi vor putea 
clinti nici măcar un fir de păr, iar aceştia spun acum că tocmai cel mai sfânt dintre toţi 
sfinţii lui Dumnezeu îşi face lucrările cu ajutorul diavolilor!? O voi, ticăloşi infernali, vă 
voi alunga eu diavolii voştri atotputernici! De mult aşteptam să-i pot pune la punct pe 
aceşti deşucheaţi!" 



Capitolul. 94 - Rafael îi explică lui Roclus conceptele de Satana şi diavol 



l.Rafael a spus: „Dragul meu prieten Roclus, stăpâneşte-te! Este adevărat că 
aceştia au fost nişte farisei foarte nesăbuiţi, dar acum au devenit ucenicii noştri şi îşi vor 
da seama că s-au înşelat! Iar în ceea ce-i priveşte pe diavoli, tu cunoşti prea puţine lucruri 
despre influenţa acestora asupra oamenilor pentru a avea dreptate în ceea ce spui. După 
ce vei şti mai multe, vei putea vorbi despre ei! 

2.Vezi tu, ceea ce poartă numele de Satana sau de diavol reprezintă lumea, cu 
toată strălucirea ei seducătoare. Bineînţeles, toată materia din care este formată lumea 
este lucrarea lui Dumnezeu, iar divinitatea este tainic prezentă în ea; dar tot în ea există şi 
minciuna, iluzia şi ispitele, din care iau naştere invidia, zgârcenia, ura, orgoliul şi toate 
viciile fără de număr şi fără de măsură care izvorăsc din acestea, 

3. Vezi, privit din punct de vedere spiritual, Satana este tocmai această falsitate, 
minciună şi iluzie a materiei; şi toate viciile care izvorăsc în mod necesar din ea 
reprezintă, de fapt, diavolii. Un suflet care este stăpânit de oricare dintre nenumăratele 
vicii este un fel de diavol şi o întruchipare a unui rău. într-un astfel de suflet există o 
tendinţă nestinsă de a face încontinuu răul care îi este specific. 

4.Dar, pentru că fiecare suflet continuă să existe chiar şi după moartea trupului, 
este mai mult ca sigur că un astfel de suflet ieşit din trup se va amesteca în viaţa de zi cu 
zi a oamenilor şi va urmări să trezească răul din ei, în acea sferă a vieţii din care el 
preferă să se hrănească. Astfel, vor fi vizaţi de el doar acei oameni care au o atracţie 
destul de mare pentru viciul respectiv, pe care ei îl capătă, de obicei, în urma unei 
educaţii greşite. 

5. Astfel de suflete ieşite din trup, adesea chiar iau în stăpânire trupurile unor 
oameni şi pot chinui sufletele slabe. Domnul Dumnezeu îngăduie aceasta tocmai pentru a 
îndepărta din acel om un astfel de viciu, căci abia atunci în sufletul cel chinuit se trezeşte 
adevăratul dezgust împotriva slăbiciunii vicioase a trupului lui, iar omul respectiv va face 
tot ce va putea pentru a deveni puternic acolo unde odinioară era slab, primind la 
momentul potrivit şi ajutorul Graţiei Divine. 

6. Vezi, din punct de vedere raţional, aceasta ar trebui să înţeleagă iudeul prin 
termenii de Satana şi diavol, dar pentru că el nu înţelege astfel, îi consideră pe Satana şi 
pe diavoli ca reprezentând o voinţă perversă personificată, a cărei plăcere supremă este 
aceea de a devia oamenii de pe cărările drepte ale lui Dumnezeu şi de a-i duce în ispită. 

7 Aceste suflete răutăcioase (diavolii) nu-şi propun să fie duşmanii lui Dumnezeu, 
în primul rând pentru că nu-L cunosc nici pe departe şi, în al doilea rând, pentru că ele 
însele sunt prea oarbe şi prea proaste ca să-şi propună să facă ceva. Căci ele nu aspiră la 
nimic, în afara universului lor foarte strâmt, şi acţionează numai şi numai din egoism, Ele 
urmăresc să obţină doar acel lucru care le înrobeşte sufletul şi sunt foarte suspicioase 
unele faţă de altele. De aceea, în cazul lor nu poate fi vorba de o forţă comună şi, în 
această privinţă, ai perfectă dreptate spunând că puterea lor este neînsemnată. 

8. Dar ea este nulă doar pentru cei care s-au contopit cu iubirea şi cu Voinţa 
Domnului; în cazul celor care încă şovăie, fiind ba de-o parte, ba de cealaltă, partea 
spirituală şi cea materială atârnând în balanţă cam la fel, această forţă demoniacă 
suplimentară îşi va face simţită prezenţa din ce în ce mai mult, pentru că la fiecare viciu 
al lor se va alătura un demon cuprins de acelaşi viciu şi, împreună, vor atârna mult mai 
greu în talerul material al acestei «balanţe morale», iar sufletului îi va fi cu atât mai dificil 
să iasă din sfera materială şi să se îndrepte către cele spirituale. 

9.Dacă sufletul zăboveşte prea mult în cele materiale, în timp, tot mai mulţi 
demoni cu aceleaşi tendinţe se vor agăţa de talerul material al balanţei vieţii sale, iar 
diferenţa dintre talere va deveni tot mai vizibilă, aspectele materiale căpătând din ce în ce 
mai multă greutate în detrimentul celor spirituale. Acum vei înţelege de ce diavolii 
iudeilor sau demonii grecilor pot face până la urmă foarte mult rău unui suflet care se află 
încă în perioada de formare, chiar dacă nu-şi propun neapărat aceasta!" 

Capitolul. 95 - Obiecţiile lui Roclus 



l.Roclus a spus: „Cum se poate ca o fiinţă inteligentă să dăuneze cuiva fără să 
vrea?! Un demon ar trebui să aibă cel puţin atâta demnitate şi conştiinţă încât să ştie ce 
vrea; şi, din moment ce ştie ce vrea, el se face vinovat de rea-voinţă! De altfel, nici nu 
cred că este un lucru normal ca demonilor să le fie îngăduit să se strecoare pe ascuns în 
sărmanul suflet omenesc. Dar dacă aşa ceva este îngăduit, din anumite raţiuni divine 
preaînţelepte, atunci sărmanul suflet nu poate fi învinuit dacă va fi stricat de diavoli. 

2.1ar dacă diavolii nu au inteligenţă - deci, cu atât mai puţin, voinţă liberă -, atunci 
n-au cum să-i facă vreun rău sufletului, şi chiar dacă i-ar face, vina nu este nici a 
sufletului care a fost stricat şi nici a diavolilor lipsiţi de inteligenţă şi de voinţă. Ea ar fi 
doar a aceluia care a îngăduit să se petreacă aşa ceva! Aşa cred eu şi nu mă sfiesc s-o 
spun deschis! 

3. Insă dacă diavolii au o inteligenţă foarte ascuţită, aşa cum se spune şi se poate şi 
presupune, pentru că descoperă imediat care este punctul slab al sufletului în sfera 
materială, înseamnă că au şi voinţa de a-i face rău. Sufletul rămâne în acest caz 
nevinovat, vina fiind doar a diavolilor şi a celui care a îngăduit aceasta! 

4.Dă-mi arme, arată-mi duşmanul şi voi şti să mă apăr, astfel încât el să nu se 
apropie cu uşurinţă de trupul meu! Dar dacă nu-1 cunosc pe duşmanul care îmi poate face 
foarte mult rău, după ce m-a atras pe nesimţite spre viciile cele mai îngrozitoare, şi mai 
trebuie să port şi vina acestui fapt, precum şi urmările sale extrem de rele, ah, atunci, 
mulţumesc mult pentru o astfel de viaţă! 

5. Este ca şi cum ai arunca un sărman slăbănog gol între nişte lupi, hiene, lei, tigri 
şi pantere înfometate. După ce va fi sfâşiat şi mâncat de fiare, tot el va purta vina pentru 
ceea ce s-a petrecut şi va fi osândit de către judecător pentru că, fiind slab şi fără apărare, 
s-a lăsat târât în sălbăticie de nişte zbiri înarmaţi şi puternici, fiind apoi sfâşiat şi mâncat 
de sălbăticiuni! 

6. Cum i se pare înţelepciunii tale cereşti o astfel de justiţie?! Prietene, dacă 
lucrurile stau aşa cu diavolii sau demonii şi sărmanul suflet omenesc poartă singur toată 
vina şi toate consecinţele acţiunilor diavolilor - lipsiţi sau nu de inteligentă şi de voinţă -, 
atunci nu există nici un Dumnezeu înţelept, drept şi iubitor, ci poate numai o fiinţă 
atotputernică prin vrăjitorie, dar oarbă, deci un fel de Fatum ['Destin' n.t], care este 
asemenea romanilor de rang înalt, ce se bucură când văd tot felul de hăituieli de animale 
şi de lupte cu tauri, şi care consideră că omul ce se străduieşte din răsputeri să ajungă la 
înţelepciune săvârşeşte o greşeală! 

7. Eu îţi spun: dacă vorbele tale sunt adevărate, atunci înseamnă că şi fariseii cam 
au dreptate! Eu însă L-am auzit pe Domnul spunând lucruri pline de înţelepciune şi de 
aceea cred că tu greşeşti, iar eu voi rămâne acum aici datorită iubirii mele pentru 
Domnul, spre a-i putea scoate din joc pe aceşti diavoli de farisei!" 

Capitolul 96 - Demonii şi influenţa lor 



l.Rafael a spus, zâmbind cu blândeţe: „Vezi, prietene, tu chiar că ai băut trei 
pahare de vin mai mult decât trebuia. De aceea eşti mai neîngăduitor decât de obicei! Din 
punctul tău de vedere, ai perfectă dreptate, mai ales când spui că demonii, oricât de mulţi 
ar fi ei, nu au nici o putere asupraomului care este cuprins pe deplin de iubirea pentru 
Dumnezeu; pentru că, în cazul lor, nu poate fi vorba de o putere comună, deoarece fiecare 
dintre ei este stăpânit de amor propriu şi nici unul nu va vrea să-şi susţină vecinul de 
teamă ca acesta să nu-1 trădeze şi să nu profite de pe urma lui, ceea ce ar fi un motiv de 
mare regret pentru el. 

2. Când merg oarecum împreună să-şi caute victime, nici unul nu-i spune celuilalt 
intenţiile sale ascunse, iar dacă se întâlnesc ca din întâmplare la locul «crimei», adesea se 
iscă un cumplit război între ei. Căci cel care se aruncă primul asupra unei fiinţe îl va 
duşmăni pe cel care şi-a ales şi el aceeaşi victimă şi, prin urmare, va căuta să-1 alunge. Un 
al treilea va folosi această ocazie, bucurându-se cu răutate de ea, şi va fura victima. Apoi 
un al patrulea va reuşi să se impună, iar dacă aceştia doi vor începe să se certe, va veni un 
al cincilea, care din nou va fura victima. Dacă atunci apare un al şaselea, se porneşte un 
nou război, apoi iese învingător un al şaptelea, până când apare un al optulea, Toţi se vor 
lupta intre ei şi nici unul nu va vrea să-i cedeze celuilalt locul sau victima. 

3. După cum îţi poţi da seama, nici un diavol nu-1 ajută pe celălalt, dar, mânaţi 
fiind de un egoism extrem, ei se adună în acelaşi loc, şi astfel cresc în greutate talerul 
material al victimei. Este ca şi cum ai pune pe talerele unei balanţe greutăţi egale. Nimic 
nu se petrece. Ele se află în echilibru. Dar este suficient să pui un strop infim de miere pe 
una dintre greutăţi şi parfumul său dulce va atrage imediat mii de albine, care se vor 
aşeza pe ea, şi acest taler va atârna astfel mult mai greu decât celălalt. 

4.Poţi tu oare să-L învinuieşti din această cauză pe Dumnezeu, că a dovedit lipsă 
de înţelepciune dându-i albinei capacitatea de a simţi parfumul şi atracţia pentru miere şi 
dându-i mierii dulceaţa şi aroma?! Sau este oare Domnul neînţelept pentru că şi-a 
înzestrat creaturile nu numai cu simţ practic, ci şi cu frumuseţe, pe fiecare în felul său?! A 
fost oare ceva prostesc din partea Lui să-i dea fecioarei o formă deosebit de frumoasă şi 
de atrăgătoare, astfel încât ea să aibă pe lumea aceasta cea mai mare valoare chiar şi în 
faţa simţurilor celui mai aspru bărbat, iar el să-şi părăsească tatăl şi mama, rămânând cu 
mult drag alături de soţia lui iubită şi delicată?! 

5. Aşa cum singur poţi recunoaşte că în lumea fizică o fiinţă o atrage dintr-un 
anumit punct de vedere pe o alta, cu atât mai mult se petrece acest lucru în lumea 
spiritelor. Cum ar mai exista pământul dacă nu ar fi aşa? Cum ar mai exista o lună, un 
soare şi nenumăratele corpuri cereşti din infinitul spaţiu al Creaţiei?! Un atom are 
simpatie pentru vecinul său şi ei doi se vor atrage. Ceea ce fac ei doi vor face apoi 
nenumăraţi alţi atomi. Ei atrag tot ceea ce este asemenea lor, iar în final se formează prin 
această atracţie o lume, după cum Domnul le-a arătat noaptea trecută ucenicilor Săi şi 
cum vei găsi scris cu detalii şi în cartea cea mare pe care v-am dat-o. 

6.Dacă lucrurile stau aşa, oare este prostesc din partea Domnului că a dat fiecărui 
suflet libertatea de voinţă şi de cunoaştere, cu toate roadele pe care acestea le aduc?! Sau 
ai putea lăuda înţelepciunea lui Dumnezeu în cazul în care un om, vrând de exemplu să 
ajungă în Ierusalim, ar începe să meargă într-acolo, dar nu ar ajunge - deşi are voinţa şi 
cunoştinţele necesare -, pentru simplul fapt că Dumnezeu nu ar vrea ca oamenii să 
culeagă roadele voinţei şi cunoaşterii lor?! Astfel, respectivul om nu ar ajunge în 
Ierusalim, unde are lucruri importante de făcut, ci în Damasc, unde nu are nici o treabă. 
Spune-mi dacă aceasta ţi se pare a fi ceva înţelept?! Sau ţi s-ar părea deplasat ca, dacă ai 
umbla ziua în amiaza mare uns tot cu miere, albinele, viespile şi tot felul de muşte să te 
acopere şi să te mănânce?! 

7.Dacă sufletul tău emană în sfera exterioară a vieţii mirosul păcătos al vreunui 
viciu, sufletele care sunt libere de trup şi care preferă acest miros îl vor simţi imediat şi 
vor veni degrabă ca să se bucure de el; ele se vor strânge în număr mare în jurul tău, 
pentru că vor găsi în sfera vieţii tale hrana dorită de ele. Şi să ştii că aceasta nu este o 
prostie din partea Creatorului, pentru că El nu face nimic altceva decât să respecte 
libertatea fiecărui suflet. Şi, la urma urmei, orice suflet are întotdeauna la îndemână 
suficiente mijloace pentru a scăpa de musafirii nepoftiţi, oricând şi oricât de repede 
doreşte! 

8.Dacă nu vrei să fii deranjat de insecte când eşti afară, în aer liber, spală-te de 
mierea cu care ţi-ai uns corpul în mod prostesc! Şi atunci vei fi lăsat în pace. Iar dacă nu 
vrei să existe în sfera vieţii tale nici un demon care să-ţi chinuiască şi să-ţi slăbească 
sufletul, alege drept călăuză a vieţii tale rânduiala Domnului, pe care acum o cunoşti, şi 
eu îţi garantez că nici un demon nu se va apropia de tine! 

9.Crede-mă, dacă tu nu vei atrage sau ademeni demonii prin vreo răutate, cu 
siguranţă că nici ei nu te vor ademeni sau atrage şi nu te vor duce în ispită. Dar dacă ei 
vor veni din ce în ce mai mulţi la tine, atunci trebuie să înţelegi că tu eşti de vină că i-ai 
atras, iar sufletul tău se va învârtoşa în acel viciu, fără ca demonii să urmărească aceasta." 



Capitolul.97 - Liberul arbitru al omului. Ajutorul Graţiei Divine 



l.(Rafael): „îţi spun: fiecare om devine rău şi se ridică împotriva rânduielii divine 
mai întâi prin el însuşi! El ajunge la aceasta adeseori datorită unei educaţii foarte greşite 
şi se lasă apoi cuprins de tot felul de vicii, care îl împing să păcătuiască. Prin acestea el se 
deschide faţă de multe influenţe rele din exterior, dar viaţa lui sufletească poate să se 
strice şi să rămână aşa numai dacă el doreşte aceasta. 

2.Domnul nu i-ar sta cu nimic în cale dacă el ar dori să se îndrepte; căci este de 
ajuns ca omul care se află la ananghie să-şi formuleze cea mai slabă dorinţă de a se 
transforma şi imediat i se va da ajutor, însă dacă el se păstrează în răutatea sa, fiind 
mulţumit cu ea, şi nu are nici cea mai mică dorinţă de îndreptare, bineînţeles că nu se 
poate interveni cu nimic în voinţa lui. 

3. Totuşi, din când în când, în «aparatul senzitiv» al inimii sale - care poartă 
numele de «conştiinţă» - se strecoară câte ceva din avertismentele noastre straşnice. Dacă 
omul le urmează măcar în parte, atunci nu mai poate fi vorba ca el să fie pierdut şi 
distrus. Un ajutor tainic îi va veni necontenit de sus, transmiţând permanent sufletului său 
înţelegerea şi puterea de a se desprinde tot mai mult din marea confuzie în care se află. 
Nu-i va trebui decât puţină bunăvoinţă şi el va progresa foarte rapid, cel puţin până în 
punctul în care, fiind deja apt pentru a primi o revelaţie superioară, va fi lăsat în mâinile 
lui Dumnezeu, al cărui Spirit îl va conduce în adevărata lumină a Vieţii. 

4.Dar atunci când omul nu se întoarce din marea sa orbire şi din beţia simţurilor 
sale lumeşti, în ciuda acestor avertismente blânde care vin de la noi şi care pot fi cu 
uşurinţă simţite în inimă, ci se poartă de parcă ar fi domnul întregii lumi, ei, atunci nu va 
fi nimeni altul vinovat de starea jalnică a propriului său suflet, decât el însuşi! 

5.Crede-mă şi ţine bine minte ce îţi spun acum! In întreaga lume a naturii şi a 
spiritelor nu există diavoli originari, ci numai diavoli ce provin din oameni care au trăit 
cândva pe pământ, înglodaţi în rele şi în vicii, fiind astfel, încă de pe atunci, nişte 
adevăraţi diavoli împieliţaţi, şi care nu numai că îi ademenesc pe ceilalţi oameni spre tot 
felul de vicii şi mârşăvii, dar îi şi constrâng cu toate mijloacele pe care le au la îndemână. 
Astfel, osânda pe care şi-o pregătesc singuri va fi cu atât mai mare, şi ei se vor putea 
elibera de ea doar cu mare greutate. Acum poţi gândi ce vrei, dar tot nu-L vei putea 
învinui pe Domnul vreun pic. 

6. Mai degrabă te-ai putea gândi că totul este îngăduit în virtutea rânduielii divine 
primordiale, pentru a vindeca un suflet stricat, căci Domnul nu a creat nici un suflet 
pentru pierzanie, ci doar pentru desăvârşire. Să ţii minte şi faptul că în întregul spaţiu 
incomensurabil al Creaţiei, nici un suflet nu a atins şi nu va atinge desăvârşirea printr-o 
graţie neaşteptată şi necondiţionată, ci numai prin propria sa voinţă! Domnul îi lasă 
omului tot felul de mijloace ajutătoare; dar acesta trebuie să le recunoască şi să le 
utilizeze de bunăvoie şi cu multă hotărâre! 

7.Dacă un om spune dintr-o pornire proprie şi din toată inima sa: «Doamne, sunt 
prea slab ca să mă ajut cu mijloacele pe care mi le-ai dat; ajută-mă Tu cu mâna Ta!» 
atunci el a cerut ajutorul suprem din propria sa voinţă, recunoscându-şi şi înţelegându-şi 
propria slăbiciune! In acest caz, Domnul poate acţiona cu toată forţa necesară pentru a 
ajuta sufletul cel necăjit. 

8. Voinţa omului trebuie să fie însă plină de o hotărâre de nezdruncinat, la fel ca şi 
cunoaşterea şi încrederea sa, căci altfel sufletul va rămâne la stadiul în care trebuie să se 
ajute singur, doar cu mijloacele pe care le are la îndemână, pentru că orice influenţă 
străină în propria sa voinţă are drept urmare necesară un fel de «dizolvare» a acesteia. 
Căci, conform poruncii eterne a Domnului, este necesar ca sufletul să se dezvolte şi să se 
desăvârşească prin propriul său efort, cu ajutorul mijloacelor care îi sunt puse la 
dispoziţie, exact la fel cum fiecare om de pe pământ trebuie să caute, să recunoască şi să 
consume hrana cea trupească, dacă vrea să continue să trăiască. 

9.Nici un zeu sau înger nu coboară pe pământ să spună: «Vedeţi, aceasta, aceasta 
şi aceasta să mâncaţi dacă vă este foame!», ci atunci când omului i se face foame, el şi-o 
potoleşte mâncând din fructele care îi sunt pe plac. Dacă îi e sete, merge degrabă la un 
izvor, iar dacă îi e frig, îşi împleteşte imediat un veşmânt din ierburile cele mai moi - care 
să nu-i irite sau să-i zgârie pielea -, protejându-şi astfel trupul de frig. Dacă vrea să fie 
ferit de ploaie şi de animalele sălbatice, îşi face o colibă, căci are la îndemână tot felul de 
mijloace. Ori încotro se îndreaptă, găseşte o mulţime de daruri pe care le recunoaşte şi le 
poate folosi cu uşurinţă, după puterile care i-au fost date." 



Capitolul 98 - Autodeterminarea sufletului 



l.(Rafael): „Dacă Domnul îl lasă pe om să aibă singur grijă de necesităţile 
exterioare ale vieţii sale, pentru ca astfel sufletul să-şi poată exercita cunoaşterea de sine 
şi puterea de a acţiona, cu atât mai mult îi este necesară sufletului această libertate! 

2. Chiar şi sufletele animalelor au în mod inerent o pulsiune a lor specifică 
(instinct), conform căreia ele acţionează, fiecare în felul său. Ar fi o prostie să crezi că 
aceste creaturi, fără grai şi aparent lipsite de conştiinţă, acţionează asemenea unor 
maşinării ghidate de o putere exterioară. Dacă ar fi aşa, nici cel mai bun animal domestic 
nu ar putea fi folosit pentru vreo muncă, oricât de uşoară, şi nu ar putea răspunde 
chemării omului. 

3. Dar, pentru că fiecare animal are un fel de suflet, care posedă o putere a vieţii 
proprie, prin care îşi pune în mişcare trupul, el poate fi învăţat prin diferite metode să facă 
anumite lucruri. O fiinţă care este animată doar dinspre exterior nu are nici memorie, nici 
vreun fel de judecată. Viaţa ei este una mecanică, iar aspiraţia sa este atât de limitată încât 
nici nu poate fi vorba de îmbunătăţirea sau de înnobilarea ei prin vreun fel de învăţătură. 
Aceasta trebuie să se petreacă tot în mod mecanic, venind dinspre exterior. 

4. N-ai decât să-i spui unui pom şi timp de o mie de ani că trebuie să stea într-un 
anumit fel şi să facă roade mai bune! Totul va fi în zadar! Dar dacă tai crengile unui pom 
sălbatic utilizând cuţitul şi ferăstrăul, apoi îi despici puţin trunchiul şi îi pui în crăpătură 
crenguţe proaspete, de soi bun, altoindu-1, pomul tău va fi înnobilat într-un mod pur 
mecanic şi, în timp, va face roade mai bune! 

5. Insă pe un animal îl poţi îndruma prin cuvinte şi prin anumite gesturi ale 
mâinilor, iar el te va sluji la nevoie şi va urma întru totul porunca ta. Aceasta este o 
dovadă de netăgăduit a faptului că şi animalele au un fel de libertate a voinţei, fără de 
care nu te-ar putea asculta sau sluji şi care lipseşte în cazul unei pietre sau al unui pom. 

6.Dacă până şi animalele au un fel de suflet al lor, care este înzestrat cu o oarecare 
cunoaştere, libertate a voinţei şi capacitate de autodeterminare, cu atât mai mult omul 
trebuie să manifeste aceste calităţi! Aici nu poate fi vorba de influenţe care vin din 
exterior, nici bune şi, cu atât mai puţin, rele. 



153 



7. Sufletul are oricum tot ce-i trebuie pentru a putea progresa. O dată ce, prin forţa 
voinţei proprii şi prin iubirea liberă faţă de Dumnezeu, el îşi consolidează o viaţă 
interioară mai elevată, va înţelege curând ceea ce încă îi lipseşte, şi astfel, recunoscând cu 
uşurinţă mijloacele şi căile care îi sunt necesare şi recurgând la ele din propria sa voinţă, 
îşi va însuşi şi se va îmbogăţi mereu cu comorile unei vieţi spirituale din ce în ce mai 
elevate şi mai desăvârşite. 

8. Ceea ce sufletul dobândeşte pe această cale, singura care conduce spre rânduiala 
lui Dumnezeu, este şi rămâne de-a pururi al lui, întru totul. Nici timpul şi nici veşnicia nu 
i-1 vor mai putea lua vreodată. Dar ceea ce sufletul a dobândit în afara voinţei şi a 
cunoaşterii sale proprii - ca de exemplu trupul fizic, organic, şi, împreună cu el, anumite 
avantaje exterioare, lumeşti - nu poate rămâne al lui, ci îi va fi luat la fel cum i-a fost dat. 

9.Dacă toate sunt rânduite astfel, după cum o arată viaţa de zi cu zi a oamenilor, 
atunci nu poate fi vorba nicidecum de o putere dată demonilor, prin care ei să atragă şi să 
influenţeze cu forţa sufletele, căci totul depinde de voinţa, de cunoaşterea şi, în cele din 
urmă, de puterea de a iubi cu adevărat a acestora din urmă. Exact aşa cum îţi este voinţa, 
cunoaşterea şi iubirea, tot aşa îţi va fi întreaga viaţă, şi nu altfel! 

lO.Dacă voieşti, cunoşti şi iubeşti ceea ce este drept, după rânduiala lui 
Dumnezeu, vei ajunge întotdeauna, pe această cale, la adevăr; însă dacă voieşti, cunoşti şi 
iubeşti împotriva acestei rânduieli - singura în care se află adevărul şi esenţa -, atunci te 
asemeni unui om care vrea să strângă recolta de pe un ogor pe care nu a semănat 
niciodată nimic şi care, în cele din urmă, va trebui să-şi dea seama că el singur poartă 
vina faptului că nu are ce să strângă. Spune-mi, ai înţeles ce ţi-am explicat?" 



Capitolul 99 - Fior an îi mustră pe farisei pentru critica lor lipsită 
de iubire faţă de Domnul 



l.Roclus a spus: „Sigur că da. Mi-ai explicat atât de bine totul, încât pot spune că 
niciodată nu am înţeles ceva mai bine! Insă mă înfurie tot mai mult aceşti oameni care, 
văzând că Domnul mai bea câte un pahar de vin şi discută prieteneşte cu Cyrenius şi cu 
Cornelius, redevin vechii farisei obişnuiţi! Oare nu vezi şi nu auzi cum orice ar face sau 
ar spune Domnul este privit de aceştia ca fiind o mare oroare!? Au văzut toate minunile 
săvârşite de El, mănâncă la masa Lui, dar îl slăvesc cu limbă de şarpe! Ce spui despre 
toate acestea?" 

2.Rafael a spus: „Lasă aceste lucruri. Crede -mă, Domnului nu-i scapă nimic din 
ceea ce se petrece! La momentul potrivit, El însuşi îi va pune la punct aşa cum se cuvine, 
iar o mustrare din partea Domnului este întotdeauna foarte amară pentru cel care şi-o 
atrage asupra sa. Vezi tu, Cyrenius, Cornelius, Iulius şi Faustus au observat şi ei ceea ce 
ai remarcat tu, şi chiar şi eu am sesizat încă de mult timp! Dar Voinţa Domnului m-a 
îndemnat în taină să am răbdare, de aceea mă port de parcă nu aş fi auzit nimic din ceea 

ce vorbesc cei cincizeci de farisei. în curând va sosi clipa în care vor fi înfruntaţi! Stai 
liniştit, nu mai durează mult!" 

3.Roclus a devenit tăcut, aşteptând ceea ce avea să vină. Dar cei cincizeci de 
farisei nu s-au simţit tulburaţi în nici un fel şi şi-au continuat sfatul. 

4.Floran, vorbitorul lor principal, nu era însă de acord cu părerile groteşti ale 
conducătorului Stahar şi a spus: „Pentru mine, faptul că învăţătorul mănâncă sau bea nu 
constituie o dovadă împotriva caracterului Său divin! Purtarea Sa mi se pare cât se poate 
de firească, iar noi ar trebui să încetăm de a ne mai îndoi în credinţa noastră când vedem 
una sau alta la El. 

5. Dacă El este Mesia Iehova Savaot, cel care a fost cântat de David, atunci tot ce 
va face El va fi bine. Cum am putea noi, sărmani oameni muritori neputincioşi, să-I 
impunem Lui reguli de comportament, când îi datorăm chiar viaţa noastră şi când - ştim 
cu toţii aceasta - El singur a făcut cerul şi pământul, ierburile, animalele şi oamenii, 
aranjând totul într-o rânduială exemplară! Tu, Stahar, şi voi, toţi ceilalţi, vă aflaţi pe o 
cale mizerabilă şi chiar foarte periculoasă! 

6. Ce ne pasă nouă că El bea acum ceva mai mult vin sau că mănâncă mai multă 
pâine?! Doar El le-a creat pe amândouă! Iţi spun sincer că aceasta nu mă pune deloc pe 
gânduri, ci dimpotrivă, mă bucur că şi El, Preaînaltul şi înţeleptul, se poartă la fel ca noi, 
oamenii obişnuiţi! 

7. Trebuie să vă spun că este o mare prostie din partea voastră să vă purtaţi astfel 
aici, în prezenţa mai-marilor lumii, de parcă mântuirea lor ar depinde de voi! Cine sau ce 
sunteţi voi? Nimic altceva decât nişte sărmani viermi ai pământului, în comparaţie cu 
măreţia acestui om, care porunceşte elementelor, iar acestea se supun voinţei Sale! 

8. Vinul v-a înfierbântat şi v-a înceţoşat minţile, iar argumentele cu care veniţi nu 
dovedesc decât uriaşa voastră prostie, despre care pot spune că în cazul vostru are 
rădăcini adânci. Ce urmăriţi prin aceasta? Puteţi să-mi dovediţi prin învăţătura lui Moise 
că nu este îngăduit să bei din când în când ceva mai mult vin? Puteţi să spuneţi că Noe a 
păcătuit când a băut mai mult suc de struguri? într-adevăr, fiul care a râs de tatăl său a 
păcătuit şi a meritat să fie blestemat, dar cel care a acoperit goliciunea tatălui său a fost 
binecuvântat! 

9.De aceea, vă spun vouă: ceea ce face Domnul este întotdeauna şi pentru 
eternitate bine făcut! Chiar dacă ar bea acum câteva burdufuri pline cu vin, tot nu ar 
trebui să ne pese; şi chiar dacă ar fi înconjurat de o mie de fecioare, oricare ar fi obârşia şi 
renumele lor, nici aceasta nu ar trebui să ne preocupe absolut deloc, căci El este creatorul 
atât al lor, cât şi al nostru, deopotrivă! De ce să ne facem griji dacă El Se apropie de 
propria Sa lucrare, oricare ar fi aceasta, şi vindecă astfel ceva rău sau nesănătos la ea?! 
Pentru numele lui Dumnezeu, fiţi mai umili şi mai chibzuiţi în judecăţile şi părerile 
voastre!" 

Capitolul. 100 - Stăpânirea romană constituie o binecuvântare pentru 

poporul iudeu 



l.Stahar a spus: „Din câte îmi dau eu seama, tu crezi cu fermitate în caracterul său 
divin!" 

2. Floran a răspuns: „De ce nu aş crede?! A făcut Dumnezeu pe vremea lui Moise 
astfel de minuni?! Acum însă, când acest om, înzestrat cu suprema înţelepciune, face 
minuni nemaiauzite, pe care doar Atotputerea divină le-ar putea înfăptui, ce m-ar putea 
împiedica să înţeleg că El este plin de adevăratul Spirit al lui Dumnezeu şi să îl consider 
drept unicul Dumnezeu adevărat?! Convingerea, supunerea şi credinţa mea, având la bază 
această înţelegere, sunt mai de neclintit decât vechile piramide ale Egiptului! 

3. Nu numai că eu cred acum, ci sunt convins până în măduva oaselor că este aşa 
şi nu altfel, şi nimic nu mă mai poate clinti din această convingere vie a mea, cu atât mai 
puţin tu, Stahar, care eşti schimbător ca vremea! 

4.1n această privinţă, pot spune cu conştiinţa împăcată, la fel ca eroii romani: Si 
totus illabatur orbis, impavidum ferient ruinae! ('Chiar dacă întreaga lume s-ar prăbuşi, 
cel neînfricat va susţine ruinele!') Căci eu ştiu ce văd şi ce cred, şi nu sunt o trestie bătută 
de vânt, în mijlocul unei mlaştini. Am devenit asemenea unei stânci de marmură din 
mijlocul mării, de care se sfarmă vijeliile şi valurile cele mai mari!" 

5. Stahar a spus: „Nu te poate clinti nici chiar justiţia Templului din Ierusalim, 
care este însăşi justiţia lui Dumnezeu?" 

6. Floran a răspuns: „Cine-L are ca scut pe acest Domn şi pe stăpânii Romei nu 
mai trebuie să se teamă de aşa-zisa voastră justiţie divină, pe care nu Dumnezeu a 
instaurat-o. Pot chiar să-ţi mărturisesc că nu simt nici un pic de frică în faţa ameninţărilor 
Ierusalimului, iar blestemele Marelui Preot îmi intră pe-o ureche şi-mi ies pe cealaltă! 
Căci eu cred că acela care umblă în lumina zilei nu are de ce să se teamă de întunericul 
nopţii. Aşa că nici mie nu mi-e frică de Templul din Ierusalim! 

7. învăţătura acestui om, care luminează ca soarele, este pentru spirit - în 
comparaţie cu regulile Templului, pe care le cunosc atât de bine - precum ziua faţă de 
noaptea cea mai adâncă, Templul fiind sălaşul acestei nopţi. Da, cei care încă mai aparţin 
nopţii va trebui să se teamă de multe, inclusiv de moartea sufletelor lor. Pe mine însă mă 
aşteaptă cel mult moartea trupului, care de fapt nu este o moarte! 

8. Nimeni nu-mi poate lua viaţa cea eternă a sufletului; căci o văd şi o simt 
pulsând în mine. Simt totodată şi darurile ei nemaipomenite. Şi, dacă nu am nici un pic de 
teamă pentru moartea trupului meu, cum aş putea să mă tem de presupusa justiţie divină 
care se manifestă prin Templu, invocată de voi?! De aceea, îţi repet ceea ce cred din tot 
sufletul: cine umblă în lumina zilei nu are de ce să se teamă de întunericul nopţii!" 

9. Stahar a spus, întunecându-se la faţă: „Dar cum de poţi numi noapte acest loc în 
care îi sunt propovăduite poporului Scriptura şi adevăratul Cuvânt al lui Dumnezeu?!" 

lO.Floran a răspuns: „Scriptura - pe care noi doi, cărturari fiind, o pricepem tot 
atât de mult cât o pricepe unul care nu a auzit-o niciodată cuprinde aşa-numitele cuvinte 
ale lui Dumnezeu, care de fapt au fost scrise de unii oameni pentru a-şi satisface 
interesele lor meschine. Aşa că nu-mi mai pomeni nici un cuvânt despre ea! Ce miracole 
am făcut noi prin aceste cuvinte ale lui Dumnezeu, despre care se spune că sunt 

atotputernice? Ce altceva am realizat în afara faptului că ne-am umplut sacii cu bani de 
pe urma celor care ni s-au supus, de bunăvoie sau cu forţa, şi că am urmărit prin toate 
mijloacele să întunecăm orice scânteie de lumină? 

1 1 .Nu este oare o ruşine strigătoare la cer faptul că noi, cel mai vechi popor al lui 
Dumnezeu, am ajuns să ni se impună înţeleptele legi şi norme de stat ale păgânilor? Şi 
dacă aceştia nu ar fi instituit aici o justiţie mai umană şi mai bună, poporul nostru s-ar fi 
aflat într-o răzmeriţă atât de cumplită, cum nu întâlneşti nici la animalele cele mai feroce. 

12. Ce justiţie aveam noi înainte de venirea romanilor? Nici una, ci doar capriciul 
orb al unora care au reuşit, într-un fel sau altul, să pună mâna pe putere! 

13. De exemplu, un asemenea conducător bogat poruncea într-o zi ceva, şi a doua 
zi, dându-şi seama că a dat o lege neprofitabilă pentru el şi regretându-şi hotărârea, se 
mânia şi îi pedepsea întâi pe sfetnicii săi, apoi pe toţi cei ce respectaseră legea din ziua 
precedentă, pe motiv că aceştia ar fi putut să vină la el şi să-i atragă atenţia că legea pe 
care a dat-o era mai mult în favoarea lor decât în a lui! Şi chiar să presupunem că s-ar fi 
găsit totuşi cineva care să-i spună: «Ascultă, tu, mare poruncitor înţelept, legea pe care ai 
dat-o nu poate fi respectată! Iar dacă va fi respectată, vei fi distrus, împreună cu toţi 
supuşii tăi; căci te-ai lăsat sfătuit de un sfetnic trădător şi răuvoitor, care cu siguranţă că a 
fost cumpărat de vreun vecin invidios de-al tău!» Ce s-ar fi petrecut atunci? Cel care 1-a 
atenţionat pe stăpân asupra erorii ar fi fost judecat şi pedepsit pentru obrăznicie. Sfetnicul 
cel rău ar fi fost şi el pedepsit, iar cei care au respectat legea cea rea ar fi fost de 
asemenea traşi la răspundere, chiar înainte de a apărea o nouă lege. Ce părere aveţi despre 
o astfel de dreptate? 

14. Marea Ţară a Iudeii avea o mulţime de astfel de mici domnitori, înaintea 
venirii romanilor, şi fiecare dintre aceştia era un adevărat tiran pentru bietul popor condus 
de el. Ei îşi hăituiau supuşii zi de zi, după bunul lor plac, şi nu dădeau nimănui socoteală 
pentru aceasta. Iar romanii, deşi păgâni, au fost nişte adevăraţi mesageri cereşti atunci 
când au venit, nimicind sute de astfel de mici tirani lipsiţi de conştiinţă! Ei au dat apoi 
legi drepte şi durabile, prin care fiecare om să poată fi stăpânul propriului său avut. Acum 
fiecare om îşi poate plăti dările, care nu sunt apăsătoare, poate face negoţ şi poate călători 
nestingherit, după bunul său plac, bineînţeles, respectând legile. 

15. Noi ştim că Templul nu a fost şi nu este prietenul romanilor. Motivul acestui 
fapt este binecunoscut, căci învingătorii romani au cerut tribut şi Templului, pe când 
înainte Templul era plătit de micii tirani, pentru ca preoţii lui să menţină poporul în 
întuneric şi să-1 înveţe supunerea totală faţă de stăpânire. 

16. Oh, cine a văzut vreodată un iudeu care să propovăduiască supunerea faţă de 
stăpânirea romană?! Poporului i se spune că romanii reprezintă j oarda din mâna 
Domnului, care trebuie suportată. Dar despre sutele de tirani îngrozitori care chinuiau 
poporul mai rău decât diavolii nu se spunea că sunt o joardă, ci o ceată de îngeri ai 
Domnului, având menirea de a-i încerca pe bieţii oameni. Cine li se opunea era declarat 
imediat a fi duşmanul lui Iehova şi era osândit. 

17. Oh, acestea au fost vremurile bune ale Templului, de care sperăm că sărmana 
omenire a fost scăpată pentru totdeauna. Justiţia Templului încă mai reprezintă o rămăşiţă 
mică dar suficient de rea a acelor vremuri - care însă, slavă Domnului, nu-mi mai produce 
nici o teamă, căci acum aparţin Domnului şi Romei, ceea ce este suficient pentru a nu mă 
mai sinchisi niciodată de ameninţările Templului! Eşti mulţumit cu explicaţia mea?" 



157 



Capitolul. 101 - Roclus şi Fior an vorbesc despre Stahar 



l.Stahar s-a întunecat de-a binelea la faţă şi nu a mai scos nici un cuvânt, căci 
vorbele lui Floran îl făcuseră oarecum să-şi schimbe părerea. 

2.Roclus, care ascultase întreaga discuţie cu multă atenţie, s-a ridicat, a mers 
direct la Floran, 1-a bătut pe umăr şi i-a spus: „Bravo! Eşti omul meu! Te primesc în 
cetatea noastră, care se află sub protecţia lui Dumnezeu şi a Romei. Ceea ce ai spus acum 
ţi-a fost inspirat de Domnul. Parcă ai vorbit din inima mea! Ah, astfel de cuvinte mă ung 
pe suflet, căci eu doresc doar binele oamenilor! Totuşi, nu pricep cum de Stahar, care nu 
mi se pare a fi un imbecil, mai poate accepta ca îndoiala să încolţească în inima lui, după 
ce a văzut atâtea fapte nemaipomenite şi după ce a auzit atâtea lucruri înţelepte?! 

3. Pentru mine, care mă aflu aici doar de câteva ore, ceea ce am văzut şi am auzit 
este chiar prea mult, pe când lui Stahar, deşi a văzut şi a auzit cu mult mai mult, i-a putut 
trece prin cap să-L învinovăţească pe Domnul de o mulţime de lucrări diavoleşti! Şi eu 
am băut vin şi recunosc că m-am înfierbântat puţin de la el; dar convingerea la care am 
ajuns o dată nu mi-o mai schimb, chiar de aş continua să beau până mi s-ar înmuia 
picioarele. Cred că străvechea maximă a romanilor: In vino veri tas! ('In vin se află 
adevărul!') i se potriveşte foarte bine bătrânului Stahar cu părul cărunt; căci vinul îl 
înfierbântă pe om, dă la o parte vălul întunecos al diplomaţiei şi îi dezleagă limba, 
făcându-1 să vorbească uneori împotriva voinţei sale. Cu astfel de ocazii s-au aflat adesea 
lucruri pe care altfel oamenii - în mod premeditat, egoist şi meschin - le-ar fi dus cu ei în 
mormânt. 

4. In ciuda fariseismului său cel tare ca diamantul, cu siguranţă că înainte Stahar a 
fost prins la colţ. Văzând că a pierdut bătălia, el a cedat în cele din urmă, pentru că nu 
avea nici o cale de scăpare, dar în adâncul fiinţei sale a rămas în continuare acelaşi vechi 
fariseu convins. Insă a făcut marea greşeală să bea cam prea mult vin, ceea ce 1-a făcut pe 
bătrânul fariseu închistat să iasă din ascunzătoarea lui şi să vorbească. După ce efectul 
vinului va trece, îşi va da seama cu regret ce frumos s-a dat de gol. 

5. Nu degeaba se spune despre adoratorii lui Bachus că ei puteau cunoaşte viitorul, 
iar oamenii credeau în ei. Şi în cazul respectiv, vinul îşi făcea efectul său miraculos. Se 
spune că însuşi marele rege al iudeilor, David, a scris şi a cântat mulţi dintre psalmii săi 
după ce băuse vin. 

6.Dacă această băutură are un efect atât de special, putem presupune că bătrânul 
conducător deşi mai înainte se dăduse drept mare credincios - şi-a arătat, spre bucuria 
noastră, adevărata faţă de fariseu habotnic. El face parte dintr-o categorie de oameni de 
care se tem până şi fiarele sălbatice ale pădurilor; prin urmare, imaginează-ţi ce destin au 
sărmanii păcătoşi care se află sub jugul lor! Am dreptate sau nu?" 

7. Floran a spus: „Da, iubitul meu prieten, dintr-un anumit punct de vedere, ai 
dreptate, dar mai trebuie să ţinem seama şi de altceva! Vezi tu, dacă vrei să îndrepţi un 
pom tânăr care a crescut strâmb, truda ta va fi repede încununată de succes, dar dacă vei 
vrea să faci acelaşi lucru cu un pom bătrân, care s-a rigidizat deja, va trebui să munceşti 
din greu şi să ai multă, multă răbdare! In fiecare zi va trebui să-1 apeşi încetişor, puţin 
câte puţin, până când pomul se va îndrepta. Dacă vei vrea să-1 îndrepţi dintr-o dată cu 
forţa, pomul se va rupe. Astfel îl vei omorî, iar acest rezultat nu va fi o reuşită 

binecuvântată. Dar, făcând aşa cum te-am învăţat, vei respecta şi iubirea, şi înţelepciunea 
Domnului. 

8.Stahar s-a cam mâniat, datorită zelului său de iudeu bătrân. Sunt atâtea lucruri 
pe care superstiţia sa le consideră încă a fi păcat, dar care, conform purei raţiuni, nu sunt 
aşa, nici în ochii oamenilor şi, cu atât mai puţin, în faţa lui Dumnezeu! Printre acestea se 
află consumul exagerat de vin şi discuţia cu o fecioară, care, după părerea lui, nu are 
destulă minte pentru a putea vorbi cu un bărbat! Când este treaz, trece uşor peste astfel de 
mărunţişuri, dar acum a băut câteva pahare în plus, iar spiritele vinului au găsit în 
pântecele lui resturile bătrâne şi rigidizate ale fariseismului său orb, leau reînviat şi le-au 
făcut să se răscoale. Nu cred că merită să discutăm atât despre această situaţie! 

9. Totuşi, i-am expus bătrânului suficient de limpede părerea mea, iar el cugetă 
acum, atât cât poate, la cele spuse de mine. Cu siguranţă că mâine va fi un cu totul alt om. 
Dacă nu ar fi aşa cum ţiam spus, Domnul însuşi ar fi intervenit deja, dar, ştiind bine care 
este situaţia, El lasă impresia că o ignoră. Dacă El şi marii capi ai Romei nu iau în seamă 
această situaţie, putem fi şi noi siguri că în spatele ei nu se ascunde altceva decât ceea ce 
ţi-am spus adineauri. Dincolo de aceasta, trebuie să-ţi mulţumesc din toată inima pentru 
oferta prietenoasă pe care mi-ai făcut-o şi te asigur că îi voi da curs negreşit. 

10. Ce poate fi mai minunat pe acest pământ, pentru un om cinstit, decât să 
trăiască şi să lucreze într-o veritabilă atmosferă prietenească, în care să domnească 
iubirea şi adevărul, în care valoarea umană a fiecăruia să fie considerată de toţi una sacră, 
de sorginte divină, iar sufletele tuturor, unite, să-L recunoască pe Domnul, să-L iubească, 
să-L slăvească şi să rostească într-un singur glas: «Domnul singur este totul, iar noi 
suntem fraţi. Nici unul dintre noi nu se gândeşte nici pe departe că este mai bun sau mai 
deştept decât aproapele său. Chiar dacă există unele diferenţe în această prietenie, fie ca 
ele să reprezinte numai aspiraţia fiecăruia de a deveni un prieten şi mai bun al celuilalt, 
pentru ca, printr-o astfel de unire a forţelor noastre, să le fim de folos tuturor oamenilor, 
întru afirmarea deplinului adevăr!» 

1 1 .Da, prietene Roclus, aceasta este menirea adevărată şi divină a omului pe acest 
pământ: de a-i ajuta pe toţi cei nevoiaşi şi suferinzi cu trupul şi cu sufletul, acolo unde 
mai pot fi ajutaţi! Aceasta este iubirea despre care vorbea Domnul. Cine o urmează cu 
credinţă, acela nu va pleca cu mâinile goale! Eşti de acord cu mine?" 



Capitolul 102 - Roclus îi descrie pe farisei 



1. Roclus a spus: „Desigur. La fel simt şi eu şi la fel sunt orientate şi inima, 
gândurile, voinţa şi intenţiile mele. Aşa a fost până acum şi cu atât mai mult va fi aşa de 
acum înainte. Pentru că acum L-am recunoscut pe Domnul şi întreaga Sa fiinţă în inima 
mea şi L-am primit în voinţa mea pentru totdeauna! Acum nu mai vreau să vorbesc 
despre bătrânul Stahar şi să-1 judec. Omului care merge în lumină îi este uşor să 
vorbească despre noapte. într-adevăr, există şi în timpul zilei umbre, dar la umbra 

oricărui copac este totuşi mult mai multă lumină decât în noaptea cea mai luminoasă. La 
fel cum este în natură, aşa este şi în spirit! Cel în inima şi în sufletul căruia se ivesc zorii 
se mai mânie uneori din cauza nopţii aproapelui său, dar gândurile sale cele mai negre 
sunt totuşi ca o lumină în comparaţie cu întunericul celor mai «luminoase» gânduri ale 
unui fariseu autentic. 

2. Vezi tu, o străveche zicală a noastră, a grecilor, spune despre omul care rosteşte 
sau face o mare gogomănie că «este mai prost decât un fariseu iudeu». Aceasta nu 
înseamnă că toţi sau majoritatea fariseilor sunt proşti, dar totuşi mulţi dintre ei sunt. Şi 
dacă ar fi doar atât, n-aş zice nimic, dar se ştie că majoritatea fariseilor sunt oameni răi şi 
răzbunători. Acesta este un adevăr care a fost dovedit de un lung şir de experienţe triste. 
Din această cauză eu am devenit un duşman declarat al acestor oameni imposibili, cu care 
nu poţi nici să discuţi, nici să faci negoţ! 

3. Ah, cu samaritenii poţi vorbi şi poţi face şi negoţ, cu toate că şi ei trăiesc după 
învăţătura lui Moise! Nici cu saducheii nu e chiar atât de greu, dar cu «adevăraţii iudei», 
cum singuri îşi spun fariseii, nu poţi face nimic! Aceştia îi preţuiesc doar pe cei care se 
lasă permanent convinşi şi păcăliţi de ei. Dă-le tot ce ai fariseilor şi mori apoi de foame în 
faţa porţilor lor; astfel vei fi un adevărat «copil al lui Dumnezeu» şi ei te vor numi sfânt! 
Vai de cel care gândeşte! El nu va fi bine privit de către aceşti farisei invidioşi, decât dacă 
le va face o mare ofrandă şi se va lăsa apoi dus de nas şi folosit de ei în scopurile cele mai 
meschine! 

4. Ce ar putea gândi căutătorul de lumină şi adevăr când vede aşa ceva? Ce va 
spune el despre cei ce poartă cu mândrie numele de «fariseu»? Nimic altceva decât ceea 
ce am auzit odată la doi farisei îmbuibaţi, care discutau fără să ştie că îi aud! Pentru a-i 
deosebi între ei, îl voi numi pe unul A, iar pe celălalt B. 

5. Cu o voce hârâită, A i-a spus lui B: «Auzi tu, povestea asta idioată despre Moise 
- care de fapt nici nu a existat - nu e deloc rea! Nu cred că e vreo urmă de adevăr în ea, iar 
Iehova este o simplă metaforă. Tot ce stă scris în această Scriptură a noastră este lucrarea 
oamenilor, la fel cum aceştia sunt lucrarea naturii, care mai întâi creează, iar apoi 
distruge! 

6. Dumnezeu şi zeii sunt numai oamenii care au suficientă voinţă şi putere pentru a 
se ridica la acest rang. Doar începutul e greu pentru aceasta. O dată ce lucrurile s-au 
aşezat bine în decursul timpului, totul devine o joacă. Cu câteva aparente miracole poţi 
convinge o lume întreagă. Este de ajuns să construieşti repede temple înalte precum 
munţii, să le împodobeşti la exterior, dar mai ales în interior, cu tot felul de fleacuri 
mistice şi să înveţi omenirea cea oarbă despre un Dumnezeu atotputernic, care se află 
undeva şi ai cărui slujitori şi reprezentanţi nu pot fi decât fariseii, adică noi, bineînţeles! 

7. Pentru a fi cât mai mult preţuit de oameni trebuie să le dai tot felul de legi, greu 
sau chiar imposibil de urmat, şi să le spui că acestea vin de la Dumnezeu. Pedepsele 
pentru încălcarea acestora trebuie să fie aspre, iar tu trebuie să le aplici fără milă! Astfel 
se învaţă şi se răspândeşte în rândurile poporului supunerea, teama şi slăbiciunea. O dată 
ce ai reuşit să faci aceasta, poţi fi un adevărat Dumnezeu. 

8. Totuşi, trebuie să ai grijă ca poporul să nu cumva să fie mai iluminat decât 
trebuie, adică decât i-ar fi necesar unui om ca să poată vorbi cu tine şi să-ţi înţeleagă 
cuvintele. E de ajuns ca el să ştie chiar şi un pic mai mult decât atât, şi vor apărea foarte 
mulţi, cu tot felul de întrebări! Dacă oamenii pun întrebări, aceasta arată că au început 
deja să gândească, iar preoţii nu se împacă deloc cu poporul care gândeşte şi are valori 
morale! 

9. Oamenii nu trebuie să aibă mai multă minte decât un bou dresat sau un măgar 
supus. Tot ce depăşeşte aceste limite dăunează preoţimii! Poporul nu trebuie să aibă 
absolut deloc habar de cunoaşterea noastră, căci, dacă află ceva, s-a zis cu noi! 

10.De aceea, în aceste vremuri în care există tot felul de oameni ce vor să aducă 
lumina în rândul poporului, trebuie să fim foarte atenţi şi să-i înlăturăm cât mai repede! 
Cu toate că rândunica nu aduce propriu-zis vara, sosirea ei este totuşi un semn că vara va 
veni. De aceea, predicatorii luminii sunt periculoşi pentru noi şi trebuie să fie nimiciţi 
imediat!» 

11. Astfel a vorbit A, iar B, un bărbat mic de statură şi cu obrajii bucălaţi, i-a dat 
întru totul dreptate. Ridicând din umeri, el a spus: «Ne este destul de greu acum din cauza 
isteţilor de romani, care i-au stricat neaşteptat de mult pe iudeii noştri! Pe deasupra, 
Satana însuşi ni i-a mai adus pe cap şi pe esenieni, care sunt cu mult mai incomozi acum, 
de când au intrat sub protecţia Romei! Dacă nu începem să ademenim poporul prin 
diverse linguşeli şi înşelăciuni, s-a sfârşit cu noi! 

12. Trebuie să ne înarmăm cu tot felul de miracole, pentru că ele conving şi un om 
deştept; dar acestea trebuie să fie bine alese şi foarte noi, altfel blestemaţii de magicieni 
vor veni din toate ţinuturile în Ierusalim şi ne vor da în vileag, făcându-ne de ruşine. Este 
necesar să facem aceasta, mai ales acum, când esenienii au început şi ei să săvârşească 
miracole sub ochii noştri. Mai mult decât atât, în Galileea a apărut un nou făcător de 
minuni, nemaipomenit, care a pornit la luptă împotriva noastră şi vrea să ne distrugă cu 
orice chip! Trebuie nimicit şi acesta, la fel ca acel botezător de pe Iordan, care ne-a adus 
destule necazuri! Astfel de predicatori trebuie ucişi fără milă, că de nu, vor da în vileag 
înşelătoriile noastre vechi şi nu vom mai avea deloc zile bune. Ce părere ai?» 

13. A i-a răspuns: «Sunt de acord cu tine, dar pentru aceasta trebuie ca şi 
conducătorii Templului, care au devenit atât de zgârciţi şi de nepăsători, să sacrifice o 
parte din comorile lor incomensurabile! Insă ei gândesc astfel: 'Noi avem bogăţiile 
noastre; indiferent cum le-ar merge celorlalţi, noi o vom duce bine oriunde cu aceste 
averi! Cât timp vaca dă lapte, o vom mulge; iar dacă nu mai dă, o vom tăia chiar cu 
mâinile noastre şi ne vom face apoi din carnea ei o friptură gustoasă!' Lucrurile au mers 
prea departe şi acum va fi greu să convingem oamenii să ne creadă doar pe noi. 

14.Dacă am avea romanii de partea noastră, ar fî mai uşor; dar bine că, măcar într- 
o oarecare măsură, îl avem de partea noastră pe acest Irod! Cu Pilat nu ai ce discuta, 
pentru că el are acea mândrie romană şi nu îngăduie nici măcar iudeilor de rang înalt să 
ajungă în faţa lui, decât în cazuri juridice cu adevărat grave.» 

15. Astfel au vorbit cei doi, în timp ce eu mergeam în urma lor. Cred că sunt vreo 
trei săptămâni de atunci. Eram în ţinutul Betleemului, unde venisem cu ceva treburi. 
Această discuţie mia întărit şi mai mult ateismul, căci am înţeles atunci că nici măcar cei 
care par să aibă cea mai mare credinţă în Dumnezeu nu cred vreun pic într-o Fiinţă 
Divină Supremă. In acel moment mi s-a confirmat părerea, care începuse deja să mi se 
contureze mai demult, că toate religiile nu sunt nimic altceva decât nişte minciuni jalnice 
şi nişte invenţii malefice." 



Capitolul. 103 - Roclus se înfurie din cauza orbirii spirituale a lui Stahar 



l.(Roclus): „Abia aici am învăţat să-L cunosc în sfârşit pe Dumnezeu sub forma 
unui om desăvârşit, deosebit de bun şi înţelept. Acesta cu adevărat este Dumnezeu şi nu 
există nici un altul în afara Lui. Pentru că numai în El găsesc reunite toate acele calităţi pe 
care, conform purei raţiuni, trebuie să le aibă un Dumnezeu şi fără de care El ar fi de 
neconceput. Iată ce cred şi simt eu cu tot sufletul, ca păgân ce sunt şi ca fost ateu, dar 
acest iudeu bătrân, acest slujitor sever al lui Dumnezeu nu poate să recunoască aceasta! 
De ce nu poate? Pentru că nu a căutat niciodată Adevărul şi, cu atât mai puţin, pe 
Dumnezeu cel adevărat! 

2.Am călătorit mult, străbătând aproape jumătate din ţinuturile acestui pământ, 
pentru a găsi Adevărul şi pe Dumnezeul cei adevărat. Dar toate sacrificiile mele au fost 
zadarnice! Am renunţat apoi la orice căutare şi m-am dedicat înţelepciunii acestei lumi, 
găsind în scrierile lui Socrate, Platon şi Aristotel o mulţumire pentru spiritul meu eroic şi 
multă lumină interioară; astfel, am început să cred că doar prin iubire şi prin înţelepciune 
omul îşi poate forma o viaţă spirituală, care nu este atât de uşor de nimicit precum viaţa 
cărnii celei putrede. 

3. Aceeaşi învăţătură am aflat-o acum de la Domnul vieţii şi, în plus, ea este 
pătrunsă până în profunzime de cea mai clară lumină! In urma căutării mele îndelungate, 
Domnul însuşi mi-a venit în întâmpinare şi mi-a dat aici, foarte aproape de locul meu 
natal, ceea ce eu, cu mari eforturi şi sacrificii, am căutat atât de mult timp în întreaga 
lume, fără vreun folos. 

4.Dacă eu am găsit şi am recunoscut aici, atât de repede, Adevărul etern şi viu, de 
ce nu reuşeşte acelaşi lucru şi bătrânul iudeu, slujitor al lui Dumnezeu? Pentru că nu a 
căutat niciodată Adevărul, nici măcar pentru el, cu atât mai puţin pentru ceilalţi! M-am 
convins că e aşa cum spun, atât judecând după discuţia celor doi farisei, pe care am 
relatat-o, cât şi cunoscând mii de alţi farisei! 

5. Fiind mânat doar de intenţii egoiste şi avare, el a fost permanent un duşman al 
adevărului şi al oricărui strop de lumină răspândit în rândul poporului. Venind aici, s-a 
pomenit deodată într-un ocean de adevăruri superioare şi cât se poate de profunde. Nu 
avea cum să se revolte pe faţă împotriva lor; dar mintea sa, trezită acum din amorţire cu 
ajutorul vinului, ne-a arătat cât se poate de clar că în sinea lui încă mai este un fariseu 
îndârjit! 

6. Sunt de acord că el este un copac bătrân care a crescut strâmb şi că poate fi 
îndreptat mai greu decât unul tânăr; dar, chiar dacă am face acest lucru cu multă grijă şi 
răbdare, s-ar putea să fie în zadar! Totuşi, dragul meu prieten Floran, nu vreau să pun la 
îndoială faptul că, în cele din urmă, ar putea fi îndreptat şi acest trunchi bătrân şi strâmb! 
însă el va trebui să se ţină departe de vin, altfel truda pentru îndreptarea sa nu va aduce 
roade!" 



Capitolul. 104 - Mărturia Iui Stahar şi experienţa sa de viaţă 



l.Stahar s-a ridicat şi i-a spus, cam posac, lui Roclus: „în ceea ce priveşte 
fariseismul din zilele noastre, judecata ta nu este greşită; însă în privinţa mea, te înşeli 
foarte mult! Căci, în taină, am căutat şi eu Adevărul vieţii, la fel de mult ca tine, şi l-am 
găsit, cu prisosinţă, pentru prima dată, tot aici; iar acest Adevăr mi-a făcut atât de mult 
bine şi mi-a adus atâta bucurie, pe care le resimt în taină, cum poate nimeni nu a mai 
cunoscut! El a fost şi este pentru mine o nestemată deosebit de preţioasă, pe care nu aş 
da-o nici în schimbul unei lumi întregi! 

2.Am fost şi sunt în continuare foarte fericit într-o astfel de lumină a vieţii; dar a 
trecut un norişor peste sufletul meu, când am văzut că Domnul bea pahar după pahar. De 
ce? Aţi aflat deja, iar Floran a suflat asupra norişorului celui negru şi 1-a alungat, 
fâcându-mi astfel un mare bine, pentru care îşi va primi răsplata; dar tu, prietene Roclus, 
m-ai judecat fără nici un pic de consideraţie şi chiar puţin greşit! 

3. îţi voi dovedi că nici acum şi nici mai demult nu am fost întru totul de partea 
fariseilor, aşa cum ai spus tu de câteva ori mai înainte. Vreau să-ţi demonstrez aceasta, 
iertând din toată inima judecata ta greşită în ceea ce mă priveşte şi făcându-ţi propunerea 
prietenoasă de a ne primi, pe mine şi pe Floran, în cetatea voastră! 

4. Să ştii că am condus de mai multe ori sfatul din Ierusalim în favoarea cetăţii 
voastre şi sunt multe motive pentru care ar trebui să-mi fiţi recunoscători! După cum 
spune un străvechi proverb, că: «Mulţi câini înseamnă moartea iepurelui!», cetatea 
voastră ar fi fost nimicită până acum dacă noi am fi folosit toate mijloacele pe care le 
aveam la îndemână pentru aceasta. Eu am reuşit în cele din urmă să fac în aşa fel încât ea 
să fie tolerată în preajma noastră. Căci le-am explicat templierilor că cetatea eseniană este 
pentru noi mai mult avantajoasă decât dăunătoare, prin faptul că, văzând miracolele 
voastre, cei care şi-au pierdut de mult timp credinţa în Templu îşi vor îndrepta din nou 
privirile către vechile sale turnuri; va fi aşa, pentru că ei cunosc prea bine Scriptura şi 

tradiţia iudaică, iar miracolele esenienilor le vor aminti ce lucruri nemaipomenite s-au 
petrecut în Templul de la Ierusalim sau prin mijlocirea acestuia. 

5. Tot eu am fost cel care a sfătuit Templul să nu pornească la luptă împotriva 
miracolelor cetăţii voastre, pentru că astfel le-ar fi pus sub semnul întrebării pe ale 
noastre. Vezi tu, sfatul meu a fost urmat de către farisei şi sunt convins că nu ai putea 
spune că Templul a întreprins vreo acţiune cu adevărat semnificativă împotriva voastră! 
Dacă eu, fiind un adevărat iudeu, m-am purtat astfel faţă de voi, poţi fi sigur că, intrând în 
cetatea voastră, nu voi lucra împotriva voastră, cu atât mai mult cu cât noi toţi care ne 
aflăm aici am descoperit marele Adevăr al vieţii şi pe unicul Domn şi învăţător din 
veşnicie! Dacă propunerea mea îţi este pe plac, te rog să-mi spui, iar eu, împreună cu 
toate comorile mele - care nu sunt deloc neînsemnate -, voi fi, în numele Domnului, al 
vostru!" 

6.Profund mişcat, Roclus i-a întins mâna lui Stahar şi i-a spus: „Fii de o mie de ori 
bine venit, frate Stahar! Vei conduce cetatea eseniană împreună cu mine!" 

7. Stahar a spus: „Da, voi face negreşit ceea ce îmi stă în putinţă, dar, după cum 
singur îţi vei da seama, puterile nu mă vor mai ţine prea mult, căci la şaptezeci de ani nu 
mai poţi răsturna lumea! Sunt destul de voinic şi uneori mă simt tânăr şi în putere, mai 
ales când e frumos şi cald afară; dar această putere tinerească la un moşneag se aseamănă 
cu o frumoasă zi de sfârşit de toamnă. Câteva ceasuri este plăcut şi senin, dar apoi se 
porneşte brusc un vânt înfiorător de rece, şi farmecul acelei zile se spulberă imediat! 

8. La fel este şi cu mine. Astăzi mă simt puternic precum un leu tânăr, iar mâine 
pot să fiu slăbit de parcă tot sângele mi-ar fi fost supt până la ultimul strop! Să nu aştepţi 
deci foarte multe de la mine. 

9. Insă vasta mea experienţă, împreună cu bogăţiile mele pământeşti, vor fi ale 
tale! Vei putea să le foloseşti mult timp de acum înainte, căci ai abia cincizeci de ani, 
ceea ce înseamnă că eşti tânăr în comparaţie cu mine. Poţi fi sigur că am trecut prin multe 
şi poate că ceea ce eu cunosc va fi pentru tine o comoară mai preţioasă decât aurul, 
nestematele şi nenumăratele perle pe care ţi le dăruiesc! 

lO.La început am fost şi eu un căutător neobosit al adevărului. Am cutreierat la 
rândul meu multe ţări şi ţinuturi necunoscute, vrând să aflu adevărul şi pe oamenii care au 
ajuns la el. Trebuie săţi mărturisesc că toată această căutare a mea nu a fost tocmai în 
zadar. Adesea simţeam în mine foarte multă lumină. Dar aşa cum le merge de obicei 
oamenilor acestei lumi, aşa mi-a mers şi mie. Astăzi te simţi luminat, dar mâine îţi apar 
tot felul de griji pământeşti prosteşti, care îţi întunecă întru totul sufletul, făcându-te să nu 
te mai poţi reculege. 

1 1 .Lumea năvăleşte asupra sufletului nostru în mod nemilos şi fără să ţină seama 
de nimic. Nu rareori, ea distruge orice urmă a luminii superioare. Dacă îţi contempli 
inima în urma unor astfel de furtuni lumeşti, care pot fi de toate felurile, ea va arăta 
precum marele deşert Sahara al Africii. Orice trăire interioară elevată este atunci ca şi 
moartă, iar dacă încerci cumva să o evoci şi să o reînvii, este ca şi cum ai vrea să cultivi 
ogoare, grădini şi pajişti într-o stepă aridă! 

12.Desigur că nu este imposibil să faci dintr-o stepă nisipoasă un pământ mănos; 
dar pentru aceasta e nevoie de multă muncă şi răbdare! Mai întâi trebuie săpate puţuri 
bune, apoi adus pământ roditor de departe şi acoperit tot nisipul cu el; după aceea, cu apa 
din puţuri, pământul trebuie udat temeinic, pe toată suprafaţa. Astfel, stepa nisipoasă se 

va transforma curând într-un rai. Dar cine are atâta timp şi voinţă, ca să nu mai vorbim de 
mijloacele necesare pentru a îndeplini o asemenea sarcină? 

13. Prietene, la fel este şi cu omul, care, trecând prin diferitele furtuni ale vieţii, 
devine o adevărată stepă nisipoasă! Ar putea deveni şi o fiinţă de lumină, dar de unde să 
aibă el forţa, răbdarea şi mijloacele necesare, mai ales atunci când se află singur în 
furtuna vieţii?! Da, în cazul de faţă, care se dovedeşte a fi unul de excepţie, este foarte 
simplu să preschimbi o stepă nisipoasă într-un rai înfloritor! Această transformare se 
datorează lui Dumnezeu cel atotputernic, care poate să prefacă apa în vin şi piatra într-o 
gustoasă bucată de pâine! 

14. Eu, timp de cincizeci de ani, am lucrat asupra mea cu multă sârguinţă, şi totuşi 
nu pot spune că am obţinut mare lucru, în ultima vreme, nu am mai lucrat deloc şi nici nu 
mai voiam să aud despre aşa ceva, dar tocmai acum, în starea mea de lenevie, Domnul 
mi-a dat mai mult decât aş fi sperat să găsesc vreodată! Din vechea stepă nisipoasă a 
vieţii mele a crescut acum o grădină îmbelşugată, dar eu nu am făcut nimic pentru 
aceasta. Domnul a făcut totul singur! Aşa cum se prezintă lucrurile cu mine şi cu cei 
patruzeci şi nouă de tovarăşi ai mei, la fel este şi cu mulţi alţii, printre care te numeri şi 
tu! 

15.M-am convins de multe ori că sunt slabe şanse să găseşti ceva atunci când 
cauţi cu mult zel, iar căutând fără zel, şansele sunt şi mai mici. Dacă un om, care a 
pierdut un lucru pe drum, se întoarce şi îl caută cu multă atenţie, va găsi multe alte 
lucruri, mai puţin ceea ce căuta. Iar acel lucru îl va găsi poate un străin care, aparent din 
întâmplare, va merge pe acelaşi drum. De ce a găsit lucrul respectiv cineva care nu 1-a 
căutat şi nu posesorul său, care 1-a căutat cu mare stăruinţă?! Aproape că au dreptate 
păgânii când numesc astfel de situaţii «ironia sorţii»". 



Capitolul. 105 - Căile ascunse ale Providenţei. Motivele pentru care Stahar s-a îndoit cu 

privire la Domnul 



1 .(Stahar): „De pildă, un bărbat tânăr îşi caută o mireasă. Bate la o poartă, apoi la 
alta şi nu primeşte altceva decât respingeri. Se supără şi spune: «M-am săturat! De acum 
înainte voi rămâne singur şi mă voi gospodări cum voi putea mai bine!» Fiind hotărât să 
nu-şi mai caute nevastă, lucrurile iau o altă întorsătură! Acum vin la el foarte multe femei 
ce doresc ca el să aibă grijă de ele, câte zece pentru fiecare deget! Dar de ce acum, şi nu 
mai înainte, când îşi căuta nevastă? 

2. Un al treilea merge la pescuit, în vreme de restrişte, pentru că vrea să prindă 
peşte spre a-1 vinde, îşi dă toată silinţa; cu multă dibăcie, foloseşte toate trucurile pe care 
le cunoaşte în materie de pescuit, petrece toată noaptea în larg, dar năvodul său rămâne 
gol. Supărat, dimineaţa, când deja renunţase la pescuit, îşi mai aruncă o dată în glumă 

năvodul, cu convingerea că nu va prinde nici un peste. însă imediat năvodul începe să se 
mişte, umplându-se cu peşti mari şi frumoşi, de diferite specii! Dar de ce acum, aşa, 
dintr-o dată, în timp ce toată noaptea nu a prins nimic? 

3. Tot astfel, oamenii au suferit timp de mai multe milenii sub jugul greului 
întuneric al superstiţiilor. Mii şi mii de oameni au tot căutat lumina cea adevărată a vieţii. 
Insă ce au găsit? Exact acelaşi lucru pe care l-am găsit şi noi până nu de mult, adică 
nimic! Ce ne-ar fi rămas în cele din urmă, atât mie, cât şi ţie, şi altor mii de căutători? 
Nimic, decât să ne fi mulţumit cu ceea ce am avut şi cu ceea ce ne-am însuşit din 
experienţele de tot felul prin care am trecut! Şi acum, la apusul zilelor noastre pământeşti, 
când nu mai căutam nimic, iată, porţile Luminii primordiale a lui Dumnezeu s-au deschis 
ca prin farmec şi noi ne scăldăm în fluvii de lumină! Dar de ce acum, şi nu mai demult? 
Vezi, aşa este în viaţă! In mod limpede, aceasta este Voinţa Domnului! De ce este aşa şi 
nu altfel, singur numai Domnul o ştie! 

4. Acolo, la masa Domnului, se află primii Săi ucenici. Cine sunt ei? Eu îi cunosc 
pe toţi! Sunt pescari, iar dintre ei, doar câţiva ştiu că citească şi să scrie. In rest, sunt doar 
oameni cinstiţi şi harnici! Cu siguranţă că nici unul dintre ei nu a căutat ca noi Adevărul 
suprem şi profund al vieţii, dar vezi, ei au primit Lumina înaintea noastră, a celor care am 
căutat-o toată viaţa! Crede-mă, numele noastre vor dispărea precum lumina unei stele 
căzătoare sau cea a unui fulger; dar lumina şi numele lor vor străluci până la sfârşitul 
tuturor vremurilor şi al veşniciei! De cine e mai bine? De unul care a trăit cinstit o viaţă 
întreagă sau de unul care şi-a închinat existenţa studiului adevărurilor profunde ale vieţii? 

5.Rânduiala Domnului este şi rămâne pentru fiinţa muritoare o enigmă de 
nedezlegat. Şi ce altceva poate să facă omul neputincios, decât să ia lucrurile aşa cum 
sunt? Căci noi nu putem determina sau schimba nimic! Ori crezi cumva că am găsit 
nemaipomenita şi imensa lumină a vieţii datorită unor lucruri pe care le-am făcut acum 
sau mai demult? Am căutat mult în întuneric, cu tot felul de făclii, pentru a ne face măcar 
o idee asupra adevăratului Dumnezeu şi pentru a putea afirma cu convingere că există un 
Dumnezeu care conduce totul, dar degeaba! 

6. Ceea ce căutam se cufunda tot mai mult în adâncurile întunecoase ale 
necunoscutului, iar noi ne regăseam tot fără un Dumnezeu pe acest pământ, considerând 
aceasta ca fiind deplinul adevăr. Tu ai devenit esenian şi, prin aceasta, un magician in 
optima forma ('în toată regula'), pe când eu am rămas din punct de vedere exterior un 
fariseu convins. Având această funcţie, am făcut miracole obişnuite, dovezi de aparentă 
pietate, în faţa oamenilor celor orbi. Astfel, o bună bucată de vreme, amândoi am trăit o 
viaţă obişnuită. 

7. Amândoi am parcurs adesea acest drum, până la casa bătrânului pescar Marcu. 
Oare ne-am închipuit noi, câtuşi de puţin, că aici va răsări cândva pentru noi cea mai 
mare lumină a vieţii, că II vom cunoaşte aici pe unicul Dumnezeu adevărat, despre care, 
până acum, în ciuda căutărilor noastre, nu ne-am putut face nici măcar o idee? Ne-am 
gândit noi oare, nu numai că vom afla câte ceva despre El, dar şi că - incredibile dictu! 
('de neimaginat!') - îl vom cunoaşte personal, într-un mod care nu lasă loc nici unei 
îndoieli? Vezi, aşa este cu toate lucrările lui Dumnezeu! Când nu mai cauţi nimic, adesea 
găseşti de o mie de ori mai mult decât atunci când căutai! 

8. Mai înainte tu m-ai criticat, în timp ce eu făceam anumite afirmaţii care puneau 
la îndoială divinitatea de netăgăduit a Domnului. In taină, mi-a plăcut zelul tău, iar dacă 
pretinsa mea îndoială ar fi fost reală, crede-mă, te-aş fi contrazis! Dar eu, în taină, am fost 
încântat, căci gândeam în sinea mea: «Dacă ai şti de ce am invocat aceste îndoieli, ai fi 
fericit în inima ta!» M-am mirat doar că ai trecut cu vederea seninătatea şi liniştea 
Domnului şi că nu ai pătruns în profunzime cuvintele pe care ţi le-a adresat Rafael. De 
aceea, îţi spun acum încă o dată că vasta mea experienţă are o valoare foarte mare! 
Prietene, cine a văzut ţărmul Albionului (Anglia), acela ştie câte ceva! 

9Alege-ţi douăzeci de prieteni încercaţi şi experimentaţi şi poţi fi sigur că printre 
ei se află un trădător, care, cu prima ocazie, se va purta ca un mişel! Eu conduc patruzeci 
şi nouă de oameni, îţi imaginezi cumva că nu se află printre ei vreunul cu două feţe? ! Dar 
sapienţi pauca ('înţeleptului îi trebuie puţin'), sper că mă înţelegi; căci nu e nevoie să 
vorbim prea mult despre aceasta! De aceea am şi venit până aici, pentru a putea schimba 
câteva cuvinte cu tine, departe de masa fariseilor. Floran este asemenea unei stânci pe 
care poţi construi case, dar în afara lui mai sunt alţi patruzeci şi opt, despre care este 
foarte necesar să ştii în ce ape se scaldă, înainte de a începe cu ei o lucrare complet nouă! 

10. Tu erai un ateu convins. Eu, la fel! Dar mulţi dintre cei patruzeci şi nouă au dat 
dovadă adeseori de o prostie imensă. Ei au crezut în înşelătoriile atât de evidente ale 
Templului. Aceştia nu pot fi decât nişte fanatici superstiţioşi şi proşti! Crede-mă, 
asemenea fiinţe sunt mai periculoase pentru noi, oamenii adevăraţi, decât o întreagă 
turmă de lei! De aceea, aici este nevoie de înţelepciune. Dar vezi, aparenta mea revoltă 
împotriva Domnului a avut un efect bun! Majoritatea miau spus că nu am dreptate, fiind 
de partea înţeleptului Floran; dar au mai existat printre ei câţiva, care au fost mai degrabă 
de partea mea decât de cea a lui Floran. Insă chiar şi aceştia au spus că am mers totuşi 
cam prea departe cu presupunerile mele! Acum, dragul meu Roclus, judecă tu cum se 
cuvine, în primul rând dacă am acţionat corect şi, în al doilea rând, dacă sunt demn de 
prietenia ta, aşa cum este Floran!" 



Capitolul. 106 - îngerii nu cunosc toate gândurile Domnului 



1. Roclus a spus: „Mult preţuitul meu Stahar, nici nu era nevoie de atâtea cuvinte, 
căci am priceput cum stau lucrurile şi sunt de părere că noi doi, slujind aceluiaşi ţel, vom 
avea fără îndoială succese binecuvântate. Domnul nu ne va părăsi şi nu ne va lipsi de 
ajutorul Său. Prin milostivirea Lui, vom păşi într-o nouă viaţă, mult mai frumoasă - dacă 
nu într-una complet nouă, aici, pe pământ, atunci, cu siguranţă, într-una strălucitoare şi 
îndumnezeită în lumea de dincolo. Să mergem acum la locurile noastre! Vântul a început 
să se domolească, iar cerul a rămas înţesat de stele. Dacă nu mă înşel, Domnul pare că 
intenţionează să ne mai înveţe ceva. Să fim deci ochi şi urechi!" 

2.Stahar, care observase şi el aceasta, a spus: „Da, da, ai dreptate, ceva se petrece. 
Din câte îmi dau eu seama, nici cei din imediata Sa apropiere nu ştiu ce va face! Cyrenius 
II întreabă în taină pe Domnul ce are de gând, dar se pare că de data aceasta El nu vrea 
să-i răspundă! Da, da, dragul meu Cyrenius, un Dumnezeu este totuşi ceva mai mult 
decât un Cezar al Romei!" 

3.Roclus a spus: „Din câte-mi dau eu seama, tu ai totuşi ceva împotriva 
romanilor! Insă nu face nimic, căci, într-o oarecare măsură, ei chiar cred că sunt stăpânii 
lumii! Dar să mergem acum la locurile noastre!" 

4. Amândoi s-au întors la mesele lor. După ce Stahar s-a aşezat, mai mulţi l-au 
întrebat ce discutase cu grecul. Insă Stahar nu a vrut să dea curs curiozităţii lor femeieşti, 
alegând tăcerea drept răspuns. 

5.Rafael i s-a adresat lui Roclus: „Ei, îţi este mai bine acum?" 

6.Roclus a răspuns: „Fără îndoială; căci acum ştiu cu adevărat care este situaţia cu 
bătrânul Stahar şi mă bucur nespus să îmi regăsesc propria mea părere confirmată şi de el 
- aceea că aproape nici un preot, indiferent de învăţătura pe care o propovăduieşte, nu 
crede lăuntric în ceea ce-i învaţă pe ceilalţi cu de-a sila, fiind chiar în stare să-i treacă prin 
foc şi prin sabie, pentru a-i obliga să creadă respectiva învăţătură! Căci şi Stahar a fost, 
asemenea mie, un ateu convins, iar aici a devenit, la fel ca mine, un adevărat credincios. 
Dar să lăsăm aceasta acum! Tu, prietene din ceruri, observi că Domnul intenţionează să 
facă ori să spună ceva?!" 

7.Rafael a răspuns: „Fără îndoială, căci Domnul nu se odihneşte niciodată şi vrea 
să facă multe lucruri! De ce ar avea acum mai puţine de făcut decât în rest?!" 

8. Roclus: „Prietene ceresc, aceasta o ştiu şi eu la fel de bine ca tine; mă întrebam 
dacă nu cumva acum vrea să facă ceva mai deosebit!" 

9.Rafael: „Vei vedea. Domnul nu ne spune nici nouă întotdeauna ce vrea să facă, 
deşi noi suntem personificarea Voinţei Sale primordiale. Fiind emanaţia Vieţii, Voinţei şi 
Fiinţei Sale divine, noi ne aflăm cel mai aproape de El şi, de fapt, nu reprezentăm nimic 
altceva decât expresia Voinţei şi Puterii Divine, însă noi existăm şi acţionăm nu în 
interiorul, ci în afara persoanei lui Dumnezeu. Noi suntem faţă de Dumnezeu cam aşa 
cum este, faţă de Soare, lumina pe care el o răspândeşte şi care însufleţeşte, formează, 
produce, face să crească şi desăvârşeşte tot ce atinge. 

lO.Dacă ţii o oglindă în faţa soarelui, vei vedea în ea reflectarea sa exactă, precum 
şi a razelor de lumină pe care el le emană. Aceste reflexii te vor încălzi la fel de mult ca şi 
razele soarelui. Dacă vei capta razele respective într-o oglindă alexandrină, numită şi 
oglindă concavă, atunci razele reflectate vor avea o lumină şi o căldură mult mai mare 
decât cele care au venit de la soare. Iată cum suntem noi, arhanghelii, în spirit; dar orice 
om care a atins desăvârşirea spirituală va putea face la fel, chiar într-o măsură mult mai 
mare. 

1 1 .Cu toate acestea, aşa cum nici o oglindă, nici măcar una alexandrină, nu poate 
să capteze tot ceea ce există şi se petrece în interiorul soarelui, la fel nici eu nu pot să 
percep ceea ce gândeşte şi hotărăşte Domnul în sinea Lui. La momentul potrivit, Voinţa 
Sa va începe să lumineze spre exterior, iar atunci eu şi toţi cei ca mine o vom primi în noi 
imediat şi în totalitate şi o vom transmite în întreaga infinitate. De aceea ni se mai spune 
şi «mesageri», pentru că suntem transmiţătorii şi făptuitorii Voinţei Divine. Vezi tu, 
prietene Roclus, chiar acum Domnul hotărăşte ceva în sinea Lui. Dar nu ştiu ce anume, 

pentru că El mai păstrează în Sine însuşi această hotărâre şi încă nu-i permite să se 
reverse spre exterior! 

12. Oh, în Domnul există infinit de multe lucruri pe care nu le cunoaştem şi nici nu 
le vom putea cunoaşte doar cu ajutorul minţii noastre iscoditoare! Dar când El va vrea, 
vom cunoaşte acel adevăr în forul nostru lăuntric şi vom începe imediat să făptuim în 
conformitate cu el. Fii şi tu atent! Va avea loc ceva deosebit; dar ce anume, vom afla 
îndată!" 

13.Roclus a înţeles cuvintele lui Rafael şi a rămas uimit de cunoştinţele acestuia 
despre oglinda alexandrină, pe care o văzuse şi o folosise şi el în timpul călătoriilor sale 
în Egipt. El chiar procurase o astfel de oglindă pentru cetatea lor. 



Capitolul. 107 - O prezicere a Domnului despre viitor: migraţia popoarelor 



l.Spre miezul nopţii înstelate, s-a lăsat o mare linişte. Toţi erau ochi şi urechi, 
căci aşteptau o faptă sau o învăţătură nouă din partea Mea. Eu i-am lăsat o vreme în 
această stare de încordare, foarte binefăcătoare pentru sufletele lor. 

2.După vreo jumătate de ceas, m-am ridicat şi am spus cu voce tare: „Copiii mei, 
prieteni şi fraţi! Văd că aşteptaţi cu toţii, cu mare atenţie, să rostesc sau să fac ceva. 
Adevărat vă spun însă vouă că, de această dată, nu mai am nimic de rostit sau de făcut 
printre voi; căci, în cele şapte zile în care am fost aici, v-am învăţat aproape tot ce era 
necesar să aflaţi pentru a primi pe deplin împărăţia Mea în inimile voastre. Dar aşteptarea 
voastră mă obligă să vă mai spun şi să mai fac ceva, cu toate că şi trupul Meu din carne 
este puţin obosit. Dar ce nu face iubirea pentru iubire?! Aşadar, ascultaţi cu atenţie şi 
deschideţi- vă larg ochii! 

3. Mâine ne vom despărţi pentru o vreme mai îndelungată, căci Eu nu voi mai 
reveni în acest ţinut decât poate peste un an. Totuşi, pentru că am obţinut aici o mare 
victorie - şi din acest motiv am construit acest monument durabil sub forma casei de 
tămăduire şi a portului, care nu vor putea fi distruse în întregime decât atunci când va 
dispărea credinţa în Mine şi, o dată cu ea, şi iubirea -, voi mai făptui ceva pentru voi. Dar, 
mai târziu, când credinţa şi iubirea nu vor mai fi printre oameni, cete de barbari vor veni 
în această ţară şi vor distruge toate monumentele care există aici şi care au fost construite 
începând din vremea lui Moise şi până la Mine. 

4Acest lucru ar putea fi foarte uşor prevenit, dar totuşi nu va fi. Atunci când 
Ierusalimul va cădea, acest loc de tămăduire, precum şi portul vor mai exista încă. 
Timpul nu le va distruge până atunci. Totuşi, ele nu vor dăinui mai mult de cinci sute de 
ani. Vă spun vouă, începutul va fi făcut cu Ierusalimul, dar oamenii nu vor ţine seama de 
acest avertisment dat cetăţii, ci vor cădea în perfidie, răutate, mândrie, minciună, egoism, 
dorinţă de stăpânire şi desfrâu. Atunci se va trezi un popor din Răsăritul îndepărtat care, 
asemenea lăcustelor egiptene, va invada şi va distruge totul: oameni, vite, oraşe, ogoare, 
sate şi case izolate. Această seminţie va supune popoarele lumii din lung şi din lat, din 

Asia şi Africa până în Europa, până când va veni o altă judecată, mai mare şi mai aspră, 
asupra celor lipsiţi de credinţă! 

5. Doar cei care îmi vor rămâne pe deplin dăruiţi Mie în credinţă şi iubire vor fi 
cruţaţi de această judecată; căci Eu însumi îmi voi pune sabia la cingătoare pentru ei şi 
voi merge înaintea lor la luptă. De sabia Mea va trebui să se ferească toţi duşmanii! Ea se 
va numi Emanuel ('Domnul Dumnezeu este cu noi'), iar tăişul ei va fi adevărul. Greutatea 
ei cea mare va fi iubirea lui Dumnezeu, a Tatălui, pentru copiii Săi cei credincioşi. Cine 
vrea să lupte, să lupte cu tăişul adevărului divin şi cu greutatea iubirii din inima Tatălui 
celui veşnic! înzestrat cu o astfel de armă, el va învinge orice duşman al numelui Meu, 
adică orice duşman al vieţii şi al adevărului!" 



Capitolul. 108 - Epoca tehnicii 



1 .(Domnul): „Va veni apoi pe Pământ o vreme în care oamenii vor atinge o mare 
iscusinţă în toate domeniile. Ei vor construi tot felul de maşinării, care vor putea face 
toate muncile umane. Astfel, mulţi sărmani nu vor mai avea de lucru şi vor flămânzi. 
Mizeria va creşte neînchipuit de mult. Dar şi atunci, timp de două sute de ani, voi trezi 
oameni care vor predica Adevărul în numele Meu. Ferice de cei care îl vor urma, cu toate 
că numărul lor va fi mic ! 

2.Dacă numărul celor curaţi la suflet şi buni se va micşora foarte mult, la fel ca în 
vremurile lui Noe, Pământului i se va mai trimite o mare judecată, în care nu vor fi cruţaţi 
nici oamenii, nici animalele şi nici plantele. Armele de foc aducătoare de moarte nu le 
vor mai fi atunci de nici un folos oamenilor celor orgolioşi, nici cetăţile sau drumurile lor 
de fier pe care vor merge cu iuţeala unei săgeţi, căci duşmanul va veni din văzduh şi-i va 
nimici pe toţi cei care au făcut numai rău. Aceea va fi o adevărată vreme a 
transformărilor. 

3. Ceea ce le-am făcut Eu de curând neguţătorilor de păsări şi schimbătorilor de 
bani în Templul din Ierusalim voi face atunci în întreaga lume, distrugând toate tarabele 
acestora prin duşmanul pe care-1 voi trimite pe pământ din înălţimile nevăzute ale cerului. 
El va brăzda văzduhul asemenea unui fulger, vuind şi trosnind năprasnic. Adevăr vă 
spun, în zadar vor lupta împotriva lui toate armatele pământului. Dar marele duşman 
invincibil nu le va face nici un rău puţinilor Mei prieteni. Ei vor fi cruţaţi pentru a 
întemeia o comunitate cu totul nouă, unde să se formeze oameni în spiritul învăţăturilor 
divine! 

4Ascultaţi cu atenţie! Să nu cumva să credeţi că Dumnezeu Tatăl vrea acest lucru 
şi că deja totul este hotărât! Departe de voi acest gând! Dar va fi la fel ca înaintea 
vremurilor lui Noe: oamenii vor folosi tot mai mult în rău multiplele lor cunoştinţe despre 
lume şi iscusinţa dobândită şi îşi vor atrage de bunăvoie asupra lor tot felul de judecăţi, 
din profunzimile Creaţiei divine, în cele din urmă, vor aţâţa întregul pământ împotriva lor 

înşişi. Atunci voi spune şi Eu, împreună cu voi, cinstiţii Mei romani: Volenti non fit 
injuria! ('Ceea ce de bunăvoie ai acceptat nu constituie o nedreptate'). 

5. Da, oamenii pot să aibă totul, dar cu măsură. Este bine ca ei să aibă tot ce le 
trebuie pentru viaţa pământească şi să-şi cruţe mâinile de muncile grele, ca să le rămână 
mai mult timp să lucreze spre înnobilarea inimilor şi sufletelor lor, şi întreaga lor viaţă va 
fi atunci plină de bucurie, în numele lui Dumnezeu Tatăl. Printre ei nu trebuie să fie nici 
unul suferind sau trist, în afara păcătosului care se înverşunează împotriva rânduielii 
dumnezeieşti! 

6.Dar dacă, o dată cu iscusinţa, va creşte şi egoismul, zgârcenia şi dorinţa lor de 
stăpânire asupra celorlalţi, adâncindu-se astfel şi întunericul sufletelor lor, urmările rele 
nu vor întârzia să apară! La fel este şi dacă faci un pas după altul: va veni imediat şi 
rezultatul, adică parcurgerea unei anumite distanţe, însă cine şovăie să păşească să nu se 
supere că şi un melc îl poate depăşi. Căderea de la mare înălţime produce în mod 
neîndoielnic moartea trupului. Dar dacă cineva, cunoscând urmarea, sare totuşi într-o 
prăpastie, ce înseamnă acest lucru? 

7. Vedeţi, este vorba despre o răutate oarbă, iar urmarea sa nefericită nu apare din 
Voinţa lui Dumnezeu, ci din legea nestrămutată a rânduielii Sale eterne, care este aceeaşi 
mereu şi oriunde şi care nu poate fi desfiinţată! Sau credeţi voi că Dumnezeu ar trebui să 
îi ia focului căldura sa mistuitoare pentru ca nebunul care se aruncă în flăcări să nu 
păţească nimic?! Ori vreţi să îi ia apei însuşirea care permite scufundarea, pentru ca omul 
neatent ori cel care se aruncă de bunăvoie în apă sau este aruncat cu forţa de către un altul 
să nu păţească totuşi nimic?!" 



Capitolul. 109 - Oamenii îşi atrag singuri judecata 



1. (Domnul): „Priviţi dealurile împădurite şi tufişurile! Acestea atrag în măsura 
potrivită spiritele naturii care le sunt necesare (electricitatea, fluidul magnetic)! Duceţi-vă 
şi tăiaţi toţi copacii şi veţi simţi curând urmările amare ale acestui fapt! Mulţimi de spirite 
elementare ale naturii se vor dezlănţui şi vor începe să bântuie tot mai mult suprafaţa 
pământului. Pentru că nu îşi vor găsi locul şi rostul, ele vor începe să se agite şi, prin 
neliniştea, foamea şi setea lor (instinctul lor de asimilare), vor produce furtuni 
devastatoare, nimicind ţinuturi întregi, astfel încât timp de sute şi, adesea, chiar mii de ani 
nu va mai creşte acolo nimic, în afara unor muşchi răzleţi - aşa cum de altfel se poate 
vedea şi în zilele noastre în câteva locuri pe Pământ, unde, pe distanţe de câteva zile de 
mers, nu întâlneşti nici un fel de vegetaţie decât cum găseşti, de pildă, pe pietrele 
calcaroase de pe malul Mării Moarte din Iudeea de Jos, acolo unde se varsă Iordanul. 

2.Este oare aceasta Voinţa Mea? O, nu! Căci fiinţele umane trebuie să vrea şi să 
acţioneze în mod liber, pentru a putea deveni oameni şi în spirit, iar în această situaţie, Eu 
însumi nu mai intervin deloc - chiar dacă ei ar comite cele mai mari nebunii -, ci îi las să 
obţină negreşit ceea ce urmăresc cu atâta ardoare, de parcă întreaga fericire a vieţilor lor 

ar depinde de aceasta. Pentru Mine este totuna dacă urmările sunt bune sau rele! Ceea ce 
semeni, aceea culegi! Chiar dacă Eu ştiu prea bine care vor fi urmările, nu pot şi nu îmi 
este permis să intervin cu atotputernicia Mea. Dacă aş face aceasta, omul ar înceta să mai 
fie om. El ar deveni atunci o maşinărie vie şi nu ar mai avea nici o valoare, în eternitate, 
nici pentru el şi nici pentru Mine. Căci el s-ar asemăna cu un scrib care nu este capabil să 
scrie de unul singur nici un cuvânt, de fiecare dată când ar trebui să scrie ceva, fiind 
nevoie de încă cineva, care să fie un bun cunoscător al scrisului şi care să-i conducă mâna 
de la A la Z. In felul acesta, dacă el va scrie o scrisoare, nu o va înţelege. Şi chiar dacă va 
scrie o sută de mii de scrisori, el va fi scrib la fel de puţin pe cât este condeiul cu care a 
scris. Tot aşa, şi un pământean ar fi la fel de puţin om adevărat, dacă libertatea lui de 
voinţă şi de acţiune i-ar fi ştirbită. 

3. Voinţa poate fi ghidată prin tot felul de învăţături şi de legi; dar nici o învăţătură 
şi nici o lege nu trebuie să reprezinte o oprelişte în exercitarea propriei voinţe. Dacă un 
om acceptă o învăţătură sau o lege drept fir călăuzitor al acţiunilor sale, atunci o va urma 
fără să îşi impună aceasta. Dacă nu vrea, nici o putere din lume sau din ceruri nu poate şi 
nici nu-i este permis să îl oblige! Căci este aşa cum am mai spus: dacă nu are libertate de 
voinţă, omul nu mai este om, ci doar o maşinărie animată - asemenea maşini vor fi 
inventate cu timpul şi vor putea să execute munci pe care o fiinţă umană abia dacă poate 
să le facă. Totuşi, aceste maşinării nu pot fi oameni, nici după formă şi, cu atât mai puţin, 
după conţinut; căci ele nu au o voinţă liberă şi nu vor putea face niciodată ceva în mod 
independent. Ele vor face doar ceea ce a sădit voinţa omului în ele, şi niciodată altceva. 

4.1nsă omul poate face, prin propria sa voinţă, tot ceea ce doreşte. Nimeni nu-i stă 
în cale. Astfel, el poate să facă ce vrea cu pământul care-i poartă trupul şi-1 hrăneşte, dar 
apoi trebuie să-şi dea seama, în principiu judecând după consecinţe, dacă voinţa lui a fost 
bună sau rea. 

5. Din acest motiv, fiecărui om îi este dată raţiunea, precum şi înţelegerea ce 
rezultă din ea. El poate deveni înţelept prin învăţătură, prin legi exterioare şi prin tot felul 
de experienţe. Astfel, el va putea hotărî singur ce este bine, adevărat şi drept şi va putea 
apoi să acţioneze fără nici o constrângere, pentru că a ales de bunăvoie binele, adevărul şi 
dreptatea, pe care le-a recunoscut. 

6. Zi de zi putem vedea sute de exemple de oameni care, din diferite interese, calcă 
în picioare binele, adevărul şi dreptatea, deşi le-au recunoscut, şi se arată în faptă a fi 
exact contrariul a ceea ce au simţit. Din aceasta ne putem da seama că libertatea voinţei 
umane nu poate fi atinsă şi nici îngrădită. Este posibil ca în timp oamenii să descopere tot 
felul de lucruri măreţe şi să înceapă chiar să influenţeze natura terestră, iar ea va trebui să 
se supună. Insă urmările acestui fapt nu vor fi deloc plăcute. Ele vor părea a fi o pedeapsă 
binemeritată, pentru folosirea greşită a voinţei, când de fapt ele nu sunt dorite de 
Dumnezeu, ci provocate de voinţa oamenilor. 

7.Dacă oamenii mai vor un Potop, atunci nu trebuie decât să sape mai adânc 
pământul şi astfel să deschidă zăgazurile apelor subterane! Dacă vor să vadă întregul 
pământ în flăcări, trebuie doar să distrugă toate pădurile, iar spiritele naturii 
(electricitatea) se vor înmulţi atât de mult încât pământul se va înveşmânta neîntârziat 
într-o vâlvătaie de foc! Credeţi cumva că în această situaţie Dumnezeu este Cel care 
doreşte să pedepsească pământul prin foc?! De aceea, învăţaţi-i pe oameni să fie înţelepţi, 
căci altfel îşi vor atrage tot felul de judecăţi nemiloase asupra lor! Eu ştiu că acestea vor 
veni. Insă nu pot şi nu am voie să fac ceva împotriva lor prin atotputernicia Mea, ci 
numai prin învăţătură, înţelegeţi?" 



Capitolul. 110 - Pedeapsa care se va abate asupra Pământului. 
Copiii lui Dumnezeu vor fi ocrotiţi 



l.Cyrenius a spus: „Da, am înţeles; dar această înţelegere nu cred că îi poate 
linişti pe oamenii acestui pământ! La ce foloseşte cea mai bună învăţătură dacă oamenii 
se pot îndepărta cu timpul de ea şi pot ajunge să distrugă întregul pământ?! Da, dacă noi, 
care suntem martorii Tăi, am trăi cel puţin o mie de ani, iar ucenicii noştri, cel puţin la fel 
de mult ca noi, atunci s-ar putea păstra curată învăţătura Ta; dar dacă Tu însuţi, după cum 
ne-ai lăsat să înţelegem, vei părăsi cu trupul acest Pământ, pe de o parte, şi dacă, pe de 
altă parte, semnele vor fi tot mai rare, atunci chiar că nu mai ştiu cine va fi responsabil de 
faptul că pământul va fi distrus, în cele din urmă, din cauza prostiei oamenilor! Ce folos 
că va mai putea fi menţinut aşa, cu eforturi, încă vreo câteva mii de ani, dacă în cele din 
urmă va fi totuşi distrus?!" 

2. Eu am spus: „Prietene, chiar dacă tu nu vei mai trăi mult timp în acest trup 
material, grosier - aşa cum trăieşti, gândeşti şi vorbeşti acum -, vei trăi etern ca spirit, 
fiind mult mai conştient de tine însuţi şi mai puternic, şi vei fi martorul a tot ceea ce se va 
petrece şi a tot ce, din necesitate, va trebui la rândul Meu să accept. Dar atunci, sigur vei 
fi de acord cu toate şi vei contribui şi tu într-o anumită măsură la pedepsirea oamenilor, 
împreună cu alte milioane de spirite, îmi vei cere în mod repetat să dau Pământului o 
nouă orânduire şi o altă formă! Dar Eu, în compasiunea Mea infinită şi în iubirea Mea 
nemărginită faţă de oameni, vă voi spune de fiecare dată să mai aveţi răbdare şi să fiţi 
plini de iubire. 

3. Atunci când vor începe să se dezlănţuie pedepsele pentru acest Pământ, te vei 
bucura mult, în împărăţia Mea, şi vei spune: «In sfârşit, Domnul îşi îndreaptă biciul 
asupra marilor nedreptăţi ale oamenilor acestui Pământ materialist!» Gândeşte-te numai 
la faptul că niciodată nu am lăsat Pământul lipsit de anumite fiinţe umane, care să fie 
inspirate şi pătrunse de Duhul Meu Sfânt, nici măcar pe păgânii cufundaţi în cele mai 
întunecate tenebre! Nici nu treceau cincizeci de ani şi apăreau alte asemenea fiinţe, care 
să le arate celorlalţi calea cea dreaptă! Acum am venit Eu însumi, ca om, pe această 

planetă Pământ, care are o mare menire. După Mine, vor mai veni până la sfârşitul 
pământului astfel de oameni, trimişi pentru copiii lumii, şi ei îi vor aduce pe mulţi la 
lumina cea adevărată. 

4. Nu se va pierde absolut nimic din această învăţătură pe care v-am dat-o acum 
vouă, şi totuşi, pentru cea mai mare parte a lumii, aceasta nu va conta prea mult; căci 
atâta timp cât există şi trebuie să existe materie, lumea va fi într-o continuă luptă cu 
elementul pur spiritual, însă nu trebuie să vă îngrijoraţi; căci întotdeauna vor fi mulţi 
chemaţi, dar puţini aleşi! 

5. Cei care îi vor urma pe cei aleşi, vor avea întotdeauna un loc sigur pe acest 
pământ; dar cei prea surzi şi prea orbi în inimile lor vor fi înlăturaţi din vreme-n vreme, 
ca neghina din grâul cel curat. 

6. Apoi Pământul va continua să existe, aşa cum s-au petrecut lucrurile şi după 
Noe. El îi va purta pe copiii mei cei mai luminaţi. Doar gunoiul care a crescut peste 
măsură de mult va fi înlăturat şi va trece într-un alt loc, de curăţare şi purificare, căci 
marea Mea împărăţie nu duce şi nici nu va duce vreodată lipsă de asemenea lăcaşuri. Dar 
asemenea fiinţe nu vor deveni niciodată copiii Mei, căci pentru aceasta trebuie să Mă 
recunoască şi să Mă iubească mai presus de orice. 

7. Şi nu vindecătorul miraculos din Nazaret vă vorbeşte acum, ci Acela care 
locuieşte în Mine din eternitate, Tatăl plin de iubire şi de îndurare, unicul Dumnezeu, 
care spune: «Eu sunt alfa şi omega, începutul şi sfârşitul, ţelul ultim al întregii infinităţi şi 
nu există alt Dumnezeu în afara Mea!»" 



Capitolul 111 - Sfârşitul vieţii pământeşti 



1 .(Domnul): „De aceea, vă spun vouă: cine Mă caută, Mă găseşte, Mă recunoaşte 
şi apoi Mă iubeşte mai presus de orice şi din toate puterile sale şi, de asemenea, cine îl 
iubeşte pe aproapele său ca pe sine însuşi, cu toată răbdarea, atât aici, cât şi în lumea de 
dincolo, acela este fiul sau fiica Mea! Cine nu Mă caută, nu Mă găseşte, nu Mă 
recunoaşte şi astfel nu Mă iubeşte, acela este lipsit de dragoste şi faţă de semenii săi şi nu 
va deveni niciodată copilul Meu! Căci copiii Mei trebuie să fie la fel de desăvârşiţi 
precum sunt Eu, Tatăl lor cel adevărat! 

2.în ceea ce-i priveşte pe copiii acestei lumi, care se vor purifica în viitor, ei vor 
rămâne, în spirit, locuitorii acelor corpuri cereşti pe care au fost purificaţi şi în acele 
grupări de spirite cu care vor avea afinităţi. Dar ei nu vor putea ieşi de acolo pentru a 
intra în casa eternului Tată din centrul celor mai înalte ceruri, precum copiii Mei, care vor 
conduce veşnic întreaga infinitate împreună cu Mine. 

3. După această ultimă mare judecată pe care am prezis-o, Pământul va purta în 
continuare tot oameni, dar aceştia vor fi cu mult mai buni decât cei de acum şi vor păstra 
mereu aprins în sufletele lor Cuvântul Meu cel viu. 



174 



4. Cândva, peste un număr de ani, de neconceput pentru voi, după ce Pământul îşi 
va fi eliberat toţi «prizonierii», el însuşi se va transforma într-un pământ spiritual, în 
marea de lumină a Soarelui. Căci învelişul de materie inferioară, care, la fel ca o teacă, a 
purtat până atunci spiritele şi sufletele celor vii, va deveni întocmai ca o piatră ponce, 
care, deşi nu mai este un element viu propriu-zis, rămâne totuşi o materie organică, 
grosieră şi lipsită de unitate, ce adăposteşte în ea spirite de rangul cel mai de jos. 

5. Ce se va petrece cu substratul, când întreaga viaţă inteligentă se va fi eliberat 
din el? Fiind în totalitate mort, ar trebui oare să rătăcească în spaţiul infinit asemenea unei 
imense pietre ponce calcinate, fără nici un ţel? El trebuie să aibă un rost, pentru că nimic 
nu poate fi pe deplin mort şi fără nici o menire în împărăţia şi în Casa Mea cea eternă! 
Atunci când vorbim despre menire, trebuie să se înţeleagă negreşit că este vorba despre 
una spirituală, eternă, iar în lumea materială nu poate exista o menire veşnică. 

6. Orice materie, fiind limitată din punct de vedere spaţial şi temporal, poate avea 
doar o menire vremelnică. Dacă această materie, servind unui anumit scop, s-a dovedit a 
fi un vas bun şi folositor, într-un anume interval de timp, dar a devenit apoi putredă şi 
găunoasă, nemaiputând fi folosită pentru scopul său iniţial, ce ai mai putea face cu ea? 

7.Uitaţi-vă la găleata de la fântână! Ce se va petrece cu ea peste ani de zile, după 
ce foarte mult timp a fost folosită pentru scos apă? Roasă de carii şi ciuruită, va mai putea 
fi ea utilizată în acelaşi scop? Nu! Ea va fi luată de acolo şi arsă. Astfel, ea se va preface 
în fum, aer şi ceva cenuşă, care, la rândul ei, se va descompune, cu timpul, sub influenţa 
umidităţii din atmosferă, într-un fel de substanţă gazoasă ce va servi drept fundament 
pentru o adevărată existenţă spirituală. Chiar dacă nu va mai fî nicicând aceeaşi găleată 
de apă, din ea poate fi pregătită o teacă foarte fină şi subtilă, care să servească drept 
purtător al apei celei vii, provenind din Mine." 



Capitolul. 112 - Transformarea lumilor materiale în lumi spirituale. Diferenţa dintre 
copiii lui Dumnezeu şi creaturile lui Dumnezeu. 



1 .(Domnul): „Ceea ce se petrece cu vechea găleată se va petrece la un moment dat 
şi cu Pământul, precum şi cu toate celelalte corpuri cereşti, ba chiar şi cu Soarele central 
primordial. Toţi sorii vor deveni nişte corpuri cereşti în întregime spirituale, care vor fi 
necesare pentru a purta spiritele mântuite. 

2Astfel de corpuri cereşti sunt şi vor fi locuite nu numai la exterior, ci şi în 
interior, existând acolo nenumărate temple vii, care, analogic vorbind, sunt asemănătoare 
în ceea ce priveşte alcătuirea lor cu vechile forme organice, materiale. 

3. Acolo, oamenii care vor trăi cândva ca spirite desăvârşite vor cunoaşte în sfârşit 
pe deplin alcătuirea interioară a lumilor tainice, subterane, ce se află pe fiecare dintre 
planetele care i-au purtat odinioară şi atunci ei nu vor conteni a se minuna de organizarea 
extraordinar de complexă a acestora, de la cele mai mici componente ale lor, până la cele 
mai mari. 

4. Trebuie să ştiţi că multe dintre corpurile cereşti din acest sistem solar, care nu 
au lumină proprie, aşa cum este şi acest Pământ, luna lui, precum şi planetele numite 
Venus, Mercur, Marte Jupiter, Saturn, şi multe altele care sunt asemenea lor, precum şi 
numeroasele comete - care vor deveni în viitor planete ce vor purta (în tărâmurile lor 
astrale) fiinţe umane, aceasta realizându-se fie prin unirea lor cu o planetă deja locuită de 
fiinţe umane, fie pentru că astfel de corpuri cereşti vor atinge acea stare de maturitate 
necesară unei planete - se vor dizolva în viitor în Soare peste un anumit număr de ani 
pământeşti, care este de neconceput pentru voi. 

5. Soarele şi stelele care sunt asemenea lui îşi vor găsi şi ele disoluţia în sorii 
centrali speciali - aceştia din urmă putând ajunge la nişte vârste remarcabile, un eon 
(decilioane de decilioane) de ani pământeşti fiind pentru ei cât este un an pentru acest 
pământ - care, la rândul lor, îşi vor găsi disoluţia în sorii centrali ai ţinuturilor solare, 
care, calculând în cifre arabe, sunt, sub toate aspectele, de milioane de milioane de ori 
mai mari decât sorii care le aparţin. Aceşti sori centrali ai ţinuturilor solare sunt 
subordonaţi la rândul lor în acelaşi raport sorilor centrali universali, în care şi ei îşi vor 
găsi disoluţia, iar sorii centrali universali se subordonează cu toţii unicului Soare central 
primordial şi, la sfârşit, toţi aceştia se vor descompune şi se vor uni cu el. Trebuie să ştiţi 
că mărimea acestui Soare central este cu adevărat incomensurabilă pentru voi. 

6.Unde îşi va găsi acest Soare central primordial disoluţia finală? In focul Voinţei 
Tatălui Ceresc (DUMNEZEU), iar după această disoluţie finală toate corpurile cereşti vor 
renaşte în spirit, împreună cu rânduiala şi rostul lor iniţial, şi vor continua să existe astfel 
etern, în spirit, în toată strălucirea, grandoarea şi splendoarea lor. 

7.Bineînţeles că nu trebuie să vă imaginaţi venirea vremurilor acestora ca fiind 
mâine sau poimâine. Dacă aţi considera un an pământesc pentru fiecare fir de nisip de pe 
acest pământ, atunci toţi aceşti ani adunaţi la un loc abia ar ajunge pentru a reprezenta 
durata existentei materiale a Pământului. Astfel, durata de viaţă a unui soare nici nu poate 
fi concepută de voi şi cu atât mai puţin aceea a unui soare central, a sorilor centrali ai 
ţinuturilor solare şi, infinit mai puţin, cea a sorilor centrali universali şi a Soarelui central 
primordial - şi toate acestea cu atât mai mult cu cât, între timp, sorii vor da naştere în 
continuare la noi planete, sorii centrali la noi sori planetari, iar Soarele central primordial, 
la un număr foarte mare de sori, de toate felurile. 

8.1n pofida duratei de viaţă - incomensurabile pentru voi - a corpurilor mari 
cereşti, vremea lor se va sfârşi totuşi, şi cu aceasta va fi parcursă şi încheiată o perioadă a 
Creaţiei, după care, într-o altă dimensiune care poate părea infinit de îndepărtată a 
spaţiului, va începe o nouă Creaţie, la care şi voi, având transformarea spirituală 
desăvârşită, veţi putea contribui, dar numai dacă veţi ajunge cu adevărat să fiţi copiii lui 
Dumnezeu Tatăl! într-un mod oarecum, asemănător va fi şi cu alte nenumărate Creaţii 
care vor mai urma! 

9. Să ştiţi că acela care nu va deveni copilul lui Dumnezeu şi nu se va angrena pe 
calea care a fost hotărâtă, va rămâne pe pământul său spiritual ca o creatură parţial 
desăvârşită, raţională şi oarecum fericită. El va trăi, va făptui, se va transforma şi va putea 

vizita chiar şi alte lumi spirituale învecinate. Da, trebuie să ştiţi că el va putea să cutreiere 
tot universul său! Insă nu va putea ieşi din acest univers şi nici nu va arde vreodată de 
aspiraţia vie de a se depăşi şi de a atinge ceva mai înalt (din punct de vedere spiritual). 

lO.Dar copiii lui Dumnezeu vor fi permanent cu El şi vor gândi, simţi, voi şi 
făptui multe la unison cu El, acţionând cu toţii întocmai ca o singură inimă! In aceasta va 
consta imensa diferenţă dintre adevăraţii copii ai lui Dumnezeu şi creaturile obişnuite, 
fericite, care sunt dotate cu raţiune şi înţelegere. Urmăriţi tocmai de aceea, înainte de 
toate, să deveniţi copiii Tatălui Ceresc (DUMNEZEU)!" 



Capitolul 113 - Oamenii lumilor stelare şi filiaţia lui Dumnezeu 



1 .(Domnul): „Eu vă spun vouă că în spaţiu, care pentru voi este incomensurabil, 
există nenumărate sfere corticatel! In fiecare sferă corticată - ce ocupă un spaţiu pe care 
voi nici nu vi-1 puteţi imagina, pentru că ea este purtătoarea a eoni de eoni de sori şi 
ţinuturi solare - trăiesc nenumărate creaturi umane, fie aflate încă în trup, fie deja într-o 
formă pur spirituală, care au o raţiune foarte luminoasă şi o înţelegere atât de 
pătrunzătoare, încât vă depăşesc cu mult. 

2.Acestea presimt ca într-un fel de vis că există undeva copii ai Eternului Spirit 
Suprem şi destul de des nutresc în taină dorinţa arzătoare de a deveni şi ele, cu orice preţ, 
copiii Săi; dar de obicei aceasta nu este cu putinţă. Pentru că totul trebuie să rămână şi să 
se menţină în rânduiala divină, la fel cum la om genunchii nu pot fi transformaţi în ochi şi 
nici degetele de ia picioare nu pot deveni urechi. Toate părţile trupului trebuie să rămână 
ceea ce sunt; oricât de mult ar vrea mâinile să vadă, nu le va folosi la nimic, căci ele vor 
rămâne, sănătoase şi fericite, mereu aceleaşi mâini nevăzătoare, primind totuşi suficientă 
lumină prin ochii cei nobili ai capului. 

3. Astfel, nici Pământul nu trebuie să devină soare pentru a-şi lumina ţinuturile 
întunecate; căci el primeşte suficientă lumină de la Soare. Din alimentele pe care le 
asimilează un om trebuie să se hrănească toate părţile trupului său, deci atât ochii, cât şi 
inima. Dar numai elementele mai pure ale acestora şi mai înrudite cu lumina devin hrana 
ochilor, iar cele mai înrudite cu iubirea şi cu sufletul sunt asimilate de substanţa vitală a 
inimii. Componentele mai grosiere devin hrană specifică pentru celelalte părţi ale 
corpului. Ochii, de pildă, ar suferi foarte mult dacă ar primi ca hrană partea destinată 
oaselor. 

4. La fel, şi în marea ordine universală a Creaţiei ar fi foarte rău dacă Dumnezeu ar 
îngădui făpturilor umane din alte lumi să aibă aceeaşi devenire ca propriii Săi copii dragi. 
Da, uneori este cu putinţă şi aşa ceva, dar pentru aceasta sunt necesare mari purificări şi 
pregătiri laborioase! La această graţie ajung mai uşor sufletele de pe soarele nostru sau 
îngerii primordiali, a căror îndatorire este să cârmuiască mai multe sfere corticate şi să le 
menţină în rânduiala cea mai bună. Oricât de măreţe sunt aceste sfere, ele totuşi I se 
supun lui Dumnezeu Tatăl, pline de umilinţă. 

1 Hulsenglobus (germ.) înseamnă, literal, 'glob învelit într-o teacă' sau 'păstaie'. 
Domnul Iisus foloseşte termeni cât mai comprehensibili pentru auditoriu, dar din motive 
de claritate noi am preferat sintagma 'sferă corticată' [n. t]. 5. Şi de pe sorii centrali ai 
acestui sistem de care aparţine şi soarele nostru pot fi trimise suflete pe acest pământ, 
pentru a deveni copiii Săi. La fel, este posibil să vină suflete şi de pe sorii centrali ai 
îndepărtatelor ţinuturi solare şi de pe soarele central al acestui univers solar. Dar aici pot 
veni numai suflete din domeniul aceluiaşi univers solar din care face parte şi acest 
pământ. Sufletele care provin de pe Soarele central primordial nu pot veni aici, deoarece 
fiecare suflet de acolo - care este în mod necesar imens - conţine incredibil de multă 
substanţă, care nu poate fi cuprinsă de micul trup al unui om pământesc. 6. Insă deşi pe 
acel soare uriaş al lumilor există în unele zone oameni atât de imenşi încât au capul de cel 
puţin o mie de ori mai mare decât întregul Pământ, cel mai slab dintre adevăraţii copii ai 
lui Dumnezeu de pe acest pământ este, prin Spiritul Divin Suprem infinit, mai puternic în 
sufletul său decât miriade de astfel de uriaşi de pe Soarele central primordial. 7. De aceea, 
gândiţi- vă adânc la ceea ce înseamnă să fii copilul Dumnezeului Suprem şi la încercările 
grele prin care trebuie să treceţi şi păstraţi-vă neştirbită libertatea voinţei, pentru ca 
sufletul vostru să devină una cu Eternul Spirit Suprem - acesta fiind singurul mod prin 
care voi puteţi să deveniţi întru totul copiii Săi!" 



Capitolul 114 - Marele Om ol Creaţiei Universale şi Pământul 



1. (Domnul): „Poate veţi dori, pe bună dreptate, să Mă întrebaţi cum se face că 
tocmai acest mic Pământ, împreună cu oamenii care trăiesc pe el, au ajuns la această 
graţie, având în vedere că în infinitul spaţiu al Creaţiei există o mulţime incomensurabilă 
de lumi de lumină, mari şi minunate, care ar fi mult mai potrivite să adăpostească, să 
hrănească şi să ofere toate cele care sunt necesare copiilor lui Dumnezeu. Dacă ar fi să 
judecăm în felul acesta, am putea spune că oamenii cei imenşi care trăiesc pe Soarele 
central primordial ar fi mai potriviţi şi chiar mai impozanţi în postura de copii ai lui 
Dumnezeu decât viermii prăfuiţi ai acestui mic pământ! Judecând lucrurile doar după 
anumite aspecte exterioare, nu ar fi mare lucru de spus împotriva acestei afirmaţii; dar, 
luând în consideraţie modul tainic în care este organizată viaţa, trebuie să ştiţi că aceasta 
ar fi un fel de imposibilitate. 



178 



2. Organismul fiecărui om are, aproape de centrul inimii sale fizice, aşa-numitul 
«nerv al vieţii», care este un fel de bulb tainic foarte mic, prin intermediul căruia întregul 
organism este însufleţit. Acest «nerv» al inimii este astfel structurat încât, în primul rând, 
extrage eterul cel misterios al vieţii din sânge şi din aerul care este inspirat, hrănindu-se şi 
rămânând viu şi activ şi, în al doilea rând, el transmite această ocultă vitalitate întregului 
organism, însufleţind astfel în mod corespunzător întregul trup. 

3. Dacă Eu ţi-aş tăia o mână sau un picior, tu ai continua să trăieşti. Poţi vedea 
aceasta la numeroşii veterani de război care şi-au pierdut în luptă mâinile, picioarele, 
urechile şi nasurile şi care, chiar dacă sunt mutilaţi, continuă să trăiască, însă trebuie să 
ştiţi că cea mai mică leziune ce este adusă inimii, în zona unde se află acest «nerv» 
principal al vieţii, provoacă moartea instantanee a trupului. 

4.Intocmai aşa cum acest tainic focar există în trupul omului şi în acela al 
animalelor cu sânge cald, la fel există el şi în vastul spaţiu al Creaţiei (undeva în 
MACROCOSMOS). Nenumăratele tărâmuri (lumi) paralele reprezintă în totalitatea lor 
un om uriaş, care este trupul lui DUMNEZEU TATĂL, ceea ce pentru mintea voastră 
este un lucru de neînţeles*. Acest tainic tărâm paralel în care ne aflăm acum reprezintă în 
realitate inima omului cosmic (MACROCOSMOSUL), iar acest Pământ este chiar 
minusculul «nerv enigmatic al vieţii»; care nu se află chiar în centrul inimii, ci puţin spre 
partea ei stângă. 

5. In centrul inimii există o reţea foarte mare de nervi, dar nu aici se află sediul 
principal al vieţii. Acest centru este doar un complex laborator pentru preluarea şi 
acumularea substanţelor hrănitoare din sânge şi din aer. De aici, «nervul» cel principal al 
vieţii le preia, fecundându-le şi binecuvântându-le prin energia divină ce vine de la 
DUMNEZEU, spre a le transforma în final într-o esenţă care este capabilă să susţină 
viaţa. Acest proces misterios face să apară acea convieţuire temporară a sufletului cu 
trupul. în absenţa acestui aşa-zis nerv, sufletul nu ar putea avea nici o legătură cu trupul. 

6Acest «nerv tainic al vieţii», aflat în partea stângă a inimii, este ca o papilă 
foarte mică, greu de observat. El este oarecum asemănător papilelor tactile care se află pe 
buricele degetelor mici de la picioare. Aceste papile care sunt destinate pipăitului şi care 
sunt acoperite de epidermă sunt transmiţătorii principali ai senzaţiilor tactile ale 
piciorului. Dar - gândiţi-vă - cine este suficient de atent la ele? Cine dintre savanţii 
acestei lumi ştie că acesta este rolul lor?! 

7. Cel care are ghinionul să-şi piardă degetul mic de la picior, aceluia îi va fi foarte 
greu, cu mult mai greu - am putea spune - decât dacă şi-ar pierde degetul mare. Poate că 
unii dintre voi o să vă întrebaţi astfel: «De ce oare a pus Dumnezeu puterea Sa cea mai 
mare în creaturile Sale cele mai mici?» 

8. Dar atunci vă întreb şi Eu şi totodată afirm: «De ce la voi, oamenii, piatra de 
temelie a unei case este cu mult mai mică decât întreaga casă, a cărei stabilitate depinde 
totuşi de modul cum a fost aşezată această piatră? De ce există oare în manifestare o 
mulţime de minciuni, în vreme ce în împărăţia adevărului există un singur adevăr ultim, 
care este de nestrămutat? De ce stejarul este un copac atât de mare, dar cu toate acestea 
germenul din fructul lui, în care sunt deja incluşi potenţial nenumăraţi stejari imenşi, este 
atât de mic, întocmai precum cel mai mic fir de nisip?» 

9. Dragii Mei copii şi prieteni, dacă aţi cunoaşte tot ceea ce există în marea Creaţie 
a lui Dumnezeu, aţi găsi destule lucruri şi fiinţe al căror scop şi natură să vi se pară cam 
stranii acum. Dacă aş urmări să vă atrag atenţia asupra unor astfel de curiozităţi uluitoare, 
mulţi dintre voi aţi ridica braţele la cer fiind plini de atâta mirare şi aţi spune: «Nu, 
Doamne, aşa ceva nu poate fi cu putinţă; căci toate acestea se opun prea mult bunului 
simţ elementar!» Pe scurt, sunt sigur că acum nu aţi putea înţelege. Iar pentru a vă 
enumera doar o infimă parte dintre ele, ar fi nevoie de mai multe mii de ani decât firele 
de nisip din mare! 

lO.După ce Eu Mă voi întoarce Acasă şi voi veţi primi Duhul Meu Sfânt, acesta 
vă va conduce singur spre toate adevărurile ascunse, iar atunci nu veţi mai avea nevoie să 
întrebaţi: «Doamne, de ce-i aşa sau de ce e altfel?» Vălul care acum vă acoperă ochii va fi 
înlăturat şi atunci veţi putea privi totul în lumina cea mai strălucitoare. Atunci veţi vedea 
tot ceea ce acum, pe întuneric, abia dacă bănuiţi. Deocamdată, mulţumiţi- vă cu ceea ce aţi 
aflat acum! Aceasta este doar o mică sămânţă ce a fost sădită în inimile voastre, ale cărei 
roade se vor coace în timp şi le veţi putea culege atunci când va răsări soarele Spiritului 
Meu în voi. 

11. Aţi reuşit să înţelegeţi măcar câte ceva din tot ceea ce v-am spus acum? 
Deschideţi-vă din plin inimile şi spuneţi-Mi; căci, din acest moment, Eu voi mai rămâne 
printre voi doar timp de şapte ceasuri! Spuneţi-Mi acum dacă mai este cineva în 
întuneric, şi Eu îl voi călăuzi spre lumină sau, pe cei care sunt pregătiţi, îi voi duce chiar 
în deplina lumină atotputernică a vieţii spiritului!" (* - Vezi mai pe larg „De la Iad la Rai 
Voi. 3" revelată prin Jakob Lorber, n.r.) 



Capitolul.il 5 - Natura şi conţinutul unei sfere corticate 



1. într-un târziu, Matael a spus: „Doamne, lucrurile pe care ni le spui Tu sunt 
pentru noi precum satele sciţilor, despre care este imposibil să-ţi faci o idee pentru că de 
fapt ele nu existai! Ai vorbit într-adevăr frumos despre Creaţia Ta infinită, dar noi nu 
prea putem înţelege ceea ce ne-ai spus, căci nici măcar nu ştim cât de mare este pământul 
nostru sau ce formă are el. 

2. Cu ajutorul imaginaţiei mele foarte bogate, am înţeles câte ceva, dar această 
înţelegere este asemănătoare intuiţiei a ceva măreţ, pe care o ai în timpul unui vis 
trecător. Totuşi, mulţi tovarăşi deai mei consideră cele spuse de Tine a fi doar vorbe 
goale, fără conţinut, din care nici un om sănătos nu ar putea să priceapă ceva. Căci pentru 
a înţelege măcar într-o oarecare măsură astfel de lucruri, ar trebui să fim foarte buni 
cunoscători ai străvechii astronomii a egiptenilor şi să stăpânim la perfecţie sistemul lor 
de calcul! Dar, pentru că nouă ne lipsesc aproape cu desăvârşire aceste cunoştinţe, nu 
prea putem înţelege explicaţiile Tale. 

3. Este adevărat că într-o altă ocazie Tu ne-ai îngăduit şi ne-ai ajutat să aruncăm o 
privire în vastul spaţiu al Creaţiei Tale; dar mie cel puţin mi-au mai rămas multe 
întrebări. Acum ai vorbit mai mult despre partea materială a Creaţiei Tale, dar acest lucru 
nouă nu ne foloseşte prea mult. Căci, ţinând cont că ne lipsesc elementele de bază, e 
limpede şi lesne de presupus faptul că ne este imposibil să pricepem tot. 

4. Pentru a înţelege toate acestea puţin mai bine, ar trebui să avem măcar câteva 
noţiuni despre sfera de care ai vorbit, despre diferitele feluri de sori şi despre sorii centrali 
care strălucesc în ea. Dacă am şti aceste lucruri, am putea să ne imaginăm mai uşor 
celelalte nenumărate sfere corticate şi sisteme ale sorilor centrali, ale ţinuturilor solare şi 
ale sorilor universali. Dar este deosebit de greu şi cu această sferă corticată, ce să mai 
spunem de celelalte, care au o cu totul altă rânduială şi menire. 

5. Aşadar, cum este cu sorii planetari şi care este taina sorilor centrali speciali, a 
sorilor centrali ai ţinuturilor solare, a sorilor centrali universali şi, în cele din urmă, a 
Soarelui central primordial, taine de care nici renumitul Ptolemeu şi nici Iulius Cezar, 
care era şi el astronom, nu au avut habar?" 

6. Eu am spus: „Dragul Meu Matael, văd că te-ai cam supărat, în primul rând, pe 
Mine, din cauza faptului că v-am arătat acum lucruri pe care nu le înţelegeţi decât într-o 
mică măsură sau deloc şi, în al doilea rând, pe tine, pentru că, deşi eşti un om instruit, ai 
multă experienţă şi nişte concepţii remarcabile, totuşi nu prea reuşeşti să înţelegi ceea ce 
am spus. Dar tu greşeşti, pentru că omul nu devine înţelept numai prin ceea ce aude şi 
înţelege imediat, ci mai ales prin ceea ce aude şi nu înţelege! 

7.0 dată ce ai priceput un lucru, tu nu îl vei mai cerceta căci, din moment ce ai 
dobândit ceea ce doreai, nu mai ai de ce să cauţi cu trudă, ci te vei odihni, bucurându-te 
în tihnă de ceea ce ai căpătat. Dar vei căuta neîncetat, cu multă sârguinţă, ceea ce nu ai, 
până când vei ajunge să dobândeşti măcar o mică parte din aceasta, mai ales din ceea ce 
îţi pare a fi foarte valoros. 

8. Vezi, dacă Eu aş vrea să fac din voi nişte oameni cu o gândire adormită, mi-ar fi 
uşor să desenez o sferă în aer, în faţa ochilor voştri, şi aţi înţelege întregul sistem al sferei 
despre care am vorbit, la fel de uşor pe cât de uşor pricepeţi că doi stateri şi cu încă doi 
fac patru! Dar Eu vreau ca voi să aveţi o gândire trează. De aceea, în explicaţia Mea, v- 
am arătat ceva care să vă trezească şi să vă alunge somnul pentru totdeauna. 

9.Din acelaşi motiv, v-am spus mai înainte ceva ce nu aţi putut înţelege în 
totalitate. Nu vam spus toate acestea aşteptând să înţelegeţi, ci pentru ca voi să vă gândiţi 
la aceste lucruri de câte ori veţi avea ocazia, mai ales în nopţile înstelate. 

lO.Dar, pentru a vă uşura puţin înţelegerea, am să fac nişte comparaţii cu lucruri 
de pe acest pământ. Priviţi organizarea voastră militară; ea este similară structurii unei 
sfere cu sorii ei centrali şi cu Soarele central primordial! Un conducător al unei grupe de 
zece până la treizeci de soldaţi are un conducător mai mare, iar în subordinea acestuia din 
urmă se află zece astfel de conducători de prim rang. Primul conducător se aseamănă 
unui soare planetar, iar soldaţii din subordinea lui pot fi comparaţi cu planetele, care se 
rotesc în jurul soarelui. Al doilea conducător, mai mare, care are în subordinea lui zece 
conducători mai mici, poate fi comparat cu un soare central special al sistemului, în jurul 
căruia se rotesc o mulţime de sori planetari, împreună cu numeroasele lor planete, la 
diferite distanţe. Acest mare soare central şi sorii planetari care se rotesc în jurul lui 
formează un ţinut solar. Trebuie să ţineţi minte ce vă spun, pentru a putea înţelege mai 
bine cele ce urmează. 

11. Să trecem acum la un conducător de rangul trei! Acesta are în subordinea sa 
vreo zece conducători de rangul doi. Poruncile acestui al treilea conducător, pe care-1 
vom numi «căpitan», sunt date conducătorilor cohortelor, iar aceştia le transmit mai 
micilor conducători de plutoane şi abia aceştia din urmă le transmit fiecărui soldat în 
parte. Puţin mai înainte am vorbit despre un ţinut solar, şi este de la sine înţeles că în 
spaţiul Creaţiei există mai multe ţinuturi solare, care trebuie să aibă un conducător 
comun, mult mai mare. 

12. In continuare, să numim «companie» mulţimea de soldaţi aflaţi în subordinea 
unui căpitan. Acum să ne imaginăm zece, douăzeci de companii, care formează o legiune, 
aflată sub conducerea unui colonel! O legiune are o forţă militară considerabilă şi 
reprezintă o parte importantă a unei armate întregi. Legiunea o putem compara cu un 
univers solar. Dar, la fel cum mai multe legiuni se află sub conducerea unui general, şi 
universurile solare se află în subordinea unui soare central şi mai mare şi mai puternic, pe 
care, pentru a-1 putea deosebi de ceilalţi sori, îl vom numi «soare central universal». 

13. Insă mai multe armate se pot afla sub conducerea unui singur monarh. La fel 
sunt şi nenumăratele universuri solare, aflate în subordinea Soarelui central primordial, 
care trebuie să aibă o mărime colosală pentru a putea atrage şi face să se rotească, pe 
traiectorii incomensurabile pentru voi, nenumăratele universuri solare, precum şi 
ţinuturile solare aflate în subordinea sorilor centrali universali, cu toţi sorii centrali şi sorii 
planetelor, împreună cu planetele şi cu lunile lor. O astfel de monarhie solară o voi numi, 
pe bună dreptate, o «sferă corticată». 

14Am numit-o «sferă», din cauza formei ei perfect rotunde, şi «corticată», pentru 
că toate corpurile cereşti din ea sunt asemenea unor teci care cuprind o viaţă spirituală şi, 
în sfârşit, pentru că această (sfera) purtătoare este o teacă universală, deoarece eoni de 
eoni de sori sunt cuprinşi integral în ea, într-o rânduială perfectă. Spune-mi, Matael, dacă 
m-ai înţeles mai bine acum!" 



Capitolul. 116 - Neajunsurile cunoaşterii umane. Consolarea în iubirea divină 



1 .Matael a spus: „îţi mulţumesc, Doamne, pentru această explicaţie suplimentară; 
căci am înţeles ceva mai multe, cu ajutorul ei, despre ceea ce este o sferă corticată. Acum 
sunt mulţumit. Nici nu îmi mai doresc să ştiu despre nenumăraţii vecini asemănători din 
vastul spaţiu al Creaţiei, căci eu sunt de părere că unui spirit uman îi ajunge pentru 
veşnicie să cunoască o singură sferă corticată. 

2.Dacă ne referim doar la minusculul nostru pământ: cât de mult ar trebui să 
călătorească un om pentru a cunoaşte fiecare punct de pe suprafaţa sa terestră sau de pe 
cea acvatică?! Nu cred că ar fi suficiente cinci-şase mii de ani, pentru a putea spune: «Pe 
acest pământ nu mai există acum nici un loc pe care să nu fi pus piciorul!» Iar dacă luăm 
în calcul timpul necesar unei cercetări laborioase precum şi orele de odihnă absolut 

indispensabile - pentru a studia măreţele şi miraculoasele Tale lucrări, aceste 
nemaipomenit de frumoase şi fascinante ţinuturi şi privelişti, în care ai rămâne cu mare 
plăcere ani la rând, da, atunci ar fi necesare şi mai multe sute de mii de ani, numai pentru 
acest pământ! 

3. Insă de cât de mulţi ani ar fi nevoie pentru a putea pătrunde şi în nenumăratele 
lăcaşuri interioare ale pământului?! Oh, un milion de ani nu ar fi de ajuns, mai ales dacă 
am putea pătrunde în marile ateliere ale naturii şi ale spiritelor ei şi am putea vedea cum 
iau fiinţă nenumăratele lor lucrări, cum se dezvoltă ele şi cum se transformă apoi în alte 
lucruri şi forme! 

4.Da, dacă aş pune şi aceasta la socoteală, aş avea nevoie, ca om limitat în spaţiu 
şi timp, numai pentru această planetă, după numărătoarea arabă, de mai multe mii de 
milioane de ani pământeşti, spre a putea spune apoi cu conştiinţa împăcată: «Cunosc 
acest pământ în detaliu. Fiecare organism al lui îmi este bine cunoscut!» 

5. După Pământ, ar urma Luna. Pentru a o cunoaşte pe deplin, ar mai fi necesare 
alte câteva sute de mii de ani pământeşti. Apoi ar urma celelalte planete, cu mult mai 
mari, pentru studiul cărora ar trebui să luăm în considerare o infinitate de milenii, 
întrucât, fiind mult diferite de Pământul nostru, minunăţiile pe care le-aş întâlni acolo ar 
fi cu atât mai uluitoare. 

6.Abia apoi ar veni rândul marelui Soare, cu nenumăratele lui câmpii de lumină 
magnifice, fascinante şi extraordinare! Cred că şi dacă aş rămâne o eternitate acolo tot aş 
mai descoperi câte ceva nou de văzut şi de explorat. Dacă mai presupunem şi că oamenii 
de acolo sunt foarte frumoşi, înţelepţi şi prietenoşi, atunci nici nu mai poate fi vorba de a 
pleca vreodată! întregul mare sistem arab de calcul nu ar avea suficiente numere pentru a 
exprima perioada de timp pe care omul ar trebui să o petreacă acolo spre a cerceta şi 
studia marele Soare până la capăt! 

7.Ei, atunci am termina abia cu un mic soare planetar! Dar mai rămân eoni de 
eoni de sori, printre care şi imenşii sori centrali. Să ne oprim aici! Pentru a cunoaşte doar 
această sferă corticată, ar fi necesare mai multe eternităţi! Cine s-ar mai putea încumeta 
să cerceteze o a doua sferă corticată?! Mie-mi ajunge una singură. E chiar mult prea mult, 
aşa încât celelalte nenumărate sfere le las spre studiu spiritelor mai înalte! Numai 
gândindu-mă la aceasta, şi ameţesc ! 

8. 0, Doamne, iubirea Ta este mângâierea mea cea mai mare, iar eu mă simt foarte 
bine în ea; dar imensitatea puterii şi înţelepciunii Tale mă soarbe, cum soarbe gura unei 
balene micul viermişor, care dispare astfel dintr-o dată! In măreţia Ta, Doamne, eşti cea 
mai înfricoşătoare mare de flăcări; dar în iubirea Ta, Te asemeni mierii celei dense! De 
aceea, rămân în iubirea Ta; imensitatea puterii şi înţelepciunii Tale este, cel puţin pentru 
mine, de parcă nici nu ar fi. Pentru că eu nu pot şi nici nu voi putea vreodată să o cuprind, 
pe când iubirea Ta o pot cuprinde şi ea desfată inima mea extaziată, făcându-mi viaţa 
plăcută. 

9.Bineînţeles că înţeleg multe lucruri mari; dar, în afară de mine, câţi oare le-ar 
mai putea pricepe?! întrucât îmi dau seama că aceste lucruri măreţe pe care ni le-ai 
explicat acum, Doamne, trebuie să fie de nepătruns şi de neînţeles pentru mii şi mii de 
oameni, nici nu prea mă pot bucura foarte mult că pricep câte ceva din ele şi îmi dau 
seama că eu, la rândul meu, nu voi reuşi să le fac înţelese cuiva, minţile oamenilor fiind 
în general prea puţin dezvoltate! 

lO.îmi dau seama că nu este imposibil să convingi o mare mulţime de oameni să 
creadă că eşti un zeu care a creat şi care menţine totul, astfel încât ei să Te iubească, să se 
teamă de Tine şi să Ţi se închine; dar mi se pare o imposibilitate să devii cunoscut 
minţilor lor limitate. 

11. Căci acolo unde vrei să construieşti ceva, trebuie să ai o temelie solidă; pe 
nisipuri mişcătoare sau în mlaştină nu poţi construi o cetate trainică. Drept urmare, vreau 
să rămân, atât eu, cât şi poporul meu, de partea iubirii; iar ceea ce această iubire îmi va da 
şi îmi va dezvălui va face parte pentru totdeauna din înţelepciunea mea! Nu-i aşa că am 
dreptate?" 



Capitolul 117 - Cunoaşterea divinităţii luilisus, ca o condiţie preliminară a adevăratei 

iubiri de Dumnezeu 



l.Eu am răspuns: „Fără îndoială, pentru că acela care se află în iubirea Mea există 
în toate lucrurile ce îşi au izvorul în Mine! Dar numai prin iubirea Mea, nu Mă vei 
recunoaşte cu adevărat drept ceea ce sunt! Vezi tu, poţi să-ţi iubeşti foarte mult soţia şi, 
viceversa, ea să te iubească pe tine; dar astfel nici tu nu vei fi un Dumnezeu pentru ea şi 
nici ea pentru tine! 

2.Dacă tu Mă iubeşti doar ca pe un om, fie el chiar foarte pur, bun şi înţelegător, 
iar Eu te iubesc la fel, vom putea fi împreună eoni de ani, fără ca tu să Mă recunoşti şi 
astfel să Mă saluţi ca pe Dumnezeu, la fel cum nici Eu nu voi face aceasta cu tine, care nu 
eşti Dumnezeu, ci numai o creatură a Sa. 

3. însă dacă vrei să Mă recunoşti drept ceea ce sunt cu adevărat, acum când stau în 
faţa ta, trebuie să Mă arăt ţie în acest mod, prin cuvânt şi prin faptă. Dacă într-adevăr vei 
recunoaşte din acestea, precum şi din puterea şi înţelepciunea Mea, că sunt în mod 
limpede mai mult decât un simplu om bun şi înţelegător, abia atunci inima ta va cădea în 
praf în faţa Mea şi, într-o astfel de dreaptă umilinţă, va începe într-adevăr să ardă de 
iubire pentru Mine. Abia atunci vei găsi temeiul cel adevărat de a Mă iubi mai presus de 
orice, pe Mine, Dumnezeul şi Creatorul tău. Ceea ce am spus acum referitor la tine este 
valabil pentru oricare alt om. 

4. Cine nu Mă recunoaşte ca fiind Dumnezeu, nici nu Mă poate iubi ca pe 
Dumnezeu, adică mai presus de orice! M-ai fi putut recunoaşte ca Dumnezeu dacă ai fi 
văzut la Mine numai vorbe şi fapte omeneşti? Cu siguranţă, nu! Iubirea ta pentru Mine ar 
fi devenit oare atât de puternică dacă nu ai fi recunoscut în Mine ceva divin? Dacă te-aş fi 
învăluit numai cu iubire şi cu admiraţie, aşa cum face un mire cu mireasa lui, nu ai fi 
putut afla că Spiritul Suprem al lui Dumnezeu sălăşluieşte şi lucrează în Mine, prin sfat, 
cuvânt şi faptă. înţelepciunea şi puterea Mea ţi-au spus aceasta şi de aceea nu este chiar 

drept să numeşti măreţia înţelepciunii şi puterii Mele o mare de foc înfricoşătoare şi să fii 
de părere că oamenii nu ar trebui să aibă niciodată de-a face cu acestea. Dimpotrivă! 

5. Oamenii trebuie să caute cu precădere şi plini de ardoare împărăţia Mea în tot ce 
există, şi este necesar, ca viitori copii ai Mei, să înveţe să se recunoască din ce în ce mai 
bine în orice loc sau împrejurare din marea Casă a Tatălui lor. Astfel, ei vor creşte plini 
de umilinţă în adevărata iubire şi vor găsi din ce în ce mai multă bucurie şi iubire în 
Tatăl, precum şi Tatăl va găsi în ei. 

6.Dacă oamenii vor acţiona astfel şi vor trăi o viaţă adevărată în şi prin 
înţelepciunea, iubirea şi puterea Mea, atunci ei vor deveni pe deplin ceea ce trebuie să fie. 
Doar aşa ei vor fi adevăraţii Mei copii desăvârşiţi, asemenea Mie, şi nu vor mai considera 
înţelepciunea, puterea şi măreţia Mea divină a fi o înfricoşătoare mare de foc. Cred că 
acum ai înţeles! 

7. Totuşi, vă mai spun tuturor să nu învăţaţi popoarele despre toate cele pe care vi 
le-am arătat acum. Invăţaţi-i mai întâi să-L recunoască pe Dumnezeu, să creadă cu putere 
în El şi să-L iubească mai presus de orice! Toate celelalte le vor fi dezvăluite de Duhul 
Sfânt atunci când va sosi vremea." 



Capitolul 118 - Sfaturi de aur pentru răspândirea Evangheliei 



1. (Domnul): „Omenirea se află acum în noaptea cea mai întunecată şi doarme 
somnul morţii; întreaga ei cunoaştere este o închipuire vanitoasă şi nici unul nu ştie să-1 
îndrume pe celălalt. Există o mulţime de învăţători şi de conducători de toate felurile. Dar 
ce folos pot aduce ei, căci sunt la fel de orbi precum cei pe care-i conduc?! Dacă ajung la 
o groapă, cad în ea atât conducătorii, cât şi cei conduşi, şi nici unii, nici alţii nu vor găsi 
calea de ieşire din această groapă care aduce pieirea. 

2.Dar să nu credeţi că oamenii nu s-ar încredinţa unui conducător drept! Ce şi-ar 
putea dori mai mult un orb decât să aibă un ghid văzător, mai ales dacă acesta ar fi unul 
drept şi bun, care să îi poată spune: «Prietene, acum eşti încă orb; dar dacă mă vei urma 
cu credinţă şi devotament, vei deveni în scurt timp văzător!» Iar dacă orbul îl va urma pe 
acel conducător şi, la scurt timp după aceea, va începe să zărească lumina zilei, 
imaginează- ţi cât de mult îi va creşte inima de bucurie! 

3.0, Eu îţi spun că nu este chiar atât de greu precum crezi să devii conducătorul 
cel bun al unui orb care are mare nevoie de lumină! Este greu doar atunci când orbul pe 
care trebuie să-1 conduci se lasă însufleţit de convingerea înşelătoare, produsă de o 
luminiţă rătăcitoare, cum că el însuşi ar fi văzător. Astfel de orbi sunt fariseii şi cărturarii 
noştri. Nici preoţii păgânilor de tot soiul nu fac excepţie. Ce este atunci de făcut? O să vă 
dau un mic exemplu, pentru a înţelege mai bine! 

4. Un comandant a pornit la luptă cu armata lui împotriva unui rege vecin, care era 
un adevărat despot. Acesta construise în împărăţia lui multe fortăreţe şi cetăţi puternice, 
avea mulţi luptători şi tot felul de arme. Atunci când comandantul de oşti s-a apropiat cu 
armata sa de graniţele ţinutului vrăjmaş, căpeteniile din subordinea lui i-au spus: «Mare 
Comandant, nu vom reuşi să facem nimic sau aproape nimic, căci duşmanul se apără 
foarte bine. Este înarmat până-n dinţi şi, cu toată puterea marii noastre armate, nu-i vom 
putea veni de hac. Vom pieri până la ultimul în această ţară! Credem că ar fi mai bine să 
renunţăm la această luptă şi să aşteptăm un moment mai prielnic!» 

5. Marele comandant de oşti a răspuns atunci: «în privinţa lui, nicicând nu va fi un 
timp mai prielnic, căci numeroasele avertismente pe care i le-am dat au trecut pe lângă 
urechile sale surde şi au fost respinse întotdeauna de inima sa. Acum trebuie să-i arătăm 
cu ajutorul armelor că nu este singur pe acest pământ şi nici unicul stăpân al tuturor 
comorilor lumii. El a construit o mulţime de fortăreţe şi de cetăţi în ţara sa, care sunt 
pline cu arme; dar ele nu ne interesează! Vom înainta în ţinuturile în care nu sunt 
fortăreţe şi cetăţi, vom atrage cu uşurinţă masele de partea noastră, pentru că ele sunt 
foarte nemulţumite de acest despot, le vom instrui şi le vom da legi înţelepte, şi atunci va 
vedea el la ce-i mai folosesc toate fortăreţele şi cetăţile. Dacă ne atacă, îi vom nimici până 
la ultimul războinic, căci şi noi suntem înarmaţi din creştet până-n tălpi şi ştim să mânuim 
bine sabia, lancea şi suliţa. II vom distruge prin superioritatea noastră numerică 
zdrobitoare, prin curaj şi prin marea noastră îndemânare în a folosi armele!» 

6Auzind căpeteniile un plan de atac atât de înţelept, s-au convins că aşa era cel 
mai bine, primind totodată şi curajul necesar pentru luptă şi siguranţa că vor reuşi. Ei au 
pătruns fără nici o lovitură de sabie în ţara duşmanului, prin locurile unde nu erau 
fortăreţe şi cetăţi. Poporul le-a ieşit în întâmpinare cu steaguri albe şi i-a primit ca pe 
nişte adevăraţi salvatori. 

7. Văzând războinicii tiranului că mulţimile se strâng în număr tot mai mare în 
jurul oştirii străine, au ţinut sfat ca să hotărască ce era de făcut. Tiranul le-a poruncit să 
facă tot ce le stă în putinţă pentru a alunga duşmanul din ţară; dar conducătorii oştirilor 
sale i-au spus: «Este prea târziu! La ce ne mai folosesc cetăţile noastre?! Având poporul 
de partea lui, duşmanul are o mare putere. A ne lupta împotriva lor ar fi ca şi cum ar lupta 
un singur om împotriva a o mie. Am fost cuceriţi, iar fortăreţele şi cetăţile noastre nu ne 
mai sunt de nici un folos, deoarece fortăreaţa cea mai trainică este poporul, iar ea se află 
acum în mâinile duşmanului. Nu ne mai rămâne nimic altceva de făcut decât să ne 
predăm!» Bineînţeles că tiranului nu i-a convenit să audă aceste cuvinte, dar ce mai putea 
face?! In cele din urmă, a trebuit totuşi să accepte ceea ce l-au sfătuit conducătorii 
oştirilor sale. 

8. Vedeţi, la fel procedează şi înţeleptul care răspândeşte învăţătura Mea! Lăsaţi 
templele şi casele preoţilor în pace; lucraţi numai asupra poporului! O dată ce el va 
ajunge să fie de partea voastră, şi aceasta se va petrece fără prea mare efort, templele 
păgâne îşi vor pierde de la sine toată valoarea şi se vor prăbuşi, iar slujitorii lor vor fi 
nevoiţi să vă urmeze. Ei vor accepta noua învăţătură şi vor începe să lucreze pentru 
răspândirea ei. 

9. Iar tu, Matael, cred că ţi-ai dat seama acum că răspândirea învăţăturii Mele nu 
este un lucru prea greu, dacă se face cu înţelepciune, însă dacă se acţionează cu stângăcie, 
efectul va fi pe măsură! M-aţi înţeles acum cu toţii?" 

Capitolul. 119 - Diferenţa dintre învăţătorii falşi şi cei adevăraţi 



l.Matael a spus: „Da, Domnul meu şi Dumnezeul meu, acum am înţeles totul, 
chiar foarte bine. Am priceput că, înainte de a-L putea iubi pe Dumnezeu, trebuie să crezi 
în El! Insă credinţa nu trebuie să fie oarbă, ci una lucidă. Omul trebuie să priceapă cine 
este Dumnezeu şi ce reprezintă El. Trebuie să ai o idee foarte clară despre înţelepciunea, 
puterea, măreţia şi statornicia Sa, pentru a putea manifesta apoi o iubire deplină pentru 
El. 

2. Aceasta nu este o muncă uşoară pentru omul care este atât de acaparat de tot 
felul de iluzii amăgitoare; dar dacă deţii tu însuţi o lumină adevărată, poţi să le-o dai apoi 
şi celor care au mare nevoie de ea. Una este să primeşti o învăţătură de la cineva care a 
înţeles-o până în profunzimea ei şi cu totul altceva, să o primeşti de la unul care se 
consideră a fi un cunoscător şi care a auzit într-adevăr multe despre acea învăţătură, dar, 
în definitiv, ca învăţător, pricepe la fel de puţin ca şi ucenicii săi. 

3. învăţătorul a cărui cunoaştere este profundă se va face înţeles cu uşurinţă, prin 
tot felul de descrieri şi pilde potrivite, în schimb, învăţătorul cel neştiutor, pentru a părea 
foarte înţelept, îşi va da toată silinţa să învăluie totul în fraze oculte şi mistice, aşa încât, 
după această învăţătură, ucenicul va fi de zece ori mai confuz decât fusese înainte. 

4.Eu îmi imaginez astfel situaţia: adevăratul învăţător este faţă de ucenicul său 
asemenea unei călăuze care vine cu un felinar mare dar închis la călătorul ce a ales să 
străbată desertul pe timpul nopţii, pentru a nu fi răpus de arşiţa zilei. Călătorul îşi va 
întreba imediat călăuza venită cu felinarul închis: «Cum vom găsi noi drumul prin deşert 
fără un felinar? Cămilele şi măgarii se vor opri din mers pe o beznă ca aceasta şi nu vom 
mai putea înainta deloc!» 

5. Călăuza cea înţeleaptă va spune: «Nu-ţi face griji! Vezi, în acest felinar închis 
se află deja o lumină, care, atunci când voi deschide uşiţele, se va răspândi şi va lumina 
întregul deşert asemenea soarelui ce răsare! Nici unul dintre animalele noastre de povară 
nu se va opri din mers!» 

6. Plin de încredere, călătorul va porni atunci la drum. La începutul călătoriei, 
călăuza nu va deschide decât o foarte mică uşiţă a felinarului său miraculos şi imediat din 
el se va răspândi atâta lumină încât ei să poată ocoli toate pietrele. Călătorul va spune: 
«Da, cu o astfel de lumină călătoria este mult mai uşoară şi nici desertul nu mai este atât 
de înfricoşător!» 

7.Dar cât de tare se va minuna călătorul atunci când călăuza va deschide toate 
uşiţele felinarului său celui puternic şi când o adevărată lumină, asemănătoare cu aceea a 
soarelui, va inunda întregul deşert, luminând totul ca ziua, astfel încât chiar şi animalele 
de pradă care stăteau la pândă să o ia la goană, în timp ce minunatele păsări ale cerului se 
vor trezi, iar cântecele lor voioase vor începe să răsune de parcă atunci ar fi răsărit 
soarele! Iată cum trebuie să fie lumina adevăratului ghid spiritual! 

8. Dar să vedem acum ce se petrece în cazul în care călăuza cea nepricepută vine 
cu un simplu felinar de noapte în mână şi îi spune călătorului: «Haide să mergem prin 
deşert!» Acesta îl va întreba: «Ne va fi suficientă această lumină a ta în bezna nopţii?» Iar 
călăuza îi va răspunde cu patos mistic: «Prietene, felinarul meu pare a răspândi o lumină 
slabă, dar ea este una magică, suficientă pentru a te descurca foarte bine într-o noapte şi 
mai întunecată!» 

9. Călătoria începe. La fiecare pas, cămilele ezită şi nu vor să meargă mai departe; 
căci o astfel de lumină nu face decât să le orbească, iar ele nu mai văd deloc. Aşa încât, se 
aşează şi nu mai vor să înainteze nici un pas. 

10. Călătorul spune atunci: «Dar am ştiut dinainte că nu vom putea înainta prin 
deşert cu o astfel de lumină! Ce să facem acum? Am străbătut deja o bucată de drum şi 
suntem într-o situaţie destul de tristă!» Călăuza, încurcată la rândul ei, îi spune din nou cu 
un ton grav: «Cămilele sunt obosite şi, în plus, au simţit de la mare depărtare că există 
animale sălbatice în zonă, aşa că, spre norocul nostru, nu vor să meargă mai departe!» Cel 
condus spune: «Dar ce se va petrece dacă se vor apropia fiarele sălbatice şi ne vor face o 
vizită nedorită?» Călăuza, şi mai speriată, îl asigură pe călătorul îngrozit: «Oh, noaptea 
însăşi ne protejează; căci nu s-a mai pomenit niciodată ca un călător să fie atacat de 
animale sălbatice într-o astfel de noapte!» Din fericire, nu vine nici un animal, căci ele 
stau mai ales la intrarea în deşert. Ghidul şi călătorul rămân astfel să aştepte dimineaţa, 
consolându-se reciproc cât pot de bine. 

1 1 .La fel cred că se petrece şi atunci când un învăţător neştiutor vrea să aducă 
zorii spirituali. In deşert, ca şi în bezna acestei ere pământeşti, unde nici învăţătorul şi nici 
ucenicul nu văd nimic, învăţătorul care vrea să pară înţelept îl consolează pe ucenicul său, 
spunându-i că toate lucrurile misterioase îi vor fi revelate în lumea de dincolo. Dar 
învăţătorul cel neştiutor se teme pentru moartea trupului său mai mult decât ucenicul cel 
lipsit de experienţă; căci măcar ucenicul mai are o credinţă oarbă, în timp ce învăţătorul 
cel neghiob nu mai are demult nici măcar aşa ceva." 



Capitolul 120 - Despre ce va deveni învăţătura Domnului şi cum va fi 

menţinută puritatea ei 



l.(Matael): „Cred acum cu multă convingere că nu ne va fi foarte greu să 
răspândim această învăţătură divină a Ta, cu atât mai mult nouă, conducătorilor şi 
domnilor pământeşti. Dar am o altă întrebare, pe care o consider a fi foarte importantă, şi 
anume, cum se va menţine neprihănită această învăţătură pentru oameni şi cum va fi 
posibil ca ei să nu o întineze în timp cu tot felul de adăugiri sau omisiuni?! Căci suntem 
mulţi aici care am primit această învăţătură, nu numai pentru noi, ci şi pentru numeroşii 
noştri fraţi şi surori, şi vom căuta să o răspândim cu mult zel! Poate chiar şi noi vom 
transmite în moduri diferite unele părţi din această evanghelie adevărată şi curată. 

2. Căci într-un fel va trebui să vorbim cu iudeul, în alt fel cu grecul şi cu romanul, 
în alt fel cu persanul, indianul şi egipteanul şi cu totul altfel cu scitul, pentru că fiecare 
are idei şi concepţii diferite. Vor apărea tot felul de amestecături şi de nuanţe. Atunci 
când, peste câteva sute de ani, popoarele vor compara învăţăturile pe care le vor fi primit 
de la noi, care cu siguranţă că vor fi fost scrise de oameni diferiţi, vor arăta oare acestea 
la fel?! Nu cumva vor spune iudeii: «Noi suntem singurii care avem învăţătura cea pură şi 
adevărată!»?! Iar grecii vor răspunde: «Nu-i adevărat, doar noi avem adevărata 
învăţătură, aşa cum a ieşit ea din gura Domnului!» Iar romanii şi armenii nu vor spune 
oare şi ei acelaşi lucru?! Sper că totuşi, în ansamblu, diferenţele nu vor fi foarte mari, dar 
în detaliu, având în vedere deplinul liber arbitru al oamenilor, cred că vor apărea, pe 
alocuri, destule lipsuri şi erori! 

3. Considerând că inevitabil se va petrece aşa, cred că ar trebui să fim atenţi şi să 
luăm măsurile necesare pentru ca din această învăţătură minunată să nu iasă în cele din 
urmă un haos care să nu-i mai fie nimănui de folos. Tu ce crezi, Doamne?" 

4. Eu am spus: „Dragul meu prieten, cu toate că îngrijorarea ta vine dintr-o inimă 
cinstită, trebuie să-ţi spun totuşi că este puţin cam prematură! într-adevăr, cu siguranţă că 
această învăţătură nu va rămâne atât de curată în vremurile viitoare la toate popoarele, aşa 
cum aţi primit-o voi acum din gura Mea. De aceasta putem fi siguri. 

5. In curând vor apărea şi o mulţime de evanghelii scrise şi, deşi fiecare dintre ele 
va afirma că deţine adevărul curat, totuşi nici una nu va fi identică cu cealaltă. Ba chiar 
va fi mult mai rău: Prinţul Minciunii, care este împotriva Mea, va acţiona şi el şi va face 
semne mari, chiar dacă acestea vor fi false! Pe ogorul pe care am semănat sămânţa cea 
mai curată, el va arunca seminţele rele ale buruienilor, pentru a sufoca grâul cel bun. 

6.Dar toate acestea nu vor aduce nici un fel de prejudicii învăţăturii Mele celei 
adevărate şi pure, căci voi veţi răspândi şi comenta în continuare Cuvântul Meu, pe care 
vi l-am spus aici, fără a folosi neapărat, cu exactitate, vorbele Mele, ceea ce nici nu va 
mai fi necesar. Cu toate acestea, Spiritul viu al învăţăturii Mele se va păstra. 

7. Cel care va crede în Mine şi va fi botezat în numele Meu cu apă şi cu Duhul 
Sfânt va primi şi Spiritul Meu şi va obţine lumina adevărului curat, atât în cele trecătoare, 
cât şi în cele veşnice. In el se va regăsi şi această învăţătură, în toată neprihănirea ei. Iar 
cine nu va ajunge să primească această graţie, acela nu va pătrunde şi nu va înţelege 
niciodată lumina cea curată a adevărului etern al învăţăturii Mele, şi atunci va fi totuna cu 
ce fel de hrană îşi va îndopa «stomacul» său spiritual. 

8.Crede-Mă, chiar dacă cineva ar deţine tot ceea ce l-am spus Eu, exact aşa, literă 
cu literă, dar nu ar avea spiritul de a pătrunde Cuvântul Meu în profunzime, acolo unde 
domneşte lumina, puterea şi adevărul, învăţătura Mea i-ar fi la fel de nefolositoare pe cât 
de nefolositoare le sunt fariseilor lungile lor rugăciuni! 

9.Dar dacă cineva are în el spiritul cuvintelor Mele, atunci nu mai are nevoie de 
literă. Cine are spiritul, acela are şi învăţătura cea curată. Eu voi rămâne în spiritul 
puţinilor Mei copii adevăraţi până la sfârşitul vremurilor acestui pământ. Şi, în felul 
acesta, prietene Matael, voi avea grijă ca învăţătura Mea să rămână mereu neprihănită!" 

Capitolul 121 - Cunoaşterea Cuvântului înseamnă punerea Sa în faptă 



1. (Domnul): „Ceea ce este necesar ca oamenii să ştie şi să creadă va fi scris, la 
porunca Mea, de doi scribi ai Mei [Matei şi Ioan - nota lui J. Lorber]. Cine va primi 
învăţătura Mea şi va făptui conform ei va fi pregătit să primească Spiritul Meu. Iar o dată 
ce-1 va avea, lui nu-i va mai trebui nimic altceva. 

2. Insă dacă se va mulţumi doar cu ceea ce a primit şi aflat de la Mine, dar va fi 
trândav şi nu îşi va da silinţa să pună în fapte învăţătura Mea, atunci va avea litera aşa 
cum au scris-o cei doi scribi ai Mei sau cum a scris - pentru tine şi pentru alţii - şi Rafael, 
dar nu va ajunge niciodată la spiritul care sălăşluieşte şi se odihneşte adânc în lăuntrul 
literei. 

3.Nimănui nu-i va fi de vreun folos dacă doar rosteşte: «Doamne, Doamne!»; căci 
astfel de ucenici nu Mă cunosc şi nici Eu nu îi recunosc pe ei. 

4. Vă spun vouă ceea ce este din veşnicie adevărat şi vine de la Dumnezeu: cine nu 
va făptui deplin după învăţătura Mea, ci se va mulţumi doar să o asculte şi din când în 
când să o admire şi să o laude, acela nu va primi Spiritul Meu, iar întreaga Mea învăţătură 
nu îi va folosi decât puţin sau chiar deloc! Căci după ce-şi va fi lepădat trupul, rămânând 
gol, ca suflet, el nu va şti despre Mine şi despre învăţătura Mea mai mult decât unul care 
nu a auzit niciodată nici un cuvânt din ea - şi este cât se poate de firesc să fie aşa. 

5. Iată o pildă: cineva a auzit vorbindu-se multe despre marele oraş împărătesc 
Roma, ştie şi drumul şi are şi mijloacele şi ocazia să călătorească până acolo, pentru a 
vedea şi cunoaşte foarte bine această frumoasă cetate, fiind chiar încurajat adesea de către 
prietenii săi, care au fost deja la Roma, să facă aceasta! Doar că el niciodată nu-şi face 
timp pentru aceasta, fiindcă este prea leneş şi prea se teme de neplăcerile care ar putea să 
apară în timpul unei asemenea călătorii şi, în cele din urmă, îşi spune: «Ei, la ce bun să 
mai fac această călătorie la Roma? Prietenii mei mi-au descris acest mare oraş atât de 
amănunţit, încât eu pot acum să mi-1 imaginez la fel de bine, de parcă aş fi fost deja de 
mai multe ori acolo!» 

6. Omul nostru este foarte sigur de acest lucru. Dar dacă îi vom arăta un desen cât 
mai fidel al oraşului Roma, fără a-i spune ce este şi ce reprezintă, acest om, care spune că 
Roma îi este cunoscută, se va uita la acel desen precum viţelul la poarta nouă! Chiar dacă 
l-am lăsa ani la rând să ghicească, tot nu va putea spune cu certitudine că acel desen fidel 
reprezintă Roma! 

7.Ba mai mult: dacă totuşi acest om va ajunge cumva în oraşul respectiv, dar 
cineva îi va spune că nu se află în Roma, ci într-un alt oraş, el va sfârşi prin a crede ceea 
ce i se spune şi astfel nu va reuşi să vadă pădurea din cauza copacilor! 

8. Vedeţi deci, că nu este de ajuns ca omul să cunoască ceva, indiferent în ce 
domeniu, doar din descrierile pe care le aude sau le citeşte. Toate aceste cunoştinţe rămân 
literă moartă dacă nu sunt puse în legătură cu viaţa sufletului prin simţire şi prin faptă. 

9.Dacă acel om care a aflat diverse lucruri interesante despre Roma porneşte la 
drum şi ajunge acolo, putând vedea totul cu propriii lui ochi, adevărul deplin se va 
impregna adânc în sufletul său, iar el nu-şi va mai face tot felul de imagini false despre 
acest oraş, căci acum va şti cum arată el cu adevărat. 

lO.însă dacă nu ar fi văzut niciodată Roma, imaginea sa despre acest oraş s-ar fi 
schimbat cu fiecare nouă poveste referitoare la aspectul şi la organizarea lui. Nu ar fi 
făcut decât să înlocuiască o imagine plăsmuită cu o altă imagine plăsmuită, atâta timp cât 
nu ar fi văzut direct oraşul, ca să-şi facă o impresie cât de cât apropiată de realitate. 

1 1 .După cum spuneam, o dată ce el însuşi a văzut oraşul, pot apoi să vină la el 
sute de oameni, făcându-i tot felul de descrieri noi şi stranii ale aspectului Romei, căci el 
va râde de ei - şi poate uneori se va şi mânia din cauza neruşinării acelor mincinoşi şi 
lăudăroşi - şi îi va izgoni; pentru că el ştie acum cu adevărat cum arată Roma şi nu-1 mai 
poate păcăli nici un fel de reprezentare născocită. 

12.De ce este aşa? Pentru că prin propria lui strădanie şi muncă şi-a impregnat 
deplinul adevăr nu numai în creier, ci şi în sufletul său cel viu! Astfel el a preluat în 
sufletul său adevăratul spirit al acelui lucru; imaginea reală trăieşte acum în el şi nu mai 
poate fi distrusă, pentru că este vie. 

13. Exact aşa cum această pildă a arătat clar diferenţa, din toate punctele de 
vedere, dintre imaginea iluzorie şi deplinul adevăr, simpla descriere a Romei rămânând 
cu mult în urma cunoaşterii sale directe - pentru că prima este rodul imaginaţiei, iar ea 
poate fi uşor înlăturată de reprezentarea cea adevărată, care prinde viaţă în suflet -, la fel 
este şi cu învăţătura Mea." 



Capitolul. 122 - Importanţa punerii în faptă a învăţăturii Domnului 



1 .(Domnul): „Dacă veţi nota cuvânt cu cuvânt, prin semne care să dăinuie în timp, 
ca nu cumva să se piardă vreo literă, şi dacă veţi propovădui şi citi popoarelor Cuvântul 
Meu, iar ele vor spune toate: «Ah, iată, este o învăţătură nemaipomenită, demnă de gura 
lui Dumnezeul», dar totuşi nimeni nu se va osteni să o aplice întru totul conform 
principiilor şi cerinţelor ei - atunci va mai folosi oare cuiva această învăţătură a Mea, 
păstrată atât de curată? Vă răspund tot Eu: nu-i va folosi nimănui! Sau un leac, îi poate fi 
el de vreun folos celui bolnav, dacă el nu îl ia deloc ori nu-1 utilizează conform 
prescripţiilor medicului celui experimentat?! 

2. Insă cineva care, aflând chiar şi puţine lucruri despre învăţătura Mea, va începe 
totuşi imediat să o respecte întocmai, va avea un folos mai mare decât un altul care, deşi 
este cu adevărat capabil să vorbească plin de adânc respect despre Mine şi învăţătura 
Mea, nu se poate hotărî să o pună în faptă. Căci primul, prin fapta sa, pusă la unison cu 
principiile divine pe care le-a aflat, va da Viaţă în sufletul său puţinului pe care tocmai 1-a 
descoperit, iar din această micuţă sămânţă va strânge o recoltă mare, care nu va mai putea 
fi distrusă de nici o putere a răului; în timp ce al doilea, care doar laudă şi păstrează 
învăţătura Mea, rămânând însă mereu flămând din punct de vedere spiritual, va scormoni 
prin toate celelalte învăţături, dar va muri totuşi de foame spirituală. Oare sufletul său Mă 

va recunoaşte în lumea de dincolo, dacă aici nu şi-a însuşit, prin faptă, adevăratul spirit al 
cuvintelor Mele? 

3. Să presupunem că un om nu ştie mai multe despre învăţătura Mea, decât faptul 
că trebuie să-L iubească pe Dumnezeu mai presus de orice şi pe aproapele său ca pe sine 
însuşi, şi în acest caz el gândeşte: «Iată o învăţătură bună! Trebuie să existe o Fiinţă 
Divină Supremă care - judecând după tot ceea ce a creat - este plină de bunătate şi cât se 
poate de înţeleaptă. Această Fiinţă nespus de bună, înţeleaptă şi atotputernică trebuie 
stimată, preţuită şi iubită mai mult decât oricare altă fiinţă din lume. Semenul meu este un 
om la fel ca mine, iar Creatorul 1-a înzestrat cu aceleaşi drepturi în această lume ca şi pe 
mine. De aceea, el nu trebuie dispreţuit, ci raţiunea mă obligă să îl preţuiesc aşa cum mă 
preţuiesc pe mine. Căci dacă îl dispreţuiesc pe el, atunci mă dispreţuiesc şi pe mine, eu 
fiind tot un om ca şi el, şi nimic mai mult. Recunosc că acesta este un principiu de viaţă 
superior şi de aceea vreau să-1 urmez cu stricteţe!» 

4.Acest om urmează învăţătura Mea şi urmăreşte să-i înveţe şi pe cei din jurul său, 
pe de o parte prin propriul său exemplu şi, pe de altă parte, prin judecata sa foarte simplă 
şi firească. Astfel, familia lui va oferi veritabile modele de oameni cinstiţi şi dăruiţi lui 
Dumnezeu. Care sunt roadele imediate ale unui asemenea mod lăudabil de a acţiona? 
Oamenii vor trăi în pace. Nici unul nu va urmări să se ridice deasupra celuilalt. Cel care a 
înţeles învăţătura îşi va da cu multă iubire toată silinţa să-1 ajute şi pe celălalt să priceapă 
şi îi va deschide ochii asupra tuturor miracolelor din Creaţie cunoscute lui, bucurându-se 
că 1-a întărit pe cel slab. 

5. Pentru că toate acestea sunt puse în faptă, ele vor fi preluate şi de viaţa 
sufletului, care va deveni atunci, în mod evident, mai activ şi mai viu." 



Capitolul 123 - înţelepciunea este o urmare a faptelor realizate din iubire 



1 .(Domnul): „Cu cât mai activ devine sufletul, cu atât mai multă lumină se va face 
în el; căci elementul de bază al vieţii sufletului este focul. Cu cât mai mult va lucra acest 
element, cu atât mai multă lumină se va răspândi în interiorul sufletului şi în afara lui. 
Dacă sufletul devine din ce în ce mai impregnat de focul vieţii, el va începe să lumineze 
tot mai mult şi, prin intermediul acestei lumini crescânde, el va pătrunde tot mai adânc 
tainele profunde ale vieţii. 

2Această înţelegere profundă îi dă sufletului un nou avânt pentru a-L iubi şi slăvi 
din ce în ce mai mult pe Dumnezeu, iar această iubire este deja o primă scânteie a 
spiritului divin din el. Ea va creşte tot mai mult, iar în scurt timp sufletul va deveni una cu 
Spiritul lui Dumnezeu, care îl va conduce în tot adevărul şi în toată înţelepciunea. 

3. Şi dacă un om dobândeşte în acest fel înţelepciunea, după cum v-am mai spus şi 
arătat de atâtea ori în ultimele zile, credeţi că mai contează atât de mult pentru el să 
primească toate cuvintele Mele, exact aşa cum le-am rostit, literă cu literă? O, nu! Lui nu 
i-au ajuns la urechi decât cele două legi ale iubirii, iar respectarea lor întocmai şi cu 
conştiinciozitate i-a adus toate celelalte comori! 

4.Unii dintre voi, în pofida faptului că v-am explicat totul foarte limpede, se 
întreabă: «Dar cum de este oare cu putinţă ca numai respectarea celor două porunci să 
înalţe sufletul pe astfel de culmi ale adevărului?» Iar Eu vă zic vouă: este cu putinţă, 
deoarece sufletul a fost pregătit de la bun început pentru aceasta! 

5. Cum ajunge strugurele să se coacă şi să fie atât de dulce şi de plin de spirit*? 
Lumina şi căldura soarelui fac aceasta. Prin intermediul lor, spiritele naturii din viţă devin 
tot mai active, interacţionând şi amestecându-se într-un anumit mod unele cu altele, 
ajungând astfel să fie la rândul lor mai înfocate şi mai luminoase. Astfel creşte şi 
inteligenţa lor. Cu cât mai luminoasă devine inteligenţa lor, cu atât mai mult se recunosc 
între ele ca fiind înrudite şi încep să se adune, să se ordoneze şi să se unească. Când acest 
lucru s-a petrecut integral, strugurele este copt şi poate fi mâncat. 

6.Dacă vei stoarce strugurii şi vei pune sucul lor într-un vas, spiritele mustului - 
care sunt spirite ale naturii, bine ordonate - nu vor mai suporta ca un corp străin, care 
conţine spirite ale naturii de o cu totul altă provenienţă, să perturbe buna lor rânduială 
deja existentă. Imediat ce în must se află un element străin aparţinând unei alte rânduieli, 
el începe să fermenteze şi să fiarbă, până ce intrusul este izgonit sau se supune în 
totalitate ordinii sale. O dată ce se petrece aceasta, se trezeşte spiritul luminii şi al căldurii 
interioare specific tuturor spiritelor bine ordonate din sucul de struguri purificat, iar 
mustul, care fusese foarte impur, devine acum un vin curat. 

7. Toate acestea sunt o consecinţă a influenţei soarelui, respectiv, a luminii şi a 
căldurii sale. La fel este şi în cazul oamenilor şi al sufletului lor! Dacă prin respectarea 
legilor divine omul ajunge să aibă un suflet tot mai activ, atunci lumina şi căldura divină 
se vor extinde în toate sferele vieţii lui. El va deveni astfel tot mai conştient de el însuşi, 
precum şi de puterea divină care se va revărsa tot mai mult în el şi care va face să se 
nască în el o viaţă tot mai spirituală. 

8. Dacă el recunoaşte această putere, II recunoaşte şi pe Dumnezeu, care este 
izvorul ei, şi atunci îl va iubi tot mai mult. Iubindu-L, el va alunga singur tot ceea ce este 
străin ordinii divine din viaţa lui, iar aceasta va deveni tot mai curată şi mai desăvârşită. 
Astfel, el se va uni tot mai mult cu Spiritul lui Dumnezeu din lăuntrul său. Se înţelege de 
la sine că puterea unui astfel de suflet, care este pătruns de Spiritul lui Dumnezeu, va 
creşte, el devenind în felul acesta un adevărat copil al Celui Preaînalt. 

9Atunci când un astfel de suflet îşi părăseşte trupul şi ajunge în vasta lume de 
dincolo - fiind în mod necesar pe deplin conştient - imediat II va recunoaşte, cu siguranţă, 
pe Dumnezeu, pentru că încă de aici, de pe pământ, s-a unit plenar cu El şi a devenit 
perfect conştient, deoarece conştiinţa clară a Spiritului lui Dumnezeu a devenit, într-un 
anumit fel, chiar conştiinţa luminoasă a acestui suflet cu care s-a unit." (* - Vezi mai pe 
larg „Secretele Vieţii", n.r.) 

Capitolul. 124 - Adevărata cunoaştere se dobândeşte făptuind 



1 .(Domnul): „Dacă este aşa - şi în veci nu va putea fi altfel -, atunci vedeţi cât de 
neîntemeiată este grija voastră pentru păstrarea purităţii Cuvântului Meu, pe care l-aţi 
auzit! Fiinţei umane îi este de ajuns doar foarte puţin din el - cât cel mai mic fir de nisip, 
însă dacă-1 va sădi în ogorul inimii sale şi îl va îngriji, atunci va creşte din el un arbore, în 
crengile căruia se vor adăposti păsările cerului. 

2. Fariseii nu deţin oare cărţile lui Moise şi ale profeţilor, aşa cum au fost ele 
scrise? Nici o liniuţă nu lipseşte din ele! Dar la ce le foloseşte?! Căci, cu toate acestea, ei 
sunt asemenea unor lupi în piei de oaie, porniţi să nimicească blândele oiţe de pe păşunile 
liniştite! 

3. Eu vă spun vouă: tot ceea ce este exterior - chiar dacă pare a fi fără de prihană - 
ucide; numai spiritul are viaţă şi însufleţeşte tot ceea ce pătrunde. De aceea, să rezumaţi 
învăţătura Mea la ceea ce le este necesar, în general, oamenilor. Cine o va pune în fapte, 
acela va trezi - pe măsura acţiunilor sale - Spiritul lui Dumnezeu în lăuntrul său, iar 
Acesta îi va anima sufletul cu lumina şi cu focul deplinului adevăr; astfel sufletul va fi 
condus în deplinul adevăr şi în înţelepciunea lui Dumnezeu şi va trăi cu claritate, atât 
înăuntrul, cât şi în afara sa, ceea ce Eu v-am spus acum şi chiar infinit mai mult. 

4.Gândiţi-vă acum că aş vrea să vă dezvălui în detaliu întreaga Mea Creaţie şi să o 
descriu, de la cele mai mari lucrări până la cele mai mici, şi că aş chema mii de îngeri ai 
Mei şi le-aş porunci să scrie tot, în modul în care ei o pot face, mai precis, cu viteza 
fulgerului! In primul rând, am avea nevoie de atâta piele albă pentru scris, încât ea nu ar 
încăpea nici pe departe într-o întreagă sferă a Creaţiei; în al doilea rând, aceste 
nenumărate piei ar trebui să fie scrise nespus de mărunt, aşa încât vă întreb, când aţi 
termina de citit aceste scrieri?! Sper acum că începeţi să vă daţi seama de prostia voastră! 

5.Duceţi-vă la Memfis, la Teba, la Karnak sau la Alexandria! Acolo veţi găsi 
biblioteci; dar vă spun că nici un om nu este în stare să citească toate scrierile lor, nici în 
cinci sute de ani! Ar fi necesară vârsta lui Matusalem, pentru a parcurge o singură dată 
toate scrierile! Şi cu ce s-ar alege cel care ar putea face acest efort uriaş? Căci, cu fiecare 
zi care ar trece, cu fiecare ceas, ba chiar cu fiecare minut, el ar uita câte ceva din cele 
citite cu atâta zel. In final, el pur şi simplu va uita tot şi nu va obţine absolut nici un folos 
pentru viaţa sa, rămânând aproape la fel de prost ca mai înainte. 

6. Vă puteţi da seama acum că Eu vreau să vă arăt, cu această învăţătură a Mea, o 
cu totul altă cale, prin care cine va dori cu adevărat va putea pătrunde în cel mai scurt 
timp toată înţelepciunea cerurilor?! 

7. Eu sunt Calea, Adevărul şi Viaţa. Eu voi veni întotdeauna în spiritul aceluia care 
M-a luat în sufletul său, iubindu-Mă cu adevărat, şi care crede în Mine nu numai după 
cuvintele auzite, ci pe deplin, prin faptă, şi Mă voi revela lui, luminându-1 precum soarele 
luminează la răsărit câmpiile pământului şi le scoate din întuneric. 

8. Cu o singură privire lăuntrică, spirituală, el va putea cunoaşte mai mult decât 
dacă ar fi citit de zece ori o sută de mii de ani - presupunând că i-ar fi dat unui om să 
trăiască atât de mult. 

9.Voi înşivă aţi auzit şi aţi văzut câte ceva în zilele pe care le-am petrecut 
învăţându-vă şi lucrând printre voi, şi sufletele voastre au fost astfel mult trezite, iar în 
inimile voastre au intrat iubirea, credinţa şi încrederea deplină, Dar dacă vă veţi mulţumi 
cu atât, veţi obţine puţine foloase pentru sufletele voastre, iar cunoaşterea şi simţirea 
voastră vor rămâne la ceea ce aveţi acum. 

10.De acum încolo va trebui să acţionaţi voi înşivă conform învăţăturii Mele, iar 
sufletele voastre vor deveni mai vii şi mai pline de lumină; abia atunci Spiritul Meu îşi va 
face sălaş în sufletele voastre şi vă va conduce în toată înţelepciunea Sa. 

1 1 .In aceasta constă noua şcoală a vieţii adevărate, a cunoaşterii lui Dumnezeu şi 
a cunoaşterii de sine. De aceea, învăţătura Mea este o Evanghelie (etimologic, 'veste 
bună'.) adevărată, întrucât ea îi învaţă pe oameni să meargă pe calea cea dreaptă şi 
adevărată pentru dobândirea vieţii eterne şi a unicei şi adevăratei iubiri şi înţelepciuni, 
care vin de la Dumnezeu. 

12. Această învăţătură poate fi exprimată în puţine cuvinte, iar dacă ar fi scrisă 
într-o carte, atunci ea ar putea fi parcursă în câteva ceasuri de orice cititor. Dar simpla ei 
lectură nu-i va oferi decât nişte informaţii exterioare despre învăţătura Mea, ceea ce, 
desigur, este o condiţie prealabilă. 

13. Acest act se aseamănă cu primul pas care este necesar atunci când vrei să faci 
o călătorie. Dacă aş vrea să merg de aici la Damasc dar nu aş face primul pas, e de la sine 
înţeles că nu l-aş putea face nici pe al doilea şi, cu atât mai puţin, pe următorii, care ar 
trebui să mă ducă acolo, însă chiar dacă aş face primul pas, apoi pe al doilea, pe al treilea 
şi pe al patrulea, tot nu mi-ar fi de folos dacă apoi m-aş opri pentru că aş crede că este 
prea obositor să merg la Damasc. 

14Acum v-am arătat ce aveţi de făcut pentru a dobândi Viaţa Veşnică şi toată 
dreptatea ei. Urmaţi ceea ce v-am spus, şi făgăduinţa pe care v-am făcut-o se va îndeplini, 
căci, din tot ce v-am arătat până acum, lucrul cel mai măreţ şi de care trebuie să ţineţi cel 
mai mult seama este ceea ce vam spus şi v-am dezvăluit în aceste momente. 

15.V-am arătat şi v-am revelat multe miracole ale creaţiilor Mele şi aţi învăţat 
astfel multe de la Mine, însă deocamdată voi nu ştiţi decât ceea ce aţi văzut şi auzit. 
Dincolo de aceasta, nu ştiţi nimic, însă prin aceste ultime dezvăluiri v-am arătat, până-n 
cele mai mici amănunte, ce trebuie să faceţi voi sau oricine altcineva pentru a ajunge să 
aveţi o viziune nelimitată asupra Infinitei Creaţii a lui Dumnezeu, viziune care nu va mai 
dispărea, ci va dura etern." 

Capitolull 25 - Necesitatea examenului de conştiinţă 



1. (Domnul): „Urmaţi cu sârguinţă această învăţătură; daţi-vă silinţa şi verificaţi 
dacă nu a mai rămas ceva neînţeles, pentru ca în cele din urmă să nu trebuiască să 
spuneţi: «Ia te uită, timp de zece-douăzeci de ani am făcut tot ceea ce era prescris în 
această nouă învăţătură şi totuşi am rămas exact în acelaşi loc; nu simt încă nimic în mine 
care să semene cu vreo iluminare deosebită, iar de aşa-numita Viaţă Eternă nici nu poate 
fi vorba! Oare ce-mi lipseşte?» 

2.De aceea, Eu vă spun: verificaţi cu atenţie dacă nu se mai furişează în inima 
voastră vreun gând străin, legat de obţinerea vreunei bogăţii a acestei lumi, dacă nu 
cumva inima şi, o dată cu ea, şi sufletul vostru n-au rămas prizoniere ale unui orgoliu 
exacerbat, ale unei anumite meschinării şi ale unei prea mari dorinţe de agonisire - sora 
mai mică a zgârceniei -, ale dorinţei de faimă, ale unei tendinţe de a judeca, ale dorinţei 
de a avea mereu dreptate, ale încăpăţânării, ale desfrânării etc, etc. Cât timp va fi aşa, nu 
veţi ajunge la îndeplinirea acestei făgăduieli. 

3. Priviţi mustul şi apoi vinul curat dintr-un butoi sau dintr-un burduf! Atâta timp 
cât în must se mai află componente grosiere, străine, el va fermenta şi nu va ajunge la o 
stare de puritate. O dată ce acestea au fost înlăturate, el se linişteşte tot mai mult în acel 
butoi, se limpezeşte şi se transformă într-un vin curat. 

4. Unii nu vor fi foarte departe de a dobândi pe deplin împărăţia lui Dumnezeu în 
sufletul lor, şi totuşi nu o vor dobândi, pentru că se cercetează prea puţin pe sine şi nu 
observă aspectele lumeşti sau impurităţile ce se mai alipesc de sufletul lor. Dacă ei se vor 
privi cu atenţie, atunci se prea poate să descopere, de exemplu, că sunt încă prea sensibili 
sau că se simt jigniţi din orice nimic. 

5. Cineva poate să întrebe atunci: «înseamnă că omul nu trebuie să mai aibă nici 
un strop de onoare?» Eu îi răspund aceluia: ba bine că nu, prietene, omul poate să aibă 
onoare, dar trebuie să fie una de felul cel mai nobil! Dacă un amărât te-a jignit, nu te 
supăra pe el, ci du-te şi spune-i: «Prietene, pe mine nu mă poţi jigni; căci eu te iubesc pe 
tine şi îi iubesc pe toţi oamenii! Ii binecuvântez pe cei care mă blestemă, iar celor care-mi 
fac rău le fac bine din toate puterile mele! Dar nu este bine ca un om să îl jignească pe 
celălalt; de aceea, renunţă la aceasta, pentru propria ta mântuire! Căci în dorinţa ta 
crescândă de a jigni, ai putea da peste cineva care să se ofenseze şi să-ţi facă mari 
neplăceri. Iar atunci, îţi vei da seama că tu eşti singurul vinovat pentru toate aceste 
probleme!» 

6.Dacă vei putea vorbi fără nici un pic de supărare în inimă cu cineva care te-a 
jignit, atunci înseamnă că simţământul curat al onoarei divine şi-a găsit loc în inima ta. 
Dacă totuşi mai simţi o cât de mică supărare în tine şi eşti neprietenos cu acel om, aceasta 
este dovada faptului că un mic orgoliu încă mai există bine ascuns în inima ta, care singur 
este de ajuns pentru a stânjeni contopirea sufletului tău cu Spiritul Meu de lumină. 

7. Sau să ne imaginăm că un acelaşi sărac insistă acum să-i daţi de pomană mai 
mult decât îi dădeaţi de obicei. Voi aveţi suficient şi i-aţi putea da săracului de o mie de 
ori mai mult decât i-aţi dat până acum; dar îi arătaţi uşa, ca să fiţi siguri că nu va mai 
îndrăzni să vină la voi, pentru că vă supără neruşinarea lui şi vă temeţi de faptul că el ar 
putea să vă ceară de pomană de câte ori vă vede! 

8. Pentru un om al acestei lumi ar putea părea firesc să procedeze aşa; dar cine se 
poartă astfel cu sărmanul om nu este încă îndeajuns de pregătit pentru împărăţia Mea, în 
care Eu las soarele să răsară şi să strălucească în fiecare zi, atât asupra celor buni, cât şi 
asupra celor răi, pentru folosul tuturor creaturilor. 

9. Aceeaşi rază care aureolează palatele aurite ale regilor şi care purifică şi 
îndulceşte sucurile nobile ale strugurilor luminează şi băltoacele şi cloacele şi nu este 
deranjată de orăcăitul broaştelor şi de cântatul greierilor. O astfel de reticenţă are ca 
fundal o meschinărie care încă mai există, iar meschinăria şi economia exagerată nu sunt 
prea departe de zgârcenie şi tulbură «mustul» vieţii sufletului; iar atâta timp cât aceasta se 
mai produce încă, sufletul nu va deveni un «vin» pur şi spiritual. 

10. Cel care găseşte în milostenie o mare bucurie şi nu consideră că i-a dat de 
pomană unui om sărman de prea multe ori, acela este cu adevărat pregătit pentru a intra 
în împărăţia Mea, dacă nu cumva mai ascunde vreo altă mică pată în sufletul său. 

1 1 .De aceea, Eu vă spun să vă analizaţi cu atenţie până în cele mai mici detalii, 
pentru ca fiinţa voastră lăuntrică să fie luminoasă şi vie, liberă de toate zaţurile lumeşti." 



Capitolul 126 - Iubirea faţă de semeni potenţează şi agoniseala 



1. (Domnul): „Unii dintre voi vor zice în sinea lor: «Da, ar fi bun un astfel de 
examen de conştiinţă; dar cum să facem să avem mereu măsura corectă a unei simţiri şi 
conştiinţe neprihănite? Omul primeşte încă din faşă anumite obiceiuri larg răspândite, pe 
care le consideră drepte şi întemeiate. Dacă nu le-ar respecta, ar crede chiar că 
păcătuieşte.» 

2.De exemplu, la oameni agoniseala este o purtare lăudabilă şi de dorit. In popor 
se spune: «Cine agoniseşte în vremea tinereţii şi a maturităţii nu va duce lipsă de nimic la 
bătrâneţe; iar cine nu munceşte şi nu agoniseşte nu trebuie nici să mănânce!» 

3. Dragii Mei prieteni, aceste principii, care sunt demne de laudă, îmi sunt 
binecunoscute. Ele pot şi trebuie să existe pretutindeni, acolo unde oamenii trăiesc în 
comunităţi, dar întotdeauna, în sensul cel mai nobil pentru viaţă, însă, pentru ca aceste 
principii să existe în comunităţile umane doar în acest mod, ele trebuie întotdeauna să fie 
însoţite de un element reglator durabil şi de încredere. Care ar putea fi acest element 
reglator? Nimic altceva decât iubirea adevărată şi curată pentru semeni, al cărei principiu 
suprem constă în a-i dori şi a-i face aproapelui, din toată inima, ceea ce-ţi doreşti ţie şi 
ceea ce vrei să-ţi facă şi ceilalţi la rândul lor. 

4. Cine urmează acest principiu va vedea repede că îi va îndemna totodată şi pe 
ceilalţi oameni la o anumită hărnicie şi la o nobilă şi adevărată agoniseală; căci nu este pe 
placul Meu ca un om să fie leneş alături de Mine, în timp ce Eu muncesc; astfel nici Eu 
nu voi fi leneş lângă el! 

5. Dacă fiecare ar face aceasta din iubire adevărată şi sinceră pentru semeni, 
curând nu ar mai exista decât foarte puţini oameni care să poată fi numiţi «Săraci». In 
afara celor ologi, infirmi, orbi, surzi şi leproşi, care trebuie să fie îngrijiţi cu bucurie în 
inimă, ar mai rămâne puţini care să constituie o povară pentru obşte. 

6. Apoi, în fiecare comunitate vor fi câte unul sau mai mulţi învăţători, care nu vor 
avea timp să-şi câştige prin munca braţelor lor cele necesare pentru trai. De ei trebuie să 
aibă grijă ceilalţi, astfel încât să nu fie nevoie ca învăţătorul să facă muncile câmpului în 
timpul destinat învăţării voastre şi a copiilor voştri! Şi aceasta este o modalitate deosebită 
de manifestare a iubirii pentru semeni, care stă la loc de cinste. Căci pe cel care vă 
hrăneşte cu adevăratele comori spirituale ale vieţii nu trebuie să-1 lăsaţi să ducă lipsuri în 
sfera sa trupească. 

7.1ar cine a primit această graţie de la Mine şi este chemat, în numele Meu, să fie 
un învăţător al oamenilor, acela să îşi aducă aminte că a primit acest dar de la Mine fără 
nici o plată şi de aceea să nu ceară să fie plătit pentru că răspândeşte ceea ce Eu i-am dat! 
Un adevărat învăţător va da mai departe ceea ce a primit fără plată de la Mine şi nu va 
pretinde, la rândul lui, vreo răsplată. Dar ceilalţi trebuie să primească de bunăvoie şi din 
iubire adevărată pentru Mine învăţătura de la cel pe care Eu l-am trimis la ei şi să nu-1 
lase să ducă lipsă de ceva; întrucât, ceea ce îi fac ei unui trimis deal Meu, este de la sine 
înţeles că Mi- au făcut chiar Mie! 

8. Oamenii să lucreze cu multă bucurie, pentru ca inima învăţătorului să nu se 
întristeze din cauza asprimii inimilor lor şi el să vadă cu încântare cum cuvântul Meu ieşit 
din gura sa începe să dea roadele cele nobile ale adevăratei vieţi interioare. 

9. Vedeţi acum că iubirea adevărată, pură şi - să-i spunem - raţională pentru 
semeni este, în această viaţă pământească, măsura cea mai adecvată a curăţeniei 
sufletului. Folosiţi-o deci cu întâietate, în lumina Spiritului Meu, şi veţi culege curând 
roadele binecuvântate, destinate cămărilor vieţii eterne! Ei bine, Matael, ce crezi despre 
această modalitate de a păstra pură învăţătura pe care vam dat-o? Acum crezi sau nu că ea 
se va păstra astfel curată pentru toţi oamenii, până la sfârşitul timpurilor?" 

10. Copleşit de adevărul cuvintelor Mele, Matael a spus: „Doamne, lasă-mi doar 
un mic răgaz şi Iţi voi mulţumi şi prin cuvinte pentru această neaşteptată iluminare şi 
risipire a îndoielilor mele! Inima mea este încă prea copleşită. Lasă un mic răgaz 
sufletului meu, o Doamne, Tu, cel veşnic înţelept!" 

Capitolul 127 - Iubirea ca adevărata laudă adusă lui Dumnezeu. 
Parabola despre seceriş şi despre cedri 



l.După o vreme, când Matael al nostru s-a mai adunat, a vrut să-Mi aducă un 
nemaipomenit elogiu ditirambic. 

2.Eu însă i-am spus: „Prietene, ceea ce vrei să spui acum cu voce tare ştiu deja de 
mult timp, de la alfa la omega. Aşa că poţi să nu mai spui nimic! Nu sunt adeptul unor 
astfel de elogii pompoase şi cel mai plăcut elogiu pe care Mi-1 poţi oferi este să Mă 
iubeşti cu adevărat, din adâncul inimii tale! 

3. Când vei fi printre ai tăi, vei putea să Mă preaslăveşti cu mult entuziasm, iar Eu 
te voi răsplăti cu tot felul de daruri pentru inimă, suflet şi spirit; dar pentru Mine această 
preaslăvire nu este necesară, dacă şi ceilalţi Mă recunosc la fel ca tine. 

4.Crede-Mă, ceva mai măreţ, mai sublim şi mai demn de Dumnezeu decât Psalmii 
lui David şi decât Cântarea Cântărilor a lui Solomon nu s-a mai scris sau cântat de la Noe 
încoace pe acest pământ. Dar, prin aceasta, David şi Solomon nu au devenit mai 
însemnaţi pentru Mine! Solomon a sfârşit chiar prin a se îndepărta de graţia Mea, din 
propria lui vină, iar David a devenit bărbatul plăcut inimii lui Dumnezeu nu prin Psalmii 
săi, ci numai prin faptul că a recunoscut Voinţa Mea şi a urmato de bunăvoie. Tocmai 
pentru că a făcut aceasta, Psalmii lui au căpătat o valoare în faţa Mea! Acum poţi să îţi 
dai seama ce are cu adevărat valoare pentru Mine. Urmează întocmai Voinţa Mea, care 
este una cu Voinţa lui Dumnezeu Tatăl, şi astfel Mă vei slăvi cel mai frumos, bucurându- 
Mă cu adevărat, ceea ce va fi şi în folosul sufletului tău! 

5. Dar acum trebuie să vorbesc cu Roclus; căci văd că mai are ceva pe inimă şi 
vrea o explicaţie, iar Eu am să i-o dau. Roclus, vino mai aproape, căci am să-ţi mai spun 
ceva!" 

6. Cum a auzit cuvintele Mele, Roclus a venit degrabă la Mine şi a spus: „Doamne 
şi învăţătorule, aici, în faţa Ta, se află ultimul şi cel mai neînsemnat slujitor al Tău! 
Porunceşte, o Doamne, şi voi face tot ce-mi vei cere! Căci am ascultat vorbele Tale 
călăuzitoare, le-am verificat în focul iubirii din inima mea şi mi-am dat seama că tot ceea 
ce ne-ai învăţat şi ne-ai arătat este întru totul adevărat. Cunoaşterea şi recunoaşterea 
trebuie să fie primele, dar imediat după aceea urmează punerea lor în faptă; căci fără 
aceasta, ele nu au nici o valoare! Sunt atât de încredinţat de acest lucru, încât toţi 
înţelepţii pământului la un loc nu mi-ar putea clinti această convingere. Porunceşte-mi 
deci, Doamne, şi mă voi apuca imediat de treabă!" 

7. „Da, da - am spus Eu - avem într-adevăr o mare lucrare în faţa noastră şi 
deocamdată sunt puţini cei pregătiţi să lucreze! Grâul este copt, recolta ar putea fi mare, 
dar există prea puţini secerători şi spicuitori. De aceea, a sosit momentul să ne apucăm de 
treabă, pentru ca grâul să fie dus în hambarele Mele înainte ca furtunile să înceapă şi să 
distrugă nobila recoltă, iar păsările cerului să vină şi să-şi potolească foamea cu ea. 

8. In Liban mai există încă acei cedri sub ale căror crengi se ruga odinioară 
Samuel. Aceşti copaci erau pe atunci tineri, plini de putere şi stufoşi, iar furtunile cele 
năprasnice îşi revărsau zadarnic furia asupra lor. Dar fibrele vieţii lor sunt putrede acum, 
căci bătrâneţea este neputincioasă! Bătrânii cedri ai Libanului înfruntă furtunile doar cu o 
parte din crengi, căci le-au mai rămas doar câteva mai sănătoase; mai mult de două treimi 

din crengile lor au căzut deja, iar din treimea rămasă, nici măcar jumătate nu sunt 
sănătoase, ele nefiind acum decât un adăpost bun pentru maimuţe şi o slabă apărare 
împotriva furtunilor, atât de specifice Libanului. Semănătura este acum foarte coaptă, 
numai bună pentru a fi strânsă. Apoi, ca un pădurar priceput, vei putea sădi noi puieţi de 
cedru în Liban; dar oare ce trebuie făcut pentru a încheia lucrarea chiar înainte de a veni 
furtunile cele năprasnice? Mă înţelegi, prietene?" 

9.Roclus a făcut ochii mari şi a spus: „Doamne, am înţeles, pentru că ai vorbit în 
cea mai pură limbă greacă, dar nu am pătruns adevăratul sens al vorbelor Tale! Unde ai 
Tu, Doamne, pe acest pământ, un ogor cu grâu care să fie acum copt, numai bun pentru a 
fi secerat? Spune-mi unde, şi mâine vor merge acolo o mie de cosaşi şi spicuitori, iar 
furtunile care vor veni nu au decât să se dezlănţuie apoi peste mirişte! 

10. Şi apoi, ce ne priveşte pe noi Libanul, care mai are puţini cedri? Cei de acolo 
vor avea ei grijă să planteze noi puieţi pentru a-1 împăduri, iar numeroasele maimuţe n-au 
decât să sară cât poftesc pe crengile cele groase şi încă viguroase ale cedrilor care-i 
adăposteau odinioară la umbra lor pe Samuel, pe David şi pe Solomon! Cred că ar fi mult 
mai bine să ne dedicăm adevăratei cultivări a oamenilor şi să lăsăm Libanul în pace. In 
ceea ce priveşte ogorul pe care îl ai - sau poate doar l-ai luat în arendă - pe aici pe 
undeva, în ţinutul Nazaretului, de el mă voi ocupa chiar acum, iar mâine seară nu vei mai 
găsi pe câmp nici un spic, care să poată fi distrus de furtunile viitoare! Aşadar, 
porunceşte, Doamne, iar în câteva ceasuri voi chema la muncă vreo şase mii de braţe." 



Capitolul. 128 - Semnificaţia spirituala a celor doua pilde 



l.Eu am spus: „Vezi tu, prietene, păsările îşi au cuiburile lor, iar vulpile îşi au 
vizuinile lor; dar Eu, Fiul Omului, nu am pe acest pământ nici măcar o piatră pe care să- 
Mi odihnesc capul şi care, după legile lumeşti, să fie a Mea, ce să mai vorbim atunci de 
un ogor cu grâu care - fiind al Meu - să trebuiască să fie secerat! 

2. «Ogorul» la care mă refer Eu este această lume; «grâul» cel copt care se află pe 
el sunt oamenii, iar «secerătorii» sunt cei pe care îi numesc ucenicii Mei. Aceştia trebuie 
să iasă neîntârziat în lume şi să răspândească învăţătura Mea. Ei trebuie să-i aducă pe 
drumul cel bun pe cei ce rătăcesc pe alte cărări şi să-i conducă la dumnezeiescul adăpost. 

3. Oamenii vor fi «copţi» atunci când li se va trezi aspiraţia pentru un scop divin 
cât mai înalt. Toţi caută liniştea ce este încununată de fericire, dar pe nişte căi rătăcite, şi, 
în ciuda căutării lor, ei nu obţin în final decât moartea trupului; iar dincolo de această 
cumplită dezamăgire, în lumea de dincolo nu va exista pentru ei decât noaptea cea 
întunecată a ignoranţei. 

4. Atâta timp cât omul nu simte în el o astfel de aspiraţie frenetică, ci vieţuieşte cel 
mai adesea asemenea unui animal, fără să fie interesat de aspectele mai profunde, 
spirituale ale vieţii, hrănindu-se ca un polip ce se află pe fundul mării, el nu este încă 
suficient de «copt» pentru o revelaţie divină înaltă. Dar există numeroşi oameni, chiar şi 

printre păgâni (cam o treime din locuitorii Pământului), care, deşi sunt adesea înrobiţi de 
tot felul de pasiuni, caută totuşi cu fervoare o fericire la care nu pot decât să viseze; dacă 
vor fi orientaţi cum trebuie, la momentul potrivit, aceştia vor fi apoi «copţi» pentru o 
viziune divină superioară, pentru adevăr, deci ei vor putea fi pregătiţi pentru a intra în 
împărăţia Mea. Ei vor fi «grâul cel copt» şi pentru ei va fi nevoie de mulţi secerători - 
învăţători destoinici din şcoala Mea -, care va trebui să fie înzestraţi cu o mare iubire, cu 
răbdare, cu blândeţe, cu înţelepciune şi cu o mare putere interioară. 

5. Vezi tu, acum, din aceştia sunt încă foarte puţini. In afara voastră şi a negrilor 
care au fost aici, luând suficient de multă lumină divină pentru seminţia lor, şi care vor 
face o treabă bună în ţara lor, nu mai există alţii! Dar voi, cei puţini, care sunteţi acum 
aici, să nu staţi în aşteptare cu braţele încrucişate, ci să munciţi plini de râvnă şi aproape 
fără odihnă, pentru ca numărul secerătorilor bine pregătiţi şi puternici să crească pe 
marele ogor al vieţii, unde se află semănătura Mea! Aceasta am vrut de fapt să-ţi spun 
atunci când am vorbit despre ogorul Meu, despre grâul cel copt şi despre numărul prea 
mic de secerători. 

6.1n ceea ce priveşte vechiul «Liban» cu «cedrii» lui, el reprezintă Scriptura lui 
Moise ce a fost valabilă până în vremurile noastre. Ea încă mai există, dar priveliştile ei 
sunt bătrâne şi putrede, întocmai aşa cum au ajuns şi splendizii cedri de odinioară, din 
care a fost construit în mare parte interiorul Templului de la Ierusalim şi, cu mult înainte 
de aceasta, miraculosul chivot al legii. 

7. «Cedrii» mai reprezintă şi cuvintele şi legile divine ce au fost revelate în 
Scriptură. Odinioară, atunci când cedrii din Liban erau tineri şi puternici, ei aduceau mult 
folos oamenilor, iar un proroc precum Samuel putea într-adevăr să se roage sub crengile 
lor. Dar în dorinţa lor lumească de înavuţire, oamenii au despădurit Libanul aproape de 
tot, iar acum, în locul bătrânilor cedri, care au fost sănătoşi cândva, au crescut tot felul de 
tufişuri sălbatice, şi chiar şi aceştia care au mai rămas, cu crengile lor putrezite, constituie 
în prezent un adăpost mai mult pentru maimuţe decât pentru oameni. Dar să nu uităm că 
maimuţele nu recunosc valoarea cedrilor şi de aceea nici nu-i pot aprecia şi folosi pe 
aceştia într-un mod corespunzător (spiritual). 

8. La fel stau acum lucrurile şi cu vechea Scriptură şi cu profeţii. Cartea cea veche 
este şi acum ţinută pe un altar, la loc de cinste. Oamenii i se închină orbeşte întocmai ca 
unei zeităţi, dar cel mai adesea ei nu se preocupă de conţinutul ei şi, cu atât mai puţin, de 
punerea în faptă (în practică) a învăţăturii pe care o conţine. Un astfel de om (adică un 
fariseu) seamănă întru totul cu o maimuţă neastâmpărată care sare vioaie de pe o creangă 
pe alta, punându-1 pe fugă pe cel ce vrea să o alunge de acolo - căci maimuţa este doar o 
maimuţă şi ea foloseşte preţiosul copac în cu totul alt scop decât acela pe care îl are el 
într-un mod tainic de la natură. 

9.Prin urmare, Scriptura nu este acum pentru oameni nimic mai mult decât un 
cedru putred în care se zbenguie maimuţele; cât despre Liban, acesta este împânzit de un 
mărăciniş care este adesea otrăvitor. Regulile lumeşti, din ce în ce mai rele, care au 
înlocuit legile lui Dumnezeu, se aseamănă cu acest ciudat mărăciniş. Ele mai seamănă şi 
cu mormintele cele frumos văruite ale profeţilor - care adăpostesc ceea ce este deja mort, 
putred şi urât mirositor -, în timp ce Cuvântul cel veşnic viu al profeţilor, care este scris 
în cărţi, zace nevăzut chiar acolo unde el ar trebui să fie cel mai bine cunoscut. Oamenii 
venerează cu naivitate Cartea Profeţilor ca pe o relicvă sfântă, iar dacă vreun profan o 
atinge, îi sunt frecate mâinile cu sare până la sângerare. Insă nici vorbă ca să se pună în 

faptă conţinutul ei sau să se ţină seama de cuvintele pline de adevăr ale profeţilor! Ce este 
atunci această Sfântă Scriptură? Nimic altceva decât un Liban ce este acoperit cu 
mărăciniş, un adăpost părăginit al maimuţelor şi al oamenilor care nu cred în Dumnezeu! 

10. Se prea poate ca şi învăţătura vie pe care v-o dau acum să aibă, cu timpul, 
aceeaşi soartă, ea ajungând în final să fie adorată întocmai ca un idol şi să fie privită ca o 
relicvă sfântă, fără ca oamenii să ţină seama de sensul ei interior şi de spiritul ei. Atunci 
ei s-ar putea să urmeze orbeşte doar legile omeneşti, întrebându-se: «De ce altceva am 
avea nevoie?!» 

11. Dar tot atunci va veni şi acea adâncă mâhnire, ce a fost prezisă de profetul 
Daniel când se afla în lăcaşul cel sfânt: «Va veni în acele vremuri din viitor o adâncă 
mâhnire printre oameni, cum na mai fost alta de la începuturile lumii!» Cred că acum ai 
înţeles mai bine cele două exemple pe care ti le-am dat!" 



Capitolul. 129 - Despre maturitatea spirituală a celor care sunt secerătorii Domnului 



l.Roclus a spus: „Da, Doamne, am înţeles totul; dar această înţelegere îmi aduce 
şi durere în suflet! In ceea ce priveşte numărul mic de secerători, Doamne, sunt totuşi o 
mulţime de Rafaeli care se pot întrupa şi pot veni la oameni, ca să-i aducă pe calea cea 
bună, la fel cum Rafael al nostru m-a întors pe mine de la ateismul meu. în câteva 
ceasuri, tot pământul ar fi altul! Şi eu sunt om, iar acest mod de învăţare nu mi-a dăunat 
absolut deloc; cu atât mai puţin le va dăuna celorlalţi oameni." 

2.Eu am spus: „Foarte bine, prietene! într-o anumită măsură, aceasta se va petrece 
foarte des de acum înainte, dar numai în cazul oamenilor a căror cunoaştere, experienţă, 
bun simţ şi raţiune vor fi la fel de bine dezvoltate ca ale tale. Doar că astfel de oameni 
sunt rari pe acest pământ Cei mai puri şi mai buni de pe întregul pământ se află acum 
aici, deoarece Eu am vrut ca ei să vină chiar de la mare depărtare şi să se strângă aici, în 
jurul Meu. 

3. Eu însumi am prevăzut şi aranjat, cu mult timp înainte, diferitele conjuncturi 
pentru ca ei să ajungă acum aici, spre a fi învăţaţi chiar de Mine şi de îngerii Mei. La fel 
ca tine, şi ei au primit învăţătura linca recta ('direct') din ceruri; dar acum sunt deja cu 
toţii laolaltă! 

4. Insă pentru toţi ceilalţi, acest mod de a expune învăţătura, care este cel mai înalt 
şi totodată cel mai restrictiv sau «constrângător» pentru mintea omului, nu ar fi potrivit, 
ba mai mult le-ar dăuna decât le-ar folosi, căci atunci credinţa în această învăţătură le-ar 
fi impusă în mod necesar de miracolele petrecute, ceea ce ar face ca libera lor 
recunoaştere şi liberul lor arbitru să ia sfârşit pe deplin sau cel puţin pentru o bună bucată 
de vreme. La voi nu este cazul, pentru că aveţi o cunoaştere bine fundamentată şi o 
experienţă vastă în multe domenii. 

5. Spune-Mi dacă vreun miracol te-a derutat în vreun fel!? Tu însuţi ai pornit de la 
convingerea că în întreaga lume nu poate exista un miracol supranatural; dar ai înţeles că 
există oameni care au anumite însuşiri aparte şi care au mai învăţat câte ceva şi de la 
puterile secrete ale naturii, iar apoi fac tot felul de lucruri neobişnuite, uluindu-i pe cei 
naivi, pentru că aceştia din urmă nu au nici cea mai mică idee despre cum se poate face 
un miracol cu ajutorul puterilor naturii. 

6. Pentru un om ca tine, nici un miracol nu este înlănţuitor, deoarece el va începe 
imediat să se preocupe în taină de respectivul miracol şi se va întreba: Cur, quomodo, 
quando, quibus auxiliis? ('De ce, în ce mod, când, prin ce mijloace ajutătoare?'), aşa cum 
faci şi tu. Pe tine nu te-a mirat atât de mult apariţia într-o clipită a casei, a grădinii, a 
portului şi a celor cinci corăbii, pentru că ai cunoscut în India un magician care făcea să 
apară ţinuturi întregi printr-un simplu gest - şi atunci, de ce să nu fi existat şi aici cineva 
care să facă să apară, printr-un simplu gest, o grădină, o casă, un port şi nişte corăbii?! 

7.Rafael a venit la tine pentru a te învăţa ceva mai bun; totuşi, tu nu ai fost 
mulţumit pe de-antregul şi ai început imediat să cercetezi, trebuind să ţi se dezvăluie 
fundamentul spiritual şi să ţi se arate cum este cu putinţă o astfel de faptă pe calea purei 
voinţe. Acest lucru vi s-a revelat până-n profunzime, ţie şi celorlalţi care sunt aici 
prezenţi, ceea ce te-a mulţumit cu siguranţă foarte mult; căci altfel nu ai fi spus aproape 
după fiecare explicaţie: «Am înţeles foarte bine!» Când rosteai aceste vorbe, tu chiar 
spuneai adevărul, căci de altfel eşti omul care nu se arată deloc satisfăcut până când nu 
lămureşte lucrurile! Aşa cum au decurs lucrurile cu tine, au decurs şi cu ceilalţi de aici. 
Nici ei nu sau mulţumit doar să privească suprafaţa apei, ci au vrut să ştie ce se ascunde 
în adâncurile ei! 

8. Şi este o atitudine corectă, căci numai astfel de oameni, care au o minte foarte 
trează şi ascuţită, pot să înţeleagă o revelaţie atât de profundă despre viaţă şi să-şi 
păstreze totuşi libertatea cunoaşterii şi a voinţei. Doar astfel de oameni pot fi folositori ca 
adevăraţi secerători pe marele Meu ogor. Numără-i chiar tu acum şi îţi vei da seama cât 
de puţini sunt ei pe faţa acestui pământ! 

9. Când spun că recolta este mare şi coaptă, dar că sunt puţini secerători, cred că 
înţelegi ce vreau să spun. Vouă nu v-am ascuns nimic, ci v-am dezvăluit mari taine ale 
Creaţiei lui Dumnezeu, atât cât puteţi să pricepeţi cu noţiunile pe care le aveţi acum. V- 
am lăsat să înţelegeţi foarte clar tot ceea ce vă va revela mai apoi Spiritul Meu când se va 
afla în voi. 

10. După cum spuneam, v-am făcut aceste dezvăluiri doar vouă, nimănui altcuiva 
de pe acest pământ, pentru că ceilalţi nu pot înţelege aşa ceva. Ei nu vor fi în stare să 
înţeleagă aceste lucruri încă mult timp de acum încolo, pentru că, fie sunt stăpâniţi de tot 
felul de superstiţii, fie sunt prea adânciţi în interese meschine şi în dorinţe lumeşti 
murdare şi egoiste, de câştig. Din acest motiv, toate aceste manifestări pur spirituale nu 
reprezintă pentru ei o necesitate vitală, ci mai degrabă un obstacol care ar putea să-i 
împiedice să acţioneze după bunul lor plac. 

1 l.La astfel de oameni vrei să trimiţi un înger ca Rafael?! Eu îţi spun că nici unii, 
nici alţii nu apreciază deloc manifestările ieşite din comun, ba, mai mult decât atât, s-ar 
putea ca acestea mai mult să le dăuneze decât să le folosească! 

12. Cei naivi şi superstiţioşi ar crede prea repede totul, ar face icoane cu Mine, cu 
Rafael, în cele din urmă chiar şi cu voi, ca prieteni ai Mei, ar construi temple, ne-ar adora 
şi ni s-ar închina apoi, considerându-ne idolii lor. Oamenii impuri ai acestei lumi ne-ar 
considera escroci şi ar spune despre noi că suntem nişte leneşi care se tem de muncă. 
Chiar dacă am folosi puterea şi forţa divină, ei tot nu ne-ar asculta, ci ne-ar considera cei 
mai periculoşi duşmani ai lor, urmărind cu orice preţ să ne ucidă şi, în cele din urmă, 
chiar aşa se va şi petrece cu Mine. 

13. Din cele ce ţi-am spus acum, îţi poţi da seama uşor câţi secerători destoinici 
sunt pe acest mare şi iubit pământ! Ce altceva ne rămâne atunci de făcut decât să punem 
mâna şi să muncim cu hărnicie cât de mult ne îngăduie lumina zilei; căci, o dată ce 
noaptea s-a lăsat, nu se mai poate munci cu spor. Noi ne-am adunat cu toţii aici şi vom 
începe Marea Lucrare astăzi, imediat după răsăritul soarelui." 



Capitolul. 130 - îndrumările Domnului cu privire la răspândirea Evangheliei 



1. (Domnul): „Noi nu putem să spunem dinainte: «Iată cum se vor petrece 
lucrurile», căci, pentru a cunoaşte rezultatul Marii Lucrări, nici Eu însumi nu am voie să 
arunc vreo privire în viitorul îndepărtat, pentru ca între Mine şi oamenii creaţi de Mine să 
nu se interpună nimic din ceea ce ar putea influenţa liberul lor arbitru. 

2. Noi nu avem nimic altceva de făcut decât să le vestim oamenilor sosirea 
împărăţiei lui Dumnezeu, a Iubirii pure şi a Adevărului şi, la nevoie, ne putem ajuta de un 
mic miracol; însă acesta trebuie să fie întotdeauna o binefacere şi nu o pedeapsă sau o 
răzbunare plină de mânie şi în nici un caz nu va fi făcut atunci când trebuie să îndurăm 
anumite necazuri din partea celor orbi şi totodată nerecunoscători. Aceia dintre voi care 
ar proceda aşa, ar face rău şi nicidecum bine, iar Eu aş fi atunci nevoit să le retrag toată 
graţia Mea şi să-i privesc în cele din urmă cu ochi mânioşi. 

3. Această învăţătură a Mea trebuie dată oamenilor şi popoarelor din întreaga lume 
fără nici o constrângere exterioară şi, cu atât mai puţin, una interioară. Miracolele trebuie 
făcute numai dacă oamenii nutresc în inimile lor o credinţă vie, nezdruncinată de îndoieli 
superficiale, şi dacă ei au o vastă experienţă şi cunoştinţe temeinice în diferite domenii. 

4.1n faţa celor creduli şi superstiţioşi nu trebuie făcute miracole, căci ele le-ar 
putea răpi acestora şi cea mai mică scânteie a liberului lor arbitru, care oricum este slab! 
Această învăţătură din ceruri nu ar fi atunci pentru ei cu nimic mai folositoare decât 
vechile lor superstiţii; căci ei ar începe să le confere cuvintelor din ceruri un caracter 
supranatural, magic şi zeiesc, s-ar lăsa influenţaţi de ele şi ar fi absolut pasivi în toate 
lucrurile, fără a urmări să acţioneze conform învăţăturii sau să devină mai buni şi mai 
evlavioşi. 

5. Da, în cele din urmă ei ar deveni la fel de leneşi ca majoritatea iudeilor bogaţi 
din zilele noastre, care de trândavi ce sunt nici nu se mai roagă lui Dumnezeu, ci îi 
plătesc pe farisei şi pe alţi oameni ca să se roage pentru ei, pe motiv că nu au timp de aşa 
ceva şi de altfel le-ar fi şi prea incomod ca să murmure rugăciuni atât de lungi. 

6. Când învăţătura Mea va fi ajuns într-o stare atât de deplorabilă, cu siguranţă că 
nu va fi departe o Mare Judecată, care să readucă totul la adevărul iniţial; aşa a fost şi în 
vremea lui Noe. 

7.1nvăţaţi-i deci pe oameni adevărul curat şi lăsaţi la o parte tot ceea ce i-ar putea 
împinge într-o oarbă superstiţie; altminteri, veţi greşi mult! Căci dacă un om îşi pierde 
liberul arbitru şi ajunge într-o stare de nepăsare cuvioasă, el încetează să mai fie om; el 
este atunci chiar mai puţin decât un animal, asemănându-se unei tufe sălbatice care se 
mulţumeşte să vegeteze, sub influenţa luminii şi a căldurii solare, nerodind şi nefolosind 
la nimic. 

8. In cazul unor astfel de oameni, şi iubirea se răceşte, iar semenul lor cel sărman 
devine pentru ei în cele din urmă asemenea unei musculiţe sâcâitoare care le tulbură 
trândavul lor somn lumesc. Cât despre iubirea de Dumnezeu, ei cred că o pot cumpăra cu 
tot felul de jertfe şi rugăciuni. Spune-mi atunci, cum îşi va găsi împărăţia lui Dumnezeu 
locul în inimile acestor oameni?! Eu nu vreau să spun că această stare în care se află 
acum fariseii şi iudeii se va instala în mod necesar, peste un timp, la toţi cei ce vor 
îmbrăţişa învăţătura Mea; dar ea ar putea apărea într-un viitor mai îndepărtat dacă voi, cei 
care veţi răspândi învăţătura Mea, nu veţi fi ageri şi harnici. 

9. Căci Eu nu fac din voi mesageri înlănţuiţi, ci purtători liberi ai Cuvântului 
Domnului, pe care să îl răspândiţi pe pământ. Veţi primi necontenit poveţe de la Mine 
referitor la ceea ce trebuie spus sau făcut în diferite situaţii, dar nu veţi fi niciodată 
obligaţi să faceţi într-un fel sau în altul, pentru că, înainte de toate, voi sunteţi copiii Mei 
mult iubiţi, iar astăzi sunteţi chiar primii dintre ei! 

10. Conform înţelepciunii Mele, Eu nu vă voi impune vouă sau altcuiva Voinţa 
Mea, ci v-o voi indica prin cuvinte şi poveţe; apoi, va trebui ca voi înşivă, prin voinţă şi 
prin faptă, să faceţi ca Voia Mea să devină voia voastră, manifestând abnegaţie în 
diferitele domenii ale vieţii din această lume. 

1 1 .Căci voi cunoaşteţi acum faptul că lumea cu diversitatea ei materială există din 
cauza spiritului, iar nu spiritul din cauza materiei. De aceea, ar fi o mare prostie din 
partea voastră dacă v-aţi decide să alegeţi materia, având în vedere că mai bine de 
jumătate din fiinţa voastră a trecut deja în spirit. Dar Eu nu vă voi obliga să alegeţi 
spiritul; căci fiecare om trebuie să aleagă, pe deplin liber, ceea ce crede el de cuviinţă, 
tocmai pentru faptul că viaţa sa veşnică depinde de această alegere. 

12.Doar cunoaşterea şi credinţa nestrămutată, singure, nu ajută pe nimeni, ci 
numai punerea lor în faptă! De aceea, să le vorbiţi oamenilor despre însemnătatea punerii 
în fapte a învăţăturii Mele, căci fără aceasta, ei îmi vor urma învăţătura la fel de puţin pe 
cât de puţin ar putea ajunge la Damasc un om, dacă el nu face nici un pas, deşi cunoaşte 
drumul şi este sigur că acesta îl va duce direct acolo, sau dacă, propunându-şi să facă 
această călătorie, o amână pentru tot felul de lucruri mărunte, astfel încât nu reuşeşte 
niciodată să pornească la drum." 

Capitolul. 131 -Acţiunea conformă învăţăturii şi prezicerile Domnului. 

Despre ceremonii 



1 .(Domnul): „Trebuie să vegheaţi mai ales asupra viitorilor voştri ucenici, pentru 
ca ei să nu devină doar ascultătorii şi credincioşii vanitoşi ai noii învăţături, ci oameni 
destoinici şi harnici; căci această învăţătură va deveni adevăr absolut în inima unui om 
atunci când el va începe să simtă în lăuntrul său împlinirea prezicerilor ei şi când îşi va 
putea spune în sinea lui: «Da, învăţătura vine întradevăr de la Dumnezeu, pentru că, 
urmând-o, s-au adeverit, rând pe rând, toate prezicerile sale!» 

2.0 dată ce un om ajunge aici, învăţătura Mea va deveni, prin el, un exemplu viu 
şi pentru mulţi alţii, care încă se mai îndoiesc şi care încă nu i-au cules roadele. Văzând 
exemplul lui, ei vor fi încurajaţi să lucreze cu mai mult sârg. 

3. De aceea, atunci când veţi răspândi învăţătura Mea, va trebui să fiţi abili şi plini 
de isteţime precum şerpii şi vulpile, şi totodată blânzi precum porumbeii, al căror 
gângurit aparent certăreţ nu este decât o expresie voalată a dragostei, motiv pentru care, 
în vechime, porumbeii erau consideraţi un simbol al iubirii. 

4.Aşadar, contează cum începeţi, căci aşa veţi şi continua. Dacă veţi face o mică 
greşeală la început, în câteva secole ea se va transforma într-un munte de păcate 
împotriva rânduielii celei drepte. 

5. De aceea, este important să nu vă lăsaţi păcăliţi de vreunul dintre vechile 
obiceiuri, care ar putea să vi se pară respectabil! Nici sabatul, nici luna nouă, nici 
Scriptura sau Templul, nici mormintele profeţilor sau locurile în care Eu am fost 
împreună cu voi, nici simpla magie a numelui Meu, nici templele, nici casele patriarhilor, 
nici anumite ore ale zilei şi nici orice alt aspect material nu trebuie să vă deturneze de la 
adevărul pe care l-aţi aflat aici! 

6. Căci toate acestea au fost până acum doar o reprezentare analogică, menită să 
prefigureze adevărul cel mai curat şi mai limpede care se află acum în faţa voastră, în 
lumina cea mai strălucitoare. Ele nu au fost decât o mare scriptură, ale cărei litere erau 
scrise pe tot pământul, o mare scrisoare a Tatălui din Ceruri către copiii Lui de pe acest 
pământ, pe care acum o puteţi descifra cu uşurinţă, căci peceţile i-au fost desfăcute în faţa 
voastră. Dar de acum înainte, ea nu mai are nici valoare şi nici vreo importanţă 
hotărâtoare pentru viaţă. 

7. Acum numai iubirea pentru Dumnezeu şi pentru semeni este totul, dar nu numai 
în vorbă, ci şi în faptă. Iar pentru aceasta, nu mai sunt necesare nici sabatul, nici luna 
nouă, nici Templul sau vreun moment anume, nici veşmintele speciale, nici rugăciunile 
lungi şi lipsite de sens sau jertfele fără rost, ci singură iubirea, după cum v-am dezvăluit 
deja de atât de multe ori. 

8. Ca mesageri ai învăţăturii Mele, să nu daţi niciodată dovadă de slăbiciune, nici 
măcar în alegerea bucatelor, chiar dacă va trebui să vă luptaţi cu legile vechi; căci ceea ce 
intră cu măsură în gura omului şi are un anumit rost nu-1 impurifîcă niciodată. Ceea ce 
impurifică omul este ceea ce iese din inima lui pe gură şi le dăunează semenilor! In felul 
acesta, adevărata binecuvântare şi mântuire a învăţăturii Mele va fi durabilă pentru 
oameni şi va rămâne la fel de pură şi peste o mie şi încă o mie de ani, aşa cum v-am dat-o 
Eu vouă şi cum şi voi o daţi în prezent mai departe! 

9.Dar dacă veţi lega vreo ceremonie veche de învăţătura Mea şi veţi începe să 
ţineţi anumite zile memoriale sau să respectaţi alte reguli ale Templului, oricât de 
neînsemnate, acestea vor căpăta cu timpul o tot mai mare amploare şi, în câteva sute de 
ani, binecunoscutele «grajduri ale lui Augias» vor fi din nou la locurile lor, trebuind să fie 
purificate în final, printr-o nouă Mare Judecată." 



Capitolul. 132 - Eliberarea de sub jugul serviciului ceremonial şi de sub cel al legii 



1 .(Domnul): „Eu vă ofer o nouă învăţătură divină şi o morală de viaţă, care este la 
fel de departe de conformismul steril al oricărui ritual, pe cât este de departe un pol al 
universului de celălalt pol. Nu vă mai sunt necesare nici sabatul, nici Templul, nici casele 
de rugăciune, nici veşmintele speciale, nici acoperământul cu două coarne pentru cap, 
nici chivotul, nici cădelniţa, nici apa binecuvântată şi, cu atât mai puţin, preotul! In 
această nouă învăţătură, omul şi numai omul este totul şi el nu are nevoie de nimic 
altceva decât de DUMNEZEU şi de el însuşi. 

2. In învăţăturile străvechi, omul îşi îndrepta atenţia doar prea puţin spre cele 
spirituale, fiind foarte mult orientat către materie; tocmai de aceea, era necesar ca 
aspectele spirituale să fie reprezentate prin tot felul de forme corespunzătoare, de vase şi 
de acţiuni ceremoniale. 

3. Această nouă învăţătură a Mea arată cum omul se poate unifica pe deplin cu 
DUMNEZEU în sine şi cu sine, fuzionând într-un singur punct, întocmai aşa cum şi Eu 
însumi sunt acum total unit cu TATĂL CERESC cel etern şi infinit. Luaţi aminte căci Eu 
Mă aflu în faţa voastră pentru a vă spune că, de acum înainte, împărăţia TATĂLUI 
CERESC şi dreptatea Sa nu mai trebuie să fie căutate doar în Templul din Ierusalim sau 
la Garizim şi că nu doar acolo trebuie să vă închinaţi lui Dumnezeu, ci mai ales în inima 
voastră! 

4. Inima cea neprihănită a omului va trebui să fie templul cel viu al unicului şi 
adevăratului Dumnezeu. La rândul ei, iubirea ce este mărturisită şi prin fapte va putea fi o 
minunată ceremonie religioasă adevărată. Unica rugăciune supremă şi adevărată va fi şi 
va rămâne iubirea pentru Dumnezeu! 

5. Dar, întrucât iubirea adevărată pentru Dumnezeu nici nu poate fi gândită fără 
iubirea care este simţită pentru semeni şi care este mărturisită prin fapte, la fel cum 
iubirea pentru oameni nu poate exista fără adevărata iubire pentru Dumnezeu, ne dăm cu 
uşurinţă seama că cele două feluri de iubire sunt în esenţă una singură, care este de fapt 
una şi aceeaşi rugăciune adevărată către Dumnezeu. Cine va realiza cu adevărat aceasta 
în fiinţa sa şi va unifica astfel totul în inima sa, împreună cu toate legile şi cu toate 
profeţiile, nu va mai duce niciodată lipsă de nimic. 

6. Eu pun astfel capăt legilor vechi, chiar şi legii lui Moise, dar nu vreau să spun 
prin aceasta că ea nu mai trebuie să fie respectată - departe de Mine aceasta; prin noua 
lege pe care v-o revelez, Eu anulez acum doar ceea ce era o constrângere exterioară care, 
dacă nu era urmată întocmai, atrăgea după sine pedepse pământeşti. Căci aşa cum a fost 
în trecut, legea era pentru fiecare om întocmai ca un judecător care-1 urmărea permanent, 
iar judecata sa era una de lungă durată, de la care nimeni nu se putea sustrage. Tocmai 
pentru că omul este împovărat de lege, el este supus unei permanente judecăţi; iar omul 
care se afla în această stare era mort din punct de vedere spiritual, ceea ce - indirect - 
reprezenta un SUI GENERIS blestem pentru libertatea vieţii divine interioare. 

7.1nsă atunci când legea divină vine din lăuntrul fiinţei sale, iar libertatea sa este 
astfel subordonată de bunăvoie liberului său arbitru, abia atunci iau sfârşit pentru om 
orice formă de judecată, toate blestemele şi chiar moartea. Tocmai de aceea am venit Eu 
în această lume, pentru a aduce tuturor oamenilor eliberarea de jugul legii, al judecăţii, al 
blestemului şi al morţii. Tocmai de aceea îndepărtez acum de la voi tot ceea ce este 
exterior - redându-vă în felul acesta cu adevărat pe voi vouă înşivă - şi, prin aceasta, vă 
ajut şi totodată vă fac să deveniţi adevăraţii copii ai lui Dumnezeu şi domni asupra tuturor 
legilor şi judecăţilor. 

8. Dacă atât voi, cât şi ucenicii voştri veţi rămâne statornici în această regulă - prin 
înţelegerea ei deplină -, nici o judecată nu se va mai putea abate asupra voastră, pentru că 
prin înţelegerea şi aplicarea în practică a acestui principiu pe care vi l-am revelat veţi fi în 
felul acesta mai presus de lege. Dar dacă nu veţi înţelege ceea ce v-am revelat şi veţi mai 
accepta vreo lege exterioară veche sau veţi accepta să mai depindeţi de vreo formalitate 
exterioară, vă veţi supune - voi înşivă din nou judecăţii, iar moartea va pătrunde din nou 
în voi tot atât de mult pe cât de mult vă veţi supune voi înşivă vechilor legi formale!" 



Capitolul. 133 - Copiii lui Dumnezeu şi legile politice ale statului 



l.Roclus a spus: „Dar, Doamne, cum rămâne atunci cu respectarea legilor politice 
ale statului? Trebuie să ne supunem lor, oricât de mult am fi devenit propriii noştri 
stăpâni? Sau putem face la fel ca şi cu legile marelui profet Moise?" 

2.Eu am spus: „Prietene, cum am putea numi «legi» regulile unui stat? Singură 
Voinţa manifestată a lui Dumnezeu este lege. Regulile tale statale sunt doar manifestarea 
voinţei, foarte schimbătoare, a unui om şi nu au de-a face cu nimic altceva decât cu 
condiţiile de viaţă exterioare, materiale. Dacă ele sunt bune, le vei aproba şi le vei accepta 
de bunăvoie. Atunci vei fi deja un stăpân al acelor reguli statale şi nu vei mai putea fi 
judecat din cauza lor. însă dacă aceste reguli sunt rele, poţi să te descotoroseşti de ele şi 
să te duci acolo unde sunt legi mai înţelepte sau să-1 atenţionezi cu blândeţe pe cel care 
le-a stabilit asupra lipsurilor lor, dându-i un sfat mai bun. Dacă va accepta sfatul, atunci 
poţi rămâne. Insă dacă, din orgoliu, nu-1 va accepta, atunci mergi mai departe! Căci 
pământul este mare şi are destule ţări, popoare, împărăţii, regi şi împăraţi. 

3.0 dată ce veţi deveni neprihăniţi în lăuntrul vostru, totul va fi neprihănit pentru 
voi; căci pentru cel pur, toate lucrurile sunt pure, fiindcă el vede substratul lor; cu alte 
cuvinte, celui care vede, totul îi este clar în timpul zilei. Nici chiar noaptea nu este total 
lipsită de lumină pentru cel clarvăzător, în timp ce pentru cel orb totul este întunecat şi, în 
cazul lui, ziua nu se deosebeşte cu nimic de noapte. 

4. Cel care trăieşte în deplină ordine în lăuntrul său, atât din punct de vedere fizic, 
cât şi psihic, mental şi spiritual, acela stăpâneşte orice dezordine care poate apărea într-un 
fel sau altul în lume. Fiind un adevărat stăpân al dezordinii şi având în vedere că aceasta 
nu va mai intra în el niciodată, el poate trăi bine sub orice orânduire politică sau formă de 
organizare, căci ştie foarte bine încotro trebuie să-şi îndrepte paşii. 

5. Eu însumi, aflându-mă acum pe acest pământ, Mă supun - în privinţa 
personalităţii Mele exterioare - ordinii prescrise de împăratul roman şi nu Mă revolt 
împotriva ei nici măcar în aparenţă! Pierd oare astfel ceva din ordinea interioară a fiinţei 
Mele divine? Nicidecum! Sunt ceea ce sunt, neschimbat, iar sfatul Meu este bine primit 
de către cei care poartă puterea împăratului în mâinile lor. Astfel, Eu sunt Domnul şi 
învăţătorul lor şi nimeni nu Mă întreabă: «Doamne, de ce faci aceasta sau aceasta?» 

6.Credeţi-Mă, cine a devenit propriul său stăpân poate deveni cu uşurinţă şi 
stăpânul unui popor întreg şi nimeni nu-i va spune: «Prietene, cum de poţi face cutare sau 
cutare lucru?!» Căci oamenii înşişi îl vor face conducătorul lor, mergând în grupuri mari 
la el, însoţindu-1 peste tot şi cerându-i sfatul. Există vreo diferenţă între un sfetnic înţelept 
şi un legiuitor înţelept? Cel care dă legile este domn asupra tuturor celor care îi primesc 
legile! Sau oare Uran, Matael, bunul Meu prieten Cyrenius, Cornelius, Faustus şi Iulius 
nu sunt mari domnitori? Şi, cu toate acestea, ei au primit legi de la Mine şi Mă numesc 
Domnul lor! De ce fac aceasta? Pentru că au cunoscut în preajma Mea adevărul şi 
puterea, mai mult ca oriunde altundeva! Ceea ce spun şi fac acum, acestea şi altele mult 
mai măreţe le veţi face şi voi în scurt timp şi va trebui să culegeţi aceleaşi roade pe tot 
acest pământ iubit. 

7.Bineînţeles că pentru aceasta este necesar să aveţi un curaj de neclintit, care să 
vă facă să nu vă temeţi de moartea trupului. De altfel, fiind susţinut de dragostea şi 
aspiraţia faţă de Dumnezeu Tatăl, cum s-ar putea teme un astfel de om, care poartă în el 
cea mai mare lumină a vieţii eterne şi este un domn desăvârşit al vieţii din el însuşi?! El 
ştie foarte bine, în primul rând, că aceia care i-ar putea omorî trupul nu pot să îi dăuneze 
absolut deloc sufletului şi spiritului vieţii sale eterne şi, în al doilea rând, că eliberarea de 
trupul cel greu este un câştig nespus de mare pentru suflet şi înseamnă mai mult decât 
toate comorile lumii adunate laolaltă! 

8. Cine realizează aceasta în el însuşi, în profunzimea vieţii sale, nu va simţi teamă 
pentru moartea trupului! Dacă ar mai simţi-o, atunci s-ar asemăna cu un nebun care ar 
începe să plângă pentru că a fost eliberat din cămaşa de forţă şi îmbrăcat cu veşmintele 
luminii şi libertăţii supreme a vieţii eterne, în care nu mai există nici o constrângere! Aşa 
ceva este de neconceput! De aceea, nici voi nu veţi duce lipsă, la momentul potrivit, de 
curajul necesar. 

9. Urmăriţi deci, înainte de toate, să deveniţi stăpâni deplini asupra voastră înşivă; 
atunci veţi deveni totodată stăpânii tuturor legilor şi judecăţilor şi veţi fi departe de orice 
blestem al vreunei nesăbuite legi lumeşti! 

10. Ceea ce vreţi voi să deveniţi, urmăriţi cu sârguinţă să-i ajutaţi şi pe toţi ceilalţi 
să devină; astfel ei vor cunoaşte, prin voi, ordinea interioară a vieţii. Atunci ei vor fi 
adevăraţii voştri prieteni şi fraţi şi nu vor mai da alte legi, pentru că vor înţelege, 
asemenea vouă, că legea interioară a vieţii nu poate fi egalată de nici o altă lege şi le 
anulează pe toate celelalte!" 



Capitolul 134 - Principii de baza în educaţia copiilor 



l.Roclus a spus: „Doamne, acesta este aurul cel mai pur, iar autenticitatea sa este 
absolut evidentă! Această învăţătură trebuie să rămână etern curată, asemenea 
diamantului, şi aşa va şi rămâne în cetatea noastră. Atât eu cât şi tovarăşii mei ne vom da 
silinţa să o păstrăm, astfel! 

2.Mai am totuşi o mică nelămurire. Dacă şi în această privinţă voi afla ce am de 
făcut, atunci la mine totul va reintra într-o rânduială perfectă! întrebarea este legată de 
educarea copiilor conform învăţăturii Tale! Oare şi în cazul lor va trebui să evit orice 
reprezentare simbolică a lucrurilor pe care vreau să le explic?" 

3.Eu am spus: „Cu siguranţă, pentru că reprezentările simbolice niciunde nu se 
impregnează mai bine decât în sufletul copiilor şi, mai târziu, ele sunt foarte greu de 
înlăturat! 

4.1nvăţaţi-i mai întâi să citească, să scrie şi să socotească în mod mecanic; apoi 
explicaţi-le cum este alcătuit Pământul, arătându-le adevărata cauză a fiecărui lucru, pe 
măsura priceperii şi în limitele puterii lor de înţelegere! Imbogăţiţi-i cu cât mai multe 
cunoştinţe folositoare şi faceţi împreună cu ei tot felul de mici experienţe. Treziţi-le 
iubirea pentru tot ce este bun şi adevărat! 

5.Credeţi-Mă, copiii vor înţelege mult mai uşor dacă le veţi oferi binele şi 
adevărul într-un mod direct, decât dacă le veţi cere să extragă ei înşişi vreun adevăr 
ascuns din nişte păcăleli alambicate şi fără rost, fapt care i-ar obosi şi i-ar determina în 
cele din urmă să renunţe! Atunci când Duhul Meu vă va conduce în deplinul adevăr, veţi 
vedea şi veţi şti cu cea mai mare claritate ce trebuie să faceţi! Dacă mai are cineva vreo 
întrebare, să o spună acum, căci Marcu a început deja să pregătească micul dejun, iar Eu 
voi pleca în curând!" 

6.Roclus a spus: „Doamne şi Invăţătorule veşnic! Nu mai există nimic de întrebat 
referitor la aceasta. Totul s-a limpezit prin faptul că acum cunosc drumul. Bineînţeles că 
aş mai putea întreba despre nenumărate alte lucruri necunoscute, dar ştiu din prezicerea 
Ta că toate se vor lămuri la momentul potrivit şi de aceea cred că orice întrebări 
suplimentare nu-şi mai au rostul! 

7. Lucrul cel mai important este faptul că drumul pe care trebuie să-1 parcurgem 
pentru a ajunge la mult dorita stăpânire de sine ne-a devenit cunoscut. Dacă avem această 
cunoaştere, avem fără îndoială totul. Dacă nu o avem pe aceasta, cunoaşterea parţială nu 
ne va folosi decât puţin sau chiar deloc. Nu ştiu ce altceva Te-aş mai putea întreba! Dar 
aceasta nu înseamnă că nici ceilalţi nu mai trebuie să întrebe nimic! 

8. Iţi mulţumesc, Doamne, pentru această imensă lumină pe care ai revărsat-o 
asupra mea. Ţie îţi dăruiesc, de acum înainte, toată iubirea mea! Dacă îmi îngădui, m-aş 
întoarce acum la tovarăşii mei, pentru a mă sfătui cu ei despre cum să reînnoim cetatea 
noastră în numele Tău, căci trebuie scos din rădăcină tot răul care este acum acolo şi 
trebuie adus în loc Cuvântul Tău!" 

9. Şi Roclus a vrut să plece, dar Eu i-am spus: „Mai rămâi, căci mai trebuie să 
stabilesc ceva cu tine!" 



Capitolul.! 35 - Confuzia din cetatea esenianâ 



1. Roclus a spus: „O, Doamne, cred că nu există nimeni care să rămână cu mai 
mult drag lângă Tine decât mine! Orice ar fi, tot ce vine de la Tine este suprema bucurie 
şi fericire pentru inima Mea! Ard de dorinţa de a afla mai multe de la Tine, poate chiar 
despre înnoirea cetăţii noastre!" 

2.Eu am spus: „Da, prietene, ai intuit corect! Ar mai fi câteva lucruri care ţi-ar 
putea trezi temeri în munca ta şi asupra cărora aţi putea avea opinii diferite în sfatul 
vostru, fiindu-vă greu să cădeţi de acord. De aceea, ar fi bine să îţi dau Eu însumi câteva 
indicii! 

3. înainte de toate, vreau să te asigur că slujitorul Meu Rafael va veni uneori la 
tine şi te va ajuta cu sfatul şi cu fapta. în ceea ce priveşte restul timpului, are indicaţii 
foarte precise şi ştie exact unde trebuie să rămână şi pentru ce perioadă de timp. Această 
asigurare a Mea, pe care ţi-am făcut-o acum, este valabilă numai pentru cazurile 
excepţionale, ce ar putea apărea în cetatea voastră în perioada de reorganizare. 

4.îţi voi spune acum, în câteva cuvinte, ceea ce trebuie să faci. Voi aveţi în 
continuare acel stabiliment care se ocupă cu «învierea» morţilor. Ştiu că în momentul de 
faţă voi căutaţi o sută şapte copii cu vârsta între trei şi paisprezece ani, dintre care, mai 
mult de jumătate, fetiţe. Dar sunteţi foarte derutaţi, pentru că aveţi doar douăzeci care să 
semene cu copiii pentru care s-a făcut cererea. De aceea, aţi trimis soli în toate ţinuturile 
lumii, cu imaginile pictate ale copiilor cu pricina, ca să cumpere cu orice preţ unii care să 
le semene. Dar solii nu se descurcă deloc, căci acolo unde găsesc copii asemănători, nu li 
se vând pentru nimic în lume, iar copiii care nu seamănă cu cei din imagini nu le sunt de 
nici un folos. Ce spui despre aceasta?" 

5.Roclus s-a scărpinat după ureche şi a spus: „Da, Doamne, dacă este aşa, înţeleg 
că cetatea noastră este în mare încurcătură! Bineînţeles că a fost o mare prostie - căreia de 
altfel eu m-am şi opus - de a accepta dintr-o dată atâţia copii decedaţi; dar primul 
responsabil pentru «învierea» copiilor m-a asigurat că totul va fi bine. La scurt timp însă, 
lucrurile au luat o altă întorsătură! Doar douăzeci de copii asemănători! Şi ceilalţi?! 
Putem să-i căutăm cu făclia cu care cinicul a căutat odată oamenii pe lumina zilei! 

6. Responsabilul a trimis soli în toate părţile. Dar dacă lucrurile stau aşa, atunci 
cetatea noastră este pierdută; ne vom face de râs în faţa fariseilor celor invidioşi şi geloşi, 
pentru că, din câte ştiu eu, printre aceşti copii există fii şi fiice de-ale lor, cu ajutorul 
cărora aceştia şi-au propus să ne pătrundă toate tainele! 

7.1ntr-adevăr, este o situaţie gravă şi ea ar putea să mă facă să mă răzgândesc în 
privinţa hotărârii mele ferme de a nu mai acţiona decât în numele Tău! Ce s-ar putea 
face? Mie mi se opreşte mintea în loc! Tu, o Doamne, ne-ai putea ajuta, dacă aceasta ar fi 
şi Voinţa Ta sfântă; şi ai putea să o faci, având în vedere că noi nu am avut nici o intenţie 
de a face rău în mod voit! 

8.0, Doamne, preaiubit Dumnezeu şi învăţător, nu considera un păcat ignoranţa 
noastră, pentru care nu suntem răspunzători! Şi chiar dacă înţelepciunea Ta infinită ar 
găsi la noi greşeli pentru care suntem răspunzători, iubirea Ta fără margini are o imensă 
putere de a le şterge! Eu şi tovarăşii mei ne punem toate speranţele în Tine şi avem 
încredere că ne vei ajuta să ieşim din această mare încurcătură; de aceea, îţi promitem să 
păstrăm Cuvântul Tău sfânt - pentru care îţi mulţumim din inimă - la fel de curat precum 
l-am auzit de la Tine!" 

9.Eu am spus: „De ce numeşti aceasta o mare încurcătură? Doar ţi-am promis că 
te ajut! Eu respect ceea ce făgăduiesc cuiva, la fel de sigur pe cât de sigur răsare soarele 
în fiecare zi şi luminează permanent una sau cealaltă emisferă pământească, indiferent 
dacă suprafaţa sa este senină sau acoperită de nori! Până când trebuie să se întoarcă vii în 
casele părinţilor lor cei o sută şapte copii?" 

lO.Roclus a spus: „Doamne, ce alt răspuns aş putea să-ţi dau decât: Ţie îţi sunt 
binecunoscute toate lucrurile, o Doamne, inclusiv greşelile şi prostiile noastre!" 

11. Eu am spus: „Da, mi-ai dat un răspuns foarte bun! Aţi făcut o mare prostie 
stabilind un răstimp mult prea scurt pentru învierile voastre născocite! Aţi fost încurajaţi 
să faceţi aceasta de unele încercări reuşite şi aţi tras concluzia că o perioadă scurtă pentru 
înviere este deosebit de indicată, nu numai pentru că este cea mai puţin costisitoare, dar şi 
pentru că astfel întregul scenariu pare mult mai miraculos! 

12.Dacă aţi avea suficient de mulţi copii corespunzători, n-ar fi nici o problemă, 
dar pentru că acum vă lipseşte chiar elementul principal pentru înşelătoria voastră, este de 
la sine înţeles că sunteţi derutaţi. Bineînţeles că v-aş putea ajuta şi în această situaţie; dar 
aceasta ar însemna să vă ajut să înşelaţi, ceea ce nu se poate, oricât de dragi Mi-aţi fi! 
Trebuie acţionat cu totul altfel!" 

Capitolul. 136 - Domnul le interzice esenienilor să mai facă 
false învieri ale morţilor 



1 .(Domnul): „Priveşte la stânga lui Cyrenius - care tocmai a aţipit -, unde se află 
un băiat. Numele lui este Josoe! Trupul lui a zăcut timp de mai bine de un an în mormânt, 
iar carnea de pe oasele lui chiar putrezise. El se afla în apropierea Nazaretului, într-o 
criptă, iar Eu i-am redat viaţa. Acum nimeni nu-şi mai poate da seama că trupul lui a 
trecut prin mormânt şi a fost descompus! 

2. Ceea ce am făcut cu el aş putea să fac şi cu cei o sută şapte copii, chiar acum! 
Dar procedând în felul acesta, nu v-aş fi de prea mare ajutor, căci copiii ar ajunge în 
casele părinţilor lor înainte de termenul stabilit, iar acest termen trebuie să fie respectat cu 
stricteţe, pentru ca să nu mai fie nevoie apoi de o altă minciună. Insă atunci când se va 
împlini sorocul, va veni slujitorul Meu la voi şi-i va readuce pe aceşti copii la viaţa 
pământească, chiar în prezenţa părinţilor lor, pe care îi veţi chema special în acest scop, 
pentru ca şi ei, în marea lor orbire, să primească un şoc puternic, care săi facă să 
recunoască faptul că împărăţia lui Dumnezeu este aproape. 

3. Ceea ce va trebui să spui cu acea ocazie voi pune chiar Eu în gura ta, indiferent 
unde M-aş afla trupeşte. Dar îţi atrag acum atenţia ca pe viitor să nu mai acceptaţi, nici tu 
şi nici altcineva din cetatea ta, copii morţi spre a-i învia, pentru nimic în lume. 

4. Căci dacă Eu las un copil să moară, am un motiv foarte clar şi important ca să 
fac aceasta, şi ar fi împotriva voinţei şi ordinii Mele să readuc la viaţa pământească astfel 
de copii. însă, în ceea ce-i priveşte pe aceşti o sută şapte copii, Eu am prevăzut învierea 
lor deja de mult timp, astfel că ea nu va fî împotriva voinţei sau a ordinii Mele. Pe viitor 
însă, aceasta se va petrece foarte rar, numai atunci când tu sau vreunul dintre urmaşii tăi 
va fî desemnat direct de către Spiritul Meu să o facă. 

5. Puteţi vindeca bolnavii o dată, de două, de trei şi chiar de câte ori vreţi, dar să 
nu mai încercaţi să înviaţi morţi! Căci în felul acesta provocaţi în rândul sufletelor ce au 
fost eliberate de carne un dezastru mult mai mare decât cel pe care l-ar provoca cel mai 
îngrozitor criminal printre oamenii care încă mai trăiesc pe acest pământ. 

6.1n această lume, dacă cineva este ucis, se consideră că este o mare nenorocire! 
In lumea de dincolo, este o nenorocire de mii de ori mai mare ca un suflet liber să fie 
obligat să se întoarcă de acolo în trupul lui muritor, puturos şi greoi! De aceea, luaţi 
aminte că în realitate nu faceţi nimănui un bine dacă îl chemaţi din nou în viaţa 
pământească. 

7.Acolo, în lumea de dincolo, există suflete rele care pot fi numite de-a dreptul 
diavoli. Chiar îţi pot spune că acestora le merge în lumea de dincolo de zece mii de ori 
mai rău decât îi merge unui cerşetor sărman şi foarte prigonit care trăieşte pe acest 
pământ, dar printre aceştia foarte mulţi, care acum sunt cam zece mii de milioane, după 
numărătoarea arabă, nu există nici măcar unul care să vrea să mai parcurgă o dată calea 
cărnii. Dacă nici cei nefericiţi din lumea de dincolo nu vor să se mai întoarcă niciodată pe 
acest pământ, cu mult mai puţin ar dori să o facă cei fericiţi! Ştiind toate acestea, trebuie 
să renunţaţi la a mai învia morţi! M-ai înţeles acum?" 

8.Roclus a spus: „Da, Doamne, am înţeles foarte bine ceea ce ne-ai dezvăluit. Nici 
nu cred că voi putea să-Ţi mulţumesc vreodată îndeajuns de mult pentru ajutorul imens 
pe care ni-1 dai. De fapt, îţi mărturisesc că noi nici nu am făcut învieri adevărate până 
acum. învierile noastre nu erau nimic altceva decât nişte falsuri tăinuite pentru binele 
celor îndoliaţi, mai bine zis, pentru ceea ce consideram atunci, cu mintea noastră limitată, 
a fi bine! Câştigul nostru era foarte mic, pentru că întreţinerea copiilor şi cumpărarea lor 
ne costa adesea îngrozitor de mult. 

9. Oamenii din lumea de dincolo nu au avut deloc de suferit din cauza «învierilor» 
noastre, cel puţin aşa cred eu. Cred că minciuna noastră nu a făcut nici un rău lumii 
spiritelor, pentru că, în realitate, nimeni dintre noi nu a forţat vreodată sufletele celor 
morţi să intre din nou în lumea cărnii!" 

lO.Eu am spus: „Aşa este, într-adevăr. Totuşi, este necesar să ştiţi că acţiunea 
voastră a tulburat oarecum lumea spiritelor. Nu uitaţi că acel copil mort a devenit un 
locuitor al lumii spiritelor. Şi imaginaţi-vă ziua în care vor fi murit pentru această lume şi 
părinţii lui şi, la fel, va muri şi falsul copil; în condiţii favorabile, ei se întâlnesc de obicei 
destul de repede şi în lumea de dincolo. 

1 l.Ce vor crede după aceea în cealaltă lume, despre modul vostru de a le «învia» 
odraslele, părinţii care vor fi foarte surprinşi, atunci când se vor întâlni acolo atât cu 
copilul lor adevărat, cât şi cu cel fals, de care, în timpul vieţii pământeşti, au fost atât de 
siguri că este al lor? Ia gândeşte-te acum puţin! 

12. Căci acolo, în cealaltă lume, devine vizibil orice lucru, până-n cel mai mic 
detaliu, oricât de mult ar fi fost el tăinuit în această lume. Orice lucru pe care omul îl face 
aici în mare taină şi pe ascuns va fi dat acolo în vileag, în faţa a milioane de ochi şi de 
urechi! Acum gândeşte-te, cum crezi că îţi va fi, ca fals mântuitor, atunci când totul va fi 
descoperit?! Cum crezi că te vei simţi şi ce vei face? 

13. Dacă în această lume, în care oamenii au o capacitate de percepţie limitată, ei 
demască nedreptăţile, le judecă şi le pedepsesc - şi, totodată, ţine cont de faptul că de cele 
mai multe ori lor le lipseşte veritabilul simţ interior al adevărului! -, cu atât mai mult ei le 
vor recunoaşte în lumea de dincolo, unde adevărul, cu puterea sa de neînvins, este unicul 
stăpân al tuturor lucrurilor şi fiinţelor! 

14. Vezi tu, se ştie că printre păsările mici există una care poartă numele de cuc. 
Instinctiv, ea îşi lasă ouăle pe unde apucă, în cuiburile altor păsări, necruţând nici măcar 
cuiburile vrăbiilor. Atunci când sărmanele păsări văd că, în loc de păsărele asemenea lor, 
din ouă ies cuci, unele dintre ele sunt derutate şi se îndepărtează de cuiburile lor, iar apoi, 
dacă aud strigătul vreunui cuc, zboară în stoluri după el, îl urmăresc şi îl hărţuiesc în toate 
modurile posibile. 

15. Dacă până şi animalele sau păsările, care sunt lipsite de conştiinţă şi care au 
doar o inteligenţă instinctivă, se răzbună pe un impostor, cu atât mai mult vor face 
aceasta oamenii raţionali şi cu mult mai mult vor proceda în acest fel spiritele din lumea 
de dincolo - care nu mai pot fi înşelate, pentru că ele recunosc cu mare uşurinţă 
adevărul!" 

Capitolul. 137 - Planul de reorganizare a cetăţii eseniene 



1 .(Domnul): „Din toate acestea poţi acum să înţelegi că până la urmă totul va fi - 
şi chiar trebuie să fie - dezvăluit în lumea de dincolo, pentru ca nenumăratele grupuri de 
spirite să poată exista. întrebarea care apare este: cum se va simţi oare în lumea de 
dincolo pământeanul care, pentru faptele sale fals miraculoase, şi-a câştigat deja o 
reputaţie nemaipomenită - ştiut fiind că până la urmă acolo se va putea vedea foarte bine 
că, de fapt, toate minunile săvârşite de el au fost în realitate doar o mare înşelătorie. Chiar 
dacă înşelătoria sa a fost bine intenţionată, să nu uităm că el totuşi a luat mulţi bani pe ea, 
căci i-a vândut-o scump cumpărătorului celui naiv şi orb, ca pe o marfă autentică! 

2. Exact la fel a fost şi cu «învierile» voastre de până acum, mai ales cu acelea ale 
copiilor, «învierile» voastre lunare şi publice, din încăperile subterane de genul 
catacombelor, sunt o înşelătorie prea grosolană pentru a mai vorbi despre ele - căci era 
necesar să aveţi nişte oameni plătiţi care, o dată pe lună, trebuia să se prefacă a fi morţi şi 
să stea întinşi şi nemişcaţi în sicrie aşteptând comanda voastră, sub privirile mai multor 
spectatori creduli. Apoi ei trebuiau să se ridice şi să se furişeze de acolo, pentru a nu 
putea fi întrebaţi de vreunul dintre numeroşii curioşi şi admiratori uluiţi cum se simt sau 
care le este numele şi locul de baştină. 

3. Această înşelătorie este mult prea ordinară pentru a merita să vorbim despre ea; 
dar am abordat-o totuşi, pentru că, prin aceasta, mulţi s-au lăsat convinşi să vă 
încredinţeze preaiubiţii lor copii morţi spre a-i reînvia şi pentru că ea ar putea să vă aducă 
şi în lumea de dincolo mari necazuri. 

4.Dar, după cum spuneam, acum Eu voi lua pe umerii Mei şi voi îndrepta în felul 
acesta, de dragul vostru, tot ceea ce aţi făcut până acum. Pe viitor însă, vă spun ferm că 
nimic din toate acestea nu trebuie să mai apară în cetatea voastră. Nu trebuie să mai 
rămână nici cea mai mică urmă, nici măcar o rămăşiţă de înşelătorie, cu nici un preţ, dacă 
vreţi cu adevărat ca Eu să rămân în spirit cu voi şi în voi până la sfârşitul vremurilor 
acestui pământ. 

5. Ştiind toate acestea, în cetatea voastră trebuie ca de acum înainte să domnească 
iubirea, bunăvoinţa, bunul simţ şi adevărul desăvârşit, fără nici o minciună, şi atunci 
puteţi fi siguri că ea va dăinui. Chiar dacă gruparea voastră va mai fi prigonită din când în 
când de către cei răi, ipocriţi, defăimători, invidioşi şi întunecaţi, aceştia nu-i vor mai 
putea face nici un rău! 

6. Totuşi, este bine să ştiţi că şcoala voastră nu va mai dăinui mult în acest ţinut - 
şi nici învăţătura Mea -, căci această ţară va fi până la urmă strivită de păgânii cei mai 
întunecaţi. Insă în viitor, undeva în Europa, toţi cei care cred cu o tărie de nezdruncinat în 
numele Meu vor avea un mare sediu principal, iar voi veţi răspândi noua Mea învăţătură 
în întreaga lume, fiind preţuiţi de unii conducători, iar de alţii doar toleraţi. Doar puţini 
vor fi aceia care, orbi fiind la adevărul propovăduit de voi, vă vor alunga dincolo de 
graniţele împărăţiei lor. Iar cei care totuşi o vor face vor atrage asupra lor tot felul de 
nenorociri, de care nu vor scăpa prea uşor. Trebuie să mai ştiţi că atunci acele împărăţii 
care vă vor prigoni nu vor fi deloc înfloritoare. 

7. Acesta este darul divin cu care vă binecuvântez acum, pentru ca să rămâneţi 
întotdeauna nişte adevăraţi ziditori ce vor fi inspiraţi de Dumnezeu Tatăl şi pentru ca acea 
împărăţie în care până la urmă veţi fi întâmpinaţi cu iubire şi preţuire să aibă o temelie 
trainică. Eu nu vreau să fac din voi doar nişte vindecători de trupuri, ci nişte mari meşteri 
care, din nestematele sufletului lor trezit, să ridice cele mai trainice ziduri ale noului 
Ierusalim ceresc. Acest nou oraş va lua fiinţă în viitor undeva în Europa şi se va înălţa 
fără oprire, din ce în ce mai sus, devenind un loc ales care va influenţa tot Pământul. 

8. Voi veţi fi în viitor zidarii şi constructorii pe deplin liberi ai cetăţii* Mele, iar 
Eu vreau ca ea să fie zidită din nestematele adevărurilor şi ale revelaţiilor divine celor 
mai rezistente. Veţi înţelege atunci cu uşurinţă, voi toţi, împreună cu tine, prietene 
Roclus, că pentru aceasta nu se pot folosi var, nisip şi cărămidă, adică minciuni şi 
înşelătorii, care nu durează veşnic. Doar adevărul cel adevărat, divin, curat şi fără de 
prihană reprezintă diamantul care poate să înfrunte eternitatea, fără să fie ştirbit în vreun 
fel. 

9Atunci, în viitor, mulţi dintre voi veţi fi de nenumărate ori ispitiţi să procedaţi 
altfel decât simţiţi; dar voi trebuie să nu vă lăsaţi ademeniţi. Totodată este necesar să 
vegheaţi şi să nu amăgiţi pe nimeni, căci, din tot ceea ce veţi fi şi veţi face, atunci (în 
viitor) trebuie să răzbată adevărul deplin; procedând în felul acesta, veţi avea parte mereu 
de graţia, puterea şi înţelepciunea Mea, care vă va inspira o dată cu ajutorul care vă va 
veni de la TATĂL CERESC (DUMNEZEU). 



* Noul IERUSALIM este oraşul despre care IISUS face aici profeţii că va fi construit 
undeva în EUROPA. Este important să ne amintim că şi profeţiile deja faimoase ale 
indianului SUNDAR SINGH vorbesc despre faptul că NOUL IERUSALIM va fi 
construit în ROMÂNIA. în cazul celebrului clarvăzător şi profet PETRACHE LUPU, 
atunci când acestuia i-a apărut în câteva daţi un misterios mesager din lumea de dincolo 
pe care PETRACHE LUPU 1-a numit „MOŞUL", acesta 1-a anunţat (pe PETRACHE 
LUPU) că pe teritoriul ROMÂNIEI va apărea un foarte mare centru spiritual care va avea 
o influenţă planetară. Aceste două profeţii sunt surprinzător de asemănătoare, [n. t] 

10. Ştiind toate acestea, luaţi aminte ca să nu promiteţi niciodată cuiva un lucru pe 
care să nul puteţi îndeplini sau pe care apoi, mai târziu, din anumite motive, să nu vreţi 
să-1 mai faceţi căci, adevărat vă spun vouă: nimic nu este mai amarnic şi mai supărător 
pentru un om decât să nu-şi respecte o făgăduială solemnă pe care a făcut-o! Dacă unor 
oameni nu li s-ar fi promis sprijinul, atunci ei nu s-ar fi bazat pe acea promisiune şi ar fi 
făcut altceva, care să le asigure ajutorul sau câştigul. Insă pentru că ei s-au bazat pe acea 
făgăduială solemnă, care ulterior nu a fost respectată, ei pot deveni disperaţi, trişti şi 
dezamăgiţi, blestemându-i din cauza dezamăgirii provocate pe aceia care, prin 
promisiunea lor nerespectată, au adus această mare nenorocire asupra lor. 

11. Luaţi aminte, căci de acum înainte, atât în prezent, cât şi în viitor trebuie să 
îndepliniţi tot ceea ce veţi făgădui în mod solemn cuiva, chiar cu preţul vieţii voastre 
pământeşti, altfel Eu nu voi putea rămâne în cetatea voastră. Chibzuiţi bine cine este 
ACELA care vă dă acum această poruncă! El este Domnul cel etern a tot ceea ce trăieşte 
şi moare; şi luaţi aminte, căci dacă Eu nu pedepsesc toate greşelile din această lume, pe 
aceasta (care constă în faptul că un om îi promite altuia solemn ceva, dar, după aceea, 

dintr-un motiv meschin, mârşav sau egoist, nu îşi respectă promisiunea făcută), cu 
siguranţă o voi pedepsi! 

12.Dacă, spre exemplu, nu-i vei da leafa promisă aceluia care îţi face un serviciu, 
comiţi un păcat mai mare decât dacă furi de la cineva! In cazul în care el a fost leneş şi şi- 
a făcut munca prost, poţi să-i atragi ferm atenţia asupra acestui fapt şi chiar să-i spui că pe 
viitor, dacă nu-şi va face treaba cu hărnicie, nu va mai primi aceeaşi leafă; însă chiar 
pentru munca făcută cu trândăvie (de mântuială) trebuie să-ţi respecţi promisiunea făcută, 
pentru ca el să simtă că în tine este prezent şi activ spiritul dreptăţii şi al adevărului! 

13. Tocmai din acest motiv Eu vă ajut acum să înviaţi cu adevărat cei o sută şapte 
copii morţi, pentru ca să nu apăreţi că sunteţi nişte mincinoşi, nişte oameni lipsiţi de 
cuvânt în faţa celor cărora le-aţi promis învierea odraslelor lor dragi; dar de acum înainte 
va trebui să vă abţineţi! Căci tot ceea ce veţi face de acum înainte împotriva acestui sfat 
al Meu, care este atât de uşor de urmat, va aduce întotdeauna roade foarte rele. 

14. Vi se pare prea greu? Căci văd că eşti cam gânditori Spune-Mi deschis dacă ai 
ceva de obiectat! Acum, când încă suntem împreună, mai putem discuta, ceea ce pe viitor 
va fi mult mai greu, pentru că nu ne vom mai întâlni prea curând! Vorbeşte-Mi, dacă ceva 
nu-ti este clar, te ascult!" 



Capitolul. 138 - încercarea lui Roclus de a justifica minciunile bine intenţionate 



l.Roclus a spus: „Tot ce ai spus acum, o Doamne, este adevărat, nu am nimic de 
obiectat! Dar faptul că eşti împotriva a tot ceea ce poartă chiar şi doar aparenţa unei 
înşelătorii - în ciuda faptului că astfel ar putea fi ajutat un om - mă pune pe gânduri, 
pentru că eu mă ghidez după principiul, confirmat de mii de experienţe, că pe mulţi 
oameni nu îi poţi ajuta altfel decât pe calea unei înşelătorii, ceea ce de fapt eu nici nu 
numesc înşelătorie, ci tact. 

2. Judecând după experienţele acumulate de mine în această viaţă, îţi spun sincer, 
Doamne, că adesea nu le poţi veni în ajutor unor oameni decât printr-o mică înşelăciune 
bine intenţionată! Este ştiut faptul că pe copii îi minţim întotdeauna la început, altfel nu 
mai poţi face nimic cu ei; şi la ce lear folosi ca oamenii să le spună de-a dreptul adevărul 
cel mai curat?! Mai înainte ţi-am arătat că nu am urmărit niciodată să păcălesc pe cineva 
în defavoarea, ci întotdeauna numai în favoarea sa! Am făcut acest lucru întrucât mi- am 
dat seama cu anticipaţie că persoana respectivă nu putea fi ajutată altfel. Doamne, dacă şi 
aceasta consideri a fi un păcat, atunci devine foarte greu să fii om! 

3. De exemplu: eu, păgân fiind, merg într-o zi pe drum şi întâlnesc un iudeu 
nevăzător care, în fanatismul lui templier, are impresia că pretutindeni în jurul său mişună 
legiuni întregi de diavoli dintre cei mai răi. Conform credinţei sale, dacă este atins de un 
păgân, devine impur pentru un an de zile şi, totodată, cel mai nefericit om, pentru că timp 
de un an el nu va mai putea primi numeroasele binecuvântări ale Templului. Dacă, 
întrebându-mă cine sunt, eu îi spun că sunt păgân, el va prefera să se chinuie în cel mai 

cumplit mod cu putinţă decât să se lase condus de mine pe acea porţiune deosebit de 
dificilă a drumului de munte, însă dacă îi spun cu hotărâre că şi eu sunt iudeu, din 
Ierusalim, imediat el îmi va întinde mâna cu bucurie şi îmi va mulţumi că îl conduc pe 
acel drum. O dată ajuns cu sărmanul orb într-un loc unde, el simţind deja mireasma 
locurilor natale, nu-i va fi greu să-şi continue singur drumul şi nu se va mai putea rătăci, 
îi voi părăsi şi îmi voi continua drumul voios. Iudeului celui orb nu-i va spune nimeni că 
omul care 1-a condus pe acel drum întortocheat era un păgân şi el nu va afla niciodată 
cine sunt eu cu adevărat. 

4.Acum, să-mi spui Tu mie, care sunt un om raţional, cinstit şi bine intenţionat, 
dacă această minciună nevinovată nu a fost mai înţeleaptă şi mai bună decât dacă i-aş fi 
spus sărmanului orb adevărul, anume, că sunt păgân! Chiar şi de o mie de ori Iţi spun, 
atât Ţie, cât şi oricui altcuiva, că numai un nebun cu creierul bolnav, din cercul cel mai 
întunecat al fariseilor, poate să considere păcat o astfel de minciună bine intenţionată. Un 
om cât de cât raţional nu ar putea spune aşa ceva, iar un zeu, cu atât mai puţin! Atât de 
diferite nu pot fi concepţiile din această lume faţă de cele din lumea de dincolo, încât 
ceea ce raţiunea omenească recunoaşte a fi bun şi drept să fie considerat a fi exact opusul 
în lumea spirituală! Dacă pentru spiritul pur din lumea de dincolo este negru şi întunecat 
ceea ce sufletul bine intenţionat de aici consideră a fi alb şi luminos, atunci, ori această 
lume, ori cea de dincolo este o casă de nebuni. 

5. Doamne, Tu-mi cunoşti întreaga viaţă încă de pe când eram în scutece, şi cred 
că vei găsi în ea cu greu chiar şi o singură clipă în care eu să fi vrut să-i fac cuiva vreun 
rău cât de mic! Fie ca gura Ta divină să mă blesteme de o mie de ori dacă nu e aşa! Dacă 
- folosindu-mă de priceperea mea diplomatică şi încercând, conform cunoaşterii mele 
umane, să fac bine unor oameni foarte slabi de minte - am păcătuit, atunci trebuie să 
mărturisesc că îmi este foarte neplăcut să fiu om. In cazul acesta, Doamne, mai bine 
prefă- mă într-un măgar, iar eu îţi voi fi profund recunoscător! 

6. Părerea mea de om raţional este următoarea: fiecare om să facă, plin de 
bunăvoinţă şi având conştiinţa curată, ceea ce consideră el a fi cel mai buh lucru, să fie 
paşnic şi împăciuitor, realizând după puterile sale cât mai mult bine în folosul sărmanilor 
oameni suferinzi. Atunci, acţiunea lui este justificată şi în faţa lui Dumnezeu, căci 
Dumnezeu nu va putea să ceară de la o fiinţă umană care este creatura şi opera Sa - mai 
mult decât poate aceasta să facă prin capacităţile sale limitate, pe care El însuşi le-a sădit 
în ea. Sau este oare cu putinţă ca un Dumnezeu preaînţelept să ceară de la lucrarea Sa mai 
mult decât a sădit în ea? Eu cred că este imposibil, pe cât de imposibil i-ar fi cuiva să 
umple cu apa dintr-o singură găleată alte zece găleţi. De aceea. Te rog, o Doamne şi 
învăţătorule, să ne dai mai multe lămuriri în această privinţă, căci, conform învăţăturii 
Tale şi a celor spuse de Tine adineauri, după puterea mea de înţelegere, ar fi cu neputinţă 
de trăit pe acest pământ într-un mod cât de cât raţional! 

7.Da, adevărul este sfânt şi trebuie să le aparţină oamenilor. Fiinţele umane 
trebuie să cunoască bine casa în care locuiesc şi în care vor locui etern, conform 
prezicerii Tale, precum şi ordinea şi dreptatea după care este ea rânduită. Dar adevărul 
gol-goluţ, oricât ar fi el de pur, mi se pare, mie cel puţin, a fi ca un leac folositor, dar 
foarte amar, pe care un gâtlej ceva mai sensibil l-ar scuipa imediat după ce l-ar simţi. 
Atunci ce se poate face? Leacul cel amar trebuie învelit în ceva dulce şi plăcut, iar 
bolnavul îl va înghiţi cu uşurinţă, fără să i se facă rău, şi efectele vindecătoare vor începe 
să apară imediat! Eu cred că şi aceasta este o modalitate de a propovădui adevărul! Mai 

ales la început, el trebuie oferit doar învăluit şi apoi descoperit gradat! Eu cred că atunci 
leacul nu va da deloc greş! Dar dacă adevărul va fi oferit gol-goluţ, el va provoca mai 
mult rău! 

8. Nu vreau acum să justific «miracolele» noastre - în această privinţă eu însumi 
am convingerea că am mers prea departe; dar precizez cu conştiinţa împăcată că nu am 
dăunat astfel nimănui, ci după buna noastră chibzuinţă, am adus un dublu folos. In primul 
rând, am şters astfel lacrimile preaîndureraţilor părinţi, ceea ce, cu siguranţă, nu este şi nu 
poate fi rău, iar în al doilea rând, am asigurat un trai mai bun, pentru tot restul vieţii lor, 
unor copii provenind din familii deosebit de sărace, căci este ştiut că ei primesc în casele 
celor bogaţi o educaţie mai bună, conformă obiceiurilor nobile ale actualei rânduieli 
lumeşti, în timp ce altfel ar fi crescut într-o mare sărăcie, fiind privaţi de orice formă de 
educaţie, devenind asemenea animalelor, fenomen de care, într-adevăr, lumea nu duce 
lipsă absolut deloc în momentul de faţă. Nici un înger nu coboară din cerurile luminoase 
ca să se ocupe de astfel de oameni, deveniţi pe jumătate animale, şi să-i educe. Iar dacă 
noi facem, după cunoaşterea noastră, ceva în mod evident mai bun, ajutându-i să devină 
oameni instruiţi, atunci este posibil să păcătuim în ochii lui Dumnezeu şi să fim 
consideraţi de El nişte impostori şi amăgitori ai oamenilor! 

9.Doamne şi Invăţătorule, este uşor pentru Tine să ne dai lecţii, Tu, a cărui Voinţă 
guvernează întreaga infinitate! Dar noi, oamenii slabi - nişte nimicuri în comparaţie cu 
Tine -, ne simţim împovăraţi şi doar rareori sau poate niciodată uşuraţi şi, pe deasupra, 
speranţa noastră în ceea ce priveşte lumea de dincolo este acum şi compromisă. 

lO.Intr-adevăr, Doamne şi Invăţătorule, mai înainte cuvintele Tale m-au încurajat 
mult şi mau făcut să fiu plin de aşteptări aducătoare de fericire; însă acum sunt dărâmat şi 
nu ştiu ce să fac, pentru că Tu îmi ceri lucruri pe care nu le pot duce la bun sfârşit cu 
mintea pe care o am, iar împotriva ei nu pot acţiona!" 

1 1 .Apoi Roclus a rămas tăcut. 



Capitolul 139 - Despre raţiune şi înţelepciune 



1 .Cyrenius M-a întrebat atunci: „Ce-a fost aceasta, aşa, dintr-o dată? Roclus a fost 
până acum o adevărată piatră de temelie pentru oraşul sfânt care urmează să fie construit, 
iar acum, pare să se fi schimbat de tot, în ciuda faptului că i-ai promis tot ajutorul Tău! 

2.Eu am spus: „El este aşa cum îl ştii şi aşa va şi rămâne, chiar dacă acum nu M-a 
înţeles foarte bine! Insă Eu am văzut ce mai era în el şi am făcut astfel încât să poată să 
exprime acel lucru. Situaţia va căpăta în curând o cu totul altă turnură, te vei convinge 
îndată!" 

3. Şi, întorcându-mă cu prietenie spre Roclus, i-am spus: „Dar, iubitul Meu 
prieten, dacă tu înţelegi acest lucru pe de-a-ndoaselea aproape în totalitate, atunci nici un 
Dumnezeu nu te va putea ajuta, căci tu opui vechea ta înţelegere limitată unei înalte 
iluminări! Partea cea mai frumoasă este că tu susţii cu cea mai mare convingere exact 
ceea ce vreau Eu de la tine! Cum aş putea acum să-ţi interzic ceea ce ţi-am recomandat 
ceva mai înainte, şi anume, să fii abil precum şerpii şi vulpile? ! 

4. Ieri v-am explicat suficient de mult cum trebuie să vă purtaţi cu copiii şi cum 
trebuie să-i educaţi; şi chiar dacă nu ai fost de faţă la ceea ce am vorbit atunci, scribul 
Meu a notat tot şi poţi oricând să citeşti! In felul acesta, nu-ţi va mai rămâne nimic greşit 
înţeles şi nu vei putea spune despre nici una dintre învăţăturile oferite de Mine acum: 
«Vezi, acest lucru nu-1 înţeleg!» sau: «Ceva nu se potriveşte acolo sau acolo!» 

5. Dacă vreţi şi puteţi să vindecaţi un bolnav cu ajutorul vreunui remediu natural, 
dar acel bolnav are o mare repulsie faţă de acel remediu şi nu poate să-1 înghită pentru 
nimic în lume, iar voi sunteţi ferm convinşi că omul poate fi vindecat sigur şi repede 
numai şi numai prin acel leac, e de la sine înţeles că-i puteţi da respectivului leac un alt 
nume şi chiar să-1 amestecaţi cu altceva, pentru ca nu cumva bolnavul să-1 recunoască şi 
astfel să-1 respingă, făcându-şi în felul acesta un rău. 

6. In ceea ce priveşte răspândirea acestei învăţături divine a vieţii, mai adaug ceva: 
fiţi cu toţii, în aparenţă, asemenea celor pe care-i învăţaţi, pentru ca ei să dobândească 
încredere în voi şi pentru ca să-i câştigaţi întru împărăţia Mea! Fiţi iudei pentru iudei, 
păgâni pentru păgâni, râdeţi cu cel ce râde şi plângeţi cu cel ce plânge. Fiţi slabi şi 
răbdători cu cel ce este slab şi arătaţi-i celui puternic că şi voi sunteţi puternici, pentru ca 
această conştiinţă a puterii lui să nu-1 facă să se umfle în pene, devenind astfel orgolios! 
Ei, prietene, cred că ceea ce ţi-am spus acum îţi va fi de ajuns pentru a înţelege ce vrea de 
la voi suprema înţelepciune a lui Dumnezeu, creatoarea raţiunii voastre celei pure! 

7.Crede-Mă, înţelepciunea Mea nu este niciodată contrară celei mai sănătoase, 
mai treze şi mai lipsite de prejudecăţi raţiuni umane! Căci ea este cea care trebuie să 
judece, în orice împrejurare, ceea ce este cel mai drept! 

8. Un adevăr, oricât ar fi el de învăluit, este şi rămâne un adevăr în sine, pentru 
eternitate, şi se va manifesta ca atare în lumea de dincolo. Prietene, ai voie să învălui şi să 
ascunzi un adevăr cum vrei şi cum poţi, în funcţie de puterea de înţelegere a persoanei 
căreia i se propovăduieşte acesta. Copiii sunt hrăniţi cu lapte, cu miere şi cu pâine 
fragedă, în timp ce un om matur trebuie să primească o hrană pe măsură. Dacă această 
hrană este Adevărul, totul este perfect; învelişul exterior nu contează decât puţin sau 
poate chiar deloc. Ar fi total lipsit de înţelepciune şi de raţiune din partea Mea ca 
presupunând că cineva ar avea nevoie de ajutorul Meu - Eu totuşi să nu-Mi îndrept 
privirea asupra lui, ştiind bine că el este un om cinstit, pentru simplul motiv că poartă 
veşminte persane! Nu este un păcat să ascunzi, în caz de nevoie, un adevăr; dar să 
îmbraci o minciună evidentă şi o înşelătorie clară în veşmântul adevărului este un păcat şi 
nu este îngăduit cu nici un chip! 

9.Dacă priveşti mai bine «învierile» morţilor făcute de voi până acum, vei înţelege 
că ele erau, în ciuda bunăvoinţei tale, o mare minciună bine tăinuită, pentru că, de fapt, 
nu era vorba de o înviere adevărată. La fel a fost şi cu o mulţime de alte lucruri pe care 
le-aţi făcut în cetatea voastră. De la egipteni şi arabi aţi învăţat să calculaţi când poate 
apărea o eclipsă de soare sau de lună, însă faţă de oameni aţi tăinuit această cunoaştere. în 
schimb le-aţi spus: «Pentru că nu vreţi să ascultaţi de noi, mai-marele nostru - adică tu! - 

va porunci zeilor să întunece soarele sau luna într-o anumită zi!» Aceasta îi înspăimânta 
pe oameni şi îi determina să înceapă să vă implore şi să vă aducă ofrande extravagante, 
iar voi sfârşeaţi prin a-i consola, spunându-le că ameninţarea trebuia dusă la îndeplinire, 
dar că se va urmări ca ea să nu provoace nici un rău. Vezi tu, aceasta a fost o minciună 
sfruntată, îmbrăcată în veşmântul deplinului adevăr!" 



Capitolul 140 - Diferenţa dintre un adevăr tăinuit şi o minciuna tăinuita. 
Falşii profeţi şi miracolele lor 



1. (Domnul): „Imaginează-ţi acum o demascare imediată! De exemplu, ce crezi că 
ar face poporul cu voi, dacă Eu i-aş da un indiciu, o mică explicaţie, prin care el să 
înţeleagă, la fel de bine ca voi, ce este cu adevărat eclipsa de soare şi de lună? Cred că-ţi 
poţi imagina uşor ce s-ar petrece. 

2.Dacă ai condus pe cineva pe calea cea dreaptă cu ajutorul unui adevăr tăinuit, 
învăluit, şi respectivul om înţelege după aceea că numai adevărul deplin, chiar tăinuit şi 
învăluit fiind, 1-a adus pe calea adevăratei vieţi, acel om îţi va fi recunoscător! Tu, fiind 
un om cu o mare putere de înţelegere şi cu mintea limpede, cred că ştii să faci diferenţa 
dintre un adevăr tăinuit şi o minciună tăinuită. 

3. Faptele sau vorbele despre care am spus că nu ar trebui să existe niciodată în 
cetatea voastră sunt minciunile deghizate, şi nicidecum un adevăr tăinuit din motive 
foarte înţelepte. 

4. Chiar şi atunci când, în aparenţă, minciuna aduce roade bune, iar adevărul, 
unele rele - de fapt, ceea ce numesc oamenii, după mintea lor lumească, a fi rău -, este de 
preferat adevărul în locul minciunii; căci întotdeauna efectul final al minciunii va fi rău, 
pe când cel al adevărului va fi bun. 

5. Privind din afară, diferenţa dintre o minciună tăinuită şi un adevăr tăinuit este 
greu de sesizat, astfel încât, minţii umane obişnuite, lipsite de experienţă, îi este greu sau 
chiar imposibil să deosebească o minune autentică de una falsă, întrucât, pe de o parte, o 
minune autentică nu poate fi verificată de mintea umană, iar pe de altă parte, magicienii 
şi falşii profeţi îi îngăduie poporului să le verifice miracolele la fel de mult pe cât de mult 
îi îngăduiţi şi voi. Tocmai de aceea, nu trebuie să permiteţi nici unei minciuni sau 
înşelătorii, oricât de mici, să pătrundă în cetatea voastră, pentru ca astfel să existe pe 
pământ un loc în care adevărul să domnească pe deplin şi în care oamenii să poată găsi 
piatra de încercare cu ajutorul căreia să deosebească lesne aurul cel autentic al 
Adevărului de un fals! 

6.Dacă nu se va petrece astfel, la numai câţiva ani după Mine va rămâne o mare 
mulţime de falşi profeţi şi de falşi făcători de minuni care vor denatura în totalitate 
această învăţătură a Mea. Aceştia se vor folosi de numele Meu, dar învăţătura lor nu se va 
asemăna deloc cu a Mea, iar miracolele lor false, care ţie îţi sunt cunoscute, le vor aduce 
mulţi adepţi. 

7.De aceea, vă atrag atenţia de pe acum! Nu-i ascultaţi pe cei care, mergând din 
loc în loc, vor striga: «Priviţi, aici este unsul lui Dumnezeu. Acesta este adevărul!» 
Adevăr vă spun tuturor: cei care vorbesc astfel, făcând chiar «minuni» în numele Meu, nu 
sunt nimic altceva decât falşi profeţi! Nu-i ascultaţi şi întoarceţi-le spatele! Chiar dacă vin 
la voi, alungaţi-i, iar dacă nu vor să plece, ameninţaţi-i în numele Meu, făcând în faţa lor 
un miracol adevărat. Insă în rest, să vă abţineţi pe cât posibil de la a face miracole, care 
corup ochiul şi urechea omului prost, înlănţuindu-1 şi împietrindu-i totodată inima, 
făcând-o asemenea unui bolovan lipsit de simţire! Adevărul curat se are pe sine însuşi 
drept cea mai bună mărturie, el vorbeşte singur pentru propria sa apărare şi nu mai are 
nevoie de niciun alt ajutor. 

8. Singura minune autentică trebuie să fie recunoaşterea faptului că doar adevărul 
este cel care te poate face pe deplin liber în gândire, în voinţă şi în acţiune şi te poate 
ajuta să vezi toate lucrurile şi legăturile dintre acestea aşa cum sunt ele în realitate şi nu 
aşa cum îşi imaginează creierul haotic al vreunui aşa-zis filozof însetat de faimă. Spune- 
Mi acum, Rochis, dacă lucrurile îţi sunt mai limpezi decât înainte!" 

9.Roclus a spus: „Da, Doamne şi Invăţătorule, acum totul îmi este limpede, mai 
limpede decât orice altceva din viaţa mea! întotdeauna am crezut şi am simţit cu claritate 
că Dumnezeu nu ar putea să facă ceva care să contrazică în mod flagrant pura judecată 
omenească. Iar acum, văd că fiecare cuvânt al Tău este întocmai precum lumina soarelui, 
fără de care nu se face zi pe pământ. Acum nu mai am nelămuriri. Fie ca vorbele Tale să 
dăinuiască până la sfârşitul tuturor vremurilor în cetatea noastră!" 

lO.Eu am spus: „Bine, du-te şi spune-le aceasta şi tovarăşilor tăi! Acum mai 
urmează ceva, apoi va răsări soarele, după care Eu voi pleca pentru o vreme de aici!" 



Capitolul. 141 - Umilinţa şi iubirea frăţească. Roclus şi tovarăşii săi 
sunt din nou în încurcătură 



1. Roclus a făcut o plecăciune adâncă şi s-a grăbit apoi către tovarăşii săi, care 
între timp dezbătuseră tot felul de idei importante referitoare la cetatea lor, mai precis, 
ceea ce tocmai îl învăţasem Eu pe Roclus. 

2. Roclus s-a mirat foarte tare auzind de la tovarăşii săi exact ideile pe care el 
personal ar fi vrut să le transmită lor, în urma învăţăturilor cu totul şi cu totul noi şi 
deosebit de însemnate pe care le primise de la Mine. In calitate de conducător al lor, ar fi 
vrut să se laude puţin faţă de ei, că el însuşi, împreună cu Mine, luase hotărâri 
nemaipomenite, pe care urma acum să le împărtăşească şi lor. 

3. Dar tovarăşii lui i-au spus: „Nu te mai osteni să faci aceasta, căci ştim totul şi 
chiar avem ceva în plus faţă de tine, în ciuda faptului că tu ai vorbit cu însuşi Domnul! 
Priveşte! Avem aici o mulţime de foi scrise integral, în care poţi regăsi, cuvânt cu cuvânt, 
tot ceea ce ţi-a spus Domnul. însă, din câte vedem, nu pari a fi prea încântat! Ce e cu 
tine?" 

4.Roclus a spus: „Ah, nu are nici o legătură cu aceasta; dar dacă Domnul însuşi 
m-a trimis să discut cu voi, ca să luăm împreună anumite hotărâri în vederea reorganizării 
întregii noastre cetăţi, iar voi ştiţi deja despre ce este vorba, poate chiar mai bine decât 
mine, atunci rămân puţin pe gânduri, întrebându-mă ce o fi vrut El, Bunul, să obţină de la 
mine prin această păcăleală, fără îndoială, nevinovată!" 

5.Rafael, care a apărut imediat printre ei, a spus: „Prietene, îţi voi explica imediat; 
ascultămă puţin! Vezi, aceştia sunt oamenii tăi cei mai apropiaţi din ceea ce se cheamă 
cetatea ta! Este adevărat că Domnul însuşi te-a abordat pe tine, conform titlului pe care îl 
ai din partea statului şi care ţi se cuvine datorită averilor tale. Insă El vrea ca toţi oamenii 
să se îmbrăţişeze precum fraţii şi să-L recunoască doar pe El ca Domn şi învăţător 
adevărat. 

6. Pentru că tu eşti conducătorul cetăţii voastre, a fost foarte bine ca Domnul însuşi 
să-ţi indice chiar ţie modificările pe care trebuie să le faci pe viitor. Dar la fel de bine a 
fost şi că, în acelaşi timp, Domnul m-a lăsat pe mine să-i învăţ aceleaşi lucruri pe 
tovarăşii tăi, în primul rând pentru a te scuti pe tine de un efort fără rost, în al doilea rând 
pentru a împiedica să apară în tine acest sentiment de grandoare profetică, ce s-ar fi putut 
lesne transforma în orgoliu şi, în al treilea rând, pentru a face ca discuţia dintre tine şi 
tovarăşii tăi să fie cât mai uşoară şi mai eficientă. 

7. Căci atunci când Domnul ţi-a spus: «Du-te şi spune-le aceasta şi tovarăşilor 
tăi!», nu ţi-a poruncit să-i înveţi ceea ce El ţi-a arătat, ci a vrut doar ca tu să le confirmi şi 
lor că ai înţeles pe deplin ce modificări trebuie făcute, prin urmare, în cetatea voastră. Nu 
se pune problema ca tu să-i înveţi pe tovarăşii tăi, în calitate de unic iniţiat în aceste 
lucruri! Aşadar, nu mai fi aşa de tulburat, căci tu ai fost cel care a înţeles greşit porunca 
Domnului! înţelegi ce-ţi spun sau mai ai vreo îndoială?" 

8.Roclus a spus: „Da, acum totul este în regulă şi nici nu mă mai preocupă acest 
subiect. Altceva mă frământă însă! Vom pune cu uşurinţă totul în cea mai bună rânduială, 
dar va fi mai greu să schimbăm credinţa poporului în ceea ce priveşte falsa noastră putere 
asupra eclipselor de soare şi de lună! Căci acestea se vor produce din nou şi din nou, iar 
noi nu vom mai putea şi nu vom mai avea voie să spunem nimănui: «Vezi, pentru că tu şi 
poporul tău nu aţi vrut să credeţi cu tărie în ceea ce vam poruncit, zeii vor întuneca luna 
sau soarele când vom spune noi!» Cum ne vom descurca? Toate celelalte sunt în regulă, 
doar aici nu găsesc nici o cale de scăpare! Ce părere aveţi voi în această privinţă? Ce 
crezi tu, prietene Rafael?" 

9.Rafael a spus: „Sfătuiţi-vă mai întâi între voi; dacă nu veţi găsi nici o soluţie, 
atunci veţi primi sfatul meu!" 

10. Unul dintre tovarăşi a spus: „Da, acesta este un punct foarte dificil! Nu cred că 
o vom scoate la capăt cu poporul! Oamenii s-au obişnuit de foarte mulţi ani cu aceasta, 
iar dacă, văzând o eclipsă de lună sau de soare, aleşii lor vor veni şi ne vor întreba cu 
seriozitate pentru ce motiv am cerut zeilor această întunecare şi de ce nu le-am spus şi lor 
ceva, atunci noi ce răspuns le vom da, ca să ne menţinem şi pe calea adevărului şi, în 
acelaşi timp, nici să nu ne stricăm prea mult imaginea?" 

11. Un al treilea a spus: „Am putea scăpa din strâmtorare doar printr-o mică 
minciună. Fără ea, nu văd nici o salvare. Şi cred că acesta nu va fi singurul punct 
problematic. Mai sunt şi altele, la fel de dificile precum cel al eclipselor! Am cam 
încurcat-o! Din momentul în care vom începe să zdruncinăm vechea organizare, vor 
apărea şi problemele. Nenumărate piedici de netrecut ne vor încolţi precum lăcustele din 
Arabia şi nu vom mai şti ce să facem! Poate că ar fi mai bine să părăsim aceste meleaguri 
şi să ne stabilim undeva, departe de aici!" 

12.Roclus a spus: „Da, dar ce să facem cu moştenirea noastră? Nu o putem 
abandona, dândule astfel posibilitatea duşmanilor noştri să ne afle secretele! Ne-ar costa 
foarte scump să urmăm acest sfat, mai ales pe mine! Totuşi, îl avem pe Domnul, care 
poate cu siguranţă să ne elibereze de toate aceste întrebări inutile! Ne-au mai rămas multe 
probe de trecut; dar acum am impresia că acestea vor fi pentru noi o lecţie foarte 
necesară, care ne va face să înţelegem ce trebuie să eliminăm din viaţa noastră şi cum să 
facem aceasta, pentru a avea acces la adevărata viaţă divină din noi înşine. 

13. De aceea, vom rămâne aici! In ceea ce priveşte celelalte probleme, eu nu mă 
tem absolut deloc, căci pot spune oricui: de acum înainte, nu vom mai face niciodată 
învieri! De ce? Iată răspunsul: pentru că Dumnezeu nu mai vrea să facem aşa ceva, 
întrucât oamenii nu se arată a fî demni de această graţie deosebită! 

14. Cei care trăiesc conform Voinţei lui Dumnezeu vor înţelege de ce El a hotărât 
ca un copil sau altul să moară şi se vor lăsa conduşi şi învăţaţi de spiritul Său. In privinţa 
aceasta, nimeni nu ne va putea contrazice!" 



Capitolul. 142 - Roclus face propuneri reformatoare pentru cetatea esenianâ 



l.(Roclus): „în ceea ce priveşte celelalte mărunţişuri ştiinţifice, ele pot rămâne aşa 
cum sunt; căci nu ne-am folosit până acum de ele decât pentru amuzamentul nevinovat al 
oaspeţilor. Putem să le şi distrugem, şi atunci nimeni nu va mai avea ce să ne reproşeze, 
înainte de toate, trebuie să dispară luna plină artificială; căci aceasta este o minciună prea 
grosolană şi nu mai constituie o iluzie nici măcar în ochii celor mai proşti oameni. Pomii, 
tufişurile, statuile, coloanele, izvoarele şi fântânile vorbitoare vor fi de asemenea nimicite 
şi înlocuite cu alte lucruri folositoare. Obiectele electrice pot să rămână, la fel şi oglinzile 
arzătoare; căci aceste lucruri fac parte din domeniul ştiinţei şi, cu ajutorul lor, pot fi 
vindecate anumite boli. Tot în această categorie intră şi cunoştinţele secrete de 
farmacologie, precum şi arta de a face sticla, de a o şlefui şi lustrui. 

2.Pe scurt, să rămână doar ceea ce este autentic şi are o bază ştiinţifică. Restul să 
dispară! De altfel, noi nu va trebui să dăm nimănui vreo explicaţie sau justificare, căci 
cetatea este proprietatea noastră şi, conform legilor Romei, în interiorul ei avem dreptul 
să facem ce vrem, după bunul nostru plac. Dacă vrem să facem ceva pentru popor, putem 
să facem, pentru că nu ne aflăm în slujba nimănui. Noi suntem propriii noştri stăpâni şi, 
în calitate de cetăţeni supuşi Romei, beneficiem de protecţia legilor, la fel ca toţi romanii. 

Dincolo de aceasta, avem atât de multe comori şi averi încât, chiar ducând un trai luxos, 
nu le-am isprăvi nici într-o mie de ani. Privind şi din punct de vedere lumesc, nu văd în 
faţa cui ar trebui să ne ardă obrajii de ruşine! Faţă de Domnul, nu mai avem alte taine. El 
ar fi singurul în faţa căruia ar trebui să ne ruşinăm. Dar cu El suntem acum în bună 
înţelegere. Iar dacă El este binevoitor cu noi acum, ştiind cu anticipaţie că vom împlini 
până la sfârşitul timpurilor Voinţa Sa, aşa cum am primit-o, este clar că va fi binevoitor 
cu noi nu numai aici, până la sfârşitul timpurilor, ci şi în lumea de dincolo, în eternitate. 

3.1a gândiţi-vă cât de prostesc ar fi să cerţi un orb pentru faptul că, mergând pe un 
drum necunoscut, s-a împiedicat de o piatră, a căzut la pământ şi s-a lovit. Ah, dacă ar fi 
văzător, i-am putea spune: «Prietene, pentru ce ai doi ochi în cap?» Dar nu poţi face un 
astfel de reproş unui orb, care nu cunoaşte lumina zilei şi pentru care soarele nici nu 
răsare şi nici nu apune. La fel am fost şi noi, orbi din punct de vedere spiritual, şi nimeni 
nu ne-a luat de mână să ne conducă pe drumul cel bun! Cine ar putea să ne tragă la 
răspundere pentru faptul că, mergând pe un drum pe care nu-1 puteam vedea, de multe ori 
ne-am împiedicat şi am căzut?! Ştiam noi oare ceea ce ştim acum? De la cine să fi aflat 
atâtea? Acum, o dată ce ştim, vom urma ceea ce am învăţat, la fel cum şi odinioară am 
urmat ceea ce ştiam la vremea aceea. 

4Acum problema nu este dacă, în urma noii reforme a cetăţii noastre, noi, ca 
indivizi, ne vom umple de glorie sau nu. Important este doar ca lumea să nu ne bănuiască 
de înşelăciune, întrucât pe viitor vrem să lucrăm pe ogorul adevărului spre binele 
semenilor, iar pentru aceasta e nevoie ca oamenii care se vor lăsa învăţaţi şi ghidaţi de noi 
să aibă o mare încredere şi o anumită stimă faţă de noi. Nu trebuie să renunţăm la acestea 
două pentru nimic în lume, dacă vrem ca eforturile noastre să dea roade. 

5. Dacă vom acţiona astfel, totul va decurge în cea mai bună rânduială şi cred că 
deja putem începe să înlăturăm tot ceea ce este de prisos în cetate, fără a da de bănuit. 
Singure eclipsele de lună şi de soare ne vor da de furcă la început, pentru că acestea vor 
continua să se producă! Vor veni o mulţime de oameni, de toate categoriile, şi ne vor 
spune: «De ce faceţi să se abată asupra noastră astfel de orori?! Dacă am păcătuit faţă de 
voi şi faţă de zei, de ce nu ne spuneţi, ca să facem penitenţă şi să vă aducem jertfe, vouă 
şi zeilor?!» Ce răspuns le vom da atunci? 

6Aici este marea problemă! Este foarte greu să rezolvăm aceasta doar prin 
adevărul pur şi divin, fără o minciună potrivită! Voia Domnului este însă ca nici o 
minciună să nu mai fie rostită de buzele noastre! Ce rămâne de făcut?! O, ce situaţie 
disperată! Boii mei se opresc aici, la poalele muntelui, şi refuză să mai care povara pe 
stânca abruptă!" 

7. Unul dintre tovarăşii lui Roclus a spus: „Intreabă-L pe Domnul şi învăţătorul 
tuturor lucrurilor! El te va îndruma aşa cum trebuie! Cred că noi putem să ne batem capul 
ani la rând şi tot nu vom găsi o soluţie înţeleaptă! Acum ne aflăm chiar lângă sursă şi 
avem posibilitatea să primim sfatul cel mai bun. Nu am fi oare nebuni dacă, în 
împrejurări atât de decisive, am refuza să-L întrebăm pe Creatorul tuturor lucrurilor ce 
trebuie să facem pentru binele împărăţiei lui Dumnezeu pe acest pământ, ca să nu fim 
nevoiţi să îndurăm oprobiul omenirii celei oarbe?!" 

8.Roclus a spus: „Ai într-adevăr dreptate. Trebuie să fac aceasta pentru buna 
propovăduire a divinei Sale învăţături; dar mai înainte trebuie să ne gândim dacă nu este 
o mare prostie să facem apel la iubirea şi la înţelepciunea Sa divină pentru un asemenea 
lucru şi dacă avem dreptul să-I punem această întrebare, care nu ar face decât să scoată şi 

mai bine în evidenţă fie marea noastră prostie, fie lipsa noastră de consideraţie faţă de 
divinitatea Sa de netăgăduit!" 

9.Un altul a spus: „Da, da, gândeşti foarte bine, dar aceasta nu ne foloseşte la 
nimic! Când cineva a căzut într-o apă adâncă şi strigă disperat după ajutor, nu se mai 
gândeşte dacă a ajuns acolo din greşeală sau din propria sa prostie. Când gura lui începe 
să se umple cu apă, el nu se mai întreabă cum a ajuns acolo, ci strigă îngrozit după ajutor. 
Bineînţeles că este o cu totul altă problemă dacă el va putea fi şi ajutat. Acest lucru 
depinde doar de priceperea celor care au auzit strigătul disperat al bietului oul Aceasta 
este părerea mea!" 

lO.Roclus a spus: „Ai vorbit foarte bine! De aceea, voi merge şi îl voi întreba pe 
învăţătorul tuturor învăţătorilor! Mă duc degrabă la El să-I spun necazul nostru!" 



Capitolul 143 - Domnul îl sfătuieşte pe Roclus 



1 .Roclus a venit imediat la Mine şi Mi-a spus cu inima deschisă ce îi frământa pe 
el şi pe tovarăşii lui. 

2.Eu i-am răspuns: „Ei, din câte văd, începi să îţi dai seama ce mare derută 
creează, mai devreme sau mai târziu, o înşelăciune! De aceea vă spun: rostiţi cu orice preţ 
numai adevărul deplin; căci acesta rezistă cel mai mult şi nu generează confuzii! 

3. Cei care îşi clădesc viaţa şi faima din minciună, aceia urăsc adevărul, se tem de 
el şi îl prigonesc cu foc şi sabie! Dar la ce le slujeşte acestor prigonitori ai adevărului 
furia lor oarbă?! Adevărul va ieşi curând la lumină, iar duşmanii lui vor fi daţi în vileag, 
vor fi dispreţuiţi de toată lumea şi ocoliţi precum gunoiul, şi doar cu greu se vor mai 
putea ridica! Situaţia voastră este destul de încurcată şi nu poate fi descâlcită atât de uşor, 
mai ales fără să scăpaţi de judecata oamenilor! Totuşi, ar exista o cale prin care să puteţi 
rămâne cu fruntea sus. 

4.Voi aţi învăţat poporul că zeii v-au dat puterea de a întuneca soarele şi luna. 
Spuneţi acum poporului că zeii au încetat să mai existe şi să conducă şi, că unicul şi 
marele Dumnezeu adevărat, căruia chiar păgânii i-au construit un templu, cel închinat 
«Marelui Zeu Necunoscut», a venit acum în această lume, chiar trupeşte, şi v-a luat 
această putere, urmând să guverneze şi să ghideze El însuşi totul, nemaidorind să 
încredinţeze nimănui conducerea corpurilor cereşti şi a astrelor! 

5. Auzind aceasta, oamenii vor face ochii mari. Unii vor crede că e vina voastră 
pentru că nu v-aţi îndeplinit atribuţiile. Alţii vor fi de părere că aţi făcut prea puţine jertfe. 
Iar alţii, ceva mai luminaţi la minte, vor spune: «Ei îi înapoiază cu plăcere Marelui Zeu 
Necunoscut această funcţie, pe care şi-au arogat-o cu de la sine putere, doar pentru a ţine 
în hăţuri, cu mai multă uşurinţă, poporul cel orb, zeii care le-au acordat-o fiind de fapt 
conducătorii Romei! Cu siguranţă că acum a apărut în taină cineva care i-a ameninţat, 
astfel încât ei cedează cu uşurinţă slujba divină în braţele Marelui şi Unicului Dumnezeu 
adevărat, înapoindu-I ceva ce nu le-a fost niciodată încredinţat şi deci nu a fost niciodată 

al lor. Având în vedere că sunt atât de sinceri şi recunosc aceasta, ne putem aştepta şi la 
alte mărturisiri din partea lor, ceea ce ar fi bine, căci astfel vom putea dezlega noi şi noi 
taine. Vântul care i-a determinat să facă aceasta trebuie să fie, fără îndoială, unul bun!» 
Astfel vor gândi cei mai luminaţi, râzându-şi în barbă. 

6. Fariseii se vor bucura şi ei pe ascuns şi-i vor spune poporului: «Vedeţi, Iehova 
însuşi trebuie să le fi făcut aceasta păgânilor celor nesuferiţi, printr-un profet puternic. 
Acela i-a obligat să se dea în vileag în faţa oamenilor!» 

7.Dar voi să le spuneţi atunci: «Au spus şi fariseii o dată ceva adevărat! Acest 
mare profet nu este nimeni altul decât vestitul profet din Nazaret! Iisus este numele Lui şi 
a venit în această lume ca fiu al binecunoscutului dulgher Iosif, care însă a fost doar tatăl 
ce L-a hrănit. El a fost născut de Măria, fecioara despre care s-a tot auzit, din casa lui 
Ioachim şi a Anei, din Ierusalim! Este acelaşi om care de Paşte anul acesta a alungat cu 
biciul toţi cămătarii şi vânzătorii din Templu. Insă, în mod limpede, acest profet este cu 
mult mai mult decât un profet! Ioan, cel cunoscut ca Botezătorul din deşert, a adus 
mărturie pentru El. Şi acest fapt vă este binecunoscut vouă.» 

8. Să le spuneţi că acest trimis al lui Dumnezeu v-a luat puterea asupra soarelui, 
lunii şi stelelor, pe care voi v-o însuşiserăţi, dar v-a încredinţat în schimb o misiune mult 
mai importantă şi mai măreaţă, aceea a adevărului. Această înaltă misiune constă în 
faptul că voi trebuie să le vestiţi popoarelor adevărul, spunându-le că împărăţia lui 
Dumnezeu este aproape şi că toţi cei care cred în numele lui Iisus vor căpăta viaţa cea 
adevărată şi veşnică! 

9.Dacă veţi vorbi astfel, veţi închide gurile fariseilor, care cu siguranţă că sunt cei 
mai mari duşmani ai voştri de până acum. Ei vor avea apoi mare grijă să nu mai scape 
nici măcar un singur cuvinţel despre eclipsele de soare şi de lună, cu atât mai mult cu cât 
vor şti că sunteţi protejaţi de Roma! 

lO.Ţi-am arătat destul de clar ce trebuie făcut şi cred că eşti de acord cu mine că 
nu mai ai de ce să te temi! Acum, că ai primit sfatul Meu şi înţelegi cum stau lucrurile, 
mergi şi povesteşte-le şi prietenilor tăi! Sau mai e ceva care te apasă?" 

1 l.Roclus a spus: „Nu, Doamne şi Invăţătorule veşnic, nu mă mai apasă nimic, iar 
inima mea este plină de bucurie! Căci acum, eu şi cetatea mea suntem la adăpost; cât 
despre purtătorii de veşminte negre, aceia se pot aştepta la momente grele!" 

12. Eu am spus: „Foarte bine, dar acum du- te şi povesteşte-le prietenilor şi fraţilor 
tăi ceea ce ai aflat de la Mine, pentru ca şi ei să ia parte la bucuria ta! Totuşi, un lucru e 
sigur, că va trebui să munciţi din greu. Dar acolo unde nu există luptă, nu există nici 
victorie, iar unde nu există victorie, nu există nici bucuria care decurge din ea şi pe care 
toţi oamenii o slăvesc, considerând-o a fi supremă! Să aveţi curaj şi perseverenţă înainte 
de toate, iar victoria nu se va lăsa aşteptată! De aceasta te asigur Eu, chezaşul cel mai 
demn de încredere! Sau crezi cumva că acest lucru nu este de ajuns?" 

13.Roclus a răspuns: „O Doamne, oare există vreun om căruia, cunoscându-Te la 
fel ca mine, acest lucru să nu-i fie de ajuns?! Nu vreau decât să-Ţi mulţumesc din inimă 
şi plec imediat la tovarăşii mei pentru a le duce această adevărată Evanghelie." 

14.Roclus a făcut o plecăciune şi a pornit bucuros spre tovarăşii săi, care erau 
curioşi să audă răspunsul. 

Capitolul. 144 - Viitorul relaţiei dintre esenieni şi preoţime 



1 .Aflând de la Roclus ceea ce am spus Eu, tovarăşii săi s-au bucurat foarte mult, 
iar cel care vorbise ultimul a zis: „Vezi, prietene, ce bine a fost că te-am îndemnat să 
mergi la însuşi Domnul pentru a-I cere sfatul?! Acum ştim ce trebuie să facem şi nu mai 
avem nevoie de nici o minciună, ci vom spune adevărul-adevărat, închizându-le gura 
tuturor celor care ne vor întreba ceva! Oh, ce sfat măreţ şi sfânt! Da, da, cel pe care îl 
ajută Domnul este într-adevăr salvat, şi aceasta pentru totdeauna!" 

2.Rafael, care era şi el prezent, a spus: „Da, ai perfectă dreptate! Prin acest sfat aţi 
primit un mare ajutor. Dar dincolo de aceasta, trebuie să ştiţi că nu vor lipsi şovăielile şi 
încercările când veţi începe să lucraţi în cetatea voastră, şi luaţi bine aminte: în toate 
vremurile, veţi avea mulţi prieteni, dar duşmani, de o mie de ori mai mulţi! Aceştia vă 
vor prigoni fără încetare, la fel cum oamenii cei răi şi orbi ai acestui pământ îl prigonesc 
pe Domnul însuşi. 

3. Căci pe El îl urăsc toţi magicienii şi toţi preoţii, indiferent de confesiunea lor, 
dar cel mai mult, templierii din Ierusalim, însă pentru că preoţimea a reprezentat 
întotdeauna pe acest pământ casta cea mai privilegiată şi mai trândavă, ea nu va fi 
niciodată nimicită în totalitate. Nu va trece prea mult timp şi fragmente din această nouă 
învăţătură divină vor fi preluate de tot felul de şarlatani şi haimanale, iar din ei va lua 
naştere o preoţime, faţă de care actualii reprezentanţi ai Templului sunt o bagatelă. 

4. Această preoţime va fi pentru voi un mare potrivnic. Insă ea nu vă va putea face 
nici un rău în mod efectiv şi nici nu vă va putea vătăma; dar vă va prigoni, urmărindu-vă 
pe toate cărările şi drumurile pe care veţi merge, la fel cum şi fariseii îl urmăresc acum pe 
Domnul peste tot. Acest lucru va fi însă pentru voi un semn clar că sunteţi întru totul ai 
Domnului şi că urmaţi neprihănirea Cuvântului Său în gând şi în faptă; tocmai de aceea, 
un astfel de semn va trebui să vă bucure de fiecare dată. 

5. Dar voi nu vă veţi teme niciodată de prigonitori, pentru că veţi rămâne mereu în 
paza Domnului; în schimb, adversarii voştri se vor teme foarte tare de voi. Tocmai de 
aceea vă vor şi prigoni. Dar toată această trudă a lor le va folosi la fel de puţin pe cât de 
puţin le va folosi şi templierilor să-L prigonească din răsputeri pe Domnul, aşa cum veţi 
vedea că se va petrece în curând. Domnul ţi-a spus deja, Roclus, că va mai avea loc ceva 
însemnat înainte de micul dejun! Ce anume, ascultă! 

6. Cei răi au aflat de la un fugar răuvoitor din Cezareea lui Filip că profetul din 
Nazaret se află aici şi îşi propovăduieşte învăţătura şi că însuşi guvernatorul general a 
venit aici pentru El. Astfel, în mare grabă, au pus la cale un plan, prin care să-L prindă pe 
Domnul şi să-i demonstreze lui Cyrenius că El este un răzvrătit care instigă poporul. 
Planul este de o asemenea viclenie satanică, încât te va ului cu siguranţă. 

7.însă cu Cyrenius nu le va merge; totuşi, ceea ce se va petrece va crea o mare 
tulburare aici. Chiar şi voi veţi intra puţin în joc, dar nu în dauna, ci în avantajul lucrărilor 
celor bune. De aceea, fiţi atenţi la tot ce se va petrece; încă un sfert de ceas, şi povestea 
va începe! Intre timp, să rămânem liniştiţi; nici măcar Cyrenius nu bănuieşte nimic, 
pentru că aceasta este Voia Domnului! Dar tocmai prin aceasta povestea devine mai 
palpitantă! Să facem acum linişte!" 

8. Toţi, fără excepţie, au tăcut, răsăritul soarelui contribuind din plin la aceasta. 
Fiecare aştepta, cu o oarecare nelinişte, să aibă loc ceva nemaipomenit. 



Capitolul. 145 - In faţa lui Cyrenius, fariseii îl acuza 
pe Domnul de răzvrătire 



1 .Fiii lui Marcu au zărit o corabie apropiindu-se de mal, dar care nu acosta, ci 
plutea încolo şi încoace, ca şi cum căpitanul nu ştia dacă se află unde trebuie. Această 
ezitare avea o explicaţie simplă, deoarece ţărmul mării îşi schimbase foarte mult 
înfăţişarea într-un răstimp de nici o zi. Imensa stâncă din mare - principalul reper - nu 
mai exista. O altă stâncă uriaşă şi un enorm copac de pe mal fuseseră făcute să dispară de 
către negri; în plus faţă de aceste schimbări, mai apăruseră şi minunata casă, grădina şi 
frumosul port cu cele cinci corăbii noi, astfel încât cârmaciul nu-şi mai dădea seama unde 
se află şi naviga aproape de mal, neştiind unde să acosteze şi încercând să găsească un 
reper cunoscut. 

2. Insă un vânt puternic de la răsărit a început să bată, împingând cu o imensă 
putere corabia spre mal, chiar în direcţia noastră, în câteva clipe, fiii lui Marcu, având 
privirile agere, au putut observa că vasul transporta romani şi doi farisei. Ei au venit iute 
şi l-au anunţat pe Cyrenius despre aceasta. Cyrenius 1-a chemat pe Iulius, poruncindu-i să 
nu piardă din ochi corabia, care se apropia tot mai mult de mal. îndată ce a primit acest 
ordin, Iulius a strâns cincizeci de oameni înarmaţi şi s-a postat împreună cu ei pe mal, în 
aşteptarea corăbiei, care nu a întârziat să apară. 

3. Cei de pe corabie, văzându-i pe romanii de pe mal, au ridicat imediat steagul 
alb, în semn că nu sunt duşmani şi că pot fi lăsaţi fără grijă să acosteze. Iulius, care 
recunoscuse doi farisei printre romani, a trimis imediat un sol la Mine şi la Cyrenius, ca 
să mă întrebe dacă noii veniţi trebuiau lăsaţi să acosteze sau nu. Oamenii aceştia îi păreau 
suspecţi. I se părea chiar că romanii de pe corabie nu erau decât nişte farisei deghizaţi sau 
oameni ai lui Irod. 

4. Răspunsul lui Cyrenius a fost foarte scurt: „Indiferent cine ar fi, să acosteze!" 

5. La acest ordin, cei de pe corabie au debarcat, iar Iulius le-a cerut actele de 
călătorie necesare, care erau în ordine, fîind-emise de Pilat din Ierusalim. După ce s-au 
legitimat, unul dintre romani 1-a întrebat pe Iulius dacă Marele Guvernator General se 
afla în acest ţinut. Iulius, care era deja furios, i-a răspuns cu un «Da!» tunător. 

6.Un centurion, sosit şi el cu corabia, a venit în faţa lui Iulius şi 1-a întrebat: „Ce te 
îndreptăţeşte să ne răspunzi pe un astfel de ton?" 

7. Iulius a răspuns şi mai grav decât înainte: „Dacă nu aş fi avut motive întemeiate 
să fac aceasta, ţi-aş fi răspuns pe un alt ton! Dar faţa ta tâmpă de asiatic îmi spune că nu 
eşti roman, ci cu totul altceva! Aşa că nu ar trebui să te mire chiar atât de mult răspunsul 
meu!" 

8. Centurionul a întrebat: „Cum adică nu sunt roman?" 

9.1ulius a spus: „Vom mai vorbi despre aceasta! Acum eşti sub autoritatea mea şi 
trebuie să te supui cu stricteţe poruncilor mele! Numele meu este Iulius şi sunt severul 
comandant al acestui ţinut, din partea Romei, şi rudă apropiată a Marelui Guvernator 
General, Cyrenius! A fost necesar săţi spun aceasta, având în vedere că nu eşti roman; 
căci, dacă ai fi fost, m-ai fi recunoscut de la depărtare! 

10. Vezi, aşa obişnuim noi, romanii, să prindem Vulpile şirete! Cred că v-a derutat 
faptul că acest pământ este cultivat acum, altfel ne-aţi fi onorat cu vizita voastră 
neaşteptată încă de acum un ceas! Nu face nimic, căci, deşi nu aţi mai recunoscut ţinutul, 
aţi ajuns unde trebuia! 

11. Precum vezi, ştiu totul! Da, în ţinutul lui Iulius nu se intră neanunţat atât de 
uşor pe cât crezi! Văd că sunteţi puţin cam stânjeniţi de faptul că înfăţişarea v-a trădat, 
dar poate că aceasta nu contează prea mult pentru nişte capete luminate ca ale voastre. 
Vom vedea îndată! Haideţi acum la Marele Guvernator General!" 

12Vizibil stânjenit, centurionul a spus: „Ce ştii tu despre noi?! Cine şi-ar permite 
să-ţi spună vreun neadevăr?" 

13. Iulius a spus: „Gata cu vorba! Iată-1 pe Marele Guvernator, aşa că luaţi-o 
înainte, voi, falşi romani, şi vom vedea acolo ce va urma!" 

14. Centurionul, împreună cu vreo opt slujitori ai săi şi cu cei doi farisei de rang 
înalt, zdraveni şi bine hrăniţi, s-au îndreptat spre Cyrenius şi, după ce au ajuns în faţa lui, 
i-au înmânat o scrisoare semnată de Irod. In această scrisoare se relata, nici mai mult nici 
mai puţin, decât despre un mare complot împotriva tuturor romanilor, care s-ar fi pus la 
cale în întreaga Colesirie şi într-o mare parte a Galileii şi Samariei, la conducerea căruia, 
ca agitator principal, s-ar fi aflat rău-famatul profet, Iisus din Nazaret, care, aliat în taină 
cu esenienii, despre care se ştie că au multe modalităţi secrete de amăgire a poporului, 
face tot felul de miracole inexplicabile pentru oamenii de rând. Se mai spunea despre el 
că îşi ia o înfăţişare divin-profetică şi are chiar marea neobrăzare de a se numi, în faţa 
poporului, însuşi Fiul lui Dumnezeu. 

15. «Numeroase mărturii veridice şi care concordă între ele, ale unor martori din 
diferite ţinuturi, fac referire la faptul că acest instigator blestemat, împreună cu grupul său 
compus din mai mulţi aşa-zişi ucenici, i-a atras inclusiv pe înalţii demnitari ai statului 
roman, pe care şi i-a făcut prieteni. Informaţia secretă mai afirmă că nelegiuitul a făcut 
aceasta ca să-i poată omori pe toţi conducătorii deodată, într-o anumită zi, urmând apoi ca 
el să se declare rege al tuturor iudeilor, Dar zeii au vrut ca aceste lucruri să-mi fie 
dezvăluite mie, care sunt un om cu experienţă, şi de aceea consider de datoria mea să îţi 
atrag atenţia asupra obligaţiilor tale şi sper că vei şti să porunceşti şi să iei măsurile 
cuvenite! Cu devotament, Irod, tetrarh acum în Ierusalim.» 

16. Scrisoarea nu este citată aici în întregime, din cauza lungimii ei şi a 
nenumăratelor ocări pe care le conţinea. Totuşi, principalele idei pe care le cuprindea au 
fost enunţate. 

Capitolul 146 - Demascarea acuzatorilor deghizaţi 



l.După ce Cyrenius a citit cu mare atenţie şi seriozitate această scrisoare, şi-a 
îndreptat privirea plină de compasiune şi de prietenie înspre Mine şi a spus: „Doamne, 
cum de este cu putinţă ca Tu să fii bănuit într-un mod atât de abject?! Tu ce părere ai 
despre acest lucru? Căci ştii cu siguranţă ce conţine această scrisoare!" 

2.Eu am spus: „Cheamă-i pe Rafael şi pe Roclus; căci nu se cade să vorbesc Eu cu 
aceşti trimişi ai împăratului Minciunii!" 

3. Cyrenius i-a chemat îndată pe Rafael şi pe Roclus. Trimişii lui Irod păreau să-1 
cunoască foarte bine pe Roclus, căci la apariţia lui, şi-au întors imediat feţele în altă parte. 

4. Sosind, Rafael i-a înmânat şi el un sul lui Cyrenius şi i-a spus: „Aici ai 
duplicatul pretinsei scrisori irodiene. Citeşte-1 şi îţi vei da seama că eu - şi, prin mine, şi 
Roclus - am fost deja informaţi de mai mult timp despre această infamie a fariseilor! In 
continuarea semnăturii lui Irod - care nu a văzut niciodată această scrisoare şi care nici nu 
are habar de acest plan mizerabil - mai este o notă, care îţi va lămuri întreaga situaţie. De 
aceea, trebuie să o citeşti. După ce termini, dă-o şi acestor emisari să o citească! Restul va 
veni de la sine." 

5. Cyrenius a citit repede textul, precum şi nota, de care nu mai contenea să se 
mire, pentru că ea conţinea lucrurile care tocmai îi veniseră şi lui în minte. După aceea, i- 
a înmânat sulul şi falsului centurion, spunându-i: „Citeşte şi tu aceasta, în faţa tovarăşilor 
tăi!" 

6. Ezitând în mod vizibil, centurionul a început să citească, schimbându-se la faţă 
pe măsură ce citea. Când a ajuns la nota din final, s-a aprins la chip şi toţi emisarii au 
început să facă feţe-feţe, ceea ce nu a scăpat privirilor agere ale lui Cyrenius şi ale 
celorlalţi care mai erau prezenţi acolo. Când falsul centurion a terminat de citit întreaga 
scrisoare - cu voce tare, astfel încât şi tovarăşii lui să audă conţinutul ei -, a făcut o 
plecăciune, înapoindu-i sulul lui Cyrenius, fără să facă nici un comentariu. Atât el, cât şi 
tovarăşii lui erau evident consternaţi. Nu mai vedeau nici o cale de scăpare din această 
încurcătură. 

7. După un scurt răstimp de tăcere deplină, Cyrenius 1-a întrebat pe centurion: 
„Deci Irod mă sfătuieşte să fac tot posibilul să îi prind pe acest profet şi să-i tai capul, şi 
nu numai lui, ci şi ucenicilor săi?" 8. Insă nu a primit nici un răspuns la întrebarea sa. 9. 
Cyrenius s-a mâniat şi a spus: „Răspundeţi sau veţi plăti amarnic pentru această 
cutezanţă! De la cine vine scrisoarea, cine a conceput-o, cine a avut neobrăzarea să-mi 
servească o astfel de minciună gogonată şi ce intenţie mizerabilă se ascunde în spatele 
ei?" 

lO.La aceste întrebări ferme, trimişii aproape că şi-au pierdut cunoştinţa, căci 
ştiau că au dea face cu măreţul şi neîndurătorul guvernator general roman. Cuprinşi de 
teroare şi de panică, ei au început să tremure şi să se bâlbâie, fiind incapabili să dea vreun 
răspuns. 

1 1 .Iulius a spus atunci: „Mare Stăpânitor, ce-ar fi dacă am decide pentru aceşti 
emisari pedeapsa stabilită prin lege pentru trădare, iar apoi i-am duce în temniţă la Sidon 
şi i-am lăsa acolo până când ar începe răzmeriţa despre care ne-au avertizat? In acea zi, 
am duce la îndeplinire până la capăt pedeapsa lor pentru trădare, prin crucificare sau prin 

tăierea capului! Poţi să-ţi dai seama de la o poştă că aceşti aşa-zişi romani nu sunt altceva 
decât o gloată de farisei mizerabili, care pentru nişte bani grei, sunt în stare de orice 
mişelie!" 

12.Cyrenius a răspuns: „Ai mare dreptate; dar, pentru că nu suntem singurii 
stăpâni aici şi pentru că mai are şi altcineva ceva de spus, să aşteptăm pe cât se poate în 
linişte!" 



Capitolul 147 - Tratativele cu fariseii 



l.Roclus a făcut un pas în faţă şi a spus: „Mare Conducător, îngăduie-mi să le 
murmur şi eu ceva la ureche acestor diavoli; căci în scrisoare este atacată puternic şi 
cetatea mea, iar eu, ca reprezentant al ei, nu pot îngădui una ca aceasta! Trebuie să-i 
întreb când şi cum a învăţat de la noi «rău- famatul şi nelegiuitul» profet din Nazaret - aşa 
cum îl numesc ei - şiretlicurile vrăjitoreşti prin care «amăgeşte şi ademeneşte» poporul! 
Pentru Dumnezeu, dacă aceştia nu-şi repară imediat ofensa adusă, mă reped asupra lor şi 
le sucesc gâturile, bineînţeles, dacă aceasta este şi Voia Domnului!" 

2.Unul dintre cei doi farisei a păşit în faţă şi a spus: „Ce vină avem noi că această 
scrisoare este doar o născocire răutăcioasă?! Nu a fost scrisă şi, cu atât mai puţin, 
concepută de noi! Mai bine v-aţi îndrepta atenţia asupra celor care ne-au trimis aici; noi, 
ca simpli mesageri, nu datorăm nimănui nici o explicaţie! Aşteptăm doar un răspuns 
drept, pe care să-1 ducem celor ce ne-au trimis. Cred că aceasta ar cam fi tot ce putem 
spune!" 

3. Fiind inspirat de Rafael, Roclus a spus: „Bine! Dar ia să vedem, ce s-ar petrece 
cu voi dacă am dovedi următoarele: că voi sunteţi cei care aţi conceput această scrisoare 
calomnioasă şi că, în caz de reuşită, urma să primiţi o răsplată de o mie de funţi de aur ad 
personam ('de persoană') din aurul Templului?" 

4. Fariseul a sărit ca ars: „Cum puteţi să ne acuzaţi de o astfel de mârşăvie? 
Scrisoarea a fost semnată de Irod!" 

5. Roclus 1-a chemat pe Zinca şi i-a spus: „Tu cunoşti mai bine decât oricine 
scrisul stăpânului tău. Spune-mi, este semnătura sa?" 

6.După ce a privit cu atenţie scrisoarea, Zinca a spus: „Nici pe departe! Căci, de 
fapt, Irod nici nu ştie să scrie, iar de citit, ştie să citească doar un pic în greacă. Drept 
semnătură a numelui său foloseşte un fel de sigiliu, pe care-1 aplică pe documente. 
Această semnătură este deci falsă! Pot să jur pentru aceasta!" 

7. Roclus a spus atunci: „Ei, fariseule înţelept, urmaş al lui Moise şi al lui Aaron, 
cum te simţi acum? Cred că ai prefera să fii acasă, în faţa unei mese copioase, decât aici, 
sub astfel de auspicii aducătoare de «glorie»! Da, aşa este: dacă omul nu se mulţumeşte 
cu ceea ce-i dă Domnul Dumnezeu, trebuie să se supună capriciilor sorţii! 

8. Da, da, «rău- famatul» profet din Nazaret nu prea are cum să vă fie pe plac, 
pentru că, prin sfintele Sale învăţături despre Adevăr, ameninţă să vă strice vouă 
socotelile! Aceasta este situaţia şi în veci nu va fi altfel, nici chiar în cazul în care El ar 
vrea să vă facă vreo favoare, lăsându-se de bună voie ucis de voi, cel puţin pro forma ('de 
formă'), căci în realitate El, care din eternitate reprezintă însăşi viaţa, nu poate fi ucis cu 
adevărat. Până acum am vorbit eu; acum este rândul tău! Ce ai de spus despre toate 
acestea?" 

9. Fariseul a rămas înmărmurit şi nici unul dintre trimişi nu mai îndrăznea să 
scoată vreun sunet. 

lO.După câteva clipe, Cyrenius, care în prealabil primise un semn tainic de la 
Mine, le-a poruncit celor doi farisei să vină la el şi le-a spus: „Liniştiţi- vă acum! Furtuna 
a trecut; nu vă împiedicaţi de severitatea romană, care este atât de mare la început! Acum 
urmează a doua parte a discuţiilor, în care nu vreau să aflu de la voi poveşti cu semnături 
false, ci numai adevărul pur. Doar prin adevăr veţi putea scăpa de sub puterea mea 
necruţătoare, altfel soarta voastră va fi temniţa, crucea şi securea călăului; acest lucru este 
la fel de sigur pe cât de sigur este că eu sunt guvernatorul general al provinciilor asiatice 
romane. 

11. Dacă veţi spune adevărul, indiferent care este el şi care au fost intenţiile 
voastre, puteţi să contaţi pe cuvântul meu de onoare că vă voi reda libertatea, lăsându-vă 
să plecaţi neatinşi. Alegeţi acum ce doriţi! Dacă vreţi să rămâneţi în această minciună, 
ştiţi deja din gura mea ce vă aşteaptă; căci aici, în Asia, eu sunt poruncitor în numele 
împăratului şi nu există nimic care sa mă îngrădească, iar douăzeci şi şase de mii de 
luptători sunt gata să răspundă poruncilor mele la orice ceas din zi şi din noapte. Dacă nu 
aţi ştiut aceasta până acum, acum aţi aflat cum stau lucrurile. Cine ar putea să-mi ceară 
socoteală dacă aş trece prin sabie toţi iudeii, doar dintr-un capriciu al meu?! Nu duc lipsă 
de putere! Nicăieri în întreaga Asie nu poate începe vreo conspiraţie fără ca eu să fiu 
înştiinţat despre ea, până în cel mai mic detaliu, în maxim opt până la paisprezece zile! 
Apoi, vai şi amar de cei răzvrătiţi! 

12.Dacă ar fi existat, aşa cum spuneţi voi, un cât de mic complot, pregătit în 
secret, aş fi ştiut de el, iar numeroşii mei călăi ar fi fost deja foarte ocupaţi. Aşa că, 
înştiinţarea voastră, precum şi semnătura lui Irod sunt o mare minciună, cu ajutorul căreia 
aţi vrut să mă folosiţi - dacă eu aş fi fost orb -, pentru a vă atinge scopul. Doar că aşa ceva 
nu merge şi nici nu va merge vreodată cu mine. Sper că acum v-aţi convins de aceasta. 
Ce vă mai rămâne de făcut este să spuneţi adevărul, ca să înţeleg mai bine cum stau 
lucrurile cu voi! Dar ascultaţi cu mare atenţie: adevărul pe care mi-1 spuneţi trebuie să fie 
la fel de clar pe cât de clar este soarele ce răsare acum de după munţii aceia de dincolo de 
mare. Atunci îmi voi respecta şi eu cuvântul! Vorbiţi acum!" 

13. Chipurile celor doi farisei şi ale falşilor romani, care jumătate din ei erau 
farisei şi jumătate oameni ai lui Irod, aveau o înfăţişare disperată; căci nimic nu este mai 
neplăcut pentru un om decât să se acuze pe sine şi să-şi mărturisească deschis toate 
intenţiile necurate. La fel era şi în cazul acestor farisei. Dar ce le rămânea de făcut? Le 
erau bine cunoscute atât neîndurarea lui Cyrenius, cât şi dreapta sa judecată, deci nu 
aveau de ales, trebuia să mărturisească adevărul. 

Capitolul 148 - Mărturisirea fariseilor 



l.Unul dintre farisei a prins curaj şi a început să vorbească astfel: „Preaînalt şi 
necruţător Domn şi Guvernator al tuturor ţinuturilor din Asia şi al unei mari părţi din 
Africa! Pentru că nu ne rămâne de ales decât să mărturisim adevărul, sunt nevoit să 
recunosc, în numele tuturor tovarăşilor mei, că scrisoarea este o pură invenţie şi că II 
prigonim pe rău-famatul profet din Nazaret doar din invidie, considerându-1 cel mai mare 
duşman al nostru. El face minuni care întrec cu mult tot ce a fost făcut până acum. 
Dincolo de aceasta, învăţătura lui este în contradicţie cu învăţătura şi legile Templului, pe 
care nu noi le-am inventat; 

2. Cu aproximativ o mie de ani în urmă, pe muntele Sinai, Moise a primit aceste 
legi din mâna de foc a lui Dumnezeu, după care a mai primit o mulţime de alte reguli cu 
privire la organizarea statală. Dintre aceste legi, prima şi cea mai importantă este: «Să nu 
ai alţi dumnezei în afară de Mine, unicul Dumnezeu adevărat. Să nu-ţi faci chip cioplit şi 
nici un fel de asemănare a nici unui lucru... Să nu te închini lor, nici să le slujeşti, căci Eu 
sunt Domnul Dumnezeul tău.» Insă profetul din Nazaret afirmă că el, şi nimeni altcineva, 
este adevăratul fiu al lui Dumnezeu, ba mai mult, că este însuşi Dumnezeu. El foloseşte 
drept mărturie vorbele profeţilor, considerând că acestea se referă la propria sa persoană 
şi la propriile sale fapte. 

3. Dacă se tolerează una ca aceasta şi nu va fi pedepsit, în câţiva ani se va termina 
cu Templul din Ierusalim, a cărui origine divină este dovedită! Ce vom face atunci noi, 
cei numiţi de Dumnezeu, cum vom mai sta în faţa poporului şi cum vom trăi pe viitor, 
căci porunca Domnului spune că nu avem voie să deţinem nici un ogor şi nici o vie? Pe 
de o parte, avem deja conflicte cu samaritenii, care s-au lepădat de noi, cu saducheii şi cu 
ceilalţi, care sunt pe jumătate păgâni, pe de altă parte, cu esenienii, la care în curând va 
adera jumătate din populaţie, iar acum, mai vine şi acest galilean! E prea mult pentru noi! 

4.Cu tunete şi cu fulgere ne-a dat Iehova legi, pe muntele Sinai, prin Moise şi prin 
Aaron. Atunci a făcut cu noi un legământ pentru totdeauna şi ne-a îndatorat să-i rămânem 
credincioşi. El, Cel Atotputernic, ne-a făgăduit atunci cele mai mari daruri ale vieţii dacă 
rămânem credincioşi legământului şi legii, dar şi cele mai mari prigoane dacă rupem cu 
nesăbuinţă acest legământ. El ne-a dat însă şi dreptul de a ne prigoni duşmanii cu sabia, la 
fel cum au făcut Iosua în Ierihon şi, mai târziu, regele David, cu filistenii, când, la 
porunca lui Iehova, nu au fost cruţaţi nici copiii din pântecele mamelor. 

5. Dar dacă Iehova, în pofida făgăduielilor Sale solemne, ar vrea să rupă vechiul 
legământ făcut cu noi - din cauza păcatelor noastre sau poate datorită indiferenţei şi 
toleranţei noastre faţă de propriii noştri adversari - şi ar vrea să ne părăsească acum de 
tot, ar face-o într-un mod la fel de măreţ (şi aceasta pentru El ar fi o nimica toată) ca 
atunci când a instituit legământul cu noi, acum o mie de ani, astfel încât toată lumea să 
ştie cum stau lucrurile cu adevărat! Dar aceasta nu s-a petrecut până acum! Atunci; cum 
îndrăzneşte un magician, chiar dacă el face tot felul de lucruri miraculoase, să vină cu o 
altă învăţătură, spunând că ea provine de la Dumnezeu?! 

6.N-are decât să vindece cât de mulţi bolnavi vrea şi, pentru distracţia oamenilor, 
chiar să mute munţii din loc sau să facă alte miracole; dar să nu critice Templul şi sfintele 
sale taine! Insă el face aceasta din ce în ce mai mult, subminând credinţa şi încrederea în 
Templu a poporului, în special pe cea a galileenilor, încât s-a ajuns în situaţia neplăcută 
ca aceştia să nu mai vrea să ne dea zeciuiala şi chiar să ne acuze că suntem nişte şarlatani 
perfizi. Dacă suntem aşa, să ne-o arate Iehova prin gura unui adevărat profet, nu printr-un 
vrăjitor galilean, care se dă drept unul dintre cei mai mari profeţi, ba chiar drept Fiu al 
Celui Preaînalt; căci este scris că în Galileea, care este plină de păgâni, nu se va naşte 
niciodată un profet şi cu atât mai puţin va putea veni din ceruri un Fiu al lui Dumnezeu! 

7.Dar dacă noi suntem obligaţi - în primul rând de către legea lui Dumnezeu şi, în 
al doilea rând, de împrejurări, evident, - să prigonim un astfel de om periculos ce 
reprezintă o serioasă ameninţare pentru vechile taine divine, greşim oare că, având toate 
drepturile de la Dumnezeu să-1 înlăturăm chiar cu mâinile noastre de pe faţa acestui 
pământ, facem uz de un asemenea mijloc politic neplăcut spre a ne atinge scopul?! Eu 
cred că acum, după ce am recunoscut deschis aceasta, nu vei mai pune la îndoială 
deplinul adevăr al mărturiei noastre cinstite şi bine argumentate!" 



Capitolul 149 - Mărturia lui Cyrenius cu privire la Domnul 



1 .Cyrenius a spus: „Nicidecum, căci tu, rostind adevărul - care de altfel nu iese cu 
uşurinţă din gura unui fariseu -, m-ai înseninat! Totuşi, mă simt dator să fac nişte remarci 
cu privire la profetul tău cel periculos sau, de ce nu, la Fiul lui Dumnezeu: în primul rând, 
se pare că El a fost foarte discreditat printre voi; în al doilea rând, îţi mărturisesc deschis 
că îl cunosc bine pe măreţul Domn şi te asigur că nu este deloc periculos, ci doar îşi dă 
toată silinţa să le fie de folos semenilor, chiar şi celor mai înverşunaţi duşmani ai Săi 
(care, se-nţelege, sunteţi chiar voi), cu toate că îi sunt bine cunoscute toate marile lor 
fărădelegi, pe care nici un Moise sau Aaron nu şi le-ar fi imaginat. 

2. Oh, El este iudeu, dar în sensul mozaic cel mai pur şi mai autentic! Insă ce 
sunteţi voi, cu legile voastre omeneşti, în comparaţie cu Moise? El [Domnul, n.t] se 
pronunţă împotriva a tot ce nu este mozaic în voi, dar nu şi împotriva voastră! Din 
rândurile poporului au ajuns la mine o mulţime de plângeri strigătoare la cer despre 
înşelătoriile şi faptele voastre batjocoritoare, încât mi-am şi propus de câteva ori să vă 
pun la punct prin forţa armată. Doar El m-a oprit să o fac! Dacă El ar fi fost duşmanul 
vostru, cu siguranţă că - având prietenia mea totală - s-ar fi bucurat nespus să vă facă să 
dispăreţi rapid de pe fata pământului prin intermediul meu; dar El se află exact la polul 
opus! 

3. El regretă marea voastră orbire, pe care voi înşivă v-aţi cauzat-o, şi vrea doar să 
vă conducă înapoi spre adevăr şi spre unicul Dumnezeu adevărat, de care v-aţi lepădat - 
adâncindu-vă în nenumăratele plăceri lumeşti - şi să reînnoiască vechiul legământ cu voi. 
In nici un caz nu vrea să vă distrugă. Cum ar putea fi El duşmanul vostru, dacă aceasta 
este Voinţa Sa cea mai vie? Dacă aţi fi avut în mâinile voastre posibilităţile Sale, de câte 
ori nu l-aţi fi ucis până acum?! Oare face şi El la fel, deşi are la îndemână, zi şi noapte, 
mii de mijloace extraordinar de puternice?! Atât cât stă în puterea mea, L-am examinat cu 
mare atenţie şi stricteţe, iar El a făcut faţă acestui test într-un mod magistral. 

4.1n El L-am regăsit pe Cel pe care L-am salvat acum vreo treizeci de ani, în 
timpul îngrozitoarei prigoane puse la cale de bătrânul Irod; căci El este unul şi acelaşi cu 
Pruncul care a fost născut de tânăra soţie a dulgherului Iosif într-un staul din Betleem, în 
urmă cu treizeci de ani, atunci când fratele meu, Augustus, a făcut recensământul 
populaţiei în întinsul Imperiu Roman şi, astfel, şi în Ţara Iudeilor. Naşterea Sa a fost 
însoţită de tot felul de fenomene miraculoase; El a fost descoperit de magii de la Răsărit 
cu ajutorul unei stele mari cu coadă care i-a călăuzit, iar aceştia I s-au închinat, 
recunoscându-L drept viitor rege al iudeilor şi oferindu-I daruri. Tot atunci I s-au 
închinat, plini de uluire, şi ciobanii - cred că vă mai amintiţi bine de aceasta! 

5. Dacă nimic din toate acestea nu v-a ajuns la urechi - cu toate că aveţi aproape 
şaizeci de ani -, fratele meu Cornelius, care conducea atunci recensământul roman în 
Betleem, este un martor viu; iar eu, simţind şi recunoscând cu uluire semnele divinităţii la 
pruncul de nici paisprezece zile, nu m-am mai îndoit nici o clipă că acesta este vădit mai 
mult decât un copil omenesc, fie el şi desăvârşit. 

6. Mai apoi, la bătrâneţe, regăsind acest bărbat, în care sălăşluiesc un Spirit şi o 
putere divină miraculoase, şi aflând că este vorba despre copilul de care ţi-am spus, cred 
că nu-i de mirare că eu însumi am simţit un imbold aparte şi intens de a mă închina cu 
umilinţă şi cu iubire în faţa Lui. 

7.Pe acest om îl prigoniţi voi cu atâta ură şi vreţi să-L distrugeţi?! Oh, voi, oameni 
proşti şi nesăbuiţi! Oare nu a prezis chiar Moise venirea Sa şi, după aceea, şi ceilalţi 
profeţi, mai mari şi mai mici, pe care, în prostia lor, taţii voştri i-au ucis cu pietre, la fel 
cum şi voi vreţi acum să-L ucideţi pe El? ! Pe El, singurul care vrea şi poate să vă ajute, II 
prigoniţi acum cu atâta viclenie, îl trataţi ca pe un monstru, îl blestemaţi şi chiar vreţi să- 
L omorâţi?! 

8. Nu aţi recunoscut ţinutul acesta pentru că temuta stâncă din mare nu mai există, 
iar golful cel arid a devenit un adevărat Eden, Cine a făcut aceasta? Eu şi toţi cei prezenţi 
aici suntem martori: nici un om nu a mişcat vreun deget pentru a face aceasta. El, care a 
fost şi este printre noi, a făcut acest miracol, doar prin Voinţa Sa! 

9.Priviţi la băiatul acesta de lângă mine. Numele său este Josoe. Timp de aproape 
doi ani de zile a zăcut în mormânt. Doar oase şi putreziciune mai rămăseseră din el. 
Totuşi, acestui om, prigonit de voi cu atâta ură, I-a fost uşor să îl plăsmuiască din nou şi 
să-i redea viaţa printr-un simplu cuvânt, făcându-1 aşa cum îl vedeţi acum! 

lOAici, la masă, se află cele două fiice ale mele, care au fost răpite de nişte 
negustori de sclavi. Fiind transportate pe o corabie, în timpul unei furtuni, au fost legate 
fedeleş şi aruncate în apă. Alaltăieri, când am fost cu toţii la pescuit, le-am găsit plutind 
pe mare, fără viaţă, şi le-am adus aici. După cum vedeţi, «duşmanul» vostru le-a redat 
viaţa doar cu un singur cuvânt! 

1 1 .Acum, vă întreb pe voi, dacă şi aceste minuni sunt o făcătură de magician sau 
ele sunt chiar mai măreţe decât cele pe care le-a făcut Moise în deşert!? Ceea ce vă spun 
este la fel de adevărat pe cât este de adevărat că mă numesc Cyrenius. Spusele mele pot fi 
confirmate de multe sute de martori. Şi voi, pe Acesta, care a făcut astfel de lucruri, îl 
priviţi ca pe un monstru, îl prigoniţi şi vreţi chiar să-L ucideţi?! Până unde au ajuns 
prostia şi orbirea voastră?!" 



Capitolul. 150 - Prostia şi orbirea fariseilor 



1. Fariseul a spus: „Preaînalt şi necruţător Domn şi Stăpân! Noi suntem cărturari şi 
am studiat Scriptura. De aceea, cred că nu suntem chiar atât de proşti!" 

2. Cyrenius a spus: „însăşi această remarcă a voastră este la fel de prostească, pe 
cât de prostesc este şi modul în, care aţi încercat să-L prindeţi pe sfântul din Nazaret! Ar 
fi trebuit să vă gândiţi, dacă aţi fi avut cât de cât minte, că noi, romanii, ştim să facem 
diferenţa dintre un iudeu prost deghizat şi un adevărat roman şi că ne vom da seama 
imediat că ascundeţi o mare ticăloşie! Tot la fel, puteaţi să presupuneţi că eu cunosc 
semnătura lui Irod! De asemenea, aţi fi putut să vă gândiţi că îmi voi da imediat seama ce 
este cu voi şi care este scopul vostru şi că aceasta putea să vă coste viaţa trupului - care 
este cel mai scump lucru pentru voi. Vă spun vouă: cu adevărat, chiar şi un copil mai 
răsărit v-ar fi putut spune clar care va fi soarta acţiunilor voastre! Dar voi, cărturarii cei 
înţelepţi - ah, te ia cu ameţeli! - nu v-aţi dat seama! 

3. Ştiţi din ce cauză? Vă spun eu: desfrânatul cel îmbuibat, care nu a simţit 
nicicând vreun gol în stomacul său, nu-şi poate imagina ce simte stomacul unui 
înfometat; surdului nici nu-i trece prin cap ce simte cel care aude armonia unei harpe bine 
acordate; la fel, nici orbul nu-şi poate imagina cum e să vezi şi crede că toţi oamenii sunt 
orbi. Tot la fel, ba chiar mai rău, este cu acela care este orb din punct de vedere spiritual 
şi cu acela care este prost şi nu recunoaşte adevărul! Nu numai că îi consideră pe toţi 
oamenii la fel de proşti ca el, dar crede că ceilalţi sunt chiar mai proşti; căci el nu se 
consideră a fi prost, ci foarte înţelept. El nu concepe că B ar putea fi capabil să priceapă 
la fel de mult şi să fie la fel de înţelept ca A, adică el. Aşa se explică faptul că unii 
oameni proşti şi îngâmfaţi se pot comporta atât de stupid cum aţi făcut voi acum. 

4. Pentru că sunteţi atât de proşti, este cu neputinţă să înţelegeţi semnele nespus de 
mari ale acestor vremuri, la fel cum, în ciuda cunoştinţelor voastre de care faceţi atâta 
caz, habar n-aveţi ce leau prezis iudeilor, pentru aceste vremuri, Moise şi ceilalţi 
clarvăzători, despre Mesia şi despre împărăţia Sa pe pământ. Vina o poartă prea marea 
voastră orbire spirituală; căci, în lumina spiritului, ar fi trebuit să pricepeţi, pentru 
Dumnezeu, că nu veţi putea reuşi nimic împotriva unei puteri cum este a noastră şi, cu 
atât mai mult, împotriva unui om plin de Spiritul atotputernic al lui Dumnezeu, care este 
de ajuns să vrea un pic, pentru ca întregul pământ să dispară din fiinţare într-o clipită! 

5. Adevăr vă spun vouă: având cei o sută de mii de buni ostaşi ai mei, nu m-aş 
teme nici dacă în faţa mea s-ar afla de cinci ori o sută de mii de oameni ca voi! Dar la ce 
mi-ar folosi de o mie de ori pe atâţia ostaşi, împotriva voinţei atotputernice a unui om ca 
El? Ar fi de ajuns un gând de-al Său şi ei ar dispărea! Iar pe Acesta voi vreţi să-L prindeţi 
şi să-L ucideţi, cu răutatea şi viclenia voastră diabolică, fără măcar să aveţi un motiv 
întemeiat? Spuneţi-mi drept, dacă vă daţi seama acum de marea voastră prostie!" 

6. Fariseul a spus: „Mare Stăpân, dacă mi-ai îngădui să vorbesc deschis cu tine, ţi- 
aş spune unele lucruri, care s-ar putea să-ţi deschidă şi ţie puţin ochii! Dar cu tine nu se 
poate vorbi aşa cum obişnuim să facem noi, înţelepţii Templului. Totuşi, dacă mi-ai 
îngădui să-ţi spun tot ce am pe suflet, fără să mă pedepseşti, cred că ai cam rămâne 
uluit!" 

7.Cyrenius a spus, zâmbind reţinut: „Da, îţi îngădui să vorbeşti deschis; şi nu vei 
fi pedepsit pentru cuvintele tale!" 



Capitolul 151 - Despre cum gândeşte un fariseu de la Templu. 
Miracolele lui Moise în interpretarea fariseilor 



1. Fariseul a prins ceva curaj, s-a îndreptat şi a început să vorbească astfel: „Mare 
Stăpân, tu ştii multe, iar mintea ta străluceşte asemenea unui diamant curat în lumina 
soarelui; dar eu mai ştiu ceva, ce nu arăt şi nici nu am voie să arăt, căci aşa îmi cere 
datina! Insă atunci când este necesar, acest lucru trebuie să iasă la iveală! O dată ce un 
om de pe acest pământ aparţine unei instituţii şi, de dragul stomacului său, este obligat 
prin naştere, prin datină, prin lege şi de către împrejurările sale de viaţă să depună un 
jurământ de fidelitate sub stindardul acesteia, atunci el este deja ca şi mort din punct de 
vedere spiritual, în această lume. La început, încă nu în întregime, însă cu timpul, tot mai 
mult! 

2. Căci atunci când omul este mereu nevoit să facă X din Y în faţa lumii, fără 
deosebire, folosind toate mijloacele pământeşti, încetează orice proces de gândire! El va 
începe să se blesteme pentru fiecare gând luminos al său şi va spune: «Du-te de aici, 
lumină a cerurilor! Sunt osândit să fiu diavol, deci trebuie să fiu diavol! într-adevăr, nu 
mai contează dacă sunt rău sau prost! Dacă trebuie să fiu X în loc de Y, atunci sunt astfel; 
nu pot să schimb absolut nimic!» 

3. In decursul timpului, această fire diavolească devine a doua sa natură, iar omul 
se gândeşte: «Dacă tot te-ai născut tâmp şi ai fost crescut astfel, rămâi ceea ce eşti! Atâta 
timp cât stomacului tău îi este bine, totul este în ordine! Mănâncă, bea şi trăieşte-ţi viaţa 
cât mai bine cu putinţă!» Apoi, când va sosi ziua cea din urmă, al doisprezecelea ceas, 
toate lanţurile vor cădea şi toate legile vor înceta definitiv să mai existe, pentru cel ce s-a 
reîntors în Neant! 



238 



4. Minciuna şi adevărul îşi dau cu bucurie mâna acolo unde zădărnicia deplină a 
oricărei existenţe este la ea acasă. Cu asemenea perspective certe şi reale, este totuna cât 
de prosteşte decurge viaţa pe acest pământ. De vreme ce această existenţă efemeră este 
atât de amară şi de neplăcută, cât timp se află în viaţă, fiecare trebuie să urmărească să 
ducă un trai pământesc îndestulat; restul este o păcăleală sau o himeră. Cine consideră că 
viaţa este mai mult decât atât se amăgeşte. 

5. Această părere a mea nu reflectă adevărata natură a lucrurilor, ci este doar o 
urmare a faptului că orice om care aparţine vreunei caste lumeşti de nebuni trebuie să 
ajungă la această concluzie şi s-o accepte, pentru că el nu poate gândi, vorbi sau acţiona 
altfel decât îi dictează legile stereotipe ale castei sale. Chiar dacă aş fi convins, o dată sau 
de o mie de ori, că lucrurile cu nazarineanul stau întocmai cum am auzit din gura ta, la ce 
mi-ar folosi? Atâta timp cât sunt un membru al castei căreia i-am jurat credinţă, nu-mi 
rămâne de ales decât să strig împreună cu ea: «Jos cu el, căci este un pericol pentru casta 
noastră şi o piedică în calea obţinerii veniturilor de care avem nevoie!» 

6.Bineînţeles că pot să gândesc în taină: «Aceasta este dorinţa castei tale şi sorţii 
te-au făcut unealta ei! Aşa stând lucrurile, trebuie să asculţi ordinele primite, căci nu ai 
nici mijloacele şi nici dreptul de a face altceva, indiferent care este părerea ta personală.» 
Dar, şi mai adânc în sinea mea, îmi voi spune: «Dacă acela pe care îl urmărim este 
înzestrat într-adevăr cu puteri mari, va termina foarte repede cu noi şi poate că noi, 
învinşi fiind, nu vom mai ajunge acasă niciodată; dar dacă nu este decât un palavragiu, 
aşa cum au mai fost mulţi alţii, atunci e bine să-1 prindem şi să-1 distrugem! Căci, în 
definitiv, ce urmăreşte el? Nimic altceva decât formarea unei noi caste, poate chiar mai 
rele decât a noastră!» 

7. Oh, la început totul pare atât de divin! Haideţi să aruncăm o privire asupra vieţii 
lui Avraam şi a primilor săi urmaşi! Adesea Dumnezeu este reprezentat alături de ei, 
însoţindu-i pe calea dreptăţii - nota bene, noi nu eram de faţă! Dar ce au devenit copiii lui 
Avraam pe vremea lui Moise?! Moise însuşi trebuie să-i fi studiat cu mare atenţie pe 
vechii înţelepţi ai Egiptului! El cunoştea toate slăbiciunile curţii egiptene - probabil chiar 
i se trezise setea de a deveni el însuşi conducătorul acestei împărăţii - şi a plănuit să-i 
înlăture din calea sa pe toţi moştenitorii legitimi ai faraonului. 

8.Primul plan a dat greş. El a fugit şi a ticluit un alt plan, acela de a-i aţâţa prin 
agitatori pe cei din seminţia sa - care decăzuseră, devenind asemenea animalelor - 
împotriva faraonului, care era preocupat de toate poftele pe care le implică o viaţă de 
huzur. Moise, când a aflat că poporul său era pregătit, a venit chiar el, având o mare 
putere vrăjitorească, şi a început să-i poruncească faraonului. Poporului, care mai avea 
ceva habar de profeţiile din vechime ale bătrânilor patriarhi, i-a spus că este trimisul lui 
Iehova şi a făcut în faţa lui tot felul de miracole extraordinare, astfel încât acesta 1-a 
urmat, precum turmele de oi îl urmează pe berbecul cu talangă. 

9. Moise cunoştea foarte bine marea, ştia că de două ori pe zi ea creşte şi apoi 
scade. Observase de mult un posibil punct de trecere. Lăţimea golfului era de cel mult 
două leghe. Atunci când marea se retrăgea, în mijlocul golfului se elibera o cale pietruită 
pe o lăţime de mai bine de o leghe. Locul rămânea timp de vreo trei ceasuri fără apă şi 
slujea călătorilor ca pod de trecere, dacă marea nu era agitată de vreo furtună. Cu pas 
grăbit, acest drum putea fi parcurs într-un ceas şi ducea direct în deşertul arab. Pe uscat 
însă, pentru a ajunge acolo, erau necesare patru, cinci, chiar şase zile, căci dincolo de 
acest recif, marea se întinde pe o distanţă de mai multe leghe, fiind şi foarte adâncă. 

lO.Moise a calculat aceasta foarte bine, căci el avea, ca nimeni altul, cunoştinţe 
temeinice de la curtea faraonului. El şi-a condus oamenii peste recif, în pas grăbit, până în 
deşertul arab şi în ţinuturile muntoase, unde nu prea mai deţinea nimeni pământ, în afara 
socrilor săi. Din acest motiv, profetul nostru cunoştea foarte bine aceste ţinuturi şi toate 
nemaipomenitele lor taine, de care s-a şi folosit. 

11. Dar să lăsăm acum această poveste şi să trecem din nou la izraeliţii care au 
trecut peste mare. Ei tocmai ajunseseră, parcă purtaţi de vânt, la capătul drumului «prin 
mare», când faraonul, fierbând deja de furie şi supărare, a poruncit armatei sale să 
pornească pe urmele lor. Dacă faraonul ar fi sosit mai devreme, bunul nostru Moise nu ar 
fi scăpat teafăr; dar decalajul de timp, precum şi numeroasele obstacole, i-au ţinut, pe el 
şi oastea sa, departe de fugari. Astfel, Moise a avut un avans considerabil şi a scăpat cu 
bine de duşmanii care îl urmăreau. Când faraonul a ajuns la jumătatea recifului, mergând 
pe urmele lui Moise, apa mării a început să crească repede, ca de obicei, şi e lesne de 
imaginat că a prins în valurile sale armata faraonului, înecând-o." 



Capitolul. 152 - Noi explicaţii ale miracolelor din Vechiul Testament 



1 .Cyrenius 1-a întrerupt aici pe povestitor, spunându-i: „Văd că nu eşti chiar atât 
de prost pe cât credeam la început; dar, pentru că pari a pricepe temeiul lucrurilor, vreau 
totuşi să aflu de la tine cum îţi explici cunoscutul fenomen din chivotul legii. Mă refer la 
coloana de fum din timpul zilei şi la cea de foc din timpul nopţii, care se înalţă din el. 
Cum s-a format ea pe cale naturală, fără nici un miracol?" 

2.Fariseul a spus: „Mare Stăpân, a fost de ajuns să aruncăm o singură privire în 
vechile strategii de luptă şi am găsit secretul chivotului atât de îndelung divinizat! Lada 
propriu-zisă a fost construită după modelul egiptean şi era un instrument care producea 
multă electricitate. In spatele foarte complicatei lăzi erau care din bronz ce produceau 
fum. Acestea erau umplute cu tot felul de materiale fumigene şi care degajă un miros 
puternic, cum ar fi: pene, păr de la tot felul de animale şi chiar păr uman. Peste acestea, 
erau presărate alte substanţe ce produc fum, ca de pildă: pucioasă, răşină şi salpetru (sal 
nitri), iar apoi li se dădea foc. Rezulta un fum gros ce, în viteza carului, umplea tot 
drumul într-un timp scurt, împiedicându-1 pe duşman să vadă poziţia şi strategiile armatei 
urmărite. Totodată, din cauza acestui fum, cămilele, caii şi elefanţii inamicului refuzau să 
mai înainteze, făcând cale întoarsă - situaţie deloc dorită de acesta. Imaginează-ţi că erau 
folosite mai multe astfel de care în spatele unei armate ce se retrăgea. Iată, Mare Stăpân, 
cum stăteau lucrurile cu miraculosul şi preasfântul chivot al lui Moise; şi, în această 
privinţă, pot să-ţi spun, Mare Stăpân, cu conştiinţa împăcată: sapienţi pauca! ('celui 
inteligent îi este suficient un mic indiciu!')." 

3.Cyrenius a spus: „Bine, să lăsăm aceasta! Dar cum îmi explici prăbuşirea 
zidurilor vechiului şi marelui oraş Ierihon? Chivotul era purtat împrejurul zidurilor 
oraşului şi însoţit de trâmbiţe puternic răsunătoare - care se foloseau şi în templele 
egiptene -, iar la al treilea ocol, zidurile s-au prăbuşit de parcă ar fi fost din terci. Cum de 
a fost cu putinţă? Răsunetul unui milion de trâmbiţe nu ar fi putut să facă aceasta 
vreodată! Explică-mi, cum s-a produs aceasta pe cale naturală!" 

4.Fariseul a început să râdă şi a spus: „Ei, dar este atât de uşor de explicat! Se 
povesteşte despre vechii egipteni că, prin intermediul electricităţii folosite corect, ei 
zdrobeau sau incendiau corăbiile duşmanilor. Aici vedem cum chivotul înconjoară de mai 
multe ori zidurile Ierihonului, şi sunt convins că Iosua a ştiut de ce a făcut aceasta! Tot el 
trebuie să fi fost foarte priceput în mânuirea chivotului şi în ceea ce priveşte efectele sale! 
Din nou spun: sapienţi pauca!" 

5.Cyrenius a spus: „Da, pare plauzibil. Dar dacă acest chivot nu a fost decât o 
maşinărie care produce electricitate, înseamnă că şi acum ar trebui să fie la fel! De ce nu 
produce aceleaşi efecte şi în zilele noastre?" 

6.Fariseul a spus: „Şi aceasta are o explicaţie logică! Dacă privim o casă, o 
corabie sau o haină, datând de vreo mie de ani, datorită vechimii, ele vor avea un cu totul 
alt aspect. într-o mie de ani chiar şi pietrele se erodează, adesea considerabil de mult, ca 
să nu mai vorbim de o bucată de lemn sau de un metal nepreţios, ca de pildă arama ori 
fierul; chiar şi în aur se văd destul de bine urmele a o mie de ani! 

7. Noi mai avem vechiul chivot, dar el s-a deteriorat atât de mult în decursul 
timpului, încât, din amenajarea sa interioară, care producea efectul cunoscut, i-a mai 
rămas la fel de mult pe cât de mulţi dinţi sănătoşi mai are gura ştirbă a unui moşneag. In 
plus, atât Templul, cât şi chivotul au fost prădate de către babilonieni, iar noi nu mai ştim 
cum era chivotul în interior. Am construit unul care să aibă aceeaşi formă, dar el nu poate 
avea efectele celui vechi, pentru că îi lipseşte structura interioară. In vremurile noastre, 
cel puţin la noi, nu mai ştie nimeni să o refacă. Cred, Mare Stăpân, că m-am exprimat cât 
se poate de clar!" 

8.Cyrenius a spus: „Da, dar dacă totul se bazează pe o minciună, cum de tu, care 
ai păreri atât de clare şi de sănătoase, mai poţi rămâne membru al unei astfel de caste, 
pline de condiţionări şi de înşelăciune?" 

9.Fariseul a spus: „Tocmai aici este mâna diavolului! Pentru că am intrat în 
această castă pe vremea când eram orb! Dacă aş fi fost văzător, nu aş fi intrat niciodată! 
Dar omul, o dată ce se află în acest cerc şi vede că întreaga lume este asemenea unei case 
de nebuni, forţat de împrejurări, ca să-şi scape pielea şi preţiosul său stomac, devine la 
rândul lui un nebun! Din motive bine gândite, dezertarea din casta noastră este pedepsită, 
fără pic de milă, prin omorârea cu pietre! Cred că este clar şi acest răspuns al meu." 

Capitolul 153 - Filosofia despre natură a fariseului 



l.Cyrenius a spus: „Din tot ceea ce mi-ai povestit şi explicat, reiese clar că tu, ca 
pios slujitor al lui Dumnezeu, nu ai crezut până acum niciodată în El. Eu mă întreb cum 
de puteţi sluji cu atâta devoţiune o fiinţă care nici nu există pentru voi?" 

2.Fariseul a spus: „Şi aceasta se explică prin prisma celor ce ţi le-am spus mai 
înainte şi care sunt valabile în toate! Ce ar putea să facă de exemplu un copil, oricât de 
răsărit ar fi el, împotriva autorităţii şi forţei fizice a părinţilor şi învăţătorilor săi, care sunt 
adesea extrem de proşti? El trebuie să se supună! Să presupunem că voi, romanii, ne-aţi 
supune cu puterea voastră de neînvins, şi că, în locul legilor voastre foarte înţelepte şi 
drepte, ne-aţi impune, de exemplu, legi proaste, pe care noi să trebuiască să le respectăm 
cu stricteţe. Noi, cei slabi, nu am putea face altceva decât să le urmăm, la fel cum le 
urmăm acum pe acestea bune! Când puterea exterioară se manifestă cu o forţă irezistibilă, 
trebuie să te supui cerinţelor ei. Vedeţi, pe acest pământ, totul este doar o aparenţă, care 
nu are o existenţă reală. 

3. Oamenii caută adevărul şi pe Dumnezeu. Dar unde este adevărul?! Unde şi cine 
este Dumnezeu?! Fiecare popor recunoaşte şi are un alt Dumnezeu, iar nişte oameni 
stabilesc nişte legi, pe care le dau poporului, ca pe un adevăr sfânt. Aceste legi reprezintă 
oare adevăruri şi pentru noi? Noi râdem de ele şi ne minunăm cum de un popor poate să 
creadă un astfel de amestec de tâmpenii fără nici o noimă! Insă dacă mergem la acel 
popor şi îl întrebăm ce părere are despre credinţa noastră, la fel de greu îi va fi şi lui să 
priceapă cum de noi putem să credem astfel de lucruri şi să le respectăm! Toate conţin 
ceva bun pentru menţinerea rânduielii generale, dar nici pe departe vreun adevăr şi, cu 
atât mai puţin, unul divin! 

4. Soarele pe care îl vedem acolo există cu adevărat şi este o divinitate care 
acţionează atât în sine, cât şi pentru noi, cu toate că noi trebuie să ne mulţumim doar cu 
razele lui şi poate că de aceea lucrurile de pe acest Pământ sunt mai mult o aparenţă, o 
reflectare, o nălucire şi nicidecum nu au o existenţă adevărată. Oare nu sunt toate acestea 
un efect al razelor soarelui? Tot ceea ce există a răsărit prin lumina acestor raze ale 
soarelui şi ale miraculoasei sale călduri şi cât timp va exista totul, va trăi graţie aceloraşi 
raze ale soarelui, care este cu adevărat atotputernic. Dar, numai o jumătate din pământ 
este luminată, în timp ce cealaltă jumătate se află în umbră. 

5. Astfel, adevărata lumină a soarelui străluceşte maiestuos pe firmament, ca un 
adevăr desăvârşit. Pământul şi tot ce se află pe el este lucrarea luminii sau a razelor sale, 
deci, mai mult aparenţă decât realitate. In spatele acestei existenţe aparente a întregului 
pământ şi a tuturor lucrurilor se află invariabil umbra, care este o iluzie deplină. Tocmai 
umbra este cea pe care o caută şi o iubesc majoritatea călătorilor, şi în marea umbră a 
pământului, pe care o numim «noapte», somnul este şi rămâne desfătarea cea mai mare, 
cea mai plăcută şi mai întăritoare după munca şi truda din timpul zilei! 

6.De aceea, cred că, din punct de vedere moral, oamenii pot trăi la fel de puţin în 
cel mai curat adevăr, pe cât de puţin pot trăi trupeşte fără somn. Aşadar, somnul este 
pentru trup ceea ce este o minciună bine spusă pentru omul moral. Şi, în acest caz, 
bineînţeles că nu mai contează ce formă îmbracă minciuna! Ea este bună dacă îi aduce 
omului cu simţ moral acea linişte plină de speranţă, care să-1 mulţumească şi să-1 aline, 

oferindu-i o certitudine vagă, atât de uşor de acceptat. Şi atunci, adevărul cel mai curat 
păleşte în faţa minciunii. 

7.De când trăiesc oameni pe pământ, aşa a fost, aşa este şi aşa va rămâne, până la 
un eventual sfârşit al tuturor timpurilor. Oamenii vor căuta mereu adevărul, dar vor 
mânca din strachina minciunii. Vor exista desigur şi înţelepţi printre mulţimile de proşti. 
Aceştia le vor arăta oamenilor o lumină a adevărului. Dar, cu cât ei vor fi mai luminaţi, 
numai dintr-o singură parte, cu atât mai mare va fi umbra din spatele lor. Permanent, 
umbra va însoţi lumina! 

8. Aşa cum lumina produce întotdeauna şi umbra, la fel, şi adevărul cel mai pur 
produce minciuna desăvârşită; căci fără adevăr nu ar exista nici minciuna, iar fără 
minciună nu ar exista adevăr, şi fiecare adevăr conţine în el cel puţin o minciună 
potenţială, la fel cum lumina conţine în mod potenţial umbra. Fiecare om să se întrebe pe 
sine care dintre aceste două aspecte este mai bun pentru el. Să facă aceasta cu sinceritate 
şi fără să ascundă nimic! Un judecător drept îl judecă pe mincinos sau pe şarlatan 
conform legii şi trăieşte din aceasta. Dar cine oare m-ar putea face să înţeleg că legea 
reprezintă însuşi adevărul? Ea este doar o propoziţie care aici este aşa, dar e cu totul 
diferită în alt loc! Unde este adevărul dacă o minciună o pedepseşte pe alta? Din nou 
spun: sapienţi pauca!" 

9.Lui Cyrenius îi era deja suficient ceea ce auzise şi 1-a lăsat pe fariseu să meargă 
la ai lui. Apoi Mi-a spus: „Ah, nu! Ai auzit? Aşa ceva nu am mai pomenit niciodată! 
Roclus s-a priceput şi el să vorbească în modul său raţional, dar eu, lăuntric, l-am 
dominat în permanenţă, însă acest fariseu ma încolţit atât de tare încât nu mai ştiu cum 
să-1 contrazic! Până acum am crezut că fariseii sunt mult mai proşti; dar acesta mi-a 
demonstrat că nu sunt deloc aşa! Ce să facem cu el?" 



Capitolul. 154 - Cyrenius vorbeşte despre miracolele Domnului 



l.Eu am spus: „Cere-i acum să-ţi explice miracolele Mele şi te vei convinge că le 
va explica cu la fel de mare uşurinţă, cum a făcut şi cu miracolele lui Moise! După aceea, 
îi vom arăta cât de mult se înşală. Cheamă-1 înapoi şi fă cum ţi-am spus!" 

2. Cyrenius a urmat întocmai sfatul Meu. Grupul de farisei s-a întors, făcând 
plecăciuni în faţa marelui guvernator general, iar purtătorul lor de cuvânt 1-a întrebat pe 
acesta ce anume dorea de la ei. 

3. Cyrenius a spus: „Nimic altceva decât să urmărim în continuare cele referitoare 
la divinitate, la credinţa oamenilor, la profeţii şi la miracolele care le însoţesc adesea. 
Vreau să înţeleg şi eu, iar modul în care explici tu lucrurile este tot mai convingător! 

4.Mai înainte, ai lămurit pe-nţeles povestea lui Moise şi a vechilor miracole şi 
cred că explicaţia ta este foarte bună. Bineînţeles că acestea trebuie să rămână între noi, 
de dragul poporului! Dar vezi, în ciuda explicaţiei tale, mă apasă totuşi o mare grijă şi o 
responsabilitate la fel de mare! Miracolele pe care le-am văzut aici, cu propriii mei ochi, 

au fost văzute şi de mulţi alţi oameni, care sunt veniţi din toate colţurile lumii: păgâni şi 
iudei, esenieni, regele scit Uran cu alaiul său; nici persanii nu lipsesc; şi te asigur că toţi 
sunt oameni de seamă şi plini de înţelepciune. 

5. Priveşte aceste bazine minunate pentru tratarea bolilor şi somptuozitatea 
interioarelor lor! Priveşte şi grădina cu marele zid împrejmuitor! Priveşte minunatele 
fructe de toate felurile din grădină! Totul e doldora de bunăstare şi multe dintre roade 
sunt deja coapte. Mai uită-te şi la aceste minunate izvoare de apă! Indreaptă-ţi acum 
privirea spre mare! Priveşte portul şi zidurile sale de apărare, care încep de pe fundul 
mării, cele cinci corăbii şi lanţul de blocare! Uită-te acum la locul în care se afla 
odinioară stânca atât de primejdioasă pentru corăbii! Nu mai este nici urmă din ea, până 
în adâncuri! 

6.Uită-te acolo, departe, peste mare, în ţinutul Ghenizaretului! Nu era oare şi 
acolo, până acum vreo patru săptămâni, un munte foarte înalt, ai cărui versanţi deosebit 
de abrupţi ajungeau în mare şi a cărui creastă nu a fost niciodată atinsă de vreun muritor? 
Mii de ani s-au scurs peste el, dar numărul lor nu a lăsat nici o urmă în masa lui de granit. 
Nu cu mult timp în urmă a venit acest profet din Nazaret pe care voi îl prigoniţi şi, printre 
alte minuni, a modelat acest munte, aşa încât panta lui să fie lină, făcându-1 astfel uşor 
accesibil. Acum chiar şi copiii îl pot urca cu mare uşurinţă. 

7. Cine nu a auzit de ţinutul nesănătos, care provoacă febră, al Ghenizaretului? 
Toţi oamenii sufereau din cauza acestei febre devoratoare a vieţii, în special străinii; 
aceştia din urmă erau adesea nevoiţi să rămână acolo ani de zile pentru ca, prin adaptarea 
la climă, să-şi recapete sănătatea şi să se poată întoarce acasă. Chiar soldaţii noştri, care 
sunt bine făcuţi şi foarte sănătoşi, mureau acolo sau umpleau casele de vindecare. 
Profetul din Nazaret a mers acolo, a binecuvântat ţinutul - acum el fiind unul dintre cele 
mai sănătoase din întreaga Galilee - şi toţi bolnavii s-au vindecat instantaneu. 

8. Vezi, acestea sunt realităţi care s-au petrecut sub ochii noştri - şi nu se poate 
spune despre noi că am fi nişte naivi pe care orice şarlatan venit din Egipt, din India sau 
din Persia îi poate păcăli. Dar aceste lucruri ne depăşesc şi pe noi. Este posibil ca toate 
cele petrecute cu Moise să fi avut o derulare naturală, căci, pe de-o parte, privind prin 
prisma explicaţiilor tale, ele poartă amprenta destul de clară a naturaleţei şi, pe de altă 
parte, nu avem în acest sens nici un fel de alte dovezi sau martori care să ne lămurească, 
în afara cărţilor despre care se spune că au fost scrise de el şi care sunt atât de greu de 
înţeles. La rândul lor, cronicarii greci nu ştiu decât foarte puţin sau chiar nimic despre 
aceasta. 

9.Dar să lăsăm cele de mult trecute şi să ne ocupăm acum de prezentul cel atât de 
miraculos şi de strălucitor! Cum mi-ai explica tu aceste miracole? Adevărat îţi spun, te 
voi răsplăti regeşte dacă vei putea să mă faci, în aceeaşi manieră, să ies din visul meu 
divin. Chiar îţi promit tot sprijinul meu pentru urmărirea şi prinderea acestui profet pe 
care voi II blestemaţi!" 

Capitolul 155 - Lecţia dată fariseilor printr-un miracol ai vinului 



1 .Fariseul a spus: „Când a fost nazarineanul aici şi cât timp a rămas? A mai fost şi 
altă dată în acest ţinut?" 

2.Bătrânul Marcu, aflat în spatele lui Cyrenius, a luat cuvântul: „Acest om sfânt 
nu a mai fost niciodată până acum în ţinutul nostru. A venit aici împreună cu câţiva 
ucenici de-ai Săi, acum vreo opt zile, şi nu a adus cu El nimic în afara Voinţei Sale 
atotputernice, iar ucenicii L-au însoţit mereu, precum oile pe păstorul lor. 

3. Primul miracol pe care 1-a făcut a fost atunci când mi-a poruncit să umplu cu 
apă toate burdufurile de vin, ceea ce fiii mei au şi făcut imediat. Abia terminaseră de 
umplut burdufurile, că apa de mare din ele s-a şi transformat în vinul cel mai gustos! Aici 
mai am un pahar plin cu vinul cel miraculos! Gustă şi tu şi spune ce părere ai!" 

4. Fariseul a luat paharul, a gustat vinul, apoi 1-a băut aproape în întregime şi a 
spus: „întradevăr, nu am băut niciodată un vin atât de bun! Ceea ce mi-ai spus tu, bătrâne 
războinic, să fie oare chiar adevărat?" 

5. Marcu a răspuns: „Cine mă cunoaşte ştie că gura mea nu a fost niciodată 
murdărită de vreo minciună. Iar faptul că pui această întrebare arată că încă ai o credinţă 
slabă. Pentru a te convinge acum şi mai bine, te rog să vii cu mine pe malul mării cu acest 
burduf gol, să-1 umpli tu însuţi cu apă, iar eu îţi garantez că profetul - care se află acum 
printre noi - va transforma pe dată apa în vin, doar prin voinţa Sa! Dacă îţi trece prin 
minte cumva că burduful ar putea fi ales şi pregătit special pentru a da alt gust apei, ia 
mai bine un vas de-al tău, du-te la mare, umple-1 cu apă, din ce loc vrei tu, iar apa din vas 
se va transforma cât ai clipi într-un vin la fel de gustos ca acela pe care l-ai băut mai 
înainte! Dacă mint acum, fie ca această casă nouă, împreună cu grădina şi cu toate 
celelalte proprietăţi ale mele, să devină ale tale!" 

6.Fariseul a scos din buzunarul largului său veşmânt o cupă de aur şi a spus: „Să 
vedem. Dacă apa de mare din această cupă se va transforma în vin, atunci fie ca această 
preţioasă cupă să devină a ta!" 

7. însoţit de tovarăşii săi, fariseul a mers degrabă pe malul mării, a umplut cupa cu 
apă, iar apa din ea s-a transformat îndată în vin. 

8. După ce şi tovarăşii săi s-au convins de acest adevăr miraculos, au revenit 
imediat, uluiţi, la bătrânul Marcu, iar fariseul a spus: „Poftim, ţine cupa, ai câştigat! 
Recunosc, mi se opreşte mintea! Ce aş putea spune despre aceasta? Nu există nici o 
explicaţie logică şi naturală! Este foarte straniu: nu am simţit numai gustul, ci şi tăria 
vinului, încât aproape că ne-am ameţit cu toţii! Intr- adevăr, în afară de voinţa 
nazarineanului, nimic altceva nu putea transforma apa în vin. Aceasta este o dovadă clară 
că şi celelalte minuni făcute de el au fost realizate în acelaşi mod! 

9.Dacă observi mereu doar caracterul natural al manifestărilor de pe acest pământ 
şi nu ai văzut niciodată în întreaga ta viaţă un miracol - cu excepţia celor făcute de 
magicienii persani şi a celor din Scriptură, care, cel mai adesea, sunt învăluite în 
misticism -, în cele din urmă pare a fi ceva incredibil atunci când într-adevăr trăieşti şi 
vezi în mod real un miracol. 

lO.Dar la ce ne foloseşte un miracol dacă nu pricepem care este esenţa sa? Da, 
Mare Stăpân, acest fenomen este neîndoielnic şi nu lasă loc nici unei explicaţii naturale! 
Căci este într-adevăr un miracol! Acesta se poate explica la fel de puţin, pentru puterea 
noastră de înţelegere, pe cât de puţin se poate explica apariţia lumii dintr-un nimic iniţial. 
Astfel întreaga Creaţie nu poate fi decât voinţa materializată a unei puteri primordiale 
divine şi a unei Fiinţe aflate la originea oricărei existenţe." 



Capitolul 156 - îndoiala fariseului cu privire la existenţa lui Dumnezeu 



1 .Cyrenius a spus din nou: „Foarte bine, pentru moment sunt mulţumit de voi şi e 
bine să rămânem aşa; dar se mai iveşte o întrebare: având în vedere că aceste lucrări sunt, 
evident, miracole autentice şi că Moise, precum şi mulţi alţi văzători şi profeţi, L-au 
descris cu mult timp înainte pe acest bărbat, care face acum în faţa ochilor noştri miracole 
nemaiauzite şi nemaivăzute, iar descrierile lor au fost atât de detaliate încât este cu 
neputinţă să presupunem că s-ar fi referit la altcineva, cel puţin mie mi se pare că şi 
lucrările anterioare, făcute de acei profeţi, trebuie să fi fost în mod necesar miraculoase! 
Nu pun la îndoială faptul că au mai făcut uz şi de aspecte logice şi naturale, dar în cea 
mai mare parte cred că erau miracole la fel ca acesta de acum, făcut numai prin 
atotputernica Voinţă a lui Dumnezeu, care s-a revelat oamenilor sub forma Spiritului 
Divin. Aceasta este părerea mea. Tu ce crezi?" 

2.Fariseul a spus: „Da, dacă lucrurile stau aşa, nu cred că te mai pot contrazice. 
Un singur lucru e mai greu sau, mai bine zis, imposibil de priceput: de ce Dumnezeu, 
dacă există vreun Dumnezeu, lasă oamenii să decadă un timp atât de îndelungat şi abia 
apoi trimite câte un clarvăzător sau câte un profet, care mai redă puţin vederea omenirii, 
devenite pe de-a-ntregul oarbă, şi care, în cele din urmă, cade el însuşi victima pornirilor 
animalice dezlănţuite ale omenirii decăzute? Dumnezeu îi dă unui profet puteri 
miraculoase care nu dau greş şi de care nu mă mai pot îndoi acum; dar în cele din urmă 
acel profet este răpus de brutala putere a oamenilor. Aproape toţi profeţii de care am auzit 
şi-au pierdut viaţa pământească într-un mod violent. De ce nu-i protejează Spiritul cel 
atotputernic al lui Dumnezeu pe aceştia? 

3. Nu vreau să-I fac acum un reproş Divinităţii şi să-I spun: «Nu a fost un lucru 
înţelept să laşi acest om plin de Spiritul lui Dumnezeu să-şi găsească sfârşitul sub forţa 
brutală, extrem de grosieră a oamenilor!»; dar învestitura sa cu aceste calităţi este astfel 
foarte mult depreciată, în ochii oamenilor egoişti. Căci este ciudat să vezi cum o fiinţă 
umană, care odinioară era în stare să mute munţii doar prin voinţa sa, este pusă în lanţuri 
de către oamenii cei haini, aruncată în temniţă, iar după câteva zile sau săptămâni, 
omorâtă într-un mod strigător la cer. Aceasta îi descurajează pe ucenicii şi pe admiratorii 
săi, determinându-i să se reîntoarcă la vechile lor superstiţii, care cel puţin le oferă o 
siguranţă pământească. 

4. Cât timp a trecut de când acel om, numit Ioan, făcea mari minuni în deşert, 
lângă Iordan, ca dovadă a dăruirii sale către Divinitate?! Irod a poruncit să fie prins, 
închis şi decapitat în taină, acolo, în temniţă. Avea deja o mulţime de ucenici şi mai multe 
mii de oameni se lăsaseră botezaţi de el, în semn de acceptare a învăţăturii sale foarte 
pure; căci el străbătuse Iudeea şi aproape întreaga Galilee pe malul Iordanului. Dar atunci 
când numeroşii săi ucenici au aflat ce s-a petrecut cu învăţătorul lor, s-au speriat şi 
aproape că erau în stare să ascundă faptul că fuseseră botezaţi de către Ioan, de teama că 
vor avea aceeaşi soartă tristă pe care a avut-o învăţătorul lor. Mintea mea, care până acum 
s-a dovedit a nu fi una obtuză, vede în acest fapt destul de multă inconsecvenţă. Nu prea 
recunosc aici înţelepciune şi bunăvoinţă pentru binele omenirii. 

5. Aşa ceva poate fi conceput doar sub stăpânirea invizibilă a Destinului celui orb 
din credinţa păgânilor, dar nu-şi are locul în împărăţia unui Dumnezeu absolut înţelept, 
plin de bunătate, drept şi atotputernic ! Acesta a fost adesea motivul pentru care eu însumi 
m-am îndepărtat de credinţa în Dumnezeu. Un adevărat profet ar trebui să aibă până la 
capăt capacitatea de a fi invincibil, astfel încât nici o forţă sau putere de pe pământ să nu-i 
poată face vreun rău. Atunci, într-adevăr, aspectele reale, divine s-ar pune în valoare şi ar 
rămâne vizibile pentru toate timpurile. Dar, de cele mai multe ori, clarvăzătorii şi profeţii 
au un sfârşit trist, ceea ce pune sub semnul întrebării caracterul lor divin şi tot ceea ce au 
sădit ei înşişi anterior. Astfel, lui Moise însuşi nu i-a fost permis să intre în Ţara 
Făgăduită, iar Arhanghelul Mihail a trebuit să lupte cu Satana trei zile întregi ca să-i 
apere trupul şi, în cele din urmă, a fost nevoit să plece fără să fi câştigat lupta. Pentru ce? 
De ce trebuie ca principiul răului să-1 învingă pe cel al binelui aproape întotdeauna? 

6. Se spune pe bună dreptate că întreaga omenire este cufundată în rău şi este rea. 
Dar dacă vom căuta cauza, o vom găsi tocmai în ceea ce am spus adineauri! Noi, 
oamenii, putem face orice şi tot nu vom reuşi să devenim mai buni sau să-i facem pe 
ceilalţi mai buni; căci puterile acestei lumi ne limitează întotdeauna, spunându-ne: 
«Numai până aici, nici un pas mai departe!» Nu avem voie nici să cercetăm, nici să 
reflectăm. Legea de fier ne forţează pe toţi să avem una şi aceeaşi părere, iar cine 
îndrăzneşte să se clintească este pierdut pentru această lume; şi crezi oare că el este 
cumva câştigat pentru o alta? Nu avem nici o certitudine că ar fi aşa, cu atât mai mult cu 
cât nu avem habar ce va fi cu noi, oamenii, nici peste o sută de ani! 

7.Doar adevăraţii clarvăzători şi profeţi ar putea să facă ceva împotriva acestui 
rău. Oamenii ar vedea cu ochii lor puterea invincibilă a lui Dumnezeu, credinţa lor ar 
creşte şi ei ar deveni astfel mai buni. Din când în când, atunci când oamenii decad atât de 
mult încât devin asemenea animalelor, apare câte un profet, care îşi propovăduieşte o 
vreme învăţăturile sale înţelepte şi le dovedeşte oamenilor prin puterile uluitoare, 
miraculoase pe care le posedă că este trimisul lui Dumnezeu; dar pentru cât timp? 

8. Da, cei care tânjesc după Dumnezeu şi după adevăr încep să vină în număr mare 
spre el. Dar vechile oracole şi castele preoţeşti, pline de egoism şi de dorinţa de înavuţire, 
devin invidioase temându-se ca nu cumva lucrările lor necurate să fie date în vileag, iar ei 
să îşi piardă renumele şi averile - şi încep să-1 prigonească. O vreme, nu fac nimic 
împotriva lui, pentru că el îi ţine la distanţă, cu puterea sa divină. 

9.Dar peste câţiva ani, după ce redă vederea mai multor mii de oameni, această 
putere divină se retrage de la el, iar el devine victima răzbunării umane abjecte! Cei pe 
care i-a convertit devin temători, nu mai ştiu ce şi cum să facă. Frica, groaza şi îndoiala îi 

cuprind atunci pe ucenicii săi, dacă numărul lor nu este foarte mare. Dacă sunt mulţi, ei 
formează o oaste şi de obicei izbucneşte atunci un război religios îngrozitor, care nu ia 
sfârşit până când o tabără nu o nimiceşte pe cealaltă. 

lO.Acum vin eu cu următoarea întrebare: cum poate un om raţional şi care are o 
oarecare experienţă de viaţă să privească cu sânge rece aşa ceva şi să mai şi dobândească 
o credinţă vie în Dumnezeu?! Oare nu este mai îndreptăţit să înceapă să gândească astfel: 
«Peste tot este numai lucrarea oamenilor! Iar Dumnezeu rămâne etern departe şi niciodată 
aproape, aşa cum pretinde Scriptura!»? Am sau nu dreptate?" 

ll.Cyrenius a spus: „Pentru modul tău obişnuit de gândire, părerea ta nu este de 
neglijat dar numai în ceea ce priveşte raporturile sociale din această lume. Noi însă am 
primit o iniţiere în legătură cu planurile pline de înţelepciune pe care Dumnezeu le are cu 
oamenii de pe acest pământ şi cunoaştem răspunsul la acest mare de ce divin! De aceea, 
nu-ţi pot spune nimic altceva decât că părerea ta este una în totalitate greşită. Dar eu mai 
sper că în curând vei gândi altfel. Acum, te rog să te retragi împreună cu tovarăşii tăi şi să 
vii atunci când vei fi chemat! Mai întâi, priveşte la aceste miracole şi meditează asupra 
lor; cred că după aceea vei pricepe cât de neroadă a fost dorinţa ta de aL prigoni pe 
marele învăţător din Nazaret! 

12. Fariseii au făcut o plecăciune şi s-au retras spre a vizita noua casă a lui Marcu. 
Marcu însuşi i-a însoţit, la indicaţia Mea, în noua şi miraculoasa casă, în grădină şi apoi 
pe malul mării, pentru a le arăta şi a le explica totul. 



Capitolul 157 - Pământul ca şcoală a copiilor lui Dumnezeu 



1 .Cyrenius Mi-a spus însă: „Doamne, am aflat de la Tine cauza a tot ce există şi 
se petrece în această lume şi cunosc de acum planurile Tale înţelepte cu privire la 
educarea oamenilor din toate timpurile şi ţinuturile acestui pământ; totuşi, trebuie să 
admit cu sinceritate că, din punctul de vedere lumesc, ideile acestui fariseu sunt în 
principiu interesante. într-adevăr, această lume nu este de la alfa la omega o lume a 
iubirii şi a adevărului, ci este una rea, plină de ură, de minciună, de falsitate şi de 
nedreptate! Şi totuşi, cu siguranţă, ar fi putut să fie altfel! Dar ea este aşa şi nu va fi 
vreodată altfel, căci Pământul este osândit să rămână un sălaş al disperării, iar copiii săi, 
oamenii, trebuie să lâncezească pe suprafaţa lui! Totuşi, ar fi putut să fie altfel!" 

2.Eu am spus: „Da, fără îndoială că ar fi putut să fie altfel, aşa cum este pe 
celelalte nenumărate corpuri cereşti; dar atunci acest Pământ nu ar mai fi fost ales pentru 
educarea oamenilor care sunt meniţi să devină copiii Mei! 

3. Crezi că oamenii ar mai recunoaşte iubirea cea mare, în toată plenitudinea sa, 
dacă ei ar fi creaţi de la început ca iubire pură?! Ce piatră de încercare ar putea să li se 
dea oamenilor pentru exersarea răbdării, umilinţei şi blândeţii, dacă ei din naştere ar fi 
învăluiţi şi pătrunşi de toată iubirea?! 

4.Dacă eu aş hotărî ca toţi oamenii să fie încă de la naştere întru totul desăvârşiţi, 
fără ca ei să trebuiască să mai facă ceva, atunci despre ce experienţă de viaţă şi despre ce 
fel de progres interior s-ar mai putea vorbi în cazul lor?! 

5. Şi, în final, la ce fel de acţiuni ar putea fi folosite astfel de spirite? Eu îţi spun 
ţie: dacă oamenii s-ar naşte perfecţi din toate punctele de vedere, atunci copacii pădurilor 
şi stâncile munţilor ar dispune de o înmiit mai mare libertate de acţiune, care este absolut 
necesară unei vieţi independente! 

6.Un om care ar fi pe deplin dezvoltat din punct de vedere fizic, în faţa căruia s-ar 
afla permanent o masă încărcată cu o sumedenie de mâncăruri şi de băuturi savuroase, 
astfel încât să nu simtă niciodată foamea sau setea, care ar avea şi o locuinţă superbă şi ar 
fi înzestrat cu capacităţi spirituale desăvârşite, astfel încât să poată vedea şi auzi, până în 
cele mai mici detalii, tot ce se află atât în preajma sa, cât şi la mare depărtare, având 
capacitatea de a savura şi înţelege tot ceea ce există, dacă un astfel de om nu ar fi obligat 
să se confrunte cu vreun neajuns, cu siguranţă că el nu şi-ar părăsi niciodată, nici măcar 
pentru o singură clipă, locul de odihnă! 

7.Eu îţi spun ţie: nici chiar minunile Mele cele mai mari nu l-ar mişca pe un astfel 
de om, nici cât negru sub unghie, ci l-ar lăsa la fel de indiferent precum îl lasă eternele 
zăpezi care încă de pe vremea lui Adam îmbracă piscurile cele mai înalte ale munţilor, cu 
mantia lor imaculată! Sau crezi cumva că propria Mea desăvârşire, infinită şi eternă, îmi 
foloseşte Mie la ceva, ori îmi conferă vreo fericire? Adevăr îţi spun că nu! 

8.Să-i văd crescând pe copilaşii Mei cei imperfecţi, care sunt realmente fără de 
număr, să-i văd învăţând şi desăvârşindu-se neîncetat şi acţionând astfel întotdeauna - iată 
ce-Mi conferă Mie cea mai mare fericire. Bucuria lor pentru perfecţionarea unei calităţi, 
căpătată după multă trudă, este şi bucuria Mea, mereu reînnoită! Iar infinita Mea 
desăvârşire abia atunci dobândeşte o valoare inestimabilă când copilaşii Mei aspiră tot 
mai mult la ea şi când Eu văd aievea cum aceasta prinde viaţă şi creşte nestingherită în ei. 
înţelegi ce vreau să spun?! 

9. Crezi că dacă nu ar fi aşa, aş mai fi creat vreodată vreo lume sau vreo fiinţă vie? 
Toate acestea au fost pentru Mine, dintotdeauna, o necesitate esenţială, fără de care 
Pământul nu ar fi fost niciodată creat şi populat cu tot felul de fiinţe. 

10. Şi ceea ce este trebuie să rămână! Eu nu am venit să dau Pământului o pace şi 
o linişte moartă, ci sabia şi lupta, pentru atingerea unui nivel mai înalt al fiinţării. Căci 
doar în faţa urii, iubirea îşi dobândeşte adevărata putere vie de a făptui, de care moartea 
este nevoită să fugă. Necazurile care se abat asupra omenirii o fac să gândească; ea 
devine cu timpul răbdătoare, blândă şi supusă Voinţei Mele. Dacă nu ar exista minciuna 
şi urmările ei amare, ce valoare ar mai avea adevărul în sine?! Cine aprinde făclia în 
timpul zilei şi cine se sinchiseşte de lumina unei lămpi de ulei atunci când străluceşte 
soarele?!" 

Capitolul. 158 - Lipsurile ca mijloc de învăţare 



1 .(Domnul): „Tot ceea ce a fost îngăduit să existe aici - suferinţele şi încercările la 
care sunteţi supuşi - reprezintă un imbold pentru a-i face pe oameni mai buni. Orice 
transformare presupune o acţiune, iar aceasta, la rândul ei, presupune un imbold, dar şi o 
pârghie ajutătoare pe măsură. 

2.1n consecinţă, tot ceea ce este considerat a fi împotriva legilor morale, rău sau 
nefast trebuie privit ca o pârghie ajutătoare - şi astfel, pentru cel pur, totul va fi bun şi 
pur. Insă, în mod necesar, pentru cel slab şi impur, nu va fi aşa, pentru că el mai are 
nevoie de multe astfel de pârghii care să-1 determine să acţioneze. 

3. Pe vremea lui Moise, Aaron şi Iosua şi sub domnia primilor Judecători, când 
urmaşii lui Avraam se bucurau de o ghidare divină perceptibilă, de o înţelepciune fără 
margini, dar şi de o bunăstare materială foarte mare, ei au devenit mai leneşi decât nişte 
polipi şi decât nişte stridii de pe fundul mării. Prin gura profeţilor divin inspiraţi Eu 
adeseori i-am impulsionat şi chiar i-am provocat la acţiune şi la vigilenţă. Dar ei 
răspundeau mereu aşa: «Dacă facem ceva, am putea săvârşi un păcat, care ar strica apoi 
tot binele făcut de noi mai înainte; însă dacă nu facem nimic, nu putem păcătui şi astfel 
vom sta fără de prihană în faţa Ta, Doamne!» Filozofând astfel, ei au devenit cu timpul 
din ce în ce mai leneşi. Urmarea a fost lipsurile tot mai mari şi slăbiciunea fizică, urmată 
de cea morală. 

4. In această situaţie, ei s-au întors din nou la Mine şi Mi-au promis că vor acţiona 
conform dreptei rânduieli. S-au pus pe treabă şi toate au fost bune o vreme; dar când s-a 
instalat din nou binecuvântata bunăstare, ca rod al faptelor lor, o indolenţă şi mai mare i-a 
cuprins. Având de toate, ei au vrut să strălucească, şi pentru aceasta au avut nevoie de un 
rege pământesc, care să reprezinte bogăţia şi prosperitatea materială. 

5. Acest rege li s-a dat şi a fost întronat. Dar acest fapt nu a rămas fără urmări 
pentru popor. Astfel, răul - pe care oamenii îl ceruseră şi l-au primit - nu a fost pentru ei 
nimic altceva decât o «pârghie» dureroasă care să-i forţeze să redevină activi. 

6.însă curând, regele şi poporul său au fost din nou cuprinşi de letargie, ceea ce a 
atras necesitatea apariţiei unor duşmani din exterior care să îi ameninţe. Aceştia au fost 
filistenii barbari, care deveniseră puternici. Astfel a început războiul şi toate necazurile 
care vin o dată cu el, în ţara poporului Meu, care în felul acesta, fiind forţat, şi-a recăpătat 
puterile. 

7. In această situaţie de mare necaz şi năpastă, el a găsit din nou calea către Mine 
şi către Graţia Mea, iar înţelepciunea şi bunăstarea sa au crescut inimaginabil de mult. 
Insă acestea au dus la o mare lâncezeală în acţiune, în vremea domniei lui Solomon, iar 
sub conducerea primilor săi urmaşi, regatul s-a ruinat de-a binelea. Aşadar, acest popor a 
trebuit adesea să fie încercat de tot felul de suferinţe şi necazuri, pentru a se menţine 
activ. 

8. In momentul de faţă, el a decăzut din nou, ajungând mai rău decât dobitoacele, 
în special preoţimea şi cei care îi instruiesc pe oameni. Şi dacă Eu însumi am venit acum 
în trup, este pentru a semăna cea mai mare confuzie şi haos în tagma trântorilor acestui 
popor; şi motivul pentru care ei caută acum să Mă prindă şi să Mă ucidă este teama că 

marea Mea activitate îi va face să-şi piardă pâinea lor de leneşi. Dar bineînţeles că ei se 
agită degeaba. 

9. Germenul trândăviei totale s-a înrădăcinat deja prea adânc în ei. De aceea mai 
întâi trebuie să le fie luată această stare de trândăvie, fiind forţaţi să rătăcească în cele 
patru vânturi, pentru ca apoi să poată păşi în această nouă lege a vieţii şi acţiunii pe care 
Eu o institui acum şi în care nimeni nu va putea trăi stând cu braţele încrucişate. 

10. Cine nu va face aceasta, va trebui să sufere de foame şi de sete şi să-şi poarte 
paşii sprijinit într-un toiag şi îmbrăcat în zdrenţe murdare, iar lumea să-i strige fără milă: 
«Cine nu munceşte nu mănâncă!», pentru că pâinea se câştigă muncind. 

11. Oh, atunci fiecare se va strădui să fie cât mai activ cu putinţă! Dacă cineva 
totuşi va deveni trândav, el va fi pedepsit imediat în văzul lumii, ca învăţătură de minte 
pentru toţi ceilalţi. 

12.Eu îţi spun ţie: orice popor, precum şi orice om care va deveni leneş şi indolent 
va fi îndelung pedepsit, îşi va pierde măreţia şi puterea, iar numele său va fi şters pentru 
totdeauna din cartea Vieţii! Aceasta îi va tulbura pe oameni atât de mult încât pur şi 
simplu îi va incita să acţioneze în toate domeniile, ceea ce este un lucru bun. Acum ai 
înţeles toate aceste aspecte?" 



Capitolul. 159 - Modalitatea corectă şi cea greşita de a acţiona în lume 



l.Cyrenius a spus: „Desigur, Doamne şi învăţătorule veşnic; dar mai am o 
întrebare, şi anume: dacă oamenii vor deveni într-adevăr atât de activi şi de muncitori în 
toate domeniile unei existenţe ca aceasta, ce implică multe nevoi, este uşor de prevăzut că 
ei se vor orienta preponderant spre materialismul pur lumesc, îndepărtându-se astfel de 
cele spirituale, de un mod de viaţă retras şi contemplativ, iar în acest caz se poate vorbi şi 
mai puţin de renaşterea în spirit! 

2.Dar în acelaşi timp Tu însuţi ne-ai povăţuit să nu ne preocupăm de prosperitatea 
vieţii pământeşti, aşa cum fac păgânii, ci să căutăm, înainte de toate, împărăţia lui 
Dumnezeu şi dreptatea Sa, pentru că toate celelalte vor veni de la sine. 

3. Cum să înţelegem învăţătura Ta, luând în considerare această nouă povaţă, care 
ne îndeamnă să muncim pe rupte? Vezi, Doamne, eu nu prea reuşesc să împac aceste 
două idei şi cred că ar fi bine dacă m-ai ajuta să înţeleg acest lucru." 

4.Eu am spus: „Mai avem cam un ceas şi jumătate şi îţi pot răspunde la această 
întrebare. Fii deci atent la ceea ce-ţi voi explica acum cu ajutorul unei pilde! 

5. Doi oameni, A şi B, au mers la un meşter destoinic ca să înveţe un meşteşug 
deosebit de frumos şi de util! Cel pe care-1 vom numi A, a făcut aceasta pentru a-şi putea 
câştiga pâinea mai uşor. El învăţa cu multă sârguinţă şi ţinea seama de tot ceea ce era 
necesar pentru a-şi însuşi respectiva artă. A fost nespus de fericit când a primit de la 
meşter o dovadă scrisă că a învăţat acea artă pe deplin şi că a devenit la rândul lui un 
meşter bun. Totuşi, multe secrete ale acelei arte lui i-au rămas necunoscute. Dar aceasta 

nu-1 preocupa deloc; căci avea dovada scrisă, care-i asigura un venit bun, fără multă 
trudă. 

6. Motivaţia pe care o avea B pentru a deveni un bun meşteşugar era însă cu totul 
alta şi, în mod necesar, a avut un cu totul alt rezultat. B nu urmărea deloc să-şi câştige 
astfel pâinea şi nici nu se gândea la aceasta, ci numai la arta în sine. Aspiraţia lui cea mai 
mare era doar aceea de a dezlega toate tainele artei pe care începuse să o înveţe. 

7.Văzând că nu urmărea un trai uşor, ci dorea să dobândească deplina cunoaştere 
a acelei arte divine, meşterul a fost foarte încântat. El şi-a dat toată osteneala cu acest 
ucenic şi 1-a învăţat toate tainele meşteşugului său. Urmarea a fost că B, devenind un 
meşter desăvârşit, a realizat o operă de artă atât de uluitoare încât renumele său a ajuns 
până la urechile unui rege. Acesta, dorind să o vadă, 1-a chemat la el. Artistul a răspuns 
chemării regelui, nu din dorinţa vreunui câştig, ci fiind convins că astfel îi va face 
acestuia o mare bucurie. 

8. Când a văzut marea operă de artă şi s-a convins de utilitatea ei, regele a spus: 
«Ce pot să fac pentru tine, iscusitule meşter? Cere-mi orice răsplată şi o vei primi; iar pe 
lângă aceasta, vei rămâne de acum înainte un favorit al curţii mele şi vei putea să lucrezi 
aici în voie!» 

9.Profund mişcat de graţia regelui, artistul a spus: «Mărite Domn şi înţelept 
Stăpân! Bucuria pe care ţi-o aduce această operă este cea mai mare răsplată pentru mine! 
Căci eu am învăţat această artă şi am urmărit din toate puterile să o cuprind în sufletul 
meu nu din dorinţa de a face avere şi nici măcar pentru pâinea cea de toate zilele, ci 
numai din iubire pură pentru ea. Tocmai de aceea, dacă ea este recunoscută şi apreciată şi 
de ochii unui rege înţelept, aceasta este pentru mine cea mai mare bucurie şi răsplată.» 

10. Ce crezi tu că a făcut atunci regele, care era din ce în ce mai mulţumit? I-a 
spus meşterului: «Abia acum îmi dau seama că eşti cu adevărat un artist desăvârşit în arta 
ta! Căci dacă ai fi învăţat acest meşteşug atât de minunat doar de dragul unui câştig sau 
pentru a-ţi obţine pâinea, nu ai fi reuşit niciodată să atingi o asemenea măiestrie. Fiindcă 
acela care învaţă ceva doar pentru a-şi asigura traiul nu se gândeşte decât la reuşită, se 
mulţumeşte repede cu puţinul învăţat într-un mod superficial şi calculează mereu cum să 
acopere cu o falsă imagine lipsurile din cunoaşterea sa, pentru ca oamenii să nu-şi dea 
seama de acestea şi să-1 considere în continuare un mare maestru. Dar, în timp, aceasta îi 
va folosi prea puţin, căci va fi trădat de însăşi mediocritatea şi de neajunsurile lucrărilor 
sale. 

11. Insă Tu, care ai învăţat meşteşugul numai de dragul lui, nu ai avut decât o 
singură preocupare, şi anume, cum să-i pătrunzi cele mai mari şi mai adânci taine. Tu ai 
căutat adevărul desăvârşit al artei; tocmai de aceea ai devenit ceva atât de rar şi, pentru 
mine, atât de preţios, cum este un artist autentic. Şi pentru că nu te-ai preocupat până 
acum de pâine şi de câştig, toate acestea le vei găsi la mine din belşug şi pentru mult timp 
de acum încolo! Căci un rege ca mine are întotdeauna pus deoparte un loc ales pentru 
adevăraţii artişti, pentru învăţaţi şi înţelepţi.» Iată deci, Cyrenius, că neînţelegerea ta a 
fost lămurită într-o manieră concretă." 

Capitolul 160 - Despre cei care aspiră în mod egoist la renaşterea spirituală 



1. (Domnul): „Aspiraţia în exclusivitate către împărăţia lui Dumnezeu presupune 
cele mai mari eforturi. Şi, o dată ce un adevărat discipol a realizat aceasta pe deplin, se va 
găsi cu siguranţă un rege care să-i ofere binemeritata răsplată; astfel, de fiecare dată când, 
într-un domeniu pozitiv al existenţei umane, un om face fapte bune şi drepte doar de 
dragul binelui şi adevărului, căutând astfel să atingă o reală desăvârşire în ele, 
recunoaşterea justă şi răsplata vor veni singure către el. 

2. Să luăm ca exemplu un om pentru care cel mai important lucru este, înainte de 
toate, să dobândească această renaştere spirituală despre care vorbeşte învăţătura Mea şi 
care, adevăr vă spun, nu se lasă aşteptată pentru cel ce năzuieşte la ea din toate puterile şi 
cu o dreaptă iubire. Omul nostru ştie că iubirea pentru Dumnezeu şi pentru aproapele este 
singura cale spre a dobândi acest dar divin. Astfel că el urmează cu stricteţe toate 
poruncile Domnului, II iubeşte atât cât poate pe Dumnezeu în inima sa, face bine tuturor, 
după puterile sale, îi sprijină pe cei sărmani şi, de fiecare dată când aude vorbindu-se 
despre cineva care îl cunoaşte cu adevărat pe Dumnezeu, îl vizitează, îi dăruieşte tot ce 
poate şi şi-1 face prieten. 

3. El face aceasta ani la rând, dar mult promisa renaştere în spirit, pe care şi-o 
doreşte şi o cere pe zi ce trece tot mai mult, nu apare. Din când în când, trăieşte momente 
mai luminoase, dar care sunt doar asemenea unor străfulgerări, a căror lumină nu durează. 
Atunci acest zelos aspirant la renaşterea spirituală îşi spune, în ignoranţa lui: «Deja încep 
să cred că toată chestiunea aceasta despre renaşterea spirituală nu este decât o născocire! 
Douăzeci de ani la rând am făcut tot ceea ce mi-a cerut învăţătura, şi totuşi mă aflu acum 
în acelaşi punct în care mă aflam şi atunci! Ceea ce am învăţat cu adevărat este că nu 
există, nimic de dobândit; astfel, cred că cel mai înţelept lucru este să mă întorc la viaţa 
mea de om obişnuit şi să mă retrag din această amăgitoare afacere spirituală!» 

4Acum apare marea întrebare: de ce acest om, în ciuda tuturor eforturilor sale 
atât de sincere, nu a putut dobândi renaşterea spirituală? Tocmai pentru că el nu a făcut 
tot acest bine decât din dorinţa de a o obţine! 

5. Cine îl iubeşte pe Dumnezeu şi pe aproapele său dintr-un alt motiv decât de 
dragul lui Dumnezeu şi al aproapelui nu va ajunge la deplina renaştere spirituală, pentru 
că numai acest fel de iubire reprezintă legătura nemijlocită dintre Dumnezeu şi om. 

6. Toate celelalte motive pun între om şi Dumnezeu un perete despărţitor care, 
oricât de subţire ar fi, nu lasă să treacă lumina spirituală şi îl împiedică pe om să se 
unească plenar cu Spiritul lui Dumnezeu. Iar atâta timp cât această unire nu are loc, nu se 
poate vorbi despre o renaştere totală. 

7.Eu îţi spun ţie: doar atunci când orice urmă de egoism dispare din suflet, omul 
devine o fiinţă pe deplin liberă, care poate accede mai sus! Spune-mi acum dacă acest 
aspect este clar pentru tine!" 

8.Cyrenius a spus: „Da, acum am înţeles foarte bine şi această învăţătură! Intre 
cele două moduri de a face unul şi acelaşi lucru este într- adevăr o diferenţă enormă! O 
dată ce cunoşti aceasta, este cu siguranţă posibil să acţionezi corect, chiar şi numai având 
o voinţă fermă, ceea ce nu-i va lipsi unui om care cunoaşte unica raţiune a lucrurilor şi 
care ştie ce cale trebuie să urmeze. Bineînţeles, tocmai acest lucru cere cel mai mult timp 

şi efort; căci chiar atunci când crezi că ai priceput totul, se dovedeşte curând că îţi scăpa 
ceva deosebit de important. Acum nădăjduiesc însă că nu am prea multe lipsuri! Dar dacă 
vreodată va fi cazul, sper ca iubirea Ta, o Doamne, să îmi ofere ceea ce-mi lipseşte, la 
momentul potrivit. 

9. Insă din câte văd, se întorc fariseii noştri, iar conducătorul lor discută cu Marcu. 
Sunt foarte curios ce efect a avut asupra lor această privire de ansamblu asupra lucrării 
Tale miraculoase!" 



Capitolul 161 - Părerea fariseilor despre lucrarea cea miraculoasa a Domnului 



l.Eu am spus: „Cu siguranţă că unul nemaipomenit, dar ei consideră că este cu 
neputinţă ca toate acestea să se fi născut dintr-o dată, prin simpla putere a Voinţei Divine. 
Acum se întreabă între ei dacă nu cumva au fost folosite unele mijloace naturale bine 
tăinuite. 

2. Şi iată ce-i spune conducătorul, în acest moment, lui Marcu, care începe deja să 
se enerveze: «Treaba este că noi nu am fost de faţă, iar toţi cei de aici ne pot duce cu 
uşurinţă de nas, dacă s-au înţeles dinainte! Ştim foarte bine cum îşi realizează esenienii 
miracolele lor extraordinare, dar deja e prea târziu ca să mai putem împiedica acest abuz 
împotriva poporului celui credul şi superstiţios. Dacă o mie de oameni se înţeleg dinainte 
între ei, pot să facă cele mai mari miracole şi să impresioneze alţi de zece ori zece mii de 
oameni. In acest colţ izolat şi uitat de lume voi puteaţi foarte bine să fi muncit la lucrarea 
aceasta timp de zece ani întregi, fără ca nimeni să vă fi observat! Iar când a fost gata, aţi 
invitat nişte străini, spunându-le că atât această clădire, cât şi grădina, şi portul au fost 
ridicate într-o clipă de un anumit făcător de minuni. La auzul unei astfel de mărturii 
serioase, venind de la mii de oameni, de voie, de nevoie, străinul va începe să creadă 
miracolul. Cât despre noi, trebuie întâi să se petreacă un miracol chiar sub ochii noştri, ca 
să putem crede în acesta!» 

3. Iată ce a spus vulpoiul acela de fariseu şiret! Ti-am adus la cunoştinţă aceasta 
pentru ca tu, imediat ce el va ajunge aici, să-i poţi reproduce cuvintele pe care el i le-a 
adresat lui Marcu, atunci când se afla la cel puţin trei sute de paşi depărtare de noi. 
Aceasta îi va şoca pe el şi pe tovarăşii săi, deoarece acest miracol evident va fi ca o 
lovitură de sabie pentru convingerile lor. El va cere totuşi un nou miracol, dar nu va primi 
nimic, în afara faptului că vom da în vileag câteva dintre cele mai intime secrete ale lui, 
ceea ce-1 va amărî foarte tare. Adună-te deci, căci Eu nu voi vorbi, ci te voi inspira şi te 
voi lăsa pe tine să-i vorbeşti! Pregăteşte-te, căci va ajunge îndată aici!" 

4.Cyrenius a luat poziţie, bucurându-se la gândul că-1 va pune la punct pe fariseu. 

5. Fariseii s-au îndreptat către Cyrenius, afişând un mare respect. Conducătorul 
lor, făcând o plecăciune adâncă, a spus: „Mare Poruncitor, am văzut tot şi nu mai 
contenim să ne minunăm; căci splendoarea se îmbină aici cu utilitatea într-un mod atât de 
fericit încât, privind toate acestea, pur şi simplu îţi vine să spui că ele nu au fost făcute de 

mâna omului, ci parcă au picat din cer! Din păcate, omenirea nu deţine vreun exemplu 
care să ne arate că aşa ceva s-ar mai fi petrecut vreodată pe acest pământ. Dar, dincolo de 
aceasta, oamenii din zilele noastre au făcut progrese atât de mari în arta construcţiei, încât 
nu ar trebui subestimaţi, afirmând despre ei că o asemenea realizare le-ar depăşi 
capacităţile. O dată ce miraculoasa ţară a Egiptului a devenit cunoscută până în Nubia 
datorită construcţiilor sale, nu ar fi de mirare ca şi grecii şi romanii, unindu-şi forţele, să 
fi putut crea aşa ceva. Căci rămâne în continuare aceeaşi întrebare, dacă toate câte le 
vedem aici au fost create întradevăr într-o clipă sau au fost construite în decursul 
timpului. Mai mulţi oameni experimentaţi pot oricând să realizeze lucruri deosebite şi să 
spună apoi, având puterea de partea lor: «Uite cum a luat fiinţă acest lucru!» Iar oamenii 
neînsemnaţi, slabi şi docili trebuie să creadă aceasta, pentru că, dacă iar contrazice pe 
faţă, ar da de bucluc. 

6.Să-i analizăm de pildă pe esenieni! într-adevăr, nu prea a mai rămas ceva ce ei 
să nu fie în stare să facă. Insă ar fi de ajuns să spunem că lucrurile pe care le fac ei nu 
sunt miracole, ci sunt realizate pe căi naturale, şi reacţia lor va fi una deloc 
îmbucurătoare! Bineînţeles, prin aceasta nu vreau să spun că şi în cazul de faţă situaţia 
este aceeaşi, cu toate că ea se aseamănă uimitor de mult cu miracolele esenienilor. Dar, 
oricum ar sta lucrurile, tu ne-ai sugerat să mergem să vedem această construcţie ca pe un 
mare miracol, iar noi suntem datori să credem în el, pentru că lipsa credinţei ar putea să 
ne coste incredibil de mult. Dacă tu, Mare Stăpân, ne-ai porunci să credem în Zeus şi în 
faptele sale divine, în exterior noi am manifesta imediat această credinţă. Dar dacă noi 
vom crede şi în lăuntrul fiinţei noastre, aceasta este o cu totul altă problemă. Iartă-mi, 
Stăpâne, aceste vorbe rostite cu sinceritate!" 



Capitolul. 162 - Cyrenius dezvăluie gândurile fariseului despre lucrările 

miraculoase ale Domnului 



1. Cyrenius, vădit nemulţumit, a spus: „Dacă ai fi sincer, ai rosti aceleaşi cuvinte 
pe care leai rostit faţă de Marcu şi faţă de tovarăşii tăi acolo pe malul mării! Vezi, nu prea 
ai reuşit să-ţi ascunzi întru totul gândurile intime faţă de mine şi unele lucruri au ieşit la 
lumină; căci în sinea ta tu gândeşti cu totul altfel, precum reiese şi din discuţia pe care ai 
avut-o cu Marcu şi cu tovarăşii tăi. 

2.Se-nţelege că n-o să-ţi placă să auzi cum îţi voi reproduce cuvintele şi mai ales 
gândurile tale ascunse. Dar, oricât de neplăcut ţi-ar fi, trebuie totuşi să auzi din gura mea 
aceste lucruri! Ascultaţi deci, tu şi tovarăşii tăi, ceea ce voi spune! 

3. Când ai admirat de pe malul mării corăbiile şi portul, iar bunul şi bătrânul 
Marcu te-a întrebat ce părere ai despre toate acestea, ai ridicat din umeri cu un aer de 
îndoială şi ai spus: «Despre aceasta ar fi multe de spus sau, dintr-un alt punct de vedere, 
prea puţine. Ar fi multe de spus dacă, în ciuda tuturor protestelor şi mărturiilor solemne, 
am considera că nu este un miracol, ci o lucrare obişnuită, naturală. Dacă însă 

presupunem că este vorba de un miracol, atunci nu rămâne într-adevăr decât foarte puţin 
sau chiar nimic de spus! Cred că orice om care gândeşte cât de cât îşi dă seama că, în 
ciuda tuturor asigurărilor, noi nu putem accepta că aceasta este o lucrare miraculoasă, 
întrucât nu am fost de faţă la săvârşirea ei şi nu am mai trecut prin acest ţinut de mai bine 
de zece ani. Câte nu va fi putut face, în acest colţ îndepărtat de lume, iscusinţa politică a 
romanilor! Prin intermediul spionilor, romanii au aflat că noi facem demersuri ca să 
demascam toate uneltirile care se săvârşesc împotriva noastră şi să identificăm persoanele 
care acţionează astfel în acest ţinut. Ştiind că noi suntem pe Marea Galileii, ei au trimis 
oameni care să ne atragă aici, unde se află una dintre principalele tabere ale romanilor. 

4.E uşor de înţeles că aceasta ne-a tulburat foarte tare, având în vedere că romanii 
nu prea ştiu de glumă şi că nu te poţi aştepta la ceva bun de la ei. Căci noi de mai mult 
timp am observat că ei nu fac decât să ne tolereze, de ochii lumii, şi că, în taină, îi susţin 
pe esenieni, care bineînţeles că au o plăcere deosebită să ne discrediteze în toate modurile 
cu putinţă. Noi cunoaştem trucurile esenienilor, precum şi înşelătoriile lor prin aşa-zisele 
miracole; dar nu avem dreptul să facem nici o mişcare şi trebuie să acceptăm lucruri care 
sunt în total dezacord cu instituţia noastră religioasă, ca de exemplu recensământul, 
impozitul pe persoane, precum şi diverse alte dări şi taxe de drum. Şi, deşi în Codexul 
romanilor stă scris că toţi copiii lui Avraam sunt liberi în ţara lor, nu se ţine seama de 
aceasta şi, la bariere, copiii lui Avraam sunt trataţi exact ca şi străinii. 

5. Chiar şi noi, preoţii, trebuie să plătim taxe - noi, care am fost scutiţi de orice 
dări şi plăţi de către Moise şi care, la rândul nostru, avem dreptul de a lua zeciuiala de la 
copiii lui Avraam, Isaac şi Iacov, pentru că nu ne este permis să deţinem propriile noastre 
pământuri! Insă esenienii - duşmanii noştri cei mai redutabili - pot să plece şi să vină în 
voie fără să fie nevoiţi să plătească tribut şi cu atât mai puţin vreo taxă de drum! Trebuie 
să fii de şapte ori orb ca să nu observi antipatia evidentă a romanilor faţă de noi! Luând în 
considerare faptul că, în general, conducătorii romani nu ne sunt nici pe departe prieteni 
şi deci nu avem nici o putere de a ne elibera de această povară deosebit de apăsătoare, în 
cele din urmă nu ne rămâne altceva de făcut decât să ne târâm asemenea viermilor şi să 
căutăm să ne apărăm cum putem de duşmanii noştri, reducându-i la tăcere ori de câte ori 
este posibil. 

6. Ştim foarte bine că dubiosul nazarinean, fiu de dulgher şi, în mod limpede, un 
bun discipol al şcolii secrete eseniene, reprezintă unul dintre principalii duşmani ai sfintei 
noastre instituţii, precum şi un important oponent al Templului, în parte prin puterea 
cuvântului său, dar mai ales prin miracolele sale deghizate, el a transformat în apostoli ai 
săi o mulţime de tovarăşi de-ai noştri care ne reprezentau în Galileea, ca să nu mai 
vorbim de oamenii din popor, despre care se spune că-1 urmează în masă. In consecinţă, 
cred că nici un om cu bun-simţ nu s-ar mira văzându-ne că reacţionăm în sfârşit şi că ne 
străduim să punem capăt acestei situaţii care ne cauzează atâtea prejudicii. 

7. Chiar şi nouă ni s-a întins această cursă aici, pentru a ne îndepărta de cauza 
Templului, prin forţă sau prin vicleşug, arătându-ni-se în acest scop un miracol chipurile 
spontan, pentru a cărui realizare însă s-a lucrat în taină câţiva ani buni. Dar, pentru că 
avem o oarecare experienţă de viaţă, îi va fi destul de greu cuiva să ne convingă! Este 
uşor să faci miracole în faţa unui popor orb, dar e foarte greu să reuşeşti acelaşi lucru în 
faţa unui fariseu cu privirea pătrunzătoare! Noi ne cunoaştem pe noi înşine şi cunoaştem 
şi lumea, şi ştim că oamenii găsesc întotdeauna tot felul de mijloace pe care să le 
folosească în avantajul lor. Iată de ce noi spunem acum: aceste bazine pentru tratament, 

această grădină deosebit de luxoasă şi frumos aranjată şi acest port mare fac cinste 
domnitorilor Romei, ca arhitecţi non-plus-ultra ('de neîntrecut'), însă noi nu le vom 
considera a fi un miracol săvârşit într-o clipă!»" 



Capitolul 163 - Credinţa materialista a conducătorului fariseilor 



1 .(Cyrenius): „Marcu a încercat atunci, prin tot felul de explicaţii clare, să te 
convingă să-ţi schimbi părerea, tu însă i-ai zâmbit amabil şi, bătându-1 pe umăr, i-ai spus: 
«Dar e în regulă, dragă prietene. Eu nu ţi-o iau în nume de rău pentru că vorbeşti astfel; 
căci, în primul rând, tu personal eşti un roman ales şi bun şi, în al doilea rând, pentru tine 
nu ar fi deloc indicat să vorbeşti şi să acţionezi împotriva unei astfel de opinii! Aşa că, 
rămâi la ceea ce este avantajos pentru tine, iar noi la rândul nostru vom rămâne la cele 
care ne sunt nouă avantajoase. Vom renunţa la acestea dacă ni se vor oferi alte foloase, 
mai mari şi mai de durată! Nu suntem chiar ahtiaţi după lucrarea noastră, care s-a cam 
discreditat. Aşa cum spuneam, dacă ni se vor oferi alte foloase durabile, putem întoarce 
spatele instituţiei noastre învechite - care s-a cam ruinat - la fel cum, se ştie, au făcut-o 
mulţi dintre tovarăşii noştri şi, ca mulţi alţii, dacă este necesar, ne, vom închina şi noi, ca 
unui zeu, dulgherului din Nazaret! 

2.Dar pentru aceasta nu avem nevoie de miracole, ci de foloase reale, pământeşti, 
şi atunci suntem la dispoziţia lui, cu atât mai mult cu cât ştim, din vasta noastră 
experienţă de viaţă, ce trebuie să cuprindă, în fond, orice învăţătură religioasă. Miracolele 
sunt un vechi mijloc de a-i păcăli pe copiii cei neştiutori ai pământului. De ce le-am 
nesocoti în aceste vremuri, în care există încă o mulţime de orbi, din moment ce ele sunt 
făcute acum într-un mod mult mai rafinat decât în vechime şi, pe deasupra, cele mai 
înalte autorităţi participă la ele, bineînţeles, nu fără motive secrete?! Căci, pentru un 
suveran, o învăţătură religioasă supravegheată cu stricteţe valorează adesea mai mult 
decât zece mii de temniţe dintre cele mai solide şi decât douăzeci de mii de legiuni de 
luptători viteji. 

3.0 religie bine gândită îi poate mobiliza pe oamenii cei orbi spre acţiuni prin 
care statul, în frunte cu domnitorul său, poate deveni bogat şi puternic, în timp ce toate 
temniţele şi săbiile tăioase la un loc nu reuşesc decât să îi facă neputincioşi pe aceia care 
au de-a face cu ele. Astfel, atâta vreme cât un om care aparţine unei organizaţii publice 
trebuie să se convertească la o religie, din motive politice - fără să fie păcălit sau să se 
renege pe sine -, ajunge în cele din urmă să-i fie totuna dacă se închină lui Iehova, lui 
Zeus sau chiar dulgherului din Nazaret; căci cele mai bune legi sunt întotdeauna cele pe 
care suveranul le dă sub numele redutabil de «poruncile lui Dumnezeu»! In ceea ce-1 
priveşte pe suveran, acesta oricum poate să facă ce vrea şi, la nevoie, chiar să se situeze 
deasupra tuturor minunatelor legi ale zeilor. 

4.Da, dacă îmi pot schimba religia cu una mai avantajoasă, o voi face imediat, la 
fel ca oricare altul dintre noi; însă dacă, dimpotrivă, trebuie să ne privăm de ceva ce încă 
deţinem în poziţia privilegiată în care ne aflăm acum, fără să primim nimic în schimb, 
atunci ne vom apăra cu toate mijloacele care ne stau la îndemână! Căci pentru noi, 
aceasta este o chestiune de viaţă şi de moarte! 

5. Dacă instituţia noastră nu îi mai este de folos conducerii statului, atunci să fim 
despăgubiţi corespunzător şi nu vom mai avea nici o consideraţie faţă de această 
harababură din Templu şi nici nu ne va mai păsa ce va face împăratul cu el. Esenienii i-ar 
găsi o bună utilitate: cu noile lor miracole indiene l-ar putea face, cu uşurinţă, să aducă 
venituri de zece ori mai mari! Noi nu ne mai pricepem chiar atât de bine la aceasta şi, 
oricum, esenienii ne suspectează de tot felul de înşelătorii ruşinoase. Iar o dată ce o 
instituţie teocratică este suspectată în mod repetat de o altă grupare în ceea ce priveşte 
misterele sale, e semn că putregaiul deja îi macină zidurile cândva rezistente şi că, încet 
dar sigur, el va sfârşi prin a le nimici. 

6.0 astfel de instituţie este asemenea unui om care a devenit magician. Este de 
ajuns să vină un al doilea magician, invidios, care să şoptească la urechile unor oameni 
puţin mai vioi la minte: «Iată cum îşi face şarlatanul de colo lucrările sale...!» şi apoi să le 
şi demonstreze practic că bănuielile sale sunt fondate, şi atunci magicianului trădat nu-i 
va mâi rămâne altceva de făcut decât să dispară cât mai repede, înainte ca toată lumea să 
afle cum stau lucrurile! Dacă va avea un protector sus-pus îi va fi cu atât mai bine, căci 
fără acesta, în câteva zile va fi terminat, împreună cu toată magia sa, ori, în cazul cel mai 
fericit, va deveni un coate-goale. Să zicem că ar putea supravieţui, dar de ruină nu va 
scăpa nicicum! 

7. Cel care a fost o dată discreditat nu se mai reabilitează niciodată. Căci un 
magician nu poate să-şi facă lucrările decât cu mijloace naturale, şi, în aceste condiţii, ele 
vor apărea ca fiind atât de lipsite de valoare, încât nu vor mai încânta nici măcar un prost, 
darămite un om inteligent! Iar acela care nu cunoaşte şi nici nu poate cunoaşte cauza 
efectivă a aşa-ziselor miracole, le consideră adevărate, se minunează de ele şi le plăteşte; 
căci el nu-şi dă seama că acestea au fost realizate prin mijloace naturale. Insă dacă el va fi 
îndrumat de un cunoscător - şi va afla astfel că miracolul care 1-a uluit şi pentru care a 
plătit atât de scump, crezând că este ceva nemaipomenit, a fost făcut totuşi pe căi naturale 
- atunci, în ochii săi, acest magician va înceta să mai fie un făcător de minuni şi va deveni 
un jalnic şarlatan. Se va putea el oare dezvinovăţi în faţa celui pe care 1-a păcălit? Iţi spun 
eu: niciodată! S-a terminat cu el pentru totdeauna! 

8. Şi pentru că o instituţie teozofică şi teocratică nu este în cele din urmă nimic 
altceva decât o vrăjitorie abil concepută, înconjurată de tot felul de ceremonii mistice, 
lipsite de sens, şi de o mulţime de sfaturi, învăţături şi legi înţelepte, inevitabil ea va avea 
aceeaşi soartă ca orice magician care nu mai are căutare. Din ceea ce ţi-am spus, vei 
înţelege cu uşurinţă, bătrânul meu prieten Marcu, că nu religia la care ader mă 
interesează, ci avantajele pe care ea mi le oferă. Dacă totuşi acestea nu transpar destul de 
clar, cum este cazul aici, cred că nimeni nu-mi va lua în nume de rău faptul că îmi apăr 
instituţia cu toate mijloacele pe care le am şi cu toată inteligenţa mea, întrucât ea îmi 
oferă un trai bun. Şi cred că nu va fi greu să înţelegi că, având în vedere marea putere a 
romanilor, şi această apărare trebuie să rămână în nişte limite modeste. După ce ţi-am 
spus toate acestea, sper că nu vei mai continua să mă convingi că este vorba aici despre 
un adevărat miracol! 

9.Dacă în schimbul credinţei şi linguşirilor mele tu ai fi capabil să-mi oferi nişte 
avantaje considerabile, ah, atunci ai putea afirma liniştit: «Vezi, nazarineanul nu a creat 
numai această gospodărie, ci şi această mare cu toţi peştii din ea, doar prin voinţa sa! 
Chiar şi acest pământ a fost creat de el abia cu doi ani în urmă!», iar eu te-aş crede 
negreşit! Sper că ai înţeles ceea ce am vrut să spun." 



Capitolul 164 - Filozofia religioasă a fariseului 



1 .(Cyrenius): „Marcu ţi-a spus atunci: «Prietene, din această lungă cuvântare, 
înţeleg că inima ta este destul de împietrită şi că îţi va fi foarte greu să te laşi sfătuit şi 
ajutat! Căci dacă un om nu mai poate da crezare nici celor mai mari adevăruri şi 
consideră drept înşelătorie tot ceea ce există pe acest pământ, înseamnă că el nu mai are 
nici o lumină călăuzitoare pe calea vieţii sale! Spune-mi sau cugetă adânc: ce interes am 
avea noi să te luminăm? Avem bogăţii infinite; nu am dus niciodată lipsă de aur, de argint 
şi de pietre preţioase; hambarele noastre sunt ticsite cu grâne, iar pivniţele noastre sunt 
pline cu vinul cel mai nobil, din care aţi avut deja ocazia să gustaţi, dar de care se pare că 
aţi şi uitat! Noi nu avem deci nevoie să câştigăm nimic de la voi şi nu spunem nimic 
altceva decât purul adevăr, în calitate de martori! Oare de ce nu vreţi să ne credeţi? 

2.Vedeţi, doar egoismul vostru detestabil vă ţine în loc, pe tine şi pe tovarăşii tăi. 
De dragul lui, vă lăsaţi folosiţi în scopurile cele mai mizerabile, după cum spuneai chiar 
tu: 'pentru un plus de confort şi de siguranţă în viaţă, suntem în stare să facem orice!' 
Adică şi să omorâţi şi să tâlhăriţi, aşai?! Ah, trebuie să-ţi spun că această originală 
mărturie de credinţă a ta nu i-ar sta rău, cu siguranţă, nici celui mai rău dintre diavoli! Şi 
aceştia sunt cei care învaţă şi îndrumă poporul! Cred că acum este limpede, pentru orice 
om care gândeşte cât de cât, de ce noi, romanii, care căutăm şi iubim adevărul, suntem tot 
mai mult împotriva instituţiei voastre. Cum vor deveni în scurt timp oamenii în urma 
educaţiei pe care le-o daţi voi?! Da, da, prietene, a sosit timpul să punem capăt lucrărilor 
voastre mizerabile, altfel întreaga Iudee va cădea curând în ghearele morţii!» 

3. La aceste aspre cuvinte ale bătrânului şi cuviosului Marcu, nu ai mai spus o 
vreme absolut nimic, dar ai gândit în sinea ta: «Fir-ar să fie, acum m-am ars! Asta-i 
treaba cu adevărul cel mizerabil! Atâta timp cât minţi ca un vulpoi, ai succes în tot ceea 
ce faci; dar într-o minciună bine ticluită este de ajuns un singur cuvânt care să exprime 
adevărul şi te şi trezeşti cu hiena pe urinele tale! Ce să fac acum pentru a-1 îmbuna pe 
acest roman? îmi voi schimba culoarea precum cameleonul şi, chiar de-ar fi să-i chem pe 
toţi diavolii, tot voi reuşi să-i schimb convingerea acestui bătrân vulpoi roman, altfel 
aceste discuţii prosteşti ne-ar putea crea mari neajunsuri! Nu trebuie decât să mint cât mai 
mult, având însă o expresie cât se poate de cinstită pe chip, şi pun rămăşag că în curând el 
îi va trata cu cea mai mare amabilitate pe noii săi prieteni! Singura problemă este cum să 
intru din nou în vorbă cu el?! Nu cred că va fi greu, căci şi el pare să se gândească la cum 
să ne câştige de partea lui, căutând dovezi cât mai convingătoare!» 

4. Vezi, acestea au fost gândurile care ţi-au trecut prin minte când te aflai în port, 
mai precis, pe una dintre cele cinci corăbii noi! Curând ai prins curaj şi i-ai spus lui Mar 
cu: «Pari a fi supărat din pricina cuvintelor mele! Vezi, dacă aş fi fost şiret ca o vulpe şi 
aş fi vrut să fiu nesincer, nu aş fi vorbit deloc cu tine şi nici nu ţi-aş fi arătat cum sunt cu 
adevărat şi ce gândesc în sinea mea! Căci noi, fariseii, ne pricepem foarte bine să ne dăm 
după cum bate vântul; dar, pentru că tu eşti plin de intenţii bune, după cum ne-am dat noi 
seama, nu ar fi fost deloc cinstit din partea mea să mă fi purtat altfel, prefăcându-mă 
credincios şi cuvios! Crezi că ar fi fost greu pentru noi să ne prefacem a crede fiecare 
cuvinţel pe care l-ai spus despre nazarinean? Atunci ai fi fost întru totul mulţumit şi ne-ai 
fi prezentat lui Cyrenius ca pe nişte oameni aduşi pe calea cea bună! Dar sinceritatea cere 
sinceritate; de aceea eu ţi-am spus direct ce gândesc, iar ţie nu ţi-a rămas ascunsă nici o 
iotă din gândurile mele. 

5. A crede astfel de lucruri, precum cele care s-au petrecut aici, fără să fi fost 
martorul lor, este ceva deosebit de greu pentru orice om ager la minte, mai ales când i se 
spune, ca în cazul de faţă, că aceste construcţii nu au existat niciodată aici, fiind astfel 
nevoit să accepte ceva contrar a tot ceea ce a cunoscut el până acum. Căci nici un om de 
pe acest pământ nu a mai făcut vreodată ceva asemănător, deşi miracolele şi vrăjile care 
se practică de obicei nu ne sunt străine. Pretutindeni au existat doar fiinţe care au fost 
ceva mai agere la minte decât sutele de mii de semeni ai lor. Ele cunoşteau la un nivel 
mult mai profund puterile Naturii-Mamă, le utilizau în folosul lor şi erau slăvite de către 
ceilalţi drept profeţi sau semizei. Oamenii li se închinau. O astfel de fiinţă genială atrăgea 
imediat în jurul său o mulţime de ucenici dornici de cunoaştere, care îşi dădeau toată 
silinţa să calce pe urmele maestrului lor. In timpul vieţii învăţătorului, ei erau simpli 
ucenici, dar apoi, după ce acesta părăsea lumea, deveneau la rândul lor învăţători şi, 
împreună cu propriii lor discipoli, continuau să-1 slăvească pe maestru - şi aceasta cu atât 
mai mult cu cât învăţăturile şi lucrările sale se dovedeau a fi benefice pentru oameni. Cu 
timpul, aceşti succesori făceau din maestrul lor iniţial cel puţin un semizeu şi deveneau 
preoţii lui. 

6. Noi, iudeii, din astfel de învăţători ne-am creat profeţii; egiptenii, grecii şi 
romanii şi-au creat semizeii, atribuindu-le acestor fiinţe, de altfel foarte respectabile, tot 
felul de miracole, pentru a determina omenirea cea oarbă să vadă în ele nişte divinităţi şi 
pentru a obţine jertfe de la ea. Lucrurile continuau aşa adesea secole de-a rândul, până 
într-o zi, când un geniu şi mai mare dădea în vileag acţiunile şi intenţiile preoţimii, în faţa 
poporului înşelat; astfel poporul ajungea negreşit la concluzia că a fost permanent minţit 
şi că preoţii şi slujitorii zeilor erau cei mai ordinari hoţi şi şarlatani, care nu mai 
cunoşteau nici ei adevăratele învăţături ale maestrului lor, în starea lor pură şi 
nepervertită, sau care, din motive politice, ascundeau şi puţinul adevăr pe care îl mai 
cunoşteau faţă de oamenii însetaţi de alinare şi de cunoaştere, oferindu-le gunoaie în loc 
de perle şi aur. 

7.Dacă un astfel de nou învăţător deschide, fără prea mare efort, ochii poporului, 
care deja îi suspectează pe preoţi, aceştia din urmă sunt pierduţi şi nu îşi vor mai putea 
păstra poziţia decât pentru puţină vreme, şi aceasta numai prin tot felul de şiretlicuri 
politice; dar în sufletele oamenilor ei sunt deja morţi. Acelaşi pericol ne ameninţă şi pe 
noi. Mii de oameni ne întorc acum spatele. Cred că îţi dai seama că noi, cei asupra cărora 
s-a abătut furtuna, suntem acum preocupaţi de acest lucru şi că ne dăm toată silinţa să 
salvăm ce mai poate fi salvat. Astfel, nu se cade ca tocmai tu, un om atât de onest, să ne 
iei în nume de rău faptul că am schimbat cu tine câteva cuvinte fără nici un văl, în loc să 
te tragem pe sfoară!»" 



Capitolul 165 - Răspunsul lui Marcu despre credinţa şi despre lipsa credinţei 



1 .(Cyrenius): „Marcu a spus apoi, în timp ce mergeaţi: «Nu poate fi vorba să v-o 
iau în nume de rău, dar nici nu mă poate bucura insinuarea voastră că mi-ar face plăcere 
să vă amăgesc cu poveşti despre fapte miraculoase doar pentru a vă stârni uimirea. Eu nu 
sunt nici mincinos şi nici şarlatan. Ba, mai mult decât vă aşteptaţi voi, sunt un bun prieten 
al adevărului adevărat. Cu ce m-aş alege eu dacă v-aş păcăli?! Am ştiut încă de la început 
că veţi crede cu mare greutate ceea ce v-am spus, în ciuda faptului că acesta este 
adevărul, căci cunosc anumite trăsături ale fariseilor, printre care şi marea lor necredinţă 
şi respingere faţă de toate aspectele spirituale. 

2. Unde să găseşti credinţa în cazul unor oameni care sunt extrem de mult orientaţi 
spre cele materiale şi a căror viziune interioară a sufletului este de mult timp acoperită de 
ceaţa cea mai groasă a materialităţii?! Şi totuşi, credinţa este ochiul sufletului, prin care 
acesta preia imagini spirituale, a căror valoare şi scop încep să fie judecate apoi de către 
spirit, la fel cum şi ochiul carnal preia mai întâi imaginile lumii exterioare şi nu îşi poate 
face de la început o părere despre valoarea şi rostul celor văzute, căci aceasta se produce 
adesea mult mai târziu, prin revelarea spiritului divin din inima omului. Dar dacă cineva 
este orb ca noaptea, iar ochiul său a devenit materie densă şi întunecoasă, care nu mai 
percepe imagini din lumea exterioară, acela nu va mai aduce nimic spre apreciere 
sufletului său, nu va putea avea nici o părere despre valoarea şi rostul culorilor şi nu va şti 
nimic despre umbră şi lumină şi, cu atât mai puţin, despre formele lucrurilor. 

3. Astfel, sufletul celui necredincios nu poate vedea nimic şi el singur este cel care 
şi-a provocat această orbire, prin multele sale păcate! Aceasta este şi starea fariseilor, iar 
ea durează de foarte mult timp. De aceea, ei nici nu sunt capabili să creadă în ceva, decât 
în ceea ce pot atinge cu mâna, la fel cum omul orb trupeşte nu-şi poate face decât prin 
pipăire o imagine despre forma lucrurilor, şi aceea destul de neclară. 

4.Din cele spuse până acum, vă puteţi da seama că am ştiut cu anticipaţie că, în 
marea voastră orbire, nu veţi crede ceea ce aţi văzut şi auzit. Dar am sperat că poate orbii 
îi vor da mai multă crezare conducătorului lor văzător, chiar şi numai pentru faptul că ei 
au mare nevoie de o călăuză. Insă, cu toate că sunteţi complet orbi, voi vă consideraţi a fi 

văzători, iar pe mine mă credeţi, dacă nu orb, cel puţin rău intenţionat, ceea ce e chiar mai 
grav. Iată ceea ce nu-mi place absolut deloc la voi şi aceasta arată că inimile voastre 
trebuie să fie foarte rele, iar voi sunteţi nişte mari şarlatani, din moment ce nu mai puteţi 
avea nici un pic de încredere, nici măcar în omul cel mai cinstit. 

5. Sper că vă daţi seama că este cu neputinţă să fii foarte bun cu astfel de oameni, 
căci ei folosesc întotdeauna greşit bunătatea celor care, fără să se gândească, le oferă mai 
mult decât merită. Mergeţi acum din nou la Guvernatorul General şi vorbiţi cu el despre 
ceea ce aţi văzut şi aţi auzit!» 

6. Tu i-ai spus atunci lui Marcu: «O, prietene, nu va fi deloc bine pentru noi! El ne 
va pretinde o credinţă fermă; şi totuşi, este cu neputinţă să credem că tot ce am văzut 
acum este o lucrare realizată într-o singură clipă de simpla voinţă a nazarineanului. 
Dincolo de aceasta, am descoperit urme clare de daltă pe pietrele cioplite! Ar fi revoltător 
să fim forţaţi să credem aşa ceva!» 

7.Marcu a răspuns: «Nimeni nu este forţat să facă ceva aici! Dar părerea mea este 
că veţi crede de bunăvoie, şi aceasta printr-un alt semn! Am ajuns deja la domnii şi 
stăpânii noştri. Mergeţi la Cyrenius, el va continua să discute cu voi!»" 



Capitolul 166 - Aducerea fariseilor pe calea cea bună 



1 .(Cyrenius): „Ei, prietene, poţi să negi că astfel ai vorbit cu bătrânul Marcu 
adineauri, că într-un fel ai gândit în sinea ta şi cu totul altceva ai spus?! Ce mai zici 
acum? Care este părerea ta?" 

2.Fariseul a rămas încremenit în faţa lui Cyrenius, neştiind ce să-i răspundă. 

3. Marcu, aflându-se în spatele lui, i-a spus: „Ei, tu, mare adept al naturalismului, 
nu vrei sămi explici acum şi acest miracol într-un mod natural? Aş fi într-adevăr foarte 
curios să aflu de la tine de ce mijloace viclene s-au folosit romanii cei şireţi pentru a 
pătrunde până la gândurile tale cele mai ascunse!" 

4.După un scurt răstimp, fariseul a spus din nou: „Da, da, într-adevăr, nu e vorba 
de lucruri naturale! Nu mă refer la ceea ce i-am spus cu voce tare lui Marcu în port - căci 
n-ar fi chiar imposibil ca un om să aibă un auz atât de fin încât să poată auzi de la 
depărtare discuţia noastră -, dar faptul că a auzit chiar şi ceea ce am gândit în taină, în 
lăuntrul meu, aceasta întrece limitele puterii de cunoaştere omeneşti, oricât de profundă 
ar fi ea! Este un miracol! Acolo unde este cu putinţă un miracol atât de măreţ, apare şi 
posibilitatea altora, încep deja să cred cu seriozitate că această casă minunată a fost creată 
într-un mod miraculos! Nu am ce să spun mai mult de atât. Dacă aceasta s-a petrecut şi 
continuă să se petreacă prin puterea renumitului nazarinean, înseamnă că el este o fiinţă 
superioară, un adevărat zeu, căruia i se supun toate spiritele aerului, ale pământului, ale 
apei şi ale focului, şi că nici o putere omenească nu i se poate opune. 

5. Noi, fariseii, suntem terminaţi şi în curând nu ne va mai rămâne nimic de făcut 
decât să ne întindem în morminte şi să crăpăm acolo, ca nişte animale! Ce să facem cu 
vechile noastre înşelătorii, acum, când aceste adevăruri ne înconjoară ca nişte munţi şi 
vor începe să se adune morman peste noi? Vom fi hăituiţi şi prigoniţi precum 
sălbăticiunile pădurilor şi ne,vom găsi sfârşitul în mâlul nopţii şi al tenebrelor noastre! 
Aşa a fost să fie, ca pe acest pământ iubit să se succeadă permanent nopţile şi zilele. Noi 
nu putem schimba nimic. La fel cum ziua este devorată de noapte, la rândul ei şi aceasta 
din urmă va fi devorată de zi; fie o noapte lungă urmează unei zile scurte şi reci, fie 
invers. După iarnă vine vară şi apoi, din nou iarnă; totul pe acest pământ este supus unei 
continue transformări şi alternanţe. Cine râde azi, mâine poate plânge şi ofta! 

6.Aşa a fost şi aşa va fi mereu pe acest pământ. Dacă cineva posedă un lucru mai 
mult timp, oricât de minunat, de bun şi de grandios ar fi acesta, în cele din urmă va 
deveni nepăsător faţă de el. Abia după ce îl va pierde, omul îşi va da seama de valoarea 
acelui lucru şi va învăţa să-1 aprecieze cu adevărat. 

7. Noi, oamenii, suntem proşti şi nu reuşim să înţelegem de ce lucrurile se petrec 
aşa. Tocmai din această cauză, nu suntem niciodată mulţumiţi pe deplin de ceea ce avem, 
nici de cele bune, şi, cu atât mai puţin, de cele rele! Mormântul mi se pare a fi un 
adevărat lăcaş al fericirii; căci în el nu se mai produce nici o schimbare, iar cel care se 
află acolo nu mai simte nici un fel de necesitate sau de dorinţă; singura alinare - printre 
atâtea dezavantaje - pentru noi, viermii pământului, este că în curând vom deveni 
locuitorii cei împăcaţi ai mormintelor, pe lângă care oamenii vor trece, spunând: «Ei se 
odihnesc în pace!» 

8. Din câte văd, simt şi cred eu, aici există o lumină mare, cum nu a mai fost alta 
până acum; dar nici noaptea care îi urmează şi care trebuie să fie la fel de mare nu se va 
lăsa mult aşteptată! Ferice de cei care se pot bucura de această lumină a zilei; şi, 
dimpotrivă, vai şi amar de cei ce vor fi surprinşi de noaptea care-i va urma! Strigătul lor 
după lumină va trezi spiritele nopţii, şi atunci va fi vai de ei. Am spus ce am gândit, iar 
vouă, Slăviţi Stăpâni, vă rămâne să mă judecaţi după cum doriţi!" 

9.Cyrenius a spus: „In vorbele tale nu am găsit nimic care să poată fi adus în faţa 
scaunului de judecată şi este de înţeles că încă vorbeşti pentru casa ta; dar, deşi ai ajuns 
aici cu o oarecare greutate, ai căpătat în sfârşit o convingere mai bună şi ai încetat să mai 
fii duşmanul şi prigonitorul Aceluia pe care mai înainte L-ai fi nimicit cu plăcere. Nici nu 
am vrut mai mult de la tine şi de la tovarăşii tăi, iar acum, puteţi pleca în pace! Dar dacă 
vreţi mai mult, spuneţi şi vi se va da!" 

10. Fariseul: „Ce putem face acum? A trebuit să depunem un jurământ în faţa 
Marelui Preot, că nu vom cunoaşte odihna şi nu ne vom întoarce acasă înainte să-1 fi 
nimicit pentru totdeauna pe nazarinean. Iar acum, acest lucru a devenit cu neputinţă! In 
primul rând, voi, romanii cei puternici, sunteţi - aşa cum am văzut cu toţii - prietenii lui, 
iar împotriva voastră nu putem şi nu avem cum să întreprindem ceva; în al doilea rând, 
aşa cum se manifestă aici puterea sa, el însuşi este invincibil în toate privinţele şi nici o 
forţă a pământului nu-i va putea face vreun rău; iar în al treilea rând, noi înşine am 
devenit prietenii lui până în străfundul fiinţei noastre, fiind cuceriţi de însuşirile sale 
inegalabile, supreme şi nemaiîntâlnite, astfel încât, în cazul nostru, nici pe departe nu mai 
poate fi vorba de a-1 prigoni. 

1 1 .Ce să facem acum? Cel mai mult ne-am dori să devenim ucenicii săi, pentru a 
putea privi în toată splendoarea ei această zi, al cărei răsărit l-am văzut aici, şi pentru a-1 
putea urma! Dar nu cred că ne va fi îngăduit! Pe de altă parte, nici nu avem voie să ne 
întoarcem acasă fără să ne fi îndeplinit misiunea! Ce să facem? Pentru a ne asigura cât de 
cât burţile şi a ne păzi pielea, trebuie să rămânem cel puţin în aparenţă prigonitorii acestui 
om, pe care de fapt am prefera să-1 purtăm pe braţe! Mare nevoie am avea de un sfat 
bun!" 

12.Cyrenius a spus: „Dacă aceasta este cu adevărat dorinţa voastră - şi nu mă 
îndoiesc de acest lucru -, cred că în curând veţi primi cel mai bun sfat. în mod clar, 
singurul care va hotărî dacă puteţi deveni ucenicii Săi este El însuşi, nu eu. După câte mi- 
am dat seama din spusele voastre, sunteţi fiinţe inteligente şi totodată aveţi multă 
experienţă. Eu am nevoie de astfel de oameni şi puteţi rămâne în slujba mea, cu atât mai 
mult cu cât stăpâniţi limba greacă şi pe cea romană. Iată, aveţi aici o carte care conţine 
învăţătura Sa şi din care puteţi afla cu toţii care este Voinţa Lui! Apoi va veni o vreme în 
care II veţi putea cunoaşte îndeaproape, însă atunci cu siguranţă nu veţi purta aceste 
veşminte de acum. Lui nu-i plac hainele fariseilor, pentru că sunt unse cu uleiul cel 
puturos şi rânced al înşelătoriei şi al minciunii. Acesta este sfatul meu. Spuneţi-mi dacă 
vreţi să-1 urmaţi şi vă voi ajuta!" 

13. Conducătorul fariseilor le-a spus tovarăşilor săi: „Aţi auzit la fel de bine ca 
mine! Dacă sunteţi mulţumiţi cu această propunere deosebit de binevoitoare, spuneţi, căci 
fiecare dintre voi este liber! In ceea ce mă priveşte, eu nu am nimic de obiectat." 

14. „Nici noi", au spus ceilalţi într-un glas, „dar, dacă nu cerem prea mult, am vrea 
ca mai întâi să îl cunoaştem şi noi pe măreţul nazarinean!" 

15.Cyrenius a spus: „Acum nu; dar când veţi şti mai multe despre învăţătura Sa, 
atunci da! Acum vă va lua în primire servitorul meu personal; urmaţi-1 şi el vă va 
conduce cât mai repede cu putinţă spre Sidon, unde veţi primi alte veşminte şi o funcţie 
pe măsura cunoştinţelor pe care le aveţi! Urmaţi-1 deci!" 

16. Unul dintre numeroşii servitori personali ai lui Cyrenius le-a ieşit imediat în 
întâmpinare şi, după ce a primit dispoziţiile necesare, a plecat cu ei spre Sidon. 



Capitolul 167 - Ultimul ceas petrecut de Domnul la Marcu 



1 .îndată ce această problemă a fost rezolvată, Cyrenius M-a întrebat dacă a urmat 
întru totul Voinţa Mea. 

2.Eu am spus: „Da, întru totul! Ei nu erau nici pe departe îndeajuns de pregătiţi 
pentru a Mă vedea şi a-Mi vorbi! Rafael al Meu şi Josoe îţi vor indica momentul când vor 
fi gata pentru aceasta. 

3. Acum clipa plecării Mele de aici e tot mai aproape. Să nu Mă întrebaţi însă 
încotro voi merge! Fiecare să se întoarcă la munca sa şi să-şi rânduiască gospodăria 
pentru ca, atunci când voi reveni, să găsesc totul aşa cum se cuvine! Voi mai rămâne doar 

un ceas printre voi, pentru a vă binecuvânta pe toţi; apoi va trebui să plec la ceilalţi 
numeroşi copii nevoiaşi ai acestei lumi, pentru a le aduce adevărata alinare şi adevăratul 
ajutor. 

4. Nu căutaţi prezenţa Mea, ci urmăriţi să trăiţi în spiritul învăţăturii Mele, şi 
atunci nici Eu nu voi rămâne departe de voi! Cine vrea să mai afle ceva, să vină acum şi 
să Mă întrebe!" 

5.Cyrenius a întrebat atunci: „Doamne, chiar nu are voie să Te însoţească nici 
unul dintre noi, măcar până într-una din localităţile învecinate?" 

6.Eu am spus: „In afara celor doisprezece ucenici ai Mei nu are voie să vină 
nimeni, nici chiar Rafael care, până la înălţarea Mea, va rămâne, pe rând, la tine şi la mult 
iubita Mea Iară! Insă nu aveţi voie să-1 daţi în vileag în faţa lumii; pentru că atunci l-aţi 
pierde imediat! Mai are cineva vreo dorinţă? Să vină şi să spună!" 

7.Marcu a înaintat împreună cu nevasta şi copiii şi a spus: „O, Doamne, Te 
implor, binecuvântează-i, dacă Tu crezi că sunt demni de aceasta!" 

8. Eu am spus: „Ei au primit de mult binecuvântarea Mea, ca de altfel şi tu! Dar, 
pentru că îţi doreşti atât de mult, în curând voi mai veni o dată la tine. De acum înainte 
vei avea foarte mulţi oaspeţi! Căci aceia care se vor îmbăia aici, la tine, se vor vindeca 
chiar şi de guta cea mai rea; iar cei care vor bea apă din izvorul din grădină vor scăpa de 
orice fel de febră. Leproşii să se îmbăieze afară, în faţa zidului de la grădină, acolo unde 
apa din bazine se varsă în mare, şi atunci vor scăpa de lepră. 

9.Vor veni mulţi aici, căutând vindecarea trupurilor lor, şi o vor găsi. Dar numai 
cu copiii tăi nu vei reuşi să faci faţă, de aceea va trebui să-ţi iei mai multe ajutoare. Pentru 
început, vei găsi un sprijin la dragul Meu prieten Cyrenius. Mai apoi, vei avea din belşug 
suflete binevoitoare, căci toţi cei fără slujbă şi nevoiaşi vor şti să te găsească. Cui vine la 
tine căutând de lucru, dă-i să muncească după puterile sale, dar tuturor să le fie 
propovăduită Evanghelia Mea, pentru ca sclavii să devină oameni liberi. 

10. Curând, când te voi vizita din nou, abia de vei găsi timp pentru a vorbi cu 
Mine; dar nu va fi nici o problemă. Căci a făptui după Cuvântul Meu este mai important 
decât toate vorbele şi toate predicile. 

1 1 .Căci cine doar ascultă Cuvântul Meu cel viu - această Evanghelie pe care v-am 
dat-o - şi nu îl urmează în faptă, aceluia nu-i va fi de nici un folos şi el va rămâne acelaşi 
păcălit al lumii, iar viaţa sa nu va deveni vreodată nici măcar o creangă înverzită, cu atât 
mai puţin un arbore al vieţii. 

12. Cine are mult - cum ai tu acum - să dea mult; cine are puţin să dea puţin, 
pentru ca şi cel sărac-lipit să aibă ceva! 

13. Dar dacă vezi vreun zgârcit printre slujitorii tăi sau printre oaspeţi, dă-1 afară; 
căci zgârcitul este asemenea unei cangrene care molipseşte întreaga comunitate şi chiar şi 
oamenilor buni le otrăveşte inimile cu ură şi cu mânie! Care om nu se înfurie când vede 
un zgârcit?! El îl va dispreţui şi-1 va certa! Dar asemenea sentimente nu fac inima să 
devină mai bună! De aceea, dă-i afară pe cei zgârciţi, alungă-i departe de tine şi nu-i mai 
lăsa să se întoarcă decât dacă şi-au învins această pornire rea!" 

Capitolul. 168 - Despre zgârcenie 



1. (Domnul): „Cele mai multe vicii ale oamenilor de pe acest pământ au izvorât 
din lăcomie. Zgârcenia este mama aproape a tuturor păcatelor imaginabile. Căci mai întâi 
omul se străduieşte să strângă avere, şi face aceasta prin orice mijloc rău şi ticălos - aici 
intră înşelăciunea, furtul şi tâlhăria. O dată ce ajunge bogat, el devine arogant şi orgolios, 
dornic de şi mai multă putere. El va începe să se izoleze şi să se împietrească, punându-şi 
slujitorii să-i alunge pe cei care, fără să fie chemaţi, se apropie de casa lui de zgârcit care 
a devenit puternic. Curând bogatul îşi va cumpăra întreaga ţară, devenind adevăratul ei 
stăpân, storcând adesea tot ce poate de la supuşii săi şi purtându-se cu ei ca un veritabil 
tiran. 

2.0 dată ce zgârcitul a devenit nemaipomenit de bogat, el se dedică unei vieţi de 
satisfacere a simţurilor, ademeneşte fete, se desfrânează şi comite tot felul de alte 
grozăvii fără de număr şi fără de măsură. Dar, fiind unul dintre fruntaşii ţării sale, prin 
exemplul lui rău, el va duce apoi în ispită un întreg popor, căci oamenii vor spune: 
«Domnitorul trebuie să ştie mai bine decât noi; dacă el face aşa, putem să facem şi noi la 
fel!» Astfel, toţi cei care trăiesc într-o astfel de ţară încep să fure, să jefuiască, să omoare 
şi să se desfrâneze, într-un cuvânt, să trăiască fără nici un Dumnezeu! 

3.Du-te în toate ţările şi împărăţiile de pe pământ, răsfoieşte-le cronicile şi vei 
vedea că domnitorii lor au fost la origine oameni foarte zgârciţi, orgolioşi şi dornici de 
mari câştiguri, de obicei negustori, care, cu comorile agonisite, şi-au cumpărat treptat ţări 
şi popoare; au instaurat apoi o stăpânire plină de violenţă, modificând de cele mai multe 
ori obiceiurile şi religiile, unele foarte bune, ale popoarelor asuprite, pe care le-au adus 
apoi într-un asemenea hal, încât nu se mai putea recunoaşte nici o urmă din puritatea lor 
originară. 

4.De aceea, Marcu, ia seama ca în acest loc de vindecare, în care se vor strânge în 
curând foarte mulţi oameni, să nu se strecoare vreun avar! Da, să interzici chiar şi 
economia exagerată; căci ea este de obicei un germen al zgârceniei! 

5. Fiecare să aibă cele necesare pentru a trăi, dar nimeni în casa ta să nu deţină mai 
mult decât îi trebuie! Darurile pe care le vor primi slujitorii tăi de la oaspeţi să le păstrezi 
tu şi să le înapoiezi lor cu dobândă, când vor fi bătrâni şi prea slabi pentru a mai sluji! Iar 
dacă mor, aceste economii să le fie date copiilor lor şi copiilor copiilor lor. 

6.Acest sfat este valabil în primul rând pentru tine, şi apoi, şi pentru urmaşii tăi. 
Insă dacă printre slujitorii tăi va exista vreun risipitor, atenţionează- 1 şi retrage-ţi o vreme 
favorurile de la el, arătându-i că un om risipitor este un egoist care, cu timpul, în loc să le 
poată sări în ajutor fraţilor săi mai săraci cu cele adunate, va deveni o povară pentru ei. 

7. Cine economiseşte numai pentru el şi, într-un sens mai larg, pentru rudele lui, 
acela nu acţionează conform ordinii Mele; dar pe acela care adună pentru ca să aibă ceva 
în vremuri de restrişte şi pentru semenii cei săraci Eu îl laud şi îi binecuvântez 
economiile, iar el nu va duce niciodată lipsă de ceva. 

8. Eu nu spun ca oamenii să nu strângă pentru copiii şi pentru casa lor, căci aceasta 
este prima îndatorire a părinţilor. Dar nu trebuie să fie uitaţi nici străinii care sunt săraci; 
căci Eu las soarele Meu să strălucească, în aceeaşi măsură, şi peste cei care nu sunt copiii 
Mei! 

9. Cel care, în privinţa aceasta, acţionează ca Mine, îmi va semăna şi într-o zi va fi 
şi el acolo unde Eu exist în eternitate. Dar cu omul care va fi zgârcit faţă de semenii săi, 
voi fi şi Eu zgârcit şi foarte econom. 10. Să urmezi fără încetare această învăţătură în casa 
ta, şi atunci binecuvântarea Mea va rămâne neîncetat cu voi! Mai are cineva vreo 
dorinţă?" 



Capitolul. 169 - O făgăduială pentru cei ce caută ajutorul lui Dumnezeu. Domnul 

părăseşte casa lui Marcu 



1 .Ebahl, tatăl Iarei, a venit la Mine spunând: „Fără îndoială, nu Te-am mai putea 
întreba nimic, căci am aflat atâtea adevăruri şi am văzut atâtea miracole în cele şapte zile 
petrecute aici, încât chiar dacă le-am împărţi la şapte mii de ani, fiecărui an i-ar reveni 
suficient de mult ca oamenii să aibă de ce să se minuneze şi la ce să mediteze. Am primit 
comorile spirituale cele mai de preţ; totul depinde acum de noi, dacă vom şti să le 
transpunem cu adevărat în viaţă, căci altminteri ele vor rămâne lipsite de valoare pentru 
sufletele noastre. Singura întrebare care apare este aceasta: vom avea noi oare suficientă 
voinţă, fiind oameni atât de slabi? Ce vom face dacă, în timp, se vor abate asupra noastră 
tot felul de ispite, deoarece acestea nu-1 cruţă nici pe omul care are cele mai bune 
intenţii?" 

2.Eu am spus: „Eu voi fi ajutorul, puterea şi sprijinul tuturor celor care aspiră să 
ajungă la Mine! In vremuri de restrişte nu voi părăsi pe nimeni dintre cei care Mă iubesc 
şi merg, plini de credinţă şi de devotament, pe cărările Mele. Insă cel care s-a abătut de la 
căile Mele, lăsându-se atras de tot felul de tentaţii lumeşti, va trebui să priceapă că doar el 
este de vină pentru faptul că în vreme de restrişte ajutorul Meu se lasă aşteptat; iar cel 
decăzut nu va primi ajutorul Meu decât atunci când se va îndrepta, îşi va regreta greşelile 
şi se va întoarce plin de credinţă spre Mine! 

3. Eu voi rămâne mereu aceiaşi păstor devotat şi voi merge pe urmele oilor care s- 
au pierdut; dar oaia trebuie în primul rând să behăie şi să vrea să fie găsită, şi aceasta de 
bunăvoie şi nesilită de nimeni. 

4. Cine poartă în viaţă o povară prea mare pentru puterile sale, acela să vină în 
inima sa la Mine, iar Eu îl voi întări! Căci Eu le dau unora să poarte o sarcină mai mare 
tocmai pentru ca ei să-şi simtă slăbiciunea şi să vină apoi în inima lor la Mine, şi să Mă 
roage să le dau îndeajuns de multă putere ca să suporte mai uşor povara cea mare din 
viaţa lor. Iar Eu îi voi întări şi le voi da lumina cea dreaptă ca să poată merge pe cărările 
întunecate ale vieţii acestei lumi. Insă cel care simte această povară prea mare, dar nu 

vine la Mine în inima sa, trebuie să ştie că este doar vina lui dacă va fi copleşit de prea 
marea greutate a vieţii pământeşti. 

5. Acesta este răspunsul Meu la întrebarea ta, prietene Ebahl! Cine mai are vreo 
nelămurire, să vină să întrebe!" 

6. Plin de umilinţă, a păşit către Mine Shabbi, conducătorul celor douăzeci de 
persani, care încă mai erau prezenţi, şi a spus: „îngăduie-mi, o Doamne, să spun şi eu un 
cuvânt!" 

7.Eu am zis: „Vorbeşte Shabbi! Căci de aceea v-am spus tuturor: veniţi şi 
întrebaţi!" 

8. Shabbi: „Este foarte limpede, Doamne, că-1 vei ajuta pe cel care-Ţi va cere 
ajutorul; dar ce să facă oamenii care, fără vina lor, nu au cum să afle şi nu vor afla încă 
vreme foarte îndelungată nimic despre Tine. Oare cum vor suporta ei poverile de 
nedescris ale vieţii şi cum vor putea trăi în bezna cea mare? Spre cine să se îndrepte ei, 
cine să le dea ajutor şi cine să-i întărească?" 

9.Eu am spus: „Nu există nici un locşor de pe suprafaţa pământului pe care să nu 
fi ajuns lumina soarelui; tot la fel, nu există nici un om care să nu aibă cel puţin o 
presimţire referitoare la existenţa unei Fiinţe Divine atotputernice. Dacă va cere şi va 
spera, conform credinţei sale, el va fi ajutat! Dar în ziua de azi există foarte mulţi oameni 
care nu au nici un fel de credinţă. Ei se ajută singuri şi îşi uşurează cât de mult pot povara 
vieţii pe spinarea celorlalţi; aceia într-adevăr nu au nevoie de ajutorul nostru. Cine vrea să 
fie al Satanei, n-are decât să fie; căci dacă el a ales astfel, nu se poate considera că i se 
face o nedreptate! Dincolo de aceasta, aminteşte-ţi ce am spus despre diversele moduri de 
viaţă ale oamenilor acestui pământ din toate timpurile şi vei înţelege mult mai bine! 

lO.Acum a trecut ora pe care o mai aveam de petrecut împreună cu voi. Puteţi să 
mai rămâneţi aici împreună, în numele Meu, dar Eu sunt nevoit să plec cu ucenicii Mei. 
Nimeni să nu Mă întrebe unde! Căci, în primul rând, nici Eu însumi, ca Fiu al Omului, nu 
ştiu; doar Tatăl din Mine ştie, iar El spune: «Ridică- te acum şi du- te! Pe drum îţi voi arăta 
încotro!» Pacea şi iubirea Mea să fie cu voi!" 

11. Apoi i-am spus lui Marcu: „Dezleagă corabia cea mare! Eu şi ucenicii Mei ne 
vom continua drumul cu ea. Iar voi ucenici ai Mei, ridicaţi-vă şi urmaţi-Mă! Nu avem 
nevoie de nici un corăbier; vasul se va întoarce singur în port, la momentul potrivit." 

12. Când am urcat pe corabie, toţi cei de pe mal au izbucnit în plâns. Insă Eu le-am 
întărit inimile tulburate, apoi am ieşit imediat în larg şi curând am dispărut din faţa 
privirilor lor. Ei au mai rămas împreună toată ziua şi toată noaptea următoare, vorbind 
despre Mine, despre învăţăturile şi faptele Mele. Abia în dimineaţa următoare au plecat 
pe la casele lor, iar Cyrenius a luat măsurile necesare pentru ca numeroşii farisei care 
fuseseră aduşi pe calea cea bună să-şi înceapă noile lor munci. Mulţi au vrut să vină după 
Mine; dar Rafael i-a oprit şi le-a spus că Mă voi întoarce curând în Kis şi Ghenizaret şi că 
voi reveni şi aici. Toţi s-au liniştit atunci şi L-au slăvit pe Dumnezeu că a revărsat o 
asemenea gratie asupra lor. După câteva zile, au venit o mulţime de oaspeţi din Tir şi 
Sidon pentru a vedea minunile de aici şi pentru a se bucura de efectele miraculoase ale 
izvoarelor tămăduitoare, iar Marcu a tocmit imediat mai mulţi slujitori. 

Capitolul. 170 - Râvna cea oarba a lui Petru şi grija sa pentru Domnul 
(Evanghelia după Matei 16/20-23) 



(20).Atunci a poruncit ucenicilor Lui să nu spună nimănui că El este Hristosul. 

(21). De atunci a început Iisus să arate ucenicilor Lui că El trebuie să meargă la 
Ierusalim şi să pătimească multe de la bătrâni şi de la arhierei şi de la cărturari şi să fie 
ucis, şi a treia zi să învieze. 

(22). Şi Petru, luându-L la o parte, a început să-L dojenească, zicându-I: Fie-Ţi 
milă de Tine să nu Ţi se întâmple Ţie aceasta. 

(23). Iar El, întorcându-se, a zis lui Petru: Mergi înapoia Mea, satano! Sminteală 
îmi eşti; că nu cugeti cele ale lui Dumnezeu, ci cele ale oamenilor. 



l.Când am ajuns în larg, le-am spus ucenicilor: „Oriunde am merge, să nu Mă 
trădaţi şi să nu spuneţi nimănui că sunt Iisus Hristos!" (Matei 16/20) 

2. Petru a venit la Mine şi M-a întrebat dacă nu cumva ştiu deja unde trebuie să ne 
ducă vasul; căci el, fiind la cârmă, ar dori mult să ştie încotro să îl îndrepte. 

3. Eu însă i-am spus: „Lasă-1 să meargă încotro vrea; Tatăl ştie unde trebuie să 
ajungem! Am plecat ca să continuăm să răspândim învăţătura, iar drumul nostru duce, 
lăsând Cezareea lui Filip în spatele nostru, către marele golf de jos, unde ne vom putea 
odihni puţin. Peste doi ani vom merge cu această corabie spre Ierusalim, dar atunci va fi 
vorba despre cu totul altceva, Acum vom ajunge întrun loc care este foarte aproape de 
oraşul pomenit de Mine mai înainte şi în care nici un om nu a auzit încă nimic despre noi, 
în ciuda faptului că ne-am aflat mai multe zile în apropierea acelui oraş. Nici măcar 
marele incendiu al Cezareei nu i-a făcut pe locuitorii acestui ţinut să-şi piardă calmul. Dar 
a trebuit să fie aşa, pentru ca astfel voi să primiţi o nouă învăţătură." 

4.Petru a spus: „Doamne, ce se va petrece în Ierusalim, în acest loc al marii 
depravări? Căci de acolo nu a venit niciodată ceva bun pentru oameni şi nici un om cinstit 
nu a aflat vreo alinare în acel loc, unde orgoliul şi prigoana sunt la ele acasă. O Doamne, 
dacă i-ai fî dat o lecţie şi Ierusalimului, aşa cum ai făcut cu acest mic oraş, care 
bineînţeles că-şi merita de mult pedeapsa! Cu vreo opt luni în urmă am fost în Ierusalim 
şi ne-am convins că nu se poate face nimic cu locuitorii lui, cu excepţia câtorva, dar cu 
câteva flori nu se face primăvară. Eu aş fî de părere să nu stârnim prea multă vâlvă în 
acest mândru oraş al terorii, în care nu cu mult timp în urmă a fost decapitat Ioan; mai 
bine să-1 ocolim pentru totdeauna. Căci un astfel de oraş nu este demn în veci ca Tu să-i 
atingi pământul cu picioarele Tale sfinte. Dar aceasta este doar părerea mea; spune-mi, 
Tu ce crezi?" 

5. Din acel moment am început să le vorbesc cu multă seriozitate ucenicilor Mei 
despre faptul că va trebui să merg în Ierusalim, conform Voinţei Tatălui Ceresc, şi să 
pătimesc multe din partea bătrânilor, arhiereilor şi cărturarilor, care Mă vor şi ucide, dar 
că în cea de-a treia zi voi învia din moarte (Matei 16/21), rămânând astfel pentru 
totdeauna un biruitor al morţii şi al tuturor duşmanilor Vieţii, aşa cum am mai spus deja, 
pe dealul lui Marcu. 

6. Petru s-a speriat şi, luându-Mă deoparte, Mi-a spus pe un ton prevenitor şi 
aproape poruncitor: „Fie-Ţi milă de Tine, să nu păţeşti Tu aceasta! Doamne, Tu ai datoria 
faţă de noi şi faţă de toţi oamenii să Te cruţi!" (Matei 16/22) 

7.Dar Eu M-am întors imediat şi i-am spus pe un ton sever: „Mergi înapoia Mea, 
Satano! Tu eşti o piatră de poticnire pentru Mine; căci gândurile tale nu sunt ale lui 
Dumnezeu, ci ale oamenilor." (Matei 16/23) 

8. Petru s-a speriat foarte tare, a căzut la picioarele Mele şi M-a implorat să-1 iert, 
adăugând printre lacrimi: „Doamne, când eram cu toţii pe mare, îndreptându-ne spre 
acest loc, în care tocmai ne aflăm acum, de mai multe zile, Tu mi-ai spus, datorită 
credinţei mele: «Simon Iuda, tu eşti Petru ('piatră') şi pe această piatră voi zidi Biserica 
Mea şi porţile iadului nu o vor birui. Iţi voi da cheile împărăţiei Cerurilor şi orice vei 
dezlega pe pământ va fi dezlegat şi în ceruri, iar ceea ce vei lega pe pământ va fi legat şi 
în ceruri!» O Doamne, acestea sunt exact cuvintele Tale sfinte, pe care le-a rostit gura Ta 
cea sfântă, pentru mine, sărman păcătos. Totuşi, eu nu m-am lăudat niciodată cu aceasta, 
ci am rămas mereu printre cei mai umili dintre noi, iar pentru un simplu avertisment, într- 
adevăr, omenesc, dar izvorând din marea mea iubire pentru Tine, m-ai numit acum 
împăratul Iadului! Doamne, fii milostiv cu sărmanul pescar Petru, care odinioară, îşi 
arunca năvoadele în mare, iar apoi şi-a lăsat nevasta şi copiii pentru a Te urma!" 



Capitolul 171 - Despre natura Satanei şi a materiei 
(Evanghelia după Matei 16/24-28) 



(24).Atunci Iisus a zis ucenicilor Săi: Dacă vrea cineva să vină după Mine, să se 
lepede de sine, să-şi ia crucea şi să-Mi urmeze Mie. 

(25). Că cine va voi să-şi scape sufletul îl va pierde; iar cine îşi va pierde sufletul 
pentru Mine îl va afla. 

(26). Pentru că ce-i va folosi omului, dacă va câştiga lumea întreagă, iar sufletul 
său îl va pierde? Sau ce va da omul în schimb pentru sufletul său? 

(27). Căci Fiul Omului va să vină întru slava Tatălui Său, cu îngerii Săi; şi atunci 
va răsplăti fiecăruia după faptele sale. 

(28).Adevărat grăiesc vouă: Sunt unii din cei ce stau aici care nu vor gusta 
moartea până ce nu vor vedea pe Fiul Omului, venind în împărăţia Sa. 



1 .Eu M-am îndreptat cu bunăvoinţă spre Petru şi i-am spus: „Prin aceasta nu te- 
am înjosit nici un pic, ci, cu un răspuns dur, ţi-am arătat ceea ce era omenesc în tine! Tot 
ceea ce este pământesc în om, provenind din carnea sa, cu numeroasele ei dorinţe şi 
nevoi, este supus judecăţii, de aceea este iad şi Satană, reprezentând întruparea oricărei 
judecăţi, a oricărei morţi, nopţi şi iluzii; căci orice viaţă aparentă a materiei este doar 
iluzorie, iar valoarea ei este, am putea spune, nulă. 

2.Astfel, omul care se lasă mereu stăpânit de materie este însuşi Satana, care apără 
fericirea izvorâtă din materie şi din viaţa ei iluzorie. 

3. Dacă un om aflat încă în carne vrea să se lepede de Satana, să-şi ia pe umerii săi 
crucea pe care Eu o port deja în spirit şi să Mă urmeze! (Matei 16/24) Căci Eu vă spun 
vouă: cine va voi să-şi păstreze viaţa (pământească), acela o va pierde (pe cea spirituală); 
dar cine-şi va pierde viaţa (pământească) pentru Mine, acela o va găsi (pe cea spirituală)! 
(Matei 16/25) 

4. Căci la ce-i va folosi omului dacă va câştiga lumea întreagă cu toate comorile ei, 
dar îşi va pierde sufletul? Şi ce va putea da omul în schimb pentru a-şi dezlega din nou 
sufletul din mrejele materiei, ale judecăţii şi ale morţii? (Matei 16/26) 

5. Căci va veni o zi când Fiul Omului se va reîntoarce împreună cu îngerii Săi, a 
căror putere o cunoaşteţi, întru slava Tatălui Său; şi atunci va ajuta şi va răsplăti pe 
fiecare după propriile sale fapte. Cine va fi găsit mort, va rămâne mort până în ziua cea 
mare în care chiar şi cei care au rămas în mormintele judecăţii se vor trezi, dar şi atunci 
fiecare va avea drept judecător propria sa conştiinţă şi ceea ce el a iubit şi a voit! (Matei 
16/27) 

6. Insă cei care trăiesc urmându-Mi cuvintele şi fac totul din imboldul adevăratei 
abnegaţii şi al iubirii libere, aceia nu vor vedea şi nu vor simţi vreodată moartea. Adevăr 
vă grăiesc vouă, întru marea bucurie a Mea şi a voastră: sunt printre voi unii care nu vor 
simţi gustul morţii şi vor fi martorii a tot, până ce Fiul Omului va veni în împărăţia Sa, 
aşa cum a fost spus, şi ei II vor vedea şi vor domni etern cu El! Dar pentru aceasta este 
necesară multă iubire de Dumnezeu şi de semeni." (Matei 16/28) 

7. Adevărat, adevărat vă spun, dacă un tată sau o mamă au grijă doar ca odraslele 
lor să aibă numai ceea ce le este necesar în această lume din punct de vedere material, 
nesocotind importanţa foarte mare a vieţii lor sufleteşti şi neajutându-le să pătrundă mai 
adânc în ea, ei (părinţii) sapă în felul acesta - atât pentru ei, cât şi pentru copiii lor - 
mormântul morţii sufleteşti, fiindcă multe din toate cele care sunt ale lumii acesteia sunt 
ale Satanei. Atunci când părintele îşi ajută copiii să-şi trezească viaţa sufletească ce le 
permite să îşi reveleze ulterior spiritul divin care se află ascuns în fiecare om, el le 
trezeşte în felul acesta puterea binefăcătoare a judecăţii şi astfel face să apară în ei 
înţelepciunea necesară ce le permite să triumfe asupra morţii sufleteşti, pe care cel mai 
adesea predominanţa tiranică şi înăbuşitoare a materiei o inoculează încetul cu încetul în 
om! 

8. Desigur, materia, atunci când este purificată, transformată şi apoi sublimată, 
foloseşte fiinţei ca o temelie solidă de înălţare către cele spirituale, divine. In cazul fiinţei 
umane care se foloseşte de ea cu înţelepciune, materia îi conferă, prin transformarea ei în 
energie, posibilităţi benefice uriaşe, căci în cazul celui înţelept ea (materia) este destinată 
învierii şi astfel ea trebuie să fie trezită din lunga sa adormire. Toate acestea se realizează 
printr-o judecată înţeleaptă, care la rândul ei face să se trezească gradat în om o putere 
sublimă, tainică ce este asemănătoare cu aceea a unui spirit curat din lumea de dincolo. 
Astfel, trebuie să vă daţi seama că toate aceste transformări profunde şi realizări minunate 
ce sunt posibile cu ajutorul materiei depind doar de inteligenţa liberă care trebuie să fie 
foarte bine impregnată în ea. Dacă prin procesul de transmutaţie şi sublimare, această 
materie va lua în final o formă adecvată şi va deveni un tainic corp de energie, dar care 
este invizibil vederii obişnuite, fiinţa acelui om va începe în final să se asemene cu fiinţa 
acelor spirite care deja există în tărâmurile tainice din lumea de dincolo. Trebuie să ştiţi 

că, prin transmutarea şi sublimarea materiei trupului în sublime forme de energie care 
sunt identice cu energiile existente în lumea de dincolo, în fiinţa omului care reuşeşte 
această transformare se va revărsa în valuri o misterioasă şi paradiziacă lumină ce vine de 
la Dumnezeu. Dacă toate acestea nu se petrec întocmai cu materia, atunci când spiritul 
părăseşte această lume şi ajunge în lumea de dincolo, datorită legăturilor care încă îl 
înlănţuie de materie, el nu se poate întoarce la originea sa, iar materia trupului său - pe 
care a avut-o la dispoziţie, fiind pentru el talantul ce i s-a oferit şi care prin înmulţire 
(multiplicare) ar fi trebuit să fie trezită şi spiritualizată pentru totdeauna - recade şi îl 
atrage şi pe acel spirit în vechea lui judecată. Atunci, în loc să-1 ajute să se înalţe, materia 
devine pentru spirit întocmai ca o ghiulea ce îi este atârnată cu un lanţ de picior, fâcându- 
1 să stagneze sau chiar să regreseze. Atunci când nu reuşeşte această transformare, spiritul 
rămâne astfel înlănţuit în viaţa de după moarte în anumite tărâmuri, unde va trebui să 
aştepte până în ziua în care, poate, un alt spirit deja trezit şi foarte evoluat spiritual din 
lumea de dincolo va răspunde chemărilor lui pline de fervoare şi va trezi în el aspiraţia 
necesară care, atunci când el va reveni pe pământ într-o altă viaţă, îi va fi foarte utilă 
pentru o nouă probă de viaţă. 

9. Şi, întrucât toate au fost astfel rânduite de Dumnezeu Tatăl şi nu pot fi altfel, am 
coborât chiar Eu la voi - oamenii acestui pământ - şi vă arăt acum tot adevărul care vă 
este necesar cu privire la transformările materiei în cursul vieţii şi la conjuncturile, bune 
sau rele, generate de aceste transformări, care vă stau la dispoziţie şi care sunt în strânsă 
legătură cu alegerile voastre, bune sau rele. Iar tu, Petru al Meu, sper că ai înţeles acum 
de ce ţi-am spus mai înainte: «Mergi înapoia Mea, Satano!» Să intrăm acum în golf!" 



Capitolul 172 - Domnul şi ucenicii Săi ajung în satul de pescari de lângă Cezar eea 



1 .La mai bine de două leghe în aval faţă de bazinele lui Marcu se afla marele golf, 
care mai era numit de pescari şi «Lacul alb», iar noi am cârmit într-acolo. Era locul cel 
mai puţin adânc al mării, motiv pentru care era destul de greu să pătrundă acolo o corabie 
mai mare. Trebuia să cunoşti foarte bine căile navigabile mai adânci, pentru a nu rămâne 
blocat într-un banc de nisip. Totuşi, corabia noastră a înaintat cu uşurinţă în golf, iar cei 
doisprezece apostoli au început să se minuneze, pentru că nimeni nu se afla la cârmă. 
Corabia era condusă de o putere invizibilă şi toţi apostolii pricepuţi la cârmuit îşi dădeau 
seama că era foarte bine ghidată. 

2 Astfel, încă dinaintea amiezii noi eram deja sosiţi în locul care constituia noua 
noastră destinaţie şi am poposit la un sărman pescar, care ne-a primit pe toţi cu mult drag. 
Aşezarea nu avea un nume propriu-zis, ci se chema pur şi simplu «satul de pescari de 
lângă Cezareea». Imediat au venit o mulţime de pescari cu femeile lor şi ne-au întrebat ce 
căutăm acolo şi ce vrem să facem în acest sat foarte sărac. 

3. Eu însă i-am liniştit spunându-le: „Veţi afla curând! Dar mai înainte de toate, 
spuneţi-Mi dacă noi, toţi treisprezece, putem petrece în linişte câteva zile aici!" 

4. Gazda noastră a spus: „Fără nici o problemă! Totuşi, trebuie să vă spun dinainte, 
dragi prieteni, că bunăvoinţă am, însă nu am mijloacele de a vă asigura nici măcar o 
hrană sărăcăcioasă; căci mai ales după incendiul Cezareei ne merge foarte rău! Micile 
noastre vânzări zilnice au încetat de tot, iar noi, sărmanii locuitori ai acestui sătuc, nu 
avem nici un alt venit. Am ajuns la sapă de lemn, nu avem ce mânca în afară de peşte, 
deci nici vouă nu vă putem oferi nimic altceva decât peşte, aşa cum îl gătim şi îl mâncăm 
noi înşine. Iar noi îl preparăm într-un mod foarte simplu. Fierbem peştii şi îi mâncăm 
apoi fără sare şi fără pâine sau condimente. Sincer vorbind, incendiul Cezareei ne-a făcut 
chiar mai săraci decât sunt acum cezareenii care şi-au pierdut casele. Suntem nişte 
cerşetori care nu au bani să-şi cumpere nici măcar sare! Ah, ne merge într-adevăr foarte 
rău; dar dacă vreţi să răbdaţi de foame câteva zile împreună cu mine şi cu rudele mele, 
sunteţi bineveniţi! 

5.Spuneţi-mi acum, ce vă aduce în acest golf, în care este foarte greu de ajuns cu 
o corabie mare şi în care aproape niciodată nu vin străini? Cu siguranţă, nu o furtună; căci 
nici măcar furtuna nu-şi poate croi drum până aici, golful fiind înconjurat din toate părţile 
de munţi înalţi. Sau sunteţi cumva urmăriţi şi vreţi să vă ascundeţi până ce trece 
pericolul? De altfel, îmi este totuna! Dacă pot să vă slujesc în vreun fel, îmi va face mare 
plăcere să o fac. Am fost cam îndrăzneţ cu întrebările mele, dar vă rog, dragi prieteni, să 
mă iertaţi! Eu, prin natura mea, sunt foarte curios şi îmi face plăcere să aflu cine este cel 
pe care-1 adăpostesc. Corabia voastră cea mare şi aproape nouă îmi arată cu prisosinţă că 
nu sunteţi oameni săraci; ea trebuie să fi costat cu siguranţă vreo sută de monede de 
argint. Pentru noi este ceva foarte rar şi surprinzător să se rătăcească vreun străin pe aici; 
şi de fiecare dată când s-a petrecut aşa ceva, am avut probleme cu vizitatorii acestui ţinut 
retras şi sărăcăcios. De aceea, în calitate de conducător al acestui sat de cerşetori, vă rog 
să-mi spuneţi neîntârziat şi mai ales sincer care este motivul pentru care aţi venit aici!" 

6. Eu am spus: „Bine, dacă te roade chiar atât de tare curiozitatea, află că suntem 
galileeni, ca şi tine, şi că nu am fost urmăriţi de nimeni, ci am venit de bunăvoie aici, în 
primul rând pentru a vizita acest ţinut aparte şi pentru a urca pe unul dintre aceşti munţi 
înalţi şi, în al doilea rând, pentru a vă ajuta în marea voastră sărăcie, care-Mi este 
binecunoscută! Spune-Mi, eşti mulţumit acum?!" 

7. Omul a răspuns: „întru totul; căci, dacă este adevărat că sunteţi galileeni, 
înseamnă că spusele tale sunt demne de crezare; nu acelaşi lucru se poate spune despre 
greci şi despre romani, care aproape întotdeauna spun altceva decât gândesc, ceea ce la 
noi poartă numele de «minciună». Acum odihniţi-vă puţin aici, la umbra singurului meu 
pom; între timp eu voi merge în colibă, să văd dacă reuşesc să încropesc o masă de prânz 
atât de considerabilă!" 

Capitolul. 17 3 - Concepţia stoică despre viaţă a locuitorilor din micuţul sat de pescari 



1. Gazda a mers în colibă împreună cu soţia şi copiii săi, care erau deja mari, dar s- 
a întors imediat, radiind de fericire şi de mulţumire, şi a spus cu bucurie în glas: „Care 
dintre voi a făcut aceasta, în taină? Cămara mea e atât de plină încât vom avea cu toţii 
mâncare pe săturate timp de un an de zile! Da, acum puteţi rămâne un an întreg aici şi tot 
nu vom termina proviziile! Unde ne-or fi fost ochii de nu am văzut cum aţi umplut 
cămările cu atâtea bucate?! Da, acum nu mai trebuie să mâncăm peştele fiert nesărat, 
pentru că avem sare din belşug! Dar să trecem la treabă!" 

2. Când locuitorii satului s-au împrăştiat pe la colibele lor ca să ia prânzul, i-am 
întrebat pe cei doisprezece: „Ce părere aveţi despre oamenii de aici?" 

3. Petru a spus: „Ce părere să avem?! Par a fi oameni foarte cinstiţi; sunt săraci şi 
nu prea au cum să fie altfel. Meseria de pescar şi un sol stâncos nu au făcut pe nimeni 
vreodată bogat. Aceasta pot s-o afirm din propria mea experienţă de mai mulţi ani. La fel 
sunt şi aceşti pescari; din întregul ţărm, probabil că acest golf este cel mai sărac. Colibele 
lor sunt construite pe stânci, şi de cele mai multe ori pe un astfel de sol nici măcar iarba 
nu creşte. De unde ar putea ei să se îmbogăţească? 

4.Deci nu au încotro - trebuie să rămână cinstiţi; căci în acest ţinut nu ai ce fura şi 
cu atât mai puţin pe cine tâlhări. De aceea, aceşti oameni sunt nevoiţi să rămână cinstiţi 
toată viaţa lor; căci vechiul proverb «ocazia-i face pe hoţi» nu se poate aplica aici. 
Aceasta este părerea mea despre aceşti oameni; sunt sigur că nu există cărturari şi nici 
farisei printre ei." 

5.Eu am spus: Judecata ta este corectă pentru cele lumeşti; dar în spatele stării 
pământeşti a unui om, există, după cum ştiţi şi aţi aflat, aspectele sufleteşti, şi, mai în 
profunzime, cele pur spirituale. Cum crezi că sunt aceşti oameni din acest punct de 
vedere?" 

6.Petru a ridicat din umeri şi a zis: „Doamne, este destul de greu să-mi dau seama! 
Insă, având în vedere faptul că sunt oameni foarte cinstiţi, cred că reprezintă un pământ 
fertil pentru seminţele spirituale! Căci, aşa cum este mai uşor să faci un veşmânt potrivit 
pentru un trup bine clădit decât pentru unul schilod şi cocoşat, tot astfel, aceste suflete 
simple şi naturale sunt mai potrivite pentru a primi veşmântul spiritual decât sufletele 
uscate şi infirme ale fariseilor şi cărturarilor. Cred că dacă vom avea ocazia să le vorbim 
acestor oameni despre împărăţia lui Dumnezeu pe pământ, ei vor înţelege repede. 
Bineînţeles, aceasta este doar părerea mea; chiar dacă nu am folosit cuvinte prea 
strălucite, cred totuşi că m-am apropiat de adevăr!" 

7.Eu am spus: „Ai judecat corect; vom vedea puţin mai târziu, în amănunt, dacă ei 
sunt pregătiţi pentru ceva mai înalt! Dar nu Eu voi fi aici învăţătorul, ci voi, ca trimişi şi 
ucenici ai înţeleptului din Nazaret. Abia după ce v-au ascultat pe voi şi au primit 
Cuvântul despre sosirea împărăţiei lui Dumnezeu pe pământ, puteţi să le arătaţi că Eu 
sunt Acela despre care aţi vorbit. 

8. Astfel vom face o lucrare măreaţă aici, în această aşezare care pare a fi una 
dintre cele mai neînsemnate! Totuşi, nu trebuie să consideraţi că această sarcină va fi prea 
uşoară, căci, deşi aceşti oameni par a fi foarte simpli, ei sunt în interiorul lor extrem de 
complecşi şi, în plus, se află şi într-o mare confuzie! 

9.Ei se cred filozofi şi sunt afundaţi până peste cap în aşa-numitul stoicism, care 
este cel mai greu de combătut. Tocmai de aceea v-am adus aici - pentru a vă oferi ocazia 
să vă încercaţi puterile şi cu acest fel de oameni, având în vedere că la bătrânul Marcu aţi 
dobândit chiar foarte mult din cea mai profundă şi mai autentică înţelepciune. 

lO.Dar vă avertizez că va trebui să vă adunaţi toate forţele! Căci nu este nimic mai 
greu decât să-i dai o lege cuiva care nu se teme deloc în faţa celor mai mari suferinţe şi 
necazuri, nici chiar în faţa unei morţi dureroase a trupului, şi pentru care nici cele mai 
mari bucurii ale vieţii nu valorează nimic. Ei sunt tocmai acest gen de eroi, care nu pun 
preţ pe nimic, dar nici nu apreciază vreo altă virtute, decât pe aceea de a-şi reduce cât mai 
mult necesităţile, şi care trăiesc şi acţionează doar pentru că natura, care este totul pentru 
ei, i-a făcut să se nască. 

1 1 .Nu ne-am mai întâlnit cu acest gen de oameni; de aceea trebuie să fiţi foarte 
atenţi! Cuvinte puţine, dar nici unul lipsit de miez! Avantajul cu aceşti oameni este că, în 
ciuda stoicismului lor, sunt foarte curioşi şi nu apreciază un om decât după ştiinţa sa. Dar 
iată că deja gazda noastră se întoarce împreună cu familia sa şi ne aduce într-un coş peşte 
şi pâine. Vom lua prânzul aici, la umbra acestui pom." 

12. Pescarul, soţia şi copiii lui au venit şi au aşezat coşul în faţa noastră. 

13. El a spus atunci: „Prieteni necunoscuţi, aici este prânzul cerut! Nu avem mese, 
bănci, scaune, blide sau alte ustensile pentru mâncat şi, de altfel, ne descurcăm foarte 
bine şi fără acestea, căci necesităţile noastre sunt reduse. Totodată, şi resursele noastre au 
fost mereu atât de mici, încât nu am procurat niciodată astfel de lucruri nefolositoare. Nu 
mâncăm decât când ne este foarte foame, iar pentru aceasta ne sunt suficiente un coş şi 
propriile noastre mâini; restul merge de la sine! Sper să vă placă acest prânz simplu." 



Capitolul. 174 - Despre credinţa care face minuni 



1 .Eu i-am spus pescarului: „Aziona, ai un ulcior nou în coliba ta; umple-1 cu apă 
şi adu-1 aici!" 

2. Auzind aceasta, Aziona a făcut ochii mari şi a spus uluit: „Numele meu puteai 
să-1 fi aflat de undeva, dar cum de ai ştiut că am un ulcior nou în colibă, dealtfel cea mai 
mare avere a mea? Aceasta nu o ştiu nici măcar vecinii mei, iar tu, un străin, tu ştii 
aceasta? Ah, dă-mi voie, te rog, să cred că toate acestea încep deja să treacă în domeniul 
miraculosului! V-a spus oare în taină vreunul dintre copiii mei despre ulcior? Nu că ar 
avea ceva special, căci este din piatră, la fel ca nenumăratele ulcioare de la noi din ţară; 
dar ceea ce este nemaipomenit, este că tu ştii că în casa mea se află un astfel de ulcior!" 

3. Eu am spus: „Nici aceasta nu ar fi chiar atât de nemaipomenit, pentru că se 
poate afla! Dar ceea ce este cu adevărat important, este să mergi şi să-Mi îndeplineşti 
dorinţa, căci sunt însetat!" 

4.Aziona s-a dus repede şi a adus ulciorul plin cu apă proaspătă. Ulciorul, care era 
foarte mare, conţinea cam un sfert de găleată de apă şi era necesar un efort pentru a-1 
ridica la gură. Când ulciorul plin s-a aflat pe piatra din faţa noastră, am binecuvântat apa, 
iar ea a devenit vin. 

5. Am băut şi le-am dat şi ucenicilor să bea, iar după aceea i-am întins ulciorul şi 
lui Aziona, spunându-i: „Bea şi tu, ca să simţi ce gust are apa adusă de tine în ulciorul cel 
nou!" 

6Aziona a spus: „O fi rea sau o fi având iz de mucegai?! Dar am clătit de trei ori 
ulciorul, iar izvorul nostru are apa cea mai curată şi mai bună din tot satul! Totuşi, să 
gust, ca să văd dacă nu cumva o fi primit iz de la ulcior!" A gustat, apoi a băut de mai 
multe ori cu înghiţituri mari şi, în final, a spus foarte uluit: „Ce vrăjitorie mai e şi asta?! 
Aici nu este apă, ci vinul cel mai bun pe care lam băut vreodată! Spune-Mi, cum ai făcut 
acest lucru? Să transformi apa în vin este ceva absolut extraordinar! N-aveţi cum să fiţi 
galileeni; sunteţi ori egipteni, ori persani; căci printre iudei nu a existat niciodată un astfel 
de magician, capabil să transforme apa în cel mai bun vin. O, spuneţi-mi, cum este cu 
putinţă aşa ceva şi sunt gata să fiu sclavul vostru timp de douăzeci de ani!" 

7.Ioan, căruia îi făcusem semn să vorbească, a spus: „Prietene, pentru aceasta nu 
este nevoie de nimic altceva decât să vrei, cu o credinţă foarte fermă! Cine are o astfel de 
credinţă, care nu lasă loc nici unei îndoieli, poate să-i spună şi muntelui celui înalt de 
acolo: «Ridică- te şi aruncă- te în mare!» şi se va petrece întocmai, după credinţa şi 
vorbele lui! Aceasta este explicaţia cea adevărată şi profundă şi, în acelaşi timp, indicaţia 
pentru modul în care pot fi făcute astfel de lucrări! îmi este cu neputinţă să-ţi dau o altă 
explicaţie - pentru că nici nu există o alta." 

8. Aziona a făcut ochii şi mai mari şi a spus: „Prietene, eu nici nu ştiu ce este 
credinţa, cum aş putea atunci să cred în ceva?! Ce numiţi voi credinţă?" 

9.Ioan a spus atunci: „Dacă avem în faţa noastră un om sincer, ce ne spune 
diverse lucruri despre care nu am auzit nimic până acum, iar noi considerăm că 
afirmaţiile sale sunt întru totul adevărate şi nu punem la îndoială nici unul dintre 
cuvintele sale, se cheamă că noi credem în ceea ce spune acest om; şi, pentru că ceea ce 
credem reprezintă cu siguranţă deplinul adevăr, îl vom pune în fapte. Aceasta este 
credinţa cea miraculoasă în acţiune, căreia nu-i este imposibil nimic din ceea ce se află în 
domeniul adevărului pe care ea îl exprimă şi care trebuie întotdeauna să se realizeze. Ai 
înţeles acum ce este credinţa?" 

10. Aziona a răspuns: „Da, am înţeles fără îndoială, dar cum să-mi dau seama dacă 
cel ce îmi prezintă o credinţă este într-adevăr un om demn de crezare? Nu ar fi indicat să 
cred aşa ceva doar pentru că el dă impresia că ar fi onest. Aceasta ar fi o dovadă de mare 
naivitate, ceea ce, după părerea mea, este chiar mult mai rău decât lipsa credinţei! Cum îţi 
poţi da seama dacă omul acela spune deplinul adevăr, pentru ca apoi să-i dai crezare?" 

1 l.Ioan a spus: „Orice om cu o oarecare bunăvoinţă are îndeajuns de multă minte 
şi putere de înţelegere pentru a verifica o astfel de fiinţă; căci numai un prost poate 
cumpăra blana ursului din pădure! Dar tu mă întrebi care sunt mijloacele de verificare şi 
în acelaşi timp le şi aplici în legătură cu mine! Pot afirma cu certitudine, în ceea ce te 
priveşte, că nu vei cumpăra niciodată blana ursului din pădure!" 

12.Aziona: „Da, da, prietene, este foarte adevărat şi frumos ce spui, căci, într- 
adevăr, omul nu are nimic altceva cu care să verifice şi să analizeze lumea înconjurătoare, 
decât propria sa înţelegere; dar cum pot eu să îmi dau seama dacă ea este suficient de 
cuprinzătoare şi de ageră pentru a cerceta lumea înconjurătoare?" 

13.Ioan: „Am ajuns acum în punctul cel mai delicat! Cine crede că are o minte 
pătrunzătoare rareori reuşeşte să facă ceva; dar cine recunoaşte că mintea sa mai are unele 
scăpări va exersa şi astfel va ajunge să judece cu o deosebită agerime tot ceea ce există şi 
se petrece în jurul său! 

14. Inteligenţa cea ascuţită a unui om orgolios este asemenea vârfului unui munte 
de o înălţime ameţitoare care, cu cât se înalţă mai sus, cu atât mai des este înconjurat de 
ceaţă. Minusculul vârf al acului de cusut este, în privinţa dimensiunii şi a falei, 
neînsemnat; dar el pătrunde oriunde şi cu el poţi coase atâtea rogojini încât să acoperi şi 
cele mai înalte vârfuri de munte. Insă cu piscurile înalte şi mândre nu va putea coase 
nimeni nici cel mai mic veşmânt! 

15. Exemplul acesta este oarecum extrem, dar arată totuşi foarte bine raportul 
dintre o minte care se crede a fi cea mai strălucitoare şi mai înţeleaptă şi o minte umilă, 
care nu caută să iasă în evidenţă în faţa marilor înţelepţi şi filozofi ai acestei lumi. In timp 
ce inteligenţa cea ascuţită se avântă spre înălţimi, dar este înconjurată de o ceaţă deasă, 
cea umilă face tot ce poate ea mai bine şi devine cu fiecare acţiune a sa tot mai 
luminoasă, mai lucidă, mai rafinată şi, prin urmare, mai folositoare. Din câte mi se pare 
mie, mintea voastră se aseamănă foarte mult cu piscurile celor mai înalţi munţi, care sunt 
aproape mereu acoperiţi de nori; de aceea, cred că îţi este destul de greu să verifici cu 
exactitate sinceritatea acelora de la care trebuie să accepţi un adevăr deplin şi 
incontestabil! Ce părere ai despre aceasta?" 



Capitolul. 17 5 - Concepţia stoică despre viaţă a pescarului Aziona 



1 .Aziona: „Problema care se pune acum este dacă aceasta depinde în întregime de 
voinţa mea! Bineînţeles că nu acceptăm cu prea mare uşurinţă un lucru, atâta timp cât nu 
i-am remarcat în prealabil nişte efecte vizibile, în cazul de faţă nu lipsesc deloc efectele 
evidente; căci cămara mea este plină de bucate şi acum mai e şi vinul acesta făcut din apă 
curată! Acestea sunt, cum se spune, dovezi palpabile! Dar încă trebuie văzut dacă nu 
cumva aveţi vreo poţiune secretă care, adăugată chiar şi într-o mică măsură apei, să o 
poată transforma în vin! Probabil că nu este cazul aici, dar trebuie să recunoşti că ar putea 
să-ţi apară un astfel de gând în faţa acestui miracol al vinului şi de aceea nu mai poate fi 
vorba aici de încrederea absolută despre care mi-ai vorbit şi nici de efectele acesteia! îmi 
este deci foarte clar că noi, locuitorii acestui sat, nu vom fi în stare niciodată să dăm 
gustul vinului nici celei mai mici picături de apă! 

2. Noi suntem cât se poate de sărmani - hrana noastră constă, în vremurile bune, 
numai din lapte de capră, peşte şi apă; căci altceva nu creşte şi nu trăieşte în acest ţinut 
muntos; şi suntem mulţumiţi de această stare a noastră, pură şi naturală, ceea ce nu ne-a 
împiedicat să acumulăm, în numeroasele ţinuturi pe unde am umblat, o bogată experienţă 
de viaţă. Noi am călătorit prin toată lumea, căci am fost cântăreţi şi magicieni, iar în 
Atena eu am deprins arta farmaceutică şi astfel am învăţat să prepar anumite poţiuni 
secrete prin care pot fi făcute în faţa profanilor tot felul de miracole. 

3. In ciuda faptului că duc o viaţă foarte simplă, am numeroase cunoştinţe 
ştiinţifice, precum şi o bogată experienţă de viaţă! Cunosc atât iarba-vieţii a şarpelui boa, 
cât şi miraculoasa piatră a lui Bezoar. Cunosc Asia până departe, în India, cunosc Europa, 
am fost în Spania, în Ţara Galilor şi în Britania, cunosc aceste ţări, obiceiurile şi limbile 
lor. Apoi am revenit în Grecia, unde am întâlnit înţelepţi de la şcoala marelui Diogene, şi 
în final mi-am spus: «Oh, ce mare este nebunia omului! Pentru nişte bani nenorociţi el 
umblă prin ţări şi împărăţii străine. Dar marele înţelept Diogene şi-a găsit fericirea în 
butoiul său, pentru că a înţeles - şi a demonstrat aceasta mai bine decât oricine deplina 
deşertăciune a lumii şi a comorilor ei, precum şi lipsa de valoare a efemerei vieţi 
pământeşti!» 

4. Am plecat din Atena împreună cu tovarăşii mei în urmă cu zece ani şi am 
părăsit tumultul lumii, retrăgându-ne în acest ţinut. Aici ne-am construit aceste colibe, în 
care locuim cât se poate de împăcaţi. Hrana ne-o asigurăm prin mica turmă de capre pe 
care am luat-o cu noi şi prin pescuit, iar dacă ne prisosesc câţiva peşti, îi vindem în 
Cezareea doar pentru a ne cumpăra în schimb sare. 

5. Dar, întrucât în urmă cu câteva zile acest oraş a căzut pradă flăcărilor, negoţul 
nostru a luat sfârşit, iar noi am învăţat astfel, spre bucuria noastră, că se poate trăi şi fără 
sare, de vreme ce o putere invizibilă a Naturii ne-a condamnat la viaţă. 

6. Căci atât eu, cât şi ceilalţi de aici considerăm că viaţa este o pedeapsă dată de 
Marea Natură micii naturi, pe care o reprezentăm noi, fiinţele vii, pentru că ne-am separat 
de ea. Fiinţa înzestrată cu gândire este obligată să simtă toate atracţiile lumii, pentru ca, în 
final, să se despartă de ele, într-un mod dureros, prin moartea cea implacabilă. Astfel, 
atitudinea cu adevărat înţeleaptă, de care noi toţi ne lăsăm pătrunşi, este aceasta: să înveţi 
din timp să dispreţuieşti total ceea ce nu are valoare şi să consideri că moartea este o 
conciliere cu Marea Natură, precum şi un mare noroc al oricărei fiinţe! Dacă omul îşi 
însuşeşte această certitudine, el atinge astfel cea mai mare şi, de altfel, singura fericire 
reală a vieţii. El va trăi atunci împăcat, nedorindu-şi decât moartea, această mare prietenă 
a oricărei fiinţe vii. 

7.Noi ne bucurăm dacă putem să ajutăm pe cineva; dar totodată îi compătimim pe 
toţi cei care îşi dau silinţa să realizeze ceva în viaţă. De ce să te chinui şi să-ţi faci griji 
pentru ceva care mâine nu va mai exista? Celui care vrea să ne convingă că nu este aşa, îi 
arătăm mormintele, din care nu a înviat niciodată vreo fiinţa! Omul redevine ceea ce a 
fost, şi anume, pământul care hrăneşte preafericitele plante, care există fără a şti aceasta 
şi fără a se gândi la dispariţia lor. Oh, ce măreaţă şi sfântă este non-existenţa, în 
comparaţie cu o viaţă conştientă de ea însăşi! 

8. Păreţi a fi dintre cei care urmăresc să dobândească aşa-numita fericire 
pământească. Noi, care suntem pe deplin fericiţi, putem doar să vă compătimim dacă 
vreţi să căutaţi adevărata fericire a vieţii altundeva decât acolo unde ea este durabilă. 
Rămâneţi aici şi construiţi- vă mici colibe ca ale noastre! Mulţumiţi-vă să trăiţi cât mai 

modest această viaţă efemeră, lipsită de sens şi de valoare şi, încet-încet, vă veţi da seama 
că ceea ce v-am spus acum este drept şi adevărat! 

9. Iar tu, cel cu care am vorbit, vei înţelege că această cunoaştere a mea este cu 
mult mai valoroasă decât credinţa ta de neclintit! La ce-ţi foloseşte o astfel de credinţă, 
chiar dacă ea poate muta munţii din loc, dacă în cele din urmă tot va trebui să mori şi să 
treci în neantul cel fără de sfârşit? Noi toţi nu suntem nimic altceva decât rezultatul 
jocului dintre Pământ, Lună şi Soare, din sânul Marii Naturi! Intre acestea trei se stabilesc 
legi întâmplătoare, care dau naştere la o viaţă provizorie pe pământ. Creaturile oarbe, 
animate de această viaţă firavă, nu înţeleg aceasta; dar noi, care am trecut prin atâtea şi 
care am învăţat din experienţă, putem să le spunem tuturor cu conştiinţa împăcată ce este 
viaţa şi la ce trebuie să te aştepţi de la ea!" 

lO.Apoi Aziona a tăcut. 



Capitolul. 17 6 - Ioanface dezvăluiri despre viaţa lui Aziona 



l.Dar Ioan a spus: „Mă minunez de elocvenţa ta, iar concepţiile tale despre viaţă 
nu sunt chiar rele. Dar te înşeli amarnic afirmând că această viaţă nu are nici o valoare şi 
că este doar un joc al Marii Naturi! Nu ai auzit oare niciodată de Dumnezeu, care a creat 
din Sine însuşi cerul şi pământul, cu tot ce este pe el? De altfel, este uşor de observat că 
există o anumită rânduială în tot ceea ce fiinţează: priveşte fiecare parte din trupul unui 
animal şi, cu atât mai mult, din cel omenesc! Cât de mare este de pildă perfecţiunea 
ochiului sau cea a urechii! 

2.Dacă te gândeşti ceva mai bine, ai putea oare să crezi că toate acestea nu sunt 
decât opera unor legi lipsite de orice viaţă adevărată?! Oh, în ciuda faptului că te pretinzi 
un mare înţelept, pot spune că eşti foarte sărac în această privinţă şi înţeleg de ce 
consideri viaţa pământească a fi atât de deplorabilă şi de lipsită de valoare! împreună cu 
tovarăşii tăi ai cutreierat multe ţări, adesea întâmpinând mari greutăţi, ai văzut şi ai 
cunoscut multe, dar niciodată nu te-ai preocupat de partea cea mai bună a vieţii! 

3. La început ai căutat numai fericirea materială. Dar, precum se petrece adesea în 
lume, planurile tale au eşuat; căci nu ai fost un magician nemaipomenit şi nici nu aveai o 
inteligenţă exterioară atât de strălucită încât să-ţi permită să tragi foloase de pe urma 
oamenilor. Şi nici arta ta, care, după cum spuneam, nu era extraordinară, nu ţi-a adus, în 
ciuda numeroaselor tale călătorii, fericirea pământească mult visată. Iţi voi spune acum şi 
motivul foarte simplu pentru care lucrurile sau petrecut aşa, ca să înţelegi că adevărata 
credinţă poate scoate la iveală şi cele mai ascunse aspecte din profunzimile unui om. 

4. Tu ţi-ai dat seama că, în toate artele şi ştiinţele, erai un simplu novice şi nu ai 
îndrăznit să vii cu şiretlicurile tale ieftine în faţa unor oameni instruiţi, cu experienţă şi 
bun simţ, care de obicei locuiesc în marile oraşe, de unde tu ai fi dorit totuşi să strângi 
comori extraordinare! De aceea, ai fost nevoit sa cauţi oameni atât de proşti, încât să se 

lase păcăliţi cu uşurinţă. Uneori ai găsit şi astfel de oameni; dar, cum oamenii proşti sunt 
întotdeauna şi cei mai săraci, nu te-ai ales cu un câştig prea mare. 

5. Apoi, când ai ajuns în Iliria şi afacerile tale au mers din ce în ce mai rău, te-ai 
înfuriat. In satul numit Ragizan un grec ţi-a făcut elogiul Atenei şi te-a convins că vei 
câştiga acolo munţi întregi de aur. însă acest grec nu era decât un simplu proprietar de 
vase şi nu urmărea decât să-şi umple bărcile goale cu călători spre Grecia. Şi puţin îi păsa 
dacă tu vei câştiga sau nu ceva în Atena. Te-ai îmbarcat pe corabia grecului pentru Atena. 
Acolo ai ajuns cu bine, după o călătorie plictisitoare care a durat trei săptămâni, însă de la 
prima reprezentaţie pe care ai dat-o în această cetate a artelor, ai fost fluierat în semn de 
dezaprobare. 

6Aceasta te-a dezamăgit foarte tare atât pe tine, cât şi pe tovarăşii tăi; ai început 
apoi, folosind ceea ce ştiai, să te dai drept înţelept în faţa grecilor şi, curând, ai avut mulţi 
ascultători care chiar te plăteau pentru povestirile tale; căci nimeni altcineva nu ascultă cu 
mai multă plăcere relatări despre călătorii decât grecii, care sunt mari amatori de 
plimbări. După ce te-ai învârtit astfel o vreme printre greci, ai cunoscut un fel de înţelepţi, 
adepţi ai învăţăturii unui anume Diogene. Aceştia îţi plăceau pentru că, în ciuda sărăciei 
lor, erau senini şi plini de voie bună, Ţi se părea neobişnuit ca nişte oameni atât de săraci, 
purtând însă conversaţii înţelepte şi fiind foarte cumpătaţi la mâncare şi la băutură, să 
emane totodată atâta veselie şi mulţumire. Ai început să le pui întrebări despre motivele 
pentru care erau astfel, iar ei ţi-au explicat. 

7. După ce tu şi ai tăi aţi fost iniţiaţi în această învăţătură a vieţii, aducătoare de 
împăcare, aţi hotărât să vă întoarceţi de unde aţi plecat, adică aici, să vă aşezaţi în 
apropierea oraşului Cezareea, într-o zonă a nimănui, şi să întemeiaţi o comunitate de 
oameni săraci, dar fericiţi. Şi trăiţi şi astăzi la fel ca acum zece ani, când aţi venit aici. 

8. Iudei din naştere, voi aţi părăsit învăţătura părinţilor voştri, pe care nu aţi 
înţeles-o niciodată, pentru că v-aţi lovit de faptele rele ale fariseilor. Astfel, aţi adoptat 
învăţătura păgânilor, pe care aţi considerat-o mai înţeleaptă. Dar în acest mod aţi devenit 
total atei şi L-aţi înlocuit pe Dumnezeu cu Marea Natură atotputernică. Credeţi oare că aţi 
găsit astfel piatra filozofală?! Eu pot săţi spun cu conştiinţa împăcată că nu aţi făcut nimic 
altceva decât să vă îndepărtaţi tot mai mult de ea! 

9.Dacă eşti un adevărat înţelept, spune-mi, te rog, ce am făcut eu din tinereţe până 
acum, ce am învăţat, ce am fost şi ce sunt acum! Eu ţi-am povestit, pe scurt şi cu precizie, 
ce s-a petrecut cu tine - cum s-ar zice - de la naştere şi până acum, iar dacă timpul ne-ar 
îngădui, ţi-aş putea povesti în detaliu întreaga ta viaţă! Judecă acum singur, care dintre 
noi doi este mai înţelept: eu, cu credinţa mea de nezdruncinat, sau tu, care eşti lipsit total 
de credinţă!" 

Capitolul. 177 - Credinţa cea adevărată şi vie 



l.Aziona 1-a privit atunci cu uluire pe Ioan, care era foarte liniştit, şi a spus: 
„Ascultă, prietene! Te apreciam şi înainte destul de mult, dar ceea ce am auzit acum din 
gura ta înseamnă mai mult decât cămara mea ticsită şi cu mult mai mult decât vinul cel 
provenit din apă pură; căci ceea ce mi-ai spus este adevărat de la alfa la omega! Nu m-ai 
mai văzut, nu mi-ai vorbit niciodată până acum, dar cunoşti toată viaţa mea şi a 
tovarăşilor mei, de parcă ai fi trăit împreună cu noi! Aceasta este foarte mult şi încep să 
fiu din ce în ce mai uimit. Nu am dat prea mare importanţă faptului că tovarăşul tău, cel 
care a vorbit primul cu mine, îmi cunoştea numele, pentru că numele meu este cunoscut 
în Cezareea, de unde presupun că veniţi voi; dar toate evenimentele şi faptele din viaţa 
mea pe care le-ai descris nu le-am povestit nimănui până acum, deci nu aveai cum să le 
afli, ori tu cunoşti fiecare detaliu, chiar şi gândurile pe care le-am avut atunci, hotărârile 
pe care le-am luat, precum şi intenţiile mele cele mai secrete, pe care nu le-am mărturisit 
nici unuia dintre tovarăşii mei! Prietene, aceasta nu se poate explica pe nici o cale 
naturală! 

2. Se pare că au existat odinioară înţelepţi în Egipt care puteau citi din liniile 
palmei şi ale frunţii ce a făcut omul care venea la ei şi ce îl aştepta în viitor; au mai 
existat unii templieri care, în anumite stări de somn extatic, relatau fie ceea ce urma să se 
petreacă sau tocmai se petrecea, fie ceva ce a existat demult. Dar de câte simboluri nu 
erau înconjurate asemenea revelaţii ale oracolului! Erau necesari alţi înţelepţi care să le 
explice profanilor acele oracole greu de înţeles, iar ei făceau aceasta într-un asemenea 
mod încât, în urma explicaţiilor pompoase şi costisitoare, cel care întrebase afla cu 
exactitate ori ceva ce nu era interesat să ştie, ori ceva ce ştia deja de mult timp. Insă tu nu 
ai avut nevoie de cineva care să intre într-un somn extatic, nici să-mi priveşti palmele şi 
nici de sforăitoare vorbe mistice, pentru a-mi spune totul fără ocolişuri! Da, o astfel de 
revelaţie îmi este pe plac! întrebarea mea este cum de poate fi cu putinţă aşa ceva? In 
afara unei puteri divine atotvăzătoare şi atotcunoscătoare, aşa ceva este de neconceput! 
Oare aceasta să fie cu putinţă doar prin credinţă totală?" 

3. Ioan a spus: „Da, prietene, numai că, bineînţeles, este important ce crezi! 
Cineva ar putea să-ţi spună o minciună, pe care tu să o crezi cu fermitate, dar atunci 
credinţa ta de nezdruncinat nu ar mai avea un astfel de efect; căci nu poţi construi o casă 
pe nisip, ci numai pe pământ solid." 

4Aziona a spus: „înţeleg, dar care este piatra de încercare cu ajutorul căreia eu să 
mă conving pe deplin că ceea ce-mi spune cineva este perfect adevărat?" 

5. Ioan: „Despre aceasta am vorbit deja; dar, pentru a-ţi da încă un indiciu, îţi mai 
spun că Dumnezeu, Domnul cerului şi al acestui pământ, a sădit în inima fiecărui om 
aflat în căutarea adevărului o simţire aparte, ce recunoaşte şi înţelege adevărul mai uşor 
decât cea mai erudită minte. 

6. In această simţire sălăşluieşte iubirea de adevăr, care, recunoscând adevărul ca 
atare, îl pătrunde cu căldura ei dătătoare de viaţă şi îl face astfel viu. Şi atunci când 
credinţa, care este un adevăr pătruns de iubire, devine vie, ea începe să se activeze, să se 
mişte, iar în cele din urmă să acţioneze. Şi în această acţiune plină de certitudine stă 
reuşita deplină a ceea ce credem fără nici o urmă de îndoială, nu din creier, ci din inimă. 

7. în creier sufletul dispune de simţul văzului, al auzului, al mirosului şi al 
gustului; dar din acestea nu izvorăşte viaţa, pentru că ele însele nu sunt decât produse ale 
vieţii. 

8. Credinţa, pentru a deveni activă, trebuie să fie una cu viaţa însăşi şi nu să aibă o 
existenţă separată, ca un simplu efect al acesteia, asemenea ochilor, urechilor, nasului şi 
cerului gurii, care nu au o legătură mai profundă cu viaţa, în afara folosirii lor exterioare. 
Dar atunci când credinţa ta întrun adevăr a devenit una cu viaţa ta, ea a eliminat deja, prin 
ea însăşi, orice îndoială; şi va fi de ajuns ca această credinţă vie să vrea ceva, pentru ca 
acel ceva să se şi împlinească." 



Capitolul. 17 8 - Calea spre adevărata credinţă 



l.(Ioan): „Credinţa pură, autentică şi adevărată se aseamănă, în cazul unui om 
care abia începe să creadă, cu mustul care este turnat în burdufuri. Dacă este un must 
adevărat, el va începe curând să fermenteze. Prin acest proces, el elimină tot ceea ce nu 
este de aceeaşi natură cu vinul. Astfel, el va deveni un vin pur şi tare, care atunci când va 
fi băut va însufleţi totul, pentru că, într-un anumit fel, el reprezintă viaţa. Insă dacă pui în 
burduf un alt lichid, el nu va fermenta sau va începe să intre într-un proces de 
descompunere urât mirositoare, care va ataca şi chiar va distruge burduful. 

2.Asemenea burdufului este şi inima omului. Adevărul o face să devină tot mai 
vie şi mai puternică, pe când minciuna şi înşelătoria o omoară până la urmă cu totul, chiar 
dacă altminteri ea este purtătoarea vieţii. 

3. Dacă tu, în inima ta, crezi în Dumnezeu, atunci îl vei şi iubi, pentru că în inimă 
totul este pătruns de iubire. Iar dacă-L iubeşti pe Dumnezeu, puterea Lui supremă îţi va 
inunda inima şi deci şi viaţa. 

4.1ar puterea lui Dumnezeu nu este limitată de nimic, ci ea pătrunde întreaga 
infinitate. Dacă, atâta timp cât eşti astfel unit cu puterea dumnezeiască, are loc o tulburare 
în profunzimea fiinţei tale, puterea dumnezeiască din tine se trezeşte imediat şi ceea ce ea 
vrea, aceea se va petrece negreşit. 

5. Privind din exterior, eu sunt un om asemenea ţie; dar în inima mea eu nu mai 
exist doar pentru mine, ci, datorită marii mele iubiri pentru Dumnezeu, puterea Lui a ales 
să sălăşluiască în inima mea şi a devenit una cu iubirea mea. Cu ajutorul acestei puteri a 
lui Dumnezeu, am putut vedea şi percepe totul despre tine şi despre tovarăşii tăi, precum 
şi ceea ce s-a petrecut în călătoriile voastre. Aceasta este taina! 

6. In primul rând, trebuie să-L cunoşti pe Dumnezeu, iar atunci vei primi pe 
deasupra şi o judecată sănătoasă. Dar nu trebuie să rămâi la nivelul raţiunii. O dată ce ai 
înţeles un lucru, trebuie săi faci să pătrundă cât mai curând şi în inima ta, adică în viaţa 
ta, şi astfel să-1 însufleţeşti prin punerea în faptă, iar atunci vei fi pe calea cea bună! M-ai 
înţeles bine acum?" 

7Aziona a spus: „Bineînţeles! Dar ce să fac dacă inima mea este deja plină cu tot 
felul de minciuni şi de greşeli? Cum să scap de acestea?" 

8.Ioan a spus: „Primeşte adevărul, iar el va face totul chiar şi fără ajutorul tău! 
Când priveşti în bezna nopţii, te întrebi, cu o oarecare teamă, cum va fi ea oare înlocuită 
de lumina zilei. Cine va alunga bezna? Eu îţi spun să nu-ţi faci griji! Lasă soarele zilei să 
vină, căci el va face să dispară de îndată chiar şi cele mai adânci tenebre! La fel cum 
acţionează Dumnezeu în întreaga manifestare exterioară, tot astfel, prin soarele Graţiei 
Sale, lucrează El şi în inima omului, înţelegi?" 

9.Aziona a spus: „Da, acum înţeleg. Dar îngăduie-mi să merg la câţiva dintre 
vecinii mei pentru a le spune şi lor ce am aflat aici!" 10. Apoi Aziona a făcut o 
plecăciune şi a pornit degrabă spre vecinii săi, chemându-i pe toţi la un loc şi povestindu- 
le, în detaliu, tot ce aflase, văzuse şi auzise. 



Capitolul 179 - Visul Iui Hiram 



1. Aceştia s-au minunat foarte tare de ceea ce au auzit, iar unul dintre ei a spus: 
„Ciudat! Nu prea iau eu în seamă visele, dar cel pe care l-am avut astă-noapte pare a se 
adeveri prin această întâlnire foarte stranie!" 

2. Aziona 1-a întrebat, în felul său precipitat: „Spune, povesteşte-ne repede ce ai 
visat! Să nu omiţi nimic, căci poate fî de mare însemnătate!" 

3. Vecinul a răspuns: „Ai puţină răbdare, prietene Aziona, căci trebuie să mă adun, 
să-mi amintesc visul, să-1 recompun bucată cu bucată, pentru că nu pot să vin la voi cu o 
povestire dezlânată. Dar iată că mi-am amintit, aşa că, ascultă-mă cu răbdare. 

4. Stăteam pe ţărm, în golful nostru în care cu greu poate să intre o corabie mai 
mare. Şi am văzut la răsărit înălţându-se o strălucire foarte mare, care lumina mai 
puternic decât soarele amiezii. Am privit în sus şi-n jos, la dreapta şi la stânga, pentru a 
vedea de unde provenea ea, dar nu am văzut nimic în afara acelei lumini care semăna cu 
soarele! 

5. Privind această strălucire cu o bucurie crescândă, am zărit curând o corabie 
mare, care tocmai intra în golf. Corabia era atât de luminoasă, încât mi-am dat seama că 
strălucirea de care ţi-am vorbit nu putea veni decât de la ea. Apoi am zărit şi nişte oameni 
pe corabia de lumină, iar unul dintre ei strălucea mult mai puternic decât soarele amiezii. 
Şi ceilalţi, cu excepţia unuia singur, străluceau destul de tare, dar părea mai degrabă că-şi 
primesc lumina de la primul, aşa cum micii norişori albi sunt luminaţi de soare. Vasul se 
apropia rapid de satul nostru, iar lumina tot mai intensă m-a umplut de o mare teamă şi 
am fugit ca să mă ascund repede în colibă. Dar atunci m-am trezit şi mi-am dat seama că 
a fost doar un vis. 

6. Cu toate că, la fel ca şi ceilalţi, nu dau importanţă viselor, totuşi acest vis 
deosebit, cu atât de multă lumină, m-a pus pe gânduri şi apoi de mai multe ori mi-am 
spus în sinea mea: «Nu, acesta nu este un vis obişnuit şi lipsit de semnificaţie! Cumva se 
va împlini!» Şi uite că acum s-a împlinit! 

7. Să mergem deci acolo, căci ard de dorinţa de a vedea dacă există vreo 
asemănare între această corabie şi cea pe care am văzut-o în vis! Am putut vedea şi 
oamenii, ţin minte destul de bine chipurile lor. Ar fi cu adevărat uluitor dacă vasul şi 
oamenii din visul meu ar semăna cu vizitatorii noştri neobişnuiţi! Să mergem deci repede 
la ei, ca nu cumva să plece între timp!" 

8. Cu toţii s-au ridicat şi au venit către noi. 

9. Când au ajuns în faţa noastră, cel care avusese visul a strigat: „Da, da, frate 
Aziona, este exact aceeaşi corabie şi sunt aceiaşi oameni, totul este identic, mai puţin 
strălucirea luminoasă!" 

lO.Eu însumi l-am strigat pe nume, spunându-i: „Hiram, ce părere ai tu acum 
despre visul tău? Dar tu, Aziona?" 

11. Hiram a spus: „Oh, dragi prieteni miraculoşi, nu ştiu să spun nimic altceva 
despre aceasta decât că, în ceea ce priveşte forma, visul meu s-a adeverit! Doar lumina nu 
este vizibilă acum. însă poate că o vom vedea din nou atunci când ziua aceasta luminoasă 
se va înveşmânta în mantaua înstelată a nopţii!" 

12Aziona a spus: „Dar eu cred că nu mai este nevoie de o lumină exterioară, 
pentru că aceşti prieteni iubiţi debordează deja de lumina interioară a înţelepciunii lor! Şi 
cred, prietene Hiram, că ceea ce ai văzut în visul tău cu adevărat remarcabil nu era 
altceva decât lumina spirituală a acestor oameni! Dar cred că dragii noştri prieteni 
necunoscuţi ne vor lămuri mai bine!" 



Capitolul. 180 - Despre ceea ce vede sufletul în vis 



1 ioan a spus atunci: „Vezi, prietene Aziona, cum încep să se ivească zorile şi în 
sufletul tău? I-ai dat prietenului şi vecinului tău Hiram o explicaţie foarte corectă despre 
lumina din vis, căci este exact aşa cum ai spus! în timpul visului, sufletul vede doar 
aspectele spirituale, cu ochii lui spirituali, şi astfel Hiram a putut să ne vadă, cu 
anticipaţie, într-un mod spiritual." 

2. Aziona a spus: „Dar Hiram nu a văzut numai lumina, ci şi forme materiale, 
exact aşa cum sunt ele aici! Cu ce ochi a văzut el aceste forme?" 

3. Ioan a spus: „Când am ajuns la voi, acum vreo trei ceasuri, tu, împreună cu mai 
mulţi dintre vecinii tăi, eraţi aici; doar Hiram lipsea. Când a venit amiaza, toţi s-au grăbit 
la colibele lor, pentru a-şi lua sărăcăciosul prânz; singur tu ai rămas să ne ospătezi. Dacă 
şi Hiratn ar fi fost printre cei care ne-au întâmpinat aici, ai fi înţeles cum e posibil ca 
formele materiale să fie văzute şi percepute chiar cu ochii spirituali ai sufletului. Dar aşa, 

aceste lucruri trebuie să-ţi fie arătate treptat, după cum spune şi vechiul proverb, că nu 
poţi doborî un copac bătrân dintr-o singură lovitură." 

4.Aziona a întrebat: „Dar, iubitul şi înţeleptul meu prieten, cum adică aş fi putut 
să înţeleg aceasta mai bine, dacă ar fi fost şi Hiram prezent la sosirea voastră?" 

5.Ioan a răspuns: „Oh, dar este evident! Hiram ne-ar fi recunoscut imediat ca fiind 
cei pe care i-a văzut în visul său cel luminos, iar discuţia noastră ar fi luat o cu totul altă 
întorsătură şi am fi ajuns să abordăm mult mai repede acest subiect. Dar aceasta nu s-a 
produs decât acum şi de aceea şi tu vei ajunge doar mai târziu să pătrunzi aceste taine!" 

6.Aziona a spus: „Da, într-adevăr este firesc, căci aşa se petrec întotdeauna 
lucrurile în lume! Cu cât mai târziu este începută o acţiune care necesită un anumit timp, 
cu atât mai târziu va fi ea terminată!" 

7.Ioan: „Aici mai este vorba şi despre altceva, dar tu nu poţi să înţelegi aceasta 
atât de repede; cu timpul se vor lămuri însă toate, numai că trebuie să ai mai multă 
răbdare! Căci doar cu răbdare se poate cuceri lumea, atât cea interioară, cât şi cea 
exterioară." 

8Aziona a spus: „Intr- adevăr, răbdarea a fost dintotdeauna «latura» [strana, în Ib. 
ebraică n.t] mea slabă; dar dacă trebuie, pot deveni şi răbdător!" 

9.Ioan: „De fapt, ai vrut să spui că răbdarea nu este o «coardă» [în Ib. ebraică, tot 
strana n.t.] puternică la tine, ci una foarte slabă, care se rupe uşor, nu-i aşa, prietene 
Aziona?" 

lOAziona a spus: „Nu trebuie să vă aşteptaţi de la noi să avem prea mari 
cunoştinţe lingvistice; căci noi vorbim limba cea veche, care adeseori diferă în privinţa 
sensului. Dar pentru că ai amintit de «coarde puternice» şi «coarde slabe», mă gândesc că 
veţi fi şi voi nişte muzicieni sau cântăreţi?!" 

1 1 ioan a spus, zâmbind: „Da, e posibil să nu te înşeli, căci, dintre toate popoarele 
lumii, la iudei muzica şi cântecul au fost dintotdeauna cel mai bine reprezentate. Cu toate 
acestea, nu suntem muzicieni sau cântăreţi dintre cei pe care-i întâlneşti adesea la noi, în 
Galileea. Mai înainte nu m-am referit la coardele unui instrument muzical, ci la unele 
aspecte morale ale fiinţei umane; dincolo de aceasta, se poate spune totuşi că sun tem 
muzicieni şi cântăreţi, dar într-un sens profund spiritual! Mă înţelegi?" 

Notă: Pentru o mai bună înţelegere, trebuie menţionat faptul că în limba ebraică 
veche termenii care denumeau corzile unui instrument muzical, pe de o par te, şi faţetele, 
trăsăturile de caracter ale unui om, pe de altă parte, erau pronunţaţi la fel; căci «coardă» 
se numea strana şi strauna, iar «faţetă, aspect» se numea tot strana, prescurtat stran sau 
stranu. Şi astfel se poate deduce cu uşurinţă de ce Aziona a crezut că suntem muzicieni şi 
cântăreţi. 

Capitolul.! 81 - Concepţia stoică şi naturalistă despre lume a lui Hiram 



l.Aziona a spus atunci: „Nu, nu înţeleg absolut nimic! Cum ar trebui să înţeleg 
aceasta?" 

2.Ioan a spus: „Ca iudeu, cred că ai auzit până acum de Psalmii lui David, de 
Cântarea Cântărilor a lui Solomon şi de Cântecele tânguitoare ale profetului Ieremia?" 

3.Aziona: „O, sigur că da, deşi nu cunosc prea multe despre ele, iar de înţeles, le 
înţeleg şi mai puţin!" 

4.Ioan: „Vezi, ele reprezintă muzica şi cântecul spiritual, pentru că oamenii care 
le-au compus au fost inspiraţi de Spiritul lui Dumnezeu! Iţi este ceva mai clar acum?"" 

5.Aziona: „Da, parcă încep să înţeleg câte ceva, dar încă nu pot să mă laud că mi- 
e totul clar! Cum înţelegi tu, Hiram?" 

6.Hiram a spus: „La fel ca tine! Aş putea zice că adie pe aici un vânt spiritual, dar 
dacă aceşti prieteni dragi şi miraculoşi ai noştri vor începe să intoneze Cântarea 
Cântărilor a lui Solomon, atunci eu voi pleca. Căci acest cântec m-ar putea face să o iau 
la sănătoasa prin munţi, ca o capră neagră. Acest cântec este - ca să folosesc un termen 
farmaceutic cunoscut ţie - o adevărată chintesenţă a prostiei omeneşti, în ciuda faptului că 
Solomon a fost probabil unul dintre cei mai înţelepţi regi iudei. 

7. Cât despre Psalmii lui David şi Cântecele lui Ieremia, nu vreau să spun nimic, 
căci ele conţin multe lucruri bune şi înţelepte, precum şi unele preziceri voalate, cam în 
felul specific Iliadei grecilor, despre Mesia al iudeilor, care va veni într-o zi. Dar acesta 
este doar un poem frumos, în spatele căruia nu se ascunde nici măcar ceva asemănător 
frumosului meu vis luminos care, iată, s-a îndeplinit acum şi aici! Sărmanii oameni 
muritori se consolează cum pot cu lucruri cât mai frumoase, dar care este realitatea 
acestora? Ea se lasă veşnic aşteptată, iar omul, cu toate speranţele sale minunate, îşi 
găseşte împlinirea ultimă doar jos, în pământul cel rece! Acesta este şi rămâne eternul 
adevăr, de neschimbat, iar toate celelalte se întorc în vechiul praf al neantului! 

8. Este adevărat, Aziona mi-a spus lucruri demne de luat în seamă, în spatele 
cărora s-ar putea afla un adevăr tainic încă necunoscut nouă; dar de la Moise, Socrate şi 
Platon încoace, iubitul nostru pământ a purtat mulţi oameni foarte înţelepţi, care pot fi 
consideraţi zei. Cu siguranţă că ei au existat şi au supus toate puterile Naturii! Doar că şi 
ei au îmbătrânit, devenind tot mai lipsiţi de putere, iar la capătul zilelor lor s-a văzut că 
nu fuseseră nimic mai mult decât nişte oameni, şi ei s-au întors în acelaşi neant ca şi 
ceilalţi muritori de rând care, asemenea nouă, nu au dorit niciodată să fie cineva. De 
aceea, eu cred că totul este deşertăciune în această lume impregnată de prezenţa morţii! 

9. Se vorbeşte destul de vag despre o împărăţie a sufletelor din lumea de dincolo*, 
dar unde este această împărăţie şi cine a văzut vreodată un suflet sau locuinţa sa de 
dincolo? Da, există o mulţime de legende şi de mituri! Dar dintre toţi cei care suntem 
aici, în acest loc părăsit de lume, nici unul nu poate afirma cu certitudine că a văzut sau 
chiar numai că a simţit vreodată cu claritate un suflet! Este destul de greu pentru un om 
cu scaun la cap să creadă ceva ce nu poate fi recunoscut de către oricine, ci se arată doar 
preoţilor şi altora ca ei. Căci el îşi poate da seama cu uşurinţă cum au apărut toate aceste 
legende, poeme sau chiar învăţături şi de cine au fost ele compuse! Ferice de cei cărora 
asemenea vorbe în vânt le pot oferi mângâiere şi linişte! Dar noi, dragi prieteni, am 



286 



înţeles perfect care este adevărul etern şi imuabil şi cea mai mare consolare şi linişte a 
noastră este certitudinea că ne vom reîntoarce curând în acest neant etern şi imuabil; căci 
este evident că în nefiinţă se află pacea supremă, dătătoare de fericire. 

lO.Faptul că ne aflăm aici, că trăim, gândim şi simţim este un joc tainic al Naturii. 
Vântul se joacă cu valurile mării, iar acestea şuieră, vâjâie şi mugesc, de parcă ar vrea să 
înghită întregul pământ, cu munţi cu tot; dar când vântul se potoleşte, toată puterea 
valurilor dispare. La fel este şi atunci când apar norii cei negri, de furtună. Ai crede că 
dintr-o clipă în alta pământul îşi va găsi sfârşitul, dar pe urmă furtuna se potoleşte şi se 
reinstalează liniştea de dinainte. Astfel pendulează marele joc al Naturii. Totul trece şi 
apoi revine; doar Marea Natură rămâne aceeaşi. Soarele, luna, stelele şi acest pământ sunt 
mereu aceleaşi, la fel şi jocul tuturor fenomenelor. 

1 1 .Vedeţi, prietenii mei dragi, orice aţi face sau aţi vrea să faceţi, oricâte lucruri 
înţelepte aţi vorbi, aţi scrie sau aţi învăţa, totul va decurge la fel! Singurul adevăr 
permanent este cel pe care tocmai vi l-am spus, în modul cel mai simplu şi dezinteresat. 
Căci omul învaţă aceasta din experienţa ele zi cu zi, care este străvechiul învăţător al 
tuturor creaturilor, fără nici o excepţie, ea fiind un bun ce aparţine oricărei creaturi, la fel 
cum cei doi ochi ai mei îmi aparţin mie, pe toată durata vieţii mele. Toţi ceilalţi înţelepţi 
şi profeţi şi-au primit înţelepciunea şi cunoştinţele de la înaintaşii lor, încercând să nu ţină 
seama de experienţa cea străveche; dar strădania lor a fost zadarnică! După ce s-au întors 
în neantul pământului, nu au rămas în urma lor decât nişte învăţături vane despre 
înţelepciune şi povestea faptelor lor măreţe. Numai nişte minţi slabe şi foarte ataşate de 
această viaţă lipsită de sens pot să creadă în astfel de elucubraţii, să fie încântate de ele şi 
chiar să simtă mângâiere la auzul lor. 

12. Aceasta este concepţia mea despre existenţă. Dacă a voastră este mai bună, 
atunci vorbiţi, căci mi-ar face plăcere să aud în continuare ceva mai autentic decât 
spusele mele! Dar ştiu deja dinainte că nu veţi găsi nimic mai bun şi mai adevărat, pentru 
că aşa ceva nu există şi nu va exista." 

13. Petru mi-a spus în taină: „Doamne, acest om vorbeşte ceva ebraică! ( Expresie 
utilizată în vremea în care a trăit Iisus, cu sensul de «e priceput la vorbă».) Dacă nu aş fi 
avut atâtea experienţe extraordinare alături de Tine, el ar fi fost primul care m-ar fi lăsat 
fără grai!" 

14. Eu am zis: „Oh, aşteptaţi puţin! Aceasta încă nu e tot. Vor urma multe altele, şi 
mai dificile! Tocmai de aceea v-am spus mai înainte că trebuie să vă adunaţi puterile 
pentru a-i face pe aceşti oameni să-şi schimbe convingerile şi să iubească viaţa. Ioan, 
continuă!" 

15. Ioan a spus ceva mai încet: „Doamne, dar Te rog, pune Tu cuvintele în gura 
mea, căci mai înainte m-ai lăsat pentru câteva clipe să vorbesc singur şi pe dată eu nu am 
mai ştiut pe unde mă aflu! Este adevărat că nu am spus nimic rău, dar m-am simţit 
pierdut!" 

16.Eu: „Fii liniştit, dragul meu Ioan! Ceea ce ai spus a fost foarte potrivit, căci 
totul trebuia să se petreacă, astfel. Continuă deci cu încredere şi ne vom bucura de o 
victorie frumoasă!" 

17Aceste cuvinte i-au dat curaj lui Ioan şi el a început să vorbească cu mai multă 
prezenţă de spirit şi îndrăzneală decât înainte. (* - Vezi şi „împărăţia misterioasă a 
spiritelor" (sau Episcopul Martin) de Jakob Lorber, n.r.) 

Capitolul. 182 - Puterea de creaţie a sufletului omenesc în vise 



1 ioan a început astfel: „Prietene Hiram, noaptea trecută ai avut un vis, pe care tu 
l-ai numit a fi unul de lumină şi în care ne-ai văzut sosind cu această corabie, iar ulterior 
ai şi confirmat că noi suntem cei pe care i-ai văzut în acel vis. Explică-mi acum, după 
înţelepciunea ta, care în felul său nu este deloc de dispreţuit, cum de a fost cu putinţă! 
Căci, dacă am fi alcătuiţi numai din carne şi nu am avea suflete care să poată trăi şi fără 
ea, atunci cum a fost cu putinţă să ne arătăm în vis ca suflete sufletului tău, care rămăsese 
treaz şi activ în timpul somnului tău trupesc, pe când trupurile noastre se aflau departe, în 
apropierea Cezareei?" 

2. Hiram a spus: „Foarte bine! Dacă într- adevăr acelea erau sufletele voastre, fără 
trupuri, care au intrat înaintea voastră în acest golf, atunci vreau să ştiu dacă şi corabia 
voastră are suflet! Vezi, prietene, am ajuns din nou în acelaşi punct controversat de 
dinainte, când prietenul meu Aziona a cerut deja o explicaţie, iar tu i-ai spus să aibă 
răbdare. Sunt şi eu foarte curios să văd ce răspuns vei da la această întrebare delicată!" 

3. Ioan a luat atunci ulciorul şi a spus: „Prietene, văd că eşti însetat! Bea mai întâi 
un pic şi după aceea vom continua discuţia!" 

4.Hiram a spus: „O fi vreo băutură indiană miraculoasă, care te ameţeşte, 
făcându-te să accepţi toate nebuniile oamenilor?" 

5. Ioan: „Lângă tine este Aziona. întreabă- 1 pe el dacă aceasta este o băutură 
magică adusă din India!" 

6Aziona a spus imediat: „Bea şi îţi va fi foarte bine!" 

7.Hiram a spus: „Pe răspunderea ta, frate!" Apoi a luat ulciorul şi a băut câteva 
guri bune, căci era un om zdravăn şi puternic. După ce şi-a potolit setea, i-a spus cu 
uimire lui Aziona: „Ia te uită! Din ce izvor ai luat această apă nemaipomenită?" 

8. Aziona a spus: „Ţi-am povestit despre aceasta la coliba ta! Este apa din izvorul 
binecunoscut, care a fost transformată în vin de către aceşti prieteni miraculoşi!" 

9. Hiram a spus: „Aş vrea să cunosc şi eu această artă, căci o astfel de băutură ar 
da puţină culoare, din când în când, vieţii noastre trecătoare, într-adevăr, este cel mai bun 
vin pe care l-am băut vreodată. De dragul unui astfel de vin, ai putea trăi şi câteva mii de 
ani! Lasă-mă să mai iau câteva înghiţituri!" 

lOAziona i-a dat ulciorul lui Hiram, iar acesta a mai luat câteva guri bune, apoi i- 
a mulţumit lui Ioan şi i-a spus: „Aceasta ţi-a reuşit într-adevăr foarte bine, dar să vedem 
dacă eşti capabil să-mi lămureşti la fel de bine şi problema cu sufletul corăbiei!" 

11. Ioan a spus: „Iubit prieten, este chiar mult mai uşor! Dar înainte de toate 
trebuie să ştii că un suflet desăvârşit din punct de vedere spiritual se află într-o foarte 
strânsă legătură cu Spiritul lui Dumnezeu, fiind astfel, într-o anumită măsură, 
atotputernic, şi e uşor pentru el să creeze pe moment o astfel de corabie şi, la nevoie, să o 
facă vizibilă unui alt suflet, ca şi când acest produs al puterii sale creatoare ar exista în 
realitate. Vezi, aceasta s-a petrecut şi noaptea trecută. Astfel, ai putut să vezi cu sufletul 
un vas care ne purta pe noi, fără ca totuşi corabia noastră să aibă suflet. De altfel, ne-ai 
văzut şi îmbrăcaţi aşa cum suntem acum. Dar atunci ar fi trebuit să aibă şi hainele noastre 
suflet! Pe când acestea nu erau decât nişte creaţii, limitate în timp, ale sufletului aflat în 
strânsă legătură cu Spiritul lui Dumnezeu. 

12.Deci tu ne-ai văzut în vis cu ochiul spiritual al sufletului tău, exact aşa cum 
suntem noi acum, iar noi ştiam că ne vei vedea şi am vrut să fie aşa pentru că eşti cel mai 
încăpăţânat în credinţa ta şi era necesar să se petreacă mai întâi ceva care să-ţi deschidă 
puţin ochii. Căci dacă nu am fi existat vreodată, nu ne-ai fi putut vedea în nici un vis, 
oricât de luminos! Dar pentru că suntem aici şi pentru că, în spirit, existăm în eternitate în 
Dumnezeu, a fost uşor pentru noi să-ţi trezim sufletul în corpul tău, în timpul acestor 
câteva momente de vis nocturn, pentru ca el să vadă cu anticipaţie, într-o mare lumină, 
ceea ce urma să vină. Poţi numi şi acest fapt un joc al Marii Naturi?" 

13.Hiram a spus: „Iubit prieten, nu trebuie să mi-o iei în nume de rău dacă am 
obiceiul să vorbesc aşa cum gândesc! Mi-am dat seama încă de la primele tale cuvinte că 
eşti, în felul tău, un mare înţelept şi un maestru în oratorie. Având acest talent de a vorbi, 
este floare la ureche să ne faci să luăm ursul drept lup, aşa cum se spune pe la noi. 

14. Eu ţi- am povestit cu sinceritate visul pe care l-am avut şi tu poţi acum cu 
uşurinţă să faci din el ce vrei. Nu e mare lucru ca mai apoi să realizezi pe baza lui o 
profeţie, căci un dialectician bun ştie să folosească în favoarea sa orice prilej şi să scoată 
orice idee din nimic, doar improvizând. Oamenii neştiutori, lipsiţi de inteligenţă şi de 
experienţă, s-ar lăsa imediat prinşi în mrejele unuia de felul tău; dar raţiunea cea rece şi 
liniştită, aflată dincolo de pasiuni şi de teamă, a unui om cu multă experienţă, pentru a fi 
pusă la încercare are nevoie de ceva mai mult decât de dialectica desăvârşită a unui om 
tânăr, care de altfel pare a fi foarte cinstit şi plin de talent. 

15. Sincer vorbind, nu pot să resping ceea ce ai spus despre visul meu şi consider 
că merită efortul de a mă gândi la aceasta mai profund. Dar vasta mea experienţă şi 
cunoştinţele pe care le deţin mă obligă să te contrazic. Dacă îmi vei putea răspunde în 
mod satisfăcător, atunci vom cădea repede de acord!" 

16.Ioan a spus: „Aşteaptă, prietene! Pentru a te convinge şi mai mult de forţa 
spirituală a sufletului care sălăşluieşte în trupul omenesc, voi privi în sufletul tău şi îţi voi 
spune cu exactitate ce anume ai vrut să aduci drept contraargument afirmaţiilor mele şi 
să-mi prezinţi ca pe o explicaţie imbatabilă, după părerea ta, a punctului tău de vedere! 
Pentru fiecare cuvânt neadevărat poţi să-mi dai câte o palmă!" 

17.Hiram a spus: „Vorbeşte! Sunt foarte curios dar, totuşi, fără palma despre care 
mi- ai spus! Căci astfel de pedepse ne sunt străine, exceptând cazurile în care trebuie să ne 
apărăm! Spune-mi deci cu voie bună ceea ce ştii despre experienţele şi trăirile mele 
secrete!" . 

Capitolul 183 - Viaţa de magician a lui Hiram 



l.Ioan a spus: „Ascultă-mă cu răbdare! Fiind şi tu mai mult sau mai puţin 
magician, la fel ca tovarăşii tăi, cu câţiva ani înainte de a te asocia în Grecia cu vraciul 
Aziona, ai făcut o călătorie în Egipt, împreună cu o vrăjitoare, pe nume Klia; Insă atunci 
aţi câştigat foarte puţin, pentru că amândoi aveaţi doar cunoştinţe superficiale de magie! 

2.1n Alexandria, chiar şi puştii de pe stradă vă imitau îndată vrăjitoriile, uneori 
fâcându-le chiar mai bine şi cu mai mult succes decât voi! întrucât nu aţi câştigat prea 
mult, aţi plecat la Cairo, Ajunşi acolo, aţi vrut să daţi o reprezentaţie. Dar vi s-a spus: 
«Arătaţi-ne ce ştiţi să faceţi!» şi, după ce aţi prezentat câteva mostre din arta voastră, aţi 
fost compătimiţi şi vi s-a spus: «Dragilor, iată câţiva bani pentru drum, dar aşa ceva nu 
merge să prezentaţi prin oraşe; cu astfel de numere poate doar în localităţile mai mici să 
reuşiţi să câştigaţi o bucată de pâine!» 

3 Apoi aţi plecat la Karnak; dar nici acolo nu aţi făcut nimic, şi nici în Elefantina; 
aceasta însă nu v-a împiedicat să vă aventuraţi până la Memfîs. Acolo a fost cel mai rău! 
Dacă nu i s-ar fi făcut milă de voi unui guvernator roman de provincie, aţi fi trecut prin 
clipe grele. Dar, de dragul frumoasei Klia, binevoitorul guvernator roman v-a găzduit 
timp de trei luni, iar pe tine te-a ajutat să cunoşti o trupă de magicieni persani foarte 
pricepuţi, ca să înveţi câte ceva de la ei. 

4. Insă aceşti magicieni nu au fost de acord să te înveţe meşteşugul lor decât dacă, 
în afara taxei considerabile pe care urma să o plăteşti pentru învăţătură, ai fi rămas 
sclavul lor timp de zece ani! Atunci ai gândit astfel: «Zece ani sclavul lor şi taxa de o sută 
de funţi?! Dacă voi fi nouă ani sclavul lor, în al zecelea şi ultimul an mă pot omorî, fiind 
sclav, ca să nu trădez nimănui în Grecia secretele lor, iar cei o sută de funţi se vor duce pe 
apa sâmbetei, cu tot cu mine! Cei o sută de funţi vor fi mâncaţi de magicieni, iar eu, de 
crocodilii Nilului! Nu, n-o să-mi fac eu singur una ca asta!» 

5. Aceasta a fost hotărârea cea bună şi fermă pe care ai luat-o atunci în sinea ta, în 
taină. Dar magicienilor le-ai spus: «O, preaînţelepţii mei învăţători, dacă m-aţi lăsa să 
asist la cea mai mare parte a spectacolelor voastre extraordinare şi misterioase, poate că 
aş face cu voi o înţelegere chiar mai avantajoasă!» Magicienii te-au lăsat apoi să asişti la 
reprezentaţiile lor, care aveau loc de două ori pe săptămână şi care includeau numerele 
cele mai speciale. 

6Având în vedere că timpul este atât de preţios, nu voi povesti despre alte 
numere, care nu au legătură cu problema noastră, ci doar despre cele care te-au derutat 
foarte tare. Iată în ce constau ele: odată, un arab puternic, la vreo treizeci de ani, a venit şi 
a anunţat solemn şi cu o voce gravă care impunea respect că îşi va pune mâinile goale 
asupra unei tinere fete şi că, doar prin puterea voinţei lui, o va face capabilă să dezvăluie, 
la cerere, gândurile şi secretele cele mai ascunse ale oricui. El a mai spus că fata va putea 
indica cu exactitate vârsta oricărui om şi, la cerere, îi va prezice acestuia chiar destinul - 
fericit sau nefericit. 

7. Acest anunţ a fost pentru tine ca o lovitură de trăsnet. Fecioara a fost adusă şi 
întinsă pe un pat. Magicianul şi-a pus mâinile deasupra ei, iar ea a adormit imediat. A 
intrat apoi într-un fel de stare extatică şi a început să vorbească cu magicianul, care a 
spus: «Acum cine vrea să întrebe ceva, să se apropie, dar nu mai mult de trei persoane o 
dată. Iar dacă ea îi va face cuiva semn să plece, acela trebuie să se supună imediat, altfel 
ar putea să i se petreacă lucruri neplăcute! Dacă este cineva care nu are conştiinţa curată, 
să nu se apropie de fecioară, ci să-mi pună mie întrebările, prin intermediul unei terţe 
persoane, iar eu îi voi da răspunsul în taină! Această stare a fecioarei va dura un ceas şi 
jumătate!» 

8. După această introducere, mai multe persoane s-au apropiat, punând întrebări 
dintre cele mai deosebite, şi fiecare a primit un răspuns miraculos. Ai întrebat şi tu care 
este vârsta ta şi ce soartă vei avea. Iar tot ce ţi-a spus fecioara s-a îndeplinit până acum în 
cele mai mici detalii. Şi ceea ce încă nu se adeverise pare a se adeveri acum prin ceea ce 
va urma! Spune -mi dacă nu a fost aşa!" 

9.Foarte tulburat, Hiram a spus: „Oh, de data aceasta este chiar prea mult, cu mult 
mai mult şi decât o mie de fecioare fermecate ca aceea. Căci despre aceasta nu i-am spus 
aproape nimic nici măcar prietenului meu Aziona, cu atât mai puţin altcuiva! Cum de ai 
aflat totul cu atâta exactitate? Nu, nu! Eşti un om foarte straniu şi încep să mă simt de-a 
dreptul stânjenit în prezenţa ta bizară!" 

lO.Ioan a spus: „Stai liniştit, căci noi nu am venit pentru a vă face vouă vreun rău, 
ci pentru a vă reda fericirea, mai ales în spirit! Căci dacă nu sunteţi fericiţi în spirit, nici o 
fericire pământească nu vă va fi de vreun folos! Vrei să-ţi povestesc şi modul în care îşi 
fabrica visele cunoscutul magician din Memfis, care te-a impresionat cel mai tare şi al 
cărui număr de magie vroiai acum să-1 foloseşti drept contraargument în privinţa visului 
tău de lumină?" 

1 1. Hiram a spus: „O, iubite prietene, să lăsăm lucrurile acestea! Cu toate că nu am 
nici cea mai vagă idee cum de acel magician îl putea face pe omul care dormea să viseze 
un anumit vis, totuşi sunt deja convins că tu cunoşti toate aceste lucruri în detaliu şi că, 
dacă vrei, le poţi face la fel sau chiar de o mie de ori mai bine. Căci privirea ta, sau 
Dumnezeu ştie ce alt simţ al tău, a putut să citească în lăuntrul meu lucrurile cele mai 
secrete ca într-o carte deschisă şi mă voi întreba până la sfârşitul zilelor mele cum de a 
reuşit aceasta." 

12.Ioan a spus: „Dar, prietene, eu nu vreau să-ţi explic cum îşi fabrica visele acel 
egiptean pentru ca tu să-ţi poţi câştiga mai bine pâinea, căci pentru aceasta ar fi de ajuns 
să mergi la esenieni, care fac acelaşi lucru, şi poate că-ţi vor explica şi ţie. Eu vreau să-ţi 
arăt marea diferenţă dintre modul în care noi putem apărea cu adevărat în spirit cuiva 
într-un vis luminos şi modul în care acel magician - care a plecat apoi la esenieni, unde se 
mai află şi în prezent - crea visele pentru anumiţi oameni care dormeau." 

13. Hiram şi Aziona, care devenise deosebit de atent, au spus: „Am fi într-adevăr 
foarte curioşi să aflăm aceasta! Dar te rugăm să ne explici pe înţelesul nostru!" 

14.Ioan a spus: „Bine, ascultaţi- mă! Ţi-am explicat pe larg cum ţi-am provocat 
acel vis despre noi şi despre sosirea noastră, la fel de limpede pe cât de limpede a fost şi 
această povestire a mea despre călătoria ta în Egipt împreună cu minunata Klia, care te-a 
lăsat apoi să te întorci singur în Grecia, pentru că o ducea mai bine în Memfis! Nu mai 
este necesar să-ţi repet aceste lucruri, în legătură cu care ai, de altfel, amintiri foarte vii! 
întrebarea este: cum a provocat magicianul acele vise la oamenii care dormeau? 

15. Vezi tu, acea trupă de magicieni era numeroasă! Numai câţiva dintre ei operau 
public; majoritatea erau spectatori care erau înţeleşi cu ei, dar care nu trebuia să ajungă 
niciodată într-un oraş mare în acelaşi timp cu trupa. Ei veneau pe rând, dându-se fie 
comercianţi, fie călători sau pur şi simplu curioşi care, chipurile, auzind despre lucrările 
deosebit de rare ale magicienilor ce urmau să-şi facă numerele în curând în acel oraş, 
veniseră să le vadă. Rolul lor era de a aduna oamenii la aceste reprezentaţii, iar ei trăiau 
foarte bine din această ocupaţie, căci câştigau mii de funţi în fiecare oraş. 

16.Ei bine, aceşti membri secreţi ai grupului de magicieni erau simpli spectatori în 
timpul reprezentaţiilor, dar ştiau exact, după un anumit semn care li se făcea, când să 
intre în joc pentru a păcăli şi mai bine poporul. Printre ei se aflau deci mai mulţi care 
aveau anumite roluri secrete în numărul magicianului creator de vise. Fiecare ştia deja cu 
mult timp înainte ce trebuia să viseze. El ieşea ca din întâmplare, la cererea magicianului, 
din mulţimea de spectatori şi striga în gura mare că pariază pe o mie de funţi că, în ciuda 
artei magicianului, acesta nu va putea să-i insufle nici un vis. 

17.De obicei pariul era acceptat, iar cel care punea astfel la îndoială capacităţile 
magicianului urca în tribuna, lua doar aşa, pro forma, o poţiune care să-1 adoarmă - dar 
care cu siguranţă nu conţinea nici o picătură de esenţă de mac. Pe scurt, omul se întindea 
pe un pat şi se prefăcea că a adormit atât de adânc încât nu mai putea fi trezit nici de cel 
mai mare zgomot. Când omul nostru dormea profund - evident, doar în aparenţă - 
magicianul păşea în faţă cu un gest teatral, spunându-le spectatorilor impresionaţi: 
«Doreşte cineva din această numeroasă asistenţă să formuleze un vis anume pe care să-1 
viseze cel care doarme şi care a vrut să calce în picioare arta mea?» 

18. Unul dintre numeroşii acoliţi prezenţi acolo nu întârzia să se manifeste, sub 
aparenţa unui comerciant plin de aur din Roma sau Persepolis, ori a unui alt oaspete 
respectabil, spunând: «Să vedem dacă va visa ceea ce gândesc eu!» 

19. Magicianul îi spunea atunci cu amabilitate: «Mult stimate domn, oaspete şi 
spectator al acestei mari reprezentaţii a noastre, te rugăm să ai bunăvoinţa de a mărturisi 
gândurile tale şi celorlalţi nobili domni, prezenţi aici, care-ţi vor fi martori. Dar nu mie, 
căci eu le voi absorbi prin această baghetă magică din aer şi i le voi transmite apoi celui 
care doarme, sub forma unui vis clar!» 

20. Totul se petrecea sub privirile foarte atente ale tuturor spectatorilor. Apoi 
magicianul îşi introducea bagheta magică în gură, dând impresia că absoarbe într-adevăr 
ceva din aer. După aceea, pentru câteva clipe, atingea cu o extremitate a baghetei propriul 
cap, iar cu cealaltă extremitate capul celui care dormea. 

21. Pentru a face situaţia şi mai senzaţională, cel care dormea era trezit de un sunet 
puternic de trâmbiţă; el se freca o vreme la ochi, de parcă nu ar mai fi ştiut exact unde se 
află. Apoi îşi venea repede în fire şi era întrebat dacă îşi mai aminteşte ce visase, 
atrăgându-i-se atenţia că a pariat pe o mie de funţi, pe care bineînţeles că îi va pierde dacă 
a visat ceea ce i-a insuflat magicianul. Dacă a avut un alt vis atunci magicianul urma să-i 



292 



dea imediat cei o mie de funţi. I se amintea cu mare seriozitate că trebuie să 
mărturisească doar purul adevăr, altfel ar fi fost chemată fecioara cea miraculoasă şi el ar 
fi fost pedepsit ca pentru o mie de minciuni. 

22 .Aparent stingherit, cel care fusese adormit începea apoi să-şi povestească 
visul, iar când termina de povestit, toţi spectatorii confirmau cu voce tare că este acelaşi 
vis pe care-1 auziseră înainte ca magicianul să-1 fi «absorbit» prin bagheta sa magică din 
aer şi să i-1 fi insuflat mai apoi celui care dormea. 

23 .Atunci, cel care dormise se arăta chipurile strivit de puterea magicianului, iar 
acesta juca de obicei rolul celui mărinimos, înapoindu-i cei o mie de funţi celui care 
pariase în necunoştinţă de cauză, atenţionându-1 că data viitoare îndrăzneala sa nu va mai 
fi tratată cu atâta indulgenţă, ceea ce, bineînţeles, trezea şi mai mult entuziasmul 
publicului, care aplauda din nou. 

24. Cam aceasta ar fi de spus referitor la visele tale în stil egiptean! Ei, ce părere ai 
şi care crezi că este diferenţa dintre acest stil şi modul în care le creăm noi?" 

25.Hiram a spus: „Exact aşa cum ai povestit tu s-a petrecut în Memfis! Ce 
minciună infamă! Ah, ah, ce prost am fost că nu mi-am dat seama! Probabil că şi 
povestea cu fecioara ce prezicea adevărul se poate explica în acelaşi fel!" 

26.Ioan a spus: „Da, este asemănătoare, cu excepţia a ceea ce ţi-a prezis ţie; căci 
în spatele ei stătea ascuns un magician care, fără ca tu să-1 vezi, te studia deja de mai mult 
timp! M-ai înţeles acum mai bine?" 



Capitolul 184 - Despre existenţa sufletului uman înainte şi după viaţa terestră 



1 .Hiram a spus: „Mult preţuitul meu prieten, pentru a înţelege toate acestea este 
nevoie de ceva mai mult decât de logica riguroasă şi foarte limitată a unui cinic! Prin 
venirea voastră stranie şi neaşteptată ne-aţi pus serios pe gânduri şi aproape că încep să 
simt că în om trebuie să existe o fiinţă care este mai presus de tot ceea ce ne imaginăm 
noi în mod limitat, uman. Intuiesc deja că această fiinţă superioară trebuie să aibă atât o 
existenţă anterioară, cât şi una ulterioară fiinţării trupului, căci tu încă nici nu te născuseşi 
când am fost eu în Egipt! 

2. Spiritul tău lăuntric trebuie deci să fi existat înainte de naşterea ta, din moment 
ce a putut fi martorul invizibil al tuturor faptelor mele care, din motive ce îmi sunt 
necunoscute, probabil că-1 interesau. Altfel nu pot să-mi explic cum de tu cunoşti perfect 
toate aspectele vieţii mele! Cu siguranţă că ştii la fel de multe şi despre viaţa lui Aziona. 
Dar aceasta nu schimbă cu nimic situaţia; pe vremea când erai încă un spirit pur ai putut 
să-ţi arunci privirea ta clarvăzătoare şi asupra lui! Prin urmare, acum nu mai pot pune la 
îndoială preexistenta spiritului tău şi nici actuala sa coexistenţă cu trupul tău. Dar ce se 
poate spune despre o eventuală existenţă ulterioară a sa? Până în prezent, toate porţile par 
a fi închise în această privinţă!" 

3.Ioan a spus: „Se poate spune încă şi mai puţin decât despre preexistentă! 
Aceasta are, fără îndoială, un sens, însă nu este la fel de liberă precum este viaţa de după 
existenţa terestră căci, pentru ca spiritul nostru să nu rămână mereu legat de Spiritul 
primordial al lui Dumnezeu cel etern şi infinit, însuşi Dumnezeu a pus materia între El şi 
spiritul care este menit să devină om, pentru ca spiritul-om de origine divină să poată 
deveni o fiinţă autonomă care trebuie să fie asemenea lui Dumnezeu. Tocmai în acest 
scop este creată, din particule subtile psiho-eterice, o fiinţă care este asemănătoare lui şi 
care este dotată cu un suflet substanţial. Ea are o inteligenţă spirituală, în care continuă să 
se dezvolte, într-un mod gradat şi aproape insesizabil, cea mai mare libertate posibilă a 
voinţei. Iar atunci când acest suflet s-a dezvoltat suficient de mult, prin cunoaşterea 
temeinică a binelui şi prin acţiunea ce decurge din aceasta, astfel încât el să devină 
asemănător spiritului său divin originar aceasta realizându-se în principal prin 
recunoaşterea deplină a unicului şi eternului Dumnezeu, prin iubirea pentru El, precum şi 
prin iubirea faţă de semeni ce rezultă din prima -, el ajunge astfel să fie umilinţa, iubirea, 
răbdarea şi modestia însăşi. După aceea, se produce o unificare a sufletului cu spiritul său 
primordial, care apoi va dura veşnic şi aceasta este starea de nemurire în eternitate. 

4.Din aceasta rezultă următoarele: sufletul, care descinde în materie, devine apoi 
întru totul spirit, iar spiritul-om devine ulterior o fiinţă etern liberă, independentă, care 
acţionează prin ea însăşi, în deplină libertate, asemenea lui Dumnezeu. Ea ajunge să fie 
înzestrată cu toate acele calităţi care sunt proprii eternei divinităţi primordiale. 

5. Cred că nu mai sunt necesare alte explicaţii pentru a înţelege că, în aceste 
condiţii, trupul nu mai are nici un rost! Căci hrana pe care omul o mănâncă zilnic 
constituie pentru o anumită perioadă de timp, împreună cu feluritele energii tainice, un 
trup hrănitor, din care corpul invizibil (eteric) care este deja mai rafinat - şi, prin el, şi 
sufletul - îşi extrag anumite substanţe specifice care le sunt necesare. Când trupul subtil 
temporar hrănitor şi-a îndeplinit scopul, el devine inutil şi este eliminat din corpul mai 
nobil, care se află încă în strânsă legătură cu sufletul. Căci dacă această materie grosieră a 
sa ar continua să rămână în legătură cu corpul mai nobil, care se află mai aproape de 
suflet, ar provoca moartea inevitabilă a acestui corp mai pur. 

6.Dar, o dată ce sufletul s-a dezvoltat într-un mod corespunzător în trup, adică atât 
în ceea ce priveşte forma, cât şi în ceea ce priveşte facultăţile sale autonome de 
cunoaştere, de iubire, de voinţă şi de acţiune, pot să apară doar două situaţii: fie sufletul 
devine suficient de matur pentru spiritul lui divin, adică, altfel spus, este profund 
spiritualizat, fie, cu toate că s-a constituit ca fiinţă spirituală, devenind consistent, 
elementul său constitutiv spiritual este încă oscilant, iar atunci sufletul, având o mare şi 
necesară libertate de a alege, înclină mai mult să se întoarcă în materie decât să se înalţe 
către aspectul său spiritual; dar, în ambele cazuri, fiinţa umană se va separa de trup la 
momentul potrivit. 

7.în primul caz, care este, bineînţeles, şi cel mai fericit, se poate spune că spiritul- 
om divin şi-a atins deja scopul şi nu va mai avea niciodată nevoie de vreun mijloc 
material, pentru că, prin intermediul acestui corp, el a atins deja starea de desăvârşire în 
eternitate. In cel de-al doilea caz, dacă spiritul divin care vede şi simte totul realizează că 
sufletul, pe care el 1-a creat şi fasonat cu ajutorul materiei, începe, o dată cu trecerea 
timpului, să fie din nou înclinat către elementele materiale, el smulge atunci sufletul din 
trup, chiar dacă aceasta se petrece cu cele mai mari dureri, şi îl formează după aceea în 
lumea de dincolo sau, altfel spus, în împărăţia sufletelor, dar în mod gradat. Căci atunci, 

pentru el, a avea un suflet aservit materiei şi care este supus judecăţii este mai rău decât a 
nu-1 avea deloc. 

8. Insă trebuie să-ţi spun - şi ţine bine minte aceasta - că dezvoltarea unui suflet 
numai în lumea de dincolo durează în primul rând mult mai mult timp şi că, chiar şi aşa, 
el nu poate atinge nivelul cel mai înalt de perfecţiune pe care îl poate dobândi atunci când 
evoluează aici, în trup. Căci, în acest din urmă caz, partea cea mai nobilă a trupului este şi 
ea profund transformată şi chiar sfinţită şi aproape toată carnea sa are atunci acces, 
împreună cu sufletul care s-a unit cu spiritul, la un fel de transfigurare indescriptibilă şi 
totodată face să apară o renaştere imediată, formând atunci împreună cu sufletul şi spiritul 
o fiinţă unitară şi plenar unificată în eternitate. 

9.Dacă mai este ceva care încă vi se pare greu de înţeles, aveţi acum tot timpul să 
mă întrebaţi din nou, tu sau prietenul tău, Aziona. Gândiţi-vă şi spuneţi-mi ce n-aţi 
înţeles, iar eu vă voi da răspunsul potrivit!" 



Capitolul. 185 - îndoielile lui Hiram cu privire la supravieţuirea 
în eternitate a oamenilor 



1. Hiram, care era cel mai priceput la vorbă dintre ei, a spus: „Prietene drag, în 
cazul nostru nici nu poate fi vorba de o adevărată înţelegere a ceea ce ai spus tu, dar 
credem ce ai spus pentru că pari a fi plin de înţelepciune. Căci un om care are o înţelegere 
atât de pătrunzătoare asupra tuturor fenomenelor posibile de pe acest pământ şi care poate 
citi chiar şi gândurile cele mai ascunse ale oamenilor ca dintr-o carte deschisă, acela 
trebuie să fie şi un bun cunoscător al tuturor aspectelor existenţei. Acest fapt nu poate fi 
pus la îndoială. 

2. Credem cu tărie ceea ce ai spus, iar modul în care ne-ai prezentat preexistenta 
pur spirituală, precum şi dezvoltarea materială şi testarea sufletului în existenţa 
pământească nu mai lasă loc pentru alte întrebări, pentru că este imposibil să-ţi imaginezi 
că lucrurile ar putea sta altfel, deoarece aceleaşi efecte trebuie să fi avut, în mod necesar, 
aceleaşi cauze. Aceasta este clar! Insă în ceea ce priveşte existenţa ulterioară, mai apar o 
mulţime de întrebări importante, la care credem totuşi că nu-ţi va fi foarte uşor să 
răspunzi. 

3. Vezi tu, în primul rând eu încă nu pot să înţeleg de ce, după moartea trupului, ar 
trebui să mai existe o viaţă, care pe deasupra să fie veşnică! Ce vom face noi toată 
eternitatea fără de sfârşit? Ce plictiseală îngrozitoare trebuie să fie în cele din urmă, chiar 
şi în savurarea celor mai înalte şi indescriptibile fericiri! Iar cel mai rău va fi bineînţeles 
pentru un spirit complet desăvârşit, căci acela nu va mai avea aproape nimic de învăţat! 
Viaţa lui va fi caracterizată de o monotonie pe care noi nici nu ne-o putem imagina. 

4.Dacă mi s-ar oferi condiţii prielnice, mi-ar plăcea să trăiesc zece mii de ani, dar 
în trupul meu şi pe acest pământ. Căci aici nimeni nu poate să spună că a terminat totul 
de învăţat şi că pentru el nu mai există nimic necunoscut! Dar să ne imaginăm pe acest 
pământ un spirit desăvârşit, înzestrat cu miraculoasa ta omniscienţă! Dintr-o singură 
privire, el va putea pătrunde toate tainele vremurilor trecute şi viitoare! Ce va face el 
apoi, dacă va trebui să rămână doar pe acest pământ? Va trebui să se mulţumească cu 
prostiile oamenilor şi, ca să nu-1 apuce disperarea de atâta plictiseală, să-şi petreacă 
timpul provocând, prin puterea sa, tot felul de neînţelegeri între ei! 

5. Eu, cu mintea mea, nu reuşesc să pricep motivul unei supravieţuiri eterne şi nici 
nu o văd ca pe o fericire supremă, în cele din urmă, timpul şi spaţiul sunt o problemă 
serioasă pentru oamenii ca noi. De exemplu, dacă oamenii vor continua să se nască pe 
acest pământ timp de o sută de mii ori o sută de mii de ani, fără ca mările să devină 
pământuri, atunci unde vor avea loc toţi aceşti oameni, unde îşi vor găsi hrana? Şi de cât 
spaţiu ar avea nevoie spiritele dacă vor trăi etern? Căci şi spiritele trebuie să aibă un loc 
al lor în spaţiu, deoarece nici o existenţă nu poate fi concepută dincolo de acest univers, 
care după spusele lui Platon trebuie să fie imens. 

6.Astfel, eu sunt de părere că este mult mai logic şi mai raţional să presupunem că 
există o supravieţuire temporară, în loc de una eternă, care nu se justifică nici din punct 
de vedere al spaţiului şi nici din cel al bucuriei de a trăi. Dacă privim lucrurile în 
adevărata lor lumină, nouă cel puţin ni se pare că dispariţia completă a unei fiinţe animate 
temporar este preferabilă existenţei sale eterne, oricât de plină de avantaje ar părea ea a fi. 
Iar simţirea mea interioară continuă să-mi spună că, în ciuda chiar şi a celei mai înalte 
înţelepciuni omeneşti, moartea trupească este şi rămâne sfârşitul tuturor lucrurilor! Ce 
părere ai despre aceasta, prieten minunat?" 



Capitolul. 186 - Infinitul, eternitatea şi beatitudinea 



l.Ioan a spus: „Oh, dragul meu prieten, totul depinde bineînţeles de punctul de 
vedere din care este privită viaţa, în special cea spirituală, şi de cunoaşterea pe care o 
avem despre propria fiinţă şi din care provine adevărata cunoaştere a lui Dumnezeu şi a 
nenumăratelor Sale lucrări şi creaţii miraculoase, căci, chiar şi numai în infinitul domeniu 
al materiei, puteţi vedea lucruri de care, dacă le veţi studia îndeaproape, nu v-ar ajunge 
eoni de ani să vă minunaţi - ce să mai vorbim atunci de creaţiile pur spirituale, căci, în 
cazul acestora, nici un om nu a reuşit până acum să intuiască măcar o minimă parte din 
fericirile pe care Dumnezeu le-a pregătit pentru cei care-L cunosc cu adevărat şi, deci, îl 
iubesc mai presus de orice şi, din această iubire pentru El, îşi iubesc şi aproapele, 
slujindu-1 prin fapte cât pot de mult. Cum ar putea fi vorba de plictiseală atunci când 
chiar şi spiritul cel mai desăvârşit începe să realizeze că se află doar la începutul 
dezvăluirii nenumăratelor miracole ale eternei puteri şi înţelepciuni şi ale supremei iubiri 

a Domnului Dumnezeu, Tatăl cel veşnic!? O, ce gânduri pun stăpânire pe voi din pricina 
atât de limitatei voastre cunoaşteri despre viaţă! 

2.Priviţi Soarele, care dăruieşte acestui pământ lumina zilei! Ce ştiţi voi despre 
acest corp ceresc minunat? Nimic! Nu ştiţi nici cum este alcătuit şi nici care este relaţia sa 
cu Pământul! Voi credeţi doar ceea ce percepeţi cu simţurile voastre. Dar lucrurile stau cu 
totul altfel. Acest Pământ nu este centrul a tot, iar Soarele nu se roteşte în jurul lui - aşa 
cum ar părea -, ci Soarele însuşi reprezintă centrul pentru această planetă, pentru luna sa, 
precum şi pentru celelalte planete pe care le cunoaşteţi. Iar acest pământ, luna lui şi 
celelalte planete se mişcă, la distanţe şi în ritmuri diferite, în jurul Soarelui. Iar răsăritul şi 
apusul zilnic al Soarelui este provocat de rotaţia Pământului în jurul propriei sale axe 
polare, care durează aproape douăzeci şi cinci de ore. 

3. Bineînţeles că nu aveţi cum să înţelegeţi aceasta, datorită faptului că aveţi o 
cunoaştere limitată. Dar în viitor, alte popoare, pe care Dumnezeu le va lumina, vor putea 
înţelege toate aceste lucruri, calculându-le cu mare exactitate. 

4.Voi puteţi să credeţi ceea ce v-am spus, pentru că ştiţi că am o cunoaştere foarte 
profundă a acestor lucruri. Dar, pentru că am adus vorba despre Soare, vă mai spun că el 
este de un milion de ori mai mare decât Pământul. Şi ce miracole de neînchipuit pentru 
voi îi acoperă suprafaţa! Ce infinitate de creaturi mirifice ale lui Dumnezeu trăiesc în cea 
mai mare armonie, acolo, pe necuprinsele câmpii de lumină, bucurându-se de o existenţă 
fericită! Frumuseţea lor este atât de mare încât dacă o asemenea fiinţă ar veni aici, pe 
Pământ, aţi putea să o studiaţi şi să o admiraţi o eternitate şi tot nu vaţi sătura de privit! 
Ceea ce vă spun este purul adevăr şi nu conţine nici cea mai mică exagerare. 

5. Iar dacă este aşa cum îmi spuneai tu, că nu ţi-ar displăcea să trăieşti zece mii de 
ani pe acest pământ în condiţii prielnice de viaţă, atunci vreau să aflu de la tine câţi ani ai 
vrea să petreci pe Soare! 

6.Dar acest soare nu este singurul în infinitul spaţiu al Creaţiei, ci există 
nenumăraţi alţi sori, dintre care foarte mulţi, de o mărime incomensurabilă, iar acest 
soare, care pare uriaş pentru voi, este ca mărime, în comparaţie cu sorii imenşi 
primordiali, asemenea unui fulg de nea faţă de acest pământ. 

7.Dacă este aşa în lumea creaţiei materiale, imaginaţi-vă cum este în infinita lume 
a creaţiilor spirituale ale Domnului Dumnezeu, Tatăl din eternitate! Şi tu te temi că un om 
care a devenit spirit desăvârşit s-ar putea plictisi în viaţa eternă?! 

8. Chiar şi după ce vei contempla eoni de eoni de ani pământeşti, ca spirit pur, 
independent şi liber, în tovărăşia cerească a spiritelor pure înrudite cu tine, miracolele din 
ce în ce mai mari ale lui Dumnezeu, tot nu te vei afla decât la începutul acestei 
cunoaşteri! Dacă vei intui adevărul a ceea ce-ţi spun, vei începe să te bucuri tot mai mult 
de viaţă şi nu vei mai simţi repulsie faţă de ea! Spune-mi acum dacă ţi-a plăcut ce ţi-am 
spus!" 

Capitolul 187 - Trei obiecţii împotriva existentei vieţii de după moarte 



l.Hiram a spus: „Sunt uluit de cunoaşterea pe care o ai. Nici o şcoală din această 
lume nu ar fi putut să ţi-o dea, cu atât mai puţin imaginaţia ta! Pare a fi aşa cum spui tu, 
căci ne-ai explicat totul cu atâta uşurinţă de parcă ţi-ar fi fost bine cunoscut din timpuri 
imemoriale. într-adevăr, aşa ceva nu poate fi născocit pe loc! Pot să-ţi spun că noi nu am 
înţeles nimic din toate acestea, dar le credem în totalitate, pentru că ele au venit de la tine, 
care, în scurtul răstimp petrecut împreună, ne-ai dat dovezi zguduitoare ale 
atotcunoaşterii şi veridicităţii tale infailibile prin tot ceea ce ne-ai spus despre lume, cu 
cea mai mare simplitate şi claritate. 

2. Cu toate acestea, mai am să-ţi adresez trei întrebări importante, cu privire la 
supravieţuirea sufletului. Dacă ne poţi da şi la acestea un răspuns mulţumitor, noi vom 
renunţa, de dragul tău, la filozofia noastră cinică şi te vom ruga să ne înveţi una mai bună. 
Iată, pe scurt, cele trei întrebări: 

3. Ce fel de spirite sunt acelea care îşi plasează sufletele - ce trebuie să se dezvolte 
după chipul şi asemănarea lor - în trupuri de surdo-muţi, de cretini sau de nebuni? Ce 
dezvoltare mai poate avea sufletul unui om, conform principiilor noastre raţionale, în 
astfel de trupuri? Aceasta este prima întrebare. 

4. Ce se petrece cu sufletele copiilor care mor înainte de a fi conştienţi de ei înşişi, 
caz în care nici nu poate fi vorba de vreo evoluţie spirituală? Din ce fel de spirite ale 
lumii de dincolo provin ele? Aceasta este cea de-a doua întrebare importantă! 

5. Iar a treia întrebare este aceasta: ce se petrece cu acele suflete care, fiind 
întrupate pe pământ, au dobândit o cunoaştere a lumii şi o inteligenţă satisfăcătoare, dar 
care devin de bunăvoie adevăraţi monştri pentru societatea umană obişnuită? De ce 
îngăduie spiritele care le-au dat viaţă - şi pe care cu siguranţă că Dumnezeu le-a făcut la 
fel de înţelepte ca tine - să se petreacă aşa ceva şi de ce nu se mai ocupă aceste spirite 
pure de sufletele pe care le-au creat şi care trebuie să devină una cu ele? Sau este oare 
totuna pentru un spirit pur la ce grad de evoluţie ajunge, în viaţa trupească, un suflet în 
această lume? 

6.Vezi, prietene, spusele tale mai conţin câteva contradicţii peste care, cu toată 
bunăvoinţa noastră, nu putem trece! Căci ori acest act al unificării vieţii este ceva foarte 
serios, de care depinde binele sau răul pentru întreaga eternitate - şi atunci nu poate fi 
totuna pentru spiritul pur din lumea de dincolo dacă sufletul pe care puterea şi inteligenţa 
sa divină l-au creat din materie devine o fiinţă spirituală desăvârşită, asemenea lui, sau 
ceva monstruos -, ori acest act amintit anterior nu este chiar atât de important şi de sacru, 
ci este doar un joc supus capriciilor sale. Atunci, în ciuda marii tale înţelepciuni, noi 
avem dreptate afirmând că totul nu este decât un joc deşert de forţe în vasta lume a 
Naturii şi că existenţa noastră constituie doar o glumă trecătoare a Marii Naturi, care se 
sfârşeşte definitiv o dată cu moartea, indiferent ce fac nemuritoarele spirite desăvârşite, 
care nu se sinchisesc defel de nici o natură! 

7. Căci, de exemplu, dacă eu am fost chemat în existenţă de vreun spirit primordial 
din lumea de dincolo, născut din Dumnezeu, dar acesta nu vrea să se mai ocupe deloc de 
mine, el nu-mi mai este de nici un folos, şi dacă eu, ca suflet, trebuie să mă dezvolt pentru 
acel spirit, fără ca el să vină în ajutorul meu în mod simţitor, atunci pot să mă lipsesc 
pentru totdeauna de un astfel de spirit călduţ! Ei, prietene, care este răspunsul tău cel 
înţelept?" 

8. Petru mi-a spus, în taină: „Doamne, eu aş fi ajuns acum la capătul înţelepciunii 
mele! Mă tem că nici Ioan nu se va mai descurca!" 9. Eu am spus: „Nu-ţi fă griji! Prin 
Mine şi cu Mine totul este cu putinţă!" 



Capitolul. 188 - Diversitatea este necesară în rândul fiinţelor şi al 
condiţiilor de pe pământ 



l.Ioan a început să vorbească din nou: „Iubiţii mei prieteni, dacă aţi înţelege 
măcar jumătate din aceste aspecte, atunci problema s-ar soluţiona prin câteva cuvinte; dar 
în cazul de faţă este nevoie de mai mult. Pentru ca să înţelegeţi, trebuie să vă fac mai întâi 
o nouă dezvăluire. Şi, pentru că o dezvăluire implică o alta, înainte de a vă gândi voi să 
veniţi la mine cu cele trei întrebări critice, eu am ştiut deja ce intenţionaţi să faceţi şi v- 
am descris creaţia materială. O, n-aveţi cum să-mi puneţi o întrebare pe care eu să nu o fi 
ştiut cu mult timp înainte! Şi pentru că mi-a fost cunoscută încă de mult timp aceasta 
întrebare, la fel ca şi povestea călătoriilor voastre, cred că vă este uşor să vă imaginaţi că 
nici răspunsul final la această întrebare nu va fi dificil pentru mine. Ce părere ai despre 
aceasta, Hiram?" 

2.Hiram a spus: „O, sunt convins de aceasta! Nu ţi-am pus cele trei întrebări 
pentru a testa şi mai mult înţelepciunea ta profundă. Dar, pentru că e adevărat că un lucru 
îl implică pe celălalt, vreau să aud de la tine, referitor la această problemă, care este 
dintre cele mai serioase, şi o explicaţie clară, pe care nimeni în afara ta nu mi-ar putea-o 
da - şi spun aceasta fără să pun la îndoială înţelepciunea, cu siguranţă foarte mare şi ea, a 
tovarăşilor tăi. Te rog să ai bunăvoinţa să vorbeşti, iar noi te vom asculta cu cea mai mare 
atenţie!" 

3. Ioan a spus: „Bine, atunci ascultaţi! Există diferenţe între toate lucrurile pe care 
le vedeţi pe pământ. Ce aţi spune dacă toate creaturile de pe acest pământ ar semăna între 
ele atât de mult cum seamănă, de pildă, vrăbiile de pe acoperiş, în cazul cărora nici măcar 
nu poţi deosebi femelele de masculi?" 

4.Hiram a spus: „Ar fi insuportabil de plictisitor!" 

5. Ioan: „Bine! Dar dacă toţi oamenii ar arăta identic, ar avea aceeaşi putere, 
aceeaşi vârstă, aceeaşi voce şi limbă şi aceleaşi apucături, nu ar fi la fel de insuportabil!" 

6.Hiram: „Ar fi de-a dreptul înspăimântător!" 

7.Ioan a spus în continuare: „Imaginea pământului ar fi oare la fel de încântătoare 
dacă nu ar avea munţi şi dealuri, ori dacă ar creşte pe el un singur fel de pomi sau de 
iarbă, dacă nu ar exista mările, ci numai nişte mici bălţi identice, nu prea adânci, dacă nu 
ar exista lacurile adânci, nici marile râuri şi fluvii, ci numai pâraie liniare de lăţimea unei 
palme, şi dacă pe cer ar pluti doar nişte norişori infimi pătratici, care să se mişte încet, 
permanent în una şi aceeaşi direcţie? Ţi-ar plăcea dacă, în locul numeroaselor stele, ai 
vedea pe cer doar sori sau doar luni, fără ca ziua să mai alterneze cu noaptea?!" 

8.Hiram a spus: „Te rog, prietene, încetează cu această enumerare, căci simplul 
gând la o astfel de lume mă duce la disperare! Numai magnifica diversitate a tuturor 
lucrurilor poate să dea culoare şi încântare vieţii!" 

9.La rândul lui, Aziona a spus: „Frate Hiram, încă nu ţi-ai dat seama unde vrea să 
ajungă? Şi nu vezi că te-a prins deja?" 

lO.Hiram a spus: „Mi-am cam dat seama! Dar e mai bine să-1 lăsăm pe prietenul 
nostru cel înţelept şi nobil să continue!" 

ll.Ioan a spus mai departe:. „Bine, prieteni, dacă admiteţi că uniformitatea aici, 
pe pământ, ar putea produce o plictiseală cumplită şi că vă bucură numai magnificele şi 
nenumăratele deosebiri şi transformări, atunci cum puteţi să vă imaginaţi că nişte spirite 
infinit mai desăvârşite, dotate cu cea mai mare inteligenţă, ar trebui să trăiască etern într- 
o lume a deplinei uniformităţi şi că ar trebui să semene între ele ca picăturile de apă, pe 
parcursul întregii veşnicii?! Vedeţi cât de limitată şi de parţială este concepţia voastră 
despre însuşi Dumnezeu, precum şi despre împărăţia infinită a spiritelor Sale?! 

12. La fel ca aici, şi în lumea de dincolo trebuie să existe diferenţe, chiar într-un 
număr infinit mai mare, fără de care nici o fiinţă desăvârşită nu ar putea să simtă fericirea 
şi încântarea pe care le produc miracolele Creaţiei lui Dumnezeu. Tot la fel şi între voi, 
oamenii de pe pământ, există o infinitate de diferenţe, pentru ca să vă puteţi sluji unii 
altora. Ce contează dacă, să spunem, un spirit din lumea de dincolo nu şi-a desăvârşit 
lucrarea aici, pe pământ? Eternitatea este suficient de lungă pentru a putea recupera ceea 
ce nu a reuşit, cel puţin în aparenţă, aici! 

13. Ţineţi minte! Pe acest pământ, care este singurul loc de unde se poate obţine 
filiaţia divină, aşa a fost ales şi menit de către Dumnezeu, ca între oameni să existe o 
infinitate de tipuri şi de caractere, cum nu se mai întâlneşte pe nici unul dintre 
nenumăratele corpuri cereşti din întreaga infinitate. 

14. Şi, pentru că doar aici se poate dobândi filiaţia divină, fapt pe care-1 recunosc 
toate spiritele pure din întreaga infinitate, cred că vă puteţi imagina că foarte multe spirite 
ale căror suflete provin de pe alte corpuri cereşti vin pe acest pământ pentru a le permite 
sufletelor lor să-şi desăvârşească maturizarea în materia acestui pământ. Unele reuşesc de 
la prima încercare, altele însă nu reuşesc! Dacă un astfel de suflet străin nu rezistă în 
trupul său de pe acest pământ încă de la începutul pătrunderii în el - pentru că resimte 
materia ca fiind foarte apăsătoare -, atunci spiritul lui îl ia şi îl readuce înapoi de unde a 
venit. 

15. Multe suflete venite de pe alte corpuri cereşti nu pot suporta imaginea acestei 
lumi, care este cea mai sărăcăcioasă şi cea mai puţin frumoasă dintre toate. Simţurile lor 
sunt de obicei foarte precar dezvoltate. Bineînţeles că, de regulă, ele rezistă un timp în 
această lume şi reuşesc să facă destul de multe lucruri, dar rareori în maniera oamenilor 
de pe acest pământ. Apoi, la sfârşitul acestei vieţi, care are o semnificaţie profundă pentru 
ele, dar care nu durează prea mult, adesea doar câteva decenii, aceste suflete se reîntorc în 

lumea lor - bineînţeles, fără ştirea oamenilor de pe acest pământ , unde culeg adesea 
roadele eforturilor lor şi dobândesc imediat ceea ce au căutat iniţial. 

16. Multe dintre aceste suflete străine sunt ghidate de spiritele lor să meargă mai 
întâi pe mai multe alte corpuri cereşti, până să îndrăznească să vină pe acest pământ. 
Unele suflete vin din lumile solare şi, dintre acestea, unele sunt foarte evoluate; altele, 
dimpotrivă, ajung să manifeste o mare mânie faţă de tot ce se petrece pe acest pământ. De 
obicei, acestea devin nişte fiinţe umane foarte rele, care tâlhăresc, omoară şi fură tot ce le 
iese în cale. In general, ele nu simt deloc iubire pentru oamenii acestui pământ şi nu 
urmăresc decât să le facă rău în toate modurile cu putinţă. Acestea nu-şi primesc decât 
rareori aici pedeapsa pentru fărădelegile pe care le-au săvârşit împotriva bunei rânduieli 
de pe pământ. Dar atunci când se întorc în lumea din care au venit, nu le va merge foarte 
bine; căci spiritul lor va urmări să le disciplineze, uneori într-un mod extrem de dur şi de 
dureros, iar aceasta poate dura foarte mult, în funcţie de cât de mândru, de împietrit şi de 
egoist s-a dovedit a fi acel suflet. 

17. Chiar şi pe cei de pe acest pământ îi aşteaptă acelaşi lucru, dacă ei se lasă 
ispitiţi de aceste suflete străine ca, la rândul lor, să facă rău. Astfel de suflete, din păcate 
foarte numeroase, reprezintă aşa-numiţii «diavoli»; dar spiritele lor le supun la pedepse 
dure în lumea de dincolo, până când ele se îndreaptă în totalitate. Acesta este motivul 
pentru care pe acest pământ există o diversitate atât de mare şi condiţii atât de speciale 
pentru oameni. Având în vedere că mintea voastră este mai ageră decât cea a oamenilor 
obişnuiţi, cred că întrebările voastre s-au clarificat! Sau mai aveţi vreo nelămurire?" 



Capitolul. 189 - Discuţia referitoare la Mesia 



l.Hiram a spus: „Nu mai avem nimic de obiectat, căci te credem pe tine, cel care 
ai cunoaşterea deplină a tuturor lucrurilor. Noi nu putem, bineînţeles, nici să înţelegem şi 
nici să concepem aceste lucruri, pentru că nu cunoaştem celelalte nenumărate corpuri 
cereşti şi, cu atât mai puţin, felul de a fi al misterioşilor lor locuitori. Nu ştim cine sunt ei, 
cum arată şi cărui tip de spirite le aparţin. Dar totuşi cred că măcar cei mai buni dintre 
oamenii acestui pământ ar trebui să fie avertizaţi de sus [adică din ceruri - n.t], despre 
aceasta, pentru a se putea apăra de ei." 

2.Ioan a spus: „Dar să ştii că dintotdeauna au existat pe acest pământ fiinţe care să 
le vorbească semenilor lor despre aceste lucruri şi despre altele asemănătoare, prin tot 
felul de simboluri, şi găsim mai multe astfel de indicii în Cântarea Cântărilor a lui 
Solomon, dar oamenii, de fapt sufletele lor, şi-au lăsat simţurile să se cufunde prea mult 
în materie, întorcând astfel spatele spiritului lor nemuritor. Şi de aceea ele nu mai pot 
înţelege nimic din aceste lucruri elevate şi pur spirituale. Tocmai de aceea am venit noi în 
această lume, spre a îndrepta sufletele decăzute din propria lor vină şi spre a le arăta 
drumul cel drept, pentru mântuirea lor spirituală. 

3. După ce noi nu vom mai fi, aceste lucruri vor fi revelate la milioane de oameni 
de către Duhul Sfânt al lui Dumnezeu, de o mie de ori mai clar decât v-au fost revelate 
vouă acum. Iar atunci când Duhul lui Dumnezeu se va revărsa asupra voastră, El vă va 
conduce în toate profunzimile înţelepciunii Sale divine primordiale, şi doar atunci veţi 
putea vedea cu claritate ceea ce acum abia începeţi să întrezăriţi. Până atunci, credeţi şi 
cercetaţi atât Scriptura, cât şi natura; căci amândouă vă vor spune că lucrurile stau aşa şi 
nu altfel! Dar la adevărata profunzime veţi ajunge, după cum spuneam, abia mai târziu. 
Mai aveţi întrebări?" 

4.Hiram a spus: „Nu, înţeleptul meu prieten! Nu mai avem nici un dubiu în ceea 
ce priveşte aceste lucruri! Dar, pentru că am discutat atâtea până acum, la sfârşitul acestei 
zile minunate mai vreau totuşi să-ţi pun o ultimă întrebare. Este adevărat că eu sunt grec 
get-beget, dar, în timp, am aflat anumite idei specifice iudaismului, care m-au amuzat 
foarte tare, mai ales cele referitoare la un anume Mesia, care ar fi, nici mai mult nici mai 
puţin, decât Divinitatea Supremă în persoană. Bineînţeles că El îi va face nemuritori pe 
toţi iudeii şi va domni ca rege al lor, etern şi invincibil, în Ierusalim, iar de acolo va 
stăpâni întreaga lume şi, se-nţelege, vasta infinitate. 

5. Noi suntem luaţi în derâdere aproape peste tot din cauza miturilor noastre, 
despre care se spune că sunt absurde. Dar atunci, ce să mai spunem de iudei, cu acest 
Mesia al lor? Niciodată nu am întâlnit, în drumurile mele de până acum prin lume, o 
tâmpenie atât de mare şi o plăsmuire atât de confuză a minţii umane! Spune-mi, ce-i cu 
această glumă?! Cred că este manifestarea unei lăudăroşenii de-a dreptul oribile a iudeilor 
de rang mai înalt, în principal faţă de noi, grecii şi romanii; ei se bucură deja că Zeus al 
lor ne va alunga din ţara lor cu o imensă sabie înflăcărată, a cărei lovitură va aduce nu 
mai puţin de o sută de mii de fulgere distrugătoare peste toţi păgânii! Mi se pare totuşi 
cam mult! Ce părere ai tu, fiind la rândul tău iudeu, despre această străveche şi ridicolă 
poveste iudaică?" 

6.Ioan a spus: „Mai întâi de toate, este semnificativ faptul că tu, care eşti un grec 
neaoş, nu o poţi crede, deşi poate că ea te priveşte mai mult decât ţi-ai putea închipui. 
Dar, într-adevăr, ceea ce ai aflat tu din gura iudeilor este o poveste foarte ridicolă, în care 
nu există nici o fărâmă de adevăr! Căci ceea ce iudeii aşteaptă într-un mod foarte 
prostesc, şi vor aştepta degeaba până la sfârşitul lumii, este de mult timp aici - fiind însă 
ascuns de ochii lor cei orbi şi de urechile lor surde -, dar nu pentru a-i alunga pe păgânii 
care-i stânjenesc atât de mult, ci chiar dimpotrivă: iudeii vor fi alungaţi din această ţară, 
iar păgânilor li se va oferi pentru totdeauna Cuvântul lui Dumnezeu! Dar despre acest 
subiect vom avea mai târziu o discuţie foarte interesantă; acum însă trebuie să ne ocupăm 
de cină şi de locul unde ne vom odihni! Căci vom mai rămâne şi mâine aici, poate chiar 
încă vreo câteva zile, şi vom avea suficient timp să discutăm despre tot felul de lucruri." 

7.Auzind această asigurare, cei doi au spus cu bucurie: „Vom avea grijă cu toţii să 
vă procurăm cele necesare!" Acestea fiind zise, au plecat amândoi plini de bucurie, iar Eu 
l-am lăudat pe ucenic pentru perseverenţa sa neobosită şi pentru marea sa răbdare. 

Capitolul. 190 - Ioan se teme de ascuţimea minţii iui Hiram 



1 .în timp ce aceşti doi pescari, împreună cu nevestele şi cu copiii lor, ne pregăteau 
cina, Iuda Iscarioteanul, care devenise foarte tăcut, s-a decis să întrebe din nou cine îi va 
duce înapoi corabia lui Marcu, dacă noi nu vom mai avea nevoie de ea. 

2.Eu i-am răspuns: „Preocupă-te de ceva mai bun decât de astfel de nimicuri 
omeneşti. Căci Acela care i-a construit această corabie în mod miraculos lui Marcu va şti 
şi cum să i-o înapoieze! De ce nu te poţi preocupa de ceva spiritual şi întotdeauna te 
atrage lumescul?! Ce îţi aduce lumea? Sau ce folos ai avea dacă ai câştiga întreaga lume, 
dar ai avea multă durere în suflet? Ce ai putea oferi atunci pentru răscumpărarea 
sufletului tău decăzut?! 

3.Priveşte-i pe aceşti sărmani pescari! Ei sunt cei mai săraci, şi totuşi cei mai 
prietenoşi oameni; nu aşteaptă nici o răsplată după moartea trupului, şi întreaga lume cu 
toate comorile ei trecătoare este pentru ei o adevărată oroare. Din această cauză, ei s-au 
retras din lume în acest colţ părăsit şi pustiu. Acum este pentru prima oară când li s-a 
vorbit despre ceva elevat, spiritual, şi sunt deja plini de mulţumire, deşi mai bine de 
jumătate dintre ei sunt păgâni! Tu însă eşti iudeu, întrucât, ca şi Mine, te tragi din 
seminţia lui Iuda; cu toate acestea, cele spirituale nu te impresionează deloc! Spune-Mi 
sincer, care este motivul pentru care Mă urmezi dintr-un ţinut în altul?!" 

4.1uda a spus cam abătut: „Ei bine, iată că iar am necazuri, doar pentru că m-am 
interesat de această corabie! Eu n-am avut nici o intenţie necinstită! Dar dacă am greşit, 
te rog să mă ierţi!" 

5.Eu am spus: „Da, da, tu va trebui să fii iertat încă pentru multe lucruri! Fii atent 
însă ca în cele din urmă să nu devină lumea învăţătorul tău!" 

6.Toma a vrut la rândul său să-i şoptească lui Iuda Iscarioteanul câteva cuvinte la 
ureche. Dar Eu l-am privit pe Toma, iar el a tăcut, plin de răbdare. 

7. Ioan, preferatul Meu, a venit la Mine şi Mi-a spus: „Doamne, am reuşit să 
rezolvăm cât de cât cu aceşti oameni? Căci, dacă devin mai insistenţi, vreau să Te rog să 
le răspunzi Tu. Pe mine mă nelinişteşte gândul că inima mea ar putea să nu priceapă 
corect şi suficient de repede ceea ce vine de la Tine şi că atunci aş putea rosti ceva de la 
mine, ceea ce m-ar pune în mare încurcătură faţă de aceşti oameni, care au o minte atât de 
ascuţită! Căci ei sunt atenţi la fiecare cuvânt şi la fiecare gest al meu, exact ca o vulpe 
şireată, care îşi urmăreşte prada! Este de ajuns un singur cuvinţel nepotrivit şi totul sa 
terminat! 

8.Philopold cel din Cana de lângă Kis era tot cam aşa. Dar cu el se putea vorbi 
mai uşor. în cazul acestora însă este cu mult mai greu, pentru că ei au multă experienţă şi, 
pe lângă aceasta, au şi o minte atât de ascuţită cum nu am mai întâlnit până acum! Matael 
de asemenea este un spirit ieşit din comun, dar cu acest Hiram i-ar fi şi lui greu! De 
aceea, încă o dată Te rog, Doamne, să continui Tu însuţi discuţia cu el când va fi mai 
greu!" 

9.Eu i-am spus: „Dragul meu Ioan, nu va mai fi nevoie! Hiram va mai face câteva 
afirmaţii despre Mesia, care te vor pune puţin în încurcătură, dar noi doi îl vom conduce 
în curând pe calea cea dreaptă. Du-te acum în colibă şi aprindele focul, căci ei, încă de 
când au plecat de la noi îşi dau silinţa să-1 aprindă, frecând un băţ de o piatră, dar nu 
reuşesc!" 

lO.Ioan a mers în colibă şi a spus: „Iubiţi prieteni, am senzaţia că astăzi aveţi nişte 
dificultăţi cu focul, căci de o bună bucată de vreme sunt atent la colibă, dar nu văd nici un 
fum, iar prietenul meu mi-a spus: «Du-te şi aprinde-le focul acelor oameni buni, care au 
de furcă cu el!» Şi iată-mă aici ca să vă ajut!" 

11. Hiram şi Aziona au spus: „Atunci eşti binevenit, căci pietrele noastre cele mai 
bune nu mai scot scântei, iar lemnul din colibă s-a umezit şi de aceea ne este cam greu să 
facem focul. Nici vecinilor noştri nu le merge mai bine!" 

12.Ioan a spus: „Aranjaţi lemnele pe vatră şi veţi avea de îndată foc!" 

13. Ei au făcut întocmai, iar Aziona a spus: „Ei, prietene drag, lemnul este pe 
vatră! Sunt întradevăr foarte curios cum vei aprinde focul!" 



Capitolul. 191 - Miracolul focului aprins de Ioan 



l.Ioan a spus: „Priviţi!" 

2. Şi apoi doar a rostit: „Fie ca lemnele să se aprindă pe vatră aici şi în celelalte 
colibe!" şi deodată toate focurile au început să ardă în colibe. 

3. Cei doi şi-au ridicat braţele către cer de uluire şi au spus: „Ah, numai un zeu 
poate să facă aşa ceva! Am văzut magicieni care produc focul prin frecarea palmelor, însă 
doar prin cuvânt niciodată! Ar fi trebuit să ai o pulbere secretă pe care să o fi presărat cu 
rapiditate peste lemne şi care să se fi aprins imediat ce ar fi intrat în contact cu lemnul, 
dar nici eu şi nici altcineva nu te-a surprins făcând aşa ceva. Se spune că vechii egipteni 
aveau o astfel de pulbere. Dar, dacă nu a fost vorba de aşa ceva, ceea ce ai făcut este un 
adevărat miracol, cu totul inexplicabil!" 

4.Ioan a spus: „Dacă a; fi folosit o asemenea pulbere, fenomenul ar avea o 
explicaţie naturală. Dar eu, în timp ce mă aflam aici, după cum vă veţi putea convinge 
îndată, mi-am permis să vă rezolv această problemă tuturor, în toate colibele, ceea ce ar fi 
fost destul de greu de făcut cu pulberea ta egipteană!" 

5. Abia a terminat Ioan de rostit aceste cuvinte, că vecinii au şi sosit, pe jumătate 
înfricoşaţi, pe jumătate bucuroşi, ca să povestească ceea ce se petrecuse în colibele lor. 

6Aziona i-a calmat, spuiiându4e: „Intoarceţi-vă liniştiţi la casele voastre, căci 
ştim deja ce sa petrecut!" 

7. La aceste cuvinte, ei s-au întors la casele lor, pentru a-şi pregăti cina lor 
sărăcăcioasă. 

8.Hiram a spus atunci: „Ei bine, iubiţii mei prieteni miraculoşi, voi merge şi eu 
acum puţin acasă la mine, pentru a-mi mânca, fără sare şi fără vreun alt condiment, 
peştele care cu siguranţă că este deja fiert. Imediat ce voi termina masa, mă voi întoarce 
din nou la voi, spre a vă sta la dispoziţie!" 

9.Ioan a spus: „Rămâi aici şi fii oaspetele nostru, împreună cu familia lui 
Aziona!" 

lO.Hiram a spus: „Nobile prieten, ar fi o graţie mult prea mare din partea voastră! 
Este totuşi necesar să merg puţin acasă, spre a pregăti un adăpost pentru noapte măcar 
unuia dintre voi, căci numi permite spaţiul să adăpostesc mai multe persoane!" 

ll.Ioan a spus: „Nici aceasta nu este necesar, pentru că totul este pregătit pe 
corabia cu care am venit. Poate chiar vom rămâne ca de obicei toată noaptea afară, sub un 
copac, pe iarbă, deci nu ai ce să mai pregăteşti." 

12.Hiram a spus: „Da, dacă este aşa, atunci bineînţeles că rămân aici! Dar există 
un dezavantaj al acestei zone, şi anume că, mai ales noaptea, vin o mulţime de ţânţari 
imenşi şi tot felul de alte insecte zburătoare, în plus, mai sunt aici multe vipere, care ies 
noaptea din găurile lor şi ne deranjează. Ce-i drept, există şi foarte multe berze şi cocori, 
care vin zburând în cârduri şi caută câte ceva de mâncare pe aici. Dar, cu toate acestea, 
insectele se înmulţesc văzând cu ochii, astfel încât în fiecare seară ai putea hrăni cu ele de 
zece ori mai multe berze şi cocori. Din această cauză, înnoptarea sub cerul liber în acest 
ţinut nu este tocmai plăcută. In locul vostru aş prefera să petrec noaptea pe corabie, unde 
nu aveţi nevoie să vă apăraţi de insecte sau de ţânţari şi cu atât mai puţin de vipere!" 

13.Ioan a spus: „Nu-ţi fă griji, căci de acum înainte nici unele, nici altele nu vă 
vor mai supăra!" 

14.Ioan a părăsit apoi coliba şi a revenit la noi, vrând să-Mi povestească ceea ce 
se petrecuse. 

15. Eu însă l-am lăudat, spunându-i: „Tot ce s-a petrecut cu aceşti oameni a fost 
conform rânduielii Mele! Dar acum trebuie să vă spun altceva!" 



Capitolul. 192 - Cina cea miraculoasă 



1. (Domnul): „Pe la miezul nopţii va trebui să ducem o veritabilă bătălie! Căci, 
întrucât Zinca al nostru nu a dat veştile care erau aşteptate de la el, o a doua misiune a 
plecat ieri din Ierusalim. Vă imaginaţi de cine a fost trimisă! Venind cu corabia, ei au fost 
informaţi de nişte pescari, care vă cunoşteau, că am intrat pe la amiază în acest golf. 
Noaptea se vor descurca foarte greu în golf, dar, în cele din urmă, cu ajutorul unor pescari 
iscusiţi pe care-i vor plăti bine, vor ajunge aici. Printre ei se află şi doi farisei de rang 
înalt şi unul dintre principalii scutieri ai lui Irod. Dar până atunci să nu le spuneţi nimic 
celor de aici, pentru că nu am face decât să le trezim o spaimă cu totul inutilă, căci ei încă 
nu ne cunosc bine şi ne consideră în continuare a fi doar nişte magicieni nemaipomeniţi! 

2. Cât priveşte noii prigonitori ai noştri, lor nu le va merge la fel de bine ca acelora 
care au fost conduşi de Zinca! Pentru că ei Mă caută cu o deosebită furie şi ardoare, pe 
care Zinca nu le-a avut. Din această cauză nu le va fi uşor cu noi! Căci diavolii adevăraţi 
trebuie să fie trataţi altfel decât oamenii rătăciţi sau care au fost constrânşi! Astăzi veţi 
vedea în Mine un judecător neînduplecat, în care, pentru o clipă, nu veţi recunoaşte 
iubirea! Dar acum să păstrăm tăcerea, căci gazdele noastre aduc cina atât de bine 
preparată!" 

3. Când Aziona şi Hiram au sosit cu coşul plin cu mâncare, au spus: „Iubiţi 
prieteni divini! Totul ar fi gata, dar nu avem nici masă, nici bănci şi nici lumină! Şi deja 
s-a cam înserat!" 4. Eu am spus: „Nu face nimic! Magicienii ca noi nu se află niciodată la 
strâmtoare! Este de ajuns să spunem: «Să apară mese, bănci şi lumină!» şi, vedeţi, tot ce 
am dorit s-a îndeplinit pentru a ne fi mai comod!" 

5.1n aceeaşi clipă a apărut o masă mare, lungă, deja aşternută, împrejmuită de 
bănci rezistente, iar pe masă, o lampă mare de naft, care împrăştia în jurul ei o lumină 
albă, intensă, aproape ca ziua. Din cauza sperieturii şi a uimirii, Aziona şi Hiram era cât 
pe ce să scape din mâini coşul cu bucate, dar şi-au revenit repede şi l-au aşezat cu grijă pe 
masă. 

6. Hiram ne privea cu mare atenţie, când pe Mine, când pe Ioan, repetând ca 
pentru el: „Tare aş vrea să ştiu care dintre cei doi este învăţătorul!"; şi în fine a spus cu 
voce tare: „Dacă şi aceasta ar fi o magie, cred că în Alexandria ar fi plătită cu vreo zece 
mii de funţi de aur pur!" 

7.1n acest moment, Iuda Iscarioteanul nu şi-a mai putut ţine gura şi a spus ca 
pentru sine, dar destul de tare: „Oh, dacă aş putea face asta, nu aş mai rămâne nici un 
ceas în acest stupid Ţinut al Făgăduinţei, unde eşti urmărit pas cu pas!" 

8. De această dată, Iacov i-a făcut un semn, amintindu-i avertismentul Meu 
anterior. El a tăcut imediat. 

9.1ntre timp, Aziona i-a chemat pe ai săi din colibă şi le-a arătat noul miracol, iar 
soţia lui a strigat: „Oh, aceştia trebuie să fie nişte zei, nu magicieni, căci aşa ceva nu s-a 
mai pomenit!" 

lOAziona a spus: „S-ar putea să ai dreptate, întrebarea este dacă nobilii zei ai 
Olimpului se vor mulţumi cu peştii noştri!" 

1 1 .Femeia, care era o grecoaică din Atena, deci o păgână convinsă, a spus: „O, 
bărbate, am auzit adesea poveşti de genul acesta despre marii zei! Căci ei iubesc fastul 
doar în cerurile lor înalte. Pe pământ însă ei vin la cei mai umili şi se mulţumesc cu 
bucate sărăcăcioase. Da, da, iubitul meu bărbat, te asigur că aşa este!" 

12Aziona a spus: „Ei bine, se prea poate să fie aşa. Mergeţi acum din nou în 
colibă şi aduceţi cele necesare!" 

Capitolul. 193 - Apropierea corăbiei cu prigonitorii trimişi de Irod 



1 .După aceste cuvinte, femeia a intrat din nou în colibă împreună cu copiii ei şi, în 
timp ce trebăluia, a început să-1 slăvească pe Marele Zeus, pentru nemaipomenita sa 
graţie; ea le-a spus totodată copiilor că o ţară în care se manifestă zeii nu trebuie să se 
aştepte la nimic bun, ci numai la catastrofe: război, foamete, ciumă şi mari inundaţii. 

2. Copiii însă i-au răspuns: „Dar aceşti zei par a fi foarte prietenoşi! Mâine îi vom 
ruga să nu abată asupra acestui pământ nenorociri prea mari!" 

3. Mama a spus: „Tăceţi din gură! De asta se vor ocupa taţii voştri, căci noi 
pricepem prea puţine." 

4. Şi imediat s-a făcut linişte în colibă; noi am luat cina împreună cu Aziona şi 
Hiram. Celor doi le-a plăcut mâncarea foarte mult, în special vinul şi pâinea, pe care 
Hiram nu mai contenea să le laude. După ce am mâncat peştii, Aziona a dus coşul înapoi 
şi a revenit la noi. Astfel am rămas în continuare la masă până cu vreun ceas înainte de 
miezul nopţii, povestind tot felul de lucruri, bând vin şi mâncând pâine, fără să-i fie cuiva 
somn. 

5. La un moment dat, Hiram s-a ridicat, a scrutat cu privirea golful şi a spus cu o 
oarecare strângere de inimă: „Prieteni, ceva nu e în regulă. Cred că ne paşte pe toţi un 
mare pericol! Am zărit o corabie plină cu războinici intrând în golf! Sigur nu vin cu 
intenţii bune! Tu, prietene care ai adus această lumină, stinge-o te rog, că poate s-or 
rătăci, împotmolindu-se într-un banc de nisip! Iar mâine îi vom întreba ce caută aici, fiind 
şi noi pregătiţi să-i întâmpinăm, în caz că au venit cu gânduri duşmănoase!" 

6.Eu am spus: „Să lăsăm lumina să strălucească!" In curând vei vedea miracolele 
puterii noastre! Dar pentru aceasta ei trebuie să ajungă aici. Abia atunci le vom arăta ce 
pot să facă zeii, cum ne numiţi voi!" 

7. Hiram s-a arătat mulţumit de acest răspuns, dar Aziona a spus: „Vedeţi, dragi 
prieteni, nu v-am mai întrebat eu dacă nu cumva sunteţi urmăriţi de vreun duşman?! Voi 
însă mi-aţi răspuns: «Nici vorbă!» Dacă ne-aţi fi spus cum stau lucrurile, am fi luat 
măsurile necesare, iar aceştia nici nu ar fi intrat în golf, ba chiar am fi acţionat în aşa fel 
încât să-şi amintească de noi încă cel puţin treizeci de ani de acum încolo!" 

8Atunci Eu le-am spus: „Eu am ştiut ce urmează să se petreacă, deşi aceasta nu 
este din vina noastră. Insă dacă v-aş fi spus de cum am venit, voi nu aţi mai fi avut 
odihnă, iar această odihnă vă era necesară. Aţi fi depus un efort deosebit să închideţi 
intrarea în acest golf, şi ce rost ar fi avut? Oare nu dispun Eu de infinit mai multă putere 
decât ar fi necesar pentru a întâmpina mai mult de o sută de mii de astfel de corăbii cu 
duşmani? Ce rost ar mai fi avut astfel de pregătiri? Corabia şi captura de pe ea vor fi 
oricum ale voastre şi nu sunt deloc lipsite de valoare! Căci aceştia au cu ei mari sume de 
bani, parte pentru a-i mitui pe oameni şi parte pentru a-şi asigura tot ce le trebuie la drum. 
Dincolo de aceasta, au o mulţime de alte obiecte de preţ, care vă vor prinde foarte bine în 
marea voastră sărăcie. Eu am prevăzut aceasta de mult şi tocmai de aceea nu am spus 
nimic. 

9.Dacă aţi fi capturat corabia prin puterile voastre - ceea ce să zicem că v-ar fi fost 
cu putinţă - aţi fi primit înapoi o vizită de zece ori mai numeroasă şi mai ostilă din 
Ierusalim şi aţi fi fost trataţi ca nişte criminali. Dar acum nu aveţi deloc de ce să vă 
temeţi, pentru că Eu însumi vă voi proteja în spirit, chiar şi când nu voi mai fi printre voi, 
şi nu voi îngădui să vi se petreacă nici un rău. 

lO.Dar aceşti mizerabili s-au apropiat deja destul de mult şi vor debarca îndată, 
împreună cu cei doi pescari care ne-au trădat. Urmăriţi cu atenţie ce se va petrece cu ei!" 
11. Aziona a spus: „Numai de nu ar avea la ei proiectile!" 

12.Eu am spus: „Nu, au doar câteva lănci, suliţe, săbii şi lanţuri. Acum faceţi 
linişte, dragii Mei!", 



Capitolul. 194 - Judecarea prigonitorilor 



l.în acel moment s-au auzit nişte voci aspre, râzând dispreţuitor şi spunând: „Ura! 
Ha! Ha! Ha! Ha! Iată păsările noastre de noapte, adunate toate în jurul luminii grecilor! In 
sfârşit putem să le prindem!" 

2. Cei doi farisei cu feţe mânioase au venit imediat la masa noastră, împreună cu 
scutierul lui Irod şi cu mai mulţi soldaţi înarmaţi, şi au spus: „Dacă nu vreţi să fiţi duşi la 
Ierusalim legaţi în lanţuri, atunci urmaţi-ne de bunăvoie! La cel mai mic gest de 
nesupunere veţi fi puşi în lanţurile cele mai grele!" 

3. Eu am spus însă: „Oare chiar nu ne puteţi acorda îndurare, cel puţin până 
mâine? Cred că va fi totuna dacă veţi pleca astăzi sau mâine cu noi, nişte nevinovaţi, 
pentru a vă potoli setea de răzbunare!" 

4. Scutierul şi cei doi farisei au strigat: „Nu, acum, fără întârziere şi fără nici un 
pic de milă! Ridicaţi-vă şi să mergem!" 

5Atunci Eu le-am spus, cu o voce puternică şi severă: „Ei bine! Pentru că în voi 
nu există nici o scânteie de milostenie şi aţi devenit nişte diavoli împieliţaţi, s-a terminat 
şi cu milostenia din inima Mea pentru voi! Să vă fie după inima, gândurile şi faptele 
voastre incalificabile!" 

6.De cum am rostit aceste cuvinte, toţi au rămas înţepeniţi şi, fiind cuprinşi de 
dureri insuportabile, au început să urle, să implore şi să promită că vor face tot ceea ce le 
cer, numai să-i scap de ele! Spuneau că preferă de o mie de ori să moară decât să mai 
suporte măcar o clipă astfel de chinuri!" 

7.Eu am spus însă: „Şi Eu v-am rugat să fiţi milostivi şi să aşteptaţi până mâine, 
dar nu am găsit nici o milă la voi. De aceea, nici voi nu veţi găsi îndurare la Mine! 
Singura îndurare pe care v-o voi arăta va fi aceea că fiarele sălbatice din aceşti munţi vor 
pune capăt vieţilor voastre rele, făcânduvă vouă ceea ce şi voi le-aţi făcut atâtor oameni 
nevinovaţi! Da, nici măcar copilaşii nu au fost cruţaţi de cruzimea voastră indescriptibilă! 

8. Pe când eraţi tineri, v-aţi arătat cei mai zeloşi în vederea uciderii pruncilor din 
Betleem pentru că încă de atunci v-aţi pus în gând să Mă omorâţi o dată cu aceştia. Dar 
Spiritul etern al lui Dumnezeu, care M-a umplut mereu cu toată puterea şi măreţia Sa, a 
ştiut să împiedice aceasta. Insă apoi aţi mai comis şi alte nenumărate atrocităţi împotriva 
sărmanilor oameni, fapte pentru care mintea omenească nici nu a găsit încă un nume. 
Tocmai din această cauză am vrut ca voi să veniţi aici, pentru ca să vă primiţi răsplata 
binemeritată, ca nişte diavoli împieliţaţi ce sunteţi!" 

9.Atunci ei au început să urle şi mai tare şi să implore milă, promiţând că-şi vor 
îndrepta vieţile lor cele rele. Insă în acest unic caz Eu nu am mai vrut să manifest 
clemenţă. Intre timp, urletele lor de durere devenind tot mai puternice, Aziona şi Hiram, 
şi chiar unii dintre ucenicii Mei au vrut să intervină în favoarea lor. 

lO.Eu le-am spus: „Credeţi-Mă, nu ar trece nici zece clipe după ce i-aş elibera de 
aceste chinuri binemeritate, şi ei s-ar năpusti asupra noastră asemenea tigrilor sălbatici şi 
ne-ar rupe în bucăţi! Oh, nimeni nu ştie mai bine decât Mine cum trebuie să te porţi cu 
îngerii, cu oamenii şi cu diavolii! Intr- adevăr, pentru aceşti diavoli împieliţaţi care s-au 
strecurat printre copiii mei umani, nu mai există îndurare în inima Mea!" 

1 1 .Intre timp, nelegiuiţii urlau din ce în ce mai tare, implorând milă. 

12.Eu am spus: „In curând vor fi aici cei care vor pune capăt chinurilor voastre 
trupeşti, iar de acum încolo sufletele voastre întunecate se vor întrupa timp de zece mii 
ori o mie de ani în balaurii celor mai arzătoare deserturi ale Africii. Amin!" 

13. Atunci, dinspre munţii din împrejurimi s-au auzit urlete puternice, care i-au 
îngrozit pe sărmanii localnici. 

14.Eu i-am liniştit şi i-am spus lui Aziona: „Cei doi pescari vor fi acum eliberaţi 
de dureri. Tu să-i prinzi însă şi să-i duci în colibă!" 

15. Aziona a făcut întocmai, iar cei doi care se lăsaseră plătiţi de farisei au fost 
încuiaţi în colibă. Când Aziona s-a întors din nou la masa noastră, o mulţime de tigri şi de 
urşi mari s-au năpustit asupra răufăcătorilor, care scoteau nişte ţipete înfiorătoare. I-au 
înşfăcat cu colţii şi s-au întors în grabă spre munţi, alergând cu ei de parcă ar fi avut doar 
vrăbii în dinţi. Curând ţipetele au încetat, căci fiarele - pe care le adunasem aici doar în 
acest scop, unele venind chiar de pe malurile Gangelui încheindu-şi masa, s-au întors de 
îndată în ţinuturile lor. 

16.Eu le-am spus tuturor: „Nimeni să nu sufle vreodată vreun cuvânt despre 
aceasta, căci va fi vai de el! Cât despre cei doi pescari, ei vor afla abia mâine porunca 
Mea şi nu vor mai trăda niciodată cât timp se vor mai afla pe acest pământ." 

17.Regăsindu-şi curajul, Hiram Mi-a spus: „Abia acum ştiu care este învăţătorul 
dintre voi şi trebuie să mărturisesc că Te consider a fi un adevărat zeu! Tu eşti blândeţea 
întruchipată, dar mânia Ta este cu siguranţă cel mai teribil lucru de pe Pământ şi de pe 
toţi aştrii! Ce oameni răi trebuie să fi fost aceştia dacă Te-au determinat să nu manifeşti 
pentru ei nici un pic de milă!" 

Capitolul 195 - Povestea vieţii prigonitorilor 



1 .Eu am vorbit aşa: „în aceste vremuri, îţi spun că nu există ceva mai monstruos 
pe întregul pământ! Sunt nenumăraţi oameni chiar foarte răi, dar care, din păcate, au 
devenit astfel pentru că aşa au fost învăţaţi încă de la naştere. Insă aceştia au primit o 
educaţie aleasă şi li s-au predat toate principiile bune, dar încă de mici au ştiut să fie atât 
de făţarnici, încât au fost mereu daţi drept exemplu şi favorizaţi ori de câte ori era cu 
putinţă. Astfel, încă din tinereţe au căpătat funcţii importante, dar au început imediat să 
abuzeze de puterile lor, chinuind tot mai mult oamenii, cu o lipsă crescândă de bun-simt 
şi de scrupule. Viclenia lor i-a ajutat să se descurce în toate situaţiile şi astfel, cei trei 
conducători, care au fost şi colegi de şcoală, au reuşit să ocupe posturile cele mai înalte, 
de unde puteau să dea curs liber dorinţelor lor cu adevărat satanice şi să realizeze cu orice 
preţ tot ceea ce le sugera răutatea lor. 

2. Câţi băieţei şi câte fetiţe fragede, între opt şi doisprezece ani, nu au pângărit ei, 
supunândui la chinuri mari, care adesea le-au provocat moartea, şi aruncându-le apoi 
carnea drept hrană numeroşilor lor câini! Iar dacă vreun părinte îndurerat ar fi îndrăznit să 
cerceteze mai îndeaproape ce s-a petrecut cu copilul lui, putea să-şi aştepte cel din urmă 
ceas al vieţii! Nici servitorii lor nu au avut o soartă mai bună, ci poate chiar mai 
îngrozitoare. Dacă te gândeşti la toate aceste rele şi la încă de o mie de ori pe atât, atunci 
vei înţelege mânia Mea. 

3. De asemenea, ei ştiau că nimeni nu ar putea să-i dea în vileag romanilor mai 
uşor decât Mine, pentru că auziseră deja foarte multe despre Mine. De aceea au trimis 
permanent iscoade ca să afle unde sunt. Insă nu au izbândit. Atunci s-au hotărât să vină ei 
înşişi aici, pentru a îndeplini ceea ce-şi propuseseră. Dar Spiritul din Mine Mi-a spus: 
«Până aici! Nici un pic mai mult!» Astfel ei şi- au primit pe deplin răsplata pe care o 
meritau de atâta timp. 

4. Strângeţi armele şi lanţurile lor, căci vă veţi putea face din ele tot felul de unelte 
casnice şi instrumente de pescuit pe timpul iernii! în pădure, sub cunoscutul perete de 
stâncă, veţi găsi hainele lor sfâşiate, precum şi oasele lor roase, căci în locul acela au fost 
mâncaţi de animalele sălbatice. Dar să mergeţi acolo abia peste o lună, după ce şi 
furnicile îşi vor fi făcut munca lor! Tot acolo veţi găsi şi o mulţime de bogăţii pământeşti, 
pe care veţi putea primi un preţ bun, atunci când va fi cazul, de la comercianţii greci. Dar, 
înainte de toate, aveţi răbdare! 

5. Pe corabie se află cinci sute de funţi de aur şi de argint şi o mulţime de alte 
obiecte preţioase. Toate sunt ale voastre, cu corabie cu tot. Dar atunci când le împărţiţi, să 
fiţi drepţi şi lipsiţi de egoism. Folosiţi-le după necesitate! Corabia arată ca şi cum ar fi 
naufragiată şi, neavând stăpân, conform legilor statului roman - primo occupanti ius 
('dreptul primului venit') - vă aparţine! Sunteţi mulţumiţi?" 

6Aziona şi Hiram au spus: „Doamne şi învăţătorule plin de putere, care deţii 
înţelepciunea şi măreţia spiritului desăvârşit al unui zeu suprem, cine ar putea fi 
nemulţumit?! Cu atât mai mult, cu cât ne dăm seama acum că acesta este, într-adevăr, un 
dar venit de sus!" 

Capitolul. 196 - Lăcomia lui Iuda pentru bani. Avantajul odihnei nocturne pe 
bănci cu spătar sau pe şezlonguri 



l.(Aziona şi Hiram): „Noi doi credem despre Tine şi despre acest tânăr bărbat 
(Ioan) că sunteţi semizei. Ceilalţi nu ne-au arătat calităţile lor divine, dar, făcând parte din 
grupul vostru, cu siguranţă că sunt tot ceva de genul acesta! Doar cel cu faţa mai 
întunecată are o înfăţişare de om obişnuit şi nu credem că poate fi zeu, deoarece am 
observat că, atunci când corabia cu duşmani se apropia de mal, el părea foarte preocupat 
să-şi ascundă cu grijă sub haină punga cu bani. Or un zeu nu are nevoie de acest gunoi 
pământesc!" 

2.Pe câţiva dintre ucenici aproape că i-a pufnit râsul, iar Toma 1-a bătut pe umăr 
pe Iuda Iscarioteanul, spunând: „Bine spus, prietene! Săgeţile tale au mers drept la ţintă!" 
Apoi, i s-a adresat direct lui Iuda: „Am vrut să îţi fac şi eu observaţie atunci când te-am 
văzut privind cu jind la comorile de pe corabie şi uitându-te lung către peretele de stâncă, 
dar mi-am zis în sinea mea: «Cred că o va face altcineva în locul meu!» Şi se pare că 
aşteptarea mea, recunosc, destul de nerăbdătoare, nu a fost înşelată! Oh, puţin mai 
devreme ai fî fost în stare să te laşi târât împreună cu ceilalţi de vreun urs amabil până 
colo, la peretele muntos! Dacă ai fî avut fericirea să nu le serveşti drept prânz hămesiţilor 
din India, dimineaţa ţi-ai fî putut însuşi toate bogăţiile de acolo! Dar acum, posibilitatea 
aceasta pare compromisă! 

3. Pentru faptul că ţi-ai strâns paralele, ascunzându-le sub haină spre a le proteja 
de pericol, ca un bun gospodar, eşti într- adevăr de lăudat! Dar să cauţi pe furiş câte ceva 
de adunat, aşa cum ai făcut şi în Kis - ştii tu, în curtea aceea imensă - şi cum ai încercat să 
faci şi la Marcu, în corturile lui Uran, aceasta nu-ţi va aduce prea mult folos aici! Da, nici 
de data aceasta se pare că sărmanul de tine nu vei avea prea mult de câştigat! In locul tău, 
de mult timp aş fî întors spatele acestei tovarăşii!" 

4. Iuda Iscarioteanul nu a ştiut ce să răspundă şi şi-a înghiţit cuvintele, pentru că 
începuse să simtă o teamă foarte mare faţă de Mine, văzând cum îi pedepsisem pe acei 
ticăloşi. Iar la scurt timp după aceea, s-a întins pe iarbă şi a adormit. 

5. Hiram a spus atunci: „Oh, abia acum îl recunosc pe acest om! Este cel care, în 
visul cel luminos pe care vi l-am povestit, era foarte întunecat şi lipsit de orice lumină. Iar 
Tu, Doamne şi Invăţătorule, erai cel mai luminos! Dar, spuneţi-mi acum, prieteni cereşti, 
voi nu simţiţi nici o oboseală, nici o nevoie de a dormi, ca noi, ceilalţi oameni? Am face 
imediat rost de nişte rogojini şi de celelalte lucruri necesare pentru aşternut!" 

6. Eu am spus: „Oh, nu-ţi fă griji! Ne odihnim foarte bine aici, la masă, pe aceste 
bănci cu spătar. Vă spun, ca un medic al trupurilor voastre, că oamenii şi-ar putea 
prelungi viaţa cu o treime dacă şi-ar construi, în locul paturilor orizontale, bănci şi scaune 
pentru odihnă, aşa cum sunt acestea pe care le vedeţi! Căci dormitul la orizontală 
modifică foarte mult circulaţia şi starea sângelui, iar de aici provin, încă de la o vârstă 
destul de fragedă, tot felul de tulburări ale organelor ce îndeplinesc funcţia de digestie şi 
de hrănire a trupului. Dar cu acest mod de odihnă totul rămâne în cea mai bună ordine 
timp de mulţi ani. 

7.Avraam, Isaac şi Iacov dormeau numai pe bănci de odihnă de acest fel, 
necunoscând paturile plate, şi duceau o existenţă foarte simplă - şi au atins vârste 
considerabile, în deplinătatea puterii sufletului lor. Dar când, mai târziu, oamenii au 
început să nu mai ţină cont de aceasta, durata vieţii lor a scăzut cu mai mult de jumătate. 

8. Insă dormitul pe paturi plate le dăunează cel mai mult femeilor însărcinate căci, 
în primul rând, aceasta îl afectează pe copilul din pântece, care poate deveni infirm, şi, în 
al doilea rând, este, cel mai adesea, cauza naşterilor lor grele şi foarte dureroase. Vă spun 
aceasta pentru sănătatea voastră! Cine va urma aceste sfaturi va simţi şi urmările lor 
benefice asupra trupului. 

9. Tot la fel, este bine ca, pe cât posibil, pe timpul verii, să vă odihniţi noaptea mai 
mult în aer liber decât în camere sau în colibe sufocante, cu miros stătut, şi veţi simţi 
repede urmările binefăcătoare ale acestui fapt! Iarna să folosiţi camere încălzite moderat, 
curate şi uscate. Cine trăieşte astfel, conform rânduielii iniţiale, şi este şi chibzuit la 
mâncare şi la băutură, nu va avea de-a face cu medicii şi cu preparatorii de leacuri." 

lO.Hiram şi Aziona au spus: „O Tu, Mare Domn şi învăţător divin al vieţii, 
trebuie să Iţi mulţumim etern şi pentru aceasta şi, după puterile şi înţelegerea noastră, 
vom pune în aplicare acest sfat preaînţelept!" 

ll.Hiram a continuat: „Eu aş vrea să mai adaug că învăţătorul Vieţii trebuie să 
ştie cel mai bine ce anume i se potriveşte vieţii! Dar, având în vedere că pe acest pământ 
trebuie să fi existat cândva primii oameni, întrebarea care mă frământă este cum oare au 
trăit aceştia?!" 



Capitolul 197 - Istoria epocii primitive a omenirii 



l.Eu am spus: „Dragii Mei prieteni, în ciuda experienţei şi a cunoştinţelor voastre, 
un răspuns la această întrebare este destul de greu de dat pe înţelesul vostru! Căci în 
primul rând Pământul este - pentru concepţiile voastre despre timp - un corp ceresc foarte 
bătrân. Nu există un număr pe care să vi-1 puteţi reprezenta şi care să exprime vârsta 
Pământului. 

2. Cu toate acestea, oameni ca aceştia pe care îi poartă Pământul acum există cam 
de patru mii de ani. Şi aceşti primi oameni care au trăit atunci erau împărţiţi - după felul 
lor de a fi şi de a acţiona - în două categorii: copiii lui Dumnezeu, care îl recunoşteau pe 
Dumnezeu în inima şi în sufletul lor şi îi erau credincioşi Lui, şi copiii lumii, care îl uitau 
din ce în ce mai mult pe Dumnezeu şi, în tot ceea ce făceau, slujeau numai lumii, aşa cum 
sunt acum majoritatea oamenilor. Aceştia din urmă au construit oraşe şi tot felul de 
temple idolatre. Zeul lor principal era, la fel ca şi acum, Mamona. Ei trăiau la fel ca în 
zilele noastre. De aceea, viata lor era tot scurtă, ca acum. 

3. Cu totul altfel era în cazul copiilor lui Dumnezeu. Aceştia locuiau numai în 
munţi, veneau doar rareori la şes şi aveau un trai foarte simplu şi natural. Acolo nu 
existau oraşe, sate, cetăţi, ogoare, nici case cu pereţi, ci numai poieni cu iarbă, înconjurate 
de pomi. Lângă aceşti pomi ei construiau un fel de ridicaturi de pământ, asemenea unor 
bănci, pe care le acopereau la nevoie cu un strat gros de muşchi, care urca apoi pe 
trunchiul copacului, ceea ce le făcea să fie foarte comode, atât pentru odihna din timpul 
zilei, cât şi pentru cea din timpul nopţii. 

4. In cea mai mare parte, hrana lor o constituiau fructele bune şi întotdeauna 
coapte, tot felul de rădăcini gustoase şi laptele. Cu timpul, fiind călăuziţi de revelaţiile lor 
interioare, au învăţat să facă diferite unelte din fier sau din alte metale, necesare pentru a 
lucra pământul, au învăţat să facă făină şi, din ea, o pâine foarte bună, precum şi multe 
alte lucruri, toate într-o deplină simplitate, ei mulţumindu-se cu faptul că acele lucruri le 
erau folositoare. Şi astfel au trăit vreme de vreo două mii de ani, ajungând la vârste foarte 
înaintate. 

5. Dar când s-au lăsat ademeniţi de luxul şi de frumuseţea neasemuită a copiilor 
lumii, drept pedeapsă, au fost subjugaţi, devenind sclavii lor, în afară de o mică parte din 
ei - care, atât până la Noe, cât şi după aceea - i-au rămas permanent credincioşi lui 
Dumnezeu. O dată cu aceasta, totul s-a schimbat la ei. Au devenit mai mici şi mai lipsiţi 
de putere, iar durata vieţii lor, care până atunci fusese frecvent de aproape o mie de ani, a 
scăzut într-atât, încât doar rareori ajungeau la vârsta de o sută de ani. 

6. După cum se ştie, toţi aceşti primi oameni de pe pământ - care deveniseră în 
totalitate ai lumii - au pierit din vina lor în Marele Potop de pe vremea lui Noe. Căci 
Potopul a cuprins cea mai mare parte a pământului locuit pe atunci, inundându-1, iar 
valurile mari, produse de furtuni şi uragane, depăşeau adesea cu mai mulţi coţi vârfurile 
celor mai înalţi munţi, înghiţind astfel orice formă de viaţă - cu excepţia lui Noe, a micii 
sale familii şi a animalelor pe care el le-a strâns în arcă. O dată cu Noe, a început - după 
cum se ştie - o nouă epocă a Pământului [descrisă în detaliu în lucrarea lui Lorber, Casa 
Domnului - nota editorului german]." 

7.1ată că v-aţi putut face, pe scurt, o imagine clară despre viaţa primilor oameni de 
pe acest pământ şi, din aceasta, vă puteţi da seama şi mai bine că sfatul Meu a fost unul 
bun şi corect." 

8.Hiram a spus: „O, Tu, Invăţătorule mai mult decât înţelept şi atotputernic al 
vieţii şi al tuturor oamenilor! Dacă Pământul este chiar atât de extraordinar de bătrân, ce 
specii îl populau înainte de apariţia oamenilor? Căci nu se poate să fi fost gol şi pustiu, 
învârtindu-se degeaba în jurul Soarelui, în timpul micii eternităţi care a precedat apariţia 
primilor oameni de acum patru mii de ani. Sau oare chiar a fost pustiu? Nu se cade să Te 
întreb aşa ceva, dar văd că în Tine şi în acest tânăr bărbat sălăşluieşte negreşit un fel de 
omniscienţă. De aceea, cred că vei şti să răspunzi dorinţei mele de cunoaştere atât de 
mari." 

Capitolul. 198 - Istoria vieţii de pe Pământ 



l.Eu am spus: „O, întreabă, căci noi nu vom duce niciodată lipsă de răspunsuri şi 
întotdeauna ele vor conţine cel mai profund şi mai durabil adevăr al vieţii, atât al celei 
materiale, cât şi al celei lăuntrice! Fii deci atent la răspunsul pe care ţi-1 voi da la 
întrebarea ta! 

2.Vezi, înaintea primilor oameni de care ţi-am vorbit, au existat - la fel ca şi pe 
celelalte nenumărate corpuri cereşti asemănătoare acestui pământ - fiinţe care semănau 
foarte mult din punctul de vedere al formei exterioare cu oamenii de acum! Pe acest 
pământ s-au succedat numeroase epoci, în decursul cărora o rasă dispărea cu totul, pentru 
a fi înlocuită treptat cu una nouă, mai evoluată. 

3. Cu mult înainte de apariţia acestor rase (care se succedau de obicei din şapte mii 
în şapte mii de ani şi, în orice caz, din paisprezece mii în paisprezece mii de ani), 
Pământul a fost populat pe zonele neacoperite de apă cu tot felul de plante, iar abia mai 
apoi au apărut, întotdeauna treptat, tot felul de animale cu sânge cald, mari şi mici. Pe de 
altă parte, chiar înaintea apariţiei magnificei vegetaţii de pe uscat, clasa animalelor de apă 
şi, ulterior, a amfibiilor, era deja foarte dezvoltată, la fel ca toate felurile de insecte, 
precum este musca sau mii de altele din familia ei şi, cam în aceeaşi perioadă, au apărut 
şi unele specii primitive de păsări, care au dispărut apoi; dar musca, prima creatură 
animată*, care a fost, pe toate planetele, prima vieţuitoare zburătoare, a rămas 
neschimbată până în zilele noastre şi va rămâne astfel încă mult timp. 

4.Abia atunci când Pământul s-a acoperit de humus şi când, prin mari şi 
nemaipomenite erupţii interne de foc, solul subacvatic întărit s-a înălţat, formând astfel 
lanţuri muntoase întinse, şi după ce a fost modelat prin intermediul furtunilor puternice 
din aer şi din ape, în urma creşterii suprafeţei de uscat, precum şi a măririi fertilităţii 
solului, care putea hrăni creaturi mai evoluate şi mai inteligente, abia atunci au fost 
îndeplinite condiţiile pentru ca Spiritul etern preaînţelept şi atotputernic al lui Dumnezeu 
să facă să apară fiinţe asemenea primilor oameni. 

5. De atunci, aşa cum v-am spus mai înainte, s-a succedat o rasă după alta, un timp 
atât de îndelungat încât voi nici nu-1 puteţi concepe, şi întotdeauna o rasă mai evoluată 
urma celei mai puţin evoluate de dinainte. 

6. Chiar locul în care ne aflăm, şi care astăzi este la mai bine de douăzeci de 
înălţimi de om deasupra acestei micuţe mări interioare, a fost sub apă de mii de ori 
înainte de a fi din nou dezgolit, ca acum, şi a suferit multiple transformări. Atunci avea 
însă o formă mult diferită. Peste şase mii de ani el va fi din nou sub apă, şi peste alţi 
nouă-zece mii de ani va redeveni uscat. Aceste perioade vor continua să se succeadă pe 
Pământ, până când pământul sau, mai bine zis, materia lui va deveni vie în totalitate." 

7.Hiram a spus: „O, Doamne şi învăţătorule unic al întregii vieţi şi existenţe! Cum 
le vor rezista oamenii potopurilor care vor urma? îşi vor pierde oare viaţa cu toţii?!" 

8.Eu am spus: „O, nicidecum, căci astfel de fluxuri periodice ale mării au loc 
întotdeauna gradat, aşa încât toţi oamenii vor avea suficient timp să se refugieze din calea 
apei pe partea sudică a Pământului, acolo unde marea, prin retragerea ei, va scoate la 
iveală suprafeţe întinse de uscat, pentru că în acel moment ea se va revărsa spre nord. La 
fel va fi şi atunci când ea va reveni spre sud. 

9. Oamenii nu trebuie prin urmare să se teamă absolut deloc din această cauză, 
căci Duhul Meu îi va călăuzi astfel încât să ia din timp măsurile necesare. Ai înţeles cât 
de cât ce ţi-am spus?" 

lO.Hiram a spus: „Da, cel puţin aşa mi se pare, dar, pentru a-mi putea imagina cu 
claritate fenomenele extraordinare care au loc în natura imensă şi grandioasă a marilor 
lumi şi în rânduiala ei, fenomene despre care n-am mai auzit vorbindu-se şi despre care 
nici nu bănuiam că există, mi-ar trebui mai mult decât mintea mea atât de limitată! Acum 
îmi este cu neputinţă să înţeleg în întregime, dar Te cred pe cuvânt, căci eşti un mare 
înţelept, capabil să cunoască şi să înţeleagă perfect aceste lucruri, din moment ce - aşa 
cum mi-a spus Aziona în timpul zilei - Spiritul Tău este, în ceea ce priveşte puterea, 
viziunea şi cunoaşterea perfectă, una cu spiritul unei Divinităţi Supreme. Eu nu pricep 
deocamdată cum de este cu putinţă, dar cred acest lucru pentru că ne-ai dat, fără să fi fost 
obligat, dovezi uluitoare. Poate că va veni şi pentru noi o vreme când vom înţelege mai 
bine astfel de lucruri. Dar în momentul de faţă trebuie să ne mulţumim să le credem." (* - 
Vezi „Musca" revelată prin Jakob Lorber, n.r.) 



Capitolul 199 - Despre diversitatea lumilor 



1. Aziona a spus atunci: „Spune-mi însă, Tu, care cunoşti lucruri atât de greu de 
conceput, în infinitul univers al Creaţiei exista mai multe astfel de lumi, populate de 
oameni care au aceeaşi menire ca noi?" 

2.Eu am spus: „Prietene, priveşte-ţi cu mare atenţie trupul. Vei vedea că are multe 
organe şi părţi care diferă între ele. Pot ele oare să aibă acelaşi rol? Ar putea creierul să 
aibă acelaşi rol cu stomacul, ochiul cu urechea, mâinile cu picioarele sau nasul cu gura? 
Vezi tu, trupul uman este constituit din nenumărate părţi mici, îmbinate într-un mod 
extraordinar, şi nici măcar două părţi foarte apropiate, care seamănă una cu alta şi care 
fac parte din acelaşi organ, nu au caracteristici identice şi deci nici acelaşi rol! 

3. Să luăm drept exemplu doi nervi care sunt foarte apropiaţi unul de altul. 
Amândoi primesc acelaşi tip de hrană şi sunt străbătuţi de acelaşi fluid al vieţii, iar rolul 
lor este acela de a menţine şi a face să crească două fire de păr de pe cap, aflate unul 
lângă celălalt. Ei bine, aceşti nervi atât de neînsemnaţi, destinaţi să provoace aceleaşi 
efecte, te gândeşti că trebuie să aibă aceeaşi menire! Eu însă vă spun: nici vorbă! Aceşti 
doi nervi mici sunt la fel de diferiţi în privinţa menirii lor cum este bărbatul de femeie, iar 
alcătuirea lor interioară este şi ea complet diferită. 

4.Tu gândeşti acum: «Dar atunci doi nervi masculini sau doi nervi feminini ar 
trebui să fie identici între ei!» Iar Eu îţi spun: nu atât cât îţi imaginezi tu! Căci, dacă ar fi 
fost aşa, toate firele de păr ar fi trebuit să crească din acelaşi punct, pe capul tău, adică o 
structură nervoasă masculină absolut identică cu cea de lângă ea, dacă ar fi fost plasată cu 
un rând mai departe, deci pe o parte a capului alcătuită în mod diferit, nu ar putea face să 
crească nici cel mai inie fir de păr. Da, e cu putinţă ca nevoia de asimilare, instinct 

indispensabil, existent în întreaga natură, să se amplifice - mai mult decât este prescris în 
ordinea divină - şi în nervii de la rădăcina părului. Care ar fi consecinţa unui astfel de 
fapt? Curând ai putea să-ţi numeri, cu mare uşurinţă, toate firele de păr de pe cap! 

5. La nivelul trupului uman, o astfel de manifestare bineînţeles că este involuntară. 
Totuşi, ea se datorează aproape întotdeauna aspiraţiilor haotice ale unui suflet 
preponderent senzorial şi materialist. Nevoia de apropiere este cu siguranţă o necesitate 
pentru reproducerea şi perpetuarea vieţii fizice, dar dacă ea este mai mică sau mai mare 
decât îi este naturii necesar, atunci conduce la moartea acesteia. 

6. Să presupunem că nevoia apropierii între sexul masculin şi cel feminin nu ar 
exista nici la oameni, nici la animale; atunci perpetuarea vieţii nu ar mai avea loc. Cred că 
înţelegeţi care este motivul. Lipsa totală a acestei atracţii ar însemna, în mod evident, 
moartea întregii vieţi naturale. Dar şi o dorinţă sau, mai exact, un instinct de asimilare 
care îşi depăşeşte graniţele conduce în mod evident la moartea vieţii fizice şi, o dată cu 
aceasta, şi la moartea vieţii sufletului. 

7.De exemplu: ochiul are o anumită atracţie faţă de lumină. Dacă această atracţie 
îşi depăşeşte limitele şi omul începe să privească direct în soare, atunci el va orbi curând, 
din cauza suprasolicitării. La fel este cu toate celelalte simţuri omeneşti. 

8. Totuşi, dorinţa reciprocă de asimilare nu poate fi menţinută în limitele sale decât 
dacă sufletului i se dau nişte legi, conform cărora el îşi poate orândui viaţa sa fizică. 
Bineînţeles că astfel de legi nu pot avea un efect pe deplin benefic decât dacă sunt date de 
către Cel care a creat cerul, spiritele, soarele, stelele, luna, acest pământ, precum şi tot 
ceea ce există, respiră şi trăieşte în, pe şi deasupra lui. Şi Creatorul a dat aceste legi în 
toate timpurile; doar că întotdeauna au fost puţini cei care le-au respectat cu seriozitate. 
Dar cei care au trăit conform acestor prescripţii au cules mereu adevăratele lor fructe, atât 
pe cele vremelnice, cât şi pe cele eterne. Cei leneşi, cei lipsiţi de respect faţă de legile 
divine şi cei necredincioşi au căpătat opusul. 

9. Ca răspuns la întrebarea ta, din tot ceea ce am spus, reiese că în întregul univers 
infinit al Creaţiei nu mai există nici un alt corp ceresc care să aibă acelaşi rol, aceeaşi 
menire supremă şi, pentru a o împlini, aceeaşi orânduire interioară şi exterioară pe care o 
are acest pământ." 



Capitolul. 200 - Diferenţa dintre oamenii acestui pământ şi oamenii altor lumi 



1. (Domnul): „Pretutindeni vei găsi animale asemănătoare celor de pe acest 
pământ, la fel şi oameni, dar niciunde într-o varietate atât de mare; căci peste tot există 
mai puţine specii atât în ceea ce priveşte flora, cât şi fauna, iar oamenii nu trăiesc, la fel 
de liberi ca cei de pe pământ, ci mai degrabă după o ordine prestabilită, şi acţionează mai 
mult într-un mod instinctiv decât conform unui adevăr liber consimţit şi bazat pe 
experienţă. 

2.în vastele şi îndepărtatele lumi solare se găsesc, cu siguranţă, repartizate pe 
diferite centuri sau zone care împart suprafeţele acestor lumi, echivalentele tuturor 
speciilor de pe planetele din jur, iar diferitele tipuri de oameni vorbitori de acolo au o 
mare înţelepciune; dar, chiar şi acolo, limbajul lor şi această înţelepciune adesea 
extraordinară sunt mai mult instinctive şi înnăscute decât dobândite la voinţă, printr-un 
efort individual. 

3. Tocmai de aceea, ei nu au aproape nici un merit pentru aceasta, la fel cum nici 
aici, pe Pământ, nu se poate considera că este meritul albinei faptul că îşi construieşte cu 
atâta artă celula ei în fagure sau faptul că, pentru aceasta, îşi ia din flori materialul 
necesar şi îl prepară. Căci orice om care gândeşte îşi dă seama că albina este mai mult o 
unealtă a unei inteligenţe spirituale din lumea de dincolo decât o fiinţă care acţionează 
liber şi care are capacitatea de a decide asupra ei înseşi. Aproape la fel stau lucrurile şi cu 
creaturile umane de pe toate celelalte corpuri cereşti, chiar dacă formele lor exterioare 
sunt adesea incomparabil mai frumoase şi mai nobile decât ale oamenilor de pe acest 
pământ. 

4.Dar aceste creaturi umane, care trăiesc pe diferite alte corpuri cereşti, sunt totuşi 
cu mult deasupra vieţii instinctive a animalelor de pe acest pământ; căci există totuşi în 
sufletele lor un loc în care ele experimentează o formă de cunoaştere liberă şi, prin ea, 
recunosc existenţa unei Divinităţi Supreme, pe care O şi slăvesc în felul lor - acest fel 
deosebindu-se, bineînţeles, foarte mult de la un corp ceresc la altul. 

5. Şi majoritatea animalelor acestui pământ au fără îndoială în sufletele lor un soi 
de libertate, iar aceasta face ca ele să poată fi îmblânzite şi învăţate să facă anumite 
munci; totuşi, ele nu pot fi comparate deloc cu oamenii din celelalte lumi, iar aceste urme 
de libertate nu pot fi comparate cu libera cunoaştere a oamenilor de pe celelalte corpuri 
cereşti. Cred că am răspuns destul de limpede la întrebarea ta. Acum aţi înţeles?" 



Capitolul. 201 - O privire asupra planetei Saturn* 



l.Hiram a spus: „Totul ar fi în cea mai bună ordine, căci noi Te credem pe cuvânt, 
Mare înţelept. Dar - având în vedere că totul pare a-Ţi fi cu putinţă - nădăjduim că ne vei 
putea face să vedem, puţin mai de aproape, măcar una dintre aceste planete, atât de 
diferite de a noastră; însă am dori să ne faci pe amândoi să o vedem, pentru a ne putea 
confirma apoi unul altuia mărturia, în faţa celorlalţi!" 

2.Eu am spus: „Oh, nimic mai uşor! Dar numai cu ochii voştri trupeşti va fi 
imposibil. De aceea, pentru o scurtă perioadă de timp voi unifica ochiul spiritului, al 
sufletului şi al trupului vostru. Acolo, pe cer, vedeţi o stea destul de mare, foarte 
strălucitoare: este chiar planeta numită Saturn. Indreptaţi-vă acum privirea asupra ei şi 
veţi vedea cum ea va deveni din ce în ce mai mare, până când parcă vă veţi afla acolo! 

După aceea, veţi putea să vă povestiţi unul altuia ceea ce vedeţi! Faceţi aşa cum v-am 
spus!" 

3. Cei doi au început să fixeze cu privirea astrul, care devenea din ce în ce mai 
mare. Curând au zărit chiar un inel stratificat şi mai multe dintre lunile sale. Aceste luni 
au devenit curând la fel de mari ca luna acestui pământ şi au continuat să crească. Planeta 
însăşi se afla în faţa privirilor lor, impunând veneraţie prin mărimea ei. Ei au început să 
manifeste o uluire fără margini - căci, în timp ce vedeau cu claritate aceste lucruri, puteau 
să şi exprime cu voce tare ceea ce percepeau. 

4. Apropiindu-se din ce în ce mai mult de prima lună, cea mai îndepărtată de 
planetă, Hiram a strigat: „Ah, acesta este un pământ imens, dar din păcate foarte pustiu! 
într-adevăr, există pe el oameni, plante şi animale, dar totul este foarte pipernicit, iar cât 
priveşte oamenii, ei nu par deloc să aibă spirit. în plus, ei sunt destul de urâţi. Şi 
animalele sunt destul de slab reprezentate şi arată ciudat. Flora este foarte uniformă şi 
ofilită. Oh, acest loc ne displace total! 

5. Dar iată că se apropie de noi o altă lume! Vai, e chiar mai rău acolo! Uite o a 
treia, nici asta nu-mi place - ar fi potrivită pentru înţeleptul Diogene! Le-am văzut 
suficient! Hei, acum vine o a patra lume şi nu arată deloc mai bine! Apare chiar o a 
cincea, unde totul are dimensiuni foarte mici; dar zona populată arată totuşi mult mai bine 
decât la cele anterioare. Aceşti oameni micuţi sar cu vioiciune, asemenea maimuţelor! 
Totuşi, nu vedem nimic ce ar putea semăna cu o locuinţă. Se pare că şi fauna este simplă 
şi slab dezvoltată, la fel şi flora! Ah, urmează o a şasea lume, şi mai mică, şi chiar o a 
şaptea! O, acestea chiar nu merită să le dai atenţie! 

6Ah, tunete şi fulgere! Acum vine înspre noi o lume imensă! O, este într-adevăr 
fără limite! (Nota: este vorba despre inelul exterior.) Ah, pare a se întinde în linie dreaptă 
până la infinit! O, aceasta este o lume minunată! Lanţuri foarte lungi de munţi par a se 
întinde la nesfârşit. Vedem o mulţime de lacuri şi de fluvii, iar oamenii şi plantele se 
aseamănă mai mult cu cele de la noi. Dar nici aici nu există semne că s-ar cultiva 
pământul. Oamenii, care arată foarte straniu, nu par a cunoaşte voioşia şi sunt de-a 
dreptul imenşi. Nu există nici case şi cu atât mai puţin oraşe. 

7. Aha, acum se apropie o a doua lume, la fel de mare! Este ca şi cum o lume 
imensă ar fi cuprinsă într-o alta! în rest, nu sunt diferenţe mari între aceasta şi marele 
pământ de dinainte. Dar iată că deja apare o a treia lume, aproape identică cu cele două! 
Ei, dar câte pământuri sunt unele întraltele?! Ceva mai mici, oamenii de aici par a fi nişte 
fantome şi totul este foarte arid - nici un fel de agricultură! Nu, nici în această lume nu 
am vrea să trăim! 

8.Dar iată că se apropie un fel de lume mai mică! De aproape, pare să fie foarte 
frumoasă; însă nu zărim nici o creatură! O, dar acum se apropie de noi un pământ care 
impune mult respect!" 

9. Timp de vreo jumătate de oră nu au mai contenit exclamaţiile de uimire la 
vederea acestei lumi, apoi i-am readus pe cei doi în starea lor obişnuită, lăsându-le însă în 
suflet şi chiar în creier amintirea celor văzute. Apoi i-am întrebat dacă le-a plăcut planeta 
Saturn. (* - Vezi şi „Saturn" revelată prin Jakob Lorber, n.r.) 

Capitolul 202 - întrebarea despre Mesia 



l.Hiram a răspuns: „O, învăţătorule plin de înţelepciune şi putere, a fost ceva 
indescriptibil! Ultimul dintre aceste pământuri gigantice, adică cel mai central, era într- 
adevăr o lume plină de miracolele cele mai nemaipomenite. Doar că totul avea o mărime 
colosală, astfel încât, în comparaţie cu oamenii de acolo - care, dincolo de toate, arată 
foarte bine - ne-am simţit asemenea unor şoareci în faţa elefanţilor. Cam aceasta este 
proporţia tuturor lucrurilor de acolo, în special pe culmile munţilor; însă în văi se 
asemăna destul de mult cu ceea ce este la noi, aici, pe Pământ. Nici o sută de ani nu near 
ajunge pentru a descrie tot ce am văzut acolo! 

2. Abia acum ne dăm seama că Pământul este unic şi că are menirea de a purta 
oameni adevăraţi, după chipul şi asemănarea Supremului Dumnezeu. Acum înţelegem că 
Tu eşti pe deplin pătruns şi călăuzit de Spiritul Suprem al lui Dumnezeu, căci altfel ar fi 
fost cu neputinţă să ne dezvălui şi să ne prezinţi atât de detaliat şi într-un mod atât de 
măreţ acest astru, numit Saturn. Da, Doamne şi învăţătorule, Cel care a creat astfel de 
lucruri trebuie să fie mai măreţ, mai puternic şi mai înţelept decât orice ne-am putea noi 
imagina! Bineînţeles că a-L cunoaşte mai bine pe Acesta înseamnă mult mai mult decât a 
ne menţine miraculoasa putere de clarvedere, pe care am avut-o pentru scurt timp, şi 
decât capacitatea de a privi îndeaproape toate stelele fără de număr! 

3. Vă rugăm din toată inima, pe Tine şi pe acest tânăr, să ne ajutaţi să-L cunoaştem 
pe Creatorul tuturor lumilor spirituale şi materiale, ca să ne putem face măcar o idee cât 
de mică despre El şi să ştim - având în vedere că putem deveni oameni desăvârşiţi şi, 
deci, copiii Săi, după cum ne spuneai Tu - ce trebuie să facem pentru a ne arăta în ochii 
Săi, în modul cel mai demn cu putinţă, drept ceea ce suntem deja prin Voinţa Sa şi drept 
ceea ce trebuie să devenim din ce în ce mai mult. Căci noi suntem oameni serioşi şi nu ne 
schimbăm uşor părerile. O dată ce acceptăm şi susţinem o idee, vom fi de neclintit 
precum stâncile." 

4.Eu am spus: „Vedeţi, acesta este unicul motiv pentru care am venit la voi. Prin 
noi II veţi cunoaşte nu numai puţin, ci în totalitate pe Creatorul nenumăratelor lucrări 
miraculoase, precum şi Voinţa Lui cea atât de uşor de urmat - pentru că doar prin deplina 
împlinire a Voinţei Divine, pe care a recunoscut-o în prealabil, poate orice om să devină 
copilul Supremului şi Unicului Dumnezeu, înzestrat cu toate darurile înţelepciunii şi 
puterii Sale. Dar puţin mai înainte s-a pomenit câte ceva şi despre venirea lui Mesia al 
iudeilor! Vreau să aud acum care este părerea voastră despre aceasta! Vorbiţi fără să vă 
sfiiţi!" 

5.Hiram s-a gândit câteva clipe şi apoi a spus: „Da, da, Doamne şi învăţător al 
tuturor lucrurilor şi manifestărilor, am pomenit într- adevăr despre aceasta în timpul zilei! 
Am citit din cărţile iudaice cam tot ce se referea la acest subiect, dar totul părea atât de 
straniu şi era plin de atâtea simboluri mistice de neînţeles, încât eu cel puţin nu m-am ales 
cu nimic! Când am avut ocazia, am întrebat despre aceasta şi nişte iudei foarte inteligenţi, 
dar m-am convins repede că nici ei nu ştiau mai mult decât mine. Referitor la Mesia, pot 
să spun doar părerea pe care mi-am format-o eu, potrivit înţelegerii mele şi conform 
spuselor şi altor persoane foarte lucide. 

6. Ei bine, cel puţin până acum, fiecare popor de pe pământ a fost creatorul 
propriei sale religii, al propriilor obiceiuri, datini şi speranţe în bine. Probabil că aşa va şi 
rămâne în mare parte! La fel cred că este şi în cazul iudeilor. 

7. La popoarele mai numeroase, de obicei cam nouă zecimi dintre oameni sunt 
destul de săraci şi doar o zecime din ei pot afirma: «Ne merge bine până la moarte!» Ce 
rămâne de făcut, într-o astfel de situaţie, decât să trezeşti o anumită credinţă în cei 
sărmani şi să-i consolezi cu tot felul de speranţe, izvorâte din natura poetică înnăscută a 
omului, de exemplu cu vreun tărâm elizean din lumea de dincolo sau cu vreun Mesia 
(salvator), foarte asemănător unui Zeu Suprem. Oamenii se sting, generaţie după 
generaţie, şi se duc în mormânt, nutrind aceste preafericite vise, iar apoi se odihnesc în 
linişte, fără nici o credinţă sau speranţă, în sânul primitor al răcoroasei Mame Pământ. Eu 
unul nu vreau să critic o astfel de credinţă, dar trebuie să recunoaştem că lucrurile nu stau 
aşa cum îşi imaginează oamenii!" 



Capitolul. 203 - Concepţia lui Hiram despre Mesia 



l.(Hiram): „Da, adevăratul Mesia pentru popoare ar fi o învăţătură pură, prin care 
oamenii şiar recunoaşte propria natură şi, prin aceasta, L-ar recunoaşte pe Dumnezeu 
drept raţiunea de a fi înţeleaptă, atotputernică şi plină de iubire a oricărui lucru, şi ar 
urmări apoi, atât ei, cât şi urmaşii lor, să menţină această cunoaştere vie mai presus de 
orice! Dar marea plagă a acestei lumi este aceea că nici o învăţătură, oricât de curată ar fi 
ea, nu îşi menţine puritatea mai mult de cinci sute de ani, întrucât ea este prea repede 
întunecată de falşii propovăduitori impuri şi pentru că orice învăţătură nouă, oricât de 
pură şi de adevărată ar fi ea la început, atrage nişte conducători, din care se formează o 
castă preoţească, iar aceştia nu se mai ating de plug sau de sapă, mulţumindu-se să-i 
înveţe pe ceilalţi. Apoi capătă tot mai multă putere, voind să ducă un trai din ce în ce mai 
bun. Ei bine, ce va face o astfel de castă privilegiată cu învăţătura cea pură, ne-o arată 
toate popoarele cunoscute. Cred că nici nu are rost să mai vorbim despre aceasta! Părerea 
mea - care, fără îndoială, păleşte în faţa înţelepciunii Tale - este că un om ca Tine sau ca 
acest tânăr de lângă Tine poate fi un adevărat Mesia al popoarelor, pentru că voi posedaţi, 
într-o măsură mai mult decât suficientă, adevărata înţelepciune vie, necesară pentru 
aceasta, precum şi puterea care izvorăşte din ea. 

2.Dar, pentru aceasta, ar fi necesare măsuri deosebite! In primul rând, ar trebui să 
fie eliminaţi toţi oamenii decăzuţi, apoi toate templele, şcolile, casele de rugăciune, 
preoţii şi învăţătorii de până acum! Nu ar trebui să mai rămână nici o urmă a civilizaţiei 
actuale, ci doar oameni ca voi şi alţi câţiva, ici-colo, care să aibă drept principală 
preocupare menţinerea şi răspândirea, să zicem, a învăţăturii Tale, lăsând la o parte orice 
alte preocupări pământeşti. Această veritabilă mişcare mesianică ar putea cu siguranţă, în 
timp, să aducă salvarea tuturor oamenilor. Dar fără aceasta, nu vom avea de-a face decât 
cu diferite ajustări sau peticiri, care nu vor reuşi să ajute omenirea. 

3. Da, pe alocuri se vor forma grupuri, mai mari sau mai mici, care vor accepta 
învăţătura Ta, o vor înţelege şi chiar o vor menţine pură o bucată de vreme, însă la scurt 
timp după aceea ele vor fi atacate de tiranii cei puternici ai acestei lumi - aşa cum am 
văzut în urmă cu câteva ceasuri -, care vor nimici grupurile respective, sau ele însele vor 
numi noi învăţători şi păstrători ai acestei învăţături, din care se vor forma, treptat, aceiaşi 
preoţi pe care îi avem acum pretutindeni, cu miile. 

4. Mai presus de orice, pentru ca asimilarea învăţăturii Tale să fie fructuoasă, este 
necesar ca oamenii să renunţe total la avantajele materiale lumeşti, de orice fel ar fi ele. 
Ar trebui ca ei să nu râvnească niciodată să aibă mai mult decât un plug, o sapă, un topor 
şi un ferăstrău, pentru îndeplinirea necesităţilor stringente ale vieţii, şi să nu acorde 
importanţă decât formării lor interioare, pur spirituale - atunci da, ar fi posibil acest lucru. 
Dar unde poţi găsi aşa ceva acum?! Cine renunţă la nenumăratele sale interese materiale 
lumeşti? 

5. Dacă învăţătura Ta adevărată, pură şi divină va fi sădită în această mlaştină 
lumească, vom vedea o mulţime de buruieni răsărind printre vlăstarele nobile încolţite din 
seminţele învăţăturii Tale! Da, dacă am putea avea o lume a noastră, izolată de toţi 
ceilalţi oameni, cred că am putea menţine neîntinată învăţătura mult mai mult timp. Altfel 
însă, nu va fi cu putinţă! 

6. Prin urmare, aceasta este părerea mea despre Mesia, pe care, în special iudeii, îl 
aşteaptă degeaba. Se poate să mă fi înşelat şi în această privinţă, dar cum, în conformitate 
cu spusele Tale, fiecare om poate să ajungă la desăvârşire acţionând personal asupra 
transformării vieţii sale interioare, înseamnă că el nu mai are nevoie de un Mesia decât 
dacă acesta este asemenea Ţie - adică un înţelept adevărat, cunoscător al tuturor sferelor 
vieţii. Tot restul nu este decât o himeră poetică, ce nu conţine nici o urmă de adevăr, 
asemenea unei tufe de trandafiri înflorite, dar pline cu spini, ale cărei fructe nu valorează 
nimic - pentru că nu hrănesc omul şi nici nu pot fi folosite în alt scop. Ce crezi despre 
părerea mea?" 



Capitolul 204 - Despre Mesia şi despre mântuire 



l.Eu am spus: „în linii mari, sunt de acord cu părerea ta, excepţie făcând unele 
amănunte despre formarea, răspândirea şi menţinerea unei astfel de învăţături, cu toate 
că, în anumite privinţe, punctul tău de vedere nu este lipsit de valoare. 

2. In ceea ce priveşte distrugerea oamenilor şi a lucrărilor lor lumeşti, aşa ceva s-a 
petrecut în vremea lui Noe, ceea ce a şi fost descris de Moise, într-un mod simbolic, dar 
un om înţelept, cunoscător al corespondenţelor simbolice, poate să înţeleagă din această 
descriere cum s-au petrecut lucrurile cu adevărat din punct de vedere istoric. 

3. însă ce au devenit oamenii care au descins din preacuviosul şi înţeleptul Noe, 
după numai câteva sute de ani? 

4.încă de pe vremea lui Avraam, Sodoma şi Gomora au fost distruse prin foc şi 
pucioasă, împreună cu celelalte zece oraşe, din cauza păcatelor lor prea mari. Oameni şi 
animale au fost nimicite, astfel încât nu a rămas nici urmă din aceste oraşe, în locul lor se 
află acum Marea Moartă, în care nici până în zilele noastre nu poate trăi vreo vietate. Nici 
măcar păsările nu zboară pe deasupra ei. 

5. Pe vremea lui Moise, ani la rând, Egiptul cel decăzut a fost lovit de cele şapte 
nenorociri binecunoscute, care au ucis două treimi din oameni şi din animale, iar izraeliţii 
descendenţi ai fraţilor lui Iosif, care fuseseră nevoiţi să-şi găsească refugiul acolo în urmă 
cu două sute de ani şi care erau cei mai buni muncitori din regat, dar trebuiau să suporte 
opresiunea şi persecuţiile crudului faraon, au fost conduşi afară din această împărăţie, aşa 
încât aceasta a căzut curând pradă sărăciei celei mai mari şi anarhiei. Dar ea s-a ridicat 
din nou, devenind bogată şi puternică, chiar prea puternică, fiind mai apoi din nou 
pedepsită cu război, foamete şi ciumă! Uită- te la ea şi vei vedea că lucrurile sunt şi acum 
la fel, atât acolo, cât şi în restul lumii! 

6.Din aceste câteva lucruri pe care ţi le-am spus, vei înţelege că distrugerea 
oamenilor păcătoşi nu aduce binefăcătoarele roade imaginate de tine; căci înrăirea unui 
om sau a întregii omeniri îşi are rădăcinile nu atât în voinţa cea esenţialmente rea a 
omului - aşa cum crezi tu acum -, ci mai mult în senzitivitatea sufletului, care este 
necesară vieţii, şi în inerţia acestuia de a recunoaşte şi a urma cu consecvenţă căile 
luminii. 

7.Pentru că sufletului îi place foarte mult tihna şi inactivitatea, omul îşi va căuta 
ajutoare şi slugi care să muncească în locul lui sau cel puţin să-1 ajute. El va deveni 
curând bogat şi puternic şi va începe să domnească, va da legi şi va face tot felul de 
lucruri în favoarea sa. Vezi tu, astfel ajunge un suflet care nu mai are tragere de inimă să 
acţioneze. Acesta este motivul degradării tradiţiei unor popoare întregi, care astfel s-au 
îndepărtat tot mai mult de spirit, pentru a se afunda în materie. 

8. Inerţia sau plăcerea crescândă pentru lenevie sunt şi rămân la originea tuturor 
relelor şi viciilor, iar această trăsătură a sufletului omenesc, care reprezintă spiritul răului, 
este numită «Satana» în Scriptură. Acesta este şi «răul originar», de care suferă toţi 
oamenii şi de care nimeni nu-i poate elibera în afara unui adevărat Mesia - venit din 
cerurile adevăratei vieţi şi ale activităţii supreme a acesteia. 

9. Căci toţi înţelepţii cunoscuţi de pe acest pământ şi-au dat seama că există un rău 
originar al oamenilor. Dar nu au reuşit să afle în ce constă el şi cum poate fi combătut. 
Aceasta va fi misiunea lui Mesia, de a elibera pentru totdeauna oamenii, prin învăţătură şi 
prin faptă, de acest rău, a cărui consecinţă este moartea sufletului! 

lO.Dar eliberarea va fi autentică şi eficientă numai dacă oamenii vor folosi pentru 
aceasta, întocmai şi cu credinţă, mijloacele indicate; în caz contrar, ei se vor dovedi a fi 
aceiaşi oameni răi care fuseseră înainte de venirea lui Mesia. Căci Mesia cel venit din 
ceruri nu-i va elibera de răul lor decât pe cei care vor trăi conform învăţăturii Sale. 
Nimeni să nu se aştepte din partea Lui la minuni sau la acte de magie, în ceea ce priveşte 
eliberarea de propriile defecte pe care le-am amintit! 

11. Ca mărturie a faptului că El este Acela, Mesia va face mari miracole. Dar 
acestea nu vor fi pentru folosul şi binele direct al sufletului cuiva, ci doar pentru a trezi 
credinţa şi a impulsiona sufletul să acţioneze conform învăţăturii care îi va fi dată. 

12. Astfel, Mesia va fi asemenea unei gazde bune şi bogate, care pregăteşte un 
mare ospăţ şişi trimite slujitorii să invite toţi oamenii din ţară să ia parte la marele ospăţ. 
Săraci şi bogaţi, mici şi mari, slabi şi puternici, neputincioşi şi măreţi, toţi vor auzi vocea 
care-i cheamă prin gura mesagerilor. Cei care vor veni vor fi săturaţi; dar cei care nu vor 
vrea să vină nu vor fi aduşi cu forţa. Pentru gazdă este totuna dacă ei vor veni sau nu; însă 
vor beneficia de marele ospăţ numai cei care vor răspunde chemării. 

13. Ospăţul va fi chiar învăţătura lui Mesia. Cine o va asculta şi o va urma va lua 
parte cu adevărat la marele ospăţ şi se va bucura din plin de binefacerile acestuia. Insă 
pentru cel care doar o va asculta, dar nu o va transpune în faptă din toate puterile sale, va 
fi ca şi cum s-ar afla în faţa unei mese îmbelşugate, pline cu bucate dintre cele mai bune, 
însă nu ar mânca nimic, şi atunci e totuna dacă onorează sau nu invitaţia la acel ospăţ. Ei, 
acum ai aflat cum este şi cum va rămâne cu adevăratul Mesia! Ce părere ai despre 
aceasta?" 



Capitolul 205 - Explicarea conceptului de Mesia 



l.Hiram a spus: „Aşa m-am gândit şi eu! Omenirea trebuie mai întâi să fie 
învăţată despre deplinul adevăr al vieţii şi apoi trebuie încurajată să acţioneze respectând 
cu stricteţe această învăţătură; atunci se va putea elibera cu uşurinţă de tara ei originară, 
care poartă numele de «inerţie», şi astfel se va elibera şi de toate celelalte rele ale trupului 
şi ale sufletului, care izvorăsc din ea. 

2.Dar eu cred că Ţie nu-ţi lipseşte nimic pentru a fi un Mesia desăvârşit, căci Tu 
cunoşti mai bine ca oricine acest rău originar în profunzimile lui! Se poate să mă înşel în 
această privinţă, dar sunt totuşi de părere că un alt Mesia nu ar putea da oamenilor o 
învăţătură la fel de bună ca a Ta, căci Ţie îţi sunt cunoscute toate faptele şi gesturile 
tuturor oamenilor şi creaturilor şi Ţie Ţi se supun toate puterile naturii, toate spiritele şi 
toţi zeii. Drept să-Ţi spun, pentru noi, cei de aici, Tu eşti, împreună cu tânărul de lângă 
Tine, un adevărat Mesia şi nu ne interesează părerea celorlalţi oameni de pe pământ. 
Dacă nu eşti suficient de bun pentru ei, n-au decât să-şi caute un altul în India, în Persia 
sau în Egipt! 

3. Dar, în ceea ce priveşte învăţătura Ta, care este un adevărat precept esenţial 
pentru viaţa trupească şi sufletească a oamenilor de pe acest pământ, cred că am 
descoperit care este fundamentul ei! Iubirea pentru Dumnezeu, adică pentru Tine, şi, din 
aceasta, adevărata iubire altruistă pentru aproapele - care trebuie să se manifeste de 
fiecare dată când cineva are nevoie de ajutor în vreo privinţă sau alta - este şi va rămâne 
veşnic piatra de temelie pe care pare a se sprijini întregul sistem al vieţii. Dacă omul 
urmează cu fermitate acest principiu şi îl aplică din toate puterile sale, atunci el se va 
elibera negreşit, în scurt timp, cel puţin de principalul rău originar! Nu-i aşa că am 
dreptate?" 

4.Eu am spus: „Am ştiut că te vei descurca; căci, într-adevăr, pentru omul lipsit de 
înţelepciune, un înţelept autentic este cu siguranţă un Mesia, adică un mediator (mesziaz) 
între raţiunea umană şi înţelepciunea spirituală divină, şi doar prin intermediul acestui 
mesziaz, raţiunea umană poate să acceadă la înţelepciunea divină şi să devină una cu ea. 

5. Cu cât este mai înţelept mediatorul, cu atât mai mare va fi reuşita lui în privinţa 
celui pe care-1 ghidează. Şi dacă acesta din urmă păşeşte fără abatere pe căile interioare 
ale luminii spirituale, el va rămâne în această lumină şi viaţa acelei lumini va deveni a sa 
- acea viaţă care nicicând nu va sfârşi prin moarte -, pentru că viaţa luminii spirituale este 
eternul adevăr, neschimbat şi nepieritor şi trebuie să rămână pe veci ceea ce este; căci doi 
şi cu doi vor face întotdeauna patru. 

6. Aşa cum este cu acest adevăr, care a fost doar un exemplu, la fel este cu toate 
adevărurile divine, spirituale din ceruri. Ele sunt şi rămân în eternitate şi reprezintă de 
fapt chiar Viaţa adevărată, căci nu există adevăr fără viaţă. Astfel, sufletul care s-a 
identificat în întregime cu aceste adevăruri nu mai poate să moară niciodată, ci, devenit el 
însuşi lumină şi adevăr, va deţine însăşi Viaţa - aceasta fiind bineînţeles consecinţa 
firească a lucrării pline de dăruire, săvârşite de un mediator autentic. 

7. Prin urmare, dragul Meu Hiram, ai deplină dreptate să Mă consideri un adevărat 
Mediator şi un Mântuitor. Dar în Scriptură stă scris că Mijlocitorul făgăduit va fi Fiul 
Celui Prea înalt! De aceea, nu se cade ca Mijlocitorul drept şi măreţ între omenirea 
decăzută de pe acest pământ şi Supremul Spirit al lui Dumnezeu să fie un fiu al acestui 
pământ, oricât de înţelept ar fi el! Ar trebui ca El să aibă o natură şi nişte calităţi cu totul 
divine pe care, la nevoie, să le afişeze în văzul lumii! Ce crezi despre aceasta?" 



Capitolul 206 - Mărturia lui Hiram despre Domnul 



1. Hiram a spus: „Şi nu este la fel şi în cazul Tău?! Cine este înzestrat, ca Tine, cu 
toate calităţile divine, acela nu duce lipsă de natura divină. Iar cine le are pe acestea este 
un adevărat Fiu al Celui Preaînalt. Cel Preaînalt trebuie să simtă o bucurie foarte mare 
pentru faptul că are un astfel de fiu şi, prin această bucurie, Fiul va fi unit pe deplin cu El. 

2. Căci pe Dumnezeu, ca Spirit pur şi atotputernic, pătruns de înţelepciunea cea 
mai profundă, II poate încânta doar ceea ce este foarte asemănător Lui, şi nu mirosul 
cărnii arse de bou, de viţel sau de oaie. Iar Tu îi semeni atât de mult încât s-ar putea 
spune că, în spirit, eşti identic cu El! De ce altceva ar mai fi nevoie pentru ca un fiu 
vremelnic al acestui pământ să fie totodată un Fiu desăvârşit al lui Dumnezeu?! Acesta 
este, în mod evident, cazul Tău, Doamne şi Invăţătorule, şi poţi foarte bine să fii acel 
Mediator dintre Dumnezeu şi toate popoarele. Ceea ce ne uimeşte însă, este faptul că ai 
venit la noi, în acest colţ ascuns de lume, de parcă am fi singurii oameni de pe Pământ pe 
care Ţi-ai propus să-i înalţi cu adevărat până pe culmile Spiritului Tău. 

3. Ei bine, Doamne şi Invăţătorule, iată ce cred eu despre Mesia în general şi 
despre Tine în particular, iar Aziona este întru totul de aceeaşi părere cu mine. 

4. Eu, fiind, păgân din naştere, nu cunosc din religia iudaică mai mult decât am 
aflat, în parte de la Aziona, în parte de la alţi iudei. In aceste vremuri se vorbeşte tot mai 
mult despre un posibil Mesia, în special pe la iudei, pentru că ei nu vor să accepte 
stăpânirea romană, şi o vor accepta din ce în ce mai puţin. De aceea, este de înţeles că şi- 
L imaginează pe El şi venirea Lui în această lume prin tot felul de simboluri stranii şi 
ridicole. Dar dacă iudeilor le va fi trimis un Mesia, aceasta cu siguranţă nu va fi din cauza 
romanilor. Căci romanii sunt ei înşişi, în anumite privinţe, un fel de mici mesia pentru 
iudei, mai ales pentru cei săraci, cărora templierii le-ar fi supt până şi ultima picătură de 
sânge dacă bieţii de ei nu ar fi avut protecţia romană. 

5. Tocmai datorită aroganţei acestor iudei din Templu, care calcă în picioarele lor 
murdare tot ce este sfânt, neprihănit şi adevărat, şi din cauza faptului că au adus poporul 
iudeu într-o asemenea stare de ignoranţă şi de prostie, a devenit cât se poate de necesar 
un Mesia de genul Tău, care ar fi pentru cei sărmani o adevărată binecuvântare din ceruri. 
Eu am spus ce aveam de spus, Doamne şi Invăţătorule. Acum Te rugăm să ne adresezi şi 
Tu câteva cuvinte!" 

6. Eu am spus: „Da, trebuie să vă mărturisesc că nu prea mai am ce să mai adaug 
în această privinţă; căci voi doi aţi priceput atât de corect această situaţie, încât nu mi-a 
rămas nimic sau aproape nimic de adăugat. Adevăr vă spun, nu am întâlnit atâta 
înţelegere în întregul Israel! Eu sunt, într- adevăr, Cel pe care voi L-aţi recunoscut în 
Mine. Dar voi nu sunteţi decât primii care aţi recunoscut fericirea vieţilor voastre, însă 
mai sunt şi alţi oameni în acest sat. Cum le veţi arăta şi lor acest adevăr? Nu trebuie să o 
faceţi deodată, ci doar treptat, pentru că, altminteri, libertatea voinţei lor ar avea de 
suferit, întrebarea este: cum veţi proceda?" 

7Aziona a spus: „Va fi într-adevăr destul de dificil, pentru că ceilalţi sunt chiar 
mai cinici decât eram noi! Dar, cu timpul, vom reuşi. Eu sunt de părere că, şi în cazul 
credinţei, este mai uşor să comunici cu un om inteligent decât cu un credul, care acceptă 
imediat totul ca fiind adevărat, dar care mai apoi nu este capabil să înţeleagă ceea ce a 
acceptat. Oamenii de aici nu cumpără niciodată blana ursului din pădure, ci analizează 
totul la lumină, din toate punctele de vedere. Dar o dată ce s-au pronunţat în favoarea 
unui anumit lucru, îl acceptă în totalitate. Astfel, credem că ne vom descurca bine cu 
rudele şi cu prietenii noştri. 

8. Dar începe să se lumineze de ziuă şi în curând întregul golf va fi foarte animat, 
căci aici trebuie să mergem la pescuit înainte de răsărit, dacă vrem să prindem ceva. 
Pescuitul în timpul zilei nu merită osteneala. Vecinii noştri îşi pregătesc deja cele 
necesare. Va trebui să plecăm îndată şi noi doi, dacă vrem să avem peşte proaspăt pentru 
micul dejun. întrucât am pescuit lângă Tine, pe timpul acestei nopţi, atât de multe lucruri 
minunate pentru sufletele noastre, este datoria noastră de onoare să ne îngrijim ca şi voi 
să aveţi tot ce vă trebuie aici, la noi, şi am dori ca aceasta să se realizeze nu numai prin 
dărnicia voastră miraculoasă, ci şi prin propriile noastre eforturi. 

9.Eu am spus: „Nu vă faceţi griji! Ne vom ocupa noi să aveţi suficient peşte! Dar, 
dacă tot vreţi să faceţi ceva, strângeţi mai întâi aceste lănci, suliţe, săbii şi lanţuri şi 
depozitaţi-le undeva. Apoi goliţi corabia şi luaţi în primire comorile sale! După aceea veţi 
putea folosi foarte bine vasul pentru pescuit. Aduceţi-i la Mine pe cei doi pescari care au 
rămas aici, ca să-i învăţ ce trebuie să facă de acum înainte!" 

Capitolul. 207 - Vasul fariseilor este golit şi folosit la pescuit. 
Curiozitatea sătenilor 



1 .Hiram şi Aziona au mers imediat în colibă şi i-au adus pe cei doi pescari. Apoi 
şi-au trezit rudele din coliba învecinată şi au făcut ceea ce le spusesem Eu să facă. 
Femeile şi copiii nu conteneau să se minuneze de atâtea bogăţii şi puneau o mulţime de 
întrebări. 

2.Dar Aziona şi Hiram le-au spus: „Acum trebuie să muncim, mai târziu vă vom 
da şi explicaţii!" 

3. Toţi s-au apucat atunci de treabă şi curând au terminat ce aveau de făcut. Apoi 
au dus pe corabie cele necesare pentru pescuit, iar copiii mai mari ai lui Aziona şi ai lui 
Hiram au plecat în larg, prinzând în scurt timp o mulţime de peşti mari şi frumoşi, cu care 
aproape că şi-au umplut bazinele. 

4.între timp, Eu le-am spus celor doi pescari ce aveam de spus într-un mod atât de 
imperativ, încât ei s-au jurat cu cea mai mare seriozitate că niciodată în viaţa lor nu vor 
mai trăda pe cineva, nici pentru toate comorile din lume. Eu le-am arătat apoi o barcă 
pescărească veche, dar încă bună, a lui Aziona, şi le-am poruncit să plece şi să nu spună 
nimănui de unde vin şi ce s-a petrecut cu marea corabie, căci foştii ei proprietari nu mai 
există, iar cei cărora le aparţine acum o stăpânesc pe drept, cu tot ce se află pe ea. 

5. Cei doi mi- au mulţumit apoi, promiţând să respecte cu sfinţenie, toată viaţa lor, 
ceea ce leam spus, s-au urcat în barcă şi au plecat cât de repede au putut. Le-a luat mai 
bine de două ceasuri să ajungă în satul lor, unde nu au fost primiţi bine pentru că nu au 
adus acasă bani şi amândoi aveau neveste rele. A trebuit apoi să meargă timp de o 
săptămână la pescuit pentru a compensa timpul pierdut. Dar, deşi au fost asaltaţi cu tot 
felul de întrebări, de genul: unde au fost şi ce au făcut, ei au rămas muţi precum peştii şi 
nu au dat nici un răspuns. 

6. Hiram şi Aziona, care se achitaseră de sarcinile lor, au venit şi Mi- au mulţumit 
din toată inima pentru captura cea bogată şi M-au întrebat ce să pregătească pentru micul 
dejun. 

7.Eu am spus: „Aduceţi peştele pe care-1 aveţi, proaspăt prins azi-dimineaţă. Mai 
aduceţi pâine şi vin! Dar să fie suficient de mult ca să le ajungă şi vecinilor voştri, şi 
invitaţi-i şi pe ei la masă! In timpul micului dejun vom discuta mai multe lucruri deosebit 
de importante. Voi face o introducere pe înţelesul vecinilor voştri, uşurându-vă astfel 
munca. Acum puteţi pleca să faceţi pregătirile! Eu mă voi odihni un ceas, împreună cu 
ucenicii Mei." 

8. Cei doi au plecat atunci la bucătărie ca să dea poruncile necesare pentru 
pregătirea mesei, apoi s-au dus la vecini, care erau încă ocupaţi cu peştele, şi i-au invitat 
la masă. Vecinii au fost foarte miraţi, dar totodată încântaţi de această invitaţie, 
exprimându-şi uimirea şi cu privire la pescuitul deosebit de bogat pe care îl avuseseră şi 
care-i scutea de această ocupaţie pentru o lună de acum înainte, câştigând astfel timp 
pentru a-şi mai repara puţin colibele. 

9.Aziona le-a mai spus: „Şi chiar vă va fi mult mai uşor, pentru că în această 
noapte, în timp ce voi dormeaţi, am primit în dar o mulţime de unelte necesare în 
construcţie!" 

lO.Vecinii au întrebat ce se petrecuse în timpul nopţii, căci auziseră din colibele 
lor, în toiul somnului, ţipete şi urlete puternice. De asemenea, spuneau că li s-a părut că 
toată noaptea fusese lumină aproape ca ziua. Mulţi dintre ei ieşiseră din colibe pentru a 
vedea ce se petrece, dar nu-şi putuseră da seama, din cauza grămezilor de pietre care 
separau colibele între ele. Ei rămăseseră liniştiţi, mulţumindu-se să-şi supravegheze 
colibele unde se aflau femeile şi copiii lor şi spunându-şi, cu obişnuita egalitate de spirit a 
cinicului: „Ziua care va veni în curând ne va da cu siguranţă explicaţiile necesare!" 

1 l.Hiram le-a spus atunci: „Da, o va face cu siguranţă! O, fraţilor, a fost o noapte 
cum n-am mai trăit şi probabil că nici nu vom mai trăi vreodată! Dar să nu mai vorbim 
despre aceasta. Veţi înţelege mai multe în timpul micului dejun, căci nu peste mult timp 
vom lua masa la Aziona!" 

12.Unul a întrebat: „Dar la Aziona nu se află nişte străini, probabil iudei şi greci, 
care au venit ieri cu corabia?! Cine sunt aceşti oameni? Mai sunt aici sau au plecat? Ei au 
făcut zgomotul de astă-noapte?" 

13.Hiram a spus: „Nu vă mai bateţi capul! Din multe puncte de vedere, acei 
străini sunt o mare fericire pentru noi; ei sunt oamenii cei mai nobili şi mai desăvârşiţi cu 
putinţă şi vor rămâne astăzi şi probabil încă vreo câteva zile aici, iar în dimineaţa aceasta 
chiar vor lua micul dejun cu noi. Ei sunt deosebit de înţelepţi, iar puterea voinţei lor este 
incomensurabilă. Pe scurt, sunt aşa cum se spune despre zeii cei desăvârşiţi că sunt, adică 
posedă o înţelepciune supremă şi toate legile naturii se supun puterii voinţei lor. Aceasta 
ar fi o scurtă descriere a străinilor! Dar nu trebuie să vă temeţi de ei, căci sunt oameni 
foarte buni şi binevoitori şi nu vor face niciodată rău celorlalţi! Haideţi, pregătiţivă!" 



Capitolul 208 - Pregătirile pentru micul dejun 



1. Auzind aceste cuvinte, vecinii s-au adunat şi au pornit spre noi, împreună cu 
Hiram şi cu Aziona. 

2. Când au ajuns în faţa colibei lui Aziona şi ne-au găsit dormind, unul dintre ei a 
spus: „O, mai dorm! Aceasta înseamnă că mai avem timp să dăm o fugă până acasă 
pentru a le spune alor noştri ce au de făcut astăzi!" 

3. Aziona a spus: „O, lăsaţi asta! Fiecare va şti ce are de făcut, căci străinii mei vor 
avea grijă de toate, la fel cum aseară au avut grijă ca în fiecare colibă să fie suficientă 
sare şi să se aprindă focul, pentru fierberea peştelui." 

4.„Cum - a spus un vecin - străinii au făcut aceasta?! Ah, trebuie să fie nişte 
magicieni nemaipomeniţi! Probabil că ne-au întâlnit pe undeva, în timpul călătoriilor 
noastre, s-au interesat de noi la romani, în Cezareea lui Filip, şi au venit să ne viziteze şi, 
poate, să ne dea o mână de ajutor!" 



327 



5.Aziona a spus: „Ei Ştiu într-adevăr foarte bine cum ne ducem noi traiul şi ce am 
făcut până acum. Dar nu ne-au mai văzut şi nici nu ne-au mai întâlnit vreodată în timpul 
călătoriilor noastre. Şi eu am crezut la început că sunt magicieni, dar nu este aşa. Cine 
sunt ei, şi în special învăţătorul lor, veţi afla chiar astăzi. Mai ales învăţătorul este o fiinţă 
cum n-a existat altul pe acest pământ, de când gândesc oamenii şi îşi însemnează 
evenimentele lumii pe tăbliţe de bronz. Deocamdată este de ajuns ce aţi aflat. Gândiţi-vă 
la ce v-am spus! Iar eu voi merge la bucătărie să văd dacă masa este gata." 

6.Aziona şi-a găsit oamenii muncind cu foarte mult spor la pregătirea bucatelor. 
Focul ardea vesel în cămin şi toate grătarele, oalele şi tigăile erau pline cu peşti, din care 
deja fuseseră scoase oasele, în maniera orientală. Nu duceau lipsă nici de ierburi 
aromatice, care să dea un gust mult mai bun peştelui. Aziona a aruncat o privire şi în 
cămară, să vadă dacă era pâine. A găsit cămara plină şi mai multe ulcioare şi alte vase 
preţioase, luate de pe corabie, erau umplute cu vinul cel mai bun. 

7Aziona a spus atunci, cu mare încântare: „O, Doamne, doar Ţie Ţi se cuvine 
toată slava şi mărirea, căci toate acestea sunt rodul bunătăţii şi puterii Tale!" 

8. Soţia lui a auzit aceste cuvinte şi 1-a întrebat la ce domn se referă, căci până 
atunci crezuse că ei sunt oameni liberi, care nu au nici un stăpân. 

9Aziona i-a spus însă: „Eşti femeie, deci eşti proastă şi nu te pricepi la nimic în 
afară de pregătirea peştelui! Cine oare ne-a adus toate aceste bucate? Cel care a făcut 
aceasta, Acela este Domnul şi marele nostru binefăcător! Acum lasă întrebările şi vezi-ţi 
mai bine de treaba pe care o ai de făcut!" 

lO.Femeia a tăcut chitic, căci ştia că era mai bine să nu discute cu bărbatul ei în 
astfel de momente. Cu toate acestea, cuvântul «Domn» i-a rămas în inimă şi s-a mai 
gândit încă mult timp la el. 



Capitolul. 209 - Aziona şi Hiram discută cu vecinii lor 



l.Apoi Aziona s-a întors la vecini, dintre care cei mai mulţi se întinseseră între 
timp pe iarbă. Hiram 1-a întrebat dacă bucatele erau pregătite şi dacă nu ar trebui să-i 
trezească pe cei care dormeau şi să-i cheme la masă. 

2. Aziona a spus: „Cred că nu este cazul, deoarece spiritul deosebit de treaz al 
acestor oameni nu doarme şi ştie tot ce este şi se petrece aici. Cred că nu le va scăpa nici 
faptul că masa este pregătită!" 

3. Hiram a spus: „Da, da, ai dreptate. Ei sunt mai treji pe timpul somnului decât 
suntem noi ziua! Să aşteptăm până se trezesc. Avem suficient timp!" 

4.Un alt vecin a spus: „Vrei să spui, Hiram, că aceştia aud şi văd în somn tot ce se 
petrece aici?" 

5. Hiram a spus: „Nu numai ceea ce se petrece aici, ci şi ceea ce este şi se petrece 
acum în întreaga lume, şi chiar tot ce a existat, există şi va exista în întreaga infinitate, 
ceea ce s-a petrecut cu eternităţi în urmă şi ceea ce se va petrece peste eternităţi!" 

6. Vecinul a spus: „Prietene Hiram, nu cumva razele puternice ale soarelui ţi-au 
încins prea tare creierul? Aceste cuvinte ale tale sunt atât de ciudate încât începem să te 
compătimim cu toţii. Ce muritor îşi va putea imagina vreodată infinitatea spaţială, cine 
poate concepe durata eternă a fluviului temporal? Cu siguranţă că noi nu, iar aceştia, nu 
mai mult decât noi şi cu atât mai puţin în timpul somnului! Da, este posibil să fie foarte 
înţelepţi şi să aibă o voinţă puternică. Dar deplina cunoaştere a infinităţii spaţiului, a 
eternităţii timpului, a tuturor puterilor naturii şi a esenţei luminii şi vieţii nu poate fi 
concepută de nici un înţelept limitat de pe acest pământ şi cu siguranţă că nici de aceşti 
străini! 

7.Dacă există sau nu vreo fiinţă divină, care să pătrundă aceste concepte până în 
profunzime, este o mare întrebare, la care nici un înţelept muritor nu a putut să răspundă 
satisfăcător, astfel încât explicându-le celorlalţi oameni, aceştia să poată spune: «Ei, acum 
avem măcar o vagă idee despre aceasta!» 

8. Da, dragul meu Hiram, despre aceste concepte s-a vorbit mult în Atena - în 
marea şcoală pe care am urmat-o şi eu - dar fără vreun rezultat mulţumitor! Care a fost 
concluzia numeroaselor discuţii şi discursuri? Faptul că cea mai mare realizare a unui 
înţelept constă în a înţelege că nu ştie nimic şi că, deşi se numără printre cei mai mari 
înţelepţi, nu se află totuşi nici măcar pe treapta cea mai de jos a templului în care Marea 
Zeiţă a înţelepciunii îşi păstrează cu grijă comorile, în spatele uşilor ferecate! 

9.Da, iubitul meu prieten, este destul de greu să mă convingi! Dar să lăsăm 
aceasta acum. Străinii încep să se mişte şi e mai bine să nu ne găsească la trezire în toiul 
unor astfel de discuţii despre concepte imposibile!" 

lO.Hiram a spus: „A vorbit bătrânul grec împietrit din tine, când ţi-ai imaginat că 
am fost încins de razele soarelui. Dar te înşeli amarnic şi sper că peste vreo două ceasuri 
vei judeca şi vei vorbi altfel! Căci nu vei putea pricepe ce se ascunde în aceşti oameni 
decât după ce vei vorbi o vreme cu ei. Nici eu nu sunt o persoană nehotărâtă, care-şi 
schimbă părerile de la o zi la alta, şi cu atât mai puţin conducătorul nostru, Aziona. Dar 
amândoi am devenit acum alţi oameni şi l-am părăsit pe Diogene. Cu siguranţă că acelaşi 
lucru se va petrece şi cu tine, şi cu ceilalţi tovarăşi ai noştri. Dar acum s-a trezit 
învăţătorul şi ucenicii Săi. Să-L întrebăm dacă vrea să ia micul dejun." 

11. Eu am spus: „Mai aşteptaţi până ce soarele se ridică peste orizont, apoi 
aşterneţi masa!" 

12.Ucenicii au început să se ridice de pe jos şi de pe bănci. Unii au mers direct la 
lac şi s-au spălat. Eu însă nu am făcut la fel, iar Aziona a venit repede la Mine şi M-a 
întrebat dacă am nevoie de apă pentru a Mă spăla. 

13. Eu i-am răspuns: „Prietene, din Mine provin toate apele. Cum aş putea avea 
nevoie de ele pentru a Mă spăla? Dar, ca să nu supărăm pe nimeni, adu-Mi un ulcior cu 
apă de izvor!" 

14. Aziona s-a grăbit să caute un ulcior gol, dar nu a găsit nici unul; căci toate 
ulcioarele şi celelalte vase erau pline-ochi cu vinul cel mai bun! 

15.Derutat, s-a întors la Mine şi a spus: „O, Doamne, iartă-mă, Te rog! Nu este 
nici un vas în întreaga colibă care să nu fie plin cu vin!" 

16.Eu am spus: „Bine, atunci adu-Mi un vas plin cu vin şi Mă voi spăla o dată şi 
cu vin!" 

17 Aziona a adus îndată un vas cu vin, iar Eu m-am spălat cu el. 

18.Parfumul delicios al vinului a ajuns şi la nasul oaspeţilor, iar unii au spus: 
„Aha, cred că vom saluta pe cineva mai măreţ chiar decât un patrician al Romei! Căci e 
prima dată să aud despre cineva că se spală, nu cu uleiuri şi ape parfumate, cum fac cei 
bogaţi, ci cu un vin preţios!" 

19. Când i-am înapoiat vasul lui Aziona, era la fel de plin ca atunci când mi 1-a 
dat, cu toate că, în aparenţă, spălându-Mă, consumasem tot vinul. Aziona le-a arătat 
aceasta şi vecinilor, care au rămas muţi de uimire. 



Capitolul.210 - Filozoful Epiphan 



l.Cel care în discuţia cu Hiram pomenise mai înainte cuvintele «infinitate», 
«eternitate» şi altele asemănătoare şi care se numea Epiphan i-a spus acum lui Hiram: 
„Da, i-a reuşit foarte bine acest truc persan! Totuşi, nu pot să înţeleg un lucru: de unde a 
luat Aziona vinul cel parfumat şi vasul cel preţios?" 

2. Hiram a spus: „Dar, prietene Epiphan, îţi spun că acestea sunt pure miracole 
săvârşite prin Voinţa Aceluia care tocmai S-a spălat cu vin! N-ai auzit ce răspuns i-a dat 
lui Aziona când acesta L-a întrebat dacă are nevoie de apă?" 

3. Epiphan a spus: „Da, am auzit, dar răspunsul său era - exact în stilul 
magicienilor din India şi Persia, căci şi aceia se dau în fata profanilor drept creatori ai 
focului, ai apei şi ai altor elemente, învăluindu-se într-o aureolă cu care nici Zeus în 
persoană, dacă ar exista, nu ar îndrăzni să se înconjoare când ar veni pe pământ. Ai văzut 
doar tu însuţi în Memfis cu ce emfază extraordinară îşi făceau reprezentaţiile magicienii 
de acolo! Până la urmă ne prinseseră şi pe noi în capcană, astfel încât nu mai lipsea mult 
şi am fi început să-i venerăm. Cine poate să facă ceva ieşit din comun îşi permite să şi 
spună vorbe măreţe. Probabil că este la fel şi în cazul acestuia! Dar ceea ce mă uimeşte cu 
adevărat, după cum ţi-am spus deja, este vinul. De unde l-o fi luat Aziona?" 

4.Hiram a spus: „Am vrut să-ţi spun, dar m-ai întrerupt. Vezi, Cel care i-a spus lui 
Aziona: «Din Mine provin toate apele; cum aş putea avea nevoie de ele pentru a Mă 
spăla?», Acela a creat vinul, doar prin Voinţa Sa, din apă, iar acum, chiar şi din aer. Căci 
golise mai înainte vasul! Ei, ce spui despre aceasta?" 

5. Epiphan a spus: „Da, dacă este aşa, este într-adevăr foarte puternic! Se spune că 
unii magicieni indieni au o putere a voinţei şi a privirii ieşită din comun, cu care pot 
stăpâni într-o clipă chiar şi animalele cele mai feroce, acestea rămânând ţintuite locului, 
de parcă nu ar mai avea viaţă, şi făcând apoi tot ceea ce vrea magicianul. Se spune că 
aceştia poruncesc şi vântului, norilor şi trăsnetelor! Dar nu ştiu dacă pot să facă vinul cel 
mai gustos din apă sau din aer. Despre magicienii din vechime se ştie că puteau să 
transforme apa în sânge şi să facă să plouă cu broaşte şi cu şerpi. Bineînţeles, nu-ţi 
rămâne decât să crezi aceste lucruri din auzite, pentru că nouă nu ne-a fost dat niciodată 
să vedem aşa ceva. Insă ceea ce a făcut acest om am văzut cu ochii noştri şi de aceea 
gândim în sinea noastră: dacă aşa ceva este cu putinţă, atunci şi celelalte pot fi. Dar să 

lăsăm acestea acum, căci Aziona vine deja cu bucatele şi ne este atât de foame! Mai bine 
să amânăm discuţiile pe mai târziu!" 

6. Toţi au fost atunci poftiţi la masă. S-au aşezat şi, la îndemnul Meu, au început 
să mănânce cu poftă. In curând au terminat peştele şi apoi s-a adus pâine şi vin. 

7. Când vecinii au gustat pâinea cea delicioasă şi vinul cel cu totul deosebit, s-au 
înveselit, iar Epiphan a spus, privind scrutător: „Da, acum încep şi eu să cred că în cazul 
de faţă nu este vorba de o magie obişnuită; căci, din câte ştiu eu, aşa ceva nu s-a mai 
pomenit pe pământ! O, vinul e infinit de bun!" 

8. Eu am spus: „Este foarte bine că ai rostit cuvântul «infinit»! Căci puţin mai 
devreme i-ai reproşat lui Hiram că din cauza soarelui dogorâtor care 1-a înfierbântat a 
afirmat că puterea Voinţei Mele este cea care pătrunde întreaga infinitate a spaţiului şi pe 
cea a timpului, că în Mine sunt unificate toată puterea, lumina şi viaţa şi că toate lucrurile 
care umplu spaţiul infinit, atât cele spirituale, cât cele şi materiale, îşi au originea în 
Mine. Ei, ce crezi acum despre aceasta? Ce înţelegi tu prin noţiunile: «infinitate», 
«eternitate», «spaţiu», «timp», «putere», «lumină» şi «viaţă»? 

9. Căci, vezi tu, prietene drag, atâta timp cât îi spui cuiva că vorbeşte în astfel de 
termeni impunători şi expresivi despre un om ieşit din comun pentru că a fost înfierbântat 
de razele soarelui, înseamnă că trebuie să ai tu însuţi o viziune mai bună despre cum stau 
lucrurile, căci îi poţi spune vecinului tău că bate câmpii numai atunci când tu ştii mai 
bine. Spune-mi deci ce crezi despre termenii pe care ţi i-am enumerat!" 

lO.Epiphan a rămas pe gânduri la această întrebare a Mea, dar şi-a revenit repede 
şi a spus: „O, bunule învăţător, este cu siguranţă imposibil pentru un muritor să explice 
cu claritate aceşti termeni; căci aici se aplică literal proverbul: «Nimeni nu poate da cuiva 
ceea ce el însuşi nu are»! 

11. Cum ar putea micul om limitat să conceapă infinitatea spaţiului? Deşi cu 
gândul poate să pătrundă, în toate direcţiile, profunzimi insondabile, se poate spune că, în 
raport cu spaţiul fără limite, el va rămâne tot în acelaşi punct. Tot astfel, omul nu va putea 
măsura nici timpul prezent, trecut sau viitor, pentru că el este la fel de limitat în ceea ce 
priveşte dimensiunile temporale pe cât de limitat este în raport cu spaţiul. 

12.Din experienţă, se ştie că putem întotdeauna vorbi despre un spaţiu limitat şi 
despre o perioadă de timp bine definită, căci ceea ce este limitat poate concepe ceva 
asemănător lui, dar niciodată ceva ce îi este total diferit. La fel este şi cu înţelegerea 
termenilor «putere», «lumină» şi «viaţă». Omul are cu siguranţă o putere, o lumină şi o 
viaţă. Dar până acum nici un înţelept nu a reuşit să dea o definiţie clară, comprehensibilă 
şi completă acestor termeni, aşa că nici eu nu pot, pentru că nu sunt nici pe departe 
înţelept. Ţi-am răspuns la întrebare, bunule învăţător. Şi Ţi-am fi profund recunoscători 
dacă Tu ne-ai da o explicaţie satisfăcătoare pentru aceşti termeni." 

Capitolul. 211 - Despre om, ca fiinţă nepieritoare 



l.Eu am spus: „Bine, voi face întocmai, fiţi deci atenţi! Tu spui că ceva care este 
limitat în sine nu va putea cuprinde niciodată ceea ce este nelimitat. Eu însă îţi spun că, 
asemenea spaţiului infinit care-1 înconjoară, fiecare om ascunde în el infinitul şi eternul, 
în fiecare fibră a corpului său material şi, cu atât mai mult, în sufletul şi mai ales în 
spiritul său. 

2.Gândeşte-te la divizibilitatea, care merge în infinit, a fiecărei părţi a trupului tău, 
oricât de mică ar fi ea! Unde se termină aceasta?! Apoi gândeşte-te la puterea nelimitată 
de procreaţie a oamenilor, a animalelor şi a plantelor! Unde se opreşte ea? 

3. Ai descoperit vreodată limita până la care un suflet trezit îşi poate înălţa 
gândurile? Dacă sufletul are deja un spaţiu infinit al gândurilor, ce să mai zicem atunci de 
spiritul etern şi divin care sălăşluieşte în el şi care este însăşi puterea, lumina şi viaţa? 

4. Eu îţi spun: acest spirit este cel care creează şi ordonează totul în om; sufletul 
este doar corpul său substanţial, la fel cum trupul carnal este un recipient al sufletului, 
până ce acesta dobândeşte o anumită forţă. O dată ce aceasta se petrece, el devine tot mai 
mult spirit, adică viaţa însăşi, care ea în sine este o adevărată putere şi lumină perfectă ce 
creează fără încetare, din ea însăşi, spaţiul, formele, timpul şi durata formelor, le animă şi 
le conferă autonomie. Şi, din cauză că apar din infinitatea şi din eternitatea vieţii pe 
deplin adevărate, acestea cuprind infinitatea şi eternitatea în şi prin ele însele, pentru toate 
vremurile şi eternităţile. 

5. Astfel, nici un om nu poate afirma că este o fiinţă limitată, în toate particulele 
sale, chiar şi în cele mai mici, se află infinitatea şi eternitatea, şi de aceea el poate 
concepe ceea ce este infinit şi etern. 

6. Cine crede că trăieşte doar o perioadă limitată de timp se înşală foarte tare. 
Nimic nu este trecător în om, chiar dacă, în mod necesar, trupul său material se 
transformă, aşa cum se transformă şi trebuie să se transforme orice substanţă materială de 
pe pământ, deoarece menirea ei ultimă, provenită din puterea adevăratei vieţi, este aceea 
de a deveni ea însăşi viaţa cea adevărată, de-a pururi imuabilă. 

7Atunci când diferitele părţi şi organe materiale, infinit de diverse, deci şi cele 
ale trupului uman, se transformă, ele nu încetează totuşi să existe, ci se perpetuează la 
nesfârşit în forme din ce în ce mai spirituale, şi, prin urmare, mai nobile. Cine dintre voi 
ar putea spune că a murit ca prunc, doar pentru că, ajuns la maturitate, nu a mai păstrat 
nimic din forma pe care o avea iniţial, când era mic? 

8. Luaţi un bob de grâu şi puneţi-1 în pământ! El va putrezi şi nu va mai exista sub 
forma în care este acum. Dar, din această putrefacţie, veţi vedea cum începe să crească o 
tulpiniţă, în vârful căreia se va forma un spic, care va conţine o sută de boabe. Care dintre 
voi este capabil să vadă această putere în bobul iniţial? Şi totuşi, această putere trebuie să 
existe în el, altfel nu ar fi posibil ca el să producă acel spic cu o sută de boabe 
asemănătoare! 

9. Acum avem o sută de boabe de grâu, pe care le vom pune în pământ! Din 
acestea vor creşte o sută de spice cu câte o sută de boabe fiecare, deci, în total, zece mii 
de boabe. Vedeţi, cele zece mii de boabe trebuie să fi fost prezente în mod spiritual în 
acel unic bob de grâu, la fel cum şi acesta la rândul său trebuie să fi fost conţinut în 

primul bob, care a căzut din mâna lui Dumnezeu întro brazdă mănoasă a acestui pământ, 
altfel nu ar fi fost posibilă această înmulţire. Iată încă o dovadă a faptului că infinitul şi 
eternitatea sunt prezente chiar şi într-un bob de grâu. 

lO.Probabil că în sinea voastră veţi spune: «Da, aşa este în cazul unui bob de grâu 
care a fost semănat în pământ; dar ce se petrece cu boabele care sunt măcinate, devenind 
făină şi mai apoi pâinea care urmează să fie mâncată de oameni sau de animale?» Iar eu 
vă spun vouă: este chiar mai bine! Căci, în acest caz, bobul trece într-o viaţă superioară, 
în cadrul căreia - ca parte integrantă a ei - se poate multiplica în nenumărate idei şi forme 
conceptuale vii. Doar teaca materială va fi eliminată prin excremente şi, chiar şi în 
această formă, ea se va transforma într-un element mai nobil, care este humusul fertil, 
graţie căruia spiritul din germen dă naştere diferitelor seminţe şi aspiră la nemurire. Ceea 
ce se petrece cu tulpina şi cu teaca plantelor se petrece, sub o formă mai nobilă, şi cu 
trupul carnal al omului. 

1 1 .Astfel, nu veţi găsi nimic trecător şi limitat în om, nimic care să nu evolueze 
către atingerea unui anumit scop spiritual. Iată de ce este foarte posibil ca omul să 
înţeleagă infinitul, eternitatea, timpul, spaţiul, puterea, lumina şi viaţa, pentru că toate 
acestea sunt prezente în el. 

12.Bineînţeles că înţelegerea acestor aspecte depinde, mai înainte de toate, de 
educaţia pe care el a primit-o, care este o lumină călăuzitoare pentru suflet. Dacă aceasta 
îi lipseşte - ca în cazul majorităţii oamenilor -, atunci îi lipseşte esenţialul şi, fără această 
lumină spirituală, sufletul omului percepe cu siguranţă cu mult mai puţin din ceea ce se 
află în el însuşi decât percepe un orb mediul înconjurător sau un obiect care tocmai se 
apropie de el. 

13. Spune-Mi acum, tu, Epiphan, ce ai înţeles din vorbele Mele? Abia după aceea 
îţi voi spune dacă este adevărat că Spiritul Meu cuprinde spaţiul infinit şi eternitatea. 
Vorbeşte deci liber şi fără teamă!" 



Capitolul 212 - îndoiala lui Epiphan şi întrebările sale 



1 .Epiphan a spus: „Bunule învăţător, această explicaţie extraordinar de înţeleaptă 
a ta este asemenea unui fulger în noapte! Ea luminează, pentru moment, calea şi 
împrejurimile ei, dar dacă vrem să ne urmăm drumul, nu mai vedem nimic. Totuşi, parcă 
a început să se facă ceva mai multă lumină şi în mintea mea, iar din cuvintele tale îmi dau 
seama că eşti un foarte bun cunoscător al naturii şi al oamenilor. 

2. După părerea ta, omul ascunde în el ceea ce este infinit, deci şi ceea ce este 
etern. Insă prin aceasta, poate oare el însuşi, chiar având cea mai bună educaţie, să 
conceapă infinitul, eternitatea, puterea fundamentală, lumina şi viaţa însăşi? Aceasta este 
o altă întrebare foarte importantă. Nu vreau să spun despre infinitate că este ceva 
intangibil pentru un om deosebit de treaz în spirit - căci talentele oamenilor sunt diferite, 
şi unul pricepe ceva cu mare uşurinţă încă de la început, în timp ce un altul nu reuşeşte să 

pătrundă acele taine nici printr-un mare efort de gândire sau prin căutări îndelungate, care 
durează ani în şir; cred însă că orice om al cărui spirit s-a aventurat măcar un pic dincolo 
de limitele animalice ale vieţii umane obişnuite va consimţi că nu este uşor să înţelegi 
asemenea lucruri. 

3. Omul poate să priceapă şi să înveţe multe; dar eu, bazându-mă pe argumente 
fondate, aş pune totuşi la îndoială faptul că el, în condiţii obişnuite, poate înţelege pe 
deplin aspecte pentru a căror explicaţie integrală ar fi necesară o eternitate. Omul nu 
învaţă lucrurile decât unul după altul, şi pentru aceasta îi trebuie timp. Dacă învaţă multe, 
va avea nevoie de mult timp, iar dacă trebuie să înveţe infinit de multe, de infinit de mult 
timp va avea nevoie. Insă viaţa omului este scurtă, deci învăţarea aceasta infinită devine 
destul de problematică. 

4.Desigur, ai vorbit despre un Spirit Creator Divin, care sălăşluieşte în suflet la fel 
cum sufletul sălăşluieşte în trup, afirmând că acest Spirit, fiind creatorul omului şi fiind el 
însuşi identificat cu aceste concepte, este «familiarizat» cu infinitul şi eternitatea şi 
pătrunde totul cu lumina şi cu viaţa sa veşnică. Sună foarte înţelept, chiar foarte mistic - 
aceasta a fost de altfel dintotdeauna caracteristica tuturor teozofilor, înţelepţilor, preoţilor 
şi magicienilor - însă asta nu schimbă cu nimic problema noastră. Unde şi cum poate un 
om să intre într-o relaţie plenar conştientă şi activă cu spiritul său divin astfel încât, 
devenind un spirit-om divin desăvârşit, să dobândească o înţelegere foarte clară a tuturor 
lucrurilor, iar forţa voinţei sale creatoare să facă din el cu adevărat stăpânul întregii 
naturi? Aceasta, învăţătorule iubit, este o cu totul altă întrebare! 

5.Aş avea tot respectul faţă de cel care mi-ar putea răspunde la această întrebare 
într-un mod simplu, autentic şi practic. Dar să nu-mi vină cu tot felul de înflorituri 
retorice şi fraze mistice; căci nici un om nu a învăţat vreodată ceva bun şi adevărat din 
acestea, şi tocmai din acest motiv omenirea nu a făcut progrese în înţelegerea aspectelor 
spirituale, ci a decăzut permanent. Cine vrea să-1 înveţe pe aproapele său ceva superior şi 
înălţător, acela să vorbească clar şi pe înţelesul lui, altfel ar face mai bine să tacă. Cine 
este magician şi poate realiza lucruri miraculoase pentru amuzamentul oamenilor profani, 
n-are decât să se învăluie în mister; căci misterul este aici la el acasă şi el nu face rău 
nimănui. Dar dacă magicianul vrea să formeze ucenici, care să realizeze cu timpul 
aceleaşi lucrări ca el, trebuie să lase deoparte toate tainele şi să aducă în locul lor 
adevărul fără ocolişuri. 

6.De ce au avut Platon şi Socrate atât de puţini discipoli? Pentru că au fost nişte 
mistici, care nu s-au înţeles nici pe ei înşişi şi cu atât mai puţin au putut fi înţeleşi de 
ceilalţi! Diogene şi Epicur au vorbit clar şi desluşit şi de aceea au avut o mulţime de 
adepţi, chiar dacă învăţătura lor nu-i oferea omului nici un fel de confort pe acest pământ 
şi considera că viaţa încetează după moartea trupului. 

7.Epicur a fost bogat şi a recomandat bunăstarea în această viaţă limitată în timp, 
întrucât, susţinea el, după moarte totul se sfârşeşte. Diogene a vrut să aibă o învăţătură cu 
o aplicabilitate generală, pentru că şi-a dat seama că doctrina lui Epicur putea să le aducă 
fericirea doar celor bogaţi, în timp ce pe cei săraci i-ar fi făcut să fie, dimpotrivă, tot mai 
nefericiţi. De aceea, el a propovăduit sărăcia şi restrângerea cea mai drastică a 
necesităţilor umane, iar discipolii lui au fost mai numeroşi pentru că fiecare s-a regăsit 
mult mai uşor în aceste principii exprimate clar şi fără nici o mistică. 

8.Aristotel a fost foarte admirat pentru discursurile sale energice şi a fost un mare 
filozof. Dar numărul discipolilor săi nu a fost niciodată prea mare, şi chiar acei puţini 
discipoli ai săi erau doar cercetători şi logicieni, ale căror teorii ale probabilităţilor frizau 
adesea ridicolul; căci, după ei, tot ceea ce părea posibil în mod logic, raţional, devenea 
posibil şi din punct de vedere material. In anumite condiţii, într-adevăr, este o învăţătură 
foarte comodă pentru magicieni, iar esenienii o folosesc de mult, deşi, de fapt, pentru ei 
înşişi şi pentru prietenii lor, ei sunt mai degrabă epicurieni şi mai mult sau mai puţin 
cinici! 

9.Dar unde este marele adevăr al vieţii? Oare toate acestea sunt doar un capriciu 
al hazardului? Principiul cauzal şi ordonator aflat la originea tuturor lucrurilor poate el 
oare să fie mai prost decât efectele sale şi este oare posibil ca o forţă pe deplin oarbă să 
dea naştere unei fiinţe conştiente de sine şi înzestrate cu gândire? 

10. Misticii prezintă un Dumnezeu atotputernic şi omniscient, iar milioane de 
oameni se întreabă: «Unde este El şi cum arată?» Insă la această întrebare ei nu primesc 
nici un răspuns credibil. Dar poezia le vine în ajutor şi, dintr-o dată, pământul se umple 
de zei mici şi mari, iar oamenii cărora le este lene şi se tem să gândească încep să creadă 
în ei, şi această credinţă este aproape o dublă moarte pentru om; căci ea îl face, atât din 
punct de vedere fizic, cât şi moral, inactiv şi trândav, ceea ce este un fel de moarte. 

11. Cine este un înţelept adevărat, acela să expună profunzimile adevărului la 
lumina zilei şi să le arate clar oamenilor care este esenţa şi scopul vieţii lor. Atunci se vor 
găsi întotdeauna milioane de oameni care să-i ridice un adevărat monument etern în 
inimile lor; căci un om drept va primi întotdeauna cu braţele deschise adevărul curat. 

12.Din câte văd eu, tu, prietene drag, vrei să-i înveţi pe oameni adevărul pur şi nu 
cred că-ţi lipsesc calităţile necesare pentru aceasta. Răspunde-mi la aceste întrebări, la 
care, din câte ştiu eu, până acum nu a putut răspunde nimeni cu claritate, şi vei fi pentru 
inimile noastre o imensă mângâiere! Dar nu veni cu jumătăţi de măsură, căci de aşa ceva 
chiar nu ducem lipsă!" 



Capitolul 213 - Despre necesitatea credinţei adevărate şi lucide 



l.Eu am spus: „Dragul meu Epiphan, dacă nu le-aş fi dat deja lui Aziona şi lui 
Hiram răspunsurile şi învăţăturile cele mai clare, aş fi venit imediat în întâmpinarea 
cererii tale întemeiate. Dar am făcut aceasta deja, şi cei doi ştiu foarte bine cum stau 
lucrurile. Cu aceeaşi claritate cu care leam explicat Eu lor, vă vor explica şi ei vouă. Tot 
ce vă va mai rămâne de făcut este să trăiţi punând în fapte aceste învăţături şi, după 
aceea, însuşi spiritul vostru divin vă va revela tot ceea ce va trebui să ştiţi ca să rămâneţi 
pe calea cea dreaptă. 

2.Dar nu trebuie să respingeţi credinţa, căci fără ea, cu mult mai greu vă veţi 
atinge ţelul. 

3. Este de la sine înţeles că există două faţete ale credinţei, însă adevărata credinţă 
de lumină înseamnă, înainte de toate, să acorzi întreaga ta încredere, fără a păstra în inimă 
nici cea mai mică îndoială, unui om care este demn de aceasta şi care cunoaşte esenţa 
lucrurilor, iar apoi să admiţi ceea ce el spune ca fiind purul adevăr, chiar dacă pe moment 
nu-i înţelegi întreaga profunzime. 

4. Vezi tu, cine vrea să înveţe matematici superioare trebuie mai întâi să creadă tot 
ceea ce i se spune în legătură cu aceasta. Abia apoi, pe parcurs, după ce a înţeles mai 
adânc valoarea cifrelor şi a mărimilor, demonstraţiile vor începe să i se dezvăluie în toată 
claritatea lor. La fel este şi aici! 

5. Dacă un om de bună credinţă îţi povesteşte ceva din experienţa sa, la început 
poţi doar să crezi ceea ce ai auzit şi, de asemenea, să pui imediat în faptă cunoştinţele 
cele noi, şi astfel vei dobândi tu însuţi experienţa prin care să poţi înţelege cu claritate 
ceea ce altfel nu ai fi putut înţelege nici prin cea mai perfectă explicaţie. 

6.De exemplu, dacă cineva ţi-ar descrie cu multă răbdare oraşul Roma, până în 
cele mai mici detalii, tu tot nu-ţi vei putea face o imagine clară despre marele oraş. Insă 
dacă tu vei da crezare totală spuselor povestitorului, ele vor trezi în tine o dorinţă 
puternică de a vedea cu propriii tăi ochi Roma şi te vei strădui să găseşti o ocazie pentru a 
ajunge acolo. Ocazia ivindu-se, tu vei ajunge la Roma şi vei fi uluit de oraşul care - vei 
constata - corespunde întru totul descrierilor ce ţi-au fost făcute; dar îţi vei da seama 
totodată cât de diferită este realitatea, în comparaţie cu imaginea pe care ţi-ai creat-o în 
mintea ta! 

7. Insă, în momentul în care ai ajuns să contempli oraşul în realitate, faptul de a fi 
avut încredere în descrierea fidelă ce îţi fusese făcută ţi-a dăunat sau ţi-a folosit? In mod 
evident, ţi-a fost de un real folos! Căci, în primul rând, fără această descriere nu s-ar fi 
trezit în tine dorinţa de a vedea oraşul, iar în al doilea rând, dacă ai fi ajuns acolo fără să 
ai nici un fel de cunoştinţe despre el, ai fi trecut prin el asemenea unui orb, nu ai fi 
îndrăznit să întrebi pe nimeni ce este una sau alta şi, din teamă şi din plictiseală, nu te-ar 
fi interesat decât să pleci de acolo cât mai repede. Dacă nu ai fi dat crezare descrierii 
făcute, ar fi fost ca şi cum aceasta nici nu ar fi existat pentru tine, deoarece o credinţă 
parţială nu este cu mult mai bună decât lipsa oricărei credinţe; căci ea nu mobilizează pe 
nimeni la acţiunea adevărată şi vie. 

8. Cred că acum îţi poţi da seama că, la aflarea unei noi învăţături, cel puţin la 
început, credinţa nu trebuie să lipsească. Poţi, bineînţeles, să verifici învăţăturile şi 
fundamentul lor, dar pentru aceasta trebuie mai întâi să le fi admis - pe baza autorităţii 
învăţătorului, conferite de onestitatea sa, ca fiind adevăruri de o mare valoare, chiar dacă 
nu le-ai înţeles încă în mod profund; căci această înţelegere nu apare decât atunci când 
condiţiile pe care le pune însăşi învăţătura sunt îndeplinite. Şi doar dacă această 
înţelegere nu apare, poţi spune, ridicând din umeri: «Fie această învăţătură este doar o 
născocire, fie eu nu îndeplinesc încă toate condiţiile cerute.» Atunci este timpul să 
vorbeşti mai îndeaproape cu învăţătorul, să ceri mai multe informaţii şi să afli dacă 
respectarea exactă a principiilor noii învăţături a adus efectul aşteptat în cazul altora. 

9.Dacă a fost eficientă în cazul altcuiva şi numai în cazul tău nu, atunci vina este 
în întregime a ta şi înseamnă că ai neglijat sau ai omis anumite lucruri, pe care va trebui 
să te străduieşti să le redobândeşti, pentru a obţine acelaşi rezultat pe care 1-a obţinut 
aproapele tău. Iar dacă respectarea strictă a regulilor impuse de noua învăţătură nu a dat 
roade în cazul nimănui, atunci a sosit momentul să întorci spatele unei astfel de învăţături 
false." 



Capitolul. 214 - Credulitatea şi superstiţia 



1. (Domnul): „Dar în afara credinţei adevărate, care este necesară, mai există din 
păcate şi credulitatea, care face ca anumiţi oameni trândavi, care nu gândesc, să considere 
a fi adevărat tot ceea ce li se spune, poate chiar numai în glumă sau cel mai adesea din 
interes personal. Şi tocmai această credulitate are, în zilele noastre, cea mai mare 
răspândire pe pământ! 

2. Cu astfel de oameni creduli nici nu poţi face mare lucru; căci pentru ei este 
totuna dacă dobândesc sau nu ceva prin credinţa lor. Ei se mulţumesc doar să creadă, să 
se mire uneori, dar cu indiferenţă, şi să respecte prescripţiile exterioare, fără ca aceasta să 
aibă nici cea mai mică valoare pentru viaţa lor interioară. Puţin le pasă că aceasta nu le 
oferă altceva decât cel mult plictiseală. Ei sunt prea leneşi ca să facă ceva profund în 
viaţă, fiind asemenea efemeridelor care se agită fără rost în lumina soarelui, doar pentru a 
putea fi prinse cu mai multă uşurinţă de rândunele, ca hrană. Nu are rost să mai irosim 
nici un cuvânt despre astfel de «eroi» ai credinţei. 

3. Superstiţia şi credulitatea au de fapt aceeaşi natură. Singura diferenţă constă în 
faptul că superstiţia izvorăşte din credulitate, fiind astfel un fruct al acesteia. 

4. Urmările incalculabil de rele pe care le are superstiţia sunt din păcate foarte 
evidente şi prezente în întreaga lume; superstiţia este cea care a determinat construirea 
acestor milioane de temple păgâne, adesea cu preţul unor imense sacrificii. 

5. Acum a venit vremea ca ea să fie nimicită. Este nevoie de multă muncă, dar 
deocamdată există prea puţini muncitori curajoşi şi conştiincioşi. Eu am în faţa mea un 
ogor întins, care trebuie lucrat, şi tocmesc lucrători. Dacă voi aţi cunoaşte bine căile 
drepte, aţi fi potriviţi pentru această muncă. Dar e de la sine înţeles că mai întâi va trebui 
să cunoaşteţi foarte bine noua Mea învăţătură a vieţii. Când o veţi cunoaşte, atunci veţi fi 
de mare folos, având în vedere experienţa voastră de viaţă. Pot să vă asigur cu anticipaţie 
că răsplata nu va fi mică nici aici, pe pământ, şi cu atât mai mult în lumea de dincolo. Ce 
părere ai, prietene Epiphan, despre această propunere pe care v-o fac tuturor şi la care, cu 
siguranţă, nu v-aţi aşteptat? 

6.Epiphan a spus: „Hm, de ce nu? O dată ce sunt pătruns şi convins eu însumi în 
întregime de un adevăr, pot foarte bine să devin un învăţător al lui, chiar şi fără nici o 
răsplată, doar de dragul adevărului, şi nu mă tem că aş muri de foame din această cauză. 
Căci, în ciuda faptului că în aceste vremuri oamenii sunt foarte decăzuţi şi egoişti, totuşi 

ei nu refuză o nouă învăţătură care este bună. Dacă un învăţător este bun, ei îl acceptă de 
bunăvoie, îi ascultă învăţătura şi, atunci când încep să intuiască ceva superior şi adevărat, 
îşi lasă egoismul la o parte, devenind iubitori şi darnici. 

7. In această privinţă, un strop de credulitate nu le strică oamenilor. Căci fără ea 
este cam greu să fie învăţaţi. Dar învăţătorul cel bun trebuie să urmărească, înainte de 
toate, să nu-şi lase ucenicii să rămână în această credinţă naivă, nefondată, ci să lucreze 
cu ei şi să-i îndrume până când aceştia vor fi înţeles foarte clar şi complet învăţătura lui. 
Dacă a reuşit aceasta prin efortul său, a făcut cu adevărat ceva foarte bun pentru oameni 
şi poate fi sigur că ei îi vor fi recunoscători. 

8. Mulţi învăţători mincinoşi, pretinzând că au o cunoaştere superioară, se bucură 
de răsplata nemeritată a celor creduli, care-i privesc cu gurile căscate şi îi asaltează cu tot 
felul de daruri, urmărind să se facă astfel remarcaţi! Atunci, ce nu ar face oamenii pentru 
un învăţător autentic, care le poate arăta şi explica cele mai mari taine ale vieţii, atât 
teoretic, cât şi practic, bineînţeles, unde este cazul. Pentru-o asemenea învăţătură, poţi 
oricând să te bazezi pe mine; dar bineînţeles că mai întâi trebuie să ştiu foarte bine despre 
ce este vorba: Nu sunt nici surd şi nici greu de cap. Ceea ce au înţeles Aziona şi Hiram, 
voi înţelege şi eu, la fel ca şi toţi vecinii mei; Dar bineînţeles, noi nu cumpărăm niciodată 
blana ursului din pădure şi nici nu facem negoţ cu lână noaptea! Ei bine, prietene şi 
învăţătorule, în ce constă, de fapt, învăţătura cea nouă?" 



Capitolul. 21 5 - Misiunea Domnului. Epiphan se îndoieşte că oamenii vor înţelege 

învăţătura Domnului 



l.Eu am spus: „Iată, în câteva cuvinte, despre ce este vorba: învăţătura Mea 
constă în a-i arăta omului de unde vine el, cine este, unde trebuie să ajungă şi unde va 
ajunge cu adevărat. 

2. Grecii, de fapt înţelepţii greci, au spus cu ceva timp în urmă: «Cunoaşterea 
supremă şi cea mai dificil de atins este deplina cunoaştere de sine!» Vezi, aceasta este 
misiunea Mea. Căci, fără această cunoaştere, este cu neputinţă să recunoşti o Fiinţă 
Divină Supremă ca fiind la originea tuturor fiinţelor, a oricărei deveniri şi existenţe! 

3. Cine nu recunoaşte aceasta şi nu îşi rânduieşte viaţa, gândurile şi aspiraţiile 
înspre acest unic scop real - de a se cunoaşte pe deplin pe sine şi de a recunoaşte Fiinţa 
Divină Supremă ca fiind originea eternă a oricărei existenţe şi deveniri - acela este ca şi 
pierdut. 

4. Căci orice lucru, ale cărui elemente componente nu devin din ce în ce mai 
coerente între ele şi, prin urmare, a cărui stabilitate interioară nu creşte, se descompune 
curând, nemairămânând ceea ce a fost mai înainte; la fel se petrece şi în cazul omului 
care nu s-a unificat pe deplin cu el însuşi şi nu a devenit una cu Dumnezeu, în Dumnezeu. 

5. Dar omul nu poate ajunge la aceasta decât dacă se cunoaşte pe sine însuşi şi, 
prin aceasta, II recunoaşte pe Dumnezeu ca fiind cauza sa primordială şi necesară, iar 
apoi acţionează conform acestei recunoaşteri în toate domeniile vieţii sale. 

6.Dacă un om şi-a amplificat astfel forţa interioară şi s-a maturizat, el devine 
stăpânul tuturor puterilor care izvorăsc din Dumnezeu şi, astfel, un domn al tuturor 
creaturilor materiale şi spirituale. El dobândeşte astfel viaţa veşnică şi nu va mai putea fi 
distrus de nici o putere. 

7. Vezi, aceasta este esenţa noii Mele învăţături care, în realitate, este cea mai 
veche, pentru că există de când e omul pe Pământ! Darea a fost uitată datorită inerţiei 
oamenilor şi de aceea Eu le ofer acum celor binevoitori, ca pe o învăţătură nouă, acest 
străvechi Eden (je den - 'este zi') pe care Iau pierdut. Spune-Mi, Epiphan, dacă M-ai 
înţeles bine şi care este părerea ta!" 

8.Epiphan. a răspuns: „Ah, fără îndoială că te-am înţeles şi trebuie să admit că o 
asemenea cunoaştere, dacă ar fi cu putinţă ca ea să fie universal acceptată de către 
oameni, ar fi cea mai de dorit şi ar constitui cea mai înaltă realizare pe care o poate obţine 
vreodată un muritor pe acest pământ. Cred că tu şi tovarăşii tăi cunoaşteţi foarte bine 
mijloacele prin care să-i ghidaţi pe oameni pe această cale! Dar acum, cu această ocazie, 
îmi amintesc de un vechi proverb roman, care este într-adevăr foarte înţelept şi care are 
un câmp larg de interpretare şi aplicare. El spune: Quod licet Iovi non licet bovi! 
Propheta, poeta et cantores nascuntur, rhetor fit! ('Ceea ce-i este permis lui Jupiter, nu-i 
este permis boului! Te poţi naşte profet, poet şi cântăreţ, dar orator devii!') Pentru 
lucrurile şi sarcinile mici, neînsemnate, poate fi foarte bun şi un bou, dar niciodată el nu 
va putea scoate cu dalta şi cu ciocanul o Minerva dintr-o bucată de marmură! 

9. Cei mai înţelepţi dintre vechii egipteni şi greci şi-au dat toată silinţa să se 
cunoască pe sine şi să cunoască Fiinţa Divină primordială. Insă cât de departe au ajuns 
ei? Iţi spun cu precizie, până la înţelegerea că a dobândi o astfel de cunoaştere 
atotcuprinzătoare este de-a dreptul imposibil pentru omul limitat, iar proverbul: Quod 
licet Iovi non licet bovi! îşi găseşte din plin justificarea. 

lO.După câte am înţeles din cuvintele şi mai ales din faptele tale, este posibil ca în 
cazul tău să fie vorba de o excepţie. Dar ca să spui că un om obişnuit, aşa ca mine de 
exemplu, este capabil să şi facă o idee serioasă despre aceste lucruri, aceasta este o cu 
totul, altă problemă! Căci există fără îndoială oameni, desigur puţini la număr, despre 
care se spune că sunt genii şi care posedă capacităţi foarte speciale în cele mai diverse 
domenii. Unul este încă din faşă clarvăzător şi profet, un altul este un cântăreţ 
nemaipomenit, un al treilea este sculptor, un al patrulea matematician şi magician - ca să 
zicem aşa - încă de pe când se afla în pântecele mamei. Unul are o memorie 
nemaipomenită, un altul are simţul văzului deosebit de dezvoltat, astfel încât poate vedea 
şi chiar recunoaşte oameni aflaţi la mai multe leghe distanţă. 

11. Există deci oameni cu aptitudini deosebite. Dar lor le este imposibil să 
transmită total acel ceva care aparţine numai geniului, în aşa fel încât discipolul să-1 poată 
reproduce cu aceeaşi măiestrie ca şi el. Ceea ce reuşeşte învăţăcelul este şi rămâne 
întotdeauna doar o cârpăceală aproape lipsită de valoare. 

12.De aceea, eu cred că vom înţelege întrucâtva această nouă învăţătură a ta, dar 
nu vom ajunge niciodată să o trăim în noi înşine. Este adevărat că tu, fiind un învăţător 
cum doar rareori se mai poate întâlni, probabil că ştii ce fel de oameni suntem noi. Cât 
despre noi, vom vedea abia ulterior ce suntem în stare să pricepem şi să facem! Căci noi 

apreciem cunoaşterea pură - cu toate că ne putem lipsi cu uşurinţă de ea, pentru că, după 
cum se poate vedea şi din modul în care trăim, concepţia noastră despre viaţă era perfect 
satisfăcută până acum cu minimul necesar pentru a supravieţui; dar, după cum spuneam, 
aceasta nu înseamnă că suntem duşmanii adevăratei cunoaşteri. 

13.Hiram şi Aziona mi- au spus cele mai bune lucruri despre tine şi trebuie să le 
dau crezare, pentru că îi ştiu pe amândoi a fi oameni de încredere. Dar acum este 
important să mă conving de toate acestea, atât teoretic, cât şi practic. Odată ce voi căpăta 
această convingere, voi fi un bun şi de neclintit propovăduitor al noii tale învăţături! Dar 
până acum am vorbit eu; acum spune-mi tu ce crezi!" 



Capitolul. 216 - Despre puterea miraculoasă a Cuvântului. Răspândirea învăţăturii este 

mai bună decât facerea de miracole 



l.Eu am spus: „Dragul meu Epiphan, ţi-am spus deja că fraţii tăi Aziona şi Hiram 
te vor lămuri întru totul. Dar, întrucât spiritul tău este atât de deschis cum rar întâlneşti, îţi 
voi face chiar Eu o introducere adecvată, pe care Hiram şi Aziona o vor putea completa 
apoi cu uşurinţă. 

2. Cu privirea ta pătrunzătoare poţi vedea că sunt un om foarte modest şi simplu, 
asemănător cu tine şi cu ceilalţi. Mănânc, beau, port veşminte după datina galileenilor şi 
vorbesc cu aceleaşi cuvinte ca şi tine. In această privinţă, nu vei putea găsi nici o 
diferenţă între Mine şi tine. Insă atunci când tu vorbeşti, chiar dacă pui în cuvintele tale 
voinţa cea mai fermă, ele vor rămâne nişte simple cuvinte, având eventual drept 
consecinţă necesară o anumită acţiune, nu lipsită de efort, dar cu siguranţă fără efecte 
prea mari. Vezi, în privinţa aceasta este o mare diferenţă între tine şi Mine! Dacă Eu 
umplu numai unul dintre cuvintele sau gândurile Mele (care sunt de fapt un fel de cuvinte 
ale spiritului) cu voinţa Mea, în mod necesar şi fără ca Eu să clintesc vreun deget, acel 
cuvânt va fi urmat şi de un rezultat desăvârşit! 

3. Ceea ce pot face Eu prin puterea Cuvântului Meu trebuie să poată face şi fiecare 
dintre adevăraţii Mei ucenici, deoarece, în definitiv, şi ei sunt ghidaţi de acelaşi Spirit ca 
şi Mine! 

4. Vezi, acesta este un aspect din noua Mea învăţătură, care nu a mai fost cunoscut 
niciodată, de la începutul lumii până acum, la un asemenea grad de desăvârşire! Priveşte, 
nu am unelte secrete asupra Mea, nici prafuri sau alifii tainice, în veşmântul Meu nu vei 
găsi nici un sac. La fel este şi în cazul ucenicilor Mei - nici măcar toiege pentru sprijin nu 
avem şi mergem tot timpul desculţi! 

5. Aşadar, toată averea noastră este doar Cuvântul şi Voinţa, şi cu toate acestea noi 
avem totul şi nu ducem lipsă de nimic - cu excepţia situaţiilor în care ne supunem de 
bunăvoie anumitor privaţiuni, pentru a înmuia inimile împietrite ale oamenilor. Ei, oare 
de ce pot Eu să fac totul doar folosindu-Mă de Cuvântul şi de Voinţa Mea, iar tu nu 
poţi?" 

6.Epiphan a spus: „Da, îmi este foarte greu să-ţi dau un răspuns potrivit la această 
întrebare! Hiram şi Aziona mi-au spus aceleaşi lucruri despre tine, şi eu însumi am 
savurat vinul pe care tu l-ai făcut din apă şi care, într-adevăr, nu lăsa deloc de dorit. Dacă 
simplul tău cuvânt, încărcat cu voinţă, fără ajutorul nici unui alt mijloc secret, a putut face 
aceasta şi dacă îi poţi învăţa şi pe alţii cum să facă aceste lucruri, atunci trebuie să avem 
respectul cel mai profund faţă de tine, faţă de învăţătura şi de cuvintele tale! Căci, din 
câte ştiu eu, aşa ceva nu s-a mai pomenit. 

7.Aş putea să-ţi spun foarte bine: «Prietene şi Invăţătorule, dă-mi o dovadă a 
acestei puteri care sălăşluieşte în cuvintele tale încărcate cu voinţă!» Dar nu am nevoie de 
aşa ceva, pentru că prefer să fiu învăţat mai degrabă prin cuvinte clare, înţelepte şi 
puternice decât prin miracole. Insă dacă vrei să-mi dai şi o astfel de dovadă, nu cred că 
mi-ar dăuna nici mie şi nici vecinilor mei. Te rog să consideri aceasta o simplă dorinţă şi 
nicidecum o cerinţă din partea mea!" 

8. Eu am spus: „învăţătura este mai bună decât miracolele, căci miracolele 
constrâng, în timp ce învăţătura ghidează şi trezeşte puterea ce stă adormită în fiinţă. Iar 
adevărata şi deplina avere a omului este numai ceea ce a dobândit el însuşi prin propriile 
sale eforturi. Bineînţeles că, în cazul unor oameni ca voi, care sunteţi de multă vreme 
deasupra limitărilor unei credinţe coercitive, nici cele mai nemaipomenite miracole nu 
mai au vreo putere de constrângere, deoarece nu acceptaţi un lucru atâta vreme cât nu-1 
puteţi integra, pe baza unei explicaţii clare şi logice, în filozofia voastră de viaţă. De 
aceea, aş putea să vă dau ţie şi vecinilor tăi o mică dovadă, fără ca aceasta să le dăuneze 
sufletelor voastre. 

9.Dar miracolele pe care le fac Eu pentru confirmarea autenticităţii noii Mele 
învăţături sunt concepute întotdeauna astfel încât, pe lângă marele folos moral, să le 
aducă oamenilor şi unul material. Eu cred că ar fi foarte bine pentru voi dacă de acum 
înainte, ca proaspeţi ucenici ai Mei, nu aţi mai trăi într-un deşert sărăcăcios şi dacă el ar 
deveni un ţinut foarte rodnic. Sunteţi de acord cu aceasta, tu şi ceilalţi?" 

lO.Epiphan a spus: „O, invăţătorule, dacă ai putea face aceasta, ai săvârşi într- 
adevăr un miracol foarte folositor şi demn de toată lauda! Atunci ai fi în mod limpede 
mai mult decât toţi marii înţelepţi şi profeţi ai lumii, da, ai fi cu adevărat un zeu, iar noua 
ta învăţătură ar trebui să fie deplinul adevăr! Ah, priveşte această adevărată dabuora 
('deşert de catran şi naft')! Nimic, în afară de nişte stânci golaşe îndreptate spre nori. Doar 
la poalele acestui munte de catran mai creşte, ici-colo, câte un mărăciniş sărăcăcios. Din 
adâncurile lui ies la lumina zilei puţine Izvoare, iar singurul loc binecuvântat de pe acest 
munte negru este o pădure de cedri uscaţi, aflată sub faleza abruptă. Totul de jur împrejur 
este gol şi neted ca suprafaţa unui lac. 

1 1 Acest ţinut va fi transformat într-unui rodnic, prin puterea cuvântului încărcat 
de voinţa ta?! Recunosc că este puţin cam greu de crezut. Dar tu însuţi ai spus deja 
aceasta în partea introductivă a învăţăturii tale şi, chiar dacă ea mi s-a părut destul de 
misterioasă, te cred, în primul rând, pentru că eşti un om care are o gândire prea curată 
pentru a-şi bate joc de oameni ca noi şi, în al doilea rând, pentru că ai făcut deja câteva 
miracole nemaipomenite. De aceea, dacă într-adevăr nu te costă mai mult decât un singur 
cuvânt încărcat cu voinţă, te rog să faci aceasta!" 

Capitolul.217 - Transformarea miraculoasă a ţinutului celui sterp. 
Despre libertatea de voinţă a omului şi despre abandonarea acesteia în faţa 

Voinţei lui Dumnezeu 



l.Eu am spus: „Fii atent, căci Eu nu voi spune decât: «Voiesc aceasta!» Acum 
priveşte împrejur, dragul Meu Epiphan, şi spune-mi cum îţi place!" 

2.Epiphan, împreună cu Aziona, Hiram şi toţi ceilalţi care erau de faţă, au amuţit 
brusc de uimire. Cu ochii mari, Epiphan ba privea de jur împrejur ţinutul cel minunat - 
muntele era împădurit, iar zona ţărmului, care avea o suprafaţă de aproape o mie de 
pogoane şi pe care nu crescuse până atunci decât iarbă rară cu care se hrăneau platinele 
capre şi oi, devenise acum o pajişte luxuriantă -, ba se uita la Mine cu un aer întrebător. 

3. După un lung moment de stupefacţie, Epiphan a deschis în sfârşit gura şi a spus: 
„Da, pentru a putea realiza într-o clipă aşa ceva, trebuie să fii mai mult decât un zeu! Căci 
zeii pe care-i cunosc eu, din diferitele religii ale egiptenilor, grecilor, romanilor, iudeilor 
şi chiar ale persanilor şi indienilor, au nevoie de timp şi de o mulţime de mijloace 
extraordinare pentru a-şi face miracolele. Trebuie ca luna, soarele, planetele şi o 
multitudine de alţi aştri să se afle în anumite conjuncturi, poziţii şi raporturi unele faţă de 
altele, pentru a-i ajuta să-şi înfăptuiască miracolele pe acest pământ, şi toate acestea - cu 
excepţia fulgerului care străpunge norii - cer destul de mult timp. 

4. Tu însă ai făcut într-o clipă ceea ce un zeu - ca aceia pe care-i cunosc eu din 
cărţi şi din scrieri - ar fi realizat, desigur, cu ajutorul oamenilor, într-o perioadă plictisitor 
de lungă, de vreo câteva sute de ani. De aici, trag concluzia de netăgăduit că Tu eşti mai 
mult decât toţi ceilalţi zei despre care am auzit şi am citit! Doamne şi Invăţătorule al 
tuturor învăţătorilor de pe acest pământ! Cum, cum şi încă o dată cum ai putut face aşa 
ceva?! Va fi cu putinţă să facem şi noi cândva la fel dacă vom aplica noua Ta 
învăţătură?" 

5. Eu am spus: „Da, dragul meu prieten Epiphan, altfel nu ţi-aş fi vorbit despre 
aceste lucruri! Cum de este cu putinţă, ţi-am arătat limpede mai înainte, ba îţi mai spun 
chiar că adevăraţii Mei ucenici vor face cu timpul lucruri mai măreţe pe acest pământ 
decât cele pe care le-am făcut Eu. Dar bineînţeles că toţi adevăraţii Mei ucenici vor trebui 
să recunoască faptul că nu pot să facă astfel de lucrări decât dacă spiritul lor este pe 
deplin una cu Spiritul Meu şi numai dacă spiritul lor se consultă de fiecare dată cu 
Spiritul Meu, spre a şti dacă o anumită acţiune este benefică şi necesară. Dacă un ucenic 
de-al Meu va fi provocat de vreun om puternic să facă un miracol, pentru a-şi dovedi 
înalta sa misiune, iar Eu îi voi spune în spirit: «Nu face aceasta, căci nu este Voinţa 
Mea!», atunci, chiar dacă viaţa lui ar fi în pericol, acel ucenic va trebui să voiască ceea ce 
voiesc Eu. Dacă totuşi el va intenţiona să facă acel miracol, nu va putea să-1 realizeze, 
pentru că Voinţa Mea nu va fi una cu a lui. 

6.Doar împreună cu Mine - adică în uniune permanentă cu Spiritul şi cu Voinţa 
Mea - veţi fi capabili să realizaţi orice, însă în afara acestei uniuni, nu veţi realiza nimic. 
Căci Eu sunt şi voi rămâne etern Domnul. Şi aceasta, vezi tu, face tot parte din învăţătura 
Mea! M-ai înţeles?" 

7.Epiphan a spus: „Desigur, Doamne şi învăţător al tuturor învăţătorilor! Dar 
găsesc aici ceva care, după aprecierea mea, contrazice deplina libertate dată încă de la 
începuturi spiritului uman. Căci dacă eu pot face un miracol numai în cazul în care Tu 
eşti de acord cu aceasta, înseamnă că voinţa mea este etern dependentă de a Ta, fiind 
legată de ea, deci nu este liberă." 

8.Eu am spus: „Oh, te înşeli foarte tare! Căci este chiar invers! Cu cât mai strânsă 
este legătura dintre spiritul omului şi Spiritul Meu, cu atât mai liber devine omul în spirit 
şi în voinţă, deoarece în Mine se află, nelimitate, suprema libertate şi suprema putere. 
Doar acela care nu se va uni cu Mine îşi va limita propria sa libertate. Cel care va fi una 
cu Mine va putea face tot ceea ce pot face şi Eu. Căci, în afara Mea, nu există nicăieri o 
putere şi o capacitate de acţiune nelimitate. 

9. Unirea deplină cu Mine nu îi răpeşte nimănui nici măcar un singur atom din 
independenţa sa. Ce binefacere şi ce fericire mai mare îţi poţi imagina decât aceea de a 
acţiona împreună cu Mine, adică cu Spiritul Meu, cu atotputerea Mea, fiind totodată pe 
deplin independent?! Spune-Mi acum, ce părere ai despre ceea ce ţi-am spus?" 

lO.Epiphan a răspuns: „Mărite Domn şi învăţător! Sunt prea puţin iniţiat în 
această învăţătură foarte nouă şi nemaiauzită până acum, pentru a putea avea o părere 
clară. Cred că, la fel ca oricare dintre noi, nu pot înţelege întru totul cuvintele Tale şi deci 
nici nu pot face vreo apreciere. Dar, după câte am înţeles eu din cuvintele Tale, o astfel 
de viaţă ar fi plină de avantaje. Căci a fi atotputernic, prin contopirea cu Spiritul Divin 
atotputernic, şi a-ţi păstra totodată deplina independenţă este bineînţeles apogeul pe care-1 
pot gândi referitor la desăvârşirea vieţii şi cred că acest lucru este posibil, din moment ce 
Tu spui aceasta. 

1 1 .Cât despre modul în care se poate realiza acest lucru, nu are sens să ne facem 
griji acum, deoarece ar fi în zadar, având în vedere că, fiind cei mai noi ucenici ai 
învăţăturii Tale, ne lipseşte cunoaşterea necesară. Dincolo de aceasta, în momentul de 
faţă suntem încă foarte tulburaţi şi bulversaţi din cauza marelui miracol săvârşit de Tine, 
care nu are asemănare pe acest pământ. Din această cauză, nu putem judeca limpede 
acum. Doamne, lasă-ne puţin să ne revenim şi să ne adunăm gândurile, pentru ca, având 
linişte în suflet, să-ţi putem da un răspuns mai bun decât cel pe care Ţi lam dat acum!" 



Capitolul. 218 - Importanţa liniştii sufleteşti 



1 .Eu am spus: „Da, da, ai foarte mare dreptate. Pacea - adevărata pace interioară a 
sufletului - îi este absolut necesară omului, căci în lipsa acesteia el nu poate să priceapă 
nimic din ceea ce este cu adevărat profund şi măreţ din punct de vedere spiritual. De 
aceea, vă ofer cu plăcere ceea ce ai cerut adineauri. 

2. Totuşi, această stare de pace în care trupul şi membrele nu sunt active, 
reprezintă pentru suflet nu neapărat un repaus, ci mai degrabă o intensă activitate 
lăuntrică, prin care sufletul se unifică tot mai mult cu spiritul din el, pe care începe să-1 

perceapă. Cerând o asemenea pace profundă, tu sau oricare altul, faceţi foarte bine; şi 
abia după ce vei continua să realizezi zilnic o astfel de liniştire interioară, care este mai 
degrabă o activitate a sufletului, vei începe să simţi marile binefaceri pe care aceasta le 
aduce în viaţa ta. 

3. Acum voi puteţi să vă retrageri în colibele voastre - care au devenit şi ele mai 
bune, o dată cu pământul pe care se aflau - pentru a vedea toate lucrurile care v-au fost 
oferite. Iar spre seară să veniţi înapoi! 

4.1ntre timp, Eu Mă voi ocupa de sarcina care Mi-a fost încredinţată de către Tatăl 
Meu, care locuieşte în ceruri şi cu care sunt pe deplin unit. însă cine vrea să petreacă 
această zi aici, la Mine, poate să rămână, căci nimeni nu este obligat să plece. Să plece 
doar cine vrea. Atât una din alegeri, cât şi cealaltă vă va fi de mare folos. Faceţi deci după 
cum doriţi!" 

5. Toţi, în afară de Hiram şi de Epiphan, s-au ridicat şi s-au îndreptat cu paşi 
grăbiţi spre casele lor, nerăbdători să afle ce se petrecuse şi ce transformări se 
produseseră acolo. Ajungând acasă, au fost cuprinşi de uluire şi de o încântare fără 
margini pentru că, în locul colibelor sărăcăcioase pe care le avuseseră, existau acum case 
impunătoare, înconjurate de o mulţime de pomi fructiferi, de viţă-de-vie, de ogoare şi 
câmpii întinse. Ei L-au slăvit pe Dumnezeu Tatăl - despre care aflaseră de la Mine -, 
pentru că dăduse unui pământean o asemenea putere. 

6.Epiphan şi-a stăpânit pornirea de a pleca şi el, spunându-Mi: „O, Doamne şi 
învăţător al tuturor învăţătorilor! Eu prefer totuşi să rămân aici. Ceea ce le-a fost dăruit 
celorlalţi prin Graţia şi prin divina Ta putere mi-a fost fără îndoială dăruit şi mie - o 
binefacere pentru care noi toţi, şi copiii copiilor noştri, nu vom putea niciodată să-Ţi 
mulţumim, să Te slăvim şi să Te preamărim îndeajuns de mult. 

7.Dar oricât de mare este această binefacere pe care ne-ai făcut-o, ea nu se 
compară cu binele pe care învăţătura Ta ni 1-a adus în suflete. Căci numai prin el am 
devenit, din fiinţe sălbatice asemenea animalelor, oameni în adevăratul sens al 
cuvântului. Tu ne-ai arătat viaţa cea adevărată şi ne-ai învăţat să-i cunoaştem valoarea. 

8. Noi, care odinioară nu iubeam decât moartea, avem acum o mare şi adevărată 
dragoste pentru această viaţă, care permite cele mai mari realizări, în toate domeniile, în 
timp ce moartea rămâne întotdeauna moarte şi nu permite nici cea mai mică 
perfecţionare. Tocmai din această cauză prefer, o, Doamne şi învăţătorule, să rămân 
acum aici, ca să nu-mi scape nimic din ceea ce gura Ta cea cu adevărat sfântă ne va mai 
învăţa." 

9.Eu am spus: „Ceea ce au făcut ceilalţi este bine. Dar ceea ce faci tu e şi mai 
bine. Căci fiecare cuvânt ce iese din gura Mea este lumină, adevăr şi viaţă. Dacă primeşti 
cuvintele Mele în inima ta şi le urmezi, dobândeşti, o dată cu ele, viaţa cea adevărată şi 
eternă. 

lO.însă dacă cineva ascultă cuvintele Mele, dar nu acţionează în conformitate cu 
ele, acestea nu-i vor aduce viaţa, ci numai judecata şi moartea. Şi aceasta nu este Voinţa 
Mea, ci doar eterna ordine a lui Dumnezeu, iar Eu nu pot să ajut un om dacă el nu vrea să 
se ajute singur. 

1 1 .Căci dacă i se dă unui înfometat mâncare, iar el nu o mănâncă, ci doar se uită 
la ea, nu cel care a oferit mâncarea este de vină că respectivul om va muri de foame, ci 
singurul vinovat este chiar acela care nu a vrut să mănânce. La fel este şi atunci când Eu 
ofer unui om Cuvântul Meu, ca pe pâinea cea adevărată din ceruri, însă el doar îl ascultă 
şi nu îl urmează. De aceea, nimeni să nu fie un simplu ascultător al Cuvântului Meu, ci 
fiecare să acţioneze conform lui, şi atunci sufletul său va fi într-adevăr hrănit cu pâinea 
cea din ceruri şi el nu va mai vedea, simţi sau gusta vreodată moartea, deoarece prin 
aceasta el însuşi a devenit adevărata viaţă divină. Ai înţeles acest lucru?" 



Capitolul. 21 9 - Curajul lui Epiphan 



l.Epiphan a spus: „Oh, acesta este adevărul cel mai desăvârşit şi el îmi este clar, 
fără nici o altă explicaţie! Să presupunem că un om oarecare vrea să-şi construiască o 
casă. El cere sfatul unui constructor, care îi şi explică, în cuvinte şi imagini, cum să 
procedeze. Dar, în loc să ţină cont de sfatul înţelept al constructorului, întrucât i se pare 
că i-ar fi prea greu şi că i-ar lua prea mult timp, el îmbină pietrele cu grinzile, fără a folosi 
nici un fel de mortar pentru legarea lor. Apoi se instalează în casa cea nouă şi, pentru 
scurt timp, locuieşte în ea liniştit, fără a bănui vreun pericol. Mai târziu însă, pe timpul 
nopţii, vine o furtună şi loveşte zidurile slabe ale casei, iar acestea se prăbuşesc, 
omorândul pe proprietar. Aşadar, ce a câştigat omul nostru, neurmând sfatul 
constructorului celui priceput?! 

2.Eu cred că la fel eşti şi Tu faţă de noi, oamenii cei orbi şi neştiutori. Tu eşti, în 
mod evident, acel constructor care a clădit - atât din punct de vedere spiritual, cât şi 
material - lumea aşa cum este ea, întregul univers şi omul, şi deci eşti cel mai în măsură 
să ştii ce se cuvine şi ce este bine pentru această creatură raţională, înzestrată cu gândire, 
judecată şi capacitate de autodeterminare, precum şi ce trebuie ea să facă. Dacă îi arăţi 
omului, prin cuvinte şi fapte, că Tu eşti negreşit Cel căruia el îi datorează existenţa şi 
dacă îi indici în continuare şi ce are de făcut spre a-şi împlini menirea pentru care a fost 
creat, iar omul cel orb şi prost îşi pierde totuşi viaţa eternă din motive materiale, fără 
valoare, şi primeşte în schimb moartea, atunci el este singurul vinovat. Eu cred că nici un 
om care a primit o dată învăţătura de la Tine şi Te-a recunoscut ca fiind Cel ce eşti nu 
mai poate trăi şi acţiona vreodată altfel decât aşa cum i-ai poruncit Tu, şi va face aceasta 
plin de iubire şi de bucurie. 

3. Desigur că vor apărea unele piedici şi greutăţi în calea respectării învăţăturii 
Tale, din cauza răutăţii, orbirii, egoismului nemăsurat, orgoliului şi tiraniei oamenilor 
care trăiesc acum pe pământ. Şi aceasta, pentru că există cu mult mai mulţi oameni răi 
decât buni. Dar, o dată ce omul ştie ce conţine învăţătura Ta şi ce va dobândi dacă o va 
urma, pot să i se pună toţi munţii în cale şi toate viforele să se dezlănţuie, căci el va 
rezista cu tot curajul şi perseverenţa din lume. Căci dacă un călător este atacat de 

duşmani, el se apără cu un curaj de leu pentru a nu-şi pierde această viaţă scurtă şi oricum 
trecătoare, care, la urma urmei, nici nu este chiar atât de importantă; atunci de ce nu s-ar 
apăra, el cu puterea şi curajul a o mie de lei împotriva duşmanilor care ameninţă să-i ia 
chiar viaţa eternă?! Cred că am dreptate în privinţa aceasta. 

4.Da, oamenii care sunt ataşaţi de această lume vanitoasă, cei care-şi caută 
mântuirea în gunoiul acestui pământ şi care nu sunt pătrunşi, aşa cum sunt eu, de 
învăţătura Ta şi nu vor sau nu pot să priceapă care este valoarea vieţii lor, aceia îşi vor 
pierde bineînţeles curajul atunci când vor fi în pericol şi imediat se vor readânci în 
vechiul lor gunoi. Dar oamenii ca noi nu se vor lăsa atât de uşor intimidaţi. 

5. Iţi spun Ţie, o, Doamne şi Invăţătorule: pentru cel care nu se terne de moartea 
trupului, în zadar se vor strădui împăraţii şi regii să facă legi aspre! Chiar dacă întregul 
pământ ar fi nimicit, eu nu m-aş teme pentru pieirea trupului meu: căci ştiu din cuvintele 
- Tale că sufletul meu, împreună cu Spiritul Tău din el, nu vor muri! Având această 
convingere, pot să vină oricât de mulţi duşmani, de oriunde, şi nu ne vor speria nici pe 
mine şi nici pe Aziona sau pe Hiram. Nu ne va păsa de poruncile sau de ameninţările lor. 
Spune-ne acum, o, Doamne şi învăţător al vieţii, dacă am sau nu dreptate!" 

6. Eu am spus: „Ai întru totul dreptate, şi aceasta cu atât mai mult cu cât te vei 
comporta întocmai şi când va fi nevoie, la fel ca toţi ceilalţi din acest sat. Dar, pentru că 
acum ne-am adunat aici şi am reuşit să ne cunoaştem şi să avem încredere unii în alţii - 
iar pentru Mine este foarte important să nu vă pierdeţi credinţa, indiferent ce s-ar petrece 
şi cum veţi fi încercaţi -, trebuie să vă mai spun unele lucruri. Aşadar, ascultaţi-Mă!" 



Capitolul 220 - Scopul crucificării Domnului 



1 .(Domnul): „Din punct de vedere trupesc, sunt şi Eu muritor la fel ca şi voi, şi, 
prin urmare, şi Eu va trebui să părăsesc acest trup. Aceasta se va petrece la Ierusalim, pe 
cruce, ca mărturie împotriva iudeilor celor răi, a marilor preoţi şi a fariseilor şi pentru 
judecarea lor. Căci doar aceasta le va putea sfărâma pentru totdeauna puterea, iar Domnul 
întunericului, care stăpâneşte acum lumea, va deveni neputincios şi nu-i va mai duce pe 
oameni în ispită şi la pieire la fel de mult ca până acum. 

2Acest «domn» poartă numele de «Satana» şi este minciuna, iluzia, amăgirea, 
mândria, avariţia, egoismul, invidia, ura, tirania, crima şi desfrâul de toate felurile. 

3. Trufia cea mai mare poate fi nimicită doar prin umilinţa cea mai profundă. De 
aceea, este necesar să Mi se petreacă Mie aceasta. Dar voi să nu vă înspăimântaţi atunci, 
căci nu voi rămâne să putrezesc în mormânt, ci voi învia în a treia zi şi voi veni din nou la 
voi, exact la fel ca acum! Abia aceasta va fi mărturia cea mai mare şi mai adevărată 
pentru sufletele voastre a misiunii Mele divine şi ea vă va întări pe deplin în credinţa 
voastră. V-am spus aceasta acum pentru ca atunci când va veni momentul să nu vă lăsaţi 
cuprinşi de mânie împotriva Mea şi să nu părăsiţi această învăţătură. Ce părere ai despre 
aceasta, dragul Meu Epiphan?" 

4.Epiphan a spus: „Domnul şi învăţătorul meu, Tu eşti mai înţelept şi mai 
puternic decât toţi înţelepţii şi conducătorii de pe întregul pământ! Trebuie că ai un motiv 
întemeiat, pe care noi încă nul putem pricepe, pentru a lăsa să se abată asupra Ta aşa 
ceva. Dar cu siguranţă că, pentru cei foarte răi din Ierusalim, din întregul ţinut şi chiar din 
întreaga împărăţie a iudeilor va fi o umilire deplină şi o pedeapsă extraordinară faptul că 
nu vor reuşi să-L ucidă, nici măcar pe crucea ruşinii, pe Acela pe care-1 urăsc cel mai 
mult şi că El va fi din nou, după trei zile, exact Acelaşi care fusese înainte! De aceasta 
îmi dau foarte bine seama. Totuşi, având în vedere înţelepciunea şi puterea Ta, mi se pare 
că s-ar putea acţiona şi într-un alt mod, cu totul diferit! 

5. Să presupunem că preoţii şi ceilalţi mai-mari ai Ierusalimului ar vedea un 
miracol săvârşit de Tine, asemănător cu acesta pe care l-ai făcut aici. Chiar şi dacă s-ar 
opune toate furiile Tartarului, ei tot ar trebui să Te recunoască drept ceea ce eşti. Şi ura 
lor împotriva Ta ar trebui să se transforme imediat în veneraţia cea mai profundă şi în 
iubirea cea mai arzătoare. E de la sine înţeles că atunci nu va mai fi necesar să Te laşi 
crucificat pe infama cruce, destinată doar celor mai mari răufăcători!" 

6.Eu am spus: „Da, dacă ar fi aşa, ai avea dreptate. Dar, din păcate, este cu totul şi 
cu totul altfel! Crede-Mă: acest neam de năpârci, aceşti şerpi care sunt templierii din 
Ierusalim ştiu exact ce învăţătură răspândesc Eu şi ce făptuiesc. Dar aceasta nu face decât 
să mărească furia lor şi, cu fiecare ceas care trece, dorinţa lor de a pune mâna pe Mine 
creşte tot mai mult. Un exemplu grăitor sunt evenimentele din noaptea trecută despre care 
îţi vor povesti Aziona şi Hiram. Inimile lor sunt împietrite, oarbe şi surde, pline de un 
orgoliu fără limite, de avariţie şi de o mare dorinţă de a stăpâni. Vezi, în faţa unei astfel 
de creaturi nu poţi să propovăduieşti nici o evanghelie şi nici să faci miracole! Căci 
învăţătura şi miracolele Mele distrug vechiul lor renume şi sursa bogăţiilor lor. Tocmai de 
aceea, templierii nu au nevoie de ele şi acesta este şi motivul pentru care ei sunt cei mai 
mari duşmani ai Mei. 

7.1ntr-adevăr, aş avea puterea să-i nimicesc pe toţi într-o clipă, aşa cum a mai 
poruncit deja Spiritul Tatălui Meu care sălăşluieşte în Mine, o dată, pe timpul lui Noe, iar 
altă dată în vremea lui Avraam, în cazul Sodomei şi Gomorei şi al celor zece oraşe 
învecinate lor. Dar ce folos a adus aceasta?! 

8. Marea Moartă depune şi astăzi mărturie pentru acea pedeapsă, care în Scriptură 
este descrisă foarte clar. Insă cui îi mai pasă de aceste lucruri şi cine le mai consideră 
drept un avertisment? Spune-i unui fariseu ceva despre aceasta şi vei risca să fii 
batjocorit, mustrat şi chiar ameninţat cu o mare pedeapsă! Aşadar, nu se mai poate face 
nimic altceva decât ceea ce ţi-am spus mai înainte. Asta va constitui o judecată extrem de 
supărătoare pentru aceşti oameni răi şi îndărătnici, iar pentru ai Mei va reprezenta 
apogeul iubirii Mele, în timp ce învierea Mea va fi totodată o înviere pentru toţi cei care 
Mă urmează." 

Capitolul. 221 - Propunerile lui Epiphan pentru a se 
evita uciderea Domnului 



1 .(Domnul): „O, prietene, îţi spun: dacă ar fi cu putinţă să înlătur acest pahar al 
suferinţei, aş face-o negreşit. Dar, pentru că din păcate acest lucru nu este posibil, mai 
bine să nu mai vorbim! Tu ştii acum că aceasta se va petrece şi ştii şi din ce cauză. Nici 
nu e nevoie de mai mult. însă când voi fi înviat, vă voi boteza Eu însumi cu Duhul cel 
Sfânt din Mine, iar acesta vă va ghida în toată înţelepciunea şi puterea; iar voi, dacă veţi 
urma învăţătura Mea, fiind adevăraţii Mei copii, veţi putea face tot ceea ce pot să fac şi 
Eu acum. Spune-Mi încă o dată ce părere ai despre această ofertă şi făgăduială!" 

2.Epiphan a spus: „In ceea ce priveşte binele pe care noi şi ceilalţi oameni îl vom 
primi conform spuselor Tale, nu pot decât să mă bucur, dar ceea ce va trebui să înduri Tu, 
aşa cum reiese din cuvintele Tale, datorită prostiei şi a răutăţii fără seamăn, nu-mi place 
absolut deloc! Insă dacă nu se poate să fie altfel, facă-se după voia Ta! 

3. îmi este foarte clar faptul că adevărata Ta fiinţă interioară nu va muri. Căci cine 
altcineva ar putea să Te învie din moartea trupului în afară de Tine însuţi, cu puterea 
divină care există în Tine şi care este indestructibilă?! Şi, de asemenea, ce importanţă are 
moartea unui trup, pe care-1 poţi învia oricând vrei?! însă marea suferinţă care va însoţi 
uciderea trupului Tău nu-mi este deloc plăcută! 

4.Dar Tu eşti Domnul în care sălăşluieşte suprema înţelepciune, putere şi iubire şi 
Tu ştii mai bine decât oricine ce trebuie sa Ţi se petreacă. Astfel, totul va decurge numai 
conform Judecăţii şi Voinţei Tale, aşa cum tot Voia Ta este ca noi, oamenii acestui 
pământ, să suportăm atât arşiţa verii, cât şi gerul iernii - ceea ce nu este foarte plăcut -, iar 
în finalul acestei vieţi pământeşti să îndurăm adesea o moarte dureroasă şi amară. Aceasta 
fiind Voinţa Ta, noi nu putem schimba nimic. Cu atât mai puţin vom putea modifica 
Voinţa Ta în ceea ce priveşte preasfânta Ta persoană noi, sărmanii viermi pământeşti! 
Aşa că, facă-se după cum voieşti Tu! 

5. Ceea ce totuşi am putea face noi pentru a împiedica această viitoare suferinţă a 
Ta - despre care ne-ai vorbit - ar fi, de exemplu, ca eu, Aziona şi Hiram să mergem în 
Ierusalim la templieri şi, cu desăvârşita noastră elocvenţă de păgâni, folosind cuvinte 
alese despre Tine, să îndreptăm eroarea din minţile acestor rătăciţi şi să-i facem să aibă 
sentimente mai bune la adresa Ta. Dacă lucrurile vor decurge aşa, vei putea îndepărta de 
la Tine acest pahar al suferinţei." 

6.Eu am spus: „Prietene, nu pot decât să apreciez bunăvoinţa ta. însă, vezi tu, pe 
cât de puţin ai fi tu în stare să îndoi un cedru bătrân, pe atât de puţin ar accepta un mare 
fariseu sau un Mare Preot vreo învăţătură de la tine! în schimb, pot să-ţi spun cu 
exactitate ce s-ar petrece: 

7.Te-ar asculta cu bunăvoinţă, lăsându-te să povesteşti cu toate detaliile despre 
Mine, fiind zâmbitor şi prietenos! Chiar te-ar întâmpina cu mici remarci şi aparente 
nelămuriri - toate acestea însă numai pentru a te întărâta şi a te face să vorbeşti cu mai 
multă ardoare. Şi când va vedea că a aflat de la tine cam tot ce se putea afla, se va 
schimba la faţă! La un semn secret, vor veni imediat numeroşi bărbaţi mascaţi, te vor 
prinde şi, mare minune dacă vei mai vedea vreodată lumina zilei! Imediat după aceea, 
acel Mare Preot, fiind sprijinit de Irod, va trimite o întreagă armată pe urmele Mele, 

promiţându-le o răsplată considerabilă celor care vor reuşi să Mă prindă, şi îi va tortura 
pe toţi iudeii galileeni, din locurile pe unde am trecut împreună cu ucenicii Mei. 

8. Vezi, cu adevărat, aşa ceva nu ar fi de dorit! Cred că îţi dai seama că este mai 
bine aşa: unul pentru toţi, dar cu folos, decât toţi pentru unul, dar fără folos! Pricepi?" 

9.Epiphan a spus: „Da, Doamne, acum am înţeles! Mâncarea este pregătită. 
Haide acum să ne umplem timpul şi cu altceva înainte de masă!" 10. Eu am spus: „Da, 
este bine şi aşa. Dar du-te întâi şi trezeşte-i din somn pe ucenicii Mei!" 



Capitolul. 222 - Ucenicii sunt uimiţi de schimbarea ţinutului. 

Despre post 



1. Pentru că în ultima noapte ucenicii dormiseră prea puţin, se întinseseră după 
micul dejun la umbra copacului şi adormiseră profund. Astfel că ei habar nu aveau despre 
ceea ce am discutat Eu cu Epiphan. Acesta, urmându-mi porunca, s-a dus la ei şi i-a trezit 
din somn. 

2. Când s-au dezmeticit, au făcut ochii mari şi s-au întrebat uluiţi unii pe alţii unde 
se aflau, deoarece ţinutul era foarte schimbat - deşertul pe care-1 ştiau era de 
nerecunoscut. Coliba lui Aziona fusese iniţial construită din pietre diforme, din lut şi din 
stuf, neavând un aspect prea frumos. In locul ei se afla acum o casă impunătoare, 
înconjurată de pomi fructiferi şi de o grădină frumoasă. Alături era un grajd foarte 
încăpător pentru animale şi un hambar mare pentru grâne. Muntele golaş de odinioară era 
acum împădurit, iar malul mării, care fusese de asemenea pustiu, era înveşmântat cu o 
vegetaţie luxuriantă. Era deci de înţeles de ce ucenicii Mei nu se puteau orienta. 

3. Petru, Iacov si Ioan au întrebat de Mine, iar Epiphan le-a răspuns că sunt în 
casă, pentru a Mă ocupa de masa de prânz. Apoi l-au întrebat din nou pe cel care-i trezise 
unde se aflau ei, iar el le-a răspuns: „Vă aflaţi în acelaşi loc, care însă a fost preschimbat, 
doar prin puterea Sa!" 

4.Ucenicii însă nu i-au dat crezare lui Epiphan şi s-au gândit că Domnul i-a mutat 
prin văzduh într-un alt ţinut, la fel cum făcuse pe muntele lui Kisjonah. Abia când am 
venit Eu însumi la ei şi le-am spus că s-a petrecut aşa cum le explicase prietenul Epiphan, 
au crezut şi au început să se minuneze de puterea şi de măreţia lui Dumnezeu din Mine. 

5. Eu le-am spus însă: „De ce vă miraţi atât de tare din pricina acestui miracol? Nu 
am făcut acelaşi lucru şi la Marcu?! De mirare ar fi doar faptul că aţi putut dormi atât de 
bine în timpul discuţiilor Mele cu aceşti greci! Dar este adevărat că şi carnea are nevoie 
de odihnă, însă acum treziţivă, pentru ca nu cumva să fie dus vreunul dintre voi în ispită! 

6.Este deja amiază, iar bucatele au fost puse pe masă. Să mergem deci să dăm şi 
trupurilor noastre hrana cuvenită, pentru ca nimeni să nu poată spune că a dus vreo lipsă 
alături de Mine. Sunt unii oameni în Ierusalim care ţin cu stricteţe tot felul de posturi, 
fiind de părere că astfel vor dobândi împărăţia Cerurilor, însă aceia se înşală foarte tare, 
căci împărăţia pe care ei o aşteaptă, după moartea trupului, nu există niciunde. 



349 



7. Prin aceasta nu vreau să spun că trebuie să deveniţi cheflii şi beţivi, ci 
dimpotrivă, trebuie să fiţi mereu cumpătaţi şi măsuraţi în toate şi să vă iubiţi unii pe alţii; 
atunci lumea va putea recunoaşte din aceasta că sunteţi cu adevărat ucenicii Mei! Să 
mergem acum la masă!" 



Capitolul. 22 3 - Corăbii duşmane la orizont. Furtuna, ca apărare 



l.Masa era încărcată cu peştele cel mai bun, cu pâine, cu vin şi cu tot felul de 
fructe gustoase. La masă Mă aflam Eu, împreună cu cei doisprezece, cu Hiram şi cu 
Epiphan. Aziona ne servea, iar după ce am mâncat, s-a aşezat lângă noi, la masă. Cum 
stăteam astfel toţi laolaltă privind luciul apei, Epiphan, care avea vederea foarte bună, a 
zărit mai multe corăbii care se aflau aproape de intrarea în marele golf. Dar, întrucât cei 
de pe corăbii nu mai puteau recunoaşte, din cauza marilor transformări, ţinutul pe care-1 
ştiuseră înainte foarte bine, se mişcau ba într-o direcţie, ba într-alta, trimiţând înspre golf 
doar o barcă, în recunoaştere. 

2.Aceste vase reprezentau un fel de ariergardă a corăbiei pe care, la porunca Mea, 
pescarii o luaseră în noaptea trecută, în conformitate cu dreptul asupra epavelor. Ele 
navigaseră toată noaptea, precum şi această jumătate de zi, nedând însă de urma 
celorlalţi. Ei credeau că prima corabie se rătăcise, intrând în golful greu navigabil, sau 
chiar păţise ceva. Dar golful nu mai arăta la fel ca înainte şi de aceea corăbierii nu ştiau 
unde se află, motiv pentru care au trimis barca în recunoaştere. 

3. După ce le-am explicat aceste lucruri celor trei, Aziona a spus: „Ah, dacă 
descoperă corabia aici, trebuie să fugim mâncând pământul, altfel suntem pierduţi!" 

4.Eu am spus: „Rămâneţi liniştiţi. Această barcă se va întoarce imediat înapoi! 
Voi trimite un vânt care va grăbi întoarcerea ei." 

5. In aceeaşi clipă a început o vijelie puternică, care a întors rapid în larg barca şi 
numeroasele corăbii. 

6Azinoua a spus însă: „Doamne este adevărat că ele au dispărut din raza vederii 
noastre, dar se vor reîntoarce sigur după ce vântul se va potoli! Oh, acest oameni sunt 
încăpăţânaţi ca o conştiinţă încărcată şi îndârjiţi precum o boală rea! Ei nu renunţă 
niciodată la intenţiile lor, şi chiar dacă aceştia nu vor reuşi, vor veni în scurt timp alţii, în 
acelaşi scop. Dacă vor găsi aici corabia, va fi vai de noi, căci nu se poate face nimic 
împotriva puterii conducătorilor! Aş prefera să distrug această corabie blestemată, decât 
să trăiesc permanent cu frica-n sân la gândul că este aici, la noi!" 

7.Eu am spus: „Dar Eu îţi spun că nu e cazul să te temi din această pricină, deci 
linişteşte-te! Cei care au fost acum aici nu se vor mai întoarce niciodată, cu atât mai puţin 
o a doua sau a treia ariergardă; căci Marea Galileii este cunoscută a fi foarte furtunoasă în 
această perioadă. De frica furtunilor, rareori se mai încumetă altcineva, în afara 
pescarilor, să pornească în larg, şi în câteva luni, toate acestea vor fi uitate! 

8. Căci, dacă se va transmite în Ierusalim că aceia care au pornit în căutarea Mea 
nu au mai putut fi găsiţi şi, prin urmare, trebuie să fi pierit undeva pe mare, Templul va 
deplânge moartea lor printr-o ceremonie, cei decedaţi vor fi jeliţi timp de trei ceasuri de 
către bărbaţii şi femeile care au acest rol, iar mai târziu nu se va mai gândi nimeni la ei. 
Templul va desemna alte persoane pentru acelaşi scop; acestora li se vor da ordine foarte 
stricte, precum şi puteri depline, bani şi armele necesare şi vor pleca la rândul lor în 
misiune, dar se vor întoarce acasă fără să şi-o fi îndeplinit sau poate că nu se vor mai 
întoarce niciodată, cum a fost cazul celor care ne-au vizitat ieri. Aşa se va petrece, şi 
acum cred că poţi să primeşti fără teamă ceea ce-ţi ofer - asigurarea şi protecţia Mea." 

9.Epiphan a spus atunci: „Prietene Aziona, cu asemenea asigurări, eu aş avea 
curajul să iau în posesie chiar şi întreaga Romă; mi-ar fi suficient ca acest Domn şi 
învăţător să-mi spună doar atât: «Du-te acolo şi spune-le: Domnul mi-a dat întregul oraş 
şi eu vă anunţ acum că tot ce se află, trăieşte şi creşte aici este proprietatea mea!» Căci 
nici un om din această lume nu ar putea să-mi conteste acest drept, care mi-a fost dat de 
către Domnul şi fiecare ar trebui să se supună Voinţei Divine atotputernice! 

lO.La fel este şi în cazul de faţă! Ce forţă pământească ar putea să învingă puterea 
lui Dumnezeu? Căci, încă dinainte de a pune mâna pe sabie pentru a porni la luptă, ea ar 
fi deja anihilată! Da, dacă Domnul şi învăţătorul ar îngădui ca duşmanii să pună mâna pe 
El, atunci aceştia ar putea chiar să-I ucidă trupul. Dar, atâta timp cât El însuşi nu a rostit 
acel tainic şi insondabil Fiat! ('Să fie!'), nu va îndrăzni nimeni nici măcar să se atingă de 
poalele hainei Sale, iar cel care va îndrăzni va păţi exact ce au păţit nelegiuiţii de ieri! 
Este limpede că oamenii care înfruntă marile primejdii ale lumii împreună cu acest om cu 
adevărat divin nu au de ce să se teamă, fiind în deplină siguranţă. 

1 1 .Priviţi acest ţinut minunat! Cu mai puţin de un ceas în urmă era un deşert golaş 
şi neprimitor, o adevărată imagine a morţii - aşa cum era şi starea sufletelor noastre, 
cărora tot El le-a redat viaţa prin Cuvântul Său; iar acum, puterea miraculoasă şi de 
necuprins a Cuvântului Său face să crească vegetaţia cea mai bogată din piatră seacă, pe 
care a măcinat-o şi a făcut-o să devină un pământ gras şi mănos. 

12.Dacă la o suflare de-a Lui nu rezistă nici pietrele şi I se închină toate spiritele 
fără de număr ale naturii, atunci nici popoarele pământului nu îi vor rezista. Cum am 
putea deci noi, care suntem cu certitudine prietenii Lui şi ştim că ne aflăm sub protecţia 
Sa, să mai avem în sufletele noastre vreo urmă de teamă că am putea păţi ceva rău?! Sper 
că, gândindu-te mai mult la aceste lucruri, te vei elibera de orice teamă deşartă." 

13. Aziona a spus: „Prietene, ai vorbit drept şi sunt de aceeaşi părere cu tine. Dar 
omul rămâne totuşi om, mai ales atunci când primejdiile încep să se apropie de el! Nu 
rareori, aflându-se într-o asemenea stare de frământare lăuntrică, uită esenţialul şi, în loc 
să cugete calm, cu liniştea interioară necesară, se precipită, fiind cuprins de o asemenea 
frică încât uită şi de cele mai bune şi eficiente mijloace de apărare, care se află chiar sub 
nasul său. 

14. La fel am păţit şi eu adineauri, când am aflat din gura Dumnezeului, Domnului 
şi învăţătorului nostru rostul intrării acestei bărci de recunoaştere în golf. Dar acum sunt 
din nou liniştit, în mare parte şi datorită cuvintelor tale." 

Capitolul. 224 - întrebările lui Aziona despre viaţa de după moarte a sufletului 



l.(Aziona): „Dar, în timp ce ne simţim atât de bine împreună, mâncând pâine şi 
bând vin, vreau totuşi să aud din gura Ta, o Doamne, cum este cu viaţa sufletului după 
moartea trupului! 

2.Din aproape toate învăţăturile divine reiese că există două posibilităţi: pentru 
noi - să spunem, păgânii - există Elizeul, unde sufletele bune şi care sunt demne de el 
continuă să trăiască veşnic într-o stare de fericire indescriptibilă, şi mai există Tartarul, 
unde sufletele rele sunt pedepsite, tot pentru veşnicie, cu tot felul de chinuri nemaiauzite. 

3. Iudeii au paradisul şi infernul lor, care, în cele din urmă, sunt cam acelaşi lucru 
cu Elizeul şi cu Tartarul păgânilor. Indienii au de asemenea - sub diverse forme, nume şi 
aspecte - o aceeaşi fiinţă atotputernică ce se prezintă sub două ipostaze: una blândă şi alta 
teribilă. Tot astfel, zeii din Elizeu sunt cu toţii buni, iar cei din Tartar sunt cu toţii răi. 

4. Iudeii au un Iehova foarte bun şi înţelept, care este asistat de miriade de spirite 
bune, purtând numele de «îngeri» şi fiind gata oricând să ajute şi să ocrotească oamenii. 
Dar, opus bunului şi atotputernicului Iehova şi îngerilor săi, există la fel de puternicul 
Satana, numit şi «Leviatan», de partea căruia se află o mare mulţime de spirite foarte rele, 
numite «diavoli». 

5. Bunul Iehova urmăreşte fără încetare să le facă bine oamenilor şi să-i atragă 
către El. Dar nu are prea mult succes, deoarece Satana se pricepe mai bine să câştige şi să 
aducă de partea sa nenumărate suflete, îndepărtându-le astfel de Iehova. Bunul Iehova îl 
ameninţă mereu pe Satana cu tot felul de pedepse şi cu judecata. Dar acesta râde şi face 
mai departe tot ceea ce vrea el. Ce să credem despre astfel de povestiri? O, Doamne, Te 
rog, spune-ne care este adevărul!" 

6.1nainte de a începe Eu să vorbesc, Epiphan a exclamat: „Uitaţi-vă la 
conducătorul nostru, Aziona! Intr- adevăr, el este mai deştept decât noi toţi! Noi am pus 
până acum tot felul de întrebări, dar el este singurul care a atins acest aspect esenţial! Da, 
Doamne şi Invăţătorule, am citit şi eu despre aceste lucruri, în mai multe scripturi, şi ele 
m-au pus şi pe mine pe gânduri! Fie bătrânii noştri au consemnat tot ceea ce ştiau într-un 
limbaj simbolic pe care noi nu-1 putem înţelege, fie ei pur şi simplu au bătut câmpii, aşa 
cum fac copiii şi nebunii, mânaţi de imaginaţia încă foarte primitivă. 

7. Eu, ca un om foarte simplu, având o minte limitată şi fiind înzestrat, cum s-ar 
spune, cu o inimă bună, nu pot să concep ca raţională supravieţuirea după moarte a unui 
suflet - care şi-a început viaţa pământească fie orientat în bine, fie (cel mai adesea) în rău, 
cum s-a nimerit -, decât cu singura condiţie ca această supravieţuire să-i permită să 
evolueze în continuare, până la cel mai înalt grad de perfecţiune. Este firesc ca, pentru o 
viaţă care a fost din diverse cauze începută prost aici, pe pământ, şi care aproape sigur se 
va încheia şi mai prost, să existe în lumea de dincolo o corecţie pe măsură, dar înţeleaptă, 
pentru ca şi sufletul care în viaţa trupească de pe pământ a fost rău să ajungă ca acolo, în 
lumea de dincolo, chiar dacă mai târziu, să se cunoască pe sine şi să-L cunoască pe 
Dumnezeu cel Preaînalt, precum şi rostul adevărat al vieţii lui şi îndatoririle pe care le 
are. 

8. Dar să primeşti şi să înduri acolo pedepse eterne, de o duritate indescriptibilă şi 
de o asprime inumană pentru scurta viaţă dusă din păcate prost, şi fără nici un alt scop 
decât pentru ca zeul atotputernic să-şi verse mânia şi să se răzbune la nesfârşit pe creatura 
cea slabă - nu, eu nu îmi pot imagina toate acestea din partea unui Dumnezeu ca Tine, o, 
Doamne, nici dacă ai fi în culmea mâniei, cel puţin judecând după cum Te înfăţişezi Tu 
acum cu claritate ochilor noştri. 

9. Leul este fără îndoială o fiară foarte rea, şi la fel sunt şi hiena, tigrul, lupul şi 
ursul. Dar ei pot fi totuşi îmblânziţi şi transformaţi în păzitori ai oamenilor, devenind 
astfel creaturi folositoare. Dacă astfel de fiare pot fi dresate pentru a face lucruri 
folositoare, de ce nu ar fi la fel şi cu un suflet uman, care adesea a devenit rău fără voia 
lui?! Deci, iubite Domn şi învăţător, spune-ne care este adevărul referitor la aceste lucruri 
foarte speciale, despre care cu înţelepciune Te-a întrebat mai înainte Aziona!" 



Capitolul. 225 - Copiii lui Dumnezeu (de sus) şi copiii lumii (de jos) 



l.Eu am spus: „Vedeţi, dragii mei, ceea ce spun scripturile păgâne reprezintă doar 
un ecou foarte deformat a ceea ce le-a fost revelat cu multă claritate - de acelaşi Duh care 
sălăşluieşte acum în Mine - primilor oameni de pe pământ. 

2.Numai Scriptura iudeilor conţine adevărul deplin, dar nu dezvăluit, ci ascuns în 
simboluri potrivite*, şi aceasta dintr-un motiv foarte înţelept: pentru a nu fi întinat şi 
desacralizat de copiii impuri şi decăzuţi ai acestui pământ. 

3. Căci pe acest pământ locuiesc două feluri de oameni. Cei mai mulţi dintre ei - şi 
care îi aparţin propriu-zis acestei lumi - sunt, conform ordonării creaturilor în trepte 
evolutive, cei al căror suflet şi trup provin exclusiv de pe acest pământ şi pe aceştia îi 
putem deci numi «copiii lumii». 

4.0 parte, mult mai mică, a oamenilor acestei lumi sunt doar cu trupul de pe acest 
pământ, sufletul lor provenind din diferite lumi stelare, uneori ei fiind chiar spirite 
angelice pure venite din ceruri. Aceştia din urmă sunt însă cei mai rari. 

5. Acest al doilea fel de oameni, mult mai nobili, pot fi numiţi «copiii lui 
Dumnezeu». Doar aceştia pot pătrunde şi înţelege tainele împărăţiei lui Dumnezeu, şi ei 
au nobila misiune de a-i învăţa aceste adevăruri, dacă este cazul, şi pe copiii lumii, după 
puterea de înţelegere a acestora, şi de a le arăta calea pe care trebuie să meargă, pentru a 
putea deveni şi ei copii ai lui Dumnezeu şi locuitori ai împărăţiei Sale. 

6. Oamenii care sunt propriu-zis ai acestei lumi, fiind abia ieşiţi din noroiul acestui 
pământ, au o natură mult mai senzuală, deoarece sufletele lor nu au trecut prin nici un fel 
de şcoală umană unde să înveţe să ducă o viaţă liberă, autodeterminativă. De aceea, la 
început ei pot fi ghidaţi numai prin imagini concrete, pentru a ajunge să recunoască 
Spiritul Divin Suprem şi etern. 

7.Vedeţi voi, tocmai pentru această majoritate a oamenilor pământului au fost 
ocultate revelaţiile despre împărăţia spiritelor, cu ajutorul unor imagini simbolice, mai 
mult sau mai puţin concrete. Copiii lui Dumnezeu le dezvăluie şi le explică oamenilor 
aceste imagini, în funcţie de capacitatea lor de înţelegere, dar fac aceasta întotdeauna cu 
măsură, niciodată prea mult dintr-o dată, ci numai atât cât pot suporta copiii lumii şi 
numai în măsura în care sufletul lor poate să «digere» aceste lucruri. Din ceea ce v-am 
spus acum, puteţi deja să trageţi nişte concluzii. 

8. Este uşor de înţeles că, după moartea trupului, viaţa sufletească a oamenilor 
evoluează treptat, deoarece este cu neputinţă ca desăvârşirea acesteia să fie un rezultat de 
moment, datorită faptului că sufletul, la fel ca şi trupul material pe care 1-a avut anterior, 
este o entitate limitată în spaţiu şi timp, fiind într-un fel «întemniţat» în frumoasa sa 
formă umană, şi tocmai de aceea el nu poate înţelege şi asimila decât în mod gradat 
infinitul şi eternul - atât în ceea ce priveşte spaţiul şi timpul, cât şi atotputernicia fără 
limite a Spiritului lui Dumnezeu şi lucrările Sale. 

9. Apoi, în momentul în care sufletul îşi părăseşte trupul, totul depinde de nivelul 
de conştiinţă pe care acesta îl va fi atins. Dacă acest nivel al sufletului, în conformitate cu 
binele făcut în timpul vieţii, este suficient de elevat, el se va regăsi dintr-o dată într-o 
lume care îi va permite să atingă un grad superior de desăvârşire a vieţii libere şi apoi să 
evolueze şi mai mult către niveluri din ce în ce mai înalte. 10. Dar dacă un suflet, fie din 
lipsă de educaţie, fie, într-un caz nefericit, din lipsa bunăvoinţei, în ciuda cunoaşterii 
legilor divine, trebuie să-şi părăsească corpul fără să se fi orientat nici un pic în timpul 
vieţii pământeşti spre ceea ce este adevărat şi bun, ei bine, cred că este uşor de înţeles 
pentru orice om cât de cât răsărit la minte că un astfel de suflet jalnic, atrofiat, nu se va 
putea regăsi în lumea de dincolo decât într-o situaţie deloc de invidiat, în care, prin 
iubirea şi înţelepciunea supremă a lui Dumnezeu, el va putea fi mai întâi purificat şi 
vindecat de cruzimea şi grosolănia lui animalică, pentru ca apoi, gradat, să se poată ridica 
pe o treaptă superioară a vieţii, de unde, după aceea, va înainta mai uşor spre un nivel şi 
mai înalt." (* - Vezi şi „Textele biblice şi sensul lor tainic" revelată prin Jakob Lorber, 
n.r.) 



Capitolul. 226 - Despre viaţa oamenilor acestui pământ în lumea de dincolo 



1 .(Domnul): „Dar pe acest pământ există şi oameni care, fiind născuţi din părinţi 
înstăriţi, au parte de cea mai aleasă educaţie şi cea mai bună instruire posibilă, însă, 
ocupând funcţii înalte la maturitate şi primind cele mai mari onoruri, permit să intre în 
inima lor demonul orgoliului. Ei încep atunci să-i tiranizeze pe ceilalţi, chiar să-şi urască 
semenii, să-i înşele şi să-i asuprească, lăsându-se pradă desfrâului. Singurul «rai» spre 
care ei aspiră cu toată puterea îl reprezintă o bunăstare deosebită, grandoarea şi luxul. Cei 
care nu vor să li se supună sunt adesea prigoniţi de ei în modurile cele mai îngrozitoare şi 
ucişi fără milă. 

2.Dar iată că vine ziua şi ceasul în care şi sufletele unor astfel de oameni trebuie 
să-şi părăsească mult iubitele lor trupuri, la porunca atotputernicului Dumnezeu. Ce 
urmează atunci? 

3. Vedeţi, sufletele de felul acestora merită cu siguranţă o pedeapsă, şi orice om 
care gândeşte cât de cât drept trebuie să recunoască acest lucru! Şi totuşi, nu sunt Eu cel 
care le condamnă, ci ele însele se pun într-o situaţie şi într-o stare identică cu aceea pe 
care au avut-o în această lume, cu singura diferenţă că toate sufletele din jurul lor vor fi, 
vor avea şi vor dori aceleaşi lucruri ca ei. In scurt timp, între aceste suflete va izbucni 
războiul cel mai crâncen. Căci fiecare, crezându-se a fi cel mai măreţ şi cel mai puternic, 
va vrea să-i conducă pe ceilalţi, considerându-i pe toţi cei care nu se supun ordinelor şi 
legilor sale nişte răzvrătiţi ce trebuie pedepsiţi. 

4.Dacă numai unul, doi sau trei ar gândi şi s-ar simţi astfel, iar ceilalţi ar fi nişte 
spirite mai umile şi mai supuse, în împărăţia spiritelor ar rezulta un fel de monarhie, în 
care unul ar porunci şi milioane l-ar asculta. Dar, pentru că în locul unde ajunge acel 
suflet, fiecare vrea să fie monarh şi să-i stăpânească cu tiranie pe vecinii săi, care sunt la 
fel de dornici de a prelua conducerea, nu poate fi aşa. Această pasiune rea dă naştere unei 
uri reciproce aproape de nestins, unor permanente răfuieli, ambiţii şi prigoane şi unui 
război în care de fapt nimeni nu poate fi ucis, dar ura şi furia reciprocă se manifestă 
asemenea unui foc devastator ce izbucneşte din combatanţi. Cu acest foc ei se luptă şi se 
chinuie unii pe alţii. 

5. Pentru ca o astfel de adunare să ajungă la o oarecare stare de linişte, este necesar 
ca un spirit angelic din ceruri să restabilească pacea printr-un foc şi mai puternic, care le 
provoacă acestor suflete dureri aproape insuportabile, uneori doar de moment, însă alteori 
chiar de lungă durată. Astfel sufletele sunt calmate, pasiunile lor prosteşti amuţind tot mai 
mult, focul care le chinuia se stinge, iar spiritul angelic poate atunci să înceapă să le 
înveţe. 

6.Dacă un astfel de suflet nefericit se corectează, el trece imediat într-o altă stare. 
Dacă însă, din cauza unui orgoliu interior tăinuit, nu vrea să se îndrepte, el va rămâne la 
fel de prost ca înainte şi se va confrunta din nou şi din nou cu aceleaşi situaţii. Căci dacă 
aceste suflete, aproape incorigibile, vor să se chinuie astfel eoni de ani pământeşti, putem 
spune, la fel ca romanii: Volenti non fit injuria! ('Ceea ce ai acceptat de bunăvoie nu se 
poate considera o nedreptate!') 

7. Cred că acum aţi aflat suficient de multe despre acest subiect, ca răspuns la 
întrebările pe care Mi le-aţi pus. Totuşi, vreau să mai adaug câte ceva, aşa că, ascultaţi- 
Mă în continuare!" 

Capitolul. 227 - O forţă căreia îi lipseşte opusul ei este nulă 



1 .(Domnul): „Să presupunem că ar exista un om cu o forţă atât de mare încât ar fi 
capabil să smulgă cu mâinile stejarii şi cedrii cei mai puternici; numai că atât omul, cât şi 
copacii s-ar afla în mâl şi apă, neavând o bază solidă; şi chiar dacă un copac şi-ar întinde 
rădăcinile până la pământul ferm aflat la câţiva stânjeni dedesubt, ar putea oare acel 
voinic să-1 scoată din rădăcini? Nu, căci de îndată ce ar încerca să facă aceasta, s-ar 
scufunda în mâl şi în apă, iar toată forţa lui nu i-ar folosi la nimic. 

2. Prin urmare, dacă un astfel de uriaş vrea să-şi arate puterea braţelor, ar trebui ca 
picioarele sale să aibă drept sprijin un pământ tare. Cred că înţelegeţi de ce. Vă mai dau 
acum un exemplu, care poate fi iluminator pentru voi. 

3. Să presupunem că aici, în faţa noastră, s-ar afla două sute de luptători foarte 
puternici, o sută de o parte, o sută de cealaltă parte şi, imediat ce ei ar porni la luptă, 
năpustindu-se unii asupra celorlalţi, Eu i-aş ridica în aer prin forţa Mea lăuntrică şi, cu 
ajutorul unui vânt puternic, i-aş împrăştia în toate direcţiile. Vă întreb: cum îşi vor începe 
aceştia războiul fără niciun punct solid de sprijin? Cum vor lupta ei? Va putea vreun 
luptător să facă chiar şi numai un singur pas în aer - oricât de puternice picioare ar avea - 
sau va putea să-şi mişte braţele, menţinându-şi în continuare poziţia verticală? 

4. Văd că începeţi să vă imaginaţi această situaţie şi să vă întrebaţi cum ar fi cu 
putinţă? Stă în puterea Mea să vă arăt practic aceasta. Spuneţi-Mi, care dintre voi vrea să 
se supună unei astfel de probe? Epiphan, ai vrea să te convingi de adevărul spuselor 
Mele, fiind suspendat la o distanţă corespunzătoare unui stat de om, deasupra 
pământului?" 

5. Epiphan a răspuns: „Desigur, Doamne şi învăţătorule, căci ştiu că sub ocrotirea 
Ta este cu neputinţă să mi se petreacă ceva rău! Sunt hotărât să accept." 

6. Eu am spus: „Foarte bine, ridică- te în aer la înălţimea unui stat de om şi spune - 
le celorlalţi cum te simţi!" 

7. Epiphan se afla deja în aer, plutind liniştit, având o poziţie verticală, iar Eu i-am 
spus: „Fă acum câteva mişcări, de parcă ai vrea să ajungi undeva sau ai vrea să te aperi de 
un duşman şi spunene ce simţi, cum îţi este!" 

8. Epiphan a încercat să facă aceasta, dar şi-a pierdut imediat poziţia verticală, care 
îi fusese atât de comodă. Cu cât îşi mişca mai mult braţele şi picioarele, cu atât ajungea în 
poziţii mai incomode. In cele din urmă, s-a răsucit în aer asemenea unei frunze şi o 
simplă adiere de vânt a început să-1 ducă - conform Voinţei Mele - spre casa lui Aziona, 
în zidul căreia a găsit în sfârşit lin punct fix de sprijin; cu ajutorul acestuia şi-a recăpătat 
plăcuta poziţie verticală, iar apoi, ţinându-se de zid, s-a împins cumva în jos, până la 
pământ. 

9. Când a atins din nou pământul cu picioarele, s-a bucurat foarte mult, lăudându- 
Mă şi slăvindu-Mă. A venit apoi imediat în fugă la masa noastră şi a spus: „O, Doamne, 
sunt gata să fac orice vrei Tu, dar nu mai vreau o astfel de probă! Aş fi vrut să vă 
povestesc ce simt pe când eram în aer şi, cât timp mă aflam încă în poziţia verticală, în 
care m-a încercat un sentiment destul de plăcut, aş fi putut să vă spun cât de bine şi de 
graţios mă simţeam. Dar când am început să mă mişc, la porunca Ta, şi a trebuit să accept 
toate acele poziţii, deoarece nu le puteam schimba, mi-a pierit graiul. Dacă nu mi-ar fi 

fost ruşine, aş fi început să ţip îngrozit şi să mă vait, căci îmi era imposibil să articulez 
cuvinte! Să vorbească cine poate când este cuprins de toate ameţelile şi se simte mai 
neputincios decât o muscă! Mie unuia mi-a fost imposibil. 

lO.Este suficient să te afli deasupra solului nu mai sus decât un stat de om şi devii 
într-o clipă creatura cea mai lipsită de putere! Cea mai slabă adiere, care abia poate clinti 
o frunzuliţă dintrun copac, te poartă fără să i te poţi opune; ca să nu mai vorbim de faptul 
că te afli şi într-o poziţie extrem de incomodă. Nu, după cum spuneam, orice, dar o astfel 
de probă nu mai vreau! Cuvintele care au ieşit din gura Ta, o Doamne, s-au dovedit acum 
a fi purul adevăr: puterea cea mai mare, fără un punct de sprijin solid, care să reprezinte 
forţa sa opusă necesară, este de parcă nici nu ar fi. Aceasta este convingerea mea vie. 

11. Am înţeles destul de bine din explicaţia Ta de mai înainte ce anume este 
Orchus, Tartarul sau iadul. Dar nu prea înţeleg cum e cu Satana şi cu ajutoarele lui, aşa- 
numiţii diavoli! întrucât până acum ne-ai explicat totul atât de bine şi de limpede, o, 
Domnul şi învăţătorul meu, Te rog explică-ne şi acest lucru, bineînţeles, dacă aceasta este 
şi sfânta Ta voinţă!" 



Capitolul 228 - Polul opus lui Dumnezeu 



l.Eu am spus: „De aceea v-am dat aceste exemple, pentru a fi capabili să 
înţelegeţi cu mai multă uşurinţă explicaţia următoare referitoare la Satana şi la diavoli. 
Ascultaţi deci în continuare! 

2.V-aţi convins acum, în urma experienţei avute, că nici măcar cel mai puternic 
uriaş nu poate face nimic dacă nu are un punct solid de sprijin, pe care îl vom numi 
«putere opusă» sau «pol opus». La fel se petrec lucrurile, deşi la o scară infinit mai mare, 
şi în cazul Fiinţei Divine Supreme! 

3. Dacă Spiritul etern, perfect liber, foarte înţelept şi atotputernic al lui Dumnezeu 
nu ar fi stabilit încă din eternitate un pol opus, provenit din El însuşi, şi dacă El ar fi ales 
să fie un Dumnezeu în exclusivitate pozitiv, Lui nu l-ar fi fost posibil să cheme întru 
existenţă sorii, lumile şi toate fiinţele fără de număr. 

4.Dar ce este acest pol, opus lui Dumnezeu? în ce constă el? îi este el în întregime 
străin polului pozitiv, forţei şi vieţii divine libere sau este, în anumite privinţe, de aceeaşi 
natură cu acesta? Este el propriul său stăpân sau depinde, în toate privinţele, de polul 
pozitiv al puterii divine? 

5. Vedeţi, vă voi răspunde cât se poate de clar la aceste întrebări şi atunci veţi 
înţelege ce este acest aşa-numit «Satan» şi cine sunt de fapt diavolii lui. Fiţi deci atenţi! 

6.Dacă un om vrea să-şi reprezinte ceva, el începe să gândească, şi o mulţime de 
gânduri izolate, sub formă de imagini fugitive, îi trec prin minte. Dacă gânditorul dedică 
un anumit timp contemplării acestor imagini interioare, pe care le numim «gânduri», ele 
încep să se fixeze puţin câte puţin în mintea lui, iar el îşi dă seama curând că aceste 
gânduri, unele mai bune decât celelalte, s-au reunit şi au format astfel o idee mai clară. 

Sufletul păstrează atunci această idee într-un aşa-numit centru al memoriei sale, sub 
forma unei idei mai bine conturate, pe care o putem numi «idee fundamentală». 

7.Dar succesiunea gândurilor continuă în minte asemenea curgerii apei unui 
fluviu şi, la un moment dat, în această «defilare» a gândurilor, se distinge din nou un 
gând, care este mai clar decât celelalte şi pe care ideea fundamentală îl atrage imediat, 
unindu-se cu el şi devenind astfel mai bine conturată şi mai puternică. 

8. Acest proces continuă astfel o vreme, timp în care mai multe idei colaterale se 
succed şi se combină armonios cu prima, până când de aici rezultă noţiunea unui anumit 
obiect concret sau a unei acţiuni de îndeplinit şi a rezultatelor ei. 

9.0 dată ce gânditorul ajunge la o astfel de noţiune pe deplin conturată şi clară, el 
va fi încântat de aceasta şi o va pătrunde imediat cu focul iubirii sale. Iubirea va trezi 
voinţa şi puterea de acţiune a gânditorului şi prin urmare conceptul, până atunci pur 
interior, se va manifesta cu uşurinţă în planul material. 

lO.Astfel, conceptul, la origine pur spiritual, nu va mai exista doar ca o imagine 
spirituală în «aparatul senzorial» al sufletului, ci va exista şi în natura materială, ca o 
reprezentare concretă şi, în acelaşi timp, judecată a imaginii spirituale interioare, 
destinată să îi servească celui care a gândit-o. 

11. Totuşi, diferitele gânduri şi idei care au servit la formarea unui concept în 
întregime concret îşi păstrează natura spirituală şi formează împreună cu spiritul un unic 
pol, pe care îl vom numi «polul esenţial» sau «polul vieţii». 

12.Dar, pentru că are deja o anumită existenţă de sine stătătoare - deşi continuă să 
existe în suflet şi ca o reprezentare pur spirituală -, conceptul concret în ansamblu, 
constituit din feluritele gânduri şi idei, nu mai aparţine polului esenţial, ci polului opus, 
deoarece, într-un anumit fel, el există deja în sine, în mod independent, separat de suflet, 
ca un întreg bine definit în toate părţile sale componente, care, dacă acţiunea continuă, 
poate deveni un lucru în întregime concret, deci judecat şi fixat, şi care nu ar mai putea 
aparţine sferei spiritului şi sufletului. Dar ascultaţi-Mă în continuare!" 



Capitolul 229 - Cei doi poli ai existenţei 



1 .(Domnul): „Tu, Epiphan, te-ai gândit că şi o idee formată din mai multe gânduri 
izolate, ba chiar şi un gând izolat, dacă este suficient de bine conturat, ar putea să 
constituie o imagine conceptuală şi deci să aparţină polului opus. In această privinţă, tu ai 
perfectă dreptate; dar în cazul acesta, gândul sau ideea astfel concretizată nu mai este 
propriu-zis o idee, ci constituie deja un concept autonom, de sine stătător, din moment ce 
există, faţă de suflet, ca o imagine bine conturată sau ca o acţiune deja hotărâtă şi, astfel, 
face parte din polul opus vieţii. 

2. în primul pol, cel pozitiv, se află viaţa, acţiunea şi libertatea. în al doilea pol, cel 
negativ sau opus, se află moartea, inerţia şi judecata. Vedeţi, acestea reprezintă iadul, 
Satana şi diavolii - care sunt reprezentări simbolice a ceea ce am descris până acum ca 
fiind «polul opus»! 

3. Or, întreaga Creaţie şi tot ce percepeţi prin intermediul simţurilor voastre nu 
sunt decât gânduri, idei şi concepte divine care au devenit concrete - inclusiv voi, 
oamenii, în privinţa trupului vostru senzorial; cât priveşte sufletul, în măsura în care 
acesta rămâne legat de trup prin eterul nervilor şi al sângelui, el este în continuare asociat 
judecăţii şi deci şi morţii acestui trup; dar, angrenându-şi liberul arbitru în conformitate 
cu legile divine, el poate să se elibereze de trup, aspirând la cele pur spirituale, şi să se 
unească plenar cu spiritul său divin, ceea ce îi va permite să acceadă, într-o totală 
independenţă şi eliberat de moarte, la viaţa liberă şi eternă. 

4.Reţineţi acum ceea ce este şi mai important! Propria cunoaştere şi iubire îl fac 
pe om să încline către o acţiune bună sau către una rea. în cazul în care cunoaşterea este 
una spirituală, ce duce la Dumnezeu, iubirea va înclina şi ea spre cele spirituale - şi astfel, 
spre Dumnezeu - şi va determina fiinţa umană să acţioneze în mod corespunzător, iar 
aceste acţiuni bune vor fi binecuvântate din cerurile vieţii. 

5. Dar dacă unui om i-au fost date, încă din leagăn, drept cunoaştere, doar cele ce 
slujesc trupului, atunci şi iubirea lui se va îndrepta în totalitate spre materie, căreia i se va 
consacra cu pasiune, el strângând tot mai multe comori pământeşti şi urmărind să-i 
asigure cărnii sale un confort cât mai mare. Astfel, sufletul va intra cu totul în materie, 
adică în polul opus Spiritului Divin perfect liber şi, o dată captiv, va deveni el însuşi parte 
integrantă din aceasta. Urmarea necesară a acestui fapt este că sufletul se va supune el 
singur judecăţii şi deci se va condamna, într-un fel, la moarte. Dar a cui este vina, dacă nu 
a omului, care, cu bună ştiinţă, s-a adus singur în această stare prin ceea ce a iubit, voit şi 
făcut? 

6. Ţineţi minte! Când veţi vorbi cu oamenii, cercetaţi dacă aceştia ştiu ceva despre 
suflet şi despre viaţa sa veşnică! Dacă ridică din umeri şi spun cu un fel de dispreţ: «Da, 
am auzit de mai multe ori vorbindu-se despre acest lucru, însă experienţa de zi cu zi ne 
arată că în această afirmaţie nu există decât puţin adevăr, dacă nu chiar deloc. Tot ce se 
spune despre aceste lucruri nu este decât o exaltare neîntemeiată a unor muritori de 
foame, care fug de muncă!» - atunci veţi putea trage concluzia sigură că sufletele acestor 
oameni au fost înglobate aproape în totalitate de materia cărnii lor, fiind astfel supuse în 
întregime judecăţii. 

7.Va fi foarte greu - deşi nu complet imposibil - ca aceştia să fie eliberaţi din 
judecata lor şi din captivitatea polului opus, în această lume şi, cu atât mâi mult, în lumea 
de dincolo. Va fi necesară o îndelungată perioadă de purificare, în care ei să fie supuşi 
judecăţii şi morţii, pe care singuri şi le-au atras asupra lor, până când puţinul spiritual 
care a mai rămas în suflet va devora ceea ce este material, care adesea este neînchipuit de 
mare. în cele din urmă, foamea va forţa un astfel de suflet să simtă un mare dor de hrana 
spirituală. însă întotdeauna aceasta se va petrece după o perioadă de timp atât de lungă 
încât voi nici nu o puteţi cuprinde acum cu mintea." 

Capitolul. 230 - Calea spre mântuire 



1 .(Domnul): „De aici puteţi să înţelegeţi că dacă Dumnezeu nu ar fi proiectat din 
El însuşi acest pol opus (care pare infinit pentru cunoaşterea voastră), El nu ar fi putut să 
dea viaţă şi nici să menţină vreo Creaţie, tocmai pentru că marele pol opus este însăşi 
Creaţia. Pentru a răspunde scopului pe care Creatorul 1-a dat, ea trebuie să fie judecată, 
solidă şi, deci, într-un fel, să fie moartă şi inertă. Şi tocmai pentru că este aşa, ea este 
bună pentru Dumnezeu. Ea nu este rea în ceea ce priveşte efectele sale decât pentru 
oameni, deoarece ei au menirea - atât în privinţa sufletului, cât şi, parţial, chiar în privinţa 
cărnii - ca, după învierea lor, să-şi unească pentru eternitate cu Dumnezeu spiritul lor pur 
pozitiv, provenit din Acesta (din Dumnezeu) şi astfel să nu mai fie niciodată lipsiţi de 
libertate şi de independenţa cea mai deplină. 

2.Bineînţeles că acum apare cea mai importantă întrebare dintre toate, şi anume: 
ce trebuie să facă omul pentru a-şi feri sufletul de reintrarea în vechea judecată a materiei 
şi a morţii? 

3. Este suficient ca el să respecte cu exactitate cele zece porunci care le-au fost 
date oamenilor prin Moise. Pe scurt, aceasta înseamnă că mai întâi trebuie să crezi cu 
fermitate în Dumnezeu cel adevărat, să-L iubeşti mai presus de orice şi din toate puterile 
tale, iar pe fraţii tăi şi pe surorile tale să-i iubeşti ca pe tine însuţi şi, la nevoie, chiar mai 
mult! 

4.1n aceste două porunci se află întreaga lege mozaică, precum şi tot ce au spus 
profeţii care au propovăduit exact acelaşi lucru, dar, pentru o mai bună înţelegere, au 
folosit mai multe cuvinte. 

5. Cine va proceda aşa îşi va păzi cu siguranţă inima şi, astfel, şi sufletul de orice 
formă de orgoliu, duritate, mânie, ură, egoism, invidie, zgârcenie, lăcomie, ataşament 
pentru această lume, dorinţă de stăpânire şi de fast. Astfel el va intra cu uşurinţă în polul 
vieţii Spiritului lui Dumnezeu, căci iubirea pentru Dumnezeu îl umple pe om în totalitate 
cu Duhul vieţii Sale, iar iubirea pentru aproapele statorniceşte în sufletul lui acest Duh al 
vieţii şi, în acel moment, în mod necesar, sufletul devine întru totul identic cu însuşi 
Dumnezeu, prin spiritul iubirii divine care se află în el. 

6.0 dată ce sufletul se identifică cu Dumnezeu, el se identifică şi cu polul pozitiv 
al vieţii despre care ştiţi acum că este în Dumnezeu - şi va domni împreună cu El peste 
toată materia, care nul va mai putea cuprinde sau îngloba niciodată. 

7. Oricine va respecta ceea ce în mod clar v-am spus acum va culege aceleaşi 
roade, care nu vor înceta să crească veşnic. Spune-mi acum, dragul Meu Epiphan, dacă ai 
înţeles ceea ce am spus?" 

Capitolul.231 - întrebarea referitoare la mântuirea celor ignoranţi 



l.Epiphan a spus: „Mărite Domn şi învăţător! Mare a fost minunea pe care ai 
înfăptuit-o mai devreme pentru binele nostru trupesc, dar mai mare este înţelepciunea Ta 
în această învăţătură pe care ne-ai dat-o acum. Căci ea ne demonstrează cu infinit mai 
multă putere divinitatea Ta. Prin miracolul făcut ne-ai arătat fără putinţă de tăgadă că eşti 
pătruns de puterea şi măreţia lui Dumnezeu, altfel Ţi-ar fi fost imposibil să realizezi aşa 
ceva; dar prin această învăţătură ne arăţi că eşti nemijlocit însuşi Acela ale cărui gânduri 
şi idei formează polul vieţii. 

2. Atât eu, cât şi Aziona şi Hiram am înţeles foarte bine răspunsul Tău la 
întrebarea neîndoielnic foarte importantă pe care Ţi-am pus-o şi realizăm acum că aşa 
stau lucrurile şi că nici nu ar putea fi altfel. Dar această problemă atrage ea însăşi o altă 
întrebare, foarte importantă pentru întreaga omenire de pe acest pământ. 

3. Vezi Tu, Mare Domn şi învăţător, noi ştim acum ce trebuie să facă omul pentru 
a nu-şi lăsa sufletul să fie „înghiţit" de către polul Tău opus, aceasta fiind soarta cea tristă 
a fiinţelor umane care nu au ştiut să se ferească de el. Prin graţia şi infinita Ta bunătate 
ştim acum care este drumul cel drept şi vom merge cu siguranţă pe el. Dar ce se va 
petrece cu toţi ceilalţi nenumăraţi oameni care locuiesc pe acest vast pământ? Ei nu ştiu 
nimic despre ceea ce ne-ai revelat Tu acum! Nenumăraţi sunt cei care au trăit pe acest 
pământ de la începuturi până acum şi cine ştie cât de mulţi vor mai veni după noi! 

4. Cei care au existat înaintea noastră nu au ştiut cu siguranţă nimic despre această 
învăţătură şi au trăit în conformitate cu dorinţele lor materiale. Ce altă soartă pot ei să 
aibă în lumea de dincolo decât trista captivitate în polul Tău opus? Cine îi va putea 
elibera, cine o va face şi când? Cât de mult poate să conteze în acest caz numărul cel mic 
al oamenilor care, fiind deja de la origine mai spirituali, s-au îndreptat cu mai mare 
uşurinţă spre cele pur spirituale şi, din această cauză, după ce s-au lepădat de acest trup 
material, au intrat cu uşurinţă şi nestingheriţi în polul Tău principal? Chiar dacă i-aş pune 
la socoteală pe toţi oamenii buni, puri şi măreţi din punct de vedere spiritual, menţionaţi 
în diferitele scripturi, abia aş ajunge poate la o sută de mii! Ce înseamnă aceasta faţă de 
multitudinea celor care au fost înghiţiţi pentru un timp nespus de lung de către polul 
opus? Adresez acum această întrebare tuturor celor care gândesc cât de cât raţional: nu ar 
fi fost mai bine pentru acei nefericiţi dacă nu s-ar fi născut niciodată? 

5. La fel va fi şi cu aceia care vor vedea lumina zilei după noi, timp de încă o 
eternitate. Ei nu vor afla decât unele frânturi, deja foarte distorsionate, din această 
învăţătură a Ta. Cine îi va învăţa aşa cum ne înveţi Tu acum pe noi? Dacă o astfel de 
învăţătură nemaipomenită nu este dată cu claritatea cea mai mare, foarte greu o va 
accepta cineva pentru a o pune cu zel în aplicare în viaţa lui de zi cu zi, iar materia va ieşi 
din nou victorioasă ca şi până acum. 

6. Marea învăţătură pe care ne-ai dat-o este, fără îndoială, una nespus de 
valoroasă-şi de sfântă; dar rămâne totuşi această fisură, pe care, pentru liniştea mea 
interioară, îmi doresc s-o repari prin răspunsul ce mi-1 vei da la această întrebare foarte 
importantă! Explică-ne, Te rog, dacă aceasta este şi Voinţa Ta cea dreaptă şi sfântă!" 



361 



Capitolul. 232 - Despre cum sunt ghidate sufletele în lumea de dincolo. 



1 .Eu am spus: „Dacă situaţia cu naţiunile şi cu popoarele străine ar sta aşa cum ai 
descris-o tu, ar fi într-adevăr foarte trist în ceea ce priveşte mântuirea oamenilor de pe 
pământ; dar situaţia este complet diferită şi fiecărui om i se dă ocazia, indiferent de 
credinţa pe care o are, să se dedice mai mult celor spirituale decât celor materiale. Fiind 
aşa, în lumea de dincolo sufletul nu mai poate fi atras în totalitate de către polul material, 
ci - fără a înceta să dispună în întregime de liberul său arbitru - rămâne suspendat într-un 
fel de incertitudine, în care nu aparţine nici unuia şi nici celuilalt pol*. Eu numesc această 
stare a sufletelor o împărăţie intermediară, în care sufletele sunt ghidate de către spiritele 
deja desăvârşite şi cele mai multe dintre ele sunt conduse către polul cel bun. 

2.Bineînţeles că convertirea completă va dura ceva timp; dar aceasta nu are 
importanţă, pentru că niciodată nu va putea fi vorba despre o pierdere totală a vreunui 
suflet. Chiar dacă va fi înghiţit integral de către polul opus din cauza îndărătniciei lui prea 
mari (ceea ce bineînţeles ar fi foarte rău); va trebui să accepte ca, după un anumit ciclu 
temporal, să revină pe un pământ ori pe un altul - căci există nenumărate în spaţiul infinit 
- şi să treacă din nou prin proba vieţii întrupate, fără să ştie sau să aibă vreo bănuială că a 
mai trecut o dată printr-o asemenea probă. De altfel, o asemenea cunoaştere nu i-ar fi de 
nici un folos, pentru că atunci, datorită sensibilităţii sale, el ar recădea, în mod necesar, în 
răul lui de dinainte şi astfel i-ar fi zădărnicită reuşita în această a doua probă a vieţii. 
Pentru a înţelege mai bine, vă voi da un exemplu: 

3. Să spunem că, în urmă cu vreo două mii de ani, a existat un rege îngrozitor de 
crud şi de tiranic, care a omorât mii de oameni în modul cel mai cumplit. Pe lângă 
aceasta, el se deda şi la toate viciile posibile. Este uşor de ghicit unde a ajuns sufletul său 
după moartea sa trupească! 

4. Aşa cum v-am arătat deja mai înainte, un astfel de suflet nu poate merge 
altundeva decât acolo unde se află celelalte suflete asemenea lui. Fiecare dintre voi îşi 
poate imagina cu uşurinţă cum îi va fi după un scurt timp unui asemenea suflet acolo 
unde toţi tovarăşii lui sunt exact ca el, uneori chiar mai răi - pentru că, pe măsură ce trece 
timpul, furia şi setea lor de răzbunare creşte continuu; căci în cazul sufletelor materiale 
totul are o limită, mai puţin orgoliul şi setea de putere, precum cele pe care, de pildă, le 
manifesta regele în timpul vieţii sale trupeşti, dându-se drept zeu în faţa poporului său, 
cerându-i acestuia să i se închine, să-1 considere singurul Dumnezeu adevărat şi să-i 
aducă ofrande extraordinare. Binecunoscuta poveste a regelui Nabucodonosor din 
Babilonul de odinioară ilustrează chiar prea bine aceasta. 

5. Acelaşi lucru se petrece şi în lumea de dincolo, dar cu o amploare mult mai 
mare. De la început, fiecare dintre aceste suflete se pretinde faţă de ceilalţi a fi zeul 
suprem şi atotputernic, adoptă o atitudine extrem de poruncitoare şi cere imediat totul de 
la celelalte suflete, care la rândul lor au aceeaşi orientare şi intenţie. 

6. Vă puteţi imagina cu ce furie se vor năpusti asupra unui suflet atât de arogant 
celelalte suflete de acelaşi fel - care de mai mult timp se sfâşiau între ele din aceeaşi 
cauză - şi în ce mod îngrozitor îl vor trata; dar un astfel de suflet foarte prost chiar va 
suporta pentru o vreme toate aceste chinuri şi torturi, fiind în orbirea lui de părerea că, 

trecând prin aceste adevărate probe ale iadului, până la urmă ceilalţi îl vor recunoaşte şi 
accepta ca dumnezeu şi stăpân. 

7.Dar pentru că, o dată cu scurgerea timpului, începe totuşi să realizeze că s-a 
păcălit, se face foc şi pară de furie împotriva schingiuitorilor săi - şi atunci războiul şi 
focul se dezlănţuie fără limite, iar sufletele respective se consumă de-a dreptul în acest 
foc al mâniei; da, în cele din urmă, ele chiar s-ar nimici integral, dacă acest lucru ar fi 
posibil! 

8. Insă oricât de înfiorătoare ar fi această dezlănţuire de furie, ea este permisă, 
deoarece are totuşi şi ceva bun. Ea distruge în acele suflete o mare parte din ceea ce este 
material, purificându-le astfel câte puţin. După multe furtuni de acest fel, unele suflete 
devin mai lucide şi mai treze şi urmăresc să se desprindă de o astfel de tovărăşie 
tumultuoasă, căutându-şi o cale de scăpare; atunci de obicei îi este permis acelui suflet să 
ajungă într-o tovărăşie mai bună sau este din nou zămislit în trup. 

9. La fel s-a petrecut şi cu regele din povestirea noastră, al cărui suflet a parcurs 
calea pe care v-am descris-o acum cu exactitate şi pe scurt. Sufletul regelui de odinioară - 
care a domnit în modul descris pe undeva prin Asia îndepărtată - revine în această lume, 
(materială) de data aceasta într-o cu totul altă parte a universului material, pe calea 
naturală a intrării în carne, în trupul unui copil, născându-se, bineînţeles, dintr-o femeie 
sărmană. Acest suflet devine deci din nou copil şi nu are nici cea mai vagă idee despre 
starea sa anterioară. Ar fi o mare greşeală dacă ar avea chiar şi cea mai mică amintire a ei. 

10. Copilul, tot de sex masculin, creşte acum în sărăcie şi devine bărbat. Având o 
educaţie precară, se face un zilier cinstit şi harnic care lucrează pământul sau îndeplineşte 
activităţi domestice, II recunoaşte pe Dumnezeu, se închină Lui şi Ii mulţumeşte pentru 
pâinea cea de toate zilele. El chiar se bucură cu adevărat că, pentru o mică leafă, poate să- 
i slujească pe ceilalţi oameni şi să le fie de folos. In final, omul nostru muncitor devine 
bătrân, slab, obosit şi bolnav şi moare, la fel ca toţi oamenii de pe pământ. 

11. Ce se petrece acum cu sufletul lui? El ajunge în lumea de dincolo printre 
sufletele bune şi active şi îşi găseşte bucuria în cea mai mare umilinţă şi în slujirea tuturor 
celor care au nevoie. O astfel de orientare bună a sufletului va provoca în curând 
revelarea spiritului său divin, care este alter ego-ul lui din lumea de dincolo. 

12.0 dată ce spiritul este pe deplin revelat, sufletul nu întârzie să se unească 
plenar cu el. Abia când acest lucru se produce, sufletul redevine pe deplin conştient şi, o 
dată cu aceasta, el îşi redobândeşte amintirea clară a tuturor stărilor lui anterioare. El va 
slăvi atunci înţelepciunea, puterea şi iubirea lui Dumnezeu, care l-au condus - chiar din 
cele mai jalnice stări - înapoi la adevărata viaţă eternă. 

13. Acest exemplu vă arată suficient de clar cum conduce Dumnezeu pe căile Sale 
- care sunt ascunse pentru cei muritori - sufletele, oricât de rătăcite ar fi ele, aducându-le 
din nou la lumină şi la adevărata viaţă." (* - Vezi şi „De la iad la Rai" revelată prin Jakob 
Lorber, n.r.) 

Capitolul 233 - Despre naşterea şi moartea creaţiilor materiale 



1 .(Domnul): „Dumnezeu, care este El însuşi cea mai pură iubire, nu poate decât 
să-Şi iubească gândurile şi ideile, chiar dacă acestea se materializează în creaturi, 
constituind polul opus Lui. Astfel, nici măcar o piatră nu poate rămâne etern piatră şi, 
peste o perioadă de timp, pe care voi nici nu v-o puteţi imagina, chiar şi acest pământ va 
deveni, la fel ca şi toate celelalte stele fără de număr, bătrân şi fragil precum o haină 
veche. Atunci, totul în el (în acest pământ) va deveni spirit liber şi asemănător lui 
Dumnezeu, iar în schimb vor lua naştere noi Creaţii materiale, care vor evolua şi se vor 
transforma, fiecare în felul ei. 

2.Bineînţeles că pentru aceasta va fi necesară o perioadă de timp foarte lungă, de 
mai mulţi eoni de eoni de ani pământeşti. Insă de aici nu trebuie să înţelegeţi că actuala 
Creaţie va dispărea dintr-o dată şi că în locul ei va fi chemată întru fiinţare una cu totul 
nouă, ci acest lucru se va petrece încetul cu încetul, la fel cum într-o pădure bătrână 
arborii cei mai bătrâni mor şi putrezesc, transformându-se în cele din urmă integral în 
apă, aer şi eter şi trecând astfel într-o nouă existenţă, mai spirituală, dar în locul lor cresc 
din pământ o mulţime de alţi arbori. Iar Spiritul lui Dumnezeu lucrează în cele mari la fel 
ca în cele mici - presupunând că se mai poate numi un lucru «mare» în faţa lui 
Dumnezeu. 

3. Acum v-am arătat totul cu claritate, fără a mai folosi un limbaj metaforic, aşa 
cum au făcut-o bătrânii înţelepţi. Dar v-am arătat aceste aspecte numai vouă, pentru că 
voi aveţi puterea de înţelegere necesară. Nu are rost să oferiţi aceste informaţii celorlalţi 
oameni ai lumii, ci lor este suficient să le spuneţi doar că trebuie să creadă în numele Meu 
şi să respecte poruncile lui Dumnezeu, care sunt adevărate porunci ale iubirii. Toate 
celelalte le vor fi dezvăluite celor care vor păşi pe calea cea bună, în funcţie de 
necesităţile sufletelor lor, prin revelarea spiritului divin care sălăşluieşte în fiecare dintre 
ei. Bebeluşii trebuie hrăniţi doar cu lapte; o dată ce devin puternici, vor putea digera şi 
hrană mai solidă. 

4.Meditaţi asupra acestor lucruri în inimile voastre, iar dacă mai găsiţi ceva 
neclar, Mă puteţi întreba pe Mine sau pe ucenicii Mei şi veţi fi luminaţi, deoarece voi mai 
rămâne cinci zile oaspetele vostru! Totuşi, nu vă voi mai da de acum încolo nici o 
învăţătură nouă, pentru că deja v-am arătat şi v-am învăţat totul însă, după cum spuneam, 
voi mai rămâne aici şi următoarele cinci zile, ca prieten al vostru, şi vă voi mai arăta 
unele lucruri pământeşti bune şi folositoare. Să mergem acum cu toţii să vedem casele 
cele noi, grădinile, livezile, ogoarele, câmpiile şi animalele domestice!" 

5.Mulţumindu-Mi din toată inima pentru această învăţătură, cei trei ucenici noi s- 
au ridicat şi am plecat împreună către vecinii lor. Când au văzut cu propriii lor ochi toate 
câte se petrecuseră, nu mai conteneau să se minuneze şi le-au vorbit vecinilor despre 
Mine şi despre măreţul şi sfântul scop al venirii Mele acolo, iar de această dată vecinii au 
crezut fără nici o obiecţie cuvintele lor şi s-au umplut de fericire. 

6.Eu însumi i-am învăţat cum să folosească mai multe obiecte şi unelte pe care 
acum le aveau, făcând din ei agricultori iscusiţi, cum nu fuseseră mai înainte. Este de la 
sine înţeles că şi aceasta le-a produs o mare bucurie. Astfel au decurs cele cinci zile cât 
am mai rămas în această localitate. 



364 



Iisus în ţinutul Capernaumului 
Evanghelia după Matei. Capitolul 1 7 



Capitolul. 234 - Schimbarea la faţă a Domnului pe muntele Tabor 
(Evanghelia după Matei 1 7/1-2) 



(l).Şi după şase zile, Iisus a luat cu Sine pe Petru şi pe Iacov şi pe Ioan, fratele lui, 
şi i-a dus deoparte pe un munte înalt, 

(2). Şi S-a schimbat la faţă, înaintea lor, şi a strălucit faţa Lui ca soarele, iar 
veşmintele Lui s-au făcut albe ca lumina. 



1 .în cea de-a şasea zi, care era de fapt a şaptea, le-am spus ucenicilor: „Timp de 
şase zile am muncit cinstit şi am strâns o recoltă bună în acest deşert, însă acum a venit 
vremea să mergem mai departe; căci în alte ţinuturi mai sunt o mulţime de ogoare şi 
deserturi părăginite, pe care le vom cultiva şi le vom face să devină roditoare. 

2.Dar, înainte să plecăm, voi va trebui să mai rămâneţi până ce Eu, împreună cu 
Petru, Ioan şi Iacov ne vom reîntoarce de pe acest munte înalt, la poalele căruia ne aflăm 
acum şi pe care urmează să urc Eu împreună cu cei trei pe care i-am numit!" 

3. Cei care trebuia să rămână m-au întrebat de ce nu aveau voie să urce şi ei pe 
munte. 

4. Iar Eu le-am spus: „Pentru că Eu voiesc aceasta!" 

5. Atunci au tăcut şi nimeni n-a îndrăznit să-Mi mai pună vreo altă întrebare. 

6.Doar Aziona a spus ca pentru sine: „Acest munte care se află în faţa noastră este 
cel mai înalt şi este nespus de greu de urcat pe pereţii săi abrupţi!" 

7.Eu am spus: „Credeţi-Mă, nici un munte nu este prea abrupt, nici prea înalt 
pentru Mine! In câteva ore ne vom întoarce, iar tu să pregăteşti masa de prânz!" 

8. După aceea, i-am chemat pe cei trei ucenici la Mine şi am pornit la drum. Pe o 
parte a muntelui se putea urca cu uşurinţă şi în câteva ore am ajuns pe vârful cel mai 
înalt. Totuşi, acest munte era atât de înalt încât chiar şi căţărătorii experimentaţi aveau 
nevoie de douăsprezecetreisprezece ore ca să urce până acolo, aşadar şi această 
ascensiune a noastră a fost tot un fel de miracol. 

9. Acum ne aflam pe piscul cel mai înalt, de pe care se putea vedea aproape 
întreaga Galilee, Iudeea şi Palestina şi o parte din adevărata mare. Când, fiind profund 
transfiguraţi din cauza măreţei şi minunatei privelişti, ucenicii îmi mulţumeau din tot 
sufletul pentru această nemaipomenită desfătare, Eu atunci, prin Graţia Tatălui Meu 
Ceresc, M-am transformat la faţă, astfel încât chipul Meu strălucea asemenea soarelui, iar 

veşmintele Mele deveniseră de un alb luminos, ca zăpada proaspăt căzută, luminată de 
soare. Cei trei ucenici au rămas încremeniţi şi abia mai puteau vorbi de uluire. 

lO.Petru, după ce cu greu a reuşit să-şi revină din uimire, a zis: „Doamne, suntem 
aici deja în împărăţia Tatălui Ceresc sau numai în paradis? Mi se pare chiar că aud voci 
foarte diafane de îngeri în jurul meu!" 

11. Eu am spus: „Nici în împărăţia Tatălui Ceresc şi nici în paradis in specie ('în 
special'), ci pur şi simplu, în mod natural, aici pe pământ! Dar pentru că avem atât 
împărăţia Tatălui Ceresc, cât şi paradisul în noi înşine, prin puterea Cuvântului lui 
Dumnezeu, iar acesta cuprinde tot ce e adevărat şi bun, suntem într-adevăr acum, 
simultan, atât în împărăţia Tatălui Ceresc şi în paradis, cât şi pe pământ. Aceasta este şi 
ceea ce v-a transfigurat sufletele, iar pentru că aţi fost transfiguraţi în sufletele voastre 
înaintea Mea, am fost şi Eu transfigurat la exterior în faţa ochilor voştri, pentru ca să 
realizaţi cu adevărat că, deşi vă aflaţi pe pământ, sunteţi simultan şi în paradis, şi în 
împărăţia Tatălui Ceresc, fiind în interiorul vostru plini de adevăr spiritual şi de credinţă, 
şi - de aceea - plini de bine şi de iubire; căci adevărata împărăţie a Tatălui Ceresc şi 
adevăratul paradis înseamnă să credeţi în Mine şi să faceţi cum v-am învăţat, să Mă iubiţi 
prin faptele voastre din toată inima şi veţi avea astfel adevărata împărăţie a lui Dumnezeu 
în voi înşivă, fără ca să mai fie nevoie să ajungeţi undeva, în infinitatea Creaţiei, la o 
astfel de împărăţie. O dată ce ea este în voi, atunci ea este şi pretutindeni, în întreaga 
infinitate; şi oriunde vă veţi afla în spaţiu - aici, pe acest pământ, pe lună sau pe una 
dintre numeroasele stele, care sunt tot corpuri cereşti -, veţi fi astfel înconjuraţi de fraţii 
voştri preafericiţi, chiar dacă nu îi veţi putea vedea cu ochii voştri carnali, din cauza 
trupului vostru." 



Capitolul. 23 '5 - Domnul discuta cu Moise şi cu Ilie 
(Evanghelia după Matei 1 7/3) 



(3). Şi iată Moise şi Ilie s-au arătat lor, stând de vorbă. 



1. Petru a spus: „Doamne, undeva în Scriptură scrie: «Sufletele celor morţi se vor 
odihni în pace în pântecele pământului până la Judecata de Apoi, când vor fi trezite iarăşi 
din îndelungata lor odihnă prin trâmbiţele măreţe ale îngerilor. Cei buni vor învia atunci 
la Viaţa Veşnică în împărăţia cerească a lui Dumnezeu, însă cei răi vor fi izgoniţi pentru 
eternitate în împărăţia Iadului şi vor fi torturaţi acolo veşnic de către diavoli.»" 

2.Eu am spus: „Deja v-am explicat de mai multe ori cum trebuie înţelese aceste 
cuvinte ale profeţilor, astfel că acum nu ar avea nici un rost să vă mai dau alte explicaţii, 
însă pentru a vă vindeca definitiv de o astfel de concepţie foarte eronată, vă voi deschide 

ochiul interior al sufletului şi veţi vedea atunci voi înşivă cum este cu aşa-numita odihnă 
a sufletelor strămoşilor voştri de mult timp decedaţi şi ce chip are pântecele pământului!" 

3. Apoi am spus tare: „Epheta!, adică «Deschide-te!»" 

4.Atunci au apărut doi profeţi, Moise şi Ilie, şi au vorbit clar cu Mine despre ceea 
ce se va petrece cu Mine peste câţiva ani, întrebându-Mă dacă acest lucru nu putea fi 
schimbat. Eu i-am asigurat însă cu tărie că îmi este imposibil să fac altceva decât ceea ce 
vrea Tatăl Ceresc, care sălăşluieşte în Mine. 

5. Atunci cei doi profeţi s-au închinat adânc în faţa Mea şi au spus într-un glas: 
„O, Doamne, Voia Ta singură este sfântă şi fie ca ea să se împlinească mereu şi de-a 
pururi, precum la noi în ceruri, aşa şi la toţi oamenii şi spiritele de pe pământ! Noi 
amândoi am fost mari şi respectaţi întru numele Tău în timpul vieţii noastre pământeşti; 
dar acum am prefera să fim cu Tine pe pământ, precum aceştia trei şi ceilalţi care nu se 
află acum aici, cu toate că ei vor fi dispreţuiţi şi prigoniţi pentru numele Tău încă mult 
timp de acum încolo!" 

6.Eu i-am spus atunci lui Ilie: „Nu a trecut mult timp de când ai fost şi tu cu Mine 
pe pământ - ţi-a făcut bine lucrarea lui Irod asupra trupului tău?" 

7.11ie a spus: „Pe pământ nu, dar aici, cu atât mai mult. Şi totuşi, cu toate marile 
fericiri de aici - care sunt acum deja în veşnicie ale mele -, de dragul Tău aş mai merge de 
o sută de ori pe calea cărnii, oricât de mizeră şi de spinoasă ar fi ea!" 

8. In acel moment, ucenicii au fost cuprinşi de un somn puternic, astfel încât au 
căzut la pământ şi au adormit foarte profund pentru o scurtă perioadă de timp. 

9.1ar Eu am vorbit cu cei doi profeţi şi i-am spus atunci lui Ilie: „La sfârşitul 
vremurilor acestui pământ vei mai fi trimis din nou în trup, la oamenii de pe pământ, dar 
nu vei mai avea vederea spirituală interioară acoperită, ci ea va fi la fel de luminoasă, ba 
chiar mai luminoasă decât a fost în cele două daţi precedente, în care ai trăit sub numele 
de Sehel şi mai târziu de Ilie, iar fratele Moise te va însoţi, dar numai în spirit; deoarece 
trupul său va rămâne a pământului până la sfârşitul vremurilor. 

lOAtunci toate trupurile acestui pământ se vor spiritualiza; tu însă nu vei avea 
nevoie de aceasta, pentru că Eu ţi-am dat deja un trup nou pentru totdeauna. Veghează 
însă bine asupra copiilor Israelului, până ce Mă voi reîntoarce, în curând, când marea 
Mea lucrare va fi săvârşită! Atunci îţi vei avea locul tău în noua Mea împărăţie. Căci 
vezi, acum a sosit vremea pe care ţi-am indicat-o odinioară pe pământ, când voi crea totul 
din nou: mai întâi lumile Mele spirituale şi, mai târziu, voi face acelaşi lucru şi cu 
materia, până când ea îşi va atinge deplina maturitate! Acum haideţi să-i trezim din somn 
pe cei trei!" 

Capitolul. 236 - întâlnirea celor trei ucenici cu cei din lumea de dincolo. Spiritul lui 

Dumnezeu din om îl ghidează pe acesta către adevăr 

(Evanghelia după Matei 1 7/4-9) 



(4). Şi, răspunzând, Petru a zis lui Iisus: Doamne, bine este să fim noi aici; dacă 
voieşti, voi face aici trei colibe: Ţie una, şi lui Moise una, şi lui Ilie una. 

(5). Vorbind el încă, iată un nor luminos i-a umbrit pe ei, şi iată glas din nor 
zicând: „Acesta este Fiul Meu Cel iubit, în Care am binevoit; pe Acesta ascultaţi-L". 

(6). Şi, auzind, ucenicii au căzut cu faţa la pământ şi s-au spăimântat foarte. 

(7). Şi Iisus S-a apropiat de ei, şi, atingându-i, le-a zis: Sculaţi-vă şi nu vă temeţi. 

(8). Şi, ridicându-şi ochii, nu au văzut pe nimeni, decât numai pe Iisus singur. 

(9). Şi pe când se coborau din munte, Iisus le-a poruncit, zicând: Nimănui să nu 
spuneţi ceea ce aţi văzut, până când Fiul Omului Se va scula din morţi. 



1 .Cei trei s-au trezit atunci, s-au ridicat de la pământ şi M-au văzut pe Mine, pe 
Moise şi pe Ilie, fără lumina aceea strălucitoare, fapt care le-a fost pe plac, pentru că 
lumina deosebit de puternică de mai înainte îi orbise. Ei au povestit că în visul lor au 
vorbit cu mulţi profeţi din vechime despre toate condiţiile de viaţă din lumea de dincolo, 
de parcă totul s-ar fi petrecut aici pe pământ, şi că aceştia le-au explicat multe lucruri 
tainice. 

2. Moise şi Ilie i-au învăţat în continuare despre diverse lucruri din marea lume de 
dincolo. 

3. Cei trei s-au bucurat foarte mult; ei erau atât de fericiţi încât Petru chiar a 
exclamat cu încântare: „Doamne, este bine să rămânem aici; dacă voieşti, voi face trei 
colibe: una pentru Tine, una pentru Moise şi una pentru Ilie!" (Matei 17/4) 

4. In timp ce mai vorbea, un nor dens şi luminos i-a acoperit cu umbra lui, astfel 
încât nu mai vedeau nimic dincolo de el. 

5. Şi iată că un glas din nor a zis: „Atesta este Fiul Meu Cel Preaiubit, în care îmi 
găsesc plăcerea; de El să ascultaţi!" (Matei 17/5) 

6Auzind această voce, însoţită de un tunet puternic, ucenicii au căzut cu faţa la 
pământ şi sau înspăimântat foarte tare. (Matei 17/6) 

7.Dar Eu m-am apropiat de ei şi, atingându-i, le-am zis: „Sculaţi-vă şi nu vă 
temeţi!" (Matei 17/7) 

8. Şi, ridicându-şi ochii, nu au văzut pe nimeni, decât pe Mine singur, şi au început 
să se mire foarte tare pentru tot ce văzuseră şi se petrecuse. (Matei 17/8) Ei ar mai fi vrut 
să Mă întrebe câte ceva, despre semnificaţia celor pe care le văzuseră în visul lor. 

9.Eu însă le-am spus: „Toate acestea vi le va revela în suflet spiritul vostru, care 
este de fapt Spiritul Meu în voi, iar de atunci această cunoaştere va fi vie în voi. Dacă vă 
explic acum, veţi prelua cele explicate în cunoaşterea voastră şi veţi crede apoi că este aşa 
doar pentru că v-am spus Eu astfel. Dar veţi fi încă departe de deplinul adevăr, pentru că 
această explicaţie nu v-ar aparţine vouă, ci doar Aceluia care v-a oferit-o din comoara Sa 

vie; însă când spiritul din voi va revela aceste adevăruri sufletului vostru, atunci cele 
revelate vor deveni bunul vostru de preţ, şi abia atunci vă veţi afla în deplinul adevăr. 

10. Spiritul, despre care spun acum că este al vostru, reprezintă şi Spiritul Meu în 
voi şi de aceea cunoaşte totul la fel ca Mine şi vă poate conduce în toată înţelepciunea. 
Dar acum nu este încă revelat şi pe deplin activ în voi, adică el este revelat şi activ pentru 
el însuşi, dar această stare de vigilenţă a lui este pentru voi ceva oarecum străin şi nu vă 
aparţine, deoarece sufletele voastre nu sunt încă suficient de pure pentru a se unifica pe 
deplin cu Spiritul Meu. 

1 1 .Abia după ce Mă voi fi înălţat la ceruri, în urma suferinţelor despre care v-am 
vorbit, voi revărsa Duhul Sfânt al adevărului peste sufletele voastre şi le voi unifica cu el. 
Şi acest Duh, care va fi pe deplin unit cu voi pentru totdeauna, vă va conduce în tot 
adevărul şi în toată înţelepciunea. 

12. Insă despre această schimbare la faţă a Mea să nu spuneţi nimănui nimic până 
la momentul înălţării Mele. Tot la fel, să nu vorbiţi până atunci despre ce am făcut lângă 
Cezareea lui Filip şi aici jos, la aceşti pescari! Să revenim acum în vale, în satul 
pescarilor noştri!" 

13. Şi pe când ne coboram din munte, le-am poruncit celor trei să nu le spună 
nimic din ceea ce au văzut nici celorlalţi fraţi, până la momentul amintit, cel al învierii şi 
înălţării Mele la ceruri. (Matei 17/9) 



Capitolul.237 - întruparea lui Ioan Botezătorul* 
(Evanghelia după Matei 17/10-13) 



(10). Şi ucenicii L-au întrebat, zicând: Pentru ce dar zic cărturarii că trebuie să 
vină mai întâi Ilie? 

(1 l).Iar El, răspunzând, a zis: Ilie într-adevăr va veni şi va aşeza la loc toate. 

(12). Eu însă vă spun vouă că Ilie a şi venit, dar ei nu l-au cunoscut, ci au făcut cu 
el câte au voit; aşa şi Fiul Omului va pătimi de la ei. Marea Evanghelie a lui Ioan (Voi. 5) 

(13). Atunci au înţeles ucenicii că Iisus le-a vorbit despre Ioan Botezătorul. 



l.în timp ce coboram, Petru M-a întrebat ce semnificaţie au afirmaţiile 
cărturarilor care spun că înaintea sosirii lui Mesia trebuie să vină Ilie, să aşeze totul la loc, 
pregătind astfel căile pentru Domnul. (Matei 17/10) 

2. Eu i-am răspuns lui Petru: „Cărturarii au dreptate, într- adevăr, spunând că 
trebuie să vină Ilie şi să aşeze totul la loc. (Matei 17/1 1) Eu însă vă spun vouă că Ilie a şi 
venit, dar ei nu l-au recunoscut, ci au făcut cu el ce au voit; şi ei vor face tot aşa şi cu Fiul 
Omului, precum v-am spus deja de mai multe ori. (Matei 17/12) Eu vă spun că acest 

neam idiot nu se va opri până ce nu-şi va fi împlinit răzbunarea, care va constitui totodată 
şi judecata sa. 

3.Ioan, în care locuia spiritul lui Ilie, a făcut miracole, i-a învăţat pe oameni, i-a 
botezat şi a pregătit astfel poporul pentru venirea Mea. Şi ce i s-a făcut în schimb? 

4. Eu însumi propovăduiesc acum învăţătura cea pură a Vieţii şi săvârşesc 
miracole de o amploare cum nu au mai fost şi nici nu vor mai fi săvârşite vreodată doar 
pentru că va fi îngăduit de Cel de Sus. 

5. Bineînţeles, în sufletul vostru apare permanent vechea întrebare, şi anume, de ce 
las Eu însumi să se abată asupra Mea aşa ceva din partea oamenilor. Dar şi despre aceasta 
aţi fost învăţaţi mai mult decât suficient, aşa că, haideţi să mergem în vale, la ai noştri!" 

6.După aceste cuvinte ale Mele, cei trei ucenici au înţeles în sfârşit că Ioan 
Botezătorul era de fapt Ilie. (Matei 17/13) 

7.Pe când mai coboram, Petru M-a întrebat din nou: „Doamne, dar e ceva straniu 
cu Ilie! înseamnă că el a fost într-adevăr deja de trei ori pe pământ, şi de fiecare dată în 
trup? 

8. Prime le două daţi - ca Sehel şi mai târziu ca Ilie - nu a murit, ci s-a înălţat la 
ceruri, cu trupul integral transfigurat, cu toate că, la fel ca şi ultima dată, s-a născut dintr- 
o femeie. Ultima dată şi-a pierdut cu adevărat trupul. Dar ce s-a petrecut cu cele două 
trupuri anterioare ale sale şi ce se va petrece cu acesta? Când totul va fi împlinit, va intra 
el în împărăţia Ta cu trei trupuri? Căci se spune doar că la Judecata de Apoi vor învia şi 
trupurile şi se vor reuni cu sufletele lor! Cum să înţelegem aceasta?" 

9.Eu am spus: „Ce înseamnă învierea trupului şi ce este Judecata de Apoi v-am 
explicat deja suficient în Cezareea lui Filip şi acolo jos, în sat. Nu ai auzit oare cuvintele 
Mele? Vrei să-ţi repet acelaşi lucru?! Tu ştii totuşi câte ceva despre aceasta, dar îţi 
lipseşte viziunea de ansamblu. De vină este iudaismul tău încă prea puternic, care dă frâu 
liber imaginaţiei tale exacerbate şi te face, în ciuda tuturor explicaţiilor Mele, să iei totul 
literal! 

lOAcceptă deci concepţia cea dreaptă şi judecă în strălucirea cea adevărată a 
purei Mele lumini, şi atunci nu vei mai pune întrebări pentru astfel de lucruri, pe care ar fi 
trebuit să le fi înţeles înaintea oricui altcuiva! 

11. Oare fiecare zi a unei vieţi nu este ea şi «cea de apoi», (care urmează celei 
trecute) chiar pentru un copil abia născut? Şi invers, ziua naşterii tale, cea mai tânără, 
(când tu erai mai tânăr ca oricând), nu este acum pentru tine cea mai veche? 

12. Carnea din care este alcătuit acum trupul tău va putrezi, transformându-se în 
viermi, în plante şi în sufletul acestora. Din el vor lua naştere creaturi cu totul diferite, 
care în veci nu vor mai avea nimic de-a face cu sufletul şi cu spiritul tău. Ia seama bine la 
ceea ce-ţi spun acum! Pentru sufletul tău, «ziua de apoi» va fi, în mod evident, aceea în 
care vei fi luat din trupul tău." (* - Despre „Ioan, în care locuia spiritul lui Ilie" vezi 
referinţa de la sfârşiţi, n.r.) 

Capitolul.238 - învierea trupului 



1. (Domnul): „Prin învierea trupului trebuie să înţelegi lucrările tale bune, de 
adevărată iubire pentru semeni! Acestea vor deveni trupul sufletului şi vor învia la viaţa 
veşnică, o dată cu el, ca un corp eteric concret, în ziua de apoi (în ziua despărţirii de 
trupul material) a sufletului, în lumea spirituală, după adevăratul răsunet al trâmbiţei 
învăţăturii Mele. Chiar dacă ai avut de o sută de ori trup în această lume, (în diferite 
aspecte materiale) în cea de dincolo vei avea un singur trup, şi anume, numai pe cel pe 
care l-am amintit acum. Ai înţeles?" 

2. Petru a spus: „Da, Domnul şi învăţătorul meu, îmi este mai clar ca niciodată! 
Dar îmi mai amintesc de un text al unuia dintre profeţi, care sună cam aşa: «In trupul tău 
vei vedea în ziua aceea pe Dumnezeul tău; de aceea, menţineţi-1 curat şi nu-1 spurca prin 
tot felul de păcate! Cu un trup păcătos nu vei vedea niciodată chipul lui Dumnezeu!» 
Cam aşa sună textul şi este greu pentru mintea omenească să înţeleagă altceva decât ce 
spun cuvintele. Care este însă adevăratul lor sens?" 

3. Eu am spus: „La fel cum am spus şi mai devreme! « în trupul tău vei vedea în 
ziua aceea pe Dumnezeul tău» înseamnă: în faptele tale bune, îndeplinite conform 
Voinţei lui Dumnezeu, pe care o cunoşti prea bine, îl vei vedea pe Dumnezeul tău, pentru 
că doar lucrările înfăptuite de către suflet cu trupul - care-i este dat numai ca o unealtă - 
conferă sufletului, în ochii lui Dumnezeu, un caracter nobil, ales sau, dimpotrivă, opusul 
lui. Faptele bune duc la ceea ce este bun, cele impure, la ceea ce este impur. Gândirea 
pură, conformă cunoaşterii pure, precum şi comportamentul pur şi cast care însă nu sunt 
însoţite deloc sau prea puţin de lucrările iubirii pentru semeni - nu aduc sufletului un 
astfel de corp spiritual şi, prin urmare, nici viziunea lui Dumnezeu. 

4. Căci cel ce are sufletul atât de orb încât nu realizează că nu cunoaşterea pură 
singură, ci, înainte de toate, faptele conforme cunoaşterii şi credinţei pure dau sufletului o 
consistenţă adevărată, acela este încă foarte sărac şi se aseamănă unui om care ştie foarte 
bine cum să construiască o casă şi are şi materialele cele mai bune de construcţie, în 
cantităţile necesare, dar nu se poate decide să pună mâna la treabă. Spuneţi-mi, va avea 
acesta vreodată o casă în care să se adăpostească de furtuni şi de frigul iernii atunci când 
acestea vor veni? 

5. La ce-ţi foloseşte, în plină furtună, să ştii exact cum să construieşti o casă ale 
cărei ziduri îi feresc pe locuitorii ei de furtuni, făcându-i să se simtă în perfectă siguranţă, 
dacă tu nu ai nici o casă şi nici nu mai ai timp, în călătoria ta prin marele deşert al vieţii, 
să ajungi la o altă casă? 

6.Da, dragii Mei, cunoaşterea şi credinţa, oricât de pure ar fi ele, nu constituie 
ziduri rezistente care să vă apere pe timp de furtună; dar faptele izvorâte din adevărata 
iubire pentru semeni sunt şi pot aceasta. Ele sunt trupul adevărat şi durabil al sufletului, 
casa în care acesta locuieşte, ţara şi lumea lui. Ţineţi bine minte aceste lucruri, nu numai 
pentru voi, ci mai ales pentru cei cărora le veţi propovădui Evanghelia după Mine! O dată 
ce vor cunoaşte şi vor crede cuvântul mântuirii, sfâtuiţi-i să facă adevăratele lucrări ale 
iubirii pentru semeni, despre care v-am vorbit atât de des! 

7. Căci adevărat vă spun vouă: dacă cineva spune că îl iubeşte pe Dumnezeu mai 
presus de orice, dar nu bagă în seamă necazul sărmanului său frate, acela nu-L va vedea 
niciodată pe Dumnezeu, fiind în trupul său! Căci fariseii şi cărturarii spun şi ei că îl 
slujesc pe Dumnezeu permanent şi că prin rugăciunile şi jertfele lor împacă în mod 
constant omenirea păcătoasă cu Dumnezeu; în schimb, ei trag şi pielea de pe oameni şi 
nici vorbă la ei de iubire pentru semeni. Ce folos au atunci toate acestea? Ele nu le sunt 
de folos nici fariseilor şi nici poporului! 

8. Dumnezeu n-a avut niciodată nevoie de vreun serviciu făcut de oameni şi cu atât 
mai puţin de jertfa de animale. Dar ofranda pe care omul o aduce lui Dumnezeu prin 
faptele izvorâte din adevărata iubire pentru semeni este privită de El cu încântare, iar El 
nu întârzie să-i acorde binecuvântarea Sa. înţelegi acum, Petru, ce înseamnă: «a-L vedea 
pe Dumnezeu, fiind în propriul trup»? 

9.Petru a spus: „Da, Doamne, acum îmi este foarte clar; căci Tu ne-ai explicat 
aceasta atât de bine, încât am înţeles întru totul, îţi mulţumim! Dar iată că suntem din nou 
în sat; doar că nu e vremea prânzului, ci în curând se lasă seara!" 

lO.Eu am spus: „Nu face nimic! Vom lua ceva pâine şi vin şi vom pleca imediat 
mai departe! De aceea, să mergem bucata aceasta de drum mai repejor!" 



Capitolul.239 - Binefacerile cumpătării 



1. Grăbind pasul, am ajuns în curând la locuinţa lui Aziona, unde ceilalţi ucenici 
ne aşteptau, iar Aziona, Hiram şi Epiphan pregătiseră deja o masă bună pentru noi, 
compusă din peşte, pâine şi vin. 

2.Petru mi-a spus, luându-Mă de-o parte: «Doamne, pe drum ne-ai vorbit doar 
despre pâine şi vin, iar acum văd că aici este şi peşte! Să mâncăm şi peştele?» 

3. Eu însă l-am mustrat pentru o astfel de îndoială prostească, demnă de un 
templier, şi i-am spus: „Mănâncă ceea ce ţi se pune în faţă şi această mâncare nu va 
dăuna nici trupului şi nici sufletului tău; doar de lipsa cumpătării şi de exces să se 
ferească fiecare, deci şi voi. 

4. Tot ceea ce depăşeşte măsura este rău pentru om. Abuzul de mâncare duce la 
boli de stomac; abuzul de băutură aduce cu sine, în afara tulburărilor de stomac şi de 
inimă, şi pornirea spre desfrâu a trupului, precum şi destrăbălarea de orice fel. 

5. Fiţi deci cumpătaţi în toate lucrurile, şi veţi avea un suflet sănătos într-un trup 
sănătos! Insă cine pregăteşte bucatele, atât pentru sine, cât şi pentru ceilalţi, să aibă grijă 
ca ele să fie proaspete şi bune, iar atunci nu vor dăuna nimănui! Ţineţi minte aceste 
lucruri! 

6.Petru m-a întrebat: „Doamne, păgânii, care de altfel sunt oameni foarte 
onorabili, nu păcătuiesc mâncând carnea animalelor impure? Căci nouă, iudeilor, ne este 
interzis să facem aceasta, iar cine mănâncă o astfel de carne comite un mare păcat 
împotriva legii lui Moise." 

7.Eu am spus: „în caz de strictă necesitate, pentru a nu muri de foame, poţi şi tu, 
ca iudeu, să mănânci carnea oricărui animal, şi ea îţi va sluji; căci toată hrana pe care 
omul o mănâncă din necesitate este purificată de către Mine, dar el trebuie să fie foarte 
moderat! 

8. Aşadar, Petru, acum ştii ce ai voie să mănânci şi modul în care să faci aceasta, 
pentru a nu păcătui nici împotriva stomacului şi nici a sufletului tău! Haideţi dar să 
mâncăm, pentru a ne putea continua drumul!" 

9. Apoi ne-am aşezat la masă şi am mâncat. 

lOAziona a venit însă şi a spus: „Doamne şi Invăţătorule, nu ai vrea să pleci mai 
bine mâine dis-de-dimineaţă, decât acum, seara? ! Din câte ştiu, nu există nici o localitate 
la mai puţin de câteva leghe de aici şi cu siguranţă că vă va prinde noaptea pe drum!" 

1 1 .Eu am spus însă: „Păstraţi-Mă pe Mine şi învăţătura Mea în inimile voastre şi 
atunci voi fi şi Eu întotdeauna alături de voi, atât în timpul vieţii voastre pământeşti, cât şi 
etern, în lumea de dincolo! Dar acum trebuie să plec de aici; căci nu departe mă aşteaptă 
mulţi alţii şi trebuie să le vin în ajutor. Pe timpul iernii vă voi face o vizită de câteva zile, 
la fel ca acum; căci iarna Mi-o voi petrece nu departe de aici, poate în Kis, în apropierea 
oraşului Cana. Dar acum, dezlegaţi corabia noastră, căci voi pleca imediat împreună cu 
ucenicii Mei!" 

12. Ei au făcut de îndată ceea ce le cerusem. Am urcat pe corabie şi am plecat, 
având un vânt bun. Am făcut înconjurul părţii nordice a acelui munte şi am ajuns curând 
într-un mic golf, situat, faţă de cel în care petrecuserăm mai multe zile, exact de partea 
cealaltă a versantului pe care urcasem. 

13. Satul de pe ţărmul golfului avea mulţi locuitori şi, în plus, exista acolo o piaţă 
unde se aducea sarea cea mai bună, precum şi păcura cea mai pură, lemn de construcţie, 
vase pentru gătit şi tot felul de unelte casnice. Din această cauză, acest sat era foarte 
bogat, fiind adesea vizitat de mulţi oameni din alte ţinuturi. Totodată, era chiar localitatea 
unde, cu vreo câteva luni în urmă, fuseseră pentru scurt timp ucenicii Mei, atunci când îi 
trimiseseră să pregătească oamenii pentru venirea Mea, şi de unde i-am adus înapoi într- 
un mod miraculos, pe muntele de lângă Kis. Astfel că, într-o oarecare măsură, eram deja 
cunoscut acolo, iar ucenicii Mei, cu atât mai mult, având în vedere că petrecuseră mai 
multe zile în această localitate. 

Capitolul 240 - Vindecarea unui băiat posedat (Evanghelia după Matei 17/14-21) 



(14). Şi mergând ei spre mulţime, s-a apropiat de El un om, căzându-I în genunchi, 

(15). Şi zicând: Doamne, miluieşte pe fiul meu că este lunatic şi pătimeşte rău, 
căci adesea cade în foc şi adesea în apă. 

(16). Şi l-am dus la ucenicii Tăi şi n-au putut să-1 vindece. 

(17). Iar Iisus, răspunzând, a zis: O, neam necredincios şi îndărătnic, până când voi 
fi cu voi? Până când vă voi suferi pe voi? Aduceţi-1 aici la Mine. 

(18). Şi Iisus 1-a certat şi demonul a ieşit din el şi copilul s-a vindecat din ceasul 
acela. 

(19). Atunci, apropiindu-se ucenicii de Iisus, l-au zis de o parte: De ce noi n-am 
putut să-1 scoatem? 

(20). Iar Iisus le-a răspuns: Pentru puţina voastră credinţă. Căci adevărat grăiesc 
vouă: Dacă veţi avea credinţă în voi cât un grăunte de muştar, veţi zice muntelui acestuia: 
Mută-te de aici dincolo, şi se va muta; şi nimic nu va fi vouă cu neputinţă. 

(21). Dar acest neam de demoni nu iese decât numai cu rugăciune şi cu post. 



1 .Am acostat, ne-am legat corabia la mal şi am coborât. în această zi, aici se ţinea 
un mare târg anual, la care era prezentă foarte multă lume. 

2. Şi cum mergeam noi spre mulţime, mulţi ne-au recunoscut, iar un om s-a 
aruncat la picioarele Mele (Matei 17/14), zicând: „Doamne, miluieşte-1 pe fiul meu că 
este lunatic şi pătimeşte rău, căci adesea el cade în foc şi adesea în apă! (Matei 17/15) Cu 
nu foarte mult timp în urmă, când ucenicii Tăi au fost aici şi au vindecat mulţi oameni 
grav bolnavi punând mâinile pe ei, l-am adus şi eu pe fiul meu la ei şi n-au putut să-1 
vindece." (Matei 17/16) 

3. Eu le-am spus atunci ucenicilor Mei care fuseseră cu câteva luni în urmă aici şi 
lucraseră în numele Meu, şi a căror credinţă nu devenise încă asemenea unei stânci: „O, 
neam necredincios şi îndărătnic, până când voi fi cu voi? Până când vă voi mai suporta? 
Aduceţi-1 aici pe bolnav." (Matei 17/17) 

4. Tatăl băiatului bolnav s-a ridicat, a mers degrabă acasă şi 1-a adus imediat pe 
fiul său la Mine. Când băiatul a ajuns lângă Mine, chipul i s-a schimonosit foarte tare, 
căci spiritul cel rău care-1 poseda a mai tras de el de câteva ori în toate părţile, în faţa 
Mea, şi chiar a urlat prin gura deformată a băiatului câteva înjurături şi blesteme, pe care 
nu are rost să le redăm aici. Eu însă am ameninţat spiritul cel rău şi i-am poruncit să 
părăsească imediat trupul băiatului şi să plece în iad. Atunci demonul a ieşit în mod 
vizibil din el şi copilul s-a vindecat din clipa aceea. (Matei 17/18) 

5. Demonul, având forma unei pisici mari, negre, flocoase, M-a rugat astfel: „Tu, 
Fiu al Celui Preaînalt, scuteşte-mă de iad şi pedepseşte -mă în alt fel!" 

6. Eu însă am spus: „Ridică- te de aici şi ispăşeşte-ţi în văgăunile golaşe ale lunii, 
de unde ai venit, multele grozăvii pe care le-ai făcut cu optzeci de ani în urmă aici, pe 
pământ, când erai în trup!" 

7.Demonul a luat atunci forma unei maimuţe cu aripi mari de liliac şi imediat şi-a 
luat zborul, iute ca săgeata. Oamenii s-au minunat şi mulţi s-au înspăimântat de o astfel 
de privelişte. 

8. Eu însă i-am liniştit, spunându-le: „Nu vă temeţi; căci Mie Mi s-a dat toată 
puterea, atât în cer, cât şi pe pământ, iar acest spirit, care a chinuit băiatul timp de şapte 
ani, nu se va mai apropia de pământ niciodată de acum încolo!" 

9. Tatăl băiatului care acum era sănătos m-a întrebat: „Doamne, de ce a trebuit să 
păţească fiul meu aşa ceva, căci el nu a păcătuit nici măcar în aparenţă până acum, iar 
întreaga mea casă trăieşte strict conform legii?! Şi totuşi, cel mai nevinovat a trebuit să 
fie astfel chinuit, un timp atât de îndelungat! Aceasta se poate petrece doar cu 
permisiunea lui Dumnezeu! Dar de ce îngăduie Dumnezeu aşa ceva?" 

lO.Eu i-am răspuns: „Dumnezeu îl încearcă pe cel pe care-1 iubeşte deosebit de 
mult, iar dacă cel încercat trece cu bine proba, el şi-a găsit pentru totdeauna mântuirea! 

11. Sufletul fiului tău vine dintr-una din acele mari lumi, cum există nenumărate 
altele deasupra şi dedesubtul acestui pământ, care umplu infinitul spaţiu ceresc. Pentru 
mântuirea lui a fost necesară şi această încercare, în plus faţă de cea a purtării trupului, şi 
ea i-a dat încă de la o vârstă fragedă o forţă pe care multe alte suflete nu ar putea-o atinge 
nici dacă ar purta povara trupului timp de o sută de ani. 

12.Credeţi-Mă: oamenii nu ştiu şi nici nu pot şti de ce există şi de ce se petrec 
anumite lucruri; dar Dumnezeu ştie absolut tot! 

13. Cu optzeci de ani în urmă, spiritul cel rău pe care l-am scos din fiul tău a trăit 
în trupul unui samsar de porci şi cămătar, care de pe urma negoţului său a devenit foarte 
bogat, în acest om s-a trezit şi s-a amplificat apoi influenţa îngrozitoare a spiritului celui 
rău şi în final, deşi el era iudeu, a început să facă şi negoţ cu sclavi, săvârşind cu această 
ocazie tot felul de grozăvii, în cele din urmă, el a murit de o moarte cumplită şi, datorită 
numeroaselor sale fapte rele, soarta sa în lumea de dincolo a fost aceea de a ajunge şi de a 
rămâne în tărâmul cel tainic şi îngrozitor al demonilor. Prin urmare, datorită 
numeroaselor sale fapte rele, el însuşi a devenit un demon. 

14. Pentru că lui nu i-a priit totuşi în acest tărâm îngrozitor al demonilor, a început 
să cugete în sinea lui şi apoi a gândit astfel: «Oare de ce oi fi devenit eu un demon? De 
vină a fost trupul meu prost şi lacom. Dacă mi s-ar permite să mă reîntorc în trupul 
cumpătat a unui băiat nevinovat, aş trăi astfel încât aş putea deveni un înger! Iar dacă 
trupul băiatului în care m-aş întoarce atunci ar simţi cea mai mică dorinţă către lăcomie, 
eu l-aş pedepsi imediat!» 

15. Pentru că aceasta a fost o intenţie clară şi fermă a sufletului acestui spirit 
decăzut care regresase în starea demoniacă, cererea i-a fost îndeplinită. Rezultatul acestei 
situaţii este unul benefic pentru băiatul tău, iar în ceea ce priveşte spiritul acelui demon 
care odinioară fusese foarte rău, iată că el are acum o orientare din ce în ce mai bună şi 
chiar şi-a însuşit mai multe trăsături omeneşti. De restul vă asigur că se vor ocupa 
văgăunile deşertice de pe lună!*" 

16. Omul M-a întrebat în continuare: „Şi Luna este o lume? Cum de a devenit fiul 
meu lunatic? Căci, în afară de posesiune, trebuie să fi avut şi această boală, deoarece luna 
plină avea o mare influenţă asupra suferinţei sale." 

17.Eu am spus: „Că Luna este tot un fel de pământ sau lume, tu nu poţi înţelege 
aceasta decât cu greutate sau chiar deloc; totuşi lucrurile stau chiar aşa; însă ucenicii Mei 
pricep aceasta, iar cei ce vor veni peste mai mult timp după noi vor înţelege acest lucru 

chiar şi mai bine. Faptul că fiul tău avea o teamă atât de mare faţă de luna plină nu ţinea 
de natura lui, ci de cea a spiritului ce-1 chinuia, care la origine provenea din acea lume 
sărăcăcioasă şi foarte neprimitoare a lunii. Şi altceva nici nu mai e nevoie să ştii 
deocamdată." 

18. Când oamenii care se aflau împrejurul nostru au auzit acestea, au spus: „Ce om 
straniu! Face miracole ca un mare profet şi apoi începe imediat să fabuleze, vorbind 
asemenea unui nebun!" 

19.Dar omul a mers la ei şi le-a spus pe un ton serios: „Cu siguranţă, nu el este 
nebun, ci noi suntem, pentru că nu putem cuprinde înţelepciunea sa!" 

20.Atunci s-a iscat o mică ceartă între ei, căreia imediat i-a pus capăt băiatul cel 
vindecat, prin câteva cuvinte foarte potrivite. 

21. Iar ucenicii Mei s-au apropiat de Mine şi Mi-au spus deoparte: „De ce noi nu 
am putut scoate acest spirit în numele Tău, căci până acum am scos mai multe?" (Matei 
17/19) 

22. Eu le-am răspuns: „In primul rând, pentru puţina voastră credinţă. Căci adevăr 
vă grăiesc, dacă aţi avea credinţă cât un grăunte de muştar, aţi zice muntelui acestuia: 
«Mută-te de aici dincolo», şi el s-ar muta; şi nimic nu v-ar fi cu neputinţă! (Matei 17/20) 
Dar totuşi acest neam de demoni nu iese decât cu rugăciune şi cu post. (Matei 17/21) 

23. Când aţi fost voi aici, băiatul nu atinsese încă nivelul de rugăciune şi de post 
necesar pentru aceasta. Acum însă 1-a atins, şi acela dintre voi care are cea mai mare 
credinţă ar fi putut şi el să-1 scoată, cu toate că demonul, cu siguranţă, s-ar fi arătat foarte 
îndărătnic. Dar a fost mai bine aşa. Acum se înserează; soarele este deja la apus. Vom 
rămâne în casa omului pe al cărui fiu l-am vindecat!" (* - Vezi şi „Luna" revelată prin 
Jakob Lorber, n.r.) 



Capitolul. 241 - Scurta oprire a Domnului în Jesaira. Sosirea la coliba 
pescărească a lui Petru de lângă Capernaum 



1. Auzind aceste cuvinte, omul s-a bucurat peste măsură că hotărâsem să ne 
adăpostim la el. Ne-a pregătit cina, fiind foarte primitori atât el, cât şi familia sa. El ne-a 
sfătuit să nu mergem către Ierusalim, căci fusese de curând cu afaceri acolo şi aflase de 
marea ură pe care o nutreau fariseii faţă de Mine. 

2.Eu am spus însă: „Prietene, Eu cunosc şi gândurile lor cele mai ascunse! Ştiu 
foarte bine ceea ce vor să facă ei cu Mine şi ceea ce vor face. Dar chiar dacă mă vor 
ucide, tot nu le va folosi la nimic; căci după trei zile, învingând moartea, Eu voi învia şi 
voi fi din nou împreună cu ai Mei până la sfârşitul lumii! Dar hai să nu mai vorbim acum 
despre aceasta; arată-ne mai bine un pat bun şi vom merge să ne odihnim, deoarece 
trupurile noastre sunt foarte obosite!" 

3. Gazda a făcut imediat ce-i cerusem, iar noi ne-am dus să dormim. Ne-am 
odihnit astfel toată noaptea şi încă înainte de răsărit eram în picioare. Gazda noastră şi-a 
mobilizat imediat toată familia pentru a ne pregăti micul dejun. După masă, ucenicii m-au 
întrebat ce urma să facem. 

4.1ar Eu le-am spus: „Acum vom merge mai departe; căci aici nu avem prea multe 
de făcut!" 

5. Gazda ne-a spus: „Eu aş fi de părere că aici sunt multe lucruri de făcut; căci pe 
acest petec de pământ trăiesc foarte mulţi oameni!" 

6.Eu am zis: „Este foarte adevărat; dar ei sunt în cea mai mare parte comercianţi, 
care nu sunt deloc interesaţi de noi. De aceea vom merge altundeva, unde nu există atâţia 
neguţători şi cămătari." 

7. Apoi M-am ridicat împreună cu ucenicii Mei, am urcat pe corabie şi am plecat 
repede de acolo. Pe la amiază, navigând mai încet de-a lungul malului, am ajuns din nou 
în vechea noastră Jesaira. Când oamenii de aici ne-au văzut, au alergat în grupuri mari în 
întâmpinarea noastră şi M-au rugat să le vindec bolnavii. 

8. Eu însă le-am spus: „Am venit nu atât pentru a vă vindeca bolnavii, ci mai mult 
pentru a vă spune că împărăţia lui Dumnezeu este aproape - exact aşa cum am mai făcut o 
dată, nu cu mult timp în urmă; dar atunci nu M-aţi ascultat, pentru că Mă cunoşteaţi din 
Nazaret; iar acum nu Mă ascultaţi nici atât! Astfel, nici Eu nu voi rămâne la voi şi nici nu 
vă voi vindeca bolnavii! Mergeţi la doctorii voştri, să îi vindece ei!" 

9. Unii dintre oameni s-au supărat auzind aceasta, alţii au rămas şi au continuat să 
Mă implore să le vindec bolnavii. 

lO.Eu le-am spus însă: „Ferice de cel care crede că Eu sunt Mesia cel făgăduit; 
acela să-şi pună mâinile pe bolnavul său în numele Meu şi el se va face bine, indiferent 
de suferinţa pe care o are!" 

1 1. Mulţi au început să strige: „Noi credem, noi credem!" 

12. Au plecat apoi imediat de pe mal, fugind la bolnavii lor, iar dintre aceştia, 
mulţi s-au însănătoşit imediat. Insă cei care nu credeau cu adevărat în inimile lor puneau 
degeaba mâinile pe bolnavii lor. Ei au venit în fugă înapoi la mal pentru a Mă întreba ce 
le lipsea de nu reuşiseră să facă ceea ce au făcut mai mulţi vecini de-ai lor. Dar Eu nu mai 
eram în acel loc, ci departe, şi anume, aproape de Capernaum, în localitatea în care Petru 
îşi avea coliba sa pescărească. 

13. Acolo am rămas câteva zile, ne-am odihnit un pic după eforturile făcute şi i-am 
ajutat la pescuit pe cei din familia lui Petru. Apoi, lăsând corabia acolo, am pornit pe jos 
prin Galileea, unde am vizitat o mulţime de sate şi târguri. Eu şi ucenicii Mei am 
propovăduit Evanghelia, care a fost adesea bine primită, dar am avut şi mulţi opozanţi. 
Căci în această călătorie am făcut puţine miracole, întrucât oamenii aveau prea puţină 
credinţă pentru aceasta, dar mai ales pentru că partea de nord a Galileii era pe atunci prea 
înţesată cu greci şi romani, iar pe acolo treceau o mulţime de vrăjitori şi de magicieni 
care se dădeau în spectacol, fapt pentru care miracolele nu aveau mare căutare şi nici nu 
se bucurau de un prestigiu prea mare. De aceea a fost mai bine să ne mulţumim să 
semănăm sămânţa cea bună şi să o lăsăm să încolţească, urmând să revenim acolo abia 
după un an, pentru a o îngriji în continuare. 

Capitolul 242 - Domnul vorbeşte despre suferinţa Sa iminentă 
(Evanghelia după Matei 1 7/22-23) 



(22). Pe când străbăteau Galileea, Iisus le-a spus: Fiul Omului va să fie dat în 
mâinile oamenilor. 

(23).Şi-L vor omorî, dar a treia zi va învia. Şi ei s-au întristat foarte! 



l.Cum călătoria noastră prin partea nordică a Galileii se apropia de sfârşit, 
ucenicii M-au întrebat astfel: „Doamne, am călătorit timp de câteva luni prin Galileea de 
Sus, din sat în sat, aproape din casă-n casă, şi am răspândit învăţătura Ta. Mulţi au primit- 
o cu multă iubire şi credinţă şi s-au lepădat de păgânism, convertindu-se la iudaism. 
Aproape că am terminat acum cu Galileea; cu ce vom continua? Vom merge oare în 
ţinuturile care îţi sunt atât de duşmănoase Ţie, precum şi nouă, tuturor, în Iudeea, Ituria, 
Trachonitis sau în Palestina Mică?" 

2.Eu am răspuns: „Atunci când îi învăţaţi pe oameni Cuvântul Meu, vorbele 
voastre sunt bune şi înţelepte. Dar atunci când Mă întrebaţi astfel de lucruri sau alte 
prostii ale acestei lumi, sunteţi asemenea oamenilor obişnuiţi şi gândiţi şi vorbiţi exact ca 
ei! Când va veni vremea Mea, a suferinţei Mele, despre care v-am vorbit deja, ea nu va 
putea fi schimbată. Dar atâta timp cât ea încă nu a venit, putem să mergem de o sută de 
ori la Ierusalim sau la Betleem, şi nimeni nu se va atinge de noi! M-aţi înţeles?" 

3. Petru a spus: „Da, Doamne, am înţeles, căci ai vorbit din nou pe înţelesul 
nostru! Dar Te rugăm să ne spui încă o dată, mai exact, în ce va consta această suferinţă a 
Ta!" 

4.Eu am spus: „V-am dezvăluit deja ce se va petrece cu Mine peste câţiva ani în 
Ierusalim, atunci când ne aflam în casa bătrânului roman Marcu, când am fost la pescarii 
cei sărmani şi chiar şi mai înainte, când ne îndreptam spre Cezareea lui Filip. Cum de Mă 
întrebaţi din nou despre aceasta? Da, vă temeţi tare, şi tocmai de aceea întrebaţi; dar 
pentru ca sufletele voastre să se obişnuiască cu aceasta, vă mai spun încă o dată: 

5. Atunci, în viitor, Eu, ca Fiu al Omului, voi fi dat pe mâinile oamenilor lumii. 
(Matei 17/22) Ei vor ucide în Mine ceea ce aparţine Fiului Omului; dar în cea de-a treia 
zi, Fiul Omului cel ucis va învia din nou în carne şi oase, ridicându-se din mormânt mai 
viu chiar decât e acum, ca un învingător asupra morţii şi iadului, iar voi Mă veţi avea în 
mijlocul vostru la fel ca acum. (Matei 17/23) Vouă însă nu vi se va clinti nici un fir de 
păr! Aţi înţeles în sfârşit cum stau lucrurile?" 

6. Toţi au răspuns: „Da, Doamne, acum înţelegem şi ni se pare că auzim în noi 
următoarele cuvinte: «Trebuie mai întâi să ai un corp nemuritor dacă vrei să poţi deschide 
pe deplin, către viaţă, ochii oamenilor foarte muritori, care sunt orbi şi răi.»" 

7.1ar Eu am spus: „Amin, aşa este; căci cine nu este pe deplin viu din punct de 
vedere spiritual nu îi poate oferi altuia viaţa eternă! Tocmai de aceea am venit Eu însumi 
în această lume, pentru a împlini aceasta prin cuvânt şi prin faptă, şi aşa se va şi petrece. 
Căci trupul Meu este acum la fel de muritor ca al vostru; dar prin această jertfă el va 
deveni nemuritor, iar Eu vă voi putea asigura după aceea şi vouă deplina viaţă eternă. Aţi 
înţeles acum?" 

8. Ucenicii au înţeles mai bine aceste cuvinte şi s-au simţit mai uşuraţi. 



Capitolul. 243 - Petru şi vameşul (Evanghelia după Matei 17/24-27) 



(24).Venind ei în Capernaum, s-au apropiat de Petru cei ce strâng darea (pentru 
Templu) şi i-au zis: învăţătorul vostru nu plăteşte darea? 

(25). Ba, da! - a zis el. Dar intrând în casă, Iisus i-a luat înainte, zicând: Ce ţi se 
pare, Simone? Regii pământului de la cine iau dări sau bir? De la fiii lor sau de la străini? 
(26). El I-a zis: De la străini. Iisus i-a zis: Aşadar, fiii sunt scutiţi. 

(27). Ci ca să nu-i smintim pe ei, mergând la mare, aruncă undiţa şi peştele care va 
ieşi întâi, ia-1, şi, deschizându-i gura, vei găsi un statir (un ban de argint). Ia-1 şi dă-1 lor 
pentru Mine şi pentru tine. 



1. Purtând astfel de discuţii prin care ucenicii s-au mai liniştit, am ajuns lângă 
Capernaum. Acolo, în apropierea Mării Galileii, era o vamă, unde se cerea o dare de la 
oricine vroia să treacă. 

2.De aceea, vameşul care strângea darea pentru Templu şi care ne cunoştea foarte 
bine, a venit la Petru şi i-a spus: „învăţătorul vostru nu plăteşte darea?" (Matei 17/24) 

3. Petru a răspuns: „Oh, desigur că da, dacă I se cere; dar, în primul rând, noi nu 
suntem străini şi, conform legii, doar străinii trebuie să plătească darea, iar în al doilea 
rând, nici unul dintre noi, inclusiv învăţătorul, nu are nici un ban. Tu ştii că, pe malul 
mării, la mai puţin de două sute de paşi de aici se află casa mea. Noi mergem acum acolo 
şi vom rămâne cu siguranţă câteva zile, aşa că îţi voi aduce îndată banii." 

4.Vameşul a spus: „Nu e nici o grabă; în afara învăţătorului vostru care nu este 
din Capernaum, sunteţi cu toţii oricum liberi să treceţi, pentru că sunteţi de-ai locului." 

5. După acest răspuns, am mers în casa lui Petru, iar când am intrat în casă, i-am 
luat-o înainte, zicând: „Ce părere ai, Simone? Regii pământului de la cine iau dări sau 
bir? De la fiii locului sau de la străini?" (Matei 17/25) 

6. Petru a zis: „Conform legii şi după cum a zis şi vameşul, doar de la străini!" 

7.Eu am zis în continuare: „Aşadar, noi, fiii, suntem scutiţi. (Matei 17/26) Ci ca să 
nu-i nemulţumim pe aceşti lacomi, mergi la mare, aruncă undiţa, şi peştele care va ieşi 
întâi, ia-1, şi, deschizându-i gura, vei găsi acolo un stater. Ia-1 şi dă-1 lor pentru Mine şi 
pentru tine!" (Matei 17/27) 

8. Petru a făcut imediat ce î-am poruncit. Şi iată,un somon de şapte funţi a venit la 
undiţă, aducând staterul, şi nouă, o cină bună - căci acesta este cel mai bun şi mai sănătos 
soi de peşte din mările închise. Când Petru s-a întors de la casa vameşului, a povestit că 
acesta a refuzat să accepte întregul stater, vrând să ia doar jumătate din el; Petru i-a spus 
însă că toţi cei doisprezece făcuseră la fel de mult drum ca şi învăţătorul. Vameşul a 
considerat această judecată ca fiind dreaptă şi a acceptat în cele din urmă întregul stater. 

9.Eu am spus însă: „Acum hai să pregătim acest peşte şi să nu ne mai sinchisim 
de vameş!" 

lO.Dar Iacov m-a întrebat cum de ajunsese staterul în gura peştelui. 

11. Eu i-am spus: „Romanii din Capernaum se distrează aruncând în mare stateri, 
pe care trebuie să-i scoată din apă marinarii învăţăcei care ştiu foarte bine să înoate. Acest 
stater a fost însă prins de somonul nostru, care a încercat o vreme să-1 mestece. Dar 
pentru că metalul nu a putut fi nici mestecat şi nici înghiţit, el a rămas în gura lui, iar 
Petru a prins acest somon atât de uşor tocmai pentru că el - cu siguranţă era de felul lui 
foarte lacom. Din toate acestea, singurul lucru miraculos pentru oameni este doar faptul 
că Eu am ştiut aceasta. Dar acum, ne trebuie pâine şi vin, pe lângă acest peşte!" 

12. Cu toţii s-au grăbit atunci să aducă ceea ce le cerusem. Bineînţeles că vinul a 
fost obţinut din nou în cunoscutul mod miraculos. In curând totul a fost gata, iar noi ne- 
am aşezat la masă. 



Domnul în casa lui Simon Petru 
Evanghelia după Matei. Capitolul 18 



Capitolul. 244 -Cine este mai mare în împărăţia Cerurilor. 
Despre ispitire (Evanghelia după Matei 18/1 -9) 



(l).în ceasul acela, s-au apropiat ucenicii de Iisus şi l-au zis: Cine, oare, este mai 
mare în împărăţia cerurilor? 

(2). Şi chemând la Sine un prunc, 1-a pus în mijlocul lor, 

(3). Şi a zis: Adevărat zic vouă: De nu vă veţi întoarce şi nu veţi fi precum pruncii, 
nu veţi intra în împărăţia cerurilor. 

(4). Deci cine se va smeri pe sine ca pruncul acesta, acela este cel mai mare în 
împărăţia cerurilor. 

(5). Şi cine va primi un prunc ca acesta în numele Meu, pe Mine Mă primeşte. 

(6). Iar cine va sminti pe unul dintr-aceştia mici care cred în Mine, mai bine i-ar fi 
lui să i se atârne de gât o piatră de moară şi să fie afundat în adâncul mării. 

(7). Vai lumii, din pricina smintelilor! Că smintelile trebuie să vină, dar vai omului 
aceluia prin care vine sminteala. 

(8). Iar dacă mâna ta sau piciorul tău te sminteşte, taie-1 şi aruncă-1 de la tine, că 
este bine pentru tine să intri în viaţă ciung sau şchiop, decât, având amândouă mâinile sau 
amândouă picioarele, să fii aruncat în focul cel veşnic. 

(9). Şi dacă ochiul tău te sminteşte, scoate-1 şi aruncă-1 de la tine, că mai bine este 
pentru tine să intri în viaţă cu un singur ochi, decât, având amândoi ochii, să fii aruncat în 
gheena focului. 



l.Pe când stăteam astfel de vreun ceas, mâncând, bând şi veselindu-ne, câţiva 
ucenici ce s-au ridicat de pe scaunele lor au venit la Mine şi M-au întrebat: „Doamne, ne- 
ai povestit multe despre împărăţia Cerurilor, spunându-ne că acolo există diferite trepte 
ale preafericirii eterne - dintre care unele sunt mai aproape de Dumnezeu, altele mai 
departe de El, iar altele se află cel mai departe de soarele graţiei. Noi considerăm că acest 
fapt este just şi conform dreptei raţiuni; căci şi în ceruri trebuie să existe diferenţe, atât în 
ceea ce priveşte forma, cât şi diferitele trepte de fericire şi de realizare. Dorim să aflăm 
acum de la Tine cine va fi primul în Cerurile Tale şi, aşa cum se spune, cel mai mare 
după Dumnezeu?" (Matei 18/1) 

2. Or, în casa lui Simon Petru se aflau mai mulţi copilaşi din vecini. Eu l-am 
chemat pe unul dintre ei la Mine, l-am aşezat în mijlocul ucenicilor care Mă întrebaseră 
(Matei 18/2) şi le-am spus: „Adevăr va zic vouă: dacă nu vă veţi întoarce de la astfel de 
gânduri lumeşti pompoase şi îngâmfate şi nu veţi fi umili precum pruncii, nu veţi intra în 
împărăţia Cerurilor, chiar dacă sunteţi ucenicii Mei! (Matei 18/3) 

3. Deci cine se va smeri pe sine ca pruncul acesta, fără să simtă nici măcar o urmă 
de orgoliu în el, acela va fi cel mai mare în împărăţia Cerurilor; căci singură adevărata 
smerenie a unei inimi curate este cea care determină nivelul ei de preafericire în ceruri. 
(Matei 18/4) 289 

4.Şi cine va primi un prunc ca acesta în numele Meu, pe Mine Mă primeşte 
(Matei 18/5), iar cine va duce în ispită pe vreunul dintre aceşti micuţi care cred în Mine 
acum mai mult decât voi, mai bine i-ar fi lui să i se atârne de gât o piatră de moară şi să 
fie înecat în adâncul mării. (Matei 18/6) Adevărat vă spun vouă: vai lumii, din pricina 
ispitelor! Căci ea îşi va găsi judecătorii necruţători tocmai în cei pe care i-a ispitit astfel!" 

5.Un ucenic a spus atunci: „Din câte spui Tu, cred că vor ajunge doar foarte puţini 
în împărăţia Cerurilor; căci unde este omul de pe acest pământ care nu a supărat vreodată, 
măcar fără să vrea, un copil? Chiar dacă un astfel de copil nu a fost supărat şi ispitit de 
nimeni - presupunând că aşa ceva este posibil -, totuşi, atunci când va ajunge la 
maturitate va cădea el singur în ispită, prin trezirea propriilor lui instincte şi dorinţe, chiar 
dacă, între timp, a luat cunoştinţă de legile lui Moise. Explicăne deci clar, ce ai vrut să 
spui cu astfel de afirmaţii atât de dure!" 

6.Eu am vorbit astfel în continuare: „Nu gândiţi ca nişte proşti! Ce om, care este 
cât de cât inteligent, ar considera a fi un păcat dacă tu ai ofensat, fără să vrei şi fără să 
ştii, pe cineva?! In lume vin - şi chiar trebuie să vină - unele ispite. Dar acestea sunt 
permise de sus; Eu însă vă spun: vai de omul acela care le cauzează intenţionat prin 
răutatea sa! (Matei 18/7) 

7. Un alt ucenic a luat atunci cuvântul, spunând: „Dar ce să fac atunci când mă 
supără propria mea natură? Pe cine să trag la răspundere? Vinovatul este, în mod evident, 
acela care mi-a dat o astfel de natură supărătoare!" 

8. La această întrebare, un pic prea directă şi destul de obraznică, din partea 
ucenicului cam iritat, m-am stârnit şi Eu un pic şi am spus: „Dacă mâna ta sau piciorul 
tău te îndeamnă la păcat, taiele şi aruncă-le de la tine, căci este mai bine pentru tine să 
intri în împărăţia Cerurilor ciung sau şchiop, decât să fii aruncat în focul cel veşnic având 
amândouă mâinile şi amândouă picioarele! (Matei 18/8) Şi dacă ochiul tău te sminteşte, 
scoate-1 şi aruncă-1 de la tine, căci mai bine este pentru tine să intri în împărăţia Cerurilor 
cu un singur ochi, decât, având amândoi ochii, să fii aruncat în Focul Gheenei!" (Matei 
18/9) 

9.Petru, căruia nu i-a plăcut deloc această învăţătură, s-a ridicat şi a spus: 
„Doamne, nu îţi mai aminteşti cuvintele pe care le-ai spus la pescarii cei sărmani despre 
natura iadului, despre Judecată şi despre pedepsirea sufletelor pierdute? Da, acelea au fost 
învăţături pe care orice om de bun simţ ar trebui să le primească cu cea mai mare bucurie! 
Dar ceea ce ne înveţi acum, cu un fel de pornire, şterge tot ce a fost mai devreme, iar 
vechiul iad cu pedepsele lui eterne, cu Satanele, diavolii şi focurile sale se află, ca mai 
demult, în faţa noastră, şi regăsim acelaşi Dumnezeu neiertător! Am ştiut eu că ne vom 
reîntoarce la cele vechi, şi prin urmare că indienii cu penitenţele lor îngrozitoare prin 
care-şi ciuntesc corpul deţin singura învăţătură adevărată şi corectă despre viaţă şi 
Dumnezeu! 

10. Să presupunem că exact acum m-a supărat mâna mea stângă! Pentru ca ea să 
nu mă mai supere pe viitor, eu iau o secure - aşa cum ai spus Tu - şi-mi tai mâna, fapt 
care, fără ajutorul vreunui doctor, îmi va produce negreşit moartea. Dar să luăm în 
consideraţie cazul cel mai fericit, şi anume, acela că m-aş vindeca, însă la un moment dat 
va începe să mă supere şi mâna dreaptă. Conform învăţăturii pe care ne-ai dat-o acum, 
pentru a putea intra în împărăţia Cerurilor, ar trebui să o tai, ceea ce îmi este însă 
imposibil, întrebarea este ce să fac într-o astfel de situaţie, pentru a nu pierde împărăţia 
Cerurilor! 

1 1. Iubitul meu Domn şi învăţător! învăţătura aceasta nu poate avea sens în forma 
în care ai exprimat-o Tu acum! Iar dacă în spatele ei se ascunde şi un alt sens, aceasta 
este o întrebare la care şi celui mai înţelept dintre oameni i-ar fi greu să răspundă. Decât 
să accepte această învăţătură aşa cum ai spus-o Tu acum şi să o adopte ca pe o lege, va 
prefera să rămână la vechea sa cunoaştere. Oricât de valoroasă este împărăţia Cerurilor 
Tale, eu vreau să o dobândesc prin orice formă de renunţare, însă nicidecum tăindu-mi 
mâinile şi picioarele sau scoţându-mi ochii! Mai bine îţi iei viaţa dintr-o dată decât să faci 
aşa ceva, şi atunci cu siguranţă că nu vei mai supăra pe nimeni!" 

Capitolul. 245 - Iisus explică parabola ispitirilor 



1 .Toţi ceilalţi ucenici, cu excepţia lui Ioan, erau de acord cu cuvintele lui Petru, 
însă Ioan a luat cuvântul, spunând: „Dar fraţii mei dragi, cum de vă puteţi speria chiar 
aşa, de parcă Domnul near fi dat acum o cu totul altă învăţătură! Nu vă mai aduceţi 
aminte de cuvintele Lui de pe muntele din Samaria?! Domnul a vorbit atunci aproape la 
fel ca acum despre ispită şi ne-a dat şi explicaţia corespunzătoare. Atunci aţi înţeles 
sensul adevărat al cuvintelor Sale; cum de nu-1 înţelegeţi şi acum?!" 

2.Petru a spus: „Mi se pare într-adevăr că a mai pomenit ceva despre aceasta; dar 
nu-mi mai amintesc nimic din explicaţia Sa referitoare la cum să înţelegem şi să 
interpretăm aceste vorbe. Cred că şi ceilalţi fraţi sunt în aceeaşi situaţie şi ar fi de dorit să 
ni se mai explice o dată." 

3. Eu am spus atunci: „Aceste cuvinte au fost chiar consemnate, la fel cum trebuie 
notate şi cele pe care le-am spus acum despre prejudiciile aduse de păcat, pentru ca să nu 
le uitaţi din nou atât de uşor. 

4Aşadar, ce îi corespunde mâinii omului? Acţiunea, bună sau rea; astfel, cuvântul 
«mână» şi imaginea acesteia corespunde unei acţiuni, iar voinţa fermă este securea cu 
ajutorul căreia poţi despărţi pentru totdeauna de tine, tăindu-le, acţiunile tale rele. Cum 
poţi deci să fii atât de prost încât să crezi că Eu am poruncit adineauri mutilarea 
trupească? 

5. Am spus acelaşi lucru şi despre piciorul tău, care te supără. Cine ar putea să 
vrea cu adevărat să-şi taie un picior? Cât de prost ar trebui să fiu Eu însumi ca să 
poruncesc o mutilare atât de îngrozitoare a propriului trup, pentru a salva astfel sufletul 
din focul iadului?! 

6.Dar la fel cum trupul trebuie să aibă picioare pentru a se putea deplasa, pentru a 
ajunge şi a acţiona în locul potrivit, şi sufletul trebuie să iubească şi să dorească un 
anumit lucru pentru a acţiona în direcţia atingerii scopului respectiv, astfel încât acesta 
să-i aducă forma de fericire pe care o căuta. 

7.Dacă sentimentele şi dorinţele sufletului nu sunt conforme cu învăţătura Mea - 
fapt care este uşor de recunoscut - ele îţi vor duce în ispită întreaga ta fiinţă. Atunci 
trebuie să iei securea ascuţită a voinţei pentru a îndepărta asemenea sentimente şi dorinţe 
şi să-ţi continui drumul, acţionând doar conform iubirii şi aspiraţiei celei bune. Cu acest 
nou «picior», sufletul va intra foarte uşor în împărăţia Cerurilor! 

8. De fapt, trebuie să înţelegeţi astfel: fiecare om din această lume are în el, în mod 
necesar, două forme de iubire, precum şi dorinţele şi aspiraţiile corespunzătoare acestora. 
O iubire este materială, şi ea trebuie să existe, pentru că fără ea nimeni nu ar putea, de 
exemplu, să lucreze pământul sau să-şi ia o soţie. Pentru ca omul să facă aceasta, el 
trebuie să aibă o iubire şi o dorinţă materială orientată către exterior, care să-1 anime şi 
să-1 conducă înspre o astfel de acţiune. Insă dacă o asemenea iubire şi dorinţă pentru 
lumea exterioară devine prea puternică, ea îi dăunează omului ca întreg şi îi conduce 
sufletul către păcat şi pierzanie, întrucât îl împinge prea mult către materie. Atunci este 
momentul să-ţi faci curaj şi, cu o voinţă fermă, să te dezbari de o astfel de iubire şi 
dorinţă şi să aspiri din toate puterile doar către ceea ce este pur spiritual. într-o asemenea 

situaţie, doar atât este suficient pentru a dobândi împărăţia lui Dumnezeu, cu toate că, în 
ordinea obişnuită a lucrurilor, ambele feluri de activităţi sunt necesare pentru a ne putea 
manifesta iubirea de semeni. 

9. Sunt şi vor mai fi mulţi care se vor lepăda în totalitate de lume şi de munca lor, 
dedicânduse doar celor pur spirituale. Dar Eu nu spun că ei vor fi astfel fără păcat; totuşi, 
lor le va fi mult mai bine decât dacă, fiind oameni căzuţi în materialismul cel mai de jos, 
ar intra în polul opus al vieţii, despre care v-am vorbit la pescarul Aziona, ceea ce ar 
reprezenta chiar «a merge în iad» sau «a fi aruncat în iad», în adevăratul sens al 
cuvântului. 

lO.Prin ochiul care trebuie scos şi aruncat de la sine trebuie înţeleasă raţiunea cea 
lumească a omului. Ea este un ochi al sufletului, care vede şi judecă lucrurile lumii, 
comparându-le cu cele ale spiritului. Dacă acest ochi se îndreaptă prea mult către lume, 
lepădându-se de ceea ce este spiritual şi uitând aproape complet de Dumnezeu, el 
dăunează foarte tare sufletului, pe care îl obligă astfel să treacă în întregime în materie. 
Atunci a venit vremea să te lepezi de aşa-zisa «înţelepciune» lumească şi, de dragul 
cerului, să nu te mai gândeşti decât la cele care ţin de Dumnezeu, de Voinţa Sa, de spirit 
şi de suflet. 

11. Cine va face aceasta, va fi fără de păcat şi va privi faţa lui Dumnezeu; dar 
aceste spirite fericite vor fi cu mult în urma acelora care şi-au ridicat înţelepciunea lor 
lumească la nivelul celei divine, prin cuvintele şi prin faptele lor. 

12. Cred că acum aţi înţeles ceea ce v-am spus şi că, dacă voi mai reveni pe viitor 
la acest subiect, nu Mă veţi mai întreba care este semnificaţia acestor pilde - pe care le 
dau astfel înveşmântate şi ascunse, întrucât ele sunt doar pentru suflet, care, la fiecare om 
de pe acest pământ, este înveşmântat în trup şi deci ascuns de ochiul său trupesc! Căci 
învăţătura care priveşte omul în ansamblul său diferă de cea care priveşte doar sufletul. 
Aţi înţeles acum tot ce v-am spus?" 



Capitolul. 246 - Copiii - exemple pentru ucenici. Domnul, ca Fiu al lui Dumnezeu şi Fiu 

al Omului (Evanghelia după Matei 18/10) 



(10). Vedeţi să nu dispreţuiţi pe vreunul din aceştia mici, că zic vouă: Că îngerii 
lor, în ceruri, pururea văd faţa Tatălui Meu, Care este în ceruri. 



1 .Petru a spus atunci: „Da, Doamne şi învăţătorule, acum ne este foarte clar; dar 
Te rog, pe viitor, să ne dai şi explicaţiile o dată cu învăţătura, ca să nu ne mai supărăm 
din cauza lipsei noastre de înţelegere!" 

2.Eu am spus: „Unde va fi necesar, voi face aceasta. Dar când voi vrea să vă 
întăresc puterea de a gândi şi sufletele, nu vă voi dezvălui imediat taina acestor imagini. 
Căci cine vrea să fie un învăţător bun trebuie să-şi formuleze astfel învăţăturile încât 
ucenicii săi să aibă mult de gândit şi de reflectat, altfel aceştia vor deveni nişte căutători 
leneşi ai adevărului. 

3. Şi vă mai spun următoarele: învăţătorul care predă o învăţătură trebuie să fie 
întotdeauna un înţelept şi să înţeleagă el însuşi în profunzime ceea ce-i învaţă pe ceilalţi. 
Dar ucenicii trebuie să fie permanent, atâta timp cât sunt ucenici, precum aceşti copii pe 
care-i vedeţi aici, care acceptă şi urmează învăţătura ce li se oferă, chiar dacă sunt încă 
departe de a înţelege sensul ei profund, înţelegerea adevărată o vor dobândi abia la 
maturitate." 

4.Unii ucenici şi-au spus atunci în sinea lor că aceasta înseamnă că va mai dura 
mult timp până ce vor deveni şi ei înţelepţi şi cu mintea pătrunzătoare, dacă trebuie să 
considere acum că sunt la fel de proşti şi de lipsiţi de raţiune ca acei copii zdrenţăroşi, 
care nu fuseseră la nici o şcoală şi deci nu apucaseră să înveţe nici despre alfa, şi cu atât 
mai puţin despre omega! 

5.Eu am spus însă: „Vedeţi să nu dispreţuiţi pe vreunul dintre aceşti micuţi, căci 
vă spun: îngerii lor din ceruri văd mereu faţa Tatălui Meu, care este în ceruri!" (Matei 
18/10) 

6.Petru a spus: „Oare noi nu mai avem îngeri în ceruri, care să vadă şi ei 
permanent faţa Tatălui Tău din ceruri? Şi apoi, o dată ne spui că Tatăl Tău locuieşte în 
Tine şi că este una cu Tine, apoi imediaţii muţi din nou în cerurile infinit de îndepărtate! 
Recunosc, nu reuşim să împăcăm aceste lucruri! Cum să înţelegem aceasta? Tatăl Tău 
este, pe rând, ba în Tine, ba în ceruri? Şi cum de Tu însuţi eşti ba Tatăl însuşi, ba Fiul 
Său? Te rog, ajută-ne să înţelegem aceste lucruri mai bine decât până acum!" 

7Eu am spus: „Bineînţeles că şi voi aveţi îngerii voştri în ceruri, iar dacă nu i-aţi 
avea, nu aţi fi ucenicii Mei! Dar şi aceşti copii îi au, şi tocmai de aceea nu trebuie să-i 
dispreţuiţi; căci ei vă sunt întru totul egali! V-am spus aceasta pentru că ştiu prea bine că 
nu iubiţi copiii cu adevărat. 

8. Dacă nu puteţi iubi aceşti copilaşi delicaţi, încântători şi puri ca îngerii, cum vă 
veţi putea iubi semenii şi cum îl veţi putea iubi pe Dumnezeul vostru? 

9.Dacă vreţi să formaţi oameni după inima Mea, va trebui să începeţi cu copiii; 
căci adevăr vă spun: învăţătura primită încă din leagăn este mult mai valoroasă decât 
toate marile şcoli ale lumii! Cine vrea să formeze oameni din copii trebuie să-i iubească 
şi să aibă mare răbdare cu ei. Un copil este de la natură mai sărac decât o sută de 
cerşetori; pentru că este sărac la minte, sărac în ceea ce priveşte puterile fizice şi sărac în 
privinţa posesiunilor materiale. 

10.De aceea, vă spun încă o dată vouă şi, prin voi, tuturor oamenilor cărora le va 
fi propovăduită această evanghelie: cine va primi un prunc ca aceştia în numele Meu, pe 
Mine Mă primeşte şi, primindu-Mă pe Mine cu toată iubirea, îl primeşte pe Tatăl din 
ceruri, iar casa sa nu va fi lipsită de binecuvântare. Căci aceşti copii sunt o adevărată 
binecuvântare a lui Dumnezeu pentru casa în care sunt îngrijiţi, hrăniţi şi formaţi să 
devină oameni adevăraţi, indiferent de sexul lor. Fie că sunt băieţi sau fetiţe, ei sunt 
precum îngerii cerului. 

1 1 .Tu, Petru, când Mă întrebi cum se face că Eu spun despre Tatăl Meu ceresc o 
dată că e în cer şi apoi că sălăşluieşte în Mine, trebuie pur şi simplu să am răbdare cu 
memoria ta, altfel aş sfârşi prin a Mă supăra pe tine! 

12. Ce este cerul şi unde se află el v-am arătat foarte clar, şi în special ţie, nu 
demult, pe munte. Tot la fel v-am vorbit, aproape mult prea des, despre relaţia 
indivizibilă şi indisolubilă dintre Tatăl Meu şi Mine - şi uite că deja ai uitat totul! 

13. Oare Tatăl nu este eterna iubire din Mine? Şi acolo unde sălăşluieşte această 
iubire, nu se află oare cerul şi adevărata împărăţie a lui Dumnezeu? 

14. Ca om, nu sunt Eu oare Fiul acestei iubiri care sălăşluieşte în Mine însumi şi 
care a creat din eternitate tot ce există şi umple infinitatea? Iar pentru că această iubire 
divină eternă şi atotputernică este în Mine, oare nu sunt eu pe deplin una cu ea? Spune-mi 
dacă acum realizezi ce-ţi spun!" 

15. Petru a spus: „Da, înţeleg cu siguranţă mai bine decât până acum; dar totuşi 
mai există aspecte care, la drept vorbind, nu-mi sunt pe deplin clare! De exemplu, nu 
înţeleg foarte bine de ce o dată spui despre Tine că eşti Fiul Omului, altă dată că eşti Fiul 
lui Dumnezeu şi altă dată că eşti însuşi Iehova! Ne-ai face un mare bine tuturor dacă ai 
vrea să-mi mai explici puţin aceste lucruri; căci eu cred că nici unul dintre noi nu a înţeles 
pe deplin aceste cuvinte ale Tale!" 

16.Eu am spus: „Şi aceasta v-am explicat în lumina cea mai clară, atunci când v- 
am vorbit despre suferinţele Mele viitoare; dar dacă nu vi se explică un lucru de cel puţin 
zece ori, astfel încât să şi puteţi pune mâna pe el, voi nu îl înţelegeţi! De aceea, vă mai 
spun încă o dată: 

17. Cel care va fi omorât în Ierusalim nu este nici Iehova din Mine, nici sufletul 
Meu care este Fiul Său în veşnicie, ci doar acest trup, ca Fiu al Omului, dar în cea de-a 
treia zi va învia, fiind pe deplin transfigurat, şi va fi pentru eternitate una cu Cel care este 
în Mine, care-Mi revelează tot ce trebuie să fac şi să vorbesc ca Fiu al Omului şi pe care 
voi nu îl cunoaşteţi încă pe deplin, cu toate că vă vorbeşte şi acţionează printre voi de o 
bună bucată de vreme. Vorbeşte acum din nou, Simone!" 



Capitolul. 247 - Taina Golgotei (Evanghelia după Matei 18/11-14) 



(1 1). Căci Fiul Omului a venit să caute şi să mântuiască pe cel pierdut. 

(12). Ce vi se pare? Dacă un om ar avea o sută de oi şi una din ele s-ar rătăci, nu 
va lăsa, oare, în munţi pe cele nouăzeci şi nouă şi ducându-se va căuta pe cea rătăcită? 

(13). Şi dacă s-ar întâmpla s-o găsească, adevăr grăiesc vouă că se bucură de ea 
mai mult decât de cele nouăzeci şi nouă, care nu s-au rătăcit. 

(14). Astfel nu este vrere înaintea Tatălui vostru, Cel din ceruri, ca să piară vreunul 
dintraceştia mici. 

l.Simon a spus: „Oh, Doamne şi învăţătorule, ar mai fi multe de spus despre 
cuvintele ce ies din gura Ta, dar nici cea mai bună raţiune umană nu le poate vedea în 
adevărata lor lumină şi în întreaga lor putere luminoasă. Iar în fundal, asemenea unui 
monstru care rânjeşte, se află necesitatea neîndurătoare şi inevitabilă a suferinţei care-L 
aşteaptă pe Fiul Omului, şi eu îndrăznesc să afirm cu tărie că această necesitate este de 
neînţeles pentru orice minte umană, oricât de sănătoasă ar fi ea! 

2. Chiar dacă un astfel de act este necesar pentru atingerea unui scop superior, deja 
stabilit de Tine din eternitate, aceasta nu constituie o lămurire pentru mintea umană, care 
se va întreba întotdeauna astfel: «De ce a fost necesar ca Domnul cel atotputernic să fie 
judecat de creaturile Sale, pentru a le putea dărui acestora fericirea şi viaţa veşnică? Nu ar 
fi fost suficientă învăţătura Sa pură şi desăvârşită şi miracolele Sale, pe care numai un 
Dumnezeu le poate săvârşi? Dacă acestea nu-i fac pe oameni mai buni, oare îi va face 
suferinţa şi moartea Sa?» 

3. Eu, ca unul dintre discipolii Tăi cei mai credincioşi, îţi spun foarte deschis: 
suferinţa Ta va fi un prilej de poticnire pentru mulţi oameni buni şi ei vor începe să se 
îndoiască în credinţa lor. De aceea, Te rog acum să ne explici aceste lucruri, pentru ca, 
atunci când va veni vremea, să le putem da un răspuns potrivit celor care ne vor întreba, 
spre a-i linişti." 

4.Eu am spus: „întrebarea ta este foarte bună şi justă, dar chiar dacă ţi-aş explica 
foarte bine, tu nu vei putea înţelege aşa cum trebuie, pentru că nu eşti decât un simplu 
om. Abia după învierea Mea, când vei fi renăscut în spirit, vei putea înţelege cu claritate 
acest mare «de ce». 

5. Eu, care sunt unicul susţinător al oricărei existenţe şi vieţi, trebuie să eliberez 
acum ceea ce de eternităţi a fost condamnat la judecată şi moarte prin fermitatea Voinţei 
Mele, şi, mai exact, să pătrund - tocmai prin judecarea şi prin moartea propriului Meu 
trup - în judecată şi în moarte, spre a slăbi suficient de mult legăturile propriei Mele 
Voinţe divine, pentru materia lucrurilor ajunsă la maturitate, pentru ca apoi toate 
creaturile să se poată elibera de moartea eternă şi să intre în viaţa cea liberă şi 
independentă. 

6.De aceea a venit Fiul Omului în această lume, pentru a căuta din nou ceea ce, 
într-un fel, fusese pierdut din eternitate, spre a-1 mântui şi a-i permite să obţină fericirea 
cea veşnică. (Matei 18/11) 

7. Ce credeţi? Dacă un om ar avea o sută de oi şi una dintre ele s-ar rătăci în 
pădure, nu le va lăsa el oare pe cele nouăzeci şi nouă pentru a se duce să o caute pe cea 
rătăcită? (Matei 18/12) Şi dacă o va găsi, adevăr vă grăiesc vouă că se va bucura de ea 
mai mult decât de cele nouăzeci şi nouă, care nu s-au rătăcit. (Matei 18/13) 

8. Vedeţi, tot la fel e şi în cazul lui Dumnezeu, cu toate că, prin Voinţa Sa 
atotputernică, El însuşi a creat, din eterna abundenţă a gândurilor, ideilor şi conceptelor 
Lui nenumărate, toate lucrurile care există în spaţiul infinit şi pe care, prin fermitatea 
Voinţei Sale, le-a plasat oarecum în afara Sa. Dacă toate acestea ar trebui să rămână 
pentru veşnicie în rigida judecată şi moarte, aşa cum sunt acum, ar fi ca şi cum oaia 
pierdută nu ar mai fi găsită niciodată. Ce plăcere şi ce bucurie l-ar putea oferi lui 
Dumnezeu o creatură materială moartă pentru totdeauna? 

9. Mai ales din această cauză am venit Eu cu formă materială în această lume, 
pentru a căuta această oaie rătăcită şi pentru a o conduce către împlinirea menirii sale 
preafericite. 

lO.In acest trup care este acum al Meu, Spiritul şi Voinţa lui Dumnezeu se 
îndulcesc şi devin flexibile. Când acest lucru se va realiza pe deplin, această materie a 
Mea va trebui să fie răpusă în cea mai mare umilinţă posibilă şi să fie mai întâi separată 
de Mine, iar apoi, Spiritul lui Dumnezeu care sălăşluieşte în Mine în toată plenitudinea Sa 
şi cu care sufletul Meu este una va readuce la viaţă această materie răpusă şi purificată de 
focul iubirii Sale, iar ea va învia atunci, triumfând asupra judecăţii şi morţii. 

1 1 .Eu v-am spus cu anticipaţie că nu veţi putea înţelege foarte bine de ce trebuie 
să se petreacă şi de ce se va petrece aceasta; dar puteţi totuşi trage concluzia că un astfel 
de act, oricât de înspăimântător ar părea el a fi pentru ochiul omenesc, este totuşi necesar 
pentru ca, în timp, toate creaturile să revină la pura viaţă divină, liberă şi independentă. 

12. V-am dezvăluit deja suficient de multe pentru a putea înţelege, şi de aici - 
întrucât ştiţi acum ce reprezintă cu adevărat copiii mici - puteţi să pricepeţi şi de ce este 
Voia Tatălui ca să nu se piardă nici cel mai mic şi mai umil dintre aceşti copilaşi. (Matei 
18/14) 

13. Tocmai din acest motiv v-am vorbit despre aceşti copii, ca să vă arăt, prin 
imagini corespunzătoare, Voinţa Aceluia care sălăşluieşte în Mine şi care este Domnul 
etern al tuturor creaturilor din întreaga infinitate. Acum, pentru că v-am spus aceste 
lucruri şi avem timp suficient, puteţi să Mă întrebaţi ce nu aţi mai înţeles. Petru, mai ai 
ceva?" 

14.Ucenicul a spus: „O, Doamne şi Invăţătorule, ar mai fi ceva! Dar trebuie mai 
întâi să reflectez la ceea ce tocmai ne-ai spus, deoarece, dacă Te-aş întreba acum ceva 
nou, aş pierde ceea ce am auzit, iar Tu ne vei fi dat în zadar această mare lumină." 15. 
Atunci s-a lăsat tăcere, iar ucenicii au început să se gândească la ceea ce le spusesem. 



Capitolul.248 - Despre iertare (Evanghelia după Matei 18/15-22) 



(15).De-ţi va greşi ţie fratele tău, mergi, mustră-1 pe el între tine şi el singur. Şi de 
te va asculta, ai câştigat pe fratele tău. 

(16). Iar de nu te va asculta, ia cu tine încă unul sau doi, ca din gura a doi sau trei 
martori să se statornicească tot cuvântul. 

(17). Şi de nu-i va asculta pe ei, spune-1 Bisericii; iar de nu va asculta nici de 
Biserică, săţi fie ţie ca un păgân şi vameş. 

(18). Adevărat grăiesc vouă: Oricâte veţi lega pe pământ, vor fi legate şi în cer, şi 
oricâte veţi dezlega pe pământ, vor fi dezlegate şi în cer. 

(19). Iarăşi grăiesc vouă că, dacă doi dintre voi se vor învoi pe pământ în privinţa 
unui lucru pe care îl vor cere, se va da lor de către Tatăl Meu, Care este în ceruri. 

(20). Că unde sunt doi sau trei, adunaţi în numele Meu, acolo sunt şi Eu în 
mijlocul lor. 

(21). Atunci Petru, apropiindu-se de El, I-a zis: Doamne, de câte ori va greşi faţă 
de mine fratele meu şi-i voi ierta lui? Oare până de şapte ori? 

(22). Zis-a lui Iisus: Nu zic ţie până de şapte ori, ci până de şaptezeci de ori câte 
şapte. 



1 De afară s-a auzit o ceartă iscată între nişte pescari care se întorceau acasă, iar 
Petru a întrebat dacă nu ar trebui să ieşim pentru a pune capăt acelei dispute. 

2. Eu am spus: „Da, du-te şi fă aceasta, căci şi aplanarea certurilor dintre oameni şi 
potolirea mâniei lor este o faptă bună; deoarece mânia este opera iadului, şi ea otrăveşte 
inima şi întunecă sufletul omului pentru mai mulţi ani. Du-te deci şi pune capăt acestei 
certe!" 

3. Petru a mers atunci afară şi i-a întrebat pe cei care se aflau în faţa casei din ce 
cauză se certau. 

4. Unul dintre ei, care era mai potolit, i-a spus că slujitorul unui orăşean, care nu 
avea drept la pescuit şi care se afla acum în mijlocul lor, trăsese la undiţă într-unui dintre 
cele mai bune locuri de pescuit, şi prinsese o mulţime de peşti; surprinzându-1 asupra 
faptului, pescarii locului i-au reproşat aceasta şi au vrut pe bună dreptate să-i ia peştii, dar 
el s-a opus şi a început să-i insulte, susţinând că era împuternicit să pescuiască unde voia. 
Insă nu avea nici un document care să ateste acest fapt, iar ceilalţi nu puteau şi nici nu 
aveau voie să tolereze aşa ceva. 

5. Când a auzit aceasta, Petru a spus: „Omul acesta este un hoţ; dar lăsaţi-1 totuşi 
să plece. Daţi-1 pe mâna judecătorilor abia dacă mai îndrăzneşte să vină încă o dată; căci 
doar ştiţi şi voi că trebuie să ne iertăm duşmanii de şapte ori, conform legii!" 

6.Pescarii care-1 ţineau prins pe hoţ au spus: „L-am iertat deja de şapte ori; dar 
legea nu spune să-1 iertăm şi a opta oară, de aceea vrem să-1 ducem acum la judecată." 

7. Petru a spus: „în acest caz, aveţi tot dreptul să faceţi aceasta; dar, de dragul 
meu, vă rog săi iertaţi şi de această dată, chiar dacă este a opta oară! Dacă-1 veţi prinde şi 
a noua oară, atunci duceţil la judecată!" 

8. In urma acestor cuvinte, oamenii l-au lăsat liber pe hoţ, după ce acesta a promis 
că nu va mai fura. Astfel a aplanat Petru cearta, iar oamenii s-au întors liniştiţi la casele 
lor. 

9. Când a revenit în casă, Petru a spus: „Doamne şi Invăţătorule, am pus capăt 
certei, convingându-mi vecinii să-1 ierte pe hoţ pentru a opta oară; dar, conform legii, de 
această dată ar fi trebuit să fie dat pe mâna judecătorilor. Doamne, ce bine ar fi dacă ne-ai 
explica mai precis modul cum se aplică poruncile lui Moise în acest domeniu pământesc, 
mai ales acum, când legile Romei au început să înrâurească tot mai mult viaţa iudeilor şi 
când nu mai ştii exact dacă e bine să respecţi mai mult legea mozaică sau pe cea romană. 
In multe privinţe, legea romană este în mod evident mai umană decât cea mozaică, 
aceasta din urmă fiind adesea imposibil de aplicat textual în probleme de drept public. 
Cum ar fi deci mai bine, conform marii Tale iubiri şi înţelepciuni?" 

lO.Eu am spus: „Ştiu că aceasta este situaţia şi că este greu pentru un judecător să 
discearnă între cele două legi şi chiar să decidă dacă un om este vinovat, pentru că uneori 
ceea ce o lege aprobă, cealaltă condamnă. 

11. Pentru ca atât voi, cât şi ceilalţi oameni să aveţi o regulă după care să vă 
ghidaţi pe viitor, ţineţi minte şi consemnaţi ceea ce vă spun acum: 

12.Dacă fratele tău îţi greşeşte, mergi şi mustră-1 între patru ochi, cu cuvinte 
blânde, şi roagă-1 să nu mai facă aceasta. Şi dacă el te va asculta, l-ai câştigat pe fratele 
tău de partea ta. (Matei 18/15) Iar dacă nu te va asculta, ia cu tine încă unul sau doi 
martori, în funcţie de greşeala comisă, pentru ca orice cuvânt să se sprijine pe mărturia a 
doi sau trei martori. Şi dacă cel care s-a făcut vinovat faţă de tine refuză să te asculte în 
prezenţa acestor martori, spune-1 comunităţii din care acest păcătos face parte, în prezenţa 
martorilor tăi. (Matei 18/16) Iar dacă nu va asculta nici de obşte, atunci să fie declarat şi 
considerat de către toţi un păgân şi un vameş. (Matei 18/17) 

13. Aceasta să fie suficient pentru tine şi pentru oricine altcineva; ce depăşeşte 
aceste limite vine de la rău şi produce un rău şi mai mare. Aceste reguli fac parte din 
ordinea Mea divină şi sunt valabile nu doar aici, ci şi în marea lume de dincolo. Căci 
adevăr vă spun: orice veţi lega pe pământ va fi legat şi în ceruri şi orice veţi dezlega pe 
pământ va fi dezlegat şi în ceruri. (Matei 18/18) 

14. Şi vă mai spun încă ceva, pentru ca să puneţi mai repede capăt certurilor şi 
neînţelegerilor de pe pământ: dacă doi dintre voi se vor uni pentru a cere ceva de la Tatăl 
în numele Meu, aceasta li se va da lor de către Tatăl Meu, atât în ceruri, cât şi pe pământ. 
(Matei 18/19) 

15. Dacă cineva a păcătuit faţă de tine, iartă-1 din toată inima şi roagă-1 în numele 
Meu pe Tatăl să îndrepte inima păcătosului; şi aceasta se va petrece după măsura 
credinţei tale şi după măsura în care l-ai iertat mai înainte pe cel care a păcătuit faţă de 
tine. 

16. Vă spun încă o dată: unde vor fi doi sau trei adunaţi în numele Meu într-un 
scop bun, conform ordinii Mele, acolo voi fi şi Eu, în spirit, în mijlocul lor, şi voi auzi 
ceea ce ei îmi vor cere. (Matei 18/20) 

17. Cu aceste indicaţii pe care vi le-am dat acum, cred că vă veţi descurca foarte 
bine în toate situaţiile critice de viaţă, chiar aflându-vă în mijlocul a mii de legi lumeşti 
care se contrazic reciproc!" 

18.Petru a venit atunci din nou la Mine şi a spus: „Doamne, toate acestea sunt 
bune şi este de la sine înţeles că vom respecta cu sfinţenie ceea ce ne-ai spus acum şi că 
le vom cere şi celorlalţi oameni să le respecte; dar mai există acum o întrebare: de câte ori 
să-1 iert pe fratele meu care a greşit faţă de mine? Oare până de şapte ori, cum spune 
legea lui Moise, ar fi suficient?" (Matei 18/21) 

19.Eu am spus: „Dacă trebuie să existe un număr care să arate aceasta, atunci nu- 
ţi zic ţie până de şapte ori, ci până de şaptezeci de ori câte şapte! (Matei 18/22) Căci 
tocmai în aceasta constă în esenţă împărăţia Cerurilor, ca printre oameni să domnească 
aceeaşi iubire, armonie şi iertare cum este în ceruri, printre îngerii Mei, dintre care pe unii 
i-aţi şi cunoscut deja." 

Capitolul. 2 49 - Pilda robului celui nemilos (Evanghelia după Matei 18/23-35) 



(23). De aceea, asemănatu-s-a împărăţia cerurilor omului împărat care a voit să se 
socotească cu slugile sale. 

(24). Şi, începând să se socotească cu ele, i s-a adus un datornic cu zece mii de 
talanţi. 

(25). Dar neavând el cu ce să plătească, stăpânul său a poruncit să fie vândut el şi 
femeia şi copii şi pe toate câte le are, ca să se plătească. 

(26). Deci, căzându-i în genunchi, sluga aceea i se închina, zicând: Doamne, 
îngăduieştemă şi-ţi voi plăti ţie tot. 

(27). Iar stăpânul slugii aceleia, milostivindu-se de el, i-a dat drumul şi i-a iertat şi 
datoria. 

(28). Dar, ieşind, sluga aceea a găsit pe unul dintre cei ce slujeau cu el şi care-i 
datora o sută de dinari. Şi punând mâna pe el, îl sugruma zicând: Plăteşte-mi ce eşti dator. 

(29). Deci, căzând cel ce era slugă ca şi el, îl ruga zicând: îngăduieşte-mă şi îţi voi 
plăti. 

(30). Iar el nu voia, ci, mergând, 1-a aruncat în închisoare, până ce va plăti datoria. 

(31). Iar celelalte slugi, văzând deci cele petrecute, s-au întristat foarte şi, venind, 
au spus stăpânului toate cele întâmplate. 

(32).Atunci, chemându-1 stăpânul său îi zise: Slugă vicleană, toată datoria aceea 
ţi-am iertat-o, fiindcă m-ai rugat. 

(33).Nu se cădea, oare, ca şi tu să ai milă de cel împreună slugă cu tine, precum şi 
eu am avut milă de tine? 

(34). Şi mâniindu-se stăpânul lui, 1-a dat pe mâna chinuitorilor, până ce-i va plăti 
toată datoria. 

(35). Tot aşa şi Tatăl Meu cel ceresc vă va face vouă, dacă nu veţi ierta - fiecare 
fratelui său - din inimile voastre. 



1. (Domnul): „Pentru a vă putea descrie cât mai bine împărăţia Cerurilor, voi 
folosi o imagine metaforică. împărăţia Cerurilor seamănă cu un rege care a voit să se 
socotească cu slugile sale. (Matei 18/23) Şi, începând să se socotească cu ele, i s-a adus 
un om care îi datora zece mii de talanţi. (Matei 18/24) Neavând el cu ce să plătească, 
stăpânul său a poruncit ca această slugă leneşă să fie vândută, împreună cu femeia, copiii 
săi şi cu tot ce avea, ca să se plătească datoria. (Matei 18/25) 

2.Dar, văzând acest lucru, sluga aceea i-a căzut în genunchi, i s-a închinat şi a zis: 
«Doamne, mai îngăduieşte-mă şi-ţi voi plăti tot». (Matei 18/26) Auzind aceasta, inima 
regelui s-a înmuiat şi, milostivindu-se de el, i-a dat drumul, iertându-i şi datoria. (Matei 
18/27) 

3. însă această slugă a plecat imediat cu treburi în oraşul acelui rege. Acolo s-a 
întâlnit cu un tovarăş de-al său care îi datora de puţin timp o sută de dinari! Acela, când 1- 
a văzut, 1-a rugat să-1 păsuiască încă un pic şi îi va plăti datoria. Dar slujitorul nostru care 
fusese iertat de către rege nici nu 1-a ascultat, ci 1-a înşfăcat cu furie şi a început să-1 
strângă de gât, zicând: «Plăteşte ce-mi datorezi (Matei 18/28); te-am păsuit deja prea mult 
timp, iar răbdarea mea a ajuns la sfârşit!» 

4. Căzând la pământ, cel ce era slugă ca şi el, 1-a rugat cu lacrimi în ochi, zicând: 
«Mai îngăduieşte-mă şi îţi voi plăti!» (Matei 18/29) Dar el nu a vrut, ci s-a dus şi 1-a 
aruncat în temniţă, până ce-i va plăti datoria. (Matei 18/30) 

5. Iar celelalte slugi, văzând cele petrecute, s-au întristat foarte tare şi s-au dus şi i- 
au povestit stăpânului tot. (Matei 18/31) 

6Atunci, chemându-1, stăpânul său i-a spus: «Slugă vicleană, toată datoria aceea 
ţi-am iertato fiindcă m-ai rugat. (Matei 18/32) Nu se cădea oare ca şi tu să ai milă de 
tovarăşul tău precum am avut şi eu milă de tine?» (Matei 18/33) 

7. Sluga a amuţit atunci de spaimă, pentru că şi-a dat seama că regele este bun şi 
drept, dar că pedepseşte aspru fărădelegea făcută împotriva graţiei şi iubirii sale. 
Mâniindu-se atunci, stăpânul lui 1-a dat pe mâna schingiuitorilor, până ce-i va plăti toată 
datoria. (Matei 18/34) 

8. Tot aşa şi Tatăl Meu ceresc vă va face vouă, dacă nu îi veţi ierta pe semenii 
voştri, din toată inima, pentru greşelile pe care le-au făcut împotriva voastră! (Matei 
18/35) Tocmai în aceasta constă şi împărăţia Cerească propriu-zisă, atât în cele mari, cât 
şi în cele mici: să nu mai fie printre cei preafericiţi nici o duşmănie, invidie şi cu atât mai 
puţin ură, ci, dimpotrivă, să fie cea mai mare armonie, bună înţelegere şi iubire reciprocă. 

9.De aceea, nu este necesar să existe în această lume nici un tribunal care să 
stabilească dreptatea între «ofensator» şi «ofensat», ci singura judecată proteguitoare 
valabilă în faţa Mea trebuie să fie inima voastră bună şi iertătoare. De la această judecată 
veţi pleca întotdeauna mulţumiţi, neavând de plătit taxe judecătoreşti, iar cel care v-a 
greşit va deveni cu adevărat prietenul vostru cu mult mai uşor decât dacă ar fi fost forţat 
să recunoască adevărul printr-o sentinţă judecătorească. Spuneţi-Mi acum dacă aţi înţeles 
tot!" 



Capitolul. 2 50 - Necesitatea judecăţilor lumeşti. 
Cauzele fărădelegilor şi prevenirea lor 



1. Petru a spus: „Doamne şi învăţătorule! Fără îndoială că am înţeles; dar, chiar 
dacă atât noi, cât şi cei care vor primi această învăţătură de la noi vom respecta întru totul 
cuvintele Tale, rămâne de văzut dacă judecata lumească va dispărea în această situaţie. 

2.Dacă cineva a greşit faţă de mine, cu siguranţă că îl voi ierta chiar şi de 
şaptezeci de ori câte şapte - în caz că insultătorul meu mi-ar greşi de atâtea ori; dar dacă, 
fiind un om rău, care se bucură de necazul altuia, nu se va sătura cu atât şi va continua cu 

răutăţile sale, depăşind marele număr de şaptezeci de ori câte şapte, ce să fac cu un astfel 
de om? Eu cred că atunci a sosit vremea ca un astfel de nelegiuit să fie lăsat pe mâinile 
judecăţii lumeşti, la fel cum a făcut în cele din urmă şi milostivul Tău rege, dându-şi 
sluga cea nemiloasă pe mâna schingiuitorilor, atunci când marea sa indulgenţă nu a dat 
roade. Ce spui, Doamne, despre părerea mea? 

3. Eu am spus: „Dragul Meu Petru, nu spun prea multe, pentru că v-am dat deja 
toate indicaţiile pentru un astfel de caz incorigibil, imediat după cearta pescarilor din faţa 
casei tale, şi fiecare dintre voi a înţeles fără îndoială ce trebuie făcut atunci! 

4. Este de la sine înţeles că în această lume trebuie să existe, pentru marii 
criminali, şi judecăţi lumeşti dure, altfel în cele din urmă viaţa nimănui nu ar mai fi în 
siguranţă. însă, în ceea ce priveşte micile greşeli, care apar nu rareori printre oameni, 
acestea trebuie îndreptate în faţa scaunului de judecată al unei inimi milostive şi 
iertătoare, astfel încât micile rătăciri ale oamenilor să nu degenereze în fărădelegi mari şi 
grave; căci adevărat vă spun vouă: tâlhăria şi omorul nu sunt în cele din urmă decât 
urmările unor mici greşeli iniţiale, izvorâte din tot felul de considerente meschine şi din 
interese personale şi orgolii. O nouă povestioară vă va exemplifica aceasta: 

5. Un om bogat şi foarte bine văzut are o fiică foarte frumoasă, care-i este deosebit 
de dragă. De ea se îndrăgosteşte foarte tare un tânăr sărac dar bine crescut, cu atât mai 
mult cu cât fata cea minunată i-a dat de înţeles de câteva ori, prin tot felul de gesturi şi 
semne prieteneşti, că inima ei înclină către el. Acest tânăr bărbat cinstit şi cumsecade 
prinde în sfârşit curaj şi merge, bineînţeles cu intenţii bune, la tatăl preafrumoasei fete, 
cerând-o de nevastă. Dar tatăl, care este împietrit şi foarte mândru din cauza marii sale 
averi, îi pune pe slujitori să-i arate uşa sărmanului peţitor cinstit şi să asmuţă câinii asupra 
lui, pentru a-1 alunga din curtea casei sale. 

6. Această primire necuviincioasă îi umple sărmanului om inima cu mânie şi cu 
dorinţă de răzbunare şi, cu cât se gândeşte mai mult la imposibilitatea de a deveni 
ginerele bogătaşului, cu atât mai mult creşte în el gândul răzbunător, de a-1 umili pe acest 
om dur şi mândru. Când acest gând se coace în totalitate, hotărârea fiind luată, tânărul îşi 
pune în aplicare planul şi îl ucide pe cel bogat. 

7. Cu siguranţă că nu s-ar fi ajuns aici dacă el ar fi fost tratat omeneşte de către 
bogătaş. In trufia lui semeaţă, bogătaşul nu a crezut că face mare lucru dându-1 afară pe 
sărmanul peţitor în modul pe care l-am descris; dar pentru cel izgonit a fost prea mult, şi 
el a devenit astfel un răufăcător, un criminal, care, temându-se apoi de judecătorii acestei 
lumi, s-a ascuns în desişul pădurilor şi a devenit spaima oamenilor. 

8. Din această povestioară puteţi înţelege că, de cele mai multe ori, numai 
duritatea oamenilor este cea care îi determină pe semenii lor mai săraci să devină 
răufăcători. Să ţineţi cont de ceea ce vam poruncit şi cu claritate v-am arătat aici, când vă 
raportaţi la cei care au greşit în vreun fel faţă de voi, şi atunci marii răufăcători vor fi din 
ce în ce mai rari pe acest pământ, iar oamenii buni vor domni asupra sărmanilor. Aţi 
înţeles cu toţii ce v-am spus?" 

9. Toţi ucenicii au răspuns afirmativ la această întrebare. Cu toate acestea, ei au 
mai reflectat încă multă vreme asupra acestei învăţături. Ioan şi Matei au consemnat 
ideile ei principale, în timp ce Iacov şi Toma au notat şi ei, dar insistând pe explicaţiile 
date. Timp de vreo două ceasuri ei au fost ocupaţi cu aceasta. 

lO.După ce au notat ceea ce era absolut necesar, Petru a spus: „Acum nu vom mai 
putea pierde această învăţătură şi astfel am câştigat mult! Dar începe deja să se însereze şi 
trebuie să mă ocup de cele necesare pentru cină." 

11. Eu am spus: „Cine ţi-a spus că începe să se însereze? Priveşte unde este 
soarele! Iţi spun că dacă am pleca acum şi am traversa marea de-a lungul ei, având vânt 
bun, am ajunge cu siguranţă înainte de apus la hotarul ţării iudeilor, dincolo de Iordan!" 

12.Atunci Petru s-a uitat la soare şi a început să se mire cum de se înşelase; căci 
soarele mai avea într-adevăr o cale de vreo trei ceasuri până să apună. 



Capitolul 251 - O invazie a lăcustelor 



1. Petru şi-a revenit imediat şi M-a întrebat cum de se putuse înşela chiar atât de 
tare, iar Eu iam răspuns: „Du-te la malul mării, şi îţi vei da imediat seama care este 
cauza!" 

2. Petru a făcut aşa cum i-am spus şi a văzut că până în zare suprafaţa apei era 
acoperită cu lăcuste. Chiar şi corabia noastră, care se afla în portul lui Petru, era năpădită 
de aceste insecte. Petru s-a îngrozit când a văzut priveliştea, a venit imediat la Mine şi M- 
a întrebat dacă miriadele de lăcuste care acopereau marea fuseseră cauza iluziei sale. 

3. Eu i-am răspuns: „Fără îndoială! Când au venit zburând din Egipt, au întunecat 
soarele asemenea unui nor gros, astfel încât, fiind în casă, ai gândit că s-a înserat deja. Eu 
am văzut însă în interiorul Meu cauza acestei înserări atât de timpurii şi ţi-am atras şi ţie 
atenţia! Cam asta e tot ce ar fi de spus în privinţa aceasta!" 

4.Petru s-a arătat foarte mulţumit cu acest răspuns şi a mers încă o dată afară 
pentru a admira grandiosul spectacol al naturii. 

5. Intre timp, Andrei şi Filip, cărora le plăcea să studieze natura, M-au întrebat 
cum de se formează astfel de roiuri imense de lăcuste, de unde provin ele şi care este 
rostul lor. 

6.Eu am spus: „Dragii Mei, este ceva lăudabil să fii atent la natură, deoarece ea 
este asemenea unei mari cărţi scrise de mâna atotputernică a lui Dumnezeu şi oferă 
cercetătorilor ei oneşti dovezile cele mai frumoase ale iubirii, înţelepciunii şi puterii 
Tatălui Ceresc; dar un cercetător cu vederi înguste, dacă dă dovadă de prea mult zel, 
poate ajunge lesne pe căi greşite, care-1 îndepărtează de Dumnezeu şi-1 fac să 
concluzioneze că tot ce există este guvernat doar de puterile oarbe ale naturii. 

7. Vedeţi, tocmai fenomene ca acesta îi pot îndepărta de Dumnezeu pe simplii 
naturalişti, căci ei văd aici o capacitate excesivă şi fără sens de reproducere a vieţii, de 
care un Dumnezeu înţelept sar putea lipsi foarte bine. Bineînţeles că, urmând doar calea 
cercetărilor exterioare, ei nu vor realize niciodată care este cauza profundă a acestor 
fenomene, pentru că sufletele lor adâncite în materie nu mai sunt capabile să înţeleagă 
Spiritul luminii şi iubirii lui Dumnezeu. 



394 



8. însă pe acela al cărui suflet L-a atins şi L-a cunoscut pe deplin pe Dumnezeu îl 
va învăţa propriul său spirit cum şi din ce cauză apar astfel de fenomene. Doar un astfel 
de om trezit în spirit poate să studieze aspectele naturii şi, desluşindu-le, să le arate şi 
fraţilor săi necunoscători, pentru ca ei să lucreze cu mai multă sârguinţă pentru trezirea 
sufletelor lor. 

9. Insă, revenind la lăcustele noastre, ele pot să ia fiinţă în toate zonele calde ale 
pământului, dar cu precădere în Egipt şi în partea sudică a Asiei, mai ales în anumite 
perioade. Datorită climei propice, în acele regiuni sunt produse cele mai multe spirite ale 
vieţii naturale sau, altfel spus, ele se dezvoltă cel mai bine şi cel mai adesea acolo, pentru 
că solul, căldura soarelui, lumina lui puternică, umiditatea şi o mulţime de alte condiţii 
fac să se elibereze permanent o mare mulţime de spirite ale pământului care erau până 
atunci prizoniere; ele se aliază repede cu spiritele aerului, apoi se înfăşoară în materia 
uşoară a unui cocon, «îmbrăcând» acolo un trup, şi intră astfel în domeniul vieţii 
animalice pământeşti. 

lO.Adesea şi lăcustele iau fiinţă în acest mod, în ţările foarte calde ale pământului 
- cu toate că ele pot proveni şi din propriile lor ouă, în urma clocirii. 

1 1 .Eu vă spun vouă: totul pe acest pământ - pomii, ierburile şi toate vieţuitoarele - 
are menirea de a elibera din materia solidă spiritele supuse judecăţii, şi aceasta merge din 
treaptă în treaptă, până la om. Ce se petrece cu omul, ştiţi deja. Astfel, nu mai am nimic 
de explicat despre acest fenomen al naturii. Chemaţi-1 acum în casă pe Petru, căci vreau 
să vă spun tuturor ceva!" 

12. Andrei şi Filip au făcut imediat ce le-am poruncit, iar Petru, de îndată ce a 
intrat în casă, a întrebat ce anume vroiam să le împărtăşesc. 

Dincolo de Iordan, la Marea Galileii 
Evanghelia după Matei. Capitolul 19 



Capitolul.252 - Domnul şi ai Săi traversează Marea Galileii 
(Evanghelia după Matei 19/1) 



(l).Iar după ce Iisus a sfârşit cuvintele acestea, a plecat din Galileea şi a venit în 
hotarele Iudeii, dincolo de Iordan. 



1 .Eu am spus: „Pregătiţi- vă de drum; căci vreau şi trebuie să plecăm astăzi de aici, 
şi chiar din Galileea, şi să mergem la hotarele Iudeii, dincolo de Iordan. (Matei 19/1). 
Acolo încă nu am fost şi există o mulţime de oameni dornici de cunoaştere, astfel încât 
vom strânge chiar astăzi roade bune." 

2.Petru a spus: „Doamne, până acolo trebuie să mergem pe mare, iar corabia 
noastră este plină de murdăria făcută de lăcuste. Ar trebui ca doi oameni să lucreze din 
greu o jumătate de zi pentru a o curăţa!" 

3. Eu am spus: „Ai dreptate, chiar de o zi întreagă ar avea nevoie doi lucrători; dar 
Eu voi termina această muncă mult mai repede! Să mergem spre mare, căci corabia va fi 
deja curată!" 

4. Când am ajuns pe malul mării, la corabia noastră, am văzut că era curată şi nu 
mai rămăsese nici urmă de lăcuste! 

5. Ucenicii s-au mirat foarte tare când au văzut aceasta, iar Petru a spus: „Eşti într- 
adevăr un mare maestru în toate lucrurile; chiar şi lăcustele trebuie să se supună Voinţei 
Tale! Urcăm acum pe corabie pentru a pleca sau luăm mai înainte o mică gustare, cu nişte 
pâine şi ceva vin, având în vedere că drumul va fi destul de lung?" 

6.Eu am răspuns: „La ce ne trebuie toate acestea? Până acum nu am răbdat de 
foame în nici un loc în care am fost; tot la fel, nu vom răbda de foame sau de sete nici pe 
meleagurile unde vom ajunge. Ai lăsat totul în bună ordine în casa ta, astfel că putem să 
urcăm pe corabie! Ridicaţi pânzele, apoi dezlegaţi corabia, iar unul dintre voi să rămână 
la cârmă! Eu voi face să bată un vânt bun şi în curând vom ajunge acolo unde vreau Eu." 

7. Petru M-a mai întrebat dacă nu vreau să luăm cu noi şi unul sau doi corăbieri, 
care să aibă grijă de vas când vom ajunge pe celălalt mal. 

8. Eu i-am spus: „Da, ia-i; pentru că nu ne vom întoarce curând aici!" 

9.Petru a chemat atunci doi corăbieri de-ai săi. Aceştia au pregătit de-ndată 
corabia; vântul a început să bată, iar noi am plecat de acolo iute ca săgeata. 

10. Cele două slugi au observat că, în ciuda faptului că noi ne deplasam cu viteza 
unei adevărate vijelii şi că vântul era deosebit de puternic, suprafaţa apei era extrem de 
puţin învolburată de nişte valuri foarte mici. Ei s-au dus la Petru şi l-au întrebat cum se 

explică aşa ceva, căci, fiind pescari şi corăbieri bătrâni şi cu multă experienţă, nu mai 
întâlniseră un asemenea fenomen. 

1 1 .Petru le-a spus însă: „Cum de mai puteţi să puneţi o astfel de întrebare? ! Oare 
aţi uitat deja că Marele învăţător din Nazaret, care este Mesia al nostru, poate să facă 
orice?!" 

12. Slugile au spus atunci: „Ştim că face mari miracole; dar nu am ştiut că şi 
vântul şi marea ascultă de el! Trebuie să fie cu adevărat un mare profet, la fel de mare ca 
Moiseşillie!" 

13. Petru le-a spus: „Infinit mai mult decât Moise şi Ilie! Dar acum nu mai 
întrebaţi, ci fiţi atenţi la corabie; când va veni vremea, veţi afla mai multe despre 
divinitatea Domnului! In curând vom ajunge la gura de formare a Iordanului şi trebuie să 
fim atenţi să nu ne prindă curenţii, căci fără un vânt contrar puternice foarte greu de ieşit 
din ei." ' 

14. Cei doi au luat imediat vâslele şi într-o clipă am trecut de locul mai periculos, 
iar în mai puţin de un ceas am ajuns pe celălalt mal. 

15. Zona unde am acostat era un sat în care locuiau mai mult pescari. Mare parte 
dintre aceştia erau iudei, dar cam o treime erau greci, care se ocupau cu negoţul. Când am 
coborât noi de pe corabie, era multă lume adunată acolo, pentru că veniseră numeroşi 
farisei din Ierusalim să strângă zeciuiala din acest sat. E de la sine înţeles că mulţi ne-au 
venit în întâmpinare, iar câţiva oameni cumsecade din mulţime ne-au întrebat imediat 
cine suntem, ce intenţii avem acolo şi dacă vrem să cumpărăm ceva. 

16.Petru s-a stăpânit şi le-a spus celor curioşi: „Lăsaţi-ne mai întâi să ne găsim un 
adăpost şi veţi afla la momentul potrivit cine suntem şi ce vrem să facem aici!" 



Capitolul 253 - Vindecarea orbului din naştere şi a altor bolnavi 
(Evanghelia după Matei 19/2) 



(2). Şi au mers după El mulţimi multe şi i-a vindecat pe ei acolo. 



l.Abia a rostit Petru aceste cuvinte, că imediat s-a apropiat de el un hangiu 
respectabil şi i-a spus: „Veniţi la mine, căci eu am hanul cel mai mare din tot satul şi sunt 
şi o gazdă ieftină, cu toate că sunt grec! După cum arătaţi, sunteţi iudei, dar nu face 
nimic; chiar acum locuiesc la mine, de mai multe zile, şi numeroşi farisei din Ierusalim, 
care au venit aici să strângă zeciuiala." 

2.Petru a spus atunci: „Acesta nu este chiar cel mai plăcut lucru pentru noi! însă, 
dincolo de toate, depinde doar de învăţătorul nostru; va fi cum doreşte El!" 

3. Hangiul a spus: „Care dintre voi este învăţătorul, ca să mă duc la el şi să-i 
vorbesc?" 

4. Petru a arătat spre Mine şi a spus: „Acesta este!" 

5. Hangiul a venit la Mine şi, făcând o plecăciune, a spus: „Vrei să vii împreună cu 
ai tăi să locuieşti la mine? Casa mea este foarte spaţioasă şi are multe încăperi. Pe lângă 
aceasta, eu sunt şi unul dintre hangiii cei mai ieftini din acest sat deloc neînsemnat." 

6.Eu am răspuns: „Eşti, într-adevăr, dar nu avem cu ce să te plătim; de aceea, vom 
rămâne mai bine noaptea aceasta pe corabia noastră! In plus, în casa ta se află mai mulţi 
bolnavi şi un doctor care nu le poate fi de ajutor, cu toate că l-ai adus din Ierusalim şi te 
costă foarte mulţi bani. Ştii, se spune că nu e bine să locuieşti într-o casă în care există tot 
felul de boli grave!" 

7. La auzul acestor cuvinte ale Mele, hangiul, cuprins de spaimă, M-a întrebat cu 
uluire de unde ştiu toate acestea, fiind străin, de acea localitate. 

8. Eu am spus: „Ţi-aş putea spune şi multe altele, care te-ar mira şi mai tare; dar să 
nu mai continuăm acum cu aceasta!" 

9. Hangiul, năucit, a început să Mă roage să mergem totuşi să locuim la el; căci 
soarele ajunsese deja la orizont şi se apropia seara. 

lO.Eu i-am spus: „Atunci du-te şi adu-1 pe fiul tău cel orb, şi vom vedea dacă îl 
voi putea vindeca!" 

1 1 .Hangiul s-a dus imediat acasă şi 1-a adus pe fiul său în vârstă de paisprezece 
ani, care era complet orb, şi 1-a aşezat în faţa Mea, spunând: „Dragul meu prieten, iată-1 
pe fiul meu! El a venit pe lume orb, exact aşa cum îl vezi acum. Toţi doctorii şi vrăjitorii 
şi-au încercat leacurile şi descântecele asupra lui; dar a fost în zadar! Acum, după cum ai 
amintit mai devreme, acasă la mine se află un doctor făcător de minuni din Ierusalim; dar 
nici el n-a putut să îl ajute mai mult decât predecesorii lui! Nu mi- ai mai rămas decât tu, 
dragă prietene! Dacă îl poţi vindeca, jumătate din averea mea este a ta! 

12.Eu am spus atunci: „Dacă poţi să crezi că Eu îi voi reda vederea acestui fiu al 
tău orb, el va deveni văzător!" 

13. Hangiul s-a uitat cu mare atenţie la Mine şi a spus: „Da, prietene, pot să cred 
aceasta despre tine! In ochii tăi este ceva atât de hotărât, încât ei par a-mi spune astfel: 
«Din această gură nu a ieşit nicicând vreo minciună!» Astfel, cred şi eu cu toată puterea 
că îmi vei putea vindeca fiul." 

14.Eu am spus: „Ceilalţi doctori au alifiile lor, iar magicienii, baghetele lor 
magice, Eu însă nu am nici o alifie şi, cu atât mai puţin, vreo baghetă magică; Voinţa 
Mea este totul, iar dacă Eu voiesc, fiul tău va deveni văzător!" 

15. Imediat ce am terminat de spus aceste cuvinte, cel orb a început să vadă şi să 
strige de bucurie, pentru că acum vedea oamenii, marea, locurile şi tot ce se afla în jurul 
său. 

16.Hangiul a venit la Mine şi a spus: „O, tu, mare mântuitor, cum aş putea să-ţi 
mulţumesc pentru această graţie? Căci, într-adevăr, doar cine poate să facă ceea ce faci tu 
poate revărsa şi graţia. La ce îi folosesc orbului toate darurile domnilor acestei lumi, 
dacă, în ciuda marii lor puteri şi bunătăţi, ei nu îi pot da lumina ochilor!? Tu însă i-ai 
redat lumina ochilor dintr-o putere interioară, complet necunoscută mie, şi ai revărsat 
astfel o graţie infinită asupra mea şi a fiului meu iubit. Răsplata pe care ţi-am promis-o 
mai devreme este mult prea mică pentru aceasta! O, spune -mi ce-ţi datorez, şi-ţi voi oferi 
cu iubire şi bucurie ceea ce-mi vei cere!" 

17.Eu am spus: „Adăposteşte-ne astăzi, fa bine celor săraci şi îndreaptă astfel răul 
pe care lai făcut adeseori faţă de ei!" 

18. Hangiul a promis să respecte aceasta cu stricteţe şi M-a rugat cu insistenţă să-1 
urmez în casa sa. Eu, ucenicii Mei şi cele două slugi ale lui Petru am plecat apoi 
împreună cu hangiul şi cu mulţimea de oameni, care fusese martora vindecării orbului şi 
care ne urma pas cu pas. 

19.Pe drum, mai mulţi oameni din mulţime au început să strige: „O, tu, adevărat 
mântuitor, vindecă-ne şi nouă bolnavii, fiindcă avem foarte mulţi! Căci la noi, cine s-a 
îmbolnăvit o dată nu se mai însănătoşeşte, ci continuă să bolească până când ajunge în 
mormânt! Aceasta este o trăsătură rea a acestui ţinut, atât de frumos în rest. O, tu, iubit 
mântuitor, revarsă şi asupra noastră, sărmanii, o astfel de graţie a vindecării, cum ai 
revărsat asupra fiului celui orb al hangiului! Facă-se voia ta!" 

20.1ar Eu am spus: „Bine, atunci să fie după cum vă este voinţa şi credinţa! 
Duceţi-vă acum la numeroşii voştri bolnavi şi vedeţi dacă veţi mai găsi în casele voastre, 
pe undeva, vreunul!" (Matei 19, 2) 

21. La aceste cuvinte ale Mele, toţi au plecat în grabă spre casele lor, cu excepţia 
câtorva care nu aveau bolnavi. Când au ajuns acasă, se înserase deja foarte tare, şi i-au 
găsit pe toţi, cei care fuseseră atinşi de vreo boală, sănătoşi cum nu mai fuseseră 
niciodată. 

22. Cei vindecaţi nu ştiau cum de s-au însănătoşit aşa, dintr-o dată, şi au întrebat 
imediat ce sa petrecut. Ai lor le-au povestit despre Mine, despre cum am redat pe malul 
mării vederea fiului orb din naştere al hangiului bogat şi cum, probabil, s-au însănătoşit şi 
toţi ceilalţi bolnavi ai hangiului. 

23 .Imediat ce au auzit aceasta, cei vindecaţi au ieşit fugind din casele lor şi s-au 
strâns în faţa casei hangiului, cerând insistent să Mă vadă pentru a-Mi mulţumi. 

24.Eu am mers în mijlocul lor şi le-am spus: „Duceţi-vă acum la casele voastre şi 
să nu mai păcătuiţi; căci dacă vă veţi relua faptele rele dinainte, veţi reveni şi la vechile 
voastre boli! Urmaţi poruncile pe care le-a dat Moise, şi astfel va rămâne departe de voi 
orice rău." 

25 Apoi i-am lăsat să plece, iar gazda noastră, care era peste măsură de bucuroasă 
şi de împăcată, deoarece şi ceilalţi bolnavi ai săi fuseseră vindecaţi, nu mai ştia cum să ne 
mulţumească pentru binele pe care i-1 făcusem. 

Capitolul. 2 54 - Domnul şi ai Sai în casa hangiului grec. 
Adevărul eliberează 



1 .întrucât hangiul era grec, deci păgân, şi ştia foarte bine că iudeii nu au voie să 
mănânce orice mâncau păgânii, M-a întrebat astfel: „O, Mare Domn şi învăţător, ce ai 
vrea să mănânci la cină, tu şi ucenicii tăi? Chiar dacă sunt păgân, ştiu totuşi din 
experienţă că iudeii nu mănâncă anumite alimente pe care noi le mâncăm. De aceea, te 
întreb pe tine cu ce să vă servim. Voi sunteţi acum stăpâni în această casă, iar eu, doar 
sluga voastră ascultătoare. Vă rog deci cu umilinţă să-mi porunciţi, iar eu vă voi împlini 
dorinţele fiecăruia dintre voi, în măsura posibilităţilor!" 

2. Eu am spus: „Dă-ne nişte pâine şi nişte vin, şi după aceea un loc bun unde să ne 
odihnim! Nu avem nevoie de mai mult." 

3. Hangiul aproape că s-a întristat pentru că nu am cerut nimic mai mult sau mai 
bun. Dar a mers imediat la cămara sa şi ne-a adus el însuşi suficientă pâine şi vin. Ne-am 
aşezat la o masă mare, iar hangiul a luat loc, împreună cu copiii săi, la aceeaşi masă, a 
mâncat şi a băut cu noi, iar când vinul i-a mai slobozit un pic limba, a început să ne 
povestească diferite lucruri din viaţa sa, ocazie cu care au venit în discuţie şi miracolele 
esenienilor, ale fariseilor, precum şi cele zece porunci principale ale lui Moise. 

4.Hangiul era de părere că aceste porunci sunt bune, dar că ele nu sunt respectate, 
iar cel mai puţin le respectă tocmai preoţii iudei, care ar trebui să fie un exemplu viu 
pentru tovarăşii lor întru credinţă. Spunea că, având în vedere că Eu sunt un mare 
vindecător şi un înţelept desăvârşit, ar trebui să ştiu să-i dau explicaţiile potrivite. In 
principal, ar vrea doar să-i dau un sfat, dacă să treacă la iudaism, aşa cum i se propusese 
de mai multe ori de către farisei, sau să rămână la credinţa greacă. Mai spunea că, în 
realitate, învăţătura iudeilor îi place mai mult decât credinţa sa, care este de fapt o creaţie 
imaginativă poetică, în spatele căreia se ascunde doar foarte puţin adevăr. 

5.Eu i-am răspuns atunci astfel: „Rămâi din punct de vedere exterior ceea ce eşti, 
dar interior, fii un adevărat iudeu, ceea ce va fi cu atât mai uşor, cu cât nu vei avea 
obligaţii faţă de nici un preot! Cred că realizezi că din cauza bogăţiilor pe care le ai 
fariseii ar prefera să fii mai mult unul de al lor decât un străin! De aceea, rămâi ceea ce 
eşti şi caută adevărul şi esenţa vieţii şi a existenţei! Căci numai adevărul te va elibera şi 
cu el te vei afla cu mult deasupra tuturor preoţilor şi a tot ceea ce lumea numeşte 
înţelepciune. M-ai înţeles?" 

6.Hangiul a spus: „Am înţeles, dar, în acest caz, mai trebuie să-ţi pun o întrebare, 
şi anume: ce este adevărul? Da, adevărul pur îl eliberează cu siguranţă pe om, dar unde 
este el şi cine mi-1 poate arăta?" 

7.Eu am spus: „Pot s-o fac Eu, precum şi fiecare dintre ucenicii Mei; dar cel mai 
sigur o fac Eu, deoarece Eu însumi sunt Adevărul şi Viaţa, întrucât Cel care sălăşluieşte 
în Mine este însuşi Adevărul şi Viaţa din eternitate!" 

8. Hangiul a spus: „Doamne şi învăţătorule, nu înţeleg ce spui! Cum să înţeleg 
aceasta?" 

9.Eu am spus: „în jurul Meu se află Ucenicii Mei. întreabă-i pe ei, iar ei îţi vor 
explica; pentru că este mai bine să-i laşi pe ceilalţi să vorbească despre tine, decât să 
vorbeşti tu însuţi! Intre timp, Eu voi merge puţin afară pentru a Mă înviora." 

lO.M-am ridicat atunci şi am mers singur afară, iar ucenicii l-au învăţat pe hangiu 
lucrurile cele mai importante despre Mine. Când hangiului i s-a clarificat cine şi ce sunt 
Eu, a venit imediat la Mine împreună cu copiii săi şi Mi-a mulţumit din tot sufletul pentru 
marea graţie pe care le-o acordasem. Copiii au făcut şi ei acelaşi lucru. Eu i-am 
binecuvântat pe toţi, iar apoi ne-am dus să ne odihnim, deoarece se înnoptase deja de 
mult. 



Capitolul 255 - Despre desfacerea căsătoriei 
(Evanghelia după Matei 19/3-9) 



(3). Şi s-au apropiat de El fariseii, ispitindu-L şi zicând: Se cuvine, oare, omului 
să-şi lase femeia sa, pentru orice pricină? 

(4). Răspunzând, El a zis: N-aţi citit că Cel ce i-a făcut de la început i-a făcut 
bărbat şi femeie? 

(5). Şi a zis: Pentru aceea va lăsa omul pe tatăl său şi pe mama sa şi se va lipi de 
femeia sa şi vor fi amândoi un trup. 

(6).Aşa încât nu mai sunt doi, ci un trup. Deci, ce a împreunat Dumnezeu omul să 
nu despartă. 

(7). Ei l-au zis Lui: Pentru ce, dar, Moise a poruncit să-i dea carte de despărţire şi 
să o lase? 

(8). El le-a zis: Pentru învârtoşarea inimii voastre, v-a dat voie Moise să lăsaţi pe 
femeile voastre, dar din început nu a fost aşa. 

(9). Iar Eu zic vouă că oricine va lăsa pe femeia sa, în afară de pricină de 
desfrânare, şi se va însura cu alta, săvârşeşte adulter; şi cine s-a însurat cu cea lăsată 
săvârşeşte adulter. 



l.Când ne-am ridicat dimineaţa din paturile noastre, fiind bine odihniţi şi în 
putere, şi am ieşit afară, gazda noastră era deja trează, iar cele două slugi ale lui Petru se 
aflau pe corabie, pregătite de plecare. Insă noi le-am spus să mai aştepte deoarece gazda 
noastră dorea să le ducă gustarea de dimineaţă, ceea ce a şi făcut imediat. Apoi au plecat, 
deoarece noi nu mai aveam nevoie de corabie pentru o perioadă mai lungă de timp. 

2. La invitaţia gazdei noastre, am mers apoi şi noi la masă. Abia am terminat de 
mâncat, că au şi sosit alţi oameni pentru a Mă vedea pe Mine, Făcătorul-de-Minuni, cum 
Mă numeau ei, şi pentru a vorbi cu Mine. Printre aceştia erau atât iudei, cât şi greci, care- 
şi povesteau unul altuia ce realizasem Eu prin pura Mea Voinţă. 

3. Dar - aşa cum am amintit mai devreme - în acea casă se aflau şi farisei care, 
aflând ce se petrecuse seara trecută, şi-au dat imediat seama că sunt binecunoscutul fiu al 
dulgherului din Nazaret. Ei au intrat în încăperea în care ne aflam şi au început să Mă 
pună la încercare cu tot felul de întrebări, la care le-am răspuns într-un mod convingător, 
astfel încât le-am închis gurile. 

4. In acel loc se aflau însă şi unii bărbaţi care nu erau mulţumiţi de soţiile lor. 
Aceştia le cereau fariseilor desfacerea căsătoriilor lor. 

5. Unul dintre farisei M-a întrebat atunci: „Ascultă, tu, învăţător făcător de minuni 
şi înţelept desăvârşit! Se cuvine oare ca omul să-şi lase femeia sa, pentru vreun motiv 
întemeiat?" (Matei 19/3) 

6.Privindu-l fix în ochi, i-am răspuns: „De ce Mă întrebaţi pe Mine? N-aţi citit 
oare în Scriptură că Acela care a creat oamenii de la început i-a făcut bărbat şi femeie?! 
(Matei 19/4) 

7. Astfel, când prima pereche s-a aflat în faţa Celui care-i crease şi El a văzut că 
bărbatului îi place femeia cea frumoasă foarte mult, Acesta, pe care voi nu L-aţi 
recunoscut încă, a spus astfel: «De aceea, pe viitor, va lăsa omul pe tatăl său şi pe mama 
sa şi se va lipi de femeia sa şi vor fi amândoi un trup». (Matei 19/5) Aşa încât, după 
spusele lui Dumnezeu, ei nu mai sunt doi, ci unul. Deci, ce a unit Dumnezeu, omul să nu 
despartă!" (Matei 19/6) 

8. Fariseii au spus atunci: „Dacă tot eşti un atât de bun cunoscător al Scripturii, 
credem că ştii atunci şi pentru ce acelaşi Moise, care ne-a lăsat această descriere, a 
poruncit ca bărbatul să-i dea nevestei carte de despărţire şi să o lase?" (Matei 19/7) 

9.Eu le-am zis: „Datorită învârtoşării inimilor voastre v-a dat voie Moise să le 
lăsaţi pe femeile voastre, dar din început nu a fost aşa, ci cum v-am spus Eu. (Matei 19/8) 

lO.Iar Eu vă zic că oricine îşi lasă femeia, chiar dacă o face din pricina desfrânării 
acesteia, şi se însoară cu alta săvârşeşte adulter; iar cine se însoară cu cea lăsată 
săvârşeşte şi el adulter. (Matei 19/9) Voi ştiţi deja ce fel de păcat e adulterul; nu mai e 
necesar să vă mai spun." 

1 1 .Fariseii au plecat atunci fără să mai spună un cuvânt. 

Capitolul. 256 - Cazuri de excepţie în căsătorie 
(Evanghelia după Matei 19/10-12) 



(lO).Ucenicii l-au zis: Dacă astfel este pricina omului cu femeia, nu este de folos 
să se însoare. 

(1 l).Iar El le-a zis: Nu toţi pricep cuvântul acesta, ci aceia cărora le este dat. 

(12). Că sunt fameni care s-au născut aşa din pântecele mamei lor; sunt fameni pe 
care oamenii i-au făcut fameni, şi sunt fameni care s-au făcut fameni pe ei înşişi, pentru 
împărăţia cerurilor. Cine poate înţelege să înţeleagă. 



l.Unul dintre ucenici a venit la Mine şi Mi-a spus: „Dacă astfel stau lucrurile cu 
bărbatul şi cu femeia lui, este mai bine ca el să nu se însoare. (Matei 19/10) Căci mai 
există şi femei care sunt pentru bărbaţii lor adevărate Satane, astfel încât noi ne gândim 
că nu ar fi chiar nepotrivit pentru ordinea divină să te desparţi de o astfel de femeie şi să 
peţeşti o alta, de dragul gospodăriei. Căci, dacă un bărbat ţine o nevastă rea, care 
preacurveşte, într-o astfel de căsnicie va fi mereu ceartă şi numeroase cuvinte rele, care 
vor trezi în acea casă şi în vecini multă mânie. Dar dacă bărbatul lasă o asemenea femeie, 
imediat se va instala liniştea deplină în casă. Iar în acest caz, noi credem că este pe deplin 
justificată, în faţa oricărui om de bine, cartea de despărţire a lui Moise." 

2. Iar Eu le-am spus atunci ucenicilor, care erau destul de încurcaţi: „Nu toţi pricep 
cuvântul acesta (care a fost spus în faţa fariseilor), ci doar aceia cărora le este dat să-1 
priceapă (Matei 19/11), şi până acum nici voi nu l-aţi înţeles, cu toate că vă este dat. 
Totuşi, trebuie să-1 înţelegeţi şi veţi şi reuşi! 

3. In primul rând, vă amintesc ceea ce v-am spus despre acest subiect în 
numeroase alte daţi, şi chiar într-un mod complet. 

4.1n al doilea rând, e de la sine înţeles că Dumnezeu nu v-ar fi dat prin Moise o 
carte de despărţire dacă nu I s-ar fi arătat necesitatea acesteia în unele cazuri bine 
întemeiate. Dar oare aţi uitat ce abuz îngrozitor fac fariseii de mult timp, cu cărţile de 
despărţire? Ei înşişi îi învrăjbesc în taină pe soţii dintr-o căsnicie bună şi îi fac să ajungă 
până într-acolo încât să se despartă. Ei bine, desfacerea căsătoriei este realizată de către 
preoţi şi costă mulţi bani. Tocmai acesta este motivul pentru care sunt desfăcute atât de 
des în ultima vreme căsătoriile şi de aceea am pus sub ochii fariseilor legile primordiale 
ale lui Dumnezeu în această privinţă. Ei cunosc puterea Mea, de aceea au plecat de aici, 
ascunzându-şi furia. 

5. In al treilea rând, vă mai spun încă un lucru, de care să ţineţi cont, şi chiar să-1 
consemnaţi! Printre oamenii de ambele sexe există fameni care s-au născut aşa din 
pântecele mamei lor, există fameni - de această dată doar bărbaţi - pe care oamenii i-au 
făcut fameni şi există fameni care s-au făcut fameni pe ei înşişi, pentru împărăţia 
Cerurilor. Cine poate înţelege să înţeleagă! (Matei 19/12) 

6.Pe scurt, aceştia nu mai sunt pentru nici o căsătorie, şi orice căsătorie încheiată 
cu astfel de fameni nu este valabilă şi poate să fie desfăcută fără nici o îndoială sau 
ezitare, iar cealaltă parte poate să se căsătorească din nou fără să comită adulter. 

7. însă dacă femeia unuia este stearpă, acela să facă, cu conştiinţa curată, ceea ce 
au făcut patriarhii din vechime, pentru a avea urmaşi, şi astfel nu va ajunge în faţa nici 
unei judecăţi. Cred că acum aţi priceput în sfârşit." 

8. Petru a spus: „Mai puţin un lucru. Dacă un om are o nevastă care, dintr-o 
pornire înnăscută spre o sexualitate fără iubire şi desfrâu, preacurveşte încontinuu, în 
ciuda tuturor atenţionărilor şi mustrărilor blânde care îi sunt adresate, dovedindu-se astfel 
incorigibilă, oare acel bărbat să nu se despartă după toate aceste fapte de ea? Sau, altfel 
spus, cum ar trebui să procedeze acel bărbat pentru a acţiona aşa cum se cuvine, în 
conformitate cu Voinţa lui Dumnezeu?" 

9.Eu am spus: „Fără îndoială că acel bărbat se poate despărţi de o astfel de femeie 
desfrânată, dar dacă ei nu se vor separa de ambele părţi, în totalitate, aşa cum se cuvine, 
acel bărbat va trebui să fie convins că atâta timp cât ea trăieşte şi amândoi nu s-au 
despărţit de comun acord (deoarece nici la el şi nici la ea nu mai există iubire unul pentru 
celălalt), el nu va putea după aceea să peţească o altă femeie! Căci nu poţi să ştii cu 
anticipaţie dacă acea femeie - care îşi va iubi fără încetare soţul, chiar dacă ea totuşi 
păcătuieşte - nu se va îndrepta la un moment dat şi nu se va întoarce plină de iubire şi 
căinţă înapoi în casa lui şi atunci el va avea o femeie credincioasă şi iubitoare, care s-a 
îndreptat. Dacă acel bărbat ar fi petit între timp pe alta, iar nevasta sa de dinainte sar 
întoarce îndreptată, iubitoare şi plină de căinţă înapoi la el, acesta din urmă nu ar mai 
putea-o primi din cauza noii neveste. Vezi, o astfel de situaţie ar fi ceva rău pentru el, dar 
totodată ar fi ceva şi mai rău pentru cele două femei ale sale, care amândouă i-ar fi atunci 
neveste. Aflându-te într-o astfel de situaţie, nu ai mai putea să-i arăţi iubire şi milostenie 
celei vechi, iar de cea nouă, pe care de asemenea o iubeşti, nu te-ai putea despărţi. Ori, 
după cum ştim cu toţii - dat fiind faptul că între voi doi ar continua să existe iubire -, tu la 
rândul tău ar trebui să fii şi să te arăţi faţă de ea la fel de milostiv precum este Tatăl din 
ceruri pentru toţi oamenii. Ce ai putea să fii atunci dacă, simţind iubire pentru acea 
femeie, care la rândul ei te iubeşte, nu ai putea să fii milostiv faţă de ea? Aflându-te într-o 
astfel de situaţie, în care nu ai răspunde cu iubire şi milostenie la iubirea ce ţi se arată, ce 
ai mai putea face pentru a te menţine în ordinea divină? Atunci când ai o pornire sublimă, 
puternică şi iubeşti fără măsură, fii plin de bunătate şi iartă greşelile fiinţelor pe cale le 
iubeşti. Urmează exemplul patriarhilor din vechime, dar în inima ta fii plin de iubire şi 
credincios lui Dumnezeu. In întreaga voastră viaţă, bazaţi-vă pe iubire reciprocă în 
relaţiile voastre amoroase cu femeile şi feriţi-vă fără încetare de desfrâu şi de depravare 
(altfel spus, trebuie să fie evitate - ca fiind un păcat - relaţiile sexuale în cadrul cărora 
iubirea este inexistentă)! Luaţi aminte, căci desfrânaţii şi fiinţele umane care se 
prostituează nu vor intra în împărăţia lui Dumnezeu decât dacă se vor căi pentru faptele 
lor rele şi vor face tot ceea ce trebuie pentru a arde aceste păcate înainte de a părăsi 
această lume (în momentul morţii). Aţi înţeles bine acum toate acestea?" 

lO.Petru a spus: „Da, Doamne, am înţeles bine!" 

Capitolul.257 - Domnul îi binecuvântează pe copii 
(Evanghelia după Matei 19/13-15) 



(13). Atunci I s-au adus copii, ca să-şi pună mâinile peste ei şi să Se roage; dar 
ucenicii îi certau. 

(14). Iar Iisus a zis: Lăsaţi copiii şi nu-i opriţi să vină la Mine, că a unora ca 
aceştia este împărăţia cerurilor. 

(15). Şi punându-Şi mâinile peste ei, S-a dus de acolo. 



1. Hangiul a venit atunci imediat la Mine şi Mi-a spus: „Doamne, aceasta este 
valabil şi pentru noi, păgânii?" 

2.Eu am spus: „Desigur! Căci există doar un singur Dumnezeu şi El vrea ca toţi 
oamenii să aibă aceleaşi principii de viaţă. Tocmai de aceea am venit Eu în această lume, 
pentru a le deschide şi păgânilor poarta către lumină şi viaţă. Va veni în curând vremea - 
şi aceasta a şi venit - în care iudeilor li se va lua lumina şi ea le va fi dată păgânilor." 

3. Hangiul a spus atunci: „Foarte bine, Doamne şi Invăţătorule, e bine că ştiu 
acum. Voi vorbi cu prietenii mei ca şi ei să respecte învăţătura Ta, acţionând conform ei. 
Căci întrezăresc deja cu cine am de-a face! Tu eşti un zeu, nu om; deoarece fapte ca ale 
Tale nu au fost făcute niciodată de nici un om, iar cuvinte precum cele pe care le-ai rostit 
Tu nu au mai ieşit vreodată din gura nici unui om. Aşa ceva poate face doar un zeu! 

4Acum mai am o rugăminte la Tine, care ai devenit adevăratul meu Dumnezeu. 
Vezi, în acest sat avem o mulţime de copii şi mă gândesc că dacă i-ai binecuvânta în 
modul Tău cu adevărat atotputernic, pe viitor, le-ar putea fi de mare folos moral! Doamne 
şi Dumnezeule al meu, este dreaptă cererea mea?" 

5. Eu am spus: „Du-te atunci şi cheamă copiii să vină la Mine!" 

6. Hangiul şi-a trimis numeroşii săi slujitori prin sat ca să le spună tuturor să-şi 
aducă copiii la el, unde Miraculosul Mântuitor îi va binecuvânta şi întări. 

7.în scurt timp, au fost aduşi o mulţime de copii la Mine, pentru ca Eu să pun 
mâinile peste ei şi să îndrept asupra lor rugăciunea de binecuvântare. 

8. Copiii se înghesuiau, căci cei mai vioi voiau să ajungă primii la Mine, iar 
ucenicii au început să-i certe din cauza îmbulzelii şi a dezordinii. (Matei 19/13) Atunci 
micuţii au devenit timizi şi n-au mai îndrăznit să se apropie de Mine. 

9.1ar Eu i-am mustrat pe ucenici, spunându-le: „Lăsaţi copiii şi nu-i opriţi să vină 
la Mine, căci a celor ca ei este împărăţia Cerurilor!" (Matei 19/14) 

lOApoi i-am încurajat pe micuţi să vină la Mine fără teamă şi sfială. Ei au prins 
din nou curaj şi au alergat din nou la Mine. Eu Mi-am pus mâinile peste ei şi i-am 
binecuvântat. 

1 1. Apoi, după ce Mi-au mulţumit cu toţii, s-au întors la casele lor. 

12.Hangiul a venit din nou la Mine, spunându-Mi astfel: „Domnul meu şi 
Dumnezeul meu! N-ai vrea să reverşi asupra casei mele marea graţie de a mai rămâne 
câteva zile, săptămâni, sau luni la noi?" 

13. Eu am spus: „Atâta timp cât vei urma învăţătura pe care ai auzit-o de la 
ucenicii Mei, va rămâne la tine şi Cel care este în Mine şi pe care tu L-ai numit 
Dumnezeu; însă dacă vei părăsi, prin faptele tale, această nouă învăţătură, şi tu vei fi 
părăsit de acest Dumnezeu. Dar Eu, care sunt încă o fiinţă umană cu trup, va trebui să 
plec în curând de aici; căci nu ar fi prea bine - nici pentru farisei, nici pentru Mine - să 
rămân sub acelaşi acoperiş cu ei. 

14. Fără să fi fost chemat, am făcut cel mai mare bine, atât casei tale, cât şi 
întregului sat! Amintiţi-vă această zi şi, dacă vă va apăsa din nou vreo suferinţă, chemaţi- 
Mă plini de încredere în inimile voastre, şi veţi fi ajutaţi!" 

15. Apoi ne-am ridicat şi am plecat din acea localitate. 



Capitolul. 258 - Tânărul cel bogat (Evanghelia după Matei 19/16-26) 



(16). Şi, iată, venind un tânăr la El, I-a zis: Bunule învăţător, ce bine să fac, ca să 
am viaţa veşnică? 

(17).Iar El a zis: De ce-Mi zici bun? Nimeni nu este bun decât numai Unul 
Dumnezeu. Iar de vrei să intri în viaţă, păzeşte poruncile. 

(18). El I-a zis: Care? Iar Iisus a zis: Să nu ucizi, să nu săvârşeşti adulter, să nu 
furi, să nu mărturiseşti strâmb; 

(19). Cinsteşte pe tatăl tău şi pe mama ta şi să iubeşti pe aproapele tău ca pe tine 
însuţi. 

(20). Zis-a lui tânărul: Toate acestea le-am păzit din copilăria mea. Ce-mi mai 
lipseşte? 

(21). Iisus i-a zis: Dacă voieşti să fii desăvârşit, du-te, vinde averea ta, dă-o 
săracilor şi vei avea comoară în cer; după aceea, vino şi urmează-Mi. 

(22). Ci, auzind cuvântul acesta, tânărul a plecat întristat, căci avea multe avuţii. 

(23). Iar Iisus a zis ucenicilor Săi: Adevărat zic vouă că un bogat cu greu va intra 
în împărăţia cerurilor. 

(24). Şi iarăşi zic vouă că mai lesne este să treacă cămila prin urechile acului, 
decât să intre un bogat în împărăţia lui Dumnezeu. 

(25)Auzind, ucenicii s-au uimit foarte, zicând: Dar cine poate să se mântuiască? 

(26). Dar Iisus, privind la ei, le-a zis: La oameni aceasta e cu neputinţă, la 
Dumnezeu însă toate sunt cu putinţă. 

1 .După vreun ceas de mers, a venit la noi un tânăr din aceeaşi localitate din care 
plecaserăm. Şi el fusese martorul faptelor Mele din seara trecută şi ascultase totodată şi 
învăţăturile Mele. In ciuda vârstei sale tinere, cunoştea foarte bine Scripturile, deşi nu era 
cărturar de profesie. Când M-a recunoscut, a venit către Mine şi M-a oprit, rugându-Mă 
să-i permit să-Mi pună o întrebare. 

2. Eu i-am îngăduit, iar el a spus: „Bunule învăţător, ce lucruri bune ar trebui să 
fac, ca să obţin viaţa veşnică, urmând o cale mai scurtă decât aceea despre care ucenicii 
Tăi au spus ieri atâtea lucruri minunate şi, desigur, adevărate în casa hangiului grec 
Rauris?" (Matei 19/16) 

3. Eu l-am privit cu seriozitate şi i-am spus: „Cum poţi să-mi spui că sunt «bun», 
tu, care cunoşti atât de bine Scripturile, căci, din câte ştii, nu sunt decât un om? Nu ştii că 
în afară de Dumnezeu, nimeni nu este bun? Iar dacă vrei să intri în viaţa veşnică, păzeşte 
poruncile!" (Matei 19/17) 

4.E1 a zis: „Care porunci?" El a pus această întrebare, crezând că Mă refer la legi 
noi, pe deplin necunoscute lui. 

5. Eu însă i-am spus: „Cele pe care le-a dat Moise: să nu ucizi, să nu fii desfrânat, 
să nu furi, să nu mărturiseşti strâmb! (Matei 19/18) Cinsteşte pe tatăl tău şi pe mama ta şi 
iubeşte-1 pe aproapele tău ca pe tine însuţi!" (Matei 19/19) 

6Tânărul M-a întrebat atunci: „Pe cine trebuie să consider ca fiind aproapele 
meu?" 

7.Atunci i-am povestit cunoscuta pildă a bunului samaritean, iar el a înţeles pe 
cine trebuia să considere ca fiind aproapele său. 

8.După ce a auzit toate acestea şi a realizat adevărul cuvintelor Mele, a spus: 
„Lucrurile acestea le-am păzit din copilăria mea. Ce-mi mai lipseşte?" (Matei 19/20) 

9.Eu i-am răspuns: „Dacă voieşti să fii desăvârşit, du-te, vinde-ţi averea, dă-o 
săracilor şi vei avea o comoară în cer; după aceea, vino şi urmează-Mă; devino ucenicul 
Meu şi te voi învăţa tainele împărăţiei Cerurilor!" (Matei 19/21) 

10. Ci, auzind cuvântul acesta, tânărul a plecat întristat, căci avea multe avuţii. 
(Matei 19/22) 

11. Ucenicii au fost uimiţi şi au spus: „Ce straniu! Omul acesta părea să realizeze 
că din Tine vorbeşte Spiritul lui Dumnezeu; dar din cauza averilor sale lumeşti deşarte, a 
preferat să întoarcă spatele Spiritului Divin atotputernic, în loc să urmeze îndemnul Lui! 
Ce straniu, foarte straniu! Ce se va petrece cu astfel de oameni în lumea de dincolo?" 

12. Eu am spus: „Adevăr vă spun că un bogat cu greu va intra în împărăţia 
Cerurilor! (Matei 19/23) Şi iarăşi vă zic vouă că mai uşor va trece cămila prin urechea 
acului, decât să intre un bogat în împărăţia lui Dumnezeu!" (Matei 19/24) 

13. Auzind acestea, ucenicii s-au speriat şi au spus: „Dar atunci cine poate să intre 
în împărăţia Cerurilor şi să se mântuiască?!" (Matei 19/25) 

14.1nsă Eu, privind la ei, i-am mângâiat, spunându-le astfel: „Pentru oameni 
aceasta este cu neputinţă, dar cu Dumnezeu toate sunt cu putinţă. (Matei 19/26) 

15. Dar despre acest subiect am vorbit în detaliu la pescarul Aziona, spunându-vă 
cum este posibil ca sufletele oamenilor răi să se mântuiască pe căile tainice ale lui 
Dumnezeu. Astfel, ar fi de prisos să mai spun ceva despre aceasta. Cred că vă mai 
amintiţi, nu-i aşa?" 

Capitolul. 259 - întrebarea ucenicilor despre răsplata pe care o vor primi în ceruri 

(Evanghelia după Matei 19/27-30) 



(27).Atunci Petru, răspunzând, I-a zis: Iată noi am lăsat toate şi Ţi-am urmat Ţie. 
Cu noi oare ce va fi? 

(28). Iar Iisus le-a zis: Adevărat zic vouă că voi cei ce Mi-aţi urmat Mie, la 
înnoirea lumii, când Fiul Omului va şedea pe tronul slavei Sale, veţi şedea şi voi pe 
douăsprezece tronuri, judecând cele douăsprezece seminţii ale lui Israel. 

(29). Şi oricine a lăsat case sau fraţi, sau surori, sau tată, sau mamă, sau femeie, 
sau copii, sau ţarine, pentru numele Meu, înmulţit va lua înapoi şi va moşteni viaţa 
veşnică. 

(30). Şi mulţi dintâi vor fi pe urmă, şi cei de pe urmă vor fi întâi. 



1. Petru a spus: „O, bineînţeles că atât eu, cât şi ceilalţi ne mai aducem bine 
aminte! îmi permit acum să Te întreb în numele tuturor următorul lucru: ce se va petrece 
în lumea de dincolo cu noi, care am lăsat totul pentru a Te urma?" (Matei 19/27) 

2.Eu i-am răspuns astfel: „Adevăr vă spun că voi, cei care M-aţi urmat, după 
renaşterea voastră deplină şi după învierea Mea, când Fiul Omului va şedea pe tronul 
slavei Sale, veţi şedea şi voi, alături de Mine, pe douăsprezece tronuri, judecând cele 
douăsprezece seminţii ale lui Israel. (Matei 19/28) Prin aceasta vreau să spun că în 
cerurile Mele veţi lucra împreună cu Mine şi asemenea Mie pentru binele etern al tuturor 
oamenilor acestui pământ, precum şi al celor din celelalte lumi, şi îi veţi păzi şi ghida pe 
aceştia - ca spirite protectoare invizibile ale oamenilor acestui pământ -, atât aici, cât şi în 
lumea de dincolo! Căci adevărata împărăţie a Cerurilor şi preafericirea sa mereu 
crescândă nu pot fi concepute în lipsa lucrărilor tot mai măreţe izvorâte din iubire. 

3. Şi vă mai spun că oricine a lăsat pentru numele Meu case, fraţi sau surori, tată 
sau mamă, femeie sau copii, ţarine, grădini, păşuni şi turme, acela va primi de o sută de 
ori mai mult, şi în împărăţia Mea va moşteni adevărata viaţă veşnică. (Matei 19/29) 

4.Dar ţineţi minte şi aceasta: mulţi dintre cei care acum sunt cei dintâi vor fi cei 
din urmă în lumea de dincolo şi mulţi dintre cei din urmă vor fi acolo cei dintâi!" (Matei 
19/30) 

5. Ucenicii nu au înţeles aceste cuvinte, iar Petru a întrebat: „Ce ai vrut să spui? 
Căci ceea ce iese din gura Ta este valabil pentru întreaga eternitate şi de aceea vrem să 
înţelegem cu exactitate ceea ce spui Tu! Aceasta pare să se refere la noi, şi nu ar fi de 
dorit ca noi, care am fost aici cei dintâi, să fim din această cauză ultimii în cealaltă 
împărăţie!" 

6.Eu am spus: „Dragul Meu Simon, cu siguranţă, nu din această cauză; dar dacă 
vreunul dintre voi se va considera a fi mai bun pentru că a fost ales de Mine printre 
primii, acela va cădea în ispita orgoliului şi astfel el nu va mai putea fi unul dintre cei 
dintâi în împărăţia Cerurilor. O fiinţă pe care o voi trezi şi o voi alege peste o mie de ani, 
fiind deci una dintre cele din urmă alese de Mine, dacă ea va atinge un înalt grad de 
umilinţă, astfel încât să se considere cea mai nedemnă de o astfel de graţie, dar va 

continua să lucreze cu perseverenţă şi credinţă, cu toate că nu va avea aceleaşi dovezi pe 
care le aveţi voi în privinţa autenticităţii darurilor pe care le-a primit, ci va trebui să 
înainteze doar cu credinţa sa - oare un astfel de om ales nu va fi unul dintre cei dintâi în 
împărăţia Cerurilor? 

7. Nu aş fi făcut acum această remarcă dacă nu v-aţi fi interesat care va fi răsplata 
voastră pentru ceea ce credeţi că faceţi acum pentru Mine! Nu a fost frumos din partea ta, 
Simon, şi nici din partea voastră, a tuturor, să vă interesaţi de încă o răsplată, deoarece 
deja prin faptul că v-am ales vam oferit un mare bine spiritual şi trupesc! Ei, ce zici, am 
făcut rău că v-am muştruluit puţin? 

8.Petru a spus: „O, nicidecum, Doamne şi învăţătorule; şi, din cât îmi dau eu 
seama, a fost chiar prea puţin faţă de marea noastră prostie! Insă întrebarea care se pune 
acum este alta: unde vom merge în continuare?" 

9.Eu am spus: „Vom vizita o localitate foarte ascunsă, unde ne vom odihni; căci 
până acum am muncit cu hărnicie. Să mergem deci cu îndrăzneală mai departe şi vom 
ajunge în curând în acel sat! Acolo veţi putea vedea într-adevăr îngerii Mei urcând şi 
coborând din ceruri; aşadar, să pornim!" 



Capitolul. 260 - Domnul vizitează împreuna cu ai Săi un sat de munte 



l.După două ceasuri de drum, am ajuns în acel sat ascuns care, la fel ca multe 
altele, nu avea nume. Adesea iudeii, la fel ca şi grecii, nu dădeau nume satelor lor, pentru 
ca acestea să nu poată fi găsite prea uşor de către romani şi de către domnii cărora trebuia 
să le plătească dări; căci, o dată ce un astfel de sat era localizat şi denumit în vreun fel; el 
trebuia să plătească şi tribut. 

2.1n afară de aceasta, mai era şi un alt motiv pentru care multe dintre micile sate 
nu aveau nici un nume: pentru a realiza colonizarea şi cultivarea cât mai rapidă şi uşoară 
a pământurilor neprimitoare şi pustii, romanii aveau obiceiul să lase fiecare nouă colonie, 
cu satele ei proaspăt ridicate, să nu plătească dări timp de douăzeci, treizeci, chiar 
cincizeci de ani, în funcţie de cât era necesar pentru ca respectivul ţinut să fie cultivat 
integral. Cred că nimeni nu se îndoieşte de faptul că iudeii şi grecii - care nu erau 
nicidecum buni prieteni cu plata dărilor - urmăreau să tragă cât mai multe foloase din 
această lege romană foarte omenoasă. Astfel, ei nu dădeau nume unui sat nou înfiinţat, iar 
dacă erau întrebaţi la un moment dat de vreun comisar roman, atunci spuneau că satul 
abia dacă are vreo zece ani, chiar dacă el avea mai bine de jumătate de secol. Atunci satul 
primea de la comisar un număr, dar nu încă şi un nume; abia după scurgerea perioadei 
legale, calculată din acel moment, noul sat trebuia să înceapă să-şi plătească dările şi 
primea un nume. 

3. Aşa se face că şi această mică localitate în care am ajuns era fără nume, fiind 
astfel scutită de plata dărilor. Această situaţie era adeseori în favoarea noastră, deoarece 
locuitorii unor astfel de localităţi noi, sau mai bine zis care nu plătea dări, erau mult mai 
darnici şi mai deschişi. Aşa era şi în cazul de faţă. Am ajuns în această localitate ascunsă 
la apusul soarelui, în ajunul sabatului. 

4. Satul se afla la altitudine, într-o vale deosebit de mănoasă şi foarte bună pentru 
creşterea animalelor, dar aceasta era accesibilă doar printr-o singură parte, şi chiar şi pe 
acolo se putea ajunge cu mare greutate. Cei care aveau rău de înălţime nu s-ar fi aventurat 
pe cărările sale abrupte. Satul era situat, după măsurătorile actuale, la peste patru mii de 
picioare deasupra nivelului mării - ceea ce nu este foarte mult pentru Asia, având în 
vedere că acolo au existat şi mai există numeroase localităţi aflate la o altitudine mult mai 
mare. 

5. Când am ajuns în sat, am fost imediat văzuţi de mai mulţi localnici, iar aceştia 
şi-au chemat de-ndată conducătorul, care totodată era şi bătrânul satului, ca să vină şi să 
afle motivul sosirii noastre acolo. Acesta, un iudeu deja bine încărunţit, a venit imediat, s- 
a uitat cu atenţie la noi şi ne-a întrebat ce voiam să facem şi ce ne-a determinat să 
ajungem în acel loc atât de izolat de lume. 

6. Eu i-am spus: „Pace ţie şi acestui sat, deloc neînsemnat, împărăţia lui 
Dumnezeu este aproape, fapt pe care voi - ce sunteţi oameni simpli - îl veţi simţi în 
răstimpul în care Eu Mă voi odihni la voi! Acum te întreb dacă am putea găsi adăpost la 
tine pentru un timp mai îndelungat." 

7. Conducătorul a spus atunci: „De la prima privire mi-am dat seama că nu sunteţi 
oameni răi; doar, mai mult sau mai puţin, aventurieri; însă nu face nimic, pot să vă ofer 
adăpost sub acoperişul meu. Dar va trebui să-mi povestiţi multe, despre ce mai e nou în 
lume; căci eu nu am mai ieşit de vreo douăzeci de ani din această vale şi ştiu foarte puţine 
sau chiar nimic despre restul lumii! Locuitorii satului merg la rândul lor doar din când în 
când în orăşelul cel mai apropiat, Nain, ca să cumpere sare, care nu se găseşte aici. Cu 
toate că suntem adevăraţi iudei, n-am mai fost în Ierusalim de vreo douăzeci de ani. Căci 
încă de pe atunci acolo nu domneau decât minciuna, înşelătoria, dorinţa de stăpânire şi 
orgoliul cel mai puturos, de la reprezentanţii Templului până la păturile cele mai de jos 
ale populaţiei. Cum o mai fi acum acolo? 

8. Iată de ce eu, fiind un iudeu adevărat, m-am retras aici, din iubire profundă şi 
adevărată pentru Dumnezeu, împreună cu alţi câţiva care aveau aceleaşi convingeri ca 
mine. Astfel am întemeiat aici o comunitate liberă, cât se poate de pură şi dăruită lui 
Dumnezeu, care este unicul nostru Domn, iar El ne-a binecuvântat din abundenţă. 

9. Şi voi sunteţi iudei şi probabil că acordaţi cea mai mare importanţă Templului 
de la Ierusalim pentru mântuirea sufletelor voastre! Dar nu aţi fost niciodată cărturari, 
nici slujitori ai Templului şi deci habar nu aveţi de fărădelegile strigătoare la cer care sunt 
făcute între pereţii sacri ai Templului! Asta m-a revoltat pe mine şi pe mai mulţi prieteni 
ai mei! Apoi am plecat de acolo şi am descoperit această vale, în care am găsit hrana 
necesară trupurilor noastre. 

10. Cu timpul, am construit aceste case frumoase pe care le vedeţi, şi acum ducem 
o viaţă bună împreună, trăind în pace şi închinându-ne doar lui Dumnezeu. Un singur 
lucru vă rog, ca atunci când vă veţi întoarce în lume să nu ne daţi în vileag! In rest, 
sunteţi bineveniţi să fiţi oaspeţii noştri. Să mergem acum în casa mea, care cu siguranţă Ii 
este acum mai plăcută lui Dumnezeu decât Templul lui Solomon din Ierusalim. In casă, 
luând cina, vom putea discuta mai multe şi veţi avea ocazia să ne cunoaşteţi mai bine!" 



Capitolul. 261 - In casa conducătorului satului. Vinul cel miraculos 



1 .Am intrat în frumoasa casă spaţioasă şi am fost imediat serviţi cu pâine, sare şi 
lapte proaspăt. Conducătorul satului s-a scuzat că nu ne-a putut oferi vin; dar ne-a spus că 
avea câteva burdufuri cu suc din fructe de pădure, care era la fel de bun la gust ca vinul. 
Ne-a spus că dacă vrem să-1 gustăm, ne poate aduce câteva ulcioare pline. 

2.Eu am spus: „Adu! Vom gusta vinul tău de pădure! Dacă ne va plăcea, îţi vom 
mai cere câteva ulcioare." 

3. Gazda noastră a mers în pivniţă şi ne-a adus câteva ulcioare pline cu sucul din 
fructe de pădure, care avea un gust asemănător vinului, şi chiar asta şi era într-un fel; căci 
«struguraşul», care este numit acum şi coacăz, constituie unul dintre numeroasele soiuri 
de vie, având ca fructe unii dintre cei mai mici struguri. Am amestecat acest vin din 
fructe de pădure cu puţină apă şi l-am băut cu mare plăcere. Iar gazda noastră s-a bucurat 
că ne-a plăcut atât de mult. 

4.1mediat ce s-au golit cele două ulcioare, gazda noastră, care devenise 
vorbăreaţă, a vrut să le umple din nou; dar Eu i-am spus: „De data aceasta, mai bine 
umple ulcioarele cu apă proaspătă în loc de vin din fructe de pădure, căci Eu voi 
transforma imediat apa în vinul cel mai bun!" 

5. Gazda a făcut ochii mari şi a spus: „Ei bine, sunt foarte curios să văd aşa ceva!" 

6.1mediat a umplut cu apă cele două ulcioare mari, le-a pus pe masă şi a spus: 
„Am făcut ceea ce mi-ai cerut. Arată-ne acum ce poţi!" 

7. Eu i-am spus: „Ia unul dintre ulcioare în mână şi gustă-i conţinutul!" 

8.E1 a gustat şi a fost atât de surprins, încât i-a chemat pe toţi membrii familiei 
sale, dându-le şi lor să guste. Cu toţii au spus acelaşi lucru, şi anume, că nu au mai băut 
niciodată un vin atât de bun şi vroiau să ştie cum de apa se putuse transforma într-un vin 
atât de delicios. 

9. Gazda le-a răspuns astfel celor care au întrebat: „Dragii mei, întrebaţi-1 pe cel 
care stă în mijloc! Şi pentru mine este un mare mister! Aşa ceva nu s-a mai pomenit 
vreodată!" 

lOApoi s-a întors spre Mine şi a spus: „învăţător al învăţătorilor în această artă 
miraculoasă a ta, care-mi este de neînţeles! Dă-ne un mic indiciu referitor la felul în care 
a fost posibil să faci aşa ceva! Mai ştii să faci şi alte astfel de lucruri miraculoase?" 

1 1 .Eu am spus: „Dragă prietene, în momentul de faţă nu pot să-ţi răspund la prima 
întrebare pe care Mi-ai pus-o; mâine vei ajunge tu singur la concluzia potrivită! Dar la a 
doua întrebare pot săţi răspund că nimic nu-Mi este imposibil şi că pot face, doar prin 
simpla putere a Voinţei Mele, miracole fără de număr! Mă crezi?" 

12. Gazda a răspuns astfel: „Spui lucruri mari despre tine, deşi eşti un simplu om! 
Nu te gândeşti că singur Dumnezeu este atotputernic?! Dacă totul ţi-ar fi cu putinţă, ar 
trebui să fii însuşi Dumnezeu sau ar trebui să faci toate acestea cu ajutorul lui Belzebut, 
care este conducătorul tuturor diavolilor - dar îmi pari a fi mult prea cinstit, prea blând şi 
prea sincer pentru aşa ceva. Despre chipul tău nu aş putea spune decât că pare să fie făcut 
într- adevăr după asemănarea lui Dumnezeu! 

13. Nu vreau să-mi impun acum părerea, dar îmi amintesc de vremea în care eram 
în Ierusalim şi frecventam de asemenea şi alte oraşe, mai ales Damascul, unde am avut 
ocazia să cunosc un magician indian, care, exagerând enorm, afirma despre el însuşi că 
nimic nu i-ar fi imposibil. Intradevăr, făcea lucruri pe care le-am înţeles la fel de puţin ca 
această transformare a apei în vin, dar ştiu din bătrâni că toţi magicienii şi artiştii 
exagerează în ceea ce priveşte calităţile lor - care, de altfel sunt nemaipomenite, mai ales 
pentru noi, cei necunoscători - şi sunt adesea crezuţi, pentru că la urma urmelor sunt 
totuşi nişte oameni ieşiţi din comun. Dar altceva aş vrea să văd în această seară de la tine, 
învăţător al învăţătorilor!" 

14.Eu am spus: „Vezi tu, fiecare om judecă după mintea sa, la fel şi tu, şi nu ar fi 
frumos din partea Mea să te contrazic! Când gândirea ta va dobândi o profunzime mai 
mare, vei judeca altfel. Să nu mai vorbim acum despre aceasta! Vrei să-Mi mai ceri un 
miracol în această seară, pe care îl voi face. Dar ca să nu ai impresia că pot să fac doar 
anumite lucruri pe care le ştiu, spune-Mi tu ce ai vrea să fac!" 



Capitolul 262 - Vindecarea fiicei infirme a gazdei 



1. Gazda a spus: „Dacă nimic nu-ţi este imposibil, înseamnă că poţi vindeca şi un 
om foarte bolnav?!" 

2.Eu am spus: „Da, bineînţeles, ai pe cineva?" 

3. Gazda a spus: „Din păcate, da, pe una dintre fiicele mele, care mi-e foarte dragă; 
dar va fi greu să o vindeci! Ea are douăzeci de ani şi a fost un copil zglobiu şi harnic, în 
urmă cu un an, a mers împreună cu fiul meu cel mai mare, care este şi cel mai voinic, în 
oraşul Nain, după sare. La întoarcere, a alunecat de pe potecă, acolo unde drumul este cel 
mai abrupt, şi a căzut de la o înălţime de vreo cinci staturi de om pe un colţ de stâncă, 
rupându-şi mâinile şi picioarele. Mai bine de trei sferturi de an a avut dureri foarte mari; 
după aceea durerile au scăzut, dar ea a rămas atât de infirmă, încât nu se va mai putea 
ridica niciodată din pat. învăţător al învăţătorilor, dacă vei putea s-o vindeci pe fiica mea, 
voi începe să cred că într-adevăr aproape nimic nu-ţi este imposibil!" 

4. Eu am spus: „Adu-o aici!" 

5. Gazda le-a spus puternicilor săi fii: „Duceţi- vă în camera ei şi aduceţi-o aici, cu 
tot cu pat!" 

6. Fraţii s-au grăbit s-o aducă pe sărmana lor soră, care era într- adevăr foarte 
bolnavă, şi au aşezat-o în faţa Mea. 

7.Eu am privit-o pe biata bolnavă şi i-am spus: „Fiica Mea, vrei să fii din nou la 
fel de sănătoasă precum erai cu un an în urmă?" 

8. Bolnava a spus cu o voce slăbită: „Ah, ce mare binefacere ar fi pentru mine! 
Dar nici un vindecător nu mă mai poate salva, numai Dumnezeu Cel atotputernic poate să 
facă aşa ceva!" 

9.Eu am spus: „Dacă crezi cu adevărat aceasta, ridică-te şi umblă, şi slăveşte-L pe 
Dumnezeu!" 

lO.Fata s-a însănătoşit în acea clipă de parcă nu ar fi avut niciodată vreo 
infirmitate. 

11. Când gazda împreună cu cei ai casei au văzut aceasta, au început să Mă 
privească cu o profundă veneraţie şi aproape că au amuţit de uimire. Abia după o vreme 
gazda a spus, cu o voce plină de respect şi uluire: „Nu, aceasta nu este ceva care poate fi 
învăţat de un om pe acest pământ, oricât ar fi el de talentat. Este un dar foarte rar şi o 
graţie de la Dumnezeu, iar noi trebuie să-L slăvim cu putere pe Dumnezeu, unicul nostru 
Domn, că a dat din nou unui om de pe acest pământ, pentru salvarea multora dintre 
semenii noştri, o astfel de putere, forţă şi măreţie pur divine, aşa cum le-au fost date în 
vechime doar marilor profeţi! 

12Abia acum înţeleg salutul acestui oaspete iubit şi miraculos al nostru: «Pace ţie 
şi acestui sat!» şi «împărăţia lui Dumnezeu este aproape de voi!» Ascultaţi cu toţii, acesta 
este unul dintre foarte rarii oameni iubiţi de Dumnezeu, un nou mare profet! Pentru 
numele lui Dumnezeu, trebuie săi slăvim şi să-i dăm ascultare!" 

13. Apoi s-a îndreptat spre Mine şi a spus: „Preanobile prieten, învăţător al tuturor 
învăţătorilor, nu am cuvinte prin care să-mi pot exprima măcar într-o oarecare măsură 
recunoştinţa faţă de Dumnezeu şi faţă de tine, profetul Său cel mare şi adevărat! O, iartă- 
mă dacă la începutul întâlnirii noastre m-am adresat ţie într-un mod necorespunzător! 
Având în vedere că ţi-ai propus să rămâi o vreme la noi, voi urmări din toate puterile să- 
mi arăt recunoştinţa faţă de tine şi faţă de ucenicii tăi. 

14.0, tu mi-ai redat copilul cel iubit, dăruindu-mi astfel mai mult decât toate 
bogăţiile lumii! Ţie ţi se cuvine, după Dumnezeu, suprema recunoştinţă!" 

15. Eu am spus: „Stai liniştit, Barnabe, şi vezi ca fiica ta, Elisa, să primească ceva 
de mâncare; căci acum este pe deplin sănătoasă şi trebuie să mănânce şi să bea, ca să-şi 
revină în puteri!" 

16.E1 a făcut aşa cum îi spusesem. Apoi fata cea vindecată s-a ridicat din pat, s-a 
îmbrăcat în grabă şi, venind repede la Mine, mi-a luat mâna şi, cu lacrimi de mulţumire, a 
lipit-o de buzele şi de inima ei, spunând apoi, printre hohote de recunoştinţă şi de 
bucurie: „O, prietene şi învăţător cu adevărat atotputernic! Pentru că totul îţi este posibil, 
nu-ţi va fi greu să priveşti şi în inima mea; acolo vei vedea înscrisă cu litere arzătoare de 
iubire recunoştinţa pe care ţi-o datorez etern!" 

17. Eu am spus: „Rămâi în această iubire, şi ea îţi va aduce toate binecuvântările! 
Dar acum vino la masa noastră, mănâncă, bea şi fii voioasă! Iar când vei mai merge la 
Nain, să nu mai sari ca o gazelă, ci să mergi potolită pe poteca cea abruptă, şi atunci nu 
va mai trebui să treci printr-o astfel de suferinţă trupească! Ţine minte aceasta, preaiubita 
Mea fiică, Elisa! Acum aşează- te şi mănâncă şi bea liniştită!" 



Capitolul. 263 - Barnabe îşi aminteşte de Iisus, 
copilul de doisprezece ani din Templu 



1 .Elisa a mers atunci la tatăl ei, care a strâns-o plângând la pieptul său, după care 
i-a arătat un loc între el şi soţia lui, unde să se aşeze, dându-i să mănânce şi să bea din tot 
ce avea el pe masă. Ei i-a plăcut cel mai mult vinul pe care-1 făcusem din apă. 

2.1n timp ce fata stătea la masă, mânca şi bea, gazda M-a întrebat cu respect: 
„Doamne şi învăţător al tuturor învăţătorilor! Este o prostie din partea mea să te întreb de 
unde ştii că numele meu este Barnabe şi că pe fiica mea o cheamă Elisa. Dacă Dumnezeu 
ţi-a dat puterea de a face astfel de lucruri, ţi-ar fi la fel de uşor să afli şi care sunt numele 
noastre! Dar m-am gândit că este posibil să mă fi văzut în Ierusalim cu vreo ocazie şi că 
acum m-ai recunoscut. Dacă ar fi aşa, ar fi pentru mine chiar de două ori mai interesant!" 

3. Eu am spus: „Spune-mi, de unde ţi-a venit această idee?!" 

4. Gazda a spus: „Mai întâi, te rog să mă ierţi dacă mă voi adresa ţie într-un mod 
necuviincios, căci am băut deja ceva vin şi cred că el mi-a slobozit limba un pic prea 
mult; dar voi urmări să fiu atent ca limba mea să nu mă facă de ruşine! 

5. Vezi tu, cu vreo douăzeci de ani în urmă eram levit în Ierusalim, urmând să 
devin fariseu (varizar = 'păstor sau conducător de păstori'). Odată s-a petrecut ceva ce nu 
s-a mai petrecut până atunci şi nici nu avea să se mai petreacă vreodată: la examenul 
obişnuit al băieţilor de doisprezece ani, ne-a fost adus un băiat pe nume Iisus, venit din 
Nazaret, din Galileea. Acest băiat ştia încă de pe atunci mai mult decât toţi templierii la 
un loc şi el avea să fie motivul principal pentru care, puţin după aceea, am părăsit pentru 
totdeauna Templul. 

6. Trebuie totuşi să recunosc că tu, învăţător al învăţătorilor, semeni deosebit de 
bine la chip cu acel băiat miraculos. Nu vreau prin aceasta să afirm că eşti neapărat acel 
băiat, devenit acum bărbat, deşi nu ar fi deloc imposibil. Vreau doar să remarc că este 
uimitor până în ce punct ajung să se asemene la chip spiritele mari, când urmează aceeaşi 
chemare. 

7. Timp de trei zile, acel băiat memorabil ne-a demonstrat în Templu, cu lux de 
amănunte, că el este Mesia cel făgăduit*! La scurt timp după aceea, eu am părăsit 
Templul de bună voie, din mai multe motive, venind în această pustietate, şi nu m-am 
mai întors niciodată acolo, deci nu am de unde să ştiu ce s-a petrecut cu acel băiat. Ce-i 
drept, atunci am fost un opozant al lui; dar nu a durat mult şi explicaţiile sale au devenit 

din ce în ce mai clare şi mai vădite pentru mine, în timp ce Templul îmi devenea pe zi ce 
trecea tot mai dezgustător şi mai insuportabil. 

8. Da, vorbele acelui băiat au fost salvarea mea din adevăratul iad al Templului! 
Tare aş vrea să aflu de la tine ce s-a petrecut cu el! Căci ceea ce m-a îndârjit atunci cel 
mai tare a fost faptul că bătrânii Templului au oferit în taină o recompensă aceluia care îl 
va ucide pe băiat când se va ivi ocazia. Aceasta nu s-a petrecut cât timp am fost eu în 
Templu; dar au trecut mai bine de douăzeci de ani de când sunt aici - şi câte nu o fi 
întreprins Templul împotriva acelui băiat! Sunt convins că tu, învăţător al învăţătorilor, 
ştii asta, de aceea, te implor să mă luminezi!" 

9.Eu am spus: „Vezi, de aceea am venit Eu la tine; căci Eu însumi sunt acel băiat 
care i-a încolţit atunci în Templu pe farisei şi pe cărturari! Acum că ştii aceasta, cred că 
vei înţelege cu mult mai multă uşurinţă de ce ţi-am spus încă de la sosirea Mea aici: 
«Pace ţie şi acestui sat!» şi «împărăţia lui Dumnezeu este aproape!» Dar vom mai vorbi 
mâine despre aceasta. Acum pregăteştene paturile, ca să scăpăm de mica noastră oboseală 
şi să fim mâine din nou în putere!" 

lO.Barnabe a poruncit atunci slujitorilor săi să ne pregătească paturile, iar aceştia 
au făcut ce li s-a poruncit. 

1 1 .Când ne-am ridicat de la masă, fata gazdei a mai venit o dată la Mine şi Mi-a 
mulţumit din suflet pentru vindecarea suferinţei sale şi la fel a făcut şi gazda noastră, 
soţia lui şi ceilalţi copii; căci toţi o iubeau mult pe frumoasa şi vesela Elisa şi se bucurau 
foarte tare că o aveau din nou în faţa lor, plină de viaţă şi sănătoasă. Eu i-am binecuvântat 
pe toţi şi M-am dus apoi cu ucenicii Mei să Mă odihnesc. (* - Vezi „Cele trei zile 
petrecute de Iisus la templu (La 12 ani)" de Jakob Lorber, n.r.) 



Capitolul 264 - Despre caracterul sacru al sabatului 



l.Când ne-am trezit dis-de-dimineaţă, în casă se muncea deja de mult, iar în vatră 
ardea focul, pe care fierbeau mai multe oale cu tot felul de mâncăruri mirosind 
ademenitor, ce se pregăteau pentru noi; aveau şi peşte, şi anume, cei mai buni şi mai 
frumoşi păstrăvi de munte. Fiica vindecată era cea mai harnică şi se grăbea să ne 
pregătească micul dejun cât mai repede posibil. Când M-a văzut, s-a aruncat pur şi 
simplu, plină de iubire, în braţele Mele şi Mi-a mulţumit încă o dată pentru vindecarea ei. 

2.Eu am întrebat-o însă cum de munceşte într-o zi de sabat? 

3. Elisa mi-a răspuns: „Doamne şi Invăţătorule, nicăieri în Scriptură nu este scris 
că omului îi este interzis să-L slujească pe Dumnezeu într-o zi de sabat!" 

4.Eu am spus: „Foarte bine, de sabat trebuie să-L slujeşti întâi de toate pe 
Dumnezeu şi numai pe El; dar tu ne slujeşti acum, prin hărnicia ta, pe Mine şi pe ucenicii 
Mei! Suntem noi oare dumnezei?!" 

5. Tânăra fată a spus cu ardoare: „O, Doamne, ucenicii Tăi sunt într-adevăr doar 
oameni ca şi noi; dar Tu eşti Dumnezeu - îmi dau foarte bine seama de aceasta acum! Iar 
dacă eu şi ceilalţi ai casei Te slujim pe Tine, cu siguranţă că nu încălcăm sabatul!" 

6.Eu am întrebat: „Spune -Mi dar, preaiubită Elisa, de unde ştii că Eu sunt un 
Dumnezeu? Căci dacă aş fi un Dumnezeu, şi Iehova din ceruri fiind tot un Dumnezeu 
adevărat, înseamnă că există, în mod evident, doi Dumnezei; iar în Scriptură doar se 
afirmă foarte clar: «Eu singur sunt Dumnezeul şi Domnul tău; să nu ai alţi dumnezei în 
afara Mea!» Cum ar putea sta lucrurile aşa, dacă şi Eu aş fi un Dumnezeu?" 

7.în timp ce pregătea peştii cu spor, Elisa a spus: „O, Doamne, foarte simplu!" 

8. Eu am spus: „Cum adică?" 

9.Ea a răspuns: „Pentru că Tu şi Tatăl din ceruri nu sunteţi doi, ci unul; iar cerul 
este permanent şi etern doar acolo unde eşti Tu, o, Doamne!" 

lO.Eu am spus: „Cine ţi-a spus aceasta? Cine te-a învăţat aşa ceva?" 

1 l.Ea a spus: „în primul rând, mi-ai spus Tu, o, Doamne: «Pace ţie şi casei tale!» 
şi «împărăţia lui Dumnezeu este aproape!» Acestea sunt cuvinte care pot izvorî doar 
dintr-o gură divină! Apoi au urmat faptele Tale miraculoase, pe care numai Dumnezeu ar 
fi putut să le facă! Dincolo de aceasta, aseară, după ce Te-ai dus să te odihneşti, am mai 
vorbit mult cu tatăl meu despre Iisus, acel băiat de doisprezece ani din Templu, am 
studiat toate textele lui Isaia care se referă la Tine şi am realizat cât se poate de clar că 
Tu, fiind Mesia cel făgăduit, nu eşti şi nu poţi fi în spirit decât însuşi Iehova Savaot în 
persoană! Vezi, o, Doamne, acestea sunt motivele pentru care consider că, în mod 
evident, eşti ceea ce eşti. 

12.Eu am spus: „Ai dreptate atât tu, cât şi tatăl tău pământesc; dar să nu Mă daţi 
în vileag în faţa vecinilor voştri înainte de vreme! Pentru că M-aţi recunoscut şi îmi slujiţi 
cu hărnicia voastră doar Mie, astăzi, de sabat, continuaţi să munciţi; dar să fiţi atenţi să nu 
supăraţi prin aceasta pe vreunul dintre vecinii voştri!" 

13.Elisa a spus: „O, fii fără grijă! Căci am depăşit cu toţii acest punct. în zilele de 
sabat nu realizăm munci grele şi nu punem să muncească nici un servitor, dar facem şi în 
aceste zile ceea ce este necesar. Nu mai suntem supuşi ipocriziei Templului, nici legilor 
sale inutile, de care orice bogat poate fi scutit în schimbul unei sume de bani. Legea 
noastră este adevărul şi binefacerile care decurg din el, iar acesta nu interzice nimănui să 
facă cele necesare pentru casa lui în ziua de sabat. 

14.Dacă a sta degeaba, fără rost, şi a nu face nimic în această zi ar fi ceva necesar 
dobândirii vieţii eterne, atunci Tu însuţi, Doamne, ai da tuturor oamenilor un bun 
exemplu, prin faptul că nu ai lăsa soarele să lumineze în ziua sabatului, nici luna sau 
stelele să strălucească - ceea ce bineînţeles este în puterea Ta infinită. La fel, nici vântul 
nu ar avea voie să adie, nici norii sau ceaţa să se lase, nici pâraiele să curgă, nici mările să 
se mişte şi chiar şi animalele ar trebui să respecte instinctiv deplina linişte şi inactivitate a 
sabatului, ca să ne fie un exemplu nouă, oamenilor! însă dacă privim cu atenţie toată 
imensa Creaţie, vom recunoaşte că în zilele de sabat Tu eşti la fel de activ ca în celelalte 
zile şi, având în vedere că noi suntem - conform Scripturii - copiii lui Dumnezeu, cu 
siguranţă că nu greşim dacă îl imităm în toate pe iubitul, sfântul şi bunul nostru Tată 
Ceresc, Dumnezeu!" 

15. Eu am spus: „Cu adevărat, nu credeam să găsesc atâta înţelepciune într-o fiinţă 
umană ca tine! Rămâi aşa cum eşti şi fii un bun exemplu pentru cei din jur, aşa cum 
Dumnezeu Tatăl din ceruri este cel mai bun exemplu pentru toţi oamenii!" 

Capitolul. 265 - Tânăra vindecată mărturiseşte pe Domnul. 
Transformarea căilor de acces către satul de munte 



1 .Eu am ieşit apoi afară, împreună cu Barnabe şi cu ucenicii Mei, iar Barnabe ne- 
a arătat proprietăţile sale. Ne-am plimbat prin satul cel frumos, care era format din 
douăzeci de case, toate fiind îngrijite şi curate. 

2. Când ne-au văzut, locuitorii satului au început să se teamă, gândindu-se că am fi 
comisari romani veniţi să le ceară plata dărilor şi poate chiar să-i pedepsească. In taină, i- 
am spus lui Barnabe care era motivul temerii lor, iar acesta a chemat de-ndată la el câţiva 
săteni, asigurându-i că neliniştea lor era complet nefondată şi că, dimpotrivă, consideră a 
fi un mare noroc pentru acel sat că Eu am venit să-1 vizitez. Le-a mai spus că, fiind un 
tămăduitor fără egal pe acest pământ, i-am vindecat fiica într-o clipă şi că ea este acum de 
o sută de ori mai sănătoasă, mai vioaie şi mai veselă decât fusese înainte. 

3. Când au auzit aceste asigurări ale conducătorului lor, teama li s-a risipit, iar ei 
au început să se minuneze de cele auzite. Doar câteva femei au spus: „Nu putem crede 
aşa ceva până când nu o vedem cu ochii noştri pe Elisa; căci doar un înger venit din 
ceruri ar fi putut să o salveze, în nici un caz un om, fie el şi cel mai mare vindecător din 
lume!" 

4. In timp ce femeile vorbeau astfel între ele, Elisa a venit la noi cu paşi vioi şi ne- 
a chemat la masă. Când au văzut-o pe fată, ele pur şi simplu au încremenit de uimire, 
nevenindu-le să-şi creadă ochilor. După ce s-au mai dezmeticit, s-au dus la ea şi au 
întrebat-o cum de se petrecuse aşa ceva. 

5. Elisa le-a spus, arătând spre Mine: „Acesta este Divinul Mântuitor; întrebaţi-L 
pe El! Eu ştiu şi simt că sunt pe deplin sănătoasă şi aceasta vedeţi şi voi, dar nu ştiu nimic 
mai mult, deci nici cum s-a produs acest lucru." 

6.Apoi ne-am întors la casa lui Barnabe, unde eram aşteptaţi cu un mic dejun 
bogat. Este de la sine înţeles că atât bărbaţii, cât şi femeile şi copiii ne-au urmat. Ei au 
rămas acolo toată ziua, iar ucenicii le-au vorbit despre Mine şi despre misiunea Mea pe 
acest pământ şi toţi au început să creadă în numele Meu. 

7.După masă, gazda M-a condus în locul acela periculos de unde căzuse fiica sa şi 
M-a întrebat dacă nu aş putea şi nu aş vrea să-i ajut cu atotputerea Mea ca acea potecă să 
fie mai uşor de parcurs. 

8. Eu am spus: „Tu ştii deja că nimic nu-Mi este imposibil; dar deocamdată să 
lăsăm acest loc aşa cum este, căci el este astfel pentru protecţia voastră! Dacă nu ar fi fost 
aşa, aţi fi fost de mult descoperiţi. De aceea, Eu sunt de părerea că ar trebui să-1 lăsaţi aşa 
cum este, iar dacă ar fi să vă ajut în vreun fel, aş face acest loc chiar şi mai impracticabil, 
astfel încât nici măcar o pisică să nu se mai poată căţăra pe aici. In schimb, vă voi arăta 
un alt drum, care există deja, dar pe care nu l-aţi descoperit încă." 

9. Când Barnabe a auzit cuvintele Mele, M-a rugat să fac aceasta, iar Eu i-am 
spus: „Bine, atunci aşa să fie!" 

lO.în acel moment, o mare cantitate de pietre din partea de jos a muntelui s-a 
desprins, formând astfel un perete stâncos foarte abrupt, de înălţimea a o sută de staturi 
de om, peste care nu ar fi putut trece nici o fiinţă umană. Acolo însă unde ne aflam noi s- 
a format un fel de parapet, peste care puteam privi, dar care nu putea fi trecut prea uşor, 
căci ar fi necesitat un mare efort şi chiar ar fi pus viaţa în pericol. Gazda noastră s-a arătat 
foarte mulţumită şi, în acelaşi timp, uluită de acest dar venit din ceruri. 

1 1 .El M-a întrebat imediat care era drumul cel uşor şi mai puţin periculos, iar Eu 
i-am răspuns: „II vom căuta abia după-amiază! Este o cale ceva mai lungă pentru a 
ajunge în Nain, dar este mult mai accesibilă. Pe ea veţi putea merge şi cu animalele, ceea 
ce va fi un mare avantaj pentru voi." 



Capitolul. 266 - Vederea spirituală 



1 .(Domnul): „Căci, vezi tu, Eu vreau ca aceia care trăiesc după legile lui Moise să 
nu ducă lipsuri nici în ceea ce priveşte bunurile pământeşti. 

2.De altfel, am venit aici în primul rând pentru a vă aduce tuturor vestea că 
împărăţia lui Dumnezeu, adică cerurile, au coborât la voi în şi prin Mine, fapt pe care-1 
recunosc deja deschis mulţi dintre cei care odinioară erau păgânii cei mai convinşi, 
adeverind astfel profeţia lui Daniel, care a spus: «Chiar şi cei din morminte vor auzi 
glasul Său!» Căci păgânii sunt cei care au fost îngropaţi încă de pe când erau în leagăn - 
în mormântul nopţii, al judecăţii şi al morţii. 

3. In al doilea rând, vreau să fiu şi din punctul de vedere pământesc Părintele 
vostru, al copiilor voştri şi al copiilor copiilor voştri, astfel încât să nu duceţi vreo lipsă 
nici în ceea ce priveşte necesităţile voastre trupeşti. Nu vreau să aveţi parte de abundenţă 
excesivă, dar nici să înduraţi lipsuri multe, cum a fost până acum. 

4.1ar al treilea motiv al venirii Mele aici îţi este deja cunoscut; căci Mi-am propus 
să Mă odihnesc timp de câteva zile în acest ţinut liniştit, împreună cu ucenicii Mei. 
Acum, având în vedere că am terminat acest lucru, esenţial pentru voi, să mergem din 
nou acasă pentru a vedea ce s-a mai petrecut acolo!" 

5. Gazda mi-a spus pe drum: „Doamne şi Invăţătorule! Nu ai vrea să facem întâi 
un mic ocol, trecând peste această culme? Căci de acolo priveliştea este nemaipomenit de 
frumoasă; se vede Ierusalimul, o parte a Mării Galileii, iar când cerul este foarte senin, 
chiar şi Marea cea mare a grecilor! Dacă vrei, mi-ar face plăcere să-Ţi arăt acest loc, care 
mie îmi produce o imensă fericire!" 

6.Eu am spus: „Sigur că da; căci şi Eu sunt un iubitor al muntelui* şi al 
priveliştilor frumoase. Să urcăm deci pe această mică înălţime!" 

7Apoi am urcat pe acel vârf. Era minunat acolo, sus, iar Barnabe aproape că nu 
mai contenea să slăvească frumuseţea ţinutului. 

8.Dar Eu i-am spus: „Nu pot nega faptul că, privit de aici, de sus, acest ţinut arată 
foarte frumos, dar aceasta este o imagine de ansamblu; imaginează-ţi acum că ai vedea de 
aproape, în detaliu, fiecare element al acestei privelişti de ansamblu! Cred că te-ai sătura 
curând de frumuseţea acestei regiuni! 

9. Numai ceea ce este al sufletului şi al spiritului este cu adevărat şi în eternitate 
frumos. Dacă îţi place doar aspectul acestor meleaguri şi jocul diafan al culorilor sale, 
atunci este evident că te încântă mult mai mult materia şi formele sale decât spiritul, pe 
care aceste forme rigide îl prezintă, ca într-o uriaşă scriptură. Dar când vei fi capabil să 
vezi toate aceste forme cu ochiul interior al spiritului tău, să le descifrezi şi să le înţelegi, 
abia atunci vei putea striga într-un glas cu David: «O, Doamne, cât de măreţe şi de 
minunate sunt toate lucrările Tale! Cine le priveşte cunoaşte bucuria pură!» 

lO.Vezi tu, adevărata contemplare a operelor lui Dumnezeu este cea care se face 
cu ochii spiritului, prin care sufletul îşi extrage înţelegerea autentică. Abia această 
înţelegere îi dă omului adevărata bucurie, care nu mai este una trecătoare, ci rămâne a 
sufletului pentru eternitate. Iar dacă vei vrea să vezi şi lumea spiritelor, nu o vei putea 
percepe la început decât în spirit, prin înţelegerea formelor acestei lumi, iar apoi, prin 
cunoaşterea treptată a diferitelor acţiuni, atracţii şi relaţii dintre aceste forme, care ţie îţi 
plac deja atât de mult, chiar fără a le cunoaşte mai profund. 

11. Aşadar, la început, vederea spirituală nu este decât o recunoaştere a 
corespondenţelor care există între aspectele interioare şi cele exterioare ale formelor. 
Dacă după aceea omul continuă să exerseze cu o inimă curată, cât mai liberă de orice 
păcat, în pura iubire de Dumnezeu - din aceasta izvorând şi cea pentru semeni -, această 
cunoaştere şi înţelegere se vor transforma într-o viziune clară, dându-i atunci văzătorului 
dovada faptului că el a atins o stare de unitate interioară şi că a dobândit adevărata 
renaştere în spirit, precum şi învierea cărnii sale din mormântul materiei, înţelegi ce-ţi 
spun?" 

12. Gazda a spus: „O, Doamne, care eşti într-adevăr Dumnezeul meu! Dacă aş 
putea înţelege până în profunzime ceea ce ai spus, aş fi negreşit unul dintre cei mai 
fericiţi oameni de pe acest pământ; dar în ceea ce priveşte capacitatea mea de înţelegere, 
sunt departe de aceasta, chiar dacă am anumite intuiţii confuze despre ceea ce ai vrut de 
fapt să-mi spui! Elisa mea, care posedă deja într-o anumită măsură această vedere 
spirituală, ar fi înţeles cu siguranţă mai bine decât mine explicaţia Ta. Totuşi, am priceput 
şi eu câte ceva! Dar este nevoie de mai mult pentru a descoperi corespondenţele 
interioare, pur spirituale, ale formelor exterioare şi pentru a înţelege toate nenumăratele 
lor implicaţii. Doamne, nu ai putea să mă lămureşti în această privinţă printr-un exemplu 
concret?" 

13. Eu am spus: „O, ba da, ascultă-Mă!" (* - Vezi şi „O evanghelie a munţilor" 
revelată prin Jakob Lorber, n.r.) 

Capitolul. 267 - Corespondenţele dintre materie şi spirit 



1. (Domnul): „Când ai venit pe aceste meleaguri împreună cu vecinii tăi, nu aţi 
găsit aici nimic altceva în afară de piatră şi lemn. V-aţi apucat de treabă, aţi strâns cele 
mai bune materiale, apoi v-aţi gândit îndelung în ce mod să le asamblaţi, conform 
regulilor de construcţie, pentru a vă face colibe sau chiar case. 

2. Pe măsură ce vă gândeaţi, aţi realizat că în interiorul vostru apăreau imagini. Pe 
baza acestor imagini, aţi conceput planuri, iar apoi, fiecare a început să-şi construiască 
locuinţa după planul respectiv. Astfel, aţi ridicat în scurt timp casele acestea frumoase în 
valea dintre munţi. Dacă nu aţi fi găsit aici materiale de construcţie adecvate, nu aţi fi 
putut concepe niciodată, cu inteligenţa voastră, planurile corespunzătoare acestor 
materiale; dar pentru că le-aţi găsit, vi s-a conturat foarte curând şi imaginea casei care le 
corespundea, astfel încât, îmbinând materialul, el a început să arate cu totul altfel decât 
atunci când l-aţi găsit. 

3. Cu toate că acesta este doar un exemplu material, el poate să-ţi ofere o primă 
idee despre corespondenţele dintre materia brută şi ceea ce poate face un spirit din ea. O 
dată ce omul a recunoscut şi înţeles aceasta, el va înainta lesne şi mai în profunzime, iar 
atunci putem şi noi afirma: cine caută găseşte, celui care cere i se va da şi celui care bate i 
se va deschide. 

4.Vezi, cu cât omul este mai dezvoltat din punct de vedere spiritual, cu atât mai 
ordonate şi mai frumoase vor fi şi operele sale. De ce este aşa? Deoarece în cazul acestor 
oameni sufletul se află într-o legătură mai strânsă cu spiritul lor şi, cu cât sufletul este mai 
intim unit cu spiritul lui, care provine din inima lui Dumnezeu, cu atât mai elevate vor fi 
cunoaşterea şi conştiinţa sa şi el va găsi tot mai multe corespondenţe între materie şi 
spirit. Este uşor să îţi dai seama că acela care a ajuns foarte departe în această cunoaştere 
a corespondenţelor dintre materie şi spirit va şti mai bine ca oricine să utilizeze materia în 
folosul său. Dar aceasta se va petrece cu precădere, în lumea de dincolo, cu sufletele 
desăvârşite, renăscute în spirit, căci lor nu le va mai fi nimic imposibil. Spune-Mi acum 
dacă ai înţeles mai bine cuvintele Mele!" 

5. Gazda a spus: „Da, Domnul meu şi Dumnezeul meu, am început să întrevăd o 
rază de lumină! Popoarele străvechi, cum ar fi egiptenii, trebuie să fi fost foarte bune 
cunoscătoare ale acestei ştiinţe a corespondenţelor, pentru că lucrările lor dovedesc o 
ordine aparte, pe care în zilele noastre aproape nimeni nu o poate înţelege pe deplin." 

6.Eu am spus: „Fără îndoială, căci numai spiritul revelat învaţă sufletul să fie din 
ce în ce mai ordonat, să recunoască şi să exploreze raporturile din cadrul materiei, pe cele 
dintre materie şi substanţă, dintre substanţă şi suflet şi, în cele din urmă, dintre suflet şi 
spirit; iar spiritul pătrunde în final totul, şi totul trebuie să-i slujească, într-o ordine 
perfectă, înţelegi tu aceasta?" 

7. Gazda a spus: „Da, acum îmi este mai clar şi sper că, cu timpul, voi înţelege din 
ce în ce mai bine! Insă mai am o întrebare! Eu cunosc bine Scriptura şi am citit adesea în 
ea despre îngerii lui Dumnezeu, care, se spune, sunt spirite pure! Sunt ei oare acele spirite 
ce trebuie să se unească cu sufletele noastre, pentru ca acestea din urmă să devină, prin 
uniunea respectivă, pe deplin asemănătoare lui Dumnezeu?" 

8.Eu am spus: „Din când în când, da, însă într-o măsură foarte mică şi doar atunci 
când ordinea Mea o cere, din motive foarte speciale. Dar aşa ceva se petrece foarte rar. 
însă ceea ce se petrece mai des, şi de acum încolo se va petrece chiar mult mai des, este 
faptul că mulţi îngeri vor parcurge acest drum al întrupării - la fel cum Eu însumi, ca 
Suprem Spirit al lui Dumnezeu, o fac acum - pentru a putea deveni adevăraţi copii ai lui 
Dumnezeu. 

9. Pentru aceasta, un astfel de înger îşi va alege un suflet potrivit, care nu a mai 
fost niciodată întrupat, îl va depune în pântecele unei mame pure şi va avea apoi grijă ca 
acesta să se dezvolte şi să se formeze pe măsura propriei sale lumini şi forţe (angelice), 
astfel încât să devină suficient de puternic, spre a se putea uni în eternitate cu spiritul 
îngerului. 

lO.Bineînţeles că încă nu poţi înţelege aceste lucruri; dar va veni vremea când vei 
pătrunde şi astfel de aspecte tainice cereşti. Acum să coborâm spre casa ta, căci unul 
dintre vecinii tăi are un necaz şi trebuie să mergem la el să îndreptăm lucrurile!" 

1 1 .Gazda a fost de acord şi, în scurt timp, am ajuns la locul cu pricina. 



Capitolul. 268 - Vindecarea vecinului muscat de şarpe. Vinul cel miraculos 



l.Cum am ajuns în faţa casei vecinului, soţia împreună cu copiii săi au ieşit, 
rugându-ne să le dăm ajutor. 

2.Eu le-am spus: „Duceţi- vă înapoi la el; căci l-am ajutat deja!" 

3. Femeia şi copiii au fugit repede în casă, iar omul le-a venit în întâmpinare, fiind 
deja pe deplin sănătos. Ceva mai devreme, mergând desculţ pe o potecă ce trecea pe 
lângă nişte tufişuri, fusese muşcat de o viperă şi se umflase imediat, fiind la un pas de 
moarte. Eu am venit însă şi l-am vindecat. 

4. Când s-a îndreptat spre Mine pentru a-Mi mulţumi, i-am spus: „Altă dată să nu- 
ţi mai cruţi încălţămintea când mergi printr-un astfel de tufăriş! Dar de acum încolo nici 
nu se vor mai târî pe aici asemenea vipere! Amin." 

5. Apoi am mers acasă, unde ne aşteptau masa de prânz şi ucenicii. Prânzul era 
foarte bogat, doar vinul era într-o cantitate foarte mică. De aceea, gazda M-a întrebat 
dacă vreau să aducă din nou vinul acela făcut din fructe de pădure. 

6.Eu i-am răspuns: „Fă şi astăzi ce ai făcut aseară, şi nu vom duce lipsă de vin!" 

7. El a umplut mai multe ulcioare cu apă, iar la Voinţa Mea, aceasta a devenit vin. 

8. întrucât de data aceasta fuseseră invitaţi la masa lui Barnabe şi câţiva vecini, 
unul dintre ei a făcut o observaţie: „Cred că pentru astfel de oaspeţi rari, vinul tău de 
pădure, care este foarte bun şi tare, ar fi mai potrivit decât apa simplă!" 

9. Gazda a spus: „Iubiţi vecini, ştiu aceasta la fel de bine ca şi voi; dar mai ştiu şi 
că, de dimineaţă până acum, aţi vorbit cu ucenicii, care v-au spus cu siguranţă cine este 
de fapt acest învăţător al învăţătorilor şi că Lui nimic nu-i este imposibil! Aţi aflat deci că 

nu numai aici - mă refer la cazul de aseară -, ci şi în multe alte localităţi din Galileea, El a 
transformat, prin simpla Sa Voinţă, apa în cel mai bun vin, pe care oaspeţii, profund 
impresionaţi, l-au băut apoi. Mie, personal, mi-a spus unul dintre ucenici ieri, în taină, că 
Domnul şi învăţătorul lor a făcut aceasta adesea. Vouă nu vau spus nimic ucenicii despre 
acest lucru?" 

lOVecinul care vorbise mai devreme a spus: „Da, ucenicii ne-au spus mai multe 
despre El; dar tocmai pentru că ştim foarte bine cine este acest Domn şi învăţător, nu 
îndrăznim, ca păcătoşi ce suntem, să-I cerem aceasta lui Dumnezeu cel sfânt; însă acum 
suntem pe deplin convinşi că apa pe care aţi adus-o s-a transformat în vinul cel mai bun. 
Te rog deci să uiţi remarca mea, poate necuviincioasă!" 

1 1. Gazda a spus: „Nu face nimic; iar acum mâncaţi şi beţi pe săturate!" 

12. Apoi am început să mâncăm şi să bem cu voioşie şi, ca întotdeauna în 
asemenea ocazii, am vorbit mult despre tot felul de lucruri bune. 

13. După ce trecuseră vreo două ceasuri de când stăteam astfel la masă, în casa 
conducătorului a venit disperat un vecin mai de departe, care nu aflase încă nimic de 
prezenţa Mea, şi a spus: „Barnabe, Barnabe, suntem ca şi pierduţi! Nu ştiu cum de s-a 
petrecut, dar acesta este adevărul: unicul nostru drum pentru a ajunge la Nain nu mai 
există! în locul lui se află un fel de perete muntos, dincolo de care este o prăpastie care îţi 
dă ameţeli! Cred că doar păsările mai pot să treacă pe acolo, oamenii în nici un caz! Eu 
nu ştiu să mai fie un alt drum, pentru că muntele acesta are pe toate părţile sale numai 
pereţi foarte abrupţi. Ce vom face când vom avea nevoie de sare? Proviziile mele sunt 
aproape terminate, ale voastre se vor termina şi ele. Iar apoi ce vom face? Cine să ne fi 
făcut una ca asta?" 

14. Gazda noastră a spus: „Nu te teme! Chiar dacă tu nu ai găsit până acum nici un 
alt drum, aici sunt totuşi oameni care cunosc un drum mult mai uşor pe care vom merge 
de acum încolo. Doar vezi că am oaspeţi străini! Ei sunt nişte oameni nemaipomeniţi care 
cunosc deja acel drum şi ni-1 vor arăta. Dar nu va mai trebui să mergem atât de des în 
oraş, pentru că acest învăţător, care este cel mai mare dintre toţi învăţătorii, ne va arăta şi 
în muntele nostru o sare chiar mai bună decât cea din Nain. Haide, vino acum şi aşează-te 
şi tu la masă şi mănâncă şi bea împreună cu noi!" 

15. Vecinul nu a aşteptat să fie invitat de două ori, s-a aşezat imediat la masă, a 
băut şi a mâncat cu noi şi nu mai contenea să se minuneze de aroma deosebită a vinului; 
apoi 1-a întrebat pe Barnabe de unde adusese un vin atât de bun. 

16. Gazda noastră i-a răspuns: „Priveşte! învăţătorul învăţătorilor, care se află 
acum aici, la masă, alături de noi, şi care, după cum vezi, a vindecat-o cât ai clipi şi pe 
fiica mea Elisa, doar prin Cuvântul Său atotputernic, a făcut pentru noi din apă acest vin 
nemaipomenit de savuros şi de asemenea va avea cu siguranţă grijă ca noi să avem sarea 
noastră proprie. Spune-mi acum dacă te mai temi din cauza faptului că acest adevărat 
Domn şi învăţător a blocat pentru totdeauna, prin Cuvântul Său atotputernic, acel drum 
foarte periculos, deschizând în schimb un alt drum mai ascuns şi mai uşor, pe care să ne 
putem mâna şi animalele fără nici un pericol! Cum îţi place acest lucru?" 

17.Vecinul care locuia mai departe a spus: „Da, dacă este aşa - şi nu pun aceasta 
deloc la îndoială -, este foarte bine pentru noi; căci de mult mă tot gândeam cu teamă că 
locuitorii din Nain ne vor descoperi o dată şi ne vor da în vileag romanilor sau iudeilor 
din Ierusalim; iar aceasta ar fi fost o nenorocire pentru noi. Astfel însă, ne vom putea 
bucura încă mult timp de binecuvântările acestei depresiuni muntoase, fără să trebuiască 
să plătim tribut desfrânaţilor mizerabili ai acestei lumi. Dar acum aş vrea să aflu ceva mai 
multe despre acest nemaipomenit făcător de minuni! Vă rog să-mi mai spuneţi câte 
ceva!" 

18. Gazda a spus: „Ai răbdare, căci acest învăţător divin, împreună cu ucenicii Săi, 
va rămâne mai mult printre noi şi vei avea suficient timp să-L cunoşti mai bine!" 



Capitolul. 269 - Despre calea cea dreaptă şi despre sarea cea bună 



l.Eu am spus: „Ascultaţi cu toţii! Acum, după ce ne-am întărit trupurile cu 
mâncare şi cu băutură, haideţi să ne ridicăm de la masă şi să mergem să vedem unde este 
noul drum care duce spre Nain! Şi, dacă nu veţi avea nimic împotriva faptului de a face 
bine şi într-o zi de sabat, vă voi arăta filonul salin al acestui munte, având în vedere că tu, 
Barnabe, l-ai pomenit deja. Veniţi toţi cei care sunteţi aici; căci ceea ce vă voi arăta şi 
dărui va fi un bun comun al tuturor celor ce locuiesc în această vale!" 

2Apoi ne-am ridicat, şi am mers o bună bucată de vreme în susul văii, ajungând 
la un perete muntos; în el se afla, la o înălţime cam de un stat de om, o deschizătură la 
care am putut ajunge cu uşurinţă, căţărându-ne pe nişte bolovani pe care i-am rostogolit 
până acolo. Astfel am ajuns repede în acea deschizătură foarte mare, dincolo de care se 
putea vedea un fel de grotă imensă. 

3. Eu le-am spus celor care veniseră cu Mine: „Vedeţi, prin această peşteră puteţi 
trece cu uşurinţă şi fără nici un pericol! Veniţi pe urmele Mele şi convingeţi-vă voi 
înşivă! La capăt ea se îngustează puţin, fiind totuşi suficient de largă pentru a permite 
unui bou să treacă prin ea. La mijlocul culoarului va fi bineînţeles ceva mai întuneric 
decât este aici; dar totuşi intră suficient de multă lumină, astfel încât să poţi vedea pe 
unde pui piciorul." 

4.Am mers prin peşteră nestingheriţi şi, când am ajuns la capătul ei şi am ieşit 
afară, am dat de un povârniş cu iarbă rară, pe care se putea coborî cu uşurinţă până în 
vale; aspectul acestui versant era foarte arid, ceea ce constituia un avantaj, el fiind cu atât 
mai puţin frecventat, şi astfel localnicii puteau ajunge neobservaţi până în vale. 

5. Când Barnabe şi toţi ceilalţi au văzut aceasta, au căzut la picioarele Mele şi Mi- 
au spus: „îţi mulţumim, o, Doamne, din tot sufletul; căci Tu ne-ai făcut un mare bine 
arătându-ne acest drum nou şi sigur şi totodată ne-ai eliberat de marele chin pe care ni-1 
producea celălalt drum, atât de greu de parcurs!" 

6. Eu le-am spus să se ridice şi am continuat astfel: „Aşa cum v-am arătat acest 
nou drum sigur şi uşor, la fel vă arăt tuturor şi singura cale adevărată, bună şi sigură către 
viaţa eternă! 

7 .Vă indic această cale prin câteva cuvinte, iar acestea sunt următoarele: Fiţi 
blânzi şi umili! Iubiţi-L pe Dumnezeu mai presus de orice şi pe semenii voştri ca pe voi 
înşivă - este tot ce spune Legea şi profeţii! Apoi să credeţi că Eu sunt Cel făgăduit de 
Dumnezeu şi anunţat de profeţi, şi atunci poarta şi calea către împărăţia lui Dumnezeu - 
care a venit acum la voi - se vor deschide în faţa voastră, la fel cum vi s-a deschis şi arătat 
drumul cel nou, care duce de pe acest munte până în vale! 

8. Toate legile lui Moise sunt reunite în aceste două legi ale iubirii; căci cine-L 
iubeşte pe Dumnezeu mai presus de orice va evita cu siguranţă tot ce este păcătos şi nu va 
încălca nici una dintre legile divine; iar cine-1 iubeşte pe aproapele său ca pe sine însuşi 
nu-i va dori acestuia nici un rău şi cu atât mai puţin îi va face. 

9Adevărata sare a vieţii este aceea de a vă aminti aceste cuvinte ale Mele şi de a 
le urma. Pentru aceasta vă voi arăta şi dărui acum şi o altă sare, una naturală. Acum 
haideţi să ne întoarcem în valea voastră şi într-un colţişor încă necunoscut vouă vom găsi 
o sare foarte bună şi pură! Aşadar, să pornim la drum!" 

10. Cu toţii Mi-au mulţumit plini de fervoare şi apoi am plecat înapoi pe unde 
veniserăm. 



Capitolul. 270 - Stânca de sare. Cina cea miraculoasă şi binecuvântată 



1 .întorcându-ne în vale, sătenii au însemnat drumul de la grotă până la primele 
case, pentru a-1 putea recunoaşte pe viitor. Apoi am mers în direcţia opusă, până la casa 
cea mai îndepărtată, care se afla pe o colină destul de înaltă, la o distanţă de vreo jumătate 
de ceas de celelalte case. 

2.0 dată ajunşi acolo, i-am spus proprietarului casei: „Priveşte, în direcţia aceea, 
unde va apune în curând soarele, nu departe de aici, se vede un imens perete muntos alb; 
este făcut din sare curată, pe care o puteţi folosi cu toţii, fără nici o purificare prealabilă! 
Doar că va trebui să puneţi ceva mai puţină în bucatele voastre, pentru că ea este mai 
puternică decât cea din Nain, cu toate că şi sarea din Nain îşi are sursa - bineînţeles, la 
mare adâncime - în acelaşi filon. Să meargă cineva să aducă nişte sare de acolo!" 

3. Proprietarul casei s-a oferit imediat să meargă până acolo, locul respectiv fiind 
la o depărtare de mai puţin de un sfert de ceas de mers. El a luat o lopată mică şi un vas, a 
umplut vasul cu sare şi a revenit imediat la noi. Toţi au gustat sarea şi au constatat că era 
excelentă. Apoi Mi-au mulţumit. Eu am binecuvântat această casă cocoţată la înălţime şi 
apoi ne-am întors la casa lui Barnabe. Proprietarul casei îndepărtate a venit cu noi, 
luându-şi cu el nevasta şi numeroşii săi copii, ajunşi deja la maturitate. 

4. La casa lui Barnabe toţi localnicii ne-au întâmpinat, exprimându-şi bucuria de a 
Mă revedea şi a Mă avea printre ei. 

5. Vecinul pe care-1 vindecasem la amiază de muşcătura de viperă a strigat: 
„Osana, Celui care a venit la noi! Aici este acum adevăratul nou Ierusalim, pe care 1-a 
prezis profetul, iar cel vechi se va prăbuşi în curând împreună cu toate păcatele sale!" 

6. Toţi au repetat aceste cuvinte cu un entuziasm şi cu o putere atât de mare, încât 
ele au răsunat în mii de ecouri printre înalţii pereţi muntoşi. Localnicii, care nu cunoşteau 
încă acest joc al naturii, şi-au spus atunci că trebuie cu atât mai mult să fiu un Spirit 
Suprem, din moment ce până şi spiritele aerului şi ale muntelui repetă aceste cuvinte de 
slavă. 

7. Insă Eu le-am explicat acest fenomen natural, iar ei mi-au mulţumit pentru 
explicaţie şi, încercându-şi din nou vocile puternice, au obţinut acelaşi efect, chiar şi fără 
«osana». 

8. Atunci M-au crezut cu toţii şi au spus: „Tu eşti singurul care spui adevărul; căci 
un templier de mult ne-ar fi omorât cu pietre dacă nu l-am fi crezut că răspunsul este dat 
de spiritele munţilor şi ale aerului!" 

9. Eu i-am spus gazdei să pregătească cina pentru toţi oaspeţii care se strânseseră 
în jurul nostru. Aceştia erau vreo două sute la număr. 

lO.Insă gazda a spus: „Doamne, voi pregăti tot ce am; dar mă tem că nu va fi 
suficient pentru toţi!" 

1 l.Eu i-am spus: „Du- te şi uită- te în cămările tale!" 

12. Gazda s-a dus şi şi-a găsit cămările pline cu pâine, vin, lapte, miere şi peşte 
proaspăt, precum şi cu o cantitate mare de făină fină pentru pâine şi cu alte mâncăruri 
bune. 

13. El a venit imediat înapoi şi a spus: „O, aceasta întrece orice măsură! Ştiu foarte 
bine ce aveam înainte în cămările mele; abia îmi ajungeau proviziile pentru familia mea, 
iar acum ele sunt de o abundenţă nemaipomenită! Din nou a fost lucrarea Ta, Doamne! 
Da, acum putem pregăti mâncare pentru mii de oameni, nu numai pentru două sute! Dar 
de unde să luăm atâţia bucătari? Dragii noştri vecini va trebui să pună astăzi toţi mâna la 
treabă; căci oamenii mei nu ar reuşi să termine nici până mâine!" 

14. Cum au auzit aceste cuvinte, nevestele şi fiicele vecinilor s-au dus imediat în 
bucătăria cea mare şi au început treaba, în mai puţin de un ceas cina era deja pregătită. 

15. Acum s-a ivit însă o altă problemă. Gazda avea mult prea puţine mese şi bănci, 
iar încăperile casei sale erau prea mici pentru a primi două sute de oaspeţi. Pe scurt, îi 
lipseau toate cele necesare pentru o astfel de ocazie. El a venit la Mine şi M-a rugat să-1 
sfătuiesc ce să facă. 

16.Eu i-am spus: „Da, dragul meu prieten Barnabe, pe calea naturală nu avem 
şanse prea mari! Dacă nu ar fi atât de frig, am putea să ne aşezăm afară, dar în această 
regiune serile sunt foarte friguroase şi se întunecă devreme. Deci nu putem rămâne afară. 
E drept că într-un staul încap multe oi liniştite; dar pentru că îţi lipsesc şi băncile, şi 
mesele, tot va fi destul de greu. Chiar şi iluminatul este o problemă în casa ta! Ştiu 
aceasta. Vom găsi însă o modalitate să asigurăm cele necesare pentru toată lumea. Du-te 
în casă şi vezi câte bănci şi câte mese ai şi vino apoi să-mi spui!" 

17. Gazda s-a dus în casă, a mers prin încăperi şi s-a întors uluit. Eu l-am întrebat 
care era situaţia. 

18.1ar Barnabe Mi-a răspuns cu aceeaşi uluire: „O, Doamne, care eşti atât de bun, 
abia acum îmi dau într- adevăr seama că nimic nu Iţi este cu neputinţă! încăperile din 
spate s-au mărit cu încă jumătate din cât erau, iar în ele există suficiente mese şi bănci, 
precum şi cele mai frumoase lămpi. Toate mesele sunt deja aşternute, iar bucatele ne 
aşteaptă. Astfel că eu, sărman păcătos, nu pot decât să vă invit să servim împreună 
această cină miraculoasă!" 

19.Eu am spus: „Da, aşa vom face. Urmaţi-Mă cu toţii; căci recolta pe care am 
strâns-o la voi este bună!" 

20. Eu am luat-o înainte, iar ceilalţi M-au urmat, în câteva clipe, toţi erau aşezaţi 
deja la mese. 

21. înainte să luăm prima îmbucătură, gazda s-a ridicat şi a spus: „Ascultaţi-mă, 
dragii mei vecini! Ne aflăm acum la o adevărată cină divină în acel paradis care a fost 
pierdut din vina oamenilor. Marele şi Sfântul Dumnezeu şi Domn ni 1-a adus înapoi şi, o, 
ce minune mare, El se află acum întrupat printre noi şi ne-a pregătit El însuşi această cină 
paradiziacă! Aceste bucate sunt astfel binecuvântate şi sfinte. Noi suntem însă oameni 
păcătoşi şi, deşi ne sunt oferite să le mâncăm, totuşi nu suntem demni de ele. Să-L rugăm 
de aceea mai întâi pe Domnul să ne ierte păcatele, pentru a fi un pic mai demni de a 
savura împreună cu El această cină sfântă! Ridicaţi-vă şi spuneţi o dată eu mine: O, 
Doamne, Tu, Cel miraculos! Iartă-ne păcatele noastre, ca să devenim mai demni de a ne 
aşeza la masa Ta!" 

22.Eu am spus: „Eu sunt un tămăduitor şi am venit pentru a-i vindeca pe cei 
bolnavi. Un păcătos este şi el un bolnav, iar voi aţi fost bolnavi cu trupurile şi sufletele 
voastre. De aceea am venit Eu la voi şi v-am vindecat pe deplin, iar de acum nu mai 
sunteţi păcătoşi. Aşezaţi-vă deci cu voie bună la masă şi mâncaţi şi beţi după pofta inimii! 
Cuvintele tale m-au bucurat foarte mult, dragul Meu Barnabe, şi de aceea vă va fi dat să 
vedeţi în Mine, mai mult chiar decât până acum, însăşi gloria lui Dumnezeu! Iar acum să 
mâncăm!" 

23. Cu toţii s-au aşezat, Mi-au mulţumit şi au început să mănânce şi să bea cu 
poftă; iar Eu şi ucenicii Mei am făcut acelaşi lucru, în timpul mesei s-a vorbit foarte 
puţin. Doar la sfârşitul ei s-au ridicat toţi sătenii şi mi-au mulţumit fierbinte pentru 
această cină paradiziacă. După ce Mi-au mulţumit, au vrut să plece la casele lor; însă Eu 
le-am spus să mai rămână o vreme şi să vorbească un pic între ei despre evenimentele 
petrecute în acea zi de sabat. 

Capitolul. 271 - Despre cumpătare, blândeţe şi umilinţă. 
Calea cea mai bună este calea de mijloc 



l.Unul dintre ei a spus: „O, Doamne şi învăţătorule! Sufletul îmi este plin de mii 
şi mii de gânduri despre Tine şi despre faptele şi învăţătura Ta şi am nevoie de timp 
pentru ca mintea să mi se liniştească şi limpezească, aşa încât îmi este greu să spun ceva. 
Nici nu ştiu cu ce să încep! La aceasta se mai adaugă şi faptul că Tu însuţi eşti aici 
prezent şi cunoşti cu siguranţă fiece gând pe care-1 avem, încă dinainte ca acesta să fi 
răsărit în mintea noastră. Ce am mai putea spune în prezenţa Ta, despre ce am putea 
vorbi? Da, dacă Tu vrei să ne mai spui ceva, Te vom asculta oricât de mult; dar cred că 
noi nu prea avem nimic de spus!" 

2. Eu am zis: „Ascultă-Mă! Modestia este o calitate frumoasă, pe care este bine ca 
oamenii să o aibă; dar nu este întotdeauna prudent să te arăţi prea modest în faţa 
oamenilor, pentru că aceasta îl determină pe aproapele tău să-şi supraaprecieze calităţile, 
oricât ar fi ele de valoroase, şi să-şi dezvolte treptat orgoliul, ceea ce nu este un lucru bun, 
ci dimpotrivă, unul chiar foarte rău. Bineînţeles că, în ceea ce Mă priveşte pe Mine, nu va 
putea fi niciodată vorba de aşa ceva, dar în ceea ce-i priveşte pe ceilalţi oameni, lesne se 
poate produce aceasta. 

3. Destul de des, modestia prea mare a unor oameni de altfel foarte cinstiţi, în faţa 
celor în care ei văd talente şi calităţi speciale, şi admiraţia excesivă pe care ei le-o arată a 
făcut din aceştia din urmă regi şi în final cei mai orgolioşi tirani, precum şi o castă 
preoţească dintre cele mai arogante! De aceea, trebuie să vă menţineţi întotdeauna pe 
calea de mijloc, chiar şi în ceea ce priveşte virtuţile precum umilinţa, blândeţea şi 
modestia; în caz contrar, oricât de liberi aţi fi acum, voi înşivă veţi forma printre voi în 
timp asemenea oameni, care vor fi neîndurători cu voi şi vă vor face să suferiţi sub 
opresiunea lor. 

4. Ştiu foarte bine că faptele şi cuvintele Mele v-au răpit curajul de a vorbi în faţa 
Mea; dar aceasta nu contează prea mult, câtă vreme credeţi în inimile voastre că Eu sunt 
Acela care prin gura profeţilor a fost făgăduit de către Dumnezeu mai întâi iudeilor şi 
apoi, prin ei, tuturor popoarelor de pe pământ. 

5. Dacă veţi crede aceasta cu tărie şi veţi pune în practică învăţătura Mea şi 
poruncile uşor de urmat pe care vi le-am dat, atunci veţi primi Duhul Meu - şi prin el veţi 
face lucruri mult mai mari decât cele pe care le-am făcut Eu acum în faţa voastră. Căci, 
având în vedere că sunteţi copiii unicului Tată Ceresc, sunteţi şi moştenitorii 
desăvârşirilor Sale, pe care aţi fost chemaţi să le realizaţi în voi înşivă. Atunci veţi putea 
face, la nevoie, tot ceea ce pot face şi aceşti ucenici ai Mei. Acum, că ştiţi aceste lucruri, 
puteţi vorbi fără teamă în faţa Mea şi a ucenicilor Mei. 

6.Dacă nu ar fi posibil să accedeţi la aceste lucruri, cu siguranţă că nu aş avea 
ucenici alături de Mine pentru a-i face să devină la fel de desăvârşiţi precum este Tatăl în 
ceruri şi precum sunt Eu; căci Eu nu am nevoie de oameni care să Mă slujească, deoarece 
Eu însumi le pot sluji tuturor oamenilor - ceea ce şi fac permanent. Dacă totuşi aş dori să 
am fiinţe care să-Mi slujească, ar fi suficient să vreau acest lucru şi, într-o clipă, 
nenumărate cete de îngeri dintre cei mai puternici ar fi la dispoziţia Mea, aşteptându-Mi 
poruncile. Din ceea ce v-am spus acum, puteţi trage concluzia de netăgăduit că Mi-am 

luat ucenici doar pentru ca aceştia să înveţe de la Mine ceea ce pot Eu să fac şi că exact 
din acelaşi motiv am venit şi la voi. Spuneţi-Mi acum dacă şi în continuare vă sfiiţi să 
vorbiţi în fata Mea!" 



Capitolul 272 - Limbajul simbolic al profeţilor 



1 .Vecinul cel îndepărtat a spus: „O, Doamne, acum am îndrăzni să vorbim, dacă 
am şti şi despre ce! La aceasta se mai adaugă - se-nţelege - şi faptul că suntem cu toţii 
cuprinşi de gânduri, în privinţa celor pe care le-am auzit, văzut şi aflat astăzi. Dacă mi-ar 
fi permis să Te întreb ceva ce mă priveşte pe mine, Te-aş ruga să ne spui - sau să-mi spui 
doar mie - ce se va petrece cu mine în lumea de dincolo, după moartea inevitabilă a 
acestui trup. 

2. Sufletul va rămâne conştient sau conştiinţa îi va reveni abia după învierea 
trupului, care a fost vestită de către profeţi? Se spune că această înviere generală va avea 
loc în ziua Judecăţii de Apoi şi că, în această zi a groazei, cei drepţi îşi vor primi de la 
Dumnezeu răsplata lor veşnică în ceruri, iar păcătoşii, pedeapsa cea eternă în iad. 

3. Acestea sunt învăţături cu care nici inima şi nici mintea mea nu s-au putut 
niciodată obişnui întru totul! Ele trebuie luate ad literam, sau dacă nu, atunci cum trebuie 
înţelese? 

4. Mă gândesc că dacă într- adevăr se va petrece aşa, va fi destul de trist pentru 
omenire şi că, în asemenea condiţii, ar fi fost de o mie de ori mai bine să nu ne fi născut 
ca oameni pe acest pământ! Câte mii şi mii de oameni nu vor fi existând, care nu ştiu încă 
nimic despre învăţătura noastră! Şi există păgâni afundaţi în întuneric, iar soarta lor, 
pentru care ei nu sunt vinovaţi, va fi aceea de a fi mistuiţi etern în focul iadului! 

5. Dacă privesc cu atenţie la înţelepciunea, iubirea şi bunătatea lui Dumnezeu, mi 
se pare aproape cu neputinţă ca El să îngăduie să se petreacă aşa ceva! O, Doamne, sunt 
sigur că ne vei putea da o explicaţie mai bună! Căci dacă totuşi este aşa, eu cred că noi, 
oamenii, suntem cele mai nefericite creaturi de pe întregul pământ!" 

6.Eu am spus: „Dragii Mei prieteni, în momentul de faţă e greu să vi se explice 
aceste lucruri în câteva cuvinte; dar Eu le-am explicat până în detaliu ucenicilor Mei, iar 
aceştia vi le vor explica şi vouă. 

7. Ceea ce au scris profeţii despre aceasta, ghidaţi fiind de inspiraţia lor interioară, 
nu este decât o descriere simbolică a adevărurilor pure. Astfel, cine cunoaşte vechea 
ştiinţă a corespondenţelor va realiza foarte repede ce semnificaţie au aceste descrieri 
simbolice ale profeţilor. 

8. Voi nu aţi auzit niciodată nimic despre aceste corespondenţe sau analogii şi 
astfel cunoaşteţi doar sensul literal al Scripturii. Dar imaginile şi descrierile din 
scripturile profeţilor au întotdeauna un triplu sens: primul este cel propriu, spiritual 
natural; al doilea, cel pur spiritual; iar al treilea, cel pur ceresc, provenind din inima lui 
Dumnezeu. 

9. După primul sens s-au stabilit legile morale din viaţa oamenilor, priviţi ca fiinţe 
ale naturii, astfel încât o bună educaţie să-i facă să gândească şi să acţioneze în sensul de 
a nu rămâne ataşaţi de materie, ci de a se îndepărta de ea şi de a nu o folosi decât în 
măsura în care aceasta îi ajută să pătrundă şi să înţeleagă mai bine ceea ce este pur 
spiritual. Cine va face aceasta, după ce a primit învăţătura necesară, va găsi repede 
corespondenţa dintre materie şi spirit. O dată ce a descoperit-o, va putea trece de la sensul 
spiritual natural la cel pur spiritual. Apoi, trecerea la sensul pur ceresc, divin, este foarte 
uşoară şi abia atunci i se va revela întru totul semnificaţia celor scrise în scripturile 
profeţilor. 

10. Cine consideră simplele imagini materiale din Scriptură a fi totul, acela 
dovedeşte că el însuşi e încă în întregime materie supusă judecăţii şi această judecată 
rămâne în conştiinţa şi în simţirea sa pe timpul vieţii sale pământeşti, el trăind permanent 
într-o stare de angoasă şi de teamă că, după moartea trupului, sufletul său va intra şi el în 
acea stare pur materială prin care, în limbajul simbolic al Scripturii, este descrisă şi 
reprezentată starea materiei înseşi. 

11. Eu îţi spun însă ţie şi vouă tuturor că lumea de dincolo este altfel decât se 
găseşte descrisă în imaginile simbolice din Scriptură. 

12. Cuvintele Scripturii sunt precum coaja unui ou, în interiorul căreia se ascunde 
tot ceva triplu, precum albuşul, gălbenuşul şi, în mijlocul gălbenuşului, ghemuleţul 
roşiatic care constituie germenele vieţii. 

13. Această învăluire trebuie să fie pretutindeni prezentă şi în lumea materială, 
pentru ca nimeni să nu poată profana vreodată ceea ce se află în interior. Şi, aşa cum ceva 
spiritual, ceresc şi divin se află în tot ce există, fapt care demonstrează omniprezenţa 
Voinţei Divine, la fel şi tot ceea ce există în lume îşi are un corespondent în domeniul 
spiritual, în ceruri şi, în final, chiar în Dumnezeu însuşi. 

14. Ucenicii Mei, care cunosc deja foarte multe, vă vor explica în detaliu aceste 
lucruri, în timpul şederii noastre mai îndelungate în mijlocul vostru; dovedindu-vă că sunt 
adevăraţi discipoli ai Mei - mai puţin unul, care nu a înţeles foarte mult până acum, din 
cauza inimii sale dornice de a strânge averi lumeşti. Dar ceilalţi unsprezece, printre care 
şi scribul Meu Matei, au dobândit o mare înţelepciune divină şi veţi putea învăţa şi afla 
foarte multe de la ei dacă îi veţi asculta!" 

15. Petru a spus atunci: „Doamne, mărturia Ta divină valorează mai mult decât 
toate mărturiile acestei lumi; doar că noi nu suntem nici pe departe demni de ea!" 

16.Eu am spus: „Oamenii acestei lumi nu au alte merite în afara aceluia că toţi 
sunt după chipul şi asemănarea lui Dumnezeu. Acesta este şi motivul pentru care omul 
trebuie să-şi iubească şi să-şi respecte aproapele. Astfel, dacă cineva aude Cuvântul Meu, 
îl crede şi îl urmează, el este şi demn ca Eu să depun pentru el dreapta mărturie; căci cine 
Mă mărturiseşte pe Mine aici, pe acela îl voi mărturisi şi Eu în faţa Tatălui Meu, în cerul 
întregii vieţi, iar mărturia Mea este cea mai bine primită. Dar dacă Eu mărturisesc despre 
cineva în faţa lumii, nu fac aceasta pentru a-1 glorifica în ochii oamenilor, ci pentru a 
arăta că adevărul din el vine de la Dumnezeu. Astfel că puteţi să acceptaţi această 
mărturie a Mea!" 

Capitolul. 273 - Lăcomia pentru bani a lui luda Iscarioteanul 



1 .Toţi ucenicii Mi-au mulţumit, cu excepţia unuia. Toma 1-a mustrat în taină. 

2. Acela (Iuda Iscarioteanul) a spus: „Eu Ii mulţumesc în tăcere pentru tot ce am 
primit. Dar, conform mărturiei Sale, voi aţi primit mai mult decât Mine, de aceea este şi 
drept să fie aşa, ca voi săi mulţumiţi Domnului pentru darul cel mare pe care l-aţi primit. 
Voi puteţi face deja tot felul de minuni; mie nu-mi iese nici una, nici atunci când cred că 
îmi va reuşi, pe când vouă vă reuşeşte aproape orice! Deci nu pot să mulţumesc pentru 
ceva ce n-am primit încă, ci pot doar să mă rog să primesc şi eu. In taină, m-am rugat 
foarte des pentru aceasta, dar până acum nu am primit nimic în afară de mâncare, băutură 
şi învăţătură. De aceea, pot să mulţumesc doar pentru acestea, nu şi pentru înzestrarea de 
a face minuni! Să mă înţeleagă cine vrea!" 

3. Cu toate că el mai mult şoptise aceste cuvinte, atât Eu, cât şi ceilalţi ucenici am 
auzit foarte bine ce a spus. 

4.Eu i-am spus: „Tu, Iuda Iscarioteanul, ai dreptate să nu-Mi mulţumeşti pentru 
ceea ce nu ai primit în aceeaşi măsură cu ceilalţi ucenici. Dar acum câteva luni, când v- 
am trimis în Galileea să pregătiţi oamenii pentru venirea Mea, ţi-am dat şi ţie puterea de a 
face miracole, la fel ca şi celorlalţi; dar tu, ca un om însetat de bani, ai început să faci 
afaceri, cerând sume uriaşe pentru miracolele pe care le făceai. Astfel, în câteva 
săptămâni, ai strâns o cantitate mare de aur şi argint, atât de dragi inimii tale. Dar, pentru 
că inima ta era atrasă numai de cel mai mare gunoi al pământului şi te interesa înzestrarea 
de a face miracole doar din cauza acestui gunoi - căci exact aşa a fost în cazul tău -, în 
mod înţelept ţi s-a luat această înzestrare, dar nu şi învăţătura. Astfel, dacă vrei, poţi să le 
vorbeşti oamenilor despre venirea împărăţiei lui Dumnezeu pe acest pământ; dacă nu 
vrei, poţi să n-o faci! Totuşi, Eu cred că dacă nu te deranjează să mănânci şi să bei, nu ar 
trebui să te deranjeze nici să lucrezi puţin pentru tine însuţi şi pentru Mine!" 

5. Iuda Iscarioteanul a răspuns vizibil stingherit: „Ah, dar eu fac deja aceasta cu 
plăcere, însă fraţii nu mă lasă întotdeauna, şi cum nu vreau să mă cert cu ei, mă retrag!" 

6.Eu am spus: „Da, ai din nou dreptate, dar cu precizarea că fraţii îţi întrerup 
predicile doar pe la sfârşit, atunci când începi să scoţi la lumină intenţiile murdare pe care 
le ai. Pe viitor, lasă-le pe acestea de-o parte şi vei vedea că nimeni nu te va mai opri să 
predici! De ce să vrei să cerşeşti pomană de la cei care te ascultă, atâta timp cât nici unul 
dintre voi nu a dus lipsă de nimic alături de Mine?! Fă deci aşa cum ţi-am spus, căci nu 
vei greşi, şi atunci nimeni nu te va opri din acţiunile tale! M-ai înţeles?" 

7.1uda Iscarioteanul a spus: „Da, Doamne şi Invăţătorule, îmi voi da silinţa să 
împlinesc voia Ta! Dar lăsaţi-mă acum să merg puţin afară; căci mă sufoc de-a dreptul 
aici!" 

8. El s-a ridicat apoi şi a ieşit în grabă, ruşinat că fusese dat în vileag. 

9. Gazda M-a întrebat cum se face că ucenicul care a ieşit afară nu era la fel de 
desăvârşit ca şi ceilalţi. 

lO.Eu i-am spus: „Dragul meu prieten, e din cauza egoismului său! El este olar şi 
a câştigat mulţi bani cu această meserie în diferite târguri. Când a auzit despre Mine, a 
venit, Mi-a ascultat cuvintele şi Mi-a văzut faptele. Atunci M-a rugat să-1 primesc să fie 
şi el ucenicul Meu. Eu i-am îngăduit şi astfel a devenit şi el ucenicul Meu. Dar a rămas 
ceea ce era, un comerciant care consideră că banii sunt indispensabili pentru viaţa 
pământească; de aceea, ar fi vrut de fapt să poată face miracolele numai pentru el şi să se 
lase plătit asemenea magicienilor. Dar pentru că aceasta nu va putea fi niciodată în acord 
cu faptele Mele miraculoase, el a pierdut, din vina sa, această capacitate pe care o avea; şi 
de aceea el este mai mereu cam nemulţumit în sinea lui. In rest, ştie tot ce trebuie şi este 
un bun orator, iar atunci când învaţă pe cineva despre Mine şi despre misiunea Mea în 
această lume, cuvintele sale aduc roade bune; şi de aceea, el este, asemenea celorlalţi, 
unul dintre cei doisprezece apostoli, aleşi de Mine dintre cei şaptezeci şi doi de ucenici 
iniţiali. Acum ştii cine este şi ce să gândeşti despre el." 

1 1 .Gazda a spus: „Ah, aceasta înseamnă că este demn de respect şi eu voi urmări 
să mai discut mult cu el! Dar acum aş mai vrea să ştiu ce s-a petrecut cu ceilalţi şaizeci de 
ucenici! Nu au avut dorinţa sau voinţa de a Te urma peste tot, asemenea acestora 
doisprezece, pentru a vedea şi auzi şi alte lucruri, care cu siguranţă le-ar fi fost de mare 
folos?" 

12.Eu am spus; „Ei au auzit şi văzut atât cât să ştie exact ce au de făcut pentru a 
dobândi viaţa veşnică. Mai mult nu era necesar pentru ei. In plus, din cauza obligaţiilor 
lor familiale, nici nu voiau să Mă urmeze permanent, astfel că deocamdată M-am 
despărţit de ei; dar ei se vor întoarce şi Mă vor urma, la rândul lor, peste tot, căci au 
acceptat Cuvântul Meu şi trăiesc şi acţionează conform lui, iar acesta îi îndeamnă cu 
putere să revină la Mine. In mare parte, ei sunt galileeni, la fel ca Mine şi ca aceşti 
doisprezece ucenici principali. Acum ştii adevărul şi despre acest lucru. Dacă vrei să mai 
afli şi altceva, întreabă-Mă!" 



Capitolul. 27 4 - Despre esenieni şi miracolele lor 



1 .Gazda a spus: „Vreau să Te mai întreb ceva, dar Te rog să nu te superi din cauza 
aceasta!" 

2.Eu i-am răspuns: „Intreabă-Mă ce vrei!" 

3. Gazda: „Ei bine, iată: pe când mai eram levit în Templu, cu ocazia unei misiuni 
de strângere a zeciuielii, am întâlnit numeroşi esenieni! Aceştia erau prietenoşi şi mi-au 
povestit, printre altele, asigurându-mă de adevărul spuselor lor, că în templul lor, care 
este mai mare decât cel din Ierusalim, se fac cele mai mari miracole. 

4.Mi-au spus că acolo sunt vindecaţi bolnavii şi chiar sunt înviaţi morţii, că ei 
stăpânesc pe deplin elementele şi forţele întregii naturi, că soarele, luna şi toate stelele 
trebuie să se supună voinţei lor, astfel că la ei omul a redevenit un adevărat stăpân al 

naturii, aşa cum a fost odinioară strămoşul nostru Adam, înainte de a păcătui. Ei chiar 
făceau să vorbească pomii, iarba, pietrele, apa, aerul şi toate creaturile, şi le făceau să 
spună tot adevărul. în final, mi-au spus că dacă nu pot să cred aşa ceva, să merg cu ei 
pentru a mă convinge singur de aceasta. 

5. Misiunea care-mi fusese încredinţată de către Templu nu era urgentă; căci, la 
noi, ceea ce nu se putea face într-o săptămână, se putea face în trei, fără nici o problemă. 
Astfel, având suficient timp, am răspuns invitaţiei prieteneşti a celor doi esenieni. Cu 
ajutorul a trei cămile iuţi, pe care cei doi le aveau cu ei, am ajuns în locul cu pricina, căci 
localitatea în care strângeam zeciuiala nu era departe de cetatea eseniană. 

6. La scurt timp de la sosire, am fost prezentat conducătorului lor, un bărbat foarte 
amabil, care m-a întâmpinat cu multă prietenie şi a avut grijă să nu-mi lipsească nimic. 
Cu adevărat, ospitalitatea sa era desăvârşită. Am rămas acolo timp de opt zile şi m-am 
convins de toate lucrurile despre care-mi vorbiseră cei doi. M-am gândit de multe ori să 
intru în ordinul lor; dar, din cauză că eram prea tânăr, nu am fost admis atunci, fapt 
pentru care mi-a părut foarte rău. 

7 .Aş vrea să aflu acum de la Tine ce părere ai despre această instituţie? Căci 
miracolele lor seamănă foarte mult cu cele pe care le faci Tu, astfel încât mi-am zis în 
sinea Mea că poate eşti şi Tu esenian. Căci şi ei mi-au spus că Mesia va veni de la ei. Te 
rog, ajută-mă să înţeleg!" 

8. Eu am spus: „Nu vă lăsaţi induşi în eroare de către esenieni; căci cuvintele lor 
sunt minciuni, faptele lor înşelăciune, iar prietenia lor făţărnicie! La ei scopul scuză 
mijloacele şi, oricât de rele ar fi acestea din urmă, ele chipurile devin bune şi sfinte dacă 
scopul este binele omenirii. 

9.Dacă cineva ar reuşi să descopere adevărul faptelor esenienilor - ceea ce nu ar fi 
imposibil în vremuri ceva mai luminate - acela ar fi de două ori nefericit. O dată, întrucât 
îşi va da seama că a fost excrocat de foarte mulţi bani şi, în al doilea rând, întrucât, pe 
lângă aceasta, el va trebui să tacă, pentru ca să nu i se facă un rău şi mai mare. 

10. Căci esenienii, care sunt atât de lăudaţi şi de căutaţi în toată lumea, au o 
mulţime de spioni, ascunşi sub înfăţişări diferite şi răspândiţi prin multe ţări, şi prin ei, 
conducătorii acestei mari instituţii află unde are loc ceva important. Astfel, nu este deloc 
indicat să îi ataci, oriunde te-ai afla, pentru că ei vor afla imediat şi se vor răzbuna. 

11. Ucenicii Mei îţi vor spune mai multe despre aceasta. Printre ei se află chiar 
cineva care, până de curând, a deţinut o funcţie importantă în cetatea lor. Acela îţi va 
descrie cel mai bine miracolele lor şi te vei minuna de cât de orb ai putut să fii. 

12.Dar acum haideţi să ieşim puţin afară şi să admirăm cerul, care este plin de 
stele în această seară!" 

13. Toţi au fost de acord şi, ridicându-ne de la mese, am ieşit afară. 

Capitolul. 27 5 - Contemplarea cerului înstelat 



l.Cu toţii au admirat marea splendoare a cerului, iar gazda M-a întrebat ce erau 
acele nenumărate stele, mici şi mari. Eu i-am explicat, la fel cum am făcut-o şi cu alte 
ocazii similare; ba acum chiar am făcut un pic mai mult. 

2.După ce, mai bine de două ceasuri, le-am descris ceea ce era necesar să ştie şi 
le-am trezit în suflete, în măsura posibilului, dorinţa secretă de a se convinge prin proprie 
experienţă de adevărul spuselor Mele, le-am indus tuturor, fără ca ei să poată să se 
îndoiască de ceea ce li se petrecea, starea de pură trezire spirituală, iar ei au putut să 
contemple stelele, cu vederea profund transfigurată, şi să le vadă ca şi cum ele ar fi fost 
foarte aproape. 

3. Atunci s-au înălţat strigăte de bucurie, care s-ar fi intensificat, dacă i-aş fi lăsat 
în continuare în acea stare de trezire spirituală; dar Eu i-am chemat pe toţi înapoi în starea 
naturală obişnuită, fără ca vreunul dintre ei să înţeleagă cum de putuse vedea asemenea 
lucruri fascinante pe stele. 

4.Eu le-am spus: „Nu vă minunaţi atât de mult, căci Eu nu am făcut decât să 
deschid, prin puterea Voinţei Mele, vederea voastră interioară spirituală. Astfel, aţi fost 
capabili să vedeţi acele lumi îndepărtate de parcă v-aţi fi aflat aproape de ele; căci pentru 
spirit nu există distanţă, fie ea terestră sau cosmică. Gândiţi-vă acasă la ceea ce aţi văzut, 
iar mâine vom discuta din nou despre aceasta! Dar acum mergeţi la casele voastre să 
dormiţi. Odihna şi sărbătoarea sabatului s-au încheiat!" 

5. Toţi Mi-au mulţumit şi au mers la casele lor. Doar vecinul care avea casa la 
mare depărtare a rămas cu noi pe timpul scurtei nopţi. Eu am mers împreună cu ucenicii 
Mei să ne odihnim. Astfel am încheiat o zi de sabat, în care tăcuserăm multe fapte bune. 

6. Noaptea a trecut repede, iar la primele ore ale dimineţii, majoritatea vecinilor, 
împreună cu nevestele şi copiii lor, se strânseseră deja în faţa casei lui Barnabe, unde 
toată familia acestuia era în plină activitate pentru a pregăti micul dejun. 

7. Eu, împreună cu ucenicii Mei, am ieşit imediat afară la cei care ne aşteptau. 
Barnabe M-a salutat foarte călduros, chiar într-un mod magnific, atât pe Mine, cât şi pe 
ucenicii Mei, şi toţi vecinii care se aflau acolo au făcut apoi acelaşi lucru, scoţând strigăte 
de bucurie pentru că Mă aveau în mijlocul lor şi neîncetând să se minuneze de 
spectacolul cerului înstelat care le fusese oferit în seara precedentă. 

8. Unul dintre ei, care fusese, în spirit, pe suprafaţa unei planete îndepărtate - şi 
anume, pe Uranus -, M-a întrebat dacă numeroşii oameni deosebit de puternici pe care-i 
văzuse foarte bine acolo erau un fel de preafericiţi. Cel puţin el aşa a crezut; doar că mare 
i-a fost mirarea când a văzut că aceştia munceau cu mult mai mult zel decât cei mai 
harnici oameni de pe acest pământ. El a mai văzut o mulţime de clădiri enorme, dintre 
care multe se construiau chiar atunci, cu cea mai mare sârguinţă. Astfel că se întreba dacă 
şi în împărăţia Cerurilor preafericiţii trebuie să-şi ridice case, asemenea oamenilor de pe 
pământ. 

9.Eu i-am spus: „în parte, da; dar oamenii pe care i-ai văzut în acea lume nu sunt 
încă spirite şi deci nu sunt nici preafericiţi; ei sunt pentru acea lume oameni materiali, 
precum sunteţi voi pe acest pământ, cu singura diferenţă că doar voi, oamenii pământeni, 
aveţi menirea de a deveni copiii lui Dumnezeu, în timp ce toţi ceilalţi oameni de pe toate 

nenumăratele miriade de corpuri cereşti nu au în general această menire, deşi nu sunt 
chiar în totalitate excluşi din ea. Dar pentru aceasta ei au nevoie de mult mai multe decât 
oamenii acestui pământ, care de la începuturi a fost astfel destinat. 

10.A mai existat demult o planetă foarte mare, care-şi primea lumina tot de la 
acest soare. Şi ea avea aceeaşi menire, dar oamenii ei au făcut prea multe excese şi, din 
această cauză, asupra lor s-a abătut o mare judecată, la fel cum s-a petrecut odată, dar 
într-o măsură ceva mai mică, şi pe acest pământ. Acea planetă a fost integral distrusă şi, 
împreună cu ea, toţi oamenii ei, ale căror vanitate şi vicii întrecuseră orice măsură. 

1 1 .Mai multe despre aceasta puteţi afla de la ucenicii Mei; dar, cu timpul, totul vă 
va fi revelat - dacă veţi urma învăţătura Mea şi veţi acţiona conform ei - chiar de către 
propriul vostru spirit, atunci când sufletul vostru se va fi unificat cu el. El vă va arăta 
toate aceste lucruri şi vă va călăuzi în adevărurile cele mai miraculoase. 

12. Toţi s-au minunat din nou de omniscienţa Mea şi Mi-au mulţumit, slăvindu- 
Mă pentru că i-am considerat demni de a fi vizitaţi de Mine. 

13.Elisa, care lucrase cu cea mai mare râvnă la pregătirea micului dejun, a venit 
veselă să ne invite pe toţi la masă. Insă vecinii s-au scuzat, spunând că mâncaseră deja la 
casele lor. 

14.Dar Barnabe a spus: „Acum nu mai contează! Mâncarea este pregătită pentru 
toţi, cum a fost şi cina de aseară. Aşadar, vă poftesc la masă!" 

15. La aceste cuvinte, toţi oamenii au intrat în casă, unde am luat cu voie bună 
micul dejun. După masă, ucenicii au avut mult de lucru, pentru că vecinii au început să le 
pună întrebări despre esenieni şi, mai apoi, s-a trecut de la un subiect la altul, astfel că 
întrebările şi explicaţiile s-au întins până seara. La prânz am mâncat doar nişte pâine şi 
am băut puţin vin. Cu această ocazie, câţiva ucenici au dat unele dovezi ale puterii lor de 
a face miracole. Vecinii s-au minunat foarte mult, dorinţa lor de a se conforma învăţăturii 
primite devenind astfel tot mai mare. 

16.Eu am rămas cu Barnabe, care a avut astfel ocazia să pomenească despre cele 
două miracole pe care Eu le făcusem în Templu pe când aveam doisprezece ani. El mi-a 
spus că acele miracole îl impresionaseră foarte tare, deşi el apoi a rămas cu ideea că aş 
face parte din şcoala eseniană. Acum realiza că nu era adevărat şi Mi-a mărturisit că Mă 
recunoaşte pe deplin drept ceea ce M-am arătat Eu însumi a fi atunci, în Templu. In final 
întregul sat, împreună cu Barnabe, era în totalitate câştigat pentru cauza noastră, iar noi a 
trebuit să răspundem la toate întrebările până s-a lăsat seara, când, bineînţeles, am luat o 
cină bogată. 

Capitolul 276 - Plecarea Domnului din satul de munte 



1 .în dimineaţa următoare, am mers la vecinul care avea casa cea mai îndepărtată, 
unde am rămas toată ziua şi toată noaptea. Acolo s-a petrecut astfel că M-am lăsat slujit, 
la fel ca şi ceilalţi oaspeţi, de îngerii cerului. Mirarea localnicilor nu mai lua sfârşit, şi ei 
au crezut că au fost cu adevărat transportaţi în ceruri. Ei au purtat diverse discuţii cu 
spiritele pure ale cerului, slăvind marea înţelepciune şi putere a acestora; căci în acea 
noapte s-au mai petrecut multe alte miracole, pentru cel mai mare bine al acestor munteni 
cumsecade. 

2. Unul dintre aceste miracole a fost şi acela că vecinul care locuia mai departe a 
primit o casă nouă şi foarte practică, precum şi tot felul de obiecte, alimente şi vin de cea 
mai bună calitate. In plus, toţi locuitorii au primit o mulţime de animale domestice 
folositoare şi grădini bine cultivate, iar casele tuturor au fost reamenajate şi dotate cu 
dependinţe, conform necesităţilor lor. Se înţelege că oamenii realmente debordau de 
uluire şi de recunoştinţă şi mai mult nu e necesar să spunem aici. 

3. Această scenă nocturnă a luat sfârşit dimineaţa, când toţi vecinii s-au întors 
împreună cu Mine la casele lor, plini de bucurie, perfect edificaţi şi cuprinşi de 
recunoştinţa cea mai profundă, privindu-şi cu cea mai mare bucurie grădinile şi ogoarele 
care acum erau mult îmbunătăţite. Cu toate acestea, ei nu s-au putut despărţi de Mine, şi 
Eu a trebuit să vizitez împreună cu ucenicii Mei ba o casă, ba alta. Cu aceste ocazii, s-a 
vorbit mult despre tot felul de aspecte lumeşti. 

4 Astfel, această sărmană mână de oameni a primit un dublu ajutor, atât unul fizic, 
cât şi unul moral, însă când s-a scurs vremea şi am început să le spun că voi pleca în 
curând de acolo spre Ierusalim, s-au întristat cu toţii, iar Barnabe M-a întrebat cum de pot 
să mai intru în acest oraş atât de lipsit de morală şi de Dumnezeu. 

5. Eu i-am spus: „Prietene, unde există cei mai mulţi bolnavi, acolo este şi cel mai 
necesar un tămăduitor!" 

6. Totuşi, în urma numeroaselor lor rugăminţi, am mai rămas câteva zile la ei, 
învăţându-i tot felul de lucruri bune şi folositoare, împreună cu ucenicii Mei, care la 
rândul lor erau împotriva ideii de a merge la sărbătoarea de toamnă din Ierusalim. 

7. Eu le-am spus însă: „Aceasta este Voia Tatălui şi aşa trebuie să fie!" 

8. Când au auzit răspunsul Meu, ei au fost în sfârşit de acord şi nu au mai 
comentat. 

9.Am plecat de acolo în ajunul sabatului, deoarece voiam să ajungem în Ierusalim 
în ziua de sabat, când începea sărbătoarea, iar drumul până acolo nu ne lua mai mult de o 
zi. Astfel am părăsit locul unde ne odihnisem mai multe săptămâni, pentru a putea să fim 
în Ierusalim în dimineaţa sabatului. 

lO.După ce am luat micul dejun, Eu am binecuvântat satul şi locuitorii săi şi, fiind 
însoţit de toţi, am plecat pe noul drum, care nu mai fusese parcurs de nimeni până atunci. 
După ce am ieşit din grotă, le-am spus celor care ne conduseseră să se întoarcă, 
îndemnându-i încă o dată să aibă o credinţă totală în Mine şi să-L iubească pe Dumnezeu. 
Le-am mai spus să nu se îndoiască niciodată în această credinţă şi atunci Eu voi veni la ei 
peste doi sau trei ani, după învierea Mea, dăruindu-le tuturor celor care vor merita puterea 



435 



Duhului Meu. Toţi Mi-au mulţumit pentru aceasta şi M-au rugat să nu-i uit când voi fi 
departe de ei. 

11. Eu le-am spus: „Dragii Mei prieteni, la Mine nu există uitare; aceasta există 
doar la oameni. Pe cel care nu Mă uită pe Mine, pe acela nu îl uit nici Eu, în veşnicie. 
Rămâneţi-Mi credincioşi Mie, cât timp veţi locui în trup, iar Eu vă voi da - aşa cum v-am 
asigurat deja de nenumărate ori şi cum v-am şi arătat - viaţa veşnică, nepieritoare, în 
împărăţia Mea. Amin!" 

12. Apoi am pornit la drum, iar cei care ne-au condus au mai rămas acolo timp de 
vreun ceas, urmărindu-ne în continuare cu privirea şi transmiţându-ne urările lor de bine. 

13. Apoi s-au întors în sat plini de intenţii bune. Chiar atunci, pentru că aveau deja 
toate cele necesare vieţii şi nu mai era nevoie să meargă după sare în Nain, au decis să 
blocheze această ieşire, astfel încât să nu mai poată fi găsiţi niciodată. Ceea ce au decis au 
şi realizat, unindu-şi forţele în acea zi de dinaintea sabatului, şi astfel au rămas complet 
izolaţi de lume, ducând acolo o viată austeră, conform învăţăturii Mele. 



Sfârşitul volumului V 

